
»Knjiga Hrvatska 1918-2008. poznatog povjesničara Ive 
Goldsteina izuzetno je vrijedno djelo, koje u rukopisu od 
skoro 1300 kartica donosi detaljnu obradu i tumačenje 
glavnih političkih, društvenih, gospodarskih i kulturnih tema 
hrvatske povijesti u dvadesetom stoljeću. Autor je sebi daa 
znatnog truda, ne samo pri obradi vrlo bogate monograf- 
ske i druge literature, nego i pri prikupljanju i tumačenju 
novih podataka do kojih je došao vlastitim arhivskim i dru 
gim istraživanjima. Njegovi su stavovi argumentirani, čak i 
onda kad njegova tumačenja zadiru u vrlo kontroverzna pi- 
tanja. Njegovi odgovori u takvim situacijama su pouzdani, 
ali dakako podliježu reviziji na osnovu naknadnih sučelja- 
vanja i novih spoznaja. 

Sinteza profesora Goldsteina prvi je temeljitiji pokušaj 
'historiziranja' naše najrecentnije povijesti. U tome je njena 
snaga i prednost. Premda ova knjiga nije i ne može biti 
konačni pravorijek o nizu izuzetno važnih, ali i kontroverznih 
pitanja, ona predstavlja uvjerljivu uvertiru o pitanjima koja 
nas tište, o kojima razmišljamo i o kojima se sporimo. Zato 
i podržavam njeno objavljivanje, što samo može biti na ko- 
rist najšireg čitateljskog kruga u Hrvatskoj, a po prevođenju 
knjige, i u inozemstvu. 

Iz recenzije prof. dr. ive Banca 


»Autor koristi priznate znanstvene metode u svjetskoj 
povijesnoj znanosti. koja mu je veoma dobro poznata, jer i 
sam, čak i neposredno sudjeluje u njezinu kreiranju. pri- 
mjerice, držeći priopćenja i predavanja te tiskajući dio svo- 
jih radova u inozemstvu. On ima i dodatnih iskustava kao 
urednik izdanja s povijesnom tematikom. Sadržaj ove nje- 
gove knjige iznimno je važan, s najnovijom ocjenom doga- 
danja i ličnosti, s osloncem na hrvatska i strana vrela, te na 
hrvatsku i stranu literaturu. Razdoblje koje autor obrađuje 
jedno je od najintrigantnijih u povijesti hrvatskoga i susjed- 
nih naroda. s odjecima i na drugim stranama Europe, pa i 
ostaloga svijeta. Stoga će knjiga biti vrlo zanimljiva i stranoj 
i hrvatskoj javnosti, a dobro može doći ì kao udžbeni 
Smatram da će biti znatnih i brojnih odjeka.” 


| izrecanzije akadertiika Petra Sirezdli 

Profesionalna radoznalost bila mi je prvi motiv da napišem tekst o po- 
sljednjih devedesetak godina hrvatske povijesti. čime ujedno nastojim 
pokazati da se na povijest ne vrijedi ljutiti. Povijest je bila kakva je bila. 
Ne može se promijeniti. a ne može se ni zaboraviti. Ivo Banac s pravom 
tvrdi da bi bilo „bolje da nismo opterećeni prošlošću". No. historičar 
mora djelovati i u situacijama kada je javnost opterećena prošlošću. 
Banac opet s pravom tvrdi da je .povijesni zaborav čak mnogo gori od 
opterećenosti",! jer je historičaru mnogo lakše u društvu koje posjeduje 
historijsku svijest. negoli u onom gdje je ahistorizam dominantan. 

Nakana je ove knjige da hrvatsku povijest 20. stoljeća prezentira na 
način koji se razlikuje od partijnosti socijalističkog razdoblja i revizio- 
nizma devedesetih.* U proteklim se desetljećima isuviše često događalo 
da se. polazeći od spomenutih mitologema i apsoluta. povijest tumači 
jednostrano, pa i izopačeno - .jedan od razloga zašto svoju povijest ne 
razumijemo jest taj što je gledamo naopačke“. 

Hrvatska je tijekom 20. stoljeća živjela u okvirima pet država. pod 
pet režima od kojih nijedan nije bio ni demokratski ni liberalan. već 
totalitaran ili autoritaran. pa historijsku znanost i povijest nisu tretirali 
kao kulturnu vrijednost i polje znanstvenih promišljanja. već kao polje 
političke manipulacije. Zbog toga je u hrvatskoj historiografiji. i pored 
mnogih sjajnih istraživača i njihovih izvrsnih tekstova. ipak učinjeno 
osjetljivo manje negoli se to objektivno trebalo i moglo učiniti. Utoliko 
na historičarima početkom 21. stoljeća leži odgovorniji zadatak da na 
što bolji način iskoriste povoljniju intelektualnu i društvenu klimu. 

U razumijevanju hrvatske povijesti 20. stoljeća nužno je da se veliki 
povijesni događaji iz ove bliže prošlosti ne ocjenjuju po mjeri kolektiv- 
nih ili osobnih interesa ili probitaka, jer ih se objektivno može protumačiti 
samo u relaciji s okolnostima i uvjetima njihova razvoja. U ocjenama 
hrvatske povijesti najnovijega razdoblja vrijednosne se kategorije da- 
našnjeg vremena suviše često prenose u neka ranija vremena, pa se ta- 
dašnjim akterima zamjera što ovo ili ono nisu ili jesu učinili, ne uzima- 
jući u obzir što se, realno gledajući. u konkretnim okolnostima moglo, a 

što nije moglo učiniti. Bitne činjenice i procese u hrvatskom društvu ti- 
jekom 20. stoljeća nastojao sam, zato, objašnjavati u skrupuloznoj ma- 
niri, sukladno dominantnim metodološkim konceptima na početku 21. 
stoljeća. U ovoj knjizi nema senzacionalnih novih podataka, jer su ot- 
krića takve vrste u historijskoj znanosti rijetka, a u suvremenoj povijesti 
praktički i nemoguća. U središtu interesa bila je politička i vojna povi- 
jest. ali je logika opisanih događaja i potreba njihove eksplikacije često 
nalagala i podrobnije ekskurse u šira društvena kretanja. 

Još uvijek ostaje dvojba što je zapravo najvažniji proces hrvatske 
povijesti 20. i početka 21. stoljeća. Je li to činjenica da se Hrvatska tije- 
kom 20. stoljeća nalazila u pet različitih državnih tvorbi? Da je zemlja 
prošla kroz tri rata, od kojih je svaki izazvao teška razaranja, goleme 
ljudske žrtve i potakao mnoge društvene promjene? Ili je to činjenica da 
se hrvatsko društvo u tom razdoblju od pretežno ruralnog transformi- 
ralo u pretežno urbano? U kojoj je mjeri bio presudan ekonomski stan- 
dard i opći tehnički napredak društva kao cjeline i pojedinaca u njemu? 
Naime. godine 1960. jedan je privatni automobil u Hrvatskoj dolazio na 
čak 275 stanovnika, a početkom 21. stoljeća na manje od svaka tri sta- 
novnika (potkraj 2007. registrirano je 1,487.128 osobnih automobila, a 
ukupno je registrirano — 1.820.024 vozila)“. Ili, u Zagrebu su 1900. godine 
bila 483 telefonska pretplatnika, uoči Prvoga svjetskog rata 1600 (dok 
je u drugim gradovima broj pretplatnika bio zanemariv). pa je 1957. 
godine u Hrvatskoj ipak već bilo 56.514 privatnih telefona (dakle. jedan 
na otprilike 72 stanovnika). 1977. telefona već ima oko 450.000 (osam 
puta više negoli 1957. godine). a trideset godina kasnije na svakog hrvat- 
skog građanina već otpada po jedan mobitel." Jesu li telefonizacija, mo- 
torizacija i opći tehnički/tehnološki čimbenici utjecali na svakodnevni 
život više negoli ratovi i promjene državnih sustava? Pitanje ostaje bez 
odgovora. 

Tekst je napisan na temelju autorova poznavanja literature. tiskanih 
izvora te određenog broja arhivskih fondova. Kako je literatura o ovom 
razdoblju hrvatske povijesti narasla gotovo do nepreglednosti. tako je i u 
korištenoj literaturi valjalo napraviti izbor. Citirao sam uglavnom novije 
radove, potom i one u kojima postoje iscrpne obavijesti o literaturi i.izvo- 
rima o određenim temama. Zbog ekonomiziranja s prostorom. a suprot- 
no običaju u specijalističkim analitičkim tekstovima, samo sam navodio 
ime autora i naslov rada - tek sam iznimno pridodavao neke opaske. 

Na sljedećim stranicama pokušat ću rekonstruirati razvoj i transfor- 
macije koje. usprkos svojoj relativnoj vremenskoj blizini. moraju biti 
predmet historiografske refleksije. Teza o „povijesnoj distanci". koja se 
često iznosila kada je trebalo naći argumente za izbjegavanje pisanja o 
najnovijim razdobljima. danas je zastarjela i neodrživa. 

I na kraju jedna ograda. U ovoj se knjizi mogu jasno razlučiti raz- 
doblja koja su već postala povijesna od onih najnovijih koja su još 
obilježena kontroverzijama aktualne politike. lako sam epohu dr. Franje 
Tuđmana. Ivice Račana, Stjepana Mesića i Ive Sanadera nastojao razma- 
trati i historiografski, prisutnost političkih orijentira bila je neminovna. 
To može izazvati više dvojbi i osporavanja. ali slika hrvatske povijesti 
bez razdoblja od početka devedesetih do danas ostavila bi suviše otvore- 
nih pitanja o tokovima burne epohe kojom se ova knjiga bavi. 


U Zagrebu. rujan 2008. 
Autor 

1914-1918 


NA PUTU PREMA 
JUGOSLAVENSKOJ DRZAVI 


1. Uvodna razmatranja 


U razdoblju kojim se bavi ova knjiga Hrvatska je gotovo tri četvrtine 20. 
stoljeća preživjela u jugoslavenskoj višenacionalnoj državnoj zajednici. 
Raspadom te države 1990-91. godine započinje era hrvatske državne 
samostalnosti (ako izuzmemo .nezavisnost" koja to nije bila za vrijeme 
NDH 1941-45). Nužno se nameće svojevrsno .bilanciranje": zbir isku- 
stava i Prve i Druge Jugoslavije sa svim njenim slabostima i prednosti- 
ma za Hrvatsku, kao i cijena njenog raspada kojim je omogućila hrvat- 
sko osamostaljenje. 

Prva Jugoslavija nastala je na prostoru na kojem su prije nje vladali 
različiti državni sustavi i ustanove. a Jugoslaviju su utemeljile elite naroda 
koji su u bližoj i daljoj prošlosti imali bitno različita povijesna iskustva. 
Interpretacije akta o ujedinjenju 1918. godine trajno su ostale predmetom 
nesporazuma i bitnih razmimoilaženja: znatan dio srbijanskih političara 
smatrao je da se radi o proširenju Srbije na temelju zasluga pobjednika u 
ratu. U međuratnoj Jugoslaviji često se iznosila teza. u biti velikosrpska. 
da je akt od 1. prosinca zapravo samo posebna .interna politička deklara- 
cija", jer da je Kraljevstvo SHS zapravo proširena Srbija što naprosto ne 
stoji. jer je Prvoprosinačkim aktom izričito naglašeno ujedinjenje dviju 
država s novim nazivom i sa statusom novog subjekta u međunarodnim 
odnosima.’ Međutim, Hrvati i Slovenci držali su da se radi o ujedinjavanju 
više naroda od kojih nijedan za to nema posebne zasluge. i da je riječ o 
novoj državi, a ne o proširenju ili dogradnji stare. tj. Kraljevine Srbije. 
Mnogo je toga bilo zadano povijesnim iskustvom: Srbija je do Prvoga svjet- 
skog rata bila centralistički i unitaristički uređena država. do 1912-1913. 
i nacionalno homogena, gotovo bez nacionalnih manjina. Stoljetno isku- 
stvo Hrvatske, pa i Slovenije, više je naginjalo autonomnom političkom i 
privrednom razvitku, s uvažavanjem centra, ali i s poštivanjem unutrašnjih 
posebnosti. koje su se razvile tijekom duge povijesti zbog podjele na po- 
krajine i zbog funkcioniranja regionalnih organa vlasti. 

Srbija je u Jugoslaviju 1918. godine ušla s uvjerenjem da joj je dinasti- 
ja Karađorđevića od 1903. do 1914. razvila najliberalniji sustav u Europi. 
U kasnijim desetljećima, a pogotovo od osamdesetih godina 20. stoljeća, 

to je postao mit. Slobode su bile zasnovane na francuskom ustavu i 
drugim liberalnim zakonskim odredbama, ali su one bile samo norma- 
tivne - sudovi su odbacivali policijske odluke o cenzuriranju nekih no- 
vina, ali onda bi nepoznati batinaši stizali u tiskare koje su te listove 
štampali i razbijali strojeve. U naizgled liberalnom društvu ideologijom 
koja je dominirala propagirala se jednakost u siromaštvu te odbacivao 
svaki individualizam. Istovremeno, nametao se ruralni mentalitet nasu- 
prot urbanome. Politički diskurs bio je ratni - kada su političari govori- 
li o rješavanju prijepornih pitanja koristili su riječi borba i rat, a svoje 
su političke protivnike nazivali dušmanima i krvnim neprijateljima. Pre- 
ma toj logici, svaki politički protivnik, bio bi, zapravo neprijatelj (jedan 
je opozicijski list nazvao tadašnji vladajući sustav ,stambulovštinom" 
prema bugarskom premijeru Stefanu Nikolovu Stambulovu /1854-1895/ 
koji je despotski vladao zemljom između 1887. i 1894. godine). Bio je to 
sustav u kojem građani formalno imaju sva prava, ali nijedno ne smiju 
upotrebljavati - dakle, negacija svake slobode. Srpski vladajući sloj de- 
mokraciju je smatrao vladavinom većine u kojoj se manjinska prava 
mogu ostvariti tek onda kada ta manjina postane većina. Svi elementi 
tradicionalne represivnosti, zaostalosti i primitivizma pretočeni su i u 
novi državni okvir i u društvo u koje je Srbija ušla nakon 1918. godine. 
Osim toga, valja uzeti u obzir da je Srbija bila teško izranjavljena ratom, 
ali obodrena trijumfalnom pobjedom i već nastajućim legendama o 
maršu na Drinu te o pobjedi na Kajmakčalanu. 

S druge strane, u Hrvata, početkom druge polovine 19. stoljeća jugo- 
slavizam je stvoren na temeljima ilirizma (iako se izričito ograđuje od 
ilirskog imena i njegova značenja) kao svojevrsna nadnacionalna ideja: 
prvotno se zalaže za povezivanje Južnih Slavena u Monarhiji u revoluciji 
1848/9. godine. U njemu se hrvatstvo, tj. hrvatski nacionalni osjećaj po- 
vezuje sa širim osjećajem prije svega kulturne pripadnosti slavenstvu i 
južnoslavenstvu kao okviru, čak uvjetu opstanka malobrojne i slabe hr- 
vatske nacije. Svojim prepletanjem hrvatstva i jugoslavenstva, jugoslavi- 
zam obilježava književnost, borbu za standardni jezik i historiografiju. 

Jugoslavenska ideologija imat će u Hrvatskoj mnogobrojne tumače 
odnosno više struja koje će na različite načine vidjeti i tumačiti odnos 
hrvatstva i jugoslavenstva. Njihov stav ovisit će o mnogim faktorima, iz- 
među ostalog i o događajima u Monarhiji i na Balkanu, te o odnosima sa 
Srbijom i o razvoju srpske nacionalnointegracijske ideologije. Glavni 
ideolog jugoslavenstva u Hrvata bio je Franjo Rački (1828-1894) ali, uz 
to, kao historičar i političar, branitelj hrvatskoga državnog prava. Jugo- 
slavizam mobilizira obrazovane pojedince u stvaranju moderne građan- 
ske kulture. Ideja jugoslavizma u Hrvata je desetljećima podrazumijevala 
kulturno zbližavanje južnoslavenskih naroda, a time i stvaranje vlastitih 

kultura koje imaju specifična obilježja. Ideja o mogućnosti da se stvara 
zajednička jugoslavenska država u doba kada je Austro-Ugarska Monar- 
hija bila stabilna država bila je izražavana krajnje nejasno. a još je nejas- 
nije bilo koje bi prostore obuhvatila ta država. Tek tijekom Prvoga svjet- 
skog rata jugoslavenska je ideja postala i politička ideja.? ali nije bilo ni 
političke javnosti, a još manje snage (najmanje u vrijeme rata) da se o 
tim pitanjima raspravlja na pravi način. a pogotovo da se hrvatska poli- 
tika nametne kao relevantan subjekt u međunarodnim. pa čak ni u unu- 
tarnjepolitičkim (austrougarskim) okvirima. Na samom kraju Prvoga 
svjetskog rata. po osnutku Države SHS. sve je već bilo zadano mnogim 
unutarnjim i vanjskopolitičkim okolnostima te praktički više i nije bilo 
izbora. 

Kako su Srbi i Hrvati bili daleko najbrojniji narodi i u toj i u drugoj 
(poslijeratnoj, socijalističkoj odnosno komunističkoj) Jugoslaviji. pri čemu 
na mnogim područjima žive izmiješano. hrvatsko-srpski odnosi i hrvat- 
sko nacionalno pitanje bit će najvažniji i najteži dio jugoslavenskoga 
državnog i etničkog problema. 

Nova je država obuhvatila prostor od Alpa gotovo do Egejskog mora. 
prostor koji od 4. stoljeća nikad nije bio pod jedinstvenom upravom. 
Takav je državni okvir Hrvatsku stavljao u posve novu situaciju: raz- 
građeno je za Hrvatsku stoljećima važno srednjoeuropsko okruženje. a 
zauzvrat se nastojala stvoriti nova kulturna i nacionalna samosvijest 
južnoslavenskih naroda. Bilo da se promovirala ideja o zasebnim naro- 
dima, bilo jugoslavenski nacionalni unitarizam. nacionalne su dileme 
trajno bile u središtu pažnje. a narasle društvene suprotnosti i sve broj- 
nije radništvo nametali su i klasno pitanje. Nudila su se različita rješenja. 
od kojih su postupno sve više maha dobivali totalitarni koncepti. desni 
ili lijevi. Kako se približavao Drugi svjetski rat. razvoj političkih prilika. 
osobito međunarodnih, nije išao na ruku građansko-demokratskim rje- 
šenjima. 

Naposljetku. stvaranje samostalne hrvatske države 1991. godine sta- 
vilo je hrvatsko društvo pred nove izazove: hoće li ideja samostalne 
države prevladati nad drugim liberalnodemokratskim načelima, odno- 
sno neće li postati apsolutni kriterij u svakoj društvenoj situaciji. U de- 
vedesetim godinama 20. stoljeća uglavnom je bilo tako te se Hrvatska 
dugo mučila da ojačaju i da se afirmiraju i druge ideje koje stoje u teme- 
ljima liberalne demokracije. Tu afirmaciju je otežavao i nametnuti rat. 
Međutim, od 2000. godine Hrvatska je na dobrom putu, na putu prema 
uvažavanju svih liberalnodemokratskih postulata i prema euroatlant- 
skim integracijama. 

Pitanje je koliko je vlakova u tom smjeru propušteno u proteklim 
desetljećima. 


2. Hrvatsko društvo do 1914. godine 


Hrvatsko se društvo počet izmijenilo u odnosu 
na stanje prije prve modernizacije (dakle, prije 1848). Hrvatska se naglo 


razvijala i u odnosu na druge zemlje: godine 1870. u njoj se ostvarivalo 
66% prosječnog BNP u svijetu, a 1913. čak 89%.* Usprkos ovako 
dramatičnom rastu hrvatsko je društvo ipak bilo zaostalo u odnosu na 
druge zemlje u Monarhiji i u odnosu na druge razvijene europske ze- 
mlje. I pred Prvi svjetski rat bila je zapravo na predindustrijskome stup- 


nju razvoja. 
U to je vrijeme — na prijelomu stoljeća — bogatija buržoazija, koja je 


posjedovala banke i druga poduzeća, mogla postati odlučan pokretač 
ekonomskog i društvenog razvoja. No, i tada su rezultati bili slabiji od 
mogućih: dok je u Austriji i Ceškoj više od 50% stanovnika živjelo od 
zanimanja u industriji, obrtu, trgovini i prometu, u hrvatskim je zemlja- 
ma taj broj jedva prešao 20%. Politički okvir i naslijeđene društvene 
strukture nisu omogućavali brz napredak, jer su unutrašnje razlike i 
dalje bile vrlo velike. U počecima modernizacije, polovinom 19. stoljeća, 
u banskoj Hrvatskoj postojalo je staleško feudalno društvo, u Vojnoj 
krajini vojno društvo s feudalnim elementima, u Dalmaciji društvo me- 
diteranskog (komunalnog) tipa, te dijelom feudalno, a dijelom medite- 
ransko društvo u Istri. Sva su se ta društva do početka 20. stoljeća 
transformirala u seljačko-građansko društvo, s mnogim vlastitim osobi- 
tostima, a u svima njima još su živjeli neki tradicionalni pretkapitalistički 
oblici proizvodnje i načini života. 

Primjerice, tek se početkom 20. stoljeća nagoviješta karakteristična 
transformacija iz veli u obitelj što je sa sobom nosi industrijaliza- 
cija. Naime, seljački i malograđanski slojevi još su živjeli u tradicionalnim 
obiteljima koje su djelovale kao privredne jedinice i činile velik dio pri- 
vrednog života: statistika iz 1910. kazuje da su obrtnička poduzeća bez 
radnika (dakle, samo majstor i eventualno njegova obitelj) činila 68% 
ukupnoga broja poduzeća. Sljedećih 30% poduzeća imalo je jednog do 
pet radnika te da je u takvim radila gotovo polovica zaposlenih. Poduzeća 
s više od 20 radnika bilo je u ukupnom broju samo 0,54%. 

U privrednom razvoju na početku 20. stoljeća najdalje je otišla Rijeka 
sa svojih šest velikih poduzeća (brodogradilište, rafinerija nafte, tvornice 
torpeda, duhana i papira, ljuštionica riže). Pored toga, promet riječke luke 
strelovito raste: dok je u njoj 1880. prekrcano 285.000 tona tereta, tride- 
set godina kasnije (1910) ta je brojka narasla na 1,526.000 tona (ili 435% 
više). Broj pruga u sjevernoj Hrvatskoj povećao se od 430 km 1873. na 
više od 1200 km 1890. godine, a 1910. na čak 2100 km. Velika većina ba- 
naka i štedionica ni u to vrijeme nije raspolagala znatnijim kapitalom i 


oslanjala se na banke u razvijenijim dijelovima Monarhije, ali je već i nji- 
hova brojnost pokazatelj privredne ekspanzije: od 38 banaka godine 1875, 


do 130 banaka godine 1905. i konačno više od 200 u 1913. godini. 

Na temelju jačeg privrednog razvoja intenzivira se i gradnja. pa su 
urbane jezgre većine hrvatskih gradova novim neoklasicističkim ili sece- 
sijskim zgradama dobile karakterističan pečat i očuvale ga do danas. 
Jedan od najljepših spomenika tome dobu izgrađen je. primjerice. u 
Osijeku — niz secesijskih kuća s predvrtovima u Kapucinskoj ulici. U 
Zagrebu je građeno daleko najviše: veliki dio središnjega dijela Donjega 
grada, uključujući Zelenu potkovu, zapravo zelene površine i parkove 
koji se od Trga Nikole Subića Zrinskoga u obliku potkove preko Bota- 


ničkoga vrta pružaju do (današnjeg) Tr Š 

S takvom je općom bilancom Hrvatska dočekala izbijanje Prvoga 
svjetskog rata. Povod je bio atentat koji je na prestolonasljednika Franju 
Ferdinanda u Sarajevu 28. lipnja 1914. godine izvršio Gavrilo Princip 
(1894-1918), pripadnik terorističke organizacije Mlada Bosna. organi- 
zirane i vođene iz Srbije. Atentator je pogodio te ubio i prestolonasljed- 
nikovu suprugu Sofiju, što je kasnije požalio.* 

Kada je Austro-Ugarska zatražila da njezini inspektori obave istragu 
o atentatu na srpskom teritoriju (Srbija se ne može smatrati izravno 
odgovornom za atentat, iako su mladi urotnici raspolagali logističkim 
osloncem na njezinu području). Srbija je to odbila, na što je Austro- 
-Ugarska objavila rat Srbiji, a Rusija navijestila rat Austro-Ugarskoj. U 
sljedećih nekoliko dana, pošto su se uključile Njemačka na strani Au- 
stro-Ugarske te Velika Britanija i Francuska na strani Srbije i Rusije, rat 
je zahvatio gotovo cijelu Europu. 

Sve je, dakle, počelo i mnogo se toga događalo na prostoru na kojem 
je Hrvatska imala i nacionalnih i privrednih interesa, ali se njezin nepo- 
sredni utjecaj i interes uopće nije mogao očitovati: Hrvatska ni o čemu 
nije odlučivala ni u početku rata, a ni poslije, za njegova trajanja. Stoga 
su u Prvi svjetski rat hrvatski vojnici ušli bez pravih motiva i jasna cilja 
- trebali su se boriti za državu s kojom je njihova nacionalna politika 
bila već desetljećima u otvorenu ili prikrivenu sukobu. 


Jutarnji list, Zagreb, 6. kolovoza 1914. 


3. U vrtlogu Prvoga svjetskog rata: Jugoslavenski odbor 


Ratne operacije u Prvom svjetskom ratu uglavnom su mimoišle hrvatski 
teritorij, ali su brojni hrvatski vojnici bili u postrojbama austrougarske 
vojske na istočnom te srbijanskom i talijanskom bojištu, a posebno u 
mornarici; na početku rata 13-14% mobiliziranih vojnika u austrougar- 
skoj vojsci potjecalo je iz Hrvatske i BiH, iako stanovništvo tih zemalja nije 
činilo ni 10% ukupnog stanovništva Austro-Ugarske.” Dugo je vremena u 
narodu ostalo sjećanje na svu tragiku tih godina i potisnut će ga tek još 
veće strahote Drugoga svjetskog rata. Miroslav Krleža (1893-1981) najdoj- 
mljivije je u mnogim djelima opisao sve teškoće što ih je Hrvatska imala 
unutar Austro-Ugarske i svu besmislenost ratovanja Hrvata za interese 
koji su im bili posve strani (pripovijetke iz zbirke Hrvatski bog Mars). 
Domobranska zastava - hrvatska trobojnica s geslom „Za dom i kralja krv 
prolit valja" te slogani .nerazdjeljivo i nerazdruživo“ (deviza s državne za- 
stave Austro-Ugarske Monarhije) i „viribus unutis" (združenim snagama) i 
pokazivali su se. kako je rat protjecao, sve ispraznijima i besmislenijima. 


Broj 740. U Zagrebu u četvrtak 6. kolovoza 1914. God. IIl. 


Rukopisi se se vraćaju. -1 

Rat je neposredno zahvatio i hrvatski prostor kada su potkraj 1914. 
godine francuski brodovi doplovili do Visa, plotunima zapalili nekoliko 
vojnih skladišta i povukli se. Sile Antante (Francuska, V. Britanija, Rusi- 
ja i druge saveznice) zaprečavale su austrougarskim brodovima (koja je. 
zajedno s Njemačkom, činila jezgru suprotstavljenih, Centralnih sila) 
izlaz iz Jadrana. Kada je 1915. godine Italija ušla u rat na strani Antan- 
te, sukobila se s austrougarskom vojskom na fronti koja je isprva bila 
na rijeci Soči, a kasnije na Piavi.? Na taj su način dijelovi Istre postali 
područja ugrožena blizinom ratnih operacija, što pogotovo važi za oko- 
licu Pule gdje je bila glavna austrougarska ratna luka. Stoga je velik dio 
civila iseljen u logore u Austriji, Češkoj i Moravskoj. Blizina talijanskog 
ratišta bila je ipak takva da se potmuli tutanj talijanskoga topništva 
nošen zapadnim vjetrom pod određenim vremenskim uvjetima mogao 
čuti i u Zagrebu." 

No, rat je praktički od prvoga dana utjecao na svakodnevni život. 
Ustrojavanje ratne privrede počelo je već 5. kolovoza kada je državna 
administracija odredila najviše cijene ugljena, a slijedilo je i maksimira- 
nje cijena kruha. Kako je prvih dana došlo do obustave redovitog po- 
morskog prometa na Jadranu, priobalni gradovi, većinom ovisni o do- 
vozu žita, našli su se u teško situaciji.'? I redovni željeznički promet je 
umnogome bio rastrojen, što je značajno ometalo svakodnevni život u 
unutrašnjosti zemlje. 

U veljači 1915. godine, carskom naredbom trgovina žitom i žitnim 
proizvodima stavljena je „pod zapor”, tj. država je postala distributer 
žitnih sirovina. U svim su domaćinstvima popisane žitne zalihe — oni 

koji su imali 90 kg žita i 60 kg brašna smatrani su, primjerice, u Arba- 
nasima kod Zadra, ,bogatijom" obitelji.'' Kako je vrijeme protjecalo, 
tako je stanje bilo sve lošije - najkasnije se za godinu 1916. može reći 
da je čitava Hrvatska zapala u gospodarsku katastrofu. Državne institu- 
cije provode po selima velike rekvizicije. To je pak značilo da će velik dio 
osiromašena stanovništva biti izvrgnut lihvarenju te da će mnogo ljudi 
ubrzo biti pothranjeno ili gladno. Na to su se nadovezale slabe žetve 
1916. i 1917. godine. Kako je velik broj muškaraca bio mobiliziran, 
osjećao se nedostatak radne snage, osobito u doba velikih poljoprivred- 
nih radova, pa su vlasti dopuštale dječacima da izbivaju iz škole. 
Očigledno se to koristilo i onda kada nije bilo prijeke potrebe, pa je sto- 
ga razina učeničkog znanja dramatično pala.'* U gradovima je civilni 
život rastrojen, mnoge su novine prestale izlaziti, mnoga društva presta- 
la djelovati. Zavladala je posvemašnja apatija pomiješana s raznim fru- 
stracijama: beznađem i ogorčenjem. Bilo je ratnih profitera — novine su 
javno prozivale ,imućnike, kojima je ovaj rat donio milijune, a mirno i 
bez trzaja na duši" uživaju u tome, bez ikakve pobude da pomognu lju- 
dima oko sebe.’ 

Stari sustav načela i vrijednosti na kojima se temeljila međunarodna 
i unutarnja politika neumitno propada. Austro-Ugarska i njezina državna 
uprava nisu bile sposobne zaustaviti naglo pogoršanje uvjeta života 
najširih slojeva, posebno seljaštva: sve je krenulo na zlo — od oskudice 
hrane pa i pojave gladi u nekim krajevima, do izrabljivanja starih i novih 
ratnih bogataša i korumpiranih činovnika. Austro-Ugarska Monarhija 
tonula je u kaos iz kojeg joj nije bilo povratka. 

Dugo su vremena članice Antante smatrale da je postojanje Austro- 
-Ugarske važno jer je ona u Srednjoj Europi bila svojevrsna protuteža 
Rusiji i njezinu utjecaju. Međutim, kako je rat odmicao, u međunarodnim 
se političkim krugovima sve više prihvaćala teza da ga Austro-Ugarska 
ne može nadživjeti. Već od početka rata, među članicama Antante raspo- 
djeljivali su se eventualni teritorijalni dobici po ratnoj pobjedi, pa se vrlo 
živo raspravljalo i o austrougarskim, odnosno hrvatskim teritorijima. 
Za velik dio hrvatskih zemalja bile su zainteresirane Srbija i Italija. Taj- 
nim Londonskim ugovorom iz travnja 1915. godine, sile Antante obećale 
su Italiji, ako napusti savez s Centralnim silama i prijeđe na njihovu 
stranu, između ostaloga i velike dijelove istočnojadranske obale, sve do 
rta Ploča južno od Šibenika te brojne otoke i dio hrvatskoga teritorija 
dublje u zaleđu.!'“ Srbija je pak znala da će u slučaju pobjede dobiti ve- 
like austrougarske teritorije koji su joj se pružali na zapad i sjever. 

Hrvatskim je političarima sve to bilo jasno: već u ljeto 1914. godine 
iz pisanja talijanskih novina moglo se razaznati kakve su talijanske teri- 
torijalne aspiracije. Kipar Ivan Meštrović (1883-1962), koji je tada živio 

u Rimu, bio je snažno politički angažiran. Na njegov su poziv tada već 
afirmirani političari Frano Supilo (1870-1917). Ante Trumbić (1864- 
1938), Hinko Hinković (1854-1929) i neki drugi napustili Hrvatsku i 
okupili se u Italiji. Već su u rujnu iste godine Meštrović. Trumbić i Supi- 
lo u Rimu razgovarali s veleposlanicima Srbije. Francuske i Velike Bri- 
tanije, ali nisu dobili nikakva jamstva.'* Njih trojica. ali i mnogi drugi 
uglednici iz javnog i političkog života, smatrali su da hrvatski ostanak u 
zajednici s Austro-Ugarskom više nema perspektive, pa su, u potrazi za 
određenim rješenjem. polagali nade u državnu zajednicu sa Srbijom i 
Crnom Gorom. Da bi se ta ideja provela, u travnju 1915. godine osno- 
van je u Parizu Jugoslavenski odbor koji se predstavljao kao zastupnik 
interesa zapadnoga dijela buduće južnoslavenske države. dakle. područja 
današnjih država Hrvatske. Slovenije. BiH te Vojvodine.'* 

Jugoslavenski odbor bio je nehomogeno tijelo u kojem su se ispolja- 
vali sukobi između pristaša srbijanske vlade i neovisnih političara. Izu- 
zev nekoliko reprezentativnih političara (Supilo, Trumbić. Meštrović. 
Hinko Hinković). koji su odranije bili poznati u političkom i javnom 
životu, članovi Odbora bili su mahom osobe od manjeg političkog značaja 
i utjecaja. 

Godine 1915. došlo je i do prvih kontakata između predstavnika Ju- 
goslavenskog odbora i kruga njegovih sumišljenika te predstavnika sr- 
bijanske politike. Međutim, srbijanska vlada nikad nije željela da se 
Odbor tretira kao ravnopravan sugovornik - ona ga je smatrala pod- 
ređenim političko-propagandnim tijelom u službi jugoslavenskog pro- 
grama srbijanske vlade. Odbor je uglavnom bio financiran donacijama 
hrvatske dijaspore u Americi,!7 ali je i srbijanska vlada financijski po- 
magala akcije Odbora. pa i njegove članove. Trumbić i Supilo bili su ri- 
jetki koji nisu dobivali novac od srbijanske vlade, čime su sačuvali ma- 
terijalnu neovisnost, ali i etički i politički integritet. Takvi odnosi nisu 
obećavali harmoničnu suradnju dviju strana sve do kraja rata, a njih se 
nije moglo sakriti ni od predstavnika zemalja Antante. Usprkos svim 
slabostima i nepovoljnom statusu, Jugoslavenski je odbor bio nedvojbe- 
no jedino političko tijelo izvan Austro-Ugarske koje je tijekom rata mo- 
glo da pred srbijanskom vladom i saveznicima, pred ratnim zarobljeni- 
cima, pa i pred ekonomskom emigracijom u SAD-u i Južnoj Americi, 
Australiji i neutralnim državama, zastupa .jugoslavenske narode Au- 
stro-Ugarske Monarhije". Odbor je uživao aktivnu podršku utjecajnih 
britanskih javnih radnika, osobito znanstvenika i jugoslavenskih prija- 
telja Roberta Williama Seaton-Watsona (1879-1951) i Arthura Evansa 
(1851-1941). Tijekom rata Odbor je, iako nije uspio steći međunarodno 
priznanje, obavio zamašan posao u nacionalnoj propagandi i populari- 
zaciji jugoslavenskog pitanja.!? 

Srbijanska je vlada vodila politiku s dva lica: još je potkraj 1914. 
godine u Narodnoj skupštini (tzv. Niška deklaracija) izjavila kako je „ra- 
tovanje Srbije borba za oslobođenje i ujedinjenje sve naše neslobodne 
braće, Srba, Hrvata i Slovenaca" te izjednačila ,veliku stvar srpske države 
i srpsko-hrvatskog i slovenačkog plemena" i to često ponavljala.!? U to je 
doba predsjednik srbijanske vlade Nikola Pašić (1845-1926) slao emi- 
sare Supilu i Trumbiću po kojima je nudio neke ustupke, tražeći kom- 
promis, kako se ne bi oslabilo jedinstvo buduće zajedničke države, tj. 
„jedinstvo jugoslavenske, eventualno srpsko-hrvatske države". Nasu- 
prot takvim stavovima, Pašić je povremeno promicao i alternativnu op- 
ciju - znao se zauzimati da Srbija dobije samo one zemlje čijim pripoje- 
njem ne bi bila dovedena u pitanje srpska (i pravoslavna) većina u bu- 
dućoj državi - primjerice, predlagao je ,parcelaciju Slavonije na katoličku 
i pravoslavnu". Zatim je u travnju 1916. godine jednim ruskim novina- 
ma priznao da Italija ima pravo na istočnojadransku obalu, dok bi se 
Srbija zadovoljila izlazom na more i nekim dijelovima Hrvatske.?" U 
međuvremenu su dvojica istaknutih srpskih intelektualaca (Ljubomir 
Stojanović /1860-1930/ i Aleksandar Belić /1876-1960/) predali ruskom 
ministarstvu vanjskih poslova memorandum pod naslovom ,Savreme- 
no srpsko nacionalno pitanje" u kojem su tvrdili da je u Hrvatskoj „Srba 
više nego Hrvata" te da je tijekom vremena (uglavnom zbog osmanskih 
osvajanja) „hrvatski karakter srednje i severne Dalmacije, cele Slavoni- 
je. južne i srednje Hrvatske do Kupe, i delova Istre zamenjen karakte- 
rom srpskim, i da zato nije potrebno privoditi nikakvih dokaza".?! 

Pašić se, osim toga, pozivao na pravo naroda na samoopredjeljenje, 
shvaćajući ga isključivo kao sredstvo borbe za razbijanje Austro-Ugar- 
ske, a ne i kao načelo prema kojem bi se trebala organizirati buduća 
država. Hinković, primjerice, lucidno uočava da srbijanska vlada nije 
.glede Hrvatske tražila drugi ravnopravni faktor u koncepciji narodnog 
ujedinjenja, nego naprosto kompenzaciju za žrtve, što će ih Srbija učiniti 
ustupcima u Macedoniji" (jer je znala da će taj kraj morati podijeliti s 
Bugarskom i Grčkom).** Zbog toga je između Pašića i Jugoslavenskog 
odbora dolazilo do sukoba koji se produbio i zbog neslaganja u pitanju 
načina ujedinjenja i uređenja buduće zajedničke države. 

Pašić je nepopustljivo bio za monarhističko-centralističko uređenje, 
dok su se Jugoslavenski odbor i, posebno, najistaknutiji hrvatski poli- 
tičar u njemu Frano Supilo, zauzimali za ujedinjenje temeljeno na slo- 
bodnoj volji i ravnopravnosti svih naroda te na federalizmu koji bi uvažio 
povijesno oblikovane identitete („hrvatski program stvaranja jugosla- 
venske države, zasnovan na federalizmu"). Od svih članova Jugoslaven- 
skog odbora Supilo je najviše bio svjestan da Odbor i srbijanska vlada 
različito razmišljaju o nekim temeljnim pitanjima konstituiranja i funk- 


12 


Na putu prema jugoslavenskoj državi (1914-1918) 


cioniranja buduće zajedničke države. U Srbima, Hrvatima i Slovencima 
Supilo je vidio jedan narod s tri imena, istoga jezika i rase, ali s različitim 
povijesnim, državno-pravnim i kulturnim tradicijama. Nepovjerljiv pre- 
ma srbijanskoj vladi. a strahujući da (okljaštrena) Hrvatska ne ostane 
izvan ujedinjene Jugoslavije, Supilo je tražio da u narednoj etapi Srbija 
sprovede određene reforme kako bi se spriječili srbijanska prevlast i 
-Srpski ortodoksni ekskluzivizam". Ako ne bi došlo do ove .transforma- 
cije“ Srbije, onda je trebalo raditi na stvaranju zasebne hrvatske države, 
pa tek kasnije zajedničke države sa Srbijom. Supilov plan za uređenje 
buduće države predviđao je povijesne pokrajine kao federativne jedini- 
ce, i to: Srbiju iz 1913. godine (znači, s Makedonijom i Kosovom), Hr- 
vatsku sa Slavonijom i Dalmacijom. Sloveniju, BiH te Crnu Goru.” 

Zbog nepomirljiva stava srbijanske vlade i zbog blagonaklonog odno- 
sa Velike Britanije i Rusije prema pretenzijama Italije i Srbije, posvađavši 
se s Trumbićem i drugima, Supilo je u lipnju 1916. godine istupio iz 
Jugoslavenskog odbora. Trumbića je nazivao .bivšim prijateljem" i 
predbacivao mu .oportunizam", .nedostatak hrabrosti“, te isprazno 
zadržavanje .na vanjštini, na formi".“* Trumbić je zamijenio Supila na 
čelu Jugoslavenskog odbora. Iako je on srbijanskoj vladi bio znatno 
povoljniji partner i pregovarač, zastupao je neke ideje koje Pašiću nika- 
ko nisu bile po volji. Poput Supila smatrao je da se suverena Srbija te 
Hrvatska i Slovenija moraju tretirati ravnopravno, da se od dobrovolja- 
ca iz Hrvatske i Slovenije koji pristupaju srpskoj vojsci moraju formira- 
ti zasebne jugoslavenske jedinice.” Osim toga, Pašićeve izjave ni Trum- 
biću nisu ulijevale sigurnost da će se Srbija boriti za oslobođenje baš 
svih jugoslavenskih krajeva. 

U svibnju 1917. godine, Jugoslavenski klub zastupnika u Carevin- 
skom vijeću u Beču tzv. Svibanjskom (Majskom) deklaracijom traži uje- 
dinjenje svih zemalja Austro-Ugarske u kojima žive Slovenci. Hrvati i 
Srbi .u jedno samostalno, od svakoga gospodstva tuđih naroda slobod- 
no i na demokratskoj podlozi osnovano državno tijelo, pod žezlom 
habsburško-lotarinške dinastije“.2* Gotovo istovremeno deklaraciju je 
objavio i vrhbosanski nadbiskup Josip Stadler (1843-1918) u kojoj za- 
htijeva stvaranje nove hrvatske državno-pravne jedinice, sastavljene od 
Hrvatske. Slavonije, Dalmacije i Istre, te BiH, u sastavu preuređene 
dvojne Monarhije, ali je ona imala najmanje odjeka.?7 Obje ove opcije, 
dakle, ostavljale su Austro-Ugarsku na životu, ali će ih razvoj događaja 
jednostavno učiniti bespredmetnima. 

U srpnju 1917. godine sastali su se na grčkom otoku Krfu u Jonsko- 
me moru predstavnici Jugoslavenskog odbora s članovima srpske vlade 
i usvojili Krfsku deklaraciju koja uglavljuje osnovna načela ujedinjenja i 
ustroja buduće jugoslavenske države: monarhiju s ustavnim, parlamen- 

tarnim i demokratskim uređenjem i srpskom dinastijom Karađorđevića 
na čelu. zasnovanu na općim građanskim slobodama. Posebno se jamčila 
jednakost i ravnopravnost sve tri zastave (srpske, slovenske i hrvatske), 
sva tri narodna imena, sve tri vjere (pravoslavlje, katoličanstvo, islam), 
te oba pisma - ćirilice i latinice. Ante Trumbić je naknadno tumačio Krf- 
sku deklaraciju kao dokument koji je južnoslavensku zajednicu impli- 
citno definirao kao federativnu.? No, Pašić je u daljnjim diplomatskim 
inicijativama sustavno zanemarivao elemente ravnopravnosti koji su 
proizlazili iz teksta Krfske deklaracije, a Jugoslavenskom je odboru na- 
mijenio tek ulogu pomagača srpskoj Vladi koji mora širiti i potpomaga- 
ti ideju o ujedinjenju. 

Kako se vojno-politička situacija mijenjala, tako je i Jugoslavenski 
klub mijenjao stavove, pa je početkom 1918. istupio s inicijativom posve 
drugačijeg karaktera od one u svibnju prethodne godine. Zajedno s 
većinom hrvatskih i bosanskohercegovačkih opozicijskih stranaka do- 
nio je Zagrebačku deklaraciju u kojoj se na osnovi Wilsonovih načela o 
samoodređenju naroda razlaže Nacrt temeljnih načela za koncentraciju 
Slovenaca, Hrvata i Srba te zahtijeva potpuno neovisna država. Ideja o 
rušenju Austro-Ugarske i stvaranju nacionalnih država dobivala je u to 
vrijeme sve više pristaša. Stoga je u travnju u Rimu, u glavnom gradu 
države koja je bila austrougarski protivnik, održan kongres predstavni- 
ka potlačenih naroda Austro-Ugarske: zahtijeva se rušenje Monarhije, 
priznanje tih naroda kao saveznika i njihovih dobrovoljačkih odreda 
kao savezničke vojske, a njihovih narodnih odbora kao legitimnih tije- 
la.” U Splitu, u srpnju iste godine, sastaju se predstavnici svih dalma- 
tinskih predratnih stranaka i jednoglasno usvajaju političku rezoluciju 
(Splitska rezolucija) kojom zahtijevaju da .etničko jedinstveni narod 
Srba, Hrvata i Slovenaca ima neotuđivo pravo na ostvarenje jedinstvene 
države".?? 


14 


4. Država SHS: sloboda ili provizorij? 


Pri samom kraju rata postalo je definitivno jasno da Austro-Ugarska 
neće opstati i da će narodi unutar nje težiti proglašenju samostalnih 
država. Tako su se početkom listopada 1918. godine u Zagrebu sastali 
izaslanici Slovenaca, Hrvata i Srba iz austrougarskih zemalja (današnje 
Slovenije. Hrvatske, BiH i Vojvodine) i osnovali Narodno vijeće. političko 
predstavništvo tih naroda u Austro-Ugarskoj s programom ujedinjenja 
svih Slovenaca. Hrvata i Srba u neovisnu i demokratsku državu. Narod- 
no vijeće imalo je svoj Središnji odbor koji je sazivao plenarne sjednice 
Narodnog vijeća, vodio tekuće poslove, imenovao pojedine povjerenike i 
sl. Nešto kasnije objavljeno je da su sve .narodne stranke i grupe" pre- 
pustile Narodnom vijeću da ih zastupa.’ 

Car Karlo je 16. listopada u manifestu „svojim vijernim austrijskim 
narodima" ponudio da se Habsburška Monarhija organizira kao ..savez 
slobodnih naroda", odnosno da postane „savezna država u kojoj svako 
pleme na svojem teritoriju tvori svoju vlastitu državnu zajednicu”. No, 
za takav kompromis bilo je već prekasno. Središnji odbor je 19. listopa- 
da objavio tekst kojim je Narodno vijeće SHS odbacilo carski proglas od 
16. listopada te deklariralo kako .preuzima u svoje ruke vođenje narod- 
ne politike“ i zahtijeva .ujedinjenje cjelokupnog našeg naroda Slovena- 
ca, Hrvata i Srba na čitavom njegovom etnografskom teritoriju, bez ob- 
zira na ma koje pokrajinske i državne granice, u kojima danas živi — u 
jednu jedinstvenu potpuno suverenu državu uređenu na načelima 
političke, ekonomske demokracije, što u sebi sadržava dokidanje svih 
socijalnih i ekonomskih nepravdi i nejednakosti." Zahtijevalo se i su- 
djelovanje na budućoj mirovnoj konferenciji. Ovim političkim aktom 
Narodno vijeće SHS najavljuje raskid s Habsburškom Monarhijom. Akt 
će dobiti državnopravno značenje tek u odlukama Hrvatskoga sabora. 

. Dinamika događanja bila je vrlo intenzivna: pošto su 28. listopada 
Cesi proglasili prekid svih državnopravnih veza s Austrijom, za sutra- 
dan, 29. listopada, sazvana je sjednica Hrvatskog sabora. Sjednicu su 
vodili dr. Bogdan Medaković, predsjednik (predsjednik Sabora od 1906. 
do 1918) i dr. Pero Magdić (1863-1922), prvi potpredsjednik Sabora, a 

prisustvovali su i ban Antun pl. Mihalovich (1868-1949, ban od 1917. 
do 1919) i odjelni predstojnici kao predstavnici izvršne vlasti (Zemalj- 
ske vlade). Na sjednici je ispoljeno domoljubno oduševljenje na granici 
egzaltacije, ali i racionalno formulirani prijedlozi o budućnosti.” Napo- 
sljetku je Sabor razvrgnuo sve veze s Austrijom i Ugarskom te proglasio 
Dalmaciju, Hrvatsku i Slavoniju nezavisnom državom. 

Potom je Sabor priznao Narodnom vijeću Slovenaca, Hrvata i Srba 
vrhovnu vlast. Zemaljska vlada, osnovana 1869. godine (punim imenom 
Kraljevska hrvatsko-dalmatinsko-slavonska zemaljska vlada), stavila se 
u službu Narodnog vijeća. Narodno vijeće SHS potvrdilo je bana i odjel- 
ne predstojnike, te osnovalo neke nove odjele i imenovalo njihove pred- 
stojnike. Takvim je slijedom događaja stvorena Država Slovenaca, Hrva- 
ta i Srba (Država SHS). Ona je obuhvaćala Sloveniju, Hrvatsku, BiH i 
Vojvodinu, odnosno sve južnoslavenske zemlje unutar bivše Austro-Ugar- 
ske. Upravno sjedište nove države .koja je trajala samo mjesec dana" 
bio je Zagreb.” 

Teoretski, sve su mogućnosti novoj državi bile na raspolaganju - i da 
ostane samostalna, i da stupa u saveze s drugim državama. Praktično, 
izbora gotovo da i nije bilo. Budući da se samoproglasila, bez pokrovi- 
teljstva pobjedničkih sila, nijedna saveznička vlada, pa čak ni vlada SAD-a 
(koja je načelo samoopredjeljenja smatrala najvažnijim), nije željela pri- 
znati novu državu. Kako su nestankom Austro-Ugarske i austrougarske 
jedinice izgubile svaki legalitet, tako je prostor Države SHS ostao bez 
regularne vojske i policije.” Stoga su na taj prostor počele ulaziti i srp- 
ska i talijanska vojska, kao članice savezničke koalicije. Načelno, time 
se nisu prejudicirala trajnija rješenja, ali je bilo jasno da će se ona u 
budućnosti iznalaziti na temelju stanja na terenu, dakle, i na temelju 
svršenoga čina. Talijanska je vojska do sredine studenoga zauzela Istru. 
Rijeku, kvarnerske otoke, Vis, Lastovo, Mljet, Hvar. Korčulu, Pag, zadar- 
ske otoke, Zadar i Šibenik te priobalje koje je gravitiralo ovim dvama 
gradovima. Kada bi stizali u neki grad ili na otok, zapovjednici talijan- 
ske vojske bi izjavljivali kako dolaze u ime Antante, kako njihova akcija 
ima samo vojni (oslobodilački), a ne i politički karakter. Čak su prizna- 
vali i odbore Narodnog vijeća koji su ih uglavnom dočekivali kao pred- 
stavnike savezničke države. Međutim. čim bi se osjetili dovoljno snaž- 
nima, što je uglavnom bilo vrlo brzo, raspustili bi odbore i proglasili oku- 
paciju, odnosno zauzimanje po pravu osvajača. 

Zemaljska vlada za Dalmaciju u strahu od talijanske vojske obratila 
se, preko Narodne vlade BiH, srpskoj vladi opisujući stanje nakon talijan- 
skog iskrcavanja. Dalmatinci su molili srpsku vladu da isposluje kod 
Antante prestanak talijanske okupacije ili, ako ne može. neka se to stanje 
transformira u okupaciju od strane svih država Antante ili bilo koje poje- 

dine. osim Italije .koja je s nama u sukobu interesa i očito pokazuje osva- 
jačke težnje". No. talijanska je vojska za to vrijeme i dalje napredovala te je 
zauzela Knin, a okupirani su i otoci Lastovo. Mljet i Korčula.” Na neke je 
teritorije Italija polagala pravo prema Londonskom ugovoru. ali je grabila 
i mnogo više, ne obazirući se na proteste. Uglavnom. radilo se o krajevirna 
u kojima je hrvatsko (ponegdje i srpsko. a na sjeverozapadu slovensko) 
stanovništvo bilo u golemoj većini. dok Talijana gotovo nije ni bilo. 

U Rijeku je talijanska vojska ušla 4. studenoga. tobože kao dio Antan- 
tinih snaga. da bi sutradan u grad ušla i srpska vojska. No. .ubrzo je 
(doslovno) na prijevaru srpska vojska udaljena iz grada: u Rijeku 17. 
studenoga ulaze novi talijanski odredi": vlast je oduzeta Narodnom 
vijeću Države SHS i predana Talijanskom narodnom vijeću. Talijani su 
okupirali i Sušak (no, u njemu su bile i jedinice drugih saveznika).* 

U međuvremenu su, od otprilike 9. studenoga. odredi srpske vojske 
napredovali kroz Hrvatsku, dio je išao kroz Slavoniju prema Zagrebu. 
dio od Dubrovnika (koji je zauzet 13. studenog) duž obale.* Zbog tali- 
janskog presizanja za hrvatskom obalom uznemirenje javnosti bilo je 
veliko, pa je Split 18. studenoga očekivao dolazak srpske vojske (-Belih 
orlova") kao .historički događaj (...) klicanjem i tutnjavom". Kada je toga 
dana srpska vojska došla u Split, lokalni list Novo doba. pod velikim je 
naslovom .Dobro došli braćo!“, na prvoj stranici objavio dobrodošlicu 
uredništva. Na dočeku je. prema navodima lista. bilo .barem dvadeset 
hiljada duša" (grad je 1921. imao 25.000. a zajedno sa Solinom. Kašte- 
lima. itd.. blizu 38.000 stanovnika).* 

U tjednima ovih prijelomnih događanja. od listopada do prosinca. 
Hrvatsku je pogodila epidemija španjolske gripe. Iako je u početku sma- 
trana bezopasnom. na vrhuncu svog puta kroz hrvatske zemlje nemilice 
je uzimala živote u svim socijalnim, spolnim. dobnim i etničkim skupi- 
nama stanovništva. Po intenzitetu, brzini širenja i posljedicama koje je 
prouzročila može se ubrojiti među najteže epidemije zabilježene u hr- 
vatskoj povijesti. lako trajanjem i smrtnošću stanovništva nije u rangu 
srednjovjekovnih kužnih zaraza, po broju oboljelih je vjerojatno najteža 
epidemija neke bolesti u hrvatskoj povijesti. Suvremenici su procjenji- 
vali kako je od gripe u drugoj polovini 1918. godine oboljelo gotovo 90% 
stanovnika Hrvatske. Nema statističkih podataka o broju umrlih. ali se 
procjenjuje da je u Hrvatskoj smrtno stradalo najmanje 20.000 osoba.*' 
Sve u svemu, u Prvom svjetskom ratu stradalo je oko 137.000 vojnika 
iz Hrvatske, a još oko 109.000 stanovnika. uglavnom civila, umrlo je od 
raznih epidemija i gladi (za usporedbu. tijekom Drugoga svjetskog rata 
stradalo je ukupno oko 299.000 hrvatskih građana).*? 

Epidemija je pokazala da je Prvi svjetski rat imao višestruko negativ- 
ne posljedice po Hrvatsku. Ne samo da je prouzročio velike izravne gu- 

bitke stanovništva, već je iscrpio i druge resurse — gripa se nezaustavlji- 
vo širila zbog manjka liječnika zauzetih na bojištima, a ograničeni bol- 
nički kapaciteti bili su popunjeni ranjenicima te nisu mogli biti iskorišteni 
za liječenje oboljelih od gripe. Pored toga, brojni vojnici okupljeni u vo- 
jarnama bili su lake mete za razbuktalu gripu. Pritom valja naglasiti da 
su među vojnicima najrizičnija skupina, s najvećim brojem smrtnih 
slučajeva, bili novopristigli srpski vojnici. 

Istodobno, neke je dijelove Hrvatske i BiH potkraj rata zahvatila i 
glad - pogotovo Dalmatinsku zagoru i Hercegovinu. Stoga je 1917. iz 
Hercegovine oko 17.000 hrvatske djece, u organizaciji fra Didaka Bun- 
tića (1871-1922), smješteno kod koliko-toliko imućnijih hrvatskih 
obitelji u Slavoniji i Srijemu. Pokušavalo se i direktno pomoći krajevi- 
ma u kojima je vladala glad, ali su, primjerice, potkraj rata pošiljku 
krušne hrane koja je krenula iz Zagreba za Dalmaciju (za Split) 
opljačkali dezerteri, a drugu je u Rijeci jednostavno preuzela već pri- 
stigla talijanska vojska. 

Pred kraj rata poštanske i telefonske veze bile su iznimno loše, gotovo 
u prekidu. Stanje je bilo takvo da je Zemaljska vlada za Dalmaciju objav- 
ljivala u novinama oglase kojima je molila osobe koje putuju u razne kra- 
jeve Dalmacije neka joj se stave na raspolaganje radi prenošenja spisa. 

Bilo je to doba beznađa i ogorčenja, ali i buntovnih raspoloženja. Po- 
javili su se i oni koji traže posve nove izlaze i rješenja iz naizgled bezizla- 
zne situacije. Tek su poneki čuli da se u dalekoj Rusiji formirala vlast 
»radnika i seljaka". Svijest o postojanju takve vlasti utjecala je, posebno 
u slavenskim zemljama Austro-Ugarske, na podizanje samosvijesti 
najširih slojeva o njihovom značaju u društvu i na njihovu želju da se 
sruši država u kojoj su oni bili pijuni u igri elita koje su donosile odluke 
bez veze s realnošću i bez odgovornosti za sudbine onih kojima vladaju. 
No, to veliko nezadovoljstvo, ni u Hrvatskoj ni u drugim zemljama, 
najčešće nije bilo povezano s jasnim predstavama o tome čime treba 
zamijeniti dotadašnje stanje, pa utjecaj Oktobarske revolucije na zbiva- 
nja ne treba prenaglašavati. 

Kako se približavao kraj rata, u sjevernoj Hrvatskoj, u selima i 
općenito krajevima koje žandarmerija nije mogla posve kontrolirati, 
pojavio se „zeleni kadar“ — naoružane skupine što ih uglavnom čine 
dezerteri iz austro-ugarske vojske, ali i siromašni seljaci. Ponajviše na- 
padaju i pljačkaju veleposjednike, trgovce, lihvare, često i iz osvete. 
Učestale su pljačke i uništavanje dućana i imovine praktično po čitavoj 
sjevernoj Hrvatskoj, na širokom potezu od Iloka do Slunja. Primjerice. 
3. studenoga u Iloku je „množina siromašnijeg okolišnog življa i Cigana 
nahrupila u grad te se bacila na uništavanje i pljačkanje židovskih 
dućana i stanova. Haračenje je trajalo sve do pred večer, pa je gotovo 

Zeleni kadar pali Novu Gradišku 1918. Ovo je jedan od najvećih nasilničkih ispada naoružanih 
kupina, uglavnom odbjeglih vojnika, koje su se u anarhičnim prilikama raspada dotadašnje vlasti 
zadržavale po šumama sjeverne Hrvatske i po tome dobile ime — zeleni kadar. 


posve uništena pokretna imovina 27 židovskih porodica. Mjesno oruž- 
ništvo, unatoč pojačanja, bilo je preslabo, da uspostavi red". Dva dana 
poslije. kada je vojska intervenirala te ubila 8-9 pljačkaša, pljačkanje 
je prestalo. 

Novonastala Država SHS u svojim je glasilima, čini se uglavnom 
bezuspješno, apelirala na smirivanje stanja u zemlji i na zaustavljanje 
pljačkaša: „Ne znaju ti bjegunci, pokvarena srca i duše, da time uništavaju 
dobro cijelog svog naroda, dobro i sreću domovine svoje! Ne znaju ti jad- 
nici, da je vlast dana od Boga i da se zakonitim domaćim vlastima svi 
pokoravati moramo!'** A meta napada tih jadnika", kako kaže citirani 
tekst iz Vjesnika virovitičke županije, su ,stranci", posebice Židovi, nji- 
hove trgovine i druga imovina, ali i Nijemci, Mađari, pa i muslimanski 
feudalci. Činjenica da su ,domaće" vlasti odnedavna zamijenile ..strance" 
pljačkaše očigledno nije odvraćala od njihove rabote. Prije bi se reklo da 
je efikasnije bilo kada je tvornica drvene građe „S. H. Gutmann” u Belišću 
(preteča današnjeg kombinata ..Belišće") organizirala radničke straže oko 
pogona. Naime, belišćanski pogon nije napadnut za razliku od voćinskog 
pogona iste tvornice, koji je temeljito opljačkan i spaljen. 

Probleme su stvarale i austrijske, njemačke i mađarske vojne jedinice 
koje su se povlačile s jugoistoka, a integritet Države SHS posebno je 

ugrožavala talijanska vojska koja je okupirala jadransku obalu i prodira- 
la u unutrašnjost. Incidente je već u prvim doticajima sa stanovništvom 
izazivala i srpska vojska, iako ju je u pomoć pozvalo samo Narodno vijeće 
SHS. Kako bi se stanje stabiliziralo, Narodno vijeće je organiziralo Narod- 
nu stražu. To je bila respektabilna snaga od čak 10.000 ljudi koji su bili 
plaćeni, ali je i to bilo nedovoljno.“ Najveći problem Narodne straže bila 
je nedisciplina jer su se u nju često uključivali ljudi skloni raznim vrsta- 
ma ekscesnog ponašanja, te su straže u svojim sredinama prečesto bile 
faktor nemira, a ne jamac mira i sigurnosti. Stanje u manjim sredinama 
bilo je vrlo različito, ovisno o lokalnim specifičnostima.‘ 

Takvoj atmosferi nesvjesno (ili krajnje nepromišljeno) pridonosile su 
i same vlasti Države SHS. Naime, kako je staleški, politički i društveni 
sastav mjesnih odbora bio predmet žučnih polemika i pritužbi, Narod- 
no vijeće SHS-a je stoga, iz Zagreba, dalo naputak mjesnim odborima, 
da njihovi članovi mogu biti samo Srbi, Hrvati, Slovenci te ostali Slave- 
ni, ali Nijemci i Mađari nikako. Članovi odbora, prema toj preporuci, 
trebaju biti svakako načelnik, bilježnik, svećenik i učitelj i članovi 
općinskih vijeća ukoliko su „narodni ljudi".+# 

Zeleni kadar opstaje i nakon završetka rata, pa su vojne vlasti u stu- 
denome 1918. godine procjenjivale da je .neposlušnika" u sjeverozapad- 
noj Hrvatskoj i Slavoniji i dalje najmanje 45.000. U nekim gradovima 
(Vukovar, Osijek i Zabok) osnovan je zbog toga i prijeki sud. Stanje se 
godinama nije smirivalo; tako je od 1920. do 1923. banda pod vod- 
stvom Jove Stanisavljevića-Čaruge (1897-1925) haračila Slavonijom. 
Zbog njenih mnogobrojnih razbojstava bilo je čak proglašeno izvanred- 
no stanje. Čaruga je 1923. uhvaćen i osuđen na smrt. U narodu je osta- 
lo sjećanje na Čarugu kao svojevrsnom Robinu Hoodu. 

Prvi svjetski rat bio je velika katastrofa za Europu s kojom se većina 
europskih država i društava jednostavno nije mogla nositi. Država SHS 
bila je samo jedna od mnogih koja nije mogla ni očuvati ni kontrolirati 
unutarnju stabilnost.*? Nužno je bilo dovesti čuvare, a jedina vojska koja 
je to objektivno mogla biti, bila je srpska. 

5. Stvaranje Kraljevstva SHS: između oduševljenja 
i novih strahova 


U tridesetak dana postojanja Države SHS sve su dileme bile naglašene 
do krajnosti i u tim su se danima formirale odluke koje će imati dale- 
kosežne posljedice — i za više desetljeća unaprijed. No. jugoslavenska je 
opcija, odnosno ujedinjenje Države SHS s Kraljevinom Srbijom. bilo 
jedino rješenje koje se moglo ostvariti u zadanim vojno-političkim i 
društvenim okolnostima u zemlji i inozemstvu. Od 6. do 9. studenoga u 
Ženevi su se sastali predstavnici Kraljevine Srbije. Narodnog vijeća SHS. 
Jugoslavenskog odbora i srbijanske opozicije. Svi nazočni su se izjasni- 
li za ujedinjenje Srba, Hrvata i Slovenaca u .nedjeljivu državnu cjelinu", 
ali je Nikola Pašić. neposredno suočen s predstavnicima Narodnog vijeća 
i pod pritiskom sila Antante, ponajprije Francuske. bio prisiljen na 
kompromis. Naime, Narodno vijeće je imalo dublje korijene u nacional- 
nom tlu i podlogu u stranačkoj konstelaciji u zemlji. pa je stoga bilo i 
mnogo realnija snaga od Jugoslavenskog odbora koji je bio grupa emi- 
grantskih političara raznih struja. godinama izoliranih od političkog raz- 
voja u zemlji. 

U Ženevi je potpisano da će se stvoriti državni provizorij u kojem bi 
postojalo zajedničko ministarstvo kao mješovito tijelo sa zadatkom da 
organizira zajedničku državu do saziva ustavotvorne skupštine. To bi 
ministarstvo odlučivalo o unutarnjim i vanjskim poslovima. ratnoj mor- 
narici, pomorskoj trgovini i sanitetu te o pripremanju saziva konstituan- 
te. Ustavotvornoj skupštini je trebalo biti ostavljeno da odluči o monar- 
hijskom ili republikanskom obliku vladavine. U tom prijelaznom razdo- 
blju funkcionirale bi i dvije vlade: srbijanska i vlada Narodnog vijeća. 
Dogovoreno je da se u novu državu pozove i Kraljevina Crna Gora.! 

Dogovori o ustrojstvu države i drugim važnim pitanjima ostali su ne- 
dorečeni. Srbijanska strana nije ni tada, a ni u sljedećim danima, dala 
nikakva jamstva. Usto, Pašić ženevski dokument nije ni dao na ratifikaci- 
ju. Nepriznata u svijetu, prestrašena talijanskim napredovanjem, izložena 
manipulacijama, spekulacijama i diplomatskim igrama, bez vlastite oru- 
žane sile, Država Slovenaca, Hrvata i Srba bila je prisiljena na hitne kora- 
ke.“ U načelu se prihvaćala zajednička država sa Srbijom (ne treba smet- 

nuti s uma da je srbijanska vojska u međuvremenu ušla na teritorij Države 
SHS, gdje je. u nekim sredinama, dočekana kao oslobodilac), ali se žesto- 
ko raspravljalo treba li to biti na konfederalno-federalnom konceptu, što 
bi pretpostavljalo duže pregovaranje, s utvrđivanjem prethodnih uvjeta i 
jamstava oko ujedinjenja (stav vođe Hrvatske pučke seljačke stranke Stje- 
pana Radića, 1871-1928) ili to treba učiniti odmah, što bi, po sve sudeći, 
značilo da su prevladale unitarističke i centralističke ideje (stav vođe Hr- 
vatsko-srpske koalicije Svetozara Pribićevića, 1875-1936).* Zaključak i 
Naputak Središnjeg odbora Narodnog vijeća o ujedinjenju s Kraljevinom 
Srbijom, koji su izglasani 24. studenoga, tražili su da se organizacija bu- 
duće države prepusti odluci ustavotvorne skupštine (koja bi takve odluke 
morala izglasati dvotrećinskom većinom) te da vladar do njezine odluke 
bude regent, srpski prestolonasljednik Aleksandar (1888-1934).* Izaslan- 
stvo Narodnog vijeća, sastavljeno od 28 članova, požurilo je u Beograd, 
usprkos upozorenju Stjepana Radića da „ne idu kao guske u maglu”.5 

Po dolasku u Beograd, izaslanstvo je izabralo odbor od pet članova sa 
zadatkom da napiše Adresu kojom će se izaslanstvo obratiti regentu 
Aleksandru. U raspravi oko teksta razišla su se mišljenja dr. Ante Pa- 
velića-zubara (1869-1938)* i Svetozara Pribićevića. Pavelić je tražio da 
se u Adresi jasno naglasi poštivanje državnopravnih povijesnih indivi- 
dualiteta, odnosno da se istakne poštivanje teritorijalnih granica pokra- 
jina, njihovih autonomnih prava i odnosa tih pokrajina prema središnjoj 
državnoj vladi. Pribićević je smatrao da valja prvo obaviti ujedinjenje 
Države Slovenaca, Hrvata i Srba s Kraljevinom Srbijom i Crnom Go- 
rom, a da se o svemu ostalom raspravlja nakon ujedinjenja. Pribićević 
se nije želio obazirati na Naputak Narodnog vijeća, tvrdeći kako taj do- 
kument ne predstavlja zahtjeve nego samo želje, a da se o njemu može 
raspravljati i poslije, prigodom sastavljanje nove vlade. Konačnu redak- 
ciju obavili su Pavelić, Pribićević i Josip Smodlaka (1869-1956). Smod- 
laka je imao ulogu moderatora između dva suprotstavljena mišljenja, pa 
je konačni tekst Adrese zapravo kompromis u kojem se nalaze samo 
neke ideje izražene u Naputku Narodnog vijeća (no, i takav je tekst Pri- 
bićević sljedeće godine nazvao ,manifestacijom za strani svijet"). Ante 
Pavelić-zubar se u ime izaslanstva obratio Aleksandru Adresom koja je 
praktički političku inicijativu, a zatim i svu vlast prepuštala regentu.” 
Aleksandar je potom proglasio Kraljevstvo Srba, Hrvata i Slovenaca, a 
izaslanstvo je 1. prosinca 1918. godine potpisalo akt (Prvoprosinački 
akt) o ujedinjenju s Kraljevinom Srbijom. I u ovoj proceduri očitovalo 
se izigravanje principa ravnopravnosti; naime, Prvoprosinački akt bio je 
jednostrani akt jer ga nisu potpisali predstavnici dviju ravnopravnih 
strana, već je njime regent priopćio svoju odluku. U ime Narodnog vijeća 
svoj je potpis stavio Ante Trumbić. 

U međuvremenu je Političko zastupništvo Vojvodine 25. studenoga 
proglasilo izjavu o priključenju Kraljevini Srbiji. a istovrstan je akt 26. 
studenoga donijela i crnogorska Narodna skupština.? 

Nova je država Hrvatskoj neosporno donijela veliku korist time što je 
stvorena zajednica sa Srbijom kao saveznicom Antante, pa se talijanske 
pretenzije na njezin teritorij nisu mogle u potpunosti ostvariti. Od 
područja na kojima su Hrvati u većini, Italiji su pripali „samo“ Istra. 
Zadar te otoci Cres, Lošinj, Ilovik, Susak. Unije. konačno i Lastovo i 
Palagruža. Da nije stvorena Jugoslavija, realno je pretpostaviti da bi od 
hipotetičke samostalne Hrvatske Italija otela znatno više. vjerojatno cije- 
lo Hrvatsko primorje i Dalmaciju. Ante Trumbić je 1920. godine objaš- 
njavao kako se on rodio kao Hrvat i da će kao takav i umrijeti. ali da 
nikada nije bio fanatik. nego političar. Kao Hrvat radio je za jugoslaven- 
sku ideju, a ne za posebnu hrvatsku državu. Za takvo opredjeljenje na- 
veo je nekoliko argumenata te zaključio — .da nisam radio za Državu 
SHS, odnosno Jugoslaviju uvjeren sam da bi pali plijenom tuđih intere- 
sa. pohlepa".!? 

O tome što su o tadašnjim političkim događanjima mislili širi slojevi 
stanovništva teško je reći nešto preciznije. Osim relativno malobrojne 
političke elite i nešto malo većeg kruga politički zainteresiranih. većina 
je ljudi o političkim dvojbama razmišljala vrlo usko, bez spoznaje da 
politička elita u tim tjednima i danima odlučuje o pitanjima sudbinske 
važnosti. U teškim ratnim okolnostima, kada se uglavnom živjelo na 
rubu egzistencije, u posvemašnjoj anarhiji. kada je zemljom haračilo 
tisuće dezertera, vjerojatno i nije moglo biti drugačije. 

Miroslav Krleža je isticao da je 1918. godine .srpska Država" u glava- 
ma hrvatskih političara, .suočenih s vlastitom političkom ništavnošću“. 
a u usporedbi s „austrijskom perspektivom - pričinjala toplim domaćim 
krovom".!! „Narodno jedinstvo" te .troimeni narod Srba, Hrvata i Slove- 
naca" bili su slogani, svojevrsni .šiboleti“ (riječi koje se upotrebljavaju 
za raspoznavanje — op. I. G.), koji su podrazumijevali stvaranje i posto- 

janje jugoslavenske države, te su bili .ilužionističko pojačanje koeficijen- 
ta sigurnosti". Nema sumnje da su hrvatski političari željeli Jugoslaviju. 
kako bi u njoj sačuvali Hrvatsku, baš kao što su i Srbi željeli proširiti 
Kraljevinu Srbiju.!? 

Nakon raskola među pravašima 1908/9. godine sljedbenici Mile Star- 
čevića (milinovci) sve su otvorenije optirali za jugoslavensku ideju. Nji- 
hovo glasilo Hrvatska država u veljači 1918, sedam mjeseci nakon Krf- 
ske deklaracije i gotovo isto toliko prije stvaranja Kraljevstva SHS, s 
mnogo entuzijazma govori o onodobnom trenutku: .Interesantno je istak- 
nuti da su Srbi krfskom deklaracijom posvema napustili nekadašnju 
šovensku ideju velike Srbije u interesu jedinstva i zajedničke narodne 

države... plemenska država, na šovensko-imperijalističkoj bazi, tj. Veli- 
ka Dušanova Srbija... otstupila je mjesto narodnoj državi SHS na prin- 
cipu ravnopravnosti i samoodređenja".!3 

Godine 1937., tada ugledni Jovan Banjanin tvrdio je kako je 1918. 
godine jugoslavenstvo spasilo Hrvate i Slovence i to ovako argumenti- 
rao: ,Da smo tada izišli pred Europu s tezom o tri naroda, tri individu- 
aliteta, Srbija bi dobila velike kompenzacije i bila bi Velika Srbija, ali 
Hrvati i Slovenci bili bi smatrani kao neprijateljski narod u sastavu pobi- 
jeđene Austro-Ugarske... Da nije bilo jugoslavenske misli, Hrvati bi 
1918. godine doživjeli najveću nesreću i nepopravljivu katastrofu — bili 
bi podijeljeni između Italije, Austrije, Mađarske i Srbije", pa lakonski 
zaključuje — „te se istine ne daju ničim pobiti".'* Još kasnije, sredinom 
pedesetih godina, iskusivši ustaški zatvor, kao i razočaranje u obje Ju- 
goslavije, kipar Ivan Meštrović objašnjavao je aktivnosti Jugoslavenskog 
odbora ne samo kao stvar nacionalnih uvjerenja nego i kao stvar objek- 
tivnih prilika u kojima je Hrvatskoj prijetilo da bude raskomadana, te 
kaže: „ Istina ta je politika urodila razočaranjima, patnjama i nevoljama, 
prolijevanjem krvi i sramotom, ali je istina i to, da su danas svi hrvatski 
krajevi okupljeni u jednoj državi i da su danas uz Trojednicu i Istra i 
Rijeka u Republici Hrvatskoj. Nije vjerojatno, da bi se to ostvarilo i po- 
stiglo drugačijom politikom."!? 

Dvojica istaknutih Dalmatinaca — Josip Smodlaka i don Frane Bulić 
(1846-1934), arheolog i povjesničar koji je bio vrlo aktivan u političkom 
životu, pomirili su se, nakon godina svađe na Pariškoj konferenciji 1919. 
godine, zaključivši, uzajamno se bodreći, kako ih je ,mala, sićušna po- 
litika dalmatinska u Dalmaciji godinama razdvajala, a sada velika, na- 
rodna nas u Parizu spaja".'* Pod ,narodnom" su, naravno, mislili na ju- 
goslavenski politički život. 

Iz Beograda je dolazila ideologizirana slika prošlosti: tobože su stra- 
ne sile raskomadale jedan u prošlosti navodno jedinstven narod i među- 
sobno ga politički i kulturalno otuđile jedan od drugoga. Ujedinjenje ne 
bi trebalo samo donijeti oslobođenje braće po krvi od tuđinskih vladavi- 
na nego i odstranjenje ,naplavljenih" stranih utjecaja i povratak (mitolo- 
giziranom) jedinstvenom nacionalnom podrijetlu.” 

Slično su mislili i neki krugovi u Hrvatskoj; u hrvatskom je društvu 
postojalo, pogotovo među intelektualcima, snažno prisutno uvjerenje da 
je jugoslavenska opcija, odnosno ujedinjenje sa Srbijom, rezultat sazri- 
jevanja kulturne i nacionalne svijesti na višoj razini. .Jugoslaveni" su bili 
uglavnom iz etabliranih građanskih obitelji. 

Oskar Tartaglia (1887-1950) u knjizi Veleizdajnik govori u ime ,mla- 
dih”, dakle, u ime pripadnika svoje generacije koje naziva ,naprednjaci- 
ma" i ,ujediniteljima“. Oni su „kadri i sposobni za život u svom moder- 

nom i naprednom vremenu“, okupljeni pod .zastavom - znakom i zavje- 
tom, neokaljanom zastavom vjernosti narodu i vjere u narod”. koja je 
-potpuno hrvatska, nenatrunjeno i nepomućeno hrvatska, slobodno hr- 
vatska i široko hrvatska, a to za nas znači: u isti mah i srpska i slo- 
venačka: jugoslavenska!"'? 

U Splitu je proglašenje nove države dočekano .veličanstvenom mani- 
festacijom za novu državu“. Prema svjedočenju lokalnog unitarističkog 
Novog doba tražile su se .reči kojima može da se iskaže sav sjaj sunca; 
reč koja može da iskaže sve tuge jednog naroda, što je vekove robovao: 
ili zar postoje reči, da se iskaže radost onih, koji očima svojima vide ovo 
o čemu pradedovi, očevi njihovi i sami snevahu". Novo doba je prihvati- 
lo ekavicu, baš kao i neki drugi hrvatski književnici i publicisti toga 
doba, uključujući u prvih nekoliko godina po ujedinjenju i Miroslava 
Krležu (Krleža je dugo miješao ekavicu i ijekavicu; njegov Izlet u Rusiju. 
objavljen 1926. godine. kompletno je pisan ekavicom. Od atentata na 
Stjepana Radića ekavicu je definitivno odbacio.).!? 

Opozicija takvom stavu u hrvatskom političkom životu prvih mjeseci 
i godina po uspostavi Kraljevstva SHS bila je gotovo zanemariva. Prije 
svih, radilo se o frankovačkim skupinama iz nekadašnje jedinstvene 
Stranke prava. ali čak ni pravaši nisu načelno dovodili u pitanje ujedi- 
njenje (i oni su se sami izjasnili za .ujedinjenje svih Slovenaca. Hrvata i 
Srba u jednu nezavisnu slobodnu saveznu državu”. u kojoj će .ojačat 
snaga” hrvatskoga naroda, .ako tu državu izgradimo složnom. iskre- 
nom ljubavi i slobodnom, nepatvorenom voljom cjelokupnog naroda 
Hrvata, Slovenaca i Srba"), nego su odricali pravo predstavnicima Na- 
rodnog vijeća da o tome odlučuju, jer nisu bili njegovi birani predstavni- 
ci - tražili su da se o tome izjasni sam narod.? Stjepan Radić je na veli- 
koj skupštini HPSS-a 3. prosinca 1918. u Zagrebu iznio republikanski 
program državne zajednice te izjavio: .hoćemo da budemo sa Srbijom. 
ali ne pod Srbijom".*! Bilo je tu i pojedinaca, poput relativno nepoznatog 
i neutjecajnog sociologa Ive Pilara (1874-1933) koji je u knjižici Svjetski 
rat i Hrvati, objavljenoj 1915. godine, posve nerealno tražio da se hrvat- 
ska politika radikalno odmakne od povezivanja s Kraljevinom Srbi- 
jom.” Pilar nešto kasnije u djelu Die Sudslawische Frage - Južno- 
slavensko pitanje (1918) problem hrvatsko-srpskih odnosa svodi na 
dva elementa — na pitanje vjere i rase.” Pilar je potkraj dvadesetih bio 
koristan budućem poglavniku Anti Paveliću kako bi razumio srpsku 
politiku i dokazivao da je .nemoguće za bilo koga živjeti u zajedničkoj 
državi sa Srbijom".?* 

Međutim, već na samim počecima života u novoj državi dolazi i do 
prvoga incidenta: kada je početkom prosinca vijest o ujedinjenju stigla i 
u Zagreb, službeni krugovi potiču slavljenje ovog čina, te se 5. prosinca 

1918. godine organiziraju manifestacije i misa „Te deum” u stolnoj crkvi 
na Kaptolu. U međuvremenu, 3. prosinca, nasuprot svečarske atmosfe- 
re. povjerenik za javnu sigurnost u gradu Budislav Grga Anđelinović 
(1886-1946), zabranjuje Hrvatsku, list Hrvatske stranke prava (franko- 
vaca) zbog objavljenog proglasa ove stranke glede akta ujedinjenja. Stav 
frankovaca o ujedinjenju zasigurno nije podržavala većina Zagrepčana. 
No, nezadovoljstvo je proizlazilo i iz činjenice što su ljudi smatrali da je 
preduvjet slobode republika, a ne monarhija (pri čemu se omraza mo- 
narhije zasnivala prvenstveno na lošem iskustvu s Habsburgovcima, a 
manje u odnosu na Karađorđeviće, koji su bili nepoznati). Događašija su 
se odvijala slučajno i stihijski, sve je počelo pokretom među vojnicima 53. 
i 25. puka koji su se uputili manifestirati na Jelačićev trg vičući: „Živjela 
republika“, „Živjela hrvatska republika!", „Živjela boljševička republi- 
ka!" i sl. Nejasno je za što su se zalagali i što su htjeli. U njihovim povi- 
cima može se osjetiti prizvuk nacionalnog i socijalnog nezadovoljstva te 
primijetiti utjecaj raznih političkih opcija. od boljševičke revolucije do 
ideje republikanizma, ali i zamor izazvan ratnim uništavanjem i poslije- 
ratnom bijedom. Pošto su demonstranti stigli na Jelačićev trg, vladine 
snage (sokolaši i drugi dragovoljci, pristaše Narodnoga vijeća) otpočeli 
su paljbu iz okolnih kuća. Pri tome je smrtno stradalo 15, a više od 20 
osoba je ranjeno. Iste je noći zagrebački garnizon bio razoružan, ubrzo 
potom bile su ukinute spomenute dvije hrvatske pukovnije, a vojne 
funkcije preuzeli su odredi vladine vojske u Zagrebu. Uvedene su izvan- 
redne mjere; ograničeno je vrijeme rada javnih lokala. zabranjeno je 
okupljanje te bilo kakvo javno oglašavanje. Tim su mjerama vlasti, ba- 
rem za neko vrijeme, uspjele prisilno utišati nastala nezadovoljstva u 
glavnom gradu Hrvatske. Vojska se sljedećih dana bunila i u Osijeku, pa 
u Našicama, uglavnom zbog malih plaća i nedostatka hrane.? 

Tijek i ciljevi tih događaja u onodobnim su izvorima različito opisiva- 
ni, a njihov je smisao u historiografiji često tumačen u skladu s domi- 
nantnim političkim okruženjem — različito u vrijeme ustaškog i kasnije 
u vrijeme komunističkog režima. Iako u njima, prema svemu sudeći, 
nije bilo nacionalnog naboja ili je igrao vrlo malu ulogu, kasnijih su go- 
dina, osobito u doba NDH, predstavljeni kao početak hrvatskog bunta 
protiv novostvorene države (tobože je tada, prema Pavelićevoj izjavi u 
kolovozu 1941, .po prvi puta u bivšoj državi potekla hrvatska krv za 
slobodu hrvatskog naroda").?* 

Potkraj 1918. godine demonstracije i pobune vojnika i građana česta 
su pojava, ne samo u Hrvatskoj već i u Njemačkoj, Austriji, Mađarskoj. 
Socijalističke i boljševičke ideje prodirale su među vojnike na cijelom 
prostoru Države SHS. Ideja republikanizma također je vrlo privlačna i 
mnogi su je ljudi shvaćali kao ideju o državi bez rata, vojske, neimaštine. 

nameta, teških poreza i sl., a svaka im se monarhija činila neprihvatlji- 
vom. Uostalom, političke elite koje su započele stvaranje Države SHS i 
provodile ujedinjenje s Kraljevinom Srbijom bile su one iste koje su do 
prije nekoliko mjeseci zagovarale opstanak Austro-Ugarske Monarhije. 
Slično je bilo i s časničkim i činovničkim kadrom. Izgledalo je kao da se 
ništa nije promijenilo, pa je običan" narod bio krajnje nezadovoljan. S 
druge strane. vlast Narodnog vijeća SHS s Prvoprosinačkim aktom do- 
bila je dodatnu snagu i postala je laka na okidaču". Kraj Prvoga svjet- 
skog rata bilo je. uostalom, doba beznađa i ogorčenja. doba epidemije 
španjolske gripe. 

Prve prave nesuglasice izbile su na vidjelo i u razumijevanju uloge 
srbijanske vojske: ona se proslavila u Prvome svjetskom ratu. ali je nje- 
zina politička kultura bila krajnje nerazvijena. Vrh vojske, iako izvan 
dnevne politike, bio je siguran oslonac karađorđevićevske politike. Ge- 
nerali su bili uvjereni da ulaskom svoje vojske na tlo nekadašnje Austro- 
-Ugarske i samostalne Crne Gore obavljaju djelo povijesne važnosti. 
Neki su uistinu srbijansku vojsku dočekivali kao oslobodioca, dok je 
nasilništvom i nedisciplinom u drugih navlačila na sebe mržnju. Vojska 
se tada s navodnim ili stvarnim kršiteljima zakona obračunavala kraj- 
nje surovo - neki su bili hapšeni, neki čak i strijeljani. Primjerice. u Ka- 
šini pokraj Zagreba, seljaci su protupravno sjekli šumu. vojska je inter- 
venirala i ubila jednog od njih. Početkom 1919. godine vojsci je naređeno 
da se ne smije služiti batinama kao kaznom (o ubijanjima se uopće ne 
govori), ali je i dalje bilo samovolje nižih zapovjedništava i pojedinaca. U 
sljedećim mjesecima vojsku je u funkciji čuvanja reda i mira zamijenila 
žandarmerija, ali su i žandari redovito batinali i kundačili, nerijetko ra- 
njavali, pa i ubijali neposlušnike. Oni koji su to činili uglavnom su bili 
suspendirani, vrlo su rijetko strože kažnjavani.?7 

U prvim mjesecima od stvaranja Kraljevstva SHS još su neki postup- 
ci vlasti i događaji u zapadnim dijelovima nove države izazivali sumnje i 
nezadovoljstva: na područjima koja su do 1918. bila u sklopu Austro- 
-Ugarske, austrougarska kruna je i dalje ostala platežno sredstvo. Od 
kraja 1919. na sve se te novčanice uz proviziju od 20% vrijednosti stav- 
ljala posebna markica. Najveće je nezadovoljstvo izbilo kada je 1920/1. 
počela unifikacija monetarnog sustava, a srbijanski dinar postao jedino 
platežno sredstvo. Tada je dinar zamjenjivan u odnosu četiri krune za 
dinar, iako je tadašnja stvarna vrijednost dviju valuta bila podjednaka. 
Odmah po stvaranju nove države bili su određeni i porezi - u Hrvatskoj 
i Vojvodini i dalje su izražavani u krunama, ali ih je trebalo plaćati u 
dinarima, pa su zapravo realno bili četiri puta veći. Slijedom takvih mo- 
netarnih odnosa određena je i visina dvaju najčešćih poreza u Hrvatskoj 
- zemljarine i kućarine, što znači da su oni realno povećani četiri puta 

prema razdoblju prije Prvoga svjetskog rata. Odluka o visini poreza do- 
nesena je ujesen 1920, a razliku je trebalo platiti retroaktivno, za čitavu 
godinu unatrag. Erupcija nezadovoljstva bila je posve logična.” Nema 
sumnje da je bilo favoriziranja po nacionalnoj liniji i pri popunjavanju 
činovničkog aparata, što također izaziva nezadovoljstvo.?? 

Pored svega navedenoga, bilo je evidentno da su mnogi Hrvati i Slo- 
venci, pogotovo oni obrazovaniji, očekivali da njihovi kulturni i nacio- 
nalni interesi budu u novoj državi doličnije zastupljeni negoli u Austro- 
-Ugarskoj Monarhiji. Zbog presizanja od strane Italije (a u slučaju Slo- 
venaca i od Austrije) odmah nakon rata unitaristička ideologija i centra- 
listička praksa nisu ih smetali. No, kada su počeli osjećati tendencije 
potiskivanja nacionalnih interesa i pokušaje asimilacije,” opozicija Beo- 
gradu počinje rasti. 

Organizacija vlasti u hrvatskim zemljama ostala je nakon uspostave 
Kraljevstva SHS ista kao i za kratkotrajne Države SHS - Zemaljska vla- 
da za Hrvatsku i Slavoniju na čelu s banom te Zemaljska vlada za Dal- 
maciju. Hrvatsko-slavonski banovi brzo su se mijenjali - u jedva dvije i 
pol godine (do trenutka kada je zaživio ustroj utemeljen na Vidovdan- 
skom ustavu) na tom su se položaju izmijenila četvorica (Antun Mihalo- 
vić, Ivan Paleček, Matko Laginja /1852-1930/ i Tomislav Tomljenović 
/1877-1945/). 

Kada je potkraj prosinca 1918. godine osnovana prva vlada Kraljevi- 
ne SHS, Aleksandar Karađorđević (1888-1934) je proglašen za regenta. 
kako je to i prije ujedinjenja tražilo izaslanstvo Države SHS. Njegova je 
pozicija proizlazila iz činjenice da se njegov otac, kralj Petar I (1844- 
1921). povukao s vlasti 1914. godine, navodno zbog narušena zdravlja, 
pa prepustio vlast sinu, kao i iz činjenice da do donošenja ustava, nje- 
gova pozicija monarha još nije bila definirana. Usprkos ustavnoprav- 
nom provizoriju Aleksandar je odmah iskazao sklonost da se ponaša 
kao diktator, jer je mandat povjerio prvaku Narodne radikalne stranke 
Stojanu Protiću (1857-1923), a ne, kako je to prethodnim stranačkim 
dogovorima bilo uglavljeno, Nikoli Pašiću (Josip Smodlaka taj je čin 
nazvao ,državnim udarom"). Unaprijed je dogovoreno i da u vrijeme 
državnopravnog provizorija postoji Privremeno narodno predstavništvo 
kao svojevrsni parlament. Iako je to trebalo učiniti neposrednim izbo- 
rima, 272 poslanika su praktički imenovale vlasti, pa su tako poslanici 
bili ovisni o vladi. Vlada je imala značajne ovlasti u izvršnoj, ali i u za- 
konodavnoj proceduri, jer je donosila razne uredbe koje nisu išle na 
raspravu i potvrdu u Privremeno narodno predstavništvo. Takvo stanje 
izazivalo je žestoku kritiku prvenstveno komunista, ali i nekih građan- 
skih političara, koji su Privremeno narodno predstavništvo nazivali 
.nakaznim skupom samozvanaca". Broj poslaničkih mjesta za svaku 

pokrajinu određivan je proporcionalno broju stanovnika (Hrvatska i 
Slavonija s Rijekom i Međimurjem dobile su 60 mandata, Istra 4. Dal- 
macija 12).?! 

U ovoj je vladi Ante Trumbić postao ministar vanjskih poslova, ali je 
od njega neusporedivo moćniji bio Svetozar Pribićević, ministar unu- 
trašnjih poslova. Pribićević je dobio priliku provoditi vlastite ideje o stva- 
ranju unitarističke i centralističke države — bio je .zagovornik izrazitog 
centralizma" te je, nasuprot navodnim .federalističkim i autonomističkim 
pozama učenjaka i književnika" suprotstavljao navodni „narodni osjećaj" 
koji kaže da bude „država jedinstvena ili kako se to ljepše kaže jedno- 
stavna, a ne da bude kombinovana ili složena".** Za Pribićevića su .jed- 
na i nerazdjeljiva Jugoslavija" i .narodno jedinstvo" bili .preduvjet po- 
stojanja jugoslavenske države“, a koju može „osnovati samo jedan jedin- 
stveni narod".* U narednim godinama iskazao je „logiku učitelja mate- 
matike i neosjetljivost žandara iz Vojne Krajine“. Ukidao je .autonomije 
općina, dekretima uvodio općinski red. raspuštao politički nepoćudna 
gradska zastupstva, zabranjivao opozicione publikacije. čak i ako nisu 
imale izražen politički karakter". 

I regent Aleksandar djelovao je u javnosti. pa je manifestom objavlje- 
nim početkom 1919. godine, sukladno ciljevima Vlade. nagovijestio 
ustavno-parlamentarnu vladavinu, opće pravo glasa. slobodne izbore za 
ustavotvornu skupštinu, rješavanje agrarnog pitanja. utvrđivanje držav- 
nih granica u podudarnosti s etničkima, te brigu za vojnike i ratne stra- 
dalnike. U sljedećim mjesecima vlada je ukinula preostale kmetske. ko- 
lonatske i druge podložničke odnose i. ekspropriravši velike posjede. 
pokrenula agrarnu reformu. Do konačnog rješenja mnogi su dobivali 
zemlju u najam. Radilo se o golemom poslu, pa je u tu svrhu početkom 
1919. godine bilo osnovano i Ministarstvo za agrarnu reformu. Bilo je to 
nedvojbeno od opće koristi, ali je i u tom poslu bilo favoriziranja po na- 
cionalnoj liniji. Naime, jedan od ciljeva bio je kolonizirati posjede držav- 
ljana .neprijateljskih zemalja” kako bi se oslabio utjecaj „stranog“ zemljo- 
posjedničkog elementa, onih koji su optirali za državljanstvo drugih 
sljednica Monarhije, prvenstveno Mađara i Nijemaca. Opća je tendencija 
bila da se promjena vlasništva i etničke strukture ponajprije obavi u 
pograničnim područjima, pa je na hrvatskom prostoru najviše kolonista 
trebalo naseliti u Podunavlje i Podravinu, a na čitavom državnom pro- 
storu u Vojvodini. U tim razdiobama uglavnom su bolje prolazili srbijan- 
ski seljaci, osobito tzv. solunaši (oni, koji su se potkraj rata borili na 
Solunskom frontu). No, agrarna reforma nije dovedena do kraja: ne- 
poželjni politički suparnici napustili su zemlju, a veleposjednici koji su 
priznali novooformljenu vlast i dokazali da s njome imaju zajedničke 
interese, uglavnom su ostavljeni na miru.” 

Naposljetku, neka su se pitanja rješavala vrlo sporo ili tek parcijalno 
— primjerice, ,Zakon o likvidaciji agrarnih odnosa na području ranije 
pokrajine Dalmacije" donesen je tek 1930, a provodio se od 1931. godi- 
ne. Njime je ukinut u Dalmaciji tradicionalan status težaka (najamnika 
na zemlji, jer u Dalmaciji nije bilo kmetstva). Načelno, zemlja je trebala 
prijeći u ruke onoga tko ju je obrađivao, ali je i dalje bilo mnogo proble- 
ma. Prema zakonu, da bi dobio zemlju, težak ju je morao obrađivati tri- 
deset godina, a postojale su i druge formalne prepreke kako bi se obra- 
divana zemlja dobila u vlasništvo. Osim toga, Nettunske su konvencije 
(potpisane 1925. godine s Italijom) jamčile talijanskim državljanima da 
se agrarna reforma neće provoditi bez njihove suglasnosti. 

U Kraljevstvu SHS napravljen je značajan korak naprijed u uvođenju 
nekih političkih sloboda u odnosu na stanje u Austro-Ugarskoj Monarhi- 
ji. Biračko pravo dano je svim punoljetnim muškarcima — bio je to sva- 
kako jedan od razloga tako naglog jačanja HRSS-a (valja reći da je u isto 
vrijeme i u većini europskih država uvedeno opće pravo glasa za mu- 
škarce). Umjesto aristokratskog, intelektualističkog posla, politika po- 
staje opća stvar. Pa ipak, u Kraljevstvu je stvoren tip vladavine koji se 
može nazvati ancien régime, drugim riječima, tip vladavine koji prethodi 
modernoj državi, a u sebi sadrži elemente staroga - i dalje je ustrojena 
kao imperij u kojemu centar dominira nad periferijom, vlast i vlasništvo 
nisu odvojeni, monarh kontrolira prisvajanje dobara i podjeljuje privile- 
gije. Naposljetku, i dalje postoji podjela na bogatu manjinu i siromašnu 
većinu.“? 

Radilo se o vrlo reduciranoj, limitiranoj demokraciji s jakim repre- 
sivnim aparatom koji je bio obilježen centralizmom, hegemonizmom i 
velikosrpstvom.“** Beogradski su se vlastodršci jednostavno nastavili 
ponašati na isti način kao i prije rata (s razlikom da tada represija nije 
na prvi pogled bila toliko očita, jer se sve događalo u društvu bez nacio- 
nalnih i vjerskih manjina); pored toga, nametali su Hrvatskoj i Hrvatima 
i drugim regijama i narodima velikosrpski koncept koji velika većina 
Hrvata nije mogla prihvatiti. Broj Hrvata koji je podržavao režim oči- 
gledno se smanjivao kako se bližio Drugi svjetski rat. Iz perspektive 
Beograda moglo se činiti da se radi o problemima u jedinstvenoj, unitar- 
noj državi i da to nije nacionalno pitanje. Beogradska vlast nije shvaćala, 
a kasnije nije željela shvatiti. da su procesi formiranja nacionalnih iden- 
titeta i kod Srba i kod Hrvata i kod Slovenaca bili u završnoj fazi ili već 
završeni. Drugim riječima, nisu shvaćali da ih je prekasno (ako ih je i 
prije uopće bilo moguće) kanalizirati prema stvaranju jedinstvene naci- 
je. odnosno, da se radi o ireverzibilnom procesu. Kada se njihov kon- 
cept suočio s otporom, reagirali su represijom u tradicionalnoj maniri 
represivnog režima. Pašić i Pribićević tvrdili su 1923. da je Kraljevina 

SHS „stečena krvlju" i da se po cijenu krvi mora sačuvati. Tek su malo- 
brojni intelektualci liberalne orijentacije. kojima se ne može odreći zala- 
ganje za jugoslavenstvo, poput Milana Ćurčina (1880-1960). tvrdili da 
„jedinstvo i krv’ ne idu zajedno. Jedinstvo se nasiljem može samo kom- 
promitirati i upropastiti, a ne održati". I baš kako je rekao Ćurčin. 
umjesto da se neprestano radi na uspostavi i održanju povjerenja. radi- 
lo se upravo tako da i malo povjerenja koje je postojalo nestane. Na taj 
je način kriza vlasti prerastala u krizu države.“ 

Beogradske su vlasti tek u drugoj polovini tridesetih priznali postoja- 
nje „hrvatskog pitanja". Preplašeni vanjskim i unutarnjim pritiscima. 
shvatili su da ga valja rješavati u dogovoru sa Zagrebom. ali je tada već 
bilo prekasno. Iz perspektive nacionalno svjesnoga Hrvata manjak 
demokratičnosti logično se mogao tumačiti i svoditi na želju režima da 
potire hrvatski nacionalni problem. Stoga je bilo izvjesno. kako se 
približavao Drugi svjetski rat, da se takva Jugoslavija neće moći održati. 
Vanjska agresija dovela je do raspada države 1941. ali se ona više nije 
mogla obnoviti na isti ili sličan način kao u međuratnom razdoblju. Na- 
kon 1943/1945. rekonstituirala se u bitno drugačijem obliku. 

6. Međunarodni položaj nove države 


Zamiranjem ratnih djelovanja ujesen 1918. godine i stvaranjem Države, 
pa Kraljevstva SHS, postavilo se pitanje granica nove države. 

Osobito je dramatično bilo pitanje Međimurja koje je od 1860. godine 
pripadalo Mađarskoj, iako je hrvatsko stanovništvo bilo u golemoj većini 
(Mađara gotovo da nije ni bilo). Konvencijom između Antante i Mađarske, 
sklopljenom u Beogradu 13. studenoga 1918. godine Drava je određena 
kao demarkacijska linija, pa bi po tome Međimurje ostalo u Mađarskoj. 
U međuvremenu, kako su u Međimurju izbili nemiri, zapravo pobune čije 
uzroke valja tražiti i u socijalnom i u nacionalnom nezadovoljstvu, ma- 
đarske su vlasti proglasile prijeki sud. U tjednima koji slijede strijeljano 
je ili obješeno 105 Međimuraca. Dok je trajao teror, iz Varaždina je u stu- 
denom krenula akcija oslobađanja Međimurja ali je završila neuspješno. 
Potom se tijekom prosinca opet u Varaždinu na mnogo profesionalniji 
način organizirala vojska od jedinica iz raznih krajeva Hrvatske i različitog 
socijalnog statusa (akademičari, pitomci kadetske škole, razne jedinice 
koje su na okupu ostale iz austrougarskog razdoblja) koja je pod vod- 
stvom pukovnika Slavka Kvaternika (1878-1947) na sam Badnjak ušla u 
Međimurje. Značajno slabije mađarske snage nisu se ni pokušale suprot- 
staviti. Na taj su način mađarska vlada i Antanta bile stavljene na budućoj 
mirovnoj konferenciji u Versaillesu pred gotov čin.“ 

Još je osjetljivije bilo razgraničenje s Italijom, ponajprije zbog Istre i 
Rijeke. Kao zalog pritiska na Jugoslaviju, Italija je i dalje držala dijelove 
Dalmacije koje je zaposjela potkraj 1918. godine, iako je bilo jasno da 
ih budućim mirovnim sporazumom neće dobiti. 

Situacija se u Dalmaciji vrlo sporo stabilizirala — talijanska je vojska 
potkraj prosinca 1918. godine ušla u Drniš i Knin te nastavila prema 
Sinju i Muću čime je došla u neposredno splitsko zaleđe. Kako su Tali- 
jani zauzeli i Siverić i Velušić, rudnike iz kojih je Split dobavljao ugljen 
za proizvodnju plina za rasvjetu, opskrba grada električnom energijom 
umnogome je ovisila o sporazumima i nesporazumima s Talijanima. Na 
riječkom području Talijani su držali Sušak, kao i okolno područje - „sve 
do Kostrene. Škrljeva i Kastva".“? 

Kraljevstvo SHS se vrlo sporo afirmiralo na međunarodnom planu. 
Njegova delegacija je sudjelovala u radu Versailleske mirovne konferen- 
cije s ograničenim pravima, kao delegacija Kraljevine Srbije. Delegaciju 
je predvodio Nikola Pašić. a od preostale šestorice članova dvojica su 
bili Srbi, dvojica Slovenci te dvojica Hrvati (Trumbić i Smodlaka). Radi- 
lo se u posebno teškim okolnostima. ponajprije zbog talijanske žestine 
i nepopustljivosti,*“ Antantinih obećanja Italiji i pritiska velikih sila da 
se iznađe kakav-takav kompromis o razgraničenju sa susjedima. Povre- 
meno je dolazilo i do razmimoilaženja između Trumbića i Smodlake na 
jednoj i Pašića na drugoj strani; uzajamno su zamjerali nedovoljnu istraj- 
nost u odbacivanju talijanskih zahtjeva, odnosno nezainteresiranost za 
razgraničenje Kraljevstva s Bugarskom i Rumunjskom. što je također 
bio velik problem. Prvi su Kraljevstvo SHS priznali Norveška. Grčka. 
SAD i Švicarska. a tek potom, početkom lipnja. Francuska i Velika Bri- 
tanija. jer su bile u obvezama prema Italiji, koja je tražila da se Kraljev- 
stvo SHS ne prizna. Kraljevstvo SHS dobilo je kolektivno priznanje tek 
28. lipnja 1919. godine, kada je potpisan Versailleski ugovor s Njema- 
čkom.** 

Međutim, na Versailleskoj konferenciji nije zaključen sporazum o raz- 
graničenju između Kraljevstva SHS i Italije. Kako bi prisilila jugoslaven- 
sku stranu na popuštanje, Italija nije u lipnju 1919. godine priznala 
Kraljevstvo SHS. Štoviše, tražila je od drugih da ne priznaju novu državu 
(u čemu nije uspjela). Veliko je nezadovoljstvo Talijana izazvala namjera 
predsjednika SAD-a Woodrowa Wilsona (1856-1924) da prisili Italiju na 
odricanje od njezinih aspiracija.“ Na valu tog nezadovoljstva, ujesen 
1919. godine, talijanski pjesnik fašističke orijentacije Gabriele D'Annun- 
zio (1863-1938) ušao je sa svojim paravojnim legionarima u Rijeku. 
Imao je podršku dijela riječkoga građanstva, ali je ubrzo počeo provodi- 
ti teror — paljeni su, primjerice, brodovi hrvatskih vlasnika u riječkoj 
luci. D'Annunzijevi su se pristaše zalijetali na Sušak i tamo razbijali 
izloge i premazivali natpise na hrvatskom jeziku, a 1920. iskrcavaju se 
i na Krku, gdje ih isprva ima tridesetak, da bi ih do kraja godine bilo 
tisuću. D'Annunzio je čak proveo i izbore za riječkog poslanika u rim- 
skom Parlamentu, nastojeći politikom svršenog čina priključiti Rijeku 
Italiji. No, tome se suprotstavila vlada u Rimu bojeći se za svoj 
međunarodni ugled.* 

Zbog Rijeke odnosi Kraljevstva SHS i Italije zategnuli su se do 
krajnjih granica, pa su uz sudjelovanje predstavnika SAD-a, V. Brita- 
nije i Francuske, započeli pregovori. S jugoslavenske strane glavni je 
pregovarač bio ministar vanjskih poslova Ante Trumbić. Pregovori 
su bili popraćeni nemirima diljem istočnojadranske obale (napadi na 
kulturna predstavništva Slovenaca i Hrvata u Trstu, Puli i Pazinu te 

Talijansko-jugoslavenski spor oko granica, 1914-1924. 


Neretva 


H | Talijanski zahtjevi 1915 
Granica po Londonskom 
ugovoru 


Talijansko-jugosiavenska fl Poe ru T erase a 
granica 1920 


teži Italija dobila 1924. 


međunacionalni sukobi u Splitu). Konačan krug pregovora održan je 
u talijanskom gradiću Rapallu blizu Genove te je u studenom 1920. 
potpisan i ugovor o razgraničenju (otuda i ime, Rapallski ugovor). Zbog 
pritiska velikih sila, kao i talijanske odlučnosti da silom uspostavi gra- 
nice predviđene Londonskim ugovorom iz 1915. godine. ugovorne su 

JUTARNJ ILIST 


God. IX. br., 3181 Zagreb, ponedjeljak 15. studenoga 1920. Pre 2 s: 


meena | ONI prosvjedi proliv sporazuma s Italijom 


dane a | Oožeživanju burnih sjedriča ministarskog savjeta [=> mate seslogu, Iziavljzjemo $ pres 
ma prijateljima i neprijateljima da 
=> POVRATAK DR. VESNICA sačinjavamo jednu nerazdvojivu cje 
f [Posebna fel vijest „Jul Lista) lima, koja niiko sa małe razbiti 41 
gor gita očekuje za lokam sntražnjeg mnong prike rod rai kog 
lorena, jer će a ajoj biti | dena. Zbog lođa za ministri na ožapa, đa bi se mogla održati sjednicu m sraraoge Siini (BA Aila be 
nikada aA dira Ro miniztorakog savjeta, ma kojoj če naši delegati relerircli o iporerumu u = izvon nale granice poračvjano im, 
Rapalla. Čini se, da će to biti Lerna sjednica, jer se još ne zma, kako će remi zaredi, rada 
delegefi opresdali sooje djelocenje, koja ja preilo granice panomoći miai- | "ora. ja oslsio aa svojim ogoji- 
Snak zavjeta, Iss i e damevni se će aikzda na 
r -y njih zaboraviti, dok se vida ostvareno 
Brogred. 14 XI. Odbor testte | Pregovori o trgovaćšitm odnosima odu gl para drama 
r m2 izmedju Zueoslavije £ Italije | Otpiese ca sve tt kimse. Nikon 
too r zbora slijedilo za demonstracije, či 
veza srpskih remljoradničkih zadroga, NEZADOVOLJSTVO U BEOGRADU. jom je kirom palo sekoliko prozara, 
[Posebea fel vijest „Jut. Lista.) RABA RFRERAD PE EBADANA 
< BEOGRAD, 14. XI, Kraljemta ciada primila je opširen izvješte) o spo- ZAKON O UNIVERZITETIKA. 

Kendidatere a fimočkom srera. razzma s Ilalijom. Uža konferencija nclik i telijanskih driegaio sastat če (Posh. telel. vijest „Jut. Lista") 
(Posebna tel vijest „Jut Lista” j | 5% da delinifisno riješi trgocočke odnose. U beogrodsiim krugovima se Beećed, 14X1 Po erabi cial 
Beograd. 14. XI. Nosioc radikalne | 22 zezadočeljsivom primaju vijesti, koje stiis iz Italije. siarsiva ima ze wilsroviti okenicija 

Esie u timočkom okrugu je Aca Sta- ža od prinaest svenčilitnih  prolazara, 

nojević, birti. eana aarodze Uzajamna amnssiija pobtickih osudjenika da izrade zakon o unirerriletima. Na 

skzpitine. Što se liče demokratske rmoćnjoj sjednici sveučilišnog tenata 
moo ude ra, pe se čeka još imenovanje osiac 


reza 
izgleda, jer je jedna grupa ST. MARGHERITA, 13. X]. Zeken polpisa Sporazuma :porazamjele su 
a Bata, | se delegacije, da će predložili zzojamnu Gmuezliju stih poliličkih krivaca 
"so da se Će nijedan poslanik, koji |! ozudjenika. Takodjer če slijedili zkoro imesotanje lslijenikog opunomo- 
= demokratskoj zajednici biti bi- | ćenog ministra u Beograda. Ma to mjezio 2 Beogred imeđe doći vrlo 
sa sgledna ličnost. Julros zo polasša aulomošilima iz kote! Imperiale do sto- 


Uh deset iz Zagreba i Ljubljane, da 
komisija počne rad 


(Posebna Vel. vijest „Jut. Lista) u Beograda odabrano je pei profeso- 
<. 
D'ANNUNZIO PROTI SPORAZU NU 


JUGOSLAVIJOM. 
PARARAAARAANRAPARRARA | nice bočeni rm tzepojema Trmrbić i Veznić bobele cvijeća Opčiaztva ih PP ajete sjest Jet. Listi“) 
s agi OKUPIRA DALJE! | srdačno pozdrazijelo. KISIC Rim. 14 XL D'Asssszio je naj- 
omb. telet. vijest „Jut. Lista") S » : enerfičnije istupio protiv sporazuma 
Rim, 147X]. U rimskoj komori sta- Utanačenje izmedju Engleske # Rusije i Izdao ovoji trupama naredjenje, da 


odredbe ispale za Kraljevstvo SHS krajnje nepovoljne. Njime su Italiji 
pripojeni Istra (osim dijela općine Kastav), Zadar, otoci Cres i Lošinj. 
Lastovo i Palagruža, te je na svega 100 km? stvorena Slobodna Država 
Rijeka (ugovorne su strane priznale „potpunu slobodu i nezavisnost 
Države Rijeke /Fiume/ i obvezuju se, da će ih vječno poštivati").*“ Spora- 
zum je predviđao i zajedničko nastupanje protiv svih pokušaja restau- 
racije dinastije Habsburgovaca. Istovremeno je dogovoreno i povlačenje 
(.evakuacija") talijanske vojske s područja koja je okupirala, ali će se (uz 
povremene incidente, kao što je podmetanje bombi u kasarni u Krku 
1922. godine)* to povlačenje produžiti u Dalmaciji sve do 1923, a na 
Sušaku sve do veljače 1924. godine. 

Rapallskim je ugovorom omogućeno talijanskoj nacionalnoj manjini 
u Kraljevstvu SHS pravo optiranja za talijansko državljanstvo, uporaba 
talijanskog jezika i sloboda vjere, dočim hrvatskoj (i slovenskoj) nacio- 
nalnoj manjini u Italiji nisu dana nikakva zakonska jamstva koja bi 
omogućila njihovu nacionalnu opstojnost. Unatoč tome, pripadnici tali- 
janske manjine iseljavaju se iz krajeva koji nisu po Rapallskom ugovoru 

ještanja posmrtnih ostataka 


ta 


pripali Italiji. a i mnogi će Hrvati (i Slovenci) seliti u međuratnom razdo- 
blju u Kraljevstvo/Kraljevinu SHS. Zbog općeg nezadovoljstva u Kraljev- 
stvu SHS (ponajprije u Hrvatskoj i Sloveniji) Rapallski ugovor nikada 
nije razmatran u Narodnoj skupštini, već je 1921. ozakonjen bez parla- 
mentarne rasprave i kasnije potvrđen kraljevom odlukom. Ante Trum- 
bić je tom ugovoru nalazio i dobre strane, jer je sačuvana Dalmacija i 
mnogo otoka. koji su bili obećani Italiji Londonskim ugovorom iz 1915. 
godine. Istarski su političari, sa svoje strane. optuživali Trumbića da je 
prodao Istru i Rijeku u zamjenu za Dalmaciju (u toj se atmosferi jedan 
od vođa hrvatskog narodnog preporoda u Istri Vjekoslav Spinčić /1848- 
1933/ povukao iz političkog života). 

Nakon zaključenja sporazuma u Rapallu. Trumbić je podnio ostavku 
na mjesto ministra vanjskih poslova, smatrajući da je njegova misija 
završena. Regent Aleksandar prihvatio je ostavku i odlikovao bivšeg mi- 
nistra visokim ordenom. ali ga je Trumbić odbio primiti.** 

lako se nakon žestokih borbi s talijanskom vojskom potkraj 1920. 
godine D'Annunzio sa svojim pristašama morao povući. kompromisno 
rješenje za Rijeku - Slobodna Država Rijeka zapravo nikada nije realizi- 
rana. Vlast u gradu preuzela je Autonomaška stranka Ricarda Zanelle, 

ali ona nije zadovoljila aspiracije aneksionista i sve snažnijih fašista. U 
ožujku 1922. izvršen je fašistički puč, pa je Zanella morao pobjeći na 
jugoslavenski teritorij, prvo na Sušak (na Podvežicu), potom u Kraljevi- 
cu. Podrška koju je vlada u Beogradu davala Zanelli vremenom je bila 
sve slabija, a talijanska je vlada ujesen 1923. imenovala riječkog vojnog 
guvernera. Rimskim sporazumom iz 1924. godine samo je verificirano 
stanje na terenu: dvije države sporazumjele su se da Rijeka pripadne 
Italiji. Potvrđen je talijanski suverenitet nad Rijekom i njezinom lukom, 
ali je Kraljevini SHS priznat suverenitet nad lučkim uređajima u Rječini 
(luke Baroš i Delta) te vodama Rječine. Sporazum je uključivao i Ugovor 
o prijateljstvu i srdačnoj suradnji, kao i neke dopunske konvencije.?? 

Ta su rješenja, kolikogod bila nezadovoljavajuća i uglavnom ostala 
mrtvo slovo na papiru, ipak značila privremeno smirenje u odnosima s 
Italijom. Nettunske konvencije, potpisane 1925. godine, rješavajući prak- 
tična, posebno granična pitanja u međudržavnim odnosima, bile su još 
jedan korak u tom smjeru. Ipak, ni poslije toga politika fašističke Italije 
nije prestala na razne načine demonstrirati teritorijalne pretenzije na 
jugoslavenski teritorij (a zapravo na hrvatske krajeve), pa je tako u čita- 
vom međuratnom razdoblju ostala glavnom vanjskom prijetnjom jugo- 
slavenskoj državi.*' S druge, hrvatske (pa i slovenske i jugoslavenske) 
strane postojalo je nezadovoljstvo: splitsko općinsko vijeće je duboko 
žalilo što je Italija .slavila aneksiju Istre, Gorice, Gradiške, Zadra i La- 
stova te ostalih naših krajeva" koji su joj pripali po Rapaliskom ugovo- 
ru. Vijeće je izražavalo „bol, tugu i saučestvovanje otrgnutoj braći: svoju 
čvrstu odluku, da neće svoju braću nikada zaboraviti i da će mu njihov 
teški udes neprestano lebdjeti pred očima i ležati na srcu; svoju nepo- 
kolebljivu vjeru u konačnu pobjedu pravde i u nerazdvojivu jugoslaven- 
sku cjelinu, koju se ne može trajno rastrgati". 

Godine 1920. Jugoslavija je u Trianonu sklopila mirovni ugovor s 
Mađarskom. Njime je postignut teritorijalni kompromis - delegacija Kra- 
ljevstva SHS bezuspješno je pokušavala dobiti tzv. bajski trokut (područje 
oko južnomađarskog grada Baje. čime bi se u perspektivi proširila 
današnja Vojvodina) te dio Baranje s Mohačem (čime bi se u perspektivi 
proširio teritorij današnje Republike Hrvatske na njezinu sjeveroisto- 
ku). Razgraničenje je dogovoreno na temelju demarkacijske linije. zapra- 
vo po crti do koje su ujesen 1918. godine stigle srbijanska vojska u Ba- 
ranji i Bačkoj te hrvatski odredi u Međimurju i Prekmurju. Na taj je na- 
čin u pograničnom području u Mađarskoj ostalo više desetaka tisuća pri- 
padnika hrvatske manjine (ponajviše uz Dravu i oko grada Pecsa/Pečuha 
te u mađarskom dijelu Gradišća/Burgenlanda, u najzapadnijim dijelovi- 
ma Mađarske), a u Jugoslaviji oko 400.000 Mađara (većina u Vojvodini, 
nešto u Slavoniji i Baranji). 


41 


Hrvatska 1918-2008. 


U krajnje nestabilnoj situaciji u Europi, u vrijeme kada je stvoreno 
osam novih država (Poljska, Finska, Litva, Letonija, Estonija, Austrija, 
Čehoslovačka i Kraljevstvo SHS), a poziv na rušenje tadašnjih .bur- 
žoaskih" društva poslan iz sovjetske Rusije bio potencijalno sredstvo 
njihove destabilizacije, Kraljevstvo SHS se u vanjskoj politici oslanjalo 
na Veliku Britaniju i Francusku, pogotovo na ovu drugu. Francuska je 
1921. uspjela povezati srednjoeuropske države - Čehoslovačku, Rumunj- 
sku i Kraljevstvo SHS u obrambeni savez (nazvan Mala Antanta) koji je 
trebao štititi poredak stvoren konferencijom u Versaillesu. Taj je savez 
trebao suzbijati težnje Austrije i Njemačke za širenjem utjecaja prema 
srednjoj i jugoistočnoj Europi. Predstavljao je i „sanitarni kordon”, pre- 
preku jačanja novostvorenog SSSR-a, i obranu protiv Mađarske, u kojoj 
su u vladajućim krugovima bile stalno prisutne teze da je Trianonski 
ugovor bio ,nepravda" i da valja vratiti državni ,integritet". Svih tih godi- 
na percepcija Hrvata kao germanofilskog i stoga potencijalno .nelojal- 
nog" elementa bila je vrlo prisutna u francuskoj diplomaciji.?? 

Francuska je s Jugoslavijom 1927. sklopila ugovor „o vječnom prija- 
teljstvu", čime ju je htjela još jače privući u svoju interesnu sferu. Svega 
nekoliko godina kasnije, od sredine tridesetih, zbog promijenjenih 
međunarodnih okolnosti taj je ugovor de facto sve manje vrijedio.?? 

Stranke koje su u Hrvatskoj obilježavale politički život prije Prvoga 
svjetskog rata u novom, jugoslavenskom ambijentu, gotovo su u potpu- 
nosti nestale. Doduše, neke su sačuvale staro ime, ali pitanja s kojima 
su se suočavale tražila su bitno nove odgovore. pa su se mijenjale i nji- 
hove ideologije i praktična politika. 

U rujnu 1920. godine Privremeno narodno predstavništvo usvojilo je 
Zakon o izborima za Ustavotvornu skupštinu. Izborno je pravo prošireno 
ukidanjem izbornog cenzusa, ali je uskraćeno ženama. oficirima. podo- 
ficirima i vojnicima. Nisu mogle glasati ni osobe koje nisu uspjele reguli- 
rati državljanstvo, uglavnom one koje su imale zavičajnost u drugim di- 
jelovima nekadašnje Austro-Ugarske Monarhije (Mađari, Nijemci. Ru- 
munji te Židovi), kao i one koje su optirale za talijansko državljanstvo. I 
zakonske odredbe o omjeru registriranih birača i broja predviđenih po- 
slanika u svakoj pokrajini bio je nepravedan. Primjerice, u Banatu, Ba- 
čkoj i Baranji. po izbornim jedinicama (dakle. za izbor jednog poslani- 
ka) bio je u prosjeku 3301 birač, u izbornim jedinicama u Dalmaciji u 
prosjeku ih je bilo 8092, dakle 145,1% više. Osim toga, tri najveća grada 
— Beograd, Zagreb i Ljubljana - bili su posebni izborni okruzi, pa su na taj 
način bili favorizirani u odnosu na druge dijelove zemlje. Prema svemu 
sudeći, oni koji su određivali izborne okruge smatrali su da će gradsko 
stanovništvo glasati predvidljivije. dakle, više za državotvorne" stranke. 
dočim bi glasačko tijelo na selu moglo izmaknuti kontroli. Uostalom. 
tako je i bilo - za demokrate i radikale glasali su dobrim dijelom i državni 
službenici, bojeći se neugodnosti na poslu. No, i u određivanju gradskih 
izbornih okruga bilo je nepravdi: za jednog izaslanika u Zagrebu trebala 
su glasati 4594 birača, a u Beogradu tek 2737." O stanju u zemlji svjedoče 
i dvije odredbe u izbornom zakonodavstvu: zbog velikog broja nepisme- 
nih bilo je predviđeno glasanje kuglicom (i tako je bilo na svim izborima 
tijekom dvadesetih godina), a zakon je određivao i da se na svakoj kandi- 
datskoj listi mora nalaziti jedna fakultetski obrazovana osoba. 

Na izborima u studenom 1920. godine sudjelovale su 22 stranke. 
Demokratska stranka dobila je najviše glasova (19,9%) i 92 mandata. 

Narodna radikalna stranka (17,7%) i 91 mandat, Komunistička partija 
Jugoslavije 12,4% i 59 mandata, Hrvatska republikanska seljačka stran- 
ka (HRSS) 14,3% i 50 mandata." 

U hrvatskom biračkom tijelu utjecaj vrijedan spomena imale su i Hr- 
vatska težačka stranka (pretežno stranka bosanskohercegovačkih Hrvata 
pod vodstvom Juraja Šuteja /1889-1976/ i Bariše Smoljana /1888-1977/, 
integrirala se sa HSS-om 1921) sa 2,4% glasova i 7 mandata, umjerenjačka, 
građanski orijentirana Hrvatska zajednica sa 1,6% glasova i 4 mandata te 
Hrvatska stranka prava s 0,7% i dva mandata. Hrvatska pučka stranka je 
zajedno sa Slovenskom ljudskom strankom dobila 27 mandata. 

Jedno od najvažnijih, a za mnoge glasače i središnje pitanje bilo je može 
li se demokratskim putem razriješiti dilema o temeljnoj koncepciji nove 
države: republika ili monarhija, odnosno centralističko-unitarističko uređe- 
nje ili stanoviti oblik federativnosti s uvažavanjem nacionalnih posebnosti. 
Pokazalo se da je na tom pitanju, kao i na umjerenjačkom promicanju dru- 
gih nacionalnih problema, na izborima 1920. godine HRSS sa Stjepanom 
Radićem na čelu uvjerljivo postao najjača stranka u Hrvatskoj, odnosno 
ostvario je „trijumfalnu izbornu pobjedu". Po broju osvojenih glasova bio je 
treća stranka po snazi u zemlji, a po broju osvojenih mandata četvrta.57 

HRSS je na izborima 1920. godine istaknuo kandidacijske liste samo 
na području Hrvatske i Slavonije (dakle, i Hrvatskog primorja, ali bez 
Dalmacije) i na tom je području osvojio preko polovice ukupnog broja 
glasova (52,5%). Osobito je velika podrška birača bila u sjeverozapad- 
noj Hrvatskoj (uglavnom preko 75%) te na senjskom području i u za- 
padnoj Lici. Primjerice, u kotaru Prelog dobili su čak 86,9% glasova. 


Izbori u kotaru Prelog 1920. 


Hrvatska pučka seljačka stranka 


Izvor: HDA, grupa VI. 


Na taj način je HRSS dobio 50 od ukupno 93 mjesta koja su u Usta- 
votvornoj skupštini imali zastupnici iz Hrvatske. Taj je uspjeh utoliko 
značajniji kada se zna da nijedna druga stranka u bilo kom drugom 
kraju tadašnje države nije uspjela dobiti natpolovičnu većinu. Nasuprot 


44 


Doba centralizma (1918-1929) 


tom uspjehu, na istom je području (u kotaru Prelog) umjerenjačka 
(autonomistička) Hrvatska zajednica dobila 5,2% glasova, a Hrvatska 
stranka prava (frankovci) pukih 2.5%.?% 

Na parlamentarnim izborima 1923. godine HRSS će biti još uspješniji. 
ali će tijekom dvadesetih (za razliku od druge polovine tridesetih) ostati 
prvenstveno predstavnik seljačkog sloja. jer će u to doba za stranku 
glasati uglavnom seljaci. Tako je ta stranka na izborima za skupštinu 
Zagrebačke oblasti 1927. dobila 70 od 80 mandata (dakle. 87.5%).? 
Uspjesima na izborima i snaženjem stranačke strukture. HRSS (pogo- 
tovo u tridesetim godinama) postaje svehrvatska stranka u kojoj ne- 
posredni seljački interesi bivaju potisnuti u drugi plan. Međutim, u 
Zagrebu HSS je prolazio mnogo lošije: na tim izborima. u gradu se bira- 
lo 11 zastupnika, od kojih su samo četvorica bili HSS-ovci. Hrvatska 
federalistička seljačka stranka je dala tri, Nezavisna radnička partija 
(odnosno komunisti) dva, a Samostalna demokratska stranku (SDS) i 
HSP po jednog zastupnika.*% Na lokalnim zagrebačkim izborima te godi- 
ne koalicija HFSS-a i HSP-a (Hrvatski blok). inače u žestokoj opoziciji 
prema HSS-u dobila je 50% glasova, Republikanski savez radnika i 
seljaka (RSRS. zapravo komunisti) 12,6%, HSS 11.9%. potom slijedi 
Samostalna demokratska stranka (SDS) sa 7.9%. Židovska lista sa 4.1% 
i druge.*! 

Kako je HRSS početkom dvadesetih pridobivao nove glasače i stjecao 
sve veću popularnost. tako je i Stjepan Radić od autora jedne zaokružene 
ideologije i vođe male agrarne stranke prije rata. za vrijeme rata prera- 
stao u političara koji je na inventivan način povezivao teorijske spoznaje 
s praktičnim djelovanjem i iskustvima, da bi nakon njega postao ka- 
rizmatični vođa za kojim je krenula većina hrvatskog naroda. Bio je vrlo 
vješt političar, katkad demagog, ali i vrlo obrazovan politolog. U progra- 
matskim je spisima isticao vrijednost seoskog načina života koji je uzdi- 
gnut na razinu kulturno-povijesnog nasljeđa, s jedinstvenim etičkim vri- 
jednostima (tradicionalna moralnost, veza s prirodom, mirotvorstvo).# 
Ovakvi oblici i vrijednosti seljačkog života trebali su postati temelj iz- 
gradnje seljačke države i seljačkog društva. Radić je smatrao da je inte- 
ligencija otuđena od naroda. 

No. Radić je u spomenute dokumente unio i niz liberalnih stavova 
koji su buduću Hrvatsku vidjeli kao demokratsku zajednicu .doma i 
naroda", utemeljenu na socijalnoj pravdi. širokom narodnom prosvjeći- 
Vanju i vladavini prava. Predviđao je i strogu kontrolu izvršne i zakono- 
davne vlasti putem referenduma i plebiscita. Radić je svojom aktivnošću 
uspio umnogome blokirati djelatnost srpskih stranaka (radikala, demo- 
krata i Saveza zemljoradnika/Zemljoradničke stranke) u hrvatskom bi- 
račkom tijelu, jasnim riječima razotkrivajući pozadinu vladavine Beo- 

grada. Jedan od Radićevih velikih protivnika bila je i Crkva, posebice 
Katolička crkva. Radić je želio seljake kao svoje biračko tijelo, a u crkve- 
noj je hijerarhiji vidio ozbiljnog suparnika. Stoga je i suzbijao pretenzije 
Hrvatske pučke stranke (HPS - ,pučkaša", ,klerikalaca") da se nametne 
u hrvatskoj politici kao relevantan faktor. Istovremeno su, slijedom niza 
okolnosti, Radićeva djelatnost i dominantna pozicija njegova HSS-a blo- 
kirali istinsko višestranačje u Hrvatskoj.# 

Kako je bio protivnik komunizma, Radić je nastojao buntovno ras- 
položenje najširih slojeva, posebno seljaštva, usmjeriti tako da rješenje 
svojih problema traži u demokratskim reformama koje će u Hrvatskoj 
položaj običnih ljudi učiniti sličan onom u SAD-u, o kome su ljudi u 
Hrvatskoj dosta znali, jer su tamo imali veliki broj iseljenih rođaka i 
poznanika — otuda i njegov strastveni republikanizam. Istovremeno je 
želio da se zalaganje za prava hrvatskog naroda na samoodređenje 1918. 
i kasnijih godina zasnuje prije svega na Wilsonovim mirovnim inicijati- 
vama i načelima. 

Radićeve metode obračuna s političkim protivnicima bila su katkada 
grube i posve neprimjerene. U Božićnoj poruci 1921. poručivao je: ,Ako 
bi seljak dobivao batine i dalje u slobodnoj Hrvatskoj, ako bi grofovi i 
popovi i Židovi u njoj gospodarili, to nije Hrvatska, koju mi hoćemo".# 
Kada je 1925. godine postao ministar prosvjete, posvađao se sa široko- 
briješkim franjevcima oko već dogovorenog financiranja izgradnje lokal- 
ne gimnazijske zgrade, pa ih je ovako javno napao: ,Ja sam nekada 
držao mnogo do kulturnog i nacionalnog rada bosansko-hercegovačkih 
franjevaca, ali sam se najzad razočarao i uvidio, da su to ljudi neiskreni 
i lašci. Čitav njihov i nacionalni i kulturni rad nije ništa drugo nego za- 
varavanje i zaglupljivanje toga naroda s tendencijom da ga onda mogu 
lakše guliti i pljačkati. Ukoliko je taj narod još neprosvijećen, nepovjer- 
ljiv i zaostao, to je jedino njihova zasluga, jer su ga oni tako učili. Crkvu, 
propovjedaonicu i ispovjedaonicu iskorišćavali su i iskorišćuju samo u 
svoje niske i sebične svrhe. To su vrsta zelenaša, koji deru narod, imaju 
svoje banke i zajme sirotinji novac uz zelenaške kamate... Moja je glavna 
briga da rastavim narod od njih... uostalom ja sam protiv franjevaca, a ne 
protiv popova.” Zanesen velikom podrškom koju je dobio na izborima 
1923. godine, Radić je pred desecima tisuća Zagrepčana vrijeđao i beo- 
gradsku vladu (u koju će, a da se nije značajnije promijenila, ući niti dvije 
godine kasnije): ,U Beogradu je jedna cincarska banda, kapitalistička i 
razbojnička... a ne civilizirana vlada." Petnaestak dana prije negoli je 
stradao u atentatu opet je oštro napao vladu (.glupani i pokvarenjaci").* 

Radić je bio čovjek silne energije. i u predizbornim kampanjama, ali 
i neovisno o njima, mnogo je putovao i obišao mnoga sela i manje gra- 
dove u Hrvatskoj (i BiH). Stvorio je jaku stranačku organizaciju u kojoj 

je bilo mnogo .apostola" (kako ih je sam nazivao") koji su širili .republi- 
kansko evanđelje“, svjesno koristeći seljacima bliske pojmove. Kandida- 
te svoje stranke na izborima je obvezao da u kotaru u kojem se kandidi- 
raju „obiđu baš svako selo".# Radić je bio „talentirani populist... sliko- 
vitim, dosjetljivim i po potrebi agresivnim i grubim jezikom, bio je u 
stanju kao čarobnjak oduševiti svoje pristaše, a istodobno kod protivni- 
ka izazvati ogorčenje i agresivno odbijanje”. Nema sumnje da je već za 
života bio karizmatska osoba: tijekom dvadesetih počinju se spominjati, 
a ponegdje i proslavljati njegov imendan (i rođendan)."' Karizmatizaciju 
svoje ličnosti poticao je Radić i izjavama poput: „Živo želim samo to da 
me što više Hrvata onako zavoli, kako ja sav hrvatski narod ljubim.“ 

Za protivnike, osobito one iz unitarističkih, srpskih i komunističkih 
krugova, bio je samohvalisavi demagog i zavodnik hrvatskoga naroda. Za 
njih je Radić bio, doduše, Slaven, koji je, međutim, ostao Austroslaven, a 
k tomu i prijetvorni pacifist i nesiguran politički partner i. konačno. vječni 
hrvatski separatist.7 Splitski su orjunaši Radića nazivali .veleizdajni- 
kom", .šarlatanom", .Habsburgovim slavopojcom", „negativnim, ambicio- 
znim i bezobraznim demagogom". Činjenica da je tek do izbora 1923. 
uspio ojačati utjecaj HSS-a u Dalmaciji, proizlazi i iz toga što je Radić u 
svom obraćanju Središnjem odboru Narodnog vijeća, u grozničavoj 
atmosferi pred ujedinjenje u prosincu 1918. pridodao (uz antologijsku 
izreku „ne idite kao guske u maglu") i ovo: Vi dakle, naš narod plašite 
‘talijanskom opasnošću' kao malu djecu i mislite da ćete tako narod pri- 
dobiti za svoju politiku,'"7? što je moralo u ušima svakog nacionalno svje- 
snog Hrvata iz Dalmacije zazvučati maćehinski bešćutno. 

Istaknuti javni radnik i teolog Fran Barac (1872-1940), rektor zagre- 
bačkog sveučilišta 1915-1916. godine, blizak Hrvatskoj zajednici, u in- 
ternoj bilješci 1918. objašnjava kako „Radić izrabljuje nezadovoljstvo 
seljaka, dajući im velika obećanja - svoju demagogiju motivirao je usput 
frazama o kršćanstvu, slavenstvu, kulturi itd. Ovakvim metodama na- 
stojao je zaluđivati puk”.”* Splitsko Novo doba, list unitarističke orijen- 
tacije, smatralo je Radića .separatistom, demagogom i smušenjakom". 
Kipar Ivan Meštrović zamjerao je Radiću ,poznatu prevrtljivost' i 
političku retoriku koja je bila „često demagoška" i isuviše primitivna, 
primjerenija nekom „seljaku krčmaru" negoli „političkom narodnom pr- 
vaku” (ali je Meštrović uvijek priznavao Radiću, a poslije i Mačeku, da 
izražava volju goleme većine hrvatskog naroda i da ga se zato ne može i 
ne smije mimoići kao političkog partnera). 

Političar i novinar Ivan Peršić (1848-1949), koji je s Radićem bio u 
svađi od 1894. godine, u drugoj polovici dvadesetih član HFSS-a i Hrvat- 
skog bloka, izdao je pred izbore 1927. brošuru Najvjernija fotografija 
"predsjednika" Stjepana Radića trgovca s pravicama hrvatskoga na- 


47 


Hrvatska 1918-2008. 


roda i grada Zagreba, u kojoj donosi Radićevu sliku sa šajkačom na 
glavi što je očito trebalo asocirati na Radićevu podložnost Beogradu, a 
potom i dviju Radićevih kuća u Hercegovačkoj. Jedna je trošna koliba 
pred koju haesesovski korteši dovode stranačke pristaše kad im poka- 
zuju kuću predsjednika stranke, a druga je nova vila u kojoj Radić sta- 
nuje. U drugoj, sličnoj brošuri, kojoj je Peršić bio suautor, objašnjava se 
da Radić ne plaća nikakve poreze premda je bogat, a kao dokaz su i opet 
prikazane dvije Radićeve kuće u Hercegovačkoj ulici.7* Optužbe hrvat- 
ske opozicije postale su još žešće kada je 1927. list Hrvat, glavno glasilo 
Hrvatske zajednice (HZ), ustvrdio kako su dvojica pristaša HSS-a u jeku 
predizborne kampanje u Čučerju kod Zagreba ubili jednog pristašu 
HPS-a iz političkih motiva.77 

Te su optužbe, s hrvatske strane, kulminirale samo četiri dana prije 
atentata na Stjepana Radića, kada je Kerubin Šegvić (1867-1945). pozna- 
ti katolički svećenik i publicist, zastupnik u Ustavotvornoj skupštini, u 
osječkom Hrvatskom listu napisao: ,Radić je nekoliko puta naglasio da 
ga se nastoji maknuti iz javnog života. Time hoće da steče sućut i simpa- 
tije javnosti. Mi ćemo reći ovo: kad bi ga htjeli maknuti, oni bi imali sred- 
stava i moći da to učine. Ali ko bi onda švanjio (ogovarati, blatiti, kleveta- 
ti - op. I. G.) Hrvate ovako uspješno kao Radić. A kada bi nekome doista 
uspjelo odstraniti iz javnog života vođu zavedenih, zaslijepljenih i pijanih. 
učinio bi najveće djelo što ga pamti hrvatska povijest. Odstranio bi nepre- 
stanu opasnost za javni poredak i za međunarodni mir u svijetu. Da Radić 
imade i iskre patriotizma, on bi se sam maknuo, ali od njega se nije tomu 
nadati.” Nema sumnje da se radilo o ekstremnom stavu i teško je odre- 
diti koji se dio hrvatske javnosti slagao sa Šegvićem. 

Stjepan Radić je dobrim dijelom zaslužan za krize i poboljšanja u 
političkom životu tadašnje države, ali se pri takvim ocjenama nikada ne 
smije gubiti iz vida da se poluge vlasti nisu nalazile u njegovim rukama, 
već u rukama kralja i dvorske kamarile. Radić nije bio kreator nakarad- 
nog političkog uređenja, već njegova žrtva. 

Naposljetku, valja pripisati Radiću još jednu zaslugu: bez obzira što 
je bio žestok u obračunu s političkim protivnicima, dosljedno je zagova- 
rao mirotvorstvo, poput riječi upućenih mnoštvu u Galdovu kod Siska 
ranih dvadesetih godina: „Borit se valja samo ustavnim sredstvima, do- 
tično, ako ustavnih sredstava nema, samo pisanom i živom riječi, riječju 
muževnom i odvažnom... i činom, i to plugom i motikom, udruživanjem 
i javnim sastajanjem, skupnim peticijama i prosvjedima, ali nikada pod 
nikoju izliku i u nijednu svrhu kakvim mu drago materijalnim oružjem, 
bio to kamen ili bomba, batina ili puška, kolac ili sjekira." Da Radić nije 
bio tako nedvosmisleno protiv nasilnih metoda, moguće je da bi i za nje- 
gova života nasilje eskaliralo, kao što se dogodilo u tridesetima. 

Stjepan Radić govori u 
Galdovu kod Siska, rane 
dvadesete godine: ,Borit 
se valja samo ustavnim 
sredstvima, dotično, ako 
ustavnih sredstava nema, 
samo pisanom i živom 
riječi, riječju muževnom 

i odvažnom... i činom, i 

s to plugom i motikom, 
udruživanjem i javnim 
sastajanjem, skupnim 
peticijama i prosvjedima, 
ali nikada pod nikoju izliku 
i u nijednu svrhu kakvim 
mu drago materijalnim 
oružjem, bio to kamen ili 
bomba, batina ili puška, 
kolac ili sjekira.“ 


Upravo je kompleksnost i često proturječnost Radićeve osobe i aktiv- 
nosti pridonijela tome da su se za njegova života. a i nakon smrti. izno- 
sile vrlo različite ocjene o njegovoj ideologiji i političkoj praksi.“ 

Prvenstvena zasluga Stjepana Radića i njegove stranke jest da je hrvat- 
sko seljaštvo postalo politički subjekt." Radić i HSS naučili su seljake da 
politički misle i ucijepili im svijest da njihov stav. pogotovo glas na izbori- 
ma, ima utjecaja na stanje u državi (suprotno defetizmu koji proizlazi iz 
desetljeće kasnije nastalih Krležinih Balada Petrice Kerempuha). Knji- 
ževnik i publicist August Cesarec (1893-1941) lucidno je zaključivao kako 
je u konkretnim hrvatskim okolnostima nesumnjivo progresivna pojava 
seljačke stranke zapravo .zakašnjela pojava", pa je stoga i opterećena idej- 
nim anakronizmima.** Osim toga, nema sumnje da je Radićeva djelatnost 
u buđenju hrvatskoga sela omogućila drugim dvjema ideologijama - usta- 
štvu i komunizmu — da potkraj tridesetih i početkom Drugoga svjetskog 
rata nađu, svaki na svoj način, pristaše i u tom dijelu hrvatskoga društva. 

Hrvatska pučka stranka osnovana je 1920. godine. Nastala je iz .jedin- 
stvenoga Hrvatskog katoličkog pokreta" i trebala je funkcionirati kao nje- 
gova .politička grana".* Djelovala je pretežno u BiH, ali i u Hrvatskoj. 
Zastupala je konzervativne stavove te je nastojala suzbijati utjecaj liberal- 
nih shvaćanja građanskih stranaka, ali i komunističkih ideja, koje su se 
širile u njihovu potencijalnom biračkom tijelu. Tvrdila je da su Hrvati 
katolički narod. Zalagala se za autonomiju pokrajina sastavljenih po 
pretežno konfesionalnom kriteriju; drugim riječima, bili su protiv centra- 
lizma, ali i federalizma. Federalizmu se protivila, zato što je smatrala da 

se granice nastanjenosti Hrvata i Srba ne mogu odrediti, pa bi takvom 
koncepcijom državnog uređenja pojedini dijelovi područja nastanjenog 
Hrvatima pripali Srbiji kao federalnoj jedinici. Zalagala se za „narodno 
jedinstvo" te je isticala da su ,tri imena, Hrvat, Srbin i Slovenac, tri grane 
na zajedničkom stablu jugoslavenstva“.** Na izborima 1920. godine zna- 
čajniju je podršku imala tek u istočnoj Slavoniji, osobito u đakovačkom 
kotaru. u sjevernoj Bačkoj, a još više u srednjoj Bosni te u Hercegovini. 
Najviše je glasova dobila u sinjskom i posebice imotskom kotaru/Imot- 
skoj krajini (75.4% glasova), a nešto manje u drugim dijelovima južne 
Dalmacije. Na taj je način HPS na izborima 1920. u Dalmaciji bio najjača 
stranka s vrlo značajnih 27.9% glasova. U Hrvatskoj i Slavoniji dobio je 
tek 2,7% glasova, a u BiH ipak osjetno više (6,3%).* HPS je prethodno 
sudjelovao u radu Privremenog narodnog predstavništva. Ušao je i u vladu 
Antona Korošca 1928. godine. Povijest HPS-a dobrim je dijelom povijest 
Katoličke crkve u onodobnoj Hrvatskoj i Jugoslaviji. Katoličke institucije, 
inspirirane Strossmayerovom idejom ostvarenja crkvenog jedinstva, tije- 
kom Prvoga svjetskog rata podržavale su tezu o .narodnom jedinstvu" 
Hrvata, Slovenaca i Srba, bile su pomirljive prema liberalnim strujama u 
tadašnjem hrvatskom društvu (oblikovanje zajedničkog nastupa u .na- 
rodno-političkim pitanjima"). te pristajale uz .ćirilo-metodsku ideju" (pri- 
bližavanje pravoslavcima, prvenstveno Srbima). Značajan broj utjecajnih 
ljudi iz Crkve umnogome je zaslužan za ujedinjenje 1918. godine (primje- 
rice, Svetozar Rittig /1873-1961/). Pored Rittiga. Fran Barac se osobito 
istakao nastojanjem da se održavaju veze između predstavnika političkih 
stranaka u zemlji i članova Jugoslavenskog odbora u inozemstvu.?? 
Hrvatska zajednica osnovana je u ljeto 1919. godine. Tada je rezolut- 
no zagovarala unitaristički program narodnoga i državnog jedinstva 
Srba. Hrvata i Slovenaca. Međutim, mnoga politička događanja, a poseb- 
no sve raširenije nezadovoljstvo nametanjem centralističkog uređenja, 
prisilila su stranku na određenu prilagodbu svog unitarističkog progra- 
ma, koja se najbolje može objasniti parolom .jedan narod - jedna drža- 
va, federativno uređena". Taj stav je zapravo značio da Hrvatska zajedni- 
ca ne odustaje od principa unitarizma, ali taj prilagođeni unitarizam 
mora utvrditi .ravnopravnost sviju triju plemena i svih triju imena: hr- 
vatskog, slovenačkog i srpskog kao jedan od temeljnih uvjeta opstanka 
države“. Smatrajući da se i dalje radi o jednom troimenom narodu, 
sastavljenom od tri „plemena“, kojima zbog zaštite .plemenske" ravno- 
pravnosti treba omogućiti neki vid decentralizacije države. Hrvatska 
zajednica je svoj .federalizam zaogrnula unitarističkim plaštem". Slje- 
dećih godina, nakon uzastopnih razočaranja, odmak od početnog unita- 
rizma bio je definitivan. Početkom 1924. godine uvodničar Nove Hrvat- 
ske, inače glasila HANAO-a (omladinske ekspoziture Hrvatske zajednice) 


50 


Doba centralizma (1918-1929) 


tvrdi kako .pretapanje hrvatstva u idealnu sintezu te višu harmoničnu 
jugoslavensku znači zapravo propast hrvatskog naroda".*? 

Hrvatska zajednica, bilo zbog nesposobnosti bilo zbog manjka ambici- 
ja. nikada nije razvila stranačku aktivnost izvan uskoga vodstva, nikada 
nije uspjela steći podršku seljaka. Bila je to stranka hrvatske građanske 
inteligencije. Njezina vođu, zaslužnog istarskoga političara, tada sedam- 
desetogodišnjeg Matka Laginju (1852-1930). politički su protivnici podru- 
gljivo nazivali .karnevalskim starcem”, a stranku ,cilindraškom'. Predstav- 
nici Hrvatske nacionalne omladine (HANAO), procjenjivali su da su vođe 
stranke izgubili kontakt s narodom, jer ti su .ljudi već u godinama... naj- 
manje podesni da poduzmu kakvu akciju u narodu".? Na izborima 1920. 
godine HZ je nastupio zajedno s Hrvatskom težačkom strankom pod ime- 
nom Narodni klub i dobio zamjetniju podršku birača (preko 25%) tek na 
dubrovačkom području. Usponom HRSS-a na izborima 1923. godine HZ 
je logično prestao biti relevantan faktor na hrvatskoj političkoj sceni. 

Hrvatska težačka stranka dobila je na izborima 1920. godine visoku 
podršku biračkog tijela u zapadnoj Hercegovini (preko 75%). a nešto 
manju u livanjskom kraju te u Posavini. Dio je glasača privukla i u onim 
dijelovima BiH gdje ima Hrvata.?! 

Na izborima 1920. godine nastupali su i pravaši i zapravo ostali mar- 
ginalna stranka (0,7% glasova i dva mandata), da bi nakon 1929. godine 
praktički prestali djelovati u Hrvatskoj, preselivši velik dio aktivnosti u 
inozemstvo i transformiravši se u ustaški pokret. 

Izbori 1920. godine pokazali su i da su republikanske stranke (KPJ, 
HRSS i Republikanska stranka sa 1,1% glasova i 3 mandata) bile vrlo 
jake, a da se dobar dio, preko trećina birača (HRSS i druge hrvatske 
stranke, potom Slovenska ljudska stranka Antona Korošca sa 6,9% gla- 
sova i 27 mandata, Jugoslavenska muslimanska organizacija sa 6.9% 
glasova i 24 mandata te Nacionalna turska organizacija sa 1,8% i 8 man- 
data), opredjeljivao prema nacionalnim i vjerskim kriterijima. 

Neki nezadovoljnici režimom smatrali su da je potrebna radikalna so- 
cijalna promjena. Tako je na tom nezadovoljstvu na čitavu jugoslaven- 
skom prostoru ujedinjenjem socijalističkih i socijaldemokratskih stranaka 
izrasla 1919. godine Socijalistička radnička partija Jugoslavije - komuni- 
sta (SRPJ-k). U sljedećih nekoliko mjeseci iskristalizirala su se dva pri- 
lično različita ideološko-politička pristupa — zastupnici komunističke/le- 
njinističke struje smatrali su da su sazreli uvjeti za proletersku revoluciju, 
dok su centrumaši držali (po uzoru na zapadnoeuropske reformiste) da 
u zemlji ne postoje uvjeti za takav prevrat te da će tek postupna evolucija 
dovesti do prikladne prigode za revoluciju. Drugi kongres, održan u Vu- 
kovaru u lipnju 1920. godine, prihvatio je komunistički/lenjinistički pri- 
jedlog partijskog programa i statuta, rezoluciju o zadacima partije, te na 

koncu odlučio na temelju ovih promjena, dati novi naziv: Komunistička 
partija Jugoslavije (KPJ). Prema tom programu, jugoslavenska Komuni- 
stička partija, članica Komunističke internacionale, bori se za rušenje 
buržoaskog poretka i uspostavljanje diktature proletarijata stvaranjem 
sovjetske republike Jugoslavije, koja će stupiti u sovjetsku federaciju bal- 
kansko-podunavskih republika.” Partija je trebala biti ustrojena prema 
lenjinističkoj koncepciji prema kojoj će ,radnička klasa dostići klasnu 
svijest” samo na način da joj tu svijest netko donese ,izvana". Tu ulogu na 
sebe mora preuzeti revolucionarna partija (odnosno partija revolucionara), 
tajna organizacija sa zavjereničkim namjerama. Takvu organizaciju ka- 
rakterizira, pored konspirativnosti, usvajanje principa da više razine hije- 
rarhije potpuno kontroliraju sve odluke i akcije na nižim razinama. Vladao 
je i princip .demokratskog centralizma", po kojem se tobože slobodno 
izriču mišljenja, ali kada se jednom donese odluka, ona se mora striktno 
poštivati i provoditi te se odvojeno mišljenje više ne smije zastupati.” 

Komunisti su imali i vrlo aktivnu i brojnu omladinsku organizaciju 
— Savez komunističke omladine Jugoslavije, redovito zvan po kratici 
SKOJ (otuda ..skojevci"), osnovan u listopadu 1919. godine u Zagrebu. 

Na jedinim izborima na kojima su sudjelovali, potkraj 1920. godine, 
komunisti su istakli program koji je, ne otklanjajući posve put polaganih 
reformi i parlamentarizam, zagovarao klasnu borbu i socijalističku revo- 
luciju. Na tim su izborima brojem osvojenih poslaničkih mjesta u Ustavo- 
tvornoj skupštini (58) zauzeli treće mjesto. U Crnoj Gori su dobili čak 
38% glasova i bili uvjerljivo najjača stranka, a u Dalmaciji su sa 16,2% bili 
treći po snazi (iza pučkaša i zemljoradnika). U Hrvatskoj i Slavoniji postigli 
su jedan od najslabijih rezultata — 7,1%, ali su zato pokazali svoju snagu 
na lokalnim izborima početkom te godine. Tada su, primjerice, u slavon- 
skim gradovima postali daleko najjača stranka (u Brodu na Savi osvojili su 
15 od 24, u Osijeku i Vukovaru 50% mandata). U Zagrebu su dobili 39% 
glasova, a umjerenjačka Hrvatska zajednica 31%.** Na taj način su komu- 
nisti dobili 20 od 48 mjesta u gradskom zastupstvu. Bez obzira na relativ- 
ne neuspjehe u pojedinim regijama (uglavnom ruralnim), ukupni rezultati 
komunista na izborima 1920. godine zapanjili su vladajuće krugove." 

Na političkoj sceni su se s vremena na vrijeme pojavljivale i stranke i 
grupe koje su zagovarale neke partikularne i trenutne interese, poput 
Stanarinskog bloka, koji je izašao na lokalne zagrebačke izbore 1927. te 
se zalagao da siromašni građani budu zaštićeni najmoprimci, kao i da 
se grade mali stanovi. Neki su ih percipirali kao ideološki bliske komu- 
nistima, pa čak i da su zapravo direktni takmaci komunistima u borbi 
za glasove. Naposljetku je Stanarinski blok osvojio 3,9% glasova.” 

Jugoslavenska demokratska stranka, ili demokrati, osnovana je po- 
četkom 1919. godine. Jezgra joj je bila s predratne srbijanske političke 

scene. oko koje se okupljaju raznorodne grupe samostalnih radikala, na- 
prednjaka i liberala. Odmah po stvaranju Kraljevstva SHS počele su joj se 
priključivati razne skupine iz drugih dijelova novostvorene države, najšire 
liberalno-demokratske orijentacije iz BiH, Makedonije i Crne Gore, libe- 
rali iz Slovenije. Iz Hrvatske joj je prišao dio Hrvatsko-srpske koalicije sa 
Svetozarom Pribićevićem na čelu u kojoj je bio i priličan broj nesrba. 
Između ostalih, stranci su pristupile i značajne ličnosti hrvatske političke 
scene kao što su bili Ante Pavelić-zubar, bivši pravaš Grga Tuškan (1845- 
1923). Većeslav Vilder (1878-1961) i Ivan Ribar (1881-1968). Čelnik lo- 
kalne organizacije u Brodu na Savi bio je odvjetnik Ivan Brlić (1894-1977). 
sin književnice Ivane Brlić-Mažuranić.” Na izborima 1920. godine u Hr- 
vatskoj najveću su podršku imali na Baniji, u Lici, ali i u Slavoniji. Preko 
75% glasova dobili su u donjolapačkom. dvorskom i glinskom kraju. što 
znači da su prvenstveno glasačko tijelo našli među lokalnim Srbima. No. 
bilo je i dosta Hrvata koji su glasali za demokrate, ponajviše u Hrvatskom 
primorju i u Dalmaciji, jer im se činilo da je dosljedna jugoslavenska po- 
litika najbolji odgovor na talijanski ekspanzionizam. U sušačkom kotaru 
demokrati su dobili čak 33,7% glasova, a u Dalmaciji tek 10.4%, što je u 
prosjeku bilo manje negoli što su dobili na državnoj razini.” 

I zbog svoga mješovitog nacionalnog sastava i zbog biračkog tijela na 
koje su računali, demokrati su imali dosljedniju centralističko-unitari- 
stičku koncepciju u usporedbi s radikalima. Kolikogod su i demokrati i 
radikali, iz opozicijskog kuta gledanja, bili .državotvorni". između njih 
je bilo razlika. Prvi su barem nominalno, smatrali sebe jugoslavenskom 
strankom, dok su drugi bili više srpski". No, Demokratska stranka ni- 
kada nije uspjela postići viši stupanj koherentnosti, pa su razmi- 
moilaženja unutar stranke bila česta. Najteži je potres bio odvajanje 
Pribićevića i njegove skupine iz stranke 1924. godine.” Iako dijelom i 
protiv svoje volje, demokrati su tijekom međuratnog razdoblja ipak po- 
stajali sve više srpska, a sve manje jugoslavenska stranka. 

Radikali su, pak, kao predratna najjača stranka u Srbiji. nakon 1918. 
godine redizajnirali svoju ideologiju i njezinu praktičnu provedbu. Ona 
je trebala biti prihvatljiva i biračima u onim dijelovima nove države koji 
nisu dotad bili u sastavu Srbije, kao i u Srbiji. Ni radikali nisu bili jedin- 
stveni, pa je između dvojice iz stare garde — Nikole Pašića i Stojana 
Protića - došlo u Ustavotvornoj skupštini do ozbiljnog razmimoilaženja. 
Protić se nije slagao s Pašićevom centralističkom koncepcijom. pa je 
1921. istupio iz vlade te osnovao stranku Nezavisnih radikala. Bez obzi- 
ra na razlike, u političkoj pragmi radikala jugoslavenstvo se ispreplitalo 
sa srpstvom, pa su se i radikali i demokrati u tumačenju temelja državne 
ideologije ipak razlikovali, makar i u nijansama: nasuprot radikalskoj 
koncepciji „kompromisnog nacionalnog unitarizma” (.troimeni narod"), 

shvaćanja demokrata o centralističkoj i jedinstvenoj državi, bez plemen- 
skih i pokrajinskih razlika, polazila su od postojanja jednog jedinstve- 
nog naroda u njoj.!% 

U Hrvatskoj i Slavoniji radikali su na izborima 1920. godine dobili 
tek 8,9% glasova, a u Dalmaciji samo malo više (12%), što je najmanje u 
državi (ne računajući Makedoniju i Kosovo, te Sloveniju, gdje nisu ni 
istakli izbornu listu). Najveći su izborni uspjeh postigli u Baranji (preko 
50% glasova), nešto manji na Kordunu (preko 25%) te su nešto značajniji 
broj glasova dobili i u kninskom kraju i u južnoj Dalmaciji. U Hrvatskoj 
je među radikalima bio značajan Milovan Grba.:°! Uglavnom zbog speci- 
fičnih stranačkih odnosa na terenu radikali su povremeno i ponegdje 
znali imati značajniju podršku i u hrvatskom biračkom tijelu. Tako je u 
imotskoj općini Opanci radikalski kandidat 1925. godine pobijedio 
HSS-ovskog. Na skupštinskim izborima 1927. radikali su u općini Bla- 
to dobili čak 70,8% glasova, dobrim dijelom zahvaljujući manipulacija- 
ma, vjerojatno i prijevarama, kao i golemom utjecaju zemljoposjednika 
i u tridesetima senatora Joakima Kunjašića (koji je davao zemlju u za- 
kup blatskim težacima i time učinio ovisnim o sebi brojne obitelji). S 
druge strane, u ostalim općinama korčulanskog kotara (koji je obuhva- 
ćao Korčulu i Pelješac) radikali su dobili tek 8,7% glasova. U tim je 
općinama HSS bio daleko najjača stranka s 52,2% glasova. !°? 

Na ishod svih izbora u međuratnom razdoblju golem je utjecaj imao 
državni aparat, jer je državna organizacija umnogome nadmašivala sna- 
gu stranaka. U čitavom međuratnom razdoblju članstvo u Radikalnoj 
stranci, pa i u Demokratskoj, bila je dobra preporuka, ako ne i preduvjet 
za dobivanje posla u državnoj službi. Kako su glasanja na državnim iz- 
borima bila javna samo se po sebi podrazumijevalo da će državni služ- 
benik (žandar, učitelj, pisar u općini) glasati za radikalnu listu. Primje- 
rice, profesor pravnih znanosti na zagrebačkoj tehnici dr. Ernesto Čimić 
(1876-1970) do stupanja na položaj velikog župana Zagrebačke oblasti 
bio je član Hrvatske zajednice, a otada postaje član Narodne radikalne 
stranke.!'% Ivan Ribar je kao član Demokratske stranke bio od 1920. do 
1922. predsjednik Narodne skupštine Kraljevstva/Kraljevine SHS. 

Uostalom, dobijanje utjecajnijeg položaja u državnom aparatu, pogo- 
tovo imenovanje za ministra ili izbor za narodnog poslanika nije bila 
samo pozicija koja je davala veliku političku moć, već i otvarala put za 
bogaćenje legalnim, ali, daleko češće, nelegalnim načinom koji užem i 
širem krugu zainteresiranih uglavnom i nije bio nepoznat. Korupcija je 
bila tolerirana zbog nerazvijene političke kulture, slabe mogućnosti kon- 
trole i zbog opće raširenosti korumpiranja državnih službenika (što se 
osobito razvilo u doba Stojadinovićevih vlada, u drugoj polovini tridese- 
tih).!94 

Nema dvojbe da su na međuratnoj jugoslavenskoj političkoj sceni ključ- 
nu ulogu igrale srpske i hrvatske stranke i da su srpsko-hrvatski politički 
odnosi bili presudni za politički život u državi. No, bilo je i drugih, važnih 
čimbenika političkog života. U Sloveniji je postojao konsenzus u otporu 
talijanskim i austrijskim presizanjima, ali je na unutrašnjem planu bilo 
žestokih sučeljavanja. Najjača je bila Slovenska ljudska stranka koja je, 
nakon početne republikanske faze, pronašla kompromis s beogradskim 
vladajućim krugovima. Oportunizam SLS-a najjasnije se očitovao u njego- 
vom odnosu prema Vidovdanskom ustavu, za koji nije glasao, strahujući 
da ne izgubi podršku izborne baze u Sloveniji, ali mu to nije smetalo da 
poslije sudjeluje u vladama koje su se suprotstavljale ustavnoj reviziji. 
Istovremeno su svojom klerikalnom orijentacijom slabili utjecaj HRSS-a i 
na jugoslavenskom, planu, ali i na slovenskoj političkoj sceni. Ključna oso- 
ba SLS-a bio je Anton Korošec (1872-1940) koji je bio član mnogih jugo- 
slavenskih vlada. Na izborima 1920. dobili su 6,9% glasova i 27 mandata. 

Drugu slovensku stranačku skupinu - liberale - predvodili su Albert 
Kramer (1882-1943) i Gregor Žerjav (1882-1929). U pogledu državnog 
uređenja ona je pristajala uz centralističko-unitarističku opciju. U ra- 
nim dvadesetima bila je bliska Svetozaru Pribićeviću, da bi od 1929. 
godine podržavala šestojanuarski režim. 

Slovenske stranke često su, pogotovo u kriznim situacijama, pred- 
stavljale .jezičac na vagi" koji je donosio prevagu beogradskim vladajućim 
krugovima u odnosu na anticentralističke snage, osobito hrvatske. Činje- 
nica da su predstavnici SLS-a, pa onda i Jugoslavenske muslimanske 
organizacije bili uz vlast, stvarala je u domaćoj i međunarodnoj javnosti 
dojam da je Kraljevstvo SHS ipak neka vrsta jugoslavenske sinteze, a ne 
tek proširena Srbija. 

Jugoslavenska muslimanska organizacija (JMO) pod vodstvom Meh- 
meda Spahe (1883-1940) izražavala je interese bosanskohercegovačkih 
Muslimana-Bošnjaka. Bošnjaci u to doba nisu bili nacionalna, već isklju- 
čivo vjerska skupina, pa su glasači JMO-a, iako uglavnom po vjeri mu- 
slimani, bili i Hrvati i Srbi, ovisno o tome kako su se nacionalno opre- 
djeljivali. Vodstvo JMO-a nije bilo principijelno u odnosu na beogradsku 
vlast. Pristajalo je na svakojake kompromise ako bi to značilo ostvare- 
nje određenih interesa. Jedna od glavnih ambicija bilo je formiranje 
autonomne BiH, ali i od toga se elastično odustajalo. Na izborima 1920. 
dobili su 6,9% glasova i 24 mandata. 

Na teritoriju Makedonije, Kosova i Sandžaka djelovao je Džemijet, 
koji je okupljao pristaše na vjerskoj osnovi, ponajprije Albance i Turke. 
Stranka je bila pod utjecajem vjerskih vođa, pa i zbog toga konzervativ- 
na. Do 1925. godine podržavala je režimske stranke, dobijajući zauzvrat 
male ustupke. 

Na političkoj sceni djelovao je i Savez zemljoradnika predvođen ispr- 
va Mihajlom Abramovićem, potom (od 1923) Jovanom Jovanovićem 
(1869-1939). Optirao je za centralističku i unitarističku državu, bio je 
donekle konzervativan, ali je tražio rješavanje agrarnog pitanja i propagi- 
rao koncepciju „zadružne države". Žestoko se zalagao protiv širenja ko- 
munističkog utjecaja. Glasačka baza bili su uglavnom seljaci iz Srbije i 
BiH. U Dalmaciji su bili organizirani u sklopu Pokrajinskog težačkog sa- 
veza za Dalmaciju. Na prvim izborima 1920. godine, stranka je na držav- 
noj razini dobila respektabilnih 9,4% glasova. Na hrvatskom području, 
u središnjoj Hrvatskoj i Slavoniji, stranka je dobila tek 0,92%, ali je 
Dalmaciji dobila čak 21,3% glasova. U makarskom i metkovićkom kota- 
ru dobila je više od 50% glasova, a u splitskom tek nešto manje. Do 
1923. bila je i najjača stranka na otoku Korčuli. Međutim, na sljedećim 
izborima 1923. njihovo je biračko tijelo, kao i članstvo, gotovo u cijelosti 
preuzeo HRSS, da bi taj proces na izborima dvije godine kasnije bio 
završen.!% 

Jugoslavenskarepublikanskastrankapodvodstvom Jaše Prodanovića 
(1867-1948) praktički je ostala bez utjecaja u političkom životu, ali je i 
dalje bila dosljedna u obrani republikanske ideje, stalno ističući da je 
temeljni državni problem postojanje monarhije. 

Crnogorska javnost se i nakon 1918. godine dijelila na pristaše jedin- 
stvene države sa Srbijom te je smatrala Crnogorce dijelom srpskog naci- 
onalnog korpusa (,bjelaši") i na zastupnike zasebne crnogorske ideje. Ovi 
posljednji okupili su se u stranici crnogorskih federalista. I među njima je 
bilo priličnih razlika u stavovima: neki su se izjašnjavali za autonomnu 
Crnu Goru u okviru Kraljevstva SHS, drugi za obnovu pune crnogorske 
državnosti. Ove druge predvodio je Sekula Drljević (1884-1945) te su oni 
surađivali s hrvatskom opozicijom u okviru Seljačko-demokratske koali- 
cije. Antisrbijanska pozicija kasnije će Drljevića, a pogotovo za vrijeme 
Drugoga svjetskog rata, umnogome približiti ustašama. 

Naposljetku, golema većina glasača nije uopće vodila računa o pro- 
gramskim razlikama među strankama ili ih, štoviše, nije ni poznavala. 
Pojedinci su se opredjeljivali za stranačke vođe - za Radića ili Pašića, za 
Pribićevića, Spahu, Korošca ili za druge, manje poznate regionalne i lo- 
kalne stranačke prvake, pa samim tim i za program koji su oni pred- 
stavljali. 

Kako bi ojačali svoju poziciju u proceduri donošenja ustava, vladajući 
su beogradski krugovi donijeli privremeni Poslovnik Ustavotvorne 
skupštine prema kojem su poslanici bili obvezni, odmah po izboru, 
položiti zakletvu kralju. Time se umnogome prejudiciralo rješenje dvoj- 
be - republika ili monarhija. Zastupnici HRSS-a odlučili su se za bojkot 
rada Skupštine, čime su ostali pristaše republike - komunisti i republi- 
kanci, bili značajno oslabljeni. Naime, strategijom bojkota Ustavotvorne 
skupštine, HRSS je praktično napustio poprište neposredne političke 
borbe, olakšavajući formalnu pobjedu unitarističko-centralističkih sna- 
ga. Te su se snage uglavnom nalazile u Demokratskoj i Narodnoj radi- 
kalnoj stranci. 

Rasprave o tekstu ustava u Ustavotvornoj skupštini bile su vrlo žesto- 
ke. Dominantna je bila ambicija vladajuće radikalsko-demokratske ko- 
alicije da nametne svoje gledište u svim pitanjima državnog ustrojstva i 
političkog života zemlje. Posve neumno odbijani su svi nacrti. prijedlozi 
i primjedbe ne samo oporbenih stranaka već i trezvenijih ljudi iz vla- 
dajućih krugova (npr. Stojana Protića).'** Mate Drinković (1868-1931), 
tada član Privremenog narodnog predstavništva te od 1920. godine mi- 
nistar pošta, upozorio je predlagače centralističke opcije: „Gospodo, vi 
svi vrlo dobro znate kuda vodi ovakav ustav." Potom je nastavio: .Ova- 
kav centralizam imala je silna Rusija i najviše je radi toga propala, ova- 
kav centralizam imala je Austrija... Takav centralizam je veoma pogibe- 
ljan za našu državu, jer uslijed samovolje njegove mora silom prirodnih 
zakona da se razvije protiv nje organizovan otpor, koji može dovesti do 
veoma ozbiljne pogibelji..." Čak i srpski list Prosveta koji je izlazio u 
Sarajevu početkom 1921. godine, upozorava kako je „neophodno po- 
trebno da Ustav naše Kraljevine bude plod sporazuma, a nipošto plod 
plemenskog nadglasavanja" te gotovo proročanski ističe kako se u spo- 
renjima oko ustava „ne radi o sporu među strankama, nego među ple- 
menima".'%? Međutim, beogradske su se vlasti oglušivale na ova i druga 
dobronamjerna upozorenja, te su, zapravo, vodile politiku svršenog 
čina. Nisu, naime, čak ni čekale da se politički provizorij nadomjesti 

ustavnom regulacijom, već su privremeni parlament jednostavno zaobi- 
lazili - od kraja 1918. do lipnja 1921. objavili su oko 800 uredbi kojima 
su poticali centralizaciju.'% Nema nikakve dvojbe da je za te unitarističko- 
-centralističke krugove, kao i za velikosrbe, ,afirmacija bilo koje nesrp- 
ske individualnosti predstavljala ustupak, a također i gubitak".! 

Na blagdan Vidovdana (28. lipnja) 1921, koji se u pravoslavnih Srba 
proslavlja posebno svečano kao spomen na bitku na Kosovu 1389. godi- 
ne (koja je u srpskoj nacionalnoj memoriji zauzela posebno mjesto), 
izglasan je ustav, što se s pravom moglo shvatiti kao specifično favorizi- 
ranje pravoslavne i srpske kolektivne memorije. Ustav je izglasan po- 
drškom demokrata i radikala, dijelom zastupnika Zemljoradničke 
stranke te nekih nesrpskih stranaka (Jugoslavenske muslimanske or- 
ganizacije, Džemijeta i Kmetijske stranke). U pridobijanju tih glasova 
upotrebljavana su sva moguća sredstva, od pritisaka do podmićivanja i 
kupovanja glasova pojedinaca i grupa. Dan prije izglasavanja ustava de- 
legati Radikalnog i Demokratskog kluba, s jedne strane, i delegati 
Džemijeta, s druge, potpisali su sporazum koji je predviđao da se za 
podršku ustavu vlasnicima veleposjeda u „Južnoj Srbiji" uzvrati „pra- 
vednom naknadom" za oduzetu zemlju.!!? 

I tim je glasovima Ustav izglasan običnom (natpolovičnom) većinom, 
suprotno odredbama Krfske deklaracije i suprotno odlukama Narodnog 
vijeća SHS koje su za tako kapitalnu odluku tražile kvalificiranu većinu 
(za je bilo 235 poslanika, 35 protiv, a 161 je bio odsutan). Uz jamstvo 
osobnih i političkih prava građana, Ustav je ozakonio monarhijski oblik 
vladavine i ograničeni parlamentarizam, te promaknuo načela unitariz- 
ma i državnog centralizma. Doduše, nacionalni unitarizam bio je kom- 
promisnog karaktera, jer je takav bio i naziv države - „Kraljevina Srba, 
Hrvata i Slovenaca", a ne „Kraljevina Jugoslavija", kako su neki predla- 
gali, a realizirali 1929. godine. Snage koje su promovirale takvu 
državnopravnu koncepciju odnijele su pobjedu, ne birajući sredstva, 
nad snagama višenacionalne koncepcije i federativne organizacije države. 
No, i ta je pobjeda bila tek privremena. 

Parlamentarna forma regulirana je nedosljedno, jer je samo formalno 
zajamčena trodioba vlasti — ustavna su rješenja, naime, neovisno o praksi, 
davala vladaru prednost nad Narodnom skupštinom. Zakonodavnu vlast 
vršili su, prema Ustavu, kralj i Narodna skupština zajednički. Kralj je sa- 
zivao Narodnu skupštinu na redovno i izvanredno zasjedanje, s pravom 
da je i raspusti. On je potvrđivao i proglašavao zakone. on je bio vrhovni 
zapovjednik vojske i zastupao je državu u odnosima s inozemstvom. 

Građani su prema Vidovdanskom ustavu imali pravo da biraju i budu 
birani, pravo na udruživanje, zbor i dogovaranje, slobodu tiska. Ustav je 
predviđao da se biračko pravo žena riješi posebnim zakonom, ali on 

nije donesen tijekom čitavog života Kraljevine. pa su žene prvi puta gla- 
sale tek 1945. godine. Ustavni je tekst sadržavao i mnoge odredbe soci- 
jalno-ekonomskog karaktera koje su trebale svjedočiti o brizi ustavotvo- 
raca za socijalnu pravdu i ravnopravnost svih slojeva u privrednom 
životu. radnim odnosima i poslovanju. Bilo je to na tragu političko-prav- 
nih misli o privatnoj svojini kao „socijalnoj funkciji", a istovremeno je 
trebalo biti i u funkciji smirivanja mogućih revolucionarnih događanja 
potaknutih odjecima Oktobarske revolucije. Država se ustavnim odred- 
bama obvezala i da će poboljšavati opće higijenske uvjete, čuvati narod- 
no zdravlje. štititi položaj majke i djeteta. pomagati zadrugarstvo. brinu- 
ti o invalidima, ratnoj siročadi i siromašnima. Lihvarenje je bilo zabra- 
njeno, a proklamirana je bila besplatna liječnička pomoć i besplatni li- 
jekovi. Država je jamčila privatnu svojinu kao osnovu društvenoga po- 
retka. ali je isticala da ti postulati ne smiju štetiti općim interesima. lako 
se ne može reći da se nije pokušalo ostvariti barem neke od ovih ciljeva. 
nema dvojbe da su ustavna rješenja i proklamacije s jedne. a stvarnost 
u državi, s druge strane, bili u dubokom raskoraku. Taj se raskorak 
očitovao i u činjenici da su neke od dobrih ustavnih proklamacija pre- 
puštene da se riješe posebnim zakonima, koji ili nisu nikada bili done- 
seni ili su odstupali od Ustava. 

Ukinute su i povijesne pokrajine te je čitava zemlja podijeljena na 33 
oblasti. Hrvatska je (osim onih teritorija koji su Rapallskim ugovorom 
iz 1920. ušli u sastav Italije) bila podijeljena na Zagrebačku. Karlovačku. 
Splitsku. Dubrovačku, Osječku i Vukovarsku oblast. Vukovar je bio sre- 
dište oblasti koja je obuhvatila Srijem sve do ušća Save u Dunav. dakle 
uključujući i Zemun. Baranja je bila uključena u Novosadsku oblast, 
Međimurje u Mariborsku, a kotar Čabar u Ljubljansku.!'!! Osim toga, 
Zagreb je tako ostao središte tek Zagrebačke oblasti. Nikada, od 16. 
stoljeća, nije vlast sa sjedištem u Zagrebu imala ingerencija nad tako 
malim prostorom - zagrebačka je oblast obuhvatila Hrvatsko zagorje, 
sve do Varaždina, potom i Križevce, ali ne i Koprivnicu i Bjelovar. Kako 
joj je granica bila na Kupi, izvan Zagrebačke oblasti su ostali i Karlovac 
i Petrinja. Ovakvim se odlukama nastojao uspostavi rigidni centralizam, 
po kojem bi se sve važnije odluke donosile u Beogradu. Pa ipak, za ra- 
zliku od banovinskih granica iz 1929. godine, hrvatske su granice, osim 
u slučaju Međimurja i Čabra, uglavnom bile poštivane. 

Ustavnim je odredbama ukinut i Hrvatski sabor, prvi put nakon više 
stotina godina. Tako centralistički ustrojena država nije samo dokidala 
neke duge hrvatske tradicije, zbog čega su se bunili nacionalno svjesni 
Hrvati. Ona je s društvenog i ekonomskog stajališta bila nelogična i 
nepraktična, pa nisu bili zadovoljni ni oni koji su prvenstveno željeli 
imati efikasnu državu. 

Vidovdanski je ustav sam po sebi generirao političku i društvenu ne- 
stabilnost. Stoga je gotovo logično da nijedna skupština izabrana između 
1921. i 1929. godine nije okončala četverogodišnji mandat. Kako je kralj 
imao ustavne ovlasti da mijenja vlade, tako se dogodilo da je Narodna 
skupština izazvala samo dvije od 23 krize Vlade, a sve je ostale vlade 
smjenjivao kralj Aleksandar. Kako je rušio vlade izabrane skupštinskom 
većinom, tako je održavao i one koje ju nisu imale. Primjerice, kralj je 
1923. godine, čim je verifikacija mandata poslanika HRSS-a ugrozila 
radikale, koji su se našli bez većine u Narodnoj skupštini, problem 
razriješio njezinim raspuštanjem, zadržavajući vladu bez većine do na- 
rednog skupštinskog zasjedanja.!'!? 

Kralj je lukavo koristio svoju moć — naizmjenično je primjenjivao meto- 
de prinude i psihološkog popuštanja, ovisno o tome što je smatrao u 
određenom trenutku korisnijim. Hrvatsku je opoziciju plašio vještom 
propagandom o ,amputaciji" Hrvatske (tobože bi jedan dio Hrvatske 
pustio da se osamostali, ali bi unutar granica ostatka države ostao velik 
dio hrvatskog nacionalnog korpusa), sklapanjem savezništva sa sloven- 
skim i muslimanskim strankama i centrima moći.!''* Nastojao je držati 
veze i s hrvatskim disidentima, plašio je hrvatsku javnost povratkom 
Habsburgovaca (čega se i sam pribojavao). Po potrebi je pooštravao i 
policijsku represiju, a u tom smislu znao je upotrijebiti i vojsku. 

Funkcija vojske bila je uglavnom svedena na obranu unutrašnjeg po- 
retka, što se najbolje vidi iz načina na koji je početkom 1929. bila uve- 
dena diktatura. Najviši položaji u vojsci, baš kao i u državi, bili su rezer- 
virani za Srbe (i Crnogorce). Nesrbi u vladi i drugim najvišim upravnim 
institucijama služili su uglavnom kao bi se stekao dojam jugoslavenskog 
karaktera vlasti, odnosno dobila .legitimacija opštedržavnosti". U samo 
jednoj od 40 međuratnih vlada, onoj Antona Korošca iz srpnja 1928. 
godine, uspostavljenoj nakon atentata u skupštini i prije proglašenja 
diktature 1929. godine, premijer nije bio Srbin (već Slovenac), ali su 
radikali držali praktički sve druge resore. U prvoj vladi Kraljevstva SHS 
ministri su prema nacionalnosti bili: 13 Srba, četiri Hrvata, dva Sloven- 
ca i jedan Musliman - dakle, ministara srpske nacionalnosti bilo je 65%, 
iako je Srba u to doba u zemlji bilo samo oko 40%.!''* 

Posve u skladu s time čitava je država vrlo loše funkcionirala, proces 
„izgradnje države" (state building) bio je tek u začecima. Primjerice, u 
međuratnom razdoblju statistička služba u Jugoslaviji, personalno i 
materijalno nedovoljno opremljena, nije bila ni jedinstvena ni nezavi- 
sna.!'!" Poteškoće valja tražiti kod općinskih činovnika, koji za svoju 
zadaću nisu bili obrazovani. Zadnji opći popis prije rata, 1931, bio je 
obavljen temeljem posebno donesenog zakona (bez kontinuiteta s pret- 
hodnim popisom iz 1921. godine) i još k tome proveden na brzinu. Veći 
dio materijala nije do 1941. bio pregledan i konačno je tijekom rata bio 

izgubljen. Objavljeni podaci, pogotovo iz statistike agrara, oblasti zani- 
manja i industrije bili su djelomično netočni, a djelomično rezultat ma- 
nipulacije. Ni u ostalim ustanovama gdje je bila pohranjena dokumenta- 
cija situacija mije bila mnogo bolja. Katastri su bili u lošem stanju. nisu 
bili usklađene čak ni različite mjere površina iz predjugoslavenskih vre- 
mena. Zbog straha od većega poreznog opterećenja seljaci su često da- 
vali netočne ili pogrešne podatke.!'* 

lako je u Kraljevstvu/Kraljevini SHS postojao relativno slobodan par- 
lamentarni život. bile su očite tendencije da se nepoćudni programi i 
ideologije potiru nedemokratskim sredstvima — radilo se, zapravo, o 
svojevrsnom .pseudoparlamentarizmu". Kada komunistički zastupnici, 
kao antimonarhisti. nisu nakon uspjeha na lokalnim izborima početkom 
1920. godine željeli položiti zakletvu kralju, vlada je poništila njihove 
mandate. U Zagrebu je gradska skupština rastjerana. a gradonačelnik 
Svetozar Delić (1885-1967). koji je na položaju bio samo dva dana. bio 
je otjeran. Gotovo istodobno došlo je do generalnog štrajka željezničara 
(u čitavoj Jugoslaviji štrajkalo je oko 50.000 ljudi) kao odgovor na sma- 
njenje stečenih prava. Promet je bio posve paraliziran. pa je vlada sve 
željezničare pozvala na vojnu vježbu i uvela prijeke sudove. Štrajk je bio 
slomljen. kao i štrajkovi solidarnosti. 

Socijalne napetosti opterećivale su društvene odnose: već 1919. godi- 
ne Hrvatsku je zahvatio prvi veliki val štrajkova. Ciljevi su bili sklapanje 
kolektivnih ugovora, priznavanje radničkih povjerenika i osmosatno 
radno vrijeme. Država je uviđala probleme. pa je tih godina počela uvo- 
diti elemente suvremenog socijalnog osiguranja. U dvadesetima se zapo- 
slenima proširuje zdravstveno osiguranje. Slijedom svih tih mjera. ba- 
rem do velike ekonomske krize tridesetih. donekle se povećala i socijal- 
na sigurnost. iako zbog sve veće ponude radne snage ni tijekom dvade- 
setih radničke nadnice realno nisu rasle. 

Odredbe o mogućnosti proganjanja zbog političkih ideja i političkog 
djelovanja uvedene su posljednjih dana 1920. godine aktom zvanim Ob- 
znana.!''“ Kao odgovor na uspjeh KPJ na izborima za Ustavotvornu 
skupštinu. na bune i štrajkove koji su se širili zemljom. a bojeći se revo- 
lucionarnih previranja poput onih u Rusiji i drugim europskim državama 
(primjerice Mađarskoj). vlasti Obznanom zabranjuju .komunističku i 
drugu rastrojnu propagandu". .novine i sve druge spise... koji bi propo- 
vedali, pravdali ili hvalili diktaturu. revoluciju ili ma kakvo nasilje“. Na 
taj su način bile ugrožene mnoge građanske slobode, jer svi koji bi na- 
stavljali pružati „oružani otpor državnim organima sigurnosti“ bili bi 
predani .vojnom sudu na suđenje“. U aktu se tvrdi da i dalje „sloboda 
javne reči i pisanja ostaje netaknuta. ako se njima ne vređa Država i ne 
izaziva javna demoralizacija", ali što je to .vređanje“ i .demoralizacija" 

nije rečeno. Kako bilo da bilo. oko 10.000 građana u svim krajevima 
Jugoslavije bilo je uhapšeno. u javnom je životu bilo mnogo restrikcija i 
zabrana. Između ostaloga. s repertoara HNK u Zagrebu skinuta je Krle- 
žina drama Galicija. zbog piščeva revolucionarno-ljevičarskog stava i 
antimilitarizma.!!s 

Vodstvo KPJ nije podužimalo nikakve radikalnije mjere kao odgovor 
na grubu režimsku politiku nakon donošenja Ustava i Obznane (takva je 
politika nazvana .bijelim terorom", prema bjelogardejskom teroru u 
Francuskoj u 19. stoljeću i sovjetskoj Rusiji). pa je dio omladinaca. ra- 
zočaran takvom politikom, posegnuo za terorističkim sredstvima. Bio je 
to i svojevrstan bunt komunističkih omladinaca protiv podcjenjivanja 
-omladinskog rada od strane rukovodstva KPJ":'!? u srpnju 1921. Alija 
Alijagić (1896-1922). član komunističko-terorističke organizacije Crve- 
na pravda, bez znanja partijskog vodstva. ubio je u Delnicama ministra 
unutrašnjih poslova Milorada Draškovića, tvorca Obznane. a nekoliko 
dana kasnije Spasoje Stejić u pokušaju atentata nije uspio ubiti tadašnjeg 
regenta, budućeg kralja Aleksandra. 

U odgovoru na ubojstvo Draškovića, država je pokazala svoje repre- 
sivno — batinaško lice. Tisak pod neposrednim ideološkim utjecajem 
države. primjerice. splitska Pobeda, isticao je kako je ubijen .široko- 
grudni Jugoslaven" i .junak za naše oslobođenja" te se nacionalistička 
omladina, okupljena u Jugoslovenskoj napredno-nacionalnoj omladini 
(JNNO - prethodnici Orjune) zaklinjala na „krutu i junačku borbu do 
istrebljenja komunista". Pozivalo se sve da .prignječe svaku šiju i da 
smrskaju svaku glavu". U Splitu. naprimjer. ubojstvo Draškovića imalo 
je i epilog: osim hapšenja mjesnih komunista i demonstracija. jedna je 
grupa zapjenjenih unitarista upadala u stanove poznatih komunista i u 
njihova okupljališta. Bilanca je bila dvadesetak ranjenih.!'#" No, razne 
unitarističke organizacije bile su vrlo aktivne i u krajevima sjeverno od 
Save i Dunava. 

Vlastima je ubojstvo ministra Draškovića u neku ruku i dobrodošlo. 
jer je to bio dobar povod za izglasavanje Zakona o zaštiti javne bezbed- 
nosti i poretka u državi (tzv. Zakon o zaštiti države). čime je represija 
pojačana. Tim zakonom su komunističkim poslanicima oduzeti manda- 
ti. a KPJ stavljen izvan zakona. Za razliku od Obznane. koja je za ko- 
munističku i drugu antidržavnu djelatnost predviđala dvadesetak dana 
zatvora, Zakonom o zaštiti države određene su drakonske kazne. Re- 
presivne mjere protiv komunista ubrzo su se pokazale uspješnima (ba- 
rem iz perspektive vlastodržaca, a na duži rok izazivale su samo još 
žešći otpor), jer su legalne organizacije KPJ ubrzo rastrojene, a imovina 
raznijeta. Malobrojni kadar - bolje rečeno - organizacijski ostaci nekad 
jake Komunističke partije, ostajući vjeran boljševićkom kursu, nije se 

mirio s porazom te je prešao u ilegalu. U tim je mjesecima u partijskim 
redovima došlo do žestokih rasprava o uzrocima poraza, o novom 
načinu organiziranja i djelovanja (.u potrazi za novom strategijom revo- 
lucije"), o tome da li treba posve prekinuti rad u zemlji te isključivo 
djelovati u inozemstvu. Te, kasnije nazvane ,frakcijske borbe", dodatno 
su oslabile komunističku organizaciju.!'*' Prelazak u ilegalu samo je ubr- 
zao proces pretvaranja komunističke partije u partiju totalitarnog tipa. 
Nema dvojbe da je utjecaj Komunističke partije u širim slojevima tih 
godina slabio. Međutim, komunistička je misao ostala čvrsto usidrena u 
nekim intelektualnim krugovima te se, zbog permanentno teške eko- 
nomske situacije i općeg nezadovoljstva, vrlo lako mogla prenijeti u šire 
slojeve i brzo priskrbiti značajan broj pristaša, što se petnaestak godina 
kasnije i događalo. Naime, socijalni je naboj tada bio izuzetno jak, po- 
stojala je snažna svijest o pripadnosti radničkoj klasi, nasuprot ..bogati- 
ma", ,buržujima", uglavnom u pejorativnom smislu. 

Proganjan i suđen bio je i Stjepan Radić, prvi (ali ne i posljednji) put 
u novoj državi od rujna 1919. do veljače sljedeće godine.!'** Pravaši su 
posebno bili na meti represivnih organa. Kulminacija tih progona u pr- 
vim godinama jugoslavenske države dogodila se 1921, kada je 14 
pravaša, uključujući i profesora Milana Šufflaya, osuđeno za urotu pro- 
tiv države, separatističku akciju i vojnu špijunažu. Grupa je dobila ukup- 
no 33 godine zatvora. Šufflay je osuđen na tri i pol godine, ali je zbog 
narušena zdravlja odležao nešto više od godinu dana.!?? 


« 

Karakteristika političkog života u Kraljevstvu/Kraljevini SHS bilo je po- 
stojanje i djelatnost nacionalističkih i antikomunističkih organizacija 
poput Orjune (akronim od Organizacija jugoslavenskih nacionalista). 
Srnao-a (Srpska nacionalna omladina). Hrnao-a (Hrvatska nacionalna 
omladina).'** Tijekom dvadesetih pojavila su se i četnička udruženja. 
koja su težila akcionom jedinstvu s Orjunom. Ta su udruženja, obično 
zajedno s drugim velikosrpskim ili integralnojugoslavenskim organiza- 
cijama, bila nositelji solunaštva. Solunaštvo je bilo isticanje zasluga i 
napora Srbije te posebice glorificiranje njezinih boraca u ratu od 1914. 
do 1918. godine. iza čega je u velikom broju slučajeva stajala jagma za 
društvenim privilegijama i materijalnom korišću. 

Sokolska organizacija u novoj se državi organizirala od samoga nje- 
zina nastanka, a 1920. preimenovala se u Jugoslavenski sokolski savez. 
Sokol je bio stjegonoša integralnog jugoslavenstva. kao i odlučan protiv- 
nik komunističkog pokreta. Osim toga, u Hrvatskoj i Sloveniji Sokol je 
nastupao i protiv klerikalizma.!'?* 

Orjuna je osnovana 1921. u Splitu, kao lokalna omladinska organi- 
zacija, isprva pod imenom Jugoslovenska napredna nacionalna omladi- 
na. Bilo je u vrijeme nakon donošenja Obznane. Osnovni cilj Orjune bio 
je borba protiv komunizma i .separatizma". U orjunaškoj vizuri, koja je 
morala imati .neprijatelje", jugoslavensko (hrvatsko) društvo bilo je or- 
ganizam zahvaćen bolešću koje oni trebaju izliječiti. Sve je bilo .prepuno 
bakcila", a to su bili „zagrebački Židovi, frankovci, klerikalci. komuni- 
sti, zajedničari (članovi umjerenjačke, građanske Hrvatske zajednice — 
op. I. G.), Stjepan Radić, Trumbić, kao i grad Zagreb".'** Iako su za sebe 
govorili da su ,napredni", ono što su izjavljivali posvjedočuje da su za- 
pravo pripadali bitno drugačijem ideološko-političkom taboru. Orjuna- 
ška ideologija i praksa posve su otvoreno koketirali s fašizmom kao 
ideologijom i praksom. Fašizam se kao uzor ne navodi stoga što je tali- 
jansko presizanje na hrvatsku obalu Jadrana inspiriralo sam nastanak 
Orjune. Osim što su imali neka karakteristična vanjska obilježja - crne 
odore, značke i specifičan način pozdravljanja, u programatskim izjava- 

ma i javnim istupima naglašavali su ,rasnost" jugoslavenskog čovjeka i 
njegove kulture, isticali državu kao oličenje moralne ideje. Ključne su 
riječi njihova programa bile ,muškost", ,snaga", ,žrtva", ,dužnost", ,rat", 
„volja za moć", pobjeda". Nisu skrivali prijezir, pa čak ni mržnju prema 
drugima i drukčijima, gajili su kult (jugoslavenske) Nacije koji je pokat- 
kad graničio s fanatizmom, ali su istovremeno opravdavali čvrstu i au- 
toritarnu državu, usuprot postulatima demokracije i parlamentarizma. 
Činjenice jest da su Orjuna i njoj srodne organizacije teoretski bile sa- 
mostalne, ali su one u biti bile pomoćna, poluvojna snaga režima i njegova 
represivnog aparata (vojske, žandarmerije, policije) za obračun s poli- 
tičkim protivnicima velikosrpstva, odnosno jugoslavenskog integralizma. 
Orjunaška se ideologija zapravo ostvarivala u državnoj politici međuratnog 
razdoblja, odnosno u njezinoj represivnosti, centralizmu i unitarizmu. 
Ona je bila i šire ideološki postavljena, kao tradicionalistička i konzerva- 
tivna, jer su orjunaši napadali i ,framasunstvo i klerikalizam u religiji, 
materijalizam u znanosti", jer je to sve ,anacionalno i amoralno".!?7 

U Orjuni je bio priličan broj Hrvata. Štoviše, bilo ih je i u samom 
vodstvu, primjerice, odvjetnik Ljubo Leontić (1887-1973), podrijetlom 
iz Imotskoga. Rođeni Starigrađanin Niko Bartulović (1890-1943) bio je 
urednik Orjunina glasila Pobeda, a poginuo je kao pripadnik četničkih 
postrojbi. Iako nije bio član Orjune, u tim je krugovima bio važan i prav- 
nik Ante Štambuk (1858-1939), osnivač Novog doba, zagovornik agrar- 
ne reforme. Radi rješavanja agrarnog problema pristupio je radikalima 
i 1923. bio poslanik u Narodnoj skupštini. 

Vrlo je karakteristično, a i posve shvatljivo da su simpatije za Orjunu, 
drugim riječima za jugoslavenstvo, pa čak i za velikosrpstvo, bile izražene 
upravo u krajevima koji su se osjećali neposredno ugroženima od talijan- 
skog imperijalizma. Tako je Punat na Krku postao jaka utvrda integralnog 
jugoslavenstva, čini se kao neposredan odgovor na ubojstva i represiju 
koje su D'Annunzijevi arditi provodili u gradu Krku i u Baški. Sam je Pu- 
nat 1921. preimenovan u Aleksandrovo, u čast regenta.'** Mnogi su 
Korčulani 1921. godine, kada je s otoka otišla talijanska vojska (ali je 
zadržala nedaleko Lastovo), oduševljeno dočekali predstavnike Kraljevi- 
ne SHS. Korčulanski opat Mašo Bodulić tada je izjavio da je .ovaj 
oslobođen otok zemlja srpska, jer je hrvatska i obrnuto, a sve jugoslaven- 
sko. Jedno smo tijelo, jedna smo duša, jedna smo domovina ".!?? 

U doba srpskih ustanaka i ratova za oslobođenje od Osmanlija u 19. 
i početkom 20. stoljeća imenom .četnici" nazivali su se elitni gerilski 
odredi.'*% U monarhističkoj Jugoslaviji četništvo je preraslo u radikalni 
srpskonacionalistički pokret. Prvu četničku organizaciju - Udruženje 
četnika za slobodu i čast otadžbine, osnovali su ratni veterani u Beo- 
gradu 1921. godine. Prema statutu cilj im je bio „borba protiv svih ne- 


66 


Doba centralizma (1918-1929) 


prijatelja postojećeg državnog i političkog sistema". Ubrzo su se (1924) 
rascijepili, ali potom opet ujedinili. Tada ih je predvodio Puniša Račić. 
kasnije atentator na Stjepana Radića u beogradskoj skupštini. Četnici- 
ma su se nazivale i neke elitne vojne jedinice u okviru kraljevske jugo- 
slavenske vojske. Organizirali su se i na hrvatskim prostorima, u kraje- 
vima naseljenima srpskim stanovništvom. Sebe su smatrali glavnim 
osloncem monarhističkog poretka i srpske dominacije u Jugoslaviji. pa 
prema tome i budnim stražarima nad nepouzdanom Hrvatskom. u ko- 
joj moraju biti .čuvari ugroženog srpstva”. Neki su četnici podupirali 
velikosrpsko, drugi pak, integralnojugoslavensko krilo. Među tim drugi- 
ma bio je i određen broj pripadnika nesrpskih naroda, pa i Hrvata.!3! 

No, kako su protjecale dvadesete. tako su se u Hrvatskoj i među Hr- 
vatima organizirale i grupe potpuno suprotnih političkih stavova. To 
svjedoči o podvojenosti hrvatske intelektualne i političke elite o temelj- 
nim pitanjima državne ideologije i provedbene prakse tijekom dvadese- 
tih.'** Kao odgovor na državni teror i teror Orjune. osniva se Hrvatska 
nacionalna omladina (HANAO). Ideologija HANAO-a je radikalni hrvat- 
ski nacionalizam. 

Kraljevstvo SHS za HANAO je bilo .politička i državnička katastrofa 
od 1. prosinca 1918. godine" u kojoj je hrvatski narod .zarobljen i potla- 
čen, prijevarom", dok je njegova država spala na stanje jedne .pokorene 
pokrajine“. HANAO se u javnosti služio demagoškim parolama pozivajući 
na .obračun", .borbu", .dužnost", na .žrtvu" i .osvetu" da konačno i 
našim neprijateljima ima „krv da legne". Isticalo se da „svaki član Hanao 
neka bude vojnikom". Sve su te riječi oblikovale i političko djelovanje i 
metode borbe HANAO-a, što se, ustvari, svodilo na golo nasilje nad pro- 
tivnicima. Pod devizom „sila se samo silom suzbija" ta organizacija. od 
osnivanja, koristi teroristička sredstva protiv nositelja vlasti, pristalica 
integralnog jugoslavenstva, te članova Orjune i SRNAO-a.!'*? 

HANAO je svojom ideologijom i provedbenom praksom za jedan dio 
hrvatske omladine predstavljao adekvatan odgovor na državni teror. 
Njegov „kult žrtve“ i pozivi da „Hrvati više neće biti roblje" u sredini 
državnog i policijskog nasilja pao je na plodno tlo. Osjećaj poniženja i 
uvjerenje da je učinjena velika nepravda nad hrvatskim narodom obu- 
zeo je znatan dio hrvatske omladine. 

Već u drugoj polovici 1922. počinju žestoki fizički i oružani sukobi u 
hrvatskim gradovima koji poprimaju oblike građanskog rata. U oruža- 
nom sukobu nekoliko desetina pripadnika HANAO-a i Orjune u ljeto 
1923, na zagrebačkom Jelačićevu trgu, poginuo je pripadnik HANAO-a 
Rudolf Rožić. Taj događaj iskoristila je vlast da uvede policijski sat, po- 
slije devet sati uvečer svi javni lokali bili su zatvoreni, dok su u Zagreb 
stigli pojačani odredi žandarmerije koji su patrolirali gradom.!'** 

U travnju 1923. u Sarajevu je došlo do tučnjave između grupe Hrvata 
i grupe omladinaca okupljene oko Orjune. U sukobu je ranjen revolver- 
skim hicima Jure Sočo, direktor Hrvatskih seljačkih zadruga. U Kašte- 
lima su orjunaši, predvođeni Istraninom Valentinom Žicem, nožem iz- 
boli Josipa Grgina. Žrtava je bilo i u Osijeku, Petrinji i Dubrovniku. 135 
Nema sumnje da je u većini sukoba HANAO izvlačio deblji kraj, jer su 
pristalice Orjune bili bolje naoružani i imali bolju financijsku podršku 
državnih struktura, posebno kad je Pribićevićeva Demokratska stranka 
(kasnije Samostalna demokratska stranka) bila na vlasti,!* ali se 
događalo da nastradaju i orjunaši poput učitelja Ive Žuvele iz Vele Luke 
koji je 1924. na putu kući izudaran i izboden. !37 

Iako se sukobljavaju, Orjuna i HANAO su o nekim stvarima imali vrlo 
slične poglede — primjerice. u nesnošljivosti prema Zapadu, posebno 
Italiji i Velikoj Britaniji. HANAO ih optužuje da .guše" novonastale sla- 
venske države, ne oprašta velikim .neslavenskim" silama ni gubitak ..hr- 
vatske Rijeke” i Trsta, jer je njihova namjera da .začepe usta, zatvore 
prozore i vrata“ svim slavenskim državama i drže ih u stanju ekonom- 
ske podložnosti. >> 

Međutim nakon što je izgubila podršku najjače hrvatske političke 
stranke, HRSS-a, nakon što su članovi HRSS-a izašli iz njegova vodstva, 
HANAO se počeo osipati i gubiti članstvo, uglavnom tijekom druge polo- 
vice 1924. godine. 

Nova Evropa, časopis jugoslavenske, ali liberalne orijentacije. optu- 
živao je i HANAO i Orjunu da su prihvatile Mussolinijeve fašističke ideje 
o patriotizmu i politici, odnosno da je HANAO „tipična šovinistička orga- 
nizacija”, koja ,uskrsava parole nad tisućgodišnjem hrvatskom mrtvom 
lešu kraljevstva", dok Orjuna „uzima u ruke bombu i revolver i ruši 
štamparije i kafane u ime 'jedinstvene narodne volje i države“.!:* 

Shvaćanje da su svi narodi u Kraljevstvu/Kraljevini SHS nepouzdani, 
osim Srba i (donekle) Slovenaca, bilo je u krugovima bliskima vlasti 
trajno njegovano, a kako su se tijekom dvadesetih i tridesetih događali 
teški politički lomovi, ono je postajalo sve prisutnije. Prirodno je da su 
glavni krivci bili Hrvati, ali su represivnost režima osjetile i druge etničke 
skupine. 

Makedonci su smatrani integralnim dijelom srpskog nacionalnog 
korpusa. Makedonsko se ime sustavno zatiralo. pa je Makedonija u jav- 
nosti nazivana „Južnom Srbijom". U tamošnjim školama podučavalo se 
na srpskom jeziku, a makedonski kao da nije postojao. Nerazvijena Ma- 
kedonija postala je obećana zemlja za propale političare. državne life- 
rante, nesposobne činovnike, ali se u nju išlo i po kazni'* (primjerice. u 
Skopju je od 1920. do 1924. godine službovao historičar Grga Novak 
/1888-1978/, kasniji dugogodišnji predsjednik JAZU). Međutim. i Buga- 

ri su prisvajali Makedoniju i makedonski narod, pa su s vremena na 
vrijeme ubacivali u Makedoniju komitske čete Vnutrešnje makedonske 
revolucionarne organizacije (VMRO) protiv kojih su se borili četnici Ko- 
ste Pećanca (kasnijeg nacističkog kolaboracionista). braneći .Srpsku 
Makedoniju". 

Mađari u Vojvodini i Slavoniji bili su zakinuti u agrarnoj reformi 
početkom dvadesetih godina. U institucijama državne vlasti bili su i dis- 
kriminirani po nacionalnoj osnovi. jednim dijelom zbog toga što su 
uglavnom loše znali srpski/hrvatski jezik, drugim, jer su slovili kao ne- 
pouzdani. Naime. stav prema Mađarima umnogome su određivale neuga- 
šene strasti iz svjetskoga rata te iredentistička propaganda iz Mađarske 
koja je tražila povrat .izgubljenih južnih županija" (tj. Vojvodine. Baranje 
i Međimurja). koje su navodno oduvijek pripadale kruni sv. Stjepana. 

U najgorem je položaju bila albanska manjina. Za razliku od Mađara 
i Nijemaca (i Rumunja), čija su prava bila regulirana međunarodnim 
ugovorima. Albanci su bili posve nezaštićeni. U praksi. to je značilo da 
nema albanskih škola, da albanski jezik nije dopušten u javnoj komuni- 
kaciji, a albanski nacionalni amblemi su zabranjeni. Albanci su bili za- 
postavljeni prilikom podjele zemlje u sklopu agrarne reforme. a prema 
-Šiptarima", kako ih se uobičajeno (pogrdno) nazivalo. vojska i državna 
administracija gajile su duboko nepovjerenje. Nemogućnost da Albanci 
izmijene svoj položaj proizlazila je ne samo iz već opisanog sustava re- 
presije, nego i zbog nerazvijenosti. konzervativnosti i patrijarhalnosti 
albanskog društva. Fakultetski obrazovanih ljudi koji bi osmislili i pove- 
li neku društvenu akciju bilo je u njemu zanemarivo malo.!*! 

U najpovoljnijem je položaju bila njemačka narodna grupa. koja je 
većinom nastavala Vojvodinu, ali i Slavoniju i hrvatski dio Srijema. te 
Sloveniju. Ekonomski je i nakon agrarne reforme ostala jaka, a bila je i 
zaštićena međunarodnim ugovorima. Nepolitička organizacija Kultur- 
bund (Švapsko-njemački kulturni savez - Schwabisch-Deutscher Kul- 
turbund) osnovana je 1920. godine u Novom Sadu i time počinje sustav- 
na kulturna i društvena emancipacija njemačke manjine u Jugoslaviji. 
Bio je to zapravo svojevrstan zakašnjeli narodni preporod. U Zagrebu je 
Njemačko potporno društvo („Hilfsverein“) osnovano 1929. godine. Nje- 
gova je svrha bila da .podupire pripadnike Njemačke, bez obzira, da li 
su članovi društva ili ne. Iz društva je isključena svaka diskusija o naci- 
jonalitetu ili religiji. jer je svrha društva čisto humanitarna“.'** U tride- 
setim godinama osniva se više desetaka različitih njemačkih društava. 

Nakon Oktobarske revolucije u Jugoslaviju je, pa onda i u Hrvatsku, 
imigriralo oko 60.000 Rusa. Nastanili su se po gradovima te su mnogi 
od njih zauzeli značajna mjesta u društvenom životu. Istodobno je ruska 
zajednica bila i jedan od najsnažnijih antikomunističkih centara. Kralj 

Aleksandar ih je osobito podržavao, utvarajući sebi da je poslije priželj- 
kivanog sloma boljševizma i restauracije carstva jedan od realnih kan- 
didata za carsko prijestolje. Iz takvih odnosa proizlazio je dobrim dije- 
lom i tako radikalan stav jugoslavenske vlade prema SSSR-u, kojega je 
Beograd priznao tek u predvečerje Drugoga svjetskog rata. !43 

Prema Zagrebu je svojevremeno gravitirao cijeli slovenski jugoistok 
jer je Zagreb bio više pri ruci i bliži od Ljubljane. Slovenci su išli u Za- 
greb kao profesori, služavke, kazalištarci, službenici, oficiri, poduzetni- 
ci, klerici. Jedino su u Zagrebu bili snažnije koncentrirani; godine 1900. 
bilo je u Zagrebu 5990 od ukupno 19.789 Slovenaca u Hrvatskoj. Po 
popisu iz 1921. u Zagrebu ih već ima 8699, a deset godina kasnije čak 
17.627. Sami su Slovenci tada računali da ih je u gradu čak oko 30.000 
(od 217.000 stanovnika). Kako bilo da bilo, Slovenci su, poslije Hrvata, 
bili u gradu najbrojnija nacionalna skupina. Zagreb je, između ostalih 
pogodnosti, bio zanimljiv i kao sveučilišno središte (u Ljubljani je 
sveučilište osnovano tek 1919. godine): zamjetan broj slovenskih 
sveučilištaraca dobio je, i potkraj 19. i u prvoj polovici 20. stoljeća 
zagrebačku doktorsku diplomu. !+* 

U panoptikumu nacionalnih i vjerskih zajednica i manjina, Romi su bili 
na posvemašnjoj društvenoj margini. Izolirani na gospodarskom, kultur- 
nom i političkom planu. bili su posve pasivni. Tek 3% od ukupnog broja 
Roma živjelo je u gradovima, a ostali na seoskim područjima, jer su držav- 
ne vlasti posebnim propisima (protiv skitnje, prosjačenja, itd.) onemo- 
gućavale prisutnost većeg broja Roma u gradskoj sredini. U seoskim je 
sredinama antagonizam prema Romima bio jači negoli u gradovima. '* 

Značajniji broj muslimana, uglavnom Bošnjaka iz BiH, doselio je u 
Hrvatsku nakon 1878. godine. a islamska je vjera priznata u banskoj 
Hrvatskoj tek 1916. godine. Muslimanska je zajednica u međuratnom 
razdoblju u Hrvatskoj bila tek u fazi formiranja — pojedinci doseljavaju 
u gradove. prvenstveno u Zagreb, ali im je broj i dalje relativno malen 
(1931. ukupno u Savskoj banovini 3823, od toga u Zagrebu 1283). No. 
broj muslimanskih intelektualaca, gimnazijalaca i studenata raste i pre- 
ma kraju tridesetih muslimanska zajednica polako sazrijeva. U njoj pre- 
vladava identifikacija s hrvatstvom, odnosno, njezini se članovi pred- 
stavljaju kao Hrvati muslimanske vjere. Često se događalo da je islam- 
ska baština bila žigosana kao anomalija tuđinske (osmanske) vladavine 
nespojiva s (jugo)slavenskim rasnim osobinama. Međutim. odnos pre- 
ma islamu i muslimanima u jugoslavenskom/hrvatskom društvu i jav- 
nosti bio je od drugorazredne važnosti, jer su u prvom planu bili hrvat- 
sko-srpski odnosi.!+ 

Osnivanjem Kraljevstva SHS hrvatski Židovi (posebice zagrebački, koji 
su kao zajednica bili najbrojniji i najjači), pa i cijela aškenaska zajednica 

u nekadašnjim austro-ugarskim pokrajinama, došli su u posve novu situ- 
aciju. Najednom su prekinute logične veze koje su ostvarivali s mnogo 
većim židovskim zajednicama u Austriji. Mađarskoj. Češkoj. „Rat je. u 
svom svojstvu procesa raspadanja Monarhije. naglašavao osjećaj izolacije 
i napuštenosti: svaki narod za sebe, a Jevreji tako reći nikuda. Tako se 
jedna generacija jevrejske inteligencije vratila s osjećajem izolacije: između 
njih i njihovih ratnih drugova (s kojima ih je vezao njemački jezik. kultura 
i vjera) spustilo se nekoliko gvozdenih zavjesa“. Razdoblje između dva- 
ju svjetskih ratova bilo je za hrvatsku. pa i jugoslavensku židovsku zajed- 
nicu zlatno doba. Bila je to dobrim dijelom posljedica i rezultat privred- 
nog razvoja: židovska zajednica imala je udjela u značajnom ekonom- 
skom napretku koji se u Hrvatskoj dogodio nakon 1918. godine. No. nisu 
svi Židovi od toga profitirali: i u Zagrebu je tek manjina bila bogata. većina 
je pripadala srednjem sloju. a čak 35.4% u statistikama se vodilo kao 
slabijeg imovnog stanja”. Osim toga. bogatije aškenaske zajednice (pr- 
venstveno Zagreb, pa Osijek. potom i neke u Vojvodini) pomagale su 
siromašne židovske zajednice (ponajprije bitolsku u Makedoniji). Osim 
toga. vrlo brzo po osnutku Kraljevstva SHS postalo je jasno da vlast nema 
isti odnos prema pojedinim skupinama unutar židovske zajednice: lojal- 
nost srbijanskih Židova. od kojih su se mnogi hrabro borili u srpskoj 
vojsci u Prvome svjetskom ratu. nije se smatrala upitnom. I bosanski su 
se Sefardi, pogotovo sarajevski. smatrali čvrsto ukorijenjenim. domaćim 
elementom koji je. zahvaljujući gotovo četverostoljetnom životu na tim 
prostorima, stekao posebna prava. Sve to nije važilo za aškenaske Žido- 
ve, pogotovo one koji su bili rođeni izvan novostvorene Jugoslavije (u 
Austriji. Mađarskoj. itd.). Srpski su Židovi bili .naši“. govorili su srpskim 
jezikom (uglavnom je ladino bio zaboravljen). dočim je nekim .stranim" 
Židovima, dakle. pretežno Aškenazima. materinji jezik bio njemački ili 
mađarski (posebice u Vojvodini). Situacija je u mnogim aspektima bila 
paradoksalna: u Beogradu i Srbiji. a pogotovo u Bosni. Sefardi su se sma- 
trali autohtonim žiteljstvom. duboko povezanima s bosanskom ili srp- 
skom domovinom. Istovremeno, njegovali su svoju kulturu i živjeli rela- 
tivno izolirano. Mješovitih brakova bilo je vrlo malo, asimilacija i 
pokrštavanje bili su rijetke pojave. Međutim. i Aškenazi su se relativno 
brzo nakon doseljenja jezično asimilirali u novu sredinu. a za kratko vri- 
jeme asimilacija je zahvatila i druge kulturnovjerske. političke i nacional- 
ne aspekte njihove egzistencije. Usprkos svemu tome. oni su se osjećali 
više strancima negoli Sefardi. Osjećaj da su „strano tijelo“, da su različiti 
od većine u pretežno hrvatskoj (ili srpskoj) odnosno katoličkoj (ili pravo- 
slavnoj) sredini, potenciran je nakon 1918. godine.'*? 

Starokatoličku crkvu u Hrvatskoj osnovali su 1923. bivši katolički 
svećenici (dio tih svećenika je istupio iz svećenstva) iz .žutog pokreta" 

(naziv su dobili po knjižici sa žutim koricama u kojoj su objavili svoje 
zahtjeve), koji su nakon Prvoga svjetskog rata (njih skoro 100 iz 
Zagrebačke nadbiskupije, uglavnom sjeverozapadna Hrvatska) pokušali 
izboriti reformu Crkve - ukidanje celibata, misu na narodnom jeziku i 
drugo. Reformni je pokret imao podršku Demokratske stranke, a inten- 
cija je bila i da se isključi Sveta Stolica iz unutrašnjih poslova u Kralje- 
vini SHS. Zbog toga su Starokatoličku crkvu protivnici nazivali i 
Pribićevićeva crkva. !?* 

Stjepan Radić i njegov Hrvatska pučka seljačka stranka (HPSS) u oštroj 
su opoziciji režimu praktički od samog osnutka države. Da bi naglasila 
promicanje republikanske ideje, stranka se, štoviše, 1920. godine prei- 
menovala u Hrvatsku republikansku seljačku stranku (HRSS).!'"! Već na 
prvim izborima 1920. godine s 50 osvojenih mandata u Ustavotvornoj 
skupštini (četvrta po snazi, nakon demokrata, radikala i komunista), 
postali su daleko najjača hrvatska stranka i izbornom voljom hrvatsko- 
ga biračkog tijela zapravo glavni politički predstavnik Hrvata u novo- 
stvorenoj zajednici. Prije donošenja Vidovdanskog ustava njezini su za- 
stupnici odbili položiti prisegu kralju i sudjelovati u radu Ustavotvorne 
skupštine, te su uputili kralju i Adresu, tvrdeći da ne postoje uvjeti za 
slobodno odlučivanje o državnom ustrojstvu. Potom su u lipnju 1921. 
usvojili Ustav Neutralne seljačke republike Hrvatske (punim imenom — 
„Ustav ili državno uređenje Neutralne seljačke republike Hrvatske kao 
jedini zakoniti temelj javnog prava države Hrvatske"), koji je predviđao 
konfederaciju sa Srbijom, Slovenijom i BiH, ali se nije otklanjala mo- 
gućnost pregovora o monarhijskom uređenju.'?* Istovremeno se prokla- 
mira da bi ta država bila neutralna, mirotvorna i da u njoj ne bi bilo 
stajaće vojske. Tekst je vidio Hrvatsku kao državu u .velikoj svjetskoj 
saveznoj državi". Socijalne reforme u budućoj države bile bi osobito važne: 
nagoviještalo se ukidanje privatnih, crkvenih i državnih veleposjeda. Nije- 
dan posjed ne bi mogao biti veći od najvećeg seljakova posjeda u istoj 
županiji. Ustav Neutralne seljačke republike Hrvatske prije je bio izraz 
želje da se izvrši pritisak na beogradske procentralističke krugove kako 
bi ih se prisililo na neki kompromis, jer su i sami autori znali da nema 
realnih mogućnosti da se Ustav provede u cijelosti, pa čak ni u manje 
važnim dijelovima. Ipak se radi o važnom dokumentu iz povijesti HSS-a. 

Pred sam čin donošenja Vidovdanskog ustava hrvatske parlamentar- 
ne stranke su pod Radićevim vodstvom osnovale Hrvatski blok - njega 
su, uz HRSS, činili i HZ, dotad glavna zastupnica hrvatskih interesa, te 
HSP Jedino im se nije pridružio HPS. Cilj nove koalicije bio je opiranje 
unitarističko-centralističkoj politici i osporavanje prava Ustavotvornoj 

skupštini da donosi ustav i za Hrvatsku. Međutim, članice Hrvatskog 
bloka razilazile su se u bitnom pitanju: koje metode valja primjenjivati 
u postizanju hrvatskih nacionalnih ciljeva. Prvi sukob u koaliciji dogo- 
dio se 1922, a posljedica je bila izbacivanje HSP-a. Naposljetku se vidje- 
lo da je HRSS-u savez s drugim strankama trebao samo kao jedan u 
nizu poteza koji je vodio velikom izbornom uspjehu 1923. godine, pa je 
koalicija rasformirana i prije izbora. !5? 

Moguće je zaključiti kako je svojim bojkotom rada Narodne skupštine, 
HRSS zapravo olakšavao posao radikalima u njihovu održanju na vlasti, 
jer je time hranio sumnje zatrovanih pristaša centralizma i unitarizma 
da se uistinu radi o prevratničkoj i antijugoslavenskoj stranci. 

Pod vodstvom HRSS-a stvoreno je i Hrvatsko narodno zastupstvo, 
sastavljeno od 56 zastupnika Hrvatskoga bloka. Ono je 1922. uputilo 
memorandum međunarodnoj konferenciji u Genovi u kojem je odbacilo 
način stvaranja Kraljevstva SHS.'?* U memorandumu se isključivo govo- 
ri o „međunarodno priznatom teritoriju Srba, Hrvata i Slovenaca" te se 
tvrdi kako „politička nezavisnost" Hrvata „nije pravno nikada prekida- 
na". Negiraju se i bilo kakve financijske i druge obaveze nametnute hr- 
vatskom narodu. 

Ocjenjujući srpske političare potpisnici memoranduma nisu štedjeli 
riječi: .Nemaju nikakve svijesti o dvjema glavnim europskim idejama - o 
miru, voljnom, a ne nametnutom, te o pravnom poretku, a ne nasilju." 
Kritika polazi s liberalnodemokratskih pozicija - tvrdi se kako su ti 
političari „kao očarani idejom jake države, koja u sebe apsorbira i do- 
movinu i crkvu i narod"; u toj je kritici potom naglašen nacionalni as- 
pekt: .U Hrvatskoj su inaugurirali jednu hrvatoždersku politiku pod 
etiketom jugoslavenskog narodnog jedinstva. To je politika čiji je glavni 
i očigledni cilj da prosto i čisto uništi etnički narod Hrvatske." Tekst 
završava zahtjevom za stvaranjem „hrvatske države u zajedničkim gra- 
nicama međunarodne zajednice Srba, Hrvata i Slovenaca". Borba za ta- 
kvo rješenje hrvatskoga nacionalnog pitanja nastavit će se svim sredstvi- 
ma, zaključivali su potpisnici, „izuzev oružane pobune“.!'?? 

Takvi su manifestativni potezi imali podršku u široj hrvatskoj javno- 
sti. Gotovo istodobno (u rujnu 1922) i kongres javnih radnika u Zagre- 
bu (na kojem je sudjelovalo između dvije i tri tisuće osoba). iako na 
njemu ima najviše članova Demokratske stranke, pretvara se u anti- 
centralističku manifestaciju na kojoj se raspravlja o mogućoj reviziji Vi- 
dovdanskog ustava. Takvim ponašanjem vlastite stranačke baze Sveto- 
zar Pribićević je bio vrlo nezadovoljan.!'5€ Tada su se u javnosti oglasili 
istaknuti disidenti Demokratske stranke, između ostalih i jezikoslovac 
Tomo Maretić (1854-1938) te književnici Vladimir Nazor (1876-1949) i 
Ljubo Babić — Ksaver Šandor Gjalski (1854-1935). Oni su zastupali 

mišljenje da valja pronaći kompromisno rješenje između centralizator- 
ske politike Beograda i stavova hrvatske opozicije. Gjalski, koji se bližio 
sedamdesetoj. tvrdio je da je „četrdeset godina na svim stranama radio 
za slogu, ljubav i združenje slovenskoga juga". a da sada .mora priznati 
da danas toga jedinstvenoga naroda nema još... Da se ta istovjetna i jed- 
na cjelina postigne, prije svega je potrebito da bude konac i kraj svoj 
žalosti i nesreći koja se danas koči u Beogradu na vlasti i širi po beo- 
gradskoj čaršiji..."'?7 

Na izborima za Narodnu skupštinu 1923. HRSS zauzima drugo mje- 
sto u državi, povećavši, u odnosu na rezultate izbora iz 1920. godine. broj 
glasača za više nego dvostruko od (230.000 na 474.000) te broj poslanika 
sa 50 na 70 (najjači su i dalje bili radikali koji su osvojili 107 mandata). 
U sjevernoj Hrvatskoj HRSS dobiva 52 od 68, a u Dalmaciji 7 od mogućih 
15 mandata. Nakon ovih izbora nije bilo nikakve dvojbe da je HRSS po- 
stao. ako ne jedini predstavnik hrvatskoga naroda u državi, onda svaka- 
ko politički čimbenik bez kojega je rješavanje ustavnopravnih problema 
što se hrvatskih zemalja tiče bilo nemoguće. Naime, HRSS nakon izbora 
1923. godine postaje relevantna politička snaga i u krajevima gdje dotad 
nije bio značajan čimbenik ili na izborima 1920. uopće nije istaknuo 
stranačku listu — primjerice, na Sušaku i okolici. u Dalmaciji.'?* Slijedom 
toga počinju pregovori vodstva HRSS-a s najjačom strankom bosansko- 
hercegovačkih Muslimana, Jugoslavenskom muslimanskom organizaci- 
jom (JMO) i najjačom strankom Slovenaca. Slovenskom ljudskom (tj. 
narodnom) strankom (SLS) o zajedničkom istupu protiv centralizma. za 
reorganizaciju države. Na taj je način stvoren Federalistički blok koji je u 
travnju 1923. s radikalima postigao sporazum o početku razgovora o rje- 
šavanju pitanja državnog uređenja (tzv. Markov protokol. nazvan po Mar- 
ku Đuričiću, predstavniku Radikalne stranke).!5° No. dogovor je bio krat- 
ka vijeka, jer je raskinut čim su radikali u skupštini izglasali homogenu 
vladu. Potom su tri stranke Federalističkog bloka 1924. istupale zajedno 
s Demokratskom strankom kao Opozicioni blok. 

Kako bi sa svojim stavovima za razrješenje krize upoznao i među- 
narodnu javnost, Stjepan Radić je u srpnju 1923. ilegalno prešao grani- 
cu i otišao na dugu europsku turneju (Beč, Berlin. Pariz, London) koja 
trajala više od godinu dana (do kolovoza 1924). Završio ju je u Moskvi, 
gdje je HRSS učlanio u Seljačku internacionalu.'# Radić je lobiranjem u 
inozemstvu želio beogradske vlasti natjerati na popuštanje, ali u inoze- 
mnim političkim krugovima nije bilo sluha za njegove stavove, jer niko- 
me nije bilo u interesu čak ni tražiti radikalne promjene u Jugoslaviji. S 
druge, pak, strane, beogradske su vlasti Radićevu turneju uglavnom 
shvatile kao još jedan dokaz da je hrvatskoj opoziciji jedini cilj dovesti 
u pitanje jedinstvo države. 

Političko se stanje u državi tijekom 1924. godine pogoršavalo, jer je 
parlamentarna kriza bila kronična. Početkom 1925. godine, jedva mje- 
sec dana prije skupštinskih izbora (koji se održavaju u veljači), uhapšen 
je Stjepan Radić. Protiv njega i cjelokupnog vodstva HRSS-a pokrenut je 
krivični postupak na osnovi Zakona o zaštiti države, a napose zbog 
učlanjenja stranke u Seljačku internacionalu koja je bila pod snažnim 
utjecajem komunista. HRSS je bio zabranjen, njegove organizacije raspu- 
štene. a Radić je završio u zatvoru. Vlast se nadala da će stranka ostva- 
riti na izborima loše rezultate i tako izgubiti politički utjecaj. Dogodilo 
se upravo suprotno: doduše, na izborima je vladin blok odnio uvjerljivu 
pobjedu (164 mandata), ali je HRSS ostao uvjerljivo druga stranka po 
snazi u državi — osvojio je 67 mandata, od toga u Hrvatskoj i Slavoniji 
45 od mogućih 68, a u Dalmaciji 9 od 16. HRSS i druge opozicijske 
stranke. među kojima je i Demokratska stranka, traže unutrašnje 
preuređenje države na temelju slobodnog sporazuma Srba, Hrvata i Slo- 
venaca. Istodobno se vode političke igre oko verifikacije mandata posla- 
nika HRSS-a. 

Međutim, u samo nekoliko dana dolazi do velikog preokreta. Potkraj 
ožujka 1925. godine Stjepanov sinovac Pavle Radić (1880-1928) pročitao 
je u skupštini izjavu kojom HRSS priznaje dinastiju Karađorđevića i 
Vidovdanski ustav; stranka iz imena ispušta republikansku oznaku i 
preimenuje se — postaje Hrvatska seljačka stranka (HSS). Potom su ve- 
rificirani mandati poslanika HSS-a. Tako se HSS, kao koalicijski part- 
ner. priključio radikalima u sljedećim četirima vladama od srpnja 1925. 
do siječnja 1927. godine. Sam Stjepan Radić bio je ministar obrazova- 
nja od studenoga 1925. do travnja 1926. godine. HSS je u vladama imao 
po četiri ministra. lako je ulazak HSS-a u vladu na prvi pogled izgledao 
kao kopernikanski obrat. radi se zapravo o kompromisu kojem su u 
proteklim godinama težili i Stjepan Radić i HSS, pronalaženju zajed- 
ničkog jezika s radikalima, odnosno s Dvorom, kako bi se revidirao 
Ustav. Kako bi postigao taj cilj, dakle reviziju Ustava, Radić je u srpnju 
1925. godine tijekom audijencije. komplimentirao kralju. izrekavši da 
je .najprije naš čovjek. naš narodni vladar, a zatim državnik i to sve tro- 
je u najvećoj mjeri".!'*! 

Radićev ulazak u vladu druge su hrvatske stranke protumačile kao 
izdaju nacionalnih interesa. Na hrvatskoj političkoj sceni razlike u ocje- 
nama dnevnopolitičke situacije se povećavaju: godine 1926. hrvatska 
opozicija. okupljena oko Trumbićeve Hrvatske zajednice koja prerasta 
u Hrvatsku federalističku seljačku stranku (HFSS). osuđuje politički 
zaokret HSS-a i traži beskompromisnu politiku u odnosu na Beograd.'* 
HFSS je potom zajedno s radikalnim HSP-om stvorio Hrvatski blok. 
Kao predstavnik toga bloka svoj je prvi značajniji politički istup 1927. 

imao u zagrebačkoj Oblasnoj skup- 
štini budući osnivač i vođa ustaškog 
pokreta te poglavnik NDH Ante Pa- 
velić (1889-1959): zatražio je da se 
okupe svi zastupnici hrvatskih ze- 
malja. izabrani na izborima za ob- 
lasne skupštine. kako bi poradili na 
uspostavi hrvatske neovisnosti. !® 

Savez između HSS-a i radikala 
od samoga je nastanka izgledao 
kao brak iz računa. pa kao takav i 
bez izgleda da duže potraje. Stje- 
pan Radić je. doduše. sudjelovao u 
radu Vlade, ali nije propuštao da 
javno kritizira one vladine poteze 
koji mu zbog bilo kojeg razloga 
nisu odgovarali. To je učvršćivalo 
vladajuće krugove u Beogradu u 
mišljenju da je Radić kao politički l 
partner nepouzdan. Međutim, ti p,e 
su krugovi. usprkos sporazumu s zborima za zagret 
Radićem. ustrajavali na sve većoj 1927. godine 
centralizaciji države. Stoga je bilo 
logično što je HSS početkom 1927. 
godine izišao iz vlade i prešao u opoziciju. pa su u beogradskoj skupštini 
nastavljena mučna sporenja.!'*# 

HSS je na izborima 1927. godine dobio 61 poslaničko mjesto. što je 
nešto manje od broja mjesta na prethodnim dvama izborima 1923. i 
1925. godine (70 odnosno 68). ali je taj rezultat postignut usprkos pri- 
tiscima. pa čak i teroru vlasti.'* No. i podrška radikalima je pala: dok 
su u prethodnom sazivu imali 142. nakon izbora 1927. godine pali su 
na samo 112 poslanika. 

U novostvorenoj situaciji, dakle. opet u opoziciji. HSS je iznenada 
dobio novog, za mnoge posve neočekivanog saveznika: Svetozar Pri- 
bićević. vođa Samostalne demokratske stranke. koja je predstavljala 
većinu Srba u Hrvatskoj. radikalno je promijenio politiku. Pribićević je 
shvatio da je politika režima u prethodnim godinama, u čemu je i on 
imao značajan udio, dovela zemlju na rub raspada. Posebno je u težak 
položaj dovela prečanske Srbe koje je loša politika gurala u konfronta- 
ciju s nesrpskim narodima, prvenstveno s Hrvatima i Bošnjacima-Mu- 
slimanima. Stoga je bilo logično da uđe u koaliciju s HSS-om i s njego- 
vim vođom Stjepanom Radićem, iako mu je ovaj već dvadesetak godina 

bio ljut politički protivnik.'* Dvije stranke potkraj 1927. godine stvara- 
ju Seljačko-demokratsku koaliciju (SDK) s ciljem transformacije države 
u duhu parlamentarizma, demokracije i ravnopravnosti. Pribićević i nje- 
govi suradnici, te njihovo biračko tijelo, bili su također sve nezadovolj- 
niji centralističkim diktatima iz Beograda koje nisu, poput Hrvata, 
osjećali prvenstveno na nacionalnoj osnovi, ali jesu na općedruštvenoj i 
ekonomskoj. Shvatili su da će biti uspješniji ako se solidariziraju s Hr- 
vatima kao svojom neposrednom društvenom okolinom. To se odnosi 
ponajprije na slavonske. kordunaške i banijske Srbe. gdje je postojala 
tradicija suradnje. od vremena bana Jelačića i Rakovičke bune, dok su 
Srbi iz dijela Like i Dalmatinske zagore bili, kao biračko tijelo, nešto 
bliži radikalima. Pokazalo se, eto, da napetosti postoje i unutar nacio- 
nalnih korpusa. ponajprije u srpskom „između Srbijanaca i tzv. 'Prečana', 
stanovnika Srbije i Srba podanika Austrougarske"“.!'*7 Nije stoga slučajno 
da su Radić i Pribićević prvi zajednički nastup imali u Sisku, na prosto- 
ru gdje su i jedan i drugi imali mnogo pristaša (kada je 1939. osnivana 
Banovina Hrvatska, Sava Kosanović je u ime SDS-a tvrdio kako je 
-dvadesetogodišnja tragedija hrvatskog naroda... stvarno i moralna tra- 
gedija Srba" te da je Svetozar Pribićević .nosio pola križa hrvatskoga 
naroda"!%). 

Pad zajedničke Vlade radikala i HSS-a početkom 1927. godine te sa- 
vez Radića i Pribićevića sklopljen koji mjesec kasnije pokazali su da su 
parlamentarni oblici političkog života umnogome potrošeni. Bili su to 
trenuci u kojima se osjećalo da je .pseudoparlamentarizam'" uspostav- 
ljen Vidovdanskim ustavom ušao u završnu fazu. Društvene i političke 
napetosti bile su sve veće, a postajalo je jasno da se tako nagomilane ne 
mogu riješiti unutar sustava koji ih je sam generirao. 

Nova jugoslavenska državna zajednica integrirala je krajeve s vrlo razno- 
likim obilježjima društveno-ekonomskih odnosa. oblikovanima još u 
doba kada su oni bili u sastavu drugih država. U Austro-Ugarskoj je indu- 
strijski najrazvijenija bila Češka, donekle Austrija i Mađarska. a hrvatske 
zemlje. Slovenija, Vojvodina te pogotovo BiH bili su najnerazvijeniji dijelo- 
vi Monarhije. Međutim. to su bili industrijski najrazvijeniji dijelovi u no- 
voj državi. U zabačenije dijelove nekadašnje Kraljevine Srbije (uglavnom 
svi ostali osim Beograda), u tanak sloj građanskog stanovništva. prodira- 
le su prve građanske navike. ali i dalje daleko od načina življenja razvije- 
nijih. drugih. stranih građanskih sredina. Osmanska vladavina na Koso- 
vu i na Metohiji. u Makedoniji i Sandžaku ostavila je neizbrisive tragove 
zaostalosti u društvenim odnosima, životnim i radnim navikama, privre- 
di. trgovini, zdravstvu. I agrarni režimi bili su bitno različiti: u Hrvatskoj. 
Slavoniji i Vojvodini u znatnoj je mjeri još postojao veliki posjed. Srbija je 
još od početka 19. stoljeća bila uglavnom zemlja sitnih parcela. U Dalma- 
ciji je stanje karakteriziralo postojanje kolonatskog odnosa. a u BiH, na 
Kosovu i na Metohiji bilo je još i čivčija.'* U Međimurju su dugo važili 
mađarski zakoni, koji su se, osobito na planu privatnoga prava, vidno 
razlikovali od hrvatskih. Primjerice, u Međimurju je tako do 1918. godine 
bio obvezatan građanski brak, dok je u Hrvatskoj to bio crkveni brak.!'7? 
Iz takvih civilizacijskih i društvenih razlika javljale su se i bitne razli- 
ke u ekonomskom životu: primjerice. investicioni kapital u industriji po 
glavi stanovnika 1918. godine u Jugoslaviji iznosio je. ako je Hrvatska 
imala indeks 100. za Sloveniju 170. za Vojvodinu 110. za Srbiju 97. za 
BiH 68. Za Crnu Goru taj je pokazatelj iznosio tek 12, a za Makedoniju 
i Kosovo niti 3!!7! 
Hrvatsko drustvo i privreda vrlo su se sporo pril ođavali izazovi 
. ručju Hrvatske i Slavonj 
privrede je živjelo 83% stanovnika etrdesetak godina poslije. kada se 
Hrvatska našla u Jugoslaviji, poljoprivrede je živjelo oko 75.3% 
stanovništva. Dakle, za gotovo pola stoljeća taj se udio smanjio za jedva 
8%. U tom razdoblju su se i industrija i ostale djelatnosti razvijale, ali 

tek za nijansu više da bi kompenzirale snažan demografski rast (i između 
1921. i 1940. godine broj stanovnika u Hrvatskoj narastao je za 651.625 
ili 18,9%).'7* Monarhija, sa svojih 59 milijuna stanovnika, bila je sigur- 
no i bogato tržište za hrvatsku poljoprivrednu proizvodnju, tada domi- 
nantnu privrednu granu u Hrvatskoj. Zahvaljujući razgranatoj željez- 
ničkog mreži doprema na tržište bila je relativno brza i jeftina. 

Raspadom Austro-Ugarske uglavnom su se prekinule vrlo važne veze 
koje je hrvatska privreda imala sa Srednjom Europom, posebice Bečom 
i Budimpeštom, pa i Pragom.!'"* Zatvaranje austro-ugarskog tržišta oso- 
bito je naštetilo proizvodnji vina, jer u istočnim dijelovima Kraljevstva 
SHS potražnje za tim proizvodom nije bilo. Tako je, primjerice, od 1913. 
do kraja dvadesetih, dakle, u svega petnaestak godina, proizvodnja vina 
na otoku Korčuli u jednom trenutku pala za preko 78%, dakle, gotovo 
na petinu predratne (sa 194.600 hektolitara 1913. na svega 41.800 hl 
1927. godine, ali je 1929. opet narasla na 112.300 hl).'7* Međutim, u 
prvih nekoliko godina nakon Prvoga svjetskog rata, u uvjetima doslovne 
gladi u mnogim europskim zemljama, od rata malo pogođena hrvatska 
poljoprivreda ima slobodna vrata u izvozu svojih proizvoda. No, konjun- 
kturalna faza trajat će tek do polovine dvadesetih. !75 

Hrvatskoj je privredi nova zajednica donijela i neke pozitivne elemen- 
te: hrvatska je industrija ipak bila bitno jača nego u slabije razvijenim 
istočnijim krajevima nove države. Tako su mnoge privredne grane u Hr- 


vatskoj, posebice drvna industrija, dobila sigurno unutrašnje tržište.!"* 
Sve_ većom upotrebom metera-i-strojeva poticaj je dobila i obrtna in- 
dustrija, te trgovina. Za daljnji razvoj bio je ključan proces elektrifika- 
cije: Split je, primjerice, struju dobio 1920. godine. Zagreh je postao 
trgovačko i bankarsko središte j oslavija s njo- 
me, javljala kao zemlja povoljnih razvojnih mogućnosti i unosnih poslo- 
va s mogućnostima brze akumulacije. To je pogodovalo i dolasku stra- 


nog kapitala, više u Hrvatsku negoli u druge dijelove Jugoslavije. Najbrži 
razvoj hrvatska je privreda ostvarivala između 1920. i 1923. godine. 
potom se taj polet polako stišavao, ali je do 1926. ipak bilo doba 
konjunkture. Do 1930. uvjeti su relativno snošljivi, no, tada je nastupila 
kriza. 

Zagreb, pa dijelom i Hrvatska, u svega nekoliko godina nakon Prvoga 
svjetskog rata doživljava dramatičnu transformaciju. U vrijeme Austro- 
-Ugarske bio je to prostor koji je živio kao agrarni privjesak jedne impe- 
rije; industrijski su centri bili daleko (ponajprije u Češkoj i Mađarskoj). 
a njihova je proizvodnja činila suvišnim stvaranje industrije u Hrvat- 
skoj. Nakon rata, Hrvatska i Zagreb, odsječeni od svojih ranijih snab- 
djevača, dobivaju snažan poticaj da postanu snabdjevač jednog posve 
novog političkog i ekonomskog prostora, s agrarnim potencijalom koji 

je bio mnogo veći negoli su bile hrvatske potrebe, ali i s industrijskim 
potencijalom koji je postao ovisan o Hrvatskoj i Zagrebu kao organiza- 
cijskom. financijskom i poduzetničkom središtu. Tradicija i iskustvo u 
novčarskom poslovanju osigurali su zagrebačkom, pa i hrvatskom podu- 
zetništvu općenito, vodeće mjesto osobito u financijskom životu jugosla- 
venske monarhije. Domaće konkurencije na novom velikom tržištu za- 
pravo i nije bilo, jer je gospodarstvo Srbije, kao najveća gospodarska 
cjelina nove države, pretrpjelo velika ratna razaranja, a i prije rata je 
prilično zaostajalo za suvremenim gospodarskim tokovima. 

U Zagrebu je 1931. bilo skoro 200 novčarskih i srodnih društava, od 
toga 75 banaka ili štedionica i 38 osiguravajućih društava. Posredstvom 
zagrebačkih bankovnih zavoda uključivali su se u jugoslavensku ekono- 
miju i utjecajni međunarodni financijski krugovi; u Hrvatskoj i Slavoni- 
ji bilo je 50% bankovnog kapitala jugoslavenskih banaka.!77 No, razvojni 
dosezi bankarskog sektora ipak su bili limitirani razvojnim mogućnosti- 
ma privrede koju su servisirali. Za velika ulaganja u industriju i pomor- 
stvo (u primorskim krajevima) banke nisu imale snage, a većina je inici- 
jativa u tom smjeru završavala slomom, osobito u vrijeme svjetske eko- 
nomske krize. 

Gradske štedionice, na prijelomu stoljeća već 
Zagrebu i Karlovcu, odmah nakon rata osnovane su u Osijeku i Splitu. One 
su u znatnoj mjeri pomogle u rješavanju komunalnih problema, osnivanju 
trgovačkih i proizvodnih poduzeća. Primjerice. u Zagrebu, polovinom tri- 
desetih, Gradska štedionica financira izgradnju tramvajske mreže. 

Po mnogim hrvatskim gradovima tijekom dvadesetih podižu se tvornice 
koje postaju okosnica razvitka tih gradova i njihove okolice. Primjerice, u 
Slavonskom Brodu (tada Brodu na Savi) otvara se 1921. Tvornica vagona 
i mostova (danas „Đuro Đaković") koja je do kraja desetljeća zapošljavala 
čak 1500 radnika. rad je TOZI. imao 12.309 stanovnika, a deset godina 
kasnije već ih je 17.473 (42% više), velikim dijelom zahvaljujući upravo 
tvornici. Varaždinska tekstilna industrija je tijekom tridesetih zapošljavala 
nešto manje od 3000 radnika (najviše Tekstilna industrija d. d.), a grad je 
imao oko 16.000 stano dak 

U razdoblju između dva rata u Hrvatskoj je osnovano oko 730, a u 
BiH oko 250 novih industrijskih poduzeća.!"? To je bilo više negoli u bilo 
kojoj drugoj jugoslavenskoj regiji (u Srbiji i Vojvodini zajedno je izgrađeno 
818 tvornica). 

Djelomično se ovakav rast dogodio i zahvaljujući državnoj politici. 
Vlada je već 1920. godine dopustila bescarinski uvoz kompletnih indu- 
strijskih instalacija, strojeva i drugih sredstava za proizvodnju te repro- 
dukcijskog materijala: drugim riječima, svega što se nije proizvodilo u 
zemlji ili se nije proizvodio u dovoljnim količinama (dodatne je povlasti- 

S razvojem industrije i porastom broja radnika na prijelazu stoljeća, u većim gradovima niču 
skromna radnička predgrađa poput zagrebačke Trešnjevke (na fotografiji iz međuratnog razdobija 
Trešnjevački trg u Zagrebu). Loši životni uvjeti u tim naseljima bili su posljedica divlje gradnje te 
nedostatka komunalne opreme poput vodovoda, kanalizacije i plina. 


ce imala srbijanska industrija). Ona roba koja se proizvodila u zemlji ili 
je postojala mogućnost da se proizvodi, bila je u uvozu visoko oporezo- 
vana. Na taj su način mnoge tvornice, primjerice, poljoprivrednih spra- 
va i oruđa. koje nisu bile sposobne proizvoditi po svjetskim standardi- 
ma, na domaćem tržištu čak ostvarivale ekstraprofite.!5 

Povoljna je bila i opća situacija za razvoj poljoprivrede: naime, nakon 
Oktobarske revolucije cijela Europa je izgubila najsigurnijeg i najvećeg 
dobavljača poljoprivrednih proizvoda, carsku Rusiju. Zbog toga Jugosla- 
vija (ali i Poljska, Mađarska i Bugarska) najednom postaje snabdjevač 
mnogih europskih zemalja poljoprivrednim proizvodima. Cijene su naglo 
rasle: godine 1923/1924. cijena kilograma pšenice bila je 3,55 dinara, a 
godinu dana kasnije već 4,17 dinara, dakle, 17,5% više. Profitirali su svi 
— seljaci. doduše, samo oni koji su bili dovoljno jaki da iznesu robu na 
tržište, ali i posrednici u izvozu, i država, putem većih poreznih i carin- 
skih prihoda. Višak novca se reinvestirao u industriju. obrte i druge _pri- 
vredne grane. Na taj način Hrvatska, od periferije moćnoga Carstva, po- 
staje centar jedne periferne europske države. No, taj se rast već oko 1925. 
godine usporava, da bi se do 1930. godine trendovi posve preokrenuli. 
Jedan od ključnih razloga tog usporavanja bio je razvoj američke poljo- 
privrede: nakon Prvoga svjetskog rata industrija se u SAD-u preusmjerila 
s vojne proizvodnje na proizvodnju traktora i drugih poljoprivrednih po- 

magala. Proizvodnja pšenice je između 1922. i 1925. godine u SAD-u i 
Australiji povećana za 34%, u Kanadi čak za 35%, a u Argentini za 25%. 
Povećavanje proizvodnje značilo je i snižavanje troškova. pa već 1926. 
godine pšenica iz prekomorskih zemalja postaje konkurentna na europ- 
skom tržištu. Europske zemlje. pa tako ni Jugoslavija, u istom razdoblju 
nisu uspijevale znatnije smanjiti troškove. Te. 1926. godine. cijena kilo- 
grama pšenice pala je na 2,81 dinar s tendencijom daljnjega pada - četiri 
godine kasnije. na početku ekonomske krize. pala je na polovicu 
nekadašnje - na 1.41 dinar.'"' Tako se pokazalo da su povoljne ekonom- 
ske okolnosti tijekom dvadesetih za Hrvatsku biti tek privremene. One su 
trajale do početka tridesetih. do velike ekonomske krize i sve snažnije 
intervencionističke politike u ekonomskom životu. dirigirane iz beograd- 
skog središta. 

Izmijenjene političke, društvene i ekonomske prilike vrlo se dobro 
očituju i u broju stanovnika pojedinih gradova. Zagreb je 1900. bio naj- 
veći hrvatski grad (79.282), ali su tek nešto manji bili Pula (59.610) i 
Rijeka (53.230). Dva desetljeća kasnije (1921). zahvaljujući povoljnim 
okolnostima prije i nakon Prvoga svjetskog rata. Zagreb je već imao 
108.674 stanovnika, što je povećanje od 37,1%, dočim je Rijeka (zajedno 
sa Sušakom) narasla za tek 14.9% (imala je 61.157 stanovnika). a u Puli 
se dogodio pad broja stanovnika za 35.3% (grad je 1921. imao 38.591 
stanovnika). Zagreb je 1931. već imao 185.381 stanovnika. što znači 
porast od 70,6% u jednom desetljeću. To je najveći porast broja stanov- 
nika u desetgodišnjem razdoblju u povijesti Zagreba uopće. U istom raz- 
doblju rastao je broj stanovnika i u drugim hrvatskim gradovima. ali po 
nešto nižim stopama (u Splitu za 41%).'® U čitavoj Jugoslaviji brojčano 
je najbrže raslo stanovništvo Beograda. kao: administrativnog centra sada 
mnogo veće države od Kraljevine Srbije. Dok je 1921. Beograd imao oko 
20. stanovnika manje od Zagreba. deset godina kasnije imao je otpri- 
like toliko stanovnika više — broj stanovnika glavnoga grada je u tih deset 
godina narastao za 113,7%. Promjene u životu Zagreba bile su radikalne 
- tijekom dvadesetih dvije trećine zagrebačkog radništva bili su radnici u 
prvoj generaciji (dakle, tek pristigli sa sela).'* 

JE napredak Zagreba dobro se očituje u porastu stambenog Drda- 
do 1918. grad je imao 5310 zgrada, a do 1940. sagrađene su 19.394 
zgrade. Kako su u međuratnom razdoblju uglavnom zidane višekatnice 
(godine 1910. u gradu je bilo 56% prizemnica), važnija je statistika o 
broju stanova — potkraj 1918. grad je imao 22.755 stanova. do kraja 
1930. izgrađena su još 23.573 stana, a u sljedećih deset godina stambe- 
nom je fondu dodano još daljnjih 29.426 stanova (što je porast od 
232.9%). Najviše se gradilo garsonijera i jednosobnih stanova (porast od 


1448% i 300,9%). Istovremeno se smanjio i broj osoba po stanu (sa 4,73 

godine 1918. na 3,38 pred Drugi svjetski rat). Sve te statistike potiču na 
zaključak kako je u tih dvadeset godina brojem narastao į donekle fi- 
nancijski ojačao donji srednji sloj. Doduše, i stanovništvo je naraslo za 
gotovo dvostruko - pred Drugi svjetski rat je Zagreb imao oko 250-260 
tisuća stanovnika. !* 

Iako u međuratnom razdoblju Zagreb i Hrvatska po mnogo čemu 
zaostaju za većinom zapadnih i srednjoeuropskih gradova i zemalja, 
ipak su ispred jugoistočnih i većine istočnih gradova i zemalja. Zagreb 
ponajviše, ali i druga gradska središta, razvijaju se vrlo slično urbanim 
centrima nekih drugih dijelova Europe: počeo je emitirati Radio Zagreb, 
otvorena je avionska linija Zagreb - Beograd, stvarao se bogati građanski 
sloj čiji je rafinirani ukus poticao sve jaču umjetničku produkciju, dije- 
lom oslonjenu i na poslijeratna europska avangardna strujanja. Nakon 
1918. godine i zagrebačko sveučilište doživljava ekspanziju, jer su mo- 
gućnosti studiranja u nekadašnjim austro-ugarskim centrima bile sma- 
njene: već te godine otvara se Medicinski fakultet, a u sljedećih nekoliko 
godina osniva se pri njemu niz zavoda (Anatomski, Fiziološki itd.) te 
klinika (kirurška, za primaljstvo i ginekologiju). Godinu dana kasnije 
osnivaju se Visoka škola za trgovinu i Visoka veterinarska škola. kao 
preteče Ekonomskog i Veterinarskog fakulteta, te Tehnička visoka škola 
koja je začetak tehničkih fakulteta. 

Društveni razvitak dvadesetih simbolizira otvaranje hotela .Esplana- 
de" (1925) u neposr olodvora. Kako se tih godi- 
na glasoviti vlak „Orient express” zaustavljao u Zagrebu, trebalo je u 
gradu imati i odgovarajući hotelski smještaj za bogatiju klijentelu. Dok 
su se širi slojevi zabavljali po pučkim kavanama i restoranima, poput 
tada popularne „Pivovare” (u Ilici, na Črnomercu), .Esplanade" ubrzo 
po otvaranju postaje okupljalište zagrebačke elite.!# U njoj se održavaju 

d rvi izbor za miss Zagreba (1927). 
Čak je i takav limitirani rast u dvadesetima imao naličje jer je radna 
snaga bila bezočno eksploatirana. Iako je po zakonu iz 1922. radno vrije- 
me ograničeno na osam sati, rad nedjeljom bio zabranjen, a prekovreme- 
ni rad se trebao plaćati 50% više, te se odredbe uglavnom nisu poštivale. 
To je i bio jedan od razloga učestalih štrajkova. Rad u tvornicama odvijao 
se uglavnom u posve neprikiadnim prostorijama, u napuštenim starim 
zgradama, štalama, skladištima. Osobito je težak rad bio u kudjeljarama. 
u prašini i kod razbijenih i otvorenih prozora. Vrlo često nije bilo ni pro- 
zora ili ventilacije, a o zaštiti na radu, primjerice od pogonskog remenja. 
nije se vodilo računa. Postojao je i razrađen sustav kažnjavanja i za naj- 
manju grešku u proizvodnji, a majstori, poslovođe i uprava znali su šika- 
nirati i ponižavati radnike. Radnici su često obolijevali i umirali, najčešće 
od tuberkuloze. U karlovačkim tekstilnim tvornicama od plućnih bolesti 

bolovalo je tada između 35 i 40% radnika.'** Usprkos povoljnim okolno- 
stima i veliku profitu koji je do 1930. ostvarivao kapital. kupovna moć 
najamnih radnika bila je u dvadesetima niža negoli 1914. godine. Logično 
je stoga bilo da će simpatije za KP i njegovu propagandu o borbi za soci- 
jalnu pravdu u radničkim krugovima biti vrlo velike. 

U primorskim krajevima počinje se razvijati turizam. Doduše. bio je 
to vrlo skroman početak. sužen uglavnom na već tradicionalna ili poje- 
dina nova turistička odredišta - na Opatiju (koja je ostala u Italiji). Cri- 
kvenicu i Rab. a od 1922. polako i na Dalmaciju (na Hvar. Korčulu. 
Brač, Donja Kaštela, gdje se 1928. između ostalih, gradi hotel Palace). te 
na Dubrovnik. Turizam je sve do Drugoga svjetskog rata doživljavao eks- 

anziji u ovori. se čak i o ,bumu'), ali i o skromnim brojkama 
ije mogle promijeniti ekonomsku i društvenu sliku pri- 


Pošto je Zadar pripao Italiji, Split je u svim aspektima preuzeo ulogu 
središta Dalmacije. Grad. posebice njegova luka. dobiva nov razvojni 
poticaj 1925. godine definitivnim završetkom željezničke pruge Zagreb 

—Split/Šibenik (zapravo. tada je završena posljednja dionica Vrhovine 


greb. Ljubljana i drugi gradovi). osobito dalmatinskim poljoprivrednim 
proizvodima, pa se pored tradicionalnog vinogradarstva počinje inten- 
zivnije razvijati i povrtlarstvo. Uvode se nove kulture. osobito salata. što 
će podići životni standard kaštelanskim i trogirskim težacima koji se 
organiziraju u zadruge.'?? 

I taj je boljitak bio limitirana dosega, jer su vremenske nepogode u zim- 
skim mjesecima, osobito na uzvisinama oko vrela Zrmanje i Malovana. 
često dovodile do višednevnog zatvaranja ličke pruge. Stanje je posebno 
bilo teško za vrijeme najžešće zime u cijeloj regiji. početkom 1929. godine. 
kada je pruga bila zatvorena ukupno 79 dana. Problemi s ličkom prugom 
bili su poticaj raspravama o potrebi gradnje unske pruge. Nije bilo sporno 
da prugu Bosanski Novi - Bihać - Knin valja graditi, ali je bila dvojbena 
trasa kao i važnost njezine izgradnje s obzirom na postojanje ličke pruge. 
Stoga je unska pruga izgrađena tek poslije rata (1948. godine). 

Propasti i rađanja država te kao posljedica toga lomovi na političkom, 
društvenom i gospodarskom planu odražavaju se na razne naćine na 


hrvatsko društvo. Primjerice, na znanje stranih jezika: njemački je bio 


jezik starije generacije intelektualaca. školovanih u bivšoj Austro-Ugar- 
skoj Monarhiji. Tijekom dvadesetih u gimnazijama francuski postupno 


potiskuje njemački, pa tako francuski u tridesetima postaje općepoznat 
među mlađom inteligencijom. Talijanski jezik bio je baština hrvatskih 

U drugoj polovini dvadesetih skupštinska su se zasjedanja sve češće 
odvijala u atmosferi nesnošljivosti. Tako je na prvom zasjedanju nakon 
izbora 1925. skupina radikala fizički napala Alberta Bazalu (1877- 
1947), zastupnika HRSS-a, istaknutog filozofa, kasnije rektora zagre- 
bačkog Sveučilišta (1932-1933) i predsjednika JAZU-a (1933-1941), jer 
je govorio ..zastupnici" (što bi bilo sukladno hrvatskoj tradiciji) umjesto 
službenog .poslanici".'"* Dramatično je bilo i početkom 1927. godine, 
kada su srbijanske opozicijske stranke dovele u Skupštinu polugolog 
radnika kojega je zlostavljala beogradska policija, kako bi što slikovitije 
pokazale represivnost vlasti. Radikali su ove poteze protumačili kao 
uvredu najvišeg predstavničkog tijela. 

Od trenutka kada je stvoren SDK, napetost u Narodnoj skupštini još 
je veća. Sporovi su sve intenzivniji, pa nakon ostavke ministara u veljači 
1928, kralj Aleksandar je mandat za sastav vlade prijetvorno povjerio 
Stjepanu Radiću. Radić je računao da će u vladu dobiti stranke s kojima 
je planirao stvoriti Blok demokracije. Kako je kralj i u tim krugovima 
imao snažan utjecaj, lako je blokirao Radićeve inicijative, pa je Radić 
morao vratiti mandat. !%° 

U međuvremenu radikali optužuju i prijete, i to ne samo poslanicima 
SDK-a, nego i srbijanskoj opoziciji. U zapaljivoj atmosferi, punoj emoci- 
ja i isključivosti, u kojoj su u novinama pojedinci otvoreno prijetili Stje- 
panu Radiću, stvarala se podloga za zločin. U lipnju 1928. godine pole- 
mika između radikalskih poslanika Puniše Račića, Tome Popovića i 
drugih. na jednoj strani, te poslanika SDK-a Stjepana Radića, Svetozara 
Pribićevića, Pavla Radića, Jurja Krnjevića (1895-1988) na drugoj. do- 
segnula je kritičnu točku. Račić je u govoru isticao kako u „svom javnom 
radu nikada nije iz vida izgubio ni jedan momenat, da čuva interese srp- 
skog naroda, interese svoje otadžbine". Potom je ustvrdio kako .nigda 
srpski interesi (...) nisu više bili dovedeni u opasnost, nego sada“. Te su 
riječi izazvale „veliku graju". Kako je Račić nastavio s provokacijama, 
štoviše, počeo je i prijetiti: „Otvoreno kažem da ću upotrebiti i drugo 
oružje, koje treba da zaštiti interese srpstva", a potom je i od predsjeda- 

vajućeg Ninka Perića (1886-1961) tražio da prekine dr. Ivana Pernara 
(1889-1967). koji mu je dobacivao. .Kazni ili ću ja njega da kaznim”, 
nastavio je prijetiti Račić. Nakon toga je Perić prekinuo sjednicu.!*' Tada 
je Račić izvadio iz džepa revolver. Tadašnji ministar pravde Milorad 
Vujičić i bivši ministar vjera (1927-1928) Dragomir Obradović pokušali 
su ga spriječiti da puca, ali ih je on odgurnuo. Sve se odvijalo brzo i svi 
su bili zapanjeni, tako da nitko više nije stigao reagirati. Miloš Tupanja- 
nin je potrčao prema Račiću, ali je on u međuvremenu već pucao i pogo- 
dio Pernara. Zatim je pokušao naciljati Svetozara Pribićevića. ali se on 
uspio skloniti. Metak namijenjen Pribićeviću pogodio je Đuru Basaričeka 
(1884). Dok je većina zastupnika i drugih nazočnih nastojala pobjeći ili 
su se bacali na pod, Stjepan Radić je mirno sjedio na svom mjestu, u 
prvoj klupi. Sljedeći Račićev metak pogodio je baš njega. Tada je Pavle 
Radić potrčao na Račića, a ovaj ga je, uz uzvik .Ha! Baš Tebe trebam!", 
naciljao i pogodio. Naposljetku, Račić je pogodio i Ivana Granđu i nakon 
toga mirno izašao na ulicu. 

Pavle Radić i Basariček bili su ubijeni, a Stjepan Radić, Pernar i 
Granđa ranjeni. Novine su objavile da su posljednje riječi Pavla Radića, 
prije nego je umro u bolnici, bile: .Spasite me za ljubav žene i moje ne- 
jake dječice.” 

Na vijest o atentatu, u Zagrebu su izbile demonstracije i u sukobima 
s policijom bilo je u sljedećih desetak dana najmanje pet poginulih i veći 
broj ranjenih. Praktički, nije bilo većeg mjesta u Hrvatskoj u kojem nisu 
bile organizirane komemoracije i žalobne povorke. iako je Ministarstvo 
unutarnjih poslova zabranilo održavanje zborova i javnih manifestacija. 
SDK je četrdesetak dana po atentatu (1. kolovoza) objavio da ne prizna- 
je ni Vidovdanski ustav ni državno uređenje te da su sve odluke donese- 
ne u Beogradu ništavne za narod u prečanskim krajevima. Dvije koali- 
cijske stranke smatrale su da se formalnopravno sve treba vratiti na 
stanje prije 1. prosinca 1918. godine.'?? 

Neke su novine iznosile geografske karte s planovima o osamostalji- 
vanju Hrvatske, odnosno o amputaciji zapadnih dijelova Jugoslavije i 
stvaranju Sjedinjenih Država Srednje Evrope. Žrtve atentata postat će 
nacionalni heroji. Ubrzo je zagrebačka Gradska skupština preimeno- 
vala Trg sv. Marka u Trg Stjepana Radića, a dvije nedaleke ulice dobile 
su imena Đure Basaričeka i Pavla Radića.'** 

Dodatno je stanje otežavala činjenica da je atentator Račić imao 
prešutnu podršku u nekim visokim državnim krugovima, i da to nije 
bila nikakva tajna: doduše, suđeno mu je i osuđen je na 20 godina robi- 
je (u to doba i za mnogo manje zločine dobivalo se smrtnu kaznu), ali je 
ostavljen u komfornom kućnom pritvoru (sudbina je htjela da je bio 
jedna od prvih žrtava .obračuna s narodnim neprijateljem" koji je po- 

Sprovod Stjepana Radića, pogrebna povorka na Trgu bana Jelačića u Zagrebu 13. kolovoza 1928. 
godine. Dotad neviđenom brojnošću i općom atmosferom na ispraćaju na vrlo dojmljiv način 
izraženo je ogorčenje cijele Hrvatske i njeno protivljenje beogradskom režimu. 


krenut po oslobođenju Beograda u listopadu 1944. godine). Situacija je 
dosegnula kritičnu točku kada je nakon četrdesetak dana, početkom 
kolovoza. od posljedica ranjavanja preminuo Stjepan Radić. Njegov se 
sprovod pretvorio u veliku političku manifestaciju protiv beogradskoga 
hegemonizma. Bio je to najveći sprovod u povijesti Zagreba i Hrvatske 
— procjenjuje se da je u pogrebnoj povorci od Zrinjevca do Mirogoja bilo 
oko 150.000 ljudi. Da li se uistinu u „svakom koraku" sudionika spro- 
voda mogao .čuti samo očaj, jed. mržnja i osveta", kako to slikovito 
predočava Miljenko Jergović?!'? 

Čini se da je bilo tako, kako pripovijeda Jergović. I veliki Jugoslaven 
Ivan Meštrović (koji je najizravniju političku poruku poslao kada je na 
međunarodnoj izložbi u Rimu 1911. izlagao u paviljonu Kraljevine Srbije. 
a ne Ugarske, kako je to tadašnji državno-pravni status Hrvatske nalagao. 
što je izazvalo međunarodni skandal) smatrao je da se hegemonija posve 
ogolila. Iz svih tih je događanja izvukao zaključak kako je .hitac ispaljen 
na Radića bio stvarno namijenjen cijelom hrvatskom narodu".!'? 

Nad lijesom je, nakon Radićeva nasljednika na mjestu stranačkog 
vođe, nekadašnjeg Radićeva odvjetnika, Vladka Mačeka (1879-1964), 

govorio i Miroslav Krleža, svjedočeći o još jednoj „hrvatskoj tragediji“, !97 
potom i Svetozar Pribićević: .Mi svi osjećamo, a naročito su svjesni toga 
ovdašnji Srbi, da su Hrvati u zajedničku državu donijeli svoju historij- 
sku državnost. i to je razlog više i to je jedan razlog jači da se tako urede 
odnošaji u našoj državi, da se zajamči potpuna jednakost i ravnoprav- 
nost ovima. koji su vjekovima znali sačuvati svoju državu.“'*“ Koji dan 
ranije. Pribićević je u beogradskoj Skupštini izjavio kako uspostavljeni 
sustav državne organizacije ne pruža jednakost svim njezinim dijelovi- 
ma te da .srpstvo u prečanskim krajevima mora biti solidarno s hrvat- 
stvom”. Bili su to pokazatelji Pribićevićeve radikalne političke preobraz- 
be u odnosu na stavove nekoliko godina ranije. 

Savez HSS-a sa Srbima u Hrvatskoj tada je i ojačan zajedničkim pro- 
glasom (.Rezolucija Seljačko-demokratske koalicije“) kojim se traži uki- 
danje ustava i preuređenje države na temelju priznavanja nacionalnih 
individualnosti, zapravo, povratak na stanje prije 1. prosinca 1918. go- 
dine.'* Tada SDK organizira okupljanje čitave hrvatske opozicije. Povo- 
dom atentata oglasili su se i komunisti. Proglas CK KPJ govori o tome 
kako režim „prelazi u otvorenu fašističku diktaturu". da se .vladajuća 
velikosrpska buržoazija" nije zadovoljila samo posebnim zakonima .već 
je počela ubijati bez suda i presude" te da su .radne mase osjetile na 
svojoj koži kako je strašan režim Glavnjače prema radničkoj klasi. režim 
najgroznijeg bijelog terora prema ugnjetenim nacijama. režim batine i 
kundaka prema seljaštvu“.?% 

Atentat na Radića i suradnike imao je šokantan efekt na stanje u Hr- 
vatskoj. Definitivno je zapečatio sudbinu parlamentarizma u Kraljevini 
SHS. otvarajući vrata njegovu ukidanju i proglašenju apsolutizma. Sve 
što se događalo u narednim tjednima i mjesecima. neumitno je vodilo 
takvu raspletu. Atentat će imati i mnogo dalekosežnije učinke: on je za 
mnoge godine u budućnosti postao duboka trauma u hrvatskom društvu 
i u hrvatsko-srpskim odnosima uopće. Kao povijesna činjenica je mno- 
gim Hrvatima bio konačna potvrda da se .sa Srbijancima/Srbima više 
ne može". Ubojstvo Radića i njegovih stranačkih kolega stoji na početku 
raspada monarhističke Jugoslavije. 

Stjepana Radića su za života mnogi osporavali i mnogi ga napadali. 
Kada je izveden atentat, a pogotovo kada je Radić umro, i najzagrižljiviji 
protivnici su se užasnuli nad terorom kojem su bili svjedoci i priznali 
Radiću veličinu. Primjerice, splitski orjunaši, koji su za života častili 
Radića najgorim epitetima, ocijenili su da je atentat .plod zločinačkog 
hegemonizma i harangiranja za Veliku Srbiju", a da su oni sami „radi 
kritike hrvatskog separatizma pustili iz vida posve srpski hegemoni- 
zam”. Za Radića su rekli da je .nesumnjivo bio Velika Ličnost u našem 
nacionalnom životu. markantna i od dubokog značenja, a njegova ener- 

gija, inteligencija, organizatorska sposobnost, široki liberalizam i ljubav 
za najšire slojeve Naroda, retko gde da nalaze para". 

Uzastopna razočaranja koja su mnogi Hrvati doživljavali od 1918. do- 
bro ilustrira život i djelovanje književnika Ante Tresića Pavičića (1867- 
1949). On se oduševljavao srpskim pobjedama u balkanskim ratovima te 
je 1912. kao zastupnik u Carevinskom vijeću tvrdio kako će svjetski rat 
koji se naslućivao srušiti više prijestolja i dovesti do nestanka mnogih 
država, aludirajući i na slom Austro-Ugarske Monarhije. Sljedećih godina 
svojski radi na uspostavi „narodnog jedinstva", dakle, na stvaranju jugo- 
slavenske države. Bio je potpisnik Majske/Svibanjske deklaracije 1917. 
godine. Iste je godine održao čuveni protestni govor u Bečkom parlamen- 
tu. U njemu je hrabro govorio o zločinima austrougarske vojske nad voj- 
nicima, ali i civilima (uključujući žene i djecu), osobito Srbima. Založio se 
da se ujedine sve južnoslavenske zemlje, pa da to bude zasebna država. 
Tresićev su govor u stotinama tisuća primjeraka talijanski i francuski 
avijatičari bacali austrougarskim vojnicima na fronti. Nakon 1918. biva 
angažiran u diplomaciji, a od 1922. do 1927. godine je veleposlanik Kra- 
ljevine SHS u Washingtonu. Otamo piše prijateljima kako mu zaslugom 
.Pašićevih emisara nestaju pisma". Njegov prijatelj, političar i publicist 
Juraj Biankini (1847-1928), od 1918. član Demokratske stranke, potom 
DS-a, čak u jednom trenutku potpredsjednik (Davidovićeve) vlade, tada 
ga podsjeća da su njih dvojica nekoć u naivnom idealizmu vjerovali u 
nešto „gdje toga nikada nije bilo" te da je u Beogradu ,balkanstvo u cvatu, 
a država stradava jer je zavladala korupcija i protekcija".?"! Baš u danima 
po atentatu na Radića, Tresić Pavičić objavljuje knjigu Budućnost južnih 
Slavena, smatra kako Beograd nije postao glavnim gradom Jugoslavije, 
već želi biti glavni grad velike Srbije. Ističe kako su Hrvati tijekom povije- 
sti više puta bili prevareni i iskorišteni te da im se to dogodilo i u novoj 
državi. Tresić Pavičić izražava opće mišljenje nakon atentata da je Hrvate 
sjedinio parabelum Puniše Račića koji je zapravo zadao poraz velikosrp- 
skoj ideji. Naposljetku, on poziva, prilično naivno (znajući da to neće biti 
dobro primljeno u Zagrebu, jer je gruba jugoslavenska stvarnost mnoge 
ideje o zajedništvu porušila) i Zagreb i Beograd da odbace od sebe „kugu 
pohlepe" i „kugu mržnje" te da se narodi povežu na jugoslavensko stablo 
i uspostave slobodnu demokratsku zajednicu. 

No, takvih idealista kao što je bio Ante Tresić Pavičić u Hrvatskoj je 
bilo sve manje. Životni i politički putovi istaknutih osoba u hrvatskom 
političkom životu često znaju biti vrlo osebujni. Priličan je broj biografi- 
ja koje je teško staviti u neke generalne okvire, ali je većina sudionika, 
sve u svemu, bila, kako je vrijeme prolazilo, sve kritičnija prema beo- 
gradskoj politici. Tako je pravnik i političar Milan Rojc (1855-1946), 
kao predstavnik Demokratske stranke, sudjelovao u radu Privremenog 

narodnog predstavništva (1920) te je bio povjerenik za unutarnje poslo- 
ve. Glasao je i za Vidovdanski ustav. No, ubrzo se zbog neslaganja s 
vladajućom politikom i zauzimanja za reviziju ustava povukao iz stran- 
ke te je već od jeseni 1921. vrlo kritički pisao o režimskoj politici.2% 

Onih koji su ostali na unitarističkim pozicijama bilo je sve manje: 
Prvislav Grisogono (1879-1969), pišući 1935, i dalje čvrsto vjeruje u 
jugoslavensku ideju. Probleme koji su u međuvremenu nastali pripisuje 
tome što smo .s našim nacionalizmom" zakasnili, pa rješenje, posve 
nerealno, vidi u tome da .pretrčimo izgubljeno vreme".?% 

Gradskog poglavarstva od 1926. do 1938: Radonić-Vranjković. Gradski i parlamen- 
tarni izbori u Zagrebu 1927. godine. 

“** Radonić-Vranjković, Gradski i parlamentarni izbori u Zagrebu 1927. godine: Goldstein. 
Židovi u Zagrebu 1918-1941. 67-71. 75. 

® Leček. Seljačka obitelj. 32. 

* Banac. Zašto liberalna Hrvatska kasni. str. LIX. 

** Boban. Stjepan Radić u Prvom svjetskom ratu. na raznim mj. 

** Boban. Stjepan Radić u hrvatskoj politici 20. stoljeća. 147: o Radićevu odnosu prema 
Židovima: Goldstein, Židovi u Zagrebu 1918-1941. na raznim mj.: Goldstein. Stjepan 
Radić i Židovi. 

* S. Radić o budžetu Ministarstva prosvjete. Politika. Beograd, 3. II. 1926. (o školi na 
Širokom Brijegu. dograđenoj 1922. godine). 

* Horvat. Hrvatska na mučilištu. 176-181. 

*“Krizman. Pavelić i ustaše. 25. 

“Leček. Selo i politika. Politizacija hrvatskog seljaštva 1918-1941. 122-123. 

™ Džaja. Politička realnost jugoslavenstva. 32-33. 

^ Leček, Selo i politika. Politizacija hrvatskog seljaštva 1918-1941. 127-128. 

7 Dimić - Žutić. Rimokatolički klerikalizam. 73-103: Džaja. Politička realnost jugosla- 
venstva. 33. 

73 Citirano prema Banac, Nacionalno pitanje. 185. 

“= Zvonar. Fran Barac. 174. 

"S Meštrović, Uspomena na političke ljude i događaje. 182. 198. 

"" Obje brošure. vidi u: DAZ. Peršić, br. 56. kut. 3: vidi, Radonić-Vranjković. Gradski i 
parlamentarni izbori u Zagrebu 1927. godine. 

“ "Krvavi zagrebački teror započeo", Hrvat. br. 2291. 24. VIII. 1927.. 2: vidi i Rado- 
nić-Vranjković. Gradski i parlamentarni izbori u Zagrebu 1927. godine. 

"S Hrvatski list. Osijek. 16. VI. 1928. vidi i Kulundžić, Atentat na Stjepana Radića. 218- 
236. 

"* Džaja, Politička realnost jugoslavenstva. 33. 

““ Boban, Dalmacija između jugoslavenstva i hrvatstva 1920.-1923.. 129: Žutić. Stjepan 
Radić - istoriografske kontroverze: Goldstein. Židovi u Zagrebu 1918-1941. 72-75. 

5l Leček. Selo i politika. Politizacija hrvatskog seljaštva 1918-1941. 119. id. 

“1? Cesarec, Stjepan Radić i republika. 78-79. 

“Moguće je da je ime uzela po uzoru na Talijansku pučku stranku (Partito popolare 
italiano. PPI) koju je osnovao svećenik Luigi Sturzo (1871-1959) u siječnju 1919. godi- 
ne. PPI se predstavljao kao stranka katoličkog nadahnuća. iako se deklarirao kao 
laička. Njezino stvaranje papa i crkvena hijerarhija su promatrali s odobravanjem. jer 
su bili jako zabrinuti brzim poslijeratnim širenjem socijalizma. S Pučkom strankom je 
katolicizam prvi put u povijesti ujedinjene Italije dobio instrument političkog izražavanja. 
Na izborima u studenom 1919. godine PPI je dobio 20% glasova i 100 mandata. 

5 Mirošević. Počelo je 1918: južna Dalmacija 1918-1929. 58. 

*5 Novo doba 273. Split. 3. XII. 1920. 

* Banac. Nacionalno pitanje. 328. 363: Šitin. Nastup Zemljoradničke stranke u Dalma- 
ciji. 

s? Zvonar. Fran Barac: Krišto. Katoličko priklanjanje ideologiji jugoslavenstva: Matije- 
vić, Lučonoše ili herostrati: Matijević. Slom politike katoličkog jugoslavenstva. 

s Hrvati pred Konstituantom". Hrvat. Zagreb. 7. X. 1921: Tuđman. Hrvatska u mo- 
narhističkoj Jugoslaviji. 1. 281-282: Čulinović. Jugoslavija između dva rata. 1. 292. 

** Nova Hrvatska 2. 15. II. 1924. str. 11; Matković, Hrvatska zajednica. 

% Matković, Studije iz novije hrvatske povijesti. 5. 104; Petrinović. Ante Trumbić. 171.id.: 
Jović. Hrvatska zajednica u političkom životu Slavonije. Srijema i Baranje 1919- 
1920. godine. 

* Banac. Nacionalno pitanje. 362-363. 

%2 Najznačajniji predstavnici komunističke struje bili su Živko Jovanović, Filip Filipović. 
Sima Marković. Moša Pijade: vidi. Povijest Saveza komunista Jugoslavije. 62. 70-71. 

* Matković. Na vrelima hrvatske povijesti. 298-299: Nikolić. Komunisti u Kraljevini 
Jugoslaviji. 14. 

s Jović. Hrvatska zajednica u političkom životu Slavonije. Srijema i Baranje 1919- 
1920. godine. 244. 

* Povijest Saveza komunista Jugoslavije. 55-75. 

* Radonić-Vranjković. Gradski i parlamentarni izbori u Zagrebu 1927. godine. 

27 Miškulin. Demokratska stranka. 

æ Gligorijević. Demokratska stranka: Banac. Nacionalno pitanje. 170. 362-363: Džaja. 
Politička realnost jugoslavenstva. 23: Miškulin. Demokratska stranka: Bartulović. 
Sušak 1919-1947 — državnopravni položaj grada. 331: Nastup Demokratske stran- 
ke u Dalmaciji dvadesetih godina XX. stoljeća. 

> Opširno. Matković. Svetozar Pribićević i Samostalna demokratska stranka. 

10 Džaja. Politička realnost jugoslavenstva. 23: Petranović. Istorija Jugoslavije. 82. 

10! Banac. Nacionalno pitanje. 170. 362-363: Miškulin. Milovan Grba i hrvatsko-srpski 
odnosi. 

12 Mirošević. Počelo je 1918: južna Dalmacija 1918-1929. 240: također. usmena izjava 
F Miroševića. 

'5 O Čimiću. HBL 3. 74. 

10% Čulinović. Jugoslavija između dva rata. Il. 98: Petranović. Istorija Jugoslavije. II. 
79-80. Čini se da je bez pravog efekta ban Ivan Šubašić slao okružnicu svih službenicima 
kako _naročito želi i imperativno traži od gospode činovnika punu zakonitost i nepri- 
stranost u donošenju zakonskih odluka" — vidi. HDA. BH. ODZ. Povijesni spisi. 
2211/1939. 

'5 Banac, Nacionalno pitanje. 184. 362-363: Mirošević. Počelo je 1918: južna Dalmaci- 

ja 1918-1929. 67-70. 235-238: Šitin. Nastup Zemljoradničke stranke u Dalmaciji: 
Šitin. Utapanje Saveza zemljoradnika u Dalmaciji: Mirošević. Savez zemljoradnika 
na otoku Korćuli: Mirošević. Prilog proučavanju povijesti Vele Luke 1921.-1926. 

1% Tuđman. Hrvatska u monarhističkoj Jugoslaviji, 1, 334-336. 

107 Banac, Nacionalno pitanje. 332-334: Bilandžić, Hrvatska moderna povijest. 76: Čuli- 
nović. Dokumenti o Jugoslaviji. 258: Džaja. Politička realnost jugoslavenstva. 28. 

1œ Gligorijević. Parlament i političke stranke. 60-65. 

1% Banac. Raspad Jugoslavije. 117. 

110 Petranović. Istorija Jugoslavije. 53-54. 

n Kalšan. Međimurska povijest. 281: Paver. Od Kraljevine SHS do kapitulacije Kralje- 
vine Jugoslavije. 97: karta administrativne podjele. u: Boban. Hrvatske granice 
1918-1992. 27. 

1:2 Petranović. Istorija Jugoslavije. 78. 

'"130 amputaciji - Tuđman. Hrvatska u monarhističkoj Jugoslaviji. 1. 383-384. 

"4 Bilandžić. Hrvatska moderna povijest. 40. 

“SR Njegić. _Statistika“, u: Enciklopedija Jugoslavije, sv. 8. Zagreb 1971. str. 135. 

116 Sundhaussen. Wirtschaftsgeschichte Kroatiens. 14. 

n7 Matković. Na vrelima hrvatske povijesti. 300-301. 

"8 Povijest Saveza komunista Jugoslavije. 75-79. 

n9 Nikolić. Komunisti u Kraljevini Jugoslaviji. 137. 

'2 Bošković. Orjuna. 85. 

12! Povijest Saveza komunista Jugoslavije. 81. i d. 

12 Janjatović. Politički teror u Hrvatskoj 1918-1935, 143. 191-221. 

"2 Tuđman. Hrvatska u monarhističkoj Jugoslaviji. 1. 282-283. 

' Boban. Kontroverze iz povijesti Jugoslavije I. 349. 

!25 Džaja, Politička realnost jugoslavenstva. 43. 

"Antić. Nacionalna ideologija jugoslavenstva kod Hrvata. 54: Bošković. Orjuna. 93. 

!7 Bošković. Orjuna. 94. i d.; Antić. Nacionalna ideologija jugoslavenstva kod Hrvata. 55. 

128 Kovačić. Otok Krk u Drugom svjetskom ratu 1941.-1943., 20, 24. id. 

129 Novo doba. Split. 20. IV. 1921. 

13 Termin je postojao i u hrvatskom službenom jeziku: tradicionalno je .četnik“ bio voj- 
nik u četi. a termin se koristio već potkraj 17. stoljeća - Mažuranić. Prinosi za hrvat- 
ski pravno-povijesni rječnik. I. 168. Polovicom 19. stoljeća _.četništvo" je trebalo biti 
zemaljska policija — vidi, .Naputci o službi za zemaljsko četničtvo", Beč 1851, HDA. 
fond 68. Banska vlada. 1851. kut. 41. 109. 

131 Tomasevich. Četnici u Drugom svjetskom ratu. 113-118. 

'32 Jakir. Dalmatien zwischen den Weltkrieg. 363-370. 

'35 Salus Croatiae — suprema lex esto", Hrvatski borac 3, Zagreb. 13. I. 1923; .Krv ima 
da legne". Hrvatski borac 7. Zagreb. 10. II. 1923; vidi i Karaula. Croatian National 
Youth - (HANAO). O tim događajima - Tuđman, Hrvatska u monarhističkoj Jugosla- 
viji, 1, 369-373. 

14 „Za javni red i sigurnost u Zagrebu", Riječ. Zagreb, 13. VI. 1923: _Da se ne zaboravi". 
Novi hrvatski borac 20. Zagreb, 1. VIII. 1923; prema, Karaula. Croatian National 
Youth - (HANAO). 

135 Židovska svijest 219, Sarajevo 27. IV. 1923: Obzor. Zagreb. 9, 11. i 12. VIII. 1926. 

'38_ Kaznena prijava protiv Joe Matošića", Novi hrvatski borac 14, Zagreb. 16. VI. 1923: 
prema. Karaula, Croatian National Youth — (HANAO). Kerubin Šegvić, jedan od prvaka 
Hrvatske zajednice, bio je suđen na sudskom procesu između ostalog i zato što je do- 
kazivao da Orjunu financiraju državne vlasti. 

137 Barčot, Jugonacionalisti na otoku Korčuli, 11. 

15 Rimski pakt. Wilson, Rijeka i Hrvati. Hrvatska Rijeka kao žrtva ekonomskog impe- 
rijalizma neslavena, Nova Hrvatska 2, Zagreb. 15. I. 1924. 

t39 _Nova omladina“, Nova Evropa, Knjiga VII, br. 13. Zagreb. 1. V. 1923. 407; vidi i Kara- 
ula, Croatian National Youth - (HANAO). 

10 Petranović, Istorija Jugoslavije. 91. 

‘I Petranović. Istorija Jugoslavije. 91-92. 

12 HDA, fond 144, SBUO, kut. 275, 311/1936. kut. 276, 385/1936: Suppan. Jugoslawi- 
en und Osterreich 1918-1939. 709. i d. 

'43 Dimić. Kulturna politika III. 135-136: o poslijeratnoj sudbini Rusa - Banac. Sa Stalji- 
nom protiv Tita. 207-209. 

1 Vidi, Szabo. Socijalna struktura Slovenaca u Kraljevini Hrvatskoj i Slavoniji između 
1880. i 1910. godine; Drnovšek, Slovenski izseljenci na Hrvaškem do 1914.: Kolar. 
Delo slovenskih duhovnikov, 116.; Kržišnik-Bukić. O narodnostnem in kulturnem 
samoorganiziranju Slovencev: vidi i Zagrebški Slovenec. številka 1. leto I. Zagreb. 
25. junija 1932. 

“5 Vojak, Percepcija romskog stanovništva. 

u6 Hasanbegović. Muslimani u Zagrebu 1878. - 1945. 

"7 Lador. Jevreji u Hrvatskoj, 16. 

18 Goldstein, Židovi u Zagrebu 1918-1941, 272-273. 278-281. 

19 Loker. Sarajevski spor: Goldstein, Židovi u Zagrebu 1918-1941. 61. id. 

150 Matijević. U sjeni dvaju orlova: Šanjek, Kršćanstvo na hrvatskom prostoru. 446. i d. 

151 Perić, Stjepan Radić. 320-326. 

152 Tuđman, Hrvatska u monarhističkoj Jugoslaviji. I. 346-347; Perić, Stjepan Radić. 
341-350. 

159 Matković, Stjepan Radić i Hrvatski blok. 

154 Konferencija u Genovi organizirana je na britanski poticaj. Bila je to prva konferencija 
poslije rata na kojoj su sudjelovale Njemačka i SSSR. a trebala je riješiti pitanje ispla- 
te ratnih dugova. 

155 Matković. Na vrelima hrvatske povijesti. 280-284. 

156 Gligorijević. Politička previranja u Demokratskoj stranci: Boban. Kontroverze iz po- 
vijesti Jugoslavije I. 103-107: vidi i Antić, Nacionalna ideologija jugoslavenstva kod 
Hrvata. 57. 

157 Miškulin. Anketa o srpsko-hrvatskim odnosima" iz 1922. 255. 

158 Boban, Dalmacija između jugoslavenstva i hrvatstva 1920.-1923.. 141. 

t59 Tuđman, Hrvatska u monarhističkoj Jugoslaviji. 1. 384-393. 

“Boban. Pogledi Stjepana Radića na položaj Hrvatske i međunarodne odnose: 
Tuđman. Hrvatska u monarhističkoj Jugoslaviji. 1. 396-402: Perić. Stjepan Radić. 
376-381. 

16! Matković. Na vrelima hrvatske povijesti. 285-288: Tuđman. Hrvatska u monarhističkoj 
Jugoslaviji. 1. 451. i d.: Čulinović. Jugoslavija između dva rata. 1. 479: Boban. Stje- 
pan Radić u hrvatskoj politici 20. stoljeća. 156. 

'€ Petrinović, Ante Trumbić. 189. i d. 

16 Krizman, Pavelić i ustaše. 18-19. 

1“ Tuđman, Hrvatska u monarhističkoj Jugoslaviji. 1. 463-467. 

165 0 izborima 1925. i 1927. godine - Tuđman. Hrvatska u monarhističkoj Jugoslaviji. 1. 
448-450. 474-476. 

16 Matković. Na vrelima hrvatske povijesti. 289-290: Tuđman. Hrvatska u monarhističkoj 
Jugoslaviji. I. 481-483: Boban, Svetozar Pribićević u opoziciji. 9-11: Kolar, Hrvatska 
u prvoj Jugoslaviji. 203. 

167 Ćirković, Uvod: vreme. prostor, ljudi. 

1 Pavlaković, Banovina Hrvatska, 71-73. 

'# Petranović. Istorija Jugoslavije 1918-1988. 32: Mirošević. Položaj dalmatinskih 
težaka i njihova borba za zemlju (1919-1929). Čivčija = kmet u zemljama Osman- 
skog Carstva u odnosu na posjednika zemlje na kojoj živi i radi: bezemljaš: vidi. Anić 
— Goldstein. Rječnik stranih riječi, 249. 

17 Kalšan, Međimurska povijest. 281-282. Taj je zakon u međuratnom razdoblju od 
Čakovca stvorio centar brakorazvodnog i ženidbenog turizma. jer se i jedno i drugo 
moglo u Međimurju napraviti mnogo brže i jednostavnije. 

171 Božić - Ćirković - Ekmečić - Dedijer. Istorija Jugoslavije. 424. 

172 Šimončić-Bobetko. Gospodarstvene prilike u sjevernoj Hrvatskoj u godinama poslije 
prvoga svjetskog rata. 

173 Karaman, Industrijalizacija građanske Hrvatske. 280. i d. 

174 Benić Penava, Gospodarske prilike na dubrovačkom području između dva svjetska 
rata. 36. 

175 Stipetić, Gospodarstvo Hrvatske 1919.-1940.. 223-224. 

'" Kratki pregled privrednog razvoja Hrvatske i Zagreba: Kolar-Dimitrijević, Radni sloje- 
vi Zagreba od 1918. do 1931. 10-12: Kampuš - Karaman, Tisućljetni Zagreb, 255. i d.: 
Jakir, Dalmatien zwischen den Weltkrieg. 281-294. 

17? Kampuš - Karaman, Tisućljetni Zagreb, 260-262: Šimončić-Bobetko. Industrija Hr- 
vatske 1918. do 1941. 59. 

' Hrvatska privreda, br. 8-9. Zagreb. 1937. 

179 Šimončić. Osnovne karakteristike. 71: Šimončić-Bobetko, Industrija Hrvatske 1918. 
do 1941. 29. 50; Hrelja. Razvoj, 32. 

' Bilandžić. Hrvatska moderna povijest. 93. 

' Bilandžić, Hrvatska moderna povijest, 94-95: Stipetić, Gospodarstvo Hrvatske 1919.- 
1940.. 224-225. 

'"2 Babić, Prostor između Trogira i Splita. 196. 

"S Kolar-Dimitrijević. Radni slojevi Zagreba od 1918. do 1931. 45. 

'™EJ 4, 202; Kampuš - Karaman. Tisućljetni Zagreb. 262; Stipetić, Gospodarstvo Hr- 
vatske 1919.-1940.. 268-270. 

185 Janjatović. Svakodnevica političke elite, 365. 

'#6 Janjatović. Povijest sindikalnog pokreta tekstilno-odjevnih radnika Hrvatske. na raz- 
nim mj. 

187 Babić. Prostor između Trogira i Splita, 196; opširno, Perić, Razvitak turizma u Du- 
brovniku i okolici: Mirošević, Počelo je 1918: južna Dalmacija 1918-1929. 39: Vuko- 
nić. Povijest hrvatskog turizma, 103-126. 

1! Babić. Prostor između Trogira i Splita. 196. 

18 Tuđman, Hrvatska u monarhističkoj Jugoslaviji. I, 451. 

1% Boban. Svetozar Pribićević u opoziciji, 11. 

191 Stenografske beleške Narodne skupštine Kraljevine SHS. Redovan saziv za 1927/1928. 
538-539; Tuđman, Hrvatska u monarhističkoj Jugoslaviji, I. 507-509; Čulinović, Ju- 
goslavija između dva rata, 1, 528. 

192 Novosti, Zagreb. 21. VI. 1928; Jutarnji list. Zagreb, 21. VI. 1928; Matković, Na vreli- 
ma hrvatske povijesti, 291-295: Čulinović, Jugoslavija između dva rata. I. 529; vidi 
i Perić. Stjepan Radić. 439-444; Kulundžić. Atentat na Stjepana Radića. 

193 Čulinović, Jugoslavija između dva rata. 1, 530-531; Mirošević, Počelo je 1918: južna 
Dalmacija 1918-1929. 211: Boban, Svetozar Pribićević u opoziciji. 19-20. 

194 Perić, Stjepan Radić. 453-454. 

195 Jergović, Ruta Tanenbaum, 11: vidi i Tuđman. Hrvatska u monarhističkoj Jugosla- 
viji. 1. 510-516. 

1% Meštrović. Uspomena na političke ljude i događaje. 198. 

197 Tuđman, Hrvatska u monarhističkoj Jugoslaviji, I, 532. 

1% Pribićević. Izabrani politički spisi. 204. 

19 Tuđman, Hrvatska u monarhističkoj Jugoslaviji, 1, 522-523; Matković. Na vrelima 
hrvatske povijesti, 296-297. 

20 Tuđman, Hrvatska u monarhističkoj Jugoslaviji. I, 531-532. 

201 Matković, Na vrelima hrvatske povijesti. 226: Petrinović, Politički nazori i djelovanje 
Ante Tresića Pavičića, 57-58; 170-174. 

2 Tresić Pavičić, Budućnost južnih Slavena. 132. 

203 Rojc, Za bolju budućnost naše Kraljevine: Janjatović, Represija spram hrvatskih 
seljaka. 28. 

20% Grisogono, Ujedinjena Jugoslavija. 10, 13: o Grisogonu, Jakir., Dalmatien zwischen 
den Weltkriegen. na raznim mj. 

14. Šestojanuarska diktatura: kratkotrajne nade 
i teška razočaranja 


Mjesecima po Radićevu ranjavanju i smrti stanje u Zagrebu i Hrvatskoj 
nije se smirivalo. U danima kada je svečano obilježavana desetgodišnjica 
ujedinjenja u Kraljevstvo Srba, Hrvata i Slovenaca (dakle, 1. prosinca 
1928), kulminirali su višemjesečni nemiri. Jutarnji list je vjerojatno 
najpouzdaniji izvor o tim zbivanjima — za razliku od državotvorne laki- 
rovke, njegov komentator tvrdi da je to bila proslava .po naređenju" te 
da to .nije bio dan narodnog veselja, kakav bi morao biti i kakav je u 
svim ostalim novostvorenim državama. Kod nas je to bio dan policijskog 
nasilja beogradskih vlastodržaca i dan tuge narodne". Izvjestitelj Jutar- 
njeg lista tvrdi da je .omladina iz srednjih škola morala danas prisu- 
stvovati predavanjima o značenju dana 1. prosinca u životu naše države. 
Međutim, veliki dio srednjoškolske omladine nije htio da ide na ta pre- 
davanja". Izvjestitelj čak tvrdi da .su pred zgradom donjogradskih sred- 
njih škola" - dakle, na današnjem Rooseveltovu trgu, srednjoškolci .ma- 
nifestirali", pa je intervenirala policija, i kako se govori. tom prilikom 
uhapšeno je nekoliko đaka srednjih škola". Pripadnici SHPRO-a (Savez 
hrvatske pravaške republikanske omladine) i neki pripadnici mladeži 
HSS-a na zagrebačkoj su katedrali izvjesili tri crne zastave, a nastojali 
su organizirati vješanje crnih zastava po cijelom Zagrebu, u čemu uglav- 
nom nisu uspjeli.' Te subote je zagrebačka policija zapucala bez pravog 
povoda na demonstrante koji su klicali .slobodnoj Hrvatskoj" i .Seljačko- 
demokratskoj koaliciji". također i Mačeku, Pribićeviću i Radiću. Od po- 
licijskih su metaka najmanje dvije osobe smrtno stradale, a više ih je 
teško ranjeno.? 

Tijekom prosinca stanje se praktički svakodnevno pogoršavalo i kli- 
zilo u anarhiju. Kralja Aleksandra izdavalo je strpljenje. Prvih dana 
nove, 1929. godine, kralj je u audijenciju pozvao Mačeka. Pribićevića i 
neke opozicijske srbijanske političare. tobože razgovarajući o načinima 
da se izađe iz krize.? Čini se da je sve to bilo samo u funkciji obmanjiva- 
nja šire javnosti o narednim kraljevim koracima, jer je kralj odluku o 
zavođenju diktature već bio donio. Naime, posve neočekivano za širu 
javnost, Aleksandar je 6. siječnja 1929. godine (6. januara, otud Šesto- 

Kolibe Istrana izbjeglih nakon talijanske okupacije u Kačićevoj ulici u Zagrebu 1931. godine. 


januarska diktatura) objavio manifest kojim je suspendirao ustav. Na- 
rodna skupština bila je raspuštena, a sve stranke s nacionalnim. vjer- 
skim ili regionalnim obilježjem bile su zabranjene. 

U kraljevoj Proklamaciji narodu ovaj državni udar opravdan je 
-najvišim narodnim i državnim interesima i njihovom budućnošću". 
Aleksandar je demagoški tvrdio da .je nastupio čas kada između njega 
i naroda više ne može i ne sme da bude posrednika". Istaknuo je da su 
njegovi napori i strpljenje u prošlosti bili uzaludni i da se njegove nade 
u evoluciju unutrašnjeg političkog života nisu ispunile. Parlamentari- 
zam su, navodno, zloupotrijebili ljudi .zaslepljenih političkih strasti" u 
tolikoj mjeri da je postao smetnja za „plodni rad" u državi, izazivajući 
nezdravo političko stanje i škodeći ugledu zemlje. Na taj je način parla- 
mentarizam, umjesto da razvija duh narodnog i državnog jedinstva. vo- 
dio prema političkom rasulu i narodnom razjedinjavanju. Proklamirajući 
svoju obvezu da čuva „narodno jedinstvo i državnu celinu“, Aleksandar 
je riješio da „leka tom zlu” više ne traži u parlamentarnim promjenama 
vlada i izborima, nego u „novim metodama rada" i „krčenju novih pute- 
va". Obećao je da mu je jedini cilj da u što kraćem vremenu ostvari .onu 
državnu upravu i ono državno uređenje koje će najbolje odgovarati 

opštim narodnim potrebama i državnim interesima". Kasnije je (1931) 
tvrdio kako je to bila njegova „dužnost pred nacijom i istorijom".* 

Objavljen je i Zakon o kraljevskoj vlasti i vrhovnoj državnoj upravi 
koji je normirao apsolutnu vlast kralja kao vrhovnog organa državne 
vlasti: njegova je ličnost bila nepovrediva i nepodložna odgovornosti. On 
je bio i zapovjednik vojne sile. a posebno nositelj zakonodavne vlasti - 
donosio je i proglašavao zakone. 

Osnovana je režimska Jugoslavenska nacionalna stranka (JNS). Za 
predsjednika vlade postavljen je general Petar Živković (1879-1947). 
Živković je čak i u vojnim krugovima bio prilično nepoznat. pa je i taj 
kraljev potez zapravo značio da svu vlast želi držati u svojim rukama. 

Da su kralj i njegovi suradnici diktaturu pripremali duže vremena 
dokazuje i to da su istovremeno s objavom vijesti o diktaturi proglašeni 
i zakoni za čiju je pripremu svakako trebalo određeno vrijeme. Nema 
neposrednih dokaza da je Aleksandar bio spreman proglasiti diktaturu 
i prije lipnja 1928. godine. ali je posve jasno da je nakon atentata u 
Skupštini, kako je stanje u zemlji postajalo sve neizvjesnije. ta odluka u 
njemu ubrzano sazrijevala. Znakove da je o nekoj vrsti izvanrednog sta- 
nja razmišljao i prije atentata u Skupštini valja iščitavati u njegovim 
tadašnjim odlukama da na civilne položaje u Zagrebu i Bitoli (na dvije 
potencijalno neuralgične točke!) imenuje vojnike.? 

Aleksandar je pri uspostavi diktature imao i međunarodnu podršku. 
Nakon atentata na Radića neki su hrvatski političari nastojali da na svo- 
ju stranu pridobiju britansku i francusku politiku. ali osim zgražanja. 
ništa nisu postigli. U svim svojim potezima. pa i prilikom proglašenja 
diktature, kralj Aleksandar je imao podršku ponajprije Francuske, pa i 
Čehoslovačke. Pariz je računao da je kraljeva intervencija kratkotrajna. 
Uostalom, takve situacije tada u zemljama Istočne i Jugoistočne Europe 
nisu bile neuobičajene. Slično je. naprimjer. bilo u Poljskoj. gdje je Jozef 
Pilsudski uz pomoć vojske 1926. godine izvršio državni udar.* 

Podršku za proglašenje diktature kralj je pronašao ponajprije u vojs- 
ci, žandarmeriji i policiji, te u državnoj birokraciji. 1 mnogi poslovni 
ljudi, zabrinuti za poslovanje u anarhičnim uvjetima. bili su zadovoljni. 
Štoviše, proglašenje diktature u prvi je trenutak pozdravio i dio hrvat- 
ske političke scene, naivno računajući da će se o razrješenju dramatičnog 
stanja lakše dogovoriti s kraljem Aleksandrom osobno negoli sa srbijan- 
skim političarima. Naime. Vladko Maček je u studenom 1928. godine 
rekao kako s „beogradskim strankama više ne možemo razgovarati, jer 
tu nema stranaka u smislu europske demokracije", a nakon proglašenja 
diktature da je .lajbek sada otkopčan i treba ga samo zakopčati". im- 
plicirajući kako je 1918. godine .lajbek" bio krivo zakopčan. Smatrao je 
povoljnom činjenicom da je Vidovdanski ustav. koji je preko sedam go- 

dina tištio hrvatski narod. srušen” te je očekivao neke ponude iz Beogra- 
da. Naime, u nastavku te izjave tvrdi kako je „posve siguran u slogu i 
zrelost hrvatskog naroda", ali i u .veliku mudrost Njegova Veličanstva 
Kralja da će nam uspjeti da ostvarimo ideal hrvatskoga naroda: da Hr- 
vat bude gospodar u svome domu, u svojoj slobodnoj Hrvatskoj" (inače, 
Maček je po prirodi bio oprezan, promišljen, zapravo sušta suprotnost 
Radiću koji je u mnogim takvim situacijama bio nagao). 

Liberalna opozicija je. poput Mačeka, u prvom trenutku pozdravila 
kraljev postupak, da bi već 26. siječnja .zagrebački članovi Radnog kola 
Nove Evrope" dr. Milan Curčin, ekonomist dr. Ivo Belin (1891-1975). 
odvjetnik dr. Ivo Politeo (1887-1956, predsjednik Advokatske komore 
1929-1941, branitelj nadbiskupa Stepinca 1946. godine), istaknuti liječ- 
nik i javni radnik dr. Laza Popović (1877-1945) te kipar Ivan Meštrović 
objavili „da su uvek bili za ustav i za parlamentarizam" te da smo sada 
„sasvim utučeni", jer su proglašenjem kraljeve diktature „sve naše lepe 
nade, sve želje i svi snovi... pokopani". Tvrde da je ,pokvaren i propao 
bio dosadašnji režim u Jugoslaviji" te da „pre svega treba ukloniti Vidov- 
danski ustav“, ali nisu „želeli uništenje Ustava uopšte. mi smo predlaga- 
li samo reviziju".“ Ti krugovi su mislili, a ustrajavali su u tom stavu i 
1935. godine, da je upravo tada bio .krajnji čas da se prijeđe u akciju, 
da se učini nešto što bi spriječilo daljnji štetni razvoj prilika i što bi se 
suprotstavilo kao brana katastrofalnom prodiranju opće laži lažnog 
parlamentarizma", kako je to formulirao dr. Ivo Politeo.? 

I Svetozar Pribićević je isprva podržao kraljevu .intervenciju", tuma- 
čeći da se radi „samo o akciji, da se u pokret stavi aparat, koji je usta- 
vom određen za rješenje državne krize u formi revizije ustava". Pribićević 
je ustvrdio kako postoje tri razloga zbog kojih SDK ne može razgovarati 
sa sadašnjim srbijanskim strankama: jer je iz njihovih redova izašao 
ubojica u Skupštini, jer su prešle preko tog zločina kao da se ništa nije 
dogodilo i „jer su većim dijelom izabrani policijom i ne predstavljaju 
pravu volju naroda".? I Mačeku i Pribićeviću je ubrzo postalo jasno da 
Aleksandru i suradnicima ne pada na pamet pregovarati s dotadašnjom 
opozicijom. Pribićević je kasnije ironično ustanovio kako se kraljeva 
izjava o tome da .između njega i naroda ne sme da bude posrednika" 
zapravo značilo da „će kralj vladati bez naroda".'? I književnik Mihovil 
Dežman (1873-1940), jedan od osnivača Hrvatske zajednice. u prvom je 
trenutku podržao Šestojanuarsku diktaturu, ali je 1932. izjavio kako su 
ga „tvorci diktature prevarili".!! 

Tako je uspostavom diktature gotovo desetogodišnja rasprava o ustav- 
nom uređenju, a unutar njega i o rješenju „hrvatskog pitanja", bila nasilno 
prekinuta. Obnovljena je tek u drugoj polovini tridesetih, bez kralja Alek- 
sandra, ali u situaciji bitno nepovoljnijoj za obje zainteresirane snage. 

Možda se čini paradoksalnim, ali Aleksandar se više bojao reakcije 
srpskih nego hrvatskih krugova, jer se prisjećao godine 1903. i, uopće, 
načina na koji se u srpskoj povijesti opozicija obračunavala s vlada- 
rima.!? 

Da bi stvorio dojam kako vlast ima i dalje širu jugoslavensku bazu, u 
prvoj Živkovićevoj vladi (do rujna 1931) bila su čak dvanaestorica Hrva- 
ta: između ostalih. ministar šumarstva bio je Oton Frangeš (1870-1945). 
Ministar trgovine, a kasnije i predsjednik Senata, bio je Želimir-Željko 
Mažuranić (1882-1941).'? Potpredsjednik HSS-a Karlo/Karla Kovačević 
(1870-1942) i još nekolicina istaknutih HSS-ovaca također su se priklo- 
nili diktatorskom režimu te su osnovali alternativni prorežimski seljački 
pokret koji je trebao učiniti posve izlišnim postojanje HSS-a. Kasnije je 
Kovačević postao potpredsjednik Skupštine, član predsjedništva JRSD-a 
i potpredsjednik JNS-a.!“ Književni povjesničar Đuro Šurmin (1867- 
1937) bio je tijekom dvadesetih poslanik u Skupštini i ministar, a i kas- 
nije je. pred kraj karijere, vezivao djelovanje uz režim: osobito bio akti- 
van u različitim gospodarskim tijelima (npr. predsjednik Pučke štedione 
za štednju i veresiju, 1925-1935). Ljubomir Tomašić, rodom iz Smokvi- 
ce s Korčule, bio je predsjednik Senata i ministar poljoprivrede (1932- 
1934). U vladi je bila zastupljena i Slovenska ljudska stranka. putem 
gotovo nezaobilaznog Antona Korošca. 

Svećenik Svetozar Rittig i kipar Ivan Meštrović organizirali su u pro- 
sincu 1929. poklonstvenu deputaciju iz Zagreba, potom su slijedile de- 
putacije iz drugih gradova i općina.'* Karla Kovačević je u travnju 1930. 
pred kralja doveo deputaciju 1600 hrvatskih seljaka, uglavnom iz Sav- 
ske, ali i Primorske, Drinske i Vrbaske banovine. Prema Kovačevićevim 
riječima na primanju, hrvatski su seljaci došli zahvaliti kralju jer je nje- 
govim zalaganjem „prekinuto desetljeće velikih unutarnjih trzavica u 
među braćom (...), a našoj domovini dano ime koje joj pripada: Kralje- 
vina Jugoslavija".'* I novine su bile u službi režima — primjerice, u 
siječnju 1931. Jutarnji list je dolazak kralja Aleksandra u Zagreb najav- 
ljivao pod naslovom „Kralj i Narod" (Narod s veliko .N"! — op. I. G.) - da- 
kle, narod i kralj su isti i jednaki. U tekstu stoji: „Kralj i Narod - odazvao 
se Kralj, odazvao Narod, sklopivši bez riječi novi vez pregnuća. rada i 
nastojanja za viši cilj - Blagostanje Države... Kralj i Narod! Čarobna spa- 
sonosna ova formula u razvitku državnopravne misli ima velik 
zamašaj."!? 

Valja uzeti u obzir da je u jugoslavenskom društvu, čak i u najrazvi- 
jenijim dijelovima zemlje, politička kultura bila nerazvijena. Pogotovo se 
to odnosilo na seljaštvo — ono je u dobrom dijelu bilo nepismeno i vrlo 
slabo uključeno u politički život, uglavnom apatično zbog životnih nevo- 
lja. Stoga ne treba čuditi da je u široj javnosti, ne samo među Srbima, 

Kraljica Marija na otvaranju Zagrebačkog Zbora 1931. godine. 


nego i među Hrvatima i drugim narodima. kralj imao velik ugled. Auto- 
ritet vladara u autoritarnim ili totalitarnim režimima (dakle, svima koji 
su različiti ili prethode liberalno-demokratskim društvima) zasnivao se 
na stvarnim ovlastima i tradicionalno priznatom ugledu i sposobnosti- 
ma vladara.'* Nakon proglašenja diktature, jedan dio javnosti (pa čak. 
kako smo vidjeli, i političke elite), barem u prvo vrijeme, pogotovo selja- 
ka, nadao se da će kralj, svojom navodnom odlučnošću i jasno izraženom 
voljom. moći rješavati nagomilane društvene probleme mnogo efikasni- 
je negoli međusobno posvađane stranke. Međutim, ne treba čuditi ni da 
se to seljaštvo, kada jednom fascinacija monarhijskom vlašću nestane. 
uključuje u aktivnosti radikalnih socijalnih ili nacionalnih pokreta. 
Kako je vrijeme prolazilo, nezadovoljnika je bilo sve više — režim se 
oslanjao samo na jugoslavenske integraliste i karijeriste. kao i na dio 
činovničke i antiradićevske inteligencije te zaplašenih ljudi. obično za- 
poslenih u državnoj službi.'? Progon svih političkih protivnika počeo je 
odmah. sutradan po proglašenju diktature. Policija je zatvarala sva dru- 
štva koja su imala nacionalni i vjerski predznak (ne samo hrvatska, već 
i srpska. ali i mađarska i njemačka). zabranjivala svaku aktivnost koja 
bi u bilo kakvim naznakama slutila na ugrožavanje državnih interesa. 

Cenzura je bila posvemašnja. Prostor za slobodnije izražavanje mišljenja 
otvarao se tek povremeno i gotovo slučajno. gotovo na anegdotalnoj ra- 
zini. Tako se, kada je došao na audijenciju kod kralja, tada već afirmi- 
rani književnik Gustav Krklec (1899-1977) dosljedno predstavljao kao 
-G. Krklec". Kada su ga pitali zašto ne izgovara svoje ime u potpunosti, 
on je odgovorio da ne može, jer je „Veličanstvo ukinulo ustav". 

Budući da su svi nacionalni amblemi — zastave, grbovi, himne. insti- 
tucionalni simboli povijesnog razvoja i državnoga prava - bili zabranje- 
ni, bio je to još jedan udarac nacionalnom ponosu. I zbog toga nije čudno 
da je diktatura potakla organiziranje i radikalnih nacionalističkih po- 
kreta. ponajprije u Hrvatskoj (ali i u Makedoniji). Budući da bi zasigur- 
no bio proganjan. odnosno uhapšen. iz Zagreba je pobjegao Ante Pave- 
lić.?? Prije njega je iz Zagreba u Austriju prebjegao Gustav Perčec (1885- 
1935), glavni tajnik Stranke prava i Pavelićev najbliži suradnik. te Bra- 
nimir Jelić (1905-1972). vođa pravaške omladine.?! 

I neki istaknuti članovi HSS-a pobjegli su u inozemstvo, gdje su nasto- 
jali upoznati međunarodnu javnost s prilikama u Jugoslaviji, posebno u 
Hrvatskoj. Dvojica od njih, Juraj Krnjević i August Košutić (1893-1964). 
predaju o tome memorandum i Ligi naroda, tvrdeći kako je režim .srp- 
skoga kralja“ hrvatskom narodu uskratio pravo na grb. zastavu i na povi- 
jesni državni naziv, istisnuo hrvatski jezik i zapostavio katoličanstvo.?* 

Radićev nasljednik na čelnom mjestu HSS-a, Vladko Maček. ostao je 
u Zagrebu, gdje je optužen za pomaganje terorističke djelatnosti (nakon 
pet mjeseci oslobođen je optužbe i pušten iz zatvora). Jedan od čelnih 
ljudi HSS-a, Ivan Pernar, ranjen u Skupštini 1928. godine. nakon uspo- 
stave diktature tri je godine bio zatočen u zatvoru u Srijemskoj Mitrovi- 
ci. Vjećeslav Vilder bio je 15 mjeseci interniran u Sandžak. Zbog kritizi- 
ranja diktature u prigodnom govoru prilikom osnivanja Advokatske 
komore, njezin predsjednik Ivo Politeo bio je 1929. također uhapšen. 

Kasnije je (u travnju 1934) Maček „zbog političke aktivnosti“ osuđen 
na tri godine zatvora, ali je oslobođen potkraj 1934. godine. u posve 
promijenjenoj situaciji, nakon ubojstva Aleksandra. kao znak pomirlji- 
vije politike regenta Pavla Karađorđevića. 

Nije bolje prošao ni nekad veliki Jugoslaven Svetozar Pribićević: bio 
je neko vrijeme interniran u malom južnosrpskom mjestu Brusu. a 
kraće je vrijeme boravio i u beogradskoj bolnici. Na intervenciju francu- 
skih i čehoslovačkih političara bio je. već bolestan. pušten da ode u 
inozemstvo, gdje je do smrti 1936. godine podržavao hrvatske težnje za 
većom samostalnošću, pa i za potpunom neovisnošću. Napisao je i izvr- 
snu knjigu Diktatura kralja Aleksandra, zapravo svoj obračun s vlada- 
rem.2 Čak je i uvijek .državotvorni" Anton Korošec bio potkraj 1933. 
neko vrijeme konfiniran zajedno s nekoliko prvaka SLS-a. 

Država mijenja ime, podjela na banovine 


Novim zakonima kralj je ujesen 1929. godine ime države promijenio 
u Kraljevina Jugoslavija. Promjena državnog imena značila je i odbaci- 
vanje kompromisnog nacionalnog unitarizma (izražavanog u sintagma- 
ma .troimeni narod”. .tri plemena jednoga naroda") i njegovu zamjenu 
integralnim jugoslavenstvom u kojem više nije bilo mjesta za bilo kakvu 
-plemenštinu'" i nacionalne oznake. 

Istovremeno je uvedena podjela na banovine koje su dobile nazive po 
rijekama (osim Primorske). Takva podjela nije imala ni etničko ni eko- 
nomsko ni zemljopisno opravdanje i njome se svjesno želio poništiti 

kontinuitet povijesnih i nacionalnih pokrajina i njihovih granica. te 
posljedično nametnuti jugoslavensko nacionalno jedinstvo. 

Većina teritorija današnje Hrvatske našla se u Savskoj banovini sa 
središtem u Zagrebu. te u Primorskoj (koja je obuhvatila i pretežno hr- 
vatska područja zapadne Hercegovine te duvanjsko-livanjski kraj) sa 
središtem u Splitu. 

Krugovima koji su određivali granice banovina osobito je bilo važno 
da u svakoj od banovina, koliko je to god bilo moguće. stanovništvo po 
etničkom i vjerskom načelu bude miješano: to se najmanje vidi u slučaju 
Savske i Primorske banovine te Dravske banovine (koja je obuhvatila 
praktički današnji teritorij Republike Slovenije). Jedine su iznimke u 
razgraničenju Savske i Dravske banovine u odnosu na današnju hrvat- 
sko-slovensku granicu bile da je kotar Čabar, nastanjen Hrvatima. 
priključen Dravskoj banovini,ž* a kotar Črnomelj. nastanjen Slovenci- 
ma, Savskoj banovini. No, takva se podjela može pravdati i boljom 
povezanošću tih kotareva s drugim dijelovima banovina kojima su pri- 
pojeni. Očigledna je bila želja Beograda da stanovništvo u svakoj pojedi- 
noj banovini bude po vjeri i etničkom podrijetlu različito kako bi se 
poticalo stvaranje jugoslavenske nacije. Naprimjer. Dunavska banovina 
sa središtem u Novom Sadu obuhvatila je i istočnu Slavoniju. Srijem. 
Baranju te Vojvodinu, što je značilo da u njoj ima značajan broj Hrvata. 
Srba, Mađara, Nijemaca i drugih. Zetska banovina. sa središtem na Ce- 
tinju, uključila je i Dubrovnik, poluotok Pelješac te otoke Korčulu i Mljet. 
U njoj je najviše bilo Srba i Crnogoraca, ali i značajan broj Hrvata. Boš- 
njaka i Albanaca. U tom poslu „miješanja nacija i vjera" osobito je bilo 
važno razgraditi BiH. napose granicama Drinske banovine u koju su ušli 
krajevi zapadne Srbije, istočne te sjeveroistočne Bosne čime je ona do- 
bila značajan broj Srba, Bošnjaka, pa i Hrvata. Pridodavanjem dijelova 
istočne Slavonije i Srijema Drinskoj banovini ta je administrativna jedi- 
nica dobila uistinu i značajan broj Hrvata, tako da se u njoj broj Hrvata 
približio broju Srba i Bošnjaka. 

Uspostava diktature i potom donesene odluke jasno otkrivaju kralje- 
ve namjere. Smatrao je da nakon desetogodišnjih neuspješnih pokušaja 
parlamentarnom procedurom on sam treba realizirati svoj najvažniji 
cilj: nacionalno nivelirati jugoslavenski prostor, odnosno stvoriti jedin- 
stvenu jugoslavensku naciju putem njezine ideološke osnove - integral- 
nog jugoslavenstva. 

Pri tome je pribjegavao totalitarnim obrascima ponašanja, sličnima 
kakvi su već postojali u diktaturama diljem Srednje i Jugoistočne Euro- 
pe. U svim tim društvima fašistoidne se tendencije jasno iskazuju. Pro- 
tagonisti u njegovoj vlasti, osim nezaobilaznih kompromisera i konfor- 
mista, bili su ljudi skloni takvim konceptima: naprimjer, kratkotrajni 

ministar pravde u Živkovićevoj vladi 1931. Dimitrije Ljotić (1891-1945), 
vrlo će spremno koju godinu poslije osnovati pronacističku organizaciju 
.Zbor“, a od 1941. kolaborirati s nacistima. Pa ipak, Aleksandrovu je 
diktaturu teško usporediti s nacističkom i fašističkom diktaturom u 
Njemačkoj i Italiji. Za razliku od Jugoslavije, diktature u te dvije zemlje 
uspostavljene su uz znatnu narodnu podršku, te su u obje postojali 
društveni slojevi koji su bili isključeni iz društva (Židovi i drugi). Doduše, 
neke prorežimske novine (npr. beogradska Pravda) znale su objavljivati 
antisemitske članke, ali to je ipak bila efemerna pojava.#* Naposljetku, i 
Njemačka i Italija imale su (a poslije i ostvarile) imperijalne ciljeve pre- 
ma državama u užem i širem okruženju, što se za Jugoslaviju teško 
može reći. 

U narednim će se godinama pokazati da je kralj Aleksandar bio u 
dubokoj zabludi, prvenstveno zbog sljedeća dva razloga - kao prvo, na- 
cionalne posebnosti na jugoslavenskom prostoru već su bile definitivno 
oformljene, pa je bilo nemoguće povijesne procese vraćati natrag; kao 
drugo, diktaturom je nastojao dostići ciljeve koje nije mogao u kakvom- 
-takvom demokratskom ambijentu. Maček je kraljevu nakanu da repre- 
sijom stvori jedinstveni „jugoslavenski narod" nazvao .besmislicom'" te 
citirao neimenovanog člana HSS-a: ,Dekretom ne možeš stvoriti niti jed- 
no dijete, a kralj Aleksandar sebi utvara da će moći tako stvoriti cijeli 
novi narod." 

Diktatura i njezina provedba samo su dodatno ojačale njezine protiv- 
nike i potakle ih da i oni koriste nasilne metode. Jedan od prvih koji će 
u tom nasilju stradati bit će sam kralj Aleksandar. 

15. Zablude i lutanja Komunističke partije 


U prvoj polovini dvadesetih. nakon prelaska u ilegalu. KPJ se definitiv- 
no transformira u boljševičku stranku koja zagovara lenjinistički način 
rada i lenjinistički koncept društvenog uređenja. Zaključna faza u tom 
procesu dogodila se na Trećem kongresu KPJ 1926. godine u Beču. KPJ 
je. kao i deseci drugih partija u raznim zemljama, bio članica Treće in- 
ternacionale - Kominterne (odnosno Komunističke internacionale. od 
čega dolazi akronim Kominterna). Sjedište svih glavnih tijela Kominter- 
ne bilo je u Moskvi, njihovu djelatnost u cijelosti su financirale vlasti 
SSSR-a, pa je tako KP SSSR-a imao potpunu prevlasti i nadzor nad Ko- 
minternom. Prema statutu Kominterne iz 1921. godine njezine članice. 
komunističke partije diljem svijeta, bile su dijelovi jedinstvene među- 
narodne organizacije koja je bila rukovođena iz jednog centra. iz Mo- 
skve. Članice su se po statutu nazivale .sekcije": one su u svim bitnim 
pitanjima političke strategije i taktike morale izvršavati odluke središnjih 
tijela Kominterne. Izvršni komitet Kominterne imenovao je i šefove svo- 
jih sekcija, koji su slijedom tih odluka postajali generalni sekretari svo- 
jih partija. Stoga su i osnovni zaključci bečkog kongresa KPJ formulira- 
ni u duhu tadašnjih direktiva Kominterne predstavljali konačan udarac 
svim _socijaldemokratskim" repovima unutar komunističkih redova. 
sukladno nepomirljivom političkom programu.?7 

Partija se bavila i nacionalnim pitanjem. Već je 1923. jedan od vodećih 
ljudi u KPJ, vođa desne frakcije, Sima Marković (1888-1939?) u jednom 
članku odbacio unitarističku teoriju o postojanju .tri plemena jednoga 
naroda" te je dokazivao da su Srbi. Hrvati i Slovenci u vrijeme ujedinje- 
nja 1918. godine bili tri formirane nacije. Za jugoslavenske komuniste 
rješavanje nacionalnog pitanja bilo je jedno od ključnih u stvaranju no- 
voga socijalističkog društva. Marković je i u tretiranju ovoga problema 
bio pod direktnim utjecajem boljševika koji su na identičan način treti- 
rali nacionalno pitanje u SSSR-u.” I Kominterna je na svom Petom kon- 
gresu 1924. godine. u Rezoluciji o nacionalnom pitanju u Jugoslaviji. 
podržala obaranje režima i opće pravo nacija na samoopredjeljenje. 
uključujući i odcjepljenje. KPJ je tada priznao i makedonsku naciju te 

zaključio kako pravo na odcjepljenje. osim Hrvatske i Slovenije. ima i 
Makedonija. Osim toga. sve veći broj prognanika i izbjeglica. Hrvata i 
Slovenaca iz fašističke Italije u Kraljevinu SHS/Jugoslaviju, na očigledan 
je način govorio da je nacionalno pitanje. barem na rubnim dijelovima 
hrvatskog i slovenskog nacionalnog prostora, doslovce goruće. O tome 
se razgovaralo i na sjednici Jugoslavenske komisije Treće internaciona- 
le 1924. godine u Moskvi. No, KPJ je tih godina bio razbijen državnom 
represijom i .frakcijskim borbama". pa je stoga u širem društvenom 
kontekstu bio praktički nevažan. 

Partija se počela restrukturirati potkraj dvadesetih godina, kada su 
«frakcijske borbe“ među njezinim malobrojnim članstvom polako zamira- 
le. Da bi takve trendove osnažila, Kominterna je na čelo KPJ u svibnju 
1928. postavila metalskog radnika Đuru Đakovića (1886-1929). rodom iz 
okolice Slavonskog Broda. Jedan od prijelomnih trenutaka bila je i Osma 
zagrebačka partijska konferencija (u veljači te godine). kada su Josip Broz 
(1892-1980), inače sudionik Oktobarske revolucije. i Andrija Hebrang 
(1899-1949) uspjeli nametnuti stav kojim su osuđeni djelatnost frakcija i 
sektaštvo'" te je „zatraženo okretanje Partije radničkoj klasi i strujanjima u 
narodu’. Potkraj godine Josip Broz je s grupom komunista uhapšen i 
osuđen na tzv. Bombaškom procesu na pet godina robije. Hrabro se držao 
na sudu - tvrdio je da su bombe koje su navodno pronađene u sobi u kojoj 
je prespavao nekoliko noći .podmetnute“, ali nije poricao da su on i njego- 
vi drugovi donosili u tu sobu .komunističku literaturu". Priznao je .da je 
član ilegalne Komunističke partije Jugoslavije... da je radio na širenju 
komunističkih ideja i propagirao komunizam", drugim riječima. da je .pri- 
kazivao kakva se nepravda čini proletarijatu od buržoazije“. Bio je svjestan 
da tim radnjama „griješi protiv tadašnjih zakona". ali je potom ustvrdio 
kako su „prirodni zakoni viši od onih koje stvori jedna klasa. da pritisne 
drugu”. Iskaz na sudu zaključio je tvrdnjom da je „za svoje ideale spreman 
žrtvovati i život".*! Dnevne novine opširno su izvještavale s tog procesa. a 
Brozove izjave imale su značajan odjek među partijskim članstvom. Iako 
je petogodišnje tamnovanje u Lepoglavi, Mariboru i Ogulinu presjeklo Bro- 
zov revolucionarni rad. istupi tijekom Bombaškog procesa označili su 
početak njegova uspona u partijskoj hijerarhiji. 

U danima kada se sudilo Josipu Brozu i njegovim drugovima. a ze- 
mlja bila destabilizirana nemirima nakon smrti Stjepana Radića, u Dres- 
denu je održan Četvrti kongres KPJ. Kominterna. čiji je stav Kongres 
morao prihvatiti. tada je procjenjivala da se Kraljevina SHS nalazi pred 
buržoasko-demokratskom revolucijom i da se na tom teritoriju trebaju 
stvoriti nacionalno nezavisne države. Komunisti su Kraljevinu SHS zva- 
li „srbijanskom monarhijom", opisivali su je kao .nasilničku vladavinu" 
i velikosrpsku hegemoniju", a nešto kasnije proglašenje diktature .pre- 

vratom vojnofašističke šajke koja je postavila sva narodna prava i 'slo- 
bode' pod grubu žandarsku čizmu srbijanske monarhije“.*? Pred komu- 
niste je postavljen revolucionarni zadatak da predvode seljaštvo i ugnje- 
tene nacije u građanskom ratu za uništenje .sadašnje imperijalističke 
države SHS. za punu nacionalnu nezavisnost ugnjetenih nacija. za svr- 
gavanje buržoazije. za radničko-seljačku vlast i za uspostavu Balkanske 
federacije radničko-seljačkih republika". No. ubrzo će. po uspostavi 
Šestojanuarske diktature. uslijediti novi, najžešći val protukomunističke 
represije te će KPJ nakon toga biti slabiji nego ikad. 

Iako je Šestojanuarska diktatura imala za cilj i progon promotora 
nacionalnih/nacionalističkih i liberalnih ideja. ona je svoje represivno 
lice u prvom trenutku pokazala ponajviše prema komunistima koji su. 
sa svoje strane, toj represiji dali povoda. Sukladno direktivama Komin- 
terne, partijsko je vodstvo po uspostavi diktature izdalo direktivu za 
oružani ustanak. Režim je takav potez jedva dočekao: s jedne strane. 
policija je dobila priliku da se brutalno obračuna s malobrojnom i neja- 
kom komunističkom organizacijom. a s druge. javnosti se vrlo uvjerljivo 
moglo argumentirati radikalne mjere protiv komunista koji se bune pro- 
tiv legalnog poretka. Uostalom, jugoslavenski monarhistički režim u 
čitavom razdoblju svoga postojanja nikada nije krio svoj antikomuni- 
zam. U policijskim progonima koji su uslijedili velik dio vodstva 
Komunističke partije i mnogi članovi bili su uhapšeni. Pred Sudom za 
zaštitu državu organizirana su ukupno 82 procesa na kojima su na 
različite vremenske kazne osuđivane grupe komunista zbog .političkih 
zločina i protudržavne zavjere". 

Centar policijske aktivnosti i progona komunista bio je u Zagrebu. U 
jednoj policijskoj raciji u Zagrebu uhapšeni su sekretar KP-a Đuro Đako- 
vić i Nikola Hećimović (1900). Zagrepčanin. sekretar Crvene pomoći 
(organizacije koja je pomagala materijalno ugroženim komunistima i 
njihovim obiteljima). Potom su isljeđivani i mučeni u policiji da bi na- 
kon nekoliko dana bili prebačeni na jugoslavensko-austrijsku granicu 
(u današnju Sloveniju). gdje su ubijeni prilikom tobožnjeg pokušaja bi- 
jega preko granice (sudska je obdukcija pokazala je da su ubijeni meci- 
ma u prsa iz neposredne blizine).* Procjenjuje se da je u .bijelom tero- 
ru" od 1929. do 1932. ubijeno 328 osoba. a da je režim odgovoran i kriv 
za znatno veći broj ubojstava.” 

I SKOJ je. osim mnogih članova, izgubio tih mjeseci i sedam rukovo- 
dilaca. Osim što je priča o .sedam sekretara SKOJ-a" prešla u socija- 
lističkoj Jugoslaviji u legendu, za hrvatsku je povijest važno da su većina 
od te sedmorice bili Hrvati te da su svi odreda stradali u Zagrebu i oko- 
lici. Vijesti o njihovim likvidacijama (primjerice, Oreškog i Mišića u Sa- 
moboru) zauzele su udarna mjesta u novinama.” 


113 


Hrvatska 1918-2008. 


Rezultat sraza države i KP bio je za ovu drugu katastrofalan. Država 
nije bila nimalo destabiližirana, a KP je bio praktički pred nestajanjem, 
jer je njegova organizacija gotovo prestala postojati. Stoga je u svibnju 
1929. vodstvo KP napustilo politiku oružanog ustanka, ali je ostalo pri 
stavu da je perspektiva komunista priprema revolucionarnog prevrata. 
Onaj dio vodstva koji je još djelovao u Jugoslaviji, 1930. godine je pobje- 
gao u inozemstvo. Takav katastrofalan rasplet događaja imao je za ko- 
munističku organizaciju i neke pozitivne efekte: u dijelu javnosti koji im 
je bio naklonjen komunisti su stjecali 1929. godine ugled beskompro- 
misnih boraca protiv represivnog režima. Podrazurmijevalo se da su ko- 
munisti odlučni u svojim namjerama, da su vođeni željeznom discipli- 
nom, da su morali na svakom koraku iskazivati vjeru u ,pobjedu pro- 
letarijata" i, što je najvažnije, ni jednog trenutka nisu smjeli posumnjati 
u ispravnost odluka viših partijskih tijela.” Ugled te vrste nesumnjivo 
će im pomoći pred Drugi svjetski rat, kada su značajno ojačali orga- 
nizaciju. 

16. Hrvatska i Jugoslavija u ekonomskoj krizi 


Politička represija šestojanuarskog režima odvijala se u sjeni velike eko- 
nomske krize koja je 1929. godine pokrenuta slomom njujorške burze, 
a potom se iz SAD-a proširila svijetom. U industrijskim se zemljama 
proizvodnja naglo smanjivala, pa se takav razvoj događaja u Hrvatskoj 
(i Jugoslaviji), kao pretežno agrarnoj zemlji. uglavnom osjetio tek 
posljedično, kada su zbog smanjene potražnje počele padati i cijene po- 
ljoprivrednih proizvoda. 

Međutim. agrarna se kriza u Hrvatskoj/Jugoslaviji počela osjećati i 
mnogo prije industrijske. već sredinom dvadesetih godina, a vrhunac je 
dosegnula tek između 1933. i 1935. godine. kada su industrijske ze- 
Ilje. pa i industrija u Hrvatskoj/Jugoslaviji. već ulazile u novi razvojni 
ciklus. Kilogram pšenice se na europskom tržištu 1925. godine proda- 
vao za 4,21 dinar. 1930. tek za 1.41, a sljedeće godine. kada je ekonom- 
ska kriza svom žestinom pogodila Europu. kilogram pšenice nuđen je 
za 0.50-0.60 dinara. Zbog svih vanjskih i unutarnjih okolnosti, cijene 
poljoprivrednih proizvoda bile su u globalu 1933/4. godine oko 43-44% 
niže negoli 1926. godine.” Prihod jugoslavenske poljoprivrede bio je 
najviši 1924. godine (38.911 milijuna dinara), da bi 1927. pao na 26.912 
milijuna, pa se 1929. opet popeo preko 30 milijuna (točnije. 30.397 
milijuna), ali se već u sljedećoj godini strmoglavio za preko 20% (1930. 
je proizvodnja iznosila 23.818 milijuna dinara, što je pad od 21.7%). 

Vjerojatno je najteže bilo u drugoj polovini 1935. godine. kada je. 
između ostalih nevolja, i nezapamćena suša prouzrokovala veliku glad u 
Lici, Hrvatskom primorju, Dalmaciji i Hercegovini (u nekim krajevima 
kiše nije bilo više od 8 mjeseci). U tim, nerodnim krajevima, i inače 
oskudan prirod sada je potpuno podbacio, pa .nije bilo kuće. koja bi 
makar do Božića imala ne kruha, nego pure, palente" [...] -stoka je ras- 
prodana već ranijih godina. Hrane nema". Nedostatak vode potpuno je 
poremetio svakodnevni ritam: „snabdjevanje vodom postaje najvažniji 
ljetni posao", a neki su morali pješačiti .po 40 km daleko za par litara 
vode". Da bi se spasila barem djeca od te gladi „Gospodarska sloga" je 
organizirala smještanje više stotina djece iz okolice Šibenika, Splita, 

Čapljine, Metkovića, Mostara, Tomislavgrada, Ljubuškog, Biograda na 
moru, s otoka Krka i Paga u krajeve sjeverno od Save.“ Kao posljedica 
suše i gladi u proljeće 1936. godine, u tim je krajevima zavladala velika 
nestašica sjetvenog sjemena, što je produžavalo katastrofalno stanje. 
Ionako teško stanje dodatno je otežavala činjenica da seljak nikada nije 
imao dovoljno gotovine. Kada bi, u kasno ljeto, obavio žetvu, seljak je 
bio prisiljen pšenicu prodati po bilo kojoj cijeni. Nekoliko mjeseci ka- 
snije cijena pšenice bi porasla i do 100%, a u nekim je krajevima ta ra- 
zlika bila i veća. No, seljak toliko dugo nije mogao čekati. 

Da bi uopće preživjeli takvu dugotrajnu krizu, u čitavoj Jugoslaviji 
seljaci su se morali zaduživati. Na području Hrvatske bilo je 1932. godi- 
ne 206.000 zaduženih seljačkih gospodarstva, odnosno njih 39%, a 
najteže je bilo u Dalmaciji, gdje ih je bilo nešto preko 40%. Osim toga, u 
sjevernijim krajevima seljaci su se mnogo više zaduživali kod novčanih 
zavoda (što je bilo povoljnije), a manje kod privatnika. Tako je u sisačkom 
kotaru kod zavoda bilo zaduženo 48% seljaka, a kod privatnika 34%, 
dočim je u duvanjskom i bugojanskom kotaru kod zavoda bilo zaduženo 
16% odnosno 22%, a kod privatnika 77% odnosno 63% seljaka.“ 

Jedna od posljedica ekonomskog sloma 1930/1931. bila je i dra- 
matična etatizacija ekonomskog života. Uostalom, beogradska je vlada 
radila manje ili više isto što i druge europske vlade. Da bi pomogla se- 
ljacima, već je 1930. godine osnovala PRIZAD (Privilegovano akcionar- 
sko društvo za izvoz zemaljskih proizvoda) koji je trebao otkupljivati 
pšenicu po zajamčenim cijenama, višima od onih koje je nudilo tržište 
(na kojem se pšenica prodavala u bescjenje). Međutim, PRIZAD uglav- 
nom nije uspio u svojoj nakani, jer je za takvu intervencionističku poli- 
tiku trebalo izdvojiti mnogo novca, što država nije mogla. Potom je vla- 
da, da bi zaštitila seljake od masovnih bankrota, a selo od posvemašnje 
katastrofe, 1932. donijela Zakon o zaštiti zemljoradnika kojim je uve- 
den moratorij na plaćanje seljačkih dugova. Međutim, do 1936. godine 
seljački su dugovi u čitavoj Jugoslaviji narasli na golemih 6 milijardi 
dinara. Egzistencijalna ugroženost seljaštva, daleko najbrojnijeg sloja u 
Hrvatskoj (a pogotovo u tadašnjoj Jugoslaviji) bila je osnovna karakteristi- 
ka ekonomske krize početkom tridesetih. I kada se u proglasu Ustaške 
revolucionarne organizacije 1932. tvrdi da ,glad očiju nema", pogađa se 
prava bit tadašnje krize, odnosno njezina najteža posljedica. Nema sumnje 
da je nad tim, pasivnim“ krajevima, „neprestano lebdjela sablast gladi". 

Prema jednoj od rijetkih anketa izrađenih u međuratnom razdoblju, 
onoj iz 1939. godine, u 66 kotareva od ukupno 99, u Banovini Hrvatskoj 
nije bilo dovoljno hrane za prehranu stanovništva. Posebno je teško bilo 
u tzv. pasivnim krajevima, tj. u Hrvatskom zagorju, Međimurju, Hrvat- 
skom primorju, Dalmaciji i Hercegovini (gdje je i agrarna prenaseljenost 


116 


Doba integralnog jugoslavenstva, klizanje u katastrofu (1929-1939) 


bila najizraženija). Prema nekim izračunima, normalna godišnja potroš- 
nja u Kraljevini Jugoslaviji trebala je biti 365 kg žitarica (pšenice i ku- 
kuruza zajedno) godišnje po jednom stanovniku. Na dalmatinskom i 
hercegovačkom selu trošilo se daleko manje od 250 kg godišnje, što 
ukazuje na to da je trajna pothranjenost bila snažno prisutna.* Velikim 
dijelom to je bila posljedica nekvalitetne zemlje, pa je. primjerice, u mo- 
starskom kotaru pod kulturama bilo tek 18% zemljišta. a istovremeno 
se .jako osjećala oskudica zemlje". U čitavoj Primorskoj banovini bilo je 
21% oranica, 11% livada i 61% pašnjaka, što znači da su seljaci bili pri- 
siljeni baviti se ekstenzivnim stočarstvom .** 

S obzirom na siromaštvo kapitala i opreme. osobito je bilo očajno 
stanje u BiH. U kotaru Mostar, npr., dolazila su na 100 željeznih plugova 
5.372 drvena pluga. .I danas (1938. godine — op. I. G.) ore se s drvenim 
plugom i s lemešom kao prije 200-300 godina. Drljače su posve primi- 
tivne. Za naše krajeve tako nužno potrebna drobilica nije niti poznata 
niti se zna čemu bi služila. Strojevi za sijanje. za rahljenje tla i za kosid- 
bu ili ih uopće nema ili su vrlo rijetki. Mlati se još uvijek kao prije 1000 
godina." U okolici Livna, Tomislavgrada i Posušja u nekim selima čak 
95% seljaka nije imalo svoj plug i potpunu spremu, potrebnu za ora- 
nje.* Bilo je jasno da su prinosi s tih polja bili daleko ispod zapadno- 
europskih, pa čak značajno i ispod srednjoeuropskih.** O katastrofal- 
nim životnim uvjetima svjedoči i broj kreveta — u krajevirna južno od 
Save najvećim dijelom ih još uopće nije bilo. Ljudi su spavali na sijenu, 
na slami ili na slamnjačama. pa čak i na goloj zemlji ili na kamenoj 
ploči. Prepreka nabavljanju kreveta nije bila isključivo skupoća dasaka 
od kojih bi se mogao .slupati“ krevet, već i činjenica .da za krevete u 
kućama nije bilo mjesta", jer je u .maloj seljačkoj kući živjelo šest do 
trideset ljudi".7 

U Dalmatinskoj zagori i Hercegovini jedna od najisplativijih kultura, 
ako ne i najisplativija, bio je duhan. No, proizvodnja i trgovina duhanom 
bila je povezana s nizom problema, jer je i država bacila oko na tu, vrlo 
profitabilnu proizvodnju: monopolizirala je otkup, a državni je aparat 
žestoko progonio one koji nisu svoju proizvodnju željeli prodati Upravi 
državnih monopola. Proizvođačima duhana glavni je problem predstav- 
ljala nestalna politika prema duhanskoj proizvodnji: naprimjer, 1919. 
dopuštena je sadnja uz obvezatan otkup. da bi sljedeće godine financi 
po selima sjekli duhan, jer da je posađen bez dopuštenja vlasti. 
Problematična je bila i cijena otkupa, pa uzgajivači nisu znali da li proi- 
zvoditi ili ne — .stjecao se dojam kako se Uprava igra narodom i njego- 
vim krvavim trudom”. U Imotskoj krajini, primjerice, po službenim se 
statistikama 1927. proizvodilo tek šestinu količina u odnosu na 1913. 
godinu. Gotovo isključivo zbog nestalnih cijena na tom je području 1930. 

godine otkupljeno 414 tona duhana, da bi pet godina kasnije bila otku- 
pljena samo 21 tona. Potkraj tridesetih država je povisila otkupne cijene 
- s prosječno 6,7 dinara 1933. na 27,93 dinara sedam godina kasnije. 
Posljedica takva postupka jest da je te, dakle, 1940. godine, otkupljena 
u Imotskoj krajini čak 1021 tona duhana. Istovremeno je u odnosu na 
1933. prihod proizvođača porastao za gotovo 165 puta.# Ovi podaci 
svjedoče o tome kako je u godinama kada je otkup bio malen, očigledno 
najveći dio proizvedenog duhana bio krijumčaren i prodavan na crno. 
Tako je bilo u prvoj polovini tridesetih, kada je i represija režima bila 
najžešća. Tada su žandari proganjali krijumčare, pa čak ih i ubijali: ,na- 
cionalisti“ i ustaše su tih godina i kasnije tumačile te zločine kao zločin 
jugoslavenskog režima protiv Hrvata. Očigledno je povećanje otkupnih 
cijena neposredno prije Drugoga svjetskog rata bilo u skladu sa željama 
režima da riješi „hrvatsko pitanje", ili barem da smanji tenzije, ali je za 
takve poteze već bilo prekasno. 

Izlazak iz krize polovinom tridesetih za hrvatski agrar mogao je biti tek 
djelomičan - 35,9% seljačkih posjeda u sjeverozapadnoj Hrvatskoj i Sla- 
voniji bio je manji od 2 ha, au Dalmaciji je takvih posjeda bilo čak 62,8%.1? 
Sve u svemu, u Hrvatskoj u cjelini prevladavao je mali seljački posjed s 
površinom ispod 5 ha zemljišta, za koji se, u agrarno razvijenim zemlja- 
ma, smatralo da nije sposoban za efikasnu proizvodnju tržišnih viškova. 

Agrarna prenaseljenost (.prenapučenost'") bila je najočigledniji gene- 
rator permanentne krize. U Hrvatskoj je na 100 ha poljoprivrednih 
površina dolazilo prosječno 126 poljoprivrednih stanovnika (u nekim 
dijelovima sjeverozapadne Hrvatske /u kotaru Klanjec/ bilo je čak i 300 
stanovnika na takvom odsječku obradive zemlje, a slično je bilo i u imot- 
sko-vrgoračko-neretvanskom kraju, u okolici Splita, u Hrvatskom pri- 
morju).** U Europi se općenito smatralo da je 35 do 45 stanovnika na 
tom prostoru optimalan broj koji može odgovoriti suvremenim produk- 
cijskim potrebama (u Francuskoj je bilo 48 stanovnika, a u nedalekoj 
Mađarskoj ipak podnošljivih 72). Prema istraživanjima, Jugoslavija je u 
globalu imala 38,8%, a možda čak i 61.5% viška poljoprivrednog 
stanovništva.“' U planinskim dijelovima Hrvatske, primjerice u Lici. više 
od 90% stanovništva živjelo je od poljoprivrede. U razvijenim europ- 
skim zemljama već se u međuratnom razdoblju odvijao intenzivan pro- 
ces deagrarizacije jer se u industriji otvarao velik broj radnih mjesta. 
Nasuprot tome, u Jugoslaviji, zbog prirodnog prirasta na selu, broj se- 
ljaka se između 1921. i 1931. povećao za gotovo 1,5 milijun (točnije 
1.455.000). I u Hrvatskoj se u tom razdoblju broj stanovnika na selu 
povećao za gotovo 150.000 (točnije 147.800), a ukupan broj stanovnika 
Hrvatske porastao je za gotovo 10% (9,93%). Iako se već tridesetih 
osjećalo, pogotovo u krajevima sjeverno od Save, da se prirodni prirast 

smanjuje. odnosno da obitelji planski smanjuju natalitet.” ipak je Ru- 
dolf Bićanić (1905-1968) 1940. godine procjenjivao da bi „milijun duša. 
odnosno dvije petine svega hrvatskog agrarnog stanovništva trebao otići 
sa sela", pa bi onda .broj ljudi približno odgovarao današnjem shvaćanju 
o potrebi zemlje za pristojan život".?? 

Nejaka hrvatska (i jugoslavenska) industrija pod udarima ekonom- 
ske krize je. nakon relativno prosperitetnih dvadesetih godina, praktički 
kolabirala. Najteže su bila pogođena tehnički slabo opremljena poduzeća, 
jer su bila izložena inozemnoj konkurenciji, a takvih je u Hrvatskoj bio 
značajan broj. Dobar se dio inozemnog kapitala već s prvim udarima 
krize povukao. Nezaposlenost je brzo rasla, u čitavoj Jugoslaviji bilo je 
blizu 450.000 nezaposlenih radnika koji su dovedeni na rub egzistenci- 
je. ako nisu i formalno gladovali. 

Primjerice. .Jugoslavenski Lloyd", daleko najjača hrvatska (i jugosla- 
venska) parobrodarska tvrtka još je donekle dobro poslovala u 1929. 
godini, ali je zbog nedostatka posla do lipnja 1930. godine morala od 
ukupno 24, raspremiti i vezati devet parobroda. a do kraja godine još tri. 
U istom razdoblju broj zaposlenih u „Splitskom brodogradilištu Jug" je 
sa 120 pao na sedamdeset. I u Rijeci, na talijanskom teritoriju. tendencije 
su bile iste ili slične — u brodogradilištu je 1929. godine radilo 1276. a pet 
godina kasnije 418 radnika, dakle, svega trećina prethodnog broja (ili 
67,2% manje). Splitska luka, najveća na području tadašnje države dose- 
gla je najveći promet 1929. godine, otada je bila u stagnaciji i opadanju. 
Slavonskobrodska Tvornica vagona i mostova je potkraj dvadesetih 
zapošljavala 1500, a 1933. svega 180 radnika. Cijene tekstilnih proizvoda 
već su tijekom prve godine krize pale za 20%. Kriza je dosegnula vrhunac 
između 1930. i 1932. godine. Naime, registrirana nezaposlenost u Hrvat- 
skoj je narasla od 60.000 godine 1928. na 94.000 godine 1932 (dakle. 
porasla je za 56,6%), ali još je važnije da je .skrivena nezaposlenost" u 
istom razdoblju narasla sa 520 na 545 tisuća.* I skromna građevinska 
industrija u cijeloj je zemlji, osim donekle u Zagrebu, zapala u krizu. Tre- 
balo je pričekati drugu polovinu tridesetih da se građevinarstvo oporavi. 
Bilo je i mnogo praznih stanova koji su čekali najmoprirmce. 

Poboljšanje se osjeća tek od 1934. godine, kada je, primjerice, u 
Varaždinu bilo zaposleno 15% više radnika nego u 1933. godini i to 
najviše u tekstilnoj i građevinarskoj industriji. 

Jedan od rijetkih pokazatelja s pozitivnim predznakom bio je onaj o 
broju zaposlenih (osim u poljoprivredi): dok ih je 1920. bilo 295.000, 
dvadeset godina kasnije (1940) bilo je 468.000, što znači da je zaposle- 
nost rasla po stopi od 2.51% godišnje. I ona je bila ponešto u padu 
početkom tridesetih (pala je s 388.000 godine 1928, na 375.000 četiri 
godine kasnije), ali je 1936. već dosegnula broj od 435.000. 

No, čak ni porast zaposlenosti do sredine tridesetih nije svima dono- 
sio boljitak, jer je istovremeno zaposlenima padala vrijednost nadnice: 
s prosječna 26,34 dinara dnevno 1929. godine smanjila se na 22,24 pet 
godina kasnije.*“ Doduše, i troškovi života gradskog stanovništva su pa- 
dali, jer su dramatično padale cijene poljoprivrednih proizvoda, ali to 
nije značilo i da se standard prosječne gradske obitelji koja živi od vla- 
stita rada održavao na istoj razini. Sve u svemu, potkraj tridesetih (1938) 
radnici (u industriji i trgovini) imali su tek oko 85% realne nadnice u 
odnosu na 1914. godinu, a u istom razdoblju i realna nadnica nekih 
kategorija službenika smanjila se na čak 54,7% realne nadnice od prije 
Prvoga svjetskog rata." Jedan od rijetkih pozitivnih elemenata u toj sta- 
tistici jest činjenica da je potkraj tridesetih bilo mnogo više službenika i 
radnika. dakle, oni su otišli sa sela na kojem se još lošije živjelo. 

Kada je počela kriza osnovane su ili su jačale banke pod državnom 
kontrolom, čime je ostvarena velika koncentracija financijskog kapitala 
i moći. Ti su događaji označili i početak kraja ekonomskog prosperiteta 
hrvatskih krajeva: sve izrazitiji centralizam, upravljan iz slabije razvije- 
ne privrede, nastojao je razvijenija područja svesti u kalupe i okvire 
slabije razvijenih, čineći tako nasilje nad ekonomskim zakonitostima. 
Različite metode osiguravanja državnih monopola, pogodovanje prili- 
kom izvoza i uvoza raznih proizvoda, a sve to, u doba krize tridesetih, 
često je bilo presudno za poslovanje — u strogo centraliziranoj državi 
bilo je lakše dobiti onome tko je djelovao u Beogradu. Pogodnosti poslo- 
vanja u Beogradu u odnosu na druge dijelove zemlje bile su očigledne: 
primjerice, u Beogradu nije uopće bilo banovinskog prireza, dok je u 
Zagrebu i Splitu iznosio 20%. Još je veća razlika postojala u općinskim 
prirezima, pa dok je za industriju na području Beograda on iznosio 
20%, u Zagrebu je bio 40%, a u Splitu čak 90%. 

U takvoj situaciji industriji je sve više ponestajao obrtni kapital. a 
banke su, zbog nesigurnosti, sve više uskraćivale kredite. Godine 1931. 
došlo je do katastrofalnog financijskog sloma u Hrvatskoj, poslije više 
od 80 godina gotovo neprekidna privrednog rasta i uspona. Time je de- 
zorganizirano privatno kreditno tržište u Hrvatskoj postalo zavisno od 
države ili od kreditnih zavoda u Beogradu koje je država favorizirala. 
Zbog moratorija na otplatu seljačkih dugova, banke su završavale u 
bankrotu. Prva banka u Jugoslaviji koja je doživjela tu sudbinu, bila je 
Prva hrvatska štedionica, najstarija hrvatska banka. 

Problemi su se pokušavali riješiti stvaranjem Privilegirane industrij- 
ske banke, u kojoj bi upis vlasničkih dionica za velika poduzeća bio 
obvezatan. No, uspjeh je bio tek djelomičan. Tu inicijativu valja shvatiti 
kao širi pokret državnog protekcionizma. 

Kako je industrijska proizvodnja padala, tako je i potražnja za poljo- 
privrednim proizvodima bila sve manja. Jugoslavenski je agrar. pa i 
hrvatski kao njegov integralni dio. zbog krize izgubio neka vanjska 
tržišta ili je na njima trebalo prodavati po nerealno niskim cijenama. Ta 
je kriza dodatno i povratno djelovala na industriju. jer tamo gdje je i u 
seoskim krajevima postojalo unutarnje tržište za industrijske proizvo- 
de. nije bilo novaca za njihovu kupovinu. 

Stanje je tijekom tridesetih bilo očajno: u gradovima nije bilo posla, 
na selu se nije mogla osigurati egzistencija, a mnoge zemlje su, i same 
suočene s teškom krizom (npr. SAD), zatvorile emigrantima vrata. Selja- 
ci iz bliže i dalje okolice dolazili su u gradove i davali različite usluge - 
primjerice, žene iz Šestina (sela sjeverno od Zagreba, danas dio grada) 
prale su na potoku Medveščaku rublje finih zagrebačkih obitelji. uglje- 
nari (.vuglenari“) su na Medvednici proizvodili treset i prodavali ga po 
Zagrebu. Seljaci iz dalmatinskog zaleđa su. pak. tražili posao kao 
napoličari kod trogirskih i kaštelanskih težaka ili su se na tržnicama u 
velikim gradovima (pa i na trogirskom mostu) nudili kao manualna sna- 
ga. prihvaćajući bilo kakav posao.?* 

Ministar socijalne politike i narodnog zdravlja. te budući premijer 
Dragiša Cvetković (1893-1969) na konferenciji o socijalnoj politici u Za- 
grebu 1937. godine tvrdio je kako .višak radne snage sa sela silazi u 
grad. radi periodično. konkurira radnoj snazi profesionalnog radnika, 
radi uz vrlo nisku plaću. Daje manji radni efekt te unosi time poremećaj 
u radne odnose". Prema istraživanju Industrijske i trgovačke komore u 
Zagrebu iz 1934. godine. radnici-seljaci su činili 53% radne snage u 
većim hrvatskim poduzećima. U Slavoniji su cijenu najamnog rada 
snižavali najamnici koji su stizali iz Bosne i bili voljni raditi i za još niže 
nadnice. U pojedinim poduzećima bili su zaposleni gotovo isključivo 
sezonski radnici (npr. u ciglanama, na građevinama i u tekstilnim tvor- 
nicama).® 

Dodatnu su zaradu mnogi nalazi u dopunskim poslovima., ali i takvih 
je poslova prema kraju tridesetih godina bilo sve manje. Primjerice, se- 
ljaci iz Bednje (u Hrvatskom zagorju) i okolice redovito su odlazili u 
Podravinu da tamo beru kukuruz, ali su se ujesen 1940. godine .ubrzo 
vratili, jer nije bilo posla. Podravci su sami pobrali kukuruzu, jer nije 
prirod bio toliki, koliko se je predviđalo i očekivalo. Ni u Zagrebu nema 
posla, pa se dolazak zime tim teže očekuje". Istovremeno. podbacio je i 
-urod vinove loze".*! 

Poduzimale su se razne akcije kako bi osigurala minimalna cijena 
rada najamnih radnika. .Gospodarska sloga" je u drugoj polovini tride- 
setih pokrenula takvu inicijativu i uspjela povisiti nadnicu s prosječnih 
6 do 8 dinara na prosječno 15 do 20 dinara po danu, obično za deset 

sati rada. I ovako povećane nadnice bile su niske, a razlog tako niske 
cijene rada bio je višestruk — prenaseljenost, siromaštvo i velika ponuda 
radne snage. Istovremeno su se masovno zapošljavala djeca, dakle, šegr- 
ti koji bi završili četiri razreda pučke škole i obično u dobi od 11 godina 
počeli raditi. Njihova bi nadnica bila između 0,80 i 1,10 dinara po satu, 
dakle, višestruko manje od nadnica ionako potplaćenih odraslih radni- 
ka.® Prema tadašnjim zakonima, kao što smo ustvrdili, država je zabra- 
njivala rad djeci ispod 14 godina starosti, ali su radili i mlađi, jer su, 
osim mogućnosti da rade kao šegrti, poslodavci znali falsificirati godinu 
rođenja u dokumentima ili potplatiti državne službenike. Bio je to jedan 
od načina snalaženja poslodavaca. U nekim drugim situacijama nepo- 
sredno su stradavali zaposlenici - naime, u određenim poduzećima, pri- 
mjerice u slavonskobrodskoj drvnoj industriji ,Slaveksu" smišljeno se 
zapošljavaju radnici koji imaju manje obitelji, jer se tako štedjelo na 
aprovizacijama, koje su bile uračunate u nadnicu. 

Logična posljedica ovakva stanja bila je siromaštvo koje se u gradovi- 
ma stalno povećavalo. Sve je više siromašnih bilo čak i tijekom dvadese- 
tih, usprkos intenzivnom ekonomskom rastu, jer se gradsko stanovništvo 
brzo povećavalo. Već spomenuti .vuglenari" bili su simbol zagrebačkog 
siromaštva. U Dubrovniku, pak, prema svjedočenju lista Rad iz 1932. 
godine, najbjednije žive samohrane udovice, starci, nadničari svih vrsta, 
umirovljenici i niži namještenici: „materijalno poniženi, umjesto da žive, 
oni životare, a umjesto da rađaju zdravu radnu snagu, oni pune pragove 
svojih kuća škrofuloznom i rahitičnom djecom".#t 

Samo je tanka, često nevidljiva linija dijelila taj svijet od prosjaka, 
dakle, onih koji su isključivo ovisili o milodarima. Neki od tih prosjaka 
beskućnika postali su gotovo legendarne ličnosti poput splitskog bračnog 
para Roka i Cicibele (Cicele) koji su veći dio života proveli na brodiću 
(gajeti) tako trošnom da nije ni mogao isploviti iz splitske luke. Na 
brodiću su kuhali i spavali pod pramcem (provom) koja.im je mogla 
pokriti samo gornji dio tijela. Dio dana grijali su se na pragovima kuća 
na Rivi i od nevremena skrivali u njihovim ulazima (portunima). Njiho- 
vu ljubavnu i životnu priču opisao je Marko Uvodić.* .Divlje" naselje 
ljudi bez domova u trnjanskim Strugama nalazilo se svega desetak mi- 
nuta od centra Zagreba. Nastamba je tamo „dvije, tri daske slupane za- 
jedno i postavljene kraj malog nasipa. Pod snijegom to više sliči životinj- 
skoj duplji nego nastambi u kojoj prebivaju ljudi." Obitelj je ranije sta- 
novala „u grabi niže ali se morala preseliti kada je nadošla voda" nakon 
poplave Save. Tošo Dabac (1907-1970) predočio je taj svijet dojmlji- 
vim fotografijama. 

Čak ni dobar dio radničke klase, dakle, oni koji su imali redovite 
prihode, nisu mogli koristiti sve blagodati gradskog načina života. Pri- 

Tošo Dabac (1907-1970) fotografijom se bavi od 1930. godine. Nosilac je socijalnog smjera u 
hrvatskoj fotografiji (ciklusi „Ljudi s ulice“ i ,Bijeda", 1932-1937) i jedan od osnivača Zagrebačke 
škole umjetničke fotografije. Ove četiri Dapčeve fotografije pokazatelj su socijalnog stanja u 
hrvatskom društvu tridesetih godina (gore): „Oranje“, okolica Zagreba 1938; ,llica" 1932-1935; 
(dolje): Starica", ciklus „Ljudi s ulice"; ,Šegrti“, oko 1933. godine. 


mjerice, tramvaj je Zagrebu bio skup i njime su se vozili samo oni koji 
su to sebi mogli priuštiti. No, tijekom tridesetih tramvajska se pruga u 
Zagrebu produžuje do Črnomerca i Dubrave, do remize na Trešnjevci i 
do Savskoga mosta, čime stiže do radničkih četvrti. Značilo je to i da će 
se stanje polako mijenjati, odnosno da će tramvaj sve više postajati sred- 
stvo masovnog prijevoza. 

U doba neposredno pred Drugi svjetski rat, saldo ekonomske politi- 
ke bio je porazan, i to s više aspekata. Hrvatska industrija je uglavnom 

bila koncentrirana u Zagrebu i okolici, jer je na tom prostoru 1939. go- 
dine radilo 250 industrijskih poduzeća u kojima je bilo zaposleno 
29.000 radnika, a vrijednost njihove proizvodnje činila je više nego po- 
lovinu (58%) sveukupne vrijednosti proizvodnje u Banovini Hrvatskoj. 
Nakon Zagreba najviše se proizvodilo u Varaždinu i okolici, ali u tamošnja 
43 poduzeća s 5000 radnika proizvodilo se jedva nešto više od desetine 
vrijednosti u zagrebačkom okrugu.#7 

Odnos između dobivanja i obrade sirovine je važan indikator za stu- 
panj razvijenosti gospodarstva i njegovu ovisnost o inozemstvu. O stup- 
nju razvoja jugoslavenske industrije svjedoči i podatak da je 1938. godi- 
ne u zemlji od ukupno izvađene rudače prerađeno samo 4% sirova olo- 
va, 7% cinkove rudače, 25% bakrene rudače i 45% željezne. Vađene su 
i goleme količine boksita tako da je Jugoslavija (a zapravo Hrvatska i 
BiH, jer se isključivo radilo o nalazištima u Dalmaciji i Hercegovini), 
godine 1931. bila na sedmom mjestu svjetske liste proizvođača, a 1937. 
godine je uznapredovala na četvrto mjesto (iza Francuske, Mađarske i 
SAD-a). No, domaća proizvodnja aluminija bila je krajnje skromna, jer 
je boksit uglavnom bio izvožen i prerađivan u inozemstvu. 

Razlika u industrijskoj razvijenosti između pojedinih (kasnijih) jugo- 
slavenskih republika bila je golema. Velike razlike koje su postojale 
1918. u sljedećih se dvadesetak godina nisu smanjivale - čini se da su 
se i povećavale. Tako se 1938. po jednom stanovniku u Sloveniji proi- 
zvodilo u vrijednosti od 3320 dinara, u Hrvatskoj 1560, u Srbiji 846, u 
BiH 683, u Crnoj Gori i Makedoniji 156. Ako je indeks industrijske pro- 
izvodnje u Hrvatskoj bio 100, to znači da je u Sloveniji bio 213, u Srbiji 
54, u BiH 44, a u Crnoj Gori i Makedoniji 10.7% Pretvoreno u postotke, 
u Hrvatskoj je te godine bilo smješteno 42% ukupne jugoslavenske eks- 
traktivne industrije i industrije vezivnog materijala, te oko trećine drv- 
ne, kemijske i prehrambene i poljoprivredne industrije.” 

Mnogi koji su u tridesetima izgubili posao u hrvatskoj industriji bili 
su seljaci, pa su se vraćali na svoj posjed, stvarajući pritom dodatno 
pritisak na ionako paupcrizirano selo. Bio je to osnovni poticaj novom 
valu emigracije — u njemu su većinu činili seljaci ili tek priučeni radnici 
koji su se u inozemstvu zapošljavali na najtežim fizičkim poslovima. 
Za razliku od prethodnih emigrantskih valova, sada se u inozemstvu 
zapošljavalo mahom privremeno. Između 1931. i 1941. samo u Trećem 
Reichu radilo je ukupno više od 100.000 jugoslavenskih radnika. Iako 
točniji podaci nisu poznati, jasno je da je dobar dio bio iz Hrvatske i 
BiH (od kojih je opet značajan broj bio Hrvata). Odlazilo se i u druge 
zapadne zemlje - mnogo je ljudi radilo u belgijskim rudnicima (odakle 
su mnogi, kasnije, odlazili boriti se u Španjolsku na strani Republi- 
ke).?7? 

——= 


Prizor iz zagrebačkog predgrađa početkom tridesetih godina. 


U međuratnom su razdoblju porasli i jugoslavenski i hrvatski BNP 
ali je rast bio beznačajan: u razdoblju od 1920. do 1940. jugoslavenski 
je porastao za 85,5%. a hrvatski samo za 24.5%.™ što znači povecanje 
od 1.04% na godišnjoj razini. I takav. minimalan rast. zapravo se i nije 
dogodio. ako se računa BNP po glavi stanovnika. jer je u tom razdoblju 
(1921-1940) broj stanovnika u Hrvatskoj porastao sa 3.443.375 na 
4.082.000, što predstavlja porast od 18.5%. Doduše. neke su proizvod- 
nje napredovale, pa je tako u Hrvatskoj potkraj tridesetih proizvedeno 
40.2% više žitarica negoli početkom dvadesetih. mesa je proizvedeno 
44.1% više, mlijeka 17.5%. iako je broj radnika u poljoprivredi ostao 
isti. Broj konja je u istom razdoblju (1921-1939) porastao za 12.6%. 
Svinja za 45.8%. ovaca za 27.2%. peradi za 44.7% (uz istovremeno sma- 
njivanje broja goveda za 8.7% i koza za 38.5%). Nadalje. kao rezultat 
građevinske konjunkture potrošnja cementa porasla je sa 165.000 tona 
1920. godine na 403.000 tona 1939. godine. U istom je razdoblju pora- 
stao i izvoz cementa (sa 68.000 na 146.000 tona).“* 

Pa ipak, valja se složiti sa Čulinovićem kada tvrdi da je „gospodarsko 
rasulo 1930. i 1931. bilo predznak političkog i vojnog rasula, koje je 
nastupilo deset godina kasnije". Nije se teško složiti ni s Ivom Politeom 
koji je zaključio kako su „ekonomska bijeda i neriješeni socijalni pro- 
blemi mogli, doduše, pospješiti pad režima, ali su isto tako mogli i da 
mu pogoduju, jer baš ovakve privredne krize najviše omogućuju kupo- 
vanje duša i vršenje pritiska”. Naime, očigledno su relativni uspjesi 
jugoslavenske privrede donijeli boljitak relativno uskom krugu ljudi, 
kako u gradu, tako i na selu. Osim toga, napredak je bio na jugoslaven- 
skom prostoru neravnomjerno raspoređen. S jedne strane, privilegirani 
su bili Beograd i današnja Srbija (pogotovo u tridesetima), a s druge, 
brže su se razvijali oni krajevi koji su se i prije 1918. smatrali razvijeni- 
ma (pri čemu je i Hrvatska bila podijeljena na razvijeni i nerazvijeni 
dio). 

Svi su se ovi procesi odigravali u specifičnom društvenom okruženju: 
prema popisu stanovništva. u sjeverozapadnoj Hrvatskoj i Slavoniji 1921. 
bilo je 32.2% nepismenih. da bi deset godina kasnije u Savskoj banovini 
(koja je. uz manje iznimke. odgovarala granicama sjeverozapadne Hrvat- 
ske i Slavonije) nepismenih bilo ipak nešto manje: 26.6%. U Dalmaciji je 
1921. bilo 49,5%. a deset godina kasnije. u Primorskoj banovini bilo je 
čak 57.5% nepismenih. jer je ona tada obuhvatila i dijelove BiH. gdje je 
nepismenost bila u prosjeku mnogo veća (čak i 1931. na tom teritoriju 
ponegdje i preko 75%. a u kotarevima Duvno i Prozor 85. pa čak 86.1%!) 
te otuda i povećanje broja nepismenih. No. te su brojke iz 1931. bile u 
skladu s državnim prosjekom (44.6%).7 Pri tome se događalo da se broj 
nepismenih čak i u gradovima povećavao - primjerice. 1922. u Splitu je 
nepismenih bilo 24.5%. a dvije godine kasnije čak 28.4%. Razlog takvu 
porastu jest, naravno. priliv stanovništva iz okolnih ruralnih krajeva, gdje 
je nepismenost bila vrlo visoka. Intenzivnim akcijama opismenjavanja 
odraslih, koje su na čitavom hrvatskom prostoru pokrenute od 1937. 
godine, već je 1938. godine broj nepismenih u Splitu smanjen na 9.5%.7 

Međutim. nepismenost će i dalje predstavljati problem. jer ni pred 
sam Drugi svjetski rat nisu sva djeca školske dobi polazila školu - doduše. 
u velikim gradovima (Zagrebu. Osijeku. Rijeci) i u nekim kotarevima (Pre - 
log, Petrinja) obuhvat je bio gotovo 100% (odnosno 98% i više), ali je u 
Kotaru Split (bez Općine Split) djece koja ne polaze školu bilo 8.9%. a u 
Kotaru Biograd čak 24.6%. U dijelovima Banovine Hrvatske. koji danas 
pripadaju BiH. bilo je područja gdje je nepolaznika bilo i preko 40% 
budući da u zabačenim i siromašnijim krajevima nije bilo dovoljno škola, 
pa ni učitelja. Kako bi neka djeca u tim područjima morala do škole 
pješačiti desetak, pa i više kilometara, onda ona nisu ni išla u školu. 
Doduše, u međuratnom razdoblju broj osnovnih škola i nastavnog oso- 
blja u Jugoslaviji se utrostručio, a ukupni broj učenika s 800.000 nara- 
stao na 1,4 milijuna, ali ni to nije bilo dovoljno. Djece je zbog visokog 
nataliteta bilo sve više, pa se i relativno brzom izgradnjom i osnivanjem 
novih osnovnih škola nastavom nije moglo obuhvatiti svu djecu.” 

U međuratnom razdoblju proces modernizacije obuhvatio je prvi put 
u znatnijoj mjeri i ženski dio populacije, prvenstveno u gradovima; otva- 
raju se ženske realne gimnazije, u nekim se gimnazijama organiziraju 
mješoviti razredi. Naprimjer, 1921/1922. bilo je u zagrebačkoj Prvoj 
klasičnoj gimnaziji tek 2,8% učenica, 1929/1930. već 14,5%, da bi se 
između 1935. i 1937. godine njihov broj popeo na 27,8% (189 od 681, 
odnosno 197 od 707). Žene su se afirmirale i u obrazovnom sustavu — 
gimnazijski profesori sve do otprilike 1930. godine i dalje su isključivo 
bili muškarci, dočim je žena bilo u znatnijem broju tek među učiteljicama 
(dakle. u pučkim" školama). U tridesetim se godinama zapošljavaju prve 
žene kao gimnazijske profesorice i taj se trend do rata intenzivira.? 

Ovi podaci svjedoče o tome da se znanje širilo, pogotovo stoga što se 
i mreža gimnazija širila, i još više, broj učenika u gimnazijama počeo 
dramatično povećavati - 1918. godine bilo je u čitavoj Jugoslaviji 42.675, 
a pred Drugi svjetski rat čak 125.098 gimnazijalaca (porast za 193%). 
Takav trend događao se i u hrvatskim gimnazijama - u zagrebačkoj Dru- 
goj klasičnoj gimnaziji bilo je 1921. godine 328, a pred Drugi svjetski rat 
769 učenika. Pritisak na upis u tu elitnu zagrebačku srednju školu bio 
je takav da je 1929. godine oko stotinjak učenika ostalo neupisano.®! 

Osobito je značajno porastao broj učenika koji su u gradove dolazili 
iz okolnih sela. U Zagrebu su se zvali .vlakaši". Na zagrebačkom Glav- 
nom kolodvoru čak je postojala Učenička čekaonica u koju su mogli 
ulaziti isključivo učenici, kako bi na miru mogli učiti.“ U slavonsko- 
brodske škole je neposredno pred Drugi svjetski rat dolazilo čak 714 
učenika (grad je tada imao manje od 20.000 stanovnika). 

Istovremeno osnivanje niza fakulteta na zagrebačkom sveučilištu na- 
kon 1918. godine, pogotovo onih tehničkih, dovodi do povećanja broja 
visokoškolskih kadrova. To je značajno pridonosilo boljitku čitave ze- 
mlje, ali je negativna strana toga fenomena bila da je većina diplomira- 
nih, čak i onih pridošlih u Zagreb iz manjih sredina, ostajala u većim 
gradovima. Stoga su impulsi modernizacije i obrazovanja do manjih 
sredina stizala tek malo ili nimalo. Iz Imotske su krajine u međuratnom 
razdoblju diplomirale 34 osobe. Bili su to isključivo muškarci: najviše 
je bilo pravnika (13), pa diplomanada Filozofskog fakulteta i liječnika 
(po 6). To je i dalje bila vrlo skromna brojka: tek jedan diplomand na 
oko 1500 stanovnika. Pa ipak, to je još uvijek znatno više nego za više 
od stotinu godina austrijske vladavine." Broj nastavnika u osnovnom, 
srednjem i visokom obrazovanju u Hrvatskoj porastao je od 6750 - go- 
dine 1920, na 13.337 neposredno pred Drugi svjetski rat.?* 

I stanje zdravlja vrlo je karakteristično: tuberkuloza je bila prisutnija 
u gradovima, pretežno u nižim slojevima, ali nisu od nje bili imuni ni oni 
imućniji. Broj preminulih od različitih vrsta tuberkuloze u međuratnom 

razdoblju iznosio je 25-35% od ukupnog broja preminulih. dok je od 
plućne tuberkuloze umiralo između 10 i 20% ljudi. Prema statistici. u 
ljeto 1930. godine .više od dvadeset učenika" Prve klasične gimnazije 
(koja se smatrala elitnom zagrebačkom gimnazijom, čak i u odnosu na 
Drugu klasičnu). što će reći skoro 5% učenika (ukupno ih je bilo 475). 
boluje .od tuberkuloze". Zbog te bolesti izostalo je u toj školskoj godini 
(1929/1930) 6 učenica i učenika. 

Zdravstvene su službe tijekom dvadesetih tuberkulozu počele regi- 
strirati i na selu. dijelom zbog produžene agrarne krize koja je trajala od 
1926. godine praktički do rata. Drugi razlog takvih statističkih rezultata 
još je jednostavniji: tek je tada zdravstvena statistika počela obuhvaćati 
i selo. 

I oštre zime odnosile su živote. pa je tako u Zagrebu u veljači 1940. 
kada su hladnoća i snijeg bili na vrhuncu. upala pluća bila najčešći 
ubojica" — prosječno je dnevno od te bolesti umiralo 14 osoba. a od 
raka" 11, od srca 9. itd.% 

Dodatan je problem u nekim naraslim gradovima bila pitka voda, jer 
često nije bilo uređenog vodovoda. Bunari su se znali zagađivati, pa su u 
Slavonskom Brodu 1932. na taj način oboljele 24 osobe. a umrle dvije.?“ 

Što se tiče općeg zdravstvenog stanja, bilo je i mnogo lokalnih 
specifičnosti i poboljšanja - u Hrvatskoj je takav primjer nasipavanje 
močvarnih obala i rukavaca Jadra (kod Solina). kao i močvarnih površina 
(Soline) nasuprot povijesnoj jezgri Trogira. To je pridonijelo da se do 
1922. postupno likvidira malarija (trcana). koja je u tom području bila 
endemska bolest. U trogirskoj zagori. pak, bilježe se slučajevi gube. 

Ovakve razvojne teškoće. pogotovo nerazvijenost i siromaštvo seo- 
skih područja, nužno su stvarale i velike društvene napetosti, pogotovo 
u odnosima selo - grad. Intelektualci iz grada načelno su hvalili .narod", 
njegovu prostodušnost i običaje, ali su ga mnogi, međutim, potiho i pre- 
zirali i sumnjali u sposobnosti seljaka. Gradski krugovi u dalmatinskim 
gradovima su za te seljake (.Vlahe") imali uzrečicu „Pusti zeca. ubij Vla- 

ja." Rudolf Bićanić je, vjerojatno s punim pravom, tvrdio da .školovani 
ljudi u gradu znadu više o kulturnim strujanjima Beča i Pariza. negoli o 
kulturnim strujanjima Čučerja i Posavskih Brega, desetak kilometara 
od Zagreba".* S druge strane, seljaci ili prva generacija došljaka u gra- 
dove prijezirno su .gospodu" nazivali .cilindrašima" ili .kaputašima" 
(dakle, onima koji imaju zimske kapute, jer ih oni sami sebi nisu zbog 
skupoće mogli priuštiti). Napetost između onih koji su se etablirali u 
gradu i seljaka održavala se jasno i u optiranju između hrvatskih stra- 
naka. HRSS/HSS je tijekom dvadesetih bio uglavnom predstavnik hrvat- 
skog seljaštva, dočim su stanovnici gradova uglavnom glasali za Hrvat- 
sku zajednicu, Demokratsku stranku, pravaše i druge. HSS je tek tride- 

Seosko dvorište, Podsused 1939. godine. Ova fotografija iz zbirke zagrebačkog zubara, foto i 
kinoamatera Maksimilijana Paspe, predstavlja jednu od prvih fotografija u boji snimljenih u 
Hrvatskoj. 


setih postao reprezentant hrvatskih interesa, dakle. i svojevrsni nadna- 
cionalni pokret. 

Odnos sela i grada bio je još u 19. stoljeću jedna od .velikih tema 
hrvatske književnosti" (primjerice, roman Ante Kovačića U registraturi, 
objavljen 1888). U međuratnom razdoblju to postaje i tema publicistike. 
propagande, društvenih znanosti i profesionalnih institucija.’ ali. u 
konačnici, to ne donosi značajniji boljitak selu. 

Istra je od jeseni 1918. bila pod talijanskom vlašću. No, to još tada nije 
bilo verificirano nikakvim međunarodnim ugovorom. Strahujući od ple- 
biscita u regiji, za što se zalagao američki predsjednik Woodrow Wilson, 
talijanska okupacijska vlast, svjesna hrvatske i slovenske brojčane 
premoći, započinje progonom Hrvata i Slovenaca kako bi na taj način 
popravila etničku sliku Istre u korist Talijana i tako izbjegla negativne 
posljedice mogućeg plebiscita. Talijanski vojnici i karabinjeri, pod pri- 
vidnim opravdanjem da traže skriveno oružje, upadaju u kuće uglednih 
Hrvata i Slovenaca, u prvom redu učitelja, svećenika i pravnika. Njih 
osobno premlaćuju, a kuće im pljačkaju. Računa se da je odmah prvih 
dana nakon uspostave talijanske vlasti u Istri u internaciju odvedeno 
oko 2000 uglednih Hrvata." 

Događanja u Istri samo su bili početak realizacije jednog mnogo šireg 
koncepta: naime, talijanska je vlast, kako ona građansko-liberalna, tako 
i fašistička (od 1922), primarnim zadatkom u novopriključenim kraje- 
vima smatrala rješavanje „slavenskog pitanja". Bio je to samo eufemi- 
zam za potiskivanje odnosno radikalnu eliminaciju hrvatske i slovenske 
većine na području Julijske krajine i Istre, kao i Zadra i Lastova.” Ta- 
kav projekt nije bilo moguće realizirati bez udara po nacionalno-po- 
litičkoj eliti. „Fasci di combattimento”, osnovani 1919. godine radi bor- 
be protiv komunizma u Istri i čitavoj Julijskoj krajini, imali su primarno 
nacionalni zadatak: zastrašivanjem, prijetnjama i batinanjem onemo- 
gućiti svaki javni iskaz hrvatstva ili slovenstva.?* 

Stanje se dodatno komplicira 1921. godine, kada izbijaju krvave i ne- 
uspješne nacionalno-socijalne bune labinskih rudara (Labinska republi- 
ka) i seljaka iz okolice Pule (Proština, otuda Proštinska buna), koji su 
pružili otpor vlastima zbog zabrane uporabe hrvatskih nacionalnih obi- 
lježja, hrvatskoga jezika te napada na mještane. Otpor tristotinjak seljaka, 
koje je organizirao Ante Ciliga (1898-1992), ugušen je nakon dva mjese- 
ca, kada je selo Šegotići spaljeno, a 400 osoba privedeno. Kada su fašisti 
1922. preuzeli vlast, stanje se dodatno pogoršalo: odmah se ukidaju hrvat- 
ski razredi u školama, sljedeće godine zabranjen je hrvatski jezik u upravi, 

1925. godine i na sudu. Zabranjuju se i hrvatska društva i raspuštaju za- 
druge, nasilno se Hrvatima (i Slovencima) nameću talijanska imena i pre- 
zimena — Zakon o krsnim imenima iz 1928. godine odredio je da se mogu 
prisilno promijeniti imena i prezimena „koja vrijeđaju javnu sigurnost, 
narodni i religiozni osjećaj". Tako represivnu politiku talijanske vlasti nisu 
provodile ni u afričkim kolonijama (primjerice, u Libiji).** 

Velik broj Istrana emigrirao je u susjednu Jugoslaviju ili u prekomor- 
ske zemlje. Godine 1929. prestale su izlaziti i posljednje hrvatske novi- 
ne u Istri. Bile su to godine kada je nastao istarski antifašizam, spoj vrlo 
različitih ideoloških. etničkih. vjerskih i civilizacijskih elemenata." 

Godine 1929. organizirani su izbori na kojem je bila istaknuta samo 
jedna - fašistička lista. Kako bi rezultat bio po volji vlasti, pribjeglo se 
raznim izbornim nezakonitostima. nasilju. terorističkim akcijama, 
premlaćivanju itd. Na taj je način ispalo da je od ukupno 64.757 glasača 
na izborima samo 282 glasalo protiv fašističke liste. iako je nezadovolj- 
stvo bilo golemo. Na fašističku povorku koja je iz Berma išla na izbore 
u Pazin pucala su šestorica pripadnika revolucionarne organizacije 
TIGR (Trst — Istra — Gorica - Rijeka). Pritom je jedan od sudionika po- 
vorke ubijen. Svih šest napadača je uhvaćeno. a samo je Vladimir Gor- 
tan (1905-1929) osuđen na smrt. iako on nije bio ubojica. Ostali su 
dobili 30 godina zatvora. Gortan je postao istarski simbol borbe protiv 
talijanizacije i fašizma. Ubrzo su uslijedila nova suđenja Hrvatima i Slo- 
vencima, a teror se intenzivirao.* 

O nacionalnoj strukturi vjernika i klera najiscrpnije podatke donosi 
tajni popis iz 1933. godine. prema kojem je na prostorima koji će nakon 
Drugoga svjetskog rata pripasti Jugoslaviji tada živjelo 174.505 Hrvata, 
110.000 Slovenaca i 82.379 Talijana.” Crkva je tradicionalno. još od 
19. stoljeća. bila čuvarica nacionalnog (hrvatskoga i slovenskoga) iden- 
titeta. Logično je stoga da su sustavno bili marginalizirani i .slavenski" 
(hrvatski i slovenski) svećenici usprkos tome što je Talijana bilo oko 
22.4%. Godine 1933. na tom je području talijanskih svećenika bilo 96 
(ili 65.3%). a hrvatskih i slovenskih 51 (ili tek 34.7%). 

Procjenjuje se da je oko 75.000 Istrana izbjeglo na jugoslavenski teri- 
torij. najviše u Zagreb. potom i u druge dijelove Hrvatske i Slovenije. ali i 
na Kosovo, zahvaljujući pogodnostima koje su obećavale vlasti u nastoja- 
nju da smanje albansku većinu na tom prostoru. Stvarali su i emigrant- 
ske organizacije. a razne priredbe i manifestacije bile su obojene patriot- 
skom sentimentalnošću i nostalgijom za rodnim krajem. No. njihova je 
djelatnost ovisila o podršci koju su pružale vlasti. a one su se rukovodile 
potrebom za zahlađenjem ili. pak, poboljšanjem odnosa s Italijom.!* 
Istovremeno je mnogo Talijana doselilo u Istru, jer je parola fašista bila da 
svete granice Italije mogu čuvati samo svjesni Talijani“.!“' 

Uspostava talijanske vlasti izazvala je zastoj u ekonomskom životu. 
osobito pad industrijske proizvodnje. Veliko austrougarsko vojno brodo- 
gradilište u Puli, koje je zapošljavalo 7000 radnika. ostalo je bez 
narudžbi, pa je praktički propalo. Pula je izgubila preko trećine stanov- 
ništva — od 59.610 godine 1900. pala je na 38.591 u godini 1921. Težište 
privrednog života u Istri preselilo se u unutrašnjost, na sjever, u Raški 
bazen, gdje se vadio boksit i cementni lapor. Proizvodnja kamenog uglje- 
na u manje od četvrt stoljeća (1919-1942) se udeseterostručila (ali je po 
daleko nižoj stopi rastao broj zaposlenih). Istovremeno otvarane su i 
tvornice za industrijsku preradbu ribe.!92 

Rimskim ugovorom iz 1924. godine Rijeka je pripojena Italiji. Formi- 
rana je Riječka provincija, koja je obuhvaćala liburnijski dio Istre i dio 
slovenskoga teritorija u zaleđu. U međuratnom razdoblju lučki i trgo- 
vinski promet je stagnirao jer su nove državne granice odvajale grad od 
njegova prirodnoga zaleđa, koje mu je stoljećima gravitiralo. Naime, 
1913. u luci je prekrcano 2,1 milijun tona tereta, po čemu je Rijeka bila 
među deset najvećih europskih luka. Zbog posljedica rata, 1918. godine 
u luci je prekrcano manje od četvrtine predratnog prometa - tek 500.000 
tona, a 1922. samo 122.126 tona. Od nekada prosperitetnoga grada 
Rijeka je pretvorena u .periferni gradić fašističkog savojskog imperija". 
Od sredine dvadesetih, promet se postupno povećavao. ali je prije Dru- 
goga svjetskog rata dosegnuo svega 23% prometa ostvarenog prije 1914. 
godine.!% 

Istodobno je istočno od Rječine jačao Sušak, koji je bio unutar Kra- 
ljevine SHS/Jugoslavije. Rimski sporazum iz 1924. godine predviđao je 
u dopunskoj konvenciji osnivanje mješovite jugoslavensko-talijanske 
uprave za riječki kolodvor, kako bi se potakao prijevoz roba riječkim 
prometnim pravcem, ali od toga nije bilo veće koristi. Jugoslavenske su 
vlasti nastojale razviti sušačku luku, pa je zapravo riječka luka podije- 
ljena na dvije. Sve je to onemogućavalo da se povrate izgubljena tržišta i 
tereti. S vremenom je sušačka luka postala druga luka po količini ostva- 
renog prometa u Kraljevini SHS (nakon Splita). Iako s kapacitetom šest 
puta manjim od dijela luke pod talijanskom upravom, sušački dio ostva- 
ruje gotovo isti promet. Sušak je bio i najveće sredozemno tržište drveta 
i drvne građe. 

U Rijeci je odmah poslije rata broj stanovnika ponešto opao (Rijeka i 
Sušak zajedno imaju 1921. nešto više stanovnika nego prije rata), a po- 
tom se broj održavao na istim veličinama uglavnom zahvaljujući dose- 
ljavanju iz drugih dijelova Italije, što je bilo osiguravano visokim držav- 
nim subvencijama. Istovremeno, broj stanovnika na Sušaku raste s 
13.000, koliko je imao 1910. godine, na oko 20.000 pred Drugi svjetski 
rat, što predstavlja rast od otprilike 50%.!% 

Kao i u Istri, talijanska je vlast i u Rijeci grubo i odmah prekinula 
desetljećima na umjetan način stvaran mađarski kulturni život, a isto- 
dobno se silovito i nemilice oborila i na autohtonu hrvatsku podlogu.!% 

Zadar, koji je postao talijanska enklava u Jugoslaviji, jer su nedaleki 
Ugljan. potom i naselja u neposrednoj okolici (od Dikla na sjeveroza- 
padu, preko Polače, Murvice, Smokovića i Bibinja na jugoistoku) bili na 
jugoslavenskom teritoriju, preživljavao je krizu. Ona se očituje i u broju 
stanovnika - i dok stanovništvo Splita, Sibenika i Trogira značajno raste 
(između 1910. i 1931. Šibenik se povećava za relativno malih 12%, ali 
Split za značajnih 65%), Zadar doživljava pad broja stanovnika - 1910. 
godine bilo ih je 18.077. jedanaest godina kasnije tek 15.804, odnosno 
22,6% manje. da bi se 1931. taj broj ipak povećao na nešto preko 17 ti- 
suća (17.358).!% 

Na otocima Cresu i Lošinju broj stanovnika bio je u međuratnom 
razdoblju u malenom, ali stalnom padu (od 21.260 godine 1910, na 
18.855 dvadeset godina kasnije), ali nije moguće odrediti radi li se tu o 
iseljavanju zbog izolacije koju je prouzročila državna granica ili o iselja- 
vanju koje je u međuratnom razdoblju zahvatilo čitavu Italiju, osobito 
njezine nerazvijene dijelove. U tim procesima iznimka je Lastovo, na 
kojem broj stanovnika stalno raste (otočka populacija dosegnula je, pro- 
cjenjuje se, brojku od oko 2000 stanovnika, iako je 1931. popisano njih 
1700), jer doseljavaju Talijani iz drugih dijelova Dalmacije koji nisu 
željeli živjeti u jugoslavenskoj državi. Na otoku su započeli brojni javni 
radovi, potaknuti željom talijanskih vlasti da od otoka naprave snažno 
vojnopomorsko uporište. I u Zadru i na Lastovu fašističke su se vlasti 
služile nasilnim sredstvima kako bi promijenile etnički identitet tih 
krajeva. pa su, pored ostalog, po dekretu masovno mijenjana i prezi- 
mena.!97 

Od uspostave diktature početkom 1929. godine. politički je život u Kra- 
ljevini zapravo zamro. Ustvari. sve se svodilo na patetične izjave 
režimskih poslušnika o uspostavljenom državnom jedinstvu. 

U prve dvije godine diktature ispod naoko mirnog političkog dekora, 
tek povremeno remećenog obračunima režima s komunistima i usa- 
mljenim građanskim političarima koji su smogli snage da mu se suprot- 
stave, bujalo je sve veće nezadovoljstvo, a zaoštravala se i gospodarska 
kriza. Represija pod egidom unitarnog jugoslavenstva čak je i krugove 
sklone režimu i u Jugoslaviji i u međunarodnoj politici. uvjeravala u 
promašenost i bezizglednost situacije. Posredno je sve to prijetilo stabil- 
nosti kraljevske vlasti. Kralj je bio prisiljen na ustupke. pa je u ljeto 
1931. pregovarao sa srpskom opozicijom, potom i s Antonom Korošcem 
kao predstavnikom Slovenske ljudske stranke. O kompromitaciji režima 
govori i činjenica da na suradnju s kraljem nisu pristali čak ni uvijek 
državotvorni radikali. 

Stoga je Aleksandar bio prisiljen 3. rujna 1931. proklamacijom .na- 
metnuti, nadariti" Ustav (Oktroirani ustav). Objavio je tu vijest o desetoj 
obljetnici svoga proglašenja za kralja Srba. Hrvata i Slovenaca. Čitava je 
atmosfera trebala sugerirati kako slijedi veliki povratak na stanje prije 
1929. godine i kako se diktatura na svaki način napušta. Doduše, povra- 
tak na ustavnost se, barem u teoriji. dogodio - nestalo je otvorenog apso- 
lutizma, ali su de facto diktatura i apsolutizam preoblikovani u novo, 
tobože prihvatljivije ruho. No, temelji šestojanuarskog režima su ostali: 
integralno jugoslavenstvo i praktički ničim ograničena kraljevska vlast. 
Prema ustavu, kralj je simbolizirao .narodno jedinstvo i državnu celinu", 
što je, drugim riječima bila unitaristička ideologija i centralistički državni 
ustroj. Bile su to dvije temeljne pretpostavke funkcioniranja države na 
kojima je kralj najdosljednije inzistirao i to za njega nije mogao biti pred- 
met nikakve diskusije. još manje pogađanja. Prema Oktroiranom ustavu 
kralj je bio iznad zakona. Vlada (Ministarski savet) nije bila odgovorna 
parlamentu nego njemu - on je imenovao i razrješavao predsjednika Mi- 
nistarskog savjeta i ministre. Parlamentarizam, predviđen Vidovdanskim 

ustavom, u Oktroiranom nije postojao, a stranke koje su djelovale prije 
6. siječnja 1929. godine nisu dobile dozvolu za rad. Doduše, politička je 
djelatnost opet dopuštena, iako s velikim ograničenjima. 

Dok je do 1929. godine Narodna skupština bila jednodomna, novo- 
uređeno predstavničko tijelo sastojalo se iz dva doma: Narodne skupštine, 
koja se birala na općim izborima i Senata, čiji su članovi dijelom birani 
posredno, a dijelom ih je postavljao kralj. Tako konstituirani drugi dom 
trebao je posve osigurati apsolutnu kraljevu vlast, jer se pretpostavljalo da 
bi se Narodna skupština mogla pokatkad oteti kontroli, pa izglasati neki 
zakon ili mjeru protiv kraljeve volje, što bi onda Senat zaustavio. Tako je 
kralj ustavom određen i kao najviši organ državne vlasti s ovlastima u za- 
konodavstvu, upravi i sudstvu. Naposljetku, kralj se dodatno osigurao 
člankom 116. Oktroiranog ustava koji mu je davao pravo da u izvanrednim 
situacijama postupa mimo ustavnih i zakonskih propisa, a od Narodne 
skupštine i Senata trebao je tražiti tek naknadnu suglasnost. !% 

Jugoslavenski nacionalni unitarizam bio je i ustavom promoviran u 
službenu ideologiju. Preciznije rečeno, u ustavne odredbe o ,jednoj 
državi, jednom narodu i jednom nacionalnom osećanju". Potom na dru- 
gom mjestu: „Jugoslaviju danas sačinjava nekih devet naroda ili pleme- 
na." Posve otvoreno izražavala se želja da se od tih „devet naroda ili 
plemena (...) napravi jedna nacija". Za „jugoslovenske nacionaliste", 
kako su se promotori službene ideologije nazivali, .jugoslovenstvo" je 
bilo ,kategorički imperativ naše istorije". 

Bez obzira na egzaltirane parole o jugoslavenstvu, na isticanje velikih 
uspjeha režima na raznim poljima, osobito u prevladavanju ranijih na- 
cionalnih, plemenskih" i vjerskih podjela, donošenjem Oktroiranog 
ustava postajalo je sve očiglednije da je režim natjeran na povlačenje i 
ublažavanje diktature, ako ništa drugo, barem kao pokazivanje dobre 
volje u javnosti. Sve te aktivnosti kralja i njegova kruga zapravo su po- 
kazivale da je proces osipanja formalnog i umjetno stvaranog jedinstva 
na bazi jugoslavenskog unitarizma već poprilično odmakao. 

Nekoliko dana prije proglašenja Oktroiranog ustava (28. kolovoza) 
donesen je Zakon o nazivu i podjeli Kraljevine na upravna područja. 
Njime su, između ostaloga, ponešto izmijenjene i granice banovina. Što 
se tiče Savske i Primorske banovine, izvršene su ove preinake granica: 
kotar Čabar, koji je dotad bio u Dravskoj banovini, uključen je u Savsku 
banovinu, a kotarevi Črnomelj i Metlika, koji su bili u Savskoj, sada su 
priključeni Dravskoj banovini. I kotar Štrigova (u Međimurju) izdvojen 
je iz Savske i priključen Dravskoj banovini. 

Kotarevi Vukovar, Vinkovci, Županja, Šid i Srijemska Mitrovica izu- 
zeti su iz Drinske banovine — prva tri priključeni su Savskoj, a druga 
dva, Dunavskoj banovini. 

U Drinsku je banovinu uključen kotar Travnik, dotad u sastavu Pri- 
morske banovine. Primorskoj su banovini priključeni kotar Stolac i 
otok Korčula, dotad u Zetskoj banovini.!'? Sve su te promjene bile su- 
kladne napuštanju politike integralnog jugoslavenstva. Dok je podjela 
na banovine iz 1929. godine trebala biti svojevrsno miješanje nacija i 
vjera", po podjeli iz 1931. godine, barem na tim područjima gdje su gra- 
nice izmijenjene. vidjelo se da se od tih načela odustaje. 

Na izborima za Narodnu skupštinu potkraj iste godine istaknuta je 
samo jedna (režimska) lista, pod vodstvom premijera, generala Petra 
Živkovića. Naime, kako je na izbore mogla izaći samo ona stranka koja 
je mogla podastrijeti određen broj potpisa, ali tako da potpisnici budu 
iz svih 305 kotareva u državi, takav uvjet nije mogla ispuniti nijedna 
stranka, već samo državni aparat. Glasanje je bilo javno i usmeno, pa su 
državni službenici i mnogi drugi bili pod pritiskom da iziđu na izbore i 
glasaju po volji režima. Usprkos tome, u Primorskoj banovini izišlo je 
samo 34,4%, a u Savskoj 54,5% birača, znatno manje nego u drugim 
dijelovima zemlje (osim u Dravskoj banovini, gdje je glasalo 52.1% 
birača).!'!? 

Uoči izbora došlo je do studentskih demonstracija na Univerzitetu u 
Beogradu, prvih javnih skupova nakon gotovo tri godine. Demonstracije 
su poticali komunisti i skojevci, a bile su pokazatelj sve većeg nezado- 
voljstva javnosti političkim i ekonomskim stanjem u zemlji. Zbivanja u 
Beogradu odjeknula su i na zagrebačkom Sveučilištu.!!! 

Da bi osigurao veću podršku režimu, kralj je potakao osnivanje stran- 
ke. zapravo režimske političke formacije koja se isprva javila pod ime- 
nom Jugoslovenske radikalne seljačke demokratije (JRSD).''* Svetozar 
Pribićević je sarkastično komentirao da čak .ni glede imena režim nije 
bio originalan nego je naziv sklepao od imena stranaka na koje je bačena 
anatema” (aludirajući na ime .seljačka" i HSS te na .demokratiju" i SDS 
- op. I. G.). Stranka nikada nije održala osnivačku skupštinu niti je ikad 
na skupštini formulirala program. .Njezin je stvarni program da izvršava 
kraljeve naredbe i na svaki znak odozgo odgovara: razumijem!", zaključio 
je Pribićević.!!? U stranku su ušli i glavnu riječ imali bivši članovi Radi- 
kalne i Demokratske stranke. Ona se oslanjala na materijalnu i svaku 
drugu podršku države, od kralja do općinskih načelnika. Usprkos tome, 
nije imala većeg uspjeha u pridobijanju pristaša. Postalo je to ubrzo svi- 
ma jasno, pa je 1933. stranka promijenila ime u Jugoslavensku nacio- 
nalnu stranku (JNS). 

Iako je u državi, ponajprije u sjeverozapadnim krajevima, kiptjelo od 
neslaganja s diktaturom, bilo je mnogo onih koji su se konformistički i 
kompromiserski s njome nosili - osim već spomenute dvanaestorice 
ministara hrvatske nacionalnosti u prvoj Živkovićevoj vladi, bili su tu i 

Nikola Nikić (1885-1960), Benjamin Šuperina (1866-1946), Narodni 
klub,''* Karlo/Karla Kovačević. Ante Pavelić-zubar je tijekom tridesetih 
bio predsjednik Senata. Bilo je još Hrvata koji su iz uvjerenja ili iz kon- 
formizma podržavali diktaturu. Neki podaci govore o kojem se sloju 
radi — na izborima 1931. godine, u Savskoj banovini izabrani narodni 
poslanici imali su značajno višu obrazovnu strukturu negoli u drugim 
banovinama (čak i u Dravskoj). Iako je iz Savske banovine bilo 19,7% 
poslanika od ukupnog broja odvjetnika i javnih bilježnika koji su ušli u 
Skupštinu oni su predstavljali 36.7%.!!? 

Kako je premijer Živković zbog svih nepovoljnih trendova u državi 
(dobrim dijelom i ekonomskih) sve više postajao meta kritike, uglav- 
nom pritajene, ali i otvorene, kralj Aleksandar je morao potražiti novoga 
premijera. S njime je trebao održavati fikciju .narodnog jedinstva", ali i 
dobiti ličnost koja bi bila koliko-toliko prihvatljiva za dio unutrašnje i 
međunarodne javnosti. Međutim, najvažnije je bilo da ta osoba i dalje 
bespogovorno izvršava kraljevu volju. Stoga je u travnju 1932. za premi- 
jera postavljen dotadašnji ministar vanjskih poslova Vojislav Marinko- 
vić (1876-1935). po majci Židov koji židovsko podrijetlo nije krio (bio je 
i meta antisemitskih napada).''* No, Marinković je ubrzo. nakon svega 
tri mjeseca. zamijenjen Milanom Srškićem (1880-1937).'!7 koji je pre- 
mijer bio jedva godinu i pol, da bi na njegovo mjesto početkom 1934. 
godine došao Nikola Uzunović (1873-1954). Potkraj te godine. u tjed- 
nima nakon atentata u Marseilleu, premijer postaje Bogoljub Jevtić 
(1886-1960). 

Policijska brutalnost bila je najočigledniji pokazatelj represivnosti 
režima. Studentske demonstracije 1932. ugušene su tolikom žestinom 
da su ćak i poslanici u Skupštini prosvjedovali zbog .razularenosti“ po- 
licije.''* Režim nije prezao ni od ubojstava: pošto su u prve dvije godine 
diktature ubijani uglavnom samo komunisti. od 1931. ubijani su i drugi 
politički protivnici. Prvi je u veljači te godine na ulici. u samom centru 
Zagreba, po nalogu nekih režimskih ljudi izudaran štapom (udarac mu 
je. tvrdili su sljedeće godine u peticiji ugledni Zagrepčani, .zdrobio luba- 
nju i satro mozak“) i tako ubijen Milan Šufflay (1879). istaknuti književnik 
i historičar, član HSP-a, jedan od utemeljitelja albanistike u svjetskim 
razmjerima. Sljedeće godine napadnut je i pisac i odvjetnik Mile Budak 
(1889-1945). kasniji ministar prosvjete u NDH, ali je. iako teško 
ozlijeđen. preživio napad. No. njemu bliski ljudi tvrdili su poslije. da je 
nakon atentata Budak .postao drugi čovjek koji više nije bio psihički 
stabilan".!'? Napadači su bili poznati javnosti imenom i prezimenom. ali 
protiv njih se ništa nije poduzimalo.!'? Godine 1933. ubijen je na kućnom 
pragu Josip Predavec (1884). potpredsjednik HSS-a.'?' 

Već u travnju 1932. dogodile su se i prve proturežimske demonstra- 
cije - seljaci oko Ludbrega istakli su hrvatske zastave i parole. Pristaše 
HSS-a organizirali su slične manifestacije i u drugim sredinama (Senj. 
Kosinj u Lici. Split i drugdje). a u sukobima s policijom bilo je i mrtvih 
(primjerice u Oroslavlju u Hrvatskom zagorju). 

Ubojstvo Šufflaya i pokušaj ubojstva Budaka zgrozio je Zagreb mno- 
go više negoli druge vrste nasilja u totalitarnoj državi. Nešto više od 200 
uglednih građana. uglavnom Zagrepčana. koji se predstavljaju kao .dru- 
govi napadnutog Budaka", smoglo je hrabrosti da napišu prosvjedno 
pismo ministru, .opći protest ogorčenja i zaprepaštenja". Potpisali su. 
između ostalih, i komunisti Božidar Adžija (1890-1941) i August Cesa- 
rec (1893-1941). Ivo Politeo, teatrolog Branko Gavella (1885-1962) i 
mnogi drugi čiji su politički nazori bili posve različiti od Budakovih.'" 

Bilo je to doba jedinstva političkih struja i budućih stranaka u Hrvat- 
skoj. Na zabavi društva .Narodna uzdanica“ 1932. koja se usprkos 

nazočnosti policijskih agenata, pretvorila u proturežimsku manifestaci- 
ju, okupili su se političari najrazličitijih opredjeljenja — od liberala 
Većeslava Vildera, preko HSS-ovaca Vladka Mačeka, Ivana Pernara i Jo- 
sipa Torbara, federalista Ante Trumbića pa sve do budućeg nacional- 
socijalističkog simpatizera Stjepana Buća. Bilo je to doba kada se među 
hrvatskim intelektualcima javlja fenomen „hrvatske koncentracije".!?3 U 
prvoj polovici tridesetih, hrvatski političari vrlo različitih opcija bili su 
ujedinjeni u stavu protiv centralizma i unitarizma, dočim će od otprilike 
1935. pa do rata, suočeni s novim izazovima, ti isti biti na suprotstavlje- 
nim stranama. 

I u beogradskoj Skupštini, koju je kralj strogo kontrolirao, čak i 
državotvorni zastupnici prosvjedovali su protiv represije. Budislav Grga 
Anđelinović je 1932. govorio o tome da postoji „hrvatsko pitanje" (,ne- 
mojmo kao nojevi zabijati glavu u pesak"), što je za promicatelje unita- 
rizma bilo blasfemično, a poslanik Ivo Elegović (o. 1880-ih — 19495) je 
upozorio da „mi narodni poslanici, naročito iz hrvatskih krajeva, znamo 
iz neposrednog opažanja, da tamo u narodnom kotlu na žalost vrije i 
ključa. Ne dajmo, gospodo, da taj kotao eksplodira".!2+ 

Sva ta događanja - atentati, ali i javni prosvjedi — bili su znak slabosti 
diktatorskog režima. Režim se više nije mogao održavati na goloj sili te 
je bio prisiljen na popuštanje uzda. Bio je to osnovni razlog postupne 
obnove političkog života, čime se stvaraju i uvjeti za oglašavanje političkih 
stranaka. Glavna opozicijska snaga u Hrvatskoj, Seljačko-demokratska 
koalicija u studenom te, 1932. godine, održala je sastanak na koji su 
osim vodstva koalicije (Vladko Maček, Hinko Krizman /1881-1958/, 
Sava Kosanović /1894-1956/, Dušan Bošković /1881-1966/, Josip Pre- 
davec, Juraj Šutej, Vjećeslav Vilder) bili pozvani i nezavisni, ali vrlo 
ugledni Ante Trumbić te Mile Budak kao predstavnik pravaša. Podržao 
ih je i Svetozar Pribićević, koji je bio u emigraciji. Prisutnošću Trumbića 
i Budaka željelo se istaknuti jedinstvo hrvatske političke javnosti u po- 
stavljanju pitanja državnog preuređenja, a sam je Trumbić bio jedan od 
najaktivnijih u sastavljanju teksta deklaracije. Sudionici sastanka ogla- 
sili su se rezolucijom koja je poznata pod nazivom Punktacije Seljačko- 
-demokratske koalicije ili, još bolje, Zagrebačke punktacije. U njoj su, u 
šest točaka političkog programa, istaknuli da je narod izvor političkog 
autoriteta, a seljaštvo temelj organizacije sveukupnog života. Potom su 
oštro osudili kraljevski apsolutizam i „srbijansku hegemoniju", koja je 
djelovala destruktivno po društvo, uništavala moralne vrijednosti, imo- 
vinu naroda i njegov duhovni mir. Takvo je stanje, prema autorima rezo- 
lucije, dosegnulo vrhunac uvođenjem apsolutističke vladavine 1929. go- 
dine. Izveden je zaključak da je potrebno, vraćajući se na stanje prije 
1. prosinca 1918. kao početnu točku, preurediti državu na načelima 

složene državne zajednice bez prevlasti jednog ili više njenih dijelova 
nad ostalima.'? To je bila osnova djelovanja hrvatskih stranaka otada 
pa sve do rata 1941. godine. Tekst je objavljen i u inozemstvu, a utjecao 
je da se o tim pitanjima očituju i opozicijske stranke u drugim dijelovi- 
ma Jugoslavije koje su djelomično prihvatile program punktacija — ubr- 
zo se oglasila vojvođanska opozicija, tražeći u budućoj decentraliziranoj 
državi autonomiju i za Vojvodinu (što bi uključivalo i Srijem). Potom se 
javlja i Jugoslavenska muslimanska organizacija (.Spahine punktaci- 
je"). pa Slovenska ljudska stranka, pa Demokratska te Zemljoradnička 
stranka.!?* 

Potpuniju viziju rješenja državne krize Maček je iznio čuvenom eks- 
pertu za jugoslavensko pitanje R. W. Seaton-Watsonu: s njim je mogao 
otvoreno razgovarati, pa mu je rekao kako je izvor zabluda u uvjerenju 
da postoji jugoslavenski narod. Maček je ustvrdio kako postoje Sloven- 
ci, Hrvati i Srbi. Makedonci, po Mačeku, još nisu nacija, ali se odupiru 
velikobugarskim i srpskim agitatorima, a Crnogorcima ,priznaje“ povi- 
jesno pravo na državu iako ih ne smatra nacijom, već dijelom srpskog 
nacionalnog korpusa. Bosanskohercegovački Muslimani ,u svim narod- 
nim slojevima ne pokazuju nikakvu narodnu svijest", ali, tvrdi Maček, 
-inteligencija se priznaje danas hrvatskom". Naposljetku, Maček se pita 
-da li je bila sretna misao stvaranja same jugoslavenske države obzirom 
na činjenicu, što baš sredinom te države postoji .kobna kulturna i 
geopolitička linija (prekretnica), na kojoj je još moćno rimsko carstvo 
puklo na dvoje”.!?” Maček je predviđao da je „sam način stvaranja države 
izveden na takav način i takovim metodama koje su dovele do današnjeg 
stanja", što će „dovesti bezuvjetno do raspada države". Da bi se to 
spriječilo, Maček je vidio samo jedan put - da se „pođe natrag na ishod- 
nu točku iz 1918. godine". 

Niz rezolucija i osuda centralizma i unitarizma koje su pokrenute 
izdavanjem Zagrebačkih punktacija pokazao je da je krug nezadovoljni- 
ka bio vrlo širok, čak i u redovima srbijanske opozicije. To je i potvrda 
kako je čitava koncepcija šestojanuarskog režima (a pogotovo provedba) 
bila promašena. Drugim riječima, ideologija integralnog jugoslavenstva 
više ni na koji način nije korespondirala sa stvarnošću, a centralizam je 
bio omražen i smatran uzročnikom svih zala. No, kralj Aleksandar nije 
bio spreman priznati poraz i tako je ostalo sve do njegove smrti. 

Tih se godina u hrvatskoj javnosti sve snažnije afirmirala predodžba 
da jedan narod živi na račun drugoga. Takav se stav lako mogao namet- 
nuti, zbog toga što državnoj gospodarskoj i socijalnoj politici nije bilo 
lako odijeliti gospodarske od nacionalnih činitelja ili se posve svjesno to 
i nije htjelo činiti (kao što smo vidjeli, primjera takve prakse bilo je 
mnogo, već od samoga osnutka države - pri zamjeni novca, pri popunja- 

vanju činovničkog aparata, u agrarnoj reformi). Istaknuti ekonomist Ru- 
dolf Bićanić izračunao je da je između 1925. i 1934. godine iz državnih 
sredstava za infrastrukturu (gradnju cesta i mostova, javnih zgrada, na 
projekte elektrifikacije i uređenja voda) utrošeno u čitavoj zemlji 2,8 
milijardi dinara, od čega 9% u središnjoj Hrvatskoj i Slavoniji, a 63% u 
Srbiji. Osim toga, u tridesetima je industrijalizacija Srbije bila intenziv- 
nija negoli u drugim dijelovima zemlje. !?? 

Ubrzo nakon proglašenja diktature pravaški vođa Ante Pavelić napustio 
je Zagreb. a potom i Jugoslaviju. Prvo je stigao u Beč, potom otišao u 
Mađarsku, a odatle u Sofiju. gdje je bio svečano dočekan. U Bugarskoj. 
prilikom susreta s Ivanom Vančom Mihajlovom, vođom dijela makedon- 
ske ilegalne organizacije VMRO (Vnutarnja makedonska revolucionarna 
organizacija). potpisuje deklaraciju (Sofijska deklaracija) o uzajamnoj 
pomoći Makedonaca i Hrvata u rušenju Jugoslavije i stvaranju neovi- 
snih država Hrvatske i Makedonije. Zbog tih je aktivnosti Pavelića jugo- 
slavenski sud u odsutnosti osudio na smrt.” Iako je kasnija propaganda 
tvrdila da je ustaški pokret osnovan tada. tijekom 1929. godine. to nije 
točno. Pavelić se tek u narednim godinama počeo povezivati s radikal- 
nim nacionalistima i stvarati organizaciju, ali mu je dosuđena smrtna 
kazna pomogla da stvori karizmu nepokolebljivog borca za „našu stvar” i 
da se stavi na čelo ustaškog pokreta koji je stvoren 1931-1932. godine. 
Pavelić se konačno skrasio u Italiji. koja ga je već od 1927. godine 
podržavala u njegovoj protujugoslavenskoj politici u okvirima Mussoli- 
nijeve ekspanzionističke politike u jugoistočnoj Europi. Naime, te je go- 
dine budući poglavnik u ime HSP-a predao promemoriju u kojoj se Ita- 
liji nudila suradnja u rušenju Jugoslavije.'** Pavelić je očekivao talijan- 
sku pomoć u uspostavi i zaštiti neovisne hrvatske države, a zauzvrat je 
izrazio spremnost na teritorijalno, političko, ekonomsko i vojno prila- 
gođavanje talijanskim interesima (Mussolini je konstantno djelovao su- 
kladno onome što je izjavio po potpisu Rapallskog ugovora 1920. godi- 
ne: „Nema nikakvih iluzija: pitanje Dalmacije nije svršeno, ono je tek 
započeto, nije zaključeno, ono ostaje bolno i tragično otvoreno.").'?' U 
sljedećih 12 godina Pavelić je praktički postao pijun u rukama talijan- 
skog režima te je svoje velikohrvatske planove smjerno usklađivao s ta- 
lijanskim interesima.!3? U Rimu je 1929. godine Pavelić počeo djelovati 
pod zaštitom šefa talijanske tajne policije Ettorea Contija. Povezao se i 
sa skupinom starijih .frankovaca", okupljenih oko bivšeg austrougar- 
skog generala Stjepana Sarkotića (1858-1939) i viših časnika Ivana Per- 
čevića (1881-1947) i Stjepana/Steve Duića (1877-1934). Oni su održavali 

kontakte s Hrvatskim emigrantskim komitetom Ivice Franka (1877- 
1939, sinom pravaškog vođe Josipa), koji je razvio živu agitaciju u Austri- 
ji i Mađarskoj.'* Istodobno je Pavelić intenzivirao odnose s VMRO-om. 

Od trenutka kada je emigrirao, Pavelić je nastojao izgraditi ustašku 
organizaciju. Prve je uspjehe postigao tek početkom tridesetih godina. '™ 
Otada okuplja emigrante (njih nekoliko stotina) u Austriji, Njemačkoj, 
Mađarskoj i najviše u Italiji. U nekima od tih zemalja osnovani su i logo- 
ri u kojima su se pripadnici pokreta uvježbavali za borbu u domovini 
(odnosno, za buduće terorističke akcije). Prvi logor organizirao je 1931. 
Gustav Perčec u Janka Puszti kod Nagykanizse u jugozapadnoj Mađar- 
skoj: logor je postao poznat stoga jer su iz njega regrutirane osobe pove- 
zane s marsejskim atentatom iz 1934. godine. 

Prvi logor u Italiji organiziran je u malom planinskom selu Bovegno 
kod Brescie. Kasnije je logor preseljen u dolinu Borgo Val di Tara južno 
od Parme. gdje se sredinom 1933. nalazilo već skoro 300 ustaša. Sve se 
odvijalo u tajnosti, a eventualne selidbe obavljane su, u pravilu. noću.!'5 

Tridesetih godina Pavelić se pokušao povezati i s Njemačkom, odno- 
sno s Gestapom i vodećim krugovima NSDAP-a. Međutim, interesi Tre- 
ćeg Reicha u Jugoistočnoj Europi bili su tada ponešto drugačiji od inte- 
resa Italije i Mađarske - primarno usmjereni na učvršćenje političkih 
kontakata s Jugoslavijom i realizaciji ekonomskih interesa na tom pro- 
storu. Postojali su neki kontakti njemačkih sigurnosnih službi s usta- 
šama, ali su oni bili prvenstveno obavještajne. a ne političke prirode.: 

Pavelić je nove pristaše nastojao vrbovati i među hrvatskim radnici- 
ma emigrantima u Belgiji. Nizozemskoj. Francuskoj te SAD-u i Južnoj 
Americi, ali je uspjeh bio skroman.!?*“ Početkom 1937. godine u Italiji je 
bilo 510 pripadnika ustaškog pokreta. većinom interniranih na Lipar- 
skim otocima i u južnotalijanskim gradovima. Najvećim su dijelom bili 
seljačkog podrijetla (68%. odnosno 337 od 496). Osim njih brojni su bili 
radnici (15%). dok je mornara, studenata, trgovaca, oficira. novinara i 
-ostalih" sve zajedno bilo jedva 16%. Brojni su bili nepismeni te su tek u 
ustaškim logorima dobili osnovno obrazovanje." U Mađarskoj je bilo 
otprilike 300, najviše do 400 organiziranih ustaša. Sve u svemu. prije 
1941. nije moglo biti više od tisuću aktivnih ustaških emigranata. '>° 

Ujesen 1932. godine, skupina Hrvata pridošlih iz emigracije i na- 
oružanih iz Italije. po odobrenju samoga Pavelića. uz pomoć nekoliko 
domaćih pristaša novoosnovanog ustaškog pokreta. napala je u ličkom 
selu Brušani žandarmerijsku stanicu. Taj je događaj poznat kao Velebitski 
ustanak (ili Lički ustanak). a ustaški ga je pokret smatrao formalnim 
rođenjem svoje organizacije. Žandari nisu imali gubitaka. a ustanici su se 
nakon neuspješnog napada povukli. Pri povlačenju, jedan od napadača na 
stanicu je ubijen. Napadači su se nadali da će njihova akcija potaknuti šire 


144 


Doba integralnog jugoslavenstva. klizanje u katastrofu (1929-1939) 


i masovnije akcije koje bi prerasle u ustanak protiv države. ali je sve kre- 
nulo naopako. Policija i vojska - ukupno 1400 žandara i tri bataljona voj- 
ske - poduzele su široke akcije da uhvate sudionike. Proglašen je i policij- 
ski sat. Većina ustanika je pohapšena, a neki su pobjegli u inozemstvo 
(glavni organizator akcije Andrija Artuković /1899-1988/ otišao je u Zadar 
nekoliko dana prije akcije). Hvatani su i seljaci koji su navodno pomagali 
ustanicima; u jednom trenutku u zatvoru se našlo preko 150 ličkih selja- 
ka. Prilikom hapšenja bilo je i mrtvih i ranjenih. Osmorica kojima je na- 
vodno dokazano sudjelovanje ili pomaganje ustanka osuđeni su na ukup- 
no 91 godinu zatvora. jedan na smrt (kasnije je kazna promijenjena u 
doživotni zatvor) te jedan na doživotni zatvor. U ustaškoj je propagandi 
Velebitski ustanak pretvoren u legendu. dočim su ga neki istraživači sma- 
trali .diletantski izvedenom akcijom". Državni teror se nastavio i u sljedećim 
mjesecima: samo tijekom 1933. kao „hrvatski ustaše i nacionalno revolu- 
cionarni elementi“ osuđeno je 159 osoba - petorica na doživotni zatvor. 
dvojica na smrt (u odsutnosti), ostali na ukupno 665 godina robije.!+* 

Brutalno gušenje nacionalnih sloboda i identiteta izazvalo je i eks- 
tremne nacionalističke reakcije. U Glavnom ustaškom stanu u Italiji Pa- 
velić je 1932. objavio prvi broj lista Ustaša - vijesnik hrvatskih revolu- 
cionaraca. U njemu se, kao i u nekim drugim dokumentima. zagovaraju 
najradikalnije metode borbe za neovisnu Hrvatsku. uključujući i terori- 
zam: .U borbi za svete ciljeve sva su sredstva dopuštena. pa i ona 
najstrašnija" i da će glavno od tih sredstava biti nasilje koje nagovješćuje 
i teror: .NOŽ. REVOLVER. STROJNA PUŠKA I PAKLENI STROJ. to su 
idoli, to su zvona, koja će navijestit osvit zore i USKRSNUĆE NEZAVI- 
SNE DRŽAVE HRVATSKE", kaže se u uvodniku s potpisom .Poglavnik“ 
u prvom broju Ustaše iz veljače 1932. godine.'*! Oko noža. koji se u 
redoslijedu oružja navodi na prvom mjestu, stvara se u ustaškom po- 
kretu (ali i kod četnika, koji su im mnogim ideološkim elementima, pa 
i po ovom. vrlo bliski) sljedećih godina svojevrstan kult (koji prerasta u 
mit). Nož (ili bodež) postaje jedan od .ustaških znamena”, .vjekovno 
sredstvo za obračun s neprijateljem. Ne nose ustaše bodež radi nakita, 
nego radi njegove važnosti u tijesnoj borbi".'** Doduše, u to doba. doba 
ranih tridesetih. posjedovanje i upotreba noža trebala je iskazati osobnu 
hrabrost. ali već se moglo i iz takvih stavova zaključiti da se počinju 
stvarati i planovi u kojima će nož biti upotrijebljen u masovnim zločinima. 
Od ljeta 1932. pripadnici ustaške organizacije podmeću bombe na ko- 
lodvorima ili u policijskim stanicama (u Osijeku, Koprivnici, Goli) u 
kojima je bilo mrtvih i ranjenih civilnih žrtava. Ubijen je i bivši ministar 
Mirko Neudorfer.!+ 

Prema iskazu Ljube Miloša neki ustaše već su u emigraciji na Liparima 
-S Pavelićem razgovarali o tome kako će iskorijeniti Srbe u Hrvatskoj [...] 

kako će sami izazvati pobune među Srbima ukoliko se Srbi ne budu sami 
bunili, te na taj način bi našli razlog za likvidaciju istih".'** U takvom, 
agresivnom duhu ustaška glasila tijekom desetak godina u emigraciji 
raspiruju i kult osvete i mržnje. Opsjednutost krvlju i nasiljem ubrzano 
dosižu mitološke razmjere, stvarajući plodno tlo za genocidne zločine u 
NDH. Tako su ustaše u logorima na Liparima bili sustavno indoktrinira- 
ni u osvetničkom duhu i uvježbavani za terorističku aktivnost. Organi- 
zatori i počinitelji prvih masovnih pokolja u NDH i zapovjednici prvih 
„logora smrti", uključujući i jasenovačke logore, bili su u velikoj većini 
bivši internirci s Lipara. 

Iste godine u Ustaši pod naslovom .Treba klati" piše: „Ono što pije 
krv hrvatskog naroda treba poklati da se više nikada to zlo u hrvatskoj 
sredini ne pojavi.” U narednim brojevima istoga lista, najčešće u Po- 
glavnikovim uvodnicima i člancima Mije Babića (1903-1941. inače 
Pavelićev čovjek za specijalne zadatke, koji je u logoru na Liparima ubio 
blizu dvadeset ustaša koje je vođa sumnjičio za nelojalnost), stoji da .se 
ustaška vojska bori da iz Hrvatske iztriebi nametnike šićardžije". da 
„treba krvlju oprati ljagu", da „kad krv poteče bit će je na potoke". da će 
se „kapljice krvi pretvoriti u čitave mlazove i rijeke, jer će dušmanska 
krv teći mlazovima i rijekama, a bombe će im sijati kosti kao vjetar plje- 
vu”, jer „svaki ustaša čeka na poziv (...) da se svom dušom i tijelom baci 
na neprijatelja, da ga kolje i satire", a .glavnu će riječ voditi požrtvovnost, 
revolveri. bombe i oštri bodeži hrvatskih ustaša, koji će čistiti i rezati 
sve trulo sa zdravog tijela hrvatskog naroda." U rujnu 1932. već se ver- 
zalom poziva .PRIKO DRINE OTJERATI PSINE" i mjesec dana poslije 
slavi se serdar koji .Gdjegod stiže i Srbe pristiže/Trag života svakuda im 
briše“.!* 

Godine 1933. Mile Budak objavljuje poslije često spominjane stihove 
-Bjež'te psine preko Drine!"!*7 Bili su to slogani koji su pokazivali i protu- 
srpstvo pokreta (osim antijugoslavenstva). Ono što nije htio napisati ili 
reći u javnosti. Pavelić je govorio u zatvorenom krugu: Ante Brkan, u 
prvoj emigraciji .poglavnikov pobočnik", na saslušanju 1951. navodi da 
je 1934. godine u Torinu „Pavelić rekao da valja sve neprijatelje poklati. 
i to sve Srbe, Židove i Cigane”. Brkan tvrdi da je Paveliću tada prigovorio 
da je to .nemoguće kada u hrvatskim zemljama ima 25% Srba”. ali je 
„Pavelić ostao odlučno pri svome".!+# 

Radikalizam spojen s ratobornošću najavljivao je zapravo rat u ko- 
jem neće biti milosti za neprijatelja. Takvim je ustaškim najavama pogo- 
dovao i mecena ustaškog pokreta Benito Mussolini koji je 1932. objavio 
temeljni tekst fašističke ideologije. Doktrinu fašizma: .Fašizam ne vje- 
ruje niti u mogućnost ni u korisnost trajnog mira. Dakle. odbacuje paci- 
fizam. koji nosi u sebi odricanje od borbe i strah od žrtvovanja [...] 

Samo se ratom podižu na najviši stupanj napetosti sve ljudske snage. 
Narodi koji su spremni suočiti se s ratom stječu pečat plemenitosti." 

Sljedeće godine objavljena su Načela hrvatskog ustaškog pokreta. U 
njima se zagovara nacionalna isključivost (ekskluzivizam), odnosno 
odlučivanje o državnim i narodnim poslovima ograničava se na one koji 
su .po koljenu i po krvi članovi hrvatskog naroda“. U točki 12. Načela 
tvrdi se da „tko u Hrvatskoj ne potiče od seljaka. u 90 od 100 slučajeva 
je nehrvatskog porijekla i krvi".'** Osim nacionalnog ekskluzivizma koji 
se može povezivati makar i s neizravnim utjecajem nacizma i fašizma. 
ovdje najavljeni ideal „seljačke države“ odražava duboku nesposobnost 
Pavelićevih pristaša da shvate i prihvate suvremene društvene promje- 
ne. Oni teže da u društveni život vrate .nevinost jednostavnog života“. 
što je bio povijesni i društveni anakronizam. Tako su anakronizmi uz- 
dignuti u vrijednosti koje predstavljaju .vječnu“ posebnost naroda. Niti 
Pavelić, niti njegovi najbliži suradnici. nisu imali nikakvu koncepciju o 
tome kako potaknuti društveni i ekonomski razvitak. 

Sljedeća temeljna ideološka odlika ustaškog pokreta jest državno- 
pravni historicizam. drugim riječima, oslanjanje na hrvatsko povijesno 
državno pravo i polaganje prava na sve teritorije koji su nekad uistinu 
ili navodno pripadali Hrvatskoj ili bili naseljeni Hrvatima. pa i više od 
toga. Ustaški ideolozi su u hrvatski etnički prostor uključivali i BiH. ali 
i Sandžak, Srijem i Bačku. Zalagali su se za bezuvjetno odbacivanje sva- 
ke državnopravne veze s drugim jugoslavenskim narodima. Već u tekstu 
objavljenom 1929. godine u SAD-u Pavelić je tvrdio da je .uzpostava 
hrvatske države“ preduvjet _trajnog mira na Balkanu". a to je potkreplji- 
vao tezom da .s Beogradom nije moguće“. Potom je nizao dokaze o sva- 
kovrsnom izrabljivanju Hrvata. pa da stoga .hrvatski narod želi: Proč od 
Beograda".'* Pavelić i njegovi sljedbenici negirali su čin ujedinjenja iz 
1918. godine te su rijeku Drinu smatrali granicom dvaju svjetova. 
istočnoga i zapadnoga (kako je to još dvadesetih godina objasnio Milan 
Šuflay).'"' Da bi se negirala veza s drugim Slavenima. osobito sa Srbi- 
ma, podržavala se i (besmislena) gotska teorija o podrijetlu Hrvata.!?* 

Od fašizma i nacizma ustaše su. osim nacionalne isključivosti i 
veličanja države. preuzeli i glorificiranje ratne opcije za ostvarenje 
političkih ciljeva. negativan stav prema komunizmu, socijalizmu i za- 
padnoj (liberalnoj) demokraciji.'"* kao i koncepciju vođe (Fiihrera. Du- 
cea) kojem se kao nositelju vrhovne vlasti duguje bezuvjetna poslušnost. 
Stoga su svi koji su željeli postati članovi pokreta morali položiti prise- 
gu. Njome se zaklinju .Bogom svemogućim i svime što mi je sveto da ću 
se držati ustaških načela", što. između ostaloga. znači i da će .bezuslov- 
no izvršavati sve odredbe Poglavnika". Onaj. koji je prisizao, potvrdio je 
i da ako se .ogriješi o ovu zakletvu... ima me stići kazna smrti".'>* 

Bilo je pojedinaca, pa i čitavih grupa koje su pristale uz takve eks- 
tremne ideje. Prvenstveno se radi o radnicima i seljacima koji su bili 
nacionalistički usmjereni. Gotovo u pravilu bili su prva generacija dose- 
ljenika u gradove ili seljaka koji su se upoznali sa životom grada; obično 
su potjecali iz „pasivnih krajeva", osjećali se odbačeni od ,sustava". Sto- 
ga su se dali privući desnim (ali i lijevim) parolama. Njihov se pogled na 
svijet i potom ideološki stav izgrađivao u vrijeme snažnog razvoja kapi- 
talizma sa svim njegovim lošim posljedicama po radne slojeve, !55 te per- 
manentne agrarne krize u vrijeme kada se sve više seljaka zadužuje i 
propada. Prvenstveni uzrok takvog stanja bio je, prema njihovu mišlje- 
nju, u „srpskoj hegemoniji". Bilo je tu i užih grupa koje su smatrale da 
ih je jugoslavenski režim teško oštetio; naprimjer, nekadašnji časnici 
austrougarske vojske (poput Slavka Kvaternika, Sarkotića, Perčevića, 
Duića i drugih) koji su ostali bez posla te muslimanski begovi kojima je 
agrarnom reformom oduzeta zemlja.!56 

Ustaška se ideologija obraćala malom čovjeku, nudila mu je sigur- 
nost .narodne zajednice" u teškim, kriznim vremenima. Zauzvrat je 
tražila odricanje od individualiteta - ,dužnost i odgovornost prema cje- 
lini imadu biti temeljem svake djelatnosti u posebničkome (privatnome) 
životu svakog pojedinca, člana hrvatskog naroda".!'57 Biti „član hrvat- 
skog naroda" odnosno pripadati .hrvatskoj narodnoj zajednici" doslo- 
van je prijevod njemačke riječi Volksgemeinschaft — u nacističkoj ideo- 
logiji uspostava svojevrsne „narodne zajednice" jest glavna svrha naci- 
stičke revolucije, središnji cilj čijem se ostvarivanju trebaju posvetiti sve 
snage. U Volksgemeinschaft su uključeni svi rasno superiorni Germani 
(u slučaju „hrvatske narodne zajednice" svi Hrvati): u takvoj zajednici 
razlike u stranačkom opredjeljenju, u socijalnom i u imovinskom statu- 
su postaju nebitne. Njih nadvladava duh rasne sloge.!?? 

Godine 1934. ustaše su, zajedno s makedonskim nacionalistima, or- 
ganizirali atentat na kralja Aleksandra u Marseilleu, dok je bio u 
službenom posjetu Francuskoj. Značajno mjesto u organizaciji imale su 
i talijanske i mađarske tajne službe. Bio je to najspektakularniji .uspjeh" 
VMRO-a i ustaškog pokreta prije osnutka NDH.!?? 

Nakon atentata u Marseilleu izbio je i međunarodni skandal, jer se 
saznalo da je Italija potpomagala organizacije koje su stajale iza atenta- 
ta. prvenstveno ustaše. Stoga je talijanska vlada bila prisiljena hapsiti 
ustaše — dio je zatvoren, dio konfiniran u logore. Uhapšen je bio i Ante 
Pavelić, koji je bio neposredno uključen u organizaciju atentata. U zatvo- 
ru je proveo gotovo dvije godine.!*? 

U samoj Hrvatskoj ustaški pokret je pokrenuo vrlo malo aktivnosti 
(osim što je organizirao već spomenute terorističke akcije). Pavelićev 
bliski suradnik Vladimir Singer (1908-1943) organizirao je 1932. de- 

monstracije protiv kralja Aleksandra, a sljedeće godine pokrenuo je i 
uređivao Našu grudu, omladinski list za suvremena pitanja. prvo usta- 
ški orijentirano glasilo u zemlji. Ono je otvoreno promicalo neke ele- 
mente nove, profašističke i pronacističke ideologije uklopljeno u hrvat- 
sku stvarnost. Izašla su samo dva broja Naše grude. oba su bila zabra- 
njena. a Singer je ubrzo potom emigrirao u Beć.!*! 

Aktivnosti su donekle intenzivirane od 1934. godine. No. ni tada se 
organizacija nije razvila, a listovi i brošure pod njihovim utjecajem nisu 
dosezali veće naklade. Na snazi je ustaška organizacija dobila 1937. 
godine kada se premijer Stojadinović dogovorio s talijanskom vladom 
da će dio ustaša biti amnestiran. pa da se może vratiti u Jugoslaviju. Od 
kraja 1937. do polovine 1939. godine oko 260 ustaških emigranata. od 
kojih je najpoznatiji bio Mile Budak. vratilo se u domovinu. Tako je u 
Italiji ostalo manje od 300 emigranata.’ Stojadinović je računao da će 
lakše kontrolirati pokret. a istovremeno i da će HSS-u priskrbiti neu- 
godnog protivnika zdesna. Naime. policija je ustaše progonila. ali im je 
prešutno i dopuštala djelatnost ako je to škodilo popularnosti HSS-a 
(primjerice. premijer Stojadinović se 1938. u Italiji susreo s Budakom. 
koji se potom vratio u Jugoslaviju: prije izbora 1938. raspačavanje 
Pavelićeva proglasa o bojkotu izbora 1938. događalo se uz prešutnu su- 
glasnost, ako ne i pomoć policijskih službi). Budak je počeo izdavati list 
Hrvatski narod u kojem je nemilice napadao Mačeka i HSS - primjeri- 
ce. zbog farkašičkog sporazuma list tvrdi da nas „hvata tuga i sram”. 
Komentirajući sporazum Cvetković-Maček. Budak ističe da _HSS radi 
što dalje to gore na našu narodnu štetu i sramotu. Dokle? Radit će do 
onog časa - dok ih ne otjeramo. Nema tu mjesta liječenju niti čekanju 
njihova popravka“. Tvrdio je i da Maček „poslovično pogrešno gleda" na 
međunarodnu politiku. budući da. navodno. smatra kako je najpreča 
zadaća hrvatskoga naroda da spašava jugoslavensku koncepciju.!*# 

Pavelić je već u počecima pokreta pokazao da će biti nemilosrdan i 
prema najbližim suradnicima: godine 1935. dao je ubiti Gustava Perčeca. 
jer je njegova djevojka Jelka Pogorelec pobjegla iz Janka Puszte te u 
zagrebačkim Novostima objavila niz neugodnih informacija o Perčecu. 
Janka Puszti i boravku u ustaškoj emigraciji.’ 

Međutim, ideje nacionalnog ekskluzživizma imale su odjeka u odre- 
đenim krugovima, osobito među desno orijentiranom hrvatskom inteli- 
gencijom, ponajviše u Zagrebu. Studenti desne orijentacije (.frankovci", 
koji će kasnije uglavnom pristupiti ustaškom pokretu) postupno su, 
ponegdje već sredinom tridesetih, preuzimali vodstvo u središnjem 
akademskom društvu _August Šenoa", zatim i u društvu .Eugen Kva- 
ternik" te u raznim stručnim klubovima po fakultetima. Potkraj 1937. i 
u početku 1938. godine pristaše ustaške orijentacije infiltriraju se i u 

druga društva i institucije. Djelovali su u katoličkim organizacijama 
(.Križari", „Domagoj”), a pristaše su nalazili i među omladinom u .Hr- 
vatskom junaku” i na Sveučilištu. Petar Milutin Kvaternik, brat Slavka 
Kvaternika, bio je u vodstvu „Hrvatskog radiše”. Ustaški orijentirani in- 
telektualci postajali su sve utjecajniji i u Matici hrvatskoj, čiji se pred- 
sjednik Filip Lukas isticao jasno formuliranim antisrpskim i anti- 
komunističkim stavovima. Matičin časopis Hrvatska revija očito je 
napuštao dotadašnju liberalnu orijentaciju. Članovi -Augusta Šenoe" za- 
jedno s nekim članovima zadruge .Ante Starčević" izdavali su pod ra- 
znim imenima ilegalne ustaške novine, koje su bile odmah zabranjivane, 
a aktivni izdavači bile su i razne desničarske skupine na Sveučilištu.!# 

Matica hrvatska objavila je 1936/7. godine knjižicu Današnja Njema- 
čka Ernesta Bauera (1910-1995), publicista i kasnijeg diplomata u 
službi NDH: autor pohvalno piše o Hitleru te veliča nacionalsocijalizam: 
"Miješanje rasa je škodljivo po državu. Država mora nastojati da se pod 
svaku cijenu u braku sačuva svježa i čista krv. Rasa mora biti u središtu 
sveopćeg života."'* Zagrebački Hrvatski dnevnik tvrdio je da "čitalac 
stječe utisak kao da čita kakav službeni izvještaj njemačke vlade", a 
Nova Riječ smatra da se tim izdanjem .Matica hrvatska ... degradirala 
na razinu propagandističkog zavoda“.!97 

Zbog sve jačeg utjecaja nacionalističke desnice u Matici, vlasti Bano- 
vine Hrvatske su početkom 1941. u Maticu hrvatsku uvele komesarijat 
koji je raspušten nakon proglašenja NDH. 

Desni krugovi u Hrvatskoj, koje smo opisali, bili su relativno uske 
skupine prije negoli široko organizirani društveni pokret. lako tridese- 
tih godina formalno nisu bili dio ustaškog pokreta ni u zemlji ni u ino- 
zemstvu, u ustaškoj su ideologiji i potom u uspostavi NDH dijelom ili u 
potpunosti ispunili svoje ideološke i političke ciljeve. Međutim, promičući 
ekstremne ideje, ponajprije nacionalnu i vjersku nesnošljivost (ali uglav- 
nom ne i nasilje kao metodu političke borbe), stvarali su tijekom tride- 
setih u javnosti atmosferu u kojoj će ustaški zločin biti moguć. 

Jačanje desnih tendencija bio je fenomen karakterističan i za Europu 
u cjelini, pa i za druge jugoslavenske sredine. Početkom 1935. godine. 
koji mjesec nakon atentata na kralja Aleksandra. spajanjem različitih 
unitarističkih skupina stvara se pod vodstvom Dimitrija Ljotića .Jugo- 
slavenski narodni pokret Zbor". Organizacija je bila pod snažnim ideolo- 
škim utjecajem nacionalsocijalizma i fašizma, prihvaćala je rasnu teori- 
ju, antisemitizam i antikomunizam. Zbor je imao i svoj organ - Buđenje, 
list za politička, nacionalna i društvena pitanja koji izlazi u Velikom 
Bečkereku (danas Zrenjanin u Vojvodini). Cilj lista je .jugoslovenski 
nacionalistički renesans”, a bliskost desnom ekstremizmu nimalo se ne 
skriva. Ljotić se već tada, a kako je vrijeme prolazilo, sve otvorenije i 

agresivnije, legitimirao kao pristaša Hitlera i vjeran sljedbenik hitlerov- 
ske ideologije (uostalom, on se, po vlastitu priznanju, dopisivao s Hitle- 
rom). Svaki član Zbora pristupanjem u organizaciju .gubi svoju ličnost" 
te više iz nje ne može izaći“. Prihvaća se teza da pojedinac nije ništa. a 
da je kolektivitet sve (zajednica nije prost zbir svojih članova, već je 
biće više vrste"). lako agresivan i glasan, Zbor je, baš kao i ustaška or- 
ganizacija, uspio okupiti mali broj simpatizera (na izborima 1935. do- 
bio je 35.549 glasova ili svega 1,2%).!% 

U listopadu 1934. godine kralj Aleksandar je krenuo u posjet najvažnijem 
jugoslavenskom savezniku - Francuskoj. Po dolasku njegova broda u 
Marseille, za svečanog dočeka u gradu, na njega je pucao makedonski 
nacionalist Veličko Georgijev Kerin. Uz kralja, ubijen je i francuski mi- 
nistar vanjskih poslova Jean-Louis Barthou. Atentatora je policijska 
pratnja odmah uhvatila i ubila. Sukladno slici koju je sam i koju su 
drugi širili za Aleksandrova života, naime, da je sav posvećen brizi i 
radu za državu, nakon atentata se proširila priča kako su posljednje 
kraljeve riječi bile ,Čuvajte mi Jugoslaviju". No, kralj je izdahnuo na licu 
mjesta, a i fotografija njegova samrtnoga grča snimljena odmah nakon 
atentata prilično je čvrst dokaz da on nakon pucnjeva vjerojatno ništa 
nije više rekao.!%# 

Atentat su organizirali makedonski nacionalisti zajedno s ustaškom 
organizacijom iz koje su se posebno angažirali Vjekoslav Servatzy. Eu- 
gen Dido Kvaternik (1910-1962), kao i sam Ante Pavelić - sami su ustaše 
govorili da je progovorio ,ustaški samokres". Značajno mjesto u tome 
poslu imale su i talijanske i mađarske tajne službe. ° 

Na vijest o ubojstvu kralja Aleksandra u Jugoslaviji je proglašena tro- 
dnevna žalost. Kraljevo tijelo bilo je dopremljeno brodom u Split te je 
preko Zagreba prebačeno u Beograd i na Oplenac (brdo na čijim se pa- 
dinama nalazi šumadijski grad Topola, 70 km južno od Beograda), gdje 
je pokopano. U Zagrebu su građani, mnogi stoga što je tako bilo 
određeno, „prisustvovali posljednjem dolasku preminulog Kralja u Za- 
greb i poklonili se Njegovu mrtvom tijelu". Putovalo se masovno i na 
sprovod u Beograd, a u sljedećim godinama svojevrsna je legitimacija 
jugoslavenske pravovjernosti bilo hodočašće na kraljev grob na Ople- 
nac.!7! 

Nema sumnje da je kraljeva nasilna smrt, baš kao i atentat na hrvatske 
zastupnike u Narodnoj skupštini 1928. godine, teško opteretila politički 
život, „otežala modernizaciju Jugoslavije kao države, a pogotovo kao 
društva".!72 Baš kao i atentat na Stjepana Radića i njegove suradnike, i 
ovaj je atentat obilježio dubinu raskola između Srba i Hrvata - možda ne 

Pripadnici ustaške organizacije i VMRO-a izvršili su 9. listopada 1934. atentat na kralja Aleksandra 
Karađorđevića u Marseillesu, prilikom njegova službenog posjeta Francuskoj. Prema pisanju novina, 
posljednje kraljeve riječi bile su: ,Čuvajte mi Jugoslaviju." 


toliko u politici. koliko u emocionalnom smislu i na razini pučkih mitolo- 
gija. Dugo su godina u nacionalnim memorijama ove dvije tragedije bile 
jedan od ključnih argumenata da se ..s njima više ne može“. Obilježavajući 
dan atentata, u sljedećim godinama organizirane su državne komemora- 
cije koje su imale dijelom funkciju konfrontacije s hrvatskim nacionalisti- 
ma. Doduše, i u toj konfrontaciji bilo je iznimaka - prvenstveno, radi se o 
mnogim Srbima u Hrvatskoj koji su se 1928. solidarizirali sa svojom 
sirom domovinom Hrvatskom i slijedili politiku SDS-a. S druge strane, 
Hrvati skloni jugoslavenskoj opciji (kojih je tada ipak bilo manje negoli 
tijekom dvadesetih, a s vremenom, kako se približavao Drugi svjetski rat. 
sve manje) na vijest o marseilleskom atentatu također su žalovali. Primje- 
rice. trideset je mladića iz Smokvice s Korčule izražavalo žalost za ubije- 
nim kraljem tako da su šest mjeseci puštali brade.!73 

Aleksandar je za sobom ostavio tri sina, od kojih je najstariji bio 
jedanaestogodišnji Petar. Umjesto malodobnog Petra, kraljevsku su vlast 
preuzeli namjesnici - Aleksandrov bratić, knez Pavle Karađorđević 


153 


Hrvatska 1918-2008. 


(1893-1976), senator i ministar prosvjete Radenko Stanković te ban 
Savske banovine dr. Ivo Perović. Vlast je de facto pripala knezu Pavlu, 
jer su druga dva namjesnika svedena na .prisutne građane"; Svetozar 
Pribićević, tada već u emigraciji, smatrao je Perovića, inače podrijetlom 
iz Arbanasa kod Zadra, .običnim policijskim siledžijom, ono što Fran- 
cuzi zovu la brute”. Pribićević tvrdi da .većina zemlje za Perovića nije 
znala da postoji dok nije postao regent i nema nikakva ugleda ni 
poštovanja".!'"* Pribićević je malo pretjerao, Perović je bio član Radikal- 
ne stranke, kasnih dvadesetih bio je veliki župan Splitske oblasti, a pri- 
je 1931. godine, baš kao što Pribićević ističe, bio ministar unutarnjih 
poslova i vjerojatno su ga mnogi poznavali, uglavnom po zlu. Od početka 
1931. ban je Savske banovine te je u tom svojstvu uglavnom ostavljao 
blijed dojam - posjećivao je kao gost studentske plesove, otvarao škole 
(primjerice, u Lekeniku, gdje je održao „lijep govor“), a osobno je progla- 
sio otvorenim gimnazijski kompleks u Križanićevoj ulici u Zagrebu. Na 
ploči postavljenoj u spomen izgradnje gimnazije uklesano je tada njego- 
vo ime, kako bi otišlo u vječnost. No, ploča je zasigurno skinuta 1941, 
kada je propala i monarhistička Jugoslavija, a sam Perović je 1949. 
zbog dotadašnjeg rada (poglavito kao regent) osuđen na 11 godina pri- 
nudnog rada. Umro je u zatvoru.'? 

Knez Pavle bio je u načelu blizak idejama zapadne demokracije. ali je 
istovremeno tražio načina da u zemlji očuva unitarno jugoslavenstvo. U 
sljedećim godinama bio je suočen s vrlo jakim unutarnjim i vanjskim 
pritiscima. Nastojeći na svaki način Jugoslaviju održati izvan rata koji 
se ubrzano približavao, počeo je raditi kompromise nauštrb demokraci- 
je, pa će stoga biti popustljiv prema desničarima i nacistima. Istovreme- 
no, Pavle Karađorđević ni izbliza nije stekao karizmu svoga bratića 
Aleksandra, pa ni situaciju u državi nije mogao tako neposredno kon- 
trolirati. 

Knez Pavle se, odmah po dolasku na vlast, suočio s nezadovoljstvom 
javnosti i zahtjevima opozicije za preuređenjem države. Polovinom stu- 
denoga 1934. godine 39 istaknutih javnih radnika (između ostalih i nad- 
biskup Antun Bauer, nadbiskup-koadjutor Alojzije Stepinac, odvjetnik 
Ivo Politeo. historičar Ferdo Šišić, dr. Svetozar Ritig, publicist Milan 
Ćurčin, bivši ministar Želimir Mažuranić, prof. Albert Bazala, bivši ban 
Ivo Tartaglia (1880-1949), kipar Ivan Meštrović. bivši zagrebački grado- 
načelnik Ivo Krbek i drugi) potpisalo je Zagrebački memorandum i pre- 
dalo ga Kraljevskom namjesništvu. Tekst Memoranduma je .jednosta- 
van, opći: zakonitost, čovječnost, istina i pravda". Potpisnici prosvjeduju 
protiv politike koja se odnosi prema Hrvatima zlonamjerno kao da su 
oni u većini protiv jugoslavenske države („neistina je da ima dosta Jugo- 
slavena, naročito među Hrvatima, koji su proti državi“). Ustaje se protiv 

monopola jedne stranke i traži koncentracija .svih narodnih snaga". za- 
htijeva se .punu zakonitost pa makar i sadanjih strogih zakona“. ali da 
se „primijeni jednako prema svim građanima bez razlike“ te da se .po- 
stepeno prijeđe njihovu ublažavanju". Da se pusti na slobodu Vladka 
Mačeka i da se drugima podijeli široka amnestija. da se ne dopusti dje- 
latnost poluvojnih organizacija, da se javno glasanje promijeni u tajno. 
da se na najviše položaje postavljaju ljudi koji bi bili jamstvo za proved- 
bu promjena te da se postupno nađu trajnija rješenja otvorenih državnih 
problema.'“ Iako je Memorandum poslan diskretno na Dvor. potpisnici 
su doživjeli javne napade i objede (da su. primjerice. distribuirali tekst 
konzulima u Zagrebu). Najvažnija je bila reakcija srbijanske opozicije: 
više od četrdeset beogradskih političara i javnih radnika. predvođenih 
Slobodanom Jovanovićem (1869-1958). jednim od vodećih srpskih in- 
telektualaca i bivšim predsjednikom SANU-a. pozdravilo je Memoran- 
dum (.mi pozdravljano memorandum" koji .potvrđuje da je ogromna 
većina Hrvata za ovu državu, iako nije za sadašnje političko stanje“ te da 
su „došli do istog zaključka da je u sadašnje vreme koncentracija narod- 
nih snaga preko potrebna"). što je pokazivalo da hrvatska i srpska 
politička elita ipak mogu usuglasiti stavove o nekim pitanjima. Bio je to 
temelj za hrvatsko-srpske pregovore i dogovore u sljedećih nekoliko go- 
dina.!7? 

Pod pritiskom ovih i sličnih inicijativa knez Pavle je vrlo brzo bio pri- 
siljen napustiti otvorenu diktaturu (primjerice. Vladko Maček je potkraj 
godine pušten iz zatvora), ali nije napuštao ni centralizam ni unitarizam 
kao ideologiju. Ubrzo je. u prosincu 1934. godine. uklonjena vlada Ni- 
kole Uzunovića te je postavljena nova, koju je predvodio Bogoljub Jev- 
tić. lako je najavljena kao vlada .pomirljivosti i novoga duha". vlada se u 
siječnju 1935. godine izjasnila u Narodnoj skupštini za poštivanje Ok- 
troiranog ustava, za jedinstvenu jugoslavensku naciju i jedinstvenu 
državnu cjelinu - dakle, nije odstupila od onoga što su zastupale pret- 
hodne vlade. Obrazloženje je bilo da su ti ciljevi neupitne vrijednosti, 
-sveti amanet kralja mučenika".!7* 

Bili su raspisani i izbori. Iako političke stranke još formalno nisu bile 
dopuštene, mogje su na njima nastupiti. Bogoljub Jevtić predvodio je 
listu Jugoslavenske nacionalne stranke (JNS). Budući da je izborni 
zakon za opoziciju bio krajnje nepovoljan, Seljačko-demokratska koa- 
licija se organizirala zajedno s JMO. dijelom Demokratske stranke (pod 
vodstvom Ljubomira Davidovića) te Savezom zemljoradnika. Na čelu 
liste bio je Vladko Maček. Tijekom predizborne kampanje opozicijski 
su skupovi sustavno bili zabranjivani. Policija je intervenirala na više 
HSS-ovskih manifestacija. U Primoštenu, potom kod Klanca nedaleko 
Gospića, sudionici su dobili batine. U Selnici kod Zlatara policija je 

otvorila i vatru. U Sibinju kod Slavonskoga Broda, u Humu na Sutli i na 
nekim drugim mjestima bilo je i žrtava — ukupno dvadesetak pogi- 
nulih.!7? 

Izbori su održani u svibnju 1935. godine. Izborne malverzacije bile 
su brojne: pritisak državnog aparata da se glasa za režimsku listu (gla- 
sanje je bilo javno) bio je očigledan. Ivan Ribar je poslije rata optužio 
tadašnjeg ministra unutarnjih poslova radikala Velju Popovića da je „or- 
ganizirao naročitu službu za vršenje nasilja, terora i falsifikata na izbo- 
rima”.!' Iako broj stradalih nije bio toliki kao za vrijeme diktature, 
način na koji su se nasilje i ubojstva događala, dodatno su otežavali sta- 
nje. Za razliku od vremena otvorene diktature novine su o svemu tome 
pisale. Nema sumnje da je atmosfera bila dovedena do usijanja. Lista 
Udružene opozicije dobila je 37,4% a režimska lista (JNS-a) pod Jevti- 
ćevim vodstvom 60,6% glasova. U Hrvatskoj je za Mačekovu listu glasa- 
lo oko 75% glasača, ali zbog odredaba izbornog zakona (prema kojem je 
pobjednička lista odmah dobivala tri petine ili 60% svih mandata, a 
ostali su se mandati dijelili proporcionalno broju glasova), Mačekova je 
lista dobila samo 67, a Jevtićeva čak 303 zastupnika. Nakon izbora čita- 
va je opozicija, uključujući hrvatske stranke, nastavila s pritiskom na 
vlasti, tražila ukidanje Oktroiranog ustava i izglasavanje novog, bez ma- 
jorizacije bilo koje strane, što je bio zahtjev i prije izbora. Osim toga, 
zahtijevala se izrada novog izbornog zakona i raspisivanje novih izbo- 
ra.'*' Tada su opozicijski krugovi objavili brošuru s imenima „onih koji 
su glasali za Jevtića". Za tu je listu, iz čistog oportunizma, glasao, napri- 
mjer, i Artur Polić, otac tada 11-godišnjeg Branka, učenika zagrebačke 
Druge klasične gimnazije. .Većina suučenika" navalila je na Branka i si- 
nove onih koji su glasali također za Jevtića ,mržnjom, zadjevicama i 
podcjenjivanjem."!s2 

Za razliku od dramatičnih zbivanja u nekim europskim zemljama (Ita- 
lija, Austrija, Francuska, osobito Njemačka) - sredinom tridesetih, a po- 
gotovo nakon skupštinskih izbora u svibnju 1935. godine, izgledalo je da 
je u Kraljevini Jugoslaviji vrijeme stalo. Tih je godina Josip Horvat (1896- 
1968), pisac iznimno dojmljivih memoara, zapisao: „Nakon pet godina 
hrvatsko je pitanje [...] bilo opet tamo gdje je bilo nakon skupštinskog 
atentata, samo još osjetljivije i eksplozivnije uslijed promjene ravnoteže 
europskih sila. Stare su formule izgubile sadržajnu vrijednost..." Trezveni 
i suzdržani Horvat optužuje i vlast i opoziciju, smatrajući da „boluju od 
negativnosti, znaju što neće, nijedna strana ne izlazi s realnim konstruk- 
tivnim programom. Jamačno i jedna i druga strana nemaju snage zagle- 
dati u činjenicu da je problem državne krize prerastao državno-pravne 
formule, da se je zamrsio ne samo općom političkom situacijom u svijetu, 
nego i općim ekonomskim i socijalnim previranjem".'# 

Naime, na općinske izbore 1936. godine HSS je izašao s parolom da 
seljaci ne trebaju plaćati porez, opravdavajući to eklatantnim .podrža- 
vanjem režima i trošenja njihova novca za račun Beograda i Srbije“. 
Međutim, kada su nakon izbora u značajnom broju općina preuzeli 
vlast, HSS-ovci su zatekli teško stanje općinskih budžeta, dijelom i zbog 
vlastitih naputaka biračkom tijelu. No, i bez obzira na takve pogreške, 
glasači u Hrvatskoj su i na sljedećim izborima podržavali HSS i njegove 
koalicijske partnere. 

Nasilje se nastavilo i nakon izbora. kao pokazatelj bolesti jugosla- 
venskog društva. Sava Kosanović, tada poslanik u Narodnoj skupštini 
na listi SDK-a, ustvrdio je u letku otisnutom početkom 1936. da je od 
izbora 1935. do kraja te godine .poginulo u Hrvatskoj i Dalmaciji 26 
ljudi u raznim sukobima od žandarske i četničke ruke, više nego u ka- 
kvoj bitci u Abesiniji", a da nigdje nisu saopćeni rezultati istrage i kaž- 
njavanja krivaca .dok su izdavana rješenja da se naplate od sina kur- 
šumi s kojima je zvanično ubijen otac“. Očito je da takve metode ne 
znače .smirivanje nego produbljuju razdor. razotkrivajući tko ruši 
državu“, zaključivao je Kosanović.!'** Godine 1936. nepoznata je osoba 
ubila Karla Brkljačića (1869). dugogodišnjeg parlamentarnog zastupni- 
ka iz gospićkoga kotara i istaknutog člana HSS-a. Pronio se glas da su 
to učinili četnici“.!'* U listopadu 1937. u Senju je. navodno, jedan žan- 
dar s nekog kamiona koji je prevozio izletnike čuo proturežimske povi- 
ke (ili se na kamionu vijorila hrvatska zastava). Potom je zapucao u 
zadnje kotače kako bi zaustavio kamion. a drugi su žandari zapucali na 
ljude te ih sedmoricu (ili osmoricu) ubili. Bilo je i nasilja potaknutog 
drugačijim motivima: godinu dana ranije. skupina ljudi, koji su se 
predstavljali kao izletnici. krenula je iz Podsuseda (kod Zagreba) na- 
vodno preko sela Rakitja prema Kupincu, gdje je boravio Vladko Maček. 
Kako su usput. prema nekim navodima, provocirali seljake političkim 
izjavama. pronio se glas da se radi o .četnicima". Seljaci su se naoružali 
i krenuli za grupom koja se sklonila u kuću bivšeg bana Antuna 
Mihalovića u Kerestincu. No. seljaci su provalili u kuću i petoricu iz 
grupe ubili.!'?e 

Istovremeno se situacija pogoršala i na Sveučilištu. Na njemu je vrlo 
jaka bila komunistička organizacija. a ne mnogo slabija ni frankovačka. 
Atmosfera je dovedena do usijanja kada su frankovci 1937. ubili u stu- 
dentskom domu u Runjaninovoj ulici Krstu Ljubičića (1915). istaknutog 
antifašista, člana studentskog udruženja .Svjetlost".'*7 

I na taj način, u vrijeme duboke krize političkih opcija koje zagovara- 
ju parlameniarizam, na hrvatskoj političkoj sceni od sredine tridesetih 
sve više jačaju totalitarne opcije, lijeve i desne. Dijelom je to rezultat 
unutarnjeg razvoja, dijelom odraz europske situacije. 

Takva. posve desperatna situacija. bila je iznimno plodno tlo za šire- 
nje mitova o općem preporodu i spasenju ljudske vrste. Širili su ih ko- 
munisti. koji su najavljivali kraj zloćudnog kapitalističkog sustava, i au- 
toritarni desničari, koja su poticali na borbu do smrti protiv svih koji su 
se činili odgovornima za krizu. Politička desnica je nacionalistička, u 
huškačkom tonu ističe antisrpstvo i promiče borbu za nezavisnost, a 
istovremeno poziva na uništenje ljevičarskih ideja i ideologa, obećavajući 
uspostavu političkog i društvenog reda i preporod nacije oličene u 
snažnoj državi. Obje radikalne političke grupacije su i u Hrvatskoj, baš 
kao i u drugim europskim zemljama, pronalazile put do širokih narod- 
nih masa. koje su u posvemašnjem očaju rado prihvaćale poruke koji- 
ma se zagovaralo radikalnu društvenu promjenu. 

I komunisti i .nacionalisti" (koji su se tada i kasnije nazivali ustašama) 
napadali su slabe i neučinkovite demokratske institucije. proglašavali ih 
nesposobnima za suočavanje s izazovima nove epohe te obećavali du- 
hovno i materijalno podijeljenim masama da će upravo oni donijeti mir 
i društveni boljitak kad preuzmu vlast. 

Te je pojave moguće pratiti i u slučaju povijesti jedne škole. Prve kla- 
sične gimnazije u Zagrebu: netko je u veljači 1935. godine na zgradi gi- 
mnazije u Križanićevoj ulici crvenom bojom ispisao .Živila sovjetska 
Hrvatska", „Živila republika", „Dole ubojice“.'* A u srpnju 1936. godine 
telefonom je neki nepoznati čovjek tražio da se na zgradi gimnazije 
.izvjesi hrvatska zastava“.!?9 

Neki od visokih prelata Katoličke crkve u Hrvatskoj i južnoslavenskim 
zemljama bitno su pridonijeli nastanku jugoslavenske države smatrajući 
da je takav državni okvir bolji i za Crkvu i za narod od dotadašnjeg au- 
strougarskog. Katolička crkva je uspostavu nove države 1918. godine 
dočekala s nadom da će u njoj postupno ostvariti ravnopravne vjerske i 
nacionalne odnose, ali je u tom pogledu uzastopno doživljavala razoča- 
ranja. 

arna reforma mnogo je teže odila Katoličku crkvu negoli Srp- 
sku pravoslavnu, jer je Katolička raspolagala s više zemljoposjeda. Osim 
toga. Katolička je crkva u vrijeme nastanka jugoslavenske države imala 
mnogo više socijalnih i obrazovnih aktivnosti negoli Srpska pravoslav- 
na. a nedostatak novca ozbiljno je ugrožavao te programe. Nadalje. po- 
četkom dvadesetih osnovana je Hrvatska starokatolička crkva koju je 
Sv. Stolica mogla smatrati zajednicom bliskom državi, s namjerom da 
oslabi Katoličku crkvu. Nema dvojbe da su vlasti favorizirale SPC: na- 
primjer, iako je 1931. pravoslavaca u Jugoslaviji bilo 30% više negoli 
rimokatolika, u tom je razdoblju SPC dobio ukupno 79,3% više novca 
negoli Rimokatolička.'? 

Osobito nakon atentata u Skupštini i Šestojanuarske diktature. hr- 
vatski su biskupi sve nezadovoljniji položajem Crkve u Kraljevini Jugo- 
slaviji, ali su i dalje vrlo usko surađivali s vlastima. Tako je 1934. godine 
Alojzije Stepinac (1898-1960) imenovan za koadjutora nadbiskupu An- 
tunu Baueru (1856-1937)'" pošto je suglasnost dao i kralj Aleksandar, 
ponajprije zato što je Stepinac bio solunski dobrovoljac i potom 
potporučnik jugoslavenske vojske. Stoga su novine, javljajući vijest o 
Stepinčevu postavljanju, isticale u naslovima da je „Stepinac dobar Hr- 
vat i dobar Jugoslaven". 

Nadbiskup Bauer je odmah nakon petomajskih izbora 1935. predao 
knezu Pavlu memorandum u kojem je detaljno opisano nasilje žandara 
nad hrvatskim seljacima, svećenicima i drugima.'** Međutim, čini se da je 
Katoličku crkvu, a ponajprije tadašnjeg nadbiskupa Stepinca, smetala 
stalno prisutna ambicija Srpske pravoslavne crkve da, kao navodno 

državna crkva, bude prisutna na čitavom državnom prostoru (stoga su 
pravoslavne parohije osnovane u Stonu, u Korčuli, u Visu, a planiralo se 
slično i na Mljetu). Svakako ih je najviše pogodilo kada je 1937. godine 
beogradska vlada odustala od konkordata s Vatikanom (sporazum je 
inače bio potpisan 1935. godine, nakon dugogodišnjih rasprava u zemlji 
i s Rimom). Katolička crkva je očekivala da će sporazum biti brzo ratifici- 
ran u Narodnoj skupštini, a premijer Stojadinović je računao da će se 
njime približiti Vatikanu i Italiji, kao i Katoličkoj crkvi i katoličkim vjerni- 
cima u Jugoslaviji, slabeći time, između ostaloga, i utjecaj HSS-a u Hrvat- 
skoj. No, ratifikaciji sporazuma usprotivila se Srpska pravoslavna crkva, 
koju je podržala srbijanska opozicija. SPC je u konkordatu vidio opa- 
snost za svoj privilegirani položaj, a episkopat smatrao da bi pravoslavlje 
bilo ugroženo ukoliko bi se taj sporazum prihvatio. U srbijanskoj se jav- 
nosti govorilo o mogućoj najezdi „militantnog katolicizma" i ,vatikanskoj 
ekspanziji", ukoliko se konkordat prihvati, a Sveti sinod SPC-a zaprijetio 
je ekskomunikacijom poslanicima koji budu glasali za konkordat (de- 
nuncijantski popisi anonimnih autora su kružili u nekim krugovima, a 
svećenici su, po nalogu Sinoda, čitali nakon bogoslužja u crkvama imena 
poslanika i članova Vlade koji su pristali da ga ratificiraju). Otpor je kul- 
minirao u srpnju 1937. godine uličnim demonstracijama i sukobima sa 
žandarmerijom u kojima je bilo i mrtvih (Krvava litija u Beogradu).!'* Si- 
tuacija je bila tako napeta da je čak u pitanje došla i stabilnost Vlade. 
Stoga je Vlada povukla tekst konkordata iz skupštinske procedure. 

Stav SPC-a i borbu protiv ratifikacije konkordata Katolička crkva i 
vjernici doživljavali su kao ,srpsko-pravoslavni šovinizam", a njegovo 
konačno odbacivanje shvatili su kao znak da Katolička crkva u Kraljevi- 
ni Jugoslaviji nikada neće postići status na koji je polagala pravo. Bio je 
to ključan događaj nakon kojeg se sve više u raznim crkvenim instituci- 
jama, kao i u institucijama bliskima Crkvi — u gimnazijama i društvima 
poput Domagoja", ,Križara" i „Katoličke akcije", stvaraju krugovi u ko- 
jima se promicala ideja samostalne Hrvatske.!** Jedan čehoslovački di- 
plomat je nakon sastanka s nadbiskupom Stepincem 1937. godine ista- 
kao kako je nadbiskup „mlad i vrlo ambiciozan", da je on „tip svećenika 
koji politizira. Sa žarom i strastveno govori o političkim prilikama. 
Politički temperamenat zasjenjuje prirođenu finoću, duhovnu uglađe- 
nost i visoku kultiviranost, kojom se obično odlikuje visoki katolički 
kler". Potom iznosi tvrdnje ,ljudi iz političkog života" kako nadbiskup 
„izravno potpomaže klerikaliziranje hrvatske politike i nastoji osnovati 
katoličku stranku".!'" Moglo bi se reći da je Alojzije Stepinac bio čovjek 
visokih moralnih standarda, snažnih strasti i uskog političkog horizon- 
ta. Bio je fanatično pobožan, beskrajno odan Katoličkoj crkvi i strastve - 
no je mrzio komunizam. Istovremeno, bio je i hrabar čovjek. 

Kakav je bio odnos Katoličke crkve prema događanjima tijekom tih 
godina može iz iščitati iz dvaju primjera potkraj ožujka 1941. godine. 
Kada su 27. toga mjeseca izbile u Beogradu i drugim gradovima masov- 
ne demonstracije protiv pristupanja Jugoslavije Trojnom paktu, a pro- 
britanski oficiri izvršili državni udar, nadbiskup Stepinac bio je ogorčen. 
U dnevniku. koji je objavljen gotovo pola stoljeća kasnije. zapisao je: 

-Sve u svemu Hrvati i Srbi dva su svij 

osim_čudom Božjim. Shizma (tj. pravoslavlje) je najveće prokletstvo 
Evrope. skoro veće nego protestantizam. Tu nema morala, nema načela. 
nema istine. nema pravde, nema poštenja."'** Stepinac je. očigledno. 
držao vjerske razlike podlogom svim ostalim razlikama, pa tako i glav- 
nim izvorom nevolja u Jugoslaviji. S druge strane, isti dan nadbiskup 
Stepinac šalje okružnicu kleru Zagrebačke nadbiskupije preporučujući 
-da se molitvama obraća Gospodinu neka mladom Kralju u njegovom 
vladanju dade svoj blagoslov i pomoć da naša Hrvatska i čitava Država 
ostane pošteđena od ratnih strahota, a njezini narodi da u miru. slobodi 
i pravdi uzmognu raditi oko svoga napretka i razvitka".'*“ Radi li se o 
stavu koji je proturječan onom o „pravoslavlju kao najvećem proklet- 
stvu Evrope"? Na prvi pogled — da, u načelu — ne. Moliti za državnog 
poglavara, ma kakav i ma koji on bio, izraz je tradicionalne lojalnosti 
Katoličke crkve državi. 

Tridesetih je godina ojačao utjecaj križarskog pokreta unutar Crkve. 
ali i u društvu. .Križari" su bili organizacija hrvatske katoličke mladeži, 
osnovana 1930. godine. Odnos prema tradicionalnim vrijednostima i 
konzervativizmu, prema komunizmu te prema „židovskom pitanju" bio 
je tada. pred Drugi svjetski rat, razdjelnica koja je ukazivala i na dublje 
podjele unutar same Crkve. U Katoličkom listu tvrdilo se da su .Židovi 
glavni neprijatelji čovječanstva. Oni su pravo prokletstvo roda ljudsko- 
ga". ali je nadbiskup Stepinac, koji je u međunarodnim krugovima slo- 
vio kao „uvjereni antirasist",'** godine 1940. zapisao u svoj dnevnik: 
-Očuvao nas Bog od 'zaštite' nacional-socijalističkog Reicha. To bi značilo 
definitivnu propast za europsku civilizaciju a specijalno za hrvatski na- 
rod". Kada ga je. pak, Mile Budak u ljeto 1940. molio da svećenici ne 
napadaju ,nacionaliste“, nadbiskup mu je odgovorio: „Mi pobijamo samu 
zlu ideju poganskog nacionalizma kakav se pojavio u Njemačkoj. jer 
onakve doktrine ne može katolička crkva da prihvati.'"'*? 

Hrvatska straža, s podnaslovom „tjednik za katolički dom", nudi 
cjelovit i konzistentan pogled na suvremenost, karakterističan za desno 
krilo u Crkvi. Hrvatska straža bila je glasilo Hrvatske Katoličke Akcije 

ebačkoj nadbiskupiji bio Alojzije Stepinac.” Redakci- 
ja tvrdi da su oni .uvijek ra uvijek radikalni katolici".?! 
Izrazit je antikomunistički stav (.komunizam najveće narodno zlo"), pa 

se ističe kako hrvatsko selo ,nije i ne može biti komunističko“. ,Markso- 
-komunizam je plod Židova Karla Marksa". Iako tvrdi da se protivi ,i 
fašizmu i komunizmu", u Španjolskom građanskom ratu Straža se ja- 
sno svrstava uz Franca (,Nemiješanje u Španjolskoj - najveća hipokrizi- 
ja."). Štoviše, podržavaju se Italija i Njemačka jer „ne trpe Židove ni 
komuniste ni podmuklu opasnu framasoneriju". Na domaćoj političkoj 
sceni Hrvatska straža osobito napada politiku HSS-a, poimence Vladka 
Mačeka i mnoge njegove suradnike.?% Ideje Jeana Lamarquea i Charle- 
sa Darwina o postanku svijeta Hrvatska straža proglašava ,protu- 
kršćanskim”.? Desno krilo u Crkvi protivi se da turisti po „našim 
kupališnim mjestima prolaze ulicama u kupaćoj odjeći", zalaže se „da se 
zabrane plesne škole, te jazbine tragedije mladosti",?% te da su predrat- 
ni beogradski časopisi Krokodil, Argus i Šaljive novine »pornografski" 
kojima je u Jugoslaviji »teško bilo stati na kraj".?%5 

Sarajevski Ka ik, ,nepolitički list za 
piše 1939. godine da „to što Sv. Stolica ustaje protiv rasnih teorija i ra- 
sne mržnje, stvorilo je mišljenje, da crkva na svoj način zaštićuje židove. 
To je djelomično točno, jer je crkva u principu protiv bezobzirnih i neo- 
pravdanih progona bilo kojeg naroda, pa i židovskog..." Potom se govori 
i o „radikalnim protužidovskim političkim tendencijama, koje pogdjeg- 
dje kao da već poprimaju karakter pogroma". No, list ističe da ,ako 
Papa danas ne govori o židovskoj krivnji i o židovskim grijesima u 
prošlosti, nikako još iz toga ne slijedi, da ih ne vidi". Tvrdi se kako 
„katolička štampa" odavno „upozorava na bezbroj negativnih i destruk- 
tivnih utjecaja, kojima je bila nosilac svjetska židovska plutokracija u 
svojoj nezasitnoj želji da malo pomalo posve zagospodari svijetom... od- 
govornost za to nosilo je ipak židovstvo kao takvo. Ako se igdje može 
govoriti o grijesima naroda, ovdje može". Sažeto u svega nekoliko riječi, 
Katolički tjednik definira suvremeno stanje: rasistički antisemitizam 
jest .bezobzirna i silovita reakcija na neskrupuloznu i besavjesnu (židov- 
sku — op. I. G.) akciju".2% Tako je redakcija Katoličkog tjednika, objaš- 
njavajući bit „židovskog pitanja", umnogome posvjedočila i o svojim 
općepolitičkim stavovima. 

Slično Katoličkom tjedniku pišu i neka druga katolička glasila - Luč, | 
Nova revija i Hrvatska straža. Na njih se nadovezuje pisanje đakovačkog 
tjednika Naro obrana koji je praktički bio glasilo đakovačke bisku- 
pije. On 1933. tvrdi da Hitler ima pravo sto goni sd 
uvelike ogriješili protiv „njemačkoga poštenja", „koje su hitlerovci doduše 
nazvali '\germanskim rasnim moralom', premda je ono u stvari zapravo 
kršćanski moral". Židovi su digli svjetsku hajku protiv Njemačke a i 
naša „liberalna štampa nemilo je zacvilila radi tih 'progona' u Njemačkoj... 
mjere hitlerovaca protiv Židova ne mogu se osuditi".?%7 

Nasuprot tome, bilo je i odlučnih protivnika retrogradnih teorija i 
posebice rasizma: naime, 1933. godine, prof. de Andrija Živković. tada 
najpoznatiji moralist u katoličkim redovima je autor Katoličko 
eb OIT s mnogo 

o S Židovima u Palestini i ionističkom pokretu uopće, a 1938. godine u 
Katoličkom listu tvrdi da ima vrijednosti u Životi Koje su iznad nacije". 
On dokazuje da rasizam griješi u biološkom, etičkom i vjerskom pogle- 
du te da su to uglavnom tvrdnje „potpuno neispravne, koju sada ovdje 


nemamo namjere dokazivati, a inteligentnom će čitatelju biti i suvišno 
dokazivati".?% 


163 


24. Jačanje komunista i lijeva inteligencija 


Obnova partijske strukture i aktivnosti Komunističke partije počela je 
1932, nakon teških gubitaka prethodnih godina. Kominterna je na mjesto 
političkog sekretara imenovala mladog i sposobnog organizatora Milana 
Gorkića (pravim imenom Josip Čižinski, 1904-1938?) koji je na čelu CK 
KPJ iz Beča uspio u sljedećih nekoliko godina revitalizirati partijsku or- 
ganizaciju i njezine aktivnosti u zemlji. Osim neosporne predanosti svo- 
jim ciljevima. često fanatičnih razmjera, te naviknutima na ilegalni rad. 
komunistima su na ruku išle opće okolnosti: sve je više stanovnika grado- 
va. ali i sela osjećalo socijalne probleme kao bitne. Osim toga, oživljavanje 
političkog života u Kraljevini počevši od 1932. otvaralo je mogućnost rada 
i komunistima. iako su njihove aktivnosti morale biti maskirane drugim 
imenima i organizacijama. Naposljetku, već od 1933. počela se mijenjati 
politička strategija Kominterne. Umjesto dotadašnje nepomirljivosti pre- 
ma socijaldemokratima i drugim .revizionističkim' snagama. počelo se 
shvaćati kako je sve agresivniji nacionalsocijalizam glavni protivnik (kao 
rezultat Hitlerova dolaska na vlast, progona komunista u Njemačkoj i 
paleža Reichstaga) te da se protiv njega valja boriti u savezu s drugim de- 
mokratskim snagama. Ta je koncepcija potvrđena na VII. kongresu Ko- 
minterne 1935. godine. Dotadašnja opća linija borbe radničke klase pro- 
tiv kapitalizma zamijenjena je politikom ujedinjavanja svih demokratsko- 
-antifašističkih snaga. Na Splitskom plenumu u srpnju 1935. godine. u 
referatu Blagoja Parovića (1903-1937). člana Politbiroa. vojno-fašistička 
diktatura je proglašena za zajedničkog neprijatelja svih demokratskih 
snaga. Put za njezino obaranje vodio je. prema mišljenju Parovića i partij- 
skog vodstva, preko izgradnje što šireg antifašističkog fronta. Time se 
Partija odrekla napada na reformirane socijalističke stranke i skupine. 
zaključila da treba prestati s podcjenjivanjem rada sindikata. da valja 
djelovati i kroz legalne institucije te da raspoloženju potencijalnih pristaša 
treba prilagođavati i zahtjeve i parole. Stoga je i pokušavala obrazovati (ali 
bez uspjeha) legalnu Stranku radnoga naroda. Kada su SDK i Ujedinjena 
opozicija ujesen 1937. godine sklopile sporazum (tzv. Farkašički spora- 
zum). KPJ se želio priključiti tom bloku, želeći se uključiti u .borbu za 

potpunu pobjedu demokracije u Jugoslaviji". ali su stranke Bloka narod- 
ne demokracije odbile suradnju. 

Na Splitskom je plenumu istaknuto i da nacionalni osjećaj nije tuđ 
proletarijatu i njegovoj avangardi. što je bio put prema sazrijevanju ide- 
je o potrebi osnivanja KP Hrvatske i KP Slovenije. Istovremeno je odba- 
čena i teza (koja je dotad bila službena) da je Jugoslavija samo tvorevina 
velikih imperijalističkih sila na završetku Prvoga svjetskog rata te da ju 
treba razbiti i stvoriti manje, neovisne države. Komunisti su smatrali da 
bi takve države lako mogle postati još podložnije međunarodnim pritis- 
cima. ponajprije Italije. ali i drugih revizionističkih zemalja u okruženju. 
U takvim se okolnostima počinje formulirati i politika o rješavanju naci- 
onalnog pitanja u okvirima Jugoslavije kao državne cjeline: buduća 
država trebala se organizirati kao demokratska federativna republika. a 
narodi bi se trebali slobodno izjasniti o državnom uređenju koje bi 
onemogućilo bilo kakvu hegemoniju ili ugnjetavanje. Upravo će se ove 
teze, tek neznatno izmijenjene, propagirati i provoditi kao partijska po- 
litika za vrijeme Drugoga svjetskog rata. 

Oko 700 dobrovoljaca iz Hrvatske (ukupno oko 1300 iz čitave Jugo- 
slavije). mahom komunista, usprkos preprekama koje je postavljao 
režim, otišlo se boriti na strani republikanaca u Španjolskom građan- 
skom ratu. Među njima brojnošću su se isticali Imoćani. njih 53. a samo 
iz Zagvozda bilo ih je osam.?® U Španjolsku su otišla i 32 Livnjaka. Po- 
tencijalnih dobrovoljaca je, prema svemu sudeći, bilo i značajno više. ali 
mnogi nisu uspjeli naći .kanale"“ za odlazak u Španjolsku ili su putem 
bili pohapšeni. Španjolski su se dobrovoljci regrutirali iz prve generaci- 
je došljaka u grad sa siromašnoga sela, natprosječno upravo iz krajeva 
koji tih istih godina daju i mnogo ljudi u ustaški pokret. Više od polovi- 
ne španjolskih boraca je izginulo, a povratnici su stekli veliko iskustvo 
za rat 1941-1945. godine. 

Tijekom tridesetih, karijera Josipa Broza Tita doživjela je strelovit 
uzlet. Te godine bile su među najburnijima u ionako burnom Titovu 
životu: pošto je 1933. odslužio petogodišnju zatvorsku kaznu te izdržao 
uvjetnu kaznu, bio je deportiran u rodni Kumrovec. Otamo odlazi u Sa- 
mobor, povlači se ilegalu te postaje član Pokrajinskog komiteta KPJ za 
Hrvatsku. Te je, 1934. godine, kooptiran u Beču u Politbiro CK KPJ. 
Tada je i uzeo pseudonim Tito. Sljedeće godine u Moskvi postaje refe- 
rent za KPJ u Balkanskom sekretarijatu Kominterne. U jesen 1936. Ko- 
minterna ga je uputila u Pariz na rad u CK KPJ kao njezina člana. Bio je 
zadužen za organizaciju rada u zemlji i prebacivanje dobrovoljaca za 
sudjelovanje u Španjolskom građanskom ratu. U međuvremenu je, su- 
kladno direktivama Kominterne, ilegalno odlazio u Jugoslaviju te je 
najviše boravio u Zagrebu. Pošto je u lipnju 1937. godine u Moskvi 

uhapšen dotadašnji politički sekretar KPJ Milan Gorkić kao žrtva 
staljinističkih čistki, po odluci grupe tadašnjih članova grupe CK KPJ u 
Parizu, Josipu Brozu Titu u kolovozu iste godine povjereno je privreme- 
no vođenje poslova Centralnog komiteta. Tito je nekoliko mjeseci ranije 
bio ključna osoba i u završnim pripremama za osnivanje KP Slovenije i 
KP Hrvatske.?!* 

Unutar KP Jugoslavije u travnju 1937. osnovan je KP Slovenije, a u 
kolovozu iste godine, tijekom jedne noći, u Anindolu kod Samobora, i 
KP Hrvatske. Na Osnivačkom kongresu KPH bilo je tek šesnaest delega- 
ta, od toga devetorica iz Zagreba. Izabran je Centralni komitet od 12 
članova, a za sekretara je izabran Đuro Špoljarić (1906-1991). Zanimlji- 
vo je da se novoosnovani KPH u prvim dokumentima službeno naziva 
strankom (Komunistička stranka Hrvatske). Na takvo ime vjerojatno je 
najviše utjecala težnja da se pojedini važni nazivi usklade s duhom hr- 
vatskoga jezika. I Centralni komitet bio je preimenovan u Glavni odbor 
(tako je potpisan i Proglas Osnivačkog kongresa), a zatim u Središnji 
odbor. No, ti su termini bili u upotrebi samo do sredine 1940. godi- 
ne.?! l 

Osnivanjem KPH komunisti su omogućili formuliranje samosvojne . 
nacionalne politike i iskazali veće razumijevanje nacionalnog problema. 
Naime, KP Hrvatske tvrdi kako ne zastupa samo interese radničke klase 
nego je isto tako i nositelj ideje nacionalne slobode i ravnopravnosti, kao 
i opće demokratizacije društva. Temeljna politička strategija KPH bila je 
stvaranje pokreta Narodne fronte, pa se već u proglasu Osnivačkog kon- 
gresa ozbiljno računalo s mogućnošću uspostave tješnje suradnje s 
građanskom opozicijom u Hrvatskoj (ma koliko to tada nerealno izgle- 
dalo), prvenstveno s HSS-om. Stoga se taj proglas čitateljima obraća s 
„Hrvatski narode!", a traže se i „demokratska prava i slobode". 

Povoljne okolnosti za djelovanje KP-a u zemlji najednom su dramatično 
ugrozile Staljinove čistke: u njima je od 1936. i tijekom sljedeće dvije-tri 
godine stradalo preko 800 jugoslavenskih komunista koji su u to vri- 
jeme živjeli ili se zatekli u SSSR-u. Od toga broja bilo je oko 120 funk- 
cionera, uključujući vodeće partijske intelektualce te političkog sekre- 
tara KPJ Milana Gorkića. Od osam dotadašnjih generalnih sekretara 
partije (Tito je bio osmi), jednog je likvidirala jugoslavenska policija 
(Đuru Đakovića), petorica su stradali u staljinističkim čistkama (uz 
Gorkića, i Filip Filipović, Sima Marković, Đuro Cvijić i Jovan Mališić), a 
samo su dvojica umrla prirodnom smrću (Tito i Triša Kaclerović /1879- 
1964/).?!? 

Josip Broz Tito je 1938. godine oformio privremeno partijsko ruko- 
vodstvo u kojeg su, pored njega, ušli i Edvard Kardelj (1910-1979), Milo- 
van Đilas (1913-1995) i Aleksandar Ranković (1909-1983), trojica naj- 

bližih suradnika u sljedećih petnaestak godina. Potom su članovi i Josip 
Kraš (1900-1941, iz Vuglovca kod Ivanca u Hrvatskom zagorju). Andrija 
Žaja (1901-1941, rodom iz Rebića kod Ogulina), Slovenci Miha Marinko 
(1900-1983) i Franc Leskošek (1897-1983) i neki drugi. Nešto kasnije u 
članstvo CK kooptiran je i najmlađi, Ivo Lola Ribar (1916-1943), rodom 
Zagrepčanin. Ova imena su uglavnom bila nova u partijskoj hijerarhiji. U 
vodstvu KPJ gotovo da nije ostao nitko iz doba njegova stvaranja ili iz 
dvadesetih godina. Te iste godine (1938), uglavnom zbog nedostatka nov- 
ca, raspušteni su i organizacijski punktovi KPJ u Pragu, Beču i Parizu, pa 
se nakon više od petnaest godina aktivnost KPJ odvijala isključivo u 
zemlji. Tito je odluku Egzekutive Kominterne o svom postavljenju na mje- 
sto generalnog sekretara CK KPJ dobio tek početkom 1939. godine.?!? 

Tito je bio i sposoban organizator i sposoban političar. Kada je po- 
stao sekretar, provedena je ,boljševizacija" KPJ „u organizacijskom smi- 
slu",?'* što je značilo i ukidanje svakog oblika demokratskih odnosa 
unutar partijskog organizma. S druge strane, militarizacija partije je u 
vrijeme pred rat i u prvim danima rata pridonijela da se ona funkcional- 
no osposobi za ratne uvjete, odnosno za pripremu i vođenje pokreta 
otpora. Popularnosti KPJ svakako je pridonosila i tradicionalna sklo- 
nost prema SSSR-u zbog još umnogome snažnih rusofilskih i pan- 
slavističkih osjećaja. Bilo je to doba kada su ljudi osjećali opasnost od 
sve jače fašističke Italije i nacističke Njemačke a pritom do njih nisu 
došle vijesti o anomalijama staljinizma, pogotovo još ne o velikim čis- 
tkama. KPJ je tijekom četiri predratne godine brojčano narastao od 
približno 4000 na blizu 10.000 članova, pa je time ostvario bitnu pret- 
postavku za organizaciju ustanka 1941. godine. KPH je bio najjači i, 
prema svemu sudeći, najbolje organizirani dio KPJ. Prema statistikama 
s početka 1940. godine od ukupno 6635 članova KP njih čak 2544 
(38,3%) bilo je iz Hrvatske.?'? U KP su ulazili mnogi nezadovoljni politi- 
kom građanskih stranaka (poput Šime Balena, koji je prethodno bio 
član HSS-a). Bilo je i dosta onih koji su svoje građanske stavove radika- 
lizirali te su se približavali politici KP poput Ivana Ribara (1881-1968) 
koji je 1938. godine bio isključen iz Demokratske stranke te se zauzi- 
mao za stvaranje Narodnog fronta, a sljedeće je godine postao prvi pred- 
sjednik Društva prijatelja SSSR-a. Ribar je iz Zagreba 1942. prešao na 
partizanski teritorij te se tada priključio KPJ. Za svoju popularnost 
među inteligencijom KPJ je mogao zahvaliti činjenici da daje jasan od- 
govor na dva dugoročna problema tadašnje Jugoslavije: ističe industri- 
jalizaciju kao jedini ekonomski izlaz za zemlju koja je još umnogome 
bila poljoprivredna, a na terenu koji je za intenzivnu poljoprivredu bio 
uglavnom neprikladan. Pored toga, traži i federalnu ravnopravnost 
među postojećim različitim nacionalnim identitetima. 

Pakt o nenapadanju između SSSR-a i Reicha, sklopljen u kolovozu 
1939. godine, bio je uzrok zbunjenosti i nedoumicama i u dijelu član- 
stva KPJ. Naime, Kominterna je bila oruđe u Staljinovim rukama te je 
dotadašnja politika savezništva s demokratskim snagama, a protiv 
fašizma, bila napuštena. U komunističkom tisku u mnogim zemljama 
antifašistička je propaganda prestala, a zamijenili su je napadi na bri- 
tanski i francuski imperijalizam. KPJ je, doduše, u javnim istupima 
napadao zapadne sile kao uzročnike nedavno započetog rata, ali za raz- 
liku od drugih komunističkih partija, nije štedio ni suprotnu stranu. 
Tako je, primjerice, u proglasu ,Radnom narodu Jugoslavije", objavlje- 
nom povodom 1. svibnja 1940. godine, i Britance i Francuze, ali i Nijem- 
ce, nazvao .imperijalistima". Tito i rukovodstvo KPJ realno su procjenji- 
vali da je politika suradnje SSSR-a s Reichom tek kratkotrajan manevar 
kojem bi uskoro mogao doći kraj. 

U listopadu iste godine održana je Peta zemaljska konferencija na kojoj 
je bila većina vodećih komunista iz svih dijelova Jugoslavije. Ukupno je 
bilo 110 delegata. Radilo se o najvećem partijskom skupu u Jugoslaviji u 
posljednjih dvadesetak godina. Konferencija je trajala tri dana, radilo se u 
najstrožoj ilegali u jednoj obiteljskoj kući u zagrebačkoj Dubravi. Nitko od 
sudionika nije pao policiji u ruke. Na Konferenciji je i dalje bio prisutan 
stav da su se u ratu sukobila dva imperijalistička bloka koji će međusobno 
iskrvariti i time otvoriti vrata proleterskim revolucijama. Tako .engleski i 
francuski imperijalisti" ratom brane „svoje kolonijalno carstvo i hegemo- 
niju”, a „njemački i talijanski imperijalisti... žele zavladati kolonijama i 
porobiti nezavisne narode i steći hegemoniju u Evropi i ostalom svijetu". 
Međutim, na samoj konferenciji je jedan od delegata ustvrdio da je nedav- 
na promjena politike nakon sklapanja pakta između SSSR-a i Njemačke 
unijela „najveću zabunu" u članstvo, s obzirom na ,ukorijenjenu mržnju 
prema fašizmu". Takva je bila i prevladavajuća atmosfera na Konferenciji, 
pa je u zaključcima naglašeno da je obrana zemlje najpreči zadatak komu- 
nista. To je značilo da će se komunisti oduprijeti fašističkim agresorima, 
ali da neće štititi stare društveno-ekonomske odnose i režim nacionalnog 
bespravlja. Istaknuto je i da ratna opasnost neposredno ugrožava Jugosla- 
viju, pa se od Vlade potpuno nerealno tražilo da se osloni na SSSR. Ti i 
drugi zaključci Pete zemaljske konferencije bili su blagi odmak od general- 
ne linije Kominterne, ali se jako pazilo da se s Kominternom ne bi došlo u 
sukob. No, to je već pokazatelj kako će KPJ s Titom na čelu u sljedećim 
godinama samostalnije i slobodnije tumačiti generalnu politiku Kominter- 
ne, prilagođavajući je odnosima snaga u Jugoslaviji, osobito međunacio- 
nalnim odnosima te međunarodnoj situaciji.?!'* 

Književnici, filozofi, umjetnici koji su promicali i obrađivali socijalne 
teme dali su znatan i nezaobilazan doprinos hrvatskoj međuratnoj misli i 

umjetnosti. Pored daleko najutjecajnijeg Miroslava Krleže, tada su se u 
književnosti pojavili August Cesarec (1893-1941), Slavko Kolar (1893- 
1963), Marijan Matković (1915-1985), Ranko Marinković (1913-2001), 
Vjekoslav Kaleb (1905-1996), Petar Šegedin (1909-1998). Jure Kaštelan 
(1919-1990), Ivan Goran Kovačić (1913-1943). Ističu se i slikari socijalnih 
tema Krsto Hegedušić (1901-1975), Oton Gliha (1914-1999), Frano Šimu- 
nović (1908-1995). Vanja Radauš (1906-1975), Marijan Detoni (1905- 
1981) i drugi. Među misliocima isticao se Zvonimir Richtmann (1901- 
1941). elektroinženjer i fizičar, kao i kemičar Rikard Podhorsky (1902- 
1994) koji su podržali Krležine stavove u „sukobu na književnoj ljevici" te 
Ognjen Prica (1899-1941).2'7 U tim lijevo orijentiranim krugovima odvijao 
se bogat život, primjerice, u Zagrebu i Dalmaciji (Korčula) živio je s preki- 
dima između 1929. i 1935. godine Mančs Sperber (1905-1984). književnik, 
kulturolog i psiholog, jedan od posljednjih mislilaca porijeklom iz židov- 
sko-austrougarske tradicije. Pripadao je židovskoj, austrijskoj, njemačkoj, 
francuskoj, pa i hrvatskoj kulturi, često je boravio u stanu Vere Stein-Ehr- 
lich (1897-1980, inače jednoj od utemeljitelja kulturne antropologije u Hr- 
vatskoj) i psihologa i psihijatra Bene Steina (1890-1941) u Zagrebu, gdje 
su se okupljali i drugi istaknuti intelektualci s ljevice.?'* 

Prisutan je bio i općejugoslavenski kulturni pokret ..socijalne umjet- 
nosti“ koji je u Hrvatskoj imao manje utjecaja, ali je u Makedoniji, Crnoj 
Gori i BiH bio jezgra budućih nacionalnih književnosti.?!? 

Godine 1929. skupina lijevo orijentiranih slikara, kipara i arhitekata 
osniva grupu .Zemlja", nastojeći dokumentirati stvarnost i izraziti kri- 
tički stav prema društvenom poretku. Ističu se kipari Antun Augustinčić 
(1900-1979) i Fran Kršinić (1897-1982), slikar Krsto Hegedušić (1901 - 
1976): arhitekti Drago Ibler (1894-1964) i Stjepan Planić (1900-1980) i 
drugi. Usprkos tome što je grupi 1935. godine zabranjena djelatnost. 
njezini članovi i dalje su bili vrlo utjecajni. 

Hegedušić je 1930. godine u podravskom selu Hlebine počeo seljake 
podučavati slikarstvu. Bio je to začetak Hlebinske slikarske škole naiv- 
ne umjetnosti kojoj je najistaknutiji predstavnik bio Ivan Generalić 
(1914-1992), pa Franjo Mraz (1910-1981) i Ivan Virius (1889-1943). 
Prva dvojica već su 1931. svoje radove izlagali na izložbi „Zemlje“ u Za- 
grebu. U prvim godinama .hlebinci" slikaju ponajviše motive iz socijalne 
zbilje na selu. U poslijeratnom razdoblju, sukladno novim trendovima. 
sve se više priklanjaju romantičnom prikazivanju podravskoga krajoli- 
ka, lirskoj idealizaciji seoskog života, fabulaciji ili fantastici. 

Miroslav Krleža je 1936. godine objavio antologijske Balade Petrice 
Kerempuha (drugo, prošireno, izdanje 1946): likom Kerempuha, lukav- 
ca i vragolana iz naroda, Krleža duhovito-gorko progovara o mukama i 
sudbini hrvatskog naroda od feudalizma do suvremenosti. U drugoj po- 

lovini tridesetih odvija se i „sukob na književnoj ljevici": Krleža se zauzi- 
ma za dominantno estetske kriterije u umjetnosti i negira socijalnu (i 
političku) tendenciju kao vrijednosni kriterij. Oponiraju mu dogmatski 
i partijno orijentirani marksistički kritičari. Krleža je bio izvrstan po- 
lemičar kojem se bilo teško suprotstavljati te su njegovi stavovi prodrli 
i u partijske krugove. Tito i CK KPJ ipak su u svom službenom organu 
Proleter osudili polemičke istupe Miroslava Krleže i istomišljenika, a 
članovi KPJ koji su zbog svojih simpatija bili proglašavani ,krležijancima", 
bili su isključivani iz partije. Pravi razlog ,sukoba na književnoj ljevici“, 
odnosno hajke na nepoćudne intelektualce u komunističkim redovima 
ležao je u želji partijskog vrha da, u skladu s totalitarnim idejnim 
određenjem, postane apsolutni gospodar života svojih članova. Iako su 
se polemike vodile oko estetskih pitanja te oko odnosa prema psihoana- 
lizi, bio je to samo privid. De facto se raspravljalo o dilemi — da li prista- 
ti na apsolutnu poslušnost Kominterni i Partiji, ili smatrati da ne smije 
postojati diktat mišljenja i zalagati se za pravo na slobodnije razmišljanje. 
Dublji (i nikad napisani) uzrok „sukoba na književnoj ljevici" bio je 
mučan dojam koji su početak velikih čistki 1936. godine i ubojstva ve- 
ćine dotadašnjih vođa KPJ ostavili na velik dio članstva i simpatizera u 
zemlji. 

Krležin humanistički pogled na socijalizam i komunizam nadahnji- 
vao je mnoge komuniste, a istovremeno i mnoge druge, senzibilizirajući 
ih za socijalne teme te ih poticao da se priključe komunističkom pokre- 
tu.?? Krležini stavovi pridonijeli su i stanovitim rezervama većeg broja 
komunističkih intelektualaca prema staljinističkoj praksi, što nije bilo 
bez utjecaja desetak godina kasnije, kada su 1948. godine pružili po- 
dršku Titu u sukobu sa Staljinom. 


v 

25. Stojadinovićeva vlada: „hrvatsko pitanje" 
na dnevnom redu 


Pobjeda JNS-a Bogoljuba Jevtića na izborima u svibnju 1935. godine 
bila je ujedno i njegova pirova pobjeda. Ne samo stoga što unatoč svim 
makinacijama i pritiscima nije ostvario uvjerljiviju pobjedu, već i zato 
što su one bile očigledne u javnosti. Regent knez Pavle Karađorđević 
najviše mu je spočitavao što njegova vlada nije spremna na traženje 
kompromisa s hrvatskom opozicijom. O međunacionalnim i društvenim 
napetostima koje se mogu podvesti pod termin .hrvatsko pitanje" u 
političkim se krugovima raspravljalo i ranije. ali se o njemu tek od 1935. 
moglo u javnosti slobodnije govoriti. 

Pavle Karađorđević bio je sljedbenik ideje integralnog jugoslavenstva, 
ali istovremeno i politički realist. Stoga se u lipnju, mjesec i pol nakon 
izbora, sastao s Mačekom, htijući se informirati o tome kako vođa HSS-a 
vidi izlaz iz krize. Kada je Maček predložio da se tek konstituirana 
Skupština raspusti, pa da se na temelju novog izbornog zakona raspišu 
slobodni izbori, da se .stanje vrati na 1918. godinu", knez Pavle je odba- 
cio takvu mogućnost, ali je usput i pitao - .da li Hrvati hoće ovu državu" 
te koliko ima frankovaca i kakav im je program".?"' Na to pitanje knez 
od Mačeka nije dobio jasan odgovor, ali je bio svjestan da mora djelova- 
ti: kako bi razriješio nagomilane probleme. umjesto potrošenog Jevtića, 
na čelo je vlade postavljen dotadašnji ministar financija Milan Stojadi- 
nović (1888-1961). Ivan Ribar tvrdi da je prijedlog o smjenjivanju po- 
držala .većina prisutnih ministara, naročito Hrvati - Milan Vrbanić, 
Marko Kožul (1877-1945?), Ljudevit Auer”, što ukazuje na to tko je bio 
generator nezadovoljstva.??? Stojadinović je sastavio .vladavinsku kom- 
binaciju" koja je počivala na savezu jedne struje radikala. Slovenske 
ljudske stranke i Jugoslavenske muslimanske organizacije. Od te tri 
stranke nastala je Jugoslavenska radikalna zajednica (JRZ) koja je iz 
političkog života potisnula Jugoslavensku nacionalnu stranku (JNS — 
JNS je. uostalom, bio temeljito oslabljen te je praktički nestao nakon 
smrti kralja Aleksandra). Nova stranačka formacija, popularno naziva- 
na Jereza, nikada nije postala stranka u pravom smislu riječi, jer dije- 
lovi od kojih je sastavljena nikada nisu izgubili svoju individualnost. 

Okupivši, pored radikala, stranku bosanskohercegovačkih Muslimana 
(Bošnjaka) i slovenske klerikalce, JRZ se, usput braneći državni i naci- 
onalni unitarizam, očiglednije nego ikad suprotstavio zahtjevima iz Hr- 
vatske za preustrojem države. Međutim, stvaranjem Stojadinovićeve vla- 
de bilo je jasno da je i formalno propala Šestojanuarska diktatura, po- 
najprije u smislu da se ideologija integralnog jugoslavenstva nametne 
kao jedini važeći politički i društveni koncept.?2? 

Postupna i vrlo limitirana demokratizacija tijekom 1935. godine 
omogućila je HSS-u razmah stranačkih aktivnosti. Obnovljen je rad 
mnogih stranačkih ogranaka koji su obustavili rad početkom 1929. go- 
dine te raznorodnih organizacija koje su ranije bile vezane uz stranku, 
poput sindikata - Hrvatskog radničkog saveza (HRS) te Seljačke sloge, 
kao i drugih prosvjetnih i kulturnih organizacija (Maček to ovako opisu- 
je: .Probuđena narodna energija nastavila je svoje djelovanje. Ne samo 
da su se u gotovo svakom selu i svake nedjelje držali politički sastanci 
HSS-a, nego se razmahalo kulturno i ekonomsko djelovanje).*** Osim 
toga, stvaraju se i novi organizacijski oblici - Gospodarska sloga (1935) 
te Hrvatska seljačka zaštita i Hrvatska građanska zaštita. Gospodarska 
sloga je bila ekonomska organizacija koja je imala za cilj podizanje eko- 
nomske moći i poboljšanje položaja seljaštva u Hrvatskoj. Tako su se 
širokom društvenom akcijom nastojale povećati cijene poljoprivrednih 
proizvoda, suzbijati stočne bolesti, ubrzati elektrifikacija seoskih 
područja, organizirati zdravstvena zaštita i raditi na općem prosvjećivanju 
seljaka.?*> 

Hrvatska seljačka zaštita i Hrvatska građanska zaštita bile su polu- 
vojne organizacije koje su trebale služiti za obranu HSS-ovih skupova 
od žandara i provokatora. No, vodstvo stranke je s njima računalo i u 
slučaju eventualnih oružanih sukoba. Maček je 1937. godine češkom 
diplomatu objasnio da „seljaci dolaze k meni i pitaju kada ćemo im dati 
oružje da krenu na Beograd" te daje „raspoloženje unarodubuntovničko“. 
Ustvrdio je da .godine 1918. nismo imali ništa. pa su zato s nama radi- 
li što su htjeli". Zato „mi želimo za takav momenat biti spremni. i zato 
imamo Seljačku zaštitu“.??* 

Sva ta intenzifikacija djelatnosti HSS-a i njemu srodnih organizacija 
trebala je učvrstiti stranačku i biračku bazu stranke i ojačati ju u kon- 
frontaciji s režimom. potom spriječiti druge stranke. osobito radikalno 
lijeve i radikalno desne opcije. da zadobiju veći utjecaj u javnosti. Za 
razliku od dvadesetih, kada je HRSS/HSS uglavnom bio predstavnik 
hrvatskog seljaštva, tijekom tridesetih on sve više počinje predstavljati 
hrvatski narod. Književnik Mihovil Dežman (koji je nakon Prvoga svjet- 
skog rata osnivao Hrvatsku zajednicu), izjavio je 1932. godine: „Sve su 
mase uz Mačeka, pa i mi zajedničari."??7 

Svi policijski i drugi izvještaji koji su stizali s terena svjedoče da je 
Maček uživao veliku podršku naroda, osobito seljaka. Mačeka se smatra 
neospornim vođom: u različitim se prigodama sve češće ističe da je .vođa 
hrvatskog naroda” (i Hrvati su željeli imati svoga vođu, poput drugih eu- 
ropskih naroda. iako je usporedba Mačeka s nacifašističkim liderima 
krajnje neprimjerena). U narodu se stvara „kult Mačeka", naprimjer, na 
godišnju skupštinu Gospodarske sloge 1936. godine u Zagrebu Maček je 
stigao kroz špalir tzv. Mačekove garde (ili Mačekovih zaštitara, skupine 
od 50 ljudi, osnovane 1935. godine), u .velikom stilu" (nasuprot tome. u 
izvještajima sredinom 1935. godine ističe se da je Pavelić seljačkim masa- 
ma „relativno nepoznat"). Iako je bio po političkom opredjeljenju demo- 
krat. Maček je strankom upravljao autoritarno. Nakon Radićeve smrti 
Glavni odbor i Predsjedništvo stranke više nisu funkcionirali. a njihovu je 
ulogu preuzela grupa ljudi iz najuže Mačekove okoline. Maček je po vlasti- 
tom nahođenju i osobnim sklonostima okupljao oko sebe ljude koji su 
činili stranačko vodstvo. Faktički su se važne odluke donosile u Mačekovoj 
odvjetničkoj kancelariji i stanu (smješteni su bili jedan pored drugog. u 
Deželićevu prilazu, u centru Zagreba), a ne u stranačkoj središnjici. 

Bez obzira što je knez Pavle namijenio Stojadinoviću ulogu onoga koji 
će se sporazumjeti s hrvatskim strankama, izgledi za tako nešto nisu 
bili nimalo povoljni. Stojadinović je. doduše. u nastupnom govoru u 
Skupštini istaknuo kako će nova vlada stvoriti .atmosferu međusobnog 
povjerenja u kojoj će se ipak lakše moći naći rješenje hrvatskog pitanja". 
Međutim, susreti Mačeka i Stojadinovića prolazili su u međusobnom 
zazoru i antipatiji, njih su dvojica često dolazili na sastanke bez želje da 
na njima bilo što dogovore. Ono što je važnije jest da su njihovi stavovi i 
dalje bili bitno različiti - Stojadinović je bio pristaša centralističko-uni- 
tarističke Jugoslavije pod dominacijom Beograda. Zagovarao je klasičnu 
unitarističku tezu — „jedna (jedinstvena — op. I. G.) država. jedan narod 
i jedan kralj". Stojadinović je nudio Mačeku tzv. .malo rješenje“ te ga je 
demagoški predstavljao kao velikodušnu ponudu - po njemu bi HSS-u 
pripalo nekoliko ministarskih mjesta u Vladi. Osim toga. nije prihvaćao 
narušavanje državnog centralizma — federativno mu je uređenje bilo 
strano te je pristajao samo na razgovore o lokalnim samoupravnim au- 
tonomijama. Nasuprot tome, Maček je tražio .veliko rješenje“ koje bi 
značilo i reviziju Oktroiranog ustava. Osim što je sužavao manevarski 
prostor Mačeku koalicijom s predstavnicima Muslimana-Bošnjaka i 
Slovenaca, Stojadinović je na međunarodnom planu nastojao razvijati 
odnose s Njemačkom i Italijom.?2* Oslonom na države koje žele revidira- 
ti versailleski poredak, Stojadinović je želio spriječiti njihovo miješanje 
u unutarnji život Jugoslavije, a istovremeno mu je bio cilj da oslabi nji- 
hovu podršku ustaškom pokretu. 


173 


Hrvatska 1918-2008. 


Tih se godina žestoko raspravljalo o tome što je to uistinu „hrvatsko 
Pitanje", kako ga definirati i kako ga razumjeti. Mladi Nikola Tintić 
(1909-2002), kasnije profesor Pravnog fakulteta u Zagrebu, tvrdi 1936. 
godine da „hrvatsko pitanje stoji općenito - a naročito za Hrvatsku — kao 
simbol i sinteza borbe protiv nepodnošljivih (ne samo pravno-političkih, 
već i gospodarsko-socijalnih) prilika uopće... Njezin je osnov - prije sve- 
ga u očima naroda - čisto gospodarsko-socijalni, i bez radikalnog rje- 
šenja osnovnih gospodarsko-socijalnih problema ne može se posve 
logično i prirodno doći ni do stvarnog rješenja sekundarnih (političkih) 
problema.“ Što se tiče nacionalne komponente, odvjetnik, Splitski 
gradonačelnik (1918-1928) i ban Savske banovine (1929-1932) dr. Ivo 
Tartaglia ukazivao je na to da je „hrvatsko pitanje" samo prividno ..hr- 
vatsko", a ustvari obuhvaća cjelokupnu problematiku jugoslavenske 
unutarnje politike. No, bilo je utoliko „hrvatsko“ što je najneposrednije 
tangiralo hrvatske interese. Hrvati su problem formulirali, iznijeli u jav- 
nost i popularizirali, no prema djelovanjima i ciljevima ono je bilo opće 
i principijelno.” Tintić i Tartaglia isticali su, u duhu liberalne tradicije, 
da je .hrvatsko pitanje“ gotovo istovjetno problemu demokratizacije 
čitavog jugoslavenskog društva. Istovremeno, postojali su i oni koji su 
željeli rješavanje „hrvatskog pitanja" i bez demokratizacije. 

Blokada rješavanja „hrvatskoga pitanja" između 1935. i 1937. godi- 
ne, onako kako ju je zamišljao Stojadinović, zapravo je doživjela neu- 
spjeh. Ona je samo dodatno ojačala HSS i snage koje su mu bile bliske. 
Kako je vrijeme prolazilo, opozicija Stojadinoviću u Hrvatskoj sve je više 
dobivala konture jedinstvenog hrvatskog nacionalnog pokreta. Taj se 
pokret od 1929. godine umnogome koncentrirao u HSS-u, koji se otada 
iz stranke postupno transformira u pokret.”®'! Tek pred rat iz HSS-a 
vidljivije će se izdvajati njegovo lijevo i desno krilo. 

Istovremeno je jačala opozicija Stojadinoviću i u Srbiji. Srbijanska 
opozicija bila je nezadovoljna njegovim diktatorskim ponašanjem, kao i 
približavanjem Njemačkoj i Italiji.” Takvo je stanje pogodovalo povezi- 
vanju hrvatske i srbijanske opozicije. Pregovori između SDK-a s jedne i 
srbijanske Udružene opozicije s druge strane, održani su u Zagrebu i 
doveli do potpisivanja sporazuma početkom listopada 1937. godine. 
Dva tjedna kasnije potpisnici su se sastali u selu Farkašiću (kod Siska) 
kako bi se dogovorili o načinu rada na propagiranju Sporazuma u jav- 
nosti (otuda i ime - Farkašički sporazum). Farkašičkim je sporazumom 
bilo predviđeno da se od „stranaka koje stvarno imaju korijena u naro- 
du”? — a to se bile potpisnice sporazuma - obrazuje vlada koja bi doni- 
jela .privremeni osnovni zakon" i time ukinula postojeći ustav. Potpisni- 
ci Farkašičkog sporazuma formirali su koaliciju pod imenom Blok na- 
rodne demokracije. 

Tekst Farkašičkog sporazuma nije dovodio u pitanje monarhistički 
oblik vladavine i dinastiju Karađorđevića kao suverene, ali je naglašavao 
da bi u novom državnom ustrojstvu parlamentarizam i jamčenje poli- 
tičkih i građanskih sloboda bili temeljna načela - ustavotvorna skupština 
treba donijeti ustav koji će biti .na podjednako zadovoljstvo i Srba i Hr- 
vata i Slovenaca", jer je .ustav 1921. donet bez Hrvata", a Ustav 1931. 
-nema moralne vrednosti jer je u protivnosti s osnovnim demokratskim 
načelima“, a „donet je ne samo bez Hrvata i protiv Hrvata nego i bez 
Srba i protiv Srba". Potpisnici sporazuma smatraju sebe predstavnici- 
ma „i srpskog i hrvatskog naroda" te smatraju da je „došao krajnji čas 
da se jedanput za uvek prekine sa svim nedemokratskim sistemima i 
režimima". Dakle, glavni problem potpisnici vide u nepostojanju demo- 
kracije, koja bi. da postoji, „omogućila i Hrvatima i Srbima i Slovencima 
da sporazumno organizuju svoju državnu zajednicu".?* Bio je to kom- 
promis dva politička pravca u tadašnjoj državi — s jedne se strane inzi- 
stiralo na povratku na stranačko-politički život, što je osobito bilo stalo 
Udruženoj opoziciji, a s druge utvrđivalo se kako bi trebala izgledati 
buduća država, na čemu je inzistirao Maček. Naposljetku, dva su stra- 
načka bloka sporazumno formirali „jedan blok radi zajedničke borbe za 
ostvarenje i sprovođenje ovog programa". 

U tom trenutku farkašičke zahtjeve beogradske vlasti nisu željele pri- 
hvatiti - Stojadinović nije ni pristao pregovarati, tvrdeći da će to učiniti 
tek kada maloljetni kralj Petar II stupi na prijestolje (što se trebalo do- 
goditi za četiri godine!). Stojadinović je, osim toga, tvrdio da potpisnici 
predloženom procedurom „zapravo traže izvođenje novog državnog uda- 
ra". Još je važnije bilo da je negativan stav o pregovorima imao i knez 
Pavle koji ga je .primio s izrazitim negodovanjem", a postupak srbijan- 
skih stranaka okarakterizirao kao .podmukao“. 

proučavanju. 81: Jelić-Butić. Ustaše i NDH. 35: Krizman. Pavelić i ustaše. 564-574. 

139 Sundhaussen. Wirtschaftsgeschichte Kroatiens. 70-71. 

1 Stojkov. O tzv. Ličkom ustanku: Janjatović. Politički teror. 311-312: Hory - Broszat. 
Ustascha-Staat. 23. 

'4I Ustaša. vijesnik hrvatskih revolucionaraca. bez oznake mjesta izdanja. veljača 1932: 
također, Ustaša. dokumenti. 55: O počecima ustaškog pokreta i ustaške emigracije. 
opširno. Jelić-Butić. Ustaše i NDH. 19. 34: Jareb. Ustaško-domobranski pokret. 112- 
162: Matković. Povijest NDH. 23-38. 

12 Ustaša 24/1942: Ustaša. dokumenti. 265. 

t8 Krizman. Pavelić i ustaše. 144. : 

14 Ljubo Miloš na saslušanju u UDB-i u Zagrebu 1947. u: Miletić. Jasenovac. knj. 2. 
1012. 

t5 Ustaša. srpanj 1932: vidi i Jelić-Butić. Ustaše i NDH. 26. 

1 Ustaša. dokumenti. 56: Goldstein. 1941. godina koja se vraća. 90. i d.: vidi i Jelić- 
-Butić. Ustaše i NDH. 27. id. 

147 Ustaša. dokumenti. 91: Nezavisna Država Hrvatska. Godišnjak 1934. 117: Petrino- 
vić, Mile Budak. 61-63. 

us HDA. fond SDS RSUP SRH. 013.0.3. elaborat nepoznatog autora pod pseudonimom 
Dizdar - vidi, Dizdar. Ustaštvo i NDH. 53: Brkan (1892-?). tridesetih jedan od organi- 
zatora ustaškog pokreta u Dalmaciji. kasnije se razilazi s Pavelićem zbog pitanja 
obračuna s "neprijateljima" i predaje Dalmacije Talijanima. Godine 1941. dolazi u 
Zadar i više se ne bavi politikom. odbija Pavelićevu ponudu da dođe u Zagreb. a 1951. 
u Zadru ga preslušava Služba državne sigurnosti - HDA. Dosje SDS. br. 301531. 

u9 Ustaša. dokumenti. 77: Matković. Na vrelima hrvatske povijesti. 323-326. 

150 Ustaša. dokumenti. 39. 

151 Goldstein. Granica na Drini - značenje i razvoj mitologema. 

'52 Gotska se teorija zasniva na činjenici da neki kroničari (Toma Arhiđakon i Pop Duklja- 
nin) Hrvate nazivaju Gotima. ali se njezina vjerodostojnost može odbaciti nizom čvr- 
stih argumenata. Njezin glavni promotor tijekom tridesetih bio je Kerubin Šegvić. Vidi. 
Goldstein. Hrvatski rani srednji vijek. 23-24: o Šegviću, Goldstein. Židovi u Zagrebu 
1918-1941. na raznim mj.: Sam Mussolini nije bio zadovoljan gotskom teorijom. jer je 
pravilno zaključivao kako ona Hrvate odvodi _u kolotečinu njemačkog svijeta“. Sinovčić, 
NDH u svietlu dokumenata. 184. 

153 Vidi. Silone. Fašizam: njegov postanak i razvitak. na raznim mj. 

1 Ustaša. dokumenti. 49. 

'5 Usp. Stojsavljević. Prodiranje kapitalizma u selo 1919-1929. 

1 O socijalnom položaju muslimanskih veleposjednika usp.. Krstić. Agrarna politika. 

157 Zagreb. revija. 3-5/1941. 87. 

158 O Volksgemeinschaftu. vidi. Goldstein. Holokaust u Zagrebu. 5. i tamo lit.. također. 
Bartulin. Ideologija nacije i rase: ustaški režim i politika prema Srbima u NDH. 219- 
220. 

'59 Kisić-Kolanović. NDH i Italija. 27-29. 

'*Krizman, Pavelić i ustaše. 159. 

' Vidi, Goldstein. Židovi u Zagrebu 1918-1941. 394: Goldstein. Holokaust u Zagrebu. 
na raznim mj.. osobito 619-621. 

1&2 Jelić-Butić, Prilog proučavanju. 80: Čulinović. Jugoslavija između dva rata. Ii. 109- 
110. 

'& Hrvatski narod, Zagreb. 25. VIII. i 1. IX. 1939: Jelić-Butić. Prilog proučavanju. 83. 

16 Jareb. Ustaško-domobranski pokret. 248-255. 264-265. 

'& Jelić-Butić. Ustaše i NDH. 43-44: Matković. Povijest NDH. 39: Aralica. Matica hrvat- 
ska u Nezavisnoj Državi Hrvatskoj. 

16 Bauer. Njemačka. 37. 51: o Baueru. Tko je tko u NDH. 27-28. 

'€? Hrvatski dnevnik. Zagreb. 7. IIl. 1937: Nova riječ. Zagreb. 20. III. 1937: vidi i Gold- 
stein, Židovi u Zagrebu 1918-1941. 324. 

'# Buđenje. Zagreb. 1. 2. 4, 5. 10. 23/1934: 3. 16. 18. 19. 22. 38. 42. 44/1935: 22/1936. 
Vidi. Srpska konzervativna misao. 25. 47. 70. 77: Petranović. Istorija Jugoslavije. 
141-142. 

1® Prvobitno se tvrdilo da je kralj izjavio Čuvajte mi Jugoslaviju i prijateljstvo s Francu- 
skom”. ali je ovaj drugi dio ubrzo izbačen kao predug i nerealan. O atentatu postoji 
izobilna literatura, primjerice. Jareb. Ustaško-domobranski pokret. 303: Tuđman. 
Hrvatska u monarhističkoj Jugoslaviji. Il. 126-128: Čulinović. Jugoslavija između 
dva rata. II, 65-70. 

17 Jareb. Ustaško-domobranski pokret. 305: Krizman, Pavelić i ustaše. 141. 159: Mat- 
ković, Povijest Jugoslavije. 184. 

17! Polić. Vjetrenjasta klepsidra. 121. 

172 Perović, Između anarhije i autokratije, 24. 

173 Barčot, Jugonacionalisti na otoku Korčuli. 11. 

14 Boban. Svetozar Pribićević u opoziciji. 147: Janjatović, Politički teror u Hrvatskoj, 
32. 43. 44. 92. 

175 Perić, Stjepan Radić. 428: Goldstein. Židovi u Zagrebu 1918-1941, 324: Goldstein - 
Szabo. Klasična gimnazija. 165-166. 

ê Nova Evropa 7. Zagreb, 26. VII 1935. str. 201. 202-204; Tuđman. Hrvatska u mo- 
narhističkoj Jugoslaviji, Il, 143-144. 

1" Nova Evropa 7, Zagreb. 26. VII. 1935, str. 205. 

172 Tuđman, Hrvatska u monarhističkoj Jugoslaviji, II, 145-146; Čulinović, Jugoslavija 
između dva rata, Il, 80-83. 

'"* Tuđman. Hrvatska u monarhističkoj Jugoslaviji. I, 146-150; Čulinović. Jugoslavija 
između dva rata, Il. 83: Leček, Selo i politika. Politizacija hrvatskog seljaštva 1918- 
1941. 124-125. 

'% Ribar, Politički spisi II. 176. 

18! Čulinović. Jugoslavija između dva rata. Il. 83-97. 

182 Polić. Vjetrenjasta klepsidra. 125. 

'8 Horvat. Zapisi iz nepovrata, 317. 

H Tuđman. Hrvatska u monarhističkoj Jugoslaviji, H. 151. 

155 Čulinović, Jugoslavija između dva rata. Il. 110. 

t Čulinović. Jugoslavija između dva rata. H. 110-111. 

187 Rajčević. Studentski pokret. 237. i d.; Čulinović, Jugoslavija između dva rata. Il. 
111: Jareb, Ustaško-domobranski pokret. 482-486: o odnosu snaga između franko- 
vaca i komunista govori glasanje o uvođenju .numerus clausus” na zagrebačkom 
Sveučilištu. vidi. Goldstein. Zidovi u Zagrebu 1918-1941. 422-423. 

18 DAZ. sign. 24992. Prva državna gimnazija u Zagrebu, Povjerljivi spisi. 1935. 95. 

!8 DAZ. sign. 24992. Prva državna gimnazija u Zagrebu, Povjerljivi spisi. 1936. 136. 

'* Definitivni rezultati popisa od 1931. godine. II. VI-VII: Matijević. Slom politike 
katoličkog jugoslavenstva. 56-92: Zutić, Kraljevina Jugoslavija i Vatikan. 273-289: 
Džaja. Politička realnost jugoslavenstva. 58-65. 

191 O Baueru. Šanjek. Kršćanstvo na hrvatskom prostoru. 441-445. 

'%% Janjatović. Politički teror, 95. 

193 O tom problemu literatura je narasla do nepreglednosti: HDA. grupa XXIV. kler. 1937 
(popis poslanika koji su glasali za konkordat): HDA. fond 145. SBUO. pov. II. 
23041/1937: Petrović. Projekat konkordata Kraljevine Srba. Hrvata i Slovenaca i 
Svete Stolice: Tuđman, Hrvatska u monarhističkoj Jugoslaviji. I. 174-176: Petrano- 
vić. Istorija Jugoslavije. 140-141: Džaja. Politička realnost jugoslavenstva. 54-56: 
Matković. Povijest Jugoslavije. 190: Šanjek. Kršćanstvo na hrvatskom prostoru. 448- 
449. 

4 Jelić-Butić, Prilog proučavanju. 77. 

1 Boban, Maček i HSS I. 318. 

'% Jelić-Butić. Ustaše i NDH. 214. 

197 NAZ. fond Prezidijalni spisi 40/1941: Katolički list. prilog br. 13/1941. 

18 Katolički list, Zagreb. 23. XII. 1926. 704: o odnosu Crkve prema Židovima. u kojoj je 
o tome bilo vrlo oprečnih stavova, vidi detaljno. Goldstein. Zidovi u Zagrebu 1918- 
1941. 406-417: Goldstein. Holokaust u Zagrebu. 559. i d.: o Stepinčevim antirasisti- 
čkim stavovima: Passelecq — Suchecky. L'Encyclique cachée. 80; LaFarge. Un Ameri- 
cain, 201-202: vidi detaljno. Goldhagen. Moral Reckoning. 107. id. 

199 Stepinčev Dnevnik", Danas. 3. VII. 1990. 66. 

2% Hrvatska straža. tjednik za katolički dom. 1/1937. 

2 Hrvatska straža. dnevnik. 2. 7. 1939. 

22 Hrvatska straža. tjednik za katolički dom. 5. 12. 15. 16-18. 27. 30. 39. 41. 43. 
50/1937: 1. 2. 6. 10. 17. 19. 28/1938; Hrvatska straža. dnevnik. 12. I. 1939. 

2% Hrvatska straža. dnevnik. 24. 1. 1932. 

2 Katolički tjednik 13/1939. 

2% Hrvatska straža. tjednik za katolički dom. 28/1939: Katolički tjednik 13/1939: Kro- 
kodil. s podnaslovom .humoristični tjednik" (iako iz Beograda!) vrlo je skromno izda- 
nje maloga formata: objavljuju se isključivo dvosmisleni .papreni“ vicevi ilustrirani 
crtežima na kojima su često dame u kombineima ispod kojih vire halteri i gola bedra. 
Vicevi su sljedeći - žena razgovara s ljubavnikom: „Muž mi je čmavalo. Nema ambicije 
da postane nešto". a ljubavnik odgovara: .Neka, ne ljuti se na njega. Hajde. pomoći 
ćemo mu da postane tata.“. ili razgovaraju dvije žene: _Kako si zadovoljna: kako tvoj 
muž? - S njime baš nije najbolje. On ide uporedno sa svojom profesijom. Ranijih go- 

dina je bio urednik dnevnog lista, sada uređuje nedeljni list. a čini mi se da će uskoro 
uređivati samo mesečni časopis." Vidi. Katolički list 13/1941. 151; Krokodil. humo- 
ristični tjednik. 1/1937. str. 3: 3/1938. str. 13. 

2% Katolički tjednik 13/1939. 

*%7 Narodna Obrana. list za prosvjetu. gospodarstvo i društveni život. Đakovo, 8. TV. 
1933. 

2% Židov. Zagreb, 47/1933: Katolički list. Zagreb. 18. VIII. 1938. 

29 Jednostavno je izračunati da su Imoćani i pogotovo Zagvožđani bili umnogome nadza- 
stupljeni među španjolskim interbrigadistima. Naime. svaki 780. Imoćanin i svaki 
332. Zagvožđanin otišao je boriti se u Španjolsku, dok je iz Hrvatske otišao tek jedan 
od 5407, a iz Jugoslavije tek jedan od 10.718 građana (općina Imotski imala je 1931. 
godine 41.397 stanovnika. a Zagvozd 2663). 

210 Jelić. Komunistička partija Hrvatske 1937-1941. 62. 

ZN Matković, Na vrelima hrvatske povijesti, 336-342: Jelić. Komunistička partija Hrvat- 
ske 1937-1941. 62-65. 358. 

212 Durašković, Osam sekretara partije. 

213 Iscrpne kronologije ovih događaja vidi u Tito. Sabrana djela. 2-5. 

214 Za čistotu i boljševizaciju Partije". u: Proleter. april-maj 1940. 

215 Jelić, Jugoslavenska socijalistička revolucija. 39. 

216 Jelić, Komunistička partija Hrvatske 1937-1941, 319-320. 

217 Supek. Krivovjernik na ljevici. 54. i d.; opširno. Lasić. Sukob na književnoj ljevici: 
Kovačević, Slučaj zagrebačkih reviztonista. na raznim mj. 

218 Vidi, Goldstein, Židovi u Zagrebu 1918-1941. na raznim mj. i tamo lit.: Kovačević, 
Psihoanaliza i ljevica. na raznim mj. 

219 Povijest Saveza komunista Jugoslavije. 123-124. 

22 Jelić, Komunistička partija Hrvatske 1937-1941. 316-318; Iveković, Hrvatska lijeva 
inteligencija 1918-1945. I. 217-242: najopsežnije i najargumentiranije. Lasić, Sukob 
na književnoj ljevici. 

2 Boban, Maček i HSS I. 175. 

222 Ribar, Politički spisi II. 195; Čulinović, Jugoslavija između dva rata. II, 97. 

23 Tuđman. Hrvatska u monarhističkoj Jugoslaviji. II. 154-160; Čulinović, Jugoslavija 
između dva rata, II, 99-103: Petranović, Istorija Jugoslavije. 135-136. 

224 Maček, Memoari. 169. 

25 Šute, Organizacija i djelovanje Gospodarske sloge. na raznim mj. 

2% Boban, Maček i HSS II, 315. 

227 Boban, Svetozar Pribićević. 94. 

72 Boban, Kontroverze iz povijesti Jugoslavije I. 93-95. 

22 Tintić. Nek narod govori, 13. 

?% Tartaglia, Problem Jugoslavije. 40. 

2" Boban, Kontroverze iz povijesti Jugoslavije I, 92. 

232 Čulinović, Jugoslavija između dva rata, TI, 113-120. 

23 Smatralo se da Jereza nema „korijena u narodu", pa otuda ta sintagma; Matković. 
Na vrelima hrvatske povijesti. 343-344: Čulinović, Jugoslavija između dva rata. Il, 
122. 

24 Boban. Maček i HSS I, 291-293. 

26. Sporazum Cvetković-Maček i uspostava 
Banovine Hrvatske 1939. godine 


Na izbore u prosincu 1938. godine Seljačko-demokratska koalicija iza- 
šla je ujedinjena s opozicijom u Srbiji (Udružena opozicija) u Blok na- 
rodne demokracije. Na čelu jedinstvene opozicijske liste bio je Vladko 
Maček. Usprkos dotad neviđenim falsifikatima i pritiscima na birače. 
koje su obavljale različite državne institucije. i uz javno glasanje. vladina 
je lista pobijedila tek s neznatnom većinom.! 

Režimske stranke, zahvaljujući osebujnom izbornom zakonu (istom 
kao i 1935. godine) opet dobivaju jaku većinu poslanika u Skupštini. 
No, u Savskoj banovini za režimsku je stranku glasalo 13.8% glasača. a 
u Primorskoj tek neznatno više — 15.8%. S druge strane. HSS dobiva 
najveći broj glasova u svojoj povijesti. U samoj Hrvatskoj Mačekova lista 
dobiva oko 80% svih glasova. U mnogim je krajevima zadobila plebisci- 
tarnu podršku — u krapinskom kotaru čak 99.4% (8523 prema 52 gla- 
sa), u ivanečkom kotaru 99,5%. a u klanječkom čak 99.8% glasova 
(7614 prema 14). Na taj je način, izbornim glasovima. HSS zapravo po- 
stao ovlašten da pregovara o rješenju hrvatskoga pitanja i preuređenju 
države. De facto su HSS i Udružena opozicija bili pobjednici izbora. 
Stoga je knez Pavle. kao politički realist. uvidio kako je hitno rješenje 
-hrvatskog pitanja" pretpostavka za unutrašnje smirivanje stanja u 
državi. Uostalom. to je bio i zahtjev jugoslavenskih saveznika. prvenstve - 
no Velike Britanije. Sve se to događa na početku 1939. godine: nad Eu- 
ropom se nadvila ratna opasnost. osobito zbog poraza republikanaca u 
Španjolskom građanskom ratu te Anschlussa Austrije. aneksije Sudeta 
i nezajažljivih Hitlerovih apetita. 

Maček i HSS bili su jači negoli ikad, pa su bojkotirali rad Narodne 
skupštine. baš kao što su to činili i nakon izbora 1935. godine. No, sada 
je za beogradske vlasti situacija bila kudikamo teža. 

Međutim, i Mačeku je bilo u interesu da postigne sporazum. HSS je 
sredinom tridesetih postao svehrvatska stranka, a zapravo pokret u ko- 
jem je bilo vrlo različitih ideoloških strujanja. Seljačka" ideologija po- 
staje jače prisutna u kulturi i društvu općenito. Njezini vanjski, dekora- 
tivni elementi postaju ideološki omotač ispod kojeg su se skrivali različiti 

interesi.“ U redovima same stranke postojala je, s jedne strane, ljevica, 
koja je isticala socijalne teme i imala antiklerikalni nastup. Nju su per- 
sonalizirali ponajprije seljak, „pučki tribun" Mihovil Pavlek Miškina 
(1887-1942) i Rudolf Bićanić, autor temeljnih gospodarskih tekstova 
stranke, potom i Franjo Gaži (1900-1964) koji je, kao i Miškina, bio 
Podravac. Neki HSS-ovci, poput Martina Franekića (?-1941),* Nikole 
Rubčića i Šime Balena (1912-2004) prešli su sredinom tridesetih u KPJ 
te su 1937. godine počeli izdavati list Seljačka misao. I rukovodstvo 
KPJ je 1935. godine tvrdilo kako u HSS-u postoje ,lijevi i nacional-revo- 
lucionarni elementi".* Međutim, u HSS-u je postojala i desnica, iako se 
ona nije do 1941. uočavala u javnom životu. Među osobama takvih na- 
zora vjerojatno su najistaknutiji bili dugogodišnji glavni tajnik i zastup- 
nik u Skupštini Janko Tortić (1902-1962), jedan od organizatora Gos- 
podarske sloge Dragutin Toth (1890-1971) te, također, zastupnik Lovro 
Sušić (1891-1972). Osim toga, HSS je, kako se približavao rat, bio pod 
sve većim pritiskom radikalne desnice u Hrvatskoj koja je odbijala bilo 
kakav sporazum s Beogradom i tražila izdvajanje Hrvatske iz Jugoslavi- 
je. Uspjesi Njemačke i Italije te Francovih snaga u Španjolskoj davali su 
krila desnim snagama u Hrvatskoj, pogotovo pristašama ustaškog po- 
kreta. Naposljetku, stanje u zemlji, osobito u ekonomiji, bilo je sve 
teže. 

Sve je to ukazivalo na nužnost dogovora HSS-a s dvorom, ali se Sto- 
jadinović nije pretjerano trudio da sam postigne taj sporazum. Istovre- 
meno je iskazivao ambiciju da priskrbi što više vlasti u državi te se 
počeo ponašati poput fašističkih diktatora koji su mu dijelom bili i uzor. 
Stoga je knez Pavle imao mnogo razloga da ga ukloni. U veljači 1939. 
organizirao je ministre u vladi, kako Dragišu Cvetkovića, tako i Bošnjake 
Mehmeda Spahu i Džafera (Džafer-bega) Kulenovića (1891-1956), te 
Slovence Mihu Kreka i Franca Snoja, da sruše Stojadinovića. Stojadino- 
vić je kasnije u memoarima zapisao da mu je „knez Pavle zabio nož u 
leđa". 

Tako je predsjednik vlade postao Dragiša Cvetković, radikal iz Niša, 
dotad prilično nepoznat i neutjecajan ministar. Stojadinović je u memo- 
arima zajedljivo, ali čini se s pravom, primijetio da je Cvetković bio 
„najgori i najslabiji član njegove vlade". Cvetković je dobio povjerenje 
kneza Pavla Karađorđevića, jer je bio spreman izvršavati njegove naloge. 
Zbog toga je zaslužio i naziv „kneževa kurira". 

U deklaraciji koju je nova vlada objavila odmah po konstituiranju, 
ističe se da je njezin zadatak postići sporazum s Hrvatima zasnovan na 
punoj jednakosti i ravnopravnosti. I na deklarativnoj, ali i na stvarnoj 
razini bio je to radikalan zaokret beogradskih vlasti. U naknadnoj izjavi 
Cvetković je istakao narodni individualitet Hrvata, kao rezultat poseb- 

nog razvitka. Zajamčio je i stvarnu i formalnu ravnopravnost Hrvata u 
granicama Jugoslavije, koju oni, kako se u izjavi naglašava, nijednim 
aktom nisu porekli." 

Poslanici HSS-a izabrani na izborima 1938. godine, okupljeni u Hr- 
vatsko narodno zastupstvo, objavili su, u svibnju 1939. godine, tijekom 
pregovora Dragiše Cvetkovića i Vladka Mačeka posebnu izjavu u kojoj 
nazivaju Mačeka legitimnim predstavnikom hrvatskoga naroda. Osim 
toga, Mačeka su ovlastili da i dalje poduzima određene korake na unu- 
tarnjem i vanjskom planu držeći se načela da su .opstanak i sloboda 
hrvatskog naroda iznad svega". Maček je tijekom pregovora nastojao 
dobiti suglasnost Udružene opozicije da pregovara i u njihovo ime, od- 
nosno da se i oni uključe u pregovore, ali dio. Udružene opozicije iz Sr- 
bije i dalje je smatrao da prednost mora imati uspostava stranačkog 
političkog života i demokratizacija, a ne hrvatsko pitanje. Bez obzira na 
sva nesuglasja i zastoje, pregovori su završeni relativno brzo. 

Sporazum Cvetković-Maček sklopljen je 26. kolovoza 1939. godine u 
psihozi nadolaska rata, svega pet dana prije njegova izbijanja. Osnovni 
dio dogovora jest uspostava Banovine Hrvatske kao upravne jedinice. 
Banovina je obuhvatila dijelove BiH naseljene pretežno Hrvatima (Posa- 
vina, zapadna Hercegovina s Mostarom i Stocem, livanjsko-duvanjski 
kraj te središnja Bosna s Travnikom, odnosno kotarevi Derventa, 
Gradačac. Brčko, Travnik, Fojnica i Dubrovnik) te kotare Šid i Ilok u 
Srijemu. Baranja i širi prostor Dvora na Uni (sjeverno i zapadno od 
Une) ostali su izvan Banovine. Tako uspostavljenim granicama nastojalo 
se riješiti hrvatsko nacionalno pitanje. Bio je to dogovor hrvatske 
političke elite sbeogradskim dvorom. Činjenica jest da se pri određivanju 
granice u BiH ignoriralo muslimansko stanovništvo i gledao samo omjer 
Srba i Hrvata u pojedinim kotarevima, što je teško opteretilo dotadašnju 
suradnju HSS s muslimanskim političarima na anticentralističkom pro- 
gramu.” 

Za bana Banovine Hrvatske postavljen je Ivan Šubašić (1892-1955), 
koji je bio po volji i HSS-u i dvoru: bio je pravnik, odvjetnik. a od 1935. 
HSS-ovski poslanik u Skupštini i jedan od bliskih Mačekovih suradni- 
ka. Kao bivši solunski dobrovoljac imao je etiketu „državotvorca” te je 
imao dobre kontakte s vladajućim krugovima, pa je tijekom tridesetih 
više puta posredovao između Mačeka s jedne. i kralja Aleksandra te 
kneza Pavla, s druge strane. 

Sastavljena je i nova zajednička jugoslavenska vlada. U njoj je Vladko 
Maček postao potpredsjednik, a Seljačko-demokratska koalicija dobila 
je još pet ministarskih mjesta: Ivan Andres (1883-1959) postao je mini- 
star trgovine i industrije, Bariša Smoljan ministar bez lisnice, Josip 
Torbar (1889-1963) ministar pošta i brzojava. Ministar financija bio je 

Juraj Šutej, a Srđan Budisavljević (1883-1968), tada i vođa SDS-a, mi- 
nistar socijalne politike.* Utvrđen je i prijenos nekih ovlasti na banovin- 
ske službe te način rješavanja sporova između Države i Banovine. 

Sporazum je uključivao i obnovu Sabora kao zakonodavne vlasti, a 
bana kao nositelja upravne vlasti. Ban je bio odgovoran kralju i Saboru, 
a imenovao ga je i razrješavao kralj. Sudovi su izricali pravdu u ime 
kralja. Banska je vlast imala 11 odjela, među ostalima i za unutarnje 
poslove, prosvjetu, pravosuđe, industriju i trgovinu, financije. Najteže je 
bilo riješiti financijske poslove: načelno je bilo dogovoreno da Banovina 
od države preuzme i ubiranje nekih poreza, ali konačan dogovor nije 
nikad postignut, jer je sporazumom bilo određeno da se on uglavi na- 
kon konačnog preuređenja države. 

Postojanje Banovine Hrvatske Vlada je potvrdila Uredbom o Banovini 
Hrvatskoj na temelju već spominjanog članka 116. Ustava (Oktroiranog 
ustava). Taj je članak dozvoljavao da kruna i mimo ustavnih odredaba i 
zakonskih propisa može odlučivati samostalno u iznimnim okolnosti- 
ma koje bi dovodile u pitanje javni poredak i sigurnost države, ili onda 
kada su ugroženi javni interesi. No, Ustav je predviđao i da te izvanred- 
ne mjere mora naknadno odobriti i Narodno predstavništvo. Kako je 
ono 1939. godine bilo raspušteno, a niti novi izbori na državnoj razini, 
kao ni izbori za Hrvatski sabor, nisu više održani, to znači da uspostavu 
Banovine nije verificiralo najviše predstavničko tijelo. Radi se, ipak, o 
formalnopravnoj činjenici bez prevelike važnosti. Mnogo je važnije da je 
uspostavom Banovine Hrvatske razgrađen centralistički koncept na ko- 
jem je počivala međuratna Jugoslavija. Počeli su se pojavljivati zahtjevi 
za uspostavom zasebne slovenske jedinice, kao i autonomne BiH. Posto- 
jao je već definiran prijedlog Uredbe o organiziranju Srpske Zemlje koja 
bi obuhvatila šest banovina od Vrbaske na sjeverozapadu do Vardarske 
na jugoistoku.!? 

Sutradan, 27. kolovoza, po sklapanju sporazuma s Cvetkovićem. 
Maček je na sjednici Hrvatskog narodnog zastupstva istakao da se radi 
o djelomičnom sporazumu, jer da se do potpunog nije moglo doći. Dru- 
gim riječima, Maček je želio reći kako konačni teritorij Banovine nije 
utvrđen i kako će hrvatska strana potraživati više te kako će se u na- 
knadnim pregovorima morati i proširiti autonomija Banovine u odnosu 
na Beograd.!! Međutim, nema sumnje da je s ostvarenjem hrvatske au- 
tonomije unutar Jugoslavije Mačekova politika dosegnula svoje ciljeve: 
ni 1941. on neće željeti samostalnu Hrvatsku, pogotovo ne onu koja bi 
ovisila o silama Osovine. 

Međutim, čini se da je za ovo, u nekim aspektima realistično i dobro 
rješenje, bilo kasno (na duži rok, zbog neuvažavanja muslimanskog pi- 
tanja, i to bi se rješenje vjerojatno pokazalo neuspješnim). Unutrašnje 

tenzije i vanjskopolitički pritisak bili su preveliki a da bi ih i mudrija 
politička rješenja mogla smiriti. Bilo je mnogo protivnika sporazuma - i 
među članovima HSS-a bilo je onih, koji su smatrali da je Maček dobio 
premalo.!? Još više napada takve vrste Maček je otrpio s nacionalističke 
desnice, .frankovaca" i drugih, koji će se kasnije uglavnom priključiti 
ustaškom pokretu. Oni su ga proglašavali izdajicom, zastupajući stav da 
je jedino rješenje „hrvatskoga pitanja" u izdvajanju iz Jugoslavije. S dru- 
ge strane, srpski nacionalisti i konzervativci doživljavali su sporazum 
Cvetković-Maček kao kapitulaciju pred Hrvatima. Istaknuti srpski knji- 
ževnik i publicist, u tridesetima blizak režimu, akasnije član Mihailovićeva 
četničkog pokreta, Dragiša Vasić (1885-1945). tvrdio je da se radi o 
„Srpskom Miinchenu" (aludirajući na kapitulantstvo Francuske i Velike 
Britanije pred Hitlerom 1938. godine).'? 

HSS je imao čvrstog koalicijskog partnera - Samostalnu demokrat- 
sku stranku koja se od svih drugih srpskih i projugoslavenskih strana- 
ka razlikovala po tome što je dosljedno branila hrvatsko pravo na 
državnopravnu i narodnosnu posebnost u Kraljevini Jugoslaviji, ali je, s 
druge strane. čvrsto branila stav da se rješenje .hrvatskog pitanja" neće 
tražiti izvan granica Kraljevine Jugoslavije. 

Iako se tada činilo da se sporazumom Cvetković-Maček zapravo 
spašava Jugoslavija, pokazalo se upravo suprotno — on je .nehotice do- 
kazao ograničenja centralističkog jugoslavizma i otvorio put alternativ- 
nim rješenjima".!* 

Vanjskopolitička situacija Jugoslavije bila je i u tridesetima krajnje 
osjetljiva. Obrambeni sporazumi o tzv. Maloj Antanti (iz 1920) te Bal- 
kanska antanta u kojoj su pored Jugoslavije još bile Grčka, Rumunjska 
i Turska (potpisan 1934), pokazali su se, pred novim izazovima u dru- 
goj polovini tridesetih, sasvim bezvrijednima.!> 

U svojem oslonu na Njemačku i Italiju, odnosno, u nastojanju da ju- 
goslavensku vanjsku politiku tobože drže .neutralnom", knez Pavle i 
premijer Stojadinović kao da nisu uzimali u obzir (doduše, uvijek se 
postavlja pitanje - a što su u teškim vremenima i mogli napraviti?) da će 
te dvije zemlje podržavati jugoslavenski integritet samo dok im bude 
potreban. drugim riječima, sve dok će na taj način blokirati širenje fran- 
cuskoga i britanskoga utjecaja u regiji. Ključan događaj u tome bio je 
Anschluss Austrije u ožujku 1938. godine. Stojadinovićeva je vlada pri- 
hvatila Anschluss Austrije. ustvrdivši u diplomatski sročenoj izjavi za 
javnost kako taj čin ne ugrožava Jugoslaviju, naprotiv. da se time ukla- 
nja mogućnost obnove Habsburškoga Carstva. Nema sumnje da je 
Stojadinovićeva vlada već 1937, a pogotovo 1938. napustila dotadašnju 
profrancusku i probritansku vanjsku politiku i pomalo se priklanjala 
Njemačkoj i Italiji.'* U to se vrijeme u Beogradu jugoslavenska politika 
prema Njemačkoj tumačila karakterističnom dosjetkom: „Jugoslavija 
će, od straha da je Njemačka ne siluje. sama s njom leći u krevet.” 

U siječnju 1938. godine, Stojadinović se sastao s Hitlerom uvjeravajući 
ga da .Jugoslavija neće nikada, ni u kakvim okolnostima, ući u kakav 
pakt ili koaliciju protiv Njemačke”, a zauzvrat je Hitler tvrdio da .na 
Balkanu Njemačka ne želi ništa osim otvorenih vrata za njenu privredu". 
Suradnja s Njemačkom jugoslavenskoj je politici bila strateški prihvat- 
ljiva, jer, kako je 1934. rekao ministar vanjskih poslova i kasniji premi- 
jer Bogoljub Jevtić britanskom ambasadoru Nevilleu Hendersonu: .Ako 
dođe do toga da moramo birati, onda uopće nije u pitanju koga više vo- 
limo, Italiju ili Njemačku. Njemačka priznaje Jugoslaviju i bit će voljna 
surađivati s nama." Manje zbog sklonosti nacistima i njihovim simpati- 
zerima, a više zbog toga da na svaki način Jugoslaviju sačuva od upleta- 

nja u sukob koji se ubrzano približavao. knez Pavle je bio popustljiv 
prema desničarima i nacistima.!? 

Da bi donekle smanjili ovisnost o Njemačkoj. čega su se plašili. knez 
Pavle i premijer Stojadinović su 1937. godine sklopili sporazum s tali- 
janskim ministrom vanjskih poslova Galeazzom Cianom (1903-1944) u 
kojem se Italija i Jugoslavija obvezuju na poštovanje granica. suzdržava- 
nje od svake akcije ako bi jedna od strana bila napadnuta, uskraćivanje 
podrške svakoj aktivnosti uperenoj protiv teritorijalnog integriteta i po- 
stojećeg poretka. Bilo je predviđeno i proširenje gospodarske suradnje. 
a dogovoreno je i da se jedan dio ustaške emigracije iz Italije vrati u zem- 
lju. Da bi iskazao svoju iskrenost. Stojadinović je potkraj 1938. položio 
u Rimu vijenac .mučenicima fašističke revolucije“.'* Za jugoslavensku 
stranu ovaj će se ugovor. inače nazivan .Sporazum Ciano-Stojadinović" 
u sljedećih nekoliko godina, a pogotovo 1941. godine. pokazati kao mr- 
tvo slovo na papiru. O talijanskim motivima potpisivanja takva ugovora 
svjedoči i Cianova izjava jednom jugoslavenskom diplomatu: .Njemačka 
nije samo opasan protivnik za svoje neprijatelje. već također težak pri- 
jatelj za svoje prijatelje.7?? 

Kada je početkom rujna 1939. godine izbio Drugi svjetski rat. jugo- 
slavenska se diplomacija našla u delikatnoj situaciji. Ona je proglasila 
politiku neutralnosti, ali će takvom koncepcijom. kako vrijeme bude 
protjecalo. biti sve nezadovoljnije i sile Osovine i Britanci. I jedna i dru- 
ga zaraćena strana pojačavale su pritisak na Jugoslaviju da se opredije- 
li. U praksi, politika neutralnosti Jugoslavije vodila se tako da je sve više 
odgovarala interesima Osovine.*' Iako se u Hrvatskoj i Jugoslaviji nije 
ratovalo još punih godinu i pol, ratna se atmosfera itekako osjećala. Već 
u srpnju i kolovozu 1939. iz beogradske su centrale banovinskim vlasti- 
ma u Zagrebu stizali nalozi da se službenici moraju opskrbiti plinskim 
maskama, da su moraju izraditi planovi za zaštitu od zračnih napada. 
itd.?? 

Još 1934. godine Njemačka je sklopila trgovinski sporazum s Jugo- 
slavijom u kojem je klirinškom razmjenom dobivala jugoslavenske po- 
ljoprivredne proizvode, a zauzvrat davala industrijsku robu. Zbog eko- 
nomskih sankcija protiv Italije (zbog agresije na Etiopiju 1935. godine) 
- u kojima će sudjelovati i Jugoslavija - Njemačka će preuzeti golem dio 
jugoslavenskog izvoza i postati najveći jugoslavenski trgovinski partner. 
Takvi zaokreti bili su uvjetovani i kompatibilnošću dviju privreda: 
njemačka je bila visokorazvijena, sa sve većom potrebom za sirovinama 
i poljoprivrednim proizvodima, dočim je jugoslavenska bila uglavnom 
agrarna, željna uvoza industrijskih proizvoda te povoljne prodaje vlasti- 
te robe na velikom tržištu. Radilo se, osim toga, i o smišljenoj njemačkoj 
strategiji: u elaboratu sačinjenom 1933. u Uredu za vanjske poslove 

tvrdilo se da je za povećavanje političkog utjecaja .najbolje sredstvo bez 
svake sumnje gospodarska politika, otvaranje njemačkog tržišta za pro- 
izvode tih zemalja. Prije svega, moglo bi se snažno utjecati na vanjsku 
politiku Jugoslavije i Rumunjske zbog njihova sadašnjega katastrofal- 
noga gospodarskog položaja". Susret premijera Stojadinovića i Herman- 
na Goringa 1938. godine, tada prvog čovjeka njemačke privrede bio je 
potvrda sve boljih odnosa. 

Nakon Anschlussa i raspada Čehoslovačke (1938/1939) naglo su po- 
rasle i investicije iz Trećega Reicha u Jugoslaviji - s trinaestog dolaze na 
prvo mjesto (ne treba zaboraviti da je u statistike o Njemačkoj" od 
ožujka 1938. godine uvrštena i Austrija. koja je i nakon 1918. ostala po 
mnogočemu važan partner hrvatskoj/jugoslavenskoj privredi). Njemačke 
su banke preuzele zadatak kreditiranja industrije koja nije imala dovolj- 
no obrtnih sredstava za izvoz u Jugoslaviju. Pri tome je Njemačka nudi- 
la Jugoslaviji povoljniji trgovinski obračun nego drugi partneri, zasno- 
van na kliringu. što je značilo da se računi ne plaćaju direktno. već 
prebijaju različitim tehnikama i preko posebnih ustanova. Prema nekim 
statistikama u Reich je 1940. godine odlazilo 53,7% ukupnog jugosla- 
venskog izvoza (jer se, osim njemačkog teritorija, u tu statistiku ura- 
čunavao teritorij nekadašnje Austrije, Češke i Moravske, Belgije i Nizo- 
zemske te dijela Poljske), ali je to predstavljalo tek 3% ukupnog nje- 
rmačkog uvoza.** 

Sve veću ovisnost jugoslavenske privrede o njemačkoj posvjedočuje i 
primjer Tvornice vagona i mostova iz Broda na Savi, jedne od tehnološki 
najsuvremenijih tvrtki u Hrvatskoj. Da bi uopće mogla izvesti svoj pro- 
gram, pred Drugi svjetski rat kupovala je pogonske motore njemačkih 
tvrtki AEG i Siemens. U isto vrijeme, potkraj tridesetih, jugoslavenska 
vojska počinje nabavljati njemačko oružje (lovce i bombardere). pored 
dotad uobičajenog britanskoga, francuskoga i čehoslovačkoga. 

Da bi odobrovoljila Njemačku, jugoslavenska je vlada, pored ostalog, 
ujesen 1940. godine donijela protužidovske zakone - .numerus clau- 
sus“ na sveučilištima i u školama te zabranu bavljenja veletrgovinom 
prehrambenim proizvodima.?? 

Takvom razvoju situacije pridonosio je i utjecaj njemačke narodne 
skupine u Jugoslaviji. U prvoj polovici tridesetih, njemačka su društva 
bila, kao i dotad, u većini politički neutralna. Međutim, već od 1933. u 
nekim se zagrebačkim i drugim novinama upozorava kako se u okviru 
legaliziranih .kulturnih" društava njemačke narodne manjine u Jugosla- 
viji vrši dosljedna i dobro vođena, iz Trećega Reicha obilato plaćena 
nacionalsocijalistička propaganda. Potkraj 1935. godine policija je otkrila 
da se u podružnicama Kulturbunda u Vojvodini omladinci zaklinju na 
.hakenkrojclersku" zastavu (zastavu s kukastim križem — op. I. G.) i 

polažu zakletvu kako se neće ženiti Srpkinjama, Mađaricama i Židovka- 
ma. Između 1936. i 1939. godine, u Kulturbundu. potom i u drugim 
društvima, vlast preuzima tzv. grupa Obnovitelja, mladih intelektualaca 
koji su, studirajući u Njemačkoj, došli u doticaj s idejama i aktivistima 
Hitlerove Nacionalsocijalističke stranke.?* Tako. primjerice, u Zagrebu na 
proslavi blagdana njemačke manjine „govornici nisu propustili priliku da 
huškaju protiv Jevreja u duhu nirnberškog zakonodavstva (dakle, u 
duhu Nirnberških zakona donesenih 1935. godine - op. I. G.)".?27 U 
zagrebačkom Hilfsvereinu policija je 1938. godine zaplijenila cirkular ti- 
skan u Zagrebu s natpisom Die Deutsche Arbeitsfront (DAF) Auslands- 
-Organisation Ortsgruppe Zagreb. Cirkular je završavao riječima .Heil 
Hitler" i pored potpisa nalazio se i pečat Reichsdeutscher Hilfsverein - 
-Svaki Nijemac koji živi u inozemstvu treba pristupiti DAF-u'". Policija je u 
prostorijama društva zaplijenila časopis Der Auslandsdeutsche, koji 
otvoreno pronosi nacističku ideologiju i veliča Hitlera. Policija je ustvrdila 
da je .društvo prekoračilo djelokrug svoga rada" te stoga preporučila nje- 
govo raspuštanje. Kontinuirano, sve do rata, obavještajne službe javljaju 
da se „putem pošte iz Berlina razašilju u zatvorenim kovertama na poje- 
dine privatne adrese leci". Tako se početkom 1940. distribuira letak 
„Francuska Žuta knjiga - jedno novo dragovoljno priznanje da su Engle- 
ska i Francuska krive za rat". Policija je plijenila te letke (.onemogućavala 
rasturanje”), ali očigledno bez trajnijeg uspjeha.?? 

Anschluss je dao snažan poticaj pronacističkoj djelatnosti njemačkih 
društava. Tijekom 1939. godine Kulturbund je sve agresivniji u promi- 
canju nacističke ideologije. Sve su učestalije parole: Ein Volk, Eine Wil- 
le, Ein Weg (Jedan narod, jedna volja, jedan put). odnosno Ehre, Blut 
und Boden (Čast, krv i tl0).? 

U međuvremenu su i Mađarska i Italija dovodile manje ili više nepri- 
kriveno u pitanje jugoslavenski teritorijalni integritet. Italija je to činila 
čak i usprkos talijansko-jugoslavenskom sporazumu iz 1937. godine o 
poštovanju granica i suradnji. 

Jugoslavenska vanjska politika bila je nepokolebljivo antisovjetska. 
Ona je zanemarivala činjenicu da su i Francuska i Velika Britanija. koje 
su intervenirale u Rusiji nakon Oktobarske revolucije. priznale SSSR 
1924. godine. Dijelom je neprijateljski stav prema SSSR-u bio uvjetovan 
i nazočnošću .bijele" emigracije u Jugoslaviji (najviše je ruske emigraci- 
je bilo u Srbiji. mnogo manje u Hrvatskoj). Stoga su priznanje SSSR-a i 
uspostava diplomatskih odnosa između Jugoslavije i SSSR-a u ljeto 
1940. godine bili više priznavanje realnosti negoli stvaran zaokret u 
vanjskoj politici. 

U raznim krugovima u Jugoslaviji bilo je sve veće nezadovoljstvo po- 
litikom vlasti. Centralističko-unitarističke snage u zemlji Vladi nisu mo- 

gle oprostiti sporazum s Vladkom Mačekom i stvaranje Banovine Hrvat- 
ske. Tvrdili su da tim činom stabilnost i, kao posljedica, obrambena 
sposobnost zemlje nisu ojačani, već samo oslabljeni. 

Osim toga, razočarenje etabliranim, građanskim političkim snagama 
bilo je sve raširenije, kako se svakovrsna kriza produbljavala. I hrvatski 
i jugoslavenski građani, pogotovo većinski dio tog korpusa - seljaci, „bili 
su izloženi nesmiljenoj državnoj eksploataciji koja je, u usporedbi s eko- 
nomskom snagom zemlje, tražila enormna sredstva, prikupljanjem po- 
reza od seljačke sirotinje. Takav položaj seljaka razvio je u njihovoj svi- 
jesti mržnju prema režimu u kojemu su vidjeli samo porezni aparat i 
žandarsku silu. Zato je u seljaštvu tinjala velika antirežimska energija 
koju će tijekom rata upotrijebiti i ustaše i partizani (pa i četnici). Nema 
sumnje da je u hrvatskom (i jugoslavenskom općenito) društvu bila već 
.umnogome na djelu polagana dekonstrukcija postojećih političkih i 
društvenih koncepata. Pri tome valja imati na umu da je ,seljačka ener- 
gija po prirodi eruptivna i destruktivna”, ali da je bila „u latentnom sta- 
nju sve do rata", očekujući ,vještu političku snagu da je u pogodnom 
trenutku aktivira za svoje uske stranačke interese".?! 

Dezorijentiranost i apatičnost, gubitak vjere u dosadašnje koncepte 
društvenog i političkog organiziranja bili su osnovne značajke atmosfere 
u hrvatskom društvu prije Drugoga svjetskog rata. 

Srpski birački korpus u Banovini Hrvatskoj, pa i u čitavoj Jugoslavi- 
ji, bio je rascijepljen između birača JRZ-a i SDS-a. JRZ je zagovarao 
jugoslavenski unitarizam i integralizam, ali je njegov vođa Cvetković 
istovremeno potpisao i sporazum o Banovini Hrvatskoj i na državnoj 
razini dijelio vlast s Vladkom Mačekom. Dakle, Cvetković i njegovi 
pristaše bili su koalicijom povezani sa snagama koje su zagovarale po- 
sve drugačije političke ciljeve. S druge strane, suparnik JRZ-a među 
srpskim biračima bio je SDS koji je, načelno zagovarao iste ciljeve kao i 
koalicijski partner HSS. Nakon smrti Svetozara Pribićevića 1936. godi- 
ne, vođa SDS-a bio je njegov brat Adam, a nakon što je Adam 1939. 
podnio ostavku na njegovo je mjesto došao Srđan Budisavljević. 

Srbi s područja Savske i Primorske banovine osnovali su u Zagrebu 
1939. godine ,Krajinu — udruženje za kulturno i privredno podizanje 
naroda". U udruženju su se okupljali većinom članovi zabranjenih četni- 
čkih organizacija s ciljem da se stvori nova političko-teritorijalna jedini- 
ca Krajina na prostoru 25 kotareva iz Savske, Primorske i Vrbaske ba- 
novine sa srpskom većinom. Unatoč deklariranom zalaganju za očuvanje 
državne i narodne jedinstvenosti Kraljevine Jugoslavije na temelju 
unitarističke jugoslavenske ideologije, radilo se, ustvari, o promicanju 
velikosrpske ideologije. Društvo se do Travanjskog rata 1941. uspjelo 
čvršće organizirati samo u sjevernoj Dalmaciji.” 

«Srpski kulturni klub" (SKK) osnovan je u Beogradu 1939. godine. 
Udruga je bila politički najaktivniji i retorički najžešći kritičar unutarnje 
političke reforme koja je započela Sporazumom Cvetković-Maček i us- 
postavom Banovine Hrvatske. SKK je bio jedina udruga građana koja 
svoj politički rad nakon uspostave Banovine Hrvatske nije prikrivala 
sintagmom borbe za spas jedinstvene Kraljevine Jugoslavije i njezina 
unitarnog državnog i narodnog jedinstva, već je istaknuta parola ,Srbi 
na okup”. Primjerice, u Glini je SKK organizirao konferenciju, na kojoj 
je bilo 60 ljudi. Na sastanku je donesena rezolucija kojom se traži da se 
„Srezovi od Jasenovca do Knina s apsolutnom srpskom većinom pripoje 
Srpskoj jedinici”. Uglavnom, žandarmerijski izvještaji s kraja 1939. 
govore o aktivnostima SKK-a koji vode „intelektualci i pravoslavno 
sveštenstvo”. Oni „idu za tim da se ovi srezovi izdvoje iz sastava banovi- 
ne Hrvatske i pripoje Dunavskoj banovini“. Usporedo s tim aktivnosti- 
ma SKK je početkom 1940. uspio osnovati krovnu srpsku organizaciju 
- „Savet patriotskih, ratničkih i viteških organizacija" — u koju su ušle 
gotovo sve važnije jugoslavenske udruge koje su djelovale među Srbima, 
poput četničke organizacije i Saveza Sokola Kraljevine Jugoslavije. No, 
SKK-ove tzv. srpske nezavisne liste u Banovini Hrvatskoj katastrofalno 
su loše prošle na općinskim izborima 1940. godine.“* 

U manjoj mjeri je dezorijentiranost, tako prisutna u Srba, bila 
karakteristična za hrvatski birački korpus. Iako većinski i dalje uz HSS, 
Hrvati su u sve značajnijoj mjeri optirali za komuniste i za ,frankovce" 
(odnosno od 1941. godine - ustaše). Na općinskim izborima u svibnju 
1940. komunisti su, posredstvom Stranke radnog naroda ili organi- 
zirajući ,seljačko-radničke liste" polučili u mnogim sredinama vrlo do- 
bre rezultate. a ponegdje su zapravo i osvojili vlast - u Vrboskoj na 
Hvaru, Komiži, Sinju, Donjem Lapcu. U trogirskoj općini lista radnika i 
seljaka dobila je 34 vijećnika, dok je lista HSS-a dobila samo dva. Vlasti 
nisu mogle dopustiti komunističku vlast na lokalnoj razini, pa je sinjska 
općinska uprava raspuštena u veljači 1941. godine.” Uspjeh komunista 
dogodio se unatoč činjenici da su banovinske vlasti pravo glasa dale 
isključivo starijima od 24 godine (dotada su to pravo imali stariji od 18 
godina). ispravno zaključujući da bi mladi mogli u mnogo većem broju 
glasati za ekstremističke opcije slijeva i zdesna. 

Maček je 1937. godine vrlo samouvjereno tvrdio kako je .u duši hr- 
vatskog seljaka sazrela misao o potrebi zajedničkog života" sa Srbima 
kao i uvjerenje da su .ekonomski interesi srpskog i hrvatskog seljaka 
istovjetni".** Sudeći barem po informacijama s raznih strana stanje se ni 
u listopadu 1940. godine nije značajnije izmijenilo. Tada se, naime, iz 
ambasade SAD-a u Beogradu izvješćuje Washington kako ,u Hrvatskoj i 
Dalmaciji frankovci i komunisti ubrzano predobivaju simpatije sta- 

novništva nauštrb Mačeka i HSS-a". Tvrdi se i da su .simpatije za Rusi- 
ju mnogo veće negoli su vlasti spremne priznati" te da „frankovci stvara- 
ju nevolje u Hrvatskoj". Naposljetku, ipak se zaključuje kako je .Mače- 
kova snaga i dalje neprijeporna".*7 Iz sušačke žandarmerijske postaje 
tih dana javljaju da frankovci „po selima imaju za sada slab utjecaj... a 
najjače se osjećaju u Senju", a u Zagrebu da frankovci .imaju na terenu 
vrlo mali broj pristaša i to skoro isključivo među inteligencijom". 
Usprkos umirujućim tonovima u citiranim izvještajima, nema sumnje 
da su u javnosti desne tendencije postajale sve prisutnije. Već je za 1935. 
godinu Maček u Memoarima zabilježio kako su se tada .frankovci počeli 
udaljavati od mene. Među studentima i kod nekih akademski školovanih 
ljudi vladalo je uvjerenje da je za hrvatski narod probitačnije da se podvr- 
gne vodstvu sljedbenika Mussolinija i Hitlera. nego vodstvu sljedbenika 
Antuna i Stjepana Radića”. Desničarski su listovi stalno prijetili: Hrvat- 
ska gruda 1940. traži da se .na ljutu ranu" stavi „ljuta trava", dakle. upo- 
trebljava slogan koji će kasnije koristiti Pavelić kako bi najavio radikalni 
obračun s političkim protivnicima,“ dočim Hrvatski narod. pod 
uredništvom Mile Budaka. tvrdi kako .Hitler i Mussolini kidaju mreže 
neslobode” te da .fašizam nije nikakvi grijeh". Naposljetku Budakov list 
zaključuje kako je .prva dužnost probuđenog hrvatskog nacionalizma da 
ne nasjeda demokraciji"."' Kada se 1938. sastao s Mačekom, Mile Budak 
je zaključio .kako će u predstojećem ratu Osovina sigurno pobijediti" te 
da .mi Hrvati ne smijemo i opet biti na strani pobijeđenih". Zatražio je od 
Mačeka da se „hrvatsko narodno vodstvo izjasni otvoreno za Osovinu", 
našto mu je Maček odgovorio da mu to „ne pada niti na kraj pameti".+? 
Tek poneki arhivski zapis otkriva svu slojevitost mišljenja i događanja: 
u srpnju 1940. u osnovnoj školi u Čereviću u iločkom srezu (oko 25 km 
istočno od Iloka. na Dunavu, danas u Vojvodini) posvađala su se djeca 
katoličke i pravoslavne vjeroispovijesti .kojom prilikom je učenica II. 
razreda (dakle. osmogodišnja Hrvatica - op. I. G.) rekla: 'Dolje balavi 
Kralj, mi ćemo slušati našeg Mačeka“. Poslije se branila tvrdnjom da su 
nju mali pravoslavci tjerali iz učionice. Osim toga, često se događa da 
nema jasnih podjela između politički i ideološki vrlo raznorodnih ideja 
i pokreta. Tako u Vrgorcu. u kolovozu 1940. godine. mjesni poštar Ante 
Stojanović. ušavši u lokalni dućan. pred desetak svjedoka, veli vlasniku 
-uperivši prstom na robu: ovo nije tvoje. ovo treba da se dijeli. te daj... 
svakoga ko nema žuljeve na rukama kao i državu i vlast ako ne bi ovako 
uradile...” Načelstvo makarskog sreza. kojem je dojavljen incident. su- 
protno očekivanjima ostavlja Stojanovića u službi. jer da. iako se radilo 
o ispadu koji svjedoči o njegovim prokomunističkim simpatijama. on 
„nije komunist nego ipak haesesovac". Dvjestotinjak kilometara prema 
sjeverozapadu, u Benkovcu. „politički orijentirani Zboraš" Veljko Alava- 

nja iz nedalekog Karina pjevao je s društvom prolazeći kroz grad posve 
u nesuglasju s deklariranom političkom pripadnošću: „Po Benkovcu cr- 
veni se barjak vije. to je barjak sovjetske Rusije". 

Potkraj veljače 1940. godine, nekoliko je eksplozija uzdrmalo Zagreb 
(eksploziv je postavljen u nekoliko telefonskih govornica, kasnije i pa- 
kleni stroj u zgradi Sudbenog stola), pa su banovinske vlasti uhapsile 
oko 50 ustaša, među njima i Budaka, Mladena Lorkovića (1909-1945). 
Jucu Rukavinu i druge. Sam je Vladko Maček osudio ta zločinstva. Tvr- 
dio je da su ih počinili elementi „koji su se upregli u kola beogradske 
reakcije. potpomognute, ako svi znaci ne varaju, vanjskim neprijatelji- 
ma”.“ Potom su i početkom 1941. učestali, prema izjavama predstavni- 
ka vlasti, .akti terora u Zagrebu stavljanjem eksploziva na javna mje- 
sta". U nikad razjašnjenom bombaškom atentatu na Englesku čitaonicu 
u Zagrebu 5. veljače 1941. dvije su osobe, koje su se tamo slučajno za- 
tekle. zadobile ozljede opasne po život.# 

Na političku dezorijentiranost koja je sve više klizila u anarhiju, valja 
pridodati i sve teže ekonomsko stanje. dobrim dijelom i zbog rata koji 
se širio Europom: cijene poljoprivrednih proizvoda od kolovoza 1939. 
do kolovoza 1940. dramatično su porasle: krumpira čak za 69%, graha 
za 58%, kukuruza za 56%, a pšenice za 55%. Banska je vlada nastoja- 
la državnom intervencijom poboljšati stanje, pa je maksimirala cijene 
kruha. Tada je u Zagrebu izbio sukob između pekara i gradskih vlasti, 
jer su ovi prvi nastojali proizvoditi vrste kruha kojem cijene nisu bile 
maksimirane. Osim toga, kao bitan dio tada ustrojenog aprovizacijskog 
sustava, uvedene su tzv. krušne karte ili karte za ishranu, kojima je sva- 
ko domaćinstvo dobivalo određenu količinu racioniranih namirnica. 
Početkom 1941. ban Ivan Šubašić donio je uredbu o izradi kruha od 
65% kukuruznog i 35% pšeničnog brašna, koji je popularno zvan 
-šubašić".*" Atmosfera beznađa osjećala se u svim domenama života: u 
Zagrebu su se .vrlo mnogo" krale živežne namirnice (meso, mast, koba- 
sice, grah), a zbog pomanjkanja autoguma u to su vrijeme u Dalmaciji 
obustavljena neke autobusne linije.+ 

DRUGOGA SVJETSKOG RATA 


28. Kapitulacija Jugoslavije i uspostava NDH 


Nakon Anschlussa nacistička je Njemačka postala neposredni jugosla- 
venski susjed. Kako je Reich do početka 1941. ovladao većim dijelom 
Europe. Mađarska, Rumunjska i Bugarska, izložene pritiscima, pristu- 
pile su Trojnom paktu, Italija je već bila okupirala Albaniju i zaratila s 
Grčkom. Na taj se način Jugoslavija našla u potpunom osovinskom 
okruženju. Treći Reich je u to vrijeme na vrhuncu moći: Europa je bila 
pokorena. Velika Britanija ostala je jedini protivnik, jer je Francuska 
kapitulirala, a SSSR je bio njemački saveznik. Položaj Jugoslavije bio je 
osobito značajan zbog geostrateških razloga: bila je na putevima koji su 
iz Njemačke vodili prema Grčkoj i drugim sredozemnim zemljama. S 
druge strane, to je bio razlog da se Britanci ponadaju kako bi jugosla- 
venske snage mogle Hitleru i saveznicima stvoriti dosta problema.! 

Rastao je pritisak na Jugoslaviju da i ona, pristupom Trojnom paktu, 
postane dio Hitlerova .novog europskog poretka". Hitler je do posljed- 
njeg trenutka pokazivao neuobičajeno strpljenje prema Kraljevini Jugo- 
slaviji, čak i kada su Paktu pristupile Rumunjska, Mađarska i Bugarska. 
Razlog tome valja tražiti u želji da Jugoslaviju mirnim putem privoli na 
suradnju, kao i druge zemlje u regiji. Tako bi Njemačka izbjegla vojni 
angažman prije napada na SSSR koji se naveliko spremao, a Jugoslavi- 
ja bi i dalje bila siguran snabdjevač poljoprivrednim proizvodima. Zato 
je i Njemačka nudila koncesije Jugoslaviji za pristupanje Trojnom pak- 
tu koje nije dala nijednoj drugoj državi. Knez Pavle Karađorđević, pro- 
britanski raspoložen, odbijao je njemačke ponude, ali, s druge strane. 
nije bio voljan ni prihvatiti britanske. Britanci su željeli da se Jugoslavi- 
ja početkom 1941. odrekne politike neutralnosti i krene u rat protiv sila 
Osovine. Knez Pavle je realistički procjenjivao da Velika Britanija nema 
snage neposredno pomoći Jugoslaviji. 

Konačno, postupno popuštanje jugoslavenske vlade pod pritiskom 


sila Osovine urodilo je u Beču 25. ožujka 1941. potpisivanjem Protoko- 


la o pristupanju Kraljevine Jugoslavije Trojnom paktu.? Jugoslavenska 


je vlada primila i četiri note koje su morale ostati tajne kako se ne bi 
izazivalo nezadovoljstvo kod drugih članica Trojnog pakta. U prvoj se 

jamči poštivanje teritorijalnog integriteta i suvereniteta Jugoslavije, u 
drugoj da Osovina neće slati vojsku preko jugoslavenskog teritorija. u 
trećoj da neće od Jugoslavije tražiti ratnu pomoć, a u četvrtoj da će se. 
u vrijeme kada se budu preuređivale granice na Balkanu, voditi računa 
o jugoslavenskim pretenzijama na Solun. 

Već uoči potpisivanja bilo je u nekim gradovima (Kragujevac, Beo- 
grad. Ljubljana, u Hrvatskoj Split) demonstracija manjih razmjera. Kada 
je stigla vijest o sklapanju sporazuma, demonstracije su se intenzivirale. 
U Beogradu i većim gradovima Srbije bile su dijelom spontane. dijelom 
su ih potakli Britanci, a ponegdje organizirali komunisti. Trajale su više 
dana. U Hrvatskoj ih gotovo nije bilo, tek su mjestimice nešto organizi- 
rali komunisti (u Splitu, Karlovcu, Slavonskom Brodu. na Sušaku). 
Demonstranti nose patriotski intonirane parole „Bolje rat nego pakt”. 
-Bolje grob nego rob". Zbog pristupa Trojnom paktu ostavku su dala tri 
ministra — dvojica iz Srbije te Srđan Budisavljević, vođa SDS-a (koji se 
vratio u vladu nakon puča 27. ožujka). Pod utjecajem demonstracija i 
antifašističkog raspoloženja u nekim političkim i vojnim krugovima. u 
noći 26/27. ožujka došlo je do dramatičnog preokreta: grupa probritan- 
ski orijentiranih oficira izvršila je državni udar. Prema nekim izvještajima 
iz vremena NDH navodno su taj puč kasnije Nijemci posprdno zvali _šlji- 
vovica“ puč.* 

Na organiziranje puča sudionike su poticale britanske službe te sam 
ministar vanjskih poslova Anthony Eden (1897-1977) koji je tada bora- 
vio u Ateni i bio u neposrednom kontaktu s premijerom Winstonom 
Churchillom. Britanci su najavljivali da bi se u slučaju ratnoga sukoba 
Jugoslaviji pridružila i Turska. pa su iz toga izvodili računicu kako bi 
Jugoslavija. Turska i Grčka (koja je od jeseni 1940. bila u ratu). uz nji- 
hovu svesrdnu pomoć, mogli zaustaviti Nijemce." Moguće je da su na 
pučiste. ionako slavenofilski orijentirane, barem neizravno utjecale i so- 
vjetske tajne službe kojima je bilo u interesu da se njemački ratni stroj 
usmjeri prema europskom jugoistoku i barem privremeno zaustavi po- 
hod na SSSR. 

Pučisti su nametnuli gotova rješenja: prestolonasljednik Petar I 
(1923-1970) proglašen je punoljetnim te je preuzeo kraljevske preroga- 
tive kao Petar II. Formirana je i široka koalicijska vlada pod vodstvom 
generala Dušana Simovića. Činile su je stranke i ličnosti čiji su pogledi. 
čak i o osnovnim pitanjima, bili vrlo različiti. 

Maček i HSS našli su se pred izborom više mogućnosti. među kojima 
nije bilo dobrih. pa je trebalo birati najmanje zlo. Maček je nakon 
višednevnih oklijevanja odlučio da HSS ostane formalno u vladi te je 
pristao ostati njegov potpredsjednik. HSS je u vladi imao ukupno pet 
članova - uz Mačeka. za ministre su, kao i u Cvetkovićevoj vladi. imeno- 

vani Ivan Andres. Bariša Smoljan (kao ministar trgovine), Juraj Šutej 
(kao ministar financija) i Josip Torbar. Potom je Maček otputovao u Be- 
ograd i 4. travnja tamo preuzeo potpredsjedničku dužnost. Tri dana 
kasnije. u rasulu koje je nastupilo poslije njemačkog napada, podnio je 
ostavku i vratio se u Zagreb. Njega su slijedili Smoljan i Torbar, kao i 
Džafer Kulenović, ministar šuma i ruda. 

Puč i formiranje nove vlade pozdravio je i američki predsjednik Fran- 
klin Roosevelt, kao i britanski premijer Churchill koji je patetično izja- 
vio da je Jugoslavija najzad našla .svoju dušu". Antifašistima je u mno- 
gim zemljama svijeta taj puč bio simbol hrabrosti i otpora, putokaz i za 
njihovo djelovanje. No, i Britanci i pučisti ubrzo su se zapitali: „Da li se 
isplatilo? Naime, ni Britanija ni Grčka nisu dobile gotovo ništa od puča 
u vojnom smislu. a Jugoslavija je bila okupirana.” Simović i njegovi 
suradnici ubrzo su se uplašili vlastitih postupaka, jer najavljena britan- 
ska pomoć nije dolazila, a nije bilo nikakve dvojbe da Njemačka i save- 
znici spremaju napad na zemlju. Vlada formalno čak i nije istupila iz 
Trojnoga pakta. već je. štoviše, izrazila spremnost da sporazum i poštuje. 
nadajući se da bi to moglo zaustaviti njemački napad. Naposljetku, Si- 
mović ni u samoj vladi nije imao punu podršku, jer su se Maček i njego- 
vi ministri pobojali da bi nova vlada mogla dovesti u pitanje sporazum 
Cvetković-Maček i samo postojanje Banovine Hrvatske. Njihov strah nije 
bio bez osnova, jer su se članovi nove vlade većinom protivili tom spora- 
zumu. No, za sve te kalkulacije bilo je kasno, jer je tijek događanja bio 
određen u Berlinu.” 

Adolf Hitler je događaje u Jugoslaviji od 27. ožujka shvatio kao direkt- 
nu uvredu i izazov. Nije mogao otrpjeti takvu pljusku, pa je i zbog imidža 
Njemačke u svijetu zahvaćenom ratom morao promptno reagirati. Nije 
smio oklijevati, jer je Jugoslavija mogla organizirati saveznike te stvoriti 
zajedničku obranu s Grcima. Stoga je već istoga dana povjerljivom .Di- 
rektivom 25" naredio napad na Jugoslaviju i .uništenje Jugoslavije kao 
države". Za njega je ta akcija trebala biti poput .gnječenja gnojnog 
prištića".* Zanemario je i rizik da zakasni s napadom na SSSR (što se. 
čini se, u konačnici i dogodilo).? O tim je planovima odmah obavijestio 
talijansku, mađarsku i bugarsku vladu. Sve su one imale pretenzije na 
dijelove jugoslavenskog teritorija te je Hitler s pravom računao na njiho- 
vu pomoć u napadu. 

Još je 1939. godine njemački ministar vanjskih poslova Joachim von 
Ribbentrop (1893-1946) tvrdio da .isto tako kao što se duce pokazao 
nezainteresiranim za Češku, tako smo mi nezainteresirani za hrvatsko 
pitanje".!? No, situacija se do proljeća 1941. izmijenila te se Hitler pona- 
šao sukladno jednom elaboratu državnih službi, prema kojem je .ure- 
đenje tranzitnog prostora između Dunava, Jadrana, Egejskog i Crnog 


207 


Hrvatska 1918-2008. 


mora jednostavno nezaobilazna nužnost svake velikonjemačke politi- 
ke", što se mora učiniti po .mjerilima i potrebama Reicha".!! 

Da bi što lakše pobijedili, Nijemci su naglašavali unutarjugoslaven- 
ske podjele te su tvrdili da njihova vojska nije neprijatelj Hrvata, Bosa- 
naca ni Makedonaca, već njihov zaštitnik od .srpskih šovinista“ koji bi 
ih inače gurnuli u rat za britanske interese, a sam je Hitler tražio da se 
.političkim obećanjima u korist Hrvatske pooštri unutrašnja politička 
zategnutost u Jugoslaviji".'* Drugim riječima, računao je da će se .Hrva- 
ti staviti na našu stranu”, što je trebalo biti osigurano „odgovarajućim 
političkim ustupkom (kasnijom autonomijom)”. No, pokreti koji su 
trebali pridonijeti razgradnji države, nisu ni u Hrvatskoj, ni u drugim 
dijelovima zemlje. imali snage da organiziraju događanja širih razmjera. 
Tek je ustaška skupina oko Slavka Kvaternika istupila s prijedlogom 
Nijemcima da uđu u Hrvatsku kako bi „zaštitili hrvatsko stanov- 
ništvo“.!* 

Napad je počeo 6. travnja. bez objave rata. Već te noći Nijemci su za- 
uzeli Sip na Dunavu (kod. Kladova. na rumunjskoj granici). U rano jutro 


njemačka avijacija je bombardirala Beograd (.tvrđavu Beograd", kako je 


nacistička propaganda tvrdila), a zapravo je 1 ubila (prema nekim izvori- 
ma) 2271 osobu, uglavnom civile. a nekoliko oliko puta više je Dia ranjenik. 15 
Njemačke. talijanske. mađarske i bugarske opnene snage sa svih su 
strana istovremeno prodrle u zemlju. Glavni udar izvršila je Druga 
njemačka armija s ukupno 11 divizija iz pravca Klagenfurta (Celovca). 
Graza i Nagykanizse.! Jugoslavenska vojska objektivno nije imala nika- 
kvih šansi da se djelotvorno obrani. ali je kapitulirala i prije nego što je 
bilo što pokušala. Otpora gotovo da nije bilo. Zapovijedi su slane jedini- 
cama koje više nisu postojale, a tražila se obrana linija koje su već bile 
probijene. Plan je bio da se Nijemci zaustave na Savi i Uni. pa su zbog 
toga srušeni svi savski mostovi nizvodno od Siska, ali ni to baš ništa nije 
pomoglo (ti su se mostovi obnavljali tijekom 1941. godine). 

Već 10. travnja a poslije podne Nijemci su ušli u Zagreb. U bezizlaznoj 
situaciji. 14. je travnja kralj Petar sa članovima vlade i ukupno dvjesto- 
tinjak osoba pobjegao s nikšićkog aerodroma iz zemlje. ponijevši sa so- 
bom sveukupne zlatne rezerve državne blagajne.!'“ Tri dana kasnije voj- 
ska je potpisala bezuvjetnu kapitulaciju. | 
Jugoslavenska je vojska bila slika društva u cjelini: demoralizirana 
slabom pripremljenošću, nadmoćnošću neprijatelja i moralno razgra- 
đena socijalnim antagonizmima te nacionalnim trzavicama i podvajanji- 
ma. Visoki vojni kadar je bio zaražen antikomunizmom te je apsolutizi- 
rao francusko i osobito srpsko ratno iskustvo iz Prvoga svjetskog rata, 
posve odbacujući modernu njemačku vojnu doktrinu .Blitzkriega" i ne 
pripremajući ni svoje podčinjene ni vojsku na takav način ratovanja. 

Osim toga. nije bilo dovoljno ni oružja. municije. pa čak ni opreme 
(odjeće i obuće bilo je uoči Travanjskog rata samo za dvije trećine potenci- 
jalnih jedinica).!? 

Srpski oficiri i političari. a i neki ministri, optužili su druge narode. 
posebice Hrvate. da su počinili izdaju. Počele su svađe oko uzroka tra- 
vanjskoga sloma koje neće prestati za sve vrijeme četverogodišnje ratne 
emigracije (a vodile su se i mnogo godina nakon toga, čak i potkraj 20. 
stoljeća). Osim što su morali biti demoralizirani slabošću jugoslavenske 
vojske i snagom neprijatelja. nema sumnje da se mnogi Hrvati (i Musli- 
mani-Bošnjaci) nisu željeli boriti za državu koju nisu smatrali svojom: 
-naši su ljudi odlazili u rat s vjerom da nijednoga metka neće ispaliti 
protiv Nijemaca". tvrdi se u izvještaju iz srednjobosanske Rogatice koji 
u prvim mjesecima po uspostavi NDH svjedoči o „raspoloženju naroda". 
uglavnom muslimana.!'* Uostalom. ustaše su prihvaćale dio odgovorno- 
sti za slom jugoslavenske vojske - i ne samo to, oni tu odgovornost sebi 
i pripisuju, kako (u svakom slučaju preuveličavajući pojavu) svjedoči 
Mladen Lorković u saborskom govoru 1942. godine: .Već 7. travnja po- 
jedini odredi hrvatskih vojnika. sliedeći poziv Poglavnika i glas svoje 
hrvatske krvi, digoše se protiv srbskih častnika i srbskih odreda voj- 
ske." 

Travanjski rat bio je katastrofalan poraz jugoslavenske vojske koja je 
time i prestala postojati. Pokazalo se da je i jugoslavenska vanjska i unu- 
tarnija politika bila posve posve krivo postavljena i vođena. Država je. doduše. 
i dalje postojala. jer se njezina vlada prebacila u London i otuda vodila 
diplomatske akcije. ali faktične vlasti na jugoslavenskom i hrvatskom 
prostoru više nije bilo. Stoga su sve mogućnosti bile otvorene. 

U satima kadas su njemačke trupe ul: ulazile slavodobitno u Zagreb. biy bivši 
pokreta u zer u zemlji. na Radio Zagrebu. u “nazočnosti i u dogovoru s € 
nomoćenikom vlade le Trećega Reicha Edmundom Veesenimiavećom. 
pročitao je tekst o proglašenju Nezavisne Države Hrvatske: „Hrvatski 
narođe! Božja providnost i volja naših saveznika te mukotrpna i više- 
stoljetna borba hrvatskog naroda i velika požrtvovnost našeg poglavnika 
dra Ante Pavelića, te ustaškog pokreta u zemlji i u inozemstvu: odredili 
su da danas pred dan uskrsnuća Božjega Sina uskrsne i naša Nezavisna 
Država Hrvatska..." (Uskrs je te godine bio 13. travnja). U Pavelićevo 
ime Kvaternik je preuzeo vlast i zapovjedništvo nad oružanim snaga- 
ma.? 

Prethodnih su se dana njemački emisari svojski trudili kako bi pri- 
voljeli Vladka Mačeka da HSS formira separatističku i kolaboracionisti- 
čku vladu u Hrvatskoj. ali nisu uspjeli. Maček se izvlačio tvrdnjom da 
vlast ne pripada njemu i HSS-u nego da ju posjeduje narod sam, a da će 

Nijemci ionako sami preuzeti vlast.“ Maček se nije želio kompromitira- 
ti suradnjom s Nijemcima i Talijanima, računajući da će HSS zadržati 
ugled i utjecaj u narodu dok traje rat. Osim toga, bio je uvjeren da „će 
Hitler konačno izgubiti rat, a mi Hrvati moramo na svršetku rata biti na 
strani zapadnih demokracija”. Promovirao je gesla: „Sve za mir, mir ni 
za što" te „Kada se veliki biju, malima je mjesto pod stolom". Dana 8. 
travnja izjavio je i da ostaje u zemlji, kako bi „s narodom dijelio dobro i 
zlo”. 


Pošto je 10. travnja Slavko Kvaternik proglasio NDH, Maček je dao 
najvažniju izjavu: pozvao je „sav hrvatski narod da se novoj vladi poko- 
rava”, a „sve pristaše HSS-a, koji : su na upravnim p položajima (...) € (...) da 
iskreno surađuju s novom narodnom vladom”. Zaiovu je vlast ustvrdio 
da je osnovala „slobodnu i nezavisnu hrvatsku državu na cjelokupnom 
historijskom i etnografskom području Hrvatske". Zbunjenom Mačeku 
možda se u tom trenutku učinilo da ustaška vlast nije najgore što se 
moglo dogoditi. Istovremeno mu se činilo da se takvim raspletom lišava 
mučnih dilema i skida sa sebe breme odgovornosti. Vjerojatno je već 
tjedan, dva kasnije shvatio da je bio brzoplet, da je izjava od 10. travnja 
bila .potpun promašaj“, pa se povukao u pasivnu rezistenciju. U svojim 
je memoarima ustvrdio kako je .krvoločni ustaški pokret uspostavio 
teroristički režim".?* 

U pozadini svih zbivanja bio je ipak njemački Reich. Općenitu Hitle- 
rovu odluku od 27. ožujka da se Jugoslavija vojno i državno razbije, 
razradili su državni organi Reicha 6. travnja u internom nacrtu o orga- 
nizaciji uprave na jugoslavenskom prostoru. U njoj je predviđeno osni- 
vanje hrvatske države pod mađarskim utjecajem. Isticalo se da Hrvati 
imaju pravo na samoopredjeljenje, ali je to bila fraza koja je malo značila 
i u konkretnim okolnostima imala je puku propagandističku ulogu. 
Hitler je u početku mislio na hrvatsku autonomiju („autonomna Hrvat- 
ska") u okviru Mađarske, dakle vraćanje na odnose prije 1918. godine. 
To je odbila vlada u Budimpešti, jer da su Hrvati „nepouzdan narod".* 
I u Berlinu je procijenjeno da unija Hrvatske s Mađarskom ne bi imala 
pristaša ni u Hrvatskoj, stoga se počela uobličivati ideja o stvaranju sa- 
mostalne hrvatske države. Međutim, ostalo je još nejasno tko bi trebao 
biti vođa nove države: Maček, Pavelić ili netko treći. Do Pavelića i njego- 
vih sljedbenika Hitler nije mnogo držao, iako mu je Mussolini 28. ožujka 
pisao: .Treba računati i sa separatističkim tendencijama kod Hrvata 
koje predstavlja doktor Pavelić." 

U novoj Hitlerovoj direktivi, poznatoj pod imenom „Privremene 
smjernice za podjelu Jugoslavije" koju je 12. travnja potpisao feldmaršal 
Wilhelm von Keitel, očigledno uzimajući u obzir već proglašenu NDH, 
nema više govora o ,mađarskom utjecaju", već se Hrvatska definira kao 

nezavisna država unutar .narodnosnih granica". Koliko su Nijemci držali 
do tada proklamiranih .nezavisnosti“ i .slobode" nove države najbolje 
pokazuje Veesenmayerova bilješka u brzojavu koji je uputio ministru 
vanjskih poslova Ribbentropu: „Ipak se nisam ni na koji način izjasnio 
u odnosu na pojam 'sloboda'."2 Nije se radilo o Veesenmayerovu hiru, 
već o strateškom njemačkom stavu. Primjerice. u jednom elaboratu o 
stvaranju .velikog privrednog prostora" teritorij NDH je (greškom ili na- 
mjerno. u biti je sasvim svejedno) stavljen u kategoriju zemalja .pod 
okupacijom". zajedno sa Srbijom i Grčkom.?7 Osim toga, njemačke jedi- 
nice u NDH bile su podređene Zapovjedništvu za Jugoistok kojem je. sa 
sjedištem u Beogradu, na čelu bio Lothar von Rendulic. Naposljetku. 
tijekom ratnih godina pokazalo se da su jedinice NDH u cjelini. a u BiH 
posebno. bile zapravo pomoćne oružane snage, podčinjene komanda- 
ma, štabovima i jedinicama Wehrmachta. Formiranje. razvoj. lokacija i 
angažman ustaških i domobranskih jedinica uvijek su zavisili od plano- 
va i potreba njemačkih okupacionih vlasti u NDH.” U svim većim ope- 
racijama u NDH ustaše i domobranstvo bili su pod zapovjedništvom. a 
često i u sastavu njemačkih jedinica, sve do posljednjih dana rata. 

Iz _Privremenih smjernica" i uvida u opću situaciju proizlazi da pod 
-narodnosnim granicama" ni Njemačka ni Italija u tom trenutku vjero- 
jatno nisu podrazumijevale i BiH. Dakle, teritorij BiH je pritom izdvojen 
i ubrojen u „ostala područja", čije „političko oblikovanje“ treba biti pre- 
pušteno Italiji. Ovo je .malo rješenje“ bilo tiho povučeno pošto je Musso- 
lini javno spoznao Pavelićeve velikohrvatske ciljeve, ali je zato za Italiju 
odlučno tražio dalmatinsku obalu.“ 
cilj kojem je skupina hrvatskih « ekstremista. uz slabiju ili jaču podršku 
nekih drugih krugova u Hrvaiskoj. godinama težila. Međutim. pravi su 
problemi tek dolazili na dnevni red, a mnoge od njih bilo je praktički 
nemoguće riješiti. Prvi od tih problema — ovisnost o Njemačkoj i Italiji 
- ustaše i oni koji su im bili skloni tumačili su zapravo kao da se radi o 
prednosti. Smatrali su da će Hrvatska vezivanjem s Velikom Njemačkom 
odmah ostvariti golemi gospodarski i kulturni napredak. jer je ona ute- 
meljila tisućgodišnji .novi europski poredak" kojem se pripisivala supe- 
riornost nad dekadentnim zapadnim kapitalizmom i bezbožnim komu- 
nizmom.* No, ubrzo se pokazalo da je to zapravo bila omča oko vrata 
koju vlasti NDH nikada nisu uspjele. a zapravo niti željele skinuti. Samo 
su politički naivci mogli misliti da će uvećana .Hrvatska", izdvojena iz 
jugoslavenskoga državnog saveza na štetu drugih etnika, te s obzirom 
na napetosti iznutra i izvana, moći očuvati svoju političku i gospodarsku 
neovisnost od sila o kojima je na svaki način ovisila. Vojnički upad Hi- 
tlera u Jugoslaviju i osnivanje nove države nije samo produbio ovisnost 

Hrvatske, odnosno tada stvorene NDH, o Silama osovine — ona je kao 
„država iz osovinske retorte"*"' to morala skupo platiti teritorijalnim 
ustupcima Italiji, kao i stalnom okupacijom trupa sila Osovine. 

S druge strane, ono što se tih travanjskih dana 1941. iz njemačke 
perspektive nudilo kao ,povoljno rješenje" koje štedi snagu, ubrzo je po- 
stalo najosjetljivije mjesto nacionalsocijalističke politike na jugoistoku 
Europe s katastrofalnim sigurnosnim i gospodarskim posljedicama. 

Pavelić je formirao prvu vladu NDH 16. travnja. S titulom „poglavnik 
NDH"** za sebe je uzeo mjesto premijera (ministra predsjednika) i mi- 
nistra vanjskih poslova.” Od važnijih osoba koji su bili uz njega valja 
spomenuti od lipnja 1941. ministra vanjskih poslova (dotad državnog 
tajnika) mladog, 32 -godišnjeg Mlađena Lorkovića. pripadnika zagreba- 
čke međuratne elite, njemačkog studenta i u: nta i ustaškog propa andista koji 
je prije rata, ponajprije u knjizi Narod i zemlja Hrvata, pr promicao ideje 
a AEL g dokizRE ma KIB E aaa opseg hrvatskog „povijesnog teri- 
torija".?* 

Kako bi bosanskohercegovačkim Muslimanima iskazao osobitu 
pažnju, Pavelić je za zamjenika predsjednika imenovao prijašnjeg vođu vođu 
JMO-a Osmana Kulenovića (1889-19: 1947). Džaferova brata, člana pred- 
ratnih jugoslavenskih vl: vlada. Od ministara prve Pavelićeve vlade treba, 
6$im ministra obrane Slavka Kvaternika. spomenuti još: ministra unu- 
tarnjih poslova. Andriju Artukovića, staroga Pavelićeva prijatelja i također 
odvjetnika i književnika Milu Budaka. koji je postao ministar nastave i 
bogoštovlja te kasnije i ministar vanjskih poslova, a istakao se huškačkim 
govorima i stoga postao simbol ustaškog terora (s najpoznatijim sloga- 
nom „Srbe na vrbe!").** Među najistaknutijim predstavnicima vlasti bili 
sui ministar pravosuđa Mirko Puk (1884-1945). predratni odvjetnik u 
Glini, koji se može smatrati pripadnikom ekstremnih snaga, ministar 
gospodarstva Lovro Sušić, ministar financija Vladimir Košak (1908- 
1947), ministar šuma i i ruda Ivica Frković (1894-1980), kao i predsjed- 
nik Zakonodavnog povjerenstva Milovan Žanić (1882-1946), predratni 
odvjetnik. 

Mnogo moćniji od većine ministara, koji su samo formalno imali veće 
ovlasti od njega, bio je Eugen Dido Kvaternik, šef policijskih službi, oso- 
ba koja je djelovala iz drugoga plana. Bio je sušta suprotnost Budaku, 
vrlo se malo pojavljivao u javnosti, ali je zato bio u vrhu zapovjednog 
lanca koji je organizirao genocidne zločine. Dido je bio jedan iz skupine 
-rasova" ili ,pukovničke lige", osoba koje su imale veliku samostalnost 
u djelovanju i znatan utjecaj na samog Pavelića. Među njima su i zapo- 

vjednik Poglavnikovih tjelesnih zdrugova Ante Moškov (1911-1948), 
ustaški povjerenik u Ravnateljstvu za javni red i sigurnost, i glavar sto- 
žera Ustaške vojnice Ivo Herenčić (1910-1978), zatim jedan od naj- 
pouzdanijih Pavelićevih suradnika pukovnik Erih Lisak (1912-1946) te 
upravitelj ustaškog redarstva potkraj rata general Vilko Pečnikar (1909- 
1984). Kasnije su priključeni voditelj Ustaške obrane, potkraj rata gene- 
ral domobranstva i ustaški pukovnik Vjekoslav Maks Luburić (1914- 
1969), potkraj rata general Vjekoslav Servatzy (1889-1945) i zapovjed». 
nik Crne legije pukovnik Rafael Boban (1915-1945). Među rasovima 
svakako valja spomenuti i Juru Francetića, Jucu Rukavinu, Miju Babića 
i Franju Sudara.“* Ivan Oršanić je tvrdio da je „osoba izravnog i nepo- 
srednog Pavelićeva povjerenja moglo biti oko četrdeset, potom su dola- 
zili drugi".? 

Administrativno-područje NDH je zakonskom uredbom od 10. lipnja 


1941. godine? bilo podijeljeno u 22 velike župe s ukupno 141 kotarom 


i 1006 mjesnih općina. K tome dolazi 31 gradska općina i posebno Za Za- 
greb sa statusom glavnog grada.“ Za nazive velikih župa odabrao je 
Pavelić povijesna imena iz srednjovjekovne Hrvatske i Bosne kako bi na 
taj način potvrdio kontinuitet NDH sa starohrvatskom državom.“! 

Na čelu velikih župa bili su veliki župani, koje je imenovao Poglavnik, 
a koji su, analogno središnjoj strukturi vlasti, bili li njemu izravno odgo- odgo- 
vorni. Na svojem su području zastupali: državnu vlast i ı i njima je bik bilo 
starstvima nije baš bio pravno reguliran, čime je njihova, ionako 
problematična upravna praksa, bila dodatno otežana i i ometana. 

Zastupnike u Hrvatskom saboru izabrao je osobno Pavelić i Sabor 
nije imao nikakve ovlasti nego isključivo manifestativni značaj. Pavelić je 
javno izjavljivao kako je obnovio Sabor, jer je smatrao kako je „potrebno 
da hrvatska država i hrvatski narod uspostave još jedan može biti po 
povjestnom značenju najvažniji atribut", ali se zapravo radi o tome da je 
želio pokazati kako ne grabi svu vlast za sebe, već da je želi dijeliti s 
drugima.“ Iako je na sjednicama nekih odbora bilo kritičkih primjedbi 
zbog kršenja zakona, bilo kakva odlučnija kritika bila je nemoguća. Uo- 
stalom, Sabor se sastao samo na jednoj sjednici, otvorenoj u veljači 
1942, a zaključenoj u prosincu iste godine.“ 

„Izgradnja države" u NDH u mnogim njezinim aspektima zapinjala je 

praktički od početka, jer ustaše nisu imali neku promišljenu koncepciju 
niti je bilo dovoljno unutar pokreta onih koji bi raspolagali potrebnim 
upravnim sposobnostima. 

Bez podrške njemačkih i talijanskih saveznika Pavelić ne bi mogao 
zadobiti vlast niti bi ju mogao zadržati. Kako su mjeseci i godine protje- 
cali, vidjelo se da je ustaška vlast na vrlo klimavim nogama - lojalnost 


214 


| Upravna podjela Nezavisne Države Hrvatske NF $ 


“dk 


fe) s A 
BJELOVAR /7Virovitica 


`~ o 
Grub. Pdlje 
o 1 o. 
2 ~ Garešnica — “ f Sips 
s eo 
iP Daruvar_ zi 
Pakrac 
Požega + 
Noka o \ 
s -- 
\ (e) 7 ul Vinkovci lok 
N. GRADIŠKA , SL.BROD “ ~- < _ = J 
ame asa Jy ` “a é; Irig 
Bos. Gradi id 
P =a. i \ n -Ruma . 
> Pia Q € mo u U Srem. po 
zula © r A I . p Krupa o a2 \ imas o Gradaćac KS E. Mitrovice arova 
S Cres A 1 Otočac \ : 2 y SH 3 a Brčko i 
: ' : ` BANJA LUKA, >° N < m Zomun 
' W BIHAC i o T ! Doba; ~- Bijeljina 
Ñ L manae | Korak | Ñgski Mom = 1., Gračanica $ 
N ` o Ru i S- Tešanj enis 
S O Udbina" | D. Lapac ba Kotor ' ` 
Psg A oN le Bo > Vi S Maglaj > 
n GOSPIĆ A, Bosanski | m arot |T, r g! 
S \ ` v e l Sue i Sa \ m : ` TUZNA 
\ fa = kt A 
i i o S Žepte — _ Zvornik 
= Re ki Gračac A N ze X — sie feta“ i 1 a 
> ` s 3 S i JAJCE TRAVNIK ue 4 
R ` Phas x 2" a Kladanj ~ 
` o E ` : 
To ash `a „Zadar Obrovac ` , Bos. N $ i g “Vianenica 
> TN O 1 oNGlamoć s a va Srebrenica 
s D KNIN ; Š « "Bugojno \ Fojnica“ Visoko 
f s m x Kopa E Lee 
o Te e 1 5 , 
N Dmis \ N Pioro zo, SARAJEVO Rogatca. Velike župe i njihova središta 
D S 2 i N Višegrad 
o p2” oŠibenik 7 3 bS sa e a Osiek 
larskom A CA £ omisiavgred . NSA OGORA jelovar 
m Moi e e D A “Konjic Čajniče BRIBIR I SIDRAGA Knin 
Pd TRN X a CETINA Oms 
Pod mađarskom no. OMIŠ Posušje Foča DUBRAVA Dubrovnik 
okupaci om Split © o * y GORA Petnr;a 
r Supetar i MOSTAR pa HUM Mostar 
a nae \ y KRBAVA I PSET Bihac 
KRA) A $ LAŠVA | GLAŽ Travnik 
Granice kotara Brat = Nevesinje, šoka LIKA | GACKA Gospe 
2 su s! LIVAC I ZAPOLJE N Gradišta 
T Sjedište veine župe ma. oStolac < > MODRUŠ Ogui 
> Seje kolara ; EFA | PLIVA 1 RAMA Jare 
: \ POKUPJE Kaniovac 
Njeračko-lai,anska davno Bileća POSAVJE SI Brog 
—— demanaoska linja u AN PRIGORJE Zagreb 
K : 
NOH sima me 5 \ SANA | LUKA Banja Lura 
— - Grana tahjansje zone Il na geni USORA I SOLI Tuzia 
1 rone ill i Miet VINODOL 1 
o PODGORJE Senj 
— Darata granica RH DUBROVNIK VRHBOSNA Sarajevo 
VUKA Vukovar 
ZAGORJE Varaždin 


215 


Hrvatska 1918-2008. 


stanovništva bila je upitna, a pomoć njemačkih i talijanskih okupacij- 
skih snaga vlasti NDH mogle su dobiti samo ako su njihove želje i akcije 
bile sukladne njemačkim i talijanskim interesima. 

U korijenu svih tih problema stajala je osoba dr. Ante Pavelića, koji 
je, držeći sve poluge vlasti, svjesno preuzimao i odgovornost za sve do- 
nja, ambasador NDH u Sofiji, Vladimir Židovec drži da kroz Budakove 
huškačke slogane i iz izjave Ante Nikšića** u svibnju 1941. da ćemo „u 
našoj revoluciji mi gaziti do koljena u krvi" zapravo ,govori duh i misao 
dr. Ante Pavelića te ustaštva kako ga je on zamislio, odgojio i u život uveo.. 
to je onaj isti duh, koji je progovorio u krvavim djelima". Židovec je sma- 
trao da je to jedini ,unaprijed smišljen i pripremljen plan" što ga je Pavelić 
donio sa sobom 1941. iz emigracije. ,Inače, nije donio nikakovih ideja o 
državi, o radu u njoj, o ljudima koji bi bili pogodni u pravom konstruktiv- 
nom radu. Ukoliko se tu ne ubroje njegovi planovi o autokraciji, makija- 
velizmu i politici taktiziranja, što je sve također jedna ideja i plan."** Kako 
su protjecali prvi mjeseci postojanja NDH, „oni ljudi koji su kritizirali 
događaje (tj. politički teror, negativnu selekciju u vlasti itd.) obično su 
pretpostavljali da se to sve dešava bez znanja dr. Pavelića. Pavelić je ostao 
u očima takovih ljudi, kao neka vrst posljednje nade. Smatralo se je, da 
se je mnogim ljudima uspjelo progurati na površinu i izvršiti razne glupo- 
sti i nepodopštine, baš zahvaljujući okolnosti što dr. Pavelić tako slabo 
poznaje ljude i prilike, pošto je punih 12 godina proveo u emigraciji".** 
Naravno da je to bilo tješiteljsko samozavaravanje ili lakovjernih ili lice- 
mjernih suputnika režima kakvo se često susreće u raznim diktaturama. 
S iskustvom čestih susreta i poslova s Pavelićem general Glaise von Hor- 
stenau okarakterizirao je ustaškog poglavnika epitetima „neiskren, lažljiv 
i zao".“? 

„Može biti čudno da je dr. Ante Pavelić simbolizirao jedinstvo ustaša, 
bio njegov šef ali ujedno i tehnički realizator njegova nejedinstva. Zbog 
neprestanog straha da bi mogao biti likvidiran, on je stvarno želio da 
svakom ustaši od važnosti bude izravni šef i da ga povezuje izravno uza 
sebe i ima ga na uvidu i povjerenju" tvrdio je Ivan Oršanić te zaključio 
kako je Pavelić manipulirao jednima od tih ustaša protiv drugih, jer je 
svako njihovo privatno prijateljstvo gledao kao mogući izvor urote ili 
nelojalnosti.> 

Nova se politička i državna vlast uspostavljala vrlo brzo. Vladimir Ži- 
dovec je dobro uočio da Pavelić ,nije planirao pravi konstruktivni rad", 
već se radilo o uspostavi „novog poretka" prema talijansko-njemačkom 

modelu: kult nacije, države i vođe. Totalitarna ideja najsažetije je izražena 
u programatskom tekstu u listu Ustaša: „U ustaškoj državi, koju su 
stvorili Poglavnik i njegove ustaše, mora se ustaški misliti, ustaški govo- 

riti i što je najglavnije — ustaški raditi. Jednom riječi, čitav život u NDH 
mora biti ustaški“. Osim toga, znao se čuti i slogan „ustaški postupiti", 
i to u vrlo specifičnim situacijama — bio je to eufemizam za „ubiti”.5° 

Ubrzo je osnovana i Ustaška vojnica u koju su stupali samo pripad- 
nici ustaškog pokreta. Oružane snage NDH činili su i mobilizirani do- 
mobrani, koji će se pokazati nepouzdanima, pogotovo kako se bude 
primicao kraj rata. 

Vrlo se često 1941. govorilo o „revoluciji“ koja se mora provesti (i 
komunisti su se spremali na ustanak — „na dizanje revolucije", te su taj 
ustanak ubrzo i podigli, ali o njima nije ovdje riječ). Dublji razlozi česte 
upotrebe riječi „revolucija“ jest činjenica da to vrijeme ni za koga nije 
bilo stanje normalnosti ili nitko nije očekivao da to bude stanje normal- 
nosti. Također, to čak nije ni bilo stanje prividne normalnosti, a nitko se 
nije ni trudio da to tako bude. 

Kada ustaše govore o .revoluciji" očigledno je da je ta riječ za razne 
osobe u raznim prilikama značila i različite stvari. No, bez obzira na sve 
razlike nema sumnje da su svi oni koji su o ,revoluciji" govorili, mislili 
su da se treba dogoditi temeljita promjena. To proizlazi iz jednog od 
osnovnih postulata ustaške ideologije - sveobuhvatno stvaranje „nove 
Hrvatske“. 

Nema sumnje da je u tim razmatranjima najvažnija ipak riječ poglav- 
nika Pavelića. U .novogodišnjoj poslanici hrvatskom narodu" napisanoj 
1. siječnja 1941. .negdje u Italiji", očekujući pobjedu svojih ideja, poglav- 
nik najavljuje a moramo -proći kı kroz oganj, krv i nasilje, prije no Š što se 
većina Mikša NDH I željela 1 mir -te da su su smatrali da je uspostava 
nove države. neko _neko jamstvo da se europski rat neće preliti na hrvatske 
prostore. P Pavelić je mislio drugačije. 

Tadašnji ministar vanjskih poslova Mladen Lorković tvrdio je tih 
mjeseci da postoje .naročite zadaće, koje sadašnjica nameće svim naro- 
dima Evrope. To je prijelaz iz sustava liberalno-demokratske države u 
autoritativnu narodnu državu i dirigirano gospodarstvo. Taj prijelaz 
sam po sebi revolucija je najvećih razmjera: on tvori sadržinu svjetsko 
povijesne revolucije fašizma i nacional-socijalizma".?? 

Za neke je .revolucija" počinjala banalnim promjenama - umjesto 
„Sluga pokoran", „sluga sam ponizan”, „ljubim ruke" koje „ne samo da 
ne odgovaraju duhu hrvatskoga jezika, nego i čovječjem dostojanstvu" 
tražili su da „naš pozdrav bude svuda samo - za dom spremni!".53 

Neki su, oni ideološki potkovaniji, smatrali da će se ,,revolucija" odvi- 
jati i na kulturnom planu ili prvenstveno na kulturnom planu, pa je 
Vinko Nikolić tražio i da se stvara „nova književnost", jer „novi duh u 
hrvatskom životu ne može zastupati stari tip književnosti".5* Nikolić je 

pojasnio na što misli — usprotivio se da „tipovi novoga vremena" budu 
-Krležini degenerici, bludnici i pijanice (...) junaci raznih djela, koja ubi- 
jaju volju za život, ruše polet, misaono odvode u duševna i fizička samo- 
ubijstva". 

U konačnici, valjalo je stvoriti i novog čovjeka: nepotpisani tekst iz 
1942. objavljen u Ustaši govori o .vanjskoj revoluciji u Hrvatskoj" koja 
se već . provodi" - traži se. osim toga, i „čišćenje hrvatskog tijela od stra- 
nog utjecaja". odnosno na sustav terora koji je ustrojio ustaški režim i 
poveo rat protiv svih svojih neprijatelja. No, Ustaša traži da se provede 
-i unutarnja revolucija, revolucija čovjeka, i stvaranje novoga Hrvata, 
onakvoga čovjeka, kakovoga traži današnje veliko vrijeme", a to je, naj- 
kraće rečeno — .preobraćaj hrvatskog čovjeka, koji će biti prožet kraj- 
njom požrtvovnošću i fanatičkim hrvatstvom..."" Hrvatska mladost, 
list za srednjoškolsku mladež. objavljuje pjesmu koja završava kiticom: 
„Hrvati mladi, svet zove zov: na život nov! na život nov!" Vinko Nikolić 
samo varira ove misli: .Nova Hrvatska treba i novog čovjeka. Nacio- 
nalistička Hrvatska treba nacionalističkog čovjeka. Ustaška Hrvatska 
treba i ustaškog čovjeka." 

I umjereni Vladimir Židovec govorio je o „ustaškoj revoluciji", ali je 
onda isticao kako su neki, spominjući tu riječ mislili na pljačku, a neki 
na ubojstva. Dido Kvaternik „je smatrao, odnosno imao luđačka shva- 


ćanja o revoluciji koju treba provesti." Katolički list u lipnju 1941. 
ea govoreći o uspostavi S iak tvrdi da se radi o iznenadnom or- 


bilo na dobrom temelju. građeno" 59 
Međutim, general Edmund Glaise von Horstenau, praktički od stva- 
ranja NDH izrazito kritičan prema ustaškoj vlasti, u srpnju 1941. oka- 
rakterizirao je „ustašku revoluciju" kao ,najkrvaviju i najužasniju“.* 
Ustaše se žele pokazati kao moralno čisti, idealisti, borci za iskonsku 
nacionalnu pravdu; naprimjer, u Ustaši pod naslovom .Laktašima na 
znanje" stoji: „Opet stara hrvatska bolest. Guranje, laktašenje i jagma za 
mjesta pouzdanika, tabornika, logornika, za načelničke položaje itd. ... 
Misle ljudi, ako me imenuju logornikom ili tabornikom, onda sam ja 
Bog i Gospa. Mogu vedriti i oblačiti po miloj volji. Međutim. dragi ustaše, 
malo pričekajte... biti ustaša, biti ustaški dužnostnik može samo onaj. 
koji je duboko prožet ustaškom naukom, koji je uistinu borac za ustaške 
ideale. Dužnostnik može biti samo ustaša vjere, morala i značaja, točan 
kao sunce, a čist kao rosa".*! Inzistiranje na .redu, radu, čestitosti, 
poštenju" išla je do krajnosti, pa je zapriječeno stavljanje .pred prijeki 
odnosno pokretni prijeki sud" i onome koji .se prijavi za člana koje 
ustaške postrojbe ili je obukao ili obuče ustašku odoru, i ako nema za 
ustašu potreban častan i bespriekoran predživot".#* Jedna od rijetkih 

.nečasnih osoba" koje su obukle ustašku odoru pa im je sudio prijeki 
sud jest Josip Smolčić, povjerenika za Donju Stubicu, strijeljan u kolo- 
vozu 1941. jer se ubacio među ustaše „unatoč nečasnog političkog 
predživota i što je zlorabio povjerenu mu vlast".6 

Slijedom toga inzistira se na odgovornosti: .Vršenje svih javnih 
dužnosti (funkcija) vezano je na odgovornost. Svatko, tko u ime naroda 
ili Države vrši javne poslove bilo kakove vrsti, odgovara sa svojim do- 
brom i sa svojim životom za sva djela i propuste."#“ Međutim, između 
načelnih stavova i realnosti bilo je velikih razlika, čak tolikih da su dos- 
pijevale i u novine. List Ustaša u srpnju 1941. u tekstu ,Dosta s inter- 
vencijama!" donosi obavijest , „Glavnog Ustaškog Stana" kojom ,upozora- 
Va sve ustaške dužnostnike, da se svaka intervencija u osobnim stvari- 
ma kažnjava smrću. Ustaše su dužni takovu rabotu svim silama spriječiti 
i jedamput za uvijek zatvoriti vrata ureda onima, koji ne rade ništa dru- 
go već usprkos zakona i odredaba obilaze urede i 'interveniraju' sad za 
židova, sad za vlaha, sad za strica, sad za ujca."* Ovakve drastične, a 
istodobno i nervozno ponavljane prijetnje pokazuju da je intervencija 
bilo i da se, zapravo, i nisu mogle spriječiti. U ustaškoj je vlasti bilo mno- 
go onih koji su pogodovali drugima, jer je NDH bila klijentelistička 
država u kojoj su osobne veze i novac i kod visokih dužnosnika i kod 
samoga poglavnika često bili presudni. 

Ustaštvo kao ideologija i kao pokret smatrali su se utjelovljenjem 
narodnosti i pokretom iznad svih drugih stranaka i pokreta u hrvatskoj 
povijesti. Ustav ustaškog pokreta (odnosno Ustav Ustaše — hrvatske re- 
volucionarne organizacije) i Načela ustaškog pc pokreta 1 nakon osnivanja 
NDH. u javnom : životu pa čak i u normativnoj praksi. dobili su poziciju 
kakvu u drugim državama ima ustav. Prema sudu njemačkih autora, 
opća pravna važnost programskih stranačkih načela u NDH bila je 
„djelomično snažnije naglašena nego u Hitlerovoj državi".* 

Već je 10. travnja Slavko Kvaternik donio Zakon o prisezi vjernosti 


Državi Hrvatskoj koji su već sljedećih dana morali položiti svi suci i 
državni službenici.#7 Značajnom broju Srba i Židova te nekim Hrvatima 
koji su se e isticali sur suradnjom s omrznutim jugoslavenskim režimom nije 
bilo dopušteno polaganje prisege.#* Uredbom od 22. travnja svi su činov- 
nici i državni namještenici bili stavljeni na raspolaganje svojim nad- 
ređenima te su mogli biti otpušteni iz službe, umirovljeni ili premješteni. 69 
Na taj je način bilo omogućeno da se cjelokupni činovnički aparat 
„očisti”. Međutim, kako ustaški pokret ipak nije imao dovoljno pristaša, 
osobito među obrazovanim stručnjacima, činovništvo je i dalje ostalo 
politički heterogeno i „nepouzdano”. Mnogi su činovnici iz pukog opor- 
tunizma izražavali lojalnost državi, pa čak polagali i ustašku prisegu. 

Prisega 
Poglavnikova 
tjelesnog sdruga 
(PTS) u vojarni 
Ante Pavelić“, u 
lici 202 u Zagrebu. 
Prisezalo se uz 
podignuta tri prsta 
u znak Svetog 
Trojstva. 


Da bi uopće u .interregnumu" do konstituiranja novih vlasti NDH 
administracija funkcionirala u mnogim su se sredinama pripadnici 
ustaškog pokreta sami nametnuli kao vrhovna vlast. Istovremeno se u 
Zagrebu. kako bi izvršna vlast mogla djelotvornije organizirati prema 
uzoru na Treći Reich i fašističku Italiju, u mnogim područjima javnog 
života osnivalo paralelne ustaške službe. Taj je proces već u prvim tjed- 
nima postojanja NDH dobio takve razmjere da je prijetila potpuna anar- 
hija u upravi te je Pavelić uvidio da mora, u interesu učvršćenja svoje 
vlasti. usporiti taj razvoj. U uredbi od 26. travnja jasno je naglasio da 
samo nadležnim ministarstvima pripada imenovanje, premještanje ili 
otpuštanje činovnika i namještenika. Svi ustaški organi trebaju stoga 
djelovati u tom smjeru. Do tada izvršene promjene u personalnom sa- 
stavu državnih ureda proglašene su privremenima.? 

Međutim. Pavelić je tri dana kasnije (29. travnja) izdao -Zakonsku _ 
odredbu o uskladbi rada ustaške organizacije s državnim vlastima" u 
kojoj utvrđuje da se--sve zakonske odredbe i naredbe nadležnih mini- 
starstava izvršuju i provađaju u potpunoj suglasnosti sa slovom i du- 
hom ustaških načela, te u skladu s narodnom i državnom politikom. 
izraženom u tim načelima“. Nadalje, da .nadzorni organi ustaškog po- 
kreta imaju dužnost svaku neurednost ili štetnost u izvršavanju državne 
vlasti odmah javiti glavnom ustaškom stanu i nadležnom ministarstvu, 
a tek u najhitnijim i neodgodivim slučajevima, u kojima bi mogla nasta- 
ti nenaknadiva šteta za hrvatski narod i za hrvatsku državu... mogu i 

sami izravno poduzeti potrebite korake. Prevedeno u svakodnevni život 
— ovom je odredbom ustaška organizacija stavljena u nadređeni položaj 
državnim ustanovama, što se već za koji dan i realiziralo u brojnim 
slučajevima ustaške samovolje, a potom i pokazalo katastrofalne nega- 
tivne učinke.” 

Na taj se način općenito stvarao dualizam vlasti - s jedne strane, 
ustaški pokret, S druge, civilrie_ vlasti. Organizacija ustaškog pokreta 
bila je usklađena s teritorijalnim ustrojstvom NDH. Na razini velikih 
župa ustaške su se organizacije nazivale stožerima, na razini kotareva to 


su bili logori, a na razini općina ustaški tabori. Postojale su i dvije poli- 
cijske strukture - jedna ustaška (UNS), druga civilna (RAVSIGURI). Pre- 


ma istom je obrascu ustrojena i vojska — s jedne str a vojnica. 
s druge d 


Svaki totalitarni režim po logici svoga nastanka i egzistencije mora na 
čelu imati snažnog vođu koji postupno, ali razmjerno brzo, među svojim 
sljedbenicima i u javnosti stječe karizmu. Pavelić je svakako bio takva 
osoba. Narod je tražio karizmatsku osobu - kao neku sigurnost iza- 
zovima teških vremena. Oko Pavelića se već i prije rata grafitima .ŽAP" 
(Živio Ante Pavelić) po kućnim zidovima stvarala svojevrsna mistična 
atmosfera. Pavelić je trebao biti — i bio je - pandan navodno .mlakim' i 
neodlučnim političarima, osobito Vladku Mačeku. Autoritarnost, stro- 
gost, sve su to osobine koje su navodno krasile sve Pavelićeve aktiv- 
nosti.7? 

Stoga je logično. da je. kada je stvorena NDH. centar ustaškog susta- 


va postao Poglavnik Pavelić. Prema definiciji profesora Pravnog fakulteta 


Eugena Sladovića, NDH je bila „država vođe“ bez podjele moći: .Poglav- 
nik kao vođa i šef države je gospodar državne upravne moći, istodobno 
i zakonodavac na najvišem mjestu, glava upravljanja. a time i gospodar 
državnih službi”, on je i .vođa a ustaškog pokreta" i .vrhovni vojni zapo- 
vjednik".7 Od samog osnutka NDH Pavelić je bio „predstavnik njezina. 
suvereniteta”. "t ( On je imenovao vlade po vlastitoj volji - njegove su ovla- 
sti posvema odgovarale konceptu samodršca u nekim prethodnim vre- 
menima.? Ministri, državni tajnici, veliki župani itd. bili su izravno od- 
govorni njemu — a ne, primjerice. Saboru koji je obnovljen. kako smo 
rekli, početkom 1942. godine. Njegove odluke nisu podlijegale nikakvim 
ustavnim ili zakonskim normama. U svakome je trenutku mogao 
određene ustanove javnog života staviti pod svoj neposredni nadzor. 
Identifikacija Poglavnika i države podrazumijevala se sama po sebi — 
od svakog pripadnika ustaškog pokreta traži se da .radi za Poglavnika, 
jer radeći za Njega rade za svoju domovinu i za samoga sebe".?* Kao 
hodajuća inkarnacija Domovine, Pavelić je preuzimao brigu za njezinu 
sreću. Stoga narod nije trebao brinuti .naš Poglavnik... čuvar naših sve- 

tinja, branitelj naših granica, sreća naša”. No, slika o Paveliću kao 
»branitelju granica" počela su brzo urušavati, pogotovo po sklapanju 
Rimskih ugovora. 

Pavelić je raznim metodama osiguravao apsolutnu vlast: Branimiru 
Jeliću, koji je 1929. kao vođa pravaške omladine zajedno s njim izbje- 
gao u emigraciju i potom živio u Njemačkoj, nije dozvolio da se vrati u 
Hrvatsku, jer mu se činilo da bi ga Jelić mogao ugroziti. 

Pavelić je .krotio ljude počastima, odlikovanjima, visokim mjestima, 
sve do jednog stanovitog časa. Slavko Kvaternik postao je prvi 'vitez' 
NDH. dobio sve titule koje si je samo u staračkoj senilnosti zaželio, do- 
bio je i maršalski štap, i to sve dok mu Pavelić već kopao jamu u koju će 
ga namamiti i srušiti", što se i dogodilo ujesen 1942. godine. Mile Budak 
se tijekom ljeta 1941. nedjeljnim govorima u po petnaestak hrvatskih 
gradova u javnosti legitimirao u najdosljednijeg i najžešćeg zagovaratelja 
terora (iako on sam nije bio u hijerarhiji koja je smišljala ili organizirala 
zločine). No. i on je Paveliću išao na živce, pa je i Budak marginaliziran. 
Slično kao s Kvaternikom, ponovilo se s Antom Vokićem (1909-1945) 
kojeg je Pavelić „imenovao 'krilnikom' (jedinoga osim staroga Kvaterni- 
ka) kada mu je već priredio propast".7 

Apsolutna pokornost Paveliću podrazumijevala se sama po sebi. pre- 
točeno u jezik za javnost. zagrebački gradonačelnik Ivan Werner iskazu- 
je .nepokolebljivu vjeru u našeg genijalnog poglavnika".7? 

Bez obzira što se u javnosti nastojala stvoriti predodžba stabilnosti i 
kompetentnosti vlada, u praksi to nije bilo tako. Česte promjene — u 
četiri godine postojanja NDH izmijenilo se sedam vlada - otkrivale su 
velike razlike u nazorima na vanjsku i unutarnju politiku. Mnogo su toj 
nestabilnosti pridonosile i osobne nesnošljivosti. Raskoli u pokretu, po- 
put odbacivanja dvaju Kvaternika ujesen 1942. ili Vokića i Lorkovića 
1944. godine, bili su, s obzirom na narav pokreta, očekivani i, dapače, 
predvidivi. 

Obilnim potpomaganjem izdavačke djelatnosti, glazbenih i likovnih 
priredbi, vlast je nastojala predobiti književnike i druge umjetnike i kul- 
turne radnike, pod pretpostavkom da će u svojim djelima forsirati .na- 
cionalni duh". 

Pod geslom čišćenja jezika od srpskog utjecaja, -režim_i njegov Ured 
za hrvatski jezik izmišljaju i nameću nove kovanice i riječi (.munjovoz" 
= tramvaj, ,samovoz" = automobil, „krugoval“ - radio itd.). Zabranjuje 
se upotreba riječi koje se smatraju srpskima, u pravopis. se vraćaju 
rješenja s kraja 19. stoljeća (.korienski" pravopis), te i na tom području 
vlada nasilje s neprimjerenom ili nikakvom argumentacijom.? 

Unatoč nekim svijetlim iznimkama (izdavanje Hrvatske enciklopedi- 
je. neki zanatski dobro napravljeni filmovi, itd.) nema sumnje da je hr- 

vatska kultura proživjela za vrijeme NDH jedan od svojih najtežih trenu- 
taka. Sve dotadašnje novine su zabranjene, sve tiskare podržavljene i u 
njima su postavljeni ustaški povjerenici s gotovo neograničenim ovlasti- 
ma. Cenzura je bila vrlo striktna i dobro organizirana, niz knjiga nepo- 
ćudnih autora bio je bacan iz knjižnica.*' Zakonskom odredbom o zaštiti 
narodne i arijske kulture_hrvatskog naroda od 4. lipnja T941. zabranje- 
no je Židovima sudjelovanje u radu, organizacijama i ustanovama dru- 


uopće, a napose. u književnosti, novinarstvu, likovnoj i glazbenoj umjet- 


nosti, urbanizmu, kazalištu i filmu". Imu”. Ta je odredba bila temelj za inten- 
zifikaciju progona Z Židova koje je dodatno osnažena Naredbom o utvr- 
đivanju rasne pripadnosti državnih i samoupravnih službenika i vršitelja 


slobodnih akademskih zvanja. #2 


Upadljivo se težilo uvođenju tradicionalnih s simbola; isticalo se i slo-. 
vo U, kao simbol ustaškog pokreta, ali se i ono 1 ubrzo kompromitiralo 


sustavom terora i po očinjenim zločinima. _ 

30. Odnos prema novoj vlasti: podrška ili distanciranje 


Sudeći po dočeku kakav je u Zagrebu i nekim drugim hrvatskim grado- 
vima priređen njemačkoj vojsci, kao i prema raznim drugim manifesta- 
cijama tih dana. većina hrvatskoga stanovništva sa zadovoljstvom je pri- 
hvatila ratni poraz Jugoslavije i uspostavu NDH, u smislu da se uspo- 
stavlja samostalna Hrvatska. .Neki Zagrepčani su... dočekali Nijemce 
buketima cvijeća i narančama", ali se .Ljubo Majer. koji je uvijek bio i do 
danas ostao veliki Hrvat, rasplakao", pričao je Vlado Prašek.% I .mali". 
-obični" ljudi bili su sumnjičavi: otac Dragutina Gorupića iz sela kod 
Pregrade u Hrvatskom zagorju tih je dana kod kuće izjavio kako .NDH 
nije prava. jer nije u dobrom društvu!" 

Treba uzeti u obzir da su mnogi bili zadovoljni, jer su smatrali da je 
uspostavom nove. nacistima političke bliske države. Hrvatska praktički 
izbjegla ratna stradanja u koja je Europa tako dramatična utonula - sve 
pod parolom „Nema rata. a imamo državu!"* (i nadbiskup Stepinac u 


Nijemci u Zagrebu 

10. travnja 1941. Većina 
Hrvata sa zadovoljstvom 
je dočekala brzi kraj 
Travanjskog rata i 
proglašenje Nezavisne 
Države Hrvatske (NDH), 
ali su razočaranja vrlo 
brzo nastupila. 

jednom javnom obraćanju potkraj 1942. naglasio „kako Zagreb nije za- 
boravio, da zahvali Bogu, što je njegovom milošću ostao čitav i pošte- 
đen").?* 

Neki su se, pak, osjećajući svu rigidnost ustaštva, zavaravali da je 
„bolja ikakva nego nikakva Hrvatska", ali će ih takav stav ubrzo .natje- 
rati na izbor bremenit teškim posljedicama".*7 

Međutim, teško je procijeniti kakvu je „podršku“ u narodu uživao re- 
žim, kada o tome ne postoje pouzdani onodobni podaci (primjerice. slo- 
bodni izbori ili sondaže javnog mnijenja), a mogućnost neslaganja ni 
teoretski ne postoji. Da je podrška uistinu bila velika, onda u policij- 
skim spisima i u medijima ne bi bilo mnogo prokazivanja stvarnih i 
mogućih protivnika (s druge strane. podrška se može procjenjivati i fra- 
gmentarno, kao podrška režimu od strane vrha društvene ljestvice. 
podrška nižih slojeva, aktivna i pasivna podrška te spontana i manipu- 
lirana podrška). 

Nema sumnje da Juraj Krnjević, potpredsjednik izbjegličke_vlade u 
Londonu, ima pravo kada u rujnu 1941. tvrdi kako .narod u domovi- 
ni ne imože radi besprimjernoga terora otvoreno dići svoj glas". 


Uostalom, “Krnjević je u to vrijeme britanskom ministru ı vanjskih po- 
slova Anthonyju Edenu prenio Mačekovu poruku kako je Hrvatska i 
dalje demokratska, a da Pavelićeva vlast nije želja hrvatskoga na- 
roda." 

Po uspostavi NDH ustaško je vodstvo nastojalo stvoriti atmosferu tri- 
jumfalizma. Ono samo bilo je opijeno iznenadnim uspjehom te je širilo 
posve nerealni optimizam da će novostvorena država odmah ostvariti 
golem svakovrsni napredak, pošto se riješila beogradske vlasti te posta- 
la sastavnim dijelom „novog poretka" s Njemačkom na čelu. Međutim, 
simpatije koje je NDH imala u dijelu javnosti ubrzo su ustupile mjesto 
razočaranjima. Dijelom i zbog širenja nerealnog optimizma, suočavanje 
s realnošću (a do njega je došlo vrlo brzo) bilo je utoliko teže. Prvi razlog 
razočaranju bila je činjenica da je Nezavisna Država Hrvatska to bila tek 
po imenu, a da je u stvarnosti bila svojevrsni talijansko-njemački pro- 
tektorat. Drugi razlog razočaranju navodi već spomenuti Vlado Prašek: 
-To veliko oduševljenje na ulicama brzo je splasnulo kad su se pojavili 
prvi plakati o strijeljanim i obješenim protivnicima i nedužnim taoci- 
ma".* Treći razlog bio je ekonomski slom koji se dogodio već u ljeto 
1941. godine. 

Do ljeta 1941. jasno su se pokazali rezultati katastrofalne ustaške 
politike na ekonomskom, političkom i vojnom planu. Neki su Hrvati u 
toj politici spremno sudjelovali i bučno to čitavom društvu davali do 
znanja. Zbog tradicionalnog konformizma i straha, bilo je mnogo onih 
koji su se držali maksime „ništa ne znam, ništa ne vidim". Neki su, a 

kako je vrijeme protjecalo bilo ih je sve više, počeli pružati pasivan ili 
aktivan otpor takvim postupcima. 

Čvrstu jezgru pokreta sačinjava oko 200 ustaša-emigranata koji su u 
pratnji talijanske vojske stigli s Pavelićem iz Italije preko Rijeke u Hrvat- 
sku. Njima treba pribrojati još oko 300 ustaških emigranata pristiglih 
naknadno iz Italije, Mađarske i drugih zemalja."! Oni su bili okosnica 
novouspostavljene vlasti, osobito u policiji, logorima, ustaškim stožerima. 
Već je u Karlovcu, dok je putovao iz Italije prema Zagrebu, ,poglavnik" iz 
emigrantskih redova odabrao svoje suradnike. Gotovo je sve pristaše koji 
su u emigraciji imali neku ulogu imenovao na utjecajna mjesta u upravi. 
Postaju, primjerice, povjerenici za neka područja (npr. Jure Francetić za 
Bosnu). Uspostava vlasti tekla je sporo, a u krajevima sa srpskom većinom 
(u Bosanskoj krajini, istočnoj Hercegovini itd.) ustaše nisu dulje vremena 
mogli uspostaviti vlast. Deseci teško pristupačnih planinskih sela ostala 
su gotovo potpuno izvan njihove kontrole.?? 

Pavelića je dočekalo oko 2000 ilegalno organiziranih .,zakletih" ustaša 
u zemlji. U civilnoj vlasti (veliki župani, gradonačelnici) pretežno su 
ustaše iz ,domovinske" organizacije. No, broj emigranata i ustaških 
pristaša u zemlji bio je mnogo manji od potreba nove vlasti za poželjnom 
bazom izvršne vlasti. Ustaškom pokretu masovno pristupa novo član- 
stvo, tako da već u svibnju 1941. broji više od 100.000 članova koji su 
položili ustašku prisegu. I s tim novim članovima Pavelić bi bio isuviše 
slab da nije bilo podrške okupacijskih snaga. 

U ustaške redove ulazili su u većem postotku oni iz nižih, neobrazo- 
vanijih slojeva, kao i iz nekih siromašnijih predjela Hrvatske i BiH, gdje 
su se za vrijeme Kraljevine Jugoslavije stvorili snažni nacionalni i vjer- 
ski antagonizmi. Mnogi su bili zadovoljni i činjenicom da je NDH obu- 
hvatila i BiH. Bilo je i različitih simpatizera, kao i oportunista iz raznih 
društvenih slojeva. Bilo je i mnogo državnih službenika koji su se 
priključili pokretu — činili su to iz oportunizma, kako bi sačuvali radno 
mjesto, očigledno pogrešno procjenjujući budućnost. Neki su iskupljiva- 
li .grijeh" služenja prijašnjem režimu, drugi su iz karijerizma uskočili 
na unosne položaje, treći su vidjeli šansu bogaćenja tuđom imovinom. 
Uostalom, po svojoj naravi autoritarno ustrojen režim privlači one koji 
su voljni slušati i služiti. Ubrzo se i u javnosti za takve našlo ime 
.nastaša".* Usprkos različitim prijetnjama mnogih dužnosnika, uklju- 
čujući i Pavelića samog, da se takvi neće tolerirati. ništa se u tom smislu 
nije poduzimalo. 

Kadrovska baza Pavelićeva režima širila se prvih tjedana nakon 
proglašenja NDH, ali je ipak ostala uska i nesigurna. Ustaški pokret nije 
bio homogen niti pri proglašenju NDH, a kako je vrijeme odmicalo i 
dvojbe i problemi se množili, sve je više gubio na čvrstini - zapravo, već 

je tada bio na djelu i proces dezorganizacije i unutarnjeg raspada. Jedan 
suradnik generala Edmunda Glaise von Horstenaua je izjavio, očigledno 
svjedočeći organiziranju prvih ustaških odreda: „Svaki ušljivi mladić, 
ali također i svaka kriminalno evidentirana osoba može u toj ustaškoj 
državi postati ustaša i posjedovati oružja koliko želi."?“ 

Nije mali broj onih koji su u travnju 1941. ušli u ustašku vlast, da bi 
se iz nje vrlo brzo povukli. Varaždinski gradonačelnik Ljudevit Ban već 
je 30. travnja podnio ostavku, koju je opravdao .dosadanjim prilikama 
i duhom vremena", očigledno ne mogavši se složiti s prvim mjerama 
radikalnog ustaškog krila u gradu, na koje nije mogao ni na koji način 
utjecati. Dr. Feliks Židovec, karlovački gradonačelnik i dugogodišnji lo- 
kalni pravaški prvak, podnio je početkom lipnja ostavku na gradona- 
čelničku dužnost te se vratio odvjetničkoj praksi, također kao protest 
protiv terora vlasti. U isto se vrijeme u Karlovcu većina članova 
Ustaškog stana pasivizirala pošto je shvatila da vlasti neće sprečavati 
daljnja ubijanja Srba koja su već uzela maha. Jasno uviđajući da se 
režim sprema na radikalni obračun sa svim svojim protivnicima, Stje- 
pan Vukovac se u lipnju 1941. zahvalio na dužnosti državnog tajnika i 
pomoćnika ministra unutarnjih poslova NDH te je bio umirovljen. 

Nagla pojava i kontinuirano jačanje političkog i oružanog otpora 


ee ngee 


raspoloženja hrvatskoga i nehrvatskoga stanovništva u NDH. Njemački 
general u Zagrebu Glaise von Horstenau pisao je u studenome 1941. go- 
dine: „Sve se više pokazuje kao nedostatak premalena podrška naroda 
koju je Pavelić dobio pri osnivanju države."?7 Pošto je u ljeto i jesen 1941. 
buknuo ustanak, domobrani su masovno izbjegavali mobilizaciju, pa se 
tako potkraj siječnja 1942. pozivu za služenje u Varaždinskoj doknadnoj 
bojni nije odazvalo 75.5% (740 od 980), a kod Zagrebačkog popunidbe- 
nog zapovjedništva 83,6% pozvanih (1170 od 1400). 

Brojna izvješća generala Glaise von Horstenaua i kapetana Artura 
Haeffnera svjedoče ne samo o samovolji ustaša i metodama koje su pri- 
mjenjivali nad srpskim pučanstvom u NDH, nego i odnosu stanovništva 
prema tim zločinima. Glaise u izvještaju od 9. kolovoza kaže da ..... sva- 
ki Hrvat koji nije ustaša ovo odlučno odbija (...) Srbi su načelno stavlje- 
ni van zakona, no i među Hrvatima vlada velika nesigurnost (...) Eugen 
Dido Kvaternik je najomraženiji čovjek u zemlji..." Dalje kaže kako se 
pravoslavne obitelji nakon tjedana maltretiranja nisu više htjele vratiti u 
svoja sela i boravile su po cijele dane u šumama. Teror koji su provodi- 
le ustaše prouzrokovao je odlazak pravoslavnog stanovništva u partiza- 
ne, a i Hrvata među komuniste. 

Hijerarhijski uređena organizacija na čelu s ,poglavnikom", članovi- 
ma ustaškog vodećeg vijeća (,doglavnicima") i ustaškim Glavnim sta- 

nom nisu mogli trajno zaustaviti razgradnju pokreta. Različite Pavelićeve 
reformne mjere: osnivanje Ustaške nadzorne službe u kolovozu 1941. 
godine,'“ gotovo istodobno poduzete mjere protiv „divljih ustaša", odba- 
civanje dvojice Kvaternika ujesen 1942, masovne smjene u Glavnom 
ustaškom stanu u svibnju 1943. godine, sve je to označavalo eroziju i 
raspad. Glaise von Horstenau piše u veljači 1943. godine: .Ustaše su 
jedan istrošeni glasovir iz kojeg se još jedva daju izvući puni tonovi.7!"! 
Odlike koje su propagandisti isticali kao svojstvene ustašama - čvrstina, 
nepokolebljivost. dosljednost - mogle su biti samo fasada iza koje se 
krila posve drukčija realnost. 


Hrvatska seljačka stranka 


Kao što je već rečeno, ustaški su ideolozi željeli svoj pokret predsta- 
viti kao općenarodni. Kako je Hrvatska tada bila pretežno seljačka 
država, logično je bilo da se predstavlja kao zagovornik seljačkih intere- 
sa. Stoga se Mile Budak obratio u Novom Marofu zagorskim seljacima 
ovim riječima: .Ja sam seljački sin. mi ne seljakujemo, ali ćemo učiniti 
sve da ova država u prvome redu misli i radi za seljaka, zato jer je 
seljaštvo većina. zato jer je naša država, seljačka država.“7!"? 

Priličan broj članova HSS-a pomogao je u travnju 1941. pri uspostav- 
ljanju ustaške vlasti i njoj se e priklonio. Rac Radilo se pokatkad T o nekoć 
uglednim članovima HSS-a: Janku Tortiću. Lovri _Sušiću. Zvonku 
Kovačiću, Dragutinu Tothu, Josipu Berkoviću i drugima. i. Slijedili su ih i 
drugi članovi HSS-a, uglavnom oni koji su prije rata bili aktivni u 
Građanskoj i Seljačkoj zaštiti. Otpadnici iz HSS-a dobili su visoke 
položaje. Sušić (koji je u tridesetima bio zastupnik HSS-a u Skupštini, 
potom se ogradio od Sporazuma Cvetković-Maček. smatrajući da je 
Maček premalo dobio) bio je u NDH ministar narodnog gospodarstva. 
Tortić. od 1927. do 1939. godine glavni tajnik HSS-a. od 1938. također 
zastupnik u Skupštini. Od 1942. do kraja rata bio je ministar udružbe. 
I Toth je postao ministar. Berković je postao veleposlanik u Slovačkoj i 
potpredsjednik Hrvatskog državnog sabora. 

Dijelovi Seljačke i Građanske zaštite u danima osnivanja NDH. po 
svemu sudeći, .održavale su red i sigurnost na dostojnoj vi visini". pa su, 
zapravo. htjele ili ne htjele. pomagale ustašama u uspostavi vlasti. No. 
bilo je dijelova tih dviju organizacija koje su se držale dosta pasivno, a 
bilo je dijelova tih organizacija koji su bili pod utjecajem komunista te 
su se čak i suprotstavljale ustašama. '% 

Pa ipak. većina članova HSS-a nije se približila vlasti. Vodstvo Gospo- 
darske sloge ostalo je vjerno Mačeku - predsjednik Ljudevit Tomašić. 
potpredsjednik August Košutić i drugi. Potpredsjednik Jozo Mratinović 

se politički pasivizirao. a jedino se dugogodišnji potpredsjednik Ivo 
Čelan priključio ustašama. 

U većine članova HSS-a, pogotovo onih koji su se pasivizirali. kao i 
kod većine hrvatskoga naroda, ubrzoje nastupilo zahlađenje i razočaranje 
prilikama u NDH (Mačekov sin Andrej svjedoči kako je obitelji u Kupin- 
cu i bližoj okolici .bilo mirno", ali da su „naravno, čuli skoro svakodnev- 
no o strahotama koje su ustaše činili u mnogim krajevima: prijeki sudo- 
vi. strijeljanja, strašni koncentracioni logori. progoni Židova, zatvaranja 
haesesovaca... masovni pokolji Srba i Cigana").'** Kako ni Maček poslije 
10. travnja više nije htio surađivati s vlastima. ustaše su počele njega i 
velik dio HSS- -a smatrati protivnicima — - za njih su to bili omrznuti 

-sporazumaši“ (po sporazumu Cvetković-Maček). Već koncem svibnja 
tisak sugerira da je . Mačkovština' za uvijek. pokopana“, + . odnosno dnosno da je 


-narod Hrvatskog zagorja definitivno likvidirao 'sporazumaše“.!% 
“Kada je tijekom kolovoza 1941. režim u akciji koju je vodio Janko 


Tortić (zajedno s Josipom Berkovićem) pokušao ogranke HSS-a kolek- 
tivno inkorporirati u ustaški pokret. uspjeh je bio više nego skroman 
(doduše, valja uzeti u obzir da su nekadašnji članovi HSS-a koji su sa- 
moinicijativno željeli ući u ustaški pokret. to učinili već u prvim mjese- 
cima postojanja NDH). Naime, čini se da je tek sedamdesetak organiza- 
cija HSS-a napravilo taj korak. a po nekim je. iako ne baš provjerljivim 
podacima. uoči rata bilo oko 7000 mjesnih organizacija.'* Ta je akcija 
Tortiću priskrbila ime .konzula HSS-a" u NDH. 

Gotovo istovremeno, početkom rujna. po nalogu samoga Tita Cen- 
tralni komitet KPH se posebnim proglasom obratio HSS-u. „svim nje- 
nim kotarskim organizacijama i pristalicama" te ih pozvao da se prijeđe 
-preko svih političkih. nacionalnih. vjerskih i drugih razmimoilaženja" 
te da se .ujedini u borbi sve što je hrvatsko rodoljubivo, sve što je sprem- 
no da se bori protiv zatočnika života i slobode". Logično je da takav po- 
ziv na ustanak u rujnu 1941. nije imao odjeka, ali. kako je vrijeme pro- 
lazilo. sve je više bivših HSS-ovaca razmišljalo o svom odnosu prema 
zaraćenim stranama. 

Od članova HSS-a koji nisu željeli surađivati s ustaškim režimom 


stanovit je broj bio interniran (Bariša Smoljan, Ivan Andres, Josip Re- 
berski, August Košutić, Đuro Kemfelja. Rudolf Herceg, Ante Budimiro- 
vić. Tomo Jančiković i drugi). neki i likvidirani, dok je sam Maček pet 
mjeseci (od listopada 1941. do ožujka 1942. godine) proveo u jaseno- 
vačkom logoru, a potom bio interniran na svom imanju u Kupincu južno 
od Zagreba i potom, kada su se oko Kupinca počele stvarati jake parti- 
zanske jedinice, od početka 1943. do kraja rata (s kraćim prekidom). u 
samom Zagrebu. dva mjeseca čak u stanu Maksa Luburića osobno.!97 
Mihovil Pavlek Miškina, tridesetih godina zastupnik u beogradskoj 

Skupštini, smatran je pučkim tribunom te napredno orijentiranim se- 
ljakom. Kasnih tridesetih bio je meta napada desničarskog tiska, pri- 
mjerice, klerikalne Hrvatske straže koja ga je, između ostaloga, progla- 
sila i za .neprijatelja Krista". Odmah po uspostavi NDH nekoliko je puta 
bio hapšen. pa potom i puštan. Javno se usprotivio pokušajima da nje- 
gova lokalna. koprivnička organizacija HSS-a pristupi ustaškom pokre- 
tu. Posljednji put je uhapšen u svibnju 1942. u rodnom Đelekovcu (kod 
Koprivnice) te deportiran u Staru Gradišku, potom u Jasenovac, gdje je 
ubijen.!% 

Velika većina članova HSS-a već se do kraja 1941. distancirala od 
ustaškog pokreta. a 1942. i osobito 1943. i 1944. godine priličan broj ih 
je pristupio partizanima. Najveći dio vodstva HSS-a zagovarao je politi- 
ku čekanja, potajno izražavao simpatije za zapadne saveznike (Veliku 
Britaniju i SAD) i nastojao s njima preko ražnih kanala hvatati veze 
kako bi svojoj stranci. na_osnovi legitimiteta s posljednjih predratnih 
izbora, stvorio oslonac za utjecaj na poratno uređenje zemlje. Sve u sve- 
mu, od 238 .prvaka HSS-a" 1941. njih 65 ili 27,3% .zauzimalo je mjesto 
u hijerarhiji NDH ili potpisalo pristupnicu ustaškom pokretu ili sudje- 
lovao u radu Sabora 1942. godine", potom je njih 48 ili 20.2% .zauzima- 
lo mjesto u partizanskom pokretu ili mu je na drugi način pomagalo", a 
najviše je bilo onih — 158 ili 66.4% - koji su bili „dosljedno uz vodstvo 
HSS ili su. barem u određenim razdobljima, zastupali njegovu politiku 
(ili je ostalo nepoznato)".!" 


Katolička crkva_ 


Katolička crkva u Hrvatskoj samo je dio -Katoličke c crkve u svijetu 
Općoj politici koju smišlja i provodi papa u Rimu nužno provode i vjer- 
ski poglavari. nadbiskupi. biskupi diljem svijeta. 

Kada je papa Pio XI sklopio 1929. konkordat s talijanskom državom, 
u provali oduševljenja Mussolinija je javno nazvao .čovjekom kojeg nam 
je Providnost poslala“. Pa ipak i Piju XI i Piju XII bilo je posve jasno da 
s totalitarnim režimima .nema šale". Od 1929. mnogi su njemački 
biskupi glasno optuživali rasističko i vjersko učenje nacizma, te su us- 
trajali u tome da nijedan katolik ne može biti nacist. Međutim, Rimu se 
nacizam činio najsnažnijim branikom pred komunizmom. Pio XI je u 
ožujku 1937. objavio Nijemcima namijenjenu encikliku Mit brennender 
Sorge (S gorljivom zabrinutošću), u kojoj je osudio r: rasizam i optužio 
nacističku vlast da sije „obilje nepovjerenja. nesloge. mržnje. objede“. 
Zaključio je da .na njemačkom obzorju vidi prijeteće olujne oblake ra- 
zornog rata".''* Međutim, nekoliko dana kasnije objavio je drugu enci- 
kliku Divini Redemptoris, u kojoj još oštrije i direktnije osuđuje komu- 

nizam čija načela proglašava „u biti neprijateljskima vjeri u bilo kojem 
obliku" te poziva na uvođenje crkvenog socijalnog učenja kao protutežu 
i komunizmu i .nemoralnom liberalizmu".!!! Time je već Pio XI zacrtao 
načelo vatikanske međunarodne politike za naredno razdoblje: nacizam 
i fašistički totalitarizam jesu zablude, pogreške i opasnosti, ali nezna- 
božački je totalitarizam ipak glavni, smrtni neprijatelj vjere i Crkve. 

U ime Katoličke crkve nadbiskup je Stepinac već 12. travnja javno 
izrazio zadovoljstvo i podršku uspostavi NDH. 

Crkva u cjelini tradicionalno je $ smatrala d: da su hrvatska nacionalna 


jamno dopunjuju i Su Iz toga toga proizlazi i stav da su tijesno i ne- 
raškidivo povezani i hrvatski narod i Katolička crkva kao organizacija. 
Kad je uspostavljena NDH kao nacionalna država hrvatskoga naroda. 
Crkva je ocjenjivala da je time ispunjen jedan od bitnih nacionalnih ci- 
ljeva. pa da su samim time ispunjene i neke od želja í Crkve. Osim toga. 


ustaške su vlasti objavile da je NDH katolička država, a a križ (ili raspelo) 
je istaknut kao jedan od -ustaških znamena": Raspelo ustašu hrabri da 
drži časnu riječ. koju je zadao Poglavniku i u i ustaškom pokretu. Na ras- 
pelu je visio Bog-čovjek, koji je sebe žrtvovao za druge. I ustaši je dužnost. 

da radi i spasava druge, da ih oslobodi, prosvijetli.“!!? Činilo se mnogi- 
ma da Katolička crkva mora biti jako zadovoljna. Uostalom, vlasti su na 
mnoge načine nastojale ugađati Crkvi: naprimjer. osim stranaka bile su 
zabranjene i omladinske organizacije poput „Hrvatskog junaka” i .Hr- 
vatskog skauta”, ali su katoličke omladinske organizacije „Križari“ i 


-Domagoj" nastavile djelovati. !1!3 
Neki su svećenici odranije bili, a dio je 1941. postao aktivnim pri- 


stašama ustaškog pokreta. Radi se, primjerice, o franjevcu Justinu Me- 


diću iz Širokog Brijega koji je polovinom srpnja 1941. zaposlen u u Držav- 
nom ravnateljstvu za ponovu (dakle, onom koje se bavi iseljavanjem Srba). 
Zagrebački franjevac Dionizije Juričev postavljen je u Ravnateljstvo .sa 
zadaćom prekrštavanja pravoslavnih“. ìi Obojica su dobila posao po 
izričitoj odredbi poglavnika Pavelića, a Juričev je dotad bio poglavnikov 
kapelan. Miroslav Filipović-Majstorović (1915-1945) bio je svećenik od 
1939. a sljedeće, 1940. godine postavljen je za kapelana u Petričevcu 
kraj Banjaluke. Po uspostavi NDH povezuje se s Viktorom Gutićem i 
pristupa ustaškom pokretu. Početkom 1942. bioje samozvani dušobrižnik 
Poglavnikove tjelesne bojne kada je ona masovno ubijala po srpskim 
selima u okolici Banjaluke. Zbog toga završava u istražnom zatvoru, 
otkuda ga pušta Maks Luburić osobno i postavlja za jednog od zapovjed- 
nika jasenovačkog logora. Prema raznim izvorima, a potvrdio je to i 
priznanjem u zatvoru 1945. godine, Filipović se s smatra izravnim sudio- 


nikom i počiniteljem masovnih zločina u Jasenovcu (dobiva nadimak 

„Fra Sotona"). Zbog svoga ponašanja došao je u sukob s franjevačkim 
vlastima ubrzo po uspostavi NDH, potom je suspendiran, a u srpnju 
1942. i isključen iz franjevačkog reda. U svibnju 1945. povlači se u 
Austriju, predaje se britanskoj vojsci. Ona ga izručuje jugoslavenskim 
vlastima koje ga osuđuju na smrt.!!5 

Sam nadbiskup Stepinac najprije je u usmenim razgovorima i pismi- 


ma ustaškim dužnosnicima, a zatim i u javnim propovijedima negodo- 
vao i protestirao protiv ustaške politike nasilja t rasne nesnošljivosti. 
Dana 14. svibnja 1941. pisao je poglavniku Paveliću pismo sljedećeg 


sadržaja: „Ovaj čas primio sam vijest, da su ustaše u Glini postrijeljali 
bez suda i istrage 260 Srba. Ja znam, da su Srbi počinili teških zločina 


u našoj domovini u ovih dvadeset godina vladanja. Ali smatram ipak 
svojom biskupskom dužnošću, da podignem glas i kažem. da ovo po 
katoličkom moralu nije dozvoljeno, pa Vas molim, da poduzmete najhit- 
nije mjere, na cijelom teritoriju Nezavisne Države Hrvatske, da se ne 
ubije nijedan Srbin, ako mu se ne dokaže krivnja radi koje je zaslužio 
smrt. Inače mi ne možemo računati na blagoslov neba. bez kojega mo- 
ramo propasti. Nadam se da mi nećete zamjeriti ovu otvorenu e 


Mostarski biskup fra Alojzije Mišić uputio je već 30. lipnja 1941. 


slanicu u kojoj je osudio pokolje, pljačku i druga nasilja ustaša u Herce: 
govini. Fra Dominik Mandić (1889-1973), istaknuti historičar. upozora- 


vao je u srpnju 1941. nadbiskupa Stepinca da .učini sve da se odustane 
od istjerivanja Srba iz hrvatskih zemalja (...) to bi se moglo strašno 
osvetiti hrvatskom narodu i katoličkoj Crkvi u našim krajevima".!'? 
Katolička je crkva bila protiv masovnog prevođenja pravoslavaca (Srba) 
na katoličanstvo koje je provodio | ustaški režim, te te je u više navrata 


uspijevao basti progonjene pojedince is i S kupin e. Među ostalima. spasio 
55 štićenika židovskog larako doma ko koje ET skloniti nac crkveno 
imanje u Brezovici južno od Zagreba.''* Istodobno, Stepinac ostaje e do- 
sljedan u svom radikalnom antikomunizmu i hrvatskoj nacionalnoj ori- 


jentaciji, pa se, osuđujući ustaški režim, ne distancira od NDH kao drža- 


ve. Partizane, predvođene komunistima, smatra .antikristom' i lavnim 
neprijateljem. Tako početkom 1943. upućuje oKružnicu svećenstvu u 
kojoj zahtijeva da Crkva prednjači u borbi protiv komunizma, koji je 
da ne samo kršćanstvu već | i svim pozitivnim vrednotama cr- 
da će „braniti iti slobodu Crkve i zauzimati se za pravo hrvatskog og naroda 
na vlastitu državu, jer je takva država bila jamstvo za vjerničku slobo- 
du".!2 Kroz sličnu evoluciju stavova prošla je i većina katoličkih sve- 

ćenika u NDH. Samo je manjina ostala čvrsto uz ustaški pokret, a još 
manja manjina pridružila se od 1943. i 1944. godine partizanima ili 
surađivala s njima. Neki predstavnici crkvene hijerarhije su svećenicima 
koji su surađivali s partizanima slali okružnice u kojima se tvrdi da 
partizanski pokret „služi Komunističkoj stranci za ustanovljenje komu- 
nističkog pokreta... iz toga slijedi da nijednom katoliku i nijednom vjer- 
niku nije dopušteno, da na bilo koji način sudjeluje ili potpomaže ove 
organizacije".!?! 

Događalo se i da je nadbiskup Stepinac bio nedopustivo tolerantan 
prema očiglednim zločinima vlasti NDH. Primjerice, u pismu poglavniku 
Paveliću od 21. srpnja 1941. godine, nakon što je iz Zagreba deportirano 
u logore smrti preko 2000 Židova (.nearijevaca") protestira protiv .ne- 
čovječnog i okrutnog postupanja s nearijevcima", ali već samom upotre- 
bom riječi .nearijevac“ zapravo prihvaća ustašku i rasističku terminologi- 
ju, pa i više od toga: .Čujem s više strana da se tu i tamo nečovječno i 
okrutno postupa s nearijevcima prigodom deportiranja u sabirne logore. 
a i u samim tim logorima; što više, da od takva postupka nijesu izuzeta ni 
djeca, ni starci. ni bolesnici." Nadbiskup Stepinac ni ovom prilikom 
načelno ne dovodi u pitanje deportacije, nego se zalaže da se one izvode 
na .human'" način: dakle, treba korigirati postupak, ali se njegova srž ne 
dovodi u pitanje. Stepinac predlaže Paveliću da se poduzmu „neke poje- 
dinačne stvari u smjeru ublaženja postupka: a) da se upućivanje u logore 
vrši na taj način, da im bude omogućeno da spreme najnužnije stvari, da 
mogu urediti svoje najhitnije obveze i prema obitelji i prema službi; b) da 
se otpremanje ne vrši u prenatrpanim plombiranim vagonima, naročito 
ne na udaljena mjesta; c) da se interniranima daje dovoljna hrana; d) da 
se bolesnima omogući liječnička njega; e) da se dozvoli otpremanje 
najnužnije hrane i omogući dopisivanje s obitelji".!?? 


iz Katoličkog lista, tvrdeći da je .hrvatska V Vlada, ne učinivši toliko zla, 

kako Kažu Srbi. učinila mnogo toga dobroga", da se energično bori pro- 
tiv pobačaja, đa je uki nula masoneriju, izdala uredbe protiv bogohuljenja 
itd. Pripišivao je u. dobro" h hrvatskoj vladi i to da je .strogo zabranila sva 
pornografska izdanja kojima su također u prvom redu upravljali Židovi 


i pravoslavci".!23 


Bosna i Hercegovina i bosanskohercegovački Muslimani 


Trijumfalizam kojim je ustaško vodstvo dočekali integriranje BiH u 
svoju državu bio je posve neopravdan. Takvo povlačenje granica dje- 
lomično je zadovoljilo hrvatske nacionalističke zahtjeve, ali se nije real- 
no moglo očekivati da bi Srbi, koji su u tako zaokruženoj NDH činili 

trećinu stanovništva, bez otpora prihvatili genocidne planove i tero- 
rističke metode, kako ih je zamislilo i provodilo ustaško vodstvo. Svaki 
pokušaj nekakvog .rješenja" srpskog pitanja, zasnovan na državnoj sili, 
po zakonu akcije i reakcije morao je dovesti do jačanja napetosti. 


>. 
grirala u novi državni okvir, režim je namjeravao v Banjaluki premjesti 
ti i sjedište vlade. Mile Budak c je u govoru u Slavonskom Brodu u lipnju 


zaključio kako granica na Savi .nije više e međa, već simbolična granica" 
— „Poglavnik je našu grariiču postavio na Drini".!24 

Kako bi, usprK6s velikom broju Srba, u BiH ipak osigurao stabilne 
prilike, režim je, oslanjajući se na Starčevićeve teze o bosanskoherce-_ 


govačkim Muslimanima kao „cvijetu hrvatskog naroda“, vodio poseb- 


nu politiku predobivanja. Bosanskohercegovački Muslimani, kojih je 


tada bilo nešto više od 700.000, uključeni su u korpus hrvatske nacije. 


Slavko Kvaternik cje dan poslije p proglašenja. NDH uputio proglas Musli - 


xex 


syay 


nja, treba složnog rada i neizmjerne političke vjere u katolika i musli- 
mana“. 126 

Da bi se pokazalo kako nova vlast favorizira Muslimane, na visoke su 
položaje postavljeni, osim braće C Džafera i fera i Osmana Kulenovića, i Adema- 
ga Mešić (1869-1945?, bio doglavnik), Mehmed Alajbegović (1906-1947, 
ministar vanjskih poslova), prof. Hakija Hadžić (1883-1953) i drugi.'?7 
Dobar dio njih pripadao je starim begovskim obiteljima koje su i dalje 
među Muslimanima uživale velik ugled. Na temelju toga se činilo da bi i 
Muslimani mogli podržati uspostavu nove države. Usprkos svemu tome, 
to se nije dogodilo. Velika većina muslimanskog stanovništva bila je is- 
prva rezervirana, a vrlo se brzo pokazalo kako se oni, kao Hr ) Hrvati islam- 


ske vjeroispovijesti, ne osjećaju ravnopravnima Hrvatima katolicima Hrvatima katolicima. 2% 


Uz to, mnogi su se Muslir imani, čak i Prije Hrvata. Z grozili nad irvata. zgrozili nad ustaškim 


odbora „El Hidaje”, , društva muslimanskih vjerskih predstavnika. Rezo- 
lucijom Glavne skupštine Društva muslimanske ilmije u kolovozu 1941. 
godine. Slične rezolucije potpisali su do kraja 1941. i početkom 1942. 
ugledni Muslimani u nizu bosanskohercegovačkih gradova.!?* Polovi- 


com listopada skupina uglednih sarajevskih Muslimana deklaracijom 
osuđuje ustaške zločine nad Srbima (.osuđujemo sve one pojedince m - 
slimane, koji su na svoju ruku sa svoje strane napravili kakav bilo ispad 
i učinili kakvo nasilje"), a gotovo istodobno mostarski Muslimani rezo- 


lucijom ističu -da su nebrojeni zločini, nepravde, bezakonja i nasilna 

prevjeravanja koja su činjena i 
koja se čine prema pravoslavnim 
Srbima i drugim sugrađanima 
strana potpuno duši svakog mu- 
slimana", pa zahtijevaju da „se 
zavede puna jednakost, red i za- 
konitost za sve bez obzira na 
vjersku i narodnu pripadnost". 
Ove rezolucije donekle su oborile 
tvrdnje ustaške propagande da 
„Hrvati islamske vjeroispovjesti“ 
čine oslonac ustaškom poretku u 
BiH.!3* 

Kako je vrijeme _protjecalo, 
lojalnost bosanskohercegovačkih 
Muslimana sve je više dolazila u 
pitanje. Tako je Dido Kvaternik u 
ožujku 1942. u okružnici koju je i 
slao nižim komandama zaključio Dom likovnih umjetnosti na današnjem Trgu 
kako je .u zadnje vrieme opaženo žrtava fašizma u Zagrebu projektirao je Ivan 
da su se odnosi izmeđn Hrvata Meštrović. Dom je tijekom Drugoga svjetskog 

-Á rata, kao znak dobre volje prema Muslimanima, 
katolika i Hrvata Muslimana pro- pretvoren u džamiju, a poslije rata u muzej. 
mienili, na mnogim mjestima da- 
pače i e i pogoršali tako da je znalo 
doći i do otvorenih sukoba i borbi 
između jednih i drugih..." pa naređuje da se ubuduće „sva neslaganja i 
trzavice (...) imadu izbjegavati (...) a u slučajevima izazivanja (...) suzbiti 
najenergičnijim, dapače i drastičnim mjerama”. '3! 

Zapravo, „sukobi” o kojima svjedoči Kvaternik zapravo su odraz du- 


slimani koji su ostali vjerni 1 ustaškom režimu bili su nezadovoljni. Adap- 


(„prekrasnu džamiju s tri minareta”), trebala je biti dokaz Sa 


sti Hrvata muslimana s katolicima — da su ,Hrvati- katolici i Hrvati-mu- 
slimani jedno” te da se izgradnjom džamije Pavelićeve ,riječi smjesta 
pretvaraju u djela i da od svega on najprije misli na potrebe hrvatskih 
muslimana”.!3? O uspjehu toga plana i vjerodostojnosti Pavelićevih riječi 
svjedoči i činjenica da su tri minareta završena, a džamija posve stavlje- 

Od propagandnih poteza mnogo je važnija trebala biti stvarna eman- 
cipacija. Muslimanski predstavnici su na sastanku s predstavnikom 
Vlade NDH Nikolom Mandićem u travnju 1 1944. g 944. godine tvrdili kako su u 

državnom aparatu Muslimani marginalizirani i dokazivali to statistikom 


prema kojoj je, primjerice, među zastupnicima u Saboru bilo T93 kato- 
lika i samo 13 muslimana, među redstoj nicima 112 katoli- 


drugim službama, p pri čemu je to Ee bilo među ,krugovalnim 
namještenicima" koji su svi — njih čak 462 - bili katolici.!* Pri izradi tih 
statistika svakako valja uzeti u obzir da je obrazovna struktura ,katoli- 
ka" bila značajno više negoli .muslimana", kao i da je Muslimana u voj- 
nim i policijskim jedinicama, kao i u drugim strukturama vlasti ipak 
bilo značajno više negoli što ovi parcijalni statistički podaci pokazuju. 

Sve u svemu, stanovništvo NDH je u odnosu na razvoj zbivanja bilo 
oštrije diferencirano negoli u većini drugih zemalja pod okupacijom ili 
utjecajem nacističke Njemačke: bilo je relativno više domaćih sudionika 
u zločinu i relativno još više domaćeg otpora zločincima. Andrija Artu- 
ković i Eugen Dido Kvaternik nisu bili sami u organizaciji ubijanja - 
.Svijesni i proračunati upravljači i autori koljačkog plana bili su sam 
Pavelić i najintimniji krug oko njega (Budak, Lorković, Puk, Dido Kva- 
ternik itd.)". Osobitu odgovornost na terenu nosili su organizatori ili 
vođe pojedinih postrojbi koje su činile zločine, dakle, ljudi poput Vikto- 
ra Gutića. Vjekoslava Maksa Luburića, Viktora Tomića i drugi, dok su 
brojni izvršitelji koljači često bili nesvjesno oruđe pravih krivaca, zasli- 
jepljeni rasnim i drugim teorijama".'* U tom krugu zločinaca bili su i 
pukovnici (rasovi). 

S druge strane, ni Slavko Komar, ni Ivan Šibl nisu sami bacali bombe 
i odlazili u partizane. Vladimir Nazor je u govoru koji je održao u Glini 
u veljači 1944. godine na pitanje „zašto sam otišao u partizane?" odgo- 
vorio da ga je „potaklo nečovječno proganjanje i istrebljivanje Židova, 
koji su ljudi kao i mi, a — što je najglavnije — potaklo me zlostavljanje i 
klanje Srba, koji su nam po krvi braća i s kojima skupa živimo ima već 
toliko vjekova"“.!3$ 

31. Rimski ugovori i drugi teritorijalni gubici 


Nema dvojbe da su prvo veliko razočaranje i šok za hrvatske nacionalne 


li su fašističkoj Italiji dugogodišnje pokroviteljstvo. Neki su historičari 
to ovako opisali: „Skloni smo zaključku da je na račun hrvatskih nacio- 
nalnih interesa trebalo platiti ono što su ustaše desetljeće prije primili u 
talijanskom azilu kao pozajmicu."!97 

U danima kada su sile Osovine spremale napad na Jugoslaviju, 29. 
ožujka 1941, Mussolini je pozvao Pavelića na razgovor. objasnio mu da će 
učiniti sve kako bi on, Pavelić. zadobio vlast u Hrvatskoj. a zauzvrat od 
njega zatražio veći dio Dalmacije. Bila je to ponuda koju Pavelić nije mogao 
odbiti, ali je, usprkos tome. od trenutka kada je NDH uspostavljena, pa 
sve do potpisa u Rimu 18. svibnja, nastojao na svaki način .otupiti" tali- 
janske zahtjeve. U međuvremenu, Talijani su se ponašali kao da je već sve 
dogovoreno. Naprimjer, u Šibeniku su u travnju .razoružali naše hrvatske 
vojnike — ustaše i razjurili ih”.' Ministar Ciano održao je 25. travnja u 
Ljubljani sastanak s Pavelićem te zapisao u svoj dnevnik: .Vidim Pavelića, 
okruženog njegovim banditima; izjavio je da će ga rješenja koja smo mi 
predložili izbaciti iz vlasti (...) Njegovi su pratioci bili još radikalniji od 
njega. Predočili su statistike da dokažu kako je u Dalmaciji samo kamenje 
talijansko." Naposljetku je i Mussolini pokazao spremnost na kompromis, 
barem prema Cianovu mišljenju, jer je .duce", piše Ciano, držao korisni- 
jim uvući Hrvatsku u talijansku političku sferu .negoli uzeti komad zemlje 
više koji je nastanjen neprijateljski raspoloženim Hrvatima"“.!3> 


Italija je anektirala i značajan dio Gorskog kotara - tadašnji kotar Čabar 
i dio kotara Delnice, pa je granica prolazila na 6 da 7 km od Delnica." 
Od većih priobalnih gradova u NDH su ostali Senj, Omiš i Makarska. 


Najveći je primorski grad u NDH dakako bio Dubrovnik, ali prometno i 

strateški sasvim izoliran, daleko na jugu. Italiji je prepušteno otprilike 
5400 km“, dakle, nekih 5% ukupnog teritorija NDH, ali su oni svojom 
gospodarskom, prometnom, strateškom i kulturno- -povijesnom važnoš- 
ću umnogome nadmašivali puki zbroj kvadratnih kilometara. Iako je 
bilo predviđeno da gradom Splitom i otokom Korčulom upravljaju i vla- 
sti NDH, to se nikada nije dogodilo. 

Pavelić je vrlo dobro znao da će potpisivanje Rimskih ugovora biti 
teško razočaranje i za one, koji su mu dotad čvrsto vjerovali. Njegova 
Tačunica da bi javnost mogla preboljeti gubitak područja koje je otela 
Italija zbog toga što je priključen teritorij BiH, bila je bez osnova. Rimski 
ugovori ostali su ,istočni grijeh" NDH koji ona nije mogla iskupiti sve do 
vlastita kraja. 

Dan nakon potpisivanja Rimskih mskih ugovora, Pavelić je ponudio Zvoni- 
mirovu krunu članu Savojske kuće, -što je bio jedan od preduvjeta da 


uopće u preostalom dijelu Hrvatske zadobije punu vlast.! 141 Vrlo je za- 


nimljivo da je tu odredbu, objavljenu u Narodnim novinama 15. svib- 
nja, usprkos tome što se, prema kasnijim svjedočenjima, cijelo ustaško 
vodstvo protivilo sporazumijevanju s Italijom, potpisala čitava vlada. 
Zajedno s s Rimskim ugovorima, potpisan je i Sporazum o pitanjima voj- 
nog značenja. a, Koja se odnose na na 1a Jadransko primorsko područje. Njime je 
dogovoreno da se priobalno pod područje NI NDH koje nije anektirala Italija, za- 


jedno s dosta širokim zaleđem, podijeli u dvije zone. Ona, bliže moru, na- 


zvana je demilitariziranom ( (kasnije nazvana Druga zona), a uključivala je 


Gorski kotar, čitavu Liku, Dalmatinsku zagoru, dobar dio Hercegovine te 
sva područja uz uz jadransku obalu s otocima koji su o bili u okviru 


NDH..U njoj vlasti NDH poslije kolovoza 1941. nisu smjele imati nikakve 
vojne objekte, ni utvrde, ni vojne baze — sve u svemu, vlast NDH je na tom 
prostoru bila gotovo formalna. Preostali pojas do dogovorene demarkacij- 
ske linije između talijanske i njemačke vojske u NDH (prolazila je otprilike 
sredinom NDH, a jednostrano ju je zacrtao Hitler 24. travnja 1941. i kasni- 
je je samo malo nE nazvan je Treća zona | Pe 
toj su zoni vlasti i vojsci Pon ingerencije bile umnogome sužene. 

Informacije hrvatskoj javnosti o potpisivanju Rimskih ugovora i nji- 
hovu sadržaju bile su krajnje jednostrane?!*# jer su vlasti dobro procije- 
nile da će reakcije javnosti biti krajnje nepovoljne, bez obzira na 
posvemašnju cenzuru i teror. Njemački general Edmund Glaise von Hor 
stenau tvrdio je da su se tih tjedana u Zagrebu, „gdjegod da se dođe, čule. 
prijetnje protiv Talijana.” í Čak se i ustaška elita osjećala na neki način 
ucijenjenom od Italije, pa je diplomatskim kanalima tražila pojačanu 
zaštitu od njemačkog osovinskog partnera. No, Nijemci se nisu htjeli 
miješati i držali su se rezervirano.!“ 

Gubitak dijela Dalmacije bio je doduše najteži, ali ne i jedini udarac 
koji su dobile vlasti NDH. Ustaški su ideolozi smatrali i Sandžak inte- 
gralnim dijelom NDH. U prilog su im išle i molbe mnogih izaslanika 
muslimanskog stanovništva da se Sandžak (prijašnji sandžak Novi Pa- 
zar) priključi NDH. Međutim, to nije realizirano zbog protivljenja Nije- 
maca i Talijana koji su smatrali da se time ugrožavaju njihovi interesi na 
području Srbije, Sandžaka i Crne Gore. Stoga je Pavelić 7. lipnja potpi- 
sao zakonski dekret o istočnoj granici NDH, držeći se pritom točno sta- 
re srpsko-bosanske granice iz 1908. godine do ušća Uvca u Lim.'* Vla- 
sti NDH su se i dalje nadale da bi mogle u svoju korist korigirati istočnu 
granicu, dalje ka jugu, u .Novom Sandžaku" i prema Crnoj Gori, ali su 
se njihove ambicije sukobile s talijanskim zahtjevom da dobiju neka 
područja zapadno od Drine i u Hercegovini. Nakon relativno dugih pre- 
govora, u kojima su vlasti NDH stalno sumnjičile Talijane da simpatizi- 
raju i potpomažu četnike. potkraj listopada 1941. ugovorom između 
Italije i NDH utvrđena je granica po crti stare austrougarsko - srpsko/cr- 
nogorske granice otprije 1918. godine. dakle bez pripojenja Sandžaka, 
ali i bez gubitka područja u istočnoj Hercegovini.'“$ 

Najmanje je prijeporna bila sjeverozapadna granica NDH (danas 
uglavnom hrvatsko-slovenska granica). Kako je Reich anektirao dio Slo- 
venije, sporazum o tom dijelu granice sklopljen je bez poteškoća vrijed- 
nih spomena i potvrđen je državnim ugovorom od 13. svibnja. 

Nasuprot tome, ostalo je spornim pitanje vrhovne uprave u istočnom 
Srijemu - treba li pripasti NDH ili njemačkoj okupacijskoj upravi u Sr- 
biji. Hitler je smatrao da se treba držati stare austrougarsko-srpske 
granice do 1918. godine, dakle, da istočni Srijem treba pripasti NDH. 
No, njemačka je vojska ubrzo procijenila da bi grad Zemun s okolicom 
(uključujući i nedaleki beogradski aerodrom) trebao ostati pod kontro- 
lom njemačke uprave u Srbiji, što je de facto i ostvareno — taj je prostor 
u svibnju 1941. od ostatka NDH administrativno odijeljen kao ,Gospo- 
darsko područje Istočnog Srijema".!47 

Admiral Miklós Horthy (1868-1957), mađarski regent, već je u noći 
10/11. travnja proklamirao „svetu dužnost nacije" da povrati dijelove 
.otete“ Mađarskoj, što je uključivalo Međimurje, Baranju i Bačku. 

Mađari su se pozivali na činjenicu da je Međimurje bilo od 1860. do 
1918. godine pod mađarskom upravom (u mađarskim se deklaracija- 
ma tvrdilo — ,oduvijek"). Iako je vlast NDH bila uspostavljena 10. trav- 
nja, šest dana kasnije mađarska je vojska okupirala Međimurje. No, 
vlasti NDH ga nisu željele prepustiti Mađarskoj i tražile su od Nijemaca 
da posreduju, ali su oni to odbili i savjetovali pregovore. U Zagrebu je, 
prema sudu talijanskog ministra vanjskih poslova Ciana, stanje oko Me- 
đimurja izazvalo „veliko negodovanje".'** No, pregovori nisu dali rezulta- 

ta - radilo se o svršenom činu kojeg se više nije moglo mijenjati. U pro- 
sincu 1941. mađarski je parlament anektirao Međimurje, ali ta aneksija 
nikada nije verificirana međudržavnim sporazumom. kao ni granica 
između Mađarske i NDH. Da bi pokazale kako ne priznaju okupaciju i 
aneksiju Međimurja. vlasti NDH osnovale su u Varaždinu Kotarsku 
oblast Čakovec i Prelog, ali od toga nije bilo nikakve koristi. Vlast je 
zapravo šutjela. Cak je i Slavko Kvaternik, koji je poveo akciju oslobađanja 
Međimurja 1918. godine. konforrinistički prihvatio takav stav. U siječnju 
1942. nakon što su mjesec dana ranije Mađari u parlamentu proglasili 
priključenje .južnih krajeva“, međimurski svećenici šalju apel u MUP i 
MVP NDH prosvjedujući ..protiv svih onih koji su nas jednostavno dali u 
zagrljaj Mađara".'" U rijetkim člancima u tisku ocijenjeno je nepraved- 
nim i nemogućim .da bi Međimurje pripalo pod vlast Mađara", a razlog 
takve nepravde uistinu je bizaran - .za volju šačice Židova, tih dotepe- 
naca". No. ubrzo je iz Zagreba došla naredba redakciji i lokalnim vlasti- 
ma da više ne smiju pisati o okupaciji Međimurja.!>! 

Iako su prema velikohrvatskim planovima i Baranja i Bačka morale 
biti uključene u NDH (doduše. i to je dvojbeno, jer se Pavelić u prome- 
moriji upućenoj talijanskoj vladi 1927. godine odrekao Bačke. ali i Ba- 
ranje te ih zapravo prepustio Mađarima).'"? o tom teritoriju diplomacija 
NDH nije uopće vodila računa, iako su neki dijelovi tih teritorija bili 
većinom naseljeni Hrvatima. Kako je jugoslavenski dio Baranje do 1941. 
bio u okviru Dunavske banovine. priključen je Mađarskoj zajedno s 
Bačkom. da bi nakon 1945. godine bio pripojen NR Hrvatskoj. 

Na hrvatskim teritorijima koji su pripali fašističkoj Italiji. odnosno 
profašističkoj Mađarskoj. lokalni Hrvati. iako na tim područjima u pra- 
vilu većinsko stanovništvo, postali su meta progona. 

Talijanske vlasti su najavljivali naseljavanje Talijana na anektirana 
područja. pa je zbog toga bilo potrebno .repatrirati u odnosne zavičaje 
sve one koji su slavenskog podrijetla. a nastanili su se u Dalmaciji na- 
kon 1918. godine“. Mussolini je iseljavanje dodatno obrazložio činjeni- 
com da su na tim teritorijima „strani režimi" navodno „pokušali izmije- 
niti etnički sastav stanovništva“.!3 

Već je 18. svibnja guverner Dalmacije Giuseppe Bastianini naredio 
prefektima u Dalmaciji da otpuste sve službenike i pošalju ih na teritorij 
NDH ako nisu rođeni na anektiranom teritoriju. Pod udar te uredbe u 
sljedećim je mjesecima došlo preko 650 splitskih željezničara koji su. 
prema Bastianiniju. ionako bili .antitalijanski raspoloženi“. potom i 230 
namještenika šibenske i zadarske bolnice. U kolovozu je oko polovice 
državnih službenika u Splitu odbilo položiti prisegu Kraljevini Italiji. što 
je značilo da moraju seliti. Ubrzo se brojne obitelji preseljavaju u Ma- 
karsku. Mostar. Zagreb. '?* 

Osječki Hrvatski list već 15. travnja objavljuje poziv što ga je pret- 
hodnog dana navodno emitirala zagrebačka radiostanica. U njemu se 
-Hrvatsko narodno vodstvo” obraća Hrvatima u Bačkoj i Baranji s ape- 
lom da „mirno i prijateljski" dočekaju mađarsku vojsku „koja će progo- 
niti Srbe", a .ima najstroži nalog" da s hrvatskim stanovništvom .lijepo 
postupa".'"" Bile su to uglavnom propagandističke floskule, jer se u 
stvarnosti sve odvijalo bitno drugačije. 

Mađarske su vlasti već u travnju 1941. zauzele stav, a ujesen iste go- 
dine donijele i zakonske propise prema kojima se lišavaju posjeda kolo- 
nisti koji su dobili zemlju agrarnom reformom u mmonarhističkoj Jugo- 
slaviji. Smatralo se da protjerani ne mogu tražiti nikakvu nadoknadu, 
jer su navodno zemlju dobili po isključivo političkim kriterijima. Tako 
se postupalo čak i s onima koji su zemlju kupili. Budimpeštanske su 
vlasti vrlo brzo krenule u akciju: već 22. travnja zapovjednik ustaškog 
stožera iz Petrovaradina dramatičnim tonom obavještava poglavnika 
Pavelića osobno da je toga dana .mađarska vlast počela protjerivanja iz 
Novoga Sada i teritorija bivše Vojvodine i svi oni koji nisu rođeni na toj 
teritoriji prebacuju se u Petrovaradin. Ovdje položaj postaje neodrživ...“ 
Paradoksalno jest da stožernik ne traži da se deportacije zaustave, već 
da se organiziraju „nekim sistemom", jer se „ljudi protjeruju bez ikakvih 
isprava, a nama je nemoguće davati tolike propusnice“.'?* Jedan od ra- 
zloga nezainteresiranosti vlasti NDH za zaustavljanje deportacija očito 
leži u činjenici da su većina deportiranih bili Srbi, a tek manjina Hrvati. 
Srbi su preko Srijema samo prebacivani u Srbiju južno od Save, pa je 
problem isključivo bio u tome da im treba dati ,propusnice"“. Međutim. 
Osječka podružnica Crvenog križa NDH u izvještaju od 23. srpnja pod 
naslovom .llegalno prebacivanje Hrvata Bunjevaca iz Vojvodine" obavje- 
štava zagrebačku središnjicu da u evidenciji imaju 292 izbjegle osobe, 
iseljene uglavnom u travnju i svibnju, koje su došle u bijednom stanju, 
s najnužnijom odjećom i obućom, dok su ostatak imovine bile prisiljene 
ostaviti. Uglavnom su imale pola sata da napuste kuće, sretniji su dobi- 
vali rok od tri dana. Samo su neki uspjeli unovčiti dio pokretnina ili im 
je bilo dozvoljeno odnijeti ih. Državni službenici su dobili otkaz s 
obrazloženjem da ne znaju mađarski. Nerijetko su bili ispitivani i mal- 
tretirani. Iz Osijeka javljaju i da točan broj izbjeglica nije moguće utvrdi- 
ti. jer se nisu svi kod njih prijavili.!?7 

Iz Međimurja su samo u prvom valu progona (do jeseni 1941. godine) 
istjerane ili pobjegle najmanje 544 osobe. No, kako ovaj broj uključuje 
samo državne namještenike, činovnike i učitelje, a ne i članove njihovih 
obitelji, očigledno je broj prognanih i izbjeglih bio mnogo veći.!55 

Početkom lipnja je osnovano .povjereničtvo“ koje je trebalo „držati 
vezu s Hrvatima s područja bivše Jugoslavije", koje je moralo .uređivati 

njihovo vraćanje u domovinu" te im „osigurati život u domovini".!5% Kada 
je početkom srpnja stiglo u Zagreb sedam službeničkih obitelji iz Make- 
donije, to su vlasti NDH pozdravljale i koristile u propagandne svrhe. 
No, bilo je mnogo više razloga za tugu, jer se to događalo pod pritiskom 
bugarskih vlasti (do kraja godine iz Makedonije je iseljeno oko 600 hr- 
vatskih obitelji).'® U odluci o osnivanju ,povjereničtva" koristi se termin 
»povratnici", ali se povjereništvo uglavnom nije bavilo ,povratnicima“, 
već s prognanicima te s pojedincima i obiteljima koje su bili potjerani iz 
područja gdje su Hrvati bili autohtoni. Na taj se način povjereništvo nije 
bavilo plemenitim zadatkom „povratka Hrvata u domovinu“, već zbri- 
njavanjem nevoljnika. 

Pogrešna, zapravo zločinačka nacionalna politika vodila je novim 
nelogičnostima i apsurdima. Naime, dok se neke progonilo i ubijalo, 
druge se protežiralo: .njemačka narodna skupina" raznim je odredba- 
ma dobila privilegirani status, ne samo u odnosu na pripadnike progo- 
njenih naroda i vjera, već i u odnosu na Hrvate i katolike. Zahvaljujući 
dobrom predratnom organizacijskom ustroju te prisutnosti njemačke 
vojske na teritoriju NDH i različitih obavještajnih službi pomoću kojih je 
Treći Reich osiguravao svoju poziciju u NDH, njemačka narodna skupi- 
na se od samog osnutka NDH nameće kao snažan politički faktor. Ra- 
zvoj organizacija njemačke narodne skupine teče gotovo paralelno s us- 
postavom ustaške vlasti u zemlji. S vremenom će niz zakonskih odredbi 
nju pozicionirati kao svojevrsnu „državu u državi”, čime ona ostaje samo 
formalno podčinjena NDH. 

Njemačka narodna skupina kao organizacijsko tijelo proglašena je 
već 13. travnja u Osijeku.'*! Odmah, odnosno sutradan je njezin vođa 
Branimir Altgayer posjetio Slavka Kvaternika koji je .....izrazio zadovolj- 
stvo što na teritoriju NDH živi tako velika njemačka narodna skupina" 
te je „obećao skoro rješenje njezina statusa..."'#2 Temeljem dogovora na 
sastanku Pavelića i Hitlera od 4. lipnja ubrzo je donesena „Zakonska 
odredba o privremenom pravnom položaju Njemačke narodne skupine 
u NDH". Njome je pripadnicima njemačke narodne skupine „zajamčeno 
neograničeno održanje njihove njemačke narodnosti i nesmetano ispo- 
vjedanje nacional-socijalističkog životnog naziranja, nepomućeni razvoj 
njihovog samoniklog njemačkog narodnog života i slobodno uspostav- 
ljanje i održavanje narodnih i kulturnih odnosa s njemačkom narod- 
nom maticom”.!® U stvarnosti, to je vodilo prema velikim nesuglasica- 
ma: iz Ivankova kod Vinkovaca u lipnju javljaju da bi za novog općinskog 
bilježnika „bilo pravedno" da se „postavi Hrvat", a ne „Nijemac Danijel 
Schubert", jer su u „toj općini Hrvati u velikoj većini".'* Dana 16. lipnja 
deset Hrvata iz Cerića kod Vinkovaca piše ministru Andriji Artukoviću 
da je u tamošnju općinsku upravu trebalo biti imenovano po tri Nijemca 

i tri Hrvata. ali je stiglo rješenje o imenovanju petorice Nijemaca i trojice 
Hrvata, a tu trojicu „predložili su sami Nijemci, sa kojima bi mogli radi- 
ti što i kako hoće, samo na štetu nas Hrvata".!#5 

U srpnju je Kulturbund u Našicama i Osijeku izdavao propusnice po 
cijeni od jedne kune, dočim su državne vlasti tražile 35 kuna. Stoga i 
Hrvati „odlaze tamo po propusnice", čime se „oštećuje država". U Zagreb 
su stizali pozivi da se tome .najenergičnije stane na kraj". I Branimir 
Altgayer založio da se takva praksa prekine, a pisao je u tom smislu i 
Deutsche Zeitung in Kroatien.! Ne zna se kakav je točno bio ishod 
ovoga spora, ali su novi izbijali praktički svakodnevno. Dana 1. kolovo- 
za veliki župan Velike župe Baranja Stjepan Hefer (1897-1973) tvrdi 
kako su neki Nijemci, žitelji Jovanovca/Ivanovca (jugozapadno od Osije- 
ka). govorili da su „Hrvati gorji nego Srbi", da ,Poglavnikova slika za 
njih ne predstavlja ništa", da na pozdrav ,ŽAP" (Živio Ante Pavelić) od- 
govaraju „der wird angeschiessen" - „njega ćemo nastrijeliti" (prijevod, I. 
G.). Svaki drugi građanin bio bi zbog toga uhapšen i strogo osuđen, vrlo 
vjerojatno i na smrt, ali veliki župan samo predlaže da se .preduzmu 
potrebni koraci kod vodstva Njemačke narodne skupine" kako bi to 
vodstvo „ubuduće onemogućilo te ispade“, odnosno „kako bi članovi 
Njemačke narodne skupine zauzeli definitivno stav lojalnosti i iskrene 
saradnje prema hrvatskom narodu i vlasti".!7 

Incidenti su kulminirali kada je u listopadu 1944. u Piškorevcima 
kod Đakova jedan njemački učenik bacio bombu ubivši pritom pet (pre- 
ima drugim izvorima sedam) i ranivši deset (prema drugim izvorima 
dvanaest) hrvatskih školaraca. !$ 

Ustaškom su vodstvu bili posve jasni gospodarski, strategijski i teritori- 
jalni interesi Reicha i Italije na teritoriju NDH. Ono je svjesno prihvatilo 
ulogu koja mu je bilo namijenjena, tj. da bude pijun u provedbi nacističke 
i fašističke imperijalne politike. NDH je bila „pod neformalnom vlašću" 
Njemačke i Italije,'** odnosno bila je „u zagrljaju 'države-zaštitnice“ (tj. 
Reicha).!'7* Nema dvojbe da ,Osovina nije imala nikakve nakane stvarati 
hrvatsku državu... njezine su se trupe na hrvatskom području vladale 
kao prave pravcate okupacione snage", zaključuje Marko Sinovčić, posli- 
jeratni emigrant. član užeg vodstva Hrvatskog narodnog odbora (HNO-a).!'" 
Takve je odnose prilično jednostavno definirati - NDH je zapravo bila 
.njemačko-talijanski protektorat",!7? a Vladko Maček je ustvrdio kako 
su „Nijemci svojoj okupaciji dali eufemistički naziv "Nezavisne Države 
Hrvatske'"".!73 

Slijedom razvoja bilateralnih odnosa između Reicha i Italije do 1941. 
godine, bilo je logično da je na sastanku ministara vanjskih poslova 
Joachima von Ribbentropa i Galeazza Ciana u Beču 21. i 22. travnja, 
Reich praktički prepustio politički utjecaj u NDH svojoj saveznici, uva- 
živši namjeru Italije da s NDH uspostavi personalnu uniju. Bili su to 
ustupci kojima je Reich pokazivao da želi zadovoljiti svog glavnog save- 
znika. Međutim, Reich se niti tada niti kasnije nije želio odreći vojne 
nazočnosti, a pogotovo svojih ekonomskih interesa na prostoru NDH i 
šire. U sporazumu od 22. travnja zaključeno je da treba voditi računa o 
potrebama Reicha s obzirom na „osobite gospodarske interese Njemačke 
na prijašnjem jugoslavenskom prostoru.” 

To je značilo da Nijemci imaju pristup bosanskohercegovačkim rud- 
nim bogatstvima, a da im se istovremeno jamči i sigurnost cesta i 
željezničkih pruga te izvoz poljoprivrednih proizvoda. Italija je trebala 
Reichu jamčiti isporuke i bogatih južnohercegovačkih (na Rami i Nere- 
tvi u području oko Mostara), srednjodalmatinskih (Drniš) i ličkih 
(Gračaci Gospić) nalazišta bokstta;1 to barem u predratnim količinama. | 
Vlada NDH je zakonskim uredbama (od 4. srpnja i od 1. listopada 1941) 
željela boksitno bogatstvo držati pod kontrolom - stoga je raskinula sve 

dotad važeće ugovore (iz vremena prijašnje Jugoslavije) i jako ograničila 
stjecanje novih dozvola za istraživačka i zaštitna polja.'“* No. to nije po- 
moglo. jer su Nijemci ishodili koncesiju da neki postotak ostaje u NDH. 
a sve ostalo se. bez carine, izvozilo u Njemačku. Iz boksitnih jama u 
NDH moglo se (bez novih investicija) eksploatirati najmanje 500.000 
tona godišnje. što je za njemačku proizvodnju aluminija bilo .od životne 
važnosti". jer je činilo nešto više od 40% ukupnih njemačkih potreba.!7* 
Za njemačko i talijansko ratno gospodarstvo i šume slavonskog hrasta 
bile su izvanredno vrijedan sirovinski rezervoar. 

Pregovori o gospodarskim odnosima Reicha i NDH završeni su kon- 
cem svibnja. U njima je zapravo službeno proklamirana ekonomska 
podređenost NDH interesima Reicha. Naime. tim sporazumom se vlada 
NDH obvezala da će naročito uzeti u obzir njemačke privredne interese. 
među kojima. u prvom redu. neograničeno iskorištavanje industrijskih 
sirovina. Potom se NDH obvezala da podmiruje troškove njemačkih 
okupacijskih snaga na svom području.'““ što je zapravo dokaz da su 
Nijemci područje NDH tretirali kao i druga okupirana područja diljem 
Europe. Prema jednoj analiži koju su napravile državne službe .u NDH. 
tijekom 1943. godine 43% novčanog opticaja otišlo je na potrebe 
njemačke vojske“. što je snažno poticalo inflaciju.'“? 

O stvarnoj neovisnosti NDH svjedoči i sljedeća epizoda: u kolovozu 
1941. nadležne njemačke službe energično su ukazale na to da NDH .u 
okviru europskog planiranja" može primati rumunjsku naftu samo ako 
ju treba .za najvažnije ratno gospodarske svrhe". Tada je ograničena 
trgovina između NDH i Rumunjske. da bi do kraja mjeseca Nijemci po- 
sve zabranili samostalan izvoz iz NDH u Rumunjsku. 

Sporazumom NDH i Reicha određeno je da se iz NDH izvoze poljopri- 
vredni proizvodi, a iz Reicha uvozi industrijska roba. Plaćanje je trebalo 
obavljati u sustavu kliringa. Međutim. zbog ekonomskog kolapsa u NDH 
(o kojem će poslije biti više riječi). takav je aranžman propao. pa je u 
NDH ubrzo uvozila više poljoprivrednih proizvoda negoli što je iz nje 
izvozila. 

Eksploatacija NDH od strane Reicha provodila se i iskorištavanjem 
radne snage. Bio je to dio njemačke gospodarske strategije. jer je sredi- 
nom 1944. godine u Reichu radilo između 7 i 7,5 milijuna stranaca — od 
toga su četiri milijuna bili strani radnici i radnice, a još gotovo tri mili- 
juna bili su ratni zarobljenici. Svi su oni radili za njemački Endsieg — 
konačnu pobjedu. !? 

Čitav je posao bio vrlo pažljivo osmišljen. Višak radne snage jest, 
prema shvaćanju njemačkog Istraživačkog centra za naoružanje, .naj- 
dragocjenije izvozno dobro, koje nam neke europske zemlje sada i u 
poslijeratnom vremenu mogu dati". U propagandističkom tonu Deutsche 

Zeitung in Kroatien tvrdi da radnici iz raznih europskih zemalja odlaze 
u Reich -jer im domovine nisu u stanju dati plaću i kruh. a u Njemačkoj 
uživaju jednaka prava kao i njemački radnici".'"' Tijekom tridesetih je u 
Njemačkoj radilo mnogo jugoslavenskih radnika, a u travnju 1941. bilo 
ih je i dalje gotovo 44.000. Otada se taj broj ubrzano povećava na dva 
načina - novim vrbovanjima te deportacijom ratnih zarobljenika.!*" Dok 
su zarobljeni Hrvati - jugoslavenski vojnici pomalo otpuštani (iako ih je 
još u rujnu 1941. bilo 10.000). Srbi s područja NDH, njih oko 35.000. 
kao ratni zarobljenici. morali su ostati raditi u Reichu. 

Posve su druga kategorija radnika trebali biti radnici koji su pristali 
na dobrovoljni odlazak. Vlade NDH i Reicha su 8. svibnja 1941. potpi- 
sale sporazum (bio je to jedan od prvih međudržavih sporazuma koje je 
NDH uopće potpisala) prema kojem su se vlasti NDH obvezale da će oko 
54.500 radnika. uglavnom iz poljoprivrede. šumarstva i rudarstva. otići 
na rad u Njemačku. Već u srpnju je na njemački zahtjev kvota povećana 
na 100.000 radnika. !** 

Ubrzo je počelo regrutiranje - regrutni centri osnovani su u Zagrebu, 
Banjaluci. Osijeku. Sarajevu, Mostaru i Senju. Do srpnja 1941. u Reich 
je na rad otišlo 45.000 radnika. a nadležne su službe zaprimile još 
35.000 zahtjeva za odlazak. Ne treba previše sumnjati u to da je u lipnju 
1941. _... na tisuće vojno sposobnih muškaraca došlo na Velesajam 
(radi se o prostoru današnjeg Tehničkog muzeja ili Studentskog centra 
na Savskoj cesti — op. I. G.) nadajući se da će dobiti dozvolu za rad u 
Reichu. Mnogi su zaplakali kada su uvidjeli da su im nade bile uzalud- 
ne..."'* Naime, ti ljudi kod kuće nisu imali posla. a iz Reicha su mogli 
slati dio svojih plaća kući. čime bi osiguravali kakvu-takvu egzistenciju. 
I nadbiskup Stepinac je u svojim božićnim porukama tvrdio kako su 
mnogi -pritisnuti teškom brigom za egzistenciju svojih obitelji“ otišli 
-kruh zarađivati na rad u Njemačku".!š* 

U raznim novinama u NDH tiskaju se oglasi u kojima se -traži veći 
broj zdravih i spremnih muškaraca, (pretežno) žena i djevojaka (od 17 
do 40 godina) hrvatske narodnosti. koje bi — u lijepim i zdravim prosto- 
rijama — obavljale lagane i za ratne svrhe važne poslove... stan i hrana je 
u zajedničkim prostorijama poduzeća... Zaposlenje bi trajalo oko godi- 
ne dana. Plaća za žene i djevojke po satu između 37 i 50 pfeniga. za 
muškarce između 60 i 85 pfeniga... šiljanje ušteđevine od plaće u domo- 
vinu omogućeno je u svako doba".!'*“ 

Računa se da je potkraj 1941. u Reichu radilo oko 150.000 osoba iz 
NDH. s tendencijom rasta u kasnijim godinama. pa se procjenjuje da je 
taj broj do kraja rata u Reichu narastao na 220.000. od toga je nešto 
preko 120.000 otišlo na temelju međudržavnih sporazuma.!'* Prema 
tim statistikama ispada da je u odnosu na broj stanovnika u Reichu ra- 


246 


Tragedija Drugoga svjetskog rata (1941-1945) 


dilo najviše radnika iz NDH, dočim je u apsolutnim brojkama najviše 
bilo radnika iz tadašnjeg SSSR-a, potom iz Francuske, itd., a NDH je 
bila na devetom mjestu. !# 

Najvažnija promjena tijekom ratnih godina bila je u tome što su ugo- 
vori. isprva dogovoreni na godinu dana produljivani sa ili bez pristanka 
onih na koje se odnose. Nijemci nisu zbog velikog nedostatka radne sna- 
ge bili spremni jednom zaposlene radnike u Reichu pustiti kući, čak i 
ako su to oni željeli. U kolovozu 1944. s takvom su se praksom složile i 
vlasti NDH. Zbog svega toga mnogi se radnici nakon dopusta u NDH više 
nisu vraćali u Reich, pa su Nijemci tražili od vlasti NDH da se takve rad- 
nike vrati natrag u Reich, ako treba i silom. Ove odredbe jasno pokazu- 
ju stupanj .dobrovoljnosti" radnika .prijateljskih" država koji su radili 
u Njemačkoj. Na taj su se način uvjeti egzistencije ratnih zarobljenika i 
drugih deportiranih iz NDH, odnosno zatočenika na prisilnom radu i 
onih koji su otišli dobrovoljno gotovo izjednačili. Svi su oni zapravo bili 
na prisilnom radu u Reichu. 

Čini se da su mnogi prije odlaska bili posve neinformirani i puni ilu- 
zija o stvarnom stanju i radnim uvjetima koje ih čekaju u Reichu.'* CK 
KPH je u lipnju 1941. upozoravao radnike da ne nasjedaju demagoškim 
parolama o dobrom životu u Reichu i da ne idu na rad.!” No, pitanje je 
tko je za taj proglas čuo i koliko su o njemu, i oni koji su ga čuli. uopće 
vodili računa. 

I nacistička i ustaška propaganda uložile su mnogo truda kako bi 
pokazale da je stranim radnicima dobro - u reportaži o jednom takvom 
-logoru za radnike" (ne kaže se kojem!) u Njemačkoj neimenovani hrvat- 
ski radnik tvrdi da mu je .dobro... glavno je da zarađujem dobro. U biv- 
šoj Jugoslaviji sam dugo bio nezaposlen, ali sada mogu ženi i troje djece 
slati od moje zarade". Drugi nije oženjen, a sada „zarađuje trostruko 
nego prije. pa kako da ne bude zadovoljan".'?? 

Praksa pokazuje - barem u većini slučajeva — posve drugačiju sliku. 
jer su radnici iz NDH već u ljeto 1941. na mnogim mjestima bili nezado- 
voljni životnim i radnim uvjetima. Sporazumom između NDH i Reicha 
iz svibnja 1941. utvrđeno je da će radnici iz NDH u Reichu biti .načelno 
izjednačeni" s njemačkim radnicima glede uvjeta rada i zaštite na radu, 
radničkog sudstva i socijalnog osiguranja. Ključan je pri tome dodatak 
-načelno" jer je on umnogome relativizirao jednakost. Već je u srpnju 
1941. zbog neodgovarajućih uvjeta po radnike, ambasador NDH u Ber- 
linu Branko Benzon (1903-1970, u listopadu 1941. bio je opozvan zbog 
-neodmjerenosti") čak zatražio i hitnu obustavu te regrutacije, jer se obe- 
ćanja ni o plaći ni o uvjetima života (neki svjedoče kako je „kroz drvene 
barake puhao vjetar")'% i rada nisu ispunjavala. Neki su se radnici bu- 
nili. pa je policija hapsila .vođe pobunjenika". Ponegdje policija nije ure- 


247 


Hrvatska 1918-2008. 


dovala „protiv Hrvata", jer se smatralo da je „riječ o prijateljskom naro- 
du". Radni elan radnika iz NDH bio je u svakom slučaju nizak, pa nje- 
mački izvjestilac smatra da se stanje može poboljšati samo „policijskim 
mjerama i energičnim opomenama koje trebaju Hrvatima dati njihova 
vlastita poslanstva u obliku letka."'** Stanje je bilo tako loše da se nije 
više moglo prikriti čak ni u strogo kontroliranom tisku: u Hrvatskom 
narodu se konstatira da su mnogi radnici došli s pretjeranim, nereal- 
nim očekivanjima, neprimjerenima ratnoj situaciji — „neki od njih doista 
imaju neprikladnu odjeću i obuću — ali to zato što su tu odjeću ponijeli 
sa sobom s namjerom da u Reichu od svojih plaća kupe kvalitetnu novu 
robu: nisu znali ili nisu imali na umu da pod danim uvjetima ni njemački 
radnik ne može kupiti sve i u svako vrijeme".!% 

Uostalom, čak i ako su plaće bile isplaćivane u obećanim iznosima, 
zbog velike inflacije u NDH, a zbog nepromijenjenog pariteta Reichsmarke 
i kune, doznake koje su stizale kućama bile su realno sve manje. Poljo- 
privredni radnik iz NDH je u Njemačkoj dobivao oko 60-70 RM mjesečno, 
pa ako je čitavu zaradu slao kući, njegova je obitelj dobivala 1200 kuna. 
No, to je već i sredinom 1941. bilo nedovoljno za najnužnije troškove 
jedne obitelji, a pogotovo u narednim mjesecima i godinama; do ljeta 
1942. cijene u NDH narasle su za oko 100% u odnosu na travanj 1941. 
godine, a tečaj Reichsmarke i kune nije se mijenjao. Paradoksalno je da 
su tada. 1942. godine, radnici u samom NDH, barem oni koji su imali 
posao, bili znatno bolje plaćeni. Tek je od početka 1943. njemačka stra- 
na pristala da šalje nešto više novca. Stoga je posve logično da je dobro- 
voljaca za odlazak u Reich vremenom bilo sve manje. Procjenjuje se da 
ih je sredinom 1942. bila tek šestina od ukupno regrutiranih, pa su Ni- 
jemci sve više pribjegavali prisilnoj regrutaciji. Međutim, bilo je i tada 
onih koji su dobrovoljno išli raditi u Njemačku; naprimjer, u izvještaju 
iz Ivanca, napisanom u travnju 1942. godine, tvrdi se da ,svaki muškarac 
koji primi poziv za vojsku (jer bi se trebali boriti u Bosni ili na Istoku) 
odmah slijedeće noći pobjegne preko granice u bivšu Štajersku (sada 
Njemački Reich) i ode na zaradu i pozivu vojnih vlasti se ne odazove.'" 
Dodaje se da su prije Nijemci vraćali takve bjegunce natrag u NDH. a sad 
ih sve primaju bez obzira na to što su pobjegli od vojske. 

Novi odnos njemačkih vlasti prema radnicima očituje se i ljeti 1942, 
kada je oko 20.000 Srba, koje su vlasti NDH željele zatočiti u Jasenovcu, 
deportirano na rad u Reich. Ilija Jakovljević, koji je kao jasenovački za- 
točenik tome svjedočio, tvrdi kako je Jasenovac, osim što je bio logor 
smrti. bio i svojevrsno sabiralište muškaraca i žena pohvatanih u racijama 
po selima i prikupljenih za deportacije .na rad u Njemačku", ,jer Nijemci 
su imali dobiti određeni 'kontingent i - dobivali su ga!"'*7 Kasnije. u ljeto 
1943, kako je radne snage bilo sve manje, Nijemci su odlučili slati na rad 

čak i zarobljene partizane. Međutim, mnogi radnici su bili lošega zdrav- 
stvenog stanja — njemačka zdravstvena služba utvrdila je, primjerice, u 
ljeto 1943. da „najveći dio" od 3000 bosanskohercegovačkih Muslimana 
koji su trebali biti otpremljeni na rad u Reich „pati od sifilisa, tuberkuloze, 
slabosti, ratnih rana, potpune pothranjenosti, epilepsije itd." Nema ni 
približnih procjena koliko je radne snage iz NDH skončalo u Reichu (od 
bolesti ili gladi, direktnom fizičkom silom nacističkih vlasti, tijekom 
savezničkih bombardiranja): samo postoje procjene da oko 30% ratnih 
zarobljenika s područja predratne Jugoslavije nije preživjelo rat.'%® 

Dok je za gospodarstvo Reicha dolazak radnika iz NDH (i drugih ze- 
malja) bio od koristi, za NDH je to polučilo isključivo negativne efekte. 
Jedino mogući povoljan učinak — radničke uštede i doznake iz Reicha 
- bio je poništen time što se obavljao preko klirinškog računa, na kojem 
je NDH ionako imala sve veći višak u odnosu na Reich. Tako su vlasti 
NDH morale tiskati novac da bi isplatile radničke obitelji, a da za njega 
iz Reicha nije dolazilo pokriće. Tako su poticale inflaciju, pa je .transfer“ 
doznaka gospodarstvu NDH pod tim okolnostima donosio više briga 
nego koristi. 

NDH je bila i u krajnje nezahvalnom položaju prema Italiji. Kada se 
ustaško vodstvo tijekom pregovora koji će se kasnije realizirati Rim- 
skim ugovorima, usprotivilo uspostavi carinsko-monetarne unije između 
dvije zemlje, Talijani su zauzvrat bojkotirali carinski ustroj NDH. Posve 
su ukinuli kontrolu izvoza iz NDH te su seljaci iz pograničnih područja 
na anektirani talijanski teritorij (dakle, u Primorje i Dalmaciju) izvozili 
velike količine mesa, masti, žita, koža, itd., jer su u izvozu postizali više 
cijene. Nadalje, ustanovljen je i nepovoljan tečaj kune u odnosu na liru. 
Potom se NDH posebnim ugovorima obvezala prepustiti Italiji eksploa- 
taciju rudnog bogatstva, šuma, dala je koncesije talijanskoj drvnoj indu- 
striji itd. NDH je morala opskrbljivati talijansku vojsku u demarkacij- 
skoj zoni. Istovremeno, NDH nije činila ništa kako bi regulirala status 
stanovništva anektiranog područja - njihova državljanstva, optiranja i 
njihovih prava kao nacionalne manjine u talijanskoj državi.!?? 

Dihotomija odnosa prema Talijanima — s jedne strane, ideološka i 
politička bliskost, s druge, mržnja zbog anektiranog teritorija i talijan- 
ske poze (lažne) superiornosti, odražavala se u svakodnevnom životu i 
jednostavno se nije dala razriješiti. Područja koja je Italija anektirala 
MVP NDH eufemistički je nazivalo ,bivšim jugoslavenskim pokrajinama 
pripojenima Italiji”. To samozavaravanje bilo je, čini se, široko ras- 
prostranjeno među ustašama, pa 18. lipnja stožernik u Kninu, Marko 
Roša, upozorava da se „s Talijanima mora prijateljski postupati" te da 
se „nikako ne smije dozvoliti da ustaše govore protiv Talijana ili da ih 
izazivaju time da će anektirani teritorij biti naš".2"! 

Talijanski vojnici na mimohodu zagrebačkim ulicama 1942. godine. U Zagrebu je do kapitulacije 
Italije bilo stacionirano više od tisuću talijanskih vojnika. 


Sve u svemu, međunarodni položaj NDH bio je beznadan. Nastala 
pod patronatom sila Osovine, NDH je cijelo vrijeme bila uklopljena u 
hitlerovski ratni stroj. Kada je pokrenuo napad na SSSR, Reichu je bilo 
stalo da se ta operacija može predstaviti kao borba većeg broja država 
protiv komunizma. Na Istočno su ratište otišle stoga i neke talijanske. 
mađarske i druge jedinice. Pavelić se želio iskazati kao prilježni save- 
znik te je na Istočno bojište poslao u sastav njemačke vojske pješačku 
pukovniju, lovačku eskadrilu, bombardersku eskadrilu te nekoliko ma- 
lih brodova (na Crno more). Postojala je i manja postrojba iz NDH u 
talijanskoj ekspediciji. Sve su jedinice iz NDH uglavnom trpjele velike 
gubitke, a neke su u staljingradskoj bici bile i uništene.** Lovačka eska- 
drila je potkraj 1943. povučena s fronte jer su mnogi piloti u avionima 
prebjegli na sovjetsku stranu. 

U prosincu 1941, dan poslije japanskog napada na američku bazu 
Pearl Harbour na Havajima, NDH je objavila rat i Velikoj Britaniji i SAD-u 
(američki konzulat u Zagrebu zatvoren je već u ljeto 1941. pod izgovo- 
rom da se osoblje konzulata bavilo špijunažom). 

Kada je 15. travnja Pavelić stigao u Zagreb, NDH je stekla diplomat- 
sko priznanje Njemačke i Italije.2% Ostale članice „trojnog sporazuma” i 
države ubrzo su slijedili njihov primjer.?% Tako je NDH, nakon Slovačke, 

postala druga država koja je svoje postojanje trebala zahvaliti nasilnom 
europskom .novom poretku". Samo je 11 zemalja priznalo NDH. uglav- 
nom potpisnica Trojnoga pakta. a od njih je samo osam s NDH usposta- 
vilo diplomatske odnose. Sv. Stolica nije priznala NDH, ostala je .rezer- 
virana”. ali je u Zagreb poslala stalnog legata.?* Diplomatske je odnose 
i nadalje održavala s kraljevskom jugoslavenskom vladom u Londonu. 
čime je priznavala kontinuitet Jugoslavije. 

U međunarodnoj politici je NDH za sve vrijeme svoga postojanja vjer- 
no slijedila njemačkog saveznika. jer zapravo drugačije i nije mogla. 
Veleposlanik Reicha u Zagrebu Siegfried Kasche i .njemački opunomoćeni 
general" u NDH Edmund Glaise von Horstenau bila su dvojica najvažnijih 
predstavnika Reicha u NDH.?% Njihovo je imenovanje od početka ukazi- 
valo na dvostrukost i kompliciranu hijerarhijsku strukturu u nacional- 
socijalističkoj politici u NDH: uz uobičajene međunarodne službene od- 
nose dviju država preko Kaschea, Glaise-Horstenau je zastupao posebne 
vojne interese. što je bilo osjetljivo miješanje u unutarnje poslove NDH. 
Isprva je planirano da Glaise samo savjetuje vlasti pri izgradnji vojske 
NDH. ali je. s vremenom. kako se stanje mijenjalo, preuzimao ovlasti u 
vođenju operacija njemačke vojske na teritoriju NDH. I dok je Glaise u 
prvo vrijeme u Zagrebu raspolagao prilično skromnim aparatom. Ka- 
scheovo je poslanstvo bilo izvanredno jako. Prema nepotpunim podaci- 
ma. njegova je služba potkraj 1941. imala više od 130 zaposlenih.?"“ 
Kasche i Glaise von Horstenau imali su vrlo različit odnos prema NDH i 
njezinoj politici. Dok je Kasche prijateljevao s ustaškim vrhom te 
podržavao i njegovu politiku prema Srbima. Glaise von Horstenau se 
distancirao od ustaških metoda i postupaka te ih već od srpnja/kolovoza 
1941. optuživao da su glavni uzročnik ustanka koji je zahvatio zemlju i 
na taj način ju destabilizirao. 

O povezanosti Reicha i NDH svjedoči i robna razmjena - Reich i ze- 
mlje koje je okupirao već su 1941. u uvozu i izvozu NDH bili zastuplje- 
ni s oko 72%. slijedili su Italija (zajedno s okupiranom Albanijom) s 
25-26%. dok su ostale zemlje (Rumunjska, Mađarska, Slovačka, Švicar- 
ska i druge) imale preostalih 2-3%. 

Članovi kraljevske vlade koji su polovinom travnja 1941. napustili 
zemlju preko Grčke i Palestine, stigli su u London. Tamo su dočekani s 
pompom koja dolikuje savezničkoj vladi. Velika Britanija i SAD nisu 
priznale podjelu Jugoslavije, a vlada u Londonu izjasnila se za nastavak 
rata protiv Sila osovine. Ona je tvrdila da su Reich i njeni saveznici 
prekršili međunarodne pravne norme okupirajući zemlju. Vladine ak- 
tivnosti dijelom je financirala britanska vlada, a dijelom i zlatnim re- 
zervama Narodne banke koje su prije rata prenijete u inozemstvo ili 
koje su iznijete prilikom napuštanja zemlje. 

U emigrantskoj vladi premijera Simovića nalazili su se i Juraj Krnje- 
vić. kojem je Maček prepustio mjesto potpredsjednika, potom Juraj 
Sutej i Rudolf Bićanić kao predstavnici HSS-a te Sava Kosanović, Srđan 
Budisavljević i Vjećeslav Vilder kao predstavnici SDS-a. Dr Ivan Šubašić. 
nekadašnji ban Banovine Hrvatske. djelovao je u SAD-u. Iako je Krnje- 
vić u Službenim novinama Kraljevine Jugoslavije najžešće osudio usta- 
ške zločine (nazvavši ustaše .izdajničkom družbomr", tvrdio je da .hrvat- 
ski narod s ustaškim nedjelima nema ništa zajedničkog...". „najodlučnije 
protestirao što se takvo nešto čini tobože u interesu hrvatske narodne 
stvari“. te naposljetku zaključio kako bi „najveću pogrešku učinio onaj, 
koji bi poistovjetio hrvatski narod s nedjelima šačice pokvarenih hrvat- 
skih poluinteligenata“).?% u Vladi su, ponajprije između Srba i Hrvata. 
stalno bile prisutne svađe o odgovornosti i krivnji za prošle i sadašnje 
događaje. a pogotovo o tome kakve odnose stvoriti u budućnosti. Ne- 
podnošljiva atmosfera umnogome je paralizirala rad vlade i krnjila nje- 
zin ugled: naprimjer. ministar Miša Trifunović na sjednici Vlade je inzi- 
stirao na hrvatskoj izdaji u Travanjskom ratu 1941. godine. a potom 
samog Krnjevića optužio da je zajedno sa suradnicima .počeo odmah po 
dolasku na Zapad propagandu za velikohrvatsku nacionalnu politiku". 
Ministar Rudolf Bićanić napisao je promemoriju u kojoj je odbacio ko- 
lektivnu odgovornost hrvatskog naroda za ustaška zvjerstva. Kada je u 
siječnju 1942. na Simovićevo mjesto došao profesor Slobodan Jovano- 
vić, stanje je postalo još gore. jer je on odmah počeo zastupati otvoreno 
velikosrpske poglede i politiku. Uz hrvatske i slovenske ministre često 
su bili i srpski političari-prečani, naročito Sava Kosanović, Srđan Budi- 
savljević i Branko Čubrilović. S vremenom je sve to bivalo neugodnije i 
za njihove britanske domaćine.?* U međuvremenu se na međunarodnoj 
pozornici počeo afirmirati antifašistički pokret s Titom na čelu. pa je 
saveznicima bilo utoliko lakše odabrati vjerodostojnijeg partnera u 
budućim ratnim naporima. 

U daljnjem tijeku rata, kada se počela nazrijevati neminovna pobjeda 
antifašističke koalicije. u Hrvatskoj su se pojavile ideje i razne manje 
grupe koje su željele odbaciti ustaški režim, ali spasiti NDH kao državu. 
No. to je bilo potpuno bezizgledno. Sve tri velike antifašističke sile i svi 
njihovi saveznici priznavali su Jugoslaviju kao nasilno raskomadanu 
žrtvu nacifašističke agresije i svoju saveznicu kojoj se poslije rata ima u 
punoj mjeri vratiti državni suverenitet. Pitanje je sarno bilo kakva će biti 
vlast u toj poratnoj Jugoslaviji i kakav položaj Hrvatske u njoj. 

Da bi se stvorila atmosfera u kojoj bi zločin uopće postao moguć. vlasti 
NDH su praktički od osnutka države pokrenule bjesomučnu harangu 

rotiv komunista. Srba i Židova (i Romaj. Da bi se opravdao masovan 
E E priprernao. trebalo je uvjeristanovništvo da su oni najveća 
i konstantna opasnost za hrvatsku državu i narod. 

-Poštenim'. _marljivim", .strpljivim", .ponositim“ i .neustrašivim" 
(što su .drevne hrvatske vrline“) Hrvatima koji su „najhrabriji čuvari 
tekovina Zapada™?" potpuna su suprotnost Srbi i Židovi, koje se sustav- 
no sotoniziralo — .Srbi su proširili među Hrvatima sve što ne valja. a što 
je kod Srba urođeno. kao naprimjer, nemoral, kocku. alkohol i tuču te 
krađu", izvještava ustaški logornik iz Bijeljine.?'!' Sam Pavelić je u sabor- 
skom govoru ustvrdio kako .nikada kroz stoljeća hrvatski narod na 
svom jeziku nije toliko pretrpio koliko kroz ove 23 godine“ (misli na 
razdoblje postojanja monarhističke Jugoslavije — op. I. G.), jer su u to 
vrijeme .najprostije. najgrđe. najgadnije balkanske rieči postale [...] sa- 
stavnim dielom hrvatskog jezika".?'? Hrvatska gruda je sve te optužbe 
sumirala: .Srbi su narod koji uvijek donosi zlo i nesreću - čitav je život 
srbskog naroda bio prožet korupcijom i zelenaštvom... Srbi su nam 
ostavili gadnu. odvratnu i neželjenu baštinu, kojoj se odlučno mora 
učiniti kraj.7?!> 

Ubrzo se u novinama dalo iščitati koji su krajnji ciljevi ove kampa- 
nje. Već 3. svibnja u varaždinskom Hrvatskom jedinstvu ističe se kako 
je .Poglavnikova stvar" kako će riješiti srpski problem — ,iseljivanjem i 
preseljivanjem ili kako drukčije", tvrdi se i da će se .židovski problem 
riješiti radikalno" te zaključuje: .narod mora stresti sa sebe sve takve 
nepoćudne nametnike“. odnosno, .iz narodnog tijela treba izrezati sve 
čirove“.?'* Kako su protjecali tjedni i mjeseci. propagandna se akcija 
intenzživirala i prijetnje su postajale sve izravnije. Primjerice. tekst pod 
naslovom .Čas konačnog obračuna“, objavljen u Ustaši od 3. srpnja 
1941. dakle samo koji dan nakon masovnih hapšenja Židova u Zagrebu 
i nekim drugim gradovima, ostavlja vrlo malo sumnji o daljnjim naka- 
nama vlasti: Ustaška Hrvatska želi u prvom redu obračunati sa slobod- 

nim zidarima, želi obračunati sa pljačkaškim židovstvom (...) mi ih do- 
bro znademo (...) te židove (...) znademo i njihova gnijezda, znademo 
njihova skloništa, znademo njihovu rabotu, znademo njihova skladišta 
i njihove zalihe (...) Znademo i istrijebit ćemo ih (...) I neka se nitko ne 
zgraža, neka nitko ne plače nad njihovom sudbinom, neka nitko ne pita 
zašto i kako (...) Ustaše znadu što čine, kako čine i zašto čine, a hrvatski 
će narod, napose mali hrvatski čovjek u najskorijoj budućnosti vidjeti 
jasno i točno zašto je to činjeno." S mnogo samoupozdanja se ističe 
kako .ustaše jamče da će Hrvatska biti očišćena od svega onoga, što u 
hrvatski narod ne spada“.?'5 Nije se radilo ni o kakvom verbalnom ispa- 
du napisanom u afektu, jer Ustaša i u sljedećim brojevima nastavlja u 
istom tonu: konstatira se kako se država mora srediti i učvrstiti te da će 
„Sve smetnje biti svladane pa makar i najkrvavijim mjerama. Životi ne- 
kolicine zloduha, plaćenika i očajnika ne predstavljaju nikakvu vrijed- 
nost, kad se radi o općim probitcima države, naroda, reda i morala”.?!6 

Kako velik dio stanovništva nije čitao novine, atmosferu nesnošljivosti 
koju je režim stvarao trebalo je prenijeti i u te društvene slojeve. Stoga 
su vodeći ustaški funkcionari, prije svih Mile Budak, pa Mladen Lorko- 
vić, Mirko Puk i drugi, govorili tijekom prvih mjeseci postojanja NDH 
pred velikim mnoštvima (prema novinskim izvještajima, i pred čak 
10.000 do 15.000 ljudi). Osnovna im je ideja bila ukazati narodu tko su 
neprijatelji hrvatskoga naroda, što znači prvenstveno Srbi i Židovi te 
komunisti. Več 2. lipnja 1941. na zboru u Novoj Gradiški dr. Milovan 
Žanić je rekao: „Ustaše! Da znate: ja govorim ot CT TRE . Ova država. ova 
naša domovina mora biti Hrvatska i ničija više. T zato oni koji su došli 
ovamo, ti treba i da odu. Događaji kroz stoljeća, a osobito ovih dvadeset 
godina. pokazuju da je tu svaki kompromis isključen. Ovo ima biti zem- 
lja Hrvata i nikog drugog i nema te metode. koju mi nećemo kao ustaše 
upotrebiti, da načinimo ovu zemlju zbilja hrvatskom i da je očistimo od 
Srba koji su nas stotine godina ugrožavali i koji bi nas ugrozili prvom 
zgodom. Mi to ne tajimo. to je politika ove države i to kad i izvršimo. 
izvršit ćemo samo ono što piše u ustaškim načelima."*!'“ 

Ministar Mirko Puk je u govoru pred okupljenim građanima u 
Križevcima 6. srpnja, baš u jeku priprema za iseljavanja Srba, između 
ostaloga rekao: „Osim tih neprijatelja Židova i komunista u našoj domo- 
vini ima još jedan neprijatelj, a to su Srbi (...) Srbi su došli u naše kra- 
jeve s turskim četama kao pljačkaši, kao talog i smeće Balkana (...) Oni 
koji su došli u našu domovinu prije 200-300 godina neka se vrate oda- 
kle su i došli.”?!8 Isti dan je u Križevcima Mile Budak zaključio kako 
hrvatska domovina ima neprijatelje koji „nisu članovi hrvatske narodne 
zajednice. To su Srbi i Židovi“.#'*" Mladen Lorković je u govoru potkraj 
srpnja 1941. u Donjem Miholjcu objasnio nazočnima kako .hrvatski 

narod mora očistiti sebe od svih elemenata koji su za njega nesreća, od 
elemenata koji su strani ...ti (elementi) su naši Srbi i naši Židovi“.22% 

Budak je u petnaest nedjeljnih govora (od 25. svibnja do 15. kolovo- 
za 1941) po raznim hrvatskim gradovima, razradio svoj verbalni ra- 
dikalizam iz emigracije. Svi ti govori bili su huškački. sve do izravnog 
poticanja na zločin. Primjerice, u Pakracu 30. lipnja: .S Vlahom jedi 
samo pola zdjele. a s pola zdjele ubi ga zdjelom po glavi." U Varaždinu je 
26. svibnja izrekao vjerojatno najpoznatiji slogan — „Srbe na vrbe" koji 
novine nisu prenijele, a i sam se Budak kasnije opravdavao da su mu te 
riječi .izletjele“. Inače, varaždinski je govor prenošen na Radio Zagrebu. 
što je nekoliko dana ranije najavljivano u tisku. U posljednjem govoru, 
15. kolovoza u Virovitici, Budak je istakao također poznati slogan: „Ili 
mi se pokloni ili ukloni."?2! 

Mile Budak nije pripadao zapovjednom lancu izvršenja genocidnih 
zločina i najvjerojatnije nikad nije sudjelovao u njihovu direktnom pla- 
niranju i organiziranju, još manje u izvršenju. Međutim, svojom 
brbljavošću i rječitošću u opravdavanju tih zločina, u stvaranju atmo- 
vornik i poticatelj, gotovo simbol. 

A sama propaganda bila je tek prva faza provedbe plana. Kao i u dru- 
gim totalitarnim zemljama, tako su i u NDH .propaganda i teror bili 
dvije strane iste medalje".??? 

34. Uspostava sustava terora, genocid 


Kao i svuda u Europi, primjer i poticaj- progonima i i ubijanju Židova i 
Roma u Hrvatskoj i u Zagrebu bila je politika Trećeg Reicha, koja je na 
NDH imala “presudni utjecaj. Nijemci su doveli mavlast grupu za koju su 
znali da će im po ideologiji i praksi biti vrlo slična (da su, primjerice, na 
vlast došli Maček i HSS, kako su neki željeli i planirali, progona Židova 
i Roma ili ne bi bilo ili bi nacisti morali sami organizirati deportacije, a 
progona Srba zasigurno ne bi bilo). 

Već sutradan po uspostavi vlasti (17. travnja) ustaše su proglasili 
Zakonsku odredbu za obranu naroda i države, koja je bila temelj susta- 
va političkog terora - od masovnih strijeljanja talaca do osnivanja logo- 
ra. Uz redovne predviđeni su i izvanredni sudovi. Ugrožavanje države, 
makar i u pokušaju, u što se ubrajalo i slušanje nepoćudnih radiosta- 
nica (BBC, kasnije i sovjetskih, partizanskih i drugih), označava se vele- 
izdajom i kažnjava smrću. Dana 30. travnja proglašeni su rasni zakoni 
u kojima je definirano arijsko i nearijsko porijeklo, te su bili osnova za 
sve kasnije mjere protiv Židova i protiv Roma. U vrlo kratko vrijeme 
NDH je spremno prihvatila nacističko zakonodavstvo, u nekim segmen- 
tima i sa znatnim zaoštravanjima.?% 

Tijekom svega tri prva mjeseca po uspostavi NDH, Židovi su izgubili 
državljanstvo, naređeno im je nošenje žute trake, izbacivani su iz stanova 
i kuća, oduzimana su im poduzeća i i druga imovina, donesene S su uredbe 
o upućivanju u logore u kojima će velika većina biti ubijena. .Već 14. trav- 


nja spaljena je sinagoga u Osijeku, a potom su tijekom 1941. srušene ili 
devastirane i sinagoge u drugim gradovima. Rušenje zagre ačke sinagoge, 


jednog od simbola židovske zajednice u gradu i grada općenito, počelo je 


u listopadu 1941. po odluci gradonačelnika Ivana Wernera, jer se navod- 
no nije uklapala u , .sredidbeni (urbanistički — op. I. G.) plan".?%* 

Židovi su u Zagrebu (kao i u nekim drugim gradovima) morali preda-_ 
ti ustaškim vlastima 1000 kg zlata (oko 100 g po članu zajednice) dabi 
time navodno bili izuzeti od progona,” ali- velikoj većini to nije pomo- 


glo. Prve veće grupe Židova uhapšene su već i u travnji'T Svibnju (od 27. 

do 29. svibnja uhapšeno je u Zagrebu 
165 omiadinaca u 1 dobi između_18 i 
21 godine- starosti koji : se nisu više 
vratili kući). a masovna hapšenja u 
Zagrebu i drugim gradovima počela 
su 21. lipnja, kada je internirano oko 
2500 Židova (od toga oko polovica 
Zagrepčana), od kojih je većina ubrzo 
deportirana u Gospić, potom u logore 
ña Velebitu (Jadovno i drugi) tema 
Pagu (Metajna i Slana).?? 226 

Od gotovo 40.000 O Židova koji_su 
živjeli na teritoriju prije rata 
preživjelo ih je svega oko $ 9000. Jedva 
nekoliko stotina, možda tisuću, doče- 
kalo je kraj rata na okupiranom pod- 
ručju zahvaljujući pripadanju mješo- 
vitim brakovima, osobnim i obiteljskim 
vezama, podmićivanju ustaških službe- 
nika te zauzimanju Katoličke crkve, po- 
sebice zagrebačkog nadbiskupa Alojzija 
Stepinca.??7 RE 
iz koncentracijsl ogora. Najmanje 
7000 spasilo se priključivanjem Tito. Tito- 
vim partizanima, bijegom u talijansku 
okupacijsku zom ili u samu Italiju, gdje 


E m 


su fašističke vlasti Židove di: diskriminira- 


—_—__ 


le, ali ih nisu ubijale niti prepuštale na 


REDARSTVENO RAVNATELISTVO 
U ZAGREBU 


Broji dize mi. Zagori, A Daj SHU 


OGLAS 


Određujem, da sa u roku od 8 dana imadu 
preseliti u druge dijelove grada Zagreba svi SRBI 
i ŽIDOVI, koji stanuju na sjevernoj strani Maksi- 
mirske ceste, Vlaške ulice, Jelačićevog trga, līce 
do mitnice, kao i iz onih dijelova grada, koji se 
nalaze sjeverno od oznaećenog cestovnog poteza. 

Oni, koji se ne pokore ovoj odredbi, biti če 
po isteku gore označenog roka PRISILNO 
EVAKUIRANI na vlastiti trošak i KAŽNJENI po 
postojećim ZAKONSKIM PROFISIMA. 


Baad maraa. 


Marijan Nikšić v. r. 


Rasni su zakoni u NDH bili usmjereni 
ponajprije protiv Židova i Roma, no ubrzo 
su uslijedile i odredbe usmjerene protiv 
Srba, kao što je odredba o iseljavanju 
Srba i Židova iz pojedinih zagrebačkih 
četvrti (8. svibnja 1941). Slične su 
naredbe kasnije donesene i u drugim 
gradovima. 


cistima. Iako su ustaše uime , hrvatstva” ubijali Židove, bilo je mnogo Hrva- 


ta koji su svoje prijatelje i susjede Židove pokušavali i uspijevali spasiti, 

Njemačka je policijska ispostava u NDH u proljeće 1942. ocijenila da uza 
svu surovost ustaške vlasti nisu dovoljno temeljito provele „konačno 
rješenje” (iako je do tada već preko 60% hrvatskih i bosanskohercegovačkih 
Židova bilo deportirano ili ubijeno). Stoga su sami Nijemci potakli akcije i. 
uz svesrdnu pomoć ustaške policije, u dvije masovne deportacije, u kolovo- 
zu 1942. i u svibnju 1943. otpremili više od 6000 preostalih Židova iz NDH 
u nacističke logore smrti b okupiranoj Poljskoj. zn 


NDH, njih između E i 15. 000. I Romi su, poput Srba i EE 


meta nesmiljenih novinskih n napada (i (iako je tekstova o njima bilo mno- 
go manje u odnosu na protusrpske iprotužidovske): Romi „već stoljećima 


hrvatskom seljaku iznuđuju bilo milom bilo silom njegovu tešku muku”, 


257 


Hrvatska 1918-2008. 


Jedna od protužidovskih 
mjera u NDH bila je 
nošenje židovskog znaka 
kojim su obilježene i 
djevojčice na fotografiji. 


Iw he 
Znakovi nisu b jednaki 
z 


airada FE 
odredivale lokaine ustaške 


vlasti. 


oni su krivi za .krađe konja i drugog domaćeg blaga. krađe poljskih 

plodina. otimanje novaca. palež kuća". potom i za .otimanje djece i nji- 

hovo osakaćivanje"“. „razbojničke provale ciganskih bandi u mirne selja- 

čke domove" i .oskvrnuća naših seljačkih žena i djevojaka". pa bi i njih 

trebalo. zalagali su se autori takvih napisa — .odstraniti"."** U srpnju. 
1941. donijeta je odredba prema kojoj su svi Romi bili popisani. a pot- 

kraj mjeseca strijeljana je prva skupina Roma - petnaest muškar 


Š m- 


okolici Karlovca. U sljedećim mjesecima bilo je još nekoliko masovnih 
strijeljanja. a od svibnja do srpnja 1942. svi Romi s područja NDH de- 
portirani su u Jasenovac. Malobrojni su prilikom hapšenja bili spremni 
pružiti otpor. ali Þez ikakva uspjeha: tek nekolicina je. sluteći tragediju. 
prebjegla u partizane ili na područja pod njihovom kontrolom. Pred 
javnošću su vlasti NDH deportacije Roma u Jasenovac obrazlagale tvrd- 
njom -kako se po prvi puta u svojoj povijesti Cigani privode konstruk- 
tivnom radu". Romi koji su dolazili tijekom prva dva tjedna smještani su 
u napušteno selo Uštica u Bližini Jasenovca (koje ie potom dobilo naziv 
-ciganski logor“). gdje su vrlo brzo počela pojedinačna i skupna ubija- 
nja. Oni koji su stigli nešto kasnije uglavnom su bili odmah prebacivani 
na desnu obalu Save. na Gradinu. gdje su ubijani - redom muškarci. 
žene. djeca. Život je bio pošteđen tek neznatnom broju Roma. ali i po- 
sljednji od tih preživjelih smaknuti su početkom 1945. godme “9 —— 
Razna ograničenja posebnim su zakonskim odredbama propisana i 
za Srbe. ali ustaške vlasti nisu imale ni precizan ni službeno verificiran 
plan što da se čini s gotovo dva milijuna Srba u granicama NDH. Jedna 
od ključnih postavki ustaške ideologije bilo je stvaranje etnički čistog 


hrvatskog prostora. [ dok je položaj Židova. poromi Roma. bio određen 
odredbama o rasnoj pripadnosti.“ značajan dio ustaških dužnosnika 

biti, trećinu iseliti, trećinu ansa Ta maksima zje nikada ae 
u ustaškim programskim spisima niti je zabilježena u tisku NDH. 
Međutim. nema nikakve dvojbe da je teror nad Srbima imao za cilj rea- 
lizaciju maksime o ,trećinama" — o tome svjedoče razni izvori, čak i za- 
pisi vrlo informiranih suvremenika. 

Tako je Herman Neubacher, povjerenik za Jugoistok sa sjedištem u 
Beogradu. tvrdio da Pavelićeva formula o trećinama podsjeća na istreblji- 
vanja u doba .vjerskih ratova u najkrvavijim vremenima", te je zaključio 
kako je posljednja točka programa — ona o ubijanju — u vrijeme dok je on 
to pisao, ujesen 1943. godine, već provedena.?*? Ideju o .trećinama" nije 
izmislio Pavelić ili netko od njegovih suradnika, već ju je. kao usputnu 
primjedbu, gotovo na razini sarkazma. izrekao teolog i konzervativni sa- 
vjetnik ruskog cara Aleksandra III, Konstantin Petrovič Pobjedonoscev. 
On je oko 1881. godine, za vrijeme velikih pogroma protiv Židova u Ru- 
siji. ustvrdio: „Da bi se židovsko pitanje riješilo. trebalo trećinu Židova 
iseliti, trećinu pokrstiti, a trećina će umrijeti od gladi”.? 

U veljači 1941. u Zagrebu je održan neformalni sastanak Hrvatskog 
Ustaškog Nadzora, tajnog organizacionog centra Ustaškog pokreta u do- 
movini. Sastanak je vodio Mile Budak, a nazočan je bio i Danijel Crljen. 
Raspravljalo se o problemu „pravoslavlja u Hrvatskoj poslije uspostave 
hrvatske države". Crljen tvrdi kako je isticao da treba „jasno lučiti srp- 
sku narodnost od pravoslavne vjere". ali da su „drugi (koje ne imenuje 
- op. I. G.), bili mišljenja da je pravoslavlje tako usko povezano s veliko- 
srpstvom, te bi uzakonjenje pravoslavlja u Hrvatskoj sličilo uvođenju 
trojanskog konja u tvrđavu hrvatske samostalnosti”.?™ Bilo bi logično 
zaključiti kako je Crljen vidio rješenje „srpskog pitanja" u pokatoličavanju 
Srba i njihovoj asimilaciji, i da je tako mislio dio ustaške hijerarhije. No, 
potom Crljen dodaje: .Težnja za uklanjanjem srpskog etničkog klina, 
koji je zabit u srce hrvatskog narodnog teritorija. te ga prijeti razdvojiti, 
načelno je opravdana. a svaki je akt hrvatskog naroda protiv velikosrp- 
skog imperijalizma tek djelo nužne samoobrane. jer nam Srbi svi i svu- 
da uporno, složno i kategorički uskraćuju svaku drugu alternativu".?* 
Crljenova je argumentacija najbolji dokaz o načinu na koji su i oni tobože 
umjereniji u ustaškom vodstvu pristali da se. uz otvoreno razglašene 
planove o iseljavanju i pokatoličivanju, primjenjuje i treći dio spomenu- 
tog plana, onaj o masovnom ubijanju. 

Praktična provedba maksime o trećinama može se prilično dobro 
rekonstruirati. Masovno iseljavanje Srba s teritorija NDH bilo je poveza- 
no i s iseljavanjima i useljavanjima drugih osoba i nacionalnih skupina, 
prvenstveno-s useljavanjem Slovenaca, ali i izgonom ili povratkom Hrva- 
ta i iz : drugih dijelova nekadašnje Jugoslavije. 

Prvotni poticaj masovnom iseljavanju i preseljavanju na i s teritorija 
NDH dali su nacisti, jer su željeli .etnički očistiti" neke dijelove sloven- 
skog prostora kako bi na njih naselili Nijemce. Vlasti NDH isprva su se 
protivile dolasku Slovenaca, ali su se ubrzo spremno uključile u taj pro- 
jekt, jer je poticaj akcijama razmjene stanovništva izvirao iz njihovih 
dubokih ideoloških i političkih uvjerenja. No, u lokalnim sredinama ot- 
pori useljavanju Slovenaca su bili prilično veliki.??$ 

Ministar Lovro Sušić je početkom lipnja na „velikoj skupštini ustaškog 
pokreta u Slunju” bio vrlo jasan — .nećemo krvavog čišćenja", ali „Srbi 
moraju seliti".?>“ 

Ključan poticaj Paveliću da otpočne s masovnim iseljavanjima i 
zločinima dao mu je sam Adolf Hitler na sastanku 6. lipnja u Berghofu, 
sastanku kojeg je Pavelić uspio izmoliti.?** Na Pavelićevu konstataciju da 
u NDH ima 3 milijuna Srba, Hitler je Paveliću savjetovao sljedeće — ako 
želi da .hrvatska država doista bude trajna, mora 50 godina voditi politi- 
ku nacionalne nesnošljivosti". To je bilo u skladu s Hitlerovim gledanjima 
na Srbe kakva je on stekao još od Prvoga svjetskog rata, a pogotovo od 
27. ožujka 1941. godine. U svibnju je Hitler pohvalio ustaška nastojanja 
.da se smanji vrlo brojna srpska manjina u NDH", a tijekom lipnja se 
zalagao da se kombinira iseljavanje Srba iz NDH s useljavanjem deporti- 
ranih Slovenaca: .To je doduše trenutno bolno, ali je bolje od trajne štete". 
zaključio je Hitler, pozvavši se pritom na praksu nacista u Poljskoj. Na 
sastanku se govorilo o preseljenju 179.000 Slovenaca u druge zemlje.??? 

Tijekom lipnja vlasti NDH u grozničavoj žurbi pripremaju deportaci- 
je i iseljavanja, jer su Nijemci planirali da prvi protjerani Slovenci stignu 
u NDH 11. srpnja. Kako je novodoseljene Slovence trebalo smjestiti na 
srpske posjede, to znači da su Srbi morali iseliti prije toga datuma. Pri- 
preme su se odvijale u tajnosti, ali se čini da su neke informacije pro- 
curile i do nižih struktura u državnoj hijerarhiji i ustaškom pokretu. 
Tako je ustaški stožernik za veliku župu Bribir i Sidragu. Marko Roša, 
18. lipnja u dopisu svojim podređenima u Kninu i okolici naredio da 
.sve progone Srba vrše na taj način da ih se uhapsi bez velike buke i 
strke. što tiše i mirnije“ odnosno da ih se na .vidnom mjestu ne tuče i ne 
udara", potom da .ih se što prije otpremi s lica mjesta". Naglasio je da 
se .ne smiju vršiti hapšenja u masama, već pojedinačno da ne bude 
upadno" te osobito da se „u prisutnosti i blizini talijanske vojske i vojnika 
ne smiju vršiti djela nasilja tj. oduzimanje imovine. ubijanje i udaranje“. 
Zaključio je kako se .mora zapriječiti pljačka imovine srpskog naroda. 
a svakako se rekviriranje mora sprovesti zakonito, tako da se popiše sva 
imovina koja postaje vlasništvo države“.*+? 

Napetost je rasla iz dana u dan: 23. lipnja donesena je .Naredba o 
dužnosti prijave Srbijanaca" kojom je određeno da .se u roku od 10 

De suse Pave ca s = rerom 6 pana 1341 u H terovo rezidenciji Berghof nedaleko od Sa.zvurga. 
-ier Paye cu: Uostai om, ako hrvatska država treba da bude sasvim solidna, morat cete 50 godina 
ti netolerantnu nacionalnu politiku, jer iz prevelike ško dašak pitanjima nastaju samo 
štete“ ito e Pave c shvatio kao zeleno sv etio za ntenzv ran e svojih već započetih genocidnih 
čra Srba, Židova i Roma 


dana... svi Srbijanci koji borave na teritoriju NDH prijave nadležnom po- 
glavarstvu”. .Srbijancima" se smatraju svi koji su „doselili na područje 
NDH nakon 1. siječnja 1900. godine". kao .i njihovi potomci“. Nadležni- 
ma je zaprijećeno da će bilo kakav .propusť u pogledu provedbe ove na- 
redbe izazvati .kaznenu odgovornost" kao da se radi o sakrivanju _ratnih 
zarobljenika i otpuštenih iz službe“.*!' Prvih dana srpnja u kotarskim 
oblastima osnivani su .uredi za iseljavanje“ (koje se ponegdje zovu i .po- 
vjerenstva“ Državnog ravnateljstva za ponovu, institucije koja se specijal- 
no bavila iseljavanjem Srba).?** U kotarskoj oblasti u Križevcima organi- 
zirano je povjereništvo za iseljavanje od sedam službenika, od kojih su tri 
bili suci. Veći broj ljudi radio je na administrativnim poslovima, pa je tako 
u Čazmi bilo angažirano 18 ljudi. u Perušiću čak 24. Iz Zagreba je 
određeno da svaka kotarska oblast treba prihvatiti oko 2500 Slovenaca. 
Kako je kotareva u novoj državi bilo 141. čini se da bi njihovom ravno- 
mjernom distribucijom bilo omogućeno naseljavanje oko 350.000 Slove- 
naca. uglavnom na napuštene srpske posjede. No. kako nacisti ni u 
najoptimističnijim projekcijama nisu planirali iseliti ni približno toliki 
broj Slovenaca. jasno je da su vlasti NDH bile u ovim poslovima rukovođene 

isključivo ambicijom da isele što je moguće više Srba.?*“ Iz Državnog rav- 
nateljstva jasno se dalo do znanja koga treba iseljavati. Kotarskoj oblasti 
u Kninu objašnjeno je da se ,iseljavanje sada odnosi na pravoslavne 
svećenike, koji mogu politički djelovati na štetu hrvatskog naroda [...] za 
iseljavanje ostalih - dobit ćete kasnije sve potrebne upute”. U Bugojno je 
odaslana uputa da sama kotarska oblast ,treba poslati popis nepoćudnih 
Srba” koje treba iseliti, odnosno „200 obitelji i to onih čije su glave obitelji 
intelektualci i privredno jači slojevi, koji su zbog toga politički opasni”.?45 

Zagreb je bio svojevrsni laboratorij u kojem su se neke mjere prve 
provodile, pa tek onda primjenjivale i u drugim sredinama u NDH. Tako 


su 5. i 6. srpanj bili dani _velikog lova na Srbe u Zagrebu. Ukupno je 
pohapšeno 2. u a i TI 
transporta direktno u Srbiju, a preostali u logor Sisak-Caprag. otkuda 
su i oni uglavnom deportirani u Srbiju. Oni koji su pohapšeni 5. srpnja, 
njih točno 200, bili su privremeno smješteni na Zagrebačkom zboru 
(danas Studentski centar u Savskoj cesti), gdje su dva tjedna ranije bili 
koncentrirani pohapšeni Židovi prije deportacije u Gospić.2$ 

U dane 10. i 11. a a Gu A e a gamisU 
hapšenja su se provodila u pravilu noću amo izuzetno danju 
Križevcima je bilo baš tako a bio aAa d. ah pšenici 
večernjim vlakom budu upućeni u Sisak”. U Pakracu je „hapšenje obav- 
ljeno od 22 do 23 sata, dakle vrlo brzo, bez ikakve buke i u najboljem 
redu... uhapšeno je što popova, žena i djece [...] svi su preveženi odmah 
u Pakračku Poljanu, gdje je bilo sabiralište”.?”ł U ove poslove uključilo 
se čak i Ministarstvo vanjskih poslova koje je organiziralo iseljavanje 
„80 srpskih umobolnika, koji su se nalazili u Lepoglavi" u Srbiju.?+? 

Uhapšeni iz sjeverozapadne Hrvatske, dijela Slavonije i dijela BiH bili 
su deportirani u logore u Požegi, Sisku i Bjelovaru. U požeškom je logo- 
ru nakon nekoliko dana bilo zatočeno oko 8000, u Sisku-Capragu 8000, 
a u Bjelovaru 7000 Srba. Ukupno je u sljedećim danima trebalo do Ze- 
muna otpremiti oko 20 do 25.000 ljudi, jer su već počev od 11. srpnja, 
kao je već rečeno, trebali na te posjede stizati Slovenci. U konačnici je, 
zbog mnogih vanjskih i unutarnjih teškoća, tek polovica zatočenih bila 
iseljena u Srbiju (ukupno 12.525 osoba).?# 

Srbi koji su deportirani preko požeškog, bjelovarskog i sisačkog logora 
bila su tek manjina iseljenih Srba tijekom tih tjedana. Većina je bila potjera- 
na u zbjegove preko Drine ili je sama bježala pred nasiljem i zločinima. U 
kolovozu 1941. njemačke okupacijske vlasti u Srbiji registrirale su 180.000 
srpskih izbjeglica na svom području. Velika većina bila je iz NDH. 

Međutim, u nekim kotarskim predstojništvima, primjerice, u Imot- 
skom, lokalna je administracija svjesno sabotirala iseljavanje (liječnik 
dr. Veljko Vuković, zadužen za procjenu stanja ,iseljenika" potrudio se 

što više muškaraca proglasiti nesposobnima, a protiv deportacija prote- 
stirali su i intelektualci, činovnici, ugledni seljaci, kao i neki svećenici). 
Zahvaljujući tom pritisku, početkom kolovoza imotski Srbi, njih oko 
200, mirno su se vratili kućama.?%* 

Umjesto planiranih desetaka i stotina tisuća preseljenih, iz različitih 
je razloga i selidba Slovenaca u NDH zapravo doživjela fijasko. Potkraj 
rujna na konferenciji u Zagrebu kojoj su nazočili predstavnici Reicha i 
NDH. procijenjeno je da su iz Slovenije u NDH stigle otprilike 26.343 
osobe. Prema mogućnostima, oni koji su imali nekakvu struku ili zani- 
manje odmah su zapošljavani, ali je to išlo vrlo teško. Statistika koja je 
napravljena na temelju iskaza preko 17.000 preseljenih svjedoči da je 
bilo 146 učitelja i profesora, ali tek 13 inženjera, 12 odvjetnika i 7 liječ- 
nika. Ponajviše je bilo seljaka i radnika raznih struka.?! 

Pravi smisao ove akcije bio je zastrašivanje preostalih Srba, svojevrsno 
.prisiljavanje na proces duhovnog uzbuđenja, kojim će se podvrgnuti... 
postupku katolizacije", a sve s ciljem stvaranja etnički čistog prostora.?? 

Iseljavanje Srba i useljavanje Slovenaca bilo je dtojavne državne-po- 
litike. Provodil€ su ga sve državne institucije: dakle, ministarstva, držav- 
na ravnateljstva, kotarske oblasti, oružništvo. Ubojstva, pa i ona masov- 
na, bila su, pak, dio ,paralelne linije zapovijedanja". Ubojstva su se do- 
gađala na tragu Pavelićeva uvodnika iz 1932. u listu Ustaša o „upotrebi 
svih sredstava, pa i najstrašnijih". Organizaciju ubijanja Pavelić je povje- 
rio specijalno povjerljivoj službi unutar Ravnateljstva za javni red i si- 
gurnost (RAVSIGUR) i Ustaškoj obrani koja je bila treći odjel Ustaške 
nadzorne službe (UNS). Prve masovne zločine provodile su jedinice pod 
vodstvom Vjekoslava Maksa Luburića, a obje spomenute službe kontro- 
lirao je „ustaški Himmler", Eugen Dido Kvaternik. Paralelizam, odnosno 
svojevrsno dvovlašće ustaške i civilne vlasti, perfektno je odgovarao ci- 
ljevima Pavelića i njegovih sljedbenika, jer im se tako pružila mogućnost 
da budu jednom nogom u zakonu, a drugom u ilegalnosti, a to im je, 
pak, dalo nevjerojatno privilegirani položaj. 

Prvi veći sabirni i radni logor u NDH bio je .Danica" kod Koprivnice. 
Formiran je odlukom od 15. travnja, a počeo je funkcionirati tri dana kas- 
nije. Kroz njega je prošlo oko 5000 zatočenika.2* U sljedećim mjesecima 
formiraju se i drugi sabirni i radni logori, ukupno tridesetak, a od srpnja 
1941. i nekoliko logora namijenjenih masovnom ubijanju — logori smrti. 

Energični fanatik Dido Kvaternik jedva je čekao povod da započ- 
ne svoju ,povijesno potrebnu misiju", kojom je bio opsjednut. Kad je 
25. travnja iz kotara Grubišno Polje primio ničim potvrđenu rekla-kaza- 
la obavijest da tamošnji Srbi ,nešto pripremaju za Đurđevdanski ura- 
nak", odmah je 26. travnja odjurio „na teren". Sa svojim najbližim pouz- 
danikom (i budućim vjenčanim kumom) Ivicom Šarićem i s još dvade- 


263 


Hrvatska 1918-2008. 


setak ustaških povratnika stigao je sa željezničkom kompozicijom od 
tridesetak vagona. Tek su iz njih počeli izlaziti kada je pao mrak, pa su 
u noći 26. na 27. travnja organizirali i proveli uhićenje 530 Srba iz 
Grubišnog Polja i okolice i njihovo otpremanje u koncentracioni logor 
.Danica".** Uslijedila je kalvarija tih ljudi kroz ustaške logore u Gospiću, 
na Velebitu i otoku Pagu, do Stare Gradiške i Jasenovca, koju je malo 
tko od tada pohapšenih preživio. 

Već 27-28. travnja u Gudovcu kod Bjelovara ustaše su počinile prvi 
masovni zločin: kao odmazda za neke incidente u bjelovarskom kraju 
strijeljano je 196 Srba muškaraca iz toga sela i okoline.?% 

Početkom svibnja, u samo dvije noći, na mnogim mjestima u Hrvat- 
skoj i BiH ubijene su prve grupe Srba. U Banjaluci 4. i 5. svibnja uhap- 
šena su petnaestorica bogatijih. odnosno .uglednijih" Srba, među njima 
i banjolučki episkop Platon Jovanović koji je potom ubijen i bačen u 
Vrbas.” U Glini je iste noći uhapšena skupina učitelja, pravoslavnih 
svećenika i bivših podoficira te su otpremljeni u nepoznatom pravcu i 
zauvijek nestali, kao žrtve prvoga grupnog ubojstva u tome kraju. U Lici 
je glasovita Macolina jama progutala prvih 26 žrtava, prve srpske 
uhićenike iz Gračaca i okolice. Tih su dana dvije ustaške kolone iz Petri- 
nje haračile po srpskim selima Banije i izvršile prva javna smaknuća 
nekoliko viđenijih seljaka. Tog istog. 5. svibnja, dogodila su se i prva 
ubojstva u Zagrebu.” U noći od 5. na 6. svibnja u Karlovcu ubijena su 
tri Srbina. od kojih je jedan bio ugledni odvjetnik Milan Vujičić, istaknu- 
ti član SDK-a i promotor suradnje s Hrvatima. po supruzi Hrvatici rod- 
binski povezan s osobama u vrhu vlasti.?"? 

Sinkroniziranost nasilja. očigledno dirigiranog iz jednoga centra, 
objašnjava datum: prema pravoslavnom kalendaru. 6. svibnja je Đur- 
đevdan, a prema poznatoj je uzrečici iz srpske tradicije .Đurđev danak — 
hajdučki sastanak"; tradicionalno su, već stoljećima, oko toga dana, kako 
je postajalo toplije, hajduci kretali u šumu. a četnici odlazili u četovanje 
(to je. istovremeno, bila u doba monarhističke Jugoslavije državna mani- 
festacija). Dido Kvaternik i Pavelić nisu se bojali da bi se neki Srbi na 
Đurđevdan zaista negdje mogli hajdučki sastajati, već je datum prvih ubi- 
janja odabran kao simbolički, najpogodniji za demonstraciju sile i utjeri- 
vanje straha u lokalne srpske zajednice koje pogibijom svojih vodećih 
ljudi ostaju zbunjene i obezglavljene. Dio razloga zbog kojih nakon likvi- 
dacija u svibnju i kasnije ne izbija pobuna, pa čak nema ni šireg nezado- 
voljstva leži vjerojatno dijelom i u činjenici da se o ubojstvima u udalje- 
nim krajevima saznavalo vrlo sporo. a da je jedan dio onih koji su odvođeni 
pojedinačno ili u malim grupama često .narodu bio nesimpatičan".*#*? 

Tog istoga dana, 6. svibnja. u Hrvatskom Blagaju (nedaleko Slunja) 
nepoznate su osobe ubile jednog mlinara hrvatske nacionalnosti i tri 

člana njegove obitelji. Tri dana kasnije uslijedio je masovni pokolj oko 
400 srpskih seljaka iz obližnjeg sela Veljuna i okolice te 13. svibnja 
ubojstvo 260 Srba u Glini za koje već nije bilo ni nekog neposrednog 
povoda.?#% Taj je zločin bio povod nadbiskupu Stepincu da u pismu 
Paveliću prvi put izrazi negodovanje zbog takvih ustaških nedjela (to je 
zločin zbog „kojega moramo propasti" — v. str. 232). 

U lipnju i srpnju sve su učestalija pojedinačna i grupna ubojstva po srp- 
skim selima u Lici. na Kordunu i Baniji, u Dalmatinskoj zagori. Posebno su 
stravični bili zločini ustaša u istočnoj Hercegovini u ljeto 1941. godine. 
-Srpski živalj potstaknut je na ustanak i postupcima ustaških organa i nji- 
ma su ubijali ne samo muškarce već žene i djecu, odvodeći ih iz njinih kuća 
bez razlike da li su krivi ili ne. bacajući lješeve u razne jame i rijeke". pora- 
zna je ocjena djelovanja ustaša u Hercegovini koju je već potkraj lipnja 
1941. dao general Vladimir Laxa (1870-1945). tada posebni opunomoćenik 
poglavnika za Veliku Župu Hum i Dubrava.?*' Prema njegovu mišljenju te 
-TAKO ZVANE USTAŠE' pogazile su nogama uzvišene ideale ustaškog 
pokreta. pokopale njegov ugled i navukle mržnju pučanstva".?$2 

Nakon prvoga vala takvih ubojstava, u prvoj polovini svibnja. do 
početka srpnja značajno ih je manje. No, prvih dana lipnja, prema svje- 
dočenju franjevačkog ljetopisca u Kninu. „Nekolicina ustaša podivljala 
je svojim postupkom prema Srbima: hvatali su ih, mučili i klali. Čuje se 
da ih je ubijeno 24 iz Knina i predgrađa”.?®? 

Vjekoslav Maks Luburić posljednjih je dana lipnja 1941. godine, pre- 
ma njegovu vlastitom iskazu iz studenoga iste godine, .s posebnom mi- 
sijom bio poslan u Župu Krbavu i Psat”, gdje je .vodio akciju čišćenja“. 
Iz Zagreba je stigao s ovlastima da mu se na tom teritoriju podrede „sve 
vlasti. pa tako i vojničke tako dugo dok ne završi zamišljena akcija".?#* 

Nije slučajno Luburić odabrao prostor na kojem je situacija bila vrlo 
napeta. Veliki župan Velike župe Krbave i Psata, Ljubomir Kvaternik 
(brat vojskovođe Slavka), .izdao je" potkraj lipnja „odredbe o udaljenju 
vlaškog življa s područja grada Bihaća".?* Dana 30. lipnja je „obavljeno 
razseljavanje svih pučana grčko-istočne vjere s područja općine Plitvička 
jezera... iseljeni su u kotar Bosanski Petrovac... iseljeno je 195 do- 
maćinstava".“* Tada su već počela odvođenja muškaraca u nepoznatom 
smjeru - poslije se saznalo u logore smrti na Velebitu (Jadovno i druge 
jame) i na Pagu - a njihova rodbina i prijatelji boje se da se nitko neće 
vratiti kući. Kada su ustaške i oružničke ophodnje iz Gračaca, Gospića 
i drugih garnizona kretale prema srpskim selima, mnogi ih muškarci 
više nisu dočekivali kod svojih kuća. Nitko se više ne odaziva na uporne 
pozive ustaša da se preda oružje, što su ga nakon raspada kraljevske 
vojske mnogi Ličani donijeli svojim kućama. 

Dana 1. srpnja Luburić je, dakle, predvodio grupu ustaša koja je u 
ličkom selu Suvaji (blizu bosanskohercegovačke granice) ubila najma- 
nje 173 osobe, pretežno žene, djecu i starije muškarce, jer mlađi su na 
vrijeme pobjegli u šumu. Naredna dva dana Luburićeva ekspedicija nas- 
tavila je pokolje u selima Bubanj i Osredak. Prema jednom oružničkom 
izvještaju, .povodom ovog događaja u selu Bubanj poginulo je 152 lica", 
ali na naknadnom poimeničnom popisu nalaze se svega 83 imena, od 
toga samo šest odraslih muškaraca, ostalo žene i djeca (desetero mlađih 
od pet godina). Ukupno je u tri lička sela u tri dana ubijeno najmanje 
279, a najviše oko 330 duša. To je bilo prvi put u Hrvatskoj da masovno 
nisu stradavali samo za vojsku sposobni muškarci, već pretežno ne- 
boračko stanovništvo — žene, djeca i starci. 

Vlasti NDH su u sljedećim danima poduzimale razne mjere, koje su 
se ponešto razlikovale od sredine do sredine — „pozivi na pokrštavanje, 
obećanja mirnog života onima koji ne bježe, kao i onima koji se vrate iz 
šume, pozivima na regrutaciju ili uzimanje u evidenciju". Kada to „nije 
uspijevalo, onda upadima u sela, odvođenjem i ubijanjem na licu mje- 
sta". Ustaše su u Lici tijekom srpnja ubile oko 889 osoba, većinom 
muškaraca (po kotarevima - Gračac 50, Donji Lapac 130, Gospić 90, 
Perušić 120, Otočac 81, Udbina 64, Korenica 354). Sve u svemu, do 
kraja srpnja ubijeno oko 1800 ličkih Srba, čime je .oslabljena udarna 
snaga srpskoga naroda", jer je među ubijenima navodno „bio znatan 
broj komunista, revolucionarno orijentiranih intelektualaca i seoske 
omladine".2#7 Nema dvojbe da su ustaše smišljeno likvidirale pojedince 
koji bi svojim utjecajem i aktivizmom mogli pridonijeti nemirima i 
konačno ustanku. Istovremeno, prvih dana srpnja masovno su se iselja- 
vali Srbi u Srbiju, a tih dana sve je više i onih koji su deportirani u 
gospićki zatvor i dalje u logore na Velebitu i na Pagu. 

Kako se ustaški teror tijekom srpnja pojačavao, bilo je sve izvjesnije 
da je put prema ustanku otvoren. Lika, kao ni veliki dio BiH, više se 
nisu mogli primiriti. Po selima su dežurale naoružane straže, a neka su 
sela kompletno već bila u zbjegovima po brdima i šumama. Dobro orga- 
nizirani lički komunisti, prema direktivi svojih viših komiteta, krenuli 
su među ugrožene ljude koje nije bilo teško organizirati za otpor. 

U progonima političkih protivnika ustaše su poslije 22. lipnja 1941. 
posebno bili okrutni prema komunistima i drugim antifašistima. 

Zagreb je 10. srpnja osvanuo oblijepljen velikim plakatima i jutarnje 
su novine donijele istu obavijest: da je .dana 4. srpnja 1941. izvučen 
mrtav i iznakažen iz jedne bare kraj Radničke ceste redarstveni činov- 
nik Ljudevit Tiljak" te da su „kao duhovni začetnici toga zločina predani 
senatu pokretnog prijekog suda" desetorica uglednih intelektualaca. ko- 
munista (šest Židova. po dva Srbina i Hrvata) koji su nekoliko mjeseci 

bili zatočeni u logoru u Kerestincu (jugozapadno od Zagreba). „Sva de- 
setorica osuđena su na smrt. Osuda nad njima izvršena je dne 9. o. mj. 
strijeljanjem."?#% To je bila prva i ujedno široko publicirana obznana da 
se ustaška vlast odlučila na najdrastičnije oblike političkog nasilja, tj. 
ubijanje po samovoljnom odabiru. mimo svakog zakonskog postupka. 
istrage ili utvrđene krivnje. Izbor strijeljanih ukazivao je da će prve na 
udaru biti elite .nepoćudnih", a vjerski (odnosno nacionalni) sastav dao 
je naslutiti genocidnu usmjerenost prema Židovima. 

Nema dvojbe da se upravo tih dana (početkom srpnja) u samome 
vrhu ustaške hijerarhije donosila definitivna odluka o pojačanom teroru 
i genocidnom ubijanju. Sigurno nije slučajno da sve to vremenski koinci- 
dira s početkom masovnih likvidacija u logorima na Velebitu i na Pagu. 
Gledano još šire, upadljiva je vremenska koincidencija s početkom ge- 
nocidnih akcija Einsatzgruppa u okupiranim dijelovima SSSR-a (a vr- 
hovi ustaškog režima bili su upoznati s njemačkim planovima o masov- 
nim ubojstvima i početkom njihove realizacije). 

Na ustanak 27. srpnja i četničke zločine od 29. srpnja i 2. kolovoza ustaše 
su reagirale još žešće, sukladno Pavelićevu sloganu „na ljutu ranu ljuta tra- 
va". U krajeve zahvaćene ustankom. 
ustaške jedinice više nisu mogle pro- 
drijeti bez jačih snaga i žrtava. Stoga 
su organizirale osvetničke akcije po 
selima na Baniji, Kordunu, u Cazin- 
skoj krajini i u dijelovima Like koje 
ustanak još nije zahvatio. Tako su u 
tim krajevima posljednji dani srpnja Po pokretnom priekom sudu u Zagrebu osu- 


i prvi dani kolovoza 1941. postali 
najkrvavijerazdoblje četverogodišnje 
ustaške vladavine. Slunjski župnik i 
tadašnji ustaški povjerenik za kotar 
Slunj Ivan Nikšić tvrdi da su ustaše 
tih dana .ubili u kotaru Slunj tri do 
četiri tisuće pravoslavaca, među nji- 
ma tek 100 - 200 ljudi koji su spo- 
sobni za oružje, ostalo bolesnici, 
žene. djeca i starci".2# Tog istog mje- 
seca kolovoza, prema partizanskim 
izvorima, u ustaškim represalijama 
u kotaru Gospić bilo je 1755 ubije- 
nih srpskih civila.?7? 

Strijeljanja talaca u tjednima i 
mjesecima koji slijede učestala su: 


djena je dana 22. kolovoza 1942. na kaznu smrti 
strieljanjem MARIJA STRAMIČAR, rkt vjere, 
rodjena 1902 god. u Tuhelju, prebivalištem u 
Zagrebu, primalja, radi toga, jer je dana 18. lipnja 
1942. na molbu J. K. koja je bila u drugom stanju, 
istoj, za nagradu od 400 Kuna, nekim neusta- 
novljenim predmetom izazvala krvarenje uslied 
čega je nastupilo drugi dan pometnuće ploda. 

Smrtna kazna izvršena je strieljanjem 
dana 25. kolovoza 1942. 


Vazreh. 13. kolovusa Oe 


Iz Ministarstva unutarnjih nosiova 
Brg 903% it 


Presuda „pokretnog priekog suda” 
„Strieljanjem” babice koja je obavila abortus. 

primjerice. nakon što je u kolovozu 1941. skupina skojevaca napala 
kolonu ustaških sveučilištaraca u centru Zagreba, strijeljano je 185 ta- 
laca. .židova i komunista".*"' Dana 2. listopada teror je dobio nove di- 
menzije. jer je strijeljanje talaca ozakonjeno — donijeta je „Zakonska 
odredba o postupku kod komunističkih napadaja, kad se počinitelj ne 
pronađe" kojom se određuje da u tom slučaju nadležne službe .odrede 
i izvrše za svakog poginulog strijeljanje deset osoba iz reda redarstveno 
ustanovljenih prvaka komunista".?"* Otprilike u to vrijeme u Zagrebu je 
uveden policijski sat, čime je floskula o miru i sigurnosti u novostvore- 
noj državi definitivno pala u vodu.?73 

Strijeljanja onih koji su slušali .nepoćudne“ radiostanice (poput 
BBC-a) bila su uobičajena, kao i onih, poput Sonje Pavoković (44). rimo- 
katolkinje. rodom iz okolice Valpova, koju je pokretni prijeki sud osudio 
na smrt jer je .djevojku Lj. D.. koja je bila nevina. navela na blud, te 
omogućila. da je dva nepoznata muškarca spolno upotrijebe. a od tih je 
primila novčanu nagradu".?"* 

Predsjednik Pokretnog prijekog suda za područje zagrebačkog .sudbe - 
nog stola” bio je cijelo vrijeme rata Ivan Vidnjević (1907-1945). Kanonik 
Augustin Juretić u prosincu 1942. u pismu iz Vatikana Jurju Krnjeviću u 
London tvrdi da je .Vidnjević (...) nedavno slavio 1500 smrtnih osuda".?? 

Opisani teror koji se izgradio u pravi sustav bio je najavljivan i pažljivo 
smišljan te ga se ne može opravdavati ludilom ratnoga vremena: još je 
1936. godine zagrebački ekstremistički Grudobran prijetio da se .Sr- 
kulj.""* Šibenik.?77 Karla Kovačević. Bićanić (ekonomist Rudolf Bićanić. 
Op. I. G.). pogotovo Banjanin.?"“ Anđelinović**“ neće moći rehabilitirati 
- nedužno prolivena hrvatska krv mučenika vapi za - kaznom svim kriv- 
cima".*! Svima kojima se prijetilo zajedničko je bilo da su bili bliski i u 
jednom trenutku surađivali s jugoslavenskim režimom ili su se jasno 
distancirali od desničarenja (primjerice. Bićanić je 1935. imenovan taj- 
nikom Komisije za pomoć pasivnim krajevima Jugoslavije. ali je dvije 
godine ranije osuđen na tri godine zatvora /dvije odslužio/ te da se po- 
tom svojski borio protiv siromaštva).?* Da prijetnje nisu bile bezazlene 
svjedoči i činjenica da su se dijelom i ostvarile - Karla Kovačević ubijen 
je u Jasenovcu (tamo je dovoljno bilo „reći da je Hrvatsku prodao Beo- 
gradu“). baš kao i Miškina. Prema svemu sudeći. slično bi prošao i 
Bićanić, da nije s kraljevskom vladom pobjegao u London.?* 

Od proljeća 1942. postupno su učestale i ustaške represalije i odmaz- 
de po hrvatskim selima. usmjerene na pojedince ili na čitave obitelji. Stra- 
dali su suradnici partizana ili obitelji iz kojih je netko otišao u partizane. 
One su brojnije i krvavije od jeseni 1943. kada je režim shvatio da čitava 
sela ili regije podržavaju partizane. Naprimjer. u selu Gornjem Jesenju 
kod Đurmanca ustaše su u prosincu 1943. ubile 35 mještana. od toga 

sedmero djece u dobi od dvije do 16 godina.?** Takve su postupke još 
radikalnije provodili Nijemci i kvislinške jedinice koje su oni potkraj rata 
povukli s Istočnog fronta. a sve uz šutnju ili čak prešutno odobravanje 
vlasti NDH. Tako su Nijemci u listopadu 1943. u selu Laz (kod Donje Stu- 
bice) ubili 22 mještana. od toga pet žena. u selu Petrovsko kod Krapine 
spalili devedesetak kuća. pri čemu je preko 450 mještana ostalo bez kro- 
va nad glavom.?* Najstrašniji su zločin njemački saveznici počinili pot- 
kraj ožujka 1944. u sinjskom kraju. kada su u osvetničkoj akciji. u dva 
dana. ubili oko 1200 (neki autori navode i brojku od 1800) mještana sela 
Otok. Ruda. Podi. Krivodol. Rože, Ljut. Voštane i drugih. uglavnom žena i 
djece. dijelom iz obitelji čiji su se očevi i braća borili na strani NDH.?# 

Pojedinci su različito reagirali na teror vlasti: primjerice. Želimir- 
-Željko Mažuranić (1882-1941). prije rata istaknuti odvjetnik. ministar 
trgovine i predsjednik Senata Kraljevine Jugoslavije. počinio je samou- 
bojstvo početkom srpnja 1941. u jeku deportacija Srba. očigledno bojeći 
se i sam progona. Španjolski konzul Alvaro Silvela de la Viesca y Casado 
tvrdi da je Mažuranić potaknut na taj čin. jer „Pavelić i suradnici ne pri- 
maju sve one koji su. premda oduvijek istaknuti Hrvati. u prošlosti bili 
na važnim položajima i vezani uz jugoslavensku zajednicu".?“ 

Uspostavom logorskog sustava Gospić — Velebit — otok Pag u lipnju 
1941. teror u NDH dostiže vrhunac. Počinje završna faza genocida - ma- 
sovno ubijanje. Taj je logorski sustav planiran i dirigiran iz središnjice 
RAVSIGUR-a u Zagrebu, a bio je pod neposrednom operativnom nad- 
ležnošću Župskog redarstvenog ravnateljstva u Gospiću. Sastojao se od 
jednoga zatvora. jednoga logora i više improviziranih prihvatilišta i sabi- 
rališta u samome Gospiću. od dva logora na otoku Pagu i dva na Velebi- 
tu. a glavna poprišta masovnih ubijanja bili su logor Jadovno na Velebi- 
tu i logor Slana na otoku Pagu. 

Logor Slana bio je smješten na pustome paškome rtu, oko 5 km uda- 
ljenom od najbližeg zaseoka Metajne. Na toj kamenoj goleti. najdirektni- 
je izloženoj velebitskoj buri. bez zdrave vode i bez vegetacije. ni danas ne 
postoje nikakvi uvjeti za iole normalniji život. Zatočenici su teško radili. 
a jeli su krajnje skromno. tako da se očigledno provodila nacistička ide- 
ja Vernichtungernahrung“", dakle. ubijanja izgladnjivanjem i iznuriva- 
njem. koju su ustaše preuzele od nacista. No. dovođenjem većeg broja 
zatočenika uglavnom Srba. te Židova. od 3. srpnja počela su masovna 
ubijanja (.posebni postupak"). U sljedećih nešto više od mjesec dana. 
prema sudu očevidaca, na Pagu je stradalo između 4000 (talijanski za- 
povjednik) do 15.000 ljudi (brodari koji su prevozili žrtve).?%? 

Namjena logora Jadovno već je od samoga osnivanja bila neposredna 
fizička likvidacija zatočenika. Izolacija logora bila je potpuna: za razliku od 
svih drugih logora u NDH. nitko u jadovanskom logoru nije primio nijedno 

od mnogobrojnih upućenih pisama i paketa, nitko se sa Jadovna nije smio 
javiti. Kada je potkraj kolovoza trebalo preživjele zatočenike s Paga. iz 
Gospića i iz Jadovna otpremiti u Jastrebarsko, logora Jadovno više nije 
bilo. Svi su logoraši Jadovna već prije toga bili poubijani i bačeni u bezdane 
kraških jama u okolici logora — najviše u Šaranovu jamu na putu od logora 
do sela Jadovna. Jedan je svjedok. mještanin, tvrdio da su se iz jedne od 
tih jama još nekoliko dana čuli jauci žrtava, a potom da je sve utihnulo.? 

Iako se procjene o broju žrtava razlikuju, čini se da bi ukupan broj 
žrtava u gospićko-paško-velebitskom sustavu logora (uključujući, da- 
kle, i žrtve Slane) mogao biti oko 24.000.*% Polovinom kolovoza logor- 
ski je kompleks morao biti napušten, zato što su Talijani, doznavši za 
zločine i prestrašeni sve jačim partizanskim ustankom, s vojskom reo- 
kupirali taj teritorij.?*' 

Najveći logor smrti. osnovan potkraj kolovoza 1941, bio je Jasenovac. 
Radi se zapravo o logorskom sustavu koji je dobio ime prema obližnjem 
naselju Jasenovcu, nevelikom općinskom središtu na lijevoj obali Save. 
oko 110 km jugoistočno od Zagreba. Službeni naziv cijeloga sustava gla- 
sio je Ustaška obrana — Zapovjedničtvo sabirnih logora Jasenovac. U 
dokumentima i literaturi često se upotrebljavaju i nazivi Sabirni logor 
Jasenovac, Koncentracioni logor Jasenovac, Sabirni i radni logor Jase- 
novac. Radni logor Jasenovac.*** Od posljednjih dana kolovoza 1941. do 
22. travnja 1945. to je bio središnji i daleko najveći sustav koncentracio- 
nih logora na području tadašnje NDH. To je ujedno bio i najveći logorski 
sustav u Europi za vrijeme Drugoga svjetskog rata. u kojem se masovno 
ubijalo bez neposrednog sudjelovanja njemačkih nacista. 

Sustav se sastojao od pet zasebnih logorskih cjelina obilježenih rim- 
skim brojevima od I do V. Jasenovac I nalazio se kraj sela Krapja. na 
obali Save. oko 10 km sjeverozapadno od naselja Jasenovca. Jasenovac 
I nalazio se nedaleko sela Bročice, oko 6 km sjeveroistočno od Jase- 
novca, pored ceste prema Novskoj. Središnji i daleko najveći logor, Jase- 
novac III. nalazio se na rubu samoga naselja Jasenovca. na velikom po- 
sjedu i u industrijskim pogonima poduzetnika Ozrena Bačića i obitelji. 
koji su kao ugroženi pravoslavci. već u proljeće 1941. emigrirali iz NDH. 
Jasenovac IV uspostavljen je tek početkom 1942. u samome mjestu Ja- 
senovcu. u bivšoj nevelikoj tvornici kože, kao manji radni logor (tzv. 
Kožara). Također je početkom 1942. dotadašnja kaznionica u Staroj 
Gradiški pretvorena u višenamjenski koncentracioni logor i kao Jase- 
novac V priključena cijelom sustavu.?? 

U Jasenovcu je tijekom rata pogubljeno između 80.000 i 100.000 
ljudi. od kojih je od 45 do 52 tisuća bilo Srba, oko 17.000 Židova. blizu 
10.000 Roma i najmanje 10.000 Hrvata, među koje su ubrajani i Musli- 
mani-Bošnjaci.?%*“ 

Ima mnogo podataka o deportacijama u Jasenovac: u logor su, primjeri- 
ce. na trogodišnji boravak poslani u travnju/svibnju 1942. Zvonimir Polić, 
upravitelj Župske redarstvene oblasti u Novoj Gradiški na temelju odredbe 
od 25. studenoga 1941. godine (.zbog nesavjesnog rada i lienosti u službi. 
krivog i tendencioznog izvješćivanja, te zbog rada, koji se protivi ustaškim 
načelima“), Josip Šok, kotarski predstojnik u Donjoj Stubici („zbog nemar- 
nosti u službi, manjkavog izvještavanja, veza s protudržavnim elementima, 
te rada, koji se protivi ustaškim načelima"). te zastavnici UNS-a Božidar 
Marišević i Danilo Peca, zastavnik UNS-a (.zbog lienosti u Službi, te 
neshvaćanja ozbiljnosti svojega položaja, unatoč opetovanih opomena, da se 
poprave").2% O sudbini Pece i Mariševića nema podataka, Šok je ubijen, a 
stradala je i njegova supruga (?) Marija. Polića su, čini se, ili zamijenili par- 
tizani. ili je pušten iz Jasenovca.’ U studenom 1942. Jure Francetić šalje 
devet Ludbrežana u Jasenovac (od toga dva ratara, dva trgovca te po jednog 
veterinara. odvjetnika, šofera, bačvara i privatnika), jer da su ,širitelji lažnih 
viesti protiv državnih probitaka te su kao takvi pogibeljni za javni red i sigur- 
nost. Mnogi od njih bave se raznim nedozvoljenim poslovima".?*7 

Kako se ustaški teror — ubojstva, deportacije u logore, iseljavanje u 

Srbiju. tijekom srpnja 1941. pojačavao, bilo je sve izvjesnije da je put 
prema ustanku otvoren. Zločini su se dogodili već prvih dana svibnja u 
Karlovcu, Banjaluci i drugim gradovima, kad niotkuda nikakvoj pobuni 
nije bilo ni traga ni glasa. Kulminacija je bila logori smrti Jadovno i druge 
jame na Velebitu te logori smrti na Pagu. u koje su odvedene tisuće ljudi i 
tamo ubijene prije nego je ijedan metak ispaljen na njihove ubojice. Da- 
kle, ustanak od 27. srpnja u Lici (u Srbu) i u zapadnoj Bosni nije doveo 
do Jadovna i Suvaje, već upravo obrnuto: Gudovac, Blagaj, Glina, pa onda 
Jadovno i Suvaja, doveli su do ustanka i dali mu žestinu i bijes. Da usta- 
nak u Lici nisu poveli komunisti, učinili bi to četnici, a onda bi krvi bilo 
još više i osveta strašnija. To se dijelom vidjelo u istočnim dijelovima BiH, 
mnogo manje u Dalmatinskoj zagori. Na Kordunu i na Baniji sve se odvi- 
jalo slično ličkome obrascu, iako u manjim razmjerima. Jezgra partizan- 
skog ustanka bila je u Hrvatskoj Lika, od samoga početka i tijekom cijele 
prve ratne godine. Uspješnost ustanka ostvarivala se u simbiozi ugroženosti 
srpskog ruralnog stanovništva i komunističke revolucionarnosti. 

Umjesto da iz te prve velike krize u NDH izvuku neke pouke, pa da 
pokušaju na neke druge načine pronaći izlaz iz situacije, Pavelić i njegovi 
suradnici samo su dodatno radikalizirali politiku prema svim mogućim 
protivnicima. To, novo zaoštravanje najbolje se vidi iz Pavelićeva govora 
ustaškim postrojbama 16. rujna 1941. na Trgu Stjepana Radića: „Tko 
nije s nama, taj je protiv nas! Nema više mogućnosti, da netko ostane 'ne- 
utralan ili da netko gleda 'sa strane’ ili 's visoka’. Tko tako radi i tko se 
tako ponaša ne može se smatrati lojalnim državljaninom NDH."2% 

Nakon što je velik dio obale prepušten Talijanima, a Međimurje 
Mađarima, vrlo su brzo došla i dalja razočaranja. Mnogi su se distanci- 
rali od režima u vrijeme kada se uspostavljao sustav terora i kada se 
teror intenzivirao. No, čini se da je tom razočaranju umnogome prido- 
nio ekonomski kolaps koji je uslijedio ubrzo po osnivanju NDH. 

Vlada NDH se „Sporazumom o opskrbi stacioniranog njemačkog 
Wehrmachta na području NDH koji se ne nalazi u prolazu" potpisanom 
20. lipnja 1941. godine,*** obvezala opskrbiti njemačku vojsku potreb- 
nim sredstvima za plaćanje u novcu zemlje ,za pokriće svih u Hrvatskoj 
nastalih izdataka osobnih i materijalnih" s potrebnim sredstvima za 
prehranu ljudi i životinja, potrebnim civilnim radnim silama, prostori- 
ma za urede, skladištima itd. Razlozi takvim ustupcima nije bio nepo- 
sredni njemački ili talijanski pritisak da se to učini. Vlasti NDH su, u 
slavljeničkoj opijenosti nakon preuzimanja vlasti u travnju 1941. tu ob- 
vezu preuzele, želeći vjerojatno pokazati kooperativnost i snagu, a bez 
prave protuusluge. Time je NDH došla u lošiji položaj negoli druge 
njemačke i talijanske saveznice. Čak je i njemački veleposlanik Kasche 
procjenjivao u jednom dopisu Berlinu da bi ,možda u budućnosti treba- 
lo Hrvatskoj dati određenu nadoknadu.” 

Osim toga, od 25. travnja su na teritoriju NDH bile u opticaju i novčanice 
»Reichskredit-kassenscheine (ili Reichskassenscheine)", a od Nijemaca 
.općinstvo nije smjelo primati nikakve druge novčanice".?"! Nijemci su te 
marke tiskali bez pokrića, a njemački su vojnici slali kućama stvari iz 
NDH koje su njihovim obiteljima nedostajale. Time se dramatično desta- 
bilizirao monetarni i ekonomski sustav NDH. NDH je od travnja 1941. do 
kraja 1942. nazočnost njemačke vojske na svom teritoriju platila (uključivši 
i bonove državne kreditne blagajne) golemih 2,3 milijarde kuna.?* 

Dodatni uteg nejakoj privredi NDH zadali su drugi susjedi - Italija je 
NDH oduzela pomorsku privredu i brodogradnju, a Mađarska dijelove 
najnaprednijih poljoprivrednih područja. Nekoliko mjeseci kasnije par- 
tizani su pod svoju kontrolu stavili i velik dio poljoprivrede, te šumar- 
stvo, i blokirali vitalne prometne pravce. 

Bili su to sve faktori koji su stvarali uvjete za potpuni ekonomski 
kolaps. a koji je uslijedio i zbog potpune nepripremljenosti i nedoraslo- 
sti vlasti NDH da se suoče s takvom situacijom. Naime, već je prije Tra- 
vanjskog rata na tržištu vladala nestašica prehrambenih proizvoda. 
Kada je izbio rat, nestašica je postala još veća, a situacija se nije stabili- 
zirala ni u nekoliko narednih tjedana. Upravo suprotno, potražnja za 
svakovrsnom robom iz straha pred novim nestašicama bila je sve veća, 
skladišta su se brzo ispraznila, pa su i cijene vrtoglavo rasle. 

U tridesetim godinama, nakon velike ekonomske krize. suvremene 
ekonomske teorije uglavnom su nalagale snažan državni intervencioni- 
zam. Takav je rigidni intervencionizam poticala i nacistička i fašistička 
ekonomska teorija, čije su postavke vlasti NDH nastojale slijediti. 

Na manjkove koji su se na tržištu pojavili vlast je reagirala nastojanjem 
da kontrolira privredne tokove i da sprečava nastanak crnog tržišta. Već je 
26. travnja proglašena zabrana prodaje konzervi s mesom, tekstila i niza 
drugih roba.?** Na lokalnom planu tih je dana, primjerice, poglavarstvo u 
Brodu na Savi uvelo potrošačke iskaznice kojima se nastojalo uvesti red u 
trgovanju, ali se i zabranjuje .prodaja kruha, mesa i masti vojničkim oso- 
bama". Razlozi zabrane prodaje vojnicima leži u tome da su vojnici, zapra- 
vo Nijemci, jedini imali novac, pa je to dodatno podizalo cijene.*** Sačuvane 
su brojne žalbe s terena da Nijemci, a pogotovo Talijani (djelomično s ile- 
galno pribavljenim .zaplijenjenim novcem"), pri kupnji i nisu pitali za cije- 
ne te da su time minirali pokušaje vlasti da stabilizira tržište. 

Sve u svemu, mjere koje su vlasti NDH poduzimale postigle su su- 
protne učinke od željenih. Najavljene mjere racioniranja izazvale su 
novu kupovnu groznicu, dok su trgovci svim sredstvima pokušavali za- 
lihe prikriti te robu prodati na crno. Posve je prirodno da su nove mjere 
za kontrolu cijena i suzbijanje crnog tržišta, koje su vlasti nametale 
praktički svakodnevno, davale posve suprotne efekte - ilegalna se trgo- 
vina širila, a i cijene su dalje rasle. Hiperregulacija je dosegla apsurdne 
razmjere: u srpnju je određeno da .od 100 kg raži ili suraži, uredno 
spremljene za meljavu, suhe zdrave, rešetane 72 kg hi. težine s 2% pri- 
mjese. imade se proizvesti uz odbitke odnosno dodatke... 80 kg 
jednoličnog raženog ili suraženog krušnog brašna, 19 kg jednoličnih 
posija. a 1 kg dozvoljava se za rasip".*? Iako je od jeseni 1941. službena 
cijena pšenice, u usporedbi s prethodnom godinom, bila dvostruko veća 
(4.50 kuna za 1 kg). to je i dalje bilo daleko od realne cijene - na slobod- 
nom se tržištu pšenica prodavala po 8 do 10 kuna za kilogram. 

U studenom se pojavljuju članci protiv .nabijača cijena" koji „zalihe 
prodaju krišom, uz daleko veću cijenu, no što određuje ne samo maksi- 
miranje cijena, nego i savjest čovjeka". Proglašeni su „neprijateljima na- 
roda protiv kojih se moraju poduzeti najoštrije mjere".?% 

S obzirom na katastrofalno stanje, vlasti su morale reagirati, pa su u 
novinama objavljeni podaci Društvovno-brojitbene smotre (dakle, Sta- 
tističkog zavoda — op. I. G.) da su troškovi života u kolovozu odnosu na 
početak srpnja čak i pali. Tvrdilo se da je „položaj najamnog radnika već 
četiri mjeseca nakon osnutka NDH neprispodobivo bolji no prije", a da se 
„popravlja i položaj seljaka", jer da se „škare cijena polako zatvaraju“. 
Optimistički se najavljivalo da bi se značajne promjene mogle dogoditi već 
do kraja godine.*" No, to je bila tek neuspjeli pokušaj zavaravanja čitala- 
ca: statistika je uzela u obzir maksimirane cijene, a ne realne. Realno je 
bilo mnogo gore: u odnosu na kolovoz 1939. godine, cijene su do travnja 
1941. narasle za 128%, a do ožujka 1944. godine za daljnjih 1650%.?% 
No, cijene prehrambenih proizvoda rasle su u tom istom razdoblju po još 
bržim stopama: one koje je određivala država za blizu 2500%, ali na 
crnom tržištu su zapravo skočile za više od 9000%. Inflacija je imala teške 
posljedice i po klirinšku trgovinu s Njemačkom. Kako je sporazum o kli- 
ringu imao unaprijed fiksirane cijene, a cijene u Hrvatskoj su rasle, roba 
iz NDH izvozila se po cijenama bitno nižima od realnih.?% 

Rat protiv crnog tržišta koje su vlasti nametnule tijekom proljeća i 
ljeta 1941. ubrzo je doveo do još većih nestašica, pa je do veljače 1942. 
režim morao omogućiti neke vidove slobodnog tržišta. No, ni tada ,pro- 
daja na crno još nije bila tako otvoreno dozvoljena kao kasnije", tvrdi 
Dijana Budisavljević, Austrijanka, supruga profesora Medicinskog fa- 
kulteta u Zagrebu, kasnije zaslužna za spas tisuća djece iz Jasenovca 
(što je i opisala u nedavno objavljenom dnevniku).?!* No, kada se tržište 
donekle liberaliziralo, odnosno kada se pojavilo mnogo robe koje do 
tada nije bilo, cijene su bile strahovito visoke. 

Uza sve nedaće, uspostavilo se da porezni sustav zapravo nikada nije 
profunkcionirao, jer od svih poreznih primanja u 1942. otpadalo je oko 
85% na područja sjeverno od Save, a od ovog područja opet 40% na 
grad Zagreb.?!! Dakle, manje od 5% stanovništva (koliko je Zagreb imao 
u odnosu na cjelinu države) davalo je otprilike trećinu poreznih priho- 
da. U krajevima južno od Save porez se gotovo nije naplaćivao, ne samo 
zbog ustanka i posljedično gubitka državnog područja, već i zbog ustva- 
ri nepostojeće službe naplate poreza. 

Vlasti NDH nisu na djelotvoran način kontrolirale granicu prema 
anektiranim talijanskim teritorijima na istočnojadranskoj obali. Rezul- 
tat toga bio je da se ni uvoz ni izvoz na toj granici uopće nije ni kontro- 
lirao ni naplaćivao. Praktički je sav taj promet bio ilegalan, a procjenju- 
je se daje samo tijekom 1942. u Italiju izvezeno drva i drvnih prerađevina 
u vrijednosti od gotovo pola milijarde kuna. Osim artikala takve vrste. u 
Italiju su se izvlačili hrana, rude, ugljen, kamioni, strojni uređaji i slič- 
no.?!? Glaise von Horstenau je dobro uočio problem, kada je u svibnju 

1942. govorio o .usisavajućoj pumpi", „koja je onemogućila i najgenijal- 
nijim ekonomistima ispunjenje njihovih zadaća na dulje vrijeme". 

U zimi 1941/1942. u Dalmaciji. Hercegovini i Lici zavladala je glad.?!? 
Istodobno je ojačao pasivni otpor seljaka protiv prisilnog državnog ot- 
kupa. što je značilo da će tržište pod državnom kontrolom biti još slabi- 
je opskrbljeno.?!* Često su poduzimane drastične mjere. Tako je. pri- 
mjerice. u siječnju 1942. pokretni prijeki sud u Mitrovici osudio je na 
smrt šest osoba iz obližnjih Martinaca. tri katolika. tri .grkoistočnjaka". 
među njima i donačelnika općine, jer su prodavali kukuruz po višim 
cijenama.*!'* Prema svemu sudeći, to nije pridonosilo stabilizaciji tržišta. 
već upravo suprotno. 

Hrane je bilo toliko malo da su uvađane rigorozne mjere štednje. Do 
kraja 1941. na točkice se moglo dobiti 200 g kruha dnevno po osobi. a 
teški fizički radnici dobivali su po 400 g. Čak i povećana količina za 
-fizičke radnike" bila je bitno manja od realno potrebne za preživljavanje. 
S drugim proizvodima bilo je još teže; uredbom od 29. siječnja 1942. 
bili su racionirani meso, poslije i krumpir i druga hrana.?'* Činjenica da 
je stanovništvo dobilo bonove za te proizvode ne znači da se opskrba 
stabilizirala, jer posjedovanje bonova nije jamčilo da će se pripisana 
hrana i stvarno dobiti - ulje. mast, meso i dr. dijelili su se samo povre- 
meno. dok je stanovništvo zapravo bilo upućeno na crno tržište. 

Domobranski je sbor izvještavao o stanju u Sarajevu i Bosni u drugoj 
polovini prosinca 1941. godine: tvrdi se da nerješavanjem teške pre- 
hrambene krize Hrvati (i katolici i muslimani) -gube vjeru u državu (...) 
u redovima svih njih osjeća se stanje iščekivanja (...) riječ "“dokle' dobiva 
sve to veći značaj. a neka ravnodušnost prema svemu obuhvaća sve slo- 
jeve. I najvatreniji i najoduševljeniji Hrvati iz prvih dana prevrata počinju 
sve više hladniti. a naročito ovdje u Bosni. gdje još ima velik broj Hrvata 
tzv. Šutejevaca“.3!7 U takvoj atmosferi dovodilo se u pitanje razložnost 
postojanja nekih institucija: u tajnom se izvještaju tvrdi kako su se po 
Sarajevu čuli .otvoreni komentari“ da čemu .postoje razni uredi i usta- 
nove za prehranu'.*!'* Prvih prosinačkih dana na tržnici u Mostaru de- 
Imonstrirale su žene. uzvikujući „kruha, kruha. gladni smo”. Policija je 
smatrala da su demonstracije rezultat .komunističke promičbe“, pa su 
uslijedila hapšenja. U ožujku 1942. na tržnici u Branimirovoj ulici u 
Zagrebu sakupilo se mnoštvo ljudi. jer su upravni organi obavijestili da 
će se dijeliti krumpir. Međutim, kada su saznali da će se dijeliti samo 
bonovi za sljedeću pošiljku, revoltirana je masa protestirala protiv gladi. 
Pucnjavom je policija izazvala paniku u kojoj je jedna žena smrtno stra- 
dala. a više je ljudi ranjeno.?!? 

U tom istom ožujku 1942. godine, Hrvatska gruda prijeti svima koji 
-došaptavanjem šire lažne vijesti o krizi prehrane. o smetnjama u 

željezničkom i munjovoznom prometu, o kupovanju životnih potrepština 
na karte”. Između redaka velike pompe i slavlja o prvoj godišnjici NDH, 
pojavljuju se u Hrvatskom narodu i članci da je .iz sigurnostnih razloga 
zabranjeno zadržavanje na savskom kolskom mostu, kao i svjetloslika- 
nje savskih mostova". Novine su u propagandističkoj maniri tvrdile da 
«nije ukinuta slobodna prodaja mlijeka", ali ih je stvarnost demantirala: 
prodaja mlijeka strogo se regulirala: zabranjivao se, primjerice, ulazak 
seljaka s mlijekom u Zagreb, itd. „Bit će dosta mlijeka ne samo za djecu 
i starce, nego i za ostalo građanstvo" optimistički, ali očigledno bez 
utemeljenosti u činjenicama, u proljeće 1942. najavljuje Hrvatski na- 
rod. Nedostajalo je svega, pa i dječjih cipelica, stoga Hrvatska gruda u 
tješiteljskom tonu javlja da „dječje cipelice do broja 25 proizvođači i tr- 
govci obućom mogu slobodno prodavati, ali da se prodaja ubilježi u 
potrošačku karticu", kako bi se .omogućila opskrba cipelicama male 
djece”. Nema ni drugih sirovina, primjerice, papira, pa se cijene tiska- 
nja dramatično povećavaju, a neki listovi prestaju izlaziti.”?! Nestašica 
benzina bila je kronična. 

Od uspostave NDH, u narednim mjesecima i godinama, svi su poka- 
zatelji ekonomske aktivnosti bili u padu. Ujesen 1941. godine, njemački 
časnik za obrambeno gospodarstvo u Zagrebu izvijestio je da se stočni 
fond u NDH smanjio za 40% u odnosu na prethodno razdoblje, a ti su 
se gubici u sljedećim mjesecima i godinama zbog ratnih tegoba mogli 
samo povećavati. Iako su Nijemci bili osobito zainteresirani za eksploa- 
taciju sirovina i ta je aktivnost, s iznimkom nafte i plina, bila vremenom 
sve slabija. U odnosu na 1938. godinu, u 1942. godini eksploatacija 
željeza svela se na trećinu, a boksita je pala za 42%. Prvenstveno je ra- 
zlog tome bio ustanak, jer su partizani zauzeli regije u kojima su se na- 
lazili rudnici ili su blokirali odgovarajuće željezničke pruge.??? 

Pročelnik Državnog izvještajnog i promičbenog ureda pri Predsjed- 
ništvu vlade, dr. Vilko Rieger (1911-1998), početkom 1942. na radiju je 
izjavljivao kako je „naš narod u svojoj srži zdrav, i naša zemlja može biti 
izvor blagostanja, samo ako mi to hoćemo i ako svojim radom to ostva- 
rimo".23 No, nije se nikada krenulo dalje od lijepih želja i najava.?%* Čini 
se da su vlasti, u nedostatku bilo kakve koncepcije privrednoga razvoja. 
smatrale da će se narod zadovoljiti preuzimanjem privrednih aktivnosti 
iz ruku Židova i Srba. No, koristi od toga, prema njemačkome izvještaju 
iz 1942, nije bilo: .Dosadašnje ariziranje je bilo shvaćeno kao podjela 
nečeg što je palo s neba... emigranti koji su se vratili u zemlju, ako nisu 
bili izravno uključeni u državnu vlast, bili su nagrađeni dodjelom židov- 
skih i srpskih radnji, što je, gospodarski gledano, bilo štetno, jer su ti 
ljudi, unatoč stvarnim ili umišljenim političkim zaslugama u gospodar- 
stvu bili početnici, koji preuzete trgovine nisu mogli dobro dalje voditi." 

Iz svega ovog proizlazi da ariziranje nije provođeno s gospodarskog ili 
socijalnog polazišta, već je u prvom redu služilo štićenju ustaškog režima 
i osobnom bogaćenju njegovih pripadnika.” 

O ekonomskom stanju mnogo govori i platna bilanca NDH pre- 
ma inozemstvu. Potkraj 1942. država je bila zadužena prema Italiji sa 
472 milijuna, prema Rumunjskoj 113 milijuna. Jedina svijetla točka 
mogla je biti platna bilanca s Reichom, jer je u kliringu pozitivni saldo 
bio 1,2 milijarde kuna. No, crna strana te činjenice, i zapravo jedino 
važna, jest da njemačka strana nije željela obračunavati dug, već se NDH 
prisiljavala na odgađanje obračuna.??# 

Nema sumnje da su ustaše .radeći što i kako su radili, gradili opet 
Jugoslaviju, a ne ono što su navodno željeli".??? 

Nakon raspada Jugoslavije u travnju 1941. godine, KPJ je bio jedina 
politička snaga s organizacijskom mrežom u svim dijelovima zemlje, a 
Komunistička partija Hrvatske bila je njezin relativno najbrojniji i naj- 
bolje organizirani dio. KPJ je uoči ustanka 1941. dosegao broj od oko 
12.000 članova, od kojih oko trećinu u KPH (primjerice, u BiH bilo je 
nešto preko 800 članova KP).*#* Tome treba u Hrvatskoj pribrojiti oko 
30.000 aktivnih komunističkih simpatizera i članova komunističke 
omladine (SKOJ). To su dobrim dijelom bili revolucionarno raspoloženi 
ljudi, vični ilegalnu radu, disciplinirani i gotovo fanatično spremni 
izvršavati zadatke svoga vodstva. U trenutku proglašenja NDH uže vod- 
stvo KPJ s Titom na čelu bilo je u Zagrebu, gdje je 10. travnja održana i 
sjednica CK KPJ. Potom je početkom svibnja u Zagrebu održano i Maj- 
sko savjetovanje s predstavnicima nacionalnih i pokrajinskih rukovod- 
stava na kojem je analizirano stanje u zemlji. Odlučeno je da se ne pri- 
zna komadanje Jugoslavije te je zaključeno kako postoje važni pred- 
uvjeti za organiziranje i vođenje borbe protiv okupatora.” Ubrzo potom 
Tito i CK prešli su u Beograd, gdje su uvjeti za njihovo djelovanje bili 
povoljniji. Iz Beogradu su održavali redovite kurirske, kasnije i šifrirane 
radioveze s vodstvom KPH u Zagrebu, kao i s organizacijama u drugim 
dijelovima Jugoslavije. KPJ je kao članica Komunističke internacionale 
(Kominterne) disciplinirano izvršavao direktive iz Moskve, iako s umje- 
snim i vještim primjenama na jugoslavenske prilike. Slično je i KPH ci- 
jelo vrijeme rata disciplinirano izvršavala opće direktive Centralnog ko- 
miteta KPJ i Tita, ali se istodobno, uglavnom vješto, prilagođavala speci- 
fičnim okolnostima u Hrvatskoj. 

Kako je sve do 22. lipnja 1941. bio na snazi pakt o prijateljstvu 
Njemačke i SSSR-a, komunisti su se i u Jugoslaviji suzdržavali od otvore- 
nih akcija protiv njemačkih okupatora i njihovih saveznika, ali su se pri- 
premali (i) za njih: potajno su prikupljali oružje, organizirali sastanke 
(poput onoga u Splitu 25. travnja, na kojem je sudjelovao i Marko 
Orešković /1896-1941/) na kojima su isticali ,osnovni zadatak: pripremi- 
ti partijske organizacije i narodne mase za oružanu borbu" kojoj se. pro- 

cjenjivali su, neminovno išlo u susret. Potom su izdavali proglase s mobi- 
lizatorskim sloganima: „Jedino je KPH ostala vjerna hrvatskom narodu i 
nastavlja borbu za njegovo nacionalno i socijalno oslobođenje... Ujedini- 
mo snage u borbi protiv imperijalističkih osvajača i okupatora". Do ljeta 
1941. komunisti su osnivali i vojne komitete i širili svoju konspirativnu 
organizaciju (javke i kanale) među sve nezadovoljnijim stanovništvom. 
Partija je i organizacijski ojačala, predstavljala je jedinstvenu političku 
snagu (bez većih razmimoilaženja u članstvu). Imala je vrlo sposoban i 
iskusan kadar koji se često fanatično borio za vlastite ciljeve. Boljševizacija 
KP koju je proveo Tito postavši generalni sekretar pokazala je rezultate. 

Napad Njemačke na SSSR i moskovski poziv komunistima okupira- 
ne Europe da „ispune svoj internacionalistički dug obranom glavne tvr- 
đave svjetskog proletarijata - SSSR-a" te proglas CK KPJ iz Beograda 
proleterima da se .spremaju hitno za posljednji i odlučni boj" pokrenu- 
li su i hrvatske komuniste. Međutim, već na sam dan njemačkog napada 
na SSSR, 22. lipnja, ne čekajući instrukcije, petnaestak hrvatskih ko- 
munista iz Siska odlazi u obližnju šumu Brezovicu, osniva prvi gerilski 
odred (Sisački partizanski odred). Odredom su zapovijedali Vladimir 
Janjić - Capo i Marijan Cvetković. Imao je ukupno 77 boraca. Već sutra- 
dan po osnutku, odred minira prugu Sisak — Sunja kod Blinjskog Kuta, 
što je prva oružana akcija antifašističkog otpora u Hrvatskoj. 

Od početka srpnja zaredale su diverzantske akcije komunističkih udar- 
nih grupa u nekim gradovima, najviše u Zagrebu, Karlovcu i Splitu: kidanje 
telefonskih linija i električnih vodova, napadi na vojnike, miniranja pruga. 

Najspektakularnija se akcija odigrala još potkraj svibnja na stadionu 
u zagrebačkom Maksimiru gdje su ustaše pokušali zagrebačke sred- 
njoškolce javno podijeliti prema nacionalnoj osnovi. Mladi Zagrepčani, 
uglavnom Hrvati, reagirali su spontano, pri čemu su određenu ulogu 
odigrali i komunistički aktivisti (te skojevci): prešli su na onu stranu 
igrališta koju su ustaše predvidjeli za Srbe i Židove, te se tim činom s 
njima solidarizirali.+*“* U Zagrebu su se dogodile i druge akcije - ubrzo 
po akciji solidariziranja sa Srbima i Židovima, stadion je zapaljen. Ka- 
snije je napadnuta jedinica ustaških sveučilištaraca, napadnuti su i ubi- 
jeni njemački vojnici. Najvažnija diverzija dogodila se u rujnu, kada je 
pod vodstvom Vilima Galjera izvršena velika diverzija na Glavnoj pošti: 
serijom eksplozija na više su dana prekinute ili su bile otežane među- 
mjesne i međunarodne telefonske veze. 

Petnaestak dana nakon prve akcije, a pošto je 4. srpnja Politbiro CK 
KPJ u Beogradu donio osnovne odluke i upute za oružanu borbu protiv 
okupatora, u Zagrebu je osnovano Operativno vodstvo KPH, odnosno 
vodstvo partizanskog ustanka u Hrvatskoj, u koje su ušli Rade Končar 
(1911-1942), Andrija Hebrang i Vladimir Popović (1914-1972). 

Komunistički je pokret otpočetka trpio teške gubitke: iz ustaškog lo- 
gora u Kerestincu smještenog jugozapadno od Zagreba, pobjeglo je u 
srpnju oko 90 antifašista i komunista, uglavnom intelektualaca. Zbog 
loše organizacije bijega, većina je stradala ili uhvaćena i strijeljana, među 
njima i istaknuti književnik i publicist August Cesarec.?! 

Opća diskriminacija Srba u NDH i prvi masovni ustaški zločini po 
srpskim selima već su u svibnju i lipnju 1941. unijeli nemir među srpsko 
stanovništvo. U lipnju i srpnju srpski seljaci u središnjoj Hrvatskoj i Dal- 
matinskoj zagori (a naročito u Hercegovini i dijelovima Bosne) više nisu 
ostajali u kućama ili oko njih kada bi nailazile ustaške i žandarske op- 
hodnje. Sklanjali su se u obližnje šume ili još dalje, u brdovita bespuća. 
Stvaralo se i raspoloženje za oružani otpor, ali oružja nije bilo. 

Slično, iako s drukčijim pobudama, bilo je i na priobalnom području 
i u Gorskom kotaru koje su anektirali ili okupirali Talijani. Narod je bio 
revoltiran nasilnom talijanizacijom i drugim grubim postupcima tu- 
đinske, fašističke vlasti. Sve je to koincidiralo s akcijom KP koji je po- 
čevši od 22. lipnja 1941. pozivao na oružanu borbu protiv nacifašističkih 
okupatora i njihovih ustaških saveznika. 

Nakon velikih gubitaka u prvim diverzantskim akcijama u gradovi- 
ma, Tito se odlučuje za koncepciju gerilskog (partizanskog) ratovanja. U 
skladu s njegovim direktivama hrvatsko komunističko vodstvo, počevši 
od sredine srpnja 1941, upućuje svoje najbolje organizatore u sela, u 
brdovite krajeve, da povedu opću pobunu i gerilski rat, koji će se poka- 
zati daleko efikasnijim od diverzija u gradovima. Na Kordun idu Ivo 
Marinković (1905-1943) i Vjećeslav-Veco Holjevac (1917-1970), u Gor- 
ski kotar Ivo Marinković i Veljko Kovačević (1912-1994), u Liku Marko 
Orešković, u Slavoniju Pavle Pajo Gregorić (1892-1989), u Dalmaciju 
Pavle Pap-Šiljo (1914-1941), Rade Končar i Mirko Kovačević, u Hrvat- 
sko primorje Josip Đerđa (1911-1990), u Hrvatsko zagorje i Međimurje 
Karlo Mrazović Gašpar (1902-1987). S ranije prikupljenim oružjem or- 
ganiziraju prve partizanske odrede, u početku pretežno sastavljene od 
srpskih seljaka koji su pobjegli u šume pred ustaškim pokoljima. Bio je 
to direktan rezultat masovnih ustaških zločina i akcija iseljavanja. U 
Zagrebu je ostalo Operativno partijsko rukovodstvo s iznimno sposob- 
nim organizatorom Vladom Popovićem na čelu. Vojne akcije predvode 
iskusni komunistički ratnici — bivši dobrovoljci iz Španjolskoga građan- 
skog rata, koji su prvenstveno zaslugom Većeslava Cvetka-Floresa (?-1941) 
prebačeni iz Francuske i Njemačke u NDH. Partizane je predvodio i sta- 
novit broj oficira kraljevske jugoslavenske vojske koji su izbjegli zaro- 
bljavanje u Travanjskom ratu. 

Ustanak je izbio 27. srpnja, kada su praktički spontano organizirane 
grupe (koje tek kasnije prerastaju u partizanske jedinice) prekinule ko- 


280 


Tragedija Drugoga svjetskog rata (1941-1945) 


munikacije koji su vodili k Srbu, potom i zauzele taj lički gradić. Neko- 
liko dana kasnije oslobođen je i Donji Lapac te znatan dio južne i sred- 
nje Like. Sljedećih dana i tjedana komunisti vode novoformirane odrede 
u prepade na manje ustaške i policijske garnizone i u druge gerilske 
akcije i tako osvajaju sve više oružja i jačaju svoj odrede. Dominiralo je 
komunističko vodstvo, ali u ustanku su tih prvih dana sudjelovale i neke 
grupe pod četničkim utjecajem, koje su odgovorne za masovna ubijanja 
hrvatskoga stanovništva, pod lozinkom „svete osvete“, u Brotnji, Boričev- 
cu, Vrtoči i Krnjeuši. Prema ustaškim izvorima (tzv. „Sivoj knjizi“) 29. 
srpnja i 2. kolovoza 1941. u tim je selima ubijeno oko 170 hrvatskih 
seljakinja i seljaka. među njima i mnogo djece. 

Tijekom ljeta ustanak se rasplamsava u središnjim dijelovima Hrvat- 
ske (Kordun. Banija). Na Kordunu je središte ustanka na Petrovoj gori, 
a na Baniji se formira partizanski odred .Šamarica“. Od planiranih pr- 
vih devet ustaničkih napada u noći sa 23. na 24. srpnja dogodio se samo 
jedan: pod vodstvom Vasilja Gaćeše vješto je smišljen, a dvadesetak 
ustanika uspješno su napali željezničku stanicu, općinsku zgradu i ci- 
glanu u Banskom Grabovcu (na pruzi Petrinja — Glina). U napadu su 
ubijena dva oružnika i vlasnik ciglane, koji je navodno pružao otpor. 
Ustanici su zaplijenili devet vojničkih karabina, mnogo razne opreme i 
streljiva. Vlastitih gubitaka nisu imali. Strijeljali su zarobljenog općinskog 
bilježnika i šefa željezničke stanice, navodno kao vrlo aktivne ustaške 
suradnike, a općinske službenike i ostale zarobljenike pustili su kućama. 
Zapalili su općinsku zgradu, željezničku stanicu i ciglanu, demolirali 
stanične uređaje i prije zore povukli se u sela bliže šumi Šamarici. Vlasti 
su odmah. u nazočnosti samog Eugena Dide Kvaternika, pokrenule ma- 
sovne represalije u kojima je zasigurno ubijeno više od 500 muškaraca 
iz okolnih sela. Hrvatski narod je tvrdio da je u ustaškim akcijama 
uhvaćen .veći broj četnika" te da je „na taj način očišćen čitav tamošnji 
kraj od četničkih družbi”. To je trebalo sugerirati kako su time .nemiri" 
u tom kraju prestali. Istina je bila da su se tek počeli razbuktavati.?3? 

Ustanak je još intenzivniji u susjednoj Bosanskoj krajini, gdje je cen- 
tar aktivnosti bio u Drvaru. Taj gradić i njegova okolina oslobođeni su, 
baš kao i dijelovi Like, koordiniranom akcijom 27. srpnja. Ustanici su 
kontrolirali područje sve do kraja rujna, a u memoriji socijalističkoga 
razdoblja ti su događaji nazivani, bez formalnopravnog uporišta, Drvar- 
ska republika. 

U Hercegovini je, zapravo, ustanak buknuo najranije. Već prvih dana 
lipnja grupice ustaša (uglavnom lokalnih Muslimana, uz relativno mali 
broj Hrvata) po srpskim su selima u istočnoj Hercegovini, pod izgovo- 
rom da traže navodno skriveno oružje. odvodili muškarce i ubijali ih. 
Tako su u selu Korita kod Gackoga ubili oko 180 osoba, našto su se 

muškarci iz okolnih sela digli na ustanak. osvojili okolne žandarmerij- 
ske stanice te porušili telefonske stupove između Gackoga i Bileće. Na- 
kon intervencije jedne domobranske jedinice povukli su se s komunika- 
cija u svoja sela. ali se ni domobrani ni ustaše nisu usuđivali ući u njih. 
Bio je to početak ustanka u Hercegovini koji će se u sljedećim tjednima 
samo razbuktavati. Do kraja mjeseca ustanici su krenuli i u ofenzivne 
akcije. ali zbog neorganiziranosti i nediscipline nisu krenuli na Gacko. 
koje su. prema svemu sudeći. mogli zauzeti. već su neki od aktera poti- 
cali svoje suborce na pljačku i ubijanje neboračkog muslimanskog 
stanovništva. Nekoliko dana kasnije. u teškim borbama kod Nevesinja 
poginuo je istaknuti ustaški emigrant i osoba punog Pavelićeva povjere- 
nja. njegov pobočnik Mijo Babić. Ustanak u istočnoj Hercegovini bio je 
spontan. neorganiziran i kao takav bio je osuđen na brzo gašenje. Prema 
svemu sudeći. niti Mihailovićevi četnici niti vodstvo KPJ nisu imali ništa 
s tom erupcijom bunta. iako se dobar dio ustanika kasnije priključio 
četnicima. a manjina partizanima. 

Hrvatski komunisti djelovali su i u drugim krajevima Jugoslavije. Stje- 
pan-Steva Filipović (1916-1942) rođen je u Opuzenu. krenuo u gimnaziju 
u Mostaru. odakle je s roditeljima 1928. godine preselio u Srijem. Od 
1932. živi u Kragujevcu. gdje uči za električara i bravara, vremenom se 
učlanjuje u Komunističku partiju. Kada je izbio ustanak. ističe se heroj- 
stvom. Nacisti su ga uhvatili u veljači 1942. i poslije višemjesečnog mu- 
čenja u zatvoru u Valjevu odlučili smaknuti. Prema policijskom izvještaju. 
kada su se .sprovodnici sa osuđenim zaustavili pred vešalima. osuđeni je 
počeo da viče i govori. vređajući okupatora pa i samog Vođu velikog 
njemačkog Rajha vičući. živeli komunisti. živela radnička klasa". Na to 
jedan od prisutnih njemačkih oficira naredio da se smrtna kazna izvrši. 
Filipovićeva fotografija s uzdignutim rukama pod vješalima postala je 
simbol nepokolebljivosti ustanika u Srbiji (iako je ustanak u Srbiji ubrzo 
bio slomljen). ali i u drugim dijelovima tadašnje Jugoslavije. 

Važna osoba partizanskog pokreta u Kruševcu bio je i Šibenčanin 
Branko-Badža Perišić (1923-1943) koji je kasnije proglašen za narodnog 
heroja.“ 

U Hrvatskom primorju i u Dalmaciji ustanak je započeo istovremeno. 
ali je imao neka drukčija obilježja. Talijani su u anektiranim krajevima 
prisiljavali lokalno stanovništvo da uči talijanski koji je postao nastavni 
jezik u školama; sva su imena i prezimena promijenjena (npr. Jelić u Je- 
lich. Šimić u Simich itd.). kao i toponimi: državni su službenici morali 
pozdravljati fašističkim pozdravom. Nekim su beneficijama nastojali pre- 
dobiti domaće ljude na suradnju. što im gotovo uopće nije uspijevalo. 
Kada su komunisti organizirali prve diverzije. talijanske su vlasti poduzi- 
male drastične osvetničke mjere. To je samo poticalobuntovnaraspoloženja 

među stanovništvom, pa je poziv komunista na borbu protiv talijanskog 
okupatorskog fašizma bio djelotvoran. U Splitu je već u kolovozu organi- 
ziran generalni štrajk (osobito u brodogradilištu i elektrodistribuciji). po- 
tom je zapaljen brod nakrcan materijalom za talijansku vojsku. 

Polovinom srpnja prve grupe boraca s otoka Prvića prebacile su se na 
kopno kako bi u području Srime (kod Šibenika) organizirali partizanski 
odred. Međutim. zbog dezorganiziranosti i straha od neprijateljskih re- 
presalija uglavnom su se vratili kući. No, otprilike mjesec dana kasnije, 
do 15. kolovoza, u Dalmaciji se od komunističkih udarnih grupa orga- 
nizira sedam partizanskih odreda koji dobivaju imena po mjestima iz 
kojih je dolazila većina boraca (Splitski. Solinski, Šibenski, Primoštenski, 
Kaštelansko-trogirski. Vodičko-zatonski. Sinjski). Najkasnije do kraja 
mjeseca kolovoza formiran je i Bribirski partizanski odred. Sve se to 
događalo prema nalogu delegata CK KPH koji su u Dalmaciju stigli iz 
Zagreba. Oni su inzistirali na osnivanju odreda i otvorenoj oružanoj 
borbi. dočim su lokalni komunisti tvrdili da situacija za takvo što još 
nije zrela. Većina odreda je ubrzo prešla u Dalmatinsku zagoru. neki su 
prešli i na teritorij BiH (u livanjski kraj). U sukobima s Talijanima i je- 
dinicama NDH svi su razbijeni. Samo je mali broj od gotovo 500 boraca 
tih partizanskih odreda preživio ili izbjegao hapšenje. Splitski partizan- 
ski odred bio je opkoljen te je stradao u borbi kod sela Košuta kod Si- 
nja. čiji su stanovnici. prema domobranskom izvjestitelju. .davali krive 
informacije našim časnicima prije početka borbe".** Neki su poginuli u 
borbi. a od zarobljenih. većina je osuđena na smrt i strijeljana. Usprkos 
tragediji. Split i okolica nisu se primirili - naprotiv. nemiri su postali 
konstantni: u rujnu demonstriraju splitski gimnazijalci. jer su željeli 
dobiti svjedodžbe ispisane na hrvatskom. a ne na talijanskom jeziku. 
Tada je pohapšeno preko stotinu demonstranata. Usprkos povremenim 
krizama i padovima. koje je CK KPH ocjenjivao kao .neuspjehe i teške 
poraze“,*“" što je velikim dijelom bila posljedica neiskustva i loše orga- 
nizacije. od studenoga 1941. ustanak se u Dalmaciji opet intenzivira. 
kao i u drugim dijelovima Hrvatske. 

Pojedinci ili grupe Hrvata pristupali su ustanku često u vrlo specifičnim 
okolnostima. pa je tako jedna skupina rudara, po nacionalnosti Hrvata. 
iz sela Husina (iz srednje Bosne) u kolovozu 1941. otišla na planinu 
Ozren. gdje je od nje formirana Husinska rudarska partizanska četa. 
Kako bi došli do oružja. pričekali su da se u selu formira ustaška orga- 
nizacija. odnosno tabor. pa kada je stiglo oružje. skupina je sa svim što 
je došlo. prebjegla u partizane.?3 

Komunistička partija je uspjela u ljeto 1941. podići ustanak u zapad- 
noj Srbiji i dijelu Sumadijc te stvoriti tzv. Užičku republiku na čijem se 
teritoriju organiziralo oko 25.000 partizana. U isto je doba oslobođena 

gotovo cijela Crna Gora. Međutim, taj su teritorij ujesen te godine zapo- 
sjele njemačke odnosno talijanske jedinice, a razbijene partizanske jedi- 
nice povlačile su se prema BiH, gdje je (zajedno s Hrvatskom) u sljedećih 
tri godine bio centar ustanka. U Srbiji u sljedećih tri godine nije više bilo 
značajnijih partizanskih jedinica, kao ni jačih borbi s njemačkim oku- 
patorom.??? 

U svojim porukama Kominterna od početka upozorava KPJ da se .u 
sadašnjoj etapi radi o oslobođenju od fašističkog podjarmljivanja, a ne 
o socijalističkoj revoluciji", što je bilo u skladu s ranijim procjenama 
KPJ i KPH da se, zanemarujući (privremeno) ideologiju, valja staviti na 
čelo svenacionalnog otpora. Stoga ni u tadašnjim proglasima ni u propa- 
gandi KPH (pa ni čitave KPJ) nema spomena „klasne borbe", „rušenja 
buržoaskog poretka" niti spominjanja socijalističke revolucije općeni- 
to; pozivi na ustanak isključivo su antifašistički i patriotski, usmjereni 
protiv strane okupacije i ustaškog režima. Suprotstavljaju se .bratoubi- 
lačkom ratu", osuđuju ustaške zločine nad Srbima i četničko osvetništvo 
i zločine nad Hrvatima. Svjesni da narod nije bio zadovoljan predrat- 
nom Jugoslavijom, komunisti najavljuju i borbu za bolje poslijeratno 
uređenje zemlje - za demokraciju i međunacionalnu ravnopravnost. U 
proglasu Centralnog komiteta KPH od 13. srpnja 1941. kao ciljevi na- 
rodnooslobodilačke borbe (NOB-a) proglašavaju se .oslobođenje zemlje 
od tuđinske vlasti i dominacije" i uspostava .nove demokratske Jugo- 
slavije slobodnih i ravnopravnih naroda, u kojoj će na bazi samoopre- 
djeljenja biti izgrađena i slobodna Hrvatska". 

S tim parolama antifašistički oružani otpor postupno se širi i na 
područja naseljena isključivo Hrvatima, najprije u obalnom pojasu i 
Gorskom kotaru, a 1942. već i na sjeveru, u području između Dobre i 
Kupe, čak i u nekim mjestima oko Zagreba (Hrvatsko zagorje, Žumbe- 
rak, Moslavina, Kalnik). 

Ujesen 1941. struktura partizanskoga pokreta počinje ojačavati. a 
sve je prisutnija i vojna disciplina. Do tada prilično samostalni odredi. 
dijelom i izolirani, dobivaju organizacijsku strukturu. Na savjetovanju u 
selu Stolicama (kod Krupnja, u zapadnoj Srbiji) sastali su se potkraj 
rujna 1941. politički i vojni rukovodioci na čelu s Titom koji je desetak 
dana ranije napustio Beograd. Dogovoreno je formiranje četa kao osnov- 
nih borbenih jedinica, usvojena odluka o jedinstvenom amblemu u vidu 
petokrake zvijezde. o pozdravu („Smrt fašizmu - sloboda narodu!"). Sve 
su te odluke ubrzo bile realizirane i u Hrvatskoj. 

Titovo kretanje u prvim mjesecima rata odražava i rast NOP-a: Tito je 
iz Beograda preko Čačka polovinom rujna 1941. prešao na oslobođeni 
teritorij, što znači da se NOP definitivno preselio izvan gradova. Kada je 
Tito prebjegao u studenom iz Srbije prema Sandžaku i onda kasnije, 

silom prilika u istočnu Bosnu, značilo je to da se i središte antifašističkog 
otpora seli u BiH. odnosno na teritorij NDH. Tek se tada pokazalo da je 
područje NDH trajno najjača baza ustanka, pri čemu je odlučujuća 
zasluga bila ustaša. koji su svojim terorom hrvatske i bosanskoherce- 
govačke Srbe jednostavno potakli na priključivanje partizanskim (ali i 
četničkim) jedinicama. 

Dijelom i na temelju naputaka iz Stolica, ujesen 1941. ustanici se orga- 
niziraju u čete, bataljone i odrede. koje nazivaju .partizanskima". Na Pe- 
trovoj gori na Kordunu 26. listopada 1941. osniva se Glavni štab Narodno- 
oslobodilačke vojske i partizanskih odreda Hrvatske kojem su na čelu 
bivši oficiri španjolske republikanske vojske. članovi KPH. sva trojica Hr- 
vati: Ivo Rukavina (1912-1992), komandant Glavnoga štaba. Marko Oreš- 
ković. politički komesar i Franjo Ogulinac-Seljo (1904-1942), operativni 
oficir. Kako je u međuvremenu (20. listopada) poginuo Orešković (mučki 
su ga ubili četnici, što je bio prvi dramatičan znak raskola između partiza- 
na i četnika u Hrvatskoj),*“ politički komesar Glavnog štaba postao je 
Vladimir Bakarić (1912-1983). I svi niži štabovi imaju političke komesare. 
koji su odreda članovi KPH, kao i većina komandanata, pa tako komunisti 
u partizanskom pokretu, iako je po pripadnicima široko patriotski zasno- 
van. trajno zadržavaju zapovjedne pozicije i odlučujući utjecaj. 

U prvim mjesecima ustanka poginuo je veliki broj komunista, pa i 
onih najistaknutijih. Osim Oreškovića. stradao je i Josip Kraš koga su 
ustaški agenti u studenom ubili na ulici u Karlovcu, potkraj godine Radu 
Končara uhvatila je u Splitu talijanska policija te su ga kasnije strijeljali. 

Dalmatinski partizani bili su u kolovozu 1941. praktički razbijeni. 
Sličnu je sudbinu u rujnu doživio i odred „Matija Gubec" na Žumber- 
ku.*' Usprkos tome, komunističke aktivnosti sve su intenzivnije, a par- 
tizanski pokret sve snažniji. 

Komunistički su leci bili distribuirani u mnogim sredinama: od kolo- 
voza 1941. leci su sve brojniji i posve prilagođeni lokalnim prilikama. 
Primjerice, na tri različita letka, umnožena na pisaćem stroju. što su se 
23. kolovoza dijelili u okolici Vrlike (u Dalmatinskoj zagori. na cesti 
Knin - Sinj) i nedalekog sela Kijeva pozivalo se „drugove Hrvate da se 
ujedine i vode borbu protivu plaćenika i kapitalističkih ugnjetača“. u 
drugom se letku .na pogrdan način napadaju Ustaše kao i sam Poglav- 
nik, Italija i fašizam”. a treći letak. koji potpisuje .Komunistička partija 
Hrvatske - akcioni odbor" obraća se .proleterima sviju zemalja" te .hr- 
vatskom i srpskom narodu Knina i okoline”.™? Tekstovi na tim lecima 
često su vrlo pregnantni, jasni, a ponekad i ironični: primjerice, .pogla- 
vnik” i njegovi .doglavnici" nazivaju se .bezglavnicima“. 

Od rujna u Gorskom kotaru ustanici vrše diverzije na željezničkoj 
pruzi Rijeka - Zagreb (prevrću lokomotivu i 14 vagona), napadaju nepri- 

jateljske patrole i manje posade. Talijanska se vojska boji prolaska kroz 
šumu i stacionira se u većim garnizonima. Ubrzo napušta čitav kraj oko 
Partizanske Drežnice koja se može smatrati prvim oslobođenim terito- 
rijem u tom dijelu Hrvatske.?#+ 

U studenom 1941. godine, oko 120 boraca iz sjeverne Dalmacije, 
odreda Hrvata, prebacilo se u Liku i priključilo tamošnjim partizanskim 
odredima. Ubrzo su se istaknuli u borbama i na taj način pokazali ličkim 
Srbima da se i Hrvati mogu boriti protiv zajedničkog neprijatelja. Osim 
toga, bile su to neke od prvih partizanskih jedinica koje su napustile 
kraj u kojem su nastale i počele ratovati podalje od kuće. 

Tih je dana (17. studenoga) i grupa partizana pod vodstvom Vjeće- 
slava-Vece Holjevca (1917-1970), preobučena u domobranske uniforme, 
ušla u Karlovac i iz lokalne bolnice pokušala izvući sekretara Mjesnog 
komiteta KPH Marijana Čavića. Čavića nisu našli, jer je odveden na po- 
liciju, ali su tijekom povlačenja ubili dvojicu ustaša i jednog talijanskog 
vojnika, a petoricu ranili. Bio je to događaj koji je podigao moral partiza- 
na, a BBC je iz Londona javljao da su partizani čak oslobodili Karlovac. 

Vrlo su aktivni bili i splitski ilegalci koji su prvo, u listopadu 1941, u 
centru grada napali talijanske vojnike ručnim bombama, a potom, dva- 
desetak dana kasnije, na isti način napali talijansku vojnu glazbu. I taj 
je napad nadaleko odjeknuo, a talijanske su službe narednih dana uhap- 
sile oko 140 osoba. 

Do kraja 1941. godine, partizanski odredi u Hrvatskoj već broje oko 
7000 naoružanih boraca; njima treba pribrojiti još barem tri puta više 
organiziranih pomagača uz podršku stanovništva u većini srpskih i ne- 
kim hrvatskim selima. Oslobođeni teritoriji protežu se uglavnom samo 
na neka planinska i seoska područja (Jasenak, Srb, Partizanska Drež- 
nica i druga). Tijekom zime partizani su blokirali prometnice: prema 
oružničkom izvještaju, u kojem se očigledno pretjeruje, Bihać je navod- 
no bio „sa svih strana blokiran", a na pojedinim sektorima ustanici su 
doprli na 3 km od grada.*“ Slično je bilo i s Rogaticom i s nekim drugim 
gradovima. 

Partizani su umnogome otežavali i željeznički promet — pruga Karlo- 
vac — Sisak prekinuta je definitivno do kraja 1941. godine, a tijekom 
1942. održavao se s prekidima i uz velike napore promet na prugama iz 
Zagreba prema Splitu i Rijeci. 

Početkom prosinca CK KPJ je tražio od partijskih komiteta i parti- 
zanskih jedinica da osnivaju narodnooslobodilačke odbore koji bi na 
mnoge načine pomagali NOP ali istovremeno obavljali i mnoge funkcije 
vlasti. 

Nema sumnje da je na prijelazu iz 1941. u 1942. partizanski pokret 
već značajno ojačao. To mu priznaju i njegovi protivnici. Dido Kvaternik 

Ante Moškov i Vjekoslav Luburić zaključuju u to vrijeme da se partizane 
ne može smatrati samo .ušljivcima, koljačima, razbojnicima, koji su 
sastavljeni isključivo od domaćih Srba i vođeni po bivšim oružnicima 
(žandarima)".?# 

Partizanski pokret nije bio imun na krize; na prijelazu iz 1941. u 
1942. samo je vodstvo partizanskog pokreta potaklo čistku, inzistirajući 
na ideološkoj čistoći. Bila je to akcija nazvana kasnije .lijeva skretanja" 
ponajviše provođena u Bosni i Crnoj Gori, a mnogo manje u Hrvatskoj. 
Samo u siječnju i veljači 1942. strijeljano je u istočnoj Hercegovini oko 
250 ljudi, optuženih da pripadaju .petoj koloni". Nekima je oduzeta i 
sva imovina. a mnogima su spaljene i kuće. Sam je Tito tada govorio: 
-Likvidirat ćemo kulaka, ali ne zato što je kulak već zato što je petoko- 
lonaš.“*# Iz ovih Titovih riječi može se iščitati tek dio teških dilema i 
muka u početnoj fazi ustanka, od kojih je dio zapravo trajna dihotomija 
— da li su partizani borci za realizaciju komunističkog društva ili borci 
za slobodu koji u postizanju tog cilja saveznike traže i u drugim političkim 
grupacijama? 

Nema sumnje da su .lijeva skretanja" bila jedan od glavnih razloga 
zbog kojih su partizani izgubili Užičku republiku, kao i podršku velikog 
dijela naroda u Srbiji i Crnoj Gori. Takav je politički kurs ublažen tek u 
travnju 1942, kada su jugoslavenski komunisti, dijelom i zbog pritiska 
Kominterne, odlučili naglašavati oslobodilačku stranu svoje borbe. a pri- 
kriti njezin klasni sadržaj.**“ Područje NDH ostaje stalna jezgra NOB-a, 
jer je tu Pavelićeva genocidna politika stalno davala nove i nove podstre- 
ke razvoju partizanskog pokreta. Osim toga, i ,lijevih skretanja" je ma- 
nje (pogotovo u Hrvatskoj, ali i u BiH). zahvaljujući partizanskom vod- 
stvu - Vladimiru Popoviću, Ivi Rukavini i Andriji Hebrangu. 

37. Međuetnički i građanski rat 


Rat koji se od 1941. do 1945. godine vodio u Hrvatskoj bio je dio rata 
koji se vodio u čitavoj Jugoslaviji, pa su događaji u drugim pokrajinama 
često utjecali i na hrvatsku situaciju i obratno. 

Velikosrpske (i integralnojugoslavenske) snage dobile su začetke svo- 
je vojne organizacije u svibnju 1941. godine, kada se na Ravnoj gori (u 
zapadnoj Srbiji) okupila skupina jugoslavenskih oficira i podoficira pod 
zapovjedništvom pukovnika Dragoljuba/Draže Mihailovića (1893-1946). 
Mihailović je objavio da se oni nisu htjeli predati i položiti oružje. kao 
što je to učinila glavnina jugoslavenskh snaga, te je pretendirao da bude 
legitimni nasljednik poražene vojske. Jugoslavenska vlada u Londonu 
prihvatila je u ljeto 1941. njegovu vojnu organizaciju. odnosno pokret. 
kao svoje legalno vojno krilo. a Mihailović je promaknut u čin generala 
(sljedeće je godine imenovan ministrom vojske). Istovremeno su se oko 
Mihailovića počeli okupljati političari i drugi javni radnici koji su u ko- 
lovozu 1941. u Beogradu osnovali ravnogorski Politički odbor. U nešto 
kasnije formiranom Centralnom nacionalnom komitetu bili su. između 
ostalih. i već spomenuti Dragiša Vasić, kao i Stevan Moljević.?+? 

Četnička je propaganda tijekom rata tvrdila kako su četnici i dalje .čuva- 
ri ugroženog srpstva”, što su navodno i dotad bili. U stvarnosti. Mihailović 
i njegovi sljedbenici su od trenutka kada su se okupili kiptili osvetničkim 
gnjevom zbog navodne izdaje Hrvata i Muslimana u Travanjskom ratu, a 
potom i zbog ustaških zločina. Mihailovićev pokret zalagao se navodno za 
kontinuitet Jugoslavije, s prvenstvom Srbije. Smatrao je da je rat privreme- 
no stanje i da je pobjeda Saveznika neminovna te da će se rat rješavati na 
velikim frontovima. Tito i Mihailović su u rujnu i listopadu 1941. u zapad- 
noj Srbiji na dva sastanka nastojali utanačiti zajedničku osnovu za ustanak 
protiv njemačke okupacije i njenih pomagača. No. ideološko-političke razli- 
ke. kao i rivalitet bili su veliki, pa je do kraja listopada došlo do sukoba u 
kojem su četnici ubijali partizane. a partizanske ranjenike predavali Nijem- 
cima. Sukobi su se ubrzo proširili na Crnu Goru. istočnu Hercegovinu i 
Bosnu; do proljeća 1942. već su izbili u Hrvatskoj i posvuda prerasli u pra- 
vi građanski rat između bivših kratkotrajnih saveznika.** 

Partizani, pod vodstvom komunista, zastupali su nepomirljivu takti- 
ku stalne ofenzivne borbe bez obzira na vlastite žrtve i žrtve neprijatelj- 
skih represalija nad civilima, dočim su četnici bili protiv ofenzivnih ak- 
cija protiv Nijemaca, Talijana i drugih premoćnih vojski. Smatrali su da 
to donosi prevelike žrtve, naročito pošto je Hitler 16. rujna 1941. nare- 
dio da se za svakog ubijenog Nijemca ubije 100, a za svakoga ranjenoga 
50 civilnih talaca. Zagovarali su taktiku .čekanja dok ne dođe pogodan 
čas za opći ustanak". Dotad je trebalo braniti srpsko stanovništvo od 
ustaškog genocida u NDH, odnosno spašavati .biološku supstanciju" 
srpskog naroda. Istovremeno su se četnici. koje je Mihailović neposred- 
no ili posredno kontrolirao, osvećivali Hrvatima i Muslimanima (uklju- 
čujući ubijanja žena. djece i staraca) i od Muslimana etnički _čistili" 
istočne dijelove BiH. 

Četnički je pokret bio nejedinstven (za razliku od partizanskoga ko- 
jega je Tito. bez obzira na teškoće u komuniciranju, ipak uspijevao kon- 
trolirati). Stoga su mnogi četnički vojvode prerasli (u Dalmatinskoj za- 
gori. u istočnoj Hercegovini, u istočnoj i sjevernoj Bosni) u prave oblasne 
gospodare. Pa ipak, zajednička ideologija i strateški vojni ciljevi neraski- 
divo su ih povezivali u jedinstven pokret. 

Jedina četnička organizacija koja nije bila pod Mihailovićevom kon- 
trolom bili su četnici Koste Pećanca (1871-1944), četničkog vojvode još 
iz Prvoga svjetskog rata. Odmah nakon okupacije. Pećanac je sa sljedbe- 
nicima sklopio sporazum s nacistima te je otvoreno ratovao protiv par- 
tizanskih ustanika. Pećanac je jačao svoju organizaciju u južnoj Srbiji, 
nastojeći da na antikomunističkoj. antialbanskoj i antimuslimanskoj 
osnovi proširi svoj utjecaj na Kosovo i ostatak Srbije. No, ova se organi- 
zacija počela raspadati već tijekom 1941, a tek manji odredi postojali su 
do kraja 1942. godine. U međuvremenu su komandanti Pećančevih 
odreda prešli četnicima Draže Mihailovića te i u novoj organizaciji za- 
držali komandantske položaje.” 

Prva četnička osvetnička akcija zabilježena je već 15. travnja 1941. 
kada je na povlačenju pred ustašama koji su preuzimali vlast u Mostaru 
jedan četnički odred u obližnjim selima Cim i Ilići pobio nekoliko dese- 
taka hrvatskih civila i zapalio veći broj kuća. Jugoslavenski su oficiri 
ubili u Crikvenici Petra Milutina Kvaternika (1882-1941), brata Slavka 
Kvaternika. koji je u tom kraju prema bratovu nalogu, trebao preuzeti 
vlast. Izgreda s nekoliko ljudskih žrtava bilo je tih travanjskih dana i u 
kraju oko Bjelovara. I u okolici Knina je .pri padu stare Jugoslavije bilo 
nekih ispada i napada na neke Hrvate".*! 

Tijekom 1941. bilo je još nekoliko sličnih pojedinačnih slučajeva. 
dok su masovnije genocidne akcije četnici počeli provoditi tek kada su 
raskinuli s partizanima potkraj 1941. i tijekom kasnijih godina. Najviše 

je četničkih žrtava bilo među Muslimanima u istočnoj i jugoistočnoj Bo- 
sni. Naprimjer, sami četnički izvještaji tvrde da je u osvetničkoj akciji u 
kraju oko Foče i u Sandžaku početkom veljače 1943. ubijeno oko 1200 
muslimanskih boraca i oko 8000 staraca, žena i djeca, dok su četnički 
gubici bili 22 mrtva i 32 ranjena. Zasigurno bi civilna stradanja bila još 
veća da se većina civila s tog područja prethodno nije sklonila, uglavnom 
u Sarajevo.“ Masovni četnički zločin nad Hrvatima i Srbima koji se s 
njima nisu slagali ostao je u Hrvatskoj ipak ograničen na dijelove Dal- 
matinske zagore. Kninske krajine i na mali dio Like. Kako slikovito 
svjedoči Ilija Jakovljević .postradalo je dosta katoličke i muslimanske 
djece po krajevima u koje se zaletješe četnički condottieri. Te su bande 
znale isto tako stručno nabosti na nož dijete kao i ustaški heroji!” 

Četnički je pokret promicao ideju o .velikoj" i .homogenoj" Srbiji koja 
je podrazumijevala stvaranje nacionalno i vjerski čiste i kompaktne cje- 
line, očišćene“ od nesrpskih naroda i nacionalnih manjina. Okupljanje 
svih Srba proglašavalo se najprečim zadatkom, kako bi se osvetilo za 
navodno zabijanje „noža u leđa“ u travnju 1941. godine. Srbija se prema 
tim projekcijama trebala proširiti na cijelu BiH, veliki dio Hrvatske, sve 
do linije Virovitica - Karlovac - Gospić - Karlobag (čak se planiralo i 
«uspostaviti neposrednu zajedničku granicu sa Slovenijom... čišćenjem 
hrvatskog življa“). Osim toga. trebalo je .ispraviti“ i granice s Rumunj- 
skom, Bugarskom, Albanijom i Mađarskom. Četnici su smatrali da bi 
dostizanjem tih ciljeva Srbija postala vodeća država na širem prostoru, 
što bi omogućilo da se i federativno veže s .osakaćenom'" Hrvatskom. 
pošto se prethodno, tijekom rata, navodno izmire računi. Na tim se po- 
stavkama temelji Memorandum Stevana Moljevića (1888-1946). člana 
Mihailovićeva Nacionalnog komiteta.” 

Partizani su se tome suprotstavljali svojim jugoslavenskim progra- 
mom „ravnopravnih naroda", parolom o „bratstvu i jedinstvu", a naročito 
mješovitim nacionalnim sastavom svojih jedinica, posebno u Hrvatskoj. 
Doduše. poneka osvetnička akcija paleža i ubijanja u hrvatskim selima 
potekla je 1942. mjestimično i iz redova partizana (Zrin na Zrinskoj 
gori i Španovica kod Pakraca), ali su nadređeni takve postupke ponekad 
sprečavali. a ponekad kažnjavali. Primjerice, kada je komandant Prvog 
bataljona banijskog partizanskog odreda Petar Krnjajić u ljeto 1942. 
prilikom napada na hrvatsko selo Prekopu kod Gline (u kojem je svib- 
nja 1941. izvršen pokolj glinskih Srba) naredio da se cijelo selo spali i 
poubijaju vojno sposobni muškarci. nadležni rukovodioci spriječili su 
izvršenje ove naredbe. Potom je vojni sud Štaba Prve operativne zone 
Hrvatske osudio Krnjajića na smrt te je on strijeljan.“ 

Bilo je i masovnog strijeljanja zarobljenih ustaša, naprimjer prilikom 
borbi za Krašić početkom 1943. godine kada je .na sveopći zahtjev na- 

roda Žumberka održano javno suđenje te su kao koljači i palikuće“ stri- 
jeljani zarobljenici njih 218 (prethodno je 58 domobrana pristupilo par- 
tizanima, a neki domobrani i ustaše pušteni su kućama). 

Razlike u dugoročnim ciljevima između četnika i partizana bile su još 
presudnije. Draža Mihailović proglasio je četnike Jugoslavenskom voj- 
skom u otadžbini koja pod parolom .za kralja i otadžbinu'" ratuje za 
kontinuitet i obnovu monarhističke Jugoslavije. dok su partizani otvo- 
reno istupali protiv kralja i izbjegličke vlade i protiv obnove starog po- 
retka. Za razliku od četničkog velikosrpskog koncepta, partizani su za- 
govarali .Jugoslaviju sa šest ravnopravnih federalnih republika" i demo- 
kraciju. iako se. s obzirom na njihovo komunističko vodstvo, moglo 
naslutiti da će to biti demokracija" prema komunističkom kroju. Tito i 
Mihailović su ubrzo po izbijanju ustanka jedan u drugome jasno prepo- 
znali glavnog rivala u borbi za poratnu vlast i sukob je bio neminovan. 

S navedenim programom četnici su 1942. i 1943. imali u Srbiji i Cr- 
noj Gori više pristaša negoli partizani. I među srpskim ustanicima u 
Hrvatskoj bilo je i četničkih raspoloženja i utjecaja, s osvetničkim pro- 
tuhrvatskim parolama i namjerama, ali komunisti su bili daleko bolje 
organizirani. Osim toga, na području NDH partizani su bili znatno efika- 
sniji u obrani srpskih sela od ustaškog nasilja. pa su među Srbima u 
Hrvatskoj stekli mnogo jači oslonac negoli četnici. U Kninskoj je krajini 
trajno bilo više četnika nego partizana, kao i u istočnoj Lici, dok je u 
drugim dijelovima Like bilo u pravilu više partizana. Na Kordunu i Ba- 
niji. a pogotovo u Slavoniji, četnici nisu ostvarili nikakav utjecaj. U BiH 
su najjača uporišta četnici imali u dijelovima središnje Bosne, u istočnoj 
Bosni i u istočnoj Hercegovini.” 

U početku ustanka 1941. u Hrvatskoj četnici uglavnom nisu ni imali 
svoje posebne odrede. Neki su se pojedinačno ili u grupama pridružili 
partizanima. dok su drugi prikriveni čekali razvoj događaja. Samo su se 
neke grupe, koje je obilježavalo velikosrpstvo, izdvojile iz ustaničkih je- 
dinica. Već u kolovozu i rujnu 1941. Talijani su jasno vidjeli da im usta- 
ško nasilje izaziva nemire i neprilike u zonama njihova interesa. pa su 
proširili svoju faktičnu vlast na južne dijelove NDH (na zonu II i zonu 
III). čime su zaštitili neka srpska područja od daljnjeg ustaškog terora. 
To je dovelo do prve diferencijacije u redovima ustanika: četnici i njiho- 
vi simpatizeri smatrali su da se treba boriti samo protiv ustaša, a 
surađivati s Talijanima u obrani srpskih sela, dok su partizani pod vod- 
stvom komunista tvrdili da je njihova borba uperena protiv svih faši- 
stičkih sila, pa prema tome i protiv Talijana kao okupatora. 

Do kraja 1941. četnici su u okolici Knina osnovali dva puka i nekoli- 
ko odreda. Tih je mjeseci četnički pokret ojačao taktikom razbijanja 
iznutra prvenstveno partizanskih postrojbi u kojima su većinu boraca 

činili Srbi. Ti tzv. četnički pučevi obično su počinjali ubojstvima istak- 
nutijih partizanskih rukovodilaca, zapovjednika i političkih komesara. 
Ideološke suprotnosti i četnički pučevi prerasle su zimi 1941/2. i tije- 
kom proljeća 1942. na području Hrvatske u otvoren rat između četnika 
i partizana, kakav je već mjesec, dva ranije bio počeo u Srbiji i Crnoj 
Gori. Četnici su se u Hrvatskoj sklonili u talijanske garnizone (Knin, 
Gračac, Medak, Gomirje i drugi), gdje su primali svu opskrbu i ratovali 
protiv partizana pod neposrednim talijanskim nadzorom. Sasvim su 
prestali ratovati protiv ustaša i Nijemaca. Od početka 1942. četnički 
pokret u Hrvatskoj jače će se povezati s ravnogorskim pokretom Draže 
Mihailovića. Sve četničke postrojbe s Tromeđe (Like, Dalmacije i Bosne) 
tijekom ožujka i travnja 1942. objedinjene su u tada osnovanoj Dinar- 
skoj četničkoj diviziji i uskoro stavljene pod zapovjedništvo ,Štaba za- 
padnobosanskih, ličko-dalmatinskih i hercegovačkih vojno-četničkih 
odreda" sa sjedištem u Splitu na čijem čelu se nalazio vojvoda Ilija Tri- 
funović-Birčanin kao zapovjednik i vojvoda Radovan Ivani Sevag kao 
načelnik štaba.?58 

U ljeto 1942. četničke su jedinice de facto uklopljene u ratni stroj 
njihovih talijanskih patrona pod imenom Dobrovoljačka antikomuni- 
stička milicija (Milizia volontaria anticommunista — MVAC).** Vlasti 
NDH su, unatoč tome što se to protivilo njihovim najdubljim ideološkim 
postavkama, bile prisiljene te jedinice priznati kao savezničke. Četnici 
su s Nijemcima, a preko njih i s ustašama, poslije talijanske kapitulaci- 
je 1943. uspostavili i neposrednu suradnju. Sve su to opravdavali takti- 
kom „korištenja trenutnog neprijatelja” (okupatora i ustaša) kako bi se 
uništio „dugoročni neprijatelj” (partizani koje predvode komunisti). 

Na teritoriju Hrvatske četnici nikada nisu predstavljali relevantniju 
vojnu i političku snagu. U cilju jačanja poljuljanih pozicija četništva, u 
Hrvatsku je potkraj 1942. na područje Kninske krajine i južne Like 
prebačeno oko 3200 hercegovačkih i istočnobosanskih četnika iz Trebinj- 
skog i Nevesinjskog korpusa te samostalni Zlatiborski četnički odred 
Radomira Đekića - Đede iz Srbije.** Ove su postrojbe ostale na ovom 
području sve do ožujka 1943. godine, a Zlatiborski odred i kasnije. 

Smatra se da je na hrvatskom teritoriju 1944. godine bilo 5000, a 
pred kraj rata oko 3000 četnika. No, kako su te jedinice intenzivno 
surađivale sa četnicima u BiH, valja ih uzimati kao cjelinu, pa se procje- 
njuje da je na teritoriju NDH 1944. godine bilo oko 36.500, a 1945. oko 
35.000 četnika.?*! 

Zima 1941/1942. bila je vrlo jaka i dugotrajna. s velikim teškoćama u 
komunikacijama i opskrbi stanovništva. Najznačajnija partizanska po- 
bjeda u tom razdoblju dogodila se 20. siječnja 1942. kada je zauzet 
Vojnić. Partizanske jedinice dugo su držale gradić u okruženju. Kada se 
domobransko-oružnička posada pokušala probiti prema Karlovcu, bila 
je opkoljena i zarobljena. Ukupno je zarobljeno 380 domobrana, zapli- 
jenjeno 410 pušaka, 32 puškomitraljeza, 6 teških mitraljeza i mnogo 
razne opreme, a bez ijednog poginulog partizana. Donji Lapac oslobođen 
je potkraj veljače, a talijanska vojska, koja ga je branila. imala je 23 po- 
ginula. Zarobljeno je bilo oko 150 talijanskih vojnika i oficira. 

Na taj su način partizani već do proljeća 1942. držali široka ruralna 
i brdovita područja podalje od glavnih komunikacija, s nekoliko manjih 
općinskih mjesta u središnjim dijelovima zemlje (dijelovi Banije. Kordu- 
na i Like te uz već spomenute Vojnić i Donji Lapac, zauzeti su i Srb, 
Korenica i drugi). 

General Glaise von Horstenau tvrdi sredinom veljače 1942. kako je 
već tada dobar dio stanovništva, ogorčen teritorijalnim gubicima u Dal- 
maciji i užasnut terorom vlasti, otkazao režimu poslušnost te da mržnja 
prema ustašama „jedva može biti veća".*#2 Neposredna posljedica toga 
bit će da će se već tijekom 1942. vlast NDH moći održati samo uz 
vojničku .asistenciju" okupacijskih sila. 

Već u siječnju 1942. na oslobođenim područjima pojavljuju se i prve 
partizanske novine, kao dokaz da partizanski pokret ima i takve organi- 
zacijske sposobnosti - Vjesnik Nacionalnooslobodilačke fronte za Ba- 
niju na Baniji, Primorski borac u Hrvatskom primorju, Partizanski vje- 
snik u Lici. Slavonski narodno-oslobodilački partizan, potom 1. veljače 
Glas Korduna. U ožujku u Lici izlazi Žena u borbi, sljedećeg mjeseca u 
Škalićima (kod Brinja, u Lici) Omladinski borac, prvi listovi namijenje- 
ni samo dijelu čitalačke publike. Tek početkom srpnja tiskan je prvi 
broj Partizana, glasila Glavnog štaba Hrvatske, koji je objavljivan u 
mjesečnom ritmu to znaci da su lokalne jedinice bile sposobne izdava- 
ti novine. a da to nije moralo nužno biti prvo pokrenuto u centru. Ujesen 

1941. osnovana je partizanska bolnica na Petrovoj gori koja je funkcio- 
nirala do kraja rata. 

Pored odreda koji su se vezivali za uže područje, partizani prema 
uputama Vrhovnog štaba NOV i POJ tijekom 1942. formiraju pokretne 
(manevarske) jedinice. Već u proljeće 1942. stvaraju se pokretni bataljo- 
ni, a tijekom ljeta po cijeloj se Hrvatskoj — isprva u Lici, na Baniji i na 
Kordunu, osnivaju i pokretne (manevarske) jedinice, brigade, s pro- 
sječnom snagom od oko 600 do 1000 boraca. Do kraja 1942. u Hrvat- 
skoj je formirano 18 brigada: četiri u Lici, po tri u Dalmaciji, na Baniji i 
Kordunu, po dvije primorsko-goranske i slavonske, te jedna mješovita 
na Žumberku, samo tridesetak kilometara od Zagreba. Španjolski am- 
basador Vicente Gonzalez-Arnao u studenom 1942. tvrdi da partizani 
»ponekad stižu i na 25 km od glavnoga grada, te ugrožavaju važne željez- 
ničke linije. Jedna od njih je Zagreb - Rijeka, koja je praktički prekinu- 
ta, ana pruzi prema Beogradu već se dogodilo nekoliko napada".?#3 

Brigade stječu relativno dobro naoružanje otimanjem od neprijatelja, 
uglavnom gerilskim prepadima i zauzimanjem manjih garnizona. Pot- 
kraj 1942. godine partizanske brigade, odredi i samostalni bataljuni u 
Hrvatskoj broje ukupno oko 25.000 naoružanih boraca. Već spomenuti 
španjolski ambasador tada pretpostavlja da partizana ima „oko 30.000" 
(vjerojatno pri tome pribraja i partizane u BiH — op. I. G.).?% U susjednoj 
BiH (koja također ima svoj glavni štab) brojnost partizana osjetno je 
veća, ali organizacija znatno slabija, dok je u Sloveniji brojna snaga da- 
leko manja, ali organizacija najbolja, osobito ilegala u Ljubljani. Vrhovni 
štab Narodnooslobodilačke vojske i partizanskih odreda Jugoslavije i 
CK KPJ s Titom na čelu, od kraja 1941. do ljeta 1944. godine cijelo se 
vrijeme nalaze na raznim lokacijama u BiH, pa su veze s Glavnim šta- 
bom Hrvatske i sa CK KPH bile redovite. 

Djelovanje Glavnog štaba Hrvatske već u posljednja dva mjeseca 
1941, a kako vrijeme prolazi sve više, unosi u partizanski pokret nužnu 
hijerarhijsku strukturu i disciplinu. Naredbe viših zapovjedništava i 
izvještaji koji stižu u njih iz nižih struktura pokazuju viši stupanj zrelo- 
sti partizanskog pokreta. Primjerice, na dvodnevnom Drugom zasjeda- 
nju Glavnog štaba u selu Zbjeg kraj Slunja, potkraj siječnja 1942. godi- 
ne, sudjelovali su komandanti i politički komesari partizanskih odreda 
iz Like, s Korduna i Primorskogoranskog odreda. Raspravljalo se o 
općoj vojno-političkoj situaciji, zadacima i ulozi partizanskih jedinica. 
Posebno se naglasilo da treba angažirati .hrvatske narodne mase" u 
NOB-u te je odlučeno da se pokrene jednomjesečni oficirski tečaj. Već na 
sjednici u ožujku, u selu Tomićima (tadašnja općina Drežnica, kotar 
Ogulin), na dnevnom su redu bile specifične vojne teme: odlučeno je da 
se u Hrvatskoj formira pet operativnih zona, da se partizanske aktivno- 

sti prošire na sve dijelove Hrvatske te da se pojača aktivnost na rušenju 
komunikacija i pojačaju napadi na neprijateljska uporišta. 

U ožujku 1942. Glavni štab za Hrvatsku uputio je proglas domobran- 
skim vojnicima i oficirima kojim ih poziva da sabotiraju mobilizaciju te 
da prelaze na stranu partizana. Iako taj poziv nije u prvo vrijeme rezul- 
tirao značajnijim brojem odziva, on stoji na početku jednog procesa koji 
će. kako se bude primicao kraj rata, biti sve intenzivniji. 

Posebno je važno da je Glavni štab Hrvatske dobio ovlasti praktički 
po linijama budućeg međurepubličkog razgraničenja 1945. godine, što 
uključuje i Baranju i Međimurje te Istru, ali ne i teritorij Srijema. To 
znači i da ondašnje razgraničenje ingerencija nije bilo učinjeno prema 
nekim vojno-strateškim kriterijima, već uglavnom prema političkim. Da 
li je to razgraničenje ingerencija utjecalo na kasnije razgraničenje između 
republika, drugo je pitanje. 

Razgraničenje između glavnih štabova nije sputavalo širenje pokreta i 
razmah aktivnosti. Na vojnoj razini, nužno se nametala suradnja s anti- 
fašističkim pokretom u BiH, jer se moralo funkcionirati jedinstveno, ako 
ništa drugo zbog potrebe za strateškom dubinom. Tako su banijski. kor- 
dunaški i lički partizani usko surađivali s partizanima zapadne Bosne. 
oni u Dalmatinskoj zagori djelovali su i na livanjskom području. Vodstvo 
dalmatinskih partizana neko je vrijeme boravilo u Livnu; 6. rujna 1942. 
u selu Dobru kod Livna osnovana je Prva dalmatinska brigada, ali se vrlo 
dobro znalo da to nije teritorij pod njihovom ingerencijom. U ožujku 
1944. godine, po odluci CK KPH formiran je OK KPH za Cazinsku krajinu, 
ali samo zbog toga što je vodstvu KPH bilo lakše s tim područjem održavati 
veze nego bosanskohercegovačkim komunističkim vodstvom i stoga što 
su sa zapadnobosanskim partizanima koordinirali akcije. Neke slavon- 
ske jedinice, kada je neprijatelj u srpnju 1943. počeo ofenzivne operacije 
na području Papuka i Psunja u Slavoniji. prebacile su se preko Save, u 
Bosnu, a potom, uz neprekidne borbe, i vratile na matično područje. 

Surađivalo se i sa slovenskim partizanima. Tako je Četvrta (korduna- 
ška) hrvatska brigada u rujnu 1942. kod sela Kvasica u Beloj krajini 
napala kolonu talijanskih automobila i pritom su njezini borci navodno 
ubili gotovo 60 oficira i vojnika, a 24 zarobili. Kasnije su, u studenom, 
hrvatski i slovenski partizani zajednički osvojili uporište talijanske voj- 
ske i belogardejaca u Suhoru (između Novog Mesta i Metlike), a potom 
su slovenski partizani ratovali na hrvatskom teritoriju (na Žumberku). 
Ta je suradnja kulminirala početkom 1943, kada je na Žumberku osno- 
van zajednički Operativni štab koji je pod svojom komandom imao tri 
slovenske i dvije hrvatske brigade. Slovenski partizani su u veljači 1943. 
napali domobransku posadu u Draganićima te vlak s vojskom na pruzi 
Zagreb - Karlovac, pri čemu su nanijeli neprijatelju velike gubitke.?# 


295 


Hrvatska 1918-2008. 


Nema sumnje da od proljeća 1942. NOB u Hrvatskoj opet postupno 
jača. Kako piše početkom travnja sekretar Operativnog partijskog ruko- 
vodstva CK KPH Vladimir Popović u izvještaju CK KPJ, u krajevima 
južno od Save „priliv novih boraca svakim je danom sve veći". 

Dana 1. svibnja 1942. partizani su oslobodili Brod na Kupi, prvo veće 
mjesto u čisto hrvatskom kraju. Tih mjeseci je Talijanima u krajevima 
koje su anektirali ili okupirali bilo praktički nemoguće ugušiti partizan- 
ski otpor. 

Komunističke su se aktivnosti odvijale i u gradovima. Dana 1. svibnja 
1942. više stotina zagrebačkih komunista, skojevaca i njihovih simpati- 
zera dijelilo je po gradu prigodne letke, a u Splitu, osim letaka, crvene 
su zastave izvješene u brodogradilištu, potom na Marjanu, te na zvoniku 
crkve Sv. Duje, gdje je zastava zavijorila uz prasak male količine eksplo- 
ziva, tako da su je svi mogli vidjeti. 

U srpnju 1942. godine na dalmatinskim otocima izbio je masovni 
ustanak protiv Talijana. Jedna od jezgri tog gibanja bio je Mali Iž na 
otoku Ižu. Tada je oko 200 mladića otišlo na kopno, u partizane, osno- 
valo samostalni bataljon koji se kasnije priključio Drugoj dalmatinskoj 
brigadi. S njom su prošli i bitke na Neretvi i Sutjesci. Ukupno je iz Malog 
Iža, koji je prije rata imao 1287 stanovnika, u partizane otišao praktički 
svaki treći (415 ljudi ili 32,2%, od tog broja 146 žena). U NOR-u su po- 
ginula 172 borca, 30 mještana su stradali kao žrtve fašističkog terora. 
Iz Tisnoga kod Šibenika, od 2032 stanovnika (po popisu iz 1931), 108 
ih je poginulo u partizanima. 

Zbog opasnosti, od ljeta 1942. Talijani sve više svoju vojsku povlače 
u velike garnizone, a protupartizanske aktivnosti na terenu prepuštaju 
Dobrovoljačkoj antikomunističkoj miliciji (MVAC), kako su nazivali one 
četničke jedinice koje su se u borbi protiv Narodnooslobodilačke vojske 
priključile talijanskim okupatorskim trupama. 

Španjolski ambasador Vicente Gonzalez-Arnao potkraj 1942. dobro 
uočava kako talijanska vojska ne zna i ne može parirati partizanskoj 
taktici, da stoga Talijani .izazivaju gnjev onih koji su im bili skloni i pri- 
jateljski raspoloženi, jer ove potonje ne razlikuju dovoljno od pravih 
neprijatelja, što je sve uzrokom neprijateljskog stava Hrvata prema Ta- 
lijanima, koji je iz dana u dan sve naglašeniji".*€ 

I partizani sjeverno od Save su od proljeća 1942. sve aktivniji: parti- 
zanske jedinice iz Moslavine i s Banije napale su i uništile u rujnu iste 
godine postrojenja na naftnim izvorima u Gojlu kod Kutine, vitalnima za 
opskrbu područja NDH naftom. 

Potkraj travnja 1942. iz Zagreba je u partizane otišla skupina istak- 
nutih kazališnih umjetnika (Vjekoslav Afrić, Joža Rutić, Žorž Skrigin i 
drugi),**7 koji su na partizanskom području osnovali Kazalište narod- 

nog oslobođenja. Glumci su prvu predstavu odigrali 1. svibnja u Korenici, 
gdje je bilo sjedište Glavnog štaba Hrvatske. Potkraj iste godine na parti- 
zanski teritorij prešao je najugledniji hrvatski pjesnik starije generacije 
Vladimir Nazor i jedan od najtalentiranijih i najpoznatijih mlađih pjes- 
nika i prozaista Ivan Goran Kovačić (1913-1943). U dnevniku S partiza- 
nima Nazor je zapisao kako je .pobjegao iz ropstva i sramote takozvane 
Nezavisne Države Hrvatske da se nadiše ovdje slobode i da se prožme 
osjećajem nacionalne časti i ljudskog dostojanstva".?% Bio je to snažan 
udarac ustaškom režimu, koji je u prvi mah tvrdio da je Nazor otet. 

O svom odlasku u partizane, putu od Zagreba prema jugu. prelasku 
Kupe i dolasku na oslobođeni teritorij. Nazor je napisao antologijsku pje- 
smu Čamac na Kupi. Godine 1943. postao je predsjednik Zemaljskog 
antifašističkog vijeća narodnog oslobođenja Hrvatske (ZAVNOH), vrhov- 
nog tijela partizanske civilne vlasti u Hrvatskoj. a Kovačić je - prije nego 
što su ga ubili četnici - napisao poemu Jama, najpotresnije poetsko djelo 
o ustaškim zločinima. Miroslav Krleža, nedvojbeno najveći hrvatski pisac 
20. stoljeća. cijeli je rat proveo u Zagrebu. Odbio je bilo kakvu suradnju 
s ustaškim vlastima i nije objavio ni retka tijekom četiri ratne godine, već 
se izdržavao prodajom stare robe. Iako ga je čak i sam Pavelić želio nago- 
voriti na suradnju, Krleži je život stalno bio u opasnosti — tri puta je bio 
hapšen, a jednom se već nalazio na putu za stratište.?e 

Nakon združene njermmačko-ustaške ofenzive na Kozaru u lipnju 1942. 
uhvaćeno je više desetina tisuća srpskih civila. Ubrzo su djeca odvojena 
od očeva i majki. Djeca su odvedena u logore u Staroj Gradiški, u Jase- 
novac. u Sisak, u Mlaku. Mnoga su od njih u logorima bila ubijena, 
mnoga umrla od gladi i bolesti. Kasnije su na intervenciju nekih 
njemačkih predstavnika vlasti NDH dopustile da se dio djece odvede u 
Jastrebarsko te u Zagreb, gdje su bila smještena u prihvatilište na Josi- 
povcu. Preko Josipovca je. primjerice, prošlo oko 800 djece starih od 
nekoliko dana do tri godine starosti. Ukupno ih je nakon puštanja iz 
logora od bolesti i iznemoglosti umrlo oko 530.?7% Neku od te kozaračke 
djece udomile su zagrebačke obitelji. 

Tijekom ljeta 1942. godine, glavnina partizanskih snaga u velikoj ofen- 
zivi iz jugoistočnih dijelova BiH napreduje prema sjeverozapadnoj Bosni 
i središnjoj Hrvatskoj. Primjerice, strateški važan Prozor zauzet je polovi- 
com srpnja te je u partizanskim rukama ostao sve do početka listopada. 
Potom su zauzeti Gornji Vakuf, Tomislavgrad, Šujica, a početkom kolovo- 
za Livno te Posušje i neki drugi gradovi. Jedinice NDH u tom su naletu 
partizanskih snaga uspjele obraniti samo Kupres, jer su na tom prostoru 
ustaške jedinice, osobito Crna legija, pružile snažan otpor.?7! 

Bihać je oslobođen početkom studenoga. Koji dan kasnije partizani 
su zauzeli i Veliku Kladušu i okolicu, a 14. studenoga i Slunj. Potom su 

napredovali u pravcu Karlovca. Tako su potkraj 1942. partizani držali 
vrlo veliko i kompaktno područje u središnjim dijelovima NDH — od 
Livna i Glamoča preko Drvara i Bihaća do Korenice, Slunja i Vojnića. 
Ustaše i domobrani, uz pomoć Nijemaca na sjeveru, a Talijana na jugu, 
jakim su garnizonima držali sve veće gradove i djelomično neke glavne 
komunikacije, dok je teritorij pod kontrolom partizana (koji se kasnije 
počeo nazivati „Bihaćka republika", iako u stvarnosti takav naziv nikada 
nije postojao), uključujući manje enklave na sjeveru zemlje, već zauzi- 
mao više od polovice NDH. 

Nema dvojbe da je partizanima pogodovalo to što su se talijanske je- 
dinice vrlo slabo borile, bile demoralizirane i dezorganizirane, ali to bit- 
no ne umanjuje uspjeh. Sve je slabija borbenost i većine domobranskih 
postrojbi vojske NDH, koje sve češće kapituliraju pred partizanskim 
naletima, partizani ih razoružane puštaju kućama te se obilno opskr- 
bljuju njihovim oružjem i vojnom opremom. 

U napredovanju prema Bihaću Tito i njegovi suradnici smišljaju nove 
organizacijske forme, sukladne rastu i jačanju tadašnjih partizanskih 
jedinica. Tako se Titovom naredbom od 1. studenoga počinju formirati 
divizije koje su bile sastavljene od tri i više brigada. Zapovjednici divizi- 
ja imali su veću samostalnost u odlučivanju i mogli su izvoditi mnogo 
složenije operacije negoli brigade. 

Već sljedećih dana Druga dalmatinska brigada ušla je u sastav Druge 
proleterske divizije, a dvadesetak dana kasnije (22. studenoga) formira- 
ne su od ukupno devet hrvatskih brigada tri divizije - Šesta lička divizi- 
ja (divizija ,Nikola Tesla"), Sedma banijska i Osma kordunaška divizija. 
Do kraja godine formira se i Deveta dalmatinska, potom Dvanaesta sla- 
vonska divizija. One su u sljedeće dvije i pol godine iznijele glavninu 
ratnih operacija u Hrvatskoj. Važne su i Trinaesta divizija koja se borila 
u Primorju i Gorskom kotaru, kao i 34. divizija koja 1944. ratuje pred 
vratima Zagreba — na Žumberku, u Pokuplju i u Turopolju. 

Istoga dana kada su formirane prve hrvatske divizije, Titovom nared- 
bom formiran je i Prvi hrvatski korpus u koji su u tom trenutku ušle tri 
novoformirane divizije i nekoliko lokalnih odreda. 

Dana 26. i 27. studenoga 1942. Tito je u Bihaću pred stotinjak pred- 
stavnika partizanskog pokreta iz svih krajeva Jugoslavije osnovao Anti- 
fašističko vijeće narodnog oslobođenja Jugoslavije (AVNOJ), kao svoje 
vrhovno predstavničko tijelo. AVNOJ je trebao „ujediniti napore rodolju- 
bivih antifašističkih snaga svih naroda i svih društvenih slojeva u Jugo- 
slaviji u njihovoj zajedničkoj borbi za konačno oslobođenje ispod 
fašističkog ropstva, za uništenje svih narodnih neprijatelja i za stvaranje 
uslova za bolju i sretniju budućnost našeg naroda u slobodnoj bratskoj 
zajednici". Istovremeno, AVNOJ je otvoreno najavljivao buduće planove 

— osnovan je Izvršni odbor AVNOJ-a koji je preko šest odsjeka počeo 
obavljati funkcije državnih organa. Iako je program još bio samo anti- 
fašistički. a parole demokratske, sve je vidljivije da komunisti imaju 
monopol odlučivanja i da ne kane ispuštati vlast. lako su komunisti do- 
minirali, u radu AVNOJ-a sudjelovali su i pojedini nekomunisti. poput 
Ivana Ribara (koji je. štoviše, bio imenovan za predsjednika) te Nurije 
Pozderca koji je postao potpredsjednik. Predstavnik HSS-a bio je. 
između ostalih, Frane Frol (1899-1989).?72 HSS će u antifašističkom po- 
kretu biti zastupljeniji, i po broju sudionika i po njihovu značaju, tek od 
naredne. 1943. godine. 

U oslobođenim selima i gradićima već u to vrijeme partizani osnivaju 
narodnooslobodilačke odbore (NOO). koji pored pozadinske službe za 
partizansku vojsku preuzimaju i ovlasti civilne vlasti. Kao i u vojsci. 
tako i u NOO-ima, komunisti drže ključne pozicije, ali se uglavnom još 
drže narodnooslobodilačkoga. a ne revolucionarno-socijalističkog pro- 
grama. Međutim, već se jasno nazire da ne namjeravaju ispuštati vlast 
iz ruku. U svim su oslobođenim gradovima i selima stolovali partijski 
komiteti, koji su narodno-oslobodilačke odbore tretirali kao svoja 
pomoćna tijela. Obavještajni centri, iz kojih će u posljednjoj godini rata 
izrasti Ozna i zatim Udba. već su na ratno oslobođenim: područjima 
provodili .čistke“ stvarnih i izmišljenih „suradnika okupatora" i drugih 
„narodnih neprijatelja". Pripremali su i popise za takva „čišćenja“ kad se 
jednom dođe u gradove. 

Istovremeno se partizanske vlasti trude djelovati u duhu nekih na- 
prednih društvenih stremljenja, pogotovo stoga što je ustanak jačao 
uglavnom u nerazvijenim, često patrijarhalnim krajevima. Zalaganje za 
snaženje pozicije žena u NOP-u osobito je bilo isticano. Žene se prven- 
stveno potiču da pomažu NOP na razne načine, sve do toga da ravno- 
pravno ulaze u borbene jedinice i sudjeluju u borbi. Traži se i da se 
Antifašistički front žena (AFŽ) angažira u političkom osvješćivanju žena, 
da se uključuju u rad NOO-a i opismenjavaju. Tito je na Prvoj zemalj- 
skoj konferenciji AFŽ-a u Bosanskom Petrovcu u prosincu 1942. rekao 
da nakon rata u Jugoslaviji „više neće biti sve po starom, da žene opet 
prijeđu u kuhinju i ne odlučuju ni o čemu”. Iako zavijeni u okvir 
komunističke ideologije, ovakvi stavovi bili su itekakvi pomaci u afirma- 
ciji ženskoga pitanja, u okviru onoga što se u ratnim uvjetima moglo 
učiniti. 

Već je godine 1942. kriza ustaške vlasti i NDH kao države došla do pu- 
nog izražaja. Partizani su držali velik dio poljoprivrednih i šumskih 
područja, mnoge rudnike i pilane te uglavnom onemogućili cestovni i 
željeznički promet po velikom dijelu zemlje. Pruge i ceste od Karlovca 
prema Rijeci i Splitu te neke u Slavoniji bile su u potpunom ili djelo- 
mičnom prekidu. Koliko-toliko normalan promet odvijao se samo na 
pruzi Zagreb - Beograd, za čiju su sigurnost Nijemci bili posebno zain- 
teresirani te na prugama iz Zagreba prema Sloveniji, Austriji i Mađarskoj 
i na uskotračnoj pruzi dolinom Bosne za Sarajevo. U gradovima je zavla- 
dala nestašica hrane i mnogih industrijskih artikala. Nasilnički postup- 
ci ustaških vlasti produbljivali su nezadovoljstvo među stanovništvom. 

Na sve učestalije vijesti o ustaškim zločinima nad Srbima, neki pred- 
stavnici Reicha bili su posve indiferentni. I sam je Hitler prezirno poručio 
da treba Hrvate pustiti „da se istutnjaju" (ili ,izbjesne"). S druge strane, 
neki njemački predstavnici u NDH, osobito vojni predstavnik general 
Glaise von Horstenau, već su vrlo rano u svojim izvještajima upozorava- 
li kako ,divljački postupci ustaških vlasti izazivaju uznemirenje i pobu- 
nu" nepoželjnu po njemačke interese. ,U suštini je ustaški pokret, koji 
ionako ima slabe korijenje kod kuće, s njihovom ludom politikom istre- 
bljivanja i njihovim užasnim djelima postao simbol stvaranja nesretne 
države.">7* Ocjenjujući nastalu situaciju, koju su prouzrokovale „divlje 
ustaše" svojim terorom, u izvještaju njemačke obavještajne službe od 
7. kolovoza 1941. konstatira se da „stalni prepadi koji vrše 'divlje ustaše’ 
mogu dovesti dotle da režim bude odbačen od znatnog dijela hrvatskog 
naroda, i to ne samo od pristalica HSS, već i od hrvatskih nacionalista, 
pa čak i od pristalica ustaša".?7* 

Umjesto da NDH bude svakim danom sve snažnijom vojnom i eko- 
nomskom pomoći njemačkom ratnom stroju, kako je u početku bilo 
planirano („kako se predviđa, neće biti potrebno da se u Hrvatskoj na- 
laze njemačke trupe u znatnijem broju"), Nijemci su se, kako je rat od- 
micao, sve više morali vojno angažirati da bi se Pavelićeva država uopće 
održala.“7* Pod njihovim pritiskom Pavelić je tijekom 1942. donekle re- 

vidirao politiku prema Srbima: proglasio ih je „Hrvatima pravoslavne 
vjere". obećao obustavu progona i osnovao Hrvatsku pravoslavnu crkvu 
za područje NDH.?” Srbima je priznat status »pravoslavnih državljana", 
pozvani su da se uključe u ustaški pokret, slani su pozivi za vojsku i 
građanima srpske nacionalnosti. Umjesto huškačkih napisa, najednom 
se pojavljuju pomirljivi tonovi prema Srbima i vrlo osebujna objašnjenja 
o razlozima ustanka: potkraj travnja 1942. novine prenose obavijest 
Glavnog Stana Poglavnika u kojoj se tvrdi kako se „već koncem prošle 
godine moglo ustanoviti rovarenje komuno-četnika ili tzv. partizana 
među pravoslavnim pučanstvom južno od Kupe (...) kao sjedište izabra- 
li su si ovi partizani Petrovu Goru, te su odatle prisiljavali pravoslavno 
pučanstvo, da ruši brzoglasne vodove, mostove i željezničke uređaje 
itd." Ti su partizani „s puškom u ruci napadali sve Hrvate koji su u tom 
kraju živili te ih mučili na najzvjerskiji način". Vrhunac sarkazma je 
tvrdnja da su partizani prisiljavali ,pravoslavno pučanstvo" osobito 
„žene, djecu i starce“ da odu u šumu, „napose u Petrovu Goru, gdje su 
bili izvrgnuti svim nepogodama vremena i raznim bolestima".*7" Lice- 
mjerje se ogleda u činjenici da su gotovo istovremeno (dakle, u svibnju 
1942) ustaše pokrenule veliku ofenzivu na Petrovu Goru: partizanske su 
jedinice probile ustaški obruč na Biljegu (između Vojnića i Vrginmo- 
sta/Gvozda), a ustaše su potom počinile niz zločina, uglavnom nad star- 
cima, ženama i djecom po okolnim selima i naknadno odveli oko tisuću 
civila u Jasenovac. Mjesec dana kasnije (u lipnju 1942) počinje združena 
njemačko-ustaška ofenziva na Kozaru s mnogo zamašnijim ubijanjem i 
odvođenjem civilnog stanovništva, a zauzeti teritorij je smišljeno pretva- 
ran u ,spaljenu zemlju". I na području Kupresa ustaše su do kraja ljeta 
počinile teške zločine nad civilnim stanovništvom .?72 

Nova politika prema Srbima počivala je isključivo na uvjerenju da će to 
biti najbolje sredstvo za slabljenje NOP-a kao isključivo srpskog proizvo- 
da.*"* Promjenu nabolje, međutim, osjetili su samo Srbi u većim grado- 
vima. Nije bilo više masovnih protjerivanja u Srbiju, đaci su mogli u školu. 
No, ni te promjene nisu bile dosljedne: primjerice, naredbom Ministar- 
stva narodne prosvjete od 20. travnja 1943. imenovani su pravoslavni sve- 
ćenici za pravoslavni vjeronauk*% da bi to isto ministarstvo tajnom 
okružnicom početkom 1944. tražilo da se odmah dojavi ukoliko su na- 
stavnici ili učenici pravoslavne vjere slavili Božić po julijanskom kalenda- 
ru (jer je on potkraj 1941. odredbom Poglavnika izbačen iz upotrebe!).?! 

Kao glavno žrtveno janje, tobožnje jedine krivce za politiku terora, 
Pavelić je označio Didu Kvaternika i njegovu zloglasnu Ustašku nadzor- 
nu službu. Stoga je Dido Kvaternik natjeran na ostavku, a UNS je bio 
raspušten. Kvaternik je nekoliko mjeseci kasnije bio prisiljen s obitelji 
otići u Slovačku. 

Dido Kvaternik je, sa svoje strane, u poslijeratnoj emigraciji energično 
optuživao Pavelića da je „svjesno stvorio i podržavao kaotično stanje“. 
Godine 1958. Kvaternik je napisao da je „notorna činjenica, koju ne mo- 
žemo nijekati, da je za vrijeme prošlog rata i sa hrvatske strane učinjeno 
teških izgreda, koje s moralnog stanovišta sačinjavaju grijeh, sa pravnog 
zločin, a s političkog ludost". Priznavao je da je „pisac ovih redaka kroz 
17 mjeseci bio kugla despota prenašajući njegove naloge" (očigledno ne 
krijući da je bio dio zapovjednog lanca koji je naređivao i organizirao 
zločine): taj je .despot", naravno, bio sam Pavelić, koji je, prema Kvater- 
niku, uzročnik i neposredni naredbodavac svih zala za vrijeme NDH i 
glavni krivac što se ,u NDH nije vodila politika osnovnih hrvatskih inte- 
resa. nego su nad ovima prevladali zločinački instinkti jedne kvislinške 
i izdajničke despocije".?*? 

Djelomično ublažavanje odnosa prema Srbima nije bitno promijenilo 
opću situaciju u NDH. Režim je već bio toliko kompromitiran da ga ni te 
mjere nisu mogle učiniti kredibilnim kod Srba, a sve manje i kod Hrva- 
ta. Pavelićeva promjena politike nije bila iskrena, i on zapravo nikada 
nije požalio zbog onoga što su njegovi ljudi počinili. Edmund Veesen- 
mayer tvrdi da mu je Pavelić početkom 1943. podrugljivo rekao: „U vri- 
jeme osnivanja države imali smo oko 30% Srba, sada ih imamo kroz 
protjerivanje i masakr samo još 12-15%. Ekscesi do kojih je došlo s tim 
u vezi imali su nekako za hrvatsku državu ipak pozitivne učinke." 
Uostalom, za micanje Kvaternika oca i sina Pavelić je imao druge razloge 
(osobna nesnošljivost), jer ni prije, a ni kasnije, nitko od visokopozicio- 
niranih dužnosnika njegova režima nije bio suđen zbog masovnih zločina 
koje su ustaške jedinice počinile. Jedan od najboljih primjera jest Stje- 
pan Rubinić, zapovjednik ustaških logora na Velebitu i na Pagu, gdje je 
1941. pobijeno više tisuća ljudi. Rubinić je početkom 1942. osuđen .od- 
stranjenjem iz ustaških redova", jer je „kao Ravnatelj Župskog redarstva 
u Gospiću samovoljno preselio taj logor iz Jadovna u Gospić“ i jer je 
»Kao zapovjednik logora (u Gospiću i Slavetiću) postupao nekorektno sa 
zatočenicama logora, stupajući s njima u ljubavne odnose“. Poslije pre- 
sude Rubinić je upućen u Staru Gradišku, gdje je proveo blizu godinu 
dana kao vrlo privilegirani zatočenik koji je stanovao i hranio se zajedno 
s ustaškim komandnim kadrom. Rubinića (kojeg ironično naziva Uzvi- 
šenim) vrlo je opširno i slikovito opisao Ilija Jakovljević u knjizi Konclo- 
gor na Savi, najpotresnijem i najbolje pisanom osobnom svjedočenju iz 
jasenovačkog logorskog kompleksa.?**“ O arbitrarnom kažnjavanju usta- 
ša svjedoči i slučaj ustaškog vodnika Ivana Čelića kojeg je u travnju 
1942. Ustaški stegovni i kazneni sud (USIKS) osudio na godinu dana 
zatvora, lišenje čina i isključenje iz ustaških redova navodno stoga što je 
1938. glasao za Stojadinovićevu listu, čime se .ogriješio o čast i probitke 

hrvatskog naroda” te se unatoč tome „uvukao u ustaške redove i položio 
ustašku prisegu". Događalo se da su vlasti željele ostaviti dojam strogo- 
sti i pravednosti, pa je prijeki sud osudio i 20-godišnjeg Ivana Benića 
koji je sakupljao mast ili novac „za hrvatsku vojsku, ustaše i ustašku 
mladež" u selu Jurkovac, općina Bektež (kod Požege), a da za to nije 
imao nikakva odobrenja. 

Ni talijanske se vlasti nisu znale nositi sa sve jačim partizanskim po- 
kretom. Partizani su počeli djelovati i na teritorijima koji su i prije 1941. 
pripadali Italiji. Tako su na 1. svibnja 1943., KP i SKOJ organizirali u 
Zadru i neposrednoj okolici, prvi put tijekom rata, paljenje vatri s rake- 
tama, pisanje parola i distribuciju letaka. Propagandni efekat bio je ve- 
lik. Nakon spomenutog događaja, zadarska je policija pohapsila 300 do 
400 aktivista i simpatizera NOP-a, a dio članova KP izvukao se iz grada 
i priključio partizanima. 

Na sve jači partizanski pokret na teritorijima koje su anektirali, jedini 
odgovor talijanskih vlasti bila je represija. No, još mnogo ranije. u ljeto 
1942. na otoku Molatu osnovan je logor za smještaj obitelji čiji su se čla- 
novi priključili partizanima. Prema talijanskim podacima, u logoru je bilo 
smješteno čak do 2000 osoba. Dijelom je to bio sabirni logor odakle su 
zatočenici transportirani u druge logore u Italiju. Svi muškarci od 21 do 
50 godina proglašeni su taocima, pa su pojedini od njih prebacivani u za- 
tvor u Zadru i tamo likvidirani. Od lipnja do kraja studenoga 1942. u 
logoru je od tuberkuloze, malarije i pothranjenosti umrlo 422 osobe. 
Ukupno je kroz molatski logor. do kapitulacije Italije, prošlo oko 10.000 
osoba. Nakon velike talijanske ofenzive u Gorskom kotaru sredinom 1942, 
iz 14 goranskih sela koja su bila naklonjena partizanima deportirano je u 
logore 3180 civila, pripadnika čitavih obitelji. Tada su formirani razni lo- 
gori - Gonars, Monigo, Chiesanuova, Visco, privremeni logor u Lovranu, 
potom i u Kamporu na Rabu (u koji su deportirani slovenski civili). 
Smještaj i hrana bili su loši, zima je bila jaka, a zatočenike su zahvatile i 
epidemije, pa je smrtnost bila visoka. Ukupno je deportirano oko 5000 
Hrvata, a više od 500 ih se više nikada nije vratilo kućama.*% U ožujku 
1943. istovrsni je logor formiran na otoku Zlarinu. U njega su deportirani 
muškarci stariji od 15 godina s područja Šibenika, Trogira i Drniša. U 
logoru je bilo najviše do 2500 zatočenika koji su mučeni glađu i žeđu te bili 
zlostavljani. Njih 26 je umrlo.%*7 Juraj Krnjević u srpnju 1943. procjenjuje, 
vjerojatno malo preuveličavajući brojke, da u to vrijeme u talijanskim lo- 
gorima boravi „preko 70.000 muškaraca, žena i djece iz Dalmacije, Gor- 
njeg Primorja i Gorskog kotara, gdje žive u najtežim prilikama". 

Talijanske su jedinice poćinile i niz zločina, čiji broj i sustavnost ne- 
dvojbeno svjedoče da se radilo o strategiji, a nikako ne o pojedinačnim 
ispadima za koje bi bili odgovorni niži zapovjednici. 

U dvije ofenzive u srpnju i rujnu u Gorskom kotaru Talijani strije- 
ljaju oko 200 ljudi, više tisuća interniraju, spaljuju gotovo 2000 kuća, 
odvode stoku. Nadalje, u srpnju 1942. u selu Podhum u Grobinšćini 
(u zaleđu Rijeke) strijeljana je 91 osoba (u dobi od 15 do 62 godine sta- 
rosti),** u svibnju 1943. na Dugom otoku strijeljane su 54 osobe. Najveći 
zločin dogodio se u listopadu 1942, kada su Talijani u dalmatinskom 
zaleđu. na područje pod svojom kontrolom pripustili četničke jedinice. 
navodno da traže partizanske doušnike. To su četnici, pod vodstvom 
Mane Rokvića. iskoristili za masovni zločin nad domaćim stanovništvom 
u kojem je u Dugopolju kod Splita i u selima Omiške zagore (Gatima i 
drugima). ubijeno preko 200 civila.” 

Posve različito od trijumfalizma tijekom 1941, potkraj prosinca 1942. 
Pavelić drži mobilizatorski govor u Saboru. a Hrvatska gruda, ističući 
kako se radi o .poviestnom govoru“ daje mu naslov: .Obrana zemlje i 
prehrana naroda vrhovni zakoni današnjice“. Pavelić .obranu zemlje" i 
-prehranu' uistinu smatra jedinim .dvama zadatcima" vlade i državnog 
aparata. Različito od dotadašnje prakse, dopušta sebi i nešto samo- 
kritičnosti: priznaje da će u obrani zemlje „biti mnogi koji će u svojoj 
duši žaliti, da mnogo toga nije učinjeno... da su napravljeni stanoviti 
propusti. da je moguće u čemu pogriešeno".?*! No, u kasnijim istupima 
nije se više vraćao na tu temu, niti je ikada aludirao na eventualne 
-pogrieške“. Zapravo, osim kozmetičkih izmjena u državnoj politici. 
NDH s Pavelićem na čelu nastavila je po starom. 

Izvještaji o vojnim i političkim uspjesima NOB-a u ljeto i jesen 1942. 
godine u Vrhovnoj su komandi njemačke vojske shvaćeni kao alarmant- 
ni signali. Ocijenjeno je da je ugrožen cjelokupni njemački okupacijski 
sistem na području raskomadane Jugoslavije i cijelog Balkana. Stoga je 
sam Hitler te jeseni izdao upute o „konačnom uništenju komunističkog 
otpora". Usred zime. već u siječnju 1943, Nijemci su započeli veliku 
ofenzivnu operaciju Weiss (koja je u poslijeratnoj historiografiji i publi- 
cistici bila poznata kao Četvrta ofenziva), s ciljem da unište glavninu 
partizanskih snaga na području NDH. Prikupili su tri operativne i jednu 
rezervnu diviziju, Volksdeutschersku SS-diviziju Prinz Eugen, jednu le- 
gionarsku diviziju i probrane jedinice vojske NDH (oko 50.000 vojnika). 
Talijani su sudjelovali s trima kompletnim divizijama i kasnije s dijelo- 
vima još triju (oko 40.000 vojnika). U operaciju su bile uključene i znat- 
ne ustaške i četničke snage. Ukupno je oko 120.000 vojnika napalo 
središnje partizanske snage koje su na tom području brojale gotovo 
40.000 vojnika pod neposrednom komandom Vrhovnog štaba i Tita. 
Brojem i naoružanjem premoćni Nijemci i njihovi saveznici u pet su tje- 
dana oduzeli partizanima teritorij i počeli ih potiskivati. Partizanske su 
se snage počele povlačiti prema jugoistoku, duž zapadnobosanskih polja. 
prema dolini Rame i potom Neretve. Kako bi oslabile pritisak, Vrhovni 
je štab zahtijevao od svih jedinica da napadaju i na drugim područjima, 
osobito komunikacije. Slavonske jedinice oslobodile su, primjerice, do- 
bar dio Požeške kotline i ugrozile prugu Zagreb - Beograd na području 
oko Okučana. U tim akcijama imale su 48 mrtvih, dok je na strani Nije- 
maca. ustaša i domobrana bilo 23 mrtva te više od 100 zarobljenih. U 
stanici Dragalić zapaljena su skladišta te lokomotiva i dvadeset vagona. 
Partizani su u tom napadu uništili i prugu na šest mjesta, pa su uspjeli 
promet prugom prekinuti na 48 sati.?*? 

Partizanske su snage i u povlačenju iskazale veliku snagu: usprkos 
usiljenom maršu, zauzimaju Gornji i Donji Vakuf, Makljen, planinu 
Radušu, Prozor, Posušje, Imotski te se probijaju prema jugoistoku. U 
tom nadiranju razbili su talijansku diviziju Murge. U isto doba u Livnu 

se, podalje od glavnih talijanskih garnizona, održava Konferencija Na- 
rodnooslobodilačkih odbora za Dalmaciju. 

Tito je smatrao da ga Nijemci i njihovi saveznici neće progoniti dubo- 
ko u planinske krajeve, pa je glavnina partizanskih snaga, kada je stigla 
u dolinu Neretve, porušila sve mostove preko rijeke, kako bi spriječila 
četničke snage na lijevoj obali (oko 18.000 vojnika) da eventualno prijeđu 
rijeku i ugroze ih.” Međutim, Nijemci su nastavili napredovanje i sva- 
kodnevno pojačavali pritisak. Potkraj veljače i u početku ožujka 1943. 
činilo se da je za opkoljene partizanske snage stanje bezizgledno. Parti- 
zanski su inženjerci tada, umjesto porušenog željezničkog mosta, im- 
provizirali svojevrsni pješački viseći most preko Neretve, a partizanske 
su jedinice iznenadnim udarom prešle na lijevu obalu rijeke. U tom pro- 
boju iz obruča teško su potukli tamo stacionirane četničke snage. Osta- 
tak četničkih jedinica jedinice NOV-a protjerale su do Crne Gore i Srbi- 
je. One otad na prostoru zapadno od Drine više nisu operativno relevan- 
tna snaga (Tito je s pravom napisao u ljeto 1943, nakon Pete ofenzive, 
da je .Mihailović bio likvidiran baš u onim krajevima gdje je bio najjače 
zasjeo, kao naprimjer u Crnoj Gori, Sandžaku i Hercegovini").??* 

Od hrvatskih jedinica do Neretve su se u sklopu glavnih snaga NOV-a 
povlačile i u Četvrtoj ofenzivi do kraja sudjelovale samo Sedma banijska 
i Deveta dalmatinska divizija. Komandant Glavnog štaba za Hrvatsku 
Ivan Rukavina s dvije hrvatske divizije (Šestom ličkom i Osmom kor- 
dunaškom) i s nekoliko lokalnih odreda povlačio se samo do planine 
Plješivice na hrvatsko-bosanskohercegovačkoj granici. Tamo je pričekao 
prolazak glavnine neprijateljskih snaga prema jugoistoku i tako izbjegao 
frontalno sukobljavanje i daljnje povlačenje. Iako je na taj način sačuvao 
jezgru hrvatskih partizana od velikih žrtava, Vrhovni mu je štab predba- 
cio tu operaciju, jer se nije trudio slijediti partizansku glavninu. Stoga 
ga je Vrhovni štab, kada su u srpnju operacije oko Neretve i Sutjeske 
bile okončane, postavio za komandanta Prvoga hrvatskoga partizansko- 
ga korpusa, što je praktički bio niži vojni položaj. Na njegovo je mjesto 
imenovan Ivan Gošnjak (1909-1980). 

U ožujskim danima, kada se glavnina partizanskih snaga našla u 
krajnjoj opasnosti i trebalo joj je kupovati vrijeme (prvenstveno zbog 
smrtne opasnosti za 3000 ranjenika u dolini Rame), delegacija Vrhov- 
nog štaba (Milovan Đilas, Vladimir Velebit /1907-2004/ i Koča Popović) i 
visoki njemački vojni predstavnici (Velebita je primio i general Edmund 
Glaise von Horstenau) pregovarali su o tome da se uzajamno prizna 
status zaraćene strane, da se redovito razmjenjuju zarobljenici i da se 
na nekim prostorima ostvari privremeno primirje. Radilo se o partizan- 
skoj (zapravo Titovoj osobnoj) inicijativi kojoj su njemački komandanti 
na terenu bili skloni, ali je Hitler osobno zabranio daljnje pregovore. 

Stoga su od tih inicijativa ostvarene samo prilično brojne zamjene zaro- 
bljenika.?* 

Nezadovoljni nepotpunim uspjehom operacije Weiss njemačka 
Vrhovna komanda odmah je naredila svojim jedinicama daljnji progon 
i uništavanje glavnine _Narodnooslobodilačke vojske -— operaciju 
Schwarz. Partizanske su se snage od kraja ožujka do početka svibnja 
1943. u širem području oko Foče prikupljale i oporavljale od proteklih 
bitaka u Četvrtoj ofenzivi. Vrhovni štab je krivo procijenio da ih na tom 
teško prohodnom planinskom području Nijemci i njihovi saveznici 
više neće progoniti. Međutim, brzo pregrupirane njemačke jedinice, 
ponovno uz pomoć svojih talijanskih i ustaško-domobranskih savezni- 
ka. zajedno oko 127.000 vojnika, stvorile su do sredine svibnja novi 
obruč oko glavnine partizana. Tako se u obruču našlo šest divizija 
Narodnooslobodilačke vojske, među kojima i dvije hrvatske. ukupno 
nešto više od 20.000 boraca. Bitka koja se vodila narednih mjesec 
dana - od sredine svibnja do sredine lipnja 1943. — u poslijeratnoj je 
historiografiji i publicistici zabilježena kao Peta (neprijateljska) ofenzi- 
Va. Bila je to po žestini najveća i najteža bitka Narodnooslobodilačkog 
rata. Partizani s Titom na čelu i ovaj su se put izvukli iz obruča (preko 
rijeke Sutjeske i planine Zelengore). ali uz gubitke kakve nikad prije ni 
poslije nisu imali: izginuo je, po kasnijim istraživanjima, 7541 borac. 
otprilike toliko bilo je i ranjenih, što znači da je oko dvije trećine sasta- 
va angažiranog u bici bilo izbačeno iz stroja. Mnogi ranjenici, zajedno 
s liječnicima, ostali su u obruču te su po zarobljavanju bili ubijeni. 
Najviše je poginulih bilo hrvatskih partizana - čak 4750. a samo su 
Prva i Druga dalmatinska brigada imale čak 1410 poginulih. Sudbina 
dviju hrvatskih divizija bila je također teška: Sedma banijska vratila se 
za neko vrijeme na svoje matično područje, ali brojčano znatno osla- 
bljena. Deveta dalmatinska bila je rasformirana još nakon bitke na 
Neretvi. a obnovljena je tek nakon kapitulacije Italije. ujesen te go- 
dine. 

Heroizam nekih jedinica i pojedinaca tijekom okršaja na prostoru 
oko Sutjeske prerastao je u legendu. U poruci koju su Vrhovnom štabu 
borci Četvrte proleterske brigade tijekom najžešćih borbi uputili sa 
strateški važnog Ljubina groba. pisalo je: „Sve što je u ljudskoj moći 
učinit ćemo da zadržimo Nijemce. Dokle god s Ljubina groba budete 
slušali pucnje naših pušaka, Nijemci neće proći, a kada toga više ne 
bude - onda znajte da na njemu nema više živih proletera." Na samom 
prijelazu preko Sutjeske, predvodeći juriš svojih vojnika na neprijatelj- 
ske rovove smrtno je stradao i komandant 3. divizije Sava Kovačević 
(1905). I Druga dalmatinska brigada vodila je višednevne junačke borbe 
na lokacijama Gornje i Donje Bare. 

Nastojeći uništiti bazu partizanskog pokreta, Nijemci i njihovi save- 
znici na svom su pohodu tijekom Četvrte i Pete ofenzive spalili više sto- 
tina sela i vršili teške represalije nad stanovništvom. Međutim, čim su 
njemačke divizije prošle prema Sutjesci i Neretve, a pogotovo kada su 
otišle na druge fronte po Europi, partizani su najprije u Hrvatskoj, a 
zatim i u BiH, ponovo zaposjeli svoja područja i relativno se brzo opora- 
vili. Otad pa do kraja rata, Nijemci više nisu bili dovoljno jaki da bi 
mogli frontalno udariti na glavninu partizanskih snaga. 

41. Proljeće — ljeto 1943. godine: početak preokreta 


Sukladno volji AVNOJ-a da se obrazuju politička predstavnička tijela 
u pojedinim jugoslavenskim zemljama, početkom ožujka 1943. baš u 
vrijeme kada se glavnina partizanskih snaga borila u dolini Neretve. sa- 
stali su se u selu Ponori (kod Korenice) članovi AVNOJ-a iz Hrvatske i 
formirali Inicijativni odbor Zemaljskog antifašističkog vijeća narodnog 
oslobođenja Hrvatske (ZAVNOH). Zadatak mu je bio da odmah preuzme 
funkcije .privremenog najvišeg organa narodne vlasti" te da ujedno poč- 
ne pripremati što skorije sazivanje prvog zasjedanja ZAVNOH-a. Upravo 
u danima kada su se na Sutjesci odigravali odlučujući okršaji. hrvatski 
su partizani 13. i 14. lipnja 1943. na novooslobođenom području u Otoč- 
cu i sutradan na Plitvicama, u Lici. osnovali ZAVNOH. vrhovno pred- 
stavničko tijelo za Hrvatsku. Izabran je i Izvršni odbor ZAVNOH-a. Na 
zasjedanje nisu stigli predstavnici iz Slavonije i Dalmacije. jer im zbog 
neredovitih veza pozivi nisu stigli na vrijeme.?* 

Osnivanje ZAVNOH-a bio je najbolji dokaz autohtone snage anti- 
fašističkog pokreta u samoj Hrvatskoj. U odlukama i deklaracijama 
ZAVNOH-a ponovo je potvrđena orijentacija na federativno uređenje 
buduće Jugoslavije. s Hrvatskom kao federalnom jedinicom. Ističe se i 
da ZAVNOH okuplja sve rodoljubive i demokratske snage, bez obzira na 
nacionalnu. političku i vjersku pripadnost. Za predsjednika ZAVNOH-a 
bio je izabran Vladimir Nazor. ZAVNOH je imao i tri potpredsjednika. 
Nazor je bio na čelu Izvršnog odbora koji je imao sedam članova. Sam 
ZAVNOH imao je uz članove Izvršnoga odbora još 98 članova (vijećnika). 
ZAVNOH je već praktički od osnutka obavljao mnoge poslove najvišeg 
organa vlasti u Hrvatskoj — djelotvorno je nadzirao funkcioniranje 
značajnog broja Narodnooslobodilačkih odbora na području pod kon- 
trolom NOV-a. Poslovnikom o radu Narodnooslobodilačkih odbora koji 
je tada usvojen. reorganiziran je njihov rad. 

U rezoluciji koju je ZAVNOH donio odlučno se osuđuju „bivši reakci- 
onarni režimi" Kraljevine Jugoslavije i Banovine Hrvatske te se ističe 
potreba izgradnje nove narodne vlasti u cijeloj Hrvatskoj kao jamstva za 
novu demokratsku Hrvatsku u okviru nove demokratske Jugoslavije. 

Na područjima koja drže pod svojom kontrolom partizani osnivaju škole. Škola u selu Krmpote na 
Velebitu 1943. godine. 


ZAVNOH je izdao i Proglas narodima Hrvatske u kojem je istakao ciljeve 
Narodnooslobodilačkog pokreta i potrebu da se svi narodi Hrvatske 
okupe oko ZAVNOH-a. 

Kako bi zaštitili vitalnu komunikaciju Zagreb - Beograd, Nijemci su 
sredinom srpnja iznenada pokrenuli ofenzivu (s gotovo 10.000 boraca) 
na Papuk i Krndiju. gdje su bile jedinice Šestog slavonskog korpusa. Da 
bi izbjegao udar nadmoćnijeg neprijatelja. cijeli je sastav korpusa. osim 
jedne brigade. izbjegao u Bosnu, da bi se. nakon nekog vremena. ponovno 
vratio na Papuk. 

No. baš su tih dana srpnja jake partizanske jedinice s Kalnika. pot- 
pomognute najboljim jedinicama Šestog slavonskog korpusa zauzele 
kazneni zavod u Lepoglavi i iz njega oslobodile zatočenike. Oko 100 
političkih zatvorenika se priključilo partizanima, neki su zatvorenici 
pušteni kućama, a kriminalci su vraćeni u kaznionicu.?“ Bila je to jedna 
od prvih akcija u kojoj su partizani, na području sjeverno od Save. fron- 
talno napali i zauzeli određene lokacije (ako se ne računa noćni upad u 
Čazmu u listopadu 1942. godine). Takvih će akcija u narednim mjeseci- 
ma biti sve više. Svega koji dan kasnije partizanske jedinice, u kraju u 

kojem su Hrvati i Bošnjaci-Muslimani činili tri četvrtine stanovništva, 
zauzimaju sjevernobosanski Gradačac. Na drugom kraju NDH, u jugo- 
istočnoj Hercegovini, početkom rujna 1943, lokalne partizanske jedini- 
ce razbile su dijelove četničke Gatačke brigade i zauzele Gacko. 

Otprilike tih dana, jedinice Pete krajiške divizije zauzele su rudnik 
Kakanj i uništile postrojenja. potom uništile dijelove pruge između Sa- 
rajeva i Zenice. srušile stanične zgrade i tri mosta. Komunikacija prema 
Sarajevu bila je neko vrijeme prekinuta, a potom u velikoj opasnosti. 

Stabilnost partizanske vlasti na teritorijima koje su držali pokazuje 
se i izdavačkom djelatnošću: početkom 1943. počinje na Žumberku 
tiskanje Rodoljuba. glasila Narodnooslobodilačkog odbora Pokuplja i 
Žumberka. Nešto kasnije u travnju 1943. u Bijelim Potocima kod Kore- 
nice počinje izdavanje lista organa KPJ Naprijed, koji je izlazio u tjed- 
nom ritmu. Tada je smišljenom akcijom počelo širenje izdavačke djelat- 
nosti: u lipnju 1943. u Gorskom kotaru počinje objavljivanje Goranskog 
vjesnika, na Biokovu Slobodne Dalmacije, u Zvečevu (na Papuku) Glasa 
Slavonije. Isprva su novine bile na ciklostilu, tiskane kako su prilike 
dopuštale. Redakcija i tiskara selile su se zajedno s partizanskim jedini- 
cama. Kada je u rujnu oslobođen Split, Slobodna Dalmacija seli u grad, 
potom je od studenoga na Hvaru, pa na Visu, da bi se ujesen 1944. go- 
dine definitivno vratila u Split. 

U srpnju 1943. u Lici se pojavljuje prvi broj lista Slobodni dom, gla- 
sila HSS-a kojeg je uređivao Božidar Magovac. Početkom rujna, u selu 
Crna Lokva na Kordunu objavljen je prvi broj lista Srpska riječ, kao 
glasila Srba u NOP-u. Izdavanje lista bilo je sukladno nacionalnoj politi- 
ci ZAVNOH-a, a izdavao ga je Srpski klub vijećnika ZAVNOH-a. 

U danima kada su pokretane novine, u oslobođenom Otočcu (u Lici) 
otvorena je partizanska realna gimnazija. Bila je to druga gimnazija na 
oslobođenom teritoriju (prva je bila na Baniji). Do jeseni te. 1943. godi- 
ne. otvoreno je još pet gimnazija, a početkom 1944. godine radila su na 
oslobođenoj teritoriji 24 razreda srednjih škola (dakle, učenika starijih 
od 11 godina) s 1412 učenika. U nekim gimnazijama nije bilo razreda 
viših od četvrtoga (dakle, s učenicima starijima od 14 godina), jer su 
starija godišta bila mobilizirana. Početkom 1944, u banijskom selu Ru- 
jevcu. u gimnaziju je odnijet klavir iz nekadašnjeg glinskoga stana mini- 
stra Mirka Puka. .Đaci, od kojih ni jedan nikada ranije nije vidio klavir, 
slušali su [...] mješavinu Chopina s partizanskim pjesmama, Beethove- 
na i Liszta s Titovim kolom".?% 

Stanje na ratištu neposredno je odražavalo i promjenu odnosa prema 
zaraćenim stranama. Godina 1943. jest uistinu prijelomna po tome što 
snage NOVJ-a preuzimaju inicijativu na ratištu, ali još i više po tome što 
se stanovništvo u sve većem broju priklanja partizanskoj strani. O tome 

svjedoče izvještaji u čiju objektivnost ne bi trebalo sumnjati: primjerice, 
u ožujku 1943. njemački general Rudolf Lüters, odgovoran za izvođenje 
operacije Schwarz. procjenjivao je da Pavelićev režim ima podržava 
samo 2% stanovništva, zbog čega mjere njemačkih oružanih snaga u 
pogledu smirivanja ne mogu dovesti do trajnog uspjeha. Simpatije pra- 
voslavnog stanovništva su na strani ustanika. Hrvati i Muslimani .odbi- 
jaju crvenu vladavinu", a s izvjesnim simpatijama prema ustanicima 
izražavaju svoje protutalijansko raspoloženje.??? 

Njemački komandant Jugoistoka sredinom srpnja 1943. godine. u 
izvještaju Vrhovnoj komandi tvrdi da „situacija u Hrvatskoj postaje sva- 
kim danom sve opasnija. Ustanički pokret, usprkos svih udara njemačkih 
oružanih snaga, stalno napreduje. Izgleda isključeno da se on razbije 
raspoloživim vojnim snagama. Sve dosadašnje operacije koje su koštale 
mnogo njemačke krvi nisu imale opipljivih uspjeha". Slično je procjenji- 
vao i komandant Jugoistoka sredinom kolovoza 1943. opet u izvještaju 
Vrhovnoj komandi o vojnopolitičkoj situaciji na teritoriju NDH: „Politička 
situacija u zemlji i dalje se pogoršava. Vlasti NDH izgubile su sve prista- 
lice, čak i kod dijelova hrvatskog naroda... Hrvatska vojska otpada kao 
oslonac države...", a „njemačka vojska nije kadra sama održavati red". 
Naposljetku se tvrdi da .komunisti pod Titovim vodstvom raspolažu s 
pokretnim jedinicama u jačini od 65 do 75.000 ljudi". Zbog mnogo ra- 
zloga ovaj se izvještaj može smatrati krajnje pouzdanim. No, on najav- 
ljuje dramatične promjene koje će uslijediti do kraja godine, pri čemu će 
ključan događaj biti kapitulacija Italije u rujnu 1943. godine. 

Seljaci. barem oni čija sela nisu bila u neposrednoj ratnoj zoni, mogli su 
se mnogo bolje prilagoditi katastrofalnoj privrednoj situaciji negoli grad- 
sko stanovništvo. Naime, 1943. već većina poslodavaca svoje radnike i 
namještenike djelomično plaća u naturi (prema službeno utvrđenim cije- 
nama). a seljaci su iskorištavali, nasuprot tome. mogućnosti „slobodnog“ 
tržišta. Tijekom ratnih godina sve se više razvijao sustav naturalne raz- 
mjene između stanovnika sela i grada. Seljacima su trebali obrtnički i 
industrijski proizvodi, a stanovnicima grada — hrana. Međutim. partner 
za razmjenu sa seljacima mogao je biti samo onaj tko je proizvodio robu 
potrebnu seljacima. a takvih je u gradovima bilo relativno malo. Sol je 
bila vrlo tražena roba, jer su solane kod Tuzle uništili partizani. a uvoz iz 
Dalmacije ili iz inozemstva bio je gotovo nemoguć. uglavnom zbog tran- 
sportnih poteškoća. Podrugljivi naziv „neslani Jovane”. koji su ustaše i 
domobrani pridjenuli partizanima, dobro pogađa bit ekonomskog stanja. 
iako ni na područjima pod kontrolom vlasti NDH stanje nije bilo mnogo 
bolje - ako je uopće i bilo bolje. 

Takva ekonomska situacija poticala je inflatorna kretanja i smanjiva- 
nje vrijednosti kune. a to je samo još više otežavalo gospodarsku situa- 
ciju. 

Kako bi djelotvornije suzbili crnu trgovinu i pridobili seljaštva za pre- 
daju hrane, vlast je od proljeća 1943. nastojala organizirati djelomičnu 
razmjenu robe za robu. Tako je seoski gospodar, mogao, npr., za kilo- 
gram sušenih šljiva dobiti 50 kuna i 12 cigareta, za 300 jaja četiri kune 
po komadu i kilogram šećera.** Potkraj 1943. sustav je izmijenjen i 
postavljen na širu zakonsku osnovu. Uredbom od 26. studenoga 1943. 
utvrđeno je da seljak pri isporuci proizvoda iznad propisanih količina 
može dobiti određenu monopolsku robu i industrijske proizvode po 
maksimiranim cijenama. Da bi se dobila potrebna količina monopolske 
robe za razmjenu, vlasti su uobičajene potrošne kvote za cigarete i dru- 
gu robu snizile. Kroz provedbenu uredbu od 1. prosinca 1943. propisa- 
ni su sljedeći odnosi razmjene: s jedne strane moglo se dati a) 100 kg 
bijelih žitarica ili kukuruza, ili b) 50 kg graha ili leće, ili c) 400 kg krum- 

pira, ili d) 100 litara punomasnog mlijeka, ili e) 6 kg punomasnog sira 
ili maslaca, ili f) 5 kg masla ili g) 4 kg čiste svinjske masti, a od države 
se moglo dobiti ili a) 200 cigareta ili određena količina duhana s 
papirićima i četiri kutijice šibica (mjesečno sljedovanje šibica je u to 
vrijeme iznosila kutijicu šibica po stanovniku); b) 5 kg soli ili c) 100 ci- 
gareta, 2 kutijice šibica i 2,5 kg soli ili d) 2 kg šećera.*"! 

I partizani su, iako obodreni uspjesima u borbi, zapravo bili na rubu 
očaja: .Podmuklo se javljao jedan neprijatelj prema kojemu smo bili 
nemoćni. Bila je to glad". Dalmatinska zagora, „koja je i prije rata pozna- 
vala oskudicu i glad, sada je bila opustošena". U neko doba, kako je 
hrane bilo sve manje, lica partizana su .požutjela... stanje je postalo 
očajno“. S drugog kraja Hrvatske stiže gorko-šaljiva priča; tijekom rada 
u Inicijativnom odboru ZAVNOH-a u proljeće 1943. kod Korenice juha 
koja je bila služena .nekad je izgledala kao da je vododerinom doplivala 
niz Plješivicu, a mi je dolje dočekali u lonac".+t%2 

Stanje prehrane bilo je utoliko gore, jer se i oko nje vodio žestoki rat 
između vlasti NDH i partizana. Partizanski slogani „bitka za žetvu” i „ni 
zrna žita neprijatelju/okupatoru" nisu bili samo propagandnoga karak- 
tera, već je to bio odraz realnosti rata. Vodstvo NOP-a je dobro procjenji- 
valo da je od presudne važnosti imati i dovoljno hrane i vlastiti sustav 
opskrbe. Primjerice, u srpnju 1942. pripadnici partizanskih jedinica 
Spalili su u Požeškoj kotlini 2650 jutara žita, uništili oko 50 vršalica i 
dvostruko više kosačica. Točno dvije godine kasnije, za samo osam 
dana, na istom prostoru partizani i njihovi simpatizeri požnjeli su žito s 
preko 3500 hektara napuštene zemlje. To je značilo da su se stvarale 
zalihe hrane, organizirala skrivena skladišta.*%* U njemačkom izvještaju 
od jeseni 1943. zaključuje se: „Ustanici su planski zatvorili dovoz mesa. 
masti, povrća i voća u gradove [...) na gotovo svim prilazima Zagrebu 
seljake su zaustavljali partizani i upozoravali ih da ne voze hranu u glav- 
ni grad. U slučaju protivljenja bilo im je zaprijećeno strijeljanjem.7** 

Uništavanjem strojeva za vršenje žita, paljenjem žita, sprečavanjem 
otpreme i pozivom seljacima da bojkotiraju državne propise, u poljopri- 
vredno rodnoj 1943. godini partizani su uistinu uspjeli blokirati spre- 
manje žita pod kontrolu vlasti NDH - od 300.000 tona očekivanih žitnih 
viškova do sredine studenoga državni su organi osigurali samo 70.000 
tona. Tada se procjenjivalo da je broj onih koji nemaju dovoljno hrane u 
NDH oko 3,3 milijuna, dakle. radilo se o više od polovice stanovništva.** 
Potkraj te godine ministar šuma i ruda u vladi NDH, Josip Balen (1890- 
1963), predviđa opću gospodarsku propast koju će slijediti i opća na- 
rodna propast".*% 

Njemački su izvještaji optimistički govorili o .dobroj žetvi 1943. go- 
dine", ali se na kraju dogodilo da je, osim vojnički, za partizansku stra- 

Ustaški propagandni plakat iz 
1943. bio je grafički korcipirar 
po uzoru na nacističke plakate 
iz toga razdoblja. 


nu 1943. godina bila i godina pobjede u ekonomiji. Naime. od kraja 
1943. stanovništvu pod kontrolom vlasti NDH moglo se dijeliti samo 
6-7% (!) stvarno potrebnih živežnih namirnica. a ostalo su ljudi morali 
nabavljati na slobodnom tržištu.*“ 

Istaknuti novinar i publicist Josip Horvat. autor vjerojatno najboljih 
dnevničkih zapisa o Zagrebu za vrijeme rata. svjedoči da je u studenom 
1943. grad bio u .ekonomskom i socijalnom slomu". Zapisuje. kao veli- 
ku novost, da se .žemičke prodaju slobodno". da se njegova .mama ra- 
dovala kao dijete komadu mesa" te da je bila .ganuto sretna da je osigu- 
rana drvima — danas kapitalna stvar za siromašne ljude“. U siječnju 
1944. tržnica je bila puna svega blaga". ali uz takve cijene da je Horvat. 
koji je svakako natprosječno zarađivao. za mjesečni prihod mogao kupi- 
ti nešto više od šest pilića ili šest kilograma svinjetine.** I učenica Prve 
klasične gimnazije Gordana Stanuga (1930) svjedoči .o teškom razdo- 
blju rata i neimaštine" te opisuje: .Glavna se dnevna hrana sastojala od 
ječmene kaše i graha. U repovima se rano ujutro od 5 sati (u 5 sati je 
prestajao redarstveni sat) čekala mogućnost kupnje krumpira (dva kilo- 
grama po osobi koja je čekala u repu). Dobivala se samo određena 
količina kukuruznog kruha dnevno, na karte. Hrana za prehranu obitelji 
pretežno se nabavljala u švercu. na skrivenim mjestima, od nepoznatih 
ljudi... sjećam se jada svoje majke. kad je došavši sretna kući s 2 kilogra- 
ma šećera. kupljenog u švercu, otkrila da je šećer samo na vrhu vrećice. 
a ostalo je pšenična krupica... u nedostatku kože proizvodile su se plat- 
nene cipele s drvenim potplatom. sastavljenim od poprečnih letvica po- 
vezanih platnom. da bi sc potplat mogao savijati. Takve cipele su pri 
hodanju uzrokovale buku i odavale podrijetlo potplata."+% 

Cijene u trgovini na malo za najvažnije prehrambene namirnice 
u Zagrebu (u kunama) 


Najniže cijene 
«slobodnog tržišta 
Kolovoz | Prosinac Ožujak | Prosinac | Ožujak 
1939. 1943. 1944, 1943. 1944. 


pšenično brašno/kg | 3.25 | 126.00 | 126.00 | 320 | > 500 | 
kuhkg | 358 |. 1166 | 1166 | 60 | 100 | 
maslaokg | 2600 | 720.00 | 860.00 | 1600 | 2200 | 
o 50 | 50 | > 40 

4| 60— 

_ 150 | 


Službene maksimirance cijene 
Oznaka robe 


krumpikg | 150 | 1800 | 2100] 
5.00 


šećer u kockama/kg 


1 

119.00 | 198.00 | 800 | 1800 | 
ulje 15.00 | 118.00 | 167.50 | 1400 | 2000 | 
svinjetina/kg [16,00 | 220.00 | 480,00 | 750 | 1800 | 
gorivno drvo/kub.m. 422,50 
150.00 | 265.00 | 800 | 1500 | 
petrolejl | 700 | 18.00 | 40.00 | 400 | 700 
sapunkg | 10,00 | 80.00 | 77,50 | 700 | 8o00 | 


Nakon kolapsa opskrbe tijekom 1943. na teritorijama koje su kon- 
trolirale vlasti NDH, ona se nešto poboljšala tijekom 1944. godine.*!° 

No, poljoprivredna proizvodnja u NDH u međuvremenu je bila 
uništena, o čemu svjedoči i uvozno-izvozna statistika: NDH je 1941. 
izvozila tri puta više hrane u Reich nego što je uvozila, 1942. je izvoz iz 
NDH u Reich bio i dalje veći nego uvoz, dok je 1943. iz Reicha izvoženo 
3,7 puta više prehrambenih proizvoda (prije svega krumpira i šećera) u 
NDH nego što je odanle stizalo. 

Zahvaljujući iznimnim njemačkim naporima, eksploatacija ruda se 
povećava od početka 1943. do jeseni te godine, ali je tada došla do goto- 
vo posvemašnje stagnacije; primjerice, proizvodnja kamenog ugljena i 
manganove rudače bila je već skoro obustavljena, a nešto kasnije i mr- 
kog ugljena i lignita.*" 

Stanje je dodatno otežavala činjenica da je NDH i dalje plaćala 
troškove za stacionirane njemačke jedinice. To je postajalo sve nepod- 
nošljivije, što je početkom 1943. njemačka strana i uvažila. Stoga je 
dogovoreno da će Reich ubuduće snositi troškove koji će nastati pri 
zadržavanju njemačkih trupa u Hrvatskoj. No, i to je bio tek predah koji 
se nije gotovo ni osjetio, jer je u drugoj polovici 1943. NDH morala 

plaćati opskrbu pripadnika dobrovoljaca NDH u Wehrmachtu i SS tru- 
pama. Prema kraju rata ti su se iznosi još povećali - do srpnja 1944. 
godine NDH je trebala mjesečno plaćati 2,9 milijardi kuna, a otada je 
Reich počeo tražiti pet milijardi, dijelom i zbog inflacije, ali i zbog većih 
stvarnih potreba (gradnje koje su se predviđale na dalmatinskoj obali, 
nabava konja i nove investicije u vojne svrhe). Predstavnici vlasti NDH 
tvrdili su da će to dovesti do financijskog i gospodarskog uništenja zem- 
lje, ali Nijemci nisu htjeli popustiti.*!? 

Naposljetku, zbog svih vanjskih i unutarnjih čimbenika, privredno se 
stanje potkraj 1944. još dodatno pogoršalo - većina proizvodnih pogona 
bila je uništena, dobava repromaterijala krajnje je otežana, a manjak 
stručnih radnika bio je sve očigledniji. Zbog tih razloga potkraj godine 
nije radilo oko 80% cjelokupne industrije u NDH.“!? 

Ekonomskoj katastrofi i teškom stanjeu prehrane pridružila se epi- 
demija pjegavog tifusa koja je od ožujka 1943. zahvatila velik dio terito- 
rija NDH. Samo na slobodnom području Like, Korduna i Banije oboljelo 
je od te bolesti oko 31.000 ljudi, od kojih je oko 5.100 umrlo. Tifus je 
napao i glavninu partizanskih snaga i civile koji su se tijekom operacija 
Weiss i Schwarz povlačili prema Neretvi i Sutjesci. Partizanske su vlasti 
poduzimale različite mjere da suzbiju epidemiju; samo u Lici osnovano 
je 56 karantena, iskopano oko 780 septičkih jama, otvoreno 15 radioni- 
ca za proizvodnju kreča. Međutim, u doba pothranjenosti i gladi. u doba 
kada su higijenske prilike bile vrlo loše (jer su mnogi bili u zbjegu), a 
stanovništvo slabo educirano, rezultati su bili relativno slabi. Tek se u 
svibnju broj novih slučajeva smanjio, a u lipnju su se javljali samo 
sporadično. 


Epidemija pjegavog 
tifusa teško je 1943. 
godine pogodila mnoga 
` partizanska područja, 

= a zatim je zaustavljena 
dobro organiziranim 
raskuživanjem po 
selima i u svim vojnim 
jedinicama. Na slici: 
raskuživanje jedne 
partizanske čete, Gorski 
Ba kotar, 1944. godine. 

43. Kapitulacija Italije i njemačka protuofenziva 


Kapitulacija Italije očekivala se već od srpnja 1943, kada su se britan- 
ske i američke trupe iskrcale na Siciliju. Vodstvo NOP-a pripremalo se 
za taj trenutak. Tako je potkraj srpnja Tito preko radija „Slobodna Ju- 
goslavija" poslao pozdrave Slovencima i Hrvatima Slovenskog primorja 
i Istre, tvrdeći kako je njihova težnja da žive u jednoj obitelji s ostalim 
narodima Jugoslavije istovremeno i težnja NOVJ-a i svih jugoslaven- 
skih patriota. 

Znajući da predstoji kapitulacija, glavnina talijanskih jedinica kon- 
centrirala se na jadranskoj obali u namjeri da se vlastitim ratnim bro- 
dovljem pod punim naoružanjem prebaci u Italiju. Međutim, taj ma- 
nevar Talijana onemogućile su uglavnom jedinice NOVJ-a kojima je 
masovnu podršku pružilo cjelokupno stanovništvo. Kako nisu mogle 
odstupiti, talijanske su jedinice bile razoružane. 

Na vijest o kapitulaciji, koja se dogodila 8. rujna, partizanske su jedi- 
nice oslobodile veći dio Dalmacije sa Splitom i svim otocima, veći dio 
Istre i Primorja. Na mnogim područjima gdje nije bilo partizanskih jedi- 
nica, izbio je spontani ustanak. 

Za svega pet dana po izbijanju ustanka, dakle od 8. do 13. rujna, 
čitava je Istra, osim Pule, oslobođena od fašističke vlasti. Nasuprot 
uobičajeno prisutnom mišljenju o dobro pripremljenom i organizira- 
nom ustanku, novija istraživanja pokazuju kako vodstvo NOP-a niti je 
znalo niti je moglo usmjeravati tadašnji antifašistički bunt, pa su ga lo- 
kalni rukovodioci, i sami iznenađeni silinom narodnog pokreta, nasto- 
jali kanalizžirati i organizirati, te postaviti novu vlast na zdravim političkim 
i vojnim temeljima. Bilo je razoružano oko 8600 talijanskih vojnika te 
više tisuća karabinjera, policajaca i fašista. U situaciji improvizacije i 
spontanosti, kad je sve ovisilo o pojedincima na terenu, događale su se 
i odmazde „nad fašistima ili onima koje je pučanstvo takvima držalo, 
zbog čega su stradali i nevini ljudi samo zbog toga što su bili imućniji ili 
ugledniji, ili odnarođeni Hrvati koji su se javno isticali kao Talijani".*'* 

Ivo Lola Ribar, delegat CK KPJ, zatekao se tih dana u Splitu te je Titu 
napisao da je „splitski ustanak nešto što se bitno razlikuje od svega do 

sada. U ovom slučaju mi smo grad dobili u prvom redu akcijom iznutra, 
a tek u drugom, djelovanjem naših jedinica izvana. Narodne mase poka- 
zuju nevjerojatan primjer jedinstva, discipline i inicijative i samo to 
objašnjava rezultate koje smo uspjeli postići". 

Tako su u neprijateljskim rukama ostali samo Zadar i Pula, kao i 
Rijeka, u kojoj su partizani oklijevali preuzeti vlast bojeći se da su isuviše 
slabi u slučaju njemačkoga protunapada. 

Bez obzira na sve zablude i greške NOV-a i partizanskih vlasti, nema 
sumnje da je kapitulacija Italije 8. rujna 1943. bila jedan od presudnih 
događaja u četverogodišnjem ratovanju: partizani su razoružali mnoge 
talijanske jedinice i došli do velike količine oružja, municije, hrane i opre- 
me, čime se stvaraju uvjeti za prve masovne mobilizacije na oslobođenim 
područjima. Osim što su bitno smanjile inferiornost u oružju, partizan- 
ske jedinice definitivno stječu brojčanu nadmoć. Otada pa do kraja rata 
partizani imaju inicijativu. Doduše, vojska NDH održava garnizone i vlast 
u većini većih hrvatskih gradova, ali sada samo uz neposrednu pomoć 
njemačkih vojnih jedinica. Naime, partizani nisu nadmoćni samo u kraje- 
vima gdje je nestalo talijanske okupacijske vlasti, već kontroliraju i velike 
dijelove središnje Hrvatske, kao i Žumberak te dijelove Pokuplja nado- 
mak Zagreba te manje teritorije u sjevernoj Hrvatskoj. 

Potkraj kolovoza formiran je Okružni NOO za Istru. Na sjednici 
održanoj u Pazinu 13. rujna 1943. Okružni NOO donosi povijesnu odlu- 
ku o priključenju Istre matici zemlji ,i proglašuje ujedinjenje s ostalom 
našom hrvatskom braćom". Na kraju proglasa kliče se hrvatskoj Istri. 
ZAVNOH-u, Crvenoj i savezničkim armijama.*'* Sedam dana kasnije 
ZAVNOH je proglasio sve dotadašnje ugovore s Italijom ništetnima te 
obznanio odluku o priključenju Istre i svih anektiranih i okupiranih 
područja (Rijeka, Zadar, Lastovo, Cres, Lošinj i drugo) Hrvatskoj, .a 
preko nje novoj demokratskoj bratskoj zajednici naroda Jugoslavije". 
Te je odluke potvrdio i Istarski sabor na svom zasjedanju 26. rujna u 
Pazinu. 

Nakon kapitulacije Italije Hitler je na području južne Slovenije, Hr- 
vatskog primorja, Istre i Furlanije formirao operativnu zonu ,Jadran- 
sko primorje" (Operationszone ,Adriatisches Kistenland") koja je ima- 
la šest pokrajina (između ostalih i Riječku, Pulsku i Tršćansku). Naime, 
Nijemci su se bojali da bi se Britanci i Amerikanci mogli iskrcati na 
istočnu obalu Jadrana te su bili prisiljeni s drugih fronti odvojiti sedam 
operativnih divizija koje su, uz pomoć vojske NDH, od rujna 1943, pa 
sve do početka 1944. potiskivale partizane s netom oslobođenih terito- 
rija. 

U jedinice NOVJ-a i POJ-a stupilo je po kapitulaciji Italije oko 
12.000 uglavnom vrlo mladih Istrana. Iako je Glavni štab Hrvatske 

uputio u Istru grupu vojnih rukovodilaca koji su formirali Operativni 
štab za Istru, velika većina zapovjednika bila je neiskusna i nesposob- 
na. Ti su zapovjednici vjerovali da se na brzinu okupljeni i slabo 
naoružani istarski partizani mogu suprotstaviti moćnijem njemačkom 
neprijatelju. Jedinice generala Erwina Rommela, prekaljene u borba- 
ma na afričkom ratištu, lako su probile linije obrane. Ubijeno je oko 
2000 partizana, Nijemci su za osvetu ubijali civile, sela su popaljena. a 
gradovi porušeni. Neke partizanske brigade su, nakon velikih gubita- 
ka, bile razbijene i rasformirane, da bi tek u proljeće/ljeto 1944. bile 
ponovno formirane. 

U borbama za Sušak Treća primorsko-goranska brigada, usprkos 
tome što je imala i artiljerijsku podršku (bateriju haubica), pretrpjela je 
goleme gubitke: preko polovine boraca, od ukupno 2000, izbačeno je iz 
stroja. Bio je to najteži poraz neke od jedinica Trinaeste primorsko-go- 
ranske divizije u ratu uopće. 

Njemačkim jedinicama, među kojima je bila i elitna SS divizija .Prinz 
Eugen”, u napredovanju prema Splitu partizani su pružili jak otpor. Me- 
đutim, već su 27. rujna Nijemci ušli u grad. Tito je, želeći obodriti svoje 
vojnike. radiostanici „Slobodna Jugoslavija" poslao izvještaj u kojem 
ističe da su Nijemcima u tim operacijama „nanijeti teški gubici u ljud- 
stvu i tehnici", ali je istina bila bitno drugačija: njemački su gubici bili 
relativno mali. 

Poput ZAVNOH-a, slične odluke o priključenju teritorija koji je anek- 
tirala Italija obznanio je i sam Ante Pavelić. Poništio je Rimske ugovore 
i zaključio kako oni i nisu bili pravovaljani, pošto talijanska strana nije 
izvršila nijednu obvezu predviđenu ugovorima. Međutim, na većini biv- 
ših talijanskih teritorija NDH je uspostavila vlast tek uz pomoć njemačke 
vojske ili ju uopće nije uspostavila. 

Ulazak njemačke vojske u Split značio je, barem u načelu, i usposta- 
vu vlasti NDH u Splitu. To se u Zagrebu naveliko slavilo - gimnazijalci 
su morali gledati propagandne filmove, poput onoga pod naslovom .Ja- 
dran je naš", a povjesničar i političar Rudolf Horvat (1873-1947) održao 
je u Društvu Zagrebčana predavanje pod naslovom „Borba Hrvata za 
Dalmaciju", ističući „da je naša Dalmacija opet vraćena Hrvatskom na- 
rodu, kamo jedino neprieporno spada".*!? 

Realnost je, pak, bila kudikamo drugačija: novouspostavljena se vlast 
suočila s krajnjim nepovjerenjem lokalnog stanovništva. Obavještajna 
služba Ravnateljstva za oslobođene krajeve izvještava iz Splita u stude- 
nom 1943. godine: „Zbog iznimnih prilika u Dalmaciji je sada nepogod- 
no tlo za direktno razvijanje ustaškog pokreta. Nažalost neprijateljska 
promičba uspjela je politički zatrovati ogromnu većinu pučanstva i pro- 
buditi u njemu mržnju protiv ustaštva i ustaškog pokreta."*!7 

Njemački vojnici skidaju trobojnicu s Marjana nakon zauzimanja Splita krajem rujna 1943. godine. 


Ne samo zbog neprijateljstva lokalnog stanovništva. već i stoga što su 
u gradu Nijemci de facto preuzeli vlast. vlast NDH u Splitu zapravo ni- 
kada nije zaživjela. Nijemci su provodili represalije i deportirali Židove. 
ali ne u neki od logora NDH. već na Banjicu (u Beogradu). U sljedećih 
nekoliko tjedana uspjeli su ovladati cijelom obalom, kao i svim otocima, 
osim Visom i Lastovom. 

U to je vrijeme svima onima koji su znali misliti (živjeli na teritoriju pod 
kontrolom bilo vlasti NDH, bilo partizana) postojalo je jasno da sile Oso- 
vine više ne mogu dobiti rat te da oni koji su na toj strani trebaju razmišljati 
o tome kako dalje. O toj evoluciji razrnišljanja svjedoči i pobuna garnizona 
u francuskom gradiću Villefrancheu-de-Roucrogneu, sastavljenog od oko 
700 dobrovoljaca i nasilno unovačenih vojnika iz NDH, pretežno Musli- 
mana-Bošnjaka, ali i Hrvata. Poslije žestokih borbi pobuna je ugušena. 
Dio pobunjenika je poginuo, dio zarobljen, suđen i strijeljan (oko njih 
150), dio poslan u njemačke koncentracijske logore (oko 300), a dio njih. 
rekli smo, pobjegao i priključio se francuskom Pokretu otpora.*!> 

Nakon kapitulacije Italije u partizanske jedinice dolazi je vrlo velik broj 
Hrvata iz obalnih krajeva, ali i iz drugih dijelova Hrvatske. Naprimjer. u 
rujnu 1943. je, prilikom osnivanja u šumi Garić u Moslavačkoj gori, Dru- 

ga moslavačka brigada imala oko 700 boraca, da bi broj do kraja godine 
brojčano narastao na 1137 boraca.*'? U listopadu se samo iz krapinskog 
kotara priključilo partizanima 239, a iz zlatarskog 196 novih boraca. 

Od jeseni 1943. oslobodilačka borba u Hrvatskoj uglavnom bilježi 
samo uspjehe. Broj pripadnika partizanskih jedinica stalno raste: od 
7000 godine 1941. i 25.000 godine 1942. do 100.000 potkraj 1943. i 
150.000 godinu dana kasnije. Do kraja rata taj je broj sustavnom mobi- 
lizacijom još više porastao. Na drugoj je strani, regularna vojska NDH, 
domobrani, imala potkraj 1943. najviše vojnika - 130.000, da bi ih na- 
kon godinu dana bilo otprilike upola manje; elitnih dobrovoljačkih jedi- 
nica ustaša bilo je najviše potkraj 1944. godine — oko 76.000 (pri čemu 
su uključeni i Hrvati iz BiH, a bilo je i dosta Muslimana). Nasuprot tome, 
spomenuta partizanska statistika uključuje samo borce iz Hrvatske. 

U proljeće i ljeto 1943. i politika HSS-a definitivno se približava par- 
tizanima, odnosno pojedinci i skupine HSS-ovaca sve više izražavaju 
lojalnost partizanskoj strani.*** Posljednje kontakte istaknutih pripad- 
nika HSS-a (August Košutić i Josip Torbar) s vlastima NDH o eventual- 
noj koalicijskoj ili nadstranačkoj vladi prekinuo je sam HSS u rujnu 
1943. godine. Mjesec dana kasnije članovi Izvršnog odbora HSS-a, oku- 
pljeni na slobodnom teritoriju, izrazili su podršku partizanima. U trav- 
nju 1944. konstituira se Izvršni odbor HSS-a za oslobođena područja. 
Međutim, većina vodećih ljudi u HSS-u još je uvijek — zapravo sve do 
kraja rata - oklijevala i spekulirala. 

Na valu optimizma nakon kapitulacije Italije održava se od 12. do 14. 
listopada Drugo zasjedanje ZAVNOH-a u Plaškom. Tijek zasjedanja i 
odluke koje su donesene odražavaju sazrijevanje i jačanje organizacije 
.narodne" vlasti, ali i NOP-a u Hrvatskoj u cjelini. Prema pravilniku koji 
je tada izglasan Plenum ZAVNOH-a trebao je birati Izvršni odbor u ko- 
jem su bili predsjednik, tri potpredsjednika i deset članova. Izvršni od- 
bor kolektivno upravlja svim poslovima preko Tajništva (tajnika i peto- 
rice članova ZAVNOH-a). Osnovani su i Sudsko-upravni, Gospodarski. 
Prometni, Socijalni, Propagandni i Prosvjetni odbor kojim rukovodi po 
jedan član Izvršnog odbora. Već u studenom Prosvjetni odbor izrađuje 
novi nastavni program za osnovne škole, .jer NOP nije mogao prihvatiti 
stari program". Tvrdilo se da na područjima pod kontrolom NOP-a ima 
500 škola koje pohađa oko 15.000 djece. Do kraja godine je i Zdravstve- 
ni odjel imao 10 pokretnih zdravstvenih ekipa čiji je glavni zadatak bio 
suzbijanje epidemija, podizanje zdravstvene zaštite i svijesti o higijeni, 
organiziranje raskužnih stanica. Neke od tih ekipa imale su čak i Po- 
kretni bakteriološki laboratorij. Ekonomski odjel je organizirao Stanice 
poljoprivrednog oruđa i strojeva, najviše u Slavoniji, gdje je tijekom 
1944. radilo njih pet.**' 

44. Jesen 1943 - proljeće 1944. godine: jačanje NOV-a 
i uspostavljanje nove vlasti 


Na hrvatskom prostoru brzina jačanja NOP-a bila je u rujnu i listopadu 
1943. takva da su nužni bili novi organizacijski oblici. Naime, već u pr- 
voj polovini listopada formirane su Devetnaesta (dalmatinska) divizija 
(sastavljena od Pete, Šeste i Sedme dalmatinske brigade) te Dvadesetšesta 
(dalmatinska) divizija (sastavljena od Jedanaeste, Dvanaeste i Trinaeste 
dalmatinske brigade). Obnovljena je Deveta dalmatinska divizija. 

Još u svibnju formiran je Prvi slavonski korpus (Šesti korpus NOVJ, 
odnosno kasnije Drugi hrvatski korpus). U listopadu formiran je Osmi 
korpus u koji su ušli i Dvadesetšesta divizija i neke druge dalmatinske 
jedinice. 

Početkom 1944. godine formiran je i Deseti korpus (zagrebački kor- 
pus) koji je do kraja rata imao značajnu ulogu u borbama u sjeveroza- 
padnoj Hrvatskoj. Brigade .Matija Gubec". „Braća Radić", .Mihovil 
Pavlek Miškina" nazvane su prema nekomunističkim ličnostima iz hr- 
vatske povijesti, što pokazuje nastojanje vodstva NOP-a da u borbu 
privuče što više Hrvata. 

Situacija na terenu dodatno je pridonosila jačanju partizanske stra- 
ne. Hrvati su se od jeseni 1943. masovno priključivali partizanskim je- 
dinicama. Pogotovo je to bio slučaj u Dalmaciji, gdje se počela provoditi 
i mobilizacija u kojoj je bilo i elemenata prisile. 

Josip Broz Tito je u proljeće 1944. godine tvrdio kako NOV u svom 
sastavu ima 44% Srba, 30% Hrvata, 10% Slovenaca, 4% Crnogoraca i 
2,5% Muslimana, dok je ostatak pripadao drugim narodnostima.*?? 
Očigledno su Hrvati u relativnim omjerima nadjačali Srbe, jer su se uje- 
sen 1943. masovno priključivali NOP-u. Tako je jačanje NOP-a na pod- 
ručju NDH, uz istovremeni relativan mir na području Srbije, dovelo do 
toga da partizanski pokret u očima britanskih diplomata u jednom tre- 
nutku bude percipiran kao .hrvatski", a četnici kao .srpski". 

Ujesen 1943, u vrijeme kada je glavnina njemačkih snaga bila anga- 
žirana na osvajanju jadranske obale i otoka, kako bi spriječili savezničko 
iskrcavanje, u drugim su dijelovima NDH jedinice NOVJ-a posve preuzi- 
male inicijativu i već se toliko osnažile da su u frontalnim napadima 


323 


Hrvatska 1918-2008. 


Šumovito područje 
Papuka i njegovih 
obronaka bilo je središte 
partizanskog teritorija 

u Slavoniji. Na slici: 
doprema kruha za 
jednu od jedinica 

VI. (slavonskog) 

korpusa NOV-a 
Hrvatske, 1944. godine. 


zauzimale i veće gradove: potkraj rujna oslobođene su Varaždinske To- 
plice. početkom listopada čak i Tuzla. Mjesec dana kasnije zakratko 
je zauzeta i Virovitica, a potom i Koprivnica, važno željezničko čvorište, 
koje su oslobodilačke snage držale puna tri mjeseca. 

Partizani djeluju i na širem zagrebačkom području. Još u svibnju 
pojedine manje jedinice dolaze do Horvata, Odre, Lekenika i Sv. Klare, 
dakle. u sela pred samim Zagrebom (a danas su ta naselja uglavnom dio 
grada). gdje razoružavaju domobranske posade duž željezničkih pru- 
ga.*"* U prosincu 1943. partizani se čak odvažili na noćne napade na 
zagrebački aerodrom Borongaj/Sopnica te na aerodrom Kurilovec kod 
Velike Gorice. 

Da bi suzbili partizanske ofenzive i osvajanja, vlasti NDH su samo još 
više pooštrili teror: od 1. prosinca 1943. odmazde nad taocima počinju 
se vršiti javno. i to vješanjem u najbližoj okolici grada; prva tri taoca 
obješena su toga dana na cesti između Stenjevca i Podsuseda. Nekoliko 
dana kasnije na stupove u zagrebačkoj Dubravi „javno je obješena" sku- 
pina od 16 talaca, među njima i profesor I. muške realne gimnazije i 
asistent na katedri za fiziku na Sveučilištu te predsjednik ilegalnog NOO 
grada Zagreba Bogdan Ogrizović (1911). 

Osvajanja Nijemaca u Dalmaciji potakla su izbjeglički val tamošnjeg 
stanovništva koje nije željelo dočekati njemačko-ustašku vlast iz straha 
od represalija (primjerice, Splićani su masovno bježali prema srednjo- 
dalmatinskim otocima). Dodatan razlog za odlazak u zbjeg bila je dra- 
matična nestašica hrane — mnogi su bili na rubu gladi. Vrhovni štab 
NOV-a i POJ-a i Saveznička komanda za Sredozemlje dogovorili su da se 
stanovništvo evakuira. Za njihov smještaj određen je El-Shatt (na 

istočnoj obali Sueskog kanala. preko puta grada Sueza). U siječnju 1944. 
krenula je prva skupina izbjeglica. iz domova ili mjesta u koja su odra- 
nije izbjegli stigli su do Visa. pa preko Barija pješice i/ili kamionima do 
Taranta. gdje su se ukrcali na brod - putem su mnogi .umirali"“. a izbje- 
glice .nisu imali vremena ni da se oproste od njih".+* Konačno odredište 
izbjeglica bila je i za njih same tajna. Saveznici su se obvezali da će zbje- 
gu osigurati materijalnu. zdravstvenu i drugu pomoć (novac je stizao i iz 
iseljeničkih organizacija iz SAD-a i Australije). dočim su izbjeglicama 
jamčili neovisnost u pogledu unutarnje organizacije i samouprave. U 
sljedećih nekoliko mjeseci na područje El-Shatta te El-Qatadbe i Tulum- 
bata stiglo je ukupno oko 28.000 ljudi, od toga preko 12.000 djece do 
16 godina starosti. Među odraslima 60% su bile žene. među muškarcima 
gotovo da nije bilo onih sposobnih za borbu. Na pijesku i u surovoj kli- 
mi. organiziran je život — .organi narodne vlasti grčevito su se borili da 
normaliziraju život u logorima": otvorene su krojačke, obućarske. sto- 
larske. limarske. kovačke i dr. radionice, proizvodnja sapuna i cigle. Na 
pijesku su podignuti vrtovi s povrćem i njive s kukuruzom. Neki su se 
izbjeglice bavili ribarenjem u obližnjem Sueskom zaljevu. Osobita je 
pažnja poklonjeno školovanju: osnovne škole polazilo je gotovo 6000. a 
srednje 1190 učenika. Tečajeve za opismenjavanje pohađalo je skoro 
2000 osoba. Osnovano je čak i „naše pionirsko kazalište“ koje su _po- 
znavali svi saveznički logori. a pomalo i Suez, Kairo. Aleksandrija“. 

Iako su izvještaji iz El Shatta bili uglavnom optimistični, stvarnost je 
bila umnogome drugačija: zbog teške pustinjske klime, zbog prethodne 
duge pothranjenosti i gladi. mnogi su umrli tijekom putovanja do El 
Shatta. a mnogi su umrli u izbjeglištvu. Osobito su na udaru bila djeca. 
pa je .poneka majka izgubila ovdje svu svoju djecu". Povratak izbjeglica 
počeo je u veljači 1945. godine. Najviše izbjeglica počelo se vraćati od 
travnja, a posljednje izbjeglice stigle su kući tek u ožujku sljedeće. 1946. 
godine.*** 

Osim odlaska u El Shatt, tijekom 1944. godine mnogi su ranjenici i bo- 
lesnici te djeca iz partizanskih dječjih domova bili prebacivani u Italiju. 

Potkraj studenoga 1943. godine, na Drugom zasjedanju u Jajcu, u 
nazočnosti 142 od ukupno 268 odabranih delegata. AVNOJ je konstitu- 
iran kao vrhovno zakonodavno i izvršno predstavničko tijelo naroda 
Jugoslavije. Slijedom toga donijet je niz ključnih odluka ustavnoga i 
političkoga karaktera. AVNOJ je potvrdio pripadnost partizanskog po- 
kreta antifašističkoj koaliciji i naglasio odlučnost da se bori protiv na- 
cizma i fašizma do konačne pobjede. Odlučeno je da Jugoslavija bude 
federativna republika sa šest federalnih jedinica. Njima su načelno 
određene i granice. AVNOJ je za svoj izvršni organ imenovao Nacionalni 
komitet oslobođenja Jugoslavije (NKOJ) s ovlaštenjima privremene vla- 
de. Izbjegličkoj kraljevskoj vladi u Londonu oduzeto je pravo da pred- 
stavlja zemlju. a kralju Petru II zabranjen je povratak; o sudbini monar- 
hije odlučivat će se na općim izborima (ili referendumu) poslije rata. 

Tijekom 1943. na hrvatskoj političkoj sceni sve se više afirmira An- 
drija Hebrang. Njegov životni put vrlo je osebujan: godine 1929. osuđen 
je na 12 godina i 2 mjeseca zatvora.**“ Kada je početkom 1941. izašao iz 
zatvora. Tito, kojem je prije odlaska u zatvor bio nadređeni.* već je tri 
godine bio prvi čovjek Partije. a Hebrang se tek uspinjao na partijskoj 
ljestvici: ubrzo je izabran za člana CK KP Hrvatske, potom za voditelja 
Vojnog komiteta KPH. a već u lipnju 1941. i za člana Operativnog ruko- 
vodstva KPH. Kada je izbio ustanak, Hebrang ostaje u Zagrebu. ali je 
njegovo obitavalište provaljeno (bio je kod špijuna NKVD-a Srebrnjaka. 
koji je bio uhapšen i ubijen) te je uhapšen u veljači 1942. godine. Prili- 
kom hapšenja. hrabro je pružio otpor i bio ranjen te se dugo oporavljao 
u zatvorskoj bolnici. Kasnije je deportiran u Staru Gradišku. odakle je 
u rujnu 1942. izvučen u prvoj većoj partizansko-ustaškoj razmjeni 
zatočenika. Već potkraj iste godine. 1942. izabran je za političkog sekre- 
tara Centralnog komiteta KPH. pa prema tome postaje i najutjecajnija 
ličnost u hrvatskom antifašističkom pokretu. No, Hebrang se već od 
1943, a sve više od početka 1944. godine uzastopno sukobljavao s višim 
tijelima. pa i s Titom osobno. CK KPJ je u ožujku kritički procjenjivao 
organizacijske nedostatke u KPH. odbacivao Hebrangove prigovore da 

su depeše iz CK KPJ .preoštre". Mnogo je važnije bilo da je Hebrang, 
kako su tvrdili njegovi protivnici, premalo naglašavao „jugoslavenstvo“. 
Naprimjer, u travnju 1944. prigovoreno mu je kako je dopustio da se u 
jednom listu pojavi parola .Živjela slobodna i ujedinjena Hrvatska u 
bratskoj federativnoj zajednici sa slobodnom Srbijom i slobodnom Slo- 
venijom". Tito je ocijenio da bi nastavak takve politike mogao „imati 
katastrofalne posljedice". Potom je u rujnu 1944. godine Hebrang pred- 
lagao nastavu vjeronauka u školama i organizirao samostalnu hrvatsku 
telegrafsku agenciju (Telegrafska agencija Hrvatska — TAH), što je Tito 
ocijenio .kliženjem u separatizam'".*“* Već je tada Tito naložio Kardelju 
da otputuje u Hrvatsku, otkuda je Kardelj poslao po Hebranga nepovo- 
ljan izvještaj. Ubrzo je odlukom Kardelja, Đilasa i Bakarića Hebrang 
smijenjen. Kako to obično biva. u javnost je morala otići vrlo suzdržana 
informacija - naime, da je Hebrang .premješten na novu dužnost“. He- 
brang je u Beogradu postao vodeći čovjek za privredu u NKOJ-u i u CK 
KPJ. ali je to u državno-partijskoj nomenklaturi bilo svojevrsno nazado- 
vanje. Sukob Hebranga s Titom nastavio se i u novoj sredini.+? 

Hebranga je na mjestu sekretara CK KPH u listopadu 1944. zamije- 
nio Vladimir Bakarić. Bakarić je bio jedan od organizatora ustanka, više 
od dvije godine obnašao je dužnost komesara Glavnog štaba Hrvatske. 
bio je vijećnik ZAVNOH-a i AVNOJ-a, član NKOJ-a. Dolaskom na položaj 
sekretara CK KPH Bakarić praktički postaje prvi čovjek u vlasti u Hrvat- 
skoj, da bi svoj položaj učvrstio dugogodišnjim predsjedništvom hrvat- 
ske Vlade (1945-1953) i tako će ostati do smrti. Kao Titov bliski surad- 
nik bio je u sljedećim godinama i desetljećima na različitim dužnostima 
(predsjednik Sabora, član Predsjedništva CK SKJ, član Predsjedništva 
SFRJ, itd.) i na taj način glavni provoditelj Titove politike u Hrvatskoj. 
Hladno se distancirao od svih .zastranjivanja", autoritativno se postavlja- 
jući u svakoj situaciji. 

Slijedom odluka Drugog zasjedanja AVNOJ-a iz studenoga 1943. koje 
su nalagale organiziranje vrhovne vlasti u pojedinim federalnim jedini- 
cama, konstituirala se i vrhovna vlast u dijelu Hrvatske pod kontrolom 
NOV-a. Događalo se to postupno, već prema tome, kada su prilike i rat- 
ne operacije to dopuštale. Stoga se na Trećem zasjedanju u Topuskom, 
8. i 9. svibnja 1944. godine, ZAVNOH proglasio vrhovnim zakonodav- 
nim i izvršnim narodnim predstavničkim tijelom i najvišim organom 
državne vlasti demokratske Hrvatske. Bio je to početak stvaranja nove 
federalne Hrvatske u .drugoj" ili .socijalističkoj" Jugoslaviji, ali i temelj 
samostalne Hrvatske, stvorene 1991. godine. 

Na zasjedanju je obrazovano i Predsjedništvo ZAVNOH-a, sastavljeno 
od predsjednika, tri potpredsjednika, tajnika, dva zamjenika i najmanje 
25 članova. Određeno je da Predsjedništvo obnaša vlast između dva za- 

Jedan od uspješnih vidova 
partizanske propagande 
bili su nastupi kazališta, 
muzičkih sastava i drugih 
improviziranih ku!turno- 
-prosvjetnih grupa po 
selima i gradovima 
oslobođenih područja. 
Na slici: partizanski 
glazbeni ansamb! u 
Moslavini 1944. godine. 


sjedanja ZAVNOH-a. Na zasjedanju je osnovan i treći organ. Narodna 
vlada Hrvatske. ali je njezino stvarno formiranje odgođeno te je njezine 
funkcije preuzeo ZAVNOH.*+*! 

Zasjedanje ZAVNOH-a bilo je tek prvo u nizu događanja u Topuskom. 
Desetak dana kasnije. dakle u drugoj polovici svibnja 1944, održana je 
osnivačka konferencija Jedinstvene narodnooslobodilačke fronte. a u 
lipnju Prvi kongres kulturnih radnika Hrvatske na kojem sudjeluje oko 
200 književnika. novinara. likovnih umjetnika, glazbenika, profesional- 
nih glumaca - pristaša NOB-a.** Simbolički su ova događanja trebala 
potvrditi podršku koju je NOP imao u političkom i društvenom životu u 
Hrvatskoj. 

Na spomenutom Kongresu kulturnih radnika u Topuskom učvršćena 
je pozicija NOP-a u redovima inteligencije; po sastavu toga skupa bilo je 
jasno da režim u Zagrebu uživa podršku tek jednog manjeg dijela kul- 
turnih radnika te da su se mnogi značajni djelatnici ili već pridružili 
NOPu. ili su bili njegovi suradnici ili tek simpatizeri. Usprkos teškim 
prilikama. mnogi su stvaraoci bili aktivni i tijekom rata - tako su, pri- 
mjerice, mladi Zlatko Prica (1916-2003) i Edo Murtić (1921-2005) obja- 
vili grafičku mapu na temu Kovačićeve Jame. 

Topusko, gradić svega šezdesetak kilometara udaljen od Zagreba. 
kao mjesto održavanja zasjedanja ZAVNOH-a pokazatelj je koliko je 
antifašistički pokret u proljeće 1944. bio jak. Randolph Churchill (1911- 
1968). sin britanskog premijera, tada šef britanske misije, pisao je u 
izvještaju svom ocu: .Ako želiš pronaći miran kutak u Evropi, dođi u 
Topusko." 


328 


Tragedija Drugoga svjetskog rata (1941-1945) 


Na temelju dogawpora sa Glavnim štabom Hrvatske savezničko je zra- 
koplovstvo još od studenoga 1943. bombardiralo jedinice NDH i Reicha 
u Hrvatskom primorju. U veljači 1944. počela su bombardiranja grado- 
va koji su bili pod kontrolom Nijemaca i vlasti NDH. pa je tada napadnut 
i Zagreb i neki drugi gradovi u sjevernijim dijelovima NDH. Saveznici su 
primjenjivali taktiku .prostornog bombardiranja“. upotreba tzv. tepih 
bombi. koja je ujedno imala svojstva i moral bombinga. Taktika je dala 
neposredne učinke: u gradovima koji su bili potencijalne mete savez- 
ničkog zrakoplovstva definitivno se promijenio način života. Strah je bio 
dominantna reakcija. ali i svijest da će Nijemci i njihovi saveznici prije 
ili kasnije doživjeti slom bila je među ljudima sve prisutnija. Meta 
savezničkih zračnih napada bile su komunikacije i važna industrijska 
postrojenja. U Zagrebu su bombardirani kolodvori i aerodrom na Bo- 
rongaju. No, kako je preciznost bombardiranja bila slaba. čitav je grad 
bio u opasnosti. Vlasti su nalagale da sve zgrade imaju .skloništa protiv 
napadaja iz uzduha". Školama je upućivana okružnica o postupku sa 
staklima u slučaju zračnih napada - .na školama sva unutarnja prozor- 
ska stakla s okvirom” valjalo je skinuti i smjestiti na sigurnije mjesto. da 
se sačuvaju i onda upotriebe, ako kod napadaja stradaju vanjska pro- 
zorska". Ako nije bilo moguće skinuti stakla, onda .se imaju svi prozori 
na znak uzbune otvoriti. U toplije vrieme preporuča se sva stakla spre- 
miti na sigurnije mjesto”.*® Zbog straha od bombardiranja u travnju je 
nastava prekinuta i nije se više održavala. Učenici su bili pozivani da 
polažu ispite. a rok za njihovo prijavljivanje i izlazak na njih bio je pro- 
duljivan.*** Međutim, žrtve su bile goleme. Zagreb je do kraja rata bom- 
bardiran 21 put, pri čemu su poginule 554 osobe, od toga samo 38 
vojnika. Najviše je smrtno stradalih bilo u Slavonskom i Bosanskom 
Brodu (1141). Ukupno su u bombardiranjima tijekom rata poginule u 
Hrvatskoj 5058, a u BiH 2553 osobe.+? 

Da bi osvojili vlast poslije rata, partizanima su bili potrebni novi vojni 
uspjesi i priznanje triju vodećih savezničkih sila (SAD-a, Velike Britanije 
i SSSR-a) da su međunarodni pravni subjekt i da legitimno mogu formi- 
rati vlast. Te su sile. pak, održavale kontakte i diplomatske odnose s 
jugoslavenskom izbjegličkom vladom u Londonu koja je sve do proljeća 
1944. godine bezrezervno podržavala četnike i Dražu Mihailovića (iako 
je među nekim ljudima u vladi i u vladi bliskim krugovima već i prije 
bilo jakih sumnji. kolebanja. pa i opozicije takvu stavu - primjerice. kod 
Save Kosanovića. Rudolfa Bićanića, Stanoja Simića i drugih).*** 

U prvoj fazi rata relativno je malo vijesti s jugoslavenskog ratišta sti- 
zalo u London i druge svjetske centre. Iako su one često bile proturječno 
tumačene (brkalo se četnike i partizane), i Moskva i London prilično su 
točno već od jeseni 1941. znali što se zbiva u Jugoslaviji. Dakle, imali su 
informacije o četničkoj pasivnosti i kolaboraciji s Talijanima te o daleko 
uspješnijoj borbi partizana. Međutim, u britanskom je establišmentu 
takve podatke imao ograničen broj ljudi, a političke simpatije britanske 
vlade i dalje su bile na strani monarhističkih, antikomunističkih četni- 
ka. Premijera Churchilla stanje u Jugoslaviji nije mnogo zanimalo dok 
su bojišta bila daleko od jugoistočne Europe. Odnos njegove vlade i nje- 
ga osobno prema NOV-u počeo se mijenjati u kasnu jesen 1942. godine. 
otkada se nazirala pobjeda u sjevernoj Africi i počeo planirati napad na 
Italiju, pa balkansko krilo jedinstvene europske ratne fronte postaje 
važno. Istovremeno, NOV vidno jača, postaje snaga s kojom vrijedi 
računati (primjerice, uspostava i održavanje „Bihaćke republike“ ujesen 
1942). Britanski vojni planeri i dio obavještajaca zagovaraju uspostav- 
ljanje veza s partizanima. Početkom 1943. Britanci su od izbjegličke 
vlade u Londonu zatražili da se četnici prestanu boriti protiv partizana 
i da se udruže u borbi protiv Nijemaca i njihovih saveznika. Do vidljivije 
promjene u praktičnoj politici Velike Britanije dolazi u ožujku 1943. 
godine, što se podudarilo s četničkim slomom na Neretvi. Glavni zago- 
vornik nove strategije bio je sam premijer Winston Churchill, ali su neki 
obavještajci i političari mislili drugačije: naime, smatrali su da zapadna 

politika (a Churchillje bio konzervativac) u načelu ne bi smjela podržavati 
komuniste. a zanemarivati ideološki bliske pokrete, koje je predstavljao 
Mihailović. 

Mihailovićeva izjava (dana u veljači 1943. šefu britanske misije pu- 
kovniku Baileyu) da su glavni četnički neprijatelji komunisti. Muslimani 
i Hrvati. a prijatelji Talijani, Churchillu je jasno ukazivala da ne može 
očekivati da će četnici radikalno promijeniti politiku i početi se boriti 
protiv Talijana. Za britanskoga premijera nije bilo nikakve dvojbe da je 
četnički bokret vojno i politički slab. jednostrano nacionalno orijentiran 
i da monarhija, kao de facto srpska institucija, ne može više biti integra- 
tivni faktor na jugoslavenskom prostoru. U krugovima Foreign Officea 
pojavila se teza da bi rijeka Drina trebala biti razdjelnica utjecaja — 
istočno od nje. dakle. u Srbiji. bila bi zona utjecaja četnika, a zapadno. 
dakle. BiH. Hrvatska i Slovenija, bile bi u vlasti partizana. No, Churchill 
je odbacio ideju o podjeli Jugoslavije te je u okviru politike .dvostrukog 
kolosijeka" ili _ekvidistance“ želio održavati veze i s NOV-om i s 
Mihailovićem. Isto se tako nije odrekao ni monarhije. već ju je britanska 
politika dugo vremena tijekom rata željela i nastojala obraniti. U svibnju 
1945. Churchill je u pismu kralju Petru II saopćio kako je britanska 
politika _učinila sve što je bilo u našoj moći da utječemo na razvoj 
događaja u Jugoslaviji". ali. žalio se britanski premijer. .događaji su 
iznevjerili moje najbolje nade". odnosno .ima u Jugoslaviji mnogo toga 
što se dogodilo i zbog čega žalim. ali nisam u stanju da to spriječim".+“ 

Sa svoje strane, pak, Sovjeti su već od jeseni 1941. bili stalno infor- 
mirani radio depešama koje je Tito osobno slao Kominterni. Sve do 
Staljingradske bitke (1942/1943) Sovjeti su imali prečih briga nego da 
zbog podrške Titu ugrožavaju odnose sa zapadnim saveznicima. pa su 
sve do početka 1944. prepuštali Britancima vodeću ulogu u stvaranju i 
realizaciji politike prema Jugoslaviji.** 

U prvoj polovici 1943. sve je očitije da je Mihailović vrlo često bio 
neutemeljeno slavljen i to za uspjehe koje je postizala isključivo Na- 
rodnooslobodilačka vojska. Churchill je tada tražio od Mihailovića da 
njegove, četničke jedinice prekinu kolaboraciju s neprijateljem i da ne 
napadaju partizanske snage. osim u slučaju nužne obrane. U srpnju 
1943. godine, kada su se anglo-američke snage iskrcale na Siciliju. Bri- 
tancima je još važnije nego prije da na bliskom „balkanskom“ frontu 
imaju jakog saveznika. Narodnooslobodilački pokret tako postaje neza- 
obilazna činjenica u međunarodnim odnosima. Osim toga. Britancima 
je i zbog odnosa između Saveznika bilo vrlo stalo da održavaju svoje 
kontakte s NOP-om i tako ostvaruju utjecaj na jugoslavenskom prosto- 
ru. Naime, SAD je bio dominantan zahvaljujući svojoj vojnoj i ekonom- 
skoj moći, a SSSR je bio sve važniji zahvaljujući velikim pobjedama na 

Istočnom frontu. Kako su Amerikanci ocjenjivali da im jugoslavenski 
prostor nije od primarnog interesa, uglavnom su prepuštali Britancima 
vođenje jugoslavenskih poslova. S druge strane, u diplomatskim igrama 
između izbjegličke vlade u Londonu i NOP-a, Sovjeti su se držali krajnje 
rezervirano: nisu htjeli da njihova ideološka bliskost i eventualna 
snažnija podrška partizanima bude razlog za prijepore s Velikom Brita- 
nijom i SAD-om. To je britanskoj politici i dalje omogućavalo da bude 
najvažniji međunarodni čimbenik na jugoslavenskom prostoru te da 
time čuva i svoj prestiž. 

Na promjenu britanske politike utjecala je i sovjetska politika, ponaj- 
prije raspuštanje Kominterne. Od početka partizanskog ustanka Moskva 
je bila rezervirana prema KPJ. nije željela razumjeti specifičnu poziciju 
Partije. niti je slala pomoć. iako su i Tito i suradnici to opetovano tražili. 
Sovjeti su vodili dvoličnu politiku plašeći se Titova prekomjernog 
ljevičarenja (prigovaraju komunističkoj zvijezdi — .petokraki“ na parti- 
zanskim kapama. srpu i čekiću, imenu .proleterske brigade". itd.). Tek 
od ljeta 1942. dostavljaju zapadnim saveznicima informacije o četničkoj 
kolaboraciji. Kominterna je bila raspuštena u ljeto 1943 (zbog Staljinove 
pragmatične politike ustupaka zapadnim saveznicima. krajnje nepovjer- 
ljivima prema aktivnostima .centra svjetske komunističke zavjere". kako 
su nazivali Kominternu). što je KPJ pozdravio. smatrajući da je i Moskva 
uvidjela kako su komunističke partije izrasle u samostalne i neovisne 
čimbenike. I u tom pogledu nastupila su tijekom 1943. za NOP povoljni- 
ja vremena. Međutim. Sovjeti će prvi put posumnjati u pretjeranu Titovu 
samostalnost povodom odluka Drugoga zasjedanja AVNOJ-a u studeno- 
me 1943. koje Tito donosi bez konzultacija s Moskvom. Ona mu, pak. 
energično prigovara. No. to će biti još daleko od bilo kakve konfrontacije. 
pa u tim događanjima i ne treba tražiti prave začetke sukoba.*> 

Slijedeći načela koja je proklamirao. Churchill je uspostavio prve kon- 
takte s Narodnooslobodilačkim pokretom. Dvije trojke specijalno obučenih 
kanadskih vojnika jugoslavenskog podrijetla spustile su se padobranima 
17. i 20. travnja 1943. na teritorij pod kontrolom NOV-a. Prva je stigla u 
Bosnu kod Zvornika. druga pod Malu Kapelu nedaleko Brinja. U ovoj dru- 
goj su bili Petar Erdeljac. Pavao Pavelić i Aleksander Simić. Druga grupa. 
opskrbljena s dva radioodašiljača i prijemnika odmah hvata vezu s partiza- 
nima i biva dopremljena u Glavni štab NOV-a Hrvatske koji se tada nalazio 
u Krbavici (selo u Lici). Radioveza s Britancima u Kairu odmah je uspostav- 
ljena. Grupa koja se spustila u istočnu Bosnu. čiji je značaj bio mnogo 
manji. tek je nakon mnogo peripetija dospjela do partizana.**“ 

Nakon dolaska misije u Liku. ubrzo su nove savezničke misije stigle 
na jugoslavenski prostor. Potkraj svibnja 1943. kod Žabljaka (u sjever- 
noj Crnoj Gori. blizu bosanskohercegovačke granice) spustila se britan- 


332 


Tragedija Drugoga svjetskog rata (1941-1945) 


ska vojna misija pod vodstvom kapetana Williama Deakina (1913-2005), 
osobnog Churchillova prijatelja.*“*' Deakin je s partizanima prošao naj- 
gore trenutke tijekom bitke na Sutjesci, a bomba koja je ranila Tita, 
ranila je i njega. Prvi je od Britanaca bio neposredni očevidac težine bi- 
taka i uspješne borbe partizana, a istovremeno i četničkog kolaboracio- 
nizma. Njegovi izvještaji (koje je poslije dijelom pretočio u memoare 
Bojovna planina) smatraju se presudnima u konačnoj promjeni britan- 
ske politike u odnosu na zaraćene strane u Jugoslaviji. 

Potkraj svibnja 1943. Vrhovni je štab obavijestio CK KP Hrvatske i 
naredio Glavnom štabu NOV-a i PO-a za Hrvatsku da mogu primati 
pomoć u ratnoj opremi od Britanaca, .ali sve s našim znanjem i odobre- 
njem". Mjesec dana kasnije Britanci prvi put šalju uistinu veću pomoć 
jedinicama NOV-a — oko 1500 kg eksploziva i priličnu količinu sanitet- 
skog materijala. Po kapitulaciji Italije u rujnu te, 1943. godine, iz baze u 
Bariju Britanci su počeli partizane obilno pomagati oružjem i drugom 
opremom; u Bariju je osnovana i partizanska baza koja je organizirala 
dostavu pomoći te koordinirala prihvat ranjenika i izbjeglica u bijegu 
pred njemačkom ofenzivom i glađu iz Dalmacije. 

U rujnu 1943. u Vrhovni štab NOV-a stigao brigadir Fitzroy Maclean 
(1911-1996), kao šef savezničkih vojnih misija. Bio je fasciniran Titom 
te je nakon susreta s njim zapisao da još nije vidio komunista toliko 
nezavisnog pogleda te da je on glavni ključ” jugoslavenskog problema. 
Već je tada Tito nastojao igrati ulogu značajnog državnika, pa, primjeri- 
ce. još u listopadu te godine šalje poruku britanskom generalu Bernar- 
du Montgomeryju povodom prve obljetnice pobjede u bici kod El Alame- 
ina, a Staljinu čestita godišnjicu Oktobarske revolucije. 

Baš u danima kada se u Jajcu održavalo Drugo zasjedanje AVNOJ-a, 
u Teheranu su se prvi put sastali saveznički vođe — Franklin Roosevelt. 
Winston Churchill i Josif Visarionovič Staljin. Između ostalih važnih za- 
ključaka, umjesto dotadašnje britanske doktrine .jednake pomoći obje- 
ma stranama". dogovoreno je .da se partizane u Jugoslaviji treba poma- 
gati u najvećoj mogućoj mjeri", što je predstavljalo i formalno priznanje 
NOVJ-a kao savezničke vojske. Svaki kontakt s Mihailovićevim četnici- 
ma Britanci su prekinuli u veljači/ožujku 1944. godine; u kolovozu iste 
godine jedan se američki obavještajac ipak spustio padobranom i boravio 
u štabu Draže Mihailovića, ali to nije više imalo bitnog utjecaja. Roose- 
velt je prepuštao Churchillu da vodi poslove koji se tiču Jugoslavije.*'? 

Na taj su način od 1943. i posebice od 1944. godine saveznici prihva- 
tili Josipa Broza Tita i partizane kao jedini oslobodilački pokret u Jugo- 
slaviji i Hrvatskoj. 

Jugoslavenska vlada u Londonu pokušala je parirati diplomatskoj 
ofenzivi NOP-a. Početkom 1944. godine ona smatra odluke Drugoga za- 

sjedanja AVNOJ-a .terorističkim aktima". Tada se i četnički pokret po- 
kušao aktivnije postaviti i ponuditi neke drugačije ideje — u siječnju 
1944. godine u selu Ba u zapadnoj Srbiji (kod Ljiga, blizu Ravne gore, 
uz prugu Beograd - Čačak) održan je, pod patronatom Draže Mihailovića 
Svetosavski kongres. Zaključeno je da su odluke Drugoga zasjedanja 
AVNOJ-a .ustaško-komunističke" te je podržana jugoslavenska vlada u 
izbjeglištvu i Mihailovićeva Jugoslavenska vojska u otadžbini. Odstu- 
pajući od najradikalnijih vidova svoje velikosrpske politike, istakli su 
da se zalažu za federativno preuređenje Jugoslavije u ustavnu i parla- 
mentarnu monarhiju sa srpskom jedinicom koja bi okupila cijeli srpski 
narod u Jugoslaviji. Da bi se stvorio dojam o jugoslavenskom karakteru 
pokreta. na kongresu je bilo i nekoliko Hrvata, te jedan Slovenac i jedan 
Musliman. Zapravo, Svetosavski je kongres pokušao revitaližirati kon- 
cept trijalističke monarhijske federacije koja je bila aktualna 1939. i 
1940. godine. a koji su i sami nosioci velikosrpske politike tada de facto 
odbacili. Četiri godine kasnije takve su ideje bile posve besmislene i nitko 
ih više nije uzimao ozbiljno. *™ 

Situacija na terenu nije išla u prilog ni četnicima. a ni izbjegličkoj 
vladi koja se. da bi uopće ostala u diplomatskoj igri. morala u proljeće 
1944. godine odreći Mihailovića. Mandatarom nove vlade imenovan je 
nekadašnji ban Banovine Hrvatske Ivan Šubašić (1892-1955). Šubašić 
se nije miješao u dotadašnje sporove i svađe u emigrantskim jugoslaven- 
skim krugovima. I po mnogo čemu drugom bio je po volji američke, a 
posebno britanske politike, jer su Saveznici smatrali da ovim izborom 
jačaju demokratsku komponentu u političkom životu poslijeratne Jugo- 
slavije. Britanci su, između ostaloga, odbacili Dražu Mihailovića i zbog 
toga jer nisu prihvatili velikosrpski koncept uređenja poslijeratne Jugo- 
slavije. odnosno shvatili su da je takav koncept neprovediv.*** 

Koncem svibnja 1944. godine Nijemci su poduzeli posljednji napor kako 
bi uništili vojni i politički centar NOP-a s Titom na čelu.+**% Koncentrirali 
su jake snage u zapadnoj Bosni i središnjoj Hrvatskoj te je naposljetku 
25. svibnja 900 padobranaca izvelo desant na zapadnobosanski grad 
Drvar. gdje je boravio Vrhovni štab. U operaciji nazvanoj Konjićev skok 
trebalo je uhvatiti ili likvidirati Tita i njegove najbliže suradnike i člano- 
ve savezničke misije te uništiti bosanskohercegovačke i hrvatske jedini- 
ce koje su branile slobodni teritorij. 

Kako je toga dana bio Titov rođendan, jedinice NOV-a u Drvaru bile 
su nešto opuštenije i oprez je donekle oslabio, pa je njemački desant bio 
potpuno iznenađenje. Prateći bataljon Vrhovnog štaba i druge jedinice 
pružili su žestok otpor. Posebno je zapamćena bila akcija pripadnika 3. 
brigade 6. ličke divizije. koji su u nedostatku prijevoznih sredstava iz 
dvadesetak kilometara udaljenog Trubara trčeći stigli u pomoć napad- 
nutom Drvaru. Tom prilikom brigada je u petnaestosatnoj borbi gotovo 
uništila njemački elitni 500 SS lovački padobranski bataljon. čime je 
udarna snaga desanta bila slomljena. Otada datira pjesma — „kad je bila 
bitka kod Drvara. šesta lička spasila maršala". U međuvremenu se Tito 
sa suradnicima, stranim vojnim misijama i drugim institucijama uspio 
sigurno izvući iz Drvara te se brzo prebaciti podalje od mjesta napada. 
Desetak dana kasnije, 4. lipnja, Tito je s Kupreškog polja avionom 
prebačen u Italiju. Međutim. desant je bio samo manji dio vrlo složene 
njemačke operacije u kojoj je sudjelovalo oko 40.000 vojnika koji su već 
26. svibnja ušli u Drvar. Do 6. lipnja vođene su žestoke borbe, da bi se 
u sljedećih nekoliko dana Nijemci i njihovi saveznici gotovo u potpuno- 
sti povukli na ranije položaje — one prije drvarske operacije. Partizani u 
Hrvatskoj. konkretno na Baniji, morali su se tijekom drvarske operacije 
povlačiti pred čerkeskim jedinicama u pravcu Slunja i Rakovice, ali su 
se ubrzo vratili na područje Banije.** 

Ta njemačka ofenziva (u socijalističko doba naživana Sedmom ofen- 
zivom) imala je kratkotrajni učinak i zapravo je bila krajnje neuspješna: 
Nijemci nisu uhvatili niti Tita ni njegove suradnike i nisu postigli nika- 

USTAŠKA MOTORIZACIJA kav strateški pomak. Štoviše. inicijativa 
na ise ate koja je već tada bila na strani partizana 

dodatno je ojačana te su se jedinice 

počele pripremati za prelazak u Srbiju. 

Uostalom. tada su jedinice NOV-a ope- 
rirale po čitavom teritoriju Hrvatske. pa 
i u blizini Zagreba. Još prvih dana 1944. 
godine osniva se kod Pokupskog briga- 
da .Franjo Ogulinac Seljo". koja broji 
više od 800 boraca. Do kraja rata djelo- 
vala je na području od Turopolja do Žum- 
berka. U rujnu se u Čazmi i Pisarovini. 
dakle, još bliže glavnom gradu, održavaju 
pokrajinske konferencije JNOF-a i AFŽ-a. 

kalio i a Do kraja godine jedinice .Seljine" briga- 

de i drugih jedinica 34. divizije dolaze 

do Sv. Klare i u Brezovicu (danas dijelove grada Zagreba). Žumberačka 

brigada. također dio 34. divizije. bila je nadomak Samobora. Partizan- 

skakarikatura o tome kako se ustaše voze od fronte do fronte zagrebačkim 
tramvajem i nije bila daleko od istine. 

Njemački izvori vjerojatno su najbolji i najobjektivniji izvor za opis 
situacije. U prvoj polovici listopada 1943. Nijemci su smatrali da je .ras- 
pad NDH već toliko uznapredovao da se s tom činjenicom napokon treba 
suočiti“. Na krajnju nemoć NDH ukazao je i mjesečni .Izvještaj o stanju" 
njemačkog glavnog zapovjednika za Jugoistočnu Europu od 1. studeno- 
ga 1943. godine: .U NDH postoje četiri upravna područja: a) područje 
pod okupacijom njemačkih snaga. b) područje koje nadziru vlasti NDH. 
a u biti je riječ samo o području grada Zagreba, c) autonomna srpska 
područja (područja koja su se sama izborila za neovisnost). a koja su 
izborila [eingeigelt] taj status i koja. ovisno o okolnostima. surađuju ili 
ne surađuju s Nijemcima. te d) Titovo područje. sovjetska država s do- 
brom civilnom upravom i uređenom vojnom organizacijom (oko 100.000 
pripadnika).“ Naposljetku. Ernst Fick. brigadni vođa SS-a i general-boj- 
nik Waffen SS-a, u izvještaju Himmleru od 16. ožujka 1944. ustvrdio je 
da su .s obzirom na postojeću situaciju naše jedinice ovdje angažirane 
u beznadnoj borbi. U čitavom političkom aparatu nema jedinstvene pre- 
poznatljive političke linije... Kad je riječ o vlasti i moći. dr. Ante Pavelić 
tek je gradonačelnik Zagreba. bez predgrađa“+*“. 

Bijeg iz Drvara predstavljao je. od početka rata. i prvi Titov odlazak 
iz tadašnje Jugoslavije. Iz talijanskog se Barija nakon tri dana britan- 
skim razaračem vratio na Vis. na kojemu je boravio sljedeća tri mjeseca. 
Kako je Vis (uz Lastovo i još neke udaljene otoke) ostao izvan domašaja 

njemačke ofenzive potkraj 1943. i početkom 1944. godine. tako je po- 
stao privremeno sjedište Vrhovnog štaba i glavna pomorska i zračna 
baza za oslobađanje susjednih otoka, Dalmacije i čitave zemlje, što će se 
početi događati već najesen. Britanski brigadir Fitzroy Maclean, tada 
glavni saveznički predstavnik pri Vrhovnom štabu. zapisao je kako se 
otok Vis .strahovito promijenio tijekom ljetnih mjeseci 1944. godine". 
Nimalo romantično opisuje da su „u glavnom otočnom polju posječene 
masline kako bi se stvorila pista za slijetanje aviona" te kako su „uske 
otočne ceste bile pune kamiona i terenaca koji su dizali oblake crvene 
prašine". 

Britanska je vlada tada potakla pregovore izbjegličke i nove jugosla- 
venske vlade. Računala je da će Tito, oslabljen nakon bijega iz Drvara i 
udaljen od svojih jedinica na kopnu, biti spremniji na kompromise. 
Winston Churchill je osobno inzistirao da na pregovore na Vis dođe i 
kralj Petar te da razgovara s Titom, ali su Tito i suradnici bili nepopust- 
ljivi: inzistirali su da se kralj ne smije vratiti u zemlju (iako je na margi- 
nama jednog sastanka Tita i Churchilla čak bilo spomenuto da bi se 
mogao vratiti, ali kao pilot). Stoga je u lipnju 1944. godine na Vis stigao 
samo premijer Ivan Šubašić te je na otoku razgovarao s Titom. Uz 
Šubašića je stalno bio nazočan i britanski veleposlanik Ralph Steven- 
son. Politički i formalnopravni paradoks jest u tome da je NKOJ prego- 
varao s predstavnikom vlade kojoj je AVNOJ oduzeo legitimnost. Tro- 
dnevni pregovori okončani su tzv. Prvim sporazumom Tito - Šubašić. 
Radilo se o kompromisu: Šubašić je morao prihvatiti neke odluke Dru- 
goga zasjedanja AVNOJ-a. Prihvatio je federativno uređenje Jugoslavije. 
odao priznanje NOVJ-u pod Titovom komandom, suglasio se s potre- 
bom jačanja borbenih napora protiv okupatora te osudio suradnike 
okupatora. NKOJ i kraljevska vlada obvezali su se da rade na formira- 
nju zajedničke vlade (stvaranje što skorijeg jedinstvenog predstavništva 
države"), ali do toga tada nije došlo. Dogovoreno je i da se do „konačnog 
oslobođenja Jugoslavije" ne pokreće pitanje poslijeratnog uređenja 
države (monarhija ili republika), jer bi se .narod po slobodnoj volji tre- 
bao odlučiti o obliku vladavine".*# I ta je odluka NKOJ-u i NOP-u išla na 
ruku, jer je bilo jasno da će vlast KP, kako se rat bude primicao kraju. 
samo jačati. pa onda i nametati vlastita rješenja. 

U redovima NOP-a bilo je nerazumijevanja i internih prigovaranja što 
je Tito pregovarao s predstavnikom vlade koju je tijekom protekle tri 
godine žestoko kritizirao i protiv čijeg se vojnog krila žestoko borio. Da 
bi stišao takve glasove. Tito je, posve neuobičajeno, sedam dana po pot- 
pisivanju sporazuma (23. lipnja) uputio pismo svim zemaljskim 
antifašističkim vijećima. U njemu je iznio razloge zbog kojih je potpisao 
sporazum sa Šubašićem - koji su uglavnom „vanjskopolitičke prirode". 

Tvrdio je da se .nismo odrekli nijedne od odluka Drugog zasjedanja 
AVNOJ-a" i da je ustupak _ustvari uglavnom samo zasad skinuo s dnev- 
nog reda pitanje priznanja NKOJ-a, a otvorena je perspektiva za spaja- 
nje NKOJ-a i vlade u inozemstvu, ukoliko će vlada u inozemstvu pravil- 
no i iskreno primjenjivati sporazum". Tito je imao pravo — sporazum sa 
Šubašićem predstavljao je još jednu pobjedu njegova pokreta. Formal- 
nopravni vakuum u kojem se NKOJ do tada nalazio ovim je sporazu- 
mom prevladan. 

. Kralj Petar je početkom srpnja imenovao novu vladu u kojoj je 
Subašić. osim premijerske. obnašao i dužnost ministra vanjskih poslo- 
va te vojske. mornarice i zrakoplovstva. Osim njega. u vladi su. od ukup- 
no petorice ministara. trojica bila iz Hrvatske — Drago Marušić. Juraj 
Šutej i Sava Kosanović. Nedugo zatim vlada je položila zakletvu. da bi 
Šubašić u kolovozu objavio deklaraciju kojom je pozvao na borbu protiv 
okupatora pod vodstvom maršala Tita. Poštivanje dogovorenog ovisilo je 
o stvarnom odnosu snaga: iza Šubašića. njegove vlade i pristaša nije bilo 
vojne sile. a masovno iskazivanje privrženosti naroda njima u prilog bilo 
je nemoguće. S druge strane. NOVJ je već bio respektabilan vojni faktor. 
a i svakim je danom bio sve jači. Osim toga. komunisti su već stvorili 
mehanizme koji su im osiguravali dovoljnu narodnu podršku. Šubašić 
je mogao računati samo na mlaku podršku britanske i američke diplo- 
macije. što očigledno nije bilo dovoljno. 

Tito i Churchill sastali su se u Napulju u kolovozu 1944. godine. 
Churchill je Tita pozdravio kao .vođu jugoslavenskih naroda u njihovoj 
borbi za oslobođenje zemlje“. a potom mu je izdijelio komplimente — na- 
ime. da on nije samo „veliki vojnički vođa, već je i kao državnik od izvan- 
rednog karaktera. koji je učinio golem doprinos za ujedinjenje jugosla- 
venskih naroda". Zauzvrat je Tito nekoliko puta naglasio kako u Jugo- 
slaviji ne namjerava uvesti komunizam. “9 

I dok je tako govorio pred Churchillom. Tito je blokirao svaku 
mogućnost da Britanci ostvare neki utjecaj na jugoslavenskom prosto- 
ru. Chuchillu je to. naravno. bilo jasno. pa se pitao - „što ako Tito isko- 
risti svoju snagu i naše oružje za podčinjavanje čitave zemlje?" Ministar 
vanjskih poslova Anthony Eden odgovorio je Churchillu da je upravo on 
sam. dakle. Churchill. u neko doba forsirao suradnju s Titom. usprkos 
protivljenju njegova ministarstva. Eden je zaključio da su dugoročni bri- 
tanski interesi žrtvovani za račun kratkoročnih vojnih interesa. čime je 
otvorio pitanje odgovornosti britanske vlade za dotadašnju politiku pre- 
ma jugoslavenskom prostoru. Eden je dodao i da sada (dakle. u rujnu 
1944. - op. I. G.) „sve ovisi od držanja Rusa". No. i dalje su sami Britan- 
ci nešto pokušavali. Potkraj listopada 1944. pronosile su se glasine o 
-mogućem savezničkom iskrcavanju na dalmatinskoj obali“ (valja imati 

na umu da su se u to doba britanske jedinice iskrcale u Grčkoj suklad- 
no dogovoru triju grčkih antifašističkih organizacija. uključujući proko- 
munističku). Tito je slao naredbe pojedinim jedinicama da budno kon- 
troliraju obalni pojas i „spriječe svako nasilje u pogledu naše nezavisno- 
sti". Kada je u studenom 1944. oslobođen Dubrovnik. Britanci su na 
dubrovačko područje po prethodnom dogovoru dopremili svoju artilje- 
riju. No. u jedinicama osiguranja iskrcalo se preko 2000 vojnika. a ne. 
kako je dogovoreno. oko 500. Čini se da su Britanci željeli i spriječiti 
neke partizanske jedinice od poduzimanja osvetničkih mjera (što su 
partizani shvatili kao .užimanje u zaštitu neprijateljskih elemenata — 
ustaša i četnika"). Stoga je sam Tito naredio tamo raspoređenim jedini- 
cama da _svu vlast u Dubrovniku uzmu čvrsto u svoje ruke". a da .u 
pripremi imaju. u slučaju incidenta. jednu diviziju“. Bio je to samo 
jedan od incidenata na jadranskoj obali koji su opterećivali britansko- 
jugoslavenske odnose. o čemu su Churchill i Broz izmijenili diplomat- 
ske note. Tito je Churchilla uvjeravao kako jugoslavenska strana cijeni 
britansku suradnju (dakle. ne .pomoć". već .suradnju"!) i ne sumnja u 
motive britanskog iskrcavanja na jugoslavenskom teritoriju. Zaključio 
je i da će budući izbori biti slobodni i da će se na njima moći kandidira- 
ti sve političke stranke i osobe. osim zločinaca i onih koji su se kompro- 
mitirali suradnjom s neprijateljem. 

Ovo su same neke epizode u vrlo slojevitim britansko-partizanskim 
odnosima. Naime. radilo se o svojevrsnom transideološkom prijatelj- 
stvu. lako su jugoslavenskim komunistima Sovjeti ideološki najbliži sa- 
veznici. činjenica da su Britanci neposredno pomagali mnogo je prido- 
nosila srdačnosti i neposrednosti odnosa. Britansko-partizansko savez- 
ništvo bilo je i mjestimično vrlo srdačno i iskreno. ali mjestimično je 
bilo i zategnutosti. nesporazuma. pa čak i konfrontacija. Tito je. primje- 
rice. u poruci britanskom generalu Bernardu Montgomeryju u listopadu 
1943. spominjao .bratstvo po oružju. zapečaćeno krvlju najboljih sino- 
va Velike Britanije i Jugoslavije“. U ljeto 1944. britanski major Klerk u 
Slavoniji. u prigodnom govoru pred slavonskim partizanima. rekao je 
da iako .se ne razumijemo u jeziku [...] naše se oružje razumije. koje 
zajednički tuče njemački fašizam'".*' Nije slučajno da je značajan broj 
britanskih misija boravio u Hrvatskoj. a ne u drugim dijelovima Jugo- 
slavije. jer je upravo u Hrvatskoj antifašistički pokret (uz bosanskoherce- 
govački) bio najjači (Britanci su dolazili na hrvatski teritorij i da prouče 
teren na koji bi se eventualno iskrcale savezničke snage. što se 1943/1944. 
ozbiljno razmatralo). Hrvatski partizani. zapravo. najintenzivnije sura- 
đuju s Britancima ne samo zbog zemljopisne logike. nego i zbog brojno- 
sti partizanskih jedinica koje na širokom teritoriju trebaju pomoć i 
podršku. Nogometna utakmica između Hajduka i reprezentacije britan- 


339 


Hrvatska 1918-2008. 


skih jedinica u Bariju, odigrana 1944. godine, nije stoga imala samo 
simboličko značenje. 

No, ujesen 1944, kada je ,obračun s narodnim neprijateljem" dobi- 
vao na zamahu, a komunisti se počeli pripremati za potpuno preuzima- 
nje vlasti, Britanci se iz saveznika počinju transformirati u ideološke 
neprijatelje. Stoga britanska obavještajna služba Intelligence Service po- 
staje najveći protivnik, jer se ona tada „pojavljuje kao organizator i ru- 
kovodioc svih udruženih neprijateljskih, petokolonaških i špijunskih 
snaga neprijateljskih našem narodu i tekovinama njegove borbe". Ljudi 
su stradavali samo zbog tobožnje povezanosti s ,Intelidžens Servisom". 
Pjesma „Amerika i Engleska bit će zemlja proleterska" uglavnom se pje- 
vala nakon rata, ali su ideološki animoziteti narastali još od jeseni 1944. 
godine. Usprkos napetostima između jugoslavenskih komunista i Brita- 
naca na ideološkom planu, dugo je godina ostalo sjećanje na ratno prija- 
teljstvo, drugarstvo, iskrenu zajedničku borbu.“?? 

U rujnu 1944. godine Tito je s Visa odletio u Moskvu, gdje se sastao 
sa Staljinom i zaključio sporazum kojim je sovjetskoj vojsci dozvoljen 
ulazak u Jugoslaviju, na teritorij koji graniči s Mađarskom. U širem 
kontekstu mnogo je važnije da su prvi put sovjeti time priznali NOB kao 
savezničku silu, a Titovu vladu kao jugoslavensku. Sporazum je obraz- 
ložen potrebom da sovjetska vojska što djelotvornije razvije svoje efek- 
tive u pripremi borbi protiv njemačkih i mađarskih jedinica u Mađarskoj. 
Ovaj je sporazum imao privremeni karakter, jer se sovjetska komanda 
obvezala da će povući trupe čim obavi operativne zadatke, a da će dotle 
na tom području djelovati ,civilna administracija NKOJ-a". Na temelju 
toga sporazuma sovjetske su jedinice sudjelovale u oslobađanju Beogra- 
da u listopadu 1944. godine, potom i oslobođenja Vojvodine, forsirale 
su zatim Dunav kod Batine i ušle u Baranju. Naposljetku su, pri samom 
kraju rata, napredujući lijevom obalom Drave, ušle i u Međimurje. Osim 
toga, Crvena armija je potkraj 1944. godine, neko vrijeme u suradnji s 
jedinicama NOVJ-a (Šestim, Desetim i Dvanestim korpusom), imala 
jednu diviziju u borbama oko Virovitice („virovitički mostobran").“? 

U to je doba, i HSS pokušao, na osnovi legitimiteta s posljednjih pre- 
dratnih izbora (onih iz 1938. godine), stvoriti oslonac kako bi mogao 
utjecati na poratno uređenje zemlje. Godine 1944. potpredsjednik HSS-a 
August Košutić, prešavši na oslobođeni teritorij, ponudio je NOP-u ras- 
podjelu vlasti između HSS-a i KP Predložio je da se utjecaj dviju struja 
uravnoteži stvaranjem Vrhovnog vijeća Republike Hrvatske od jednakog 
broja vijećnika ZAVNOH-a i zastupnika HSS-a izabranih na izborima. 
Međutim, NOP nije bio zainteresiran za razgovor s predstavnikom stran- 
ke koja nije imala uporište u vojnoj sili, a slijedom toga izgubila je i 
politički utjecaj. Košutić je potom i uhapšen (kasnije je bio pušten, ali 

mu je političko djelovanje bilo onemogućeno).*"* Tito je već bio toliko 
samosvjestan da je sebi mogao dopustiti takav postupak. Bilo je jasno 
da žalbe hrvatskih političara samom Churchillu ništa nisu mogle promi- 
jeniti. Unutarnju i međunarodnu politiku diktirala je realnost na terenu. 
pa su zapadni saveznici bili dovođeni pred gotov čin: u veljači 1945. 
feldmaršal Harold Alexander, saveznički vrhovni zapovjednik za Sredo- 
zemlje. boravi u Beogradu u višednevnom posjetu te se s Titom dogova- 
ra o vojnoj suradnji. Ubrzo stižu i britanski, potom sovjetski i američki 
ambasador. 

Rat na jugoslavenskom prostoru ušao je u novu fazu 20. listopada, kada 
je zajedničkom operacijom NOVJ-a i sovjetskih jedinica oslobođen Beo- 
grad. Grad je bio sustavno razaran u Travanjskom ratu 1941. godine, 
potom u savezničkim bombardiranjima 1944. godine, a pri povlačenju 
uništavali su ga i Nijemci, ali su se, usprkos tome, u njemu smjestile 
institucije nove savezne vlasti. Na zahtjev savezne vlade, ZAVNOH upu- 
ćuje u Beograd znatan broj svojih rukovodećih i stručnih kadrova - „na- 
vodno oko 200 članova, radi popune važnijih službeničkih mjesta u 
središnjim ministarstvima s provjerenim kadrovima iz pojedinih fede- 
ralnih jedinica". Od svih republičkih vlada ZAVNOH je tada raspolagao 
s najbrojnijim stručnim kadrom, pa je sukladno tome u prvo vrijeme 
imao i najviše zaposlenih u saveznim institucijama. 

Iz Beograda je Tito otada vodio sve poslove - jedan od najvažnijih 
bio je, početkom studenoga, njegov sporazum (drugi po redu) s Iva- 
nom Šubašićem. Tim je ugovorom potvrđen, ali i nadograđen prvi do- 
govor, uglavljen na Visu pet mjeseci ranije. Dogovorena je uspostava 
namjesništva na koje je kralj Petar II trebao prenijeti kraljevske ovlasti 
u domeni međunarodnog predstavljanja. Time je zapravo zaključeno 
da se kralj ne vraća u Jugoslaviju do konačne odluke naroda. Dogovo- 
reno je i stvaranje zajedničke (koalicijske) vlade. No, s obzirom da je i 
činovnički aparat (kako je rečeno u prethodnom pasusu) već bio pod 
kontrolom Titovih ljudi, dogovor sa Šubašićem „bio je od. efemernog 
značenja".+ 

U prosincu su sporazumu između Tita i Šubašića dodana dva nova 
amandmana koji su postali sastavni dijelovi prethodnih sporazuma. Pr- 
vim je amandmanom postignuta suglasnost da se izbori za Ustavotvor- 
nu skupštinu (Konstituantu) održe ,u toku tri mjeseca od oslobođenja 
čitave zemlje... prema Zakonu o izborima za Ustavotvornu skupštinu“. 
Time je neizravno zajamčen slobodan rad političkih stranaka i grupa, 
sloboda izbora, udruživanja i tiska. Drugi amandman rezultat je svoje- 
vrsnog kompromisa: AVNOJ-u je ostavljena zakonodavna vlast .dok 
Ustavotvorna skupština ne obavi svoj zadatak“, ali bi-,jedan od prvih i 

glavnih zadataka" buduće Vlade „trebao biti da organizira sudsku vlast 
u zemlji u jednom demokratskom duhu", dakle, da osigura neovisnost 
sudstva. No, u budućnosti će se događaji odvijati sukladno stvarnoj 
moći na terenu - bilo je posve jasno da se komunističke vlasti više neće 
obazirati na uglavljene obveze. Drugim amandmanom su zajamčena 
prava kralju Petru da može održavati veze s namjesništvom u zemlji, da 
može mijenjati i članove namjesništva, ali njegov povratak u zemlju, na- 
ravno, više nije bio predmet razgovora. 

Uspostavu namjesništva nad samim sobom i daljnje dogovore o nje- 
mu, a bez njega samoga, kralj Petar II je s pravom shvatio kao „tihu ab- 
dikaciju". To ga je navelo na očajnički potez: 11. siječnja otkazao je po- 
vjerenje Ivanu Šubašiću i time izveo „salonski državni udar“. No, to je 
bio i kraljev „labuđi pjev", jer se time i sam eliminirao s političke scene. 
Osim toga, taj su njegov potez osudile i britanska i sovjetska politika. 
Svi čimbenici u političkom procesu složili su se da se uglavljeni spora- 
zumi provedu usprkos kraljevu ponašanju. Dvadesetak dana kasnije 
Petar II je ipak potpisao da svoje ovlasti prenosi na namjesništvo, sma- 
trajući da će time povratiti neku važnost u diplomatskoj igri. Kraljeve su 
nade, naravno, bile posve nerealne. Štoviše. time što je potpisao ukaz o 
namjesništvu Petar II je samo pomogao Titu i njegovim suradnicima, jer 
su time, uklonjene sve formalne prepreke za formiranje Privremene vla- 
de Demokratske Federativne Jugoslavije (DFJ). Nakon dugih natezanja, 
početkom ožujka imenovana su tri namjesnika: u njega su, paradoksal- 
no i ponižavajuće za kralja, ušli Srđan Budisavljević, Ante Mandić (1881 - 
1959) i Dušan Sernec (1882-1952), dakle, tri političara od kojih su dvo- 
jica bila iz Hrvatske, a jedan iz Slovenije. Doduše, sva su trojica prije 
rata bili lojalni vladi u Beogradu; Sernec i Budisavljević bili su ministri 
(Budisavljević je bio i britanski čovjek), ali su se sva trojica tijekom rata 
priključila partizanskom pokretu i aktivno sudjelovala u uspostavi nove 
vlasti.t7 

U međuvremenu je Tito u Beogradu počeo predsjedavati sjednicama 
NKOJ-a te se ponašati kao mirnodopski vlastodržac. Tako je, primjeri- 
ce, u studenome 1944. godine već razmatrao „niz hitnih privrednih i fi- 
nancijskih pitanja radi osposobljavanja većeg broja industrijskih podu- 
zeća". Donesene su i odluke o „reguliranju radničkih nadnica i plaća 
privrednih namještenika".+* Sve je trebalo biti u funkciji privrednog 
oporavka zemlje, ali po vrlo strogim staljinističkim obrascima. To je već 
NKOJ objasnio u uputstvu za ekonomsku obnovu objavljenom u travnju 
1945. godine; tražilo se da se „obnova riješi našim unutrašnjim sred- 
stvima i vlastitim snagama", uz ,što manje financijsko vezivanje za ino- 
zemstvo", a rad na obnovi mora biti .centraliziran u Povjereništvu za 
ekonomsku obnovu NKOJ-a".49 

Tih je dana Tito ponovno predložio i opću amnestiju za četnike te 
slovenske i hrvatske domobrane (pripadnici ustaškog pokreta u tim 
se amnestijama nikada ne spominju).“** U prvoj amnestiji, objavljenoj 
30. kolovoza 1944. godine, isticalo se da navedene grupacije imaju rok 
predaje do 15. rujna te da će im, ukoliko se do tog roka predaju, biti 
oprošteno sudjelovanje na neprijateljskoj strani. Oficirima je čak bilo 
zajamčeno da će zadržati činove. Taj je poziv imao snažnog odjeka 
ponajviše među domobranima NDH, tako su čitave jedinice (čete, bata- 
ljoni) sa svim naoružanjem i komandnim kadrom prelazile na stranu 
NOVJ-a. Ukupno se radilo o oko 15.000 osoba. Bilo je to doba kada su 
domobranske jedinice ionako bile bitno poljuljanog morala i kada su 
mnogi domobrani, i bez proglašenja amnestije, bili spremni prijeći u 
jedinice NOVJ-a. Naime, početkom kolovoza 1944. Ratni je vojni sud 
NDH u Zagrebu zbog pripadnosti ili suradnje s NOP-om osudio 14 do- 
mobranskih oficira na smrt, a još 33 na zatvor, od kojih četvoricu na 
doživotni. Ovaj podatak, ali i mnogi drugi čimbenici, jasno potvrđuje 
kako je među domobranima bilo dosta simpatizera i suradnika partiza- 
na. Dijelom su mnogi oficiri bili bivši pristaše HSS-a ili simpatizeri te 
stranke; znali su da se dijelovi vodstva stranke priklanjaju NOP-u, pa su 
sukladno tome i sami postupali.**! 

U partizanske su jedinice prelazili i pojedinci iz njemačkih i Nijemci- 
ma savezničkih jedinica. Tako je Deseti zagrebački korpus 1. lipnja 
1944. imao u svom sastavu 106 Rusa (prebjegli Čerkezi?), jednog Au- 
strijanca, 8 Nijemaca, 2 Šveđana, 2 Francuza i 4 Nizozemca (esesovci iz 
Skandinavije i Nizozemske boravili su u rujnu 1943. nakratko u okolici 
Karlovca, što bi moglo objasniti prisutnost Šveđana, Francuza i Nizoze- 
maca).*?? 

U studenome je ponovljeni poziv o amnestiji (vrijedio je do 15. siječnja 
1945) Tito obrazložio potrebom da se omogući svim zavedenima u 
kvinslinškim formacijama „da isprave svoje greške pred narodom", pri 
čemu se izričito tvrdi da se to „ne odnosi na one koji su organizirali ili 
izvršavali razne kriminalne radnje nad narodom". S obzirom da su vije- 
sti s frontova bile vrlo nepovoljne po Reich i njegove saveznike, svakome 
je bilo jasno da će rat završiti relativno brzo. Bio je to signal da se u pos- 
ljednji trenutak prijeđe na partizansku stranu, ali je odziv domobrana 
bio mnogo slabiji. Razlog za to bio je, kako odlučnost onih koji nisu ni 
pomišljali na predaju, tako i informacije da su nakon priključenja par- 
tizanima u vrijeme prve amnestije neki bili progonjeni i kažnjavani (iako 
im je bilo zajamčeno da će biti izuzeti od progona).** 

Kako je teklo konstituiranje komunističke vlasti, a rat se primicao 
kraju, tako su obrasci ponašanja postajali sve manje demokratski, a sve 
više se očitovale i represivne metode: od načela dobrovoljnosti partizani 

su prešli na regrutaciju i mobilizaciju. Partizani su čak i u selima koja 
su irm na početku rata bila sklona te ih mnogo puta nahranila (iako su i 
za sebe imala vrlo malo). počeli prisilno rekvirirati hranu, pa je 
stanovništvo ostajalo i bez nužnog minimuma. Zakonom o suzbijanju 
nedopuštene spekulacije i privredne sabotaže, donesenom 1945. godi- 
ne, drakonski se sudilo često i zbog zadržavanja viška odjeće. 

Kod pojedinih partizanskih komandanata, prije svih kod samog Tita, 
pojavile su se težnje za liderstvom i luksuzom, što je bilo u neskladu s 
proglašenim načelima socijalne pravde i jednakosti. Što se tiče Hrvat- 
ske. već su 1943. godine Kardelj i Đilas zbog luksuza prigovorili Andriji 
Hebrangu i njegovoj supruzi Olgi. 

Obavještajna djelatnost u partizanskim se jedinicama razvijala prak- 
tički od njihova osnutka. Od travnja 1943. obavještajni se rad organizi- 
ra unutar novoosnovane Komisije za suzbijanje pete kolone i terorizma 
ili PPK (Protiv pete kolone). Potom je u rujnu iste godine pri Vrhovnom 
štabu osnovan Odsjek za zaštitu naroda, a u svibnju 1944. Odjeljenje 
zaštite naroda (OZNA). U Hrvatskoj je prva brigada Ozne organizirana u 
lipnju. U kolovozu iste godine, osnovan je Korpus narodne obrane Ju- 
goslavije (KNOJ). Službeno, Ozna je bila informativna i obavještajna 
služba koja je prikupljala informacije o stanju protivnika i potencijal- 
nih suparnika, sastavljala popise osoba predviđenih za hapšenja i odu- 
zimanje imovine. U suradnji s drugim organima planirala je djelova- 
nje državnih i lokalnih službi te proizvodnih i uslužnih djelatnosti kako 
bi se svakodnevni život nesmetano odvijao. KNOJ, koji je do početka 
1945. godine bio organiziran u čak sedam divizija, imao je zadatak osi- 
guravati red u pozadini fronte, čuvati državne granice i boriti se protiv 
neprijateljskih diverzantskih grupa, preostalih kvislinga i ubačenih oba- 
vještajaca. U praksi, obje su službe imale ključnu ulogu u ,obračunu s 
narodnim (i klasnim) neprijateljem" tijekom sljedećih mjeseci i godina, 
posebice na kraju rata. Prema Titovim riječima, svrha je Ozne bila da 
-utjera strah u kosti onima koji ne vole ovakvu Jugoslaviju" - a takvih je 
uistinu bilo mnogo. 

Vlast se preuzima po uzoru na sovjetski boljševizam i staljinizam. 
Iako je u konkretnim situacijama često teško praviti razliku, čini se da 
se pod .narodnim neprijateljem" uglavnom podrazumijevalo okupator- 
ske jedinice te „domaće izdajnike", dok bi „klasni neprijatelj" bili .bur- 
žoazija, reakcionarski i klerikalni ostaci i utjecaji", odnosno sve stvarne 
i potencijalne pristalice „starog građanskog poretka": klerikalci, maso- 
ni, dekadenti u znanosti. Mnogi su etiketirani kao ustaše, iako nikada 
nisu pripadali ustaškom pokretu, još manje obukli uniformu, potom i 
kao „ustaški krvoloci", „suradnici ustaša", .Pavelićevi sluge i agenti".*% 
Neprijatelji i oni koji su to potencijalno mogli biti bili su ubijani i progo- 

njeni bez sudova. oduzimana je imovina. brojne su bile deložacije iz 
stanova. Takva se atmosfera u Srbiji osjeća ujesen 1944. godine. otpri- 
like od trenutka kada su 20. listopada partizani ušli u Beograd. U Hr- 
vatskoj ubijanja stvarnih i potencijalnih političkih protivnika, pa i 
bezrazložno sumnjivih, umnožavaju se u isto vrijeme, a razni oblici re- 
presije osjećaju se naročito od svibnja 1945. godine. Takvo stanje nešto 
je ublaženo do kraja 1945. godine. ali zapravo traje do 1949-1950. go- 
dine kada se pod dojmom loma sa Staljinom i SSSR-om traže novi obli- 
ci unutrašnje organizacije. u to vrijeme zvanih _liberalizacija'. pa se 
događa jasan zaokret prema rudimentarnim elementima tržišne privre- 
de. a neke sfere društvenog života oslobađaju se posvemašnje partijske 
discipline (npr. umjetnost). Taj je period trajao do 1953/4. godine. kada, 
aferom Đilas i pomirbom sa SSSR-om. ponovo nailazi val autokratskog 
stezanja. a potkraj pedesetih opet počinje blaga liberalizacija. Naizmje- 
nični valovi .zamrzavanja“ i odmrzavanja" upravo su jedna od značajki 
Titova diktatorskog načina upravljanja. 


Valja se vratiti na ratno razdoblje: hrvatski su partizani u snažnije i 
obuhvatnije oslobodilačke akcije krenuli tijekom rujna 1944. godine. 
Tada su oslobođeni svi srednjodalmatinski otoci. a 18. listopada oslo- 
bođen je Dubrovnik kojeg su branili Nijemci i ustaškodomobranske je- 
dinice: osam dana kasnije Split. a u sljedećih tjedan dana i Zadar i 
Šibenik. U Zadar su osloboditelji tih dana ušli prvi put. Početkom pro- 
sinca u partizanske je ruke pao i Knin nakon teških borbi protiv Nijema- 
ca: time je oslobađanje Dalmacije bilo završeno. 

Prvoga dana nove. 1945. godine. naredbom Vrhovnog komandanta 
osnovane su tri armije (Četvrta je armija osnovana u ožujku) — Prva. 
Druga i Treća koje su već tada imale između 55 i 70 tisuća boraca. a do 
kraja rata priključene su im još neke jedinice te je tako Druga armija 
narasla na preko 100 tisuća boraca. Bile su to velike formacije koje su 
trebale omogućiti i organizaciju velikih operacija pri konačnom oslobo- 
đenju zemlje. No. nije sve krenulo onako kako je bilo planirano. 

Naime. njemačka je vojska nastojala kontrolirati prugu od Zagreba 
prema istoku i komunikacije preko Sarajeva i istočne Bosne prema 
Grčkoj kako bi odande izvukla svoju vojsku. Stoga je nametnula frontal- 
nu borbu u Srijemu. ukopavši se nakon pada Beograda na tzv. Srijem- 
skoj fronti. što je Vrhovni štab spremno prihvatio želeći pokazati da je- 
dinice NOVJ i u pozicijskom ratovanju mogu pobjeđivati. Pošto je NOVJ 
polučio uspjehe oslobodivši Zemun i istočni Srijem, oko polovice stude- 
noga 1944. fronta se stabilizirala pred Ilokom i Martincima (najzapad- 
nije selo u današnjoj Vojvodini prema hrvatskoj granici). Mjesec dana 
kasnije snage NOVJ-a su napredovale do Sotina. Orolika i Otoka (kod 

Vinkovaca). Međutim. u siječnju 1945. su pripadnici elitnih njemačkih 
jedinica čak izvršili i proboj fronte te je u svega nekoliko dana Prva ar- 
mija. prema vlastitu priznanju. imala gotovo 4000 poginulih i nestalih. 
Posebno je demoralizirajuća bila činjenica da je Tito osobno, dan prije 
njemačkog napada obišao položaje Prve armije.*®“ Potom su se u Srije- 
mu vodile manje borbe. sve do travnja, kada je fronta probijena. 

U međuvremenu, posljednjih dana 1944. godine pripadnici NOVJ-e 
pokušavaju zauzeti Banjaluku, ali osvajaju tek dio grada. pa se potom 
moraju povući. pošto je njemačkim jedinicama i jedinicama NDH stiglo 
pojačanje. 

Gubici jedinica Jugoslavenske armije u Srijemu i na drugim bojištima 
pokazuju da Nijemci i njihovi saveznici nisu ni pomišljali na predaju. 
Mnogi su vojnici i civili ginuli i u posljednjim danima rata. Samo u bor- 
bama od Doboja prema Savi, u Bosanskoj Posavini u nekoliko dana u 
drugoj polovici ožujka 1945. godine. Nijemci i ustaško-domobranske 
jedinice ubili su, prema partizanskim izvještajima, preko 150 boraca. 
Tijekom operacije oslobađanja Sarajeva. iz kojeg su se Nijemci planski” 
povlačili, uspješno okončane 6. travnja. Jugoslavenska je armija prizna- 
la gubitak od 637 boraca. a imala je i preko 2000 ranjenih.*® Velike 
gubitke imala su i tri korpusa na virovitičkom mostobranu. od studeno- 
ga 1944. do siječnja 1945. godine. čak 702 poginulih i 808 nestalih te 
preko 2700 ranjenih. Samo je 32. divizija prijavila 300 mrtvih i 200 
dezertera. 

U prvim danima travnja, njemačke snage Grupe armije .E" zajedno 
s ustaško-domobranskim snagama relativno su čvrsto držale područje 
od Drave preko sjeverozapadne Bosne. pa sve do sjevernijih dijelova 
Dalmacije. Završne operacije počele su napadom Četvrte armije prema 
Lici i Hrvatskom primorju. gdje je šire područje istočno do Rijeke 
oslobođeno do 16. travnja. U isto su vrijeme, uz sudjelovanje mornari- 
ce, oslobađani i kvarnerski otoci. prvo Rab i Krk, potom Cres i Lošinj. 
odakle su se jedinice prebacile u Istru. Do 20. travnja jedinice Četvrte 
armije izbile su na staru jugoslavensko-talijansku granicu (od prije 
1941), u zaleđu Rijeke, i nastavile pritisak prema Trstu. glavnom cilju 
nastupanja ove armije. U Trst su ušle 1. svibnja, a potom i u Goricu i 
Tržič (danas Monfalcone) te tako izbile na Soču. Tito je feldmaršala 
Harolda Alexandera, sukladno krajnjem cilju (zauzimanje Trsta). uvje- 
ravao da su „usled primirja kojeg ste Vi stvorili na talijanskom frontu 
sa nemačkim snagama, moje snage došle u nezgodan položaj jer su 
Nemci pojačali svoje snage na našem frontu i zbog toga sam ja rešio i 
naredio svojim trupama da jednim smelim manevrom zauzmu komu- 
nikacije koje vode ka Rijeci od Postojne i Trsta i da u isto vreme na- 
padnu i sam grad Trst. Ova je operacija odlično uspela. A kada su 

Oslobođenje Zagreba 8. svibnja 1945. godine. Partizani su ušli u grad bez većih borbi, jer su se u 
općoj atmosferi sloma Trećega Reicha njemačke trupe i vojska NDH već povlačile prema Austriji. 


nemačke snage u Italiji kapitulirale, ja sam izdao nalog da se brzo 
uzme grad Monfalcone i zaposedne linija na reci Soči da bi se obezbe- 
dile operacije u samom gradu Trstu odnosno spreči Nemcima dovla- 
čenje pojačanja sa talijanskog sektora".*7? 

Međutim, savezničke su jedinice ušle u Trst dan nakon jedinica 
NOVJ-a. pa će grad postati predmet vrlo neugodnog spora. Titu i su- 
radnicima bilo je osobito stalo da Trst pripadne Jugoslaviji, ali se ju- 
goslavenska vojska pod snažnim diplomatskim pritiskom Zapada (ko- 
jem se u posljednjoj fazi pridružio i sam Staljin, jer. po vlastitim rije- 
čima, nije želio ratovati zbog Trsta) u lipnju te godine morala povući iz 
grada i dijela Julijske krajine. To je značilo da su ti teritoriji bili izgu- 
bljeni. 

Tek je 3. svibnja oslobođena Rijeka. Njemačkim je postrojbama nare- 
đeno da grad brane „po svaku cijenu", pa su se one žestoko borile i kada 
su bile posve opkoljene.*7! Istra je u potpunosti oslobođena tri dana na- 
kon Rijeke, 6. svibnja.+7? 

Jedan motorizirani odred Četvrte armije dolinom Soče i preko Vršiča 
prodro je u Korušku i 9. svibnja ušao u Celovec (Klagenfurt). 

Druga armija je, oslobodivši Sarajevo, do 22. travnja stigla sve do 
Bosanskog Broda. Njezine su jedinice tada krenule pravcem od Banjalu- 
ke prema Karlovcu i Novom Mestu. Karlovac je oslobođen 7. svibnja. 

Treća armija, koja se nalazila na desnom krilu, prešla je u ofenzivu 
11. travnja. Tri dana kasnije, nakon forsiranja Drave, oslobođen je Osi- 
jek. Potom su jedinice Treće armije krenule prema sjeverozapadu. Prva 
armija probila je Srijemski front 12. travnja, dva dana kasnije oslobođeni 
su Vinkovci, a nakon jakih sedmodnevnih borbi oko Đakova i Strizivoj- 
ne, jedinice NOVJ-a ušli su i u Slavonski Brod i Požegu. 

Posljednji je, 8. svibnja, oslobođen Zagreb. No, kako su Nijemci i je- 
dinice NDH napustile grad prije negoli su jedinice Jugoslavenske armije 
u njega ušle, Zagreb je bio jedan od rijetkih gradova u kojem je nova 
vlast uspostavljena bez borbi.*7? 

NDH se urušavala zajedno sa svojim nacističkim saveznikom. Mnogima 
u vodstvu NDH postajalo je to jasno, pa se u ljeto 1944. godine stvara 
zavjerenička grupa na čelu s dva ministra realističnijeg odnosa prema 
postojećoj situaciji (Ante Vokić i Mladen Lorković). Oni su, navodno, 
željeli ukloniti najkompromitiranije i najradikalnije ustaše s vlasti, na- 
dajući se - nedvojbeno bez ikakve osnove — da će se tako moći povezati 
sa zapadnim saveznicima i spasiti NDH od jugoslavenskih komunističkih 
partizana, odnosno „sačuvati državu“.*“* I Vokić i Lorković, kao visoki 
dužnosnici režima (Lorković je bio, pored ostalog, ministar vanjskih 
poslova i ministar unutarnjih poslova te istaknuti ideolog ustaštva, a 
Vokić, jedan od osnivača zloglasne Crne legije, general, od početka 1944. 
godine i ministar oružanih snaga itd.), bili su toliko kompromitirani da 
ih nitko u antifašističkom taboru - ni zapadni saveznici, ni SSSR — nije 
mogao prihvatiti kao spasitelje kompromitirane države i njezina kom- 
promitiranog režima. Uostalom, NDH kao državu ionako nitko nije mo- 
gao ..spasiti" jer su Velika trojica na konferenciji u Teheranu u prosincu 
1943. potvrdila odluku Moskovske konferencije iz listopada iste godine, 
po kojoj će države, koje je Treći Reich nasilno anektirao, raskomadao i 
okupirao (Austrija, Čehoslovačka, Jugoslavija, Grčka, Poljska i dr.) 
poslije rata biti ponovno uspostavljene i nikakve po Hitleru prekrojene 
granice neće biti priznate. Uz pomoć Nijemaca ustaška tvrda jezgra s 
Pavelićem na čelu ugušila je zavjeru, pohapsila i kasnije poubijala vodeće 
zavjerenike i ostala vjerna Trećem Reichu sve do zajedničkog sloma. 
Pavelić je ostao „posljednji Hitlerov saveznik".+7? 

Tih su mjeseci na opetovane partizanske pozive domobrani masovno 
prelazili u partizanske jedinice. Da bi spriječila masovno osipanje do- 
mobrana, potkraj 1944. godine ustaška je vlast ujedinila domobranske, 
oružničke i ustaške jedinice u Hrvatske oružane snage (HOS) i tako je 
ostalo sve do kraja rata.*7* 


* Moj otac Slavko Goldstein, koji priprema knjigu o Bleiburgu i Križnom putu, pomo- 
gao mi je u radu na ovom poglavlju dopunom podataka i raščišćavanjem nekih dilema. 

Kada su partizanske jedinice prvih dana svibnja stigle pred sam Za- 
greb, ustaški dužnosnici i mnogi građani, među njima i vođa HSS-a 
Vladko Maček, nisu željeli dočekati novu vlast, bojeći se represalija.“77 Bili 
su to dani rasula; znalo se da se Hitler ubio, da je sovjetska vojska ušla u 
Berlin te da neposredno predstoji konačni slom njemačke vojske. Ustaški 
je vrh tih zadnjih dana očajnički pokušavao uspostaviti kontakte sa za- 
padnim saveznicima kako bi s njima sklopio separatni sporazum i tako 
spasio sebe i NDH (između ostalog, i misijom ustaškog pukovnika i mini- 
stra Vjekoslava Vrančića), ali su to bile krajnje nerealne nade.’ 

Povlačenjem njemačke vojske i njezinih saveznika s Balkana posljed- 
njih mjeseci rata zapovijedao je generalpukovnik Alexander Löhr (1885- 
1947), njemački komandant jugoistočnog bojišta. Tako je pod njegovom 
komandom bila i vojska NDH. Kada je prvih dana svibnja počelo povla- 
čenje iz sjeverozapadne Hrvatske i Zagreba, general Löhr je koristio voj- 
sku NDH kao zalaznicu, dok je svoju, njemačku vojsku upućivao napri- 
jed. kako bi što prije dospjela do Koruške i predala se Britancima, su- 
kladno naredbi njegove Vrhovne komande koja je očekivala bolji tret- 
man kod Britanaca nego kod sovjeta i Jugoslavenske armije. Već prije 
toga, na sjednici od 30. travnja, Pavelić i vlada NDH odlučili su napusti- 
ti zemlju, zajedno s njemačkim trupama u povlačenju. S tom je odlukom 
odmah upoznat Glavni vojni stožer HOS-a, koji je na sjednici od 1. svib- 
nja počeo razrađivati pripreme za povlačenje (na sjednici je bilo prijed- 
loga da dobar dio vojske NDH ostane u zemlji i pokrene gerilski rat 
protiv pobjedničke vojske i njene vlasti, ali je to odbila velika većina su- 
dionika).+7? 

Uvečer, 7. svibnja 1945. godine, generalpukovnik Löhr telefonom je 
obavijestio Pavelića (koji je tada u povlačenju sa svojim Glavnim stanom 
stigao do Rogaške Slatine) da će Njemačka sutradan potpisati opću ka- 
pitulaciju i da njemu, Paveliću, prepušta zapovjedništvo nad oružanim 
snagama NDH. Ujutro, 8. svibnja, Pavelić je u Rogaškoj Slatini sazvao 
sastanak Glavnog stana, kojem su prisustvovali i njemački poslanik u 
NDH Siegfried Kasche i ministar vojske NDH viceadmiral Nikola Stein- 
fel. Sastanak je bio vrlo dramatičan i trajao je manje od sat vremena. 
Zaključak je bio da će i vojska NDH kapitulirati, ali samo pred britan- 
skim i američkim trupama, ..kako bi se izbjeglo da budu zarobljene od 
ruskih ili Titovih snaga". Na istome sastanku Pavelić je „imenovao gene- 
rala Vjekoslava Maksa Luburića zapovjednikom hrvatske vojske i 
povlačenja".** To je bio Pavelićev posljednji čin kao poglavnika NDH. 
Zatim je s nevelikom pratnjom napustio svoj Glavni stan i vojsku, preko 
Maribora se odvezao u Austriju i, presvučen u civilno lovačko odijelo, 
nakon desetodnevnog tumaranja kroz austrijske šume i Alpe, dospio je 
do unaprijed pripremljenog pribježišta u seocetu Leingreith u sjeveroza- 
padnoj Austriji. gdje ga je već više tjedana čekala njegova obitelj. 

Svim postrojbama vojske NDH bilo je naređeno u noči 5. na 6. svibnja 1945, povlačenje prema 
Austriji. Njima se pridružio neutvrđeno velik broj njihovih obitelji i drugih civila. Na slici: dio 
izbjegličke kolone na austrijskoj granici kod Dravograda. 


Prethodnih dana u Zagrebu su se sa svih strana (iz pravca Karlovca, 
s istoka) slijevale .kolone/bujica vojske. civila. stoke. kola". svjedoči 
stalni partizanski pregovarač Boris Bakrač (1912-1989). koji je kao par- 
tizan 6. svibnja sa specijalnom misijom ušao u Zagreb kako bi s 
njemačkim predstavnicima pregovarao o razmjeni zarobljenika.+*? 

U noći 5. na 6. svibnja sve jedinice Oružanih snaga NDH dobile su na- 
redbu da se povlače prema Celju. Povlačenje se odvijalo na tri glavna 
pravca: najveća kolona iz Zagreba preko Novih Dvora i Rogaške Slatine. 
druga kolona pravcem Samobor - Brežice - Zidani Most - dolina Savinje 
— Celje i treća kolona iz sjeverne Hrvatske preko Varaždina. Ivanca. Đur- 
manca i Rogateca.** Vojnim kolonama pridružila se masa civilnih izbje- 
glica — ustaške obitelji i drugi privrženici vlasti NDH. građani koji iz ra- 
znih razloga nisu htjeli dočekati novu vlast. Prometnice su bile zakrčene 
kamionima iosobnim automobilima, zaprežnim vozilima. konjima i dru- 
gom stokom koju su izbjegli seljaci vukli za sobom. Mnogi su bili obma- 
nuti tješiteljsko-promidžbenim krilaticama „da ćemo se u najduljem roku 
od 48 sati susresti s Englezima i staviti im se na raspolaganje", pa su u 
velikom broju kretali i pješice.*** Od iznemoglosti i gladi mnogi su zaosta- 
jali. a brojni pokušavali pobjeći iz vojne kolone. najviše oni koji su po- 

sljednjih tjedana bili prisilno mobilizirani u HOS. Kad bi takve uhvatili. 
ustaški pratioci kažnjavali su ih na licu mjesta. strijeljanjem.**? 

Koliko je ukupno bilo vojnika i civila. ne zna se točno. jer emigrantski 
krugovi nisu raspolagali s autentičnom dokumentacijom i težili su proi- 
zvoljnom uvećavanju brojki, dok je komunistička literatura ili o tome 
šutjela ili bila sklona brojčanom umanjivanju. osobito kad se radilo o 
broju izbjeglog civilnog pučanstva. Prema novijim stručnim procjenama 
o brojnom stanju vojske NDH, prvi put temeljito zasnovanima na uvidu 
u onovremenu autentičnu dokumentaciju. u tim kolonama koje su se u 
prvoj polovici svibnja 1945. iz Hrvatske povlačile kroz Sloveniju prema 
Austriji. moglo je biti oko 100.000. a najviše 116.000 vojnika.** O broju 
civilnih izbjeglica koji su se pridružili vojnim kolonama procjene 
preživjelih svjedoka vrlo su disparatne. a relevantnih izvornih dokume- 
nata nema. Ipak. analizom opisa u sjećanjima preživjelih može se 
zaključiti da je civila bilo znatno Inanje nego vojske. vjerojatno ne više 
od 50 do 60.000 ljudi. Kada se svi ti podaci zbroje. ispada najrealnija 
procjena da je u izbjegličkoj koloni koja je kretala iz Hrvatske moglo biti 
oko 150.000 osoba.*7 Kolona je bila duga između 45 i 65 km. 

Istovremeno, cestama kroz Gorenjsku. od Ljubljane i Kranja prema 
Austriji, na pravcu prema Železnoj Kapli (Bad Eisenkappel) i Celovcu 
(Klagenfurtu). povlačilo se oko 17.000 slovenskih domobrana (belogar- 
dista). srpskih ljotićevaca, četnika i manja skupina vojnika NDH. zajed- 
no soko 10.000 slovenskih civilnih izbjeglica.*%% Na cijelom tom području 
sjeveroistočne Slovenije između Save i Drave prvih dana svibnja 1945. 
bilo je još oko 300.000 vojnika i oficira njemačke armijske grupe E 
(-Jugoistočni front") pod komandom generalpukovnika Löhra koji je 
svoj štab smjestio u Polzeli nedaleko Celja.** Te su jedinice, sa svojim 
motornim vozilima, artiljerijom. komorama i drugom opremom prisva- 
jale prednost na svim putevima prema sjeveru i time bitno usporavale 
kretanje oružanih snaga NDH i pratećih civila iz Hrvatske. Dio tih 
njemačkih jedinica već se prije 9. svibnja uspio prebaciti u Austriju. a s 
preostalima na tlu Slovenije slovenski su partizani od 9. do 13. svibnja 
na raznim lokacijama pregovarali o kapitulaciji. Neke formacije SS-a i 
neke druge borbenije jedinice odbile su položiti oružje i kroz borbe. 
često i teške gubitke, probile su se do Austrije. dok je većina nakon sta- 
novitih oklijevanja i odgađanja ipak kapitulirala. Navodno se radi o 
84.453 vojnika. podoficira i oficira.+* 

Nakon četverodnevnog mukotrpnog povlačenja kaotična kolona 
oružanih snaga NDH i civila koji su ih pratili, 9. i 10. svibnja postupno 
je pristizala do Celja. Izuzev nekoliko manjih okršaja, dotad nije bilo 
borbi s partizanima, jer su jake partizanske snage, divizije i korpusi, tek 
tih dana s raznih strana pristizale u područje Zagreba, Varaždina i 

Brežica. Lokalni partizanski odredi bili su preslabi da se suprotstave 
cijeloj vojsci NDH u povlačenju.“! 

Nije bilo vatrenih okršaja ni u samome Celju 9. svibnja, kad su se tu 
prvi put licem u lice srele prethodnica oružanih snaga NDH s lokalnim 
partizanima koji su već bili zaposjeli vlast u gradu. Došlo je do pregovora 
koji su potrajali i narednog dana, 10. svibnja. Pod prijetnjama stostruko 
brojnijih jedinica NDH da će spaliti cijelo Celje predstavnici malobrojnih 
lokalnih partizana potpisali su sporazum po kojem su jedinice NDH i ci- 
vili koji su ih pratili dobili slobodan prolaz kroz Celje prema sjeveru (u 
pravcu Frankolova). S druge strane, partizani i građani Celja dobili su 
jamstvo da jedinice u prolazu neće počiniti nikakav prepad ili pljačku.*?? 
Izuzev nekoliko incidenata, sporazum su obje strane poštivale. ali samo 
do pred jutro 11. svibnja. kada su sjeverno i sjeverozapadno od Celja 
otpočeli najprije manji vatreni okršaji, a zatim i teške bitke s obostrano 
velikim gubicima. Istovremeno, zaredali su i okršaji u samome gradu 
Celju. gdje su pristigla partizanska pojačanja zarobljavala i razoružavala 
zaostale njemačke. ustaško-domobranske i četničke jedinice, vršila _čis- 
tke” u gradu i uspostavila logor za zarobljenike i uhićenike.+ 

U tek oslobođenom Zagrebu. 9. svibnja. predstavnik Generalštaba 
JA general-major Rade Hamović održao je sastanak sa zapovjednicima 
Prve. Druge i Treće armije JA s ciljem da se .razradi plan za likvidiranje 
neprijateljske grupacije u severozapadnom delu Jugoslavije” 3% Treća 
armija. slovenska 14. divizija i neki slovenski lokalni odredi dobili su 
zadatak da prepriječe puteve prema Austriji. Prva armija da zatvori 
obruč i napadne s istočne strane. a Druga armija s južne. Jedan izvrsno 
opremljen i naoružan motomehanizirani odred Četvrte armije iz Trsta 
već je stigao dolinom Soče. preko Vršiča i Karavanki u Korušku te je 
pomagao zatvoriti obruč sa sjeverozapada. *% 

Prolaskom oružanih snaga NDH kroz Celje tri dana je rukovodio ge- 
neral Luburić. ali dalje nije nastavio s tom vojskom., iako je od 8. svibnja 
bio njen vrhovni zapovjednik. Sukladno njegovoj ranijoj najavi Paveliću 
da se neće predati nikome. ni partizanima ni Britancima, Luburić je 11. 
svibnja, kada je prošao Celje. sa svega dva pratioca krenuo šumama 
natrag prema Hrvatskoj. Nekoliko dana skrivao se i oporavljao od rana 
u Zagrebu. pa je na Papuku sve do jeseni vodio jednu gerilsku grupu 
_križara“. da bi zatim s krivotvorenim ispravama preko Mađarske. Au- 
strije. Italije i Francuske dospio u Španjolsku. Vodeći generali HOS-a 
izabrali su 11. svibnja generala Ivu Herenčića za zapovjednika glavne 
grupacije vojske u povlačenju.** 

Glavnina oružanih snaga NDH nakon Celja krenula je prema Dravo- 
gradu, u nadi da će se tamo. prelaskom dravskoga mosta, naći na naj- 
bližem putu prema Austriji. Zbog kaotične dezorganizacije i drugih pre- 

preka, a najviše zbog neprohodnosti prometnica koje je zakrčila njemačka 
vojska, njihovo povlačenje zajedno s civilima koji su ih pratili odvijalo se 
krajnje polagano, s mnogim zastojima, što je jedinicama JA dalo vremena 
da od 10. do 12. svibnja sasvim zatvore obruč. „Da nije bilo tih Nijemaca, 
mi smo mogli stići posve lako u englesku zonu i izbjeći partizanski obruč 
oko nas" - napisao je jedan od sudionika u povlačenju.+?7 

‘Prije nego je obruč zatvoren, u Austriju je uspjela izbjeći većina mi- 
nistara vlade NDH i dio najviših vojnih dužnosnika, a dan poslije njih 
(8. svibnja). poglavnik Pavelić s manjom pratnjom, a dan-dva poslije nje- 
ga i dvije ili tri veće skupine vojnika s civilima koji su ih pratili, ukupno 
oko 3000 ljudi. Pod vodstvom ustaških generala Ante Moškova (1911- 
1948) i Tomislava Rolfa (1899-1945, poznatog po važnoj ulozi u priku- 
pljanju srpskih seljaka za pokolj u glinskoj crkvi u ljeto 1941)*% te su se 
skupine 9. i 10. svibnja prebacile preko dravogradskog mosta prije nego 
su ga partizani zaposjeli. pa lijevom obalom Drave dospjele do Labota 
(Lawamiinda) i na cesti prema Wolfsbergu predale se Britancima. Lokal- 
ni britanski zapovjednik tretirao ih je vrlo korektno. kao vojne zaroblje- 
nike, ali ih je 19. svibnja, po višoj naredbi. ipak vratio preko granice i 
izručio predstavnicima JA. Ipak, namjerno ležernim nadzorom nad za- 
robljenicima. britanski je oficir omogućio većini od njih da prije izručenja 
pobjegnu u obližnje austrijske šume, pa je partizanima izručena tek 
manjina. a general Rolf počinio je sammoubojstvo.*? 

Odvojene od glavne kolone. dvije skupine oružanih snaga NDH i civi- 
la koji su ih pratili, zajedno s oko 200 slovenskih domobrana i četnika. 
ukupno više od 2000 ljudi, probilo se 11. i 12. svibnja iz Gornjosavin- 
ske doline (Solčava) preko 1300 metara visokih planinskih staza Kara- 
vanki u Austriju, u Bad Eisenkappel (Železnu Kaplu). Tu su iznenadili 
malobrojnu lokalnu jedinicu slovenskih partizana, ali do vatrenih 
okršaja nije došlo, jer je nakon višesatne napetosti i neizvjesnih prego- 
vora postignut nenapisan sporazum o nenapadanju i mirnom prolazu. 
Dio prebjeglih ustaša razbježao se po obližnjim šumama i brdima. a dio 
se zajedno s belogardistima, četnicima i civilima koji su ih pratili predao 
Britancima, koji su ih sproveli u logor Viktring kod Celovca (Klagenfur- 
ta). Dva tjedna kasnije gotovo svi su izručeni jugoslavenskim vlasti- 
ma.?% 

Glavnina oružanih snaga NDH i civilnih izbjeglica 12. se svibnja nala- 
zila na cestama i sporednim putevima iz Celja prema Dravogradu, s 
najgušćom koncentracijom u dolinama rijeka Pake i Mislinje, posebno 
oko sela Dolič. U širem području tu su se još kretale brojne postrojbe 
Wehrmachta koje su se poslije 9. svibnja postupno predavale partizani- 
ma ili probijale prema Austriji, te jedna .kozačka" divizija ruskih Vla- 
sovljevaca, ostaci dviju razbijenih mješovitih muslimansko/bošnjačko- 

Područje završnih bitki 9. do 15. svibnja 1945. godine. 


-folksdojčerskih legionarskih divizija i blizu 10.000 srpskih i crnogor- 
skih četnika koji su se u povlačenju sa svojim obiteljima pridružili 
oružanim snagama NDH. 

Pojedini zapovjednici ustaških i domobranskih jedinica na nekim su 
lokacijama nastojali dogovoriti sporazum o mirnom prolazu poput onog 
u Celju. ali bez uspjeha. Pristizanjem šest divizija Treće armije i dije- 
lova Prve armije partizani su do 12. svibnja brojem vojnika i naoružanjem 
postali izrazito premoćni oružanim snagama NDH i više nigdje nisu 
dopuštali miran prolaz. a vodstvo jedinica NDH odbijalo je svaku pomi- 
sao na kapitulaciju pred divizijama JA ,iz straha da će partizani s njima 
postupati jednako kao što su oni prethodne četiri godine postupali pre- 
ma partizanima i propartizanskom civilnom stanovništvu“.?% 

Titovu naredbu da se .presijeku sve veze prema Austriji" izvršavaju 
divizije Treće armije i snage Glavnog štaba NOV i PO Slovenije. dok jedi- 
nice Prve armije ne smiju dozvoliti .neprijateljskim snagama da se izvu- 
ku”. U nastojanjima da probiju obruč prema Austriji. oružane snage 
NDH predvode ustaški veterani iz Crne legije. Poglavnikova tjelesnog 
sdruga (dviju jedinica čiji su pripadnici tijekom rata počinili brojne zločine 
nad civilnim stanovništvom) i Ustaške obrane (koja je činila posade goto- 
vo svih logora u NDH, uključujući Jasenovac). Opterećene počinjenim 
genocidnim zločinima te se jedinice bore uporno i bezobzirno. na život i 

smrt. Brutalno se ponašaju i u završnim danima borbi, sjeverno i sjeve- 
rozapadno od Celja, divljački maltretiraju zarobljene partizane i gotovo ih 
sve ubijaju. Po slovenskim selima masovno pljačkaju, pale kmetije i nemi- 
losrdno ubijaju njima sumnjive seljake i njihove cijele obitelji.5% 

Nakon brojnih manjih okršaja na raznim lokacijama, velike završne 
bitke počele su 12. svibnja napadom odabranih ustaških jedinica na 
Dravograd, s ciljem da se stvori mostobran preko Drave. U dvodnevnim 
borbama s naizmjeničnim napadima i protunapadima, dijelovi sloven- 
ske 14. i vojvođanske 51. i 36. divizije zadržali su i učvrstili kontro- 
lu nad dravogradskim mostovima. Istovremeno, u podnevnim satima 
12. svibnja 17. istočnobosanska divizija, prepadom s jugozapadnih obro- 
naka Pohorja, napala je jezgru i zaleđe dugačke kolone oružanih snaga 
NDH i civilnih izbjeglica u mislinjskoj dolini i oko sela Gornji Dolič. To 
je bila najkrvavija dvodnevna bitka u cjelokupnim završnim ratnim ope- 
racijamauSlovenijiu svibnju 1945. godine. Artiljerija 17.istočnobosanske 
divizije i Majevička brigada nemilosrdno su tukle po bespomoćnoj kolo- 
ni, pri čemu je stradavalo mnogo vojske. ali i civilnih izbjeglica. .Titovi 
su partizani počeli pucati iz svih oružja po tom prostoru, gdje je bio na- 
bijen čovjek do čovjeka bez 2 m? slobodnog prostora. Svaka mina od 
bacača imala je puni pogodak, tj. svoje žrtve [...] Jedino mogu reći da 
kada sam sa prvoga brda pogledao u dolinu, odakle smo krenuli, vidio 
sam da je dolje našlo grob cca. 2 do 3 hiljade ljudi. Zaključujem po 
tome. jer je upravo, bio vojnik ili civil, jedan preko drugog ležao mrtav.” 5% 
Iako su baš u to vrijeme vojnički najsposobnije ustaške jedinice bile 
angažirane oko 20 km sjevernije pred Dravogradom, neki dijelovi oru- 
žanih snaga NDH u mislinjskoj dolini, usprkos taktički nepovoljnom 
položaju. pružale su očajnički otpor. Mjestimično je bilo i borbi prsa o 
prsa. Nakon dvodnevnih borbi, u podnevnim satima 14. svibnja, ustaše 
i domobrani morali su se povući iz Slovenjgradeca, gdje im je dotad bilo 
središnje uporište. Dijelovi oružanih snaga NDH bili su raspršeni, nane- 
seni su im teški gubici, ali su i partizanski gubici bili znatni.?% 

Čini se da je upravo za vrijeme tih borbi u dolinama rijeke Mislinje i 
Pake započelo osvetničko ubijanje velikih grupa zarobljenika. Uoči glav- 
ne bitke. potpukovnik Blažo Janković, komandant 17. divizije JA. pre- 
govarao je u selu Gornji Dolič sa zapovjedništvom 8. (ustaške) divizije 
HOS-a, upozoravao da treba obustaviti daljnje prolijevanje krvi i obe- 
ćavao im korektan postupak sa zarobljenicima u duhu Ženevske kon- 
vencije - ako mirno kapituliraju i polože oružje. Međutim, ustaški zapo- 
vjednici nisu mu vjerovali i jasno mu rekli da će se predati samo Britan- 
cima. Gotovo istovremeno, iz štaba 51. vojvođanske divizije u Dravo- 
gradu upućen je predstavnik (obavještajni kapetan Vesković) u ustaško 
zapovjedništvo glavne grupacije u Šentjanž s ultimativnim zahtjevom da 

kapituliraju 13. svibnja do 14 sati, uz upozorenje da im se poslije tog 
roka više ne jamči postupak prema ratnim zakonima, jer će biti tretira- 
ni kao banditi. Slično je upozoravao i major Frane Sever, šef operativnog 
odsjeka štaba 14. slovenske divizije. na pregovorima s nekim ustaškim 
parlamentarcima u Guštanju (Ravne na Koroškem)."* Slične su poruke 
partizanski štabovi tih dana i na drugim sektorima upućivali zapovjed- 
ništvirna opkoljene vojske NDH. pa se čini da je postojala opća direktiva 
partizanskog vodstva da se na taj način pokuša izbjeći daljnje ratovanje. 
Po svemu sudeći, tog 12. ili 13. svibnja još je možda bio moguć nekakav 
pismeni sporazum o mirnoj kapitulaciji opkoljene vojske, s pozivom na 
Ženevsku konvenciju i eventualno sudjelovanje britanskih vojnih pred- 
stavnika (koji su se već nalazili na terenu, delegirani pri štabovima NOV 
i JA) kao svjedoka pri potpisivanju. Sa stečenim naknadnim iskustvima 
lako je pretpostaviti da to ne bi spasilo živote ustaškim dužnosnicima ni 
većini ustaških i viših domobranskih časnika, ali je vjerojatno moglo 
ublažiti sudbine mnogim civilnim izbjeglicama, domobranima i ustaškim 
vojnicima. 

U dvodnevnim borbama u dolini Mislinje i oko Gornjeg Doliča pogi- 
nulo je. prema partizanskim izvorima, oko 3000 pripadnika vojske 
NDH. a 17. divizija zarobila ih je 10.960. Istovremeno. također prema 
partizanskim izvorima, poginula su 82 borca 17. divizije i 186 ih je ra- 
njeno. Prema svjedočenju lokalnog stanovništva mislinjske doline. po- 
slije te bitke u njihovom je kraju u 10 velikih grobišta pokopano .najma- 
nje 4700 ustaških leševa". Nerazmjer brojki o vlastitim i protivničkim 
gubicima, o broju ubijenih i pokopanih, jasno govori o činjenici da su 
masovno bili ubijani zarobljenici. Bila je to prva. pretežno osvetnička 
faza masovnog ubijanja poražene vojske NDH. 

U razdoblju od 2. do 15. svibnja Treća armija imala je ukupno 826 
poginulih i nestalih boraca, a imala je i 2482 ranjena." Od toga. 142 
borca poginula su, 55 je bilo nestalih i 374 ranjenih u danima poslije 
9. svibnja, dakle poslije potpisanog i proklamiranog mira.?'' U istome 
izvještaju tvrdi se da je u borbama .ubijeno preko 20.000 neprijatelj- 
skih vojnika",*!? pa i taj nerazmjer između vlastitih i protivničkih gubi- 
taka jasno govori o ubijanju zarobljenika. Iz raznih dokumenata može 
se naslutiti da je bilo partizanskih komandanata i političkih komesara 
koji su raspirivali taj osvetnički gnjev (.nije bandi dosta što je četiri go- 
dine žarila. palila i ubijala po našoj zemlji, pa puca još i sada, kad cijela 
Evropa slavi pobjedu i mir, a oni nam ubijaju drugove koji su se sutra 
trebali vratiti živi iz rata svojim kućama gdje ih čekaju djevojke i maj- 
ke"), ali bilo je i komandanata i političkih komesara koji su nastojali 
obuzdati osvetnički gnjev svojih vojnika i ponegdje u tome uspijevali, a 
ponegdje i nisu. 

Vrhovni komandant Josip Broz Tito uputio je 14. svibnja depešu 
svim štabovima armija i Glavnim štabovima Slovenije i Hrvatske: ..Po- 
duzmite najenergičnije mjere da se po svaku cijenu spriječi ubijanje rat- 
nih zarobljenika i uhapšenih od strane jedinica, pojedinih organa i po- 
jedinaca... Lica koja treba da odgovaraju za djelo ratnih zločina preda- 
vati na revers vojnim sudovima radi daljnjeg postupka."*!3 Među broj- 
nim mogućim motivima za ovakvu Titovu naredbu barem su dva sasvim 
očigledna: prvo, nijedan kompetentni vojskovođa ne podnosi da mu voj- 
ska čini svojevoljne masovne ispade, mimo zapovjednog sustava i bez 
izričite naredbe; i drugo, već od 1. svibnja u Trstu i okolici, a od 9. svib- 
nja u Celovcu (Klagenfurtu) i okolici, jake jedinice JA bile su u svakod- 
nevnom dodiru s britanskim trupama. Jugoslavensko vodstvo željelo je 
zadržati bar dijelove tih područja. ali s terena su dolazile pritužbe o 
lošem ponašanju pripadnika Jugoslavenske armije, zbog čega je bilo i 
diplomatskih konflikata koji su umanjivali izglede na ostvarenje jugo- 
slavenskih aspiracija o proširenju državnih granica. 

Međutim, Titova naredba nije bilo jako oštro formulirana: ne traži se 
odgovornost za počinjeno, ne preciziraju se kazne za nove prekršitelje. 
Pojedinačna ubijanja zarobljenika nisu prestala („htio je pobjeći. što 
sam drugo mogao nego pucati?"), ali sljedećih dana više nije bilo masov- 
nih ubijanja na mjestima zarobljavanja - zarobljenici su odvođeni u lo- 
gore. gdje je slijedio daljnji postupak prema novim uputama. 

Uvidjevši da neće moći ovladati dravogradskim mostovima i da se 
obruč pogibeljno steže pod pritiskom nadirućih snaga Treće armije iz 
južnog pravca duž mislinjske doline. vodstvo preostalih jedinica NDH na 
sastanku u Šentjanžu 13. svibnja odlučilo se za pokušaj proboja zaobila- 
znim putevima. Rafael Boban ponovno je prikupio najborbenije ustaške 
jedinice. krenuo s njima u noćni zaobilazni manevar preko sela Kotle i 
oko 3 sata pred jutro 14. svibnja izvršio iznenadni prepad na štab i manje 
dijelove 7. vojvođanske brigade 51. divizije u Ravne na Koroškem, odakle 
su se brojčano i borbeno slabiji Vojvođani brzo povukli. Tim manevrom 
ustaše su svojoj glavnini oslobodili put iz dravogradskog rejona prema 
zapadu, dolinom rijeke Meže i okolnim prometnicama." 

Obaviještena da je put prema zapadu otvoren. masa vojske i naroda 
nagomilana pred Dravogradom nahrupila je cestom prema Ravne na 
Koroškem i Prevalji. Bilo je mnogo paničnog i kaotičnog ponašanja. ali i 
odlučnosti da se napokon izmakne partizanskom obruču.?'" Borbena 
prethodnica vojske NDH lako je iz Prevalje potisnula malobrojnu zala- 
znicu 7. vojvođanske brigade i već rano prije podne našla se pred ce- 
stovnim raskršćem u selu Poljana. Preostalo je još oko 5 km do sela 
Holmec na staroj slovensko-austrijskoj granici i daljnjih 5 km do Blei- 
burga. Ustaško vodstvo raspolagalo je podacima da su na staroj austrij- 

skoj granici već raspoređene britanske trupe. ali prepreka su bili parti- 
zani raspoređeni u selu Poljana i oko nje. Tu se razvila bitka koja je 
trajala cijelog dana i sve do večernjih sati 14. svibnja, a često se spomi- 
nje kao posljednja veća bitka Drugoga svjetskog rata u Europi."!'5 

Prethodnog dana, 13. svibnja, Prva brigada 14. slovenske divizije 
(Tomšičeva) u selu Poljana zaustavila je 104. lovačku diviziju Wehr- 
machta na njezinu putu prema austrijskoj granici. Nakon višesatnih 
neuspjelih pregovora došlo je do kratkotrajne oštre bitke u kojoj su 
vješto postavljene zamke Tomšičevaca nanijele teške gubitke elitnoj 
njemačkoj diviziji. koja je pod tim pritiskom pristala na kapitulaciju. 
Tomšičeva brigada je cijelu večer i narednu noć razoružavala blizu 
10.000 njemačkih vojnika i oficira i sprovodila ih u zarobljeništvo pre- 
ma Črni na Koroškem. pa se samo njezin manji dio. zajedno s jednim 
bataljonom Šlandrove brigade i razbijenim dijelovima 7. vojvođanske. 
mogao suprotstaviti žustroj navali jedinica vojske NDH u Poljani. Žestoka 
bitka s velikim obostranim gubicima u samome selu ipak je trajala go- 
tovo cijeli dan. od 9 do 17 sati. kad su partizani bili prisiljeni na povla- 
čenje i time je bio otvoren cestovni put prema Bleiburgu." Istovremeno. 
dok je trajala bitka u selu Poljana. jedna jaka grupa ustaških jedinica 
prešla je Mežu u Ravne na Koroškem. razbila položaje 6. i 12. brigade 
51. vojvođanske divizije. potisnula ih na lijevu obalu Drave i ovladala 
dijelom prostora između Meže i Drave. Štab 51. divizije u Dravogradu 
čak je nakratko izgubio i svaku vezu s dobrim dijelom svojih jedinica. 
Time je većini vojske NDH i pratećim civilima bio omogućen relativno 
siguran prolaz cestom prema Poljani i Bleiburgu, ali cesta je bila za- 
krčena. kretalo se polako s velikim zastojima, kolona je bila dugačka 
više od 40 km i veliki dio vojske i naroda nije se ni pomakao iz doline 
pred Dravogradom. Ipak, prilično velika grupa probila se mimo ceste, 
obroncima planine Strojna, duž željezničke pruge i prije noći stigla na 
austrijsko-slovensku granicu, odnosno pred Blajburško polje.?!? 

U predvečernjim satima 14. svibnja na staroj austrijsko-slovenskoj 
granici prethodnice oružanih snaga NDH susrele su se s jednom isture- 
nom tenkovskom jedinicom Petog korpusa Osme armije britanske voj- 
ske. Ustaškim je predstavnicima odmah saopćena demarkaciona linija 
u polju pred Bleiburgom do koje se smiju kretati i koju ne smiju prijeći. 
a narednog jutra obaviješteni su da će ih u 13 sati primiti predstavnik iz 
štaba britanskog Petog korpusa. Tijekom jutra i prijepodneva 15. svib- 
nja neprekidno su navirale grupe vojske i civila, pa ih se u polju pred 
Bleiburgom nakupilo vjerojatno oko 30.000. Svi ostali još su bili u ne- 
preglednoj masi duž ceste do Dravograda. Partizani su koristili 
mjestimično zatišje od borbi da prikupe vojsku i ponovno zatvore još 
čvršći obruč oko goleme neprijateljske kolone.?!'? 


360 


Tragedija Drugoga svjetskog rata (1941-1945) 


U starome dvorcu kraj Bleiburga predstavnik štaba britanskog Petog 
korpusa brigadir Patrick Scott vrlo je hladno primio delegaciju oružanih 
snaga NDH (generali Herenčić i Servatzy i pukovnik Crljen). Nije se ni 
predstavio niti im pružio ruku. Prema zapisu Danijela Crljena, general 
Herenčić započeo je svoj istup izjavom: „Dolazimo po nalogu Poglavara 
NDH i hrvatske vlade. da se predamo i stavimo pod zaštitu zapadnih sa- 
veznika", na što je brigadir Scott spremno i resko odgovorio da ih ,engle- 
ska vojska ne može primiti", da bi s njima .trebalo postupati kao s ilegal- 
nim bandama", jer su .po ugovoru o primirju trebali već prije osarn dana 
položiti oružje pred partizanskim jedinicama, a ipak su nastavili s bor- 
bom”. Na Herenčićevu repliku da su .za NDH partizani razbojničke 
bande", brigadir ga je prekinuo i odlučno odrezao: .Oni su naši savezni- 
ci." Time je, u stvari, u prvoj minuti susreta sve bilo rečeno. 

Daljnje inzistiranje i argumentiranje ustaških delegata brigadir Scott 
vojnički je presjekao - pošto ima .sasvim precizne naloge od generala 
Alexandera koji je sigurno dobio potrebne političke upute od predsjed- 
nika vlade gospodina Churchilla", pa nema smisla dalje raspravljati jer 
se „neće ništa promijeniti na već stvorenim odlukama", to jest da britan- 
ska vojska ne prima predaju glavnine vojske NDH, koja se ima predati 
savezničkoj vojsci jugoslavenskih partizana protiv kojih je NDH četiri 
godine ratovala. Da bi bar donekle ublažio krutost svojih riječi. brigadir 
je dodao da .naši saveznici priznaju međunarodne ugovore i obavezali 
su se postupati prema međunarodnim zakonima, tako da se vaš svijet 
nema čega bojati od njih. Vi niste trebali narod zastrašivati svojom pro- 
pagandom i navesti ga da napusti zemlju bez potrebe." 

Zatim je brigadir Scott srdačno dočekao partizanske delegate (ko- 
mandanta slovenske 14. divizije Ivana Kovačiča Efenku i političkog ko- 
mesara vojvođanske 51. divizije Milana Bastu), suočio ih s ustaškim 
predstavnicima i zamolio komesara Bastu da im izdiktira uvjete kapitu- 
lacije. Uvjeti su bili vrlo tvrdi i neumoljivi: u roku od 1 sat i 20 minuta 
-izvjesiti bijele zastave i izvršiti organiziranu predaju čitave vojske“. I 
Basta je usput spominjao da će se .prema zarobljenicima poštivati ratna 
pravila" i da će „krivci biti izvedeni pred vojni sud", ali o tome nije nudio 
nikakva jamstva, već je inzistirao na terminu „bezuvjetna kapitulacija". 
Kad su se na to ustaški delegati počeli nagađati pokušavajući isposlova- 
ti barem produljenje roka za predaju, brigadir Scott je izgubio strpljenje 
i upozorio ih da su britanski tenkovi na raspolaganju partizanskim ko- 
mandantima. Pred tom prijetnjom delegacija HOS-a povukla se i oko 16 
sati krenula obavijestiti svoje trupe o uvjetima kapitulacije."?! 

U velikoj većini mnogobrojnih tekstova o kompleksu Bleiburg provla- 
či se tvrdnja da se glavnina vojske NDH predala Britancima, a da su za- 
tim Britanci tu vojsku izručili Jugoslavenskoj armiji - što nije točno. Prije 

15. svibnja britanske vojne jedinice u Koruškoj prihvatile su predaju ne- 
koliko manjih grupa vojske NDH i konfinirale ih u zarobljeničkim logori- 
ma, ali odluka da se ne prihvati predaja glavnine oružanih snaga NDH i 
da ona bude prepuštena Jugoslavenskoj armiji bila je donesena unapri- 
jed, već nekoliko dana prije susreta u Bleiburgu. O tome su u lokalnim 
štabovima britanske vojske u Koruškoj već dogovarali predstavnici 4. 
Operativne zone NOV Slovenije i Motoriziranog odreda 4. armije, a čini se 
da je definitivni dogovor preciziran na sastanku komandanta 14. sloven- 
ske divizije potpukovnika Ivana Kovačiča Efenke u štabu britanskog Petog 
korpusa 15. svibnja ujutro, neposredno prije susreta u Bleiburgu.??? 
Nekoliko je bitnih okolnosti utjecalo na takve odluke nadležnih bri- 
tanskih tijela, iako su u tim krugovima prvih dana svibnja još postojale 
neke dileme. Zbog neusuglašenih jugoslavenskih aspiracija na Trst, Ju- 
lijsku krajinu i dijelove Koruške došlo je između zapadnih saveznika i 
jugoslavenskih vlasti do žustrih diplomatskih polemika i velikih napeto- 
sti na samome terenu. U najkritičnijim danima, sredinom svibnja, u 
povjerljivim se depešama na obim stranama čak spominjala i mogućnost 
oružanog sukoba. Na jugoslavenskoj strani bilo je i znakova sumnje da 
bi u prijetećem sukobu Britanci mogli upotrijebiti vojsku NDH u borbi 
protiv JA, iako se iz britanskih dokumenata vidi da nadležne institucije 
i ličnosti na takvu kombinaciju nisu ni pomišljale. Prevladala je obostra- 
na spoznaja o nužnom kompromisu, nasuprot besmislenom začinjanju 
novoga rata među ratnim saveznicima, netom nakon zajedničke pobjede 
izvojevane u mnogo krvi. Po dogovorima koji su postignuti usmeno i 
kratkim depešama, a bez potpisanog ugovora, sve jedinice JA povukle 
su se do 23. svibnja iz Koruške na staru jugoslavensko-austrijsku gra- 
nicu, a Britanci su odbili primiti predaju glavnine vojske NDH i do kraja 
svibnja postupno su iz zarobljeničkih logora izručili jugoslavenskim vla- 
stima oko 20.000 ranije prihvaćenih slovenskih belogardista, crnogor- 
skih i srpskih četnika i ljotićevaca, zajedno s oko 3000 pripadnika 
oružanih snaga NDH i ustaških dužnosnika, uključujući i ministre vlade 
NDH. Na tu odluku Britanaca znatno je utjecalo i njihovo izrazito loše 
mišljenje o NDH, koja je pune četiri godine ratovala na strani Hitlerova 
Trećega Reicha, nastavila ratovati nakon što su svi drugi kapitulirali i 
prestali ratovati, koja je prema britanskim spoznajama ogrezla u zločinu 
i u čijim su kolonama prema Koruškoj bježali i mnogi ratni zločinci. 
Dodatno, za glavnu grupaciju oružanih snaga NDH i pratećih civila bilo 
je vrlo nepovoljno što su njeni ustaški predvodnici, u nastojanju da 
dokažu kako je s njima hrvatski narod, pismeno i usmeno lažno 
obavještavali Britance tvrdeći da u koloni imaju oko 200.000 vojnika i 
500.000 civila. Možda bi Britanci još i 15. svibnja u svoje logore privre- 
meno smjestili neku manju grupu vojske NDH, ali u tadašnjoj zategnu- 

toj situaciji u Koruškoj nisu imali ni hrane ni dovoljno vojske, a ni naj- 
manje dobre volje, da se brinu o tolikom broju ljudi.?2> 

Svakako, preostaje i moralno pitanje: jesu li saveznički vojni zapo- 
vjednici i druge nadležne institucije. odlučivši ne prihvatiti predaju glav- 
ne skupine vojske NDH i izručiti manje grupe već zaprimljenih zaroblje- 
nika te vojske. kao i slovenske belogardiste i srpsko-crnogorske četnike 
-jesu li saveznički vojni zapovjednici i predstavnici njihovih vlada mogli 
slutiti da dio tih ljudi šalju u masovnu smrt, bez suda i suđenja? Na to 
pitanje nema pouzdanih odgovora. Dokumenti ukazuju da je nekih slut- 
nji moralo biti. iako manje katastrofičnih od stvarnog raspleta koji je 
uslijedio. Uostalom, sve se to događalo u atmosferi kraja Drugoga svjet- 
skog rata. u kojoj su ljudski životi bili na najnižoj cijeni. 

U kasnim poslijepodnevnim satima 15. svibnja na Blajburškom polju 
vojska NDH obavljala je svoj posljednji čin - skupnu predaju pred ma- 
lobrojnim slovenskim. vojvođanskim i slavonskim partizanima. Otpora 
nije bilo. jer je u datim okolnostima bio praktički nemoguć. Na samom 
Blajburškom polju bilo je kratkotrajne puščane i mitraljeske paljbe. na- 
vodno po jednoj grupi HOS-ovaca koja je odgađala predaju i po nekim 
bjeguncima.?** U toj pucnjavi po jednom je izvoru bilo 16 poginulih. po 
drugome 27, a po trećem oko 40 žrtava. Prije isteka roka za predaju. dio 
ustaških veterana — osobito onih iz Crne legije. Ustaške obrane i Poglav- 
nikova tjelesnog sdruga — u manjim se grupama odmetnuo u obližnje 
planinske šume. a pridružio im se veći broj viših ustaških dužnosnika. 
Neki su se uspjeli probiti dublje u Austriju, spasiti glave i domoći se 
života u emigraciji, neki su pohvatani i pobijeni, a najborbeniji i naj- 
spretniji probili su se u Jugoslaviju. sve do Hrvatske i Bosne. gdje su 
stvarali jezgre križarskih grupa." Prema pričanju Maksa Luburića, Ra- 
fael Boban sa svojom grupom probio se do Bilogore, gdje se u studenom 
1945. Luburić s njime morao sastati, ali kad je Boban poginuo u jed- 
nom okršaju i grupa mu bila razbijena, Luburić se vratio na Papuk. 
raspustio svoju grupu i prebacio se u Mađarsku." 

Najveći dio vojske NDH i civila koji su ih pratili nije se uspio probiti 
niti do austrijske granice. Demoralizirani situacijom, gladni i iscrpljeni. 
u grupama su se masovno predavali partizanskim jedinicama 15. i 16. 
svibnja. najviše u rajonu Dravograda. I tu su se neke manje grupe od- 
Imetnule i pokušavale probiti prema Austriji ili natrag u Hrvatsku, ali su 
većinom bile pohvatane ili razbijene. Velika skupina crnogorskih i srp- 
skih četnika, njih navodno oko 8000 (zajedno s civilima koji su ih pra- 
tili). skupno se predala 16. svibnja." 

S austrijske granice i iz Dravograda partizani 12. slavonske divizije 
većinu su zarobljenika dopremili u prihvatne logore i kasarne u Maribo- 
ru, a nešto manji dio otpremila je 40. divizija u Celje i zatim u Zagreb.??? 

Viši časnici i dužnosnici otpremani su kamionima pod jakom stražom, 
kako nikako ne bi mogli pobjeći, a velika većina ostalih pješice, po 50 km 
ili još više. Postupak prema zarobljenicima u početku, pred Britancima, 
bio je korektan, ali s približavanjem Mariboru i Celju učestala je masovna 
pljačka, a bilo je raznovrsnog maltretiranja druge vrste. Putem je bilo i 
pojedinačnog ubijanja zarobljenika, ali ne i masovnih likvidacija.??* 

U logorima u Mariboru i Celju oficiri Ozne idućih nekoliko dana 
užurbano obavljaju neka površna saslušanja i vrše prvu selekciju zaro- 
bljenika. Time počinje druga etapa sindroma ,Bleiburg - Križni put", koja 
obuhvaća i programirano, sistematski provođeno ubijanje nekih katego- 
rija zarobljenika popraćeno mjestimičnim individualnim ispadima. 
Ustaški i domobranski časnici s višim činom izdvojeni su i upućeni pred 
vojne sudove koji su u većini slučajeva sudili na smrt. Ustaški vojnici i 
dočasnici s duljim stažom u Ustaškoj vojnici izdvajani su za grupne likvi- 
dacije na obližnjim stratištima, bez suđenja. Vjerojatno je najveće stratište 
takve vrste, pored Kočevskog roga, ono u Teznom kod Maribora.?*' Na taj 
su prostor u drugoj polovici svibnja dovođeni većinom zarobljeni pripad- 
nici vojske NDH (ustaše i manjim dijelom domobranski oficiri) te crno- 
gorski i srpski četnici (vjerojatno oko 20%) koji su bili hladnokrvno smak- 
nuti. Za mnoge domobrane bila je nesreća što su posljednjih ratnih mje- 
seci bili uklopljeni u HOS i obučeni u nove plave uniforme jednake 
ustaškima, pa su stradavali kao ustaše. 

Zarobljeni civili, prije svih žene i djeca, odmah su već prvih dana 
puštani kućama. Dobivali su jednosmjerne propusnice do zavičajnog 
mjesta, s obavezom da se u roku od 24 sata jave lokalnoj Komandi mje- 
sta.5% Prema riječima Milovana Đilasa iz 1989. godine, kojima u načelu 
valja vjerovati, „zločince smo obično odmah strijeljali... za žene i djecu 
se nismo zanimali" (problem je što je termin ,zločinac" bio tada shvaćan 
vrlo arbitrarno).52 Žene za koje se po dokumentima ili odjeći moglo 
ustanoviti da su ustaške dužnosnice također su u pravilu otpuštane, ali 
tek nakon duljih preispitivanja ili nakon Križnog puta.?** 

Svi domobrani, ustaški mladići godišta 1927. i 1928. i ustaše s rela- 
tivno kratkim stažom u Ustaškoj vojnici — otpremani su u dugim kolona- 
ma preko Maribora i Celja prema Hrvatskoj. U najvećoj od tih kolona, 
koju je od Celja do Samobora pratila 12. krajiška brigada 40. divizije, 
bilo je 40.000 zarobljenika — „Nijemaca, ustaša, domobrana". Za neke 
su prolazne stanice za daljnju selekciju bili Samobor i Zagreb. Drugi su, 
pak, kroz Podravinu i Posavinu upućivani u Osijek, gdje su pomnije 
preslušavani, neki otpuštani kućama, a većina otpremana dalje u logore 
u Vojvodini. Pratnja tim kolonama bile su regularne jedinice JA. Imale su 
pismene naredbe viših štabova o vrlo strogom nadzoru i postupku sa 
zarobljenicima, a vjerojatno samo usmene upute o likvidaciji svakoga 

koji bi se izdvojio iz kolone ili previše zaostajao.5 Križni putevi sasvim 
je primjerena metafora za te paćeničke marševe gladnih i često žednih 
zarobljenika. marševe duge i više od 1000 kilometara (čak do logora u 
Makedoniji), koje mnogi nisu izdržali ili su bili ubijani. Stupanj strogoće 
i ubijanja umnogome je ovisio o komandiru ili komandantu jedinice JA 
koja je obavljala pratnju. Bilo je i česte samovolje, osvetništva, pa i pljačke. 
Bilo je i nastojanja da se takve pojave suzbiju, ali nedovoljno energičnih. 
Na primjer. štab Druge armije 29. svibnja piše podređenim jedinicama da 
se .događa da borci i rukovodioci oduzimaju od zarobljenika i njihove 
privatne stvari. kao satove, prstenje. nalivpera i drugo" te se „ponovno 
naređuje i zabranjuje takvo oduzimanje. a ponovljeni slučajevi uzimat će 
se na odgovornost."*“" Međutim, pozivanja na odgovornost bilo je ipak 
relativno malo, smjenjivanja s položaja i disciplinskih kazni još manje, a 
strogih kazni jedva da je bilo ili su imale interni karakter i o njima se nije 
obavještavalo. Priča se da je navodno ipak bilo nekoliko strijeljanih par- 
tizana zbog samovoljnih ispada. ali o tome nisu pronađeni nikakvi doku- 
menti. U redovnom izvještaju Ozne za okrug Baniju Ozni za Hrvatsku od 
6. lipnja 1945. spominje se i masovna likvidacija 194 osobe u blizini sela 
Knezovljana (kod Kostajnice) koju je samovoljno organizirao i proveo za- 
mjenik komesara jednog bataljona KNOJ-a. Zahtijeva se da taj oficir bude 
smijenjen sa svoga položaja i da mu se onemogući takva samovolja. ali se 
ne predlažu nikakve kaznene mjere. čak ni sudski postupak.?*? 

O stradanjima zarobljenika na Križnome putu objavljeno je više sto- 
tina svjedočenja preživjelih, a najviše u knjigama Holokaust u Hrvatskoj 
i Blajburška tragedija hrvatskoga naroda koje su priređene i prvi put 
objavljene 1970, odnosno 1976. godine u krugovima hrvatske političke 
emigracije. Gotovo svi tekstovi prožeti su traumama proživljenih muka 
i skloni su subjektivnim viđenjima i politiziranoj interpretaciji, pa su im 
podaci često disparatni, ponekad i kontradiktorni. a rijedak im je oslo- 
nac u relevantnoj dokumentaciji. Pa ipak, postoje širi opisi i neki detalji 
koji su u mnogim iskazima podudarni, stoga ih se može smatrati vjero- 
dostojnima te smatrati da tvore opću sliku o tim tragičnim zbivanjima. 
Nema sumnje da su zarobljenici na mnogim mjestima ubijani bez suda 
i suđenja, individualno i grupno. Doduše. vojska NDH kao vojska nije 
imala pravo na tretman po Ženevskoj konvenciji iz 1929. godine, jer se 
od svog osnutka i sve do posljednjih dana nikad nije pridržavala članka 
1. točke 4, Pravilnika o zakonima i običajima rata na kopnu, koji je sa- 
stavni dio i Haške konvencije iz 1907. i Ženevske iz 1929. godine.5% 
Međutim, u duhu općeljudske pravde i pravičnosti, svako je ubijanje 
bez suda zločin, pa stoga nema sumnje da je nad pojedincima i grupama 
koje su na Križnome putu ubijane bez bilo kakva suđenja bio počinjen 
zločin. U međunarodnom pravu poslije Drugoga svjetskog rata takva su 

nedjela definirana kao ratni zločin, protivna prirodnom pravu i .temelj- 
nim načelima ljudskoga roda". Bacaju sjenu na NOB, ali .nisu odlučujuća 
za njegovu temeljnu karakterizaciju" kao zaslužnog sudionika na pra- 
vednoj strani podjele u Drugom svjetskom ratu. Pri tome treba uzeti 
u obzir i radikalnu promjenu kriterija koju je donio Drugi svjetski rat: 
do poslijeratnih sudskih procesa 1946. termin .zapovjedna odgovor- 
nost" uopće nije postojao, a i današnje poimanje o ratnim zločinima 
definirano je u međunarodnom pravu tek tijekom posljednjih 60 godi- 
na. U tom nastojanju da se pojmovi preciziraju i prodube, nužno je 
došlo i do shvaćanja da ratni zločin ne čini samo agresor, već ih može 
počiniti i napadnuta strana, da ni ratovanje na pravednoj strani ni izvo- 
jevana pobjeda ne donose automatski i aboliciju za počinjeni zločin. 

U obilnom pisanju o Bleiburgu i Križnom putu najnepouzdanije su broj- 
ne procjene o broju žrtava. Stvarajući blajburški mit. politička emigracija 
uporno je iz emocionalnih i političkih razloga ustrajavala na preuveličavanju 
brojki. Naprotiv. jugoslavenske su vlasti ustrajavale u zavjeri šutnje i time 
onemogućile bilo kakvo znanstveno ili stručno istraživanje. S protokom 
vremena. sve je teže ustanoviti broj žrtava i on vjerojatno nikad precizno 
neće biti ni utvrđen. Preostaje nam samo poći od onog što je manje-više 
ipak utvrđeno: brojno stanje vojske NDH u trenutku kad je krenula u 
povlačenje iz Hrvatske. dakle prvih dana svibnja 1945. godine. 

Kao što je već rečeno, iz Zagreba je u svibnju 1945. na povlačenje 
krenulo najviše 116.000 pripadnika oružanih snaga NDH,*! što se po- 
klapa s poznatim demografsko-statističkim radovima Vladimira Žerja- 
vića. Ta se vojska raspala u nekoliko etapa: prvi dio je otpao već na putu 
iz Hrvatske do Celja i Dravograda. kad je nepoznat broj vojnika dezerti- 
rao iz kolone i pobjegao svojim kućama ili se predao partizanima. Ma- 
sovno se ginulo u borbama do Dravograda i Poljane. a zarobljeni u tim 
borbama na objema su stranama uglavnom bili ubijani. U prvim satima 
poslije kapitulacije na Bleiburgu velik broj pripadnika oružanih snaga 
NDH odbio se predati jedinicama JA i razbježao se po obližnjim plani- 
nama i šumama, dijelom se probio dublje u Austriju i kasnije živio u 
emigraciji. a dijelom se vratio u Hrvatsku i BiH i uglavnom izginuo u 
gerilskom ratovanju protiv novih vlasti. Procjenjuje se da je u emigraciju 
dospjelo oko 20.000 izbjeglica koji su posljednjih dana rata napustili 
NDH. ali je sasvim nejasno koliko je od toga broj onih koji su bili u ko- 
loni prema Bleiburgu, a koliko se probilo drugim putevima. Napokon. 
preostali dio vojske NDH predao se na Bleiburgu i na nekim drugim 
lokacijama i bio je dopremljen u zarobljeničke logore. a relativno mali 
dio ubijen je na putu u te logore: slijedilo je selektivno odvođenje iz lo- 
gora na grupne likvidacije bez suda i suđenja. pa otpremanje preostalih 
na Križni put, boravak u logorima po cijeloj zemlji gdje se također stra- 

davalo od gladi. iznemoglosti. bolesti i pojedinačnih ubijanja, pa napo- 
kon otpuštanje iz logora na tri načina — na slobodu, na daljnji prisilni 
rad ili na dopunsko odsluženje vojnog roka u JA. Gotovo je nemoguće 
utvrditi koliko je bilo žrtava na svakoj pojedinoj od tih etapa. a teško je 
govoriti i o ukupnom broju. Preostaje osloniti se na Žerjavićeva istra- 
živanja, koja se dosad u ukupnoj procjeni za Jugoslaviju i za procjene 
po republikama i nacionalnostima, pokazala kao najpouzdanija. Poseb- 
no. njegove procjene o ukupnom broju jasenovačkih žrtava u novije su 
vrijeme potkrijepljene poimeničnim popisima, pa mu se može pokloniti 
povjerenje i za brojke o Bleiburgu. Žerjavić tvrdi, nakon vrlo pomnih 
analiza, „da bi gubici vezani za Bleiburg mogli iznositi oko 50 tisuća".?+? 
U tu brojku Žerjavić ubraja pripadnike vojske NDH iz Hrvatske i iz BiH 
(dakle i muslimane) koji su stradali za vrijeme bitaka i kasnije, za vrije- 
me Križnoga puta i boravka u logorima. Ta brojka uključuje i civile koji 
su stradali u koloni za vrijeme bitaka na putu prema Austriji i one civile 
koji su smaknuti u osvetničkom gnjevu diljem Hrvatske. 

Iako se u javnim glasilima novih jugoslavenskih vlasti o tragičnim 
aspektima događaja na Bleiburgu i Križnom putu ništa nije javljalo, iako 
se likvidacije zarobljenika nastojalo održati pod velom .konspiracije", 
duge kolone zarobljenika koje su u kasno proljeće prolazile sjevernom 
Hrvatskom nisu mogle ostati tajna. Ponegdje su dospijevale i vijesti o 
grupnim likvidacijama i o postupcima u logorima, pa se kod dijela 
stanovništva stvaralo nepovoljno raspoloženje prema novoj vlasti. Do 
viših rukovodstava dospijevale su i pritužbe lokalnih organa vlasti i or- 
ganizacija KP pa i hrabrijih pojedinaca, koji su se direktno žalili na po- 
stupke Ozne i KNOJ-a, dakle na tijela koja su direktno bila nadležna za 
odluke o sudbini zarobljenika i za provedbu tih odluka. O tome se 
prilično otvoreno i s negodovanjem raspravljalo i na tjednim sastancima 
Politbiroa Centralnog komiteta KPH u lipnju i srpnju. najčešće na inici- 
jativu Vladimira Bakarića.* U opširnom mjesečnom izvještaju Central- 
nom komitetu KPJ od 14. srpnja 1945. Centralni komitet KPH među 
svojim „osnovnim poteškoćama" spominje i „pitanje domobranstva", te 
nadovezuje da je zbog domobrana „reakcija digla veliku prašinu... Ne- 
pravilni postupci protiv domobrana, zlostavljanje u logorima, gladova- 
nja i širenje tifusa izazvala su još veća negodovanja njihovih obitelji, 
tako da je pitanje domobrana zauzelo ozbiljne oblike". Spominju se i 
poduzete mjere za energično odstranjivanje loših postupaka", ali se to 
nažalost „sporo provodi™”.** U Javnim tužilaštvima već potkraj lipnja 
uspostavljena su Odjeljenja za opći nadzor koja kontroliraju i Oznu te 
izvještavaju o nekim njenim .greškama koje momentalno štetno djeluju 
na političke prilike", ali se ne vidi što je zbog tih .grešaka" poduzeto." 
Sve je to dovelo do Ukaza o pomilovanju i amnestiji što ga je na prijedlog 

predsjednika Savezne vlade i ministra narodne obrane (Josipa Broza 
Tita) donijelo Predsjedništvo AVNOJ-a 3. kolovoza 1945. godine. Tek je 
tim aktom zapravo prestala kalvarija velike većine preživjelih zaroblje- 
nika vojske NDH: prema izvještaju Ozne za Hrvatsku Ministarstvu na- 
rodne obrane Federativne Jugoslavije od 14. kolovoza te godine od 6227 
zarobljenika koliko se na dan amnestije nalazilo u pet glavnih 
zarobljeničkih logora u Hrvatskoj nakon 10 dana već ih je 5886 bilo 
otpušteno na slobodu, dok je preostalih 381 upućeno na daljnji postu- 
pak."** Time je de facto završen stradalački Križni put, ali nije prestala 
politička represija. Zemlja je ušla u petogodišnje razdoblje staljinizma, 
u kojem je komunistička vlast nastojala uvesti i učvrstiti jednopartijski 
totalitarni režim po uzoru na Staljinov SSSR. 

Proustaška politička emigracija počela je već prvih poslijeratnih godina 
na događajima oko Bleiburga i Križnoga puta izgrađivati mitologiju emoci- 
onalnog simbola kolektivne tragedije. Istovremeno, taj je simbol imao i svo- 
ju sasvim utilitarnu političku svrhu, kao točka okupljanja, jedina točka 
zajedničkih osjećaja inače politički razjedinjene i frustrirane emigracije. 1 
napokon, razbuktana mitologija Bleiburga imala je i svoju neizrečenu i po- 
mno prikrivenu svrhu, dugoročno namijenjenu budućim generacijama i 
povijesti, pa zato možda i najdublju: raširenim blajburškim velom prekriti 
mnogo toga što se događalo prije Bleiburga, od travnja 1941. do travnja 
1945, a gotovo da je sudbinski vodilo ravno na Bleiburg 5'7 

Novouspostavljena komunistička vlast djelovala je sasvim oprečno, ali 
zapravo jednako pogubno: zabranom svakog spomena, totalnom šut- 
njom. To je jedna od metoda redizajniranja povijesti pod egidom totalitar- 
nih režima koju je staljinizam doveo do krajnjih apsurda. Jugoslavenski 
i hrvatski komunisti su u njoj ustrajavali skoro još i 40 godina nakon što 
su počeli raskidati sa staljinizmom. Time su omogućili dugoročnu trau- 
matizaciju sindroma Bleiburg, koji je kroz slobodno istraživanje i javnu 
raspravu mogao prerasti u povijesni problem, u sastavni dio povijesti 
Drugoga svjetskog rata i njegovih posljedica, a ne u političku traumu koja 
i početkom 21. stoljeća produbljuje podjele i omraze u hrvatskom 
društvenom tkivu. 

Represija jugoslavenskih i hrvatskih komunističkih vlasti u prvim po- 
slijeratnim tjednima i mjesecima, kojoj su Bleiburg i Križni put samo 
najzamašniji dijelovi, isprepletena je kombinacija pobjedničke vrtogla- 
vice, spontanog i politički inspiriranog osvetništva i smišljenog .obra- 
čuna s narodnim neprijateljem" koji izvire iz staljinističke ideologije i 
njenih zasada o .zaoštravanju klasne borbe" nakon pobjede revolucije. 
Rezultat je inačica dugovječne Vae victis (jao pobijeđenima) tradicije, 
natopljena oporim plemenskim mentalitetima nekih naših krajeva, 
tolerirana i podstrekivana fetišizmom .principijelne" revolucionar- 
nosti. 

Poznati srpski književnik Marko Ristić (1902-1984) u danima kada 
je .obračun s narodnim neprijateljem" po oslobođenju Beograda (rekli 
smo, grad je oslobođen 20. listopada 1944. godine) dosegnuo vrhunac, 
piše: .Nema, ne može da bude slobode naroda, ni jedinstva, ni mira, ni 
sreće. bez potpunog, nemilosrdnog uništenja izdajničke reakcije, bez 
pravde koja, kako su to rekli Koča Popović i Peko Dapčević (1913-1999) 
- obuhvata osvetu, uključuje osvetu — bez nasilne smrti fašizma."** U 
Zagrebu se 1945. objavljuje knjiga Mihaila Šolohova Nauka mržnje. U 
njoj se na prvoj stranici citira „Staljinova prvomajska dnevna zapovijed" 
u kojoj stoji: „Ne može se pobijediti neprijatelja ne naučivši se mrziti ga 
svim snagama duše."?*? 

Da će po pobjedi antifašističkih snaga u Jugoslaviji uslijediti odmaz- 
da, bili su svjesni i pripadnici okupacijskih snaga, kao i njihovi savezni- 
ci. Zato su se pri povlačenju prema Bleiburgu elitne ustaške jedinice, 
ogrezle u zločin, u svibnju 1945. borile na život i smrt znajući da se ne 
smiju predati. I Mladen Lorković u rujnu 1944, iz kućnog pritvora, piše 
Paveliću: „Vlast je u ovim odlučnim danima i tjednima skliznula u ruke 
ljudi čije je ime vezano (s najmračnijim stranama naše povijesti) sa dje- 
lima, za koje u najkraće vrieme neizbježivo predstoji (težka i krvava) 
najteža odmazda. Bez obzira na konačni izhod rata nema te sile na 
svietu, koja bi to spriečila".5** Dakle, Lorković je svjestan da su počinjena 
-djela" za koja .neizbježivo" stiže „najteža odmazda". 

Josip Broz Tito je svim komandantima Narodnooslobodilačke vojske 
12. siječnja 1945. naredio da (već spomenutu) „amnestiju od 15. stude- 
noga odmah primijene prema svim osobama koje ona zahvaća". a da 
smrtna kazna može biti izvršena tek kada se propisanim zakonskim 
postupkom, u skladu s čl. 29. Uredbe o oružanim snagama, dokaže da 
su dotične osobe krive za ubojstvo, paljevinu, pljačku ili silovanje. .Nad 
drugim osobama osuđenima na smrt, kao što su počinitelji, organizato- 
ri i intelektualni začetnici zločina i izdajničkih djela, kazna se može 
izvršiti jedino i isključivo poslije prvobitne potvrde Vijeća Višeg vojnog 
suda pri Vrhovnom štabu"."*! Poslije mjesec dana, 11. veljače, uslijedila 
je nova zapovijed kojom se naređuje osnivanje vojnih sudova u sastavu 
od tri oficira u svakoj diviziji, a Višeg prizivnog suda u svakom korpusu. 
Ponovno se inzistira na izjavi da smrtna kazna može biti izvršena jedino 
po sudskom postupku pri nadležnim sudovima.55? 

Za .obračun s narodnim neprijateljem" postojao je i formalan, zakon- 
ski okvir. a ne samo Titove naredbe. Prema Uputstvima od 22. veljače 
1945. godine Zemaljska komisija za utvrđivanje zločina okupatora i nje- 
govih pomagača definirala je koje se osobe smatraju ratnim zločincima 
i koje radnje zločinom i prijestupom; između ostalih, bili su to „pokretači, 
organizatori. naredbodavci, pomagači i neposredni izvršitelji masovnih 
ubijanja, mučenja. prisilnog iseljavanja".?? 

Potkraj travnja 1945. Predsjedništvo ZAVNOH-a donijelo je Odluku o 
zaštiti nacionalne časti Hrvata i Srba u Hrvatskoj. Ustvrdilo je da se ona 
ne odnosi .na djela ratnih zločinaca i narodnih neprijatelja", već na ona 
„kojima se vrijeđalo i vrijeđa čast naroda, ili su uperena protiv osnovnih 
interesa naroda i tekovina, na kojima se izgrađuje Demokratska Federa- 
tivna Jugoslavija". Potom se u devet točaka detaljno obrazlažu svi .zločini 
i prijestupi“ koji se mogu podvesti pod ovu odredbu - „svaka suradnja s 
okupatorom ili njegovim pomagačima - politička, propagandna, kultur- 
na, umjetnička, privredna...", potom „vršenje akcije i propagande u ko- 
rist okupatora i njegovih pomagača“. .svako održavanje prisnih i prija- 
teljskih odnosa s pripadnicima okupatorske vojske i vlasti“. „izravno ili 
neizravno razgrabljivanje imovine osoba progonjenih po okupatoru ili 
njegovim pomagačima". itd.“ Dakle, ti su „zločini i prijestupi" bili izni- 
mno široko definirani tako da su kriteriji progona mogli biti krajnje 
arbitrarni. Stoga je pod udar zakona potpao i vrlo velik broj osoba. 
Međutim, mnogo je ljudi stradavalo i mimo bilo kakve zakonske proce- 
dure. 

Navedene zakonske odredbe pretpostavljale su organiziranje sudova 
i redovnu proceduru, ali je osvetnički gnjev eruptirao posve nekontroli- 
rano i mimo ovih odredbi. „Po zapovesti ministra narodne obrane”. tj. 
Tita, general Terzić, koji zastupa načelnika generalštaba Jugoslavenske 


370 


Tragedija Drugoga svjetskog rata (1941-1945) 


armije. pod brojem „Pov. 172" od 3. svibnja 1945. godine prenosi svim 
jedinicama Jugoslavenske armije naredbu sa sedamnaest vrlo preciznih 
točaka u kojima se detaljno propisuje postupak s ratnim zarobljenici- 
ma. Točka 12. glasi: .Sa ratnim zarobljenicima ima se postupati po 
odredbama Zakona o Ženevskoj konvenciji o postupanju sa ratnim za- 
robljenicima čiji izvod se dostavlja u ... primeraka". Prema već deset- 
ljećima objavljenim dokumentima jasno je da je Tito u svibnju 1945. 
godine bio u svakodnevnom kontaktu sa štabovima armija. Znao je da 
se njegova naredba o postupku sa zarobljenicima od 3. svibnja uglav- 
nom ne poštuje. da se. protivno toj naredbi, zarobljenici često ubijaju. 
Bilo je to u danima nakon 9. svibnja, kada su jedinice Treće armije i 
slovenski partizani zarobljavali neprijateljske vojnike od kojih su neki 
četiri godine nemilosrdno haračili, a nisu prestajali pucati ni tada. kada 
je posvuda po Europi već vladao mir, već su ubijali njihove drugove. 

Informiran o erupciji osvetničkog gnjeva. Tito je reagirao već 13. svib- 
nja vlastoručno pisanom depešom. koja je 14. svibnja dostavljena šta- 
bovima Prve. Druge. Treće i Četvrte armije i Glavnim štabovima Hrvat- 
ske i Slovenije (citirana na str. 359). Ta naredba Vrhovnog komandanta 
o prestanku likvidacija zarobljenika narednih je nekoliko dana uglavnom 
bila poštivana, pa se znatno smanjio broj masovnih likvidacija zaroblje- 
nika na licu mjesta pri samom zarobljavanju i na putu do Maribora i 
drugih logora. ali su likvidacije obnovljene nekoliko dana kasnije na 
drugim mjestima (Kočevski rog. Teharje. Tezno kod Maribora i dr.). 
Naročito su bile surove osvete nad ustaškim grupama koje se nisu do- 
brovoljno predavale. već su pokušavale (a neke i uspijevale) proboj na- 
trag u Jugoslaviju. 

Po svemu sudeći, Josip Broz Tito imao je nekih dvojbi kad su mu 
poslije njegove naredbe od 14. svibnja stizali izvještaji o ponovnom ubi- 
janju zarobljenika. Prema nekim vjerodostojnim svjedočenjima (Milo- 
van Đilas. Titov osobni liječnik Stjepan Steiner i drugi). između 20. do 
25. svibnja u užim krugovima Tito se prilično nepovoljno izražavao o 
likvidacijama na dugim marševima Križnih puteva, ali javno nije tražio 
odgovornost počinitelja proizvoljnih ubijanja. Prema jednom zabilje- 
ženom usmenom iskazu Milovana Đilasa iz 1974. godine, Tito .nije odo- 
bravao što se dogodilo. pogotovo jer se otelo kontroli i preraslo u anar- 
hiju. pa je tražio izvještaje i razjašnjenja", ali i opravdanja i razumijeva- 
nje" za osvetnički gnjev protiv .bandi" koje i poslije završetka rata još 
ratuju i nanose gubitke _našim ljudima"."*“ Naposljetku je preko svega 
prešao s dvije rečenice u dugom govoru na velikom mitingu u Ljubljani 
27. svibnja 1945. godine: .Što se tiče ovih izdajnika... to je stvar prošlosti. 
Ruka pravde, ruka osvetnica našeg naroda dostigla je već ogromnu 
većinu...755% 

Ideja odgovornosti za ratne zločine. kakva postoji na početku 21. 
stoljeća. relativno je nova. Povijesna je činjenica kako je odgovornost za 
ratne zločine sve do najnovijih vremena, bila uvijek predviđena za 
poražene. Ono što je borcima na pravednoj strani. na strani onih koji su 
branili svoj narod i svoj dom, bilo dopušteno i moguće jučer, početkom 
21. stoljeća više nije." 

I u kasnijim danima i tjednima Titovo javno djelovanje bilo je dvoja- 
ko: s jedne strane. 28. svibnja izdana je interna naredba da se domobra- 
ni više ne tretiraju kao zarobljenici, što je značilo da ih se selektivno 
otpušta kućama. mobilizira u JA radi dosluženja vojnog roka ili. prema 
odluci vojnih sudova. upućuje na kraće vremenske kazne prisilnog rada. 
ali ne više na likvidacije. No, i nakon tog datuma likvidacije na marševima 
i u logorima nastavljene su još oko mjesec dana, iako u sve manjim raz- 
mjerima. 

Najviši predstavnici vlasti NDH sprovedeni su uglavnom u Zagreb. 
gdje su bili isljeđivani i gdje su ubrzo izvedeni pred vojni sud. Već 
početkom lipnja smrtna kazna izrečena je bivšem ministru Mili Buda- 
ku. predsjedniku Pokretnog prijekog suda za grad Zagreb .Ivanu 
Vidnjeviću. predsjedniku vlade NDH Nikoli Mandiću (1869-1945) te 
Juci-Juraju Rukavini (1898-1945). prvom zapovjedniku Ustaške vojni- 
ce, direktno odgovornom za zločine u Lici 1941. i drugdje. Vrlo brzo, 
potkraj lipnja. na sud je izvedena veća skupina od 58 međusobno nepo- 
vezanih optuženika različitih zvanja i vjera. označenih kao _Filipović- 
Majstorović i družina". Osim Filipovića,?** na smrt su zbog suradnje s 
okupatorom bili osuđeni i zagrebački muftija Ismet Muftić (1876-1945). 
evangelički biskup Philipp Popp (1893-1945). mitropolit Hrvatske pra- 
voslavne crkve Grigorij Ivanovič Maksimov Germogen (1861-1945) i 
neki drugi dužnosnici raznih vjerskih zajednica.?*'Germogen je osuđen 
zbog toga što je „primio položaj. ime i naslov patrijarha takozvane Hr- 
vatske pravoslavne crkve koja je bila stvorena po zločincu Paveliću" te je 
-s tog položaja i kroz tu organizaciju po nalogu Pavelića. a u službi stra- 
nog zavojevača nasilno prevodio. tjerao u članstvo Srbe u takozvanu 
Hrvatsku pravoslavnu crkvu (HPC) te na taj način skrivio smrt tisućama 
Srba koji su prilikom tih prevođenja u masama ubijani". Germogena se 
može nazvati kolaboracionistom. ali nema sumnje da su navedene 
optužbe puka konstrukcija, jer su upravo ti masovni zločini prilikom 
prevođenja uglavnom prestali kada je 1942. osnovan HPC. 

Još jedna veća i značajnija grupa visokih dužnosnika bila je osuđena 
i strijeljana dvije godine kasnije — bili su to doglavnik Slavko Kvaternik, 
ministar financija Vladimir Košak (1908-1947). ministar vanjskih po- 
slova Mehmed Alajbegović (1906-1947). potpredsjednik Vlade Osman 
Kulenović (1889-1947), zapovjednik oružanih snaga Miroslav Navratil 

(1893-1947) i general Ivan Perčević (1881-1947) te njemački veleposla- 
nik Siegfried Kasche (1903-1947).552 

Sam Pavelić, njegov ministar unutrašnjih poslova Artuković. .ustaški 
Himmler" Eugen Dido Kvaternik i priličan broj ministara, funkcionara i 
viših oficira uspio se prikriti u poslijeratnom metežu u Europi i ilegal- 
nim kanalima dospjeti u prekomorske zemlje, najviše u Argentinu, Pa- 
ragvaj i Australiju, a neki i u SAD te Španjolsku.5#% U SAD je dospio i 
zapovjednik Dinarske četničke divizije, vojvoda Momčilo Đujić (1907- 
1999). Od 34 ministra NDH koliko ih je bilo u bijegu, 21 je umro u emi- 
graciji. a 13 je u različito vrijeme vraćeno u domovinu i bilo osuđeno. 

Rat je uistinu bio gotov. Za mnoge u Hrvatskoj to se zvalo Oslobođenje 
i tek su „poslije shvatili da ono radost nije donijelo svima. već nekima i 
nepravedne patnje i boli". Pojedinci koji su se borili na strani Pravde 
desetljećima kasnije zapisali su: „Bili smo dorasli otporu protiv Zla. ni- 
smo bili dorasli ljudski okruniti pobjedu. Poput mnogih ratnih pobjeda u 
povijesti, ni naša nije ostala neokaljana".*** „Za poražene je vrijedilo ono 
što za njih vrijedi od antičkih vremena [...] još jedna nesretna osveta.” 

Partizanske jedinice i vlast koja se na temelju njihova oslobodilačkog 
rata stvarala počeli su ponegdje već od 1943, a svakako od 1944. godine 
gubiti privlačnost koju su imale na temelju proklamiranih oslobodilačkih 
i demokratskih parola. Partizani su se borili za obnovu Jugoslavije. ali 
ne centralizirane monarhije nego federativne republike.5® Prema kraju 
rata postaje očigledno da se partizani više ne drže ni do drugih demo- 
kratskih proklamacija i obećanja. već da uspostavljaju diktaturu prema 
sovjetskom komunističkom uzoru. Ubrzo poslije rata pokazalo se da su 
početno proklamirane demokratske ideje dobrim dijelom bile izigrane. 

O karakteru vlasti koja se uspostavlja govorio je na Trećem zasjeda- 
nju ZAVNOH-a 1944. godine u Topuskom Andrija Hebrang. tada sekre- 
tar CK KPH i potpredsjednik ZAVNOH-a. On je objasnio da nova vlast 
koja je .nastala u toku oslobodilačkog rata. jest narodna vlast. Ona je 
narodna jer je nikla iz naroda i ostvaruje težnje naroda", ali je ona i .de- 
mokratska", jer .počiva na slobodnoj volji naših naroda. što je narod 
bira i smjenjuje“.*7 Hebrang je kao čovjek Partije samo prenosio opće 
Staljinove postavke: antifašistički je pokret pokret za oslobođenje do- 
movine i „po načelima prirodnog prava narod ima pravo zamijeniti 
postojeću vlast".?€ 

Nova vlast bila je, naravno. neposredna negacija vlasti NDH. ali i vla- 
sti iz razdoblja Kraljevine Jugoslavije. odnosno Banovine Hrvatske. Nije 
se radilo samo o novim ljudima. već i u posve novim idejnim. političkim 
i organizacijskim oblicima.?& 

Na najočigledniji način, kao nikada ni prije ni kasnije. u godini 1945. 
ostvarivala se parola — .nema (više) povratka na staro". Doduše, značenje 

toga slogana nikada nije bilo detaljnije obrazloženo. Svima je bilo jasno 
da će, kada pobijedi antifašistička opcija, promjene biti temeljite. No, 
oni koji su taj slogan isticali u javnosti, kao i oni koji su ga slušali, tije- 
kom rata i odmah po njegovu završetku, podrazumijevali su vrlo različite 
stvari - baš u onoj mjeri u kojoj su se i u hrvatskom i u jugoslavenskom 
antifašističkom pokretu ispreplitale različite ideje i ciljevi. Neki su sma- 
trali da se radi o najavi kako će komunisti žestoko ustrajavati da ostva- 
re partijski monopol na odlučivanje o svim ključnim pitanjima, pa, pre- 
ma tome, stvarati i nove društvene odnose. Drugi su, pak, smatrali da 
se prvenstveno radi o rušenju predratnog poretka, oličenog u kralju, 
velikosrpskoj hegemoniji i nestanku države koja je bila „tamnica naro- 
da" (neprijatelji su oni koji .gledaju unatrag, koji teže da uspostave ono 
staro što je bilo do propasti Jugoslavije. To su vodstva raznih bivših 
građanskih partija").7% Čini se da bi ovo drugo objašnjenje navedenog 
slogana moglo biti puno bliže njegovu shvaćanju u redovima hrvatskih 
partizana i njihovih pristaša, pogotovo u završnim ratnim godinama.?7! 
Vjerojatno je najviše neispunjenih nada bilo zbog očekivanja da poslije 
rata dolazi ,Sloboda'" (isticana, između ostalih, u paroli „Smrt fašizmu 
— sloboda narodu"), a došla je kruta i gruba diktatura. Očekivanje Slo- 
bode u najširem smislu nije bilo definirano (baš kao ni ,nema povratka 
na staro"), ali za mnoge je ta riječ podrazumijevala demokraciju. Stoga 
je u obećanjima često taj pojam i upotrebljavan, iako više kao ,narodna 
vlast", a nešto kasnije i „narodna demokracija". 

Revolucionarni, pobjednički i osvetnički zanos i moral dopuštali su 
beskompromisno obračunavanje s ,bandom'" i .klasnim neprijateljem", 
pa je u takvim akcijama, koje su se nastavile i nakon završetka rata, 
stradao zasad neutvrđen broj ljudi, i u Hrvatskoj i u drugim jugoslaven- 
skim republikama. Neki procjenjuju da je u čitavoj Jugoslaviji ubijeno 
.do" ili najmanje“ 250.000 osoba, ali se taj broj čini pretjeranim.?7* Na 
osnovi sačuvanih presuda, i to uglavnom za razdoblje od lipnja do kolo- 
voza 1945, zaključuje se da su u Hrvatskoj vojni sudovi osudili približno 
5200 osoba, od toga više od 1500 na smrt." Čini se da je u svim jugo- 
slavenskim sredinama i unutar svake nacije stradavao priličan broj lju- 
di, pa nisu točne tvrdnje da se taj ,revolucionarni zanos" usmjerio samo 
ili uglavnom na jednu naciju. 

Revizionistička historiografija, koja je do izražaja došla ponajviše de- 
vedesetih godina 20. i početkom 21. stoljeća, svodila je ovaj osvetnički 
gnjev uglavnom .vrlo površno i shematski kao mržnju na hrvatstvo“. a 
kada se govorili o zločinima prema ljudima iz crkve, .kao mržnju na cr- 
kvu”.5” Potpuno je izostala analiza šireg hrvatskoga, jugoslavenskoga. pa 
i europskoga konteksta (i u mnogim europskim zemljama stvarana je 
atmosfera u kojoj su kolaboracionisti nesmiljeno kažnjavani za suradnju 

s okupatorskim vojskama).*? I tako su hrvatska historijska znanost i 
javnost u poziciji da ni danas, početkom 21. stoljeća, nemaju razriješen 
problem postojanja ili nepostojanja krivnje i odgovornosti čitavog niza 
ljudi koji su stradali u .obračunu s narodnim neprijateljem", sa ili bez 
sudske presude. Nitko još nije skrupulozno analizirao, pa potom zaključio 
sine ira et studio koja je razina odgovornosti, primjerice, Tiasa Mortigjije 
(1913-1947),57 Kerubina Segvića ili Mile Budaka."77 

Vratimo se na razdoblje dvije godine ranije: u danima nakon kapitu- 
lacije Italije, u rujnu 1943. godine, u Istri je izbio „ustanak naroda i ta 
se lavina osvete nije mogla zaustaviti nikakvim direktivama”. Nova, ,na- 
rodna" vlast počela je proganjati fašiste", drugim riječima „narodne ne- 
prijatelje“ zbog stvarnih ili navodnih zločina protiv Hrvata (i Slovenaca). 
Neki su odmah pogubljeni, a drugima se sudilo u improviziranim uvje- 
tima, često i zbog članstva u fašističkoj stranci, ili rada u državnoj admi- 
nistraciji. A „bilo je i osveta, zbog ružnih riječi, kunfina, novca i zavisti". 
Nestajali su i viđeniji i bogatiji Talijani koji nisu simpatizirali komuni- 
zam i NOP Svim spomenutim likvidacijama ne treba pridavati uvijek 
nacionalni karakter, jer su njih provodili i talijanski antifašisti, a bili su 
ubijani i Hrvati (.Talijančići“) koji su bili prišli fašistima.?7? 

Obračun s narodnim neprijateljem u Međimurju se provodio protiv 
Mađara i suradnika mađarske okupacije tijekom rata.?7? 

Potkraj rata i po njegovu završetku stradavali su i Slovenci, odnosno 
pripadnici Bele garde. 

Na njemačku narodnu skupinu pao je teret kolektivne odgovornosti. 
Početak masovnog .obračuna s narodnim neprijateljem" može se vezati 
za prve listopadske dane 1944. godine, kada je po oslobođenju Bele 
Crkve uhapšeno i likvidirano više stotina folksdojčera.?* Opći je obračun 
nastavljen ubrzo, odmah po oslobađanju Beograda 20. listopada, kada 
su ponajviše stradavali Srbi, odnosno Beograđani. Tada je, između osta- 
lih, iz svoje beogradske vile izvučen i po vojnom sudu 21. srpske divizi- 
je osuđen na smrt i smaknut Puniša Račić, atentator na hrvatske zastu- 
pnike u beogradskoj skupštini 1928. godine. Stradalo je. nakon prove- 
denog sudskog postupka, i stotine kulturnih radnika, jer su za vrijeme 
okupacije bili na razne načine aktivni. Od partizana su stradavali i hr- 
vatski Srbi — primjerice u srpskim selima Gacke doline i općine Vrhovi- 
ne koja su prema popisu stanovništva 1931. imala 10.163 stanovnika u 
partizanima su poginula 403, žrtava ustaškog terora bilo je 481, a par- 
tizani su ubili 323 - za vrijeme i nakon rata, kao pripadnike ili pristalice 
četničkog pokreta.*' Već spominjani dr. Ivo Tartaglia, kojeg su Talijani 
1941. uhitili u Splitu i internirali na Liparima, zatvoren je nakon 1945. 
pod optužbom da je podržavao Aleksandrovu diktaturu. Osuđen je te je 
u zatvoru 1949. i umro.*® Također zbog djelovanja u jugoslavenskom 

režimu (kao ban, kao regent, itd.) Ivo Perović je 1949. osuđen na 11 
godina prinudnog rada te je, kao i Tartaglia, umro u zatvoru. 

Stradavali su i Albanci na Kosovu koje je nova vlast optuživala za navod- 
nu ili stvarnu kolaboraciju s talijanskim okupatorom. Koliko god se to čini 
paradoksalnim, čini se da je u odnosu na broj stanovnika u tom ,obračunu 
s narodnim neprijateljem" najviše bilo žrtava među Crnogorcima. 

Pa ipak, činjenica jest da je osvetnički gnjev u Hrvatskoj ponegdje i po- 
katkad poprimao karakter obračuna nekih Srba s nekim Hrvatima. Ponaj- 
prije se to može reći za neke mješovite krajeve - Liku, Kordun i Baniju/Ba- 
novinu, slunjsko područje, Slavoniju (na Baniji je ,,šovinistička mržnja na 
vrhuncu. Između hrvatskih i srpskih sela se toliko rasplamsala, da se sko- 
ro tuku... U Dvorskom kotaru neki kažu da to nije naša država i naša 
vlast, jer su Srbi u komandama, Srbi su svugdje, a Hrvati nigdje”). I u 
informaciji iz Zagreba od 20. lipnja 1945. tvrdi se da su ,denuncijacije 
Srba koji su pobjegli ili su bili protjerani iz Zagreba uzele ozbiljne razmje- 
re”.58+ Dušan Brkić (1913-2000) je na sjednici Politbiroa CK SKH tvrdio 
kako su se ,u Srijemu dešavali takovi slučajevi da su velikosrpski elemen- 
ti linčovali i ubijali domobrane — zarobljenike nazivajući ih i oglašavajući 
ih za ustaše“".*** Međutim, nema sumnje da je taj aspekt osvetničkog gnjeva 
bio ako ne periferan, onda svakako manje raširen od drugih. 

U načelu žene i djeca nisu bili progonjeni, nego su puštani (kao u 
slučaju zarobljavanja kod Bleiburga), ali to ne znači da nije bilo i 
slučajeva kada su stradavali. U borbama u Sloveniji između 7. i 15. 
svibnja 1945, u unakrsnoj vatri i nasumičnom bombardiranju stradava- 
li su i nedužni civili. U obilju podataka o poslijeratnoj represiji može se 
pronaći i podatak o namjernim likvidacijama žena i djece: javni tužilac 
za Liku u izvještaju tvrdi da je „prilikom ulaska naših jedinica u Gospić, 
hotimično ubijeno od naše vojske 12 nedužnih osoba, većinom žena i 
djece“.5% No, taj se događaj uistinu može tretirati kao izuzetak. 

Osnivani su koncentracijski logori, a žrtve su stradavale i u zatvori- 

ma.57 Bilo je i ničim prikrivenog ubijanja na ulici ili u stanovima iako 
su takvi slučajevi bili relativno rijetki i događali su se samo neposredno 
nakon dolaska partizana i Ozne na neko područje. Pisani izvori otkriva- 
ju svu slojevitost, kompliciranost događanja, kao i nemilosrdnost koja 
je vladala u to vrijeme: bilo je, čini se, i osobnih osveta, poput slučaja u 
Ivanić-Gradu kada je povjerenik Ozne za kotar Čazmu prokazao kao 
.bandite i aktivne ustaše" osam osoba iz okolice, a da to uopće nije bilo 
istina - neki od strijeljanih čak su bili odbornici u NOO-ima. Zbog toga 
je naređeno da se dotičnog povjerenika „najstrože kazni".** Statistički 
podaci o onima koji su strijeljani .po kratkom postupku" postoje samo 
za neke dijelove Hrvatske - primjerice, u kotaru Benkovac je od listopa- 
da 1944. do travnja 1948. na taj način likvidirano 68 osoba, od kojih su 

šest inkriminirani kao .ustaše“, četiri kao ,četnici“. za drugih sedam se 
navodi da su učinili „zločin protiv države“ (za ostale se ne navode inkri- 
minacije). Sačuvani su popisi po kojima je u kotarevima Brač, Imotski, 
Benkovac. Makarska, Dubrovnik, Zadar, Sinj i Šibenik u poratno doba 
po kratkom postupku ubijeno preko 700 osoba. Čini se da je u Lici bilo 
najviše ubijenih. jer je u zatvoru u Gospiću samo između 1. i 15. srpnja 
strijeljano 135 ljudi.’ Nije jasno da li ova statistika uključuje i žrtve 
kojima je suđeno (najvjerojatnije jest). ali je javni tužilac Hrvatske pot- 
kraj lipnja i početkom srpnja 1945. upozoravao da su „presude vojnih 
sudova često i suviše stroge, s obzirom na okolnost da je rat završen i 
dobiven, te da treba težiti sređivanju i normalizaciji opštih prilika".?* 
Na sjednicama Politbiroa CK KPH. koje se tih mjeseci održavaju vrlo 
često (uglavnom u tjednom ritmu), redovito se diskutira o pojavama 
-šovinizma“, dakle. o antihrvatskim istupima i ispadima u Srijemu, Sla- 
voniji. Baniji i Lici, ali i antisrpskim ispadima u nekim hrvatskim gra- 
dovima. Stalno se donose odluke o potrebi .borbe protiv šovinizma”, 
predlažu se razne mjere. ali čini se da su uspjesi rijetki i da se stanje 
popravlja vrlo polagano.?*' 

i Ukaz o općoj amnestiji i pomilovanju savezne su vlasti donijele 3. ko- 
lovoza 1945. godine, što je svakako pridonijelo smirivanju stanja.” Do- 
datan doprinos uvođenju reda dala je savezna odluka iz rujna iste godi- 
ne kojom se od upravitelja logora i zatvora tražila točna evidencija broja 
zatvorenika, čime su onemogućena samovoljna pogubljenja. Sljedećih 
su godina logori ukidani, a logoraši postupno puštani kući ili su suđeni 
na višegodišnje zatvorske kazne. No, ubojstava je bilo sve do 1950. go- 
dine - tada je. primjerice. u Okiću (na Žumberku) ubijen svećenik. Nai- 
me, neki su članovi Partije vidjeli da se kod njega sakupljaju ljudi. a on 
je ionako .bandit sa Širokog Brijega, koji je za vrijeme rata bio ustaški 
oficir, a za vrijeme zadnjih izbora bio vrlo aktivan u širenju alarmantnih 
vijesti o preokretu i pozivanju ljudi da apstiniraju na izborima“. Plan da 
se svećenika izvede iz kuće „u obližnju šumu, gdje će ga ubiti i pokopati" 
izmijenjen je utoliko, što je čovjek pružio otpor, pa je ubijen u kući. U 
kraju oko Krapine ubijena su .trojica zaista neprijateljskih elemenata" 
koji su se navodno suprotstavljali komunistima u organizaciji izbora 
1950. i u mobilizaciji radne snage. a bili su poslije rata osuđeni na de- 
setak godina robije, pa ubrzo pušteni. Ubijeni su po nalogu krapinskog 
kotarskog komiteta. a sekretar se branio time da su mu se .rugali sekre- 
tari kotarskih komiteta Klanjeca i Zlatara da zašto se on ne obračunava 
s bandom na svom terenu, nego je pušta da radi što hoće", pa ga je to 
-naljutilo i stoga se dogovorio s organizacionim sekretarom i šefom 
Udbe da pobije nekoliko lica u kotaru". Politbiro CK KPH ustvrdio kako 
se to .mora presjeći" te je na prijedlog Karla Mrazovića odlučio da se 

„hapse svi koji su učestvovali" u tim zločinima. Naposljetku je najodgo- 
vorniji za okićki slučaj isključen iz KP ali ne i sudski gonjen.?% 

Mnogi su bili šikanirani zbog stvarne ili izmišljene „suradnje s nepri- 
jateljem", pri čemu je termin suradnja" bio često vrlo široko i posve 
arbitrarno korišten. Primjerice, književnici koji su se navodno kompro- 
mitirali svojim djelovanjem u doba NDH, bili su, prema odluci Suda 
časti Društva književnika Hrvatske u srpnju 1945, kažnjeni zabranom 
objavljivanja u određenom razdoblju. Nekima od njih, koji su prema 
navedenoj odluci, proglašeni kao ustaše** ili je smatrano da su usko 
surađivali s ustašama?*, bilo je trajno ili na neko vrijeme (od dva mje- 
seca naviše) zabranjeno objavljivanje. Zabrane su uglavnom bile kratko- 
trajne. a, nažalost, najdulja je bila Tinu Ujeviću koja je trajala pet godi- 
na. Međutim, ni Milan Begović (1876-1948) ni Olinko Delorko (1910- 
2000). između ostalih s popisa, uopće nisu bili .ustaše". A Antuna Barca 
(1894-1955), koji je također kažnjen, ustaše su uhapsile i neko je vrije- 
me bio zatočen u Jasenovcu.?* Po svemu sudeći, grijeh nekih od spome- 
nutih sastojao se samo u činjenici da su za vrijeme NDH živjeli u Zagre- 
bu i objavljivali različite (s ideološko-političkog stajališta posve nevine) 
tekstove u novinama i časopisima. 

U lipnju su i likovni umjetnici održali u Zagrebu osnivačku skupštinu 
svoga udruženja. I oni su izabrali Sud časti, koji je potom istraživao koji 
su umjetnici eventualno .zgriješili". Intelektualci, pa čak i oni koji su 
prezirali ustaški režim, bili su zgroženi žestinom represije: književnik i 
publicist Josip Horvat u svom dnevniku za lipanj 1945. godine zapisuje 
kako „ne razumije ništa", jer da su nove vlasti „uhapsile Franjetiće", a 
„Zorko Franjetić je bio partizan!"*?7 Jedina pozitivna činjenica u svemu 
tome jest da je žestina represije vremenom slabila i da su ubrzo mnogi 
s tih popisa bili brisani. 

Ponegdje je sam narod uzimao pravdu u ruke. Predstavnici Komisije 
zaratne zločine pokušali su kroz srpsko selo Bobotu provesti nekadašnjeg 
kotarskog predstojnika u Vukovaru Vladimira Šipuša, ali .narod. a 
najviše žene, navalile su na tog Šipuša i linčovali ga".5% 

Revolucionarna žestina nije minula ni u kolovozu, jer su tada pred 
Josipom Horvatom i drugima „proglašavali osude. Konačno, čovjeku je 
već sve svejedno... ljudi su pokisli i obješenih glava kao suncokreti i 
kukuruzi oko kazališta".?? 

Vlasti su u najmanju ruku prema svima bile sumnjičave i u pravilu 
nisu trpjele one koji su bili ili su pokušavali biti neutralni. Takav obra- 
zac vladanja nije uopće bio nov - tijekom rata primjenjivale su ga vlasti 
NDH. Najbolje je to opisao Vladimir Nazor kada je u svojim dnevničkim 
zapisima naveo da se tijekom rata moglo „pustiti se zaklati i istrijebiti 
zauvijek, ili se dignuti i obraniti" te da „trećeg nema". Potom je zaključio: 

- .Jao mlitavcu i strašljivcu! Njemu nema spasa; oluja će ga zahvatiti. 
ma se on ponižavao, čuvao i pritajivao.-* 

Žestoka represija, i pogotovo masovne likvidacije stvarale su sve veće 
nezadovoljstvo u narodu, pa je to postalo neprihvatljivo i za neke u vrhu 
vlasti. Čini se da je posljednjih dana lipnja Vladimir Bakarić uputio pi- 
smo Titu i Kardelju u kojem se žali na _loše ponašanje prema desetina- 
ma tisuća ljudi u zarobljeničkim kolonama" čime .dodatno stvaramo 
mnoge tisuće novih neprijatelja u narodu“.*' Vjerojatno je posljedica tog 
pisma bio Zakon o davanju amnestije i pomilovanju od 5. srpnja 1945. 
godine koju Bakarić naziva „uredbom o domobranima".** Javni tužilac 
polovicom srpnja zaključuje .kako je manija hapšenja uveliko bila ovla- 
dala u Zagrebu. U logore je međutim bilo stjerano mnogo sirotinje. 
naročito činovnika. sitnih ljudi i sł., koji su nedjeljama nepreslušani 
sjedili. Bila je izgubljena svaka nit principijelnosti u hapšenju". 

Dana 6. srpnja na sjednici Politbiroa Bakarić tvrdi da .stroge kontro- 
le nemamo" te da to proizlazi iz činjenice da se .streljanja zarobljenika 
i dalje nastavljaju i pored naših opomena i kažnjavanja". Potom tvrdi 
kako se .u Zagrebu vrše zulumi“ odnosno kako .treba obustaviti postu- 
pak u logorima". Na istoj je sjednici Savo Zlatić izvještavao o .teškom 
stanju u zarobljeničkim logorima u Zagrebu" te zaključio kako „tu stvar 
treba urediti". I na sjednici 18. srpnja Bakarić govori o .nepravilnim 
postupcima prema zarobljenicima", a Ivan Krajačić-Stevo, tadašnji šef 
Ozne za Hrvatsku, ističe kako .ne smijemo dozvoliti da pojedinci iz 
šovinističkih razloga ubijaju neke zarobljene domobrane. Takve pojave 
treba oštro kažnjavati“. Naposljetku, nepoznatog datuma u srpnju, na 
prvom savjetovanju Ozne za Hrvatsku, Ivan Krajačić-Stevo, kao šef. svoj 
je govor započeo rečenicom: „Drugovi. prestanite konačno sa likvidaci- 
jom!"%%* Čini se da je sredinom srpnja Bakarić boravio u Beogradu i 
raspravio s državnim vrhom .pitanje amnestije", odnosno .reguliranja 
statusa domobrana".*7 Sve te intervencije dovele su do toga da su tije- 
kom srpnja grupne likvidacije sasvim prestale. I dalje je bilo likvidacija. 
ali su one odsada pojedinačne. No, i dalje je o svemu što se dogodilo bilo 

je najstrože zabranjeno istraživati i javno govoriti.?% 

U takvoj općoj atmosferi stvarao se i specifičan odnos prema političkoj 
opoziciji. HSS-u je formalno bila priznata legalnost. Potkraj lipnja 1945. 
godine Izvršni odbor HSS-a (zapravo lijevo krilo HSS-a, koje je ušlo u 
Narodnu frontu) na zasjedanju u Zagrebu donio je rezoluciju kojom je 
osuđeno .izdajništvo“ Vladka Mačeka. Istovremeno je iskazana privrženost 
Komunističkoj partiji s Titom na čelu te novoimenovanoj hrvatskoj vladi. 
Srednja struja u HSS-u koja je ostala vjerna Mačeku, a pripadale su joj i 
Radićeva udovica Marija i kći Mira Košutić, objavila je 20. listopada. ne- 
posredno pred izbore, list Narodni glas čovječnosti, pravice i slobode. U 

Suđenje ustaškom dužnosniku Erihu Lisaku, zagrebačkom nadbiskupu Alojziju Stepincu i 
šesnaestorici franjevačkih svećenika, optuženih za krivična djela protiv naroda i države, održano je u 
Zagrebu od 9. rujna do 11. listopada 1946. Lisak je osuđen na smrt vješanjem, a nadbiskup Stepinac 
na 16 godina zatvora s prisilnim radom. 


uvodnom članku pod naslovom ..Zašto ne idemo na izbore" istaknuto je 
kako Izvršni odbor HSS-a ne može zastupati HSS i da to može činiti samo 
Maček. Osim toga. napadnuta je komunistička praksa koja je političke 
protivnike bez razlike nazivala fašistima ili narodnim neprijateljima. Vla- 
sti su zaplijenile drugi broj prije nego je izašao iz tiskare i zabranile listu 
daljnje izlaženje. Navodno su radnici u tiskari odbili tiskati .reakcionarni 
list (...) koji piše protiv dostignuća NOB-a". I u kasnijim godinama člano- 
vi HSS-a su proganjani - pošto je 1947. uhapšen Božidar Magovac. svaka 
ozbiljnija opozicijska djelatnost u Hrvatskoj i Jugoslaviji je utihnula.** 
Nove represivne mjere protiv HSS-ovaca koji nisu prišli lijevom krilu 
stranke uslijedile su 1948. godine. kada je osuđeno dvanaest članova 
stranke. Namjera vlasti bila je da se cijeli HSS kompromitira kao kolabo- 
rantski. Prvooptuženi. odvjetnik Tomo Jančiković (1899-1951). osuđen 
je na deset godina zatvora. U zatvoru je zlostavljan. čime mu je narušeno 
zdravlje. što je dovelo i do njegove srmrti.%'% 

Činjenica da je 1947. godine obnovljen rad Hrvatskog seljačkog pro- 
svjetnog društva „Seljačke sloge" koji je trebao obnoviti i aktivnosti 
(-prosvjećivanje i okupljanje seljaka") nije mogao neutralizirati represiv- 
ne mjere protiv predstavnika predratnog seljačkog pokreta. 

Vrhunac sudskog .obračuna s narodnim neprijateljem" dogodio se 
1946. godine, kada su praktično istodobno u Srbiji, Sloveniji i Hrvat- 
skoj održana suđenja pripadnicima kvislinških vojski. U Beogradu je na 
smrt osuđen i četnički general Draža Mihailović koji se od oslobođenja 
skrivao po Srbiji te je uhvaćen u istočnoj Bosni u ožujku 1946. godine. 
Uz njega, na smrt je osuđeno još jedanaest osoba, a dvanaestorica na 
vremenske kazne.®!! U Sloveniji se tih tjedana sudilo Leu Rupniku i dru- 
gim kolaboracionistima (..krivično djelo izdaje naroda i za ratne zločine“) 
- svi su osuđeni na smrt.*'* Među pripadnicima ustaškog režima na 
suđenju u Zagrebu našao se i zagrebački nadbiskup Alojzije Stepinac, 
optužen „za djelovanje protiv naroda i države“, odnosno da je surađivao 
s vlastima NDH tijekom rata te pomagao ustašama i po uspostavi nove 
vlasti. Za nadbiskupa Stepinca osobito je ponižavajuća trebala biti činje- 
nica da ga se sudi u skupini s Erihom Lisakom (1912-1946) kojega bi, 
zbog počinjenih zločina, svaki sud osudio na najtežu kaznu. U novinama 
se govorilo o „suđenju Lisaku, Stepincu i družini“"."'* Nadbiskup je odbi- 
jao sve optužbe: on je komunizam smatrao većim neprijateljem od 
ustaštva, ali je njegova odgovornost u kompliciranim ratnim događajima 
mogla biti jedino moralna i politička te nikako nije smio biti krivično 
gonjen. Ipak je osuđen na 16 godina zatvora i prisilnoga rada, te 
petogodišnji gubitak političkih i građanskih prava. Tako je zaslugom 
komunista stvoren kamen smutnje između Crkve i države za duga vre- 
mena, a Hrvatska je dobila nacionalnog junaka i mučenika.*'* 

Posljedice rata bile su na teritoriju današnje Hrvatske, kao i na teritoriju 
NDH. strašne: kako su se na tom prostoru vodile glavne operacije. bilo 
je i razmjerno najviše žrtava i razaranja u odnosu na druge jugoslaven- 
ske republike. Od ukupno 2,100.000 Srha koji su živjeli na teritoriju 
NDH prije rata stradalo ih je tijekom rata oko 330.000, od čega oko 
82.000 kao partizanski borci, oko 23.000 kao kvislinzi i kolaboracio- 
nisti. te oko 217.000 kao žrtve nacističko-kolaboracionističkog terora. 
Žrtve su u većini (oko 124.000) ubijene pred vlastitim kućama, u nase- 
ljima. a tek je manji dio (oko 93.000) usmrćen u zatvorima. logorima ili 
bačen u jame. Od ukupno više od 3.400.000 Hrvata na teritoriju NDH 
ubijeno je oko 178.000, od čega 46.000 kao partizanski borci. oko 
65.000 kao žrtve nacističkog. četničkog i ustaškog terora (stradali u 
naseljima. logorima i bačeni u jame). te oko 70.000 kao kvislinzi i kola- 
boracionisti, odnosno kao žrtve komunističke osvete pred kraj ili nepo- 
sredno nakon rata. Ukupno je na teritoriju čitave Jugoslavije stradalo 
više od 80% Židova. 8.1% Muslimana (koji su ponajviše stradavali kao 
žrtve četničkog terora, te kao vojnici u jedinicama NDH). 7.3% Srba te 
5.0% Hrvata.*'* U globalu tragediju još težom čini činjenica da je strada- 
valo u prosjeku vrlo mlado stanovništvo — tek 22 godine u prosjeku. 
Ukupno je stradalo oko 299.000 hrvatskih građana.*'* 

Stvaranje popisa žrtava i ustanovljavanje njihova konačnog broja bila 
je u proteklih šezdeset i više godina. koliko nas dijeli od kraja Drugoga 
svjetskog rata, često tema političkih raspri. a ne znanstvenog promiš- 
ljanja. Rijetki su popisi na lokalnoj razini koji su uključivali sve žrtve, 
bez obzira na nacionalnu i vjersku pripadnost te na stranu na kojoj su 
stradali. Jedna od rijetkih iznimki je popis žrtava kotara Novska. prema 
kojem je na tom području bilo 4078 žrtava fašizma te 1581 žrtava ko- 
munizma.$'? 

Velik broj ljudi pobjegao je ili je morao otići iz Jugoslavije i Hrvatske 
(prema procjenama Vladimira Žerjavića — iz Hrvatske oko 316.000).*? 

Već u srpnju 1942. po naredbi ministra vanjskih poslova Joachima 
von Ribbentropa počelo je iseljavanje Nijemaca iz BiH, jer su folks- 

dojčerska naselja bila ozbiljno ugrožena ustaničkim akcijama.*!? Od ruj- 
na 1944. i početkom 1945. godine. u organizaciji Reicha, također zbog 
nesigurnosti, evakuirano je s teritorija NDH (uglavnom iz Slavonije) oko 
110.000 etničkih Nijemaca.” Mnogo ih je još ostalo, a dio se vratio nepo- 
sredno pred završetak rata. Uspostavom nove vlasti na njemačku narod- 
nu zajednicu svalila se kolektivna krivica za zločine nacističkog okupato- 
ra (mnogi su uistinu bili u okupatorskim vojnim i poluvojnim formacija- 
ma), i to su komunističke vlasti i zakonski normirale (temelj je odluka 
AVNOJ-a od 21. studenoga 1944. nazvana Odluka o prijelazu u državno 
vlasništvo neprijateljske imovine, o državnoj upravi nad imovinom nepri- 
sutnih osoba i sekvestru nad imovinom koju su neprijateljske vlasti pri- 
silno otuđile). Odluka je obuhvaćala sve Nijemce, osim sudionika i 
pomagača partizanskog pokreta. Vlada DFJ-a je .stajala na stanovištu da 
sve Njemce koji se nalaze u okviru granice Jugoslavije raseli i uputi u 
Njemačku. čim se zato stvore povoljni tehnički uslovi“, a potom su obla- 
snim i okružnim narodnim odborima odaslane upute koji su kriteriji da 
se netko smatra Nijemcem (što zbog visokog stupnja asimilacije i nije bilo 
tako lako odrediti).*' Tih je mjeseci velik dio Volksdeutschera (termin je 
s vremenom dobio i pogrdno značenje) prognan iz Jugoslavije (Hrvatske). 
kao što su učinile i neke druge zemlje (Čehoslovačka, Mađarska. Poljska. 
SSSR). Iz svih tih zemalja, uključujući teritorije predratne Njemačke koji 
su priključeni Poljskoj. bilo je dijelom protjerano. a dijelom se pod priti- 
skom iselilo oko 13 milijuna Nijemaca.” Zbog tolikog broja izbjeglica 
pristiglih u Njemačku saveznici su već u ljeto 1945. zatvorili granice i pre- 
stali primati transporte s jugoslavenskim Nijemcima. pa su jugoslavenske 
vlasti bile prisiljene osnivati logore i internirati ih u logore. U teškim uvje- 
tima. dio zatočenih je ondje i umro, a ostali su prognani u Njemačku. 

Od kraja četrdesetih postupno se odnos vlasti prema Nijemcima 
poboljšava: od 1949. do 1953. godine otpuštani su iz Jugoslavije nje- 
mački ratni zarobljenici (kojih je, čini se, bilo preko 100.000).%* Otpri- 
like u to doba i mnogi osuđenici za ratne zločine oslobađani su služenja 
kazni. Tada je dopušteno i da se neke folksdojčerske obitelji od kojih su 
neke završile u Njemačkoj. a neke ostale u Jugoslaviji, spoje. 

U kasnijim popisima stanovništva pokazuje se drastičan pad broja 
Nijemaca. Prema popisu iz godine 1948. u čitavoj Jugoslaviji, od predrat- 
nih oko pola milijuna, preostalo je jedva 55 tisuća Nijemaca, od čega u 
Hrvatskoj manje od petine (10.144). Računa se da je potkraj i neposred- 
no nakon Drugoga svjetskog rata iz Hrvatske, u velikoj većini iz Slavoni- 
je. iselilo ili bilo prognano oko 90.000 etničkih Nijemaca. Odlaskom 
Nijemaca stvorene su ponajprije u Vojvodini, zatim i u Slavoniji. moguć- 
nosti za masovnu kolonizaciju stanovništva iz siromašnijih i prenapučenih 
krajeva (mahom iz Dinarida, ali i iz Zagorja i drugih regija). 

Talijani su doživjeli u ponečemu istu, a u ponečem različitu sudbinu. 
Iseljavanje službenika i onih koje je fašistički talijanski režim naselio u 
hrvatske krajeve koji su nakon 1918. pripali Italiji počelo je po kapitu- 
laciji Italije 1943. godine. no masovna iseljavanja, koja uključuju autoh- 
tono stanovništvo, počinju nakon završetka rata, posebice iz Rijeke i 
Istre. Službena iseljavanja (optacije) događaju se 1947. i 1948. i traju 
sve do 1954-1955. godine, pri čemu se iseljenici, tzv. optanti, odriču 
svoje nepokretne imovine i prava na povratak. Iseljavaju se i Hrvati 
(i Slovenci) iz političkih i gospodarskih razloga — primjerice, iz Istre se 
1948. Vladimiru Bakariću i tadašnjem ministru unutarnjih poslova Iva- 
nu Krajačiću javlja da .narod ovdje već dva mjeseca nije vidio mesa, da 
nema ulja, nema masti, da primamo polugnjili krumpir, da nema sapu- 
na, nema drva, nema ugljena, i da jaje ne možeš kupiti ni za 25 ili 30 
dinara”. Sve su češći bili glasovi „kako je u Istri bilo bolje pod fašizmom 
nego pod Jugoslavijom'".*> Sve u svemu, u popisu stanovništva 1948. 
godine u odnosu na onaj iz 1931. godine, bilo je popisano 56.924 Tali- 
jana manje (ili 58.6%), 36.298 Hrvata manje (ili 37,3%) i 3982 Slovenca 
manje (ili 4,1%).%9 

Broj iseljenih nije točno ustanovljen, a najvjerodostojnije procjene 
kreću se oko broja od oko 200.000 osoba, od čega je tridesetak tisuća iz 
Rijeke. manji broj iz Dalmacije, a ostatak iz Istre.” Bilo kako bilo. neka 
područja Istre su opustjela — primjerice, Oprtalj je 1931. imao 3138. a 
sedamnaest godina kasnije samo 293 stanovnika. Broj stanovnika toga 
istarskoga grada nastavio je opadati i kasnijih godina te je Oprtalj pre- 
ma popisu iz 1953. imao 223, potom osam godina kasnije samo 169 
stanovnika (tek 5,4% od broja iz 1931). Buzet od 1931. do popisa iz 
1961. opada s 2638 na 444 stanovnika (na 16,8% prethodnog broja). 
Tek je nešto bolje bilo u priobalnim gradovima, jer je Rovinj s 10.170 
pao na 5712 (56.1%). Umag s 3746 na 1648 stanovnika (44%). Pula je 
od predratnih 45.000, početkom 1945. imala oko 36.000 stanovnika 
(dekadansa Pule počela je raspadom Austro-Ugarske, jer je grad 1900. 
imao 59.610 stanovnika), potom je počelo masovno iseljavanje: u veljači 
1947. u gradu je živjelo jedva 3600 stanovnika, pa je Pula postala .grad 
duhova. grad koji je na tren prestao postojati". Miroslav Krleža. koji je 
posjetio Pulu u svibnju 1948. godine, svjedoči o .kukurikanju pijetlova" 
u centru grada. o nekoć ,otmjenoj fashionable gostionici bez krova" u 
kojoj je „sve razmetano, prazno". No, završava u optimističkoj maniri: 
„Život teče dalje. život živi kao školjka na potonulim brodovima... tri- 
jumfira nad seobama naroda, nad vojskama... nad razorenim gradovi- 
ma”.® [, zapravo, život Krležu nije demantirao — masovnim useljava- 
njem već do 1949. Pula je brojčano narasla na više od 46.000 stanovni- 
ka. Stanovništvo Rijeke i Sušaka smanjilo se 1948. godine u odnosu na 

1931. godinu za oko 5000 (1931. jedinstvena Rijeka imala je 73.726. a 
sedamnaest godina kasnije 68.780 stanovnika).#2? 

I većina stanovništva koja je ostala u zemlji suočila se s golemim pro- 
blemima: Drugi svjetski rat Hrvatskoj, kao i čitavoj Jugoslaviji donio je 
strahovit pad životnog standarda. jedan od najnižih u Europi. Na kraju 
rata i odmah poslije rata dobar dio stanovništva bio je na rubu gladi. 
Usprkos svim tim teškoćama, značajan dio stanovništva (prvenstveno 
mlade ljude) obuzeo je polet. iskren entuzijazam obnove. Očitovao se u 
radnim akcijama, ali i drugim prilikama te je mnogo pomogao da je ob- 
nova išla relativno brzo, štoviše, zapanjujuće brzo. 

Kroaten und ihre Geschichte. 

' Sundhaussen. Wirtschaftsgeschichte Kroatiens. 61. 

14 Jelić-Butić. O okolnostima proglašenja NDH 10. travnja 1941.. 92: Hory - Broszat. 
Ustascha-Staat. 44: Krizman. Pavelić i ustaše. 337. 

'5 Vojna enciklopedija 1. 571. 

'* Detaljno. Anić. Njemačka vojska u Hrvatskoj 1941-1945, 31. id. 

"7 Krizman, Jugoslavenske vlade u izbjeglištvu. 1941-1943. 10-12. 98-99. 

'8 Čulinović, Jugoslavija između dva rata. Il. 242-244: detaljno. Tomasevich, Četnici u 
Drugom svjetskom ratu. 62-70. 

'" AHMBIH. fond I 48. 850/vt. 

æ Tomasevich. Četnici u Drugom svjetskom ratu. 81-82: Brzopisni zapisnici sabora 
1942. 20. 

" Jareb. Hrvatski narod u Drugom svjetskom ratu. 410. 

2 Boban. Maček i HSS II. 406-410: Maček. Memoari. 231. 

3 Maček. Memoari. 221. 

3 Boban, Maček i HSS II, 409-410; Boban, Kontroverze iz povijesti Jugoslavije I. 154- 
155: Bilandžić, Hrvatska moderna povijest. 122-123, 131; Maček, Memoari, 162. 

25 Sundhaussen. Wirtschaftsgeschichte Kroatiens, 77. 

26 Sundhaussen, Wirtschaftsgeschichte Kroatiens, 77. 

27 Ristović, Nemački „Novi poredak", 197. 

28 Colić. Oružane snage NDH u BiH 1942-3. 360. 

29 Sundhaussen, Wirtschaftsgeschichte Kroatiens. 78-79. 

% Bilandžić, Hrvatska moderna povijest, 123. 

3l Krizman. NDH između Hitlera i Mussolinija, 11. 

* Pavelić je titulu .poglavnik" (ustaškog pokreta) uzeo već 1932, a sada je samo pridodao 
-NDH". 

* Narodne novine. Zagreb, 17. IV. 1941. 

H Opširno, Kisić-Kolanović. Mladen Lorković ministar urotnik, na raznim mj.; Lorković, 
Narod i zemlja Hrvata: vidi i Goldstein - Szabo. Klasična gimnazija. 154-156. 196. 
252. 

3 Petrinović, Mile Budak. 98. 

*% Tko je tko u NDH. na raznim mj.: Kisić-Kolanović, Mladen Lorković ministar urotnik. 
41.174. 266. 

3 Ras" je isprva označavao vladara nad širim područjem u Etiopiji, a potom se rabio i za 
lokalne fašističke prvake u Italiji. da bi ga preuzeli ustaški emigranti u Italiji — njime su 
se kitili najbliži Pavelićevi pouzdanici iz emigracije. 

* Jareb, Prilog životopisu dra Mile Budaka, 54. 

3 Narodne novine. Zagreb, 10. VI. 1941. 

“Sladović. Ustavno pravo, 260. 

+ Čulinović, Organizacija vlasti. 137. 

2 Hrvatska gruda 124/1943. 

8 Goldstein. Holokaust u Zagrebu, 412-413: Tomasevich. War and Revolution in Yugo- 
slavia. 372-376. 

“Ante Nikšić - tadašnji predsjednik Ustaškog stana Karlovac, kasnije veliki župan Velike 
župe Pokuplje i ministar unutarnjih poslova: o Nikšiću. u: Tko je tko u NDH. 296. 

+ Petrinović, Mile Budak. 62: HDA. fond MUP SRH, 013.0.56. V. Židovec, Moje sudjelo- 
vanje u političkom životu. 138. Odvjetnik po profesiji. Vladimir Židovec (1907-1948) 
agilni je sudionik i organizator ustaškog pokreta već od kasnijih tridesetih godina, za- 
tim veleposlanik NDH u Bugarskoj i visoki dužnosnik u Ministarstvu vanjskih poslova 
NDH. Njegova citirana politička autobiografija. pisana 1947. u istražnom zatvoru u 
Zagrebu. vjerojatno je najvrednije svjedočanstvo jednoga od istaknutih sudionika o 
političkim dilemama i strujanjima unutar ustaškog pokreta 1941-1945: o Zidovcu, u: 
Tko je tko u NDH. 435. 

“€ HDA. fond MUP SRH. 013.0.56. V. Židovec. Moje sudjelovanje u političkom životu. 
32. 

1 Broucek. General im Zwielicht. 165. 

+ Jareb. Prilog životopisu dra Mile Budaka, 54. 

3 Ustaša. lipanj 1941. 

% Primjerice. kada su vlasti u Krapini u kolovozu 1941. htjele lokalnom ustaškom logoru 
oduzeti oružje. ustaški je logornik lokalnom zapovjedniku oružničke postaje zaprijetio 
da će se s onima koji postavljaju previše pitanja. ili ustašama pokušaju .oduzeti vlast 
ili oružje“. ustaški postupiti“. tj. ubiti“: HDA. fond 255 - VŽZ NDH. tajni spisi. 187 
vV1941. 

51 Vidi faksimil u: Krizman, Pavelić i ustaše, 337. 

52 M. Lorković. „Zadaci našeg naraštaja“. Hrvatsko kolo XXII. Zagreb 1941, 1-6. 

5 Hrvatska gruda 78/1942. 

5 Nikolić. Za novu Hrvatsku. 193. 


386 


Tragedija Drugoga svjetskog rata (1941-1945) 


5 Ustaša 7/1942. 

* Hrvatska mladost 1-2/1941. 5. 

57 Nikolić. Za novu Hrvatsku, 191. 

= HDA. fond MUP SRH. 013.0.56. V. Židovec, Moje sudjelovanje u političkom životu. 30. 
138. 139-140. 

5 Katolički list 23/1941. 262. 

% Jelić-Butić. Ustaše t NDH. 188-189. 

* Ustaša 7/1942. 

"Zbornik zakona i naredaba. 213-214: Narodne novine. Zagreb. 26. VI. 1941. 

& Nije jasno kako je Smolčić _zlorabio vlast" — govori se tek o _nemoralu“. Ustaška propa- 
ganda već u kolovozu 1941. često spominje Smolčićev primjer, ali uvijek neodređeno. 
a s vremenom ga koristi da suzbije prijave zloporabe položaja (Ustaša 11/1941. ima 
naslov .Lažno optužuju — odgovarati će!“ u kojem se groze i Smolčićevim primjerom). 

% Zagreb. revija društva Zagrepčana 3-5/1941. 87. 

* Ustaša 3. Zagreb. 3. VII. 1941. 

æ Hory — Broszat. Ustascha-Staat. 77. 

# Narodne novine. Zagreb. 11.i12.IV. 1941: Zbornik zakona i naredaba. 3. 

® Primjerice. u Senju nije dopušteno polaganje prisege Đuri Ribaru. -jer je imenovani 
grčko-istočne vjere". kao ni kotarskom liječniku _Ignjatu Haberu, kao licu izraelitske 
vjere“ - HDA. fond MUP NDH. br. 223. kut. 23. Predsjednički ured, br. 1/41. god. 1941: 
kut. 28. Predsjednički ured. pr. bb/41. god. 1941. 

® Narodne novine. Zagreb. 23. IV. 1941: o prisegama. Tomasevich. War and Revolution 
in Yugoslavia. 382. 

"Zakoni. zakonske odredbe. naredbe. Zagreb 1942. sv. I. 75. 

7! Narodne novine. Zagreb. 30. IV. 1941: Zbornik zakona i naredaba. 41. 

7? Goldstein. Ante Pavelić. Charisma and National Mission. 

7 Sladović. Ustavno pravo, 233. 

7 Ustaša. dokumenti, 138. 

7 Narodne novine. Zagreb. 25. VI. 1941. 

"Ustaša 7/1942. 

7 Hrvatska gruda 46/1941. 

7# HDA. fond MUP SRH. 013.0.56. V. Židovec. Moje sudjelovanje u političkom životu. 
53. 

? Hrvatska gruda 48/1941. 

% Samardžija. Jezični purizam u NDH. 

* Suprotno onome što tvrdi Jelčić. Kulturni život u NDH (_bujnost kulturnog života“) - 
vidi. Stipčević. Popis zabranjenih knjiga iz 1942. godine (Prilog povijesti čišćenja 
knjižnica od nepodobnih knjiga u Hrvatskoj): Turčinec, Cenzura u NDH. 

* Narodne novine. Zagreb. 4. VI. 1941: HDA. fond ZKRZ GUZ. br. 306. kut. 10. 455: 
Zakoni NDH. Il. 40: opširno. Goldstein. Holokaust u Zagrebu. 150. i d. 

5 Prašek, Memoari, 144: vidi i Maček, Memoari, 252. 

% Škiljan. Politička opredjeljivanja u Hrvatskom zagorju 1941.-1945.. 40. 

5 Goldstein. 1941. godina koja se vraća. 11.id. 

% Nova Hrvatska. br. 270. Zagreb. 17. XI. 1942. 

Vidi i Perić. Hrvatska državotvorna misao, 401. i d.; Kisić-Kolanović, NDH i Italija. 99. 

% Službene novine Kraljevine Jugoslavije. br. 2. 6. IX. 1941: Kljaković. Jugoslavenska 
vlada u emigraciji i Saveznici prema pitanju Hrvatske 1941-1944. 104. 

» Jelić-Butić. Hrvatska seljačka stranka. 75. 

* Prašek, Memoari. 144. 

* Krizman. Pavelić i ustaše. 400-415. 

* Morača, Jugoslavija 1941. 55. 

* Bilandžić. Hrvatska moderna povijest. 125. 

*“ Sundhaussen, Wirtschaftsgeschichte Kroatiens, 234. 

% O Feliksu Židovcu, Goldstein. 1941. godina koja se vraća, 78, 85. 117. 128. 130. 139. 

* Tko je tko u NDH. 424. 

9 Sundhaussen, Wirtschaftsgeschichte Kroatiens. 235-236. 

*% Vojni arhiv Vojnoistorijskog instituta VII. fond NDH, kutija 71, 58/6; prema Škiljan. 
Politička opredjeljivanja u Hrvatskom zagorju 1941.-1945.. 68. 

” Fricke. Kroatien 1941-1944. 26-45. 

'% Narodne novine. Zagreb. 26. VIII. 1941. 

1! Sundhaussen. Wirtschaftsgeschichte Kroatiens, 236. 

1% Hrvatski narod. Zagreb. 26. V. 1941. 

103 Vidi tekstove Slavka Kvaternika i Janka Tortića u: Hrvatski narod, Zagreb. 20. IV.i11. 
VIII. 1941: također. Jelić-Butić. Hrvatska seljačka stranka. 50. 

1% Maček-Škrabe. Maček izbliza. 89. 

15 Hrvatska gruda 48/1941. 

t% Radelić. Hrvatska seljačka stranka 1941-1950. 22; Bilandžić. Hrvatska moderna 
povijest. 131: vidi i Ivičević. Politički program ratne HSS i „puč Vokić-Lorković". 

107 Razlozi slanja Mačeka u Jasenovac bili su višestruki: ustaše su se bojale da bi Mačeka 
mogli iskoristiti Nijemci u uspostavi alternativne vlasti, potom da Maček ne bi stvarao 
neprilike pri sazivanju i konstituiranju Sabora, Jelić-Butić. Hrvatska seljačka stran- 
ka. 73; Maček, Memoari. 248-249: Maček-Škrabe. Maček izbliza. 99. 

t% Hrvatska straža. tjednik za katolički dom. 5. 12. 15. 16-18. 27. 30. 39. 41. 43. 
50/1937: 1. 2. 6. 210. 17. 19. 28/1938: Hrvatska straža. dnevnik. 12. I. 1939. 

19 Radelić. Hrvatska seljačka stranka 1941-1950. 203-209 (za više od trideset prvaka 
navedena su dva opredjeljenja). 

10 Shirer. Rise and Fall. 235. 

1 Duffy. Sveci i grešnici. 261: vidi i Goldstein. Holokaust u Zagrebu. 559, i d. 

u? Ustaša 24/1942: Ustaša. dokumenti. 265. 

1 Jareb. Hrvatski narod u Drugom svjetskom ratu. 410. 

114 HDA. fond Ponova. br. 1076. Srpski odsjek. Opći spisi. kut. 443. 867/1941. 

us Tko je tko u NDH. 114-115. 

"e Krišto, Katolička crkva, II. 39-40. 

u? Krišto. Katolička crkva, II. 79. 

us Šanjek. Kršćanstvo na hrvatskom prostoru. 459. i d. 

119 Goldstein. Holokaust u Zagrebu. 552. id. 

120 Akmadža. Katolička crkva u Hrvatskoj i komunistički režim. 8: Batelja. Živjeti iz 
vjere. 243. 

121 Radi se. u konkretnom slučaju. o okružnici krčkog biskupa Josipa Srebrnića. Ak- 
madža. Katolička crkva u Hrvatskoj i komunistički režim. 8-9. 

12 Krišto. Katolička crkva. II. 77-78: Benigar. Stepinac. 406-407: detaljnija analiza u 
Goldstein. Holokaust u Zagrebu. 569. 

1233 Krišto. Katolička crkva, Il. 269. Ocjene da .pornografska izdanja“ izdaju u prvom 
redu" Srbi i Židovi bile su krajnje paušalne, jer sam Katolički list donosi vijest da je u 
Zagrebu u ožujku 1941. uhapšeno pet osoba zbog .veza s tim protunarodnim poslom" 
- Smiljan Sokol. Juraj Boranić,. Branko Drapčinski, Dragutin Gašparović i Zvonimir 
Lenard: sudeći po imenima, četvorica su Hrvati. a jedan bi mogao biti Srbin - Katolički 
list 13/1941. 151. 

!4 Hrvatski narod. Zagreb. 17. VI. 1941. 15. 

125 Pekić, Postanak Nezavisne države Hrvatske. 82. 

126 Hrvatski narod. Zagreb. 17. VI. 1941, 15. 

127 Redžić, Sto godina muslimanske politike. 149. 

1238 Redžić, Bosna i Hercegovina u Drugom svjetskom ratu. na raznim mj.. osobito 101- 
103. 301. i d: Goldstein, Ustaška ideologija o Hrvatima muslimanske vjere. 

12 Redžić. Bosna i Hercegovina u Drugom svjetskom ratu, 306: Hadžijahić. Posebnost 
Bosne i Hercegovine i stradanja Muslimana. 33: Džaja. Politička realnost jugosla- 
venstva. 114-115 - neki su biskupi smatrali da se tim rezolucijama krivnja s pripad- 
nika vlastita naroda htjela prebaciti na bosanskohercegovačke katolike. Nema sumnje 
da su pretežno ustaške jedinice. u kojima je bio značajan broj muslimana. bile 
počinitelji prvih zločina u ljeto 1941. godine u istočnoj Hercegovini. Tekst nekih od tih 
rezolucija vidi u: Matković. Na vrelima hrvatske povijesti. 392-395. 

1% Matković. Na vrelima hrvatske povijesti. 392-399; Redžić. Sto godina muslimanske 
politike. 150. 

11 HDA 255. NDH VŽZ. vrlo tajni spisi. 48/1942: vidi i UNS 10540-taj. 42. 

12 Hrvatska gruda 65/1941: Hrvatski narod. Zagreb. 21. IX. 1941. 

19 Džamija poglavnika. 44: Hrvatski narod. Zagreb. 15. VIII. 1944. 

14 Hadžijahić. Posebnost Bosne i Hercegovine i stradanja Muslimana. 39-40. O tim 
problemima vidi i Goldstein. Ustaška ideologija o Hrvatima muslimanske vjere. 

!5 HDA. fond MUP SRH. 013.0.3. Dizdar. Ustaštvo i NDH. 55: vidi. slično. HDA. fond 
MUP SRH. 013.0.56. V. Židovec. Moje sudjelovanje u političkom životu. 138: Viktor 
Gutić isticao se progonima Srba. na što su upozoravali i Nijemci. vidi. Tko je tko u 
NDH. 145: Dulić. Utopias of Nation. 

'%* Jevrejski pregled 7-8. Beograd 1966. 

157 Hory — Broszat. Ustascha-Staat. 68. 

1® Barić, Šibenik pod upravom NDH. 73-76. 

1% Ciano. Dnevnik. unos od 25. IV. 1941. str. 313. 314: Sinovčić. NDH u svietlu dokume- 
nata. 175 (izostavio je navod o _Pavelićevim banditima"): Bilandžić, Hrvatska moder- 
na povijest. 122: Jelić-Butić. Ustaše i NDH. 86-89. 

14 Vidi preciznu kartu u: Cuculić, Radnički pokret i narodnooslobodilačka borba. 111; 
Kisić-Kolanović. NDH i Italija. 98-108. 

141 Zbornik zakona i naredaba. 87-88: Narodne novine. Zagreb. 15. V. 1941: Kisić-Kola- 
nović. NDH i Italija. 120-124. 

14 Karta administrativne podjele. u: Boban. Hrvatske granice 1918-1992. 49. 

'43 Primjerice. i Hrvatski narod i Hrvatska gruda na udarnim mjestima donose detaljne 
izvještaje o Pavelićevu boravku u Rimu pod velikim naslovima _Povijesni dan boravka 
hrvatskog izaslanstva u Rimu” (i sličnima). Udarni su tekstovi posvećeni nevažnim 
protokolarnim opisima, a tek se na sedmoj stranici ili u dnu stranice donosi ugovor 
o razgraničenju između Hrvatske i Italije“. Hrvatski narod. Zagreb. 19. V. 1941: Hrvat- 
ska gruda 47/1941. 

'4 Sundhaussen,. Wirtschaftsgeschichte Kroatiens. 82. 

1 Narodne novine. Zagreb. 8. VI. 1941. 

1 Sundhaussen, Wirtschaftsgeschichte Kroatiens. 82-84. 

1 Sundhaussen. Wirtschaftsgeschichte Kroatiens. 85. 

'4 Sinovčić. NDH u svietlu dokumenata. 183: Krizman, NDH između Hitlera i Mussoli- 
nija. 16. 212-213. 

1 Kalšan. Međimurska povijest. 310-313. 

1% Kjsić-Kolanović. Zagreb - Sofija. 160. 

isl Hrvatsko jedinstvo, Varaždin. 3. V. 1941: Hutinec. Teror ustaškog režima. 26. 

82 Matković, Na vrelima hrvatske povijesti. 311. 

153 Zbornik NOR. t. XIII. knj. 1. 39; Šepić. Talijanska okupaciona politika. 216-218. 224: 
Milošević, Izbeglice i preseljenici, 95. 96, 98. 

154 Milošević. Izbeglice i preseljenici. 97: HDA. fond MUP NDH. br. 223. kut. 25. 
Predsjednički ured, br. 22954, 26641. god. 1941: HDA. fond Ponova, br. 1076. Srpski 
odsjek. Opći spisi. kut. 443. 795/1941. 

'5 Hrvatski list. Osijek. 15. IV. 1941. 

1% Milošević. Izbeglice i preseljenici. 75. 

157 HDA, fond Ponova, br. 1076. Srpski odsjek, Opći spisi. kut. 456. 4921. 4926/1941; 
kut. 443, 911/1941. 

158 Hutinec, Kotarska oblast Čakovec i Prelog. 

' Zbornik zakona i naredaba. 173; Zakoni NDH, II. 157-158; Narodne novine. Zagreb. 
10. VI. 1941. 

160 Milošević. Izbeglice i preseljenici. 319-321. 

tèt Hrvatski list. 15. IV. 1941: Krnić. Slavonija. 86. 

t82 Deutsche Zeitung in Kroatien. br. 4, 17. IV. 1941. 

183 Zbornik zakona i naredaba, 189; Zakoni NDH Il, 210-212: Narodne novine, Zagreb. 
19. VI. 1941. 

1% HDA, fond MUP NDH. br. 223, kut. 23. Predsjednički ured. br. 5730. god. 1941. 

18 HDA, fond MUP NDH. br. 223. kut. 23, Predsjednički ured. br. 10852. god. 1941. 

1 HDA, fond MUP NDH. br. 223. kut. 25. Predsjednički ured. br. 18541. 21915, god. 
1941: Deutsche Zeitung in Kroatien. br. 76. 8. VII. 1941. 

'# HDA, fond MUP NDH. br. 223. kut. 25, Predsjednički ured. br. 21917, god. 1941. 

1s Geiger. Nijemci u Đakovu i Đakovštini. 149. 

\“ Bilandžić. Hrvatska moderna povijest. 124; Kisić-Kolanović, NDH i Italija. 85-97. 

u Krizman. NDH između Hitlera i Mussolinija, 203. i d. 

vI Sinovčić. NDH u svietlu dokumenata. 105. 

"7? Tomasevich. War and Revolution in Yugoslavia, 233. i d.: Maticka. Kontinuitet i dis- 
kontinuitet hrvatske političke povijesti. 162: o karakteru NDH raspravlja i Kisić-Ko- 
lanović, Hrvatska historiografija o Drugom svjetskom ratu: metodologija i prijepori. 

173 Maček. Memoari, 232. 

174 Sundhaussen. Wirtschaftsgeschichte Kroatiens. 121; Sinovčić. NDH u svietlu doku- 
menata. 105-107. 174. 

1735 Narodne novine. Zagreb. 4. VII. 1941 te 1. X. 1941; Sundhaussen, Wirtschaftsgeschi- 
chte Kroatiens. 131-132. 

178 Sundhaussen, Wirtschaftsgeschichte Kroatiens. 134. 

17? Hory - Broszat. Ustascha-Staat. 69-70. 

"S Jelić-Butić, Ustaše i NDH, 127. 

1 Sundhaussen, Wirtschaftsgeschichte Kroatiens. 120. 

t0 Gruenfelder, „U radni stroj velikog Njemačkog Reicha!". 13. 

83! Deutsche Zeitung in Kroatien. 14. IV. 1941: 10. V. 1941. 

182 Primjerice. Srbi koji su kao jugoslavenski vojnici bili zarobljeni u Travanjskom ratu u 
Bjelovaru i okolici .bili su razoružani, internirani i naknadno predani njemačkoj voj- 
sci koja ih je otpremila u Njemačku“ - vidi. Gruenfelder. .U radni stroj velikog 
Njemačkog Reicha!", 69. 

t83 Sundhaussen, Wirtschaftsgeschichte Kroatiens. 180-181: Grünfelder. Zaboravljene 
žrtve nacionalsocijalizma: prinudni i robovski radnici i radnice. 

1 Gruenfelder, .U radni stroj velikog Njemačkog Reicha!". 70. i d. 

t$ Deutsche Zeitung in Kroatien. br. 51. 13. VI. 1941. 

'% Katolički list. Zagreb. 47/1941. 51/1942. 

157 Hrvatska gruda 65. 71. 72/1941: citirani oglas vidi i u Gruenfelder, .U radni stroj 
velikog Njemačkog Reicha!" 76. i d. 

138 Gruenfelder. .U radni stroj velikog Njemačkog Reicha!" 235. 

t89 Ristović, Nemački „Novi poredak", 269. 

'% Gruenfelder. .U radni stroj velikog Njemačkog Reicha!". 75. i d. 

19! Hronologija radničkog pokreta i SKJ, t. Il. 24-25. 

'%? Hrvatska gruda 82/1942. 

19 Gruenfelder. „U radni stroj velikog Njemačkog Reicha!". 76. 

19 Sundhaussen. Wirtschaftsgeschichte Kroatiens. 138: Banović. Izvoz radne snage i 
deportacije stanovništva: Krizman, NDH između Hitlera i Mussolinija. 203: o Benzo- 
nu, Tko je tko u NDH. 34-35. 

'$ Hrvatski narod. Zagreb. 10. IV. 1942: vidi i Gruenfelder. .U radni stroj velikog 
Njemačkog Reicha!". 76. 

'* HDA. fond 255. NDH - Velika župa Zagorje, Vrlo tajni spisi. 60/1942. 

197 Jakovljević. Logor na Savi. 99, 114. 

1% Ristović, Nemački „Novi poredak". 269. 

1 Kisić-Kolanović. NDH i Italija. 235-239: Giron, Zapadna Hrvatska. 54-59. 

= HDA. fond MUP NDH, br. 223. kut. 26. Predsjednički ured. br. 23551. god. 1941. 

2 DAS. fond Velike župe NDH u Dalmaciji. kut. 4. 

*%2 Pojić. Hrvatska pukovnija 369. na istočnom bojištu 1941.-1943.:; Pojić, Lako prevoz- 
ni zdrug. 

295 Krizman. Pitanje priznanja. 110. 

2% Krizman. Pitanje priznanja. 113. NDH su priznale Slovačka 16. IV. Mađarska 19. IV. 
Bugarska 22. IV. Rumunjska 8. V. Japan 7. VI, Španjolska 18. VI. Finska 2. VII. 
Mandžukuo 31. VII. i Danska 7. VIII. 

2% Kisić-Kolanović. NDH i Italija. 109-111. 

2% 0 ličnosti Kaschea. usp. Hory - Broszat. Ustascha-Staat. 60. i d: Krizman. NDH 
između Hitlera i Mussolinija, 18-19; Sundhaussen, Wirtschaftsgeschichte Kroatiens. 
122. i d.. 144. i d.: o Glaiseu. Krizman. NDH između Hitlera i Mussolinija. 12-13. 

2 Usp. Odić. Neostvareni planovi. 60. 

æ Službene novine Kraljevine Jugoslavije. br. 2. 6. IX. 1941: Kljaković. Jugoslavenska 
vlada u emigraciji i Saveznici prema pitanju Hrvatske 1941-1944, 104. 

%0 tim problemima postoji golema literatura: Kljaković. Jugoslavenska vlada u emi- 
graciji i Saveznici prema pitanju Hrvatske 1941-1944. 137-138: Krizman., Jugosla- 
venske vlade u izbjeglištvu. 1941-1943, na raznim mj.: Petranović. Jugoslovenske 
vlade u izbeglištvu, 1943-1945, na raznim mj.: Bilandžić. Hrvatska moderna povi- 
jest. 131: Matković. Prilog proučavanju političke djelatnosti Jurja Krnjevića: Boban. 
Hrvatska u diplomatskim izvještajima izbjegličke vlade. na raznim mj.: Tomasevich. 
Četnici u Drugom svjetskom ratu, 237. i d. 

20 Hrvatska mladost 3/1941. str. 55: Hrvatska gruda 65/1941. 

211 AHMBIH. VI/11. 382. 

212 Narodne novine, Zagreb. 1. IV. 1942. 

23 Hrvatska gruda 65/1941. 

214 Hrvatsko jedinstvo. Varaždin. 3. V. 1941: Hutinec. Teror ustaškog režima. 19. 

215 Ustaša, 3. Zagreb. 3. VII. 1941. 

216 Ustaša. 6. Zagreb. 17. VIII. 1941: opširnije. Goldstein. Holokaust u Zagrebu. 552- 
558: Jelić-Butić. Ustaše i NDH. 162. id. 

217 Novi list. Zagreb. 3. VI. 1941. 

28 Hrvatski narod. Zagreb. 7. VII. 1941. 

219 Hrvatski narod. Zagreb. 7. VII. 1941. 

= Hrvatski narod. Zagreb. 28. VI. 1941. 

2! Hrvatski narod. 1. VII. i 16. VITI. 1941; Petrinović, Mile Budak. 97-99; Bartulin, Ideo- 
logija nacije i rase: ustaški režim i politika prema Srbima u NDH, 227-228. 

22 Arendt, Izvori totalitarizma, 349. 

2 Goldstein, Holokaust u Zagrebu. 117.id. 

24 Goldstein. Holokaust u Zagrebu, 385-386. 

#5 Goldstein, Holokaust u Zagrebu. 162-172. 

z2 Deportacije su obavljane preko prostora velesajma u današnjem Studentskom centru 
u Savskoj cesti u Zagrebu - Goldstein. Holokaust u Zagrebu, 249-265. 

227 Goldstein, Holokaust u Zagrebu, na raznim mj. 

22 Goldstein, Holokaust u Zagrebu. 424-434, 465-476. 

22 Hrvatsko jedinstvo, Varaždin, 3. V. 1941; Hutinec. Teror ustaškog režima, 20. 

20 Lengel-Krizman, Genocid nad Romima: Tomasevich. War and Revolution in Yugosla- 
via, 608-610: vidi i slabo dokumentiran prilog. Reinhartz, The genocide of the Yugo- 
slav Gypsies. 

20 O tome vidi opširnije u: Goldstein, Holokaust u Zagrebu, 121, 124; Lengel-Krizman, 
Genocid nad Romima. 

232 Neubacher, Sonderauftrag Südost, 18; Kazimirović, NDH u svetlu nemačkih dokume- 
nata i dnevnika Gleza fon Horstenaua. 103. 

23 Antisemitism”, A Historical Encyclopedia of Prejudice and Persecution, t. II, 551: 
Ben-Sasson, A History of the Jewish People, 884. 

24 Crljen, Čimbenici bleiburškog sloma. 37. 

285 Crljen, Čimbenici bleiburškog sloma, 38. 

2% Brčić, O iseljavanju Slovenaca u Bosnu 1941. godine: Goldstein, Iseljavanje Srba i 
useljavanje Slovenaca. 

237 Hrvatski narod, Zagreb, 9. VI. 1941. 

238 Krizman, Pavelić i ustaše, 475-479. 

239 Milošević, Izbeglice i preseljenici, 33, 43. 

210 DAS, fond Velike župe NDH u Dalmaciji, kut. 4. 

21 Zakoni NDH II, 131-132: Narodne novine. Zagreb, 7. VI. 1941; Ustaša, dokumenti, 191. 

22 HDA, fond Ponova, br. 1076, Srpski odsjek, Opći spisi, kut. 442, 642/1941. 

29 HDA, fond Ponova, br. 1076, Srpski odsjek, Opći spisi, kut. 441, 312, 313/1941; kut. 
442, 450. 667/1941. 

244 HDA, fond Velika župa Posavje. br. 254, kut. 1, VT 3/1941; HDA, fond Ponova, br. 
1076, SO-OS. kut. 443, 955/1941: Brčić, O iseljavanju Slovenaca, 307. 

245 HDA, fond Ponova, br. 1076. Srpski odsjek, Opći spisi, kut. 442, 646, 669/1941. 

246 Peršen, Ustaški logori, 107. i d.: Milošević, Izbeglice i preseljenici, 155-156. 

27 HDA, fond Ponova, br. 1076, Srpski odsjek, Opći spisi, kut. 442, 450, 623/1941; 
Milošević, Izbeglice i preseljenici. 142. 

28 HDA, fond Ponova, br. 1076, Srpski odsjek, Opći spisi, kut. 441. 48/1941; Goldstein. 
Iseljavanje Srba i useljavanje Slovenaca. 

249 HDA, fond Ponova, br. 1076, Srpski odsjek, Opći spisi. kut. 442, 507/1941; Milošević. 
Izbeglice i preseljenici. 149. 154-155. 

250 Izjava fra Vjeke Vrčića, svjedočio 2005. studentici povijesti Aniti Bilić; HDA. fond Po- 
nova, Srpski odsjek, opći spisi, kutija 452, 3735/1941; Bilić, O povijesti pravoslavnog 
srpskog stanovništva na području Imotske krajine. 

2351 HDA, fond MUP NDH, br. 223, kut. 26, Predsjednički ured. br. 23693. god. 1941: 
Brčić, O iseljavanju Slovenaca, 309; Milošević, Izbeglice i preseljenici, 37. 38-39, 41. 
330-331: detaljno, Goldstein, Iseljavanje Srba i useljavanje Slovenaca. 

252 Ustaški logornik iz Kostajnice tvrdi 8. srpnja da je neki popis .opasnih i nepoćudnih 
osoba u kotaru Kostajnica koje treba iseliti" zapravo .manjkav, površan i neozbiljan", 
jer je na njemu samo stotinjak osoba, što logornik uspoređuje s .poslom kosca koji s 
velike livade vadi travu po travu". Smatra da bi dojam te akcije. ako bi se samo toliko 
osoba .iselilo", bio .vrlo blijed“. On drži da bi Srbi. koje naziva .tuđinskom gomilom", 
mislili da se tu gomilu „kao takovu, neće taknuti", pa predlaže da se „na jednom mje- 
stu izvadi cijeli, veliki džbun tako da takova egzemplarna amputacija tuđinskog ele- 
menta s narodnog hrvatskog tijela potrese dušom tuđinske gomile". Prema logorniko- 
vu mišljenju. konačni cilj masovnog iseljavanja, odnosno, .potresanja duše" je .prisi- 
ljavanje na proces duhovnog uzbuđenja, kojim će se podvrgnuti... postupku katoliza- 
cije". Potom se predlaže da se iseli 900 od 2213 stanovnika sela Slabinje. čime bi se 
napravilo mjesta za „bijedne Hrvate“ te „pripadajući dijel slovenskih doseljenika". 
Time bi se .postigla neprekinuta linija hrvatskih sela od Dvora na Uni do Jasenovca, 
a što to znači sa strateškog gledišta... nije potrebno da se posebno naglasi" - HDA. 
fond Ponova, br. 1076, SO-OS, kut. 441, 324/1941. 

253 Goldstein. Holokaust u Zagrebu. 267-269: Goldstein. 1941. godina koja se vraća, 42. id. 

25 Goldstein, 1941. godina koja se vraća. 92-93: Milošević, Izbeglice i preseljenici, 126: 
Da je vijest o iz Grubišnog Polja točna, uključujući i broj uhićenih i deportiranih, 
svjedoče narednih tjedana i mjeseci brojni dokumenti ustaški i NDH-aški dokumenti. 
Primjerice. iz Poreske uprave Grubišno Polje u Zagreb javlja se da je _27. travnja 
Dušan Čupović odveden u nepoznatom pravcu zajedno s još 500 uhapšenih žitelja 
pravoslavne vjere iz Grubišnog Polja" - HDA. Ministarstvo državne riznice. fond 215, 
Opći odjel. 21366/1941. 

2355 Karaula, „Slučaj Gudovac" 28. travnja 1941. 

258 Milošević. Izbeglice i preseljenici. 121: Lukač. Ustanak u Bosanskoj krajini. 59. 

257 Dana 5. svibnja u 15 sati, na tadašnjoj zagrebačkoj periferiji. na Savskoj cesti, .dva 
čovjeka kao ustaše došli su u stan Drage Gračanina i zapovjedili da pođe odmah s njima. 
jer da je četnik. Pola sata iza kako su svi skupa otišli iz stana, čuli su ukućani pucnjavu". 
Sljedeće jutro. .Gračaninov leš pronađen je nedaleko. na Vrbiku, kod trkališta" (koje je 
nekoć bilo kod današnjeg Filozofskog fakulteta — op. I. G.). Koji dan ranije .neki nepo- 
znati ljudi navodni ustaše“ odveli su iz kuće u Zagrebu 62-godišnjeg Lazara Rončevića. 
inače .pravoslavca“ te .ratnog invalida". Dana 13. svibnja .nađen je mrtav u šumi na 
Sljemenu" - HDA, Fond 1723. Gradski komitet KPH - Zagreb (Komisija za historiju 
KPH). kut. 23. izvještaj Zavoda za sudsku medicinu, sekcioni protokoli. 

25% Opširno. Goldstein. 1941. godina koja se vraća. 75-85. 

29 Višnjić. Partizansko ljetovanje. 20. 

20 Goldstein, 1941. godina koja se vraća. 97-109. 

2! HDA-ZJDIP: Posebni opunomoćenik poglavnika za Veliku Župu Hum i Dubrava. br. 8 
od 30. VI. 1941. 

282 Zločini. 208-210: Posebni opunomoćenik Poglavnika. V. I. br. 40 od 5. VII. 1941. Velika 
slova kao u dokumentu. 

%3 Ljetopis samostana sv. Ante. 180. 

2% HDA, USIKS 337/41. fond MUP RH. spis II-91. kut. 150. 

25 HDA, fond MUP NDH. br. 223. kut. 24. Predsjednički ured. br. 19983. god. 1941. 

25 HDA. fond MUP NDH. br. 223. kut. 24. Predsjednički ured. br. 19983. god. 1941: 
HDA, fond Ponova. br. 1076. Srpski odsjek. Opći spisi. kut. 442. 642/1941: Milošević, 
Izbeglice i preseljenici. 116. 

27 Goldstein. 1941. godina koja se vraća. 124-126. 

28 Hrvatski narod 10. 7. 1941: Ustaša. 4. Zagreb 19. 7. 1941; Peršen. Ustaški logori. 
58: Goldstein. Holokaust u Zagrebu. 271: Tiljak je bio bivši komunist. koji je vrlo 
dobro poznavao članove KP te je bio velika opasnost za komuniste pa su oni očigledno 
organizirali njegovo ubojstvo. 

%9 Spomenica o župi Slunjskoj. 96. 

270 Goldstein, 1941. godina koja se vraća. 127. 

27 Hrvatski narod 5. i 7. VIII. 1941; Krizman. Pavelić i ustaše. 509. 

272 Hrvatska gruda 66/1941. 

273 Vidi. npr.. Zagreb. revija društva Zagrepčana 10-11/1941. 258. 

27 Hrvatska gruda 78/1942. 

275 Boban. Hrvatska u arhivima, 163, 173: Tko je tko u NDH. 416. 

278 Stjepan Srkulj (1869-1951), političar i plodan povjesničar, ranih dvadesetih član Hrvat- 
ske zajednice, kasnije blizak vladajućim strukturama; bio je zagrebački gradonačelnik 
(1928-1932). potom ministar; Janjatović, Politički teror, 40, 77: EJ 8. 111-112. 

27 Stanko Šibenik. ugledni član HSS-a tijekom dvadesetih, poslanik u Skupštini u više 
mandata i ministar od 1925. godine - vidi, Perić, Stjepan Radić, 325, 403. 419. 

27 Kovačević je u svom Seljačkom glasu najoštrije napadao Antu Pavelića, jasno 
definirajući njegov pokret .izdajničkim"“ - vidi. primjerice, Seljački glas. Zagreb 
13/1930. 

27 Radi se. prema svemu sudeći, o Jovanu Banjaninu, potkraj 19. stoljeća članu Ujedi- 
njene hrvatske i srpske akademske omladine (Perić. Stjepan Radić, 117, 293). ured- 
niku Srbobrana od 1902. bliskom suradniku Svetozara Pribićevića te kasnije članu 
Jugoslavenskog odbora te članu Privremenog narodnog predstavništva kojem je 
Starčevićeva stranka prava prepustila to mjesto. Banjanin je sredinom tridesetih godi- 
na bio član Senata. Krizman. Pavelić i ustaše, 142. 

280 Radi se o Budislavu Grgi Anđelinoviću. 

28t Grudobran 1, Zagreb 1936. 

** Vidi, Dujšin. Prof. dr. Rudolf Bićanić. 1905-1968.; Bićanić je autor najpotresnijeg 
svjedočanstva o teškim prilikama u kojima je živio dio hrvatskog seljaštva (što je u 
ovoj knjizi više puta citirano) - vidi, Bićanić, Kako živi narod. 

283 O Kovačevićevu boravku i kraju u Jasenovcu dojmljivo svjedoči Jakovljević, Logor na 
Savi. 89-98, 141-144. 

24 HDA, ZKRZ-ZH. kutija 406, 31676-31679: prema Škiljan, Politička opredjeljivanja u 
Hrvatskom zagorju 1941.-1945.. 170-172. 

255 HDA, MUP NDH, kutija 18. 6318: prema Škiljan. Politička opredjeljivanja u Hrvat- 
skom zagorju 1941.-1945.. 162-3 

286 Perić, Sinj i Cetinska krajina u borbi za slobodu. 59. 61: Kundid, U ratnom vihoru, 
5-38. 90-133: Majski. Zločin koji traje: istina o zločinima u selima Cetinske krajine 
1944.. 11-33. 

287 Budor, NDH u španjolskoj diplomatskoj prepisci. 21. 

288 Zemljar. Haron, 129-132. 161. 196: Zemljar. Relativnost: Felicinović, Lična sjećanja: 
Goldstein. Holokaust u Zagrebu. 276-301. 

28 HDA, fond ZKRZ GUZ, br. 306. kut. 10. 148. 

2% Broj od 24.000 ubijenih proizlazi iz svjedočenja zapovjednika jadovanskog logora Stje- 
pana Rubinića na Ustaškom stegovnom i kaznenom sudu, Goldstein. Holokaust u 
Zagrebu. 300-301. 

291 O reokupaciji, Giron, Zapadna Hrvatska. 54; Krizman, NDH između Hitlera i Musso- 
linija. 150-151. 

292 Miletić. Jasenovac. knj. 1. 21-22. 

293 Miletić, Jasenovac. knj. 1. 20-22; Peršen, Ustaški logori. 123: Sećanja Jevreja. 117- 
127: Kovačić, Zapovjednici. 100-104. 

2% O koncentracionom logoru Jasenovac do 2000. godine objavljeno je 1106 knjiga. 1482 
memoarska zapisa i studijska članka, 108 zbirki dokumenata (Mirković. Objavljeni 
izvori i literatura.). pa ipak je vrlo rašireno mišljenje da istraživanja još nisu cjelovita 
i da objektivna slika o jasenovačkom logorskom kompleksu još nije uspostavljena. 
Relevantan prilog predstavlja manja knjiga Mataušić, Jasenovac - logor smrti i radni 
logor. Za komentar o literaturi i pregled najrelevantnijih radova vidi; Strčić, Jaseno- 
vac. 41. 80-82; također. Kevo, Počeci jasenovačkog logora i pojmovna (terminološka) 
problematika. l 

2% Hrvatska gruda 94/1942. 

2% Miletić, Jasenovac 1. 433; Miletić, Jasenovac 2. 736. 874: Ručnov. Zašto Jasenovac, 
525: vidi i izjavu Dide Kvaternika u: Hrvatski Glas, Kanada. 2. V. 1960: Hrvatsko Za- 
gorje u revoluciji, II. dio. 746. 

29 HDA, VŽZ, fond 255, Tajni spisi. kut. 14, 1462/42. 

2% Hrvatski narod, Zagreb. 19. IX. 1941. 

2% Sundhaussen, Wirtschaftsgeschichte Kroatiens. 212-213. 

3% Sundhaussen, Wirtschaftsgeschichte Kroatiens. 193. 

31 Zbornik zakona i naredaba. 23-24; Narodne novine. Zagreb, 24. IV. 1941. 

302 Sundhaussen, Wirtschaftsgeschichte Kroatiens. 212. 

393 Narodne novine, Zagreb, 29. IV. 1941. 

34 Hrvatski list. Brod na Savi, 29. IV. 1941. 

* Zbornik zakona i naredaba. 298-302: Narodne novine, Zagreb. 23. VII. 1941. 

= Hrvatska gruda 73/1941. 

%7 Hrvatska gruda 69/1941. 

æ Sundhaussen, Wirtschaftsgeschichte Kroatiens, 316. 

æ Sundhaussen, Wirtschaftsgeschichte Kroatiens. 199-210. 

310 Dnevnik Dijane Budisavljević. 30. 

31 Sundhaussen, Wirtschaftsgeschichte Kroatiens, 312-313. 

312 Sundhaussen. Wirtschaftsgeschichte Kroatiens. 320-321. 

313 Kjsić-Kolanović, NDH i Italija. 250-255. 

314 Sundhaussen, Wirtschaftsgeschichte Kroatiens. 270. 

315 Hrvatska gruda 82/1942. 

u6 Sundhaussen. Wirtschaftsgeschichte Kroatiens, 274. 

27? HDA. MHB, 12. 

"HDA. MHD. 12. 

319 Hronologija radničkog pokreta i SKJ. t. TI. 83. 88. 104. 

32 Gospodarstvo. god. Il. br. 1. str. 3; Hrvatski narod, Zagreb, 16. i 17. IV. 1942: Hrvat- 
ska gruda 86. 94/1942. 

2! Poput Zagreba, Lista društva Zagrepčana - vidi Zagreb. 5-6/1942. 119: 7/1942, 202- 
203. 

32 Sundhaussen, Wirtschaftsgeschichte Kroatiens, 110-111. 279-280. 

5 Gospodarstvo. ogledalo hrvatskog gospodarskog života, god. II. br. 2. Zagreb. 4. I. 
1942. str. 2. 

%4 Ministar za obrt. veleobrt i trgovinu Dragutin Toth govorio je početkom 1942. o gospo- 
darskoj politici. ali ništa novoga nije rekao (npr. .samo radom. povećanom proizvod- 
njom. a na drugoj strani što većom štednjom i samostegom, moći ćemo proći kroz ova 
teška vremena"). Gospodarstvo. ogledalo hrvatskog gospodarskog života. god. II, br. 
3. Zagreb. 6. I. 1942. str. 1-2. 

25 Sundhaussen. Wirtschaftsgeschichte Kroatiens. 248-249. 

5% Sundhaussen, Wirtschaftsgeschichte Kroatiens. 214. 

" Višnjić. Partizansko ljetovanje. 19. 

522 Jelić, Jugoslavenska socijalistička revolucija. 79. id. 

= Jelić. Majsko savjetovanje 1941. 

3% 0 akciji na Stadionu. Goldstein. Holokaust u Zagrebu. 114. i tamo lit. 

5! Opširno, Komarica, Kerestinečka kronika: vidi i Iveković, Hrvatska lijeva inteligenci- 
ja 1918-1945. I. 397-398. 

12 Bekić - Butković - Goldstein. Okrug Karlovac 1941. 79-80: Šibl, Sjećanja 2. 55-57: 
Hrvatski narod. Zagreb. 27. VII. 1941: Goldstein. 1941. godina koja se vraća, 293- 
295. 

33 Hronologija radničkog pokreta i SKJ. t. II. 28. 30: Tomasevich. Četnici u Drugom 
svjetskom ratu, 127-128. 

™EJ sv. 3. 322; sv. 6. 467. 

35 Giron. Zapadna Hrvatska. 55. id. 

% HDA. fond Jadr. div. područje. br. 1203. vrlo tajni spisi. 1821/1941. 

37 Zbornik NOR-a V/2. 24. 

= Hronologija radničkog pokreta i SKJ, t. II. 51. 

** Bilandžić, Hrvatska moderna povijest. 135-136. 

*%% Barković, Narodni heroj Marko Orešković, 21-22. 

*! Bilandžić, Hrvatska moderna povijest, 129: Bulat. Žumberak i Pokuplje u NO borbi. 
24-25. 

*2 HDA. fond 1.1196. oružničke pukovnije NDH, kut. 3, jJ. s. 321/ taj. 1941. str. 3. 

“5 Cuculić, Radnički pokret i narodnooslobodilačka borba. 114-115. 

“4 HDA. fond 227. MVP Odjel za romanske zemlje, kut. 5, 3346. 

“5 Luburić, Zapovjednik. 149. 

»ë Hurem, Kriza narodnooslobodilačkog pokreta u BiH, 154-166; Ridley. Tito. 205. 

%7 Čulinović, Stvaranje nove jugoslavenske države. 78-81. 94; Radelić. Hrvatska u Ju- 
goslaviji 1945.-1991.. 27-28. 

34 Tomasevich. Četnici u Drugom svjetskom ratu, 120. i d. 

%4% Tomasevich, Četnici u Drugom svjetskom ratu; Sobolevski. Uloga četnika u Nezavi- 
snoj Državi Hrvatskoj; Jelić, Jugoslavenska socijalistička revolucija. 63-66. 

350 Tomasevich, Četnici u Drugom svjetskom ratu, 122-124. 

3i Ljetopis samostana sv. Ante, 178. 

352 Tomasevich, Četnici u Drugom svjetskom ratu, 232-236. 

355 Jakovljević, Logor na Savi. 99. 

354 Tomasevich. Četnici u Drugom svjetskom ratu. 156-159; opširno, Antić. Velikosrpski 
nacionalni programi. 197-216: vidi tekst. u: Radikalizacija društva u Srbiji. 230-233. 

355 Goldstein. 1941. godina koja se vraća, 355. 

356 Bulat. Žumberak i Pokuplje u NO borbi. 153. 

37 Bilandžić. Hrvatska moderna povijest, 130, 137. 

358 Kljaković, Četništvo u Dalmaciji 1941-1943. godine. 612; NOB u Dalmaciji 1941- 
1945. knj. 2. 1124-1128. 

359 Kisić-Kolanović. NDH i Italija. 265. 

%0 Popović — Lolić — Latas. Pop izdaje - četnički vojvoda Momčilo Đujić. 195-196, 201-202. 

%1! Dizdar, Brojitbeni pokazatelji. 187.192: Ivetić. Srbi u antifašističkoj borbi, 162. 165. 

%æ2 _...Predstavnici pokreta su bili zbog nadmenosti. samovolje, gramzljivosti i korupcije 
sve neomiljeniji. To uključuje i nedjela. pljačke i ubojstva. Ne prođe tjedan, a da ne 
provode nove 'akcije čišćenja'. u kojima se uništavaju čitava sela zajedno s djecom...", 
prema Sundhaussen. Wirtschaftsgeschichte Kroatiens. 319. 

33 Budor. NDH u španjolskoj diplomatskoj prepisci. 22. 

3% Budor, NDH u španjolskoj diplomatskoj prepisci. 26. 

35 Hronologija radničkog pokreta i SKJ, t. Il. 136. 145; Bulat, Žumberak i Pokuplje u 
NO borbi. 103. 

ë Budor, NDH u španjolskoj diplomatskoj prepisci. rukopis. 26. 

%7 Skrigin se u partizanima afirmirao kao fotograf; Hercigonja. Partizansko kazalište. 

3 Nazor, S partizanima. 73. 

389 Lasić, Krležologija II, 31, 33; O sastanku Pavelića i Krleže, vidi: Krležijana 2. 140. 

37 Dnevnik Dijane Budisavljević. 

37! Marijan. Borbe za Kupres 1942. na raznim mj. 

3720 Frolu, HOE 4, 61. 

373 Sundhaussen. Wirtschaftsgeschichte Kroatiens. 11, 252. 

374 Hory - Broszat. Ustascha-Staat. 85: Colić, Oružane snage NDH u BiH 1941. 507-508. 

375 Anić, Njemačka vojska u Hrvatskoj 1941-1945. 45: Barić. Odnosi oružanih snaga 
Trećeg Reicha i NDH, 418-419. : 

376 Bartulin, Ideologija nacije i rase: ustaški režim i politika prema Srbima u NDH. 232- 
233. 

377 Hrvatska gruda 93/1942. 

38 Marijan. Borbe za Kupres 1942. 181-182: Marijan. O zločinima Crne legije na 
području Kupresa u ljeto 1942. godine. 

379 Jelić-Butić. Ustaše i NDH. 176. 177: vidi tekstove koji različito vrednuju događaje: 
Pavelić. Hrvatska pravoslavna crkva; Đurić. Ustaše i pravoslavlje: Oberknežević, Ra- 
zvoj pravoslavlja u Hrvatskoj i Hrvatska pravoslavna crkva: Požar. Hrvatska pravo- 
slavna crkva. 

“DAZ, sign. 25567. Prva državna gimnazija u Zagrebu. Ljetopis školske godine 
1942/1943. 196. 

æ! DAZ, sign. 24992, Prva državna gimnazija u Zagrebu. Povjerljivi spisi. 1944. 43. 


396 


Tragedija Drugoga svjetskog rata (1941-1945) 


32 Kvaternik, Sjećanja i zapažanja. 76. 96. 143. 286. 

33 Sundhaussen, Wirtschaftsgeschichte Kroatiens. 252. 

** HDA. MUP RH, spis II-91. kut. 150, USIKS 337/41, str. 858: Jakovljević, Konclogor na 
Savi, na raznim mj.. osobito 53-60: Goldstein. Holokaust u Zagrebu. 299-300; Gold- 
stein. 1941. godina koja se vraća. 246-248. 

35 Dok se kažnjavalo Čelića, veliki župan Ante Nikšić mogao je napredovati u ustaškoj 
hijerarhiji iako je prije rata bio Jugoslaven. i Sokol, i odbornik Oblasnog odbora _Ja- 
dranske straže" u Karlovcu. U tom je svojstvu išao u delegaciji .Jadranske straže“ na 
Oplenac 1935. godine. ali je 13. travnja 1941. odsjeo kod njega sam Poglavnik, pa je 
mogao tako brzo napredovati - vidi. Hrvatska gruda 82. 93/1942: Goldstein. 1941. 
godina koja se vraća, 82. 

** Giron. Zapadna Hrvatska, 83, 161. i d.; Kovačić, Koncentracioni logor Kampor, na 
raznim mj. 

357 Hronologija radničkog pokreta i SKJ. t. II. 124. 170. 

8 Boban, Kontroverze iz povijesti Jugoslavije I. 173. 

39 Cuculić - Giron - Končar. Podhum 1942. 

3% Dizdar-Sobolevski, Prešućivani četnički zločini. 136. 340. i d. 

»ı Hrvatska gruda 124/1943. 

5% Anić, Njemačka vojska u Hrvatskoj 1941-1945. 64. 

5% To je u kasnijoj komunističkoj publicistici i historiografiji prikazivano kao veliko Titovo 
ratno lukavstvo, iako to nije tako. Rušenje mostova bio je potez očajnika koji se bojao 
napada jakih četničkih formacija s leđa koje su ih čekale na lijevoj obali Neretve. 

3% Zbornik NOR-a. sv. I1/1, 279. 

* Tu je činjenicu. inače, emigrantska literatura vrlo često tendenciozno koristila kao 
dokaz o tome da su i partizani, baš kao i četnici. surađivali s Nijemcima. Vidi, 
objašnjenje. Tomašević. Četnici u Drugom svjetskom ratu, 221-223: vidi. opširno. 
Leković. Martovski pregovori 1943. godine; Velebit. Svjedok historije. 279-289: Đilas. 
Wartime. 229-245: Goldstein. Od partijnosti u doba socijalizma do revizionizma 
devedesetih. 61-64. 

** Sirotković, Državnopravno značenje odluka ZAVNOH-a za izgradnju državnosti Hr- 
vatske u Drugom svjetskom ratu, 509. i d. 

*" Peršen. Dugi dani. Lepoglava - škola revolucionara, 189-213. 

** Vrinjanin. Rujevačka gimnazija, 65. 

* Zbornik NOR-a. sv. V12. dokument br. 38. str. 172: o Littersu. Tomasevich, Četnici u 
Drugom svjetskom ratu. na raznim mj.: o slaboj podršci režimu NDH — Tomasevich, 
War and Revolution in Yugoslavia, 351-356. 

*% Sundhaussen. Wirtschaftsgeschichte Kroatiens. 272-273. 

* Zbornik zakona i naredaba NDH 1943, 1346-1347; Narodne novine, Zagreb, 13. XII. 
1943; vidi i Sundhaussen. Wirtschaftsgeschichte Kroatiens, 273. 

** Ogrizović, Na Biokovu, 57-58: Višnjić, Partizansko ljetovanje, 63. 

*% Zbornik NOR-a, sv. V/1 . dok.. 6. 18. i 83: sv. V/2. dok. 32: sv. V/3, dok. 34, 45. i dalje: 
Hronologija radničkog pokreta i SKJ. t. II. 124. 278. 

*“ Sundhaussen, Wirtschaftsgeschichte Kroatiens, 273-274. 

*5 Sundhaussen, Wirtschaftsgeschichte Kroatiens. 268. 

** Kolar-Dimitrijević. Hrvatsko gospodarstvo u NDH, 541: Jelić-Butić, Ustaše i NDH, 134. 

*"" Sundhaussen, Wirtschaftsgeschichte Kroatiens. 276. 

** Horvat, Preživjeti u Zagrebu. 17. 19. 50. 

*% Stanuga, Sjećanje na moje školovanje u Prvoj klasičnoj gimnaziji. 101. 

“0 Sundhaussen. Wirtschaftsgeschichte Kroatiens. 260. 

‘1 Sundhaussen. Wirtschaftsgeschichte Kroatiens. 279-280. 

“2 Sundhaussen. Wirtschaftsgeschichte Kroatiens, 226-228. 

“I Sundhaussen. Wirtschaftsgeschichte Kroatiens. 289-290. 

““Mikolić. Istra 1941.-1947.. 89-96. 

“50 dotadašnjem razvoju NOP-a u Istri, vidi Strčić. NOP u Istri svibnja 1943. godine: o 
ovim događajima, Strčić, Vanjskopolitička borba Josipa Broza Tita za Istru od 1941. 
do 1945. godine: Istra i Slovensko primorje. 295. 

+ DAZ. sign. 25269, Druga državna gimnazija u Zagrebu. Ljetopis šk. god. 1943/1944. 
42: Nova Hrvatska. Zagreb. 23. IX. 1943. 

«7 Jelić-Butić. Ustaše i NDH, 270-271. 

as Dizdar. Prva. pobuna u nacističkoj vojsci: Pobuna u Villefrancheu. 

° Hronologija radničkog pokreta i SKJ. t. II, 207. 

+0 Boban. Kontroverze iz povijesti Jugoslavije I. 262. 

+1 Hronologija radničkog pokreta i SKJ. t. II. 223. 231. 233; Kisić-Kolanović. Protu- 
rječnosti hrvatskog partizanskog pokreta. 428-431. 

t2 Tito. Borba za oslobođenje Jugoslavije 1941-1945. 194: Pirjevec, Jugoslavija 1918- 
1992. 143: Goldstein - Goldstein, Srbi i Hrvati u Narodnooslobodilačkoj borbi u Hr- 
vatskoj. 

23 Redžić. Drugi svjetski rat. 344-347. 

444 Bulat. Žumberak i Pokuplje u NO borbi. 215. 

+5 Nola. El Shat. 85. 

2e Nola, El Shat. 90; Hronologija radničkog pokreta i SKJ. t. II. 241. 

“7 Jelić, Sudski proces Andriji Hebrangu 1929. godine. 

es Vlajčić. Osma partijska konferencija. 97. i d. 

«9 Izvori za istoriju SKJ. knj. 2, 113. 

+0 Ivanković-Vonta. Hebrang: Kisić-Kolanović. Hebrang. 

43! Sirotković. Državnopravno značenje odluka ZAVNOH-a za izgradnju državnosti Hr- 
vatske u Drugom svjetskom ratu. 510-513: ZAVNOH - zbornik radova Il. 591-670. 

+ Vidi, opširno, na raznim mj.: Kultura i umjetnost u NOB-u i socijalističkoj revoluciji 
u Hrvatskoj. 

+3 DAZ, sign. 24992, Prva državna gimnazija u Zagrebu. Povjerljivi spisi. 1944, 37. 39: 
DAZ. sign. 25028. Druga državna gimnazija u Zagrebu. Povjerljivi spisi. 1944. 4. 

*4 DAZ, sign. 25567. Prva državna gimnazija u Zagrebu. Ljetopis šk. god. 1943/1944. 
230-231: vidi, opširnije. Goldstein - Szabo. Klasična gimnazija. 209. 

#5 Glavičić, Njemačko bombardiranje Senja 1943: Karakaš-Obradov. Saveznički zračni 
napadi na Zagreb i okolicu 1945. godine. na raznim mj. 

+3 Tomasevich, Četnici u Drugom svjetskom ratu. 237. i d. 

+7 Hronologija radničkog pokreta i SKJ. t. II. 351. 

+ Petranović, Jugoslovenske vlade u izbeglištvu. 1943-1945. 19-20. 

+9 Gibianski, Sovjetsko-jugoslavenski sukob 1948: istoriografske verzije i novi arhivski 
izvori. 34-35. 

+0 Velebit, Sećanja. 90-91. 

4! Velebit. Sećanja. 102-104. 

#2 Boban. Kontroverze iz povijesti Jugoslavije I. 257-262: Tomasevich, Četnici u Dru- 
gom svjetskom ratu. 332-342. 

+4 Petranović. Jugoslovenske vlade u izbeglištvu. 1943-1945. 19-20: Tomasevich. Čet- 
nici u Drugom svjetskom ratu, 355-361. 

+ Tomasevich, Četnici u Drugom svjetskom ratu. 321-331. 

#45 Krizman. Ustaše i Treći Reich. 7-19. 

#6 Vrinjanin. Rujevačka gimnazija. 

+7 Tomashevich, War and Occupation. 315. 324. 328. 

+43 Petranović, Jugoslovenske vlade u izbeglištvu. 1943-1945. 349-350: Matković. Po- 
vijest Jugoslavije, 263-264. 

+ Tito-Churchill. strogo tajno, 277, 280-282. 

4% Hronologija radničkog pokreta i SKJ. t. I. 317. 323. 


398 


Tragedija Drugoga svjetskog rata (1941-1945) 


+s! HDA. ZB MK - 51 c. NOV i PO Hrvatske. VI. Korpus, rola br. 8. snimak br. 499 (D - 1158). 

2 Radelić. Uloga OZNE u preuzimanju vlasti u Hrvatskoj 1945. 108-109: HDA, OZNA 
30/49. 34/45: vidi i Goldstein. Holokaust u Zagrebu. 525-526: Spehnjak. Britanski 
pogled na Hrvatsku 1945.: politika i društvo. 

45 Bulat. Deseti korpus u odbrani virovitičkog mostobrana. 

4 Radelić. Hrvatska seljačka stranka. 33-34: Jelić-Butić. Ustaše i NDH. 276. 

“5 Sirotković. Državnopravno značenje odluka ZAVNOH-a za izgradnju državnosti Hr- 
vatske u Drugom svjetskom ratu, 515. 

*“* Matković. Povijest Jugoslavije. 266: Vodušek-Starič. Temelji ideologije i tehnologije 
preuzimanja vlasti u Jugoslaviji 1944.-1945.godine. 31. 

*57 Matković. Povijest Jugoslavije. 268: Tomasevich. Četnici u Drugom svjetskom ratu. 48. 

5 Hronologija radničkog pokreta i SKJ, t. 11, 317. 

4% Hronologija radničkog pokreta i SKJ. t. II. 261. 

+œ Službeni list DFJ 1/1945. 

%1! Boban. Kontroverze iz povijesti Jugoslavije I. 242: Barić. Ustroj kopnene vojske do- 
mobranstva NDH. 493. 499. 

«2 Građa za povijest NOR-a i socijalističke revolucije u sjeverozapadnoj Hrvatskoj X. 12. 

3 Barić. Ustroj kopnene vojske domobranstva NDH. 504. 

st Malcolm. Povijest Bosne. 261: Rusinow. Yugoslav Experiment. 15: Đorđević. The Yugo- 
slav Phenomenon. 329; Radelić. Uloga OZNE u preuzimanju vlasti u Hrvatskoj 1945. 

*5 Vodušek-Starič. Temelji ideologije i tehnologije preuzimanja vlasti u Jugoslaviji 
1944.-1945. godine. 

*& Kašić, Politika kulture. ideologijsko mapiranje. zasjeci. 131: Jareb. Etiketa _ustaštva“ 
kao izgovor za progon političkih protivnika. 291. i drugdje. 

*7 Hronologija radničkog pokreta i SKJ. t. Il. 331. 

“e Zbornik NOR. t. XII. knj. 4. dok. 209: Redžić. Bosna i Hercegovina u Drugom svjet- 
skom ratu. 106-107: Završne operacije za oslobođenje Jugoslavije 1944-1945. I-II: 
Hronologija radničkog pokreta i SKJ. t. TI. 339. 342. 

*e Bulat. Deseti korpus u odbrani virovitičkog mostobrana. 296. 

1” Giron - Strčić, Zaobići Ingridsteilung, 102. 

*"! Zapovjednik njemačke obrane. pukovnik Zimmerman, tvrdi da je pri preuzimanju 

morao potpisati specijalni dokument po kojemu je Rijeku bio dužan 
braniti čak i u bezizlaznoj situaciji za njega i njegovu posadu - HDA. Fond NOB. rola 
D-1210. Operativni izveštaj (u vidu dnevnika) poslednjeg nemačkog komandanta Rije- 
ke. puk. Zimmermana. 

‘72 Trgo. Značenje završnih operacija Jugoslavenske armije za sjedinjenje Istre i Slo- 
venskog primorja s Jugoslavijom: vidi i kraći pregled u: Mijatović, Politički i vojnički 
kraj NDH. 497-501: Strčić. Vanjskopolitička borba Josipa Broza Tita za Istru od 
1941. do 1945. godine. 

* Colić, Pregled operacija na jugoslavenskom ratištu 1941-1945: Oslobođenje Hrvat- 
ske 1945. godine: opširno o svim operacijama - Za pobedu i slobodu - završne ope- 
racije za oslobođenje Jugoslavije. 

*"* Zanimljivo je da je sam Lorković u pismu Anti Paveliću tvrdio da „ja nikada ne bih bio 
sposoban na pomisao, da mi proti Niemaca podignemo ruku, nakon što smo njihovom 
pomoći ostvarili naš najviši ideal - hrvatsku nezavisnu državu“ (Matković, Pismo Mla- 
dena Lorkovića iz kućnog pritvora poglavniku Anti Paveliću, 319). No. treba imati u 
vidu da to Lorković piše iz kućnog pritvora, prije negoli je deportiran u Lepoglavu, s 
očiglednom željom da spasi život. 

‘73 Opširno, Krizman. Ustaše i Treći Reich. t 2. str. 3, 78-139; Jelić-Butić. Ustaše i NDH, 
289-294; posve pogrešno o .demokratskom vojnopolitičkom prevratu“ govori Ivičević, 
Politički program ratne HSS i „puč Vokić-Lorković", 495. 

"7 Barić. Ustroj kopnene vojske domobranstva NDH. 357. 

17 Boban. Vladko Maček u emigraciji - od izlaska iz zemlje do odlaska u SAD. 

178 Krizman, Ustaše i Treći Reich. t. 2, 288. id. 

1 Luburić, Povlačenje hrvatske vojske prema Austriji, 37, 47-51. 

+0 Krizman, Ustaše i Treći Reich, t. 2, 325-341: Jareb, Pola stoljeća hrvatske politike. 
116: Bauer. General Löhr i događaji oko Bleiburga, 101-102. 

#1 Krizman. Pavelić u bjekstvu. 10. id. 

+2? Bakrač, Partizan u Zagrebu, 119. 121: o slijevanju izbjeglica u Zagreb tijekom po- 
sljednjih tjedana rata postoje brojna svjedočenja neposrednih sudionika, kao npr. 
Kamber, Slom NDH. kako sam ga ja proživio; Bleiburška tragedija hrvatskoga naro- 
da, 414-416. 

+3 Šklopan, Povlačenje hrvatskih oružanih snaga u svibnju 1945. 78. 

+1 Svjedočenje Branimira Vidmara u: Bleiburg, otvoreni dossier, 71-75: Perić. 1945.- 
1995. Bleiburg. Svjedočanstvo. 20; Rojnica, Susreti i doživljaji. knj. 1. 

+ Lasić. Autobiografski zapisi. 156-158. 161-166. 

+8 Uzimajući u obzir sve navedeno, brojno stanje cjelokupnih oružanih snaga NDH, u 
vrijeme 'gorkoga kraja. nije moglo biti veće od 100 do 110.000 ljudi“ — Marijan. 
Ustaške vojne postrojbe 1941. - 1945., 76. Brojku od 116.000 navodi Tomasevich., 
War and Revolution in Yugoslavia, 761. 

+7 Žerjavić, Opsesije i megalomanije; Bekić, Slučaj Bleiburg: nova istraživanja. nova 
iskušenja. 205-207. 

+8 Vodušek Starič. Kako su komunisti osvojili vlast 1944-1946. 254-255. 

+9 Brajović, Konačno oslobođenje, opširno 361-412. 451. 

4% Tomasevich, War and Revolution in Yugoslavia, 761, kao izvor navodi Ministarstvo 
unutrašnjih poslova FNR Jugoslavije iz 1949. i SUBNOR Jugoslavije iz 1964. godine. 
+9! Basta, Rat je završio 7 dana kasnije, 308-309; Brajović, Konačno oslobođenje. 377: 

Luburić, Povlačenje hrvatske vojske prema Austriji, 58-60. 

+2 Crljen. Bleiburg. 170-173: Brajović. Konačno oslobođenje. 414-424. 

3 K. Kovačić. u: Blajburška tragedija hrvatskoga naroda. 315-318: Rojnica. Susreti i 
doživljaji. knj. 1. 262; Brajović. Konačno oslobođenje. 423-425. 

+4 Colić. Pregled operacija na jugoslavenskom ratištu 1941-1945. 394. 

+95 Dubajić, Kočevski rog. 89-168; Brajović, Konačno oslobođenje. 345-351. 

+ Luburić, Povlačenje hrvatske vojske prema Austriji. 62-63: Tko je tko u NDH. 241- 
242; Crljen. Bleiburg. 172. 

497 Knezović. Pokolj hrvatske vojske 1945, 3-4, prema Grahek. Bleiburg i „Križni put" u 
historiografiji. publicistici i memoarskoj literaturi. 27. 

+8 Tko je tko u NDH. 349-350. 

+9 [lija Perušina u: Bleiburška tragedija hrvatskog naroda. 282-286: Rojnica. Susreti i 
doživljaji. 235-238. 

5% Strle, Veliko finale na Koroškem, 268-272. 

501 O neuspjelim dvodnevnim pregovorima s jednom partizanskom i jednom bugarskom 
komandom o slobodnom prolazu preko dravogradskog mosta vidi tekst D. Crljena. 
Bleiburg. 173-180. te Basta. Rat je završio 7 dana kasnije. 286-296. 

502 Tomasevich. War and Revolution in Yugoslavia. 753. 

503 Tito, Sabrana djela. t. 28. str. 40. 

564 Brojne žrtve tih zločina poimenično navodi Strle, Veliko finale na Koroškem. 296. 
300-301, 307-308. 

5% Hrvatski holokaust, svjedočanstvo Zvonimira Skoka. 291. 

5% Strle, Veliko finale na Koroškem. 295-301: Brajović. Konačno oslobođenje. 514-524. 

507 Strle, Veliko finale na Koroškem, 295. 

so Vidi K. Kovačić, u: Blajburška tragedija hrvatskoga naroda, 318: Strle. Veliko finale 
na Koroškem. 302: Brajović, Konačno oslobođenje. 520-521. 

5% Strle, Veliko finale na Koroškom, 301. 438 

510 Petrović, Pregled gubitaka Treće Armije. 328. 

51! Partizanska i komunistička represija. 135. 

5:2 Partizanska i komunistička represija. 119. 124. 

513 Tito. Sabrana djela, t. 28, 43. 

54 Brajović, Konačno oslobođenje. 345-346: Basta. Rat je završio 7 dana kasnije. 339- 
341: Crljen. Bleiburg. 182-187. 

515 Crljen, Bleiburg. 179-187. 

516 Brajović. Konačno oslobođenje. 549. 

5U Strle, Veliko finale na Koroškem, 307-308. 317-327: K. Kovačić u: Bleiburška trage- 
dija hrvatskog naroda. 319: Ljerkić. Od Ivan Planine do Bleiburga, 80-81. 

s! Basta. Rat je završen 7 dana ranije. 339-342, 347-351: Hrvatski holokaust, 208-209: 
Brajović. Konačno oslobođenje. 546-548. 

519 Brajović. Konačno oslobođenje. 546. 

52 Crljen. Bleiburg. 189-190. 

52t Razgovore u blajburškom dvorcu podrobno su opisali Crljen. Bleiburg. te Basta. Rat 
je završen 7 dana kasnije. 354-365. lako događaj interpretiraju sa sasvim suprotnih 
stanovišta. opisi činjenica u bitnome su podudarni, pa ih se može prihvatiti kao vjero- 
dostojne. 

52 Strle., Veliko finale na Koroškem. 425-426 i 335-340; Brajović. Konačno oslobođenje. 
555-557. 

53 Sustavan pregled svih aspekata izručenja. uz navođenje relevantne literature. Grahek. 
Bleiburg i 'Križni put' u historiografiji. publicistici i memoarskoj literaturi. 57-91: 
vidi i općenito. Bekić, Slučaj Bleiburg: nova istraživanja. nova iskušenja. 

54 Brajović, Konačno oslobođenje. 564. 

*5 Crljen. Bleiburg. 197-200. detaljno opisuje kako se odlučio pridružiti u bijegu jednoj 
satniji Ustaške obrane pod zapovjedništvom bojnika Ante Vrbana. zapovjednika 
ustaških koncentracionih logora na Pagu i u Jasenovcu-Staroj Gradiški 1941-1942. 

e. 

5% Mali ustaša Maks. 58. 

527 Svjedočenje Mihajla Minića koji se predao zajedno s većom četničkom skupinom. Vidi. 
u: Blajburška tragedija hrvatskoga naroda, 311. 

52 Partizanska i komunistička represija. 117-118. 133. 

59K. Kovačić. u: Blajburška tragedija hrvatskoga naroda. 320-322: Hrvatski holo- 
kaust. 316. 

5% 0O tim selekcijama prilično podudarno svjedoče brojni iskazi preživjelih zarobljenika. 
kao npr. Lovro Juraj Globan. Hrvatski holokaust. 427. 

5 Partizanska i komunistička represija. 117. 130: S. Goldstein. u: Jutarnji list. Zagreb. 
20. IX. 2007: M. Ferenc. -Naredba Je morala doći od Josipa Broza Tita!". Glas koncila. 
Zagreb. broj 37 (1734). 16. IX. 2007. O broju smaknutih u masovnoj grobnici u Teznom 
ne postoje zasada sigurni podaci: 15. majevička brigada 17. divizije je izvještavala da joj 
je -zadatak likvidacija četnika i ustaša kojih ima dve i po hiljade“. Tijekom istraživanja 
1999. u protutenkovskom rovu na 70 metara pronađeno je 1179 kostura, a u ljeto 2007. 
napravljeno je još 14 sondaža na ukupno oko 950 metara rova. U svim sondama 
pronađeni su ljudske kosti i ostaci vojne opreme, ali je gustoća nalaza sve manja prema 
dijelovima rova udaljenijima od temeljitije istraženog središta. Postoje nagađanja o blizu 
15.000 žrtava u cijelome rovu. što je svakako pretjerano. Obavljene sondaže nisu dovolj- 
ne da bi se preciznije ustanovila broj leševa u rovu, koji se može procijeniti na ne manje 
od 2500, a kao gornja brojka. svakako manje od 15.000. 

52 Franciska Blažević. u: Hrvatski holokaust, 242; Žerjavić. Opsesije i megalomanije: 
Radelić, Hrvatska u Jugoslaviji 1945.-1991.. 45. 

53 Telex, Beograd. 24. IX. 1989. Kronologija rata. Hrvatska 1989-1998. 9; Partizanska 
i komunistička represija. 109-110. 

** Zelić, Nezavisna Država Hrvatska u mom sjećanju, 126-131. 

5 Partizanska i komunistička represija, 128-129. 

*% Tolstoj. Ministar i pokolji; Bleiburg 1945-1995; Bleiburška tragedija hrvatskog naroda; 
Bleiburg, uzroci i posljedice; Grahek, Bleiburg i .Križni put" u historiografiji, publici- 
stici i memoarskoj literaturi; vidi i Mijatović, Politički i vojnički kraj NDH, 497-501. 

* Partizanska i komunistička represija, 145. 

53 Partizanska i komunistička represija, 158. 

55% Petković, Međunarodne konvencije o ratnom pravu, 32; vidi također Đilas, Wartime. 448, 
gdje autor raspravlja o pravednosti i nepravednosti masovnih smaknuća svibnja 1945. i 
priznaje da je .kazna pravedna samo ako je utvrđena individualno". 

54 Josipović, Odgovornost za ratne zločine nakon II. svjetskog rata, 38-41. 

541 O tome vidi bilj. 13 u ovom poglavlju. 

5+2 Žerjavić, Opsesije i megalomanije, 77. 

*4 Zapisnici Politbiroa I, 62-72. 

544 HDA, fond 1220 - SKH, Politbiro, Izvještaj o radu CK KPH od 14. srpnja 1945. 

5 Partizanska i komunistička represija, 219. 

546 Partizanska i komunistička represija, 244-245. 

57 Vidi, Jurčević - Esih - Vukušić, Čuvari bleiburške uspomene. 

58M. Ristić, „Smrt fašizmu — sloboda narodu", u: Politika, Beograd, 5. XI. 1944; vidi i 
Ristić, Smrt fašizmu - sloboda narodu, 7. 

549 Šolohov, Nauka mržnje, 5. 

550 Matković, Pismo Mladena Lorkovića iz kućnog pritvora poglavniku Anti Paveliću, 
318. Kada govori o „ljudima čije je ime vezano s najmračnijim stranama naše povijesti" 
Lorković vjerojatno misli na Luburića, Puka i .rasove" (o rasovima, vidi objašnjenje 
str. 213, 214, 386). 

551 Tito, Sabrana djela, t. 25, 209. 

552 Tito, Sabrana djela, t. 26. 78-79. 

553 ZAVNOH, Zbornik dokumenata i podataka, IV. Zagreb 1985. 279-280. 

554 Partizanska i komunistička represija, 94-96. 

s55 Tito se pitanjima ratnih zarobljenika bavio praktički od početka rata, odnosno najkas- 
nije od prosinca 1941. godine (kada je ispisan već citirani naputak Glavnog štaba NOP-a 
Hrvatske). U svibnju 1944. kada su nakon bitaka na Korčuli jedinice Narodnooslo- 
bodilačke vojske zarobile veći broj neprijateljskih vojnika i sprovele ih na Vis, naredio 
je štabu 26. divizije da .s obzirom da saveznici stalno protestvuju što streljamo vojne 
zarobljenike koji su otkriti kao ratni zločinci, naređujem da se svi ratni zločinci koje 
će zarobiti naše jedinice, čim prije prebace ovamo sa sprovodnim listom za Vrhovni 
štab" (tada je Vrhovni štab bio u Drvaru — op. I. G. - Zbornik dokumenata i podataka 
o NOR-u, tom II, knj. 13. 65). Dakle, Tito zna da se strijelja, ali misli da se radi samo 
o „otkrivenim ratnim zločincima". Četiri dana kasnije, 13. svibnja, ponovno naređuje 
26. diviziji da „sve zarobljenike zadrži na Visu, a ako ustanovite među njima zločince. 
pošaljite ih u naš štab na istragu". Što se tiče postupka, tada je još izričitiji: .Nikog ne 
smijete streljati, jer ste nam zbog toga načinili mnogo neprilika. Ja sam dao obavezu 
saveznicima u tom pogledu“ (Zbornik dokumenata i podataka o NOR-u, tom II. knj. 
13, 95.) Čini se da se i njegov stav mijenja — vjerojatno je u ta četiri dana shvatio da 
likvidacija ne prijeti samo .zločincima", već i onima kojima se ništa ne može staviti na 
teret (osim pripadnosti neprijateljskoj vojsci). Pa ipak, njegovo neslaganje s tim strije- 
ljanjima proizlazi isključivo iz činjenice da zbog njih saveznici .protestvuju“. 

556 Goldstein. 1941. godina koja se vraća, 423-424. 

557 M, Đilas u razgovoru s mojim ocem Slavkom Goldsteinom, Beograd, kolovoza 1974. 

odine. 

ssa Tito. Izgradnja nove Jugoslavije Il-1, 23. Poseban odbor slovenske komisije za rješa- 
vanje pitanja prešućenih grobnica, utemeljen 1991. godine, do 2001. je locirao 76 grob- 

nica diljem Slovenije i ucrtao ih na karte - Vjesnik, Zagreb. 2. XI. 1991: o osvetničkom 
gnjevu, opširnije. Goldstein, Značenje godine 1945. u hrvatskoj povijesti i osvetnički 
gnjev. Prema tvrdnjama Vjekoslava Cenčića navodno je Tito potkraj 1979. godine. 
praktički u posljednjim lucidnim trenucima, tvrdio kako „ne zna čijom 'zaslugom' je 
zaboravljeno da se raščisti 'slučaj Bleiburg! i 'Kočevski rog". Cenčić, prema svemu 
sudeći tendenciozno, stavlja Titu u usta zaključak da, kako „Kardelj, Hebrang, Kidrič 
i drugi nisu živi. teško je raspravljati o njima i njihovima gresima jer 'mrtva usta' se ne 
mogu braniti". Karakteristično jest da se spominju samo Slovenci i Hrvati i njihova 
eventualna odgovornost. Cenčić, Titova poslednja ispovijest. 29. 36-37. 

5% Josipović, Odgovornost za ratne zločine nakon II. svjetskog rata, 39. 41. 

*& HDA. ZKRZ. GUZ. 4984/1945; Tko je tko u NDH. 114-115: Hasanbegović, Muslimani 
u Zagrebu 1878.-1945., 402-403: Kisić-Kolanović, Politički procesi u Hrvatskoj nepo- 
sredno nakon Drugog svjetskoga rata. 90-92. 

5! Geiger. Sudski procesi u Hrvatskoj 1945. godine. Smrtna presuda evangeličkom bi- 
skupu dr. Philippu Poppu: Geiger. Nestanak folksdojčera. 103-116. 

5*2 Kisić-Kolanović. Politički procesi u Hrvatskoj neposredno nakon Drugog svjetskoga 
rata, 85. 

5 Vidi, opširno, Krizman, Pavelić u bjekstvu. 10. id. 

54 Goldstein, 1941. godina koja se vraća. 13. 

565 Višnjić, Partizansko ljetovanje, 29. 

*% Kako je to još 1941. objasnio Broz. Nacionalno pitanje u Jugoslaviji u svjetlosti 
Narodnooslobodilačke borbe (str. 9): .Današnja narodno-oslobodilačka borba i naci- 
onalno pitanje u Jugoslaviji nerazdvojno su vezani. Naša narodno-oslobodilačka bor- 
ba ne bi bila tako uporna i tako uspješna, kada narodi Jugoslavije u njoj ne bi vidjeli, 
osim pobjede nad fašizmom. i pobjedu nad onim što je bilo za prošlih režima, pobjedu 
nad onima koji su ugnjetavali i teže daljnjem ugnjetavanju naroda Jugoslavije." 

š7 ZAVNOH - zbornik radova II. 605. 

s8 Vodušek-Starič, Temelji ideologije i tehnologije preuzimanja vlasti u Jugoslaviji 
1944.-1945.godine, 28. 

s Maticka, Problem diskontinuiteta vlasti u Hrvatskoj 1945. 

*7 No, o tome što će se događati nakon rata, vidi, Broz, Nacionalno pitanje u Jugoslavi- 
ji u svjetlosti Narodnooslobodilačke borbe. 9-12. 

57 U literaturi nema analize toga slogana, pa sam se morao zadovoljiti razgovorom s oso- 
bama koje su to doba preživjeli u omladinskim danima. između ostalih, i s Latinkom 
Perović i Slavkom Goldsteinom - vidi, opširnije, Goldstein, Značenje godine 1945. u 
hrvatskoj povijesti i osvetnički gnjev. 

572 Malcolm, Povijest Bosne. 261: Karapandzic, The Bloodiest Yugoslav Spring, 1945, 20. 

573 Radelić, Hrvatska u Jugoslaviji 1945.-1991., 46. 

574 Lovrenović. Bosna. kraj stoljeća. 132-133; također, Lovrenović, Bosanski Hrvati. 184. 

*75 Judt. Postwar, 41-63. 

576 Tias Mortigjija bio je od travnja 1941. do veljače 1942. urednik Hrvatskog naroda, u 
doba kada je taj dnevnik bio jedan od najžešćih propagandističkih glasila režima, po- 
tom urednik, pa glavni urednik časopisa Spremnost (do kraja 1944), u kojoj je. osim 
intelektualističkih tekstova, bilo i propagiranja rasne teorije, otvorenog antisemitizma 
i podrške genocidnoj politici režima (vidi. npr., Spremnost. Zagreb, 8. III. 1942: 22. MI. 
1942, sti. 2; 10. IV. 1942, str. 6; 3. V. 1942. str. 4; 13. IX. 1942: 11. X. 1942; 14. II. 
1943. str. 1: 1. X. 1944, str. 6). Britanske vojne vlasti izručile su ga 1946. jugoslaven- 
skim vlastima. Sljedeće godine je osuđen na smrt i smaknut. 

577 Štoviše. čak su se i početkom 21. stoljeća pojavili kojekakvi apeli, zasnovani na posve 
krivim činjenicama ili na poluistinama, za ponovnim suđenjem Mili Budaku, koji bi na 
svakom sudu bio osuđen za ratni zločin — vidi apel 120 sveučilišnih profesora, znan- 
stvenika, kulturnih i javnih radnika, Slobodna Dalmacija. 24. VIII. 2004; vidi i A. Ju- 

rić-Šimunčić, u: Stajališta, Vjesnik, Zagreb. 21. VIII. 2004; J. Pečarić, Slobodna Dal- 
macija, Split, 25. VIII. 2004; J. Pečarić, Fokus 226, Zagreb, 10. IX. 2004. 

578 Karapandzic, The Bloodiest Yugoslav Spring. 1945, 100 i d.; Črnja, Zbogom drugovi, 
65: Radelić, Hrvatska u Jugoslaviji 1945.-1991., 51-53; Dukovski, Model egzodusa: 
Istarski Il grande esodo 1945.-1956. godine, 309-310; Giron, Izvještaj Zvonka 
Babića-Žulje, 159-163. 

579 Hutinec, Obračun s „narodnim neprijateljem" u Međimurju 1945. godine. 

580 Geiger, O zborniku Bleiburg i Križni put 1945., 819-820. 

58! Višnjić, Partizansko ljetovanje, 25. 

582 HOE 11, str. 644. 

583 Partizanska i komunistička represija, 236. 

584 Višnjić, Partizansko ljetovanje, 35. 

58 Zapisnici Politbiroa I, 75. 

5% Višnjić, Partizansko ljetovanje, 31. 

5# U posljednjih petnaestak godina mnogo se pisalo o postojanju logora Jasenovac i na- 
kon travnja 1945, dakle, i u vrijeme komunističke vlasti. No, tijekom povlačenja ustaša 
22. travnja 1945. jasenovački je logor razrušen. Po oslobođenju su na taj prostor do- 
vedeni zatočenici iz Zavoda za prisilni rad Viktorovac-Sisak koji su raščišćavali 
ruševine. O logoru poput onoga iz NDH nema ni govora - vidi, Bašić-Kevo, O problemu 
postojanja jasenovačkog logora nakon 1945; Goldstein, Radna grupa Jasenovac 
1945-1947; Kevo, Jasenovac 1945. 

588 Partizanska i komunistička represija, 120. 

589 Kisić- Kolanović, Politički procesi u Hrvatskoj neposredno nakon Drugog svjetskoga 
rata, 94-95; Višnjić, Partizansko ljetovanje, 32. 

5% Višnjić, Partizansko ljetovanje, 32. 

51 Zapisnici Politbiroa I, na raznim mj. 

5% Višnjić, Partizansko ljetovanje, 36. 

593 Zapisnici Politbiroa II, 347-349, 543-550. 

5% Npr. Vinko Kos, Nada Kesterčanek, Vinko Nikolić, Ljubo Wiesner, Gabrijel Cvitan, 
Zlatko Gašparović, Milan Begović, Mile Budak, Antun Bonifačić, Olinko Delorko, Filip 
Lukas, Đuro Makanec, Tijas Mortigjija — svi su oni aktivno djelovali u vrijeme NDH, a 
većina ih je i pripadala ustaškom pokretu. HDA, HR-HAZU, fond Društvo književnika 
Hrvatske, sv. 1, 17. VI. 1945. 

5% Npr. Marija Jurić Zagorka, Dobriša Cesarić, Antun Barac, Đuro Deželić, Blaž Jurišić, 
Mihovil Kombol, Zlata Kolarić Kišur, Sida Košutić, Vjekoslav Majer, Josip Matasović. 
Njihova krivnja, tj. „suradnja s ustašama", svodila se u većini slučajeva samo na činje- 
nicu da su svoja književna i znanstvena djela objavljivali pod ustaškom vlašću u vrije- 
me NDH. HDA, HR-HAZU, fond Društvo književnika Hrvatske, sv. 1, 17. VI. 1945; vidi 
i Šarić, Kulturna politika vlasti u NR Hrvatskoj. 

5% O Barcu, Begoviću i Delorku, vidi HBL I, 431-433, 592-597; III, 275-276. 

5% Horvat, Preživjeti u Zagrebu, 251. 

5% Višnjić, Partizansko ljetovanje. 36-37. Vladimir Šipuš bio je kotarski predstojnik 
(1941-1942), potom glavni ravnatelj Glavnog ravnateljstva za unutarnju upravu MUP-a 
NDH. Godine 1944. je umirovljen. 

59 Horvat, Preživjeti u Zagrebu, 251. 

e% Nazor, S partizanima, 75. 

6 Strčić, Čemu danas nedoumice oko Bleiburga i Križnoga puta, 24. 

602 Zbornik zakona, uredaba i naredaba za godinu 1945, 422: Zapisnici Politbiroa I, 70. 

603 Višnjić, Partizansko ljetovanje. 34. 

604 Zapisnici Politbiroa I, 62-63, 65. 

%5 Zapisnici Politbiroa I, 70, 72. 

66 Partizanska i komunistička represija, 236. 

#7 Zapisnici Politbiroa I. 68. 

% Goldstein. 1941. godina koja se vraća, 424. 

#% Radelić. Hrvatska seljačka stranka. 119: Radelić. Hrvatska u Jugoslaviji 1945.- 
1991.. 95-97: Magovac je zajedno s Ivanom Šubašićem pokrenuo inicijativu da se 
Šubašića postavi za „predsjednika Prezidijuma” Sabora ili za „premijera Hrvatske“. a 
da Magovac postane ministar savezne vlade. našto je Magovac bio uhapšen. 

610 Radelić, Hrvatska seljačka stranka. 75-82: Boban. Dr. Tomo Jančiković: HSS između 
zapadnih saveznika i jugoslavenskih komunista. 450. 

en Tomasevich. Četnici u Drugom svjetskom ratu. 404-408: Matković. Povijest Jugosla- 
vije. 284. 

612 Karapandzic. The Bloodiest Yugoslav Spring. 1945. 115-118. Kako bi se postigla svoje- 
vrsna ravnoteža. trebalo je suditi u svim jugoslavenskim sredinama; no. Makedonija je 
došla na red tek početkom 1948. godine. kada je 17 pripadnika špijunsko-terorističke 
organizacije .Judžel", zbog aktivnosti na .promjeni društvenog i političkog stanja u Ma- 
kedoniji i Jugoslaviji" osuđeno - trojica vođa na smrt, ostali na vremenske kazne. 

613 Kisić-Kolanović, Vrijeme političke represije. 9-10; Lisak je bio Pavelićev pobočnik. 
veliki župan. ravnatelj GLAVSIGUR-a. itd. Potpisivao je odluke o odmazdama, 
uhićenjima, upućivanjima u logore i strijeljanjima. O Lisaku. Tko je tko u NDH. 234: 
vidi i Ilustrirani vjesnik, Zagreb. 13. X. 1946. 

ei Benigar, Alojzije Stepinac, hrvatski kardinal. 529-592: Alexander. Trostruki mit. Život 
zagrebačkog nadbiskupa Alojzija Stepinca. 105-129: Džaja. Politička realnost jugo- 
slavenstva. 107-109: Kisić-Kolanović. Vrijeme političke represije. 12-18: Šanjek. 
Kardinal Franjo Šeper. 

615 Žerjavić, Gubici stanovništva Jugoslavije: Žerjavić. Demografski i ratni gubici Hr- 
vatske u Drugom svjetskom ratu i poraću: Graovac — Cvetković. Ljudski gubici Hrvat- 
ske 1941.-1945. godine: Bilandžić. Hrvatska moderna povijest. 188: Radelić. Hrvat 
ska u Jugoslaviji 1945.-1991.. 44. 

6l6 Žerjavić. Kretanje stanovništva i demografski gubici Republike Hrvatske u razdo- 
blju 1900. do 1991.. 79. 

#7 Buljan — Horvat. Žrtve Drugog svjetskog rata i poraća na području Novske. Jasenovca i 
Lipovljana. 70: Geiger. Osvrt na važnije žrtvoslove o Drugome svjetskom ratu i poraću. 

518 Žerjavić. Kretanje stanovništva i demografski gubici Republike Hrvatske u razdo- 
blju 1900. do 1991.. 79. 

619 Redžić, Bosna i Hercegovina u Drugom svjetskom ratu. 54-55. 

" Geiger. Nijemci u Đakovu i Đakovštini. 165. 

% Prvih dana kolovoza ustaški logornik za osječki kotar Blažević dijeli stanovnike 
osječkog kotara u pet grupa. Ta podjela svjedoči o specifičnosti položaja njemačke 
narodne grupe. o razini njezine asimilacije u hrvatski kulturni milje i o raznolikosti 
odgovora na izazove koje je donijela 1941. godina: 

1. „Nijemci koji se u kući služe njemačkim. priznaju se Nijemcima i članovi su Volks- 
gruppe'." Iako Blažević tvrdi da su .obično glasovali za radikale“, iz perspektive sa- 
dašnje analize smatra da _nisu prijeporni". 

2. „Nijemci koji se u kući služe njemačkim jezikom. ali su uvijek bili članovi hrvatskih 
organizacija. glasovali za hrvatske listine i sada žele u Ustaški pokret." 

3. .Hrvata s hrvatskim imenima, ali su upisani u Volksgruppu'." 

4. .Hrvata s njemačkim imenima koji se služe u kući i izvan nje samo hrvatskim jezi- 
kom. Oni i njihova djeca ne znadu njemački govoriti. osjećaju se Hrvatima, pa su 
obično u ustaškim redovima." 

5. „Hrvata s njemačkim imenima koji se služe u kući i izvan kuće samo hrvatskim je- 
zikom, a njemački znadu samo nešto ili ništa i upisani su u Volksgruppe'. Ovakvih 
ima koji se žele ispisati iz 'Volksgruppe' i žele stupiti u 'Ustaški oslobodilački po- 
kret.” Vidi. HDA, fond MUP NDH, br. 223, kut. 28, Predsjednički ured, br. 32109, 


god. 1941. 

%22 Judt, Postwar. 26. 

*23 Radelić, Hrvatska u Jugoslaviji 1945.-1991.. 48-51; Geiger - Jurković, Što se dogo- 
dilo s folksdojčerima: Geiger. Folksdojčeri pod teretom kolektivne krivnje: Geiger, 
Folksdojčeri u Hrvatskoj 1945.: Geiger, Heimkehr. Povratak slavonskih Nijemaca 
nakon Drugoga svjetskoga rata: Kamberović. Prema modernom društvu: Bosna i 
Hercegovina od 1945. do 1953. godine. 56-60. 

#24 Đilas. Vlast. 117. 

#5 Trogrlić. Katolička crkva. 

#26 Dukovski. Model egzodusa: Istarski Il grande esodo 1945.-1956. godine, 321. 

“7 Nejašmić. Iseljavanje iz Hrvatske. 71: Stražičić, Prilog poznavanju demografskog 
razvoja Grada Rijeke. 117: Žerjavić, Doseljavanja i iseljavanja. 638-641: Dukovski, 
Model egzodusa: Istarski Il grande esodo 1945.-1956. godine, 320-321. 

28 M. Krleža. Pula. svibnja 1948. u: Dometi 1/1969. str. 2. 

#9 Korenčić. Naselja i stanovništvo SR Hrvatske. na raznim mj.: Dukovski, Rat i mir 
istarski. 179. 277. 

1945-1950 


DOBA STALJINIZMA 


51. Uspostava nove vlasti; revolucija i nasilje 


KPJ i KPH već su tijekom 1942. počele ustrojavati apsolutističku jedno- 
partijsku vladavinu. Bilo je to sukladno Titovu tekstu iz prosinca te go- 
dine: .Uloga KPJ od prvih dana u ovoj teškoj Narodnooslobodilačkoj 
borbi jest rukovodeća”, ali Tito tvrdi da je ta uloga proizašla iz .prizna- 
nja i povjerenja rodoljuba" koja je. pak, .došlo na osnovu velike 
požrtvovnosti članova naše Partije u toj borbi“.! lako je broj članova KP 
brojčano rastao (primjerice. od ljeta 1941. do početka 1942. na Kordu- 
nu je narastao sa 210 na 740, u Lici od kraja 1941. do srpnja 1943. sa 
250 na 674 člana).? oni su zapravo bili malobrojni. U redovima najelit- 
nije Prve proleterske brigade prilikom njezina osnivanja u prosincu 
1941. godine 60% vojnika bilo je u članstvu KP ili SKOJ-a. ali je Prva 
proleterska bila velika iznimka, jer su to bili mahom najvjerniji prvo- 
borci iz Srbije i Crne Gore, koji su uglavnom u početku ustanka u ljeto/ 
jesen 1941. bili primljeni u KP U brigadi .Josip Kraš", osnovanoj u stu- 
denome 1942. koja je operirala na Žumberku i u Pokuplju, članova KP 
i SKOJ-a je oko 23,5% (oko 200 od oko 850 boraca u brigadi).* Na bio- 
kovsko-neretvanskom području bilo je u travnju 1942. u partizanima 
-Oko 2386 boraca", a istovremeno je u okrugu bilo .320 članova KPJ. od 
kojih je 226 bilo u partizanima".* Dakle, u tom trenutku niti 10% boraca 
nije bilo u članstvu KP U drugim, tek osnovanim jedinicama. postotak 
komunista bio je sličan ili još manji. Općenito uzevši, čini se da se može 
govoriti o prosječno 10% komunista u partizanskim jedinicama samo 
ako se uz članove KP pribroje i članovi SKOJ-a. 

Usprkos relativno malom broju članova, komunisti su i u civilnoj 
vlasti čvrsto držali vlast. Na Drugom zasjedanju AVNOJ-a, u studenom 
1943. godine, Josip Broz Tito dobio je široke ovlasti - imenovan je vr- 
hovnim zapovjednikom i ministrom vojske, te predsjednikom vlade i 
proglašen maršalom. Od hrvatskih političara - nepartijaca ili nekomu- 
nista u NKOJ-u su još bili HSS-ovac Božidar Magovac, kao potpredsjed- 
nik te Josip Smodlaka, povjerenik za vanjske poslove - drugim riječima, 
ministar vanjskih poslova. U britanskom izvještaju iz veljače 1944. 
točno se uočava kako ti .ne-komunisti (Ivan Ribar, Smodlaka, Zečević 

itd.) imaju za sobom samo svoj osobni ugled... oni djeluju kao usamlje- 
ni pojedinci u sjeni Komunističke partije". 

Slično vodećim jugoslavenskim komunistima ponašala su se i 
komunistička vodstva u budućim republikama, pa tako i Hrvatskoj. 

Proces oblikovanja nove vlasti ubrzavao se s približavanjem kraja 
rata. Kako bi tobože otvorila prostor političkoj demokratizaciji i ujedno 
privukla neke nekomunističke grupe u NOB, KPJ (i KPH kao njezin hr- 
vatski dio) je već 1942. počeo stvarati temelje za formiranje Jedinstvene 
narodnooslobodilačke fronte (JNOF), koja je svoj uzor imala u Osvobo- 
dilnoj fronti utemeljenoj u Sloveniji 1941. godine. Prva takva organiza- 
cija osnovana je u svibnju 1944. godine u Hrvatskoj, u Topuskom, po- 
tom nešto kasnije i u BiH i Crnoj Gori, pa tek poslije u drugim, budućim, 
republikama. U JNOF su mogli ući samo predstavnici onih stranaka i 
grupa „koje se nisu ogriješile o patriotske norme u ratu". Namećući 
određene uvjete za pristup JNOF-u, KP je istovremeno i kontrolirao i 
vrlo efikasno neutralizirao njihovu djelatnost. Antifašističke organizaci- 
je koje je Narodnooslobodilački pokret osnivao tijekom rata (USAOJ, 
AFŽ) automatski su postale članice JNOF-a, baš kao i KP pa su svojim 
aktivizmom gušile eventualnu djelatnost drugih koalicijskih stranaka. 
Izvršni odbor HSS-a koji je na partizanskom teritoriju djelovao od jese- 
ni 1943. godine bio je priključen JNOF=-u, kao i Srpski klub vijećnika 
ZAVNOH-a te „rodoljubi izvan stranaka". 

Sredinom 1943. godine, kada je osnivan ZAVNOH, približno polovica 
njegovih vijećnika bili su HSS-ovci, SDS-ovci i vanpartijci, pa je i pred- 
sjednik (Vladimir Nazor) bio vanpartijac, ali mehanizam upravljanja bio 
je takav da su sve odluke donosili potpredsjednik Andrija Hebrang, taj- 
nik Pajo Gregorić, član predsjedništva Šime Balen i drugi istaknuti ko- 
munisti. 

Posljednjih dana 1944. godine -ZAVNOH seli u Šibenik, gdje su bili 
mnogo povoljniji uvjeti za rad negoli u Topuskom i okolici. U Dalmaciji 
se ZAVNOH užurbano priprema za preuzimanje vlasti u Zagrebu. 

Početkom ožujka 1945. godine osnovana je vlada Demokratske Fede- 
rativne Jugoslavije, kao koalicijska vlada, sastavljena od predstavnika 
NKOJ-a i predstavnika kraljevske vlade. Funkcije su podijeljene na 
sljedeći način: Tito je postao premijer („predsjednik Ministarskog savje- 
ta") i ministar obrane, a komunisti su držali i druge najvažnije resore; 
Šubašić je imenovan ministrom vanjskih poslova, a u vladu su ušli i 
predstavnici građanskih stranaka koje su „slijedile politiku Narodno- 
oslobodilačkog pokreta“. Ukupno je bilo imenovano 28 ministara, od 
kojih su iz Hrvatske bili još Josip Smodlaka i Juraj Šutej. ministri bez 
portfelja. Andrija Hebrang, ministar industrije (istovremeno je bio i 
predsjednik Privrednoga savjeta, a kasnije i predsjednik Savezne plan- 

ske komisije), Zlatan Sremec, ministar narodnog zdravlja, Drago Maru- 
šić, ministar pošta, Rade Pribićević, ministar građevina te Sava Kosano- 
vić, ministar informacija. Pavle-Pajo Gregorić postao je ministar za Hr- 
vatsku (kao što su i druge republike dobile svoga ministra). 

U Deklaraciji nove vlade. objavljenoj dva dana po njezinoj uspostavi, 
ističe se želja za „okupljanjem svih snaga koje se nisu kompromitirale 
suradnjom s neprijateljem", ali i naglašavaju neka demokratska načela 
koja su komunisti vrlo brzo sami izigrali obećanja: da će biti .očuvane 
sve demokratske tekovine izražene u strukturi narodne vlasti", da će se 
.osigurati puna sloboda i pomoć privatnoj inicijativi u privredi“ te da će 
se razvijati „prijateljski odnosi sa saveznicima“ nisu se ostvarila. 

U travnju 1945. godine Predsjedništvo ZAVNOH-a je u Splitu konačno 
formiralo Narodnu vladu Hrvatske. Za predsjednika je izabran Vladimir 
Bakarić, a vlada je bila sastavljena kao vlada JNOF-a Hrvatske. Imala je 
sljedeća ministarstva: unutrašnjih poslova, pravosuđa, prosvjete, finan- 
cija. industrije i rudarstva. trgovine i opskrbe. poljoprivrede i šumar- 
stva. narodnog zdravlja i socijalne politike te obalskog pomorstva, ri- 
barstva i brodskog saobraćaja. 


Tito govori građanima Zagreba, 21. svibnja 1945. na Markovu trgu. 

U srpnju 1945. godine. u sabornici na Markovu trgu u Zagrebu. 
ZAVNOH je organizirao svoje Četvrto zasjedanje na kojem je promijenio 
ime u Narodni sabor Hrvatske. Time je ZAVNOH završio svoje ratno 
djelovanje. a promjenom imena naglasio povijesni kontinuitet hrvatsko- 
ga zakonodavnog tijela kao predstavnika suvereniteta Hrvatske.“ 

Tijekom 1945. godine konačno su utvrđene granice novouspostavlje- 
ne Narodne Republike Hrvatske. koje će velikosrpski program četrdese- 
tak godina kasnije proglasiti spornima. No. te su granice tada, kako je 
to uvjerljivo protumačio Milovan Đilas 1989. godine. .za nas imale malu. 
skoro nikakvu ulogu. Više smo ih smatrali za nekakav administrativni 
oblik. da bismo udovoljili nacionalnim predrasudama ili pomogli u ra- 
zumijevanju dokle idu granice".“ Međutim, većina tih granica nastala je 
mnogo ranije i u najvećem su dijelu slijedile tradiciju: primjerice. grani- 
ca prema Sloveniji nastala je uglavnom još u srednjem vijeku, kao i 
granica Dubrovnika prema južnijim krajevima koji sada pripadaju Cr- 
noj Gori i BiH. Granica prema BiH rezultat je razgraničenja s Osman- 
skim Carstvom. pretežno kao rezultat ratova potkraj 17. stoljeća. Zaljev 
Neum - Klek. u kojem je gradić Neum sa zapada ograđen malim kame- 
nitim poluotokom Klekom. predstavlja 9 km dugu bosanskohercego- 
vačku enklavu na Jadranu. okruženu hrvatskim teritorijem. Neum je 
mirovnom ugovorom u Srijemskim Karlovcima (1699) i Požarevačkim 
mirom (1718) pripao Osmanskom Carstvu kako na tom području Du- 
brovnik ne bi imao neposredan doticaj s mletačkim teritorijem. Granica 
na području Dubrovnika određena je širenjem Republike još u 14. i 15. 
stoljeću. a granica prema današnjoj Crnoj Gori kupnjom Konavala. 
zaključno do 1426. godine." 

Jedino je granica prema Srbiji (odnosno tadašnjoj Autonomnoj Po- 
krajini Vojvodini) ustanovljena dogovorom na temelju izvještaja Savezne 
komisije za razgraničenje. Komisija se vodila kriterijem nacionalnog sa- 
stava stanovništva: istočni Srijem, u srednjem vijeku i od 1699. godine 
uglavnom pod hrvatskim suverenitetom. pripao je Vojvodini, jer je u nje- 
mu još od kraja 19. stoljeća srpsko stanovništvo bilo najbrojnije. negdje 
u relativnim, a negdje u apsolutnim omjerima. I u pograničnim područjima 
koja su pripala Hrvatskoj, u Vukovaru i okolici. živio je znatniji postotak 
Srba. ali oni na tom prostoru nikad nisu bili većinsko stanovništvo. Hr- 
vatskoj je pripao i Ilok. praktično enklava u vojvođanskom teritoriju. ali 
naseljen uglavnom Hrvatima. Hrvatskoj je pripala i Baranja. koja nikad 
nije bila u granicama Hrvatskog Kraljevstva, ali su Hrvati bili relativna 
većina. uz znatan postotak Srba i Mađara (prema popisu iz 1991. Hrvata 
je bilo 41,9%. Srba 25,5%, Mađara 15.9%). Iako su sjevernu Bačku (kraj 
oko Subotice i Sombora) većinom naseljavali Hrvati (Bunjevački Hrvati). 
pri određivanju granice na tom području uzeti su u obzir geografski, 

prometni i ekonomski kriteriji, a zaobiđen etnički. pa je to područje 
ostalo u Vojvodini.'? Vojvodina je (baš kao i Kosovo i Metohija — kasnije 
samo Kosovo) kao autonomna pokrajina priključena Srbiji odlukom iz 
srpnja 1945. godine. Čini se da je razgraničenje bilo realan kompromis, 
iako je, kako na sjednici Politbiroa CK KPH priznaje Vicko Krstulović, 
-prilikom rada u komisiji za razgraničenje zapazio se u Sremu veći šovi- 
nizam” te da .Srbi nastoje da ostanu u Vojvodini".!! 

U kolovozu 1945. godine u Beogradu je održano Treće zasjedanje 
AVNOJ-a na kojem su usvojene preporuke savezničke konferencije odr- 
žane na Jalti, pa je sastav AVNOJ-a proširen poslanicima iz sastava ju- 
goslavenske Skupštine od 1938. godine, ali samo s onima koji se nisu 
-kompromitirali za vrijeme rata". Tijekom zasjedanja. AVNOJ se prei- 
menovao u Privremenu narodnu skupštinu Demokratske Federativne 
Jugoslavije (DFJ-a) i izabrao Predsjedništvo i odbore. Usvojena je odlu- 
ka o pravima Jugoslavije na teritorije koji su nakon 1918. priključeni 
Italiji (između ostalih i Istra, Rijeka, Zadar i otoci Lastovo i Palagruža). 

Donesen je i niz zakona kojima su se, pored ostaloga, pripremali izbori 
za Ustavotvornu skupštinu, pokrenute su agrarna reforma i kolonizaci- 
ja. i drugi. Ozakonjena je i Povelja Ujedinjenih naroda i Statut Suda 
međunarodnog prava. čime je nova Jugoslavija postajala i dio među- 
narodne zajednice. 

Doneseni su Zakon o izboru narodnih poslanika i Zakon o biračkim 
spiskovima prema kojemu su, prvi put. pravo glasa dobile žene te svi 
građani s navršenih 18 godina života. Vojnici Jugoslavenske armije mo- 
gli su glasati u kraju u kome se nađu na dan izbora, bez obzira jesu li 
upisani u izborni popis ili ne. Sudionici NOB-a mogli su glasati čak i ako 
nisu bili punoljetni (kako su partizani bili iznimno mlada vojska. takvih 
je bio priličan broj). Istodobno. pripadnici vojnih formacija .okupatora 
i njihovih domaćih suradnika" koji su se .trajno i aktivno borili protiv 
NOV-a" nisu imali biračko pravo. Procijenivši da su ove zakonske odred- 
be kršenje .sporazuma Tito - Šubašić o provedbi slobodnih izbora“. iz 
vlade su istupili (još uvijek u kolovozu), i Šubašić. i Juraj Šutej. i svi 
drugi građanski političari, uključujući i potpredsjednika vlade Milana 
Grola (1876-1952). predratnog predsjednika Demokratske stranke i 
člana izbjegličke vlade u Londonu. !? 

Zbog takva izborna zakona političke stranke izvan Narodne fronte su 
proglasile bojkot. Vlast je na bojkot odgovorila uvođenjem „kutija bez 
liste" ili tzv. crnih kutija (u žargonu. .ćorave liste"). Time se željelo omo- 
gućiti glasačima da, osim za listu Narodne fronte, mogu glasati i za neku 
drugu opciju. No, to je samo formalno omogućavalo izbor različitih 
političkih programa. 

Da bi se sastavili konačni birački spiskovi. osobito je bilo važno kako 
će lokalne vlasti protumačiti zakonsku odredbu o uskraćivanju prava 
glasa „pripadnicima vojnih formacija okupatora i njihovih domaćih su- 
radnika". Naime. to je moglo značiti da svakome tko je u bilo kojem tre- 
nutku tijekom rata obukao domobransku ili četničku uniformu. bez ob- 
zira kako se kasnije ponašao. pa i svima onima kojima se na bilo koji 
način mogla prigovoriti .suradnja s okupatorom i njihovih domaćim 
suradnicima". moglo biti uskraćeno pravo glasa. Kod sastavljanja izbor- 
nih lista revnost nekih lokalnih partijskih aktivista bila je takva da su 
isprva željeli oduzeti pravo glasa građanima u postocima čak do 40. pa 
i 50%, a u Hrvatskoj i do 60%. Velika početna žestina ubrzo je ipak spla- 
snula, pa je. kada je sve trebalo i formalno provesti u djelo. prema pr- 
vim rješenjima u Hrvatskoj izbrisano 7,38% birača. najviše u nekim di- 
jelovima Slavonije. a u bjelovarskom okrugu čak 25% birača. Tada se 
shvatilo da su kriteriji oduzimanja prava glasa i dalje prestrogi. pa se 
broj osoba bez prava glasa smanjivao. U rujnu ih je u Hrvatskoj konačno 
bilo 5,9%, ali je to bilo mnogo više negoli u Srbiji (3%). pa se morao. 

prema partijskom nalogu, i dalje smanjivati broj osoba bez prava glasa. 
Edvard Kardelj je na sjednici Politbiroa CK KPH tražio da u broju odu- 
zetih biračkih prava „ne smije biti velike razlike između Srbije i Hrvat- 
ske. neka bude 4% u čitavoj Hrvatskoj, a nigdje više od 5%". 

Naposljetku je bez prava glasa ostalo najviše osoba u bjelovarskom i 
osječkom okrugu (14%). Politbiro je čak predložio da se u tim krajevima 
(odnosno u nekim dijelovima Slavonije) izbori ponište što je i prihvaćeno 
(ali nije jasno da li je i provedeno). Najmanje je osoba bez prava glasa 
bilo u zadarskom okrugu i u srednjoj Dalmaciji (1 i 0,8%). Ukupno je u 
Hrvatskoj s biračkih popisa izbrisano 3,28%, a najviše u BiH 3,46% 
glasača (najmanje u Makedoniji, 0,56%). List Demokratija, organ Gro- 
love Demokratske stranke, sumnjao je u službeno objavljeni broj brisa- 
nih zahtijevajući da se o tome objavi detaljnija informacija, što nikada 
nije učinjeno.’ 

Dana 9. studenoga održani su izbori. Na njih je izišlo više od 80% 
upisanih birača. Baš kao što su i pretpostavili opozicijski političari, de- 
mokratičnost izbora samo se fingirala - bilo je i unaprijed posve jasno 
da KP nema namjeru ispustiti vlast iz ruku. Predstavnici Partije to su 
vrlo često i vrlo jasno isticali, poput Tita na velikom narodnom zboru 
21. svibnja 1945. u Zagrebu: .Nama je dana mogućnost da u miru doka- 
žemo da smo spremni pod cijenu najvećih žrtava sačuvati tekovine za 
koje su dali svoje živote i krv najbolji sinovi svih naroda. Ono što je sada 
postignuto, postignuto je zauvijek, i više nema nikakve sile koja bi nam 
to mogla oduzeti."'* Na sjednici Politbiroa CK KPH održanoj u rujnu, 
Vladimir Bakarić je istakao da „trebamo znati šta radi opozicija (...) tre- 
ba čitav aparat ministarstva unutrašnjih djela angažovati na tome", na- 
što se nadovezao Ivan Krajačić: „Žalosno je i od partijske organizacije. 
Ozne i ministarstva unutrašnjih djela da nitko ne zna o radu opozicije u 
Hrvatskoj. Prelazi se olako preko stvari. Trebat će krivce kažnjavati".!'? 

Kada je Tito 31. listopada 1945, dakle, devet dana prije izbora, govo- 
rio na predizbornom mitingu u Zagrebu, dekretom su morali doći i 
učenici viših razreda nekih zagrebačkih gimnazija. Mnogi od njih nisu 
bili punoljetni, pa je njihov dolazak na miting bio puka manipulacija, 
smišljen kako bi se povećao broj nazočnih.!* 

Nema sumnje da se na izborima glasovima i dodatno manipuliralo, 
jer nije bilo neutralne kontrole izbornih komisija. Glasalo se kuglicama 
- na taj se način moglo kontrolirati kako tko glasa (jer je izborna komi- 
sija mogla čuti kada kuglica padne u kutiju), a moglo se, jer nadzora nije 
bilo, i bez ikakvih sankcija prebacivati kuglice iz kutije u kutiju. O ma- 
kinacijama se slobodno razgovaralo na sjednicama Politbiroa, pa se Ivan 
Krajačić - Stevo u jednom trenutku zapitao da ,treba razmisliti kako bi 
prošli da je neprijatelj imao sva sredstva kao i mi".!7 

Upravo zbog glasanja kuglicama. čije su padanje u kutiju mogli čuti 
članovi izbornih komisija, glasačima se nije mogla jamčiti tajnost glasa- 
nja. Konačno. da se ne bi izlagali dodatnim pritiscima, mnogi nisu uopće 
izašli na glasanje (iako im se prijetilo). Takvih je u varaždinskom okru- 
gu bilo 20.6%. u bjelovarskom 16.7%. 

U takvoj su atmosferi kandidati Narodne fronte. formalno koalicije 
demokratskih stranaka i skupina bili favorizirani preko svake mjere. pa 
je logično da su dobili skoro 90% (88.7%) glasova, a u Hrvatskoj čak i 
preko 90% (91.5%. a najviše u Makedoniji - 95.9%).'* U nekim je dijelo- 
vima Hrvatske Narodna fronta dobila i manje od 50% glasova (u novo- 
marofskom kotaru tek 39.5%. u ivanečkom 47,7%). a u nekima jedva 
natpolovičnu većinu (u kotaru Križ i Đurđevac). Najmanji odaziv birača 
bio je u varaždinskom okrugu (79.42%). od toga je 80,15% glasalo za 
NE a 14.85% za .ćoravu listu". Najveći odaziv zabilježen je u Lici 
(99.44%). odnosno u šibenskom okrugu (99,20%) - u oba slučaja bilo je 
99,35% glasova za NF i 0,65% za .ćoravu listu".!'? 

Prema procjenama Okružnog narodnog odbora iz Sarajeva. oko 65% 
tamošnjih Hrvata izašlo je na izbore i glasalo za Narodnu frontu. a .osta- 
tak je glasao za .ćoravu listu” ili je apstinirao. S ovim rezultatom trebali 
bi biti zadovoljni kad se uzme u obzir veliko djelovanje organizovanog 
klera. krvne veze itd.“** Bez obzira na sve pritiske i nepravilnosti. izgle- 
da da su .izborni rezultati u cjelini vjerojatno odgovarali raspoloženju 
stanovništva“. U izvještaju iz britanske ambasade u Beogradu tvrdi se 
kako u Jugoslaviji i okolnim zemljama ta podrška nije zbog .vjerovanja 
u komunizam kao oblika vladavine". već stoga što su ljudi u tim zemlja- 
ma nakon rata .skloni vlasti koja im može obećati red i sigurnost. pa i 
ako se za protuuslugu moraju odreći prava na osobne slobode i političko 
odlučivanje“.?! 

IPrvo zasjedanje Ustavotvorne skupštine održano je 29. studenoga 
1945. godine. na dvogodišnjicu Drugog zasjedanja AVNOJ-a u Jajcu. Na 
njemu je prihvaćena Deklaracija o proglašenju Federativne Narodne Re- 
publike Jugoslavije (FNRJ) kao .savezne narodne države republikan- 
skog oblika. zajednice ravnopravnih naroda koji su slobodno izrazili 
svoju volju da ostanu ujedinjeni u Jugoslaviji". Kralj Petar II i dinastija 
Karađorđevića lišeni su svih prava, što znači da je monarhija definitivno 
bila ukinuta. Ustav. proglašen u siječnju 1946. godine. bio je dio organi- 
zirana samovlašća iako je prividno u sve unosio ustavnost i zakonitost: 
posrijedi je bila vjerna kopija ustava SSSR-a donesenoga desetak godi- 
na ranije. S jedne strane. tekst je bio prepun bombastičnih deklaracija 
i fraza o svim građanskim. nacionalnim i vjerskim slobodama - u tekstu 
je formuliran princip narodne vlasti, koju .narod ostvaruje preko svojih 
predstavničkih tijela. narodnih odbora i narodnih skupština". Međutim, 


416 


Doba staljinizma (1945-1950) 


Narodna fronta je već u tom istom tekstu određena kao najšira politička 
organizacija, a de facto se radilo o krinki koja omogućuje djelovanje KP: 
Jugoslavija je svjesno odabrala boljševički model društvenih odnosa, 
„Koji je u suštini bio obrazac modernizacije zaostalih agrarnih ekonomi- 
ja planiranom industrijalizacijom".?? 

lako je savezni ustav u svom prvom članku proglasio da je .Jugosla- 
vija zajednica ravnopravnih naroda, koji su na osnovi prava na samoo- 
predjeljenje. uključujući pravo na otcjepljenje. izrazili svoju volju da 
žive zajedno u federativnoj državi", manevarskog prostora za republička 
rukovodstva praktički nije bilo. Hrvatski ustav bio je preslikan obrazac 
saveznoga.“ Sukladno odredbama saveznog Ustava, Predsjedništvo Na- 
rodnog sabora Hrvatske dalo je u veljači 1946. godine Hrvatskoj ime - 
Narodna Republika Hrvatska (NR Hrvatska). 

Ideja federativne republike, koju su partizani tijekom rata često pro- 
pagirali kao svoj cilj. svim je ovim odlukama zapravo bila izigrana. Epi- 
tet .federativna" ostajao je u svakoj promjeni imena jugoslavenske države 
(Demokratska Federativna Jugoslavija /DFJ/, Federativna Narodna Re- 
publika Jugoslavija /FNRJ/. Socijalistička Federativna Republika Jugo- 
slavija /SFRJ/), ali je Jugoslavija u praksi bila centralistička država, po- 
sve u duhu sustava koji je diktirala centralistički ustrojena komunistička 
partija, s jednim čovjekom na čelu male skupine ljudi koja je odlučivala 
o svim bitnim pitanjima. Telegrafsku vezu s centrom u Beogradu fede- 
ralne su jedinice održavale preko Politbiroa CK KPJ, a ne preko vlade 
DFJ-a, Politbiro je bio sastavljen od desetak ljudi od kojih je svaki bio 
odgovoran za određeno područje društvenog života (za obranu, izgrad- 
nju države, ekonomiju, međunarodne veze itd.).* Predsjednici svih vla- 
da postali su sekretari republičkih politbiroa — u Hrvatskoj je to bio 
Vladimir Bakarić. Članovi KPJ koji su radili kao državni dužnosnici 
imali su obvezu biti lojalni državi kao poslodavcu. ali istovremeno i ob- 
vezni na striktnu disciplinu prema partijskom načelu .demokratskog 
centralizma". Kako sukoba interesa između države i partije nije bilo ni 
dvojbi u postupanju tih osoba nije bilo. Time je je samo osnaživan totali- 
tarni koncept vladavine. No, .demokratski centralizam" u biti je načelo 
koje je direktno u proturječju s načelom federalizma. 

Federalizam je trebao biti pokazatelj kako je i nacionalno pitanje 
riješeno. Nasuprot tome, smatralo se da je fenomen nacije rudiment 
klasnoga društva čija će važnost vremenom postajati sve manja i zapra- 

āo takva, i nestati. Umjesto federalizma kao načela vladavine u 
"StVATTOsttje a prvi plan « došao revolucionarni etatizam. Smatralo se da 
takva politička praksa ima najviše mogućnosti u ostvarenju tada zada- 
nih ciljeva socijalizma: prvenstveno - jednu siromašnu agrarnu zemlju 
transformirati u industrijsku.” 

Savezni je ustav odredio da su u republičkoj nadležnosti ostali samo 
prosvjeta i kultura. zdravstvo. socijalna skrb i komunalni poslovi. što je 
bilo nedovoljno da se iskažu neke bitne republičke i nacionalne speci- 
fičnosti. Potkraj 1946. godine održani su izbori za Ustavotvorni sabor 
Hrvatske na kojima je u gotovo svim izbornim jedinicama istaknuto više 
kandidata. ali redovito pripadnika Narodne fronte. Početkom 1947. go- 
dine. Ustavotvorni sabor Narodne Republike Hrvatske proglasio je hr- 
vatski ustav kao potvrdu državnog postojanja Hrvatske. odnosno njezi- 
na suvereniteta u sklopu FNRJ-a. No. to je bilo samo demagoško fingi- 
ranje demokratičnosti prema sovjetskom receptu. Sabor, s ostarjelim 
Vladimirom Nazorom na čelu. ni o čemu važnom nije odlučivao. Jedina 
osobitost Sabora jest definiranje utemeljenosti ustava NR Hrvatske: 
ustav se zasniva na .interesima radničke klase. bratstva i jedinstva hr- 
vatskog i srpskog naroda i ostalih narodnosti koji žive na tlu Hrvatske i 
jednakopravnosti građana". Takvo određenje položaja srpske zajednice 
u Hrvatskoj ostalo je kao ustavna odredba preko četrdeset godina i nje- 
zino mijenjanje izazvalo je mnogo nesporazuma 1990/1991. godine. 
Zbog tako snažne centraliziranosti. u sljedećih dvadesetak godina svi 
tijekovi hrvatske povijesti bit će vrlo snažno vezani uz događanja na ju- 
goslavenskoj razini. 

U ožujku 1947. donesen je Zakon o izboru narodnih odbora kojim je 
-narodu“ omogućeno da _sudjeluje u formiranju organizacijskog ustroj- 
stva vlasti birajući svoje predstavnike u narodne odbore“. Tijekom 
sljedećih mjeseci održani su izbori za mjesne. kotarske (sreske). grad- 
ske. okružne i oblasne narodne odbore. što je bilo posve bez utjecaja na 
širi tijek društvenog razvoja. Bio je to tek početak administrativno-teri- 
torijalnih_ reformi koje nikada nisu završile trajnijim rješenjem. 
Dotadašnji ustroj >j (87 kotara i 24 grada) početkom 1949. godine promi- 
jenjen je stvaranjem šest oblasnih narodnih odbora (odnosno oblasti) 
koji bi imali funkciju osnovnih administrativno-teritorijalnih jedinica — 
Split (ili Oblast Dalmacija). Rijeka. Karlovac. Bjelovar. Osijek i Zagreb. 
a oni su u svom sastavu imali ukupno 88 kotara i 23 grada.“ 

U prve četiri poratne godine jednopartijska politička diktatura posta- 
la je radikalno tvrđa i bezobzirnija nego na područjima pod partizan- 
skom vlašću za vrijeme rata. s očiglednom težnjom da se razvije u tota- 
litarnu vlast nad svim segmentima društva. Sustavno se izgrađuje 
staljinistički sustav po uzoru na SSSR. što podrazumijeva postojanje 
svemoćne Komunističke partije te Agitpropa koji novinama određuje 
koje su parole podobne za objavljivanje u tisku. a koje na transparenti- 
ma. Istovremeno. pažljivo se prati što se i kako objavljuje. pa se. primje- 
rice. novinskim urednicima prigovara zbog objavljivanja izjave sovjet- 
skog ministra vanjskih poslova Molotova na trećoj. a ne na prvoj strani- 

ci.?7 Propagandni slogani koje Agitprop tada šalje partijskim komitetima 
(„u bazu"), svojevrstan je politički kič i nespretno maskira pravo stanje 
stvari: „Ovo je period kada naša zemlja i svi slavenski narodi oslobođeni 
i zbratimljeni izgrađuju nov život, kada su prvi put u svojoj povijesti 
nacionalno slobodni i gospodari svoje slobode i budućnosti. To je period 
kada su slavenski narodi na čelu sa SSSR-om postali najčvršći temelj 
progresivnog mira i demokracije."?" No, za razliku od SSSR-a i drugih 
zemalja istočnoga bloka, unutar jugoslavenskog komunizma nisu se ra- 
zvili neki ekstremni paranoidni aspekti staljinizma, kao što su kontinu- 
irane .čistke" u vrhovima vlasti i nakaradni Staljinov antisemitizam. 
Antifašistička vojska i politika pod komunističkim vodstvom znala je 
pobijediti u ratu, ali nije umjela biti mudar pobjednik u miru. Svoju 
poslijeratnu vladavinu započela je zločinom koji je s vremenom dobio 
simbolično ime „Bleiburg i Križni put", a potom nastavila širenjem re- 
presivnog aparata i ustrojavanjem totalitarnog sustava.?? 

Nasilne metode kojima su se služili pri kraju i odmah po završetku 
rata komunisti su nastavili koristiti i kada su počeli stvarno vladati: u 
doba gladi 1945/1946. godine masovno su provođene .rekvizicije doba- 
ra". Stoka i žito uzimani su seljacima koji nisu imali dovoljno ni za vla- 
stitu prehranu. Pojmovi pravo" i „pravda” nisu primarno počivali na 
-normativnim", već na .političkim" kategorijama, pa je. sukladno tuma- 
čenju tih pojmova, stvaran i pravosudni sustav. Stoga je logično da je 
tadašnji pomoćnik ministra pravosuđa NR Hrvatske 1946. godine napi- 
sao da su sudovi .klasni organi radnog naroda i treba da u svoj sadržaj 
unesu političnost".?“ 

Doktrina i praksa vladavine dijelom je proizlazila iz slike partijskog 
članstva: KPH je u svibnju 1945. godine imao 24.780 članova od kojih 
su 62.7% bili seljaci. 24,5% radnici i 12,8% .ostali". U ljeto i jesen te 
godine pokrenuta je akcija masovnog primanja u članstvo tako da je 
potkraj godine partijsko članstvo naraslo na 47.205 članova (odnosno 
za 90.5%), pri čemu je seljaka već bilo manje (56,7%). radnika nešto 
više (26%) a povećavao se broj .ostalih" (17,3%). 

KPH je, de facto, tada bio .seljačka" partija. Osim toga, obrazovanost 
njegova kadra bila je vrlo slabašna - čak 57% članstva imalo je samo 
četiri razreda osnovne škole, punu gimnaziju njih tek 4,55%, a sveučiliš- 
nu diplomu steklo je samo 0,74% članstva. U takvoj je situaciji stvaran 
lik .običnog", idealnog člana KP koji je morao njegovati bespogovornu 
odanost (a zapravo pokornost) politici viših foruma te vjerovati u ozbi- 
ljenje revolucionarne vizije u kojoj je bilo mnogo elemenata utopije. Vje- 
rovalo se, naime, da će se ubrzo stvoriti idealno društvo .u kojem će 
svatko pružati prema svojim sposobnostima, a dobivati prema potre- 
bama".?? 

Već potkraj kolovoza 1945. Privremena skupština DFJ-a izglasala je 


Zakon je uglavnom bio vjerna kopija saveznog, ali je u nekim aspektima 
bio stroži od saveznog određujući u pojedinim kategorijama manji 
zemljišni maksimum). Činjenica da je zakon izglasala Privremena skup- 
ština svjedoči o žurbi zakonodavca, kao i o ideološkoj, političkoj i eko- 
nomskoj važnosti takva akta. Agrarna reforma u socijalističkoj Jugosla- 
viji bila je mnogo radikalnija u odnosu na onu iz monarhističke Jugosla- 
vije, kao i onu iz vremena NDH (kada je masovno oduzimana zemlja 
Srbima i Židovima). Sada su se na meti našli veliki zemljoposjednici, 
osobito Crkva. Bez naknade je oduzeta zemlja onima koji su imali više 
od 20 do 25 ha. Vjerskim je zajednicama u prosjeku oduzeto 85% njiho- 
va zemljišta. Zagrebačkoj nadbiskupiji, kao posebnoj crkvenoj ustanovi 
(dakle. bez župnih zemljišta), oduzeto je čak 97,7% zemljišta (župnih je 
zemljišta oduzeto 70%). Iz oduzete zemlje stvoren je zemljišni fond od 
1.566.000 ha iz kojega su bezemljaši i siromašni seljaci dobili 797.000 
ha. a ostatak je dodijeljen državnim poljoprivrednim dobrima. Na taj je 
način u Hrvatskoj završen proces oblikovanja slobodnog seljačkog po- 
sjeda.“ U nastojanju da zadrži što više zemlje Katolička je crkva stvara- 
la nove župe, pisala predstavke zakonodavnim tijelima, a vršila je i mo- 
ralni pritisak na agrarne interesente (bacanje prokletstva i slično).** Na- 
suprot tome. sam je Tito optuživao Crkvu da ne govori o .agrarnoj refor- 
mi”. već o „oduzimanju imovine“, što svjedoči o dubini nesuglasica." 
Dosljedno i sveobuhvatno provođena je i nacionalizacija imovine. Od- 
mah po završetku rata imovina (osobito poduzeća) oduzimana je svim 
strancima,* a potom i domaćim ljudima s obrazloženjem da je vlasnik 
surađivao s okupatorom. No. takvo je obrazloženje često bilo posve ar- 
bitrarno. jer je svaki vlasnik poduzeća, ako je želio tijekom rata da mu 
tvrtka na području NDH preživi, morao na ovaj ili onaj način surađivati 
s ustaškom državom ili s okupacijskim vlastima. Osim toga. proganjani 
su bili i oni koji su tijekom rata spašavali goli život. Primjerice. Dragutin 
Stjepan Schulhof (1884-1983). tiskar i nakladnik, Židov koji je još prije 
Prvoga svjetskog rata prešao na katolicizam, bio je dvadesetih godina 
ravnatelj i vlasnik tiskare Merkur u Zagrebu, a potom vlasnik i ravnatelj 
-Tipografije d. d.” pa je u tom svojstvu bio nakladnik Obzora. Jutarnjeg 
lista i Hrvatske enciklopedije. Uspostavom NDH, da bi. kao Židov. do- 
bio pravo arijskog građanina. 1942. darovnim ugovorom prenosi većin- 
ski paket dionica (96%) u vlasništvo Matice hrvatske. Time je spasio 
obitelj od progona (financirao je neposredno prije Drugoga svjetskog 
rata, čini se, i neke antisemitske listove. sve kako bi se kao Židov .spa- 
sio ulazeći u ortakluk s ustašama“). Po slomu NDH zatvoren je i osuđuje 

ga Sud za zaštitu nacionalne časti Hrvata i Srba na dvije godine zatvora 
te na 10 godina gubitka građanskih prava i konfiskaciju cjelokupne 
imovine. Zatvoren je u lipnju 1945, a pušten uoči izbora za Ustavotvor- 
nu skupštinu u studenom 1945. temeljem odluke da se oslobode kažnje- 
nici osuđeni do dvije godine zatvora, ako su stariji od 60 godina života.’ 

Zakonom o nacionalizaciji privrednih poduzeća iz prosinca 1946. go- 
dine te njegovom dopunom u travnju 1948. godine - Zakonom o dopuni 
nacionalizacije, formalno je likvidirano postojanje inozemnog kapitala u 
jugoslavenskoj privredi, a nacionalizirana su poduzeća, kao državna 
svojina, organizirana u centralizirani mehanizam državnih privrednih 
poduzeća i direkcija pod upravom ministarstava i drugih centralnih 
upravnih organa. Hrvatski je sabor slijedio ovu legislativnu proceduru, 
donoseći sukladne ustavne i zakonske odredbe, da bi je dokončao u 
travnju 1948. godine Ukazom o nacionalizaciji privatnih poduzeća u NR 
Hrvatskoj. Tim su dokumentom „nacionalizirana poduzeća od značenja 
za republičku privredu, za zaštitu narodnog zdravlja ili za kulturni ra- 
zvoj narodnih masa: ciglane, mlinovi, uljare, hoteli, pansioni, građevinska 
poduzeća, tiskare, lječilišta itd." Nema sumnje da je .nacionalizacijom", 
drugim riječima, masovnim eksproprijacijama i nepromišljenim podr- 
žavljenjem uništena efikasnost industrije i trgovine. Nakon rata bilo je u 
Hrvatskoj 12.000 privatnih prodavaonica, još početkom 1948. čak 5395 
ili 49% ukupnog broja prodavaonica. Udio tih privatnih dućana u ukup- 
noj maloprodaji bio je tek oko 11% te su, usprkos tome. sve do polovine 
iste godine bile nacionalizirane.* Bilo je to posve u skladu s mišljenjem 
da je posjedovanje nekog materijalnog dobra, što znači pripadnost 
.Duržoaziji", samo po sebi sumnjivo, pa onda i opasno, bez obzira na 
političke nazore dotičnoga .buržuja". 

Sustavno su onemogućavane djelatnost opozicije i svaka kritika. U 
tu su svrhu organizirane propagandne akcije. često i ,spontane"_de- 
monstracije, što se pokazalo u slučaju tiskare koja nije htjela tiskati 
HSS-ovsko glasilo Narodni glas čovječnosti, pravice i slobode nepo- 
sredno prije izbora 1945. godine, jer su radnici navodno ,uvidjeli da je 
reakcionaran i da piše protiv naroda i stečevina narodnooslobodilačke 
borbe”. 

Provedbom nacionalizacije i obuhvatom široke agrarne reforme te 
stvaranjem represivnog aparata, okončana je prva faza izgradnje socija- 
lističkog društvenog sustava. Za ono što je Sovjetskom Savezu, tada 
velikom uzoru jugoslavenskih komunista, trebalo više godina, u Jugo- 
slaviji je okončano praktički u godinu-dvije. Brzo i uspješno (naravno, 
prema kriterijima nositelja vlasti) ostvarivanje tog projekta bilo je 
moguće zbog više čimbenika: komunisti su u Jugoslaviji, kao i u Hrvat- 
skoj, za razliku od svih drugih istočnoeuropskih zemalja, bili autohtona 

snaga, puna samopouzdanja, svjesna da iza sebe ima dobar dio 
stanovništva. Tu su podršku imali i zbog stanja socijalnog rasapa u ko- 
jem se našla zemlja te velikih očekivanja korjenitih promjena u narod- 
nim i intelektualnim slojevima. Nakon rata došlo je u međunarodnim 
odnosima do blokovske podjele, pa se javnost, logično, svrstala uz svoje 
državno vodstvo. Doduše, i široki narodni slojevi vrlo su brzo shvatili da 
se iza vrlo prihvatljivih slogana o slobodi i ravnopravnosti zapravo grade 
društveni odnosi koji će te ciljeve negirati. No, relativno široka podrška 
masa proizašla je ponajviše iz specifične sposobnosti koju je komunistički 
aparat imao (a koji je imanentan režimima takvoga tipa i zapravo preu- 
zet iz modela ostvarenog u SSSR-u) da u realizaciji cjelokupnog projek- 
ta iskoristi sredstva bespogovornog nametanja rješenja i represivnog 
aparata. Nema sumnje da je nova vlast u Jugoslaviji, pa i u Hrvatskoj, 
uživalapopularnostkojajezacijelobilavećanegouikojojistočnoeuropskoj 
zemlji. Komuniste su mnogi držali zaslužnima za dokončanje rata i pre- 
kid međunacionalnog ubijanja. Osim toga, pozivanje na ravnopravnost i 
jednakost u siromašnoj zemlji morali su naići na odobravanje. Propa- 
gandistički slogani i mobilizatorske pjesme (poput pjesme .Padaj silo i 
nepravdo... svanuo je i naš dan") imale su značajan efekt. U godinama i 
desetljećima koji slijede, režim će i dalje uživati relativno veliku potporu 
u širokim narodnim slojevima, prvenstveno zbog izgradnje državnog so- 
cijalizma koji je donio forsiranu industrijalizaciju, masovno školovanje 
te zdravstvenu i socijalnu zaštitu. 

Pa ipak, ispod dotjerane maske izgradnje novoga i zadovoljnoga 
društva bilo je dosta onih koji su bili krajnje nezadovoljni, obespravljeni 
i razbaštinjeni, koji su izgubili nekoga svoga u ničim izazvanim represa- 
lijama. I kredit" koji su vlasti imale u dijelu naroda dosta se brzo trošio. 
To se događalo već od ljeta 1945. godine kada se mnogi nevini, pohvata- 
ni u masovnim hapšenjima na kraju rata, ponajprije civili i domobrani, 
nisu vratili kućama. Zatim se, već od 1946. godine, otkada je provođena 
široka nacionalizacija kojom je u privatnom vlasništvu ostala samo sit- 
na obrtnička i trgovačka djelatnost javlja nezadovoljstvo pa se i tu odnos 
prema vlasti mijenja. 

U dijelu stanovništva ipak se i dalje održavala nada da će doći do 
poboljšanja gospodarskog i društvenog stanja. Kako nije bilo slobodnih 
izbora ni ikakva drugoga slobodnog načina izražavanja političkog 
raspoloženja, nemoguće je pouzdano utvrditi koliki je oslonac komuni- 
stički režim realno imao u narodu i kojom ga je brzinom gubio, a možda 
nekim potezima od vremena do vremena i stjecao. U Hrvatskoj je u tom 
pogledu važan bio nacionalni faktor, jer je, usprkos političkim parolama 
o ravnopravnosti republika, bilo očigledno da je uspostavljen novi cen- 
tralizam. 

Na prvi je pogled paradoksalno 
da je vlast u javnosti rijetko koristi- 
la riječ _socijalizam" sve do 1947, 
godine, kada kreće provedba prvog 
petogodišnjeg plana - tek se tada 
češće upotrebljava. Od ljeta 1948. 
godine, kada je počeo sukob s In- 
formbiroom, jugoslavenski su se 
komunisti, želeći iskazati pravovjer- 
nost i obraniti se od napada da su 
napustili komunističke ideje, nepre- 
stano pozivali na socijalizam, što 
postaje sastavni element samoiden- 
tifikacije poretka.” 

U novoj socijalističkoj zajednici 
strogo se poštivala nacionalna for- 
ma, izražena u federativnom uređe- 
nju, ali bez nekih od tradicionalnih 
sadržaja u kojima bi se iskazivale 
različite nacionalne i vjerske kom- Spomenik banu Josipu Jelačiću u Zagrebu - 
ponente.*! „Kanon hrvatske narodne ograđen daskama, uoči uklanjanja 1947. godine. 
kulture, konstruiran u vrijeme obi- 
lježeno kulturnom politikom HSS-a, 
gotovo se nedirnut održao, pored ostalog, u predstavljanju hrvatskog 
folklora na sceni tijekom svih godina socijalističke Jugoslavije. U stvar- 
nom životu i u svakodnevici, potiskivana procesima modernizacije. ali i 
politikom dekristijanizacije i pritisaka na seljake, narodna se kultura 
povlačila. Ipak, pročišćena, uobličena u kanon, realnoj politici činili se 
najmanje opasnim izrazom nacionalne kulture."** U uobličavanju i pre- 
zentaciji narodne kulture i kulture općenito nije bilo pritisaka da bi ona 
postala više .jugoslavenska", jednostavno - „očekivalo se da će pre ili 
kasnije nastupiti neka vrsta homogenizacije, iako nije bila nametana, 
niti bi zahtevala ukidanje nacionalne kulture". 

U socijalističkoj se Jugoslaviji odustalo od unitarističkog modela sta- 
panja nacija i kultura u jednu višu, jugoslavensku, ali se dosljedno na- 
metala teza da jugoslavenstvo jest i mora biti nadnacionalna kategorija. 
Titov najvjerniji suradnik i ključni ideolog, Edvard Kardelj. u čitavom je 
poslijeratnom razdoblju tvrdio kako je kohezivni čimbenik jugoslaven- 
ske države njezin politički sustav, a da se jezici, kulture i društva mora- 
ju samostalno razvijati.” 

Na polju povijesne memorije u Hrvatskoj na udaru je bio ban Josip 
Jelačić (dijelom i porodica Zrinskih). Kako je Jelačić bio ocrnjen kao 

„neprijatelj radničke klase" (jer je, prema mišljenju samoga Karla Marxa, 
1848. godine gušio naprednu mađarsku revoluciju), u Zagrebu je 1947. 
godine uklonjen njegov spomenik, a ulice i trgovi nazvani po njemu dobi- 
li su, diljem Hrvatske. druga imena. Ime Ante Starčevića i njegova pravaška 
ideologija. te Stjepan Radić i njegove općečovječanske pravice, bili su 
dopušteni (bolje rečeno - trpljeni), više drugi, nego prvi, ali su u javnost 
stizali u strogo doziranim" količinama. U takvoj atmosferi posve je logična 
izjava Vice Vukova (1936-2008) koji tvrdi da se šezdesetih u javnosti 
moglo govoriti o slovenskim" i .makedonskim" pjevačima i pjevačicama. 
ali da je on uvijek bio .zagrebački" pjevač, a nikad .hrvatski" te dodaje: ni 
«oni iz Beograda nisu bili srpski pjevači, nego beogradski".* 

Istodobno. Srbiji je nametnuta amnezija gotovo svih njezinih imperi- 
jalnih uspomena. Da bi se zauzdao duh velikosrpstva, u Srbiji su lagano 
potiskivani u drugi plan vojvode i legendarni đenerali iz Balkanskih i 
Prvoga svjetskog rata. Zauzvrat je srpska nomenklatura bila podmićivana 
neumjerenim razvojem i blještavilom glavnoga grada. ambasadorskim 
mjestima, vojnim karijerama, državnim funkcijama. 

Josip Broz Tito bio je taj koji je procjenjivao koliko se .nacionalnog" 
smije dopustiti u javnosti. a da se. prema njegovu osjećaju. ne bi povri- 
jedili osjećaji neke druge nacije.** Obnovom Jugoslavije osigurano je da 
svi Srbi žive u jednoj državi, pa su time, barem djelomično, zadovoljeni 
ciljevi srpskoga nacionalnog pokreta. Hrvati su dobili republiku. čime 
su spašeni od obnove monarhističke (velikosrpske i/ili unitarističke) 
Jugoslavije. kao i od povezivanja sa sudbinom NDH. Slovenci i Make- 
donci dobili su prvi put u povijest svoju republiku. Crnogorci su nakon 
27 godina dijelom obnovili svoju državu. Konstituirana je BiH. čime su 
pretenzije Srbije i Hrvatske na njezin teritorij bile blokirane.*“ 


Položaj vjerskih zajednica nakon svibnja 1945. godine 


U odnosu jugoslavenskih/hrvatskih komunista prema crkvi do prije- 
loma je, čini se. barem što se tiče javne retorike. došlo potkraj 1944. 
godine. Namjesto tolerantnog tona, uvažavanja uloge dijela svećenika u 
NOP-u i na toj osnovi traženja putova suradnje. sve češće se o svećenicima 
govori kao o narodnim neprijateljima. suradnicima fašizma, simpatize- 
rima ustaškog pokreta. 

U odnosu na druge crkvene zajednice u Jugoslaviji osobito se grubo 
postupalo s Katoličkom crkvom. Razlog tome jest i što je dio njezina 
klera stvarno ili navodno surađivao s ustašama u Hrvatskoj i BiH. No. u 
osnovi spora bilo je neslaganje katoličkoga klera s ideologijom nove vla- 
sti. te pritisak vlasti na slobodu katoličkog tiska, škola i udruga. karita- 
tivnu djelatnost. slobodu ličnosti i povrat oduzete imovine. U .obračunu 

s narodnim neprijateljem" nekoliko stotina svećenika i redovnika je ubi- 
jeno ili je umrlo u neljudskim uvjetima (prema poslijeratnim podacima 
Crkve. točno 383). neke su crkve uništene, a samostani i sjemeništa 
zatvoreni.* U veljači 1945. godine. pripadnici partizanskih odreda ubili 
su u Širokom Brijegu, u zapadnoj Hercegovini, dvanaest profesora 
tamošnje franjevačke gimnazije. a kasnije još desetak franjevaca. Bio je 
to najizrazitiji znak kolektivne.osvete i nad Crkvom i nad hercegovačkim 
Hrvatima zbog ustaških zločina kojih je u Hercegovini od 1941. do 1945. 
godine zaista bilo mnogo. Međutim, u osvetničkom gnjevu stradavali su 
i mnogi nevini ljudi. što se u raznim, sve blažim oblicima, u Hercegovini 
događalo sve do sloma komunizma. 

Tito je u lipnju 1945. godine. na sastanku s crkvenim visokodosto- 
janstvenicima koje su predvodili biskupi Franjo Salis-Seewis i Josip 
Lach, vrlo jednostavno formulirao .svoje lično mišljenje o pitanju odno- 
sa crkve i države i odnosa između naroda i crkve". Naglasivši da je Hr- 
vat. ustvrdio je kako .nije bio zadovoljan držanjem jednog dijela 
katoličkog svećenstva u ovim teškim historijskim momentima, koji su 
stajali velikih žrtava". Izrazio je želju i da se izradi „jedan elaborat". što 
je već „iznio i pred monsignorom Ritigom" o tome kako „riješiti pitanje 
katoličke crkve u Hrvatskoj, a na isti način mi ćemo razgovarati s pra- 
voslavnom crkvom”. Čini se da je Tito želio da tekst takva elaborata 
stigne sa crkvene strane - „sa svoje strane. rekao bih da naša crkva tre- 
ba da bude nacionalna, da se više prilagodi naciji. Možda vam je malo 
čudnovato što ovako čvrsto zastupam nacionalnost. Ali. proliveno je 
suviše krvi, vidio sam isuviše narodnih patnji, pa želim da katoličko 
svećenstvo u Hrvatskoj bude nacionalno dublje povezano s narodom 
nego što je povezano sada".*? 

U ovim Titovim riječima nalaze se dvije sporne točke: naime, Tito želi 
pokazati kako je .narod" na_našoj" strani, a da je svećenstvo ostalo na 
neprijateljskoj“ strani, što je barem djelomično bila zabluda ili Titovo 
propagandističko samozavaravanje (prije će biti ovo drugo). No. slije- 
dom takva zaključivanja Tito je mogao logično predložiti rješenje — ništa 
jednostavnije nego da zabludjelo svećenstvo prijeđe na „našu stranu”. 
No, od ovakve, zapravo nerealne ponude. mnogo je perfidnija bila ponu- 
da da se izradi zajednički elaborat". Bilo je to nuđenje svojevrsnog dija- 
loga i suradnje. Međutim, umjesto pokušaja da se eventualna sporna 
pitanja riješe na obostrano zadovoljavajući način, komunistička je vlast 
ubrzo nastupila nasilnički, što je znalo eskalirati sve do povremenih i 
upozoravajućih ubojstava. 

Takvo ponašanje države ubrzo je došlo do izražaja. Biskupi su, s 
nadbiskupom Stepincem na čelu, nakon Biskupske konferencije u ruj- 
nu 1945. napisali pastirsko pismo u kojem su podsjetili na ubijanja 

svećenika, oduzimanje crkvene imovine, zabranu katoličkih tiskovina, 
zatvaranje vjerskih škola, itd., te traže punu slobodu djelovanja. Reak- 
cija vlasti bila je žestoka. Tito je na udarnim mjestima u novinama isti- 
cao kako su „inicijatori pisma duboko neprijateljski raspoloženi prema 
novoj Jugoslaviji... pismo je potpuno u skladu s planskom hajkom i 
napadima svih neprijatelja".5* Suvremenici su o tim događanjima mogli 
imati vrlo raznorodna mišljenja; mnogi nisu mogli biti zadovoljni proga- 
njanjem svećeništva i redovništva, ali tadašnji ministar Mladen Iveković 
tvrdi i da je pismo naišlo ,na negodovanje u najširim masama, osobito 
kod seljaka, jer biskupi ustaju i protiv agrarne reforme"."! Nije slučajno 
da je vrhunac ,obračuna s narodnim neprijateljem" bilo suđenje nadbi- 
skupu Stepincu. 

_Jedina je iznimka u režimskoj represiji Katolička crkva u Istri. U _ 
srpnju 1945. godine sastali su se u Trstu predstavnici nove istarske 
vlasti Dušan Diminić (1914-2003) i Ivan Motika, s jedne strane, te Božo 
Milanović (1890-1980), najugledniji istarski svećenik (kojeg mnogi hi- 
storičari smatraju vjerojatno najznačajnijom ličnošću istarske povijesti 
20. stoljeća). Na sastanku su precizirani uvjeti međusobne suradnje. . 
Predstavnici NOP-a dobili su obećanje da će istarsko svećenstvo, u po- 
sebnoj izjavi izraziti podršku NOP-u, dok će NOP osigurati Katoličkoj 
crkvi u Istri takve mogućnosti djelovanja kakve su bile nezamislive u 
ostalim dijelovima Hrvatske i Jugoslavije."? U sljedeće dvije godine 
obećanja su se obostrano ispunjavala — svećenstvo je dobilo zgradu 
bivšeg đačkog konvikta u Pazinu za otvaranje sjemeništa. Sjemenište, 
kao najvažniji projekt istarske Crkve, uživalo je i materijalnu potporu 
državnih vlasti. Pokrenut je list Gore srca, jedini vjerski list u Hrvatskoj, 
osnovano je književno društvo Sv. Ćirila i Metoda, a svećenici su značajno 
mogli utjecati na svoj društveni položaj putem svog staleškog udruženja 
Zbor svećenika sv. Pavla za Istru. 

Spomenutim sporazumom otvara se novo poglavlje u odnosima vla- 
sti i hrvatskoga svećenstva u Istri. Obje su strane uočile važnost one 
druge za ostvarenje zajedničkog strateškog cilja - priključenja Istre Hr- 
vatskoj i Jugoslaviji. Svećenici, predvođeni Milanovićevim autoritetom, 
prihvaćaju suradnju onog trenutka kad im je postalo jasno da je vlast 
izrasla iz NOB-a, s jedne strane, jedina relevantna politička snaga koja 
može ostvariti navedeni strateški cilj. a s druge, da je spremna poštivati 
pa čak i pomagati vjersko djelovanje Crkve. Milanović je, zajedno sa 
slovenskim svećenikom Antonom Piščancem, bio član jugoslavenske de- 
legacije na Mirovnoj konferenciji u Parizu. Milanović se tada sastao s 
katoličkim novinarom Walterom Eberhardom, koji se nije mogao naču- 
diti kako to da se Milanović kao katolički svećenik radije priklonio 
komunističkoj Jugoslaviji nego katoličkoj Italiji. Milanović je na to odgo- 

vorio poznatom, sada već antologijskom rečenicom: „Državne granice 
određuju se za stoljeća, dok se režimi mijenjaju, a pod Italijom je u opa- 
snosti život našeg naroda.” Zapadni su saveznici na Konferenciji imali 
pripremljen prijedlog da se pitanje pripadnosti Istre riješi plebiscitom. 
Milanović je lobirao protiv plebiscita, argumentirajući takav stav naru- 
šenom etničkom slikom kao posljedicom 25-godišnje sustavne politike 
talijanizacije. Nema sumnje da su Milanovićeve aktivnosti utjecale na 
zapadne saveznike da odustanu od prijedloga."* I kasnijih je godina Mi- 
lanović bio miritelj nepomirljivih svjetova, crkvene hijerarhije i državne 
vlasti, svojevrsna spona u koju su obje strane imale povjerenje. 

I djelatnost Srpske pravoslavne crkve bila je suzbijana propagand- 
nim akcijama i zastrašivanjima,** a unutar Islamske zajednice, pod egi- 
dom borbe protiv .stoljetne zaostalosti", uništavane su tradicionalne 
manifestacije islamske kulture — zabranjivano je nošenje feredže, usko- 
ro i fesa, ukidani su derviški redovi, vjerske škole i sudovi. U Ustavu iz 
1946. stajala je, naravno, uobičajena odredba prema kojoj će Jugoslavi- 
ja poštovati vjerske slobode, a Crkva će biti odvojena od države. To se 
načelo donekle poštivalo u prvim godinama poslije rata, ali je vrlo brzo 
praksa postala drugačija: uspostavljeno je nikad izrijekom napisano 

“pravilo da član KP ne smije biti vjernik (pa je, primjerice, između 1955. 
i 1958. zbog religioznosti isključeno 7048 članova SKJ, od toga najviše 
u Hrvatskoj). Štoviše, ne samo da se nije smio vjenčati u crkvi ili krstiti 
dijete nego nije smio u nju ući ni kada su svečanosti organizirali njegovi 
rođaci, prijatelji ili poznanici.5® 

U Hrvatskoj je tijekom rata potpuno uništeno oko 300 sela, a još mnogi 
veći broj sela pretrpjelo je teška razaranja. Od gradova najviše su stra- 
dali Zadar. Knin i Slavonski Brod. Prilikom ulaska partizana u grad u 
svibnju 1945. godine Zagreb, je bio pošteđen, ali je teško stradao u 
savezničkim bombardiranjima potkraj rata. Sve u svemu, u Hrvatskoj je 
uništeno do temelja oko 150.000 stambenih i gospodarskih zgrada, oko 
400.000 ljudi ostalo je bez kuća. Stradalo je više od 2,5 milijuna grla 
stoke. Ionako malen predratni kamionski i autobusni park smanjen je 
na oko 60%. a lokomotiva i vagona na 20% (dakle. tek svaka peta loko- 
motiva ili vagon bio je za uporabu). Samo je 16% ukupne dužine pruga 
bilo sposobno za promet. Uništeno je. potopljeno ili odvezeno više od 
90% brodova.?7 


Prehrambena se situacija pogoršavala kako se primicao kraj rata — u 
prosincu 1944. od gladi je u Dalmaciji umrlo 600 ljudi. To je bio razlog 
da je Vlada DFJ u ožujku 1945. godine zaključila sporazum s UNRRA-om 


Ante Roca, Ruševine 
Sv. Stošije u Zadru 
nakon savezničkog 
bombardiranja. Tijekom 
rata Zadar je bombardiran 
više puta. Najteže 
bombardiranje dogodilo 
se 9. rujna 1944, kada 
je zahvaćeno oko 80% 
grada te oštećeno oko 
60% stare povijesne 
jezgre. 

(United Nations Relief and Rehabilitation Administration — Organizacija 
UN-a za spas i obnovu) o dostavi pomoći u vrijednosti od 415 milijuna 
dolara (čak 14% budžeta organizacije. a istovremeno i vrijednost dvo- 
godišnjeg uvoza Jugoslavije 1938. ili 135% tada ubranih poreza). čime je 
Jugoslavija dobila više nego ijedna druga europska zemlja. Pomoć koja je 
stigla mogla je zadovoljiti potrebe 3 do najviše 5 milijuna stanovnika. 
Osim pšenice. dopremljeno je 30.000 grla stoke, 3500 traktora, 12.585 
kamiona, 221 brod, 264 lokomotive i 864 vagona te opreme za preko 
stotinu bolnica. UNRRA je dostavila i mesne konzerve, jer je domaća pro- 
izvodnja mesa bila zanemariva.“ 

Početkom lipnja 1945. na sjednici Politbiroa CK KPH. Vladimir Baka- 
rić je zaključio kako u „Lici ima preko 58.000 gladnih" koji „ne dobijaju 
pomoći niotkuda", potom i kako je .na Rijeci također glad. Riječki su 
radnici spremali štrajk zbog gladi". Čak i dva mjeseca kasnije. u kolovo- 
zu, sama je hrvatska vlada procjenjivala kako je u Hrvatskom primorju 
-neopskrbljeno“ 96%. u Lici 90%, a u Dalmaciji 85% stanovništva. Među- 
tim. Bakarić je u srpnju. očigledno želeći pokazati kako su akcije koje je 
Politbiro pokrenuo bile uspješne. ustvrdio da nakon oslobođenja nitko 
nije umro od gladi. 

U sljedećim mjesecima stanje se tek donekle popravilo: nema sumnje 
da se većina stanovništva prehranjivala i preživljavala zahvaljujući kru- 
hu, a da je druge hrane i dalje bilo mnogo manje nego je potrebno. I u 
tome je UNRRA-ina pomoć bila od ključne važnosti: od lipnja 1945. do 
lipnja 1946. godine u Hrvatskoj je potrošeno 61% UNRRA-ine pšenice. 
9% bilo je iz Vojvodine, a tek 30% bilo je iz domaće proizvodnje. Tijekom 


Zgrada Klasične gimnazije 
u Križanićevoj ulici 

u Zagrebu oštećena 

u savezničkom 
bombardiranju u Drugom 
Svjetskom ratu. 

zime 1946/7. godine u Zagrebu je vladala nestašica povrća, a za prosječnu 
radničku plaću moglo se tada na crnoj burzi kupiti samo 20 do 30 kg 
svinjetine. Mlijeko koje je stizalo u Zagreb bilo je vrlo loše kvalitete. 
naročito u ljetnim mjesecima — staje u kojima se muzlo i sabirne stanice 
bile su nečiste. s mlijeka se obirala masnoća, u njega se dolijevala voda. 
nije bilo pasterizirano, osoblje koje je radilo u procesu proizvodnje bilo 
je nestručno. 

Opće stanje dodatno je otežavala činjenica da su mnoge obitelji ostale 
bez hranitelja (ponajprije oca). Osim toga, u Hrvatskoj je 1946. godine 
bilo popisano 32.263 djece — ratne siročadi. 

Tuberkuloza je također bila veliki problem. Vjerojatno i stoga što su 
se tek tada počele vaditi statistike. u periodu od 1945. do 1948. broj 
oboljelih je bio u dramatičnom porastu. Tada se procjenjivalo da u Hr- 
vatskoj od tuberkuloze boluje oko 100.000 osoba. Te. 1948. godine, od 
tuberkuloze je u Hrvatskoj umrlo oko 6000 osoba, odnosno ona je bila 
uzrok 11 — 12% smrti. Ti podaci ne iznenađuju, jer zdravstveni sustav 
praktički nije postojao: nekim dijelovima zemlje jedan je liječnik dolazio 
na 15.000 stanovnika. 

Za ratom uništeno gospodarstvo svaki je boljitak, kako god malen. 
donosio olakšanje. U Hrvatskoj je do zime 1945/6. godine bilo osposo- 
bljeno za stanovanje 30.000 kuća te 10.000 gospodarskih zgrada. Po- 
pravljeno je ili izgrađeno 1310 škola.*' Prugom Zagreb - Beograd vlako- 
vi su počeli prometati već u lipnju 1945. godine, ali je Savski most kod 
Beograda osposobljen posljednjega dana te godine. U međuvremenu su. 
tijekom 1945. godine, obnovljene uskotračne pruge Slavonski Brod - 
Sarajevo i Sarajevo - Dubrovnik, što je također pomagalo povezivanju 
hrvatskoga prostora. Riječka luka bila je razrušena i minirana — sve do 
ljeta 1945. godine snažne tempirane mine. ukopane u lukobrane. nasipe 
i obalu aktivirale su se i donosile dodatna razaranja. U riječkoj luci je 
96% obale bilo onesposobljeno za uporabu. pa je prvi brod u nju uplo- 
vio tek početkom 1946. godine (prethodne 1945. godine. u Bakarskom 
zaljevu brod .Ljubljana" je naletio na minu, pri čemu je poginulo 70 
osoba).® 

Dodatna je otegotna okolnost bila da je državno-partijski vrh procije- 
nio, uglavnom zbog sukoba sa Zapadom zbog Trsta i Istre. da je ratni 
sukob moguć. Stoga je stajaća vojska od 800.000, koliko je brojila pot- 
kraj rata, povećana na skoro milijun vojnika. Tada je u cijeloj Jugosla- 
viji bilo samo 461.000 zaposlenih u društvenom sektoru.* 

Godine 1947. Savezna skupština donijela je prvi petogodišnji plan 
razvoja (.petoljetka" prema sovjetskom uzoru) koji je u odnosu na druge 

Autor mu je bio Andrija Hebrang, a izvoditi ga je trebao Boris Kidrič.“ 

Edvard Kardelj je samouvjereno izjavljivao da .ćemo nakon pet godina 
u mnogim industrijskim granama biti jaki ili jači od Austrije i Čeho- 
slovačke“. Da bi se to realiziralo. plan je forsirao centralizaciju s jakim 
središnjim administrativnim državno-partijskim nadzorom, državu kao 
jedinog investitora, inzistirao je na izgradnji teške industrije te, napo- 
sljetku, stvaranje radničke klase zaposlene u industriji. Ta radnička 
klasa logikom svoje pozicije trebala je postati temeljni društveni sloj 
koji daje podršku novoj vlasti." Ovako postavljen plan razvoja trebao je 
zaostalu poljoprivrednu zemlju - kakve su Jugoslavija, pa i Hrvatska u 
njoj. zapravo bile - strategijom forsiranoga rasta pretvoriti u industrij- 
sku. U realizaciji toga plana bilo je uspjeha. ali i velikih nedostataka. 
Budući da je prevelika uloga dana teškoj industriji. zanemarena je 
potrošnja. Proizvodio se vrlo ograničen asortiman proizvoda, pa su 
nestašice raznih roba bile uobičajene. Nema sumnje da je vrlo često pro- 
izvodnja bila neracionalna, vrlo skupa i zapravo neisplativa, ali u uvjeti- 
ma autarkične privrede (pogotovo nakon prekida s istočnim zemljama 
nakon 1948. godine) nije bilo mogućnosti da se to i provjeri na tržištu. 
Prednost je. osim toga. davana industriji, te je poljoprivreda bila sustav- 
no zanemarivana (ili su se nametala unaprijed propala dogmatska 
rješenja). što će katastrofalne učinke polučiti u sljedećim godinama i 
desetljećima. 

Petogodišnji plan je predviđao da se industrijska proizvodnja u pet 
godina mora povećati čak za pet puta. poljoprivredna za 1,5 puta. itd. Po 
republikama, to je značilo da bi industrijska proizvodnja u Hrvatskoj 
trebala u pet godina narasti za 452% (za usporedbu. u Sloveniji za 366%. 
a u Makedoniji za 2633%. dok je u Crnoj Gori trebalo početi od početka). 
Jasno je da su planski zadaci bili krajnje nerealno postavljeni (plan je 
bio .ne samo prenapregnut, nego i nerealan u svim svojim postavka- 
ma"). Osim toga. razvojne je planove poremetio sukob nakon Rezolu- 
cije Informbiroa, kada je vanjska trgovina pretrpjela goleme štete. a iz- 
daci za obranu opet počeli dramatično rasti. Usprkos svemu. ostvarene 
su relativno visoke stope rasta. U usporedbi s 1939. godinom (koja bi 
imala 100) indeks industrijske proizvodnje je za 1947. godinu već bio 
121%, a sljedeće godine čak 150%. 

Oduševljenje radom i industrijalizacijom zahvatio je velik dio stanov- 
ništva, sudionici radnih akcija zaneseno su pjevali .Da nam živi. živi rad", 
-Hej-haj. radimo socijalizam gradimo“ te .Nema odmora dok traje ob- 
nova".€# Ivo Tijardović (1895-1976). autor vrhunskih opereta Mala Flo- 
ramy i Splitski akvarel, u poslijeratnoj euforiji skladao je 1949. godi- 
ne operu Dimnjaci uz Jadran s temom uloge tvornica u revoluciji (na- 
kon dvije godine čak je i izvedena u Zagrebu)." Budući nobelovac, Ivo 
Andrić (1892-1976), prvi predsjednik Saveza književnika Jugoslavije, 


431 


Hrvatska 1918-2008. 


na kongresu u studenom 1945. izrazivši zahvalnost i odanost novostvo- 
renoj državi, tvrdi da „mi, književnici sve što znamo, umemo i možemo, 
stavljamo na raspoloženje zemlji i narodu".7? 

Jedna od sretnih okolnosti bila je ta da se još tijekom provedbe prve 
petoljetke. otprilike 1950. godine, pod pritiskom unutarnjih i vanjskih 
čimbenika, Jugoslavija počela okretati drugačijem, realnijem gospodar- 
skom modelu. 

Da bi se smanjila glad i pothranjenost u siromašnijim i prenapučenim 
krajevima, planiralo se preseljavati stanovništvo u bogatije krajeve. .U 
vojsci nisu svi ni mogli ni željeli ostati. u organe vlasti su ušli mlađi, 
obrazovaniji. prodorniji. Jednostavno, našli su se na ledini, i seoba u 
ravnicu. svima njima već dobro poznat oblik ratne dobiti, izgledala je 
kao jedini brz i lagan način da se pobjegne od bijede". Na sjednici Poli- 
tbiroa u Zagrebu iznijeta je procjena, očigledno na temelju podataka iz 
lokalnih sredina. kako .50% stanovništva Korduna želi da se seli u plod- 
nije krajeve“. Vladimir Bakarić je to komentirao riječima: .50% Kordu- 
naša hoće da bježi, jer su bez perspektive.""! Formalni uvjeti za takvu 
akciju stvoreni su u kolovozu 1945. godine. kada je izglasan Zakon o 
agrarnoj reformi i kolonizaciji. Agrarna reforma, a s njom usko poveza- 
na kolonizacija bila je provođena pod parolom „zemlja seljacima" (paro- 
la preuzeta iz Oktobarske revolucije). 

Već u rujnu prva skupina od 900 ljudi, žena i djece s Kupresa nasta- 
njena je u Vojvodini. Tako će na bivše njemačke posjede u Vojvodini i 
Slavoniji te talijanske u Istri. .vlakom bez voznog reda" stizati kolonisti 
iz Dinarida. ali i iz Zagorja i drugih regija. U kolonizaciji prednost su 
imali borci NOP-a i njihove obitelji. Samo koji dan nakon Kuprešaka 
stigao je u Vojvodinu prvi transport iz Hrvatske — 285 obitelji iz koreničkog 
kotara. Do kraja 1946. preseljeno je ukupno 34.980 osoba, uglavnom iz 
Like. potom s Korduna, a manje iz Dalmacije. Hrvatskog primorja. Gor- 
skog kotara i Hrvatskog zagorja. Od toga je u Vojvodinu preseljeno 
91,6% ljudi. u Baranju 5.3%. ostali u zapadni Srijem. Naseljavanje je 
završilo 1948. godine te je u konačnici iz Hrvatske u Vojvodinu naselje- 
no gotovo 53.000 osoba. od toga, prema demografskim procjenama. 
43.000 Srba. a ostali su uglavnom bili Hrvati.” 

Istovremeno su poduzimane i druge mjere kako bi se prehranilo 
stanovništvo. Tijekom 1945. godine doneseno je nekoliko propisa koji- 
ma je reguliran promet i otkup poljoprivrednih proizvoda. Od lipnja 
1945. započela je u čitavoj Hrvatskoj raspodjela krušnih karata za tri 
kategorije potrošača: žute karte bile su namijenjene radnicima na naj- 
težim fizičkim poslovima, plave karte ostalim radnicima, namještenicima 
i onima slobodnih zanimanja, narančaste karte djeci, umirovljenicima i 
domaćicama.“* Proizvođači su morali državi predavati višak žitarica. 

potom je reguliran tov, promet i cijena svinja, otkup mesa, masnoća. 
vune, kože i drugih roba. Cijene koje je država odredila bile su nevjero- 
jatno niske - između 10 i 20% cijene koja se mogla postići na tržištu 
(primjerice, za 1 kg krumpira država je davala 2,08 dinara, a na slobod- 
nom tržištu cijena je bila između 15 i 30 dinara, za mlijeko 5 dinara, a 
na slobodnom tržištu je cijena bila između 35 i 40 dinara, itd.) pa su 
kršenja obveza i s jedne i s druge strane bile zapravo zadane već samom 
situacijom. Na preniske cijene seljaci su reagirali utajivanjem svojih 
proizvoda kako bi ih zadržali za vlastitu upotrebu ili za prodaju na cr- 
nom tržištu, gdje su postizali kudikamo višu cijenu. Upada u oči da je 
akcija prisilnog otkupa najlošije rezultate postigla upravo na ustaničkim 
područjima (Lika, Banija, Kordun), dok je u slavonskobrodskom i 
osječkom okrugu plan otkupa ispunjen sa 66 - 67%, u karlovačkom je 
ostvaren tek sa 12%. Razlozi takvim rezultatima vjerojatno su želja da 
se ustanički krajevi. koji su tijekom rata najviše stradali, dodatno ne 
iscrpljuju. No, do otvorene pobune doći će baš u tim krajevima (u glin- 
skom, karlovačkom i slunjskom kraju). dobrim dijelom i zbog buntov- 
ničkog mentaliteta i ratničke tradicije tamošnjih ljudi. I seljaci u drugim 
dijelovima Hrvatske bili su sve nezadovoljniji i to svoje nezadovoljstvo 
nisu krili. Partijski i državni aparat uopće nije želio preispitivati odluke 
niti je bio spreman na kompromis, već je ustrajavao na .ispunjenju pla- 
na po svaku cijenu", pa je žestoko uzvratio. Neispunjavanje propisanoga 
plana bilo je strogo kažnjavano razvlašćivanjem „kulaka“ (seljaka s po- 
sjedom između 15 i 30 ha oranica), kao i novčanim i zatvorskim kazna- 
ma. Bilo je i mučenja i ubojstava. U kotaru Đakovo, 1950. godine, stje- 
cao se dojam .da se nije smatralo nikoga revolucionarnim, tko nije tu- 
kao seljake u otkupu”. Jedna .drugarica" tukla je „u otkupu žene noga- 
ma u trbuh". 

Sustav obaveznog otkupa počeo se napuštati 1951. godine, kada je 
ukinut za neke proizvode, da bi do početka 1953. bio posve napušten. 
Tijekom 1952. ukinute su potrošačke isprave u obliku karata i kupona. 
No početkom pedesetih bilo je žestoke prisile; New York Times je u ko- 
lovozu 1951. izvještavao kako milicija kamionima blokira bogata sela u 
vrijeme žetve i tako oduzima žito koje potražuje država. 

Na taj je način do uvođenja punih tržišnih odnosa ostao još dugačak 
put. I cijene i, naravno, plaće, ostale su i nadalje područje snažne državne 
regulative, nadzora i intervencija.7? 

[Pomoć UNRRA-e i sve mjere, makako bile represivne, a po vlast i ne- 
popularne i kontraproduktivne, donosile su pozitivne rezultate; prema 
riječima Borisa Kidriča, koje se mogu smatrati u globalu vjerodostojni- 
ma, tvrdi se: ako se za osnovicu uzme 1939. godina i označi indeksom 
100, hrane se 1945. godine proizvodilo 60,9%, sljedeće godine 77,4%, a 

1947. godine 82,1%. Prema istim elementima indeks za odjeću i obuću 
bio je 1945. samo 20,5%, sljedeće godine već 66,6% te je 1947. godine 
dosegnuo 78,9%. Istovremeno je ubrzano rasla i zaposlenost u društve- 
nom sektoru: od 227.748 zaposlena odmah po završetku rata na čak 
559.000 samo četiri godine kasnije, što je povećanje od 145,4%.7 Rast 
zaposlenosti očigledan je i po privrednim sektorima: u metaloprerađi- 
vačkoj industriji bilo je 1938. zaposleno 16.804 radnika, a 1955. godine 
123.649 te četiri godine kasnije čak 172.239 radnika.77 

Međutim, sva se ta aktivnost odvijala u neraskidivoj vezi s ideologijom 
i politikom. Naime, jugoslavenska je vlada odmah poslije rata načelno 
prihvatila razgovore o Marshallovu planu, američkom programu pomoći 
ratom razorenim europskim zemljama, ali ih je zatim pod utjecajem 
SSSR-a odbila, s obrazloženjem da je pomoć politički uvjetovana. 

U godini kada je otpočela prva petoljetka (1947) otvoren je i Među- 
narodni zagrebački velesajam, čime je obnovljena tradicija sajmovanja 
u Zagrebu. Sudjelovale su i neke zapadnoeuropske zemlje (Italija, Belgi- 
ja, Nizozemska, Francuska). Osnovno nastojanje na prvoj izložbi bilo je 
da se „prikažu napori radnih ljudi u toku dvogodišnje obnove i izgradnje 
zemlje" te osobito „plansko usmjerenje" nove vlasti — ,industrijalizacija 
i elektrifikacija". Bez obzira na takva ideološka zastranjenja, bio je to 
pozitivan pomak za Hrvatsku, baš kao i usvajanje prvog Državnog 
budžeta NR Hrvatske i Financijskog zakona NR Hrvatske za 1947. godi- 
nu. Bio je to prvi budžet koji je obuhvatio i privredu, jer su dotadašnji 
planirali isključivo potrošnju administracije. No, taj se hrvatski budžet 
uglavnom nije razlikovao od strukture općedržavnog budžeta te je bio 
povezan s državnim poduzećima republičkog i lokalnog značenja i bio 
dio općedržavnog plana. Sljedeći, iako skromni pomaci prema samo- 
stalnijem položaju Hrvatske dogodili su se 1949. godine, kada je hrvat- 
ska vlada osnovala Komitet za zakonodavstvo i izgradnju narodne vlasti 
NRH-a. Komitet su sačinjavali predsjednik (prvi je bila Anka Berus), 
potpredsjednik i četiri člana, a osnovna mu je funkcija bila pripremanje 
pravnih propisa i rukovođenje djelatnošću na organizaciji republičkih i 
lokalnih organa vlasti, državne uprave te poduzeća i direkcija. 

Od 1946. i kasnijih godina počinju se organizirati „omladinske radne 
akcije”. Radilo se o dobrovoljnom radu omladine na obnovi uništene ili 
gradnji nove infrastrukture, prije svega cesta i pruga. Tri najvažnije akcije 
bile su: moderna cesta od slovensko-austrijske do makedonsko-grčke 
granice preko Zagreba i Beograda, tzv. Autocesta bratstva i jedinstva 
(građena od 1947. do 1950. godine), pruge Brčko - Banovići, u dužini od 
90 km (1946. godine) te Šamac - Sarajevo u dužini od 242 km (1947). 
Prvu je prugu gradilo šest i pol mjeseci oko 60.000 omladinaca i omladin- 
ki (od toga 15.000 iz Hrvatske), a drugu tijekom 1947. godine čak 211.000 

Zagrepčani sudjeluju u 
obnovi grada. 
Nakon rata organizirane 
su velike radne akcije 
ina brojnim novim 
gradilištima u zemlji, 
npr. željezničke pruge 
Brčko - Banovići (1946) i 
| Šamac - Sarajevo (1947), 
Autocesta bratstva i 
jedinstva (započeta 1947) 
itd. 


graditelja (od toga iz Hrvatske njih 51.475). Od činjeničnih brojki mnogo 
je važnije da su se obje pruge nadovezivale na hrvatsku željezničku mrežu. 
te su znatno pridonosile i razvoju Hrvatske. Izgradnja pruge Šamac - Sa- 
rajevo bila je. zajedno s nešto kasnijom izgradnjom autoputa Zagreb - Be- 
ograd. svojevrsni vrhunac akcijaškog pokreta u Jugoslaviji. Probijanje 
tunela Vranduk (sjeverno od Zenice) slavljen je kao najveća pobjeda, a 
tada spjevana pjesma - .U tunelu usred mraka sija zvijezda petokraka" - i 
u sljedećim je desetljećima simbolizirala ta događanja. 

Najznačajniji infrastrukturni projekt u Hrvatskoj ostvaren je između 
1946. i 1948. godine: izgrađena je tzv. unska pruga između Bihaća i 
Knina koja je povezala Zagreb i Split mnogo bolje negoli dvadesetak 
godina stara lička pruga. Tek je sredinom šezdesetih (1966/1967) pruga 
je iz Knina produžena do Zadra, čime su i zadarski kraj, a posebice 
luka, dobili mogućnost za brži razvoj. 

Velike radne akcije u Hrvatskoj organizirane su tek od početka pede- 
setih: od 1952. do 1955. na izgradnji hidrocentrale Novi Vinodol i ceste 
Delnice - Gornje Jelenje (dionica ceste Zagreb - Rijeka) sudjelovalo je 
36.000 omladinaca.?? 

Građene su i tvornice. između ostalih radnim je akcijama između 
1948. i 1950. godine podignuta i Tvornica parnih kotlova i hidrauličnih 
strojeva u Zagrebu, a 1951. je, nakon trogodišnje gradnje, u zagrebačkoj 

Dubravi otvoren i Pionirski grad u koji su dolazili .najbolji pioniri i 
učenici" iz čitave Hrvatske. Jedan od ciljeva ubrzanog napretka bila je 
elektrifikacija". Taj se cilj u Hrvatskoj nastojao realizirati izgradnjom 
elektrana prvenstveno u susjednoj BiH (pa i u Srbiji), a tek dijelom u 
Hrvatskoj. 

Radne akcije su same po sebi bile prilično skupe i neracionalno orga- 
nizirane. ali su donosile propagandni efekt. Već su stručnjaci u to doba 
znali da su radne akcije nerentabilne i u političkim krugovima to istica- 
li. ali je politički vrh smatrao da je njihovo odgojno i političko značenje 
važnije od bilo čega drugoga." 

Znatan dio radne snage na .dobrovoljnim" akcijama činili su i zatvo- 
renici. Njemački zarobljenici dovršili su 1945. godine gradnju ceste Za- 
greb - Karlovac. a bili su angažirani i na pruzi Samac - Sarajevo. Bilo je 
mnogo slučajeva da su vlasti one omladince koji se nisu „dovoljno isti- 
cali u omladinskim aktivnostima u svojoj sredini ili su iz bilo kojeg 
razloga bili sumnjivi — prisiljavale da idu na radne akcije. Omladinske 
radne akcije. kao i kolektivizacija. pratile su propagiranje i provedbu 
petogodišnjeg plana. kao temeljnog projekta kojim se želio izgraditi novi 
socijalistički društveni sistem, ali i novi sustav moralnih vrednota. Sto- 
ga je slogan .Mi gradimo prugu. pruga gradi nas", osim poticaja gradite- 
ljima. imao i mnogo dublje. ideološko značenje. 

Nastojao se izgraditi kult rada. osobito putem natjecanja. Radilo se 
zapravo o metodi kojom su radnici prisiljavani na veće radno napreza- 
nje, jer su najbolji nametali normu onima lošijima. Po uzoru na staha- 
novljevski pokret u SSSR-u (nazvan po rudaru Alekseju Stahanovu koji 
je premašio sve radne norme) i u Jugoslaviji je odmah poslije rata ot- 
počela slična akcija. Do 1947. njome je bilo obuhvaćeno 80% radnika. 
Predstavnik sindikata Ivan Božičević na Petom kongresu KPJ 1948. go- 
dine izjavio je kako je to .komunistički metod izgradnje socijalizma na 
osnovu maksimalne aktivnosti milionskih masa trudbenika". Simbol 
novoga pokreta u Jugoslaviji bio je rudar Alija Sirotanović iz bosan- 
skohercegovačke Breze. a u Hrvatskoj rudar Antun Bičić. Do studenoga 
1948. godine u Hrvatskoj je bilo proglašeno 30.000 udarnika.?* 

Jedan od najvećih takvih projekata bio je dovršen 1952. izgradnjom 
hidrocentrale „Ozalj I na Kupi. Stanje je i dalje bilo vrlo teško. jer je 
1955: godine u Hrvatskoj po stanovniku trošeno samo 35 kwh električne 
energije."! No. na duži rok je projekt elektrifikacije uspio - do 1953. 
elektrificirana su sva naselja s više od 5000 stanovnika. 1955. opskr- 
bljeno je strujom već 36% naselja. 1965. godine 80%. a 1976. gotovo je 
čitava Hrvatska imala električnu energiju (odnosno 98% naselja). 
Pretočeno u snagu elektrana — 1953. bilo je u Hrvatskoj u njima instali- 
rano 270 MW. a 1977. čak 2.248 ili gotovo osam i po puta više.“ No. ta 

brojka ne govori samo o brzom napretku nego i o činjenici da je 1953. 
elektrifikacija bila praktički u povojima. 

Da bi takvi ambiciozni planovi elektrifikacije uopće mogli zaživjeti, 
osobitu su važnost dobivali gradovi i naselj lizini rudnika, poput, 
primjerice, Raše u Istri. Tamo je, uz nalazišta kamenog ugljena još 1936- 
1937. godine izgrađeno moderno rudarsko naselje, koje je 1948. imalo 
preko 2200, a do 1961. gotovo 3000 stanovnika. 

U to je doba privreda bila strogo centralizirana i nadzirana iz centra. 
Direktor je sam upravljao poduzećem, ali je za svoj rad odgovarao je 
državnom organu savezne, odnosno republičke vlade ili narodnog odbo- 
ra, ovisno o tome kakvoga je značaja bilo poduzeće. Prihodi i rashodi 
nisu bili rezultat stvarnog samostalnog poslovanja, već uglavnom rezul- 
tat knjigovodstvenih veličina koje je poduzeće dobivalo od državnog or- 
gana koji je njime upravljao. Ni plaće nisu, ustvari, ovisile o uspjehu na 
tržištu, a zbog toga što se dio prihoda isplaćivao u naturi (bonovi, točkice, 
itd.). stvarni su odnosi bili još nejasniji.* 

53. Jugoslavensko-talijanska granica 
i Slobodni Teritorij Trsta (STT) 


Jugoslavensko-talijanska granica je bila sporna. Optimistički naslov u 
Glasu Istre na početku 1945. godine — .Sudbina Istre neće se odlučivati 
za zelenim stolom", izražavao je uvjerenje da ono što se steklo oružjem 
ne bi smjelo biti predmet međunarodnog sporazumijevanja u kojima bi 
se mogao ponoviti scenarij iz 1918. godine.“ No, ubrzo poslije oslobo- 
đenja Istre i ulaska jedinica JA u Trst, pokazalo se da savezništvo u 
ratu. zbog suprotnih interesa u miru — postaje suparništvo. Pretpostav- 
ka da bi jugoslavenska dominacija na prostoru Trsta i šire značila šire- 
nje sovjetskog utjecaja, natjerala je Britance i Amerikance da prisile ju- 
goslavensku vladu na sporazum, koji je potpisan u Beogradu 9. lipnja 
1945. godine. Zapadni saveznici pozivali su se na sporazume za vrijerne 
rata (od Atlantske povelje sve do Potsdama) prema kojima je neprihvat- 
ljivo mijenjanje granica prije sklapanja mirovnih sporazuma. Iako je 
Tito u javnosti iskazivao nepopustljivost (.Mi smo došli na Soču i na 
Soči ćemo ostati! Trst je danas naš i spada pod našu vojnu i civilnu 
upravu" i to po „ratnom paragrafu” — „tko je šta uzeo, na tome i osta- 
je”). Beogradskim sporazumom JA je morala napustiti Trst (kao i uski 
pojas koji ga spaja s Italijom), Tržič (Monfalcone), Goricu i Pulu s užom 
okolicom. Od tog je dijela formirana Zona A pod anglo-američkom voj- 
nom upravom. Ostali dio Istre, uključujući Rijeku, kao Zona B, stavljen 
je pod Vojnu upravu Jugoslavenske armije (VUJA). Obje zone trebale su 
ostati pod vojnom upravom sve do mirovne konferencije na kojoj bi se 
riješilo osjetljivo pitanje jugoslavensko-talijanske granice. Određeno je 
da Pulu zauzme vojska SAD-a. 

Pitanje Trsta i okolice bio je samo dio teritorijalnih sporova koje je 
jugoslavenska vlada s Titom na čelu željela riješiti u budućem jugosla- 
vensko-talijanskom i jugoslavensko-austrijskom razgraničenju. Sporni 
su bili i dijelovi Julijske krajine. kao i dijelovi Koruške. 

Na Mirovnoj konferenciji u Parizu ministri vanjskih poslova iznosili 
su različite prijedloge. Talijanska je diplomacija, barem načelno osuđu- 
jući fašizam i predstavljajući se kao jugoslavenski prijatelji. željela 
zadržati stare granice. a tobože je, kao kompromis, nudila da Rijeka 

Talijansko-jugoslavenski spor oko granica 1945-1954. 


l 
SLOVENIJA 
l 


oljubijana 


mH) Slobodni Teritorij Trsta (STT 
== Talijansko-jugoslavenska granica od 1954. godine 


— — Talijansko-jugoslavenska granica 1920-1941 
LI anglo-američka zona 
Ez ugoslavenska zona 


postane „corpus separatum", odnosno da bi trebala dobiti status kakav 
je imala od potpisivanja Ugarsko-hrvatske nagodbe. pa sve do raspada 
Austro-Ugarske." Neovisno o ovim nerealnim prijedlozima najradikal- 
niji su, u talijansku korist, bili Amerikanci koji su smatrali da čitava 
zapadna i južna Istra, uključujući Pazin i Pulu, trebaju pripasti Italiji. 
Nasuprot tome, sovjetska je delegacija tražila da se jugoslavensko-tali- 
janska granica uspostavi na Soči. Javnost je s napregnutom pažnjom 
pratila pregovore, a organizirani su i mnogi prosvjedni skupovi. diljem 
Hrvatske i Slovenije (pa i u drugim dijelovima Jugoslavije) protiv pri- 
jedloga velikih sila (...) u određivanju granica između Jugoslavije i Itali- 
je" pod parolom „Život damo, Trst ne damo!" Konačno je, kao stav 
Konferencije, bio prihvaćen francuski prijedlog, kao svojevrsni teritori- 
jalni kompromis između dva navedena stava. No, Pariška je konferenci- 
ja imala samo konzultativan karakter, dakle, ona nije donosila definiti- 

van tekst ugovora o miru. Kako zapadne sile, koje su zagovarale talijan- 
ske interese, kao ni jugoslavenska delegacija, koju je samo do neke mje- 
re podržavao SSSR (Tito je bio vrlo razočaran, kako je smatrao, nedo- 
voljnom sovjetskom podrškom), nisu postigle kompromis, pregovori su 
nastavljeni. 

Nakon duge i mučne diplomatske borbe, iako nezadovoljna odredba- 
ma, Italija je sa silama pobjednicama, među kojima je bila i Jugoslavija, 
u Parizu 10. veljače 1947. godine. potpisala mirovni ugovor. Njime je 
potvrđeno da su predratni talijanski teritoriji u Dalmaciji, Rijeka i kvar- 
nerski otoci te veći dio Istre i formalno postali dio Hrvatske i Jugoslavi- 
je. Sporni su teritoriji ostali (dakle, na njih su pravo polagale i jugosla- 
venska i talijanska strana) Trst s okolicom, Kopar i drugi gradovi Slo- 
venskog primorja. te sjeverozapadni dijelovi hrvatske Istre (Buje i oko- 
lica). Budući da se konačni dogovor o tim područjima u tom trenutku 
nije moglo postići. osnovan je Slobodni Teritorij Trsta (STT), a područje 
podijeljeno na Zonu A i Zonu B. I talijanska i jugoslavenska strana bile 
su nezadovoljne dogovorenim te su smatrale da se radi o privremenom 
rješenju. Obostrano prisutne frustracije i uvjerenje da u konačnom 
rješenju treba izboriti pravednije rješenje bile su izvor kasnijih sporova 
koji su dovodili do napetosti i mahanja oružjem. 

Već u ožujku 1948. godine, u danima kada je SSSR povlačio stručnjake 
iz Jugoslavije. vlade SAD-a, Velike Britanije i Francuske. Tripartitnom 
su se deklaracijom jednostrano izjasnile da čitav STT valja priključiti 
Italiji. Italija je odbijala direktne pregovore s Beogradom, koje je nudila 
jugoslavenska vlada, smatrajući da Tripartitna deklaracija treba biti 
osnova svakoga sporazuma. Spor se pomaknuo s mrtve točke tek 1951. 
godine. kada je jugoslavenska vlada počela obnavljati odnose sa Zapa- 
dom. U neslužbenim razgovorima u sljedećih godinu dana obje su stra- 
ne iznosile stavove neprihvatljive za drugu. suprotnu stranu. Međutim, 
u proljeće 1952. godine, na konferenciji u Londonu, vlade SAD-a i Velike 
Britanije zaključile su kako će se uprava u Zoni A predati Italiji. što je 
izazvalo žestoke prosvjede jugoslavenske strane. Opet se demonstriralo 
diljem zemlje; mitinzi su održavani u poduzećima i u školama, a najveći 
je miting organiziran 15. travnja u Zagrebu. gdje se na tadašnjem Trgu 
Republike (danas Trg bana Jelačića) okupilo, prema novinskim izvje- 
štajima oko 200.000 građana koji su .manifestirali svoju odlučnost u 
obrani naše nezavisnosti i prava“. Bila je to .veličanstvena mobilizacija u 
jednodušnom pokliku: 'ne damo Trst', dokument volje i hrabrosti naro- 
da koji se ničim ne da zastrašiti“. Valja znati da ni na talijanskoj strani 
nije bilo mirno: u ožujku 1952. Angloamerikanci su bili prisiljeni ugušiti 
talijanske iredentističke prosvjede u Trstu, a u studenom 1953. krvavi 
nemiri u gradu su se ponovili." 

Pod pritiskom talijanske javnosti, Britanci i Amerikanci su prihvatili 
da talijanska strana preuzme neke poslove u upravljanja Trstom. Prem- 
da je vojni zapovjednik zone zadržao vrhovnu vlast, i premda su, da bi 
se otklonile jugoslavenske kritike, istaknuta prava i mjere zaštite nacio- 
nalnih prava slovenske manjine. u Jugoslaviji je sporazum protumačen 
kao jednostrano pripojenje Zone A Italiji. Kao odgovor, uslijedile su 
pojačane policijske mjere u zoni B i uvođenje jugoslavenskih zakona i 
odredaba uz istovremenu suspenziju više od trideset dotada važećih 
odredaba. 

Kriza je kulminirala u listopadu 1953. godine koncentracijom vojske 
s obje strane granice, a JNA je bila spremna da oružjem spriječi ulazak 
talijanske vojske u Zonu B. Međutim. tada se pristupilo stvarnim i otvo- 
renim pregovorima u kojima su sudjelovale talijanska i jugoslavenska, 
te američka i britanska strana. U listopadu 1954. godine potpisan je 
sporazum kojim je određeno da Zona A (Trst s okolicom) većim dijelom 
pripadne Italiji, a Zona B i manji dio Zone A (12 km? sa 3000 stanovni- 
ka oko naselja Milje) Jugoslaviji. Time je definitivno uglavljena jugosla- 
vensko-talijanska granica, a mogla se povući i hrvatsko-slovenska gra- 
nica u Istri.* 


54. Rezolucija Informbiroa (1948) 


Jugoslavenski komunistički pokret bio je samostalniji od drugih u 
Istočnoj Europi, jer na vlast nije doveden na bajonetama Crvene armije, 
poput svih drugih komunističkih partija u Istočnoj Europi, već ju je do- 
brim dijelom osvojio vlastitom borbom. Tito je 1938_ godine. kada je 
stigao u Jugoslaviju. bio opunomoćenik Kominterne. pod njenim nadzo- 
Tom i Kontrolom ali je svojim ratnim uspjesima prerastao prvotnu ulo- 
gu i postao samosvjestan vođa koji je prihvaćao ono što Staljin misli, 
javno mu se zaklinjao na vjernost te je slijedio i Staljinovu politiku am- 
bicioznije i radikalnije nego bilo koji drugi vođa u nastajućem komu- 
nističkom lageru. Međutim, ipak je imao dovoljno samosvijesti i hrabro- 
sti da tu i tamo odlučuje samostalno, mimo Staljina, što se nitko drugi 
u lageru nije usudio, što je Staljina sve više smetalo i budilo sve jaču 
staračku paranoju. Naime, SSSR i Staljin zahtijevali su apsolutnu po- 
kornost. sluganski odnos kakav su uživali kod komunističkih vlasti u 
svim ostalim satelitskim državama sovjetskog bloka. Već u završnoj fazi 
rata Tito je iskazivao ambicije da predvodi zemlju koja je regionalni li- 
der. Tako je jednom sovjetskom listu u travnju 1945. godine izjavio kako 
je .naša zemlja najveća na Balkanu i učinit će sve da Balkanski poluotok 
ne bude više bure baruta... već siguran stub mira".*! Ove riječi značile 
su da će poslije rata Tito nastojati dominirati nad Albanijom (.i jugosla- 
venski i albanski vrhovi stajali su, već od rata, na gledištu da obe zemlje 
treba da se ujedine" demagoški je tvrdio Milovan Đilas),“ a s Bugar- 
skom je planirao Balkansku federaciju pod svojim vodstvom. 

U prvim poslijeratnim godinama KPJ je zastupao u pogledu među- 
narodnih odnosa rigidne koncepte. Najbliži Titovi suradnici kritizirali 
su talijanske i francuske komuniste kao .revizioniste" zbog njihove su- 
radnje s građanskim strankama u njihovim zemljama, a neki su čak 
smatrali da je SAD veća opasnost za suvremeni svijet od fašizma. 

Pa ipak, i tako orijentirani jugoslavenski komunisti iz Staljinove su 
vizure predstavljali opasnost. Potkraj rata, u travnju 1945. godine. pot- 
pisan je ugovor o prijateljstvu i uzajamnoj pomoći i-suradnji Jugoslavije 

(i SSSR-a. Forširajući takvu vrstu povezivanja više nego ijedna druga 

zemlja, do kraja 1947. godine Jugoslavija je potpisala slične ugovore sa 
"svim i zemljama Istočne. Europe pod dominacijom SSSR-a, stvarajući 
specifičan sborbeni savez“. Godinę 1946. sklopljen je sporazum o eko- 
nomskoj suradnji između SSSR-a+—Jugoslavije potom su osnivana 
mješovita društva (za zračni i riječni promet). Slijedom svih tih dogovo- 
ra jugoslavenska je ekonomija bila do 1948. godine sve više vezivana uz 
SSSR. No. vrlo brzo po potpisu spomenutog sporazuma o ekonomskoj 
suradnji pokazalo se da Sovjetski predstavnici : u upraynim tijelima stav- 
Jjaju_ sebe fiznad 2 zakona FNRJ" da društva smatraju .eksteritorijal- 
nim“. Planiralo se osnivati slična društva u oblasti rudarstva. metalne 
proizvodnje i eksploatacije nafte. lako su se jugoslavenski komunisti 
nadali da će .sovjetska pomoć biti obilata i svestrana, u praksi od toga 
je ostvarivano malo ili nimalo, a jačala su sovjetska nastojanja, u raznim 
vidovima. da zagospodare jugoslovenskom privredom i Jugoslaviju 
zadrže kao agrarno i sirovinsko područje“.* Zbog toga je Tito negodo- 
vao kod sovjetskih vlasti. smatrajući da se zapravo radi o eksploataciji. 
Latentna kriza u sovjetsko-jugoslavenskim odnosima vremenom je po- 
stajala sve jača. što je izazivalo nepovjerenje kod Staljina i drugih sovjet- 
skih vođa. pa su na jugoslavensko vodstvo počeli vršiti raznovrsne pri- 
tiske. ali se o tome u javnosti ništa nije znalo. Sa svoje strane je jugosla- 
vensko vodstvo .do svesti o sovjetskoj 'sebičnosti'. o 'dekadenciji ruske 
revolucije i sovjetskom hegemonizmu — dolazilo sporo. bolno, kroz ne- 
verice i kolebanja".? 

Neki Titovi postupci u srpnju 1947. godine. među ostalim i pozitivan 
odnos jugoslavenske vlade prema Marshallovu planu (istini za volju, i 
Sovjeti su u jednom trenutku smatrali da bi u njemu valjalo sudjelovati). 
potakli su sumnje da Tito želi nadrasti ulogu sovjetskog pijuna koja mu 
je bila namijenjena.” 

Informbiro (Kominform, informacioni biro, Komunistički informaci- 
oni biro) osnovan je u rujnu 1947. godine na savjetovanju predstavnika 
komunističkih partija Hevet zemalja kao tijelo koje je trebalo poslužiti 
za razmjenu iskustava u djelatnosti komunističkih partija. kao i, „u 
slučaju potrebe. koordinaciju njihove djelatnosti na < osnovi uzajamne 
suglasnosti". Za sjedište Informbiroa odabran je Beograd, a u Beogradu 
je trebalo tiskati i list Za čvrst mir, za narodnu demokraciju. Bilo je to 
sukladno Staljinovim željama, jer se nastojalo Jugoslaviju što čvršće 
vezati za Informbiro. Osnovna svrha osnivanja Informbiroa bila je da se 
Politički i ekonomski \ vežu zemlje Istočne i J ugoistočne Europe uz SSSR. 
a prvenstveno Jugoslavije, kao i da se kontroliraju aktivnosti komu- 
nističkih partija na Zapadu, ponajprije u Francuskoj i Italiji., Povijest 
Informbiroa pokazuje da je tom tijelu uistinu glavna nakana bila slomiti 
jugoslavensko vodstvo. 

Sovjetska je strana prvi put izvršila snažniji politički pritisak na Ju- 
goslaviju u studenom 1947, godine. Tada je postalo jasno da Moskva 
odugovlači sa sklapanjem trgovinskog sporazuma, neposredan je povod 
takvu postupku bilo, .Staljinovo neslaganje s isuviše brzim stvaranjem 
jugoslavensko- bugarske federacije. Staljin i Moskva, općenito, bili su 
nezadovoljni ambicijama Beograda da se nametne kao hegemon u regiji, 
prvenstveno u odnosu na Bugarsku i Albaniju (Staljin je tvrdio da .Ju- 
goslavija želi progutati Albaniju").?Z Nadalje, Moskvu je smetala i previše 
aktivna politika Beograda u tršćanskom pitanju: Takvi postupci Beogra- 
da kosili su se sa shvaćanjem hijerarhije u sovjetskom bloku u kojem je 
dominirao isključivo Kremlj. Isuviše samostalnom i samosvjesnom ju- 
goslavenskom vodstvu trebalo je pokazati tko je zapravo „gazda u kući". 
Tito je tada disciplinirano priznao ,grešku", pa je zaustavio slanje jedne 
divizije u Albaniju, a generalni sekretar Bugarske radničke partije (ko- 
munista) Georgi Dimitrov (1882-1949) je javno dezavuirao svoju izjavu 
o federaciji.’ I prije ovoga pritiska bilo je nesuglasica između Staljina, 
njegovih suradnika i predstavnika Kominterne s jedne te jugoslaven- 
skog vodstva, s druge strane. Međutim, ta su se razmimoilaženja uvijek 
tumačila kao ,nesporazumi" ili ,incidenti". Oni nisu bili neposredan 
uzrok, ali jesu zapravo bili klica budućeg raskola. 

Glavni razlog Staljinove želje da disciplinira Tita bio je taj što se bo- 
jao da bi ga ambiciozni jugoslavenski vođa mogao uplesti u preteške. 
konflikte s sa Zapadom, osobito sa SAD- -om, koji je imao atomsku bom- 
stički ustanak u sjeverno). Grčkoj, a predsjednik SAD-a Truman navije-. 
stio je govorom u Kongresu u ožujku 1947. da će braniti neovisnost 
Grčke, ako treba i oružjem. Staljin nije htio riskirati rat zbog Titovih 
nerealnih ambicija te je tvrdio da ,grčki ustanak treba stišati, i to što 
prije".'" Drugi je čimbenik u Staljinovim računicama bila Njemačka, 
koja mu je bila glavna briga. Upravo u proljeće 1948, kada se zaoštravaju 
jugoslavensko-sovjetski odnosi, Sovjeti posve blokiraju zapadni Berlin, 
što se može smatrati početkom Hladnoga rata., 

Početkom 1948. godine u u Moskvu je bila pozvana delegacija CK KPJ s 
Titom mačelu, ali se Tito ispričao bolešću, pa su otišli Kardelj, Đilas i 
Bakarić. Staljin je želio da se Pristupi stvaranju federacije Jugoslavije 1 
Bugarske po formuli kakvu je žahtijevala Moskvaj Federaciji bi se kasnije 
pridružila i Albanija. U napetim razgovorima Staljin je vrlo lako slomio 
Georgija Dimitrova, ali nije i jugoslavensku trojku.'** Potom je u ožujku 
1948. CK KPJ i službeno odbio prijedlog iz Moskve. lako je do tog trenut- 
ka jugoslavensko vodstvo željelo federaciju s Albanijom; sada mu se činilo 
da bi to bilo pod bitno lošijim uvjetima - umjesto da Jugoslavija bude 
stariji" partner u federaciji, Albanija bi bila jedan od tri člana u asocijaciji, 

a sve bi nadgledala Moskva.'* Kasnije je jugoslavensko vodstvo objaš- 
njavalo da bi pripajanje nerazvijene Albanije, koja je ionako bila najvjer- 
niji Staljinov saveznik, bilo težak uteg za jugoslavensko gospodarstvo. 
Javno obrazloženje odbijanja bilo je da bi nova federacija predstavljala 
opasnost za jedinstvo Jugoslavije, njezin suverenitet i privredni razvitak, 
ali je ostavljena mogućnost da se stvori federacija s Bugarskom.|Tako se 
dogodilo da je Beograd, koji je do toga trenutka, kao po pravilu, poštovao 
hijerarhiju odnosa u sovjetskom bloku, počeo djelovati usuprot sovjet- 
skim direktivama. Odbijanje je u Moskvi primljeno krajnje negativno, pa 
je potom vlada SSSR-a opozvala iz Jugoslavije svoje vojne i civilne savjet- 
nike s obrazloženjem da im je nemoguće boraviti u sredini u kojoj se 
prema njima stvara neprijateljska atmosfera (.okruženi su nedruže- 
ljubljem"). Bio je to, po riječima Staljinova nasljednika na mjestu general- 
nog sekretara CK KPSS-a Nikite Hruščova, početak ,umjetnog napuhava- 
nja sukoba između SSSR-a i Jugoslavije“.!%* 

lako je Tito pisao ministru vanjskih poslova Vjačeslavu Molotovu 
(1890-1986), upozoravajući ga da je povlačenje stručnjaka štetno. do 
novog. još jačeg zaoštravanja je došlo vrlo brzo: 27. ožujka Centralni 
komitet KPSS-a poslao je Centralnom komitetu KPJ pismo u kojem ga 
kritizira da u žemlji „nedostaje demokracije", da se pokušava ,detroni- 
zirati sovjetski sistem“, da se SSSR optužuje za .velikodržavni šovini- 
zam”. KPJ je optužen za priklanjanje revizionizmu, a tvrdilo se i da u 
jugoslavenskom Ministarstvu vanjskih poslova rade britanski špijuni. 
Kopije toga pisma, osim u Beograd, odaslane su na adrese svih komu- 
nističkih partija, pa Je 'spor KPSS-a i KPJ time internacionaliziran. 
Komunistički rukovodioci Poljske, Čehoslovačke, Rumunjske i Bugar- 
ske na početku nisu žurili u osudama svojih jugoslavenskih drugova. 
Kada je Moskva počela inzistirati da se i javno podrže njezini stavovi, 
kritički intonirano pismo prva je odaslala u Beograd Mađarska komu- 
nistička partija na čelu s Matyasem Rakosijem (1892-1962). nastojeći 
pojačati pritisak na CK KPJ.!'% 

CK KPJ je odgovorio na optužbe iz Moskve na svojoj plenarnoj sjed- 
nici od 12. i 13. travnja 1948. U tekstu upućenom Staljinu i ministru 
vanjskih poslova Molotovu izraženo je nezadovoljstvo stavovima izre- 
čenima u njihovu pismu i načinom na koji su izrečeni. Osim toga, jugo- 
slavenska strana razvija tezu kako je u biti spora zapravo razlika u 
shvaćanju kako bi trebali izgledati odnosi između socijalističkih zema- 
lja. Tito i suradnici već su tada nastojali afirmirati stav da Jugoslavija 
ima pravo na nezavisnost, a da se odnosi između socijalističkih država 
i partija trebaju zasnivati na ravnopravnosti.)Vrh državne i partijske 
hijerarhije. osim Sretena Žujovića,!*% kao i republički centralni komite- 
ti, podržali su to pismo. Budimpešti je u međuvremenu osporeno ..mo- 

ralno i političko pravo da neodgovorno napada jugoslavensko rukovod- 
stvo", a njihovo je pismo ocijenjeno .klevetničkim". 

Bio je to početak prepiske koja traje do lipnja: kritike sa sovjetske 
strane postaju sve šire i teže, a jugoslavensko vodstvo ih odbacuje, poku- 
šavajući ujedno ostati dijelom međunarodne komunističke zajednice. 
Početkom svibnja, primjerice, Staljin i Molotov ocjenjuju odgovor CK 
KPJ kao .zaoštravanje konflikta", smatraju da se u pismu iz Beograda 
čak radi o .optužbama", „o antisovjetskoj poziciji druga Tita", „o klevet- 
ničkoj propagandi rukovodilaca KPJ". Potom se objašnjavalo da zasluge 
drugih komunističkih partija u oslobodilačkom ratu nisu ništa manje 
negoli „zasluge KPJ" "te se stav KPJ o tim povijesnim zbivanjima ocjenju- 
je kao .uobraženost". Navodi se da je, u trenucima kada je tijekom rata 
NOP preživljavao tešku krizu, .sovjetska armija priskočila i-ostobodilta 
zemlju" („krize NOP-a" tada nije bilo, jer je baš kada je sovjetska armija 

„priskočila“, u rujnu 1944, NOP bio u snažnom naletu — partizanske su 
jedinice prodirale u Srbiju, počele oslobađati Dalmaciju, itd. — op. I. G.). 
U pismu su se nagovještavale akcije i u međudržavnim odnosima, a vod- 
stvo KPJ je pozvano na sastanak Informbiroa u Bukureštu. [Tito i surad- 
nici nisu se odazvali, ali su u Bukurešt poslali pismo u kojem su tvrdili 
da je pitanje nesuglasica postavljeno nepravilno" te da bi diskusija do- 
vela samo do produbljivanja nesuglasica. Zapravo. znali su da bi njiho- 
va pozicija bila jednoglasno osuđena, a da se oni sami iz Bukurešta 
možda ne bi ni vratili (.u toj stvari osjećamo se toliko neravnopravni da 
nam nije moguće pristati da tu stvar sada rješavamo pred Informbiro- 
om”). Da ne bi pismo bilo posve negativno intonirano. Tito i suradnici su 
predložili da se sporna pitanja pretresu na nekom budućem sastanku 
delegacija CK KPJ i CK SKP(b)-a, a sudionici sastanka Kominforma po- 
zivaju se da izostave s dnevnog reda diskusiju .o stanju u KPJ". 

Na bukureštan om zasjedanju Informbiroa sazvanom za 21. lipnja. 


partija j : 
vačke Talijanske 1 i francuske, a koji dan kasnije uz rezoluciju je pristala 
i ni) e onijeli su e o stanju u KPJ, kod nas poznatiju 


U tekstu Rezolucije. redio 28. lipnja. sažete su sve dotadašnje 


optužbe i kritike t jačane. Njome su pozdravljene inicijative u u 


je A da u njemu nema unutarpar 


kritike. Na osnovi svega, Informbiro je konstatirao kako je KPJ postao 

.kulačka partija", da se „utapa u Narodni front i da takva politik že 
Jovest samo vo Irođavanja Jugoslavije u običnu buržoesku republiku“ 
Na taj je način. zaključuje 5€; „CK ljučio sebe i KPJ iz obitelji brat- 
skih komunističkih partija. iz jedinstvenog komunističkog fronta, i pre- 
ma tome, iz redova Informacionog biroa". Slijedom tih tvrdnji, smatralo 
se da „zdrave snage" u KPJ trebaju „prisiliti svoje današnje rukovodioce 
da otvoreno i pošteno priznaju svoje pogreške i da ih poprave..." Međutim. 
ako bi .današnji rukovodioci pokazali da su za to nesposobni — da ih smi- 
jene i istaknu novo internacionalističko rukovodstvo KPJ". 

O postojećim sovjetsko-jugoslavenskim sporovima znalo se samo, i 
to u vrlo ograničenom opsegu. u partijskim komitetima i vojnim koman- 
dama (Titovi najbliži suradnici obavijestili su o tome potkraj ožujka 
vodstva republika i nešto širi krug rukovodilaca u državnom i partij- 
skom aparatu);!” širi slojevi nisu ni o čemu imali pojma. Stoga je šok 
bio to veći i za jugoslavensku javnost, ali i za Staljina i njegove suradni- 
ke, kada su Tito i jugoslavensko partijsko rukovodstvo pokazali hra- 
brost da čitavu Rezoluciju objave u novinama i na radiju. Tvorci Rezolu- 

“cije procjenjivali su da će ,zdrave snage" uistinu vrlo brzo preuzeti inici- 
jativu i zbaciti Tita i njegove suradnike odnosno, kako se čulo u samo- 
kritičnim riječima na Dvadesetom kongresu KPSS-a (tri godine nakon 
Staljinove smrti, u veljači 1956. godine), Staljin je tih dana Hruščovu 
rekao kako je dovoljno da „makne malim prstom - i Tita više neće biti. 
On će pasti".'% Prema prognozama iz Moskve, u KPJ i u jugoslaven- 
skom društvu trebao se dogoditi raskol, a Moskva je tek trebala malo 
pomoći .zdravim snagama" te poduzeti još neke dodatne mjere kao što 
je. primjerice, u jednom trenutku uzela u zaštitu Hebranga i Žujovića. 
Staljin se, osim toga, oslanjao na svoj autoritet u međunarodnom komu- 
nističkom pokretu i bespogovornu podršku partija članica Informbiroa. 
Smatrao je i da će podrška njemu i SSSR-u, koja se iskazivala u jugo- 
slavenskoj javnosti, biti dovoljna da se zbaci Tita i njegove najbliže su- 
radnike. Veliki kremaljski silnik bio je u teškoj zabludi kada je zahtije- 
vao ponižavajuće sluganstvo od samosvjesnih ratnih pobjednika. 

Nazorova pjesma .Uz Tita i Staljina / Dva junačka sina / nas neće ni 
Pakao smest /mi dižemo čelo / mi kročimo smjelo / i čvrsto stiskamo 
pest” bila je vrlo popularna, ali je Staljinova popularnost bila mnogo 
manja negoli Titova. Podrške;Rezoluciji Informbiroa je bilo, ali mnogo 
manje nego što su Staljin i suradnici očekivali i nadali se. Oni su bahato 
zanemarili činjenicu da je jugoslavenska revolucija bila autohtona, da r 
Tito iz rata izašao kao proslavljeni komandant „partizanske armije” 
kao .vođa nacije” te da je mogao računati na podršku velike većine svo- 
jih bližih suradnika i sljedbenika koji su zauzimali ključne položaje u 
vojsci, policiji i civilnoj vlasti. Nisu predvidjeli ni to da se vodstvo KPJ 

neće bojati reakcije članstva i da će ključne elemente spora objaviti u 
javnosti. 

U Izjavi CK KPJ, objavljenoj zajedno s Rezolucijom Informbiroa, ista- 
knuto je da Informbiro barata netočnim i neosnovanim činjenicama, 
čime se pokušava srušiti ugled KPJ i oslabiti njegovo jedinstvo i 
rukovodeća uloga. Neke od tvrdnji u Izjavi imaju i načelnu vrijednost, 
jer se. primjerice, zaključuje kako se pri .procjenjivanju politike KPJ, 
kao i drugih partija, mora (se) uzimati u prvom redu praksa Partije - da 
li Partija postiže ili ne postiže uspjehe u borbi za socijalistički preobražaj 
zemlje. da li u cjelini slabe ili jačaju kapitalistički elementi, da li slabi ili 
jača socijalistički sektor narodne privrede". Isto takvu vrijednost ima i 
ocjena o pomoći SSSR-a i drugih zemalja .narodne demokracije“: CK 
KPJ je smatrao da se ta pomoć mora povezivati s unutarnjom i vanj- 
skom politikom Jugoslavije, a ni u kom slučaju s time što CK KPJ nije 
„mogao prihvatiti neosnovane i na neistinama zasnovane optužbe“. 

Naposljetku, iz Izjave proizlazi da delegacija CK KPJ na Bukureštansko 
zasjedanje Informbiroa nije mogla otići, jer nije postojala atmosfera ža 
ravnopravan dijalog - KPJ. je optužen, a nije se mogao, braniti; odnos 
prema njemu nije bio odnos drugarstva i povjerenja, a raspravljalo se i 
na temelju netočno utvrđenih činjenica. Ocjena je bila da je Bukureštan- 
Sko zasjedanje bilo zamišljeno kao mjesto osude i ekskomunikacije, a 
ne kao razgovor jednakih. ,Stavovima iznesenima u Izjavi, ČK KPJ je 
postavio neka načela na kojima će se zasnivati jugoslavenska vanjska 
politika u narednim godinama i desetljećima. 

Izjava se suprotstavila i prevratničkim pozivima iz Rezolucije. Partij- 
sko je članstvo pozvano „da zbije svoje redove u borbi za ostvarenje 
partijske linije i još veće učvršćenje jedinstva Partije, a radničku klasu i 
ostale radne mase... da još upornije nastave rad na izgradnji naše 
socijalističke domovine“. 

Nasuprot jugoslavenskom partijskom vodstvu koje je objavilo Rezo- 
luciju Informbiroa, u SSSR-u i istočnoeuropskim zemljama nijedan list 
-nije objavio Izjavu CK KPJ. 

Tito je dobro procijenio da ima podršku u narodu, ali i podršku partij- 
ske elite. i da se ne treba bojati javnog sukoba sa Staljinom. Njegov ugled 
ratnog pobjednika i samosvjesnog poratnog vođe nisu mogle pomutiti in- 
sinuacije iz Moskve koje su nesmotreno i grubo dirnule u najbolji dio tra- 
dicija KPJ (i KPH), ponesenih iz partizanskog rata od 1941. do 1945. go- 
dine. Glavni nositelj tih tradicija bila je upravo partijska elita - oko 3000 
preživjelih predratnih komunista i prvoboraca iz 1941. godine. 

Tito i njegovi suradnici suprotstavili su se Staljinu oružjem kojega su 
od njega dobili. Naime, Staljin je u predratnim godinama i za vrijeme 
rata tražio da se stvara kadrovska partija (parola je bila - „kadrovi 

rješavaju sve"), što je KPJ postao već i prije rata. Dominiralo je uvjerenje 
da su za provedbu .pravilne“ partijske linije u život potrebni kadrovi - 

„ljudi koji razumiju političku liniju partije, koji je usvajaju kao svoju 
vlastitu liniju, koji su spremni da za nju odgovaraju, da je brane, da se 
za nju bore”.'!? Tih već spomenutih 3000 komunista i prvoboraca bili su 
do 1948. godine pomno raspoređeni na ključna mjesta u partijskom i 
državnom aparatu te su u život provodili odluke središnjeg partijskog 
vodstva i de facto upravljali zemljom. U velikoj većini oni su ostali soli- 
darni sa svojim rukovodstvom i time bitno pridonijeli da su Tito, KPJ i 
država Jugoslavija odoljeli moćnome zboru komunističkih stranaka i 
država. Nema sumnje da su ova događanja bila specifičan .sukob hege- 
monističkih aspiracija Kremlja sa specifičnim interesima jugoslaven- 
skog komunističkog režima“.!!! 

Već 2. srpnja 1948. u Zagrebu je održana sjednica Narodne fronte 
Hrvatske na kojoj je „analizirana politička situacija nastala povodom 
Rezolucije Informbiroa i Izjave CK KPJ". Predsjedništvo Narodne fronte 
jednoglasno je zaključilo da se Rezolucija zasniva na .netočnim i neo- 
snovanim tvrdnjama te da je jedino pravilan i Imoguć stav iznesen u 
Izjavi CK KPJ". No. nisu svi bili tako jednoglasni kao Predsjedništvo Na- 
rodne fronte u Zagrebu. Mnogi su bili zbunjeni pred činjenicom da se 
odjednom dotad nepokolebljivo prijateljstvo dvaju naroda i partija uru- 
šava te da ,veliki" Staljin najednom postaje neprijatelj. 

U napetoj. + neizvjesnoj atmosferi organizira se od 21. do 28. srpnja u 
Beogradu Peti kongres KPJ. NA kongresu od 2344 delegata s pravom glasa 
samo njih 106 nije sudjelovalo u NOB-u, što je već davalo naslutiti da će se 
politika Tita i suradnika na kongresu teško dovesti u pitanje. Sve sjednice 
su prenošene preko radiostanica, a tisak je o njima opširno izvještavao. 

U polemici s tvorcima Rezolucije Informbiroa Kongres je podržao CK 
KPJ. U uvodnim referatima Tita i najbližih suradnika te u dugoj diskusiji 
govorilo se o .tekovinama oslobodilačkog rata i revolucije", o .prvim ko- 
racima u socijalističkom preobražaju Jugoslavije" i sličnom. Razmatranje 
ranijih iskustava bilo je podređeno obrani tadašnjeg položaja KPJ. U Re- 
zoluciji o odnosu KPJ prema Informbirou tvrdi se da je „kritika u pismi- 
ma CK SKP(b) i u Rezoluciji Informbiroa o. stanju u KPJ netočna, nepra- 
vilna i nepravedna", osobito kada se optužuje CK KPJ da je vodio „Jugo- 
slaviju ka postepenom podređivanju imperijalističkim državama i pretva- 
ranju u buržoasku državu". U cilju da se obrani, Kongres je zaključio 
kako .CK KPJ nije napustio učenje marksizma-lenjinizma, nego da, na- 
protiv, u osnovi pravilno primjenjuje učenje marksizma na konkretne 
uslove Jugoslavije". Kako bi makar pokušao sniziti tenzije, Kongres je 
naložio CK KPJ da učini .sve što je moguće da se likvidiraju razmimoila- 
ženja sa CK SKP (b)", kao i da se uznastoji .CK SKP(b) pružiti na licu 

mjesta sve mogućnosti da se uvjeri u netočnost svojih optužbi". Na Kon- 
gresu je prihvaćena i Rezolucija o odnosu KPJ prema Informbirou - iako 
je konstatirano da je kritika u pismima koja su stizala iz Moskve i iz In- 
formbiroa .netačna, nepravilna i nepravedna", Tito i suradnici nisu pro- 
puštali priliku iskazati dobru volju za smirivanje sukoba i pomirenje. 
Htjeli su dobiti na vremenu i ojačati vlastitu poziciju, a istovremeno su 
znali da radikalan prekid veza gura zemlju u velike teškoće. 

Sa stajališta kasnijeg razvitka, Peti kongres je Rezolucijom o osnov- 
nim narednim zadacima organizacija KPJ unio i neke nove tonove. tek 
u naznakama: u tom se tekstu zahtijeva uporna borba .protiv svih biro- 
kratskih i drugih metoda koje koče privlačenje masa i razvijanje njihove 
inicijative u izgradnji socijalizma", .svestrano učešće masa u radu mje- 
snih organa narodne vlasti. razvijanje kritike i kontrole radnih masa 
nad radom državnih organa i privrednim aparatom”. Vjerojatno ni sami 
tvorci tako sročenih odluka Petog kongresa tada nisu naslućivali da ove 
riječi zapravo navješćuju razvoj radničkog samoupravljanja i ograničenu 
demokratizaciju jugoslavenskog društva u pedesetima. 

Na Kongresu je vodstvo KPJ s Titom na čelu dobilo plebiscitarnu 
podršku delegata. 

Tako se dogodilo da je. unatoč tome što je od rata do 1948. godine 
vlastodržačka manjina nasilno provodila rigidne mjere nedvojbeno pro- 
tiv volje narodne većine. staljinsko-sovjetski napad na Tita. KPJ i Jugo- 
slaviju bez sumnje bar donekle ponovno zbližio interese komunističkog 
vodstva i naroda. 

Do kraja kolovoza organizirani su protestni mitinzi u čitavoj Hrvat- 
skoj (i Jugoslaviji). od kojih najveći u Zagrebu. Trebao je to biti .dokaz 
povjerenja građana u KPJ i ispravnost njezina puta u socijalizam". Tek 
je u studenom 1948. održan u Zagrebu Drugi kongres KP Hrvatske na 
kojem je glavnu riječ imao Vladimir Bakarić. Kako se moglo i očekivati. 
Kongres je bio tek transmisija volje višega foruma. 

Totalitaran režim, kakav je bio stvoren u Jugoslaviji, kao i težak vanjski 
pritisak. uvjetovali su da se u svakoj prilici traži. pa i dobiva legitimacija 
lojalnosti i pravovjernosti. Tako je. primjerice, u studenom 1949. godine 
čak i Društvo književnika Hrvatske na plenarnom sastanku donijelo rezo- 
luciju .u vezi s klevetničkim napadima Informbiroa na našu zemlju kao 
dokaz privrženosti i povjerenja CK KPJ i njenu politiku". Tada je kultura 
bila pod direktnom kontrolom politike — najeksponiraniju je ličnost u toj 
domeni tada bio crnogorski pjesnik i predratni revolucionar Radovan Zo- 
gović (1907-1986). On je propovijedao umjetnost koja ima pronositi revo- 
lucionarni patos. uspjehe narodne vlasti i obrazovati narodne mase. 
Zogoviću je neposredni šef bio Milovan Đilas. zadužen kao član Politbiroa. 
za Agitprop. U Hrvatskoj je odmah nakon oslobođenja u Agitpropu CK KPH 

zadužen za kulturu bio Joža Horvat (1915). istodobno i sekretar Društva 
književnika Hrvatske, a isticali su se i drugi, poput Marina Franičevića. koji 
je 1947. napao Vesnu Parun zbog ,protunarodnog" stava, jer poezijom 
potiče raspoloženja „neprijateljska narodu, njegovoj borbi i pobjedi“.!''? 
Po analogiji, partijski sukob između SKP(b)-a i KPJ značio je ujedno 
i međudržavni sukob FNRJ-a sa SSSR-om i svim državama tzv. narod- 
nih demokracija pod njegovom kontrolom. S jedne strane, Jugoslaviji 
taj sukob nije odgovarao, jer ju je - uzimajući u obzir otprije zategnute 
odnose sa zapadnim saveznicima - dovodio u opasnu međunarodnu 
izolaciju. S druge strane; Tito je i u takvoj situaciji znao iskoristiti neke 
povoljne okolnosti: naime, vrlo je brzo sukob s ideološko-partijskog te- 
rena prebacio na međudržavni, na problem odnosa između suverenih 
država. Tako postavljen problem činio je jugoslavensku stranu mnogo 
jačom te se mogla mnogo lakše nadati i međunarodnoj podršci. 
Međutim, ništa se nije dalo učiniti. SSSR i ostale komunističke države 
odmah su, sukladno Planu Vyšinskij, prekinule gospodarske, kulturne, 
znanstvene, sportske i ostale veze s Jugoslavijom. Svi sporazumi su ot- 
kazani, dogovorene isporuke ograničene ili obustavljene.''* Počeo je pro- 
pagandni rat, a na granicama s Mađarskom, Rumunjskorn, Albanijom i 
Bugarskom redaju se incidenti, u kojima je od 1948. do 1952. bilo oko 
100 poginulih i veći broj ranjenih. U Jugoslaviju se ubacuju obavještajci 
i diverzanti, povrede zračnog prostora bile su vrlo česte. iz pograničnih 
krajeva stanovništvo je bilo evakuirano.''* JNA je promijenila ratnu 
doktrinu - zemlja je bila podijeljena na zone u kojima su odgovornost 
trebali preuzimati partizanski odredi, kao u rano doba NOB-a. Za 
načelnika štaba tih odreda bio je imenovan general Rudolf Primorac 
(1904-1979), Drnišanin, inače narodni heroj te istaknuti partizanski 
borac iz Drugoga svjetskog rata. 
Neki od ustaša koji su 1945. godine uspjeli pobjeći u inozemstvo nasto- 
jali s su u nadolazećim godinama organizirati diverzantske akcije u Hrvat- 
skoj te ojačati križarske skupine, što bi bio početak ustanka koji je trebao 
rezultirati svrgavanjem komunista i povratkom ustaša na vlast. Te su grupe 
ulazile u Hrvatsku od 1947. godine (među njima je bio i nekadašnji 
jasenovački zapovjednik Ljubo Miloš /1919-1948/). Najznačajnija skupina 
(s gotovo stotinu članova) ušla je u zemlju u srpnju 1948. godine, možda i 
u suradnji sa Sovjetima, u trenutku kada je jugoslavensko vodstvo bilo 
suočeno s najtežom krizom. Vodio ju je nekadašnji zapovjednik Ustaškog 
pokreta, inače diplomirani farmaceut Božidar Kavran (1913-1948). Akciju 
su emigrantski krugovi nazivali ¿Akcija 10. travanj“. a Udba, prema Kavra- 
novu pseudonimu, .Operacija Gvardijan". I Miloš i Kavran, kao i članovi 
njihovih skupina, kao i članovi drugih skupina, redom su upadali u policij- 
ske zamke. Većina je pred vojnim sudom osuđena na smrt.!'!5 

Do ljeta 1949. godine sovjetski je blok ostvario praktički potpunu eko- 
nomsku blokadu Jugoslavije. Već je tada razmjena između dviju strana 
smanjena na trećinu od one prije sukoba. U sljedećim se godinama ta 
razmjena još drastičnije smanjivala — naime, dok je jugoslavenski izvoz 
na Istok činio 1947. gotovo 81% ukupnog izvoza, godine 1954. je činio 
svega 2,8%, dočim je uvoz s Istoka u istom razdoblju pao sa 76,4% na 
0,7% ukupnog uvoza.!! Mađarska je prestala izvršavati reparacijske ob- 
veze utvrđene poslijeratnim mirovnim ugovorom, a sovjetske okupacio- 
ne vlasti u Austriji ometale su plovidbu jugoslavenskih brodova na gor- 
njem Dunavu. Jugoslavensko je vodstvo odoljelo pritiscima, ali je isto- 
dobno u zemlji počelo progoniti sve deklarirane pristalice Rezolucije i 
druge sumnjivce. pa i one koji s tim događajima nisu mogli imati nika- 
kve veze; primjerice, na dvije godine „društveno korisnog rada" na Go- 
lom otoku osuđen je Nikola Živković (1913) iz Mašičke Šagovine (kod 
Nove Gradiške) koji je pred nekim tko je upravo to htio čuti rekao: „u 
Rusiji nije sve pokvareno, da kada Staljin jede pasulj, da ga jede čitav 
narod, a kada on nosi čizme da ih nosi čitav ruski narod, a ne kao kod 
nas, da neko ima 16 pari obuće, a drugi da nemaju ništa". Ili, u okolici 
Kostajnice željezničari su ujesen 1949. tražili veće plaće, ,cipele s du- 
plim đonovima, bunde, rukavice, uniforme i slično, sa namjerom ukoli- 
ko se njihovim težnjama ne udovolji da naprave štrajk“. Obavještajac je 
procijenio da je to „sigurno djelo informbirovskog rada", usprkos činje- 
nici da „glavni inicijator te sabotaže nije otkriven".!!7 

U čitavoj Jugoslaviji registrirano je preko 55.000 ,informbirovaca" 
(što odgovara statistici da je iz KPJ isključeno oko 60.000 članova). Od 
toga broja njih 16.000 uhapšeno je, a dijelom i osuđeno. U Hrvatskoj je 
bilo nešto manje od 7000 ,informbirovaca", gotovo dvostruko manje od 
jugoslavenskog prosjeka - u odnosu na Hrvatsku, u Crnoj Gori ih je bilo 
skoro sedam puta više, a u Sloveniji tri puta manje. Uhapšenih i osuđenih 
hrvatskih građana bilo je 2588, nešto manje od jugoslavenskog prosjeka 
(Hrvatska je 1948. imala 23,8% jugoslavenskog stanovništva, a osuđenih 
.informbirovaca" je bilo 16.2%). Crnogorskih je građana bilo u relativ- 

Ostaci zatvorske zgrade na Golom otoku, koji je korišten kao kaznionica do 1988. godine. 


nom odnosu osuđeno 10 puta više nego hrvatskih. srpski su građani bili 
osuđivani u jugoslavenskom prosjeku. a slovenski daleko ispod pro- 
sjeka. 

Od osuđenika iz Hrvatske najviše je bilo Hrvata (66%). potom Srba 
(22%). što znači da je Hrvata bilo manje od zastupljenosti u stanovništvu 
(78.7%). a Srba i više od 50% više (jer je Srba tada bilo 14.4%).''% 

Bilo je to još jedno teško razdoblje za Jugoslaviju i Hrvatsku. U ka- 
znionicu na Golom otoku, sjeverno od otoka Raba (na obližnjem otoku 
Sv. Grguru bio je istovrsni ženski zatvor), slani su mnogi tzv. informbi- 
rovci iz čitave Jugoslavije. Goli otok je postao simbol komunističke re- 
presije: na njemu je bilo zatočeno nešto više od 15.000 osoba, od toga 
na Sv. Grguru oko 800. Nešto preko 400 osoba nije preživjelo zatočeni- 
štvo. Od svih njih ubijeno je desetak (možda dvadeset), dok su drugi 
umrli od bolesti, iznemoglosti. možda i od ranjavanja prilikom mučenja. 
Neki su počinili samoubojstvo, jer više nisu mogli izdržati torturu. Pre- 
živjeli su pretrpjeli teške patnje, sasvim u skladu sa staljinističkim po- 
stupcima protiv kojih su se jugoslavenski komunisti borili na vanjsko- 
političkoj razini. Valja imati na umu da je. po svemu sudeći. postojala 
čak i službena direktiva da se zatočenike Golog otoka ne ubija, nego da 

ih se strogo izolira i preodgoji. Međutim, preodgajanje je, između osta- 
loga, značilo i prisiljavanje zatočenika da jedan drugog potkazuju, a 
često i premlaćuju. 

U jeku sovjetsko-jugoslavenske prepiske, početkom svibnja 1948. 
godine. uhapšeni su u Beogradu Andrija Hebrang i Sreten Žujović. He- 
brang je 1944. godine. ubrzo pošto je smijenjen s položaja političkog 
sekretara CK KPH, imenovan povjerenikom za trgovinu i industriju u 
Nacionalnom komitetu oslobođenja Jugoslavije te predsjednikom Pri- 
vrednog savjeta. Bio je kooptiran i u Politbiro i nominalno je pripadao 
najužem krugu Titovih suradnika (nakon Kardelja, Rankovića i Đilasa), 
ali se cijelo vrijeme među njima osjećala stanovita distanca. Hebrang je 
i na tom položaju zastupao neke stavove koji su ocjenjivani isuviše pro- 
hrvatski. Sukob je izbio u proljeće 1946, kada je Hebrang očekivao da 
vodi jugoslavensku delegaciju na važnim pregovorima u Moskvi, a Tito 
ga je odbio imenovati i sam otišao u Moskvu. Hebrang se nato pismom 
obratio Kardelju. žaleći se na Titov postupak, pa je na sjednici Politbiroa 
isključen iz tog tijela. Otad Hebrangov položaj u partijskoj i državnoj 
nomenklaturi postaje sve niži. Kako se sukob između Jugoslavije i 
SSSR-a u proljeće 1948. zaoštravao, tako su Tito i njegovi suradnici sve 


više sumnjali da bi Hebrang mogao biti Staljinov. kandidat za Titova na- 


Ye: +. 


bila naslovljena samo na Tita i na Hebranga, ini na koga drugoga iz ju- 
goslavenskog vodstva. Stoga je u travnju Hebrang stavljen u kućni pri-, 
tvor, potom 5. svibnja smijenjen s mjesta ministra lake industrije. Dva 
dana kasnije je uhapšen (o čemu je odlučio Tito, „odnosno naložio 
Rankoviću koji je to revnosno obavio"“).'!* Iako Đilasu u slučaju Hebrang 
ne treba u svemu vjerovati, nema sumnje da je Hebrang .bio nezadovo- 
ljan. neskrivano, i svojim položajem i orijentacijom Politbiroa na samo- 
stalan razvoj”. Kako su se odnosi između Jugoslavije i SSSR-a, odno- 
sno Tita i Staljina. zaoštravali, za Tita je Hebrang postajao sve nezgod-. 
niji. Hebrangovi odnosi sa Staljinom nisu bili odnosi špijuna sa šefom., 
Oni su, čini se, jednostavno bili dvojica ljudi koji su imali slične poglede 
na razvoj komunizma i vanjskopolitička pitanja. Hebrang je prije svoga 
hapšenja, zajedno sa Žujovićem isključen iz CK KPJ s obrazloženjem da 
je to učinjeno .zbog frakcionaštva, stavova o privrednoj politici i odnosa 
prema Informbirou" (nešto kasnije, u lipnju, iz svoga članstva isključila 
ih je i Narodna fronta — „zbog neprijateljskog i protunarodnog rada"). U 
istražnom zatvoru Hebrang je optužen da je za rata tobože bio ustaški 
špijun, te da je „sovjetski čovjek". Ubijen je u zatvoru, bez suđenja, naj- 
vjerojatnije 1949. godine, sa službenim objašnjenjem da je počinio sa- 
moubojstvo. Žujović je u potpunoj izolaciji proboravio u zatvoru dvije i 
pol godine.!?' U međuvremenu je iz Moskve sovjetska propaganda širila 

tvrdnje da se hapšenjem Hebranga i Žujovića vrši progon ,zdravih sna- 
ga" u Jugoslaviji.'#* Usprkos tome što je to bila najokrutnija likvidacija 
Jednog hrvatskog funkcionara u komunističkom razdoblju, u hrvatskoj 
javnosti i politici Hebrangov nestanak prošao je tiho, sukladno ondašnjim 
političkim i društvenim obrascima ponašanja.!'** S vremenom Hebrang 
je po postao svojevrstan simbol teškog položaja Hrvatske u J ugoslaviji. 


“ Najpoznatiji slučaj u Hrvatskoj koji se može povezati s Rezolucijom 
Informbiroa. osim Hebrangova, dogodio se 1950. godine, kada je CK 
KPH isključio iz partije kao .neprijatelje socijalističke izgradnje i domo- 
vine" trojicu poznatih hrvatskih Srba, partizana i visokih dužnosnika - 
Radu Ži igića (predsjednik Savjeta za prerađivačku industriju), Stanka 
Opačića Canicu (ministar šumarstva) i Dušana Brkića (potpredsjednika 
Vlade), zbog navodne podrške srpskom nacionalizmu i Rezoluciji In- 
formbiroa.U rezoluciji pod imenom Rezolucija o razotkrivanju neprija- 
teljske agenture Informbiroa u redovima CK KPH - birokratskim 
rječnikom optuženi su za ,antipatriotizam", „rušenje bratstva i jedinstva 
Srba i Hrvata", „borbu protiv izvršenja plana", ,informbiroovske agentu- 
re" itd. Brkić je ustvari prosvjedovao, jer je smatrao da se u školama 
ćirilica zanemaruje na račun latinice, da na položaje dolaze neki ljudi 
koji su davali navodno proustaške izjave, da na željezničkim stanicama 
nema natpisa na ćirilici, itd. Tvrdio je i da se „komunistima srpske na- 
rodnosti uvijek nešto prvo prigovori". Žigić je zauzeo najoštriji stav pro- 
tiv prisilnog otkupa, kao i protiv izvoza. Općenito, tvrdili su da su srpski 
ustanički krajevi u Hrvatskoj zapostavljeni i da su u neravnopravnom 
položaju, što navodno ugrožava nacionalni identitet Srba.!? Sva trojica 
su smijenjeni (na sjednici Politbiroa CK KPH na kojoj su sudjelovali i 
Edvard Kardelj i Aleksandar Ranković), potom i deportirani na Goli 
otok, gdje je Žigić pod čudnim okolnostima (skokom sa stijene) počinio 
samoubojstvo. Sam je Tito na sjednici CK KPJ nedvosmisleno povezao 
slučaj trojice smijenjenih s namjerom Informbiroa da razbije bratstvo i 
jedinstvo, iako za to pravih argumenata nije bilo. '?5 

Druga rezolucija Informbiroa, objavljena u studenom 1949. godine u 
Budimpešti, označila je novu fazu eskalacije sukoba. Dok su u prvoj 
rezoluciji, godinu i pol dana ranije, napadi bili maskirani u ideološki 
omot, sada se tvrdi da je .jugoslavenska kompartija u rukama ubojica i 
špijuna", da je ona „američki plaćenik", itd., da bi se iz toga izveo zaklju- 
čak kako je .obveza komunističkih i radničkih partija svestrana pomoć 
jugoslavenskoj radničkoj klasi i radnom seljaštvu koji se bore za povra- 
tak Jugoslavije u tabor demokracije i socijalizma". Kako bi se na neki 
način zamaskirale namjere da se ne birajući sredstva u jugoslavenskom 
društvu potakne prevrat, u Rezoluciji se ističe kako se očekuje da to 
učine .zdrave snage" unutar Jugoslavije. 

56. Počeci traženja - samoupravljanje, demokratizacija 


Jugoslavija je bila prva komunistička zemlja koja se i otvoreno i uspješno 
suprotstavila SSSR-u. Radilo se o epohalnom raskidu“.' Taj je događaj 
imao presudnu važnost za stvaranje slobodnijeg i bogatijeg društva u 
komunističkoj Jugoslaviji. neovisna o sovjetskom konceptu. Međutim, 
nije se odmah krenulo tim putem i nakon raskida s istočnim zemljama 
nije isprva bilo nikakva alternativnog društvenoga koncepta. Štoviše. 
početkom sljedeće. 1949. godine. jugoslavensko vodstvo, odnosno CK 
KPJ dao je direktivu za bržu kolektivizaciju sela stvaranjem seljačkih 
radnih zadruga po sovjetskom uzoru i nasilnim uključivanjem seljaka u 
njih. Od prijeke ekonomske potrebe da se to učini, jugoslavenskom je 
vodstvu bilo mnogo važnije iskazati ideološku pravovjernost pred 
dojučerašnjim prijateljima s Istoka (željeli su u drugoj fazi izgradnje 
socijalizma. poput sovjetskog vodstva u drugoj polovini dvadesetih godi- 
na, dokinuti privatno vlasništvo nad zemljom).? 

Uostalom, raskid sa Staljinom i .prvom zemljom socijalizma" nije ni 
mogao biti trenutačan, a tome su se ispriječile. osim ekonomskih i 
političkih i ideološke brane. Pod pritiskom ishitrenih optužbi koje su 
dolazile iz Moskve bilo je neminovno da i vodstvo KPJ otpočne preispi- 
tivati svoju odanost SSSR-u i Staljinu osobno (a neki u vodstvu imali su 
i otprije razloga za stanovite rezerve i sumnje). Pa ipak. nakon tolikih 
godina indoktrinacije, osvješćivanje je bilo prilično polagano. A i moralo 
je ići polagano radi članstva KP koje je predugo bilo odgajano u duhu 
vjernosti SSSR-u, Staljinu i staljinizmu. U rezoluciji Drugog kongresa 
KP Hrvatske sredinom 1949. godine naglašava se potreba zaoštravanja 
idejne borbe „protiv svih pojava iskrivljavanja ili revizije nauke Marxa, 
Engelsa, Lenjina i Staljina" — dakle. i Staljina. Trebalo je proći godina- 
dvije da bi se praksa u SSSR-u okarakterizirala kao .hegemonistička 
politika", „kult Staljina", .imperijalizam". Tito je. govoreći o „klasicima 
marksizma", u govoru u Splitu u ožujku 1950. godine iz toga niza izo- 
stavio Staljina, a sljedeće godine optužio ga je za revizionizam. Na Šestom 
kongresu KPJ 1952. Tito je već govorio o čudovišnom obliku državno- 
kapitalističkog birokratskog sustava u kojem su radnici eksploatirani, a 

Bre ij 


Članovi slavonske seljačke zadruge sudjeluju u elektrifikaciji sela početkom pedesetih godina. 


neruske narode ugnjetava ruski imperijalizam.* Govorilo se da se weba 
distancirati od _.staljinističko-birokratskog" totalitarizma. Edvard Kar- 
delj je. pak. isticao kako je na djelu proces odumiranja države kao bitan 
element socijalističkog napretka nasuprot birokratskim tendencijama i 
birokratizmu kao ostatku klasnog sustava.* 

Tako će se tijekom pedesetih teorijski prostor tražiti u odmicanju 
Lenjina od Staljina.? Partijski će ideolozi nastojati pokazati kako su Sta- 
ljin i iz prakse njegove vladavine izveden staljinizam. bitno različiti od 
Lenjina i lenjinizma. čijim će se sljedbenicima jugoslavenski komunisti 
smatrati. 

Prve _seljačke radne zadruge“ osnivane su već 1945. godine. odmah 
po završetku rata. po uzoru na kolhoze u SSSR-u. No. tada nije bilo 
prisile nas seljacima da u njih ulaze. Otada je broj zadruga rastao — 
1947. godine u čitavoj Jugoslaviji bilo ih je 638. a 1948. godine već 
2217? 

Zadruge su i od 1949. formalno stvarane na dobrovoljnoj osnovi. ali 
su u stvarnosti vlasti poduzimale niz mjera ekonomske. političke i 
psihološke prirode. Međutim. postojao je neformalni pritisak da se u 

zadrugu uđe, a postojale su i značajne pogodnosti — takav čin značio je 
oslobađanje seljaka od poreznih opterećenja te obveze da svoje proizvo- 
de daju u otkup. Bezemljaši i siromašni seljaci stjecali su ulaskom u 
zadrugu određemi €gzistencijalnu sigurnost. Usprkos svemu, broj onih 
koji su mislili da su na dobitku u odnosu na druge, bio je vrlo malen. 
Bez obzira na sve negativne posljedice, do kraja 1949. godine broj za- 
druga je na teritoriju čitave države narastao na 6238, skoro tri puta više 
nego godinu dana ranije. Vrhunac je dostignut do kraja 1950. godine, 
kada ih je bilo 6913. U Hrvatskoj je u siječnju 1949. bilo 320, a nakon 
godinu dana (u siječnju 1950) preko 1600 zadruga. Otada je njihov broj 
u padu. Kako bi na taj način koncipirana kolektivizacija uopće imala 
nekakvih mogućnosti da poluči bilo kakav pozitivan rezultat, trebalo je 
imati mehanizaciju i sredstva da se provedu različite agrotehničke rnje- 
re. Međutim, u čitavoj Jugoslaviji tada je bilo svega 4500 traktora, a 
industrija nije bila sposobna proizvesti ni približno dostatne količine 
umjetnih gnojiva.” 

Nezadovoljstvo seljaka bi, međutim, i da projekt nije bio tako loše 
pripremljen, ionako bilo golemo. Buntovni mentalitet u Hrvatskoj bio je 
osobito prisutan u ustaničkim krajevima, ponajprije među srpskim se- 
ljacima. Oni su očigledno < očekivali da će im uspostava nove vlasti, za 
koju su se u ratu borili, donijeti boljitak. No,'razočaranje, odmah poslije 
rata zbog prisilnog otkupa, a od 1949/1950. zbog tjeranja u zadruge, bilo 
je isto kao i u njihovih hrvatskih susjeda. Prva buntovnička grupa od 18 
pripadnika organizirana je 1949. godine u Gornjem Sjeničaku pokraj 
Vrginmosta pod vodstvom Vase Bijelića. Bijelić je od kraja rata .harangi- 
rao" protiv vlasti zbog .obavčza Koje j€ tada narod morao predavati“, a u 
svibnju 1949. je otvoreno istupio protiv otkupa. tvrdeći da komuniste 
treba poubijati i dignuti oružani ustanak. Potom je skupina .terorizirala" 
ljude i prijetila ubojstvima. Na to su vlasti pokrenule akciju, četvoricu 
buntovnika ubile, a Bijelića uhvatile i osudile na smrt. U ožujku 1950. 
buna je izbila u glinskom kotaru. U njoj je sudjelovalo desetak ljudi.’ 

Najveća buna u Jugoslaviji. s preko 700 sudionika, bila je tzv. Cazin- 
ska buna iz svibnja 1950, godine u zapadnoj Bosni, u kotarevima Cazin 
i Velika Kladuša. Neposredan povod bio je prisilan i nerealan otkup, 
dakle borba protiv mjera komunističke vlasti na selu. Buna se prelila i 
u Hrvatsku, u slunjski kraj, gdje se pod vodstvom Mile Devrnje (iz Ko- 
ranskog Luga kod Slunja), nositelja Partizanske spomenice 194T, pobu- 
nilo 60 seljaka iz Bogovolje, Furjana, Kordunskog Ljeskovca, Kruško- 
vače, Mašvine i okolnih zaselaka, mahom Srba (zna se da su šesnaesto- 
rica bili Srbi, a petorica Hrvati). Kako se sve događalo u kraju koji je bio 
jedan od središta ustanka u Hrvatskoj, buna je signalizirala vlasti da, 
poduzimajući određene mjere, protiv sebe imaju pobunjenike, one koji 

su se do prije koju godinu borili uz njih rame uz rame. Uzroci bune bili 
su uglavnom nezadovoljstvo socijalnim stanjem, a primjese srpskog na- 
cionalizma čini se da su sami organizatori potisnuli, iako je spomenuta 
i zakletva kralju. No, kasnija je optužnica inzistirala na tome da su cilje- 
vi pobune bili rušenje Komunizma te obnova monarhije i kapitalističkog 
društvenog uređenja, a ustanici su etiketirani kao ,kulačko-četničkj" i 
.zelenokadrovski" elementi. Ustanici su planirali napad na okolne mili- 
cijske postaje (u Lađevcu, Rakovici i Drežniku, a možda i Primišlju). 
Ustanak je. namjerno ili ne, započeo 5. svibnja, dan uoči Đurđevdana/ 
Jurjeva, kada je stoljećima tradicionalno započinjala sezona hajdučije 
(.Đurđevdanak - hajdučki sastanak"). No, nakon napada i razoružavanja 
nekoliko milicionera i napada na kuću milicijskog zapovjednika, ustani- 
ci su se povukli i pasivizirali (.zapalili su odbor u Furjanu i napali na 
Rakovicu. ali su se tu poslije nekoliko ispaljenih metaka razbježali“). 

Na seljake je poslana vojska i brzo ih pohvatala. U Cazinu je donese- 
no 18 presuda na smrt i stotinjak zatvorskih. Iz slunjskog kotara 26 
seljaka je izvedeno pred vojni sud u Zagrebu, od kojih su Devrnja i još 
jedna osoba osuđeni na smrt, 19 na kazne zatvora od 3 do 20 godina, a 
27 na .administrativnu mjeru" od 10 do 12 mjeseci zatvora. I sovjetske 
i zapadne službe su s velikom pozornošću pratile tijek ustanka, ali, po 
svemu sudeći, nije bilo izravnog poticaja izvana da se podigne buna. 

Nakon nekog vremena jugoslavensko vodstvo je shvatilo, pogotovo 
Josip Broz Tito. da postojeća politika bespotrebno rađa otpor i nanosi 
mnogo štete. A pokazalo se i da koristi od osnivanja zadruga u smislu 
veće produktivnosti nije bilo. Nezadovoljstvo je raslo čak i među komu- 
nistima na selu, koji su se pasivizirali ili istupali iz Partije. U razdoblju 
od 1951. do 1954. godine iz KPJ/SKU je isključeno čak 112.858 seljaka. 
Naravno, greška se nije javno priznala, ali je već potkraj 1949. godine na 
Trećem plenumu CK KPJ kritizirano .osnivanje seljačkih radnih zadru- 
ga nezavisno od političkih i ekonomskih uvjeta i kršenje principa dobro- 
voljnosti pri njihovu stvaranju".!'“ 

Naposljetku se, od 1951. godine, od zadruga i formalno počelo odu- 
stajati. Tada je CK donio Uputstvo o putevima socijalističkog preobra- 
žaja sela, naglašavajući značaj razvoja različitih vrsta zadrugarstva s 
raznim oblicima zadružne svojine (ekonomije, stočarske farme. obrt- 
ničke radionice). Tražilo se i da zadruge budu rentabilne. Potkraj 1951. 
organiziran je VIII. plenum CK KPH, .posvećen pitanjima razvoja radno- 
ga zadrugarstva i neposrednim zadacima u daljnjem socijalističkom 
preobražaju sela i poljoprivrede". Najvažniji referat podnio je Slavko Ko- 
mar, onaj o „neposrednim zadacima seljačkih radnih zadruga". Konsta- 
tirao je kako je došlo do .zastoja u razvitku zadruga", a uzroke je našao 
u .neprijateljima svih vrsta, lošem gospodarenju, slabom korištenju 

postojećih mogućnosti te nizu ekonomskih problema kao što su: pre- 
malo zemljišnog fonda prema raspoloživoj radnoj snazi, male i rasute 
parcele. slabo stanje stočnog fonda, premala sredstva koja se izdvajaju 
za amortizaciju i akumulaciju“. 

Na plenumu je i dalje bilo dvojbi oko sudbine seljačkih zadruga, ali 
nakon godinu-dvije, najkasnije do kraja 1953. godine, već je bilo oči- 
gledno da je politika kolektivizacije doživjela slom. Stoga se administra- 
tivne mjere u tom cilju više nisu provodile - seljacima je ponovno dava- 
na zemlja u individualnu obradu. Zadruge su se trausformirale u zajed- 
nice na dobrovoljnoj osnovi, ali su praktično ukinute. Šesti kongres SKJ 
u Zagrebu 1952. godine definitivno je raskrstio s politikom kolektiviza- 
cije. No. to je već bio početak pedesetih, kada se u privredi događaju vrlo 
bitne promjene. 

Potkraj četrdesetih počeli su se tražiti načini da se Jugoslavija odmak- 
ne i od sovjetskoga koncepta razvoja privrede. Velikim dijelom na inici- 
jativu Slovenca Borisa Kidriča (1912-1953) (koji je od 1946. godine bio 
ministar industrije u “jugoslavenskoj vladi, potom predsjednik Planske 
komisije pa predsjednik Privrednog savjeta pri Vladi te od 1948. godine 
član Politbiroa CK KPJ) i tada vodećeg partijskog ideologa Milovana 
Đilasa već se od 1949. godine razaznaju prvi znaci promjena u stavovi- 
ma. U krugovima viših partijskih foruma, sasvim interno, u ljeto 1949. 
godine počelo se govoriti o „decentralizaciji i liberalizaciji", o „novim 
putevima u socijalizam". Nešto malo od toga prvi put je javno nagovije - 
Šteno. još uvijek vrlo suzdržano. na Trećem plenumu KPJ u prosincu 
1949. godine na Brijunima. 

Tada KP započinje poticati organizaciju dotad planiranih, ali za- 
postavljenih proizvodnih savjetovanja direktora i istaknutijih radnika. 
U vrhovima Partije raspravlja se o stvaranju organa putem kojih bi rad- 
nici upravljali poslovima poduzeća. a kao primjer ističe se Pariška ko- 
muna iz 1870. godine u kojoj se nastojalo približiti vlast narodu. Naime. 
ideja o decentralizaciji državne uprave javila se u vrhovima vlasti i prije 
nego je sazrela svijest da bi upravljanje poduzećima trebalo predati rad- 
nicima. 

Potkraj 1949. godine Boris Kidrič, te Valpovčanin Đuro Salaj (1889- 
1958),'! tada (i do smrti) predsjednik Centralnog odbora Jedinstvenih 
sindikata Jugoslavije, potpisali su Uputstvo o osnivanju i radu radničkih 
savjeta državnih privrednih poduzeća, koje su odmah poslali odborima 
republičkih sindikata i poduzećima u kojima su se trebali takvih odbori 
formirati. Uputstvo je smatralo da se .radnički savjeti osnivaju u cilju 
punog ostvarenja ustavnog načela o neposrednom učešću radnika u 
upravljanju privredom... pravilnom organizacijom i radom radničkih 
savjeta pruža se mogućnost radnicima [...] neposrednog utjecaja na pro- 

bleme upravljanja poduzećem". Radničkim je savjetima namijenjena 
uloga aktivnog sudionika u rješavanju ,svih najvažnijih pitanja poduzeća" 
te je trebao , budno “pratiti rad i pomagati unapređenju proizvodnje i 
rada u poduzeću". Novom uredbom, otposlanom dvadesetak dana posli- 
je prvih uputa, od svih se društvenih subjekata tražilo da posvete pažnju 
ekonomskom obrazovanju radnika. 

Osim toga, radnički su savjeti trebali ispuniti još jedan ideološko- 
politički cilj: radom u njemu ,radnici će stjecati ogromna iskustva", što 
bi sve trebalo pružiti mogućnosti da se .iz redova radnika još više i brže 
razvija kadar rukovodilaca poduzeća". 

Ovim uredbama u načelu se nije dovodila u pitanja pozicija direktora 
isindikalne podružnice kojaje i „nadalje ostaje rukovodilac socijalističkog 
takmičenja i mobilizator radničke klase u cilju izvršenja i premašenja 
planskih zadataka". 

Prvi radnički savjet u čitavoj Jugoslaviji (ne samo u Hrvatskoj) osno- 
van je n je 31. prosinca 1949. godine u tvornici cementa ,,Prvoborac" u Soli- 
nu samo koji dan nakon primitka Uputstva. Prvi formalni, obvezujući 
pomak u realizaciji samoupravne ideje dogodio se u lipnju 1950. godine 
saveznim zakonom kojim se poduzeća predaju na upravljanje radnici- 
ma, pa tako p postaju tzv. društveno vlasništvo. Zakon se službeno zvao 
“Osnovni zakon o upravljanju državnim “privrednim poduzećima i višim 
privrednim udruženjima od strane radnih kolektiva, a bio je poznatiji 
kao Zakon o predaji tvornica na upravljanje radnicima. Tvrdilo se da se 
njime osigurava „postupni prijelaz državnog vlasništva nad proizvodnim 
sredstvima, tvornicama, rudnicima, željeznicama u viši stupanj socijali- 
stičkog vlasništva". Da bi se pokazao jasan odmak od dotadašnje (sta- 
ljinističke) prakse dodano je da je „državno vlasništvo najniži stupanj 
društvenog vlasništva, a nikako najviši" - uz zaključak „kako misli vod- 
stvo SSSR-a".'? Isti je zakon izglasao i Sabor NR Hrvatske u srpnju te 
godine. Doduše, u tom su trenutku poduzeća još umnogome ovisila o 
centralnom planiranju, ali se provedbom zakona postupno, u sljedećim 
godinama realizira ideja samoupravljanja i razvija „samoupravno dru- 
štvo”, dominantan društveni model u sljedećih četrdesetak godina. Bo- 
ris Kidrič je tijekom rada na zakonu energično najavljivao da se radi o 
„početku kraja birokratizma”. Da se uistinu radilo o značajnim pomaci- 
ma svjedoče i Titove riječi prilikom donošenja Zakona; on je izričito 
rekao da Zakon ne dolazi „preuranjeno”, već s „izvjesnim zakašnjenjem”, 
čemu su pridonijele iluzije o sovjetskom obliku socijalizma i nekritičko 
presađivanje sovjetske doktrine i prakse na jugoslavensko tlo.'? 

Bilo je to sukladno ideološkom stavu da se proces „odumiranja drža- 
ve” ne može odlagati za daleku budućnost te daje uvođenje samouprav- 
ljanja korak prema stvaranju „besklasnog komunističkog društva”, 

Ubrzo po primitku Uputstva, u prosincu 1949. godine, radnički su 
savjeti. osim prvoga u Solinu, osnovani u preko 200 tvornica diljem Ju- 
goslavije, od toga gotovo trećina (67) u Hrvatskoj. Njihov je broj brzo 
rastao — do listopada 1950. osnovano ih je preko 7000, a u njih je iza- 
brano preko 150.000 radnika i službenika. Propagandni slogan .tvorni- 
ce radnicima"'* počeo se ostvarivati, uz sve blokade i uz nesavršenosti 

“Koje su tom konceptu bile imanentne. Jugoslavensko je vodstvo nasto- 
jalo pokazati kako taj slogan, zajedno sa sloganom „zemlja seljacima", 
nije .apstraktna propagandna parola", a Tito je u već spomenutom 
skupštinskom govoru tvrdio da se radi o „novom programu socijalističkog 
odnosa u proizvodnji, u pogledu društvene svojine, u pogledu prava i 
dužnosti trudbenika". 

Do 1950. izgrađivano je i izgrađeno centralizirano administrativno 
upravljano i planirano gospodarstvo. Već sljedeće. 1951. godine dolazi 
do radikalnih promjena, jer se taj koncept napušta. Ukida se Savezna 
planska komisija i federalno ekonomsko ministarstvo te federalne i 
republičke generalne direkcije.!? 

Samoupravljanje se, međutim, s vremenom birokratiziralo i postalo 
neefikasno, odnosno mnogo manje efikasno od zapadnih ekonomskih su- 
stava. Pokazalo se i da je „društveno vlasništvo" zapravo „ničije vlasništvo". 
o kojemu vrlo često nitko ne brine te da takvi odnosi generiraju neodgovor- 
nost, rasipništvo i parazilizam. 1 u tim vremenima, pa sve do danas procje- 
ne o tome što je samoupravljanje uistinu bilo kreću se od tvrdnje da se radi 
o istinski revolucionarnom činu do tvrdnje da je to samo jedan od 
socijalističkih mitova.'* Usprkos svim nepovoljnim okolnostima, ipak su u 
krilu takva sistema stvoreni neovisni privredni subjekti koji su bar 
djelomično bili prisiljeni brinuti se sami o sebi i koji su sami za sebe počeli 
barem djelomično bivati odgovorni. Bio je to važan napredak i jedan od 
glavnih razloga ubrzana ekonomskog razvoja u sljedećim desetljećima. 

Svih tih godina, posve različito od javnih proklamacija, vlast je koncen- 
trirana u rukama malog broja članova saveznog odnosno republičkog Po- 
litbiroa. Hrvatski je Politbiro imao petnaestak članova. Prema nedavno 
objavljenim zapisnicima, jasno je da Politbiro kontrolira sve tokove dru- 
štvenoga života, sva događanja - na njemu se odlučuje o sastavu vlade, o 
tome što će vlada reći prilikom važnijeg javnog istupa, koji će članovi vla- 
de govoriti, o tome koliko će — nakon izbora 1950. godine - biti članova 
HRSS-a u Saboru, o tome da li će ubojice biti predane policiji ili neće. 
Velikih diskusija o strateškim pitanjima na sjednicama nema, a još je ma- 
nje diskusije o odlukama koje stižu s više adrese - iz saveznog Politbiroa 
u Beogradu.!7 Iako prema javnim istupima, navodno na putu demokrati- 
zacije, funkcioniranje i saveznog i republičkog Politbiroa početkom pede- 
setih godina još uvijek ukazuje na mnoge značajke totalitarnosti sustava. 

Jugoslavija se početkom pedesetih našla u vrlo složenoj situaciji. Go- 
dine 1950, dijelom zbog velikih suša, a dijelom zahvaljujući prisilnoj 
kolektivizaciji. gradovima je zaprijetila glad. 18 Nije se moglo skrivati da 
je zemlja suočena s .teškoćama", pa je tako Tito na Kongresu Anti- 
fašističkog fronta žena u listopadu 1950. godine, priznao da se zemlja 
suočava sa sušom te je govorio o mjerama koje se poduzimaju da se 
ublaže posljedice. Posebno je isticao .rasipnički odnos prema narodnoj 
imovini" koji bi trebalo spriječiti (kao da luksuz koji je postojao u vrhu 
vlasti nije bio izvor takve prakse). No, da bi se nešto napravilo nije bilo 
dovoljno s najviših mjesta upućivati propagandističke slogane. Konkret- 
ne mjere ipak su morale biti drugačije naravi, pa se stoga uvoze, odno- 
sno dobivaju iz SAD-a velike količine hrane. Tako je tijekom 1951. iz 
američke pomoći na jugoslavensko tržište stiglo 66,2% masnoća, 73% 
šećera i 20% pšenice.!? 

Već od 1950. godine i uvođenja radničkog samoupravljanja, KPJ je. 
barem načelno i neposredno, nastojao smanjiti svoju rukovodeću ulogu 
u društvu i državi. Svoje djelovanje usmjeruje na metode „političkog rada 
i idejne borbe". Trebalo je intenzivirati rad raznih društveno-političkih 
organizacija, a sam partijski aparat smanjiti. CK KPJ je već 22. lipnja 
1950. godine povodom donošenja Zakona o radničkim savjetima uputio 
republičkim centralnim komitetima smjernice oko provođenja decen- 
arija jiječie o upozoravajući da je potrebno „djelovanje masa" kao 

«podizanje njihove socijalističke svijesti". Razdvajanje partijskog i 
Pena aparata postao je važan idejni zadatak. Cetvrti plenum CK 
KPJ. održan 3. i 4. lipnja 1951. godine, usvojio je rezoluciju o teorij- 
skom radu KP Jugoslavije,” u kojoj se dopušta slobodna rasprava o 
svim javno iznijetim pogledima pojedinih članova Partije bez obzira na 
funkciju. Iako još u vrlo skromnim razmjerima, to je ipak značilo odre- 
đen pomak prema demokratizaciji odnosa u Partiji. Edvard Kardelj je 
prilikom donošenja Općeg zakona o narodnim odborima 1952. godine 
istakao kako zadatak radničke avangarde (drugim riječima - Saveza 
komunista - op. I. G.) nije da rukovodi svime umjesto radničke klase, već 
da se kao njezin najsvjesniji dio bori unutar radničkih masa za najna- 
prednija rješenja. I Tito je. u srpnju 1952. godine, na velikom narodnom 
zboru u Glini izjavljivao kako su „tvornice u izvjesnom smislu samostalne 
ekonomske jedinice“. Suradnja radničkih savjeta i viših organa je .po- 
trebna”, rekao je Tito, „ali ne komandovanje odozgo, pa dolazilo bilo od 
koga. Kod nas se danas stvara jedan novi tip socijalističke države. ne bi- 
rokratsko-centralističke — već na dubokim demokratskim principima". 

_Raskid sa starom praksom i napuštanje ranijih uzora teklo je u zna- 
ku grčeva i lomova „u svijesti i duši”.?! Na taj se način KP polako tran- 
sformirao iz jedne konspirativne organizacije koja je djelovala u teškim 

ilegalnim i ratnim prilikama u ideološkog odgajatelja svih građana, na 
najširoj razini. Tako se dogodilo da je KP u šezdesetima, kada se zemlja 
suočila s privrednim teškoćama, poticao liberalizaciju u privrednim od- 
nosima te se zalagao za uvažavanje ekonomskih zakona, što je dovelo do 
ukidanja mnogih administrativnih mjera. No, nesnalaženja, dvojbe, pa i 
otpori bili su golemi. Primjerice, radnici tuzlanskog bazena održali su u 
srpnju 1953. godine „masovne protestne mitinge... na kojima su naj- 
oštrije osuđeni postupci pojedinih radnih kolektiva u zemlji koji su po- 
dijelili viškove fonda plaća iz 1952. godine". Sudionicima mitinga je su- 
gerirano da bi oni koji su podijelili višak plaća trebali investirati u 
«unapređenje proizvodnje, izgradnju komunalnih objekata i podizanje 
stanova", pa je tako bilo intonirano i otvoreno pismo koje je s tih skupo- 
va odaslano jugoslavenskoj javnosti. No, u čemu bi se očitovala samo- 
stalnost privrednih subjekata, ako ne u odlučivanju o tome kako će 
potrošiti višak realiziranog prihoda? Radilo se istovremeno o demago- 
giji i o nesnalaženju najviših državnih dužnosnika, jer je Tito u svojim 
govorima, suprotno od onoga što je izjavio u Glini, često isticao .ru- 
kovodeću ulogu Partije". Tijekom pedesetih u poduzećima se počelo afir- 
mirati načelo „nagrađivanja prema rezultatima rada“, a suprotno dota- 
dašnjem načelu uravnilovke (poslije rata je odnos ministarske i radničke 
plaće bio tri naprema jedan).? Takav pristup, ma koliko bio tek u povo- 
jima, omogućavao je da se počnu buditi stvaralačke inicijative radnika. 
Međutim, tek je Druga plenarna sjednica CK SKH početkom 1962. pri- 
znala da nagrađivanje prema rezultatima rada „dovodi do najbržeg pri- 
vrednog i društvenog razvoja". 

Od početka pedesetih počinje i polagani proces decentralizacije i debj- 
rokratizacije u državnim službama - događalo se to i pod pritiskom jav- 
nosti koja je potajno izražavala nezadovoljstvo — diljem zemlje (u okolici 
Bosanskog Petrovca, u Rijeci) pjevala se pjesma „Druže Tito, alaj imaš 
pravo, tri radnika, deset službenika". Naime, 1950. godine reorganiza- 
cijom državne uprave smanjio se broj saveznih i republičkih ministarsta- 
va. Novom reorganizacijom sljedeće godine neki su poslovi sa saveznih 
prenijeti na republičke službe, a s republičkih na lokalne organe uprave, 
pa su se, sukladno tome, promijenili odnosi između republičkog budžeta 
i budžeta narodnih odbora. Sve se to očitovalo i u brojnosti savezne upra- 
ve: u njoj je 1948. godine radilo 47.300, dočim je osam godina kasnije 
bilo 10.328 službenika.“ Jakov Blažević, član Politbiroa CK Hrvatske, 
procjenjivao je da u Hrvatskoj „imamo oko 40.000 prekomjernih radni- 
ka" (u republičkoj administraciji tvrdio je da radi 77.000 ljudi).?5 

Odlukom Sabora iz 1952. godine, vlada NRH je reorganizirana i re- 
konstruirana, pa je stvoreno Predsjedništvo vlade, pet ministarstava 
(unutrašnjih poslova, pravosuđa, financija, saobraćaja i pomorstva te 


471 


Hrvatska 1918-2008. 


rada) i devet savjeta (za zakonodavstvo i izgradnju narodne vlasti. za 
prosvjetu. nauku i kulturu, za narodno zdravlje i socijalnu politiku. za 
privredu /Privredni savjeV, za energetiku i ekstraktivnu industriju, za 
prerađivačku industriju, za građevinarstvo i komunalne poslove. za po- 
ljoprivredu i šumarstvo te za promet robom). lako je godinama, pa čak 
i desetljećima. proces koji je u partijskom vjere nazivan ..decentrali- 
zacijom i i debirokratizacijom" davao tek polovične rezultate, ipak je on 
značajno mijenjao jugoslavensko/hrvatsko društvo. Donio je promjene u 
svim oblastima života. sve do vojske. u kojoj je na važnosti dobivala te- 
ritorijalna obrana. organizirana na razini republika.” U sustavu su već 
bili predviđeni zborovi birača. kao i lokalni referendum. 

-Bratstvo i jedinstvo" bio je temeljni ideologem koji je trebao osigura- 
ti stabilnost režima. Istovremeno se tvrdilo da je nova vlast riješila .na- 
cionalno pitanje“. pa se to. između ostaloga. dokazivalo stvaranjem fe- 
deralne države i federalne partije (no. to nije značilo _federalizaciju" Par- 
tije. nego .njezino o teritorijalno upravno oblikovanje“).*“ Vlasti su znale 
da „bratstvo i jedinstvo" nije tako čvrsto kako se želi prikazati. Primjeri- 
ce, Politbiro CK KPH 1950. raspravlja o sportu te zaključuje da su prije 
nekoliko godina sami navijači hvatali šoviniste na tribini. a sada cijela 
tribina (nekoliko stotina ili hiljada ljudi") izvikuje šovinističke povike 
pa milicija ne može utvrditi tko je točno vikao. U Zagrebu se na utakmi- 
cama čuju i pojedinačni uzvici. osobito kada igraju srbijanski klubovi, 
poput .četnici“. .četnički bandit". „srpski koljač” i sl. S druge strane. 
Politbiro konstatira da i .kod Srba (misli se u Hrvatskoj — op. I. G.) ima 
šovinizma“.?> 

lako se u javnosti stvarala maska samozadovoljne vlasti, iako je vlast 
samouvjereno tvrdila da je situacija idealna. najviši dužnosnici su znali 
da nije tako. U svome uskom krugu o tome su otvoreno razgovarali. 
Tako su na Politbiro CK KPH stizali 1950. godine izvještaji da se treba 
-boriti protiv šovinizma i to naročito u miješanim kotarevima... pojedin- 
ci. neprijatelji istupaju tu i tamo s raznim parolama neravnopravnosti 
jednog ili drugog naroda. o tobožnjem potiskivanju ili zapostavljanju i 
slično“. Društvo slovenskih književnika te je iste godine u rezoluciji 
ustvrdilo kako broj izdanja u Srbiji raste. a u Sloveniji pada. kako tzv. 
savezni izdavački zavodi _.zapravo nisu savezni”. jer izdaju knjige samo 
na srpskom i hrvatskom jeziku". itd.” 

Najvažniji ideolog novog jugoslavenskog zajedništva na višoj. intelektu- 
alnoj razini bio je Miroslav Krleža. Krleža je 1950. godine osnovao u Za- 
grebu Leksikografski zavod. Temeljni projekt u oživotvorenju te ideologije 
bila je Enciklopedija Jugoslavije" (prvi od osam svezaka izašao je iz tiska 
1955. godine). Krleža je koncipirao i vrlo osebujan temelj vlastite jugosla- 
venske kulture. neovisan o Zapadu i Istoku, s povijesnim korijenima u 

srednjovjekovnom bosanskom bogumilstvu. Bogumili, prema Krleži, sto- 
je na početku „linije jugoslavenske kulturne tradicije i kontinuiteta“.?? 

Promjene u početku pedesetih nalagale su sazivanje kongresa KPJ. 
Kongres je održan početkom studenog 1952. u Zagrebu (jedini put u 
najvećem hrvatskom gradu). Bio je to Šesti kongres KPJ. Na kongresu je 
kritiziran staljinistički koncept socijalizma, njegova teorija i državna po- 
litika. U referatu na kongresu Moša Pijade je. očigledno ciljajući na so- 
vjetske saveznike u istočnoj Europi, isticao kako jugoslavenski komuni- 
sti nisu ime svoje partije .ukaljali nikakvim satelitizmom, dok su ga 
drugi grubo kompromitirali“.*!; 

Sudionici kongresa ocijenili su da je ustrajavanje na takvu, 
staljinističkom uzoru bilo nesmotreno i površno, što je uvelike dovelo u 
pitanje postignutu samostalnost Partije i cjelokupnog društva u izgrad- 
nji. Uvođenje radničkog samoupravljanja bila je. po sudu vodstva, pre- 
kretnica u razvoju osebujnih jugoslavenskih socijalističkih društvenih 
odnosa: „Kongres smatra da razvitak društvenih odnosa u pravcu sve 
većeg neposrednog radničkog upravljanja i sve demokratskijih oblika 
vlasti određuje kao osnovnu dužnost i ulogu komunista — politički i 
ideološki rad na vaspitanju masa.” 

Određeno je da bi Partija, umjesto da bude, kao dosada, avangarda 
radničke klase, „u ovoj etapi već morala imati sve izrazitiju ulogu idej- 
nog vaspitača koji pravilno usmjerava i organizuje cjelokupan naš 
društveni život". pa je slijedom te logike zaključeno kako KPJ mora mi- 
jenjati ime. Tu je promjenu Tito obrazložio riječima: .Ime KPJ više ne 
odgovara... bilo bi u svakom slučaju tačnije i odgovaralo bi sadašnjoj 
etapi i perspektivi razvitka da se ona nazove Savez komunista Jugosla- 
vije.... jer je to ime već dao Karl Marx.” Takvim trendovima u prilog 
išlo je i omasovljenje KPJ/SKJ. U doba Rezolucije Informbiroa KPJ je 
imao oko 448.000 članova (od kojih je oko 60.000 isključeno). da bi do 
održavanja Šestog kongresa ujesen 1952. taj broj narastao na gotovo 
780.000. Na Kongresu je izabrano i novo vodstvo — Centralni komitet 
(koji je brojao 109 članova). kao i Izvršni komitet CK-a u kojem su od 
dvanaestorice članova, trojica bila iz Hrvatske (četvorica, ako se računa 
Tito) - Vladimir Bakarić, Ivan Gošnjak (1909-1980) i Đuro Salaj. Tito je 
ponovno izabran za generalnog sekretara. 

I broj članova KPH je jako porastao - od niti 25.000 na kraju rata na 
145.605 sedam godina kasnije (potkraj 1952). što je povećanje od pet 
puta.” Time se ona iz avangarde radničke klase polako transformirala 
u kadrovsku partiju. 

Prirodno je. stoga, da se tih godina i imidž komunista u javnosti ubr- 
zano mijenjao - dotad je komunist uglavnom bio nepokolebljivi borac za 
pravednije društvo, samopožrtvovni, ratno provjereni zanesenjak i dis- 

ciplinirani vojnik revolucije. Doduše, bilo je među članstvom i dalje 
mnogo omladinaca koji su još uvijek živjeli s optimističnim sloganima 
poput rimovanog gesla ,Izgradit ćemo novi svijet", ali su takvi postajali 
manjina. U partijskom članstvu bilo je od sredine pedesetih sve više 
oportunista, karijerista, vlastoljubaca, ulizica i sitnih račundžija. I soci- 
jalna struktura se umnogome izmijenila - od uglavnom seljačke partije 
na kraju rata (seljaka je tada bilo 62,7%) već do kraja 1952. broj seljaka 
se smanjio na 28,5% (iako je u apsolutnim brojkama izrazito porastao 
- sa 15.537 na 41.068). Konkretni primjeri dobra su ilustracija promje- 
na: u kotaru Čazma sredinom pedesetih čak je 29,9% članova SKH 
tijekom rata pripadalo Oružanim snagama NDH, a u zagrebačkoj općini 
Donji grad takvih je bilo 1 1,9%. Partijski će forumi u sljedećim godina- 
ma oštro kritizirati one koji iz karijerističkih i sličnih motiva ulaze u 
partiju. kao i .pasivnost", „komotan odnos prema društvenim obveza- 
ma” itd. Nema sumnje da su ta tijela vrlo dobro uočila o čemu je riječ, 
ali su procesi te vrste bili umnogome uvjetovani općim društvenim ra- 
zvojem. Partijske naredbe i preporuke na to su malo mogle utjecati. 

Nedugo po Šestom kongresu promijenile su ime i druge političke or- 
ganizacije: Narodna fronta Jugoslavije u veljači 1953. godine dobila je 
ime Socijalistički savez radnog naroda Jugoslavije, ubrzo je i Antifašisti- 
čki front žena postao Savez ženskih društava Jugoslavije koji pristupa 
Socijalističkom savezu i radnog s naroda Jugoslavije. I samoupravljanje je 
godinama bila tek ljuštura, jer nije bilo mogućnosti da ,radnici" odlučuju 
o bitnim privrednim pitanjima — država i partijski vrh su, naime. i dalje 
odlučivali o ključnim privrednim problemima. Međutim, ove promjene 
nisu bile puka fasada, na djelu je bila postupna demokratizacija ogra- 
_ ničenih dosega, ali ipak demokratizacija. U tim se procesima prelamala 
-i osnovna dvojba poslijeratnog razvoja - da li Komunistička partija može 
demokratizirati društvo, dok u osnovi ni sama nije demokratična? Još 
važnije, ona nije željela ni na koji način lišiti se monopola nad kontro- 
lom svih događanja. Naime, iako je njezina revolucionarnost početkom 
pedesetih bila već ,razvodnjena", a sami stranački redovi sve heteroge- 
niji, Partija je_svojom masovnošću ulazila u sve pore društva i striktno 
ih kontrolirala; Prema riječima Milovana Đilasa, komunisti su se učvrš- 
ćivali na pozicijama „svećenika i policajca socijalizma" koji su nastojali 
sve kontrolirati te su ,centralizirali i regulirali sve od etike do skuplja- 
nja maraka".* Ustrojena na strogoj hijerarhijskoj subordinaciji, Komuni- 
stička je partija šablonski provodila direktive .odozgo" i blokirala inici- 
jative .odozdo“. Sve dok je takva stranka monopolistički dominirala 
državom i društvom, liberalizacija i demokratizacija u punom smislu 
tih riječi nisu bile ostvarive, odnosno, bile su ostvarive samo u strogo 
ograničenim razmjerima. 

Takva pozicija očituje se i u ponašanju države i partije tijekom izbora 
(za Saveznu skupštinu i za Sabor) 1953. godine. Tito je tada tvrdio da je 
u zemlji zavladala .euforija demokratizacije“. a SK i Socijalistički savez 
ne nastupaju kao stranke koje se bore za vlast, već se propagandno-agi- 
tacijskim radom nastoje predstaviti kao nosioci i interpretatori ideje 
socijalizma. Zakonom je. doduše, bilo određeno da kandidat za Save- 
zno vijeće mora dobiti podršku 200 građana s biračkim pravom. a kan- 
didat za Sabor od njih stotinu, ali je zakonodavac tu odredbu stavio u 
zakonski tekst samo formalno. Sve govori da su državne i partijske 
strukture izborni postupak željele vrlo striktno kontrolirati. Neki su na- 
putke o demokratizaciji doslovno shvatili, pa su poticali isticanje više 
kandidata, našto je Vjesnik upozoravao da se ne može dozvoliti .svako- 
me agitirati" odnosno „svakome ostaviti da priča što hoće", jer da je to 
naopako shvaćeno načelo kako se ne bi .povrijedila demokracija". Par- 
tijske strukture na lokalnoj razini procjenjivale su da bi bilo .najjedno- 
stavnije da bude samo po jedan kandidat" (Đakovo), ili su prokazivale 
pristaše drugoga kandidata kao .grupu informbirovaca. špekulanata" 
itd. (Dvor na Uni).?7 

U međuvremenu je, u siječnju 1953. godine, Savezna skupština doni- 
jela Ustavni zakon o osnovama društvenog i političkog uređenja i save- 
znim organima vlasti. a potom je Sabor u veljači donio sličan pravni akt 
(Ustavni zakon o osnovama društvenog i političkog uređenja organa vla- 
sti NRH). Već se tada uočava trend da donošenje republičkih zakonskih 
propisa što brže slijedi savezne propise. Dok su se izbori za Ustavotvor- 
ni sabor i donošenje Ustava NR Hrvatske dogodili 1946/1947. godine. 
punu godinu nakon tih procedura na saveznoj razini, ovi su hrvatski 
propisi doneseni jedva tri tjedna nakon saveznih. Kako bilo da bilo, 
Ustavnim zakonom iz početka 1953. godine stvari se ipak pomalo pokre- 
ću u pravcu decentralizacije, u odnosu na neposredno poslijeratno raz- 
doblje. 

Kako savezni, tako je i republički ustavni zakon bio posljedica društve- 
nih i ekonomskih promjena u proteklih pola desetljeća — prvenstveno je 
trebao verificirati nacionalizaciju, ostvarenu zakonima iz 1946. i 1948. 
godine (.društveno vlasništvo nad sredstvima za proizvodnju, osim onih 
koja su preduvjet obavljanja individualne zanatske i poljoprivredne pro- 
izvodnje”). Osim toga, Ustavnim je zakonom regulirano i prenošenje 
upravljanja privrednim poduzećima na radne kolektive koje je. bilo za- 
početo zakonom iz 1950. godine. Ustavnim je zakonom potvrđena i po- 
stupna decentralizacija uprave, osobito na području privrede sa save- 
znih na republičke organe i s republičkih organa na narodne odbore. 
Tada je, odnosno još saveznim i republičkim zakonom o narodnim od- 
borima iz 1952. godine, osnažena uloga narodnih odbora. Naime, usta- 

novljena su vijeća proizvođača u sastavu kotarskog i gradskog narodnog 
odbora, što je značilo postupno „uvođenje društvenog upravljanja" u 
nekim javnim poslovima. Istovremeno su mjesni narodni odbori bili 
ukinuti i bili formirani na općinskoj razini. To je, opet, značilo da je, bez 
obzira kako skroman, počeo proces decentralizacije tih poslova, odno- 
sno, nije se o svemu odlučivalo unutar partijskih foruma. 

Ustavnim je zakonom Sahar, baš kao i druge republičke skupštine, 
` dobio i drugi dom. Dakle, osim već postojećeg Republičkog vijeća, ofor- 
mljeno je i Vijeće proizvođača. Vijeće proizvođača birali su posredno 
»proizvođači zaposleni u proizvodnji, transportu i trgovini", a ono je sa- 
mostalno moglo „davati preporuke privrednim organizacijama za njihov 
rad te državnim organima u pitanjima iz oblasti privrede, rada i socijal- 
nog osiguranja". Bio je to početak razvoja samoupravnog sustava u slje- 
dećih četvrt stoljeća, sustava koji je unatoč birokratizaciji i komplicira- 
nosti, donio i bitne prednosti u odnosu na druge socijalističke zemlje. 

Tada je, 1953. godine, osnovano i Izvršno vijeće koje je kao izvršni 
organ bilo podčinjeno Saboru. Bilo je sastavljeno od predsjednika, pot- 
predsjednika, tajnika i 15 do 30 članova. Izvršno vijeće trebalo je pred- 
stavljati NR Hrvatsku, podnositi Saboru zakonske prijedloge, brinuti se 
o njihovoj provedbi, predlagati Saboru društvene planove i budžet. 
Izvršno vijeće bilo je začetak vlade. 

Već je nova upravna podjela ozakonjena u Saboru u srpnju 1955. go- 
dine, donijela važne novine: umjesto dotadašnje 721 općine stvoreno je 
229 općina s prosječnom veličinom od 13.000 stanovnika. Kao veća 
administrativna jedinica osobito je osnažen kotar — u Hrvatskoj ih je 
bilo 27 (u Srbiji i nekim drugim republikama sinonim za „kotar” bio je 
»Srez“). Općina je trebala postati viši društveni oblik samoupravljanja, 
temelj jedinstvenog ekonomsko-političkog sustava, a ne više puki provo- 
ditelj volje viših foruma. 

Sustav je tada tako strukturiran da se ,dohodak" raspodjeljivao (tzv. 
raspodjela dohotka) između države i lokalne zajednice, pri čemu je ova 


druga imala utjecaj na imenovanje rukovodilaca poduzeća i dobijala 
pravo na sudjelovanje u dobiti. Iako je država i dalje raspolagala s preko 
70% investicijskih sredstava u fondovima na svim razinama, iako je .te- 
ritorijalizacija kapitala" poticala neracionalne investicijske odluke koje 
su se očitovale u izgradnji „političkih tvornica", bila je to velika novost, i 
usprkos svim manjkavostima - stanoviti dobitak. 

Rigidno planiranje prve petoljetke zamijenjeno je od 1952. elastičnijim 
planovima razvoja koji su zahvaćali samo osnovne proporčije u kojima 
bi se razvoj trebao odvijati. Takvi su planovi do 1956. godine bili 
jednogodišnji, a od 1957. do 1961. trebao je zaživjeti drugi petogodišnji 
plan. 

Već se od 1953. godine plan razvoja nastoji preorijentirati s investira- 
nja u industriju, osobito tešku, prema investicijama u stambenoj i Ko- 
munalnoj djelatnosti, poljoprivredi i prometu. No, stanje se sporo mije- 
njalo, pa je opet 1955. godine najavljena, jasnije nego prije, nova eko- 
nomska politika kojom se željelo razvoj usmjeriti ne samo u izgradnju 
industrije, već i na povećanje životnog standarda. Tito je u govoru u Kar- 
lovcu u srpnju te, 1955. godine, istakao kako „jedna generacija ne može 
nositi sav teret izgradnje socijalizma, a da ne osjeti barem neke rezulta- 
te svojih napora". Bio je to poticaj Izvršnom komitetu CK da ujesen iste 
godine promovira kurs napuštanja politike ,stezanja kajša“, naloži sma- 
njivanje investicija kako bi privreda i država mogle doći do daha. Tražilo 
se usklađivanje razvoja teške i prerađivačke industrije, što je zapravo 
značilo poticanje proizvodnje roba za široku potrošnju (Tito je tada go- 
vorio da se .predviđa izvjesna preorijentacija na laku industriju, jer je u 
izgradnji teške industrije ostvarena osnovna baza, tako da se tempo 
daljnjeg razvitka može malo usporiti"). Ovi su se ciljevi u sljedećim go- 
dinama i realizirali, ali sporo i često nedosljedno. 

Poticaj razvoju građanskih obrazaca javnoga komuniciranja stigao je 
1952. pokretanjem Vjesnika u srijedu, prvog revijalno-političkog tjedni- 
ka širokog spektra. Najzaslužniji Za njegovu kvalitetu i snažan utjecaj 
bio je njegov prvi glavni urednik Ive Mihovilović (1905-1988). U nekim 
je razdobljima tjednik dosizao nakladu 34 300.000 prodanih primjera- 
ka i snažno utjecao na razvoj medijskog prostora i društva općenito. 
Ubrzo je, sljedeće godine, pokrenuta i ženska revija Svijet, da bi 1954. 
izašao prvi broj tinejdžerskog tjednika Plavi vjesnik, „zabavni list za 
mlade". kasnije .tjednik za pouku, zabavu i razonodu". Godine 1959. 
počinju izlaziti tjedne revije Globus (do 1963) i Arena. 

Pozitivna kretanja začinju se i u umjetnosti. Spomenuto približavanje 
Zapadu znakovito se odrazilo i na područje kulture i umjetnosti, gdje se 
napuštaju do tada dominantni soc-realistički obrasci, a javljaju se neki 
posve novi, avangardno-modernistički postupci. Ovaj proces, kojem je 
Zagreb bio jedno od najvažnijih središta (prije negoli drugdje u Jugosla- 
viji). nipošto, međutim, neće teći ravnomjerno i bez značajnih političkih 
prepreka. Ipak, promjene su bile osjetne i lako zamjetljive. Stjegonoša 
tih pomaka bila je generacija tridesetogodišnjaka i još mlađih ljudi. Pri- 
mjerice, grupa arhitekata i umjetnika što se nazvala EXAT 51 izdaje 
1951. manifest koji svoja bitna ishodišta nalazi u nekim zasadama Bau- 
hausa i konstruktivističke umjetnosti (dvije godine kasnije organizirat 
će u Zagrebu i izložbu). Edo Murtić odlazi u SAD i pod dojmom tamošnjih 
velegradskih vizura izrađuje ciklus slika naglašeno gestualno-ekspre- 
sionističkih karakteristika. Zajednička izložba Miljenka Stančića (1926- 
1977) i Josipa Vanište (1924) ujesen 1952. godine definitivno najavljuje 

snažan nastup mlađe generacije umjetnika sa slobodoumnim i moder- 
nim koncepcijama. 

Na Kongresu književnika u Ljubljani 1952. Miroslav Krleža je središnja 
ličnost i drži glavni govor (poznat pod nazivom Ljubljanski referat). Krleža 
smatra da je temeljno određenje umjetnosti sloboda te promiče nužnost 
autonomije umjetničkog čina kao njemu imanentnu. Taj govor definitivno 
označuje raskid sa socijalističkim realizmom kao estetskim pravcem ko- 
jega se književnici i umjetnici moraju pridržavati.” 

Na području arhitekture i dizajna javljaju se brojni modernistički 
projekti. Nastaje „socijalistički modernizam" koji nije samo rezultat pro- 
mijenjene politike koja bi to činila iz vlastitih političkih razloga i intere- 
sa. nego je presudnu ulogu imala i sama umetnička produkcija koja je 
ubrzo ispunila prostor drugačijim sadržajima i izražajnim jezicima". 
Bio je to rezultat tada već začetih rasprava o ,progresivnoj kulturi", o 
slobodi umjetničkog stvaranja, odnosu spram simbolizmu, konstrukti- 
vizmu, impresionizmu.*“ Propadanje koncepta po kojem bi Partija u 
ždanovljevskom duhu nametala ..slogansko-plakatno" shvaćanje uloge 
kulture propao je i prije nego što su i vlast i oni koji su priželjkivali više 
slobode planirali i očekivali. Želja i potreba da se u novim unutarnjim i 
vanjskopolitičkim okolnostima pokaže, posebno Zapadu, .demokrati- 
čnost" jugoslavenskoga režima u odnosu na sovjetski dogmatizam pri- 
pomogla je da se popuštanje ideološke stege u kulturi dogodi prije 
značajnije političke demokratizacije.*! 

Godine 1952. izlazi prvi broj književnog časopisa Krugovi u kojem će 
se promovirati znatno slobodniji pristup književnosti: . ovaši“ su 
socrealizmu suprotstavili .prozu u trapericama" i suvremenu tematiku. 
Lirika im je bila poticana €gzistencijalizmom i nadrealizmom, a kritika 
utemeljena na recentnim svjetskim teorijama. .Nova umjetnost tek tre- 
ba da se rodi", kaže u programatskom članku jedan od krugovaša. Vlatko 
Pavletić (1930-2007) te pridodaje: .Dijalektički materijalizam? Socijali- 
stički? Realizam apsurda? Ili jedan od izama?... Programi, pravci i firme 
najmanje su važni.” Tada se. začinju rasprave o značenju „progresivne 
kulture". 

Ipak. ni tada sve nije išlo glatko, jer je 1952. zbog tobožnje .afirmaci- 
je malograđanštine“ zabranjena solidna hrvatska filmska komedija Ci- 
guli-Miguli u režiji Branka Marjanovića (1909-1994) i po scenariju Jože 
Horvata koji je dotad uživao bezrezervno povjerenje vlasti. Osim toga. 
na raznim su prigodnim (partijskim i stručnim) konferencijama ideolo- 
zi izravno prokazivali i diskvalificirali stvarne ili možebitne zapadne 
utjecaje, govoreći o ,trulom' ili „sumnjivom Zapadu“.* 

Što se posebno očitovalo u naraslim gradovima. Tako je u Zagrebu 
1957. godine bilo tek 18 vrtića i 8 jaslica. što je gotovo onemogućavalo 

da oba roditelja djece predškolskog uzrasta budu zaposlena. Osim toga. 
režim je i tada promovirao totalitarne koncepte funkcioniranja — upravo 
su tih godina najučestaliji bili javni masovni mitinzi, svojevrsni oblik 
neposredne demokracije. Primjerice. baš su 1953. godine u srpnju 
održani mitinzi protiv .neprijateljskog držanja dijela klera usmjerenog 
na podrivanje temelja jugoslavenske socijalističke zajednice", pa u rujnu 
protiv .talijanskih vojnih demonstracija na talijansko-jugoslavenskoj 
granici odnosno zbog tršćanskog pitanja". 

Osobito je značajno da će se iskazi modernizma i avangardizma u 
svim umjetničkim disciplinama nastaviti razvijati i koju godinu kasnije. 
iako jugoslavensko rukovodstvo oko 1955. odlučuje zaustaviti vojno i 
političko približavanje Zapadu, normalizirati odnose s poststaljinov- 
skim SSSR-om te krenuti trećim putem", promovirajući politiku i po- 
kret nesvrstanosti. Tito je čak i 1963. prigovarao da se troši prevelik 
društveni novac na .izvjesna takozvana modernistička djela. koja nema- 
ju nikakve veze s umjetničkim stvaralaštvom, još manje s našom stvar- 
nosti", ali to nije imalo nikakvih posljedica po rad avangardnih umjetni- 
ka.“ 

Iako uglavnom podalje od očiju javnosti, odvijali su se odnosi između 
države i Katoličke crkve. Nakon presude 1946. godine nadbiskup Aloj- 
zije Stepinac završio je u lepoglavskom zatvoru, ali vlasti nisu uspjele 
staviti Katoličku crkvu pod svoj nadzor. Suđeni su i drugi svećenici i 
crkveni visokodostojanstvenici. Nakon Rezolucije Informbiroa došlo je 
do kraćeg smirenja odnosa. Znaci otopljavanja rigidnoga komunističkog 
stava prema Crkvi očituju se 1951. kada je nadbiskup Stepinac iz lepo- 
glavske kaznionice premješten u internaciju u rodni žumberački Krašić. 
gdje je i umro 1960. godine. No. u isto vrijeme. kada bi se zaoštrili 
odnosi s Italijom zbog Slobodnog Teritorija Trsta. u sve jaču propagan- 
dnu kampanju. u kojoj se .popovština" prikazuje kao .strana agentura”, 
ubacuju se i invektive protiv Sv. Stolice, pa se Crkva optužuje kao glavni 
krivac za jugoslavenske nedaće u međunarodnim poslovima. Tada je 
bilo i napada na svećenike: uhapšen je i budući zagrebački nadbiskup i 
kardinal Franjo Šeper (1905-1981).* Kada je 1952. Sv. Stolica imeno- 
vala pa aaa Jugoslavija je s njome prekinula diplomatske 
odnose. a Katolički bogoslovni fakultet isključen je iz zagrebačkog 
Sveučilišta.“ U međuvremenu je vlast ustrajavala u organiziranju stale- 
ških svećeničkih udruženja. kako bi se izgradila .narodna crkva", neo- 
visna o Sv. Stolici. U tome je imala mnogo više uspjeha u u BiH i Sloveniji 
negoli u Hrvatskoj (izuzev Istre). gdje su prva takva udruženja osnovana 
tek 1952. godine. Kako je Sv. Stolica zabranila svećenstvu članstvo u 
udruženjima, došlo je do novog zaoštravanja u odnosima Crkve i 
države.* Ipak su novim zakonom iz 1954. godine ponovno zajamčene 

vjerske slobode svim vjerskim zajednicama, što u praksi u tom trenut- 
ku ništa bitno nije promijenilo. Međutim, ta će zakonska osnovica u 
šezdesetima omogućiti obnovu dijela nekadašnjih aktivnosti Katoličke 
crkve. 

Godine 1951. osnovana je u Zagrebu Matica iseljenika Hrvatske. Bio 
je to značajan iskorak. Zadatak novoosnovanog društva bio je „jačanje i 
razvijanje prijateljskih odnosa iseljenika i domovine". Iseljenička su 
društva trebala raditi na „širenju kulture svoje domovine, a potrebno je 
i informiranje domaće javnosti o našim iseljenicima". Na taj je način, 
umjesto dotadašnje posvemašnje blokade, vlast pokušavala i u sljedećim 
godinama i uspijevala, uspostaviti veze s mnogim iseljeničkim zajedni- 
cama u europskim i vaneuropskim zemljama, pri čemu činjenica da žive 
u kapitalističkom sistemu nije bio prepreka. Razvoju Matičinih aktivno- 
sti umnogome su pridonijela dva čovjeka koji su joj bili na čelu — ugled- 
ni političar i liječnik dr. Zlatan Sremec (1898-1971) te Većeslav Holjevac 
(predsjednik od 1964. do 1968. godine). 

Godine 1953. amnestija je obuhvatila značajan broj političkih zatvo- 
renika, a ukinute su neke povlastice pripadnicima Udbe, vojske i partij- 
skog aparata. Te su se godine u većem broju izdavale putovnice i taj se 
trend nastavio i u sljedećim godinama - u inozemstvo su putovali umjet- 
nici, studenti, sportaši, a u Jugoslaviju su počeli stizati poslovni ljudi, 
novinari i za koju godinu sve brojniji turisti koji su od 1957. godine mo- 
gli ulaziti u zemlju bez viza.?? 

Pedesetih godina priličan broj ljudi pokušava ilegalno prebjeći u ino- 
zemstvo — iz primorskih su krajeva neki čak znali i veslati do Italije ili 
odlaziti u malim čamcima. Mnogi su spriječavani pri pokušaju da nađu 
prijevoz, i to na najrazličitijim dijelovima obale — u Rijeci Dubrovačkoj, 
u Primoštenu, u Rovinju. Neki su bježali iz Zagreba prema Austriji, pa 
su onda hvatani na području Maribora.?' 

Pa 

57. U novom međunarodnom okruženju (1948-1955) 


Vanjskopolitička izolacija u koju je Jugoslavija dospjela 1948. godine. 
sporo se dokidala. Važan korak u uspostavljanju odnosa sa svijetom 
dogodio se 1949. godine, kada je Jugoslavija. zajedno s Indijom i Ekva- 
dorom. izabrana za trećeg nestalnog člana Vijeća sigurnosti UN-a. Tada 
je jugoslavenska delegacija prvi put iznijela pred Opću skupštinu UN-a 
problem odnosa sa SSSR-om i dobila podršku, usprkos snažnom otpo- 
ru a koji je stizao iz delegacija socijalističkih zemalja. Na tom je zasjeda- 
važnost “važnost učvršćenja mira, uvažavanja ravnopravnosti i demokratskih od- 
nosa između država te poštovanje nezavisnosti svake države, a protiv 
miješanja u njihove unutarnje odnose. Postala su to načela jugoslaven- 
ske vanjske politike u sljedećim desetljećima., “+ 

Do kraja 1948. jugoslavenske su vlasti počele obnavljati dotad posve 
zamrle odnose sa Zapadom. Iako je obostrana sumnjičavost umnogome 
opterečivala odnose, zapadne su zemlje iskazale spremnost .Tita držati 
na površini" (to keep Tito aftoat)."* Jugoslavija je, izgleda, vojnu pomoć 
od SAD-a zatražila početkom prosinca 1949. godine. U kolovozu 1950. 
stvorena je zakonska osnova za pružanje pomoći. Tada je SAD dao i prvu 
pomoć u hrani, a američki je predsjednik Harry Truman te godine izjavio 
da osuđuje agresiju mafije do nje došlo. misleći pri tome i na Jugoslavi- 
ju. Sljedeće godine (1951) jugoslavenska vlada potpisuje sporazum sa 
SAD-om o vojnoj pomoći, a istodobno se, nakon proglašenja jugosla- 
venske skupštine o okončanju ratnog stanja s Njemačkom, uspostavlja- 
ju i diplomatski odnosi sa SR Njemačkom. Tada su vlade SAD-a, Velike 
Britanije i Francuske odlučile dati ekonomsku pomoć u vrijednosti od 
50 milijuna dolara za nabavku sirovina. Ta tripartitna pomoć dodjeljiva- 
la se i sljedećih godina, pri čemu je SAD davao najviše (preko 80%). 

Početkom 1951. godine, u San Franciscu je obrazovan odbor za po- 
moć Jugoslaviji, a ubrzo potom su jugoslavenska vlada i vlada SAD-a 
potpisale sporazum o dodjeli pomoći Jugoslaviji. Istovremeno su Norve- 
ška, Nizozemska i Belgija odobravale .dodatnu", ,izvanrednu“, ,,specijal- 
nu" pomoć za saniranje posljedica od suša.** Do 1962. dobila je Jugo- 

slavija od Washingtona ukupno preko 2 milijarde i 300 milijuna dolara, 
od toga 719 milijuna vojne pomoći. Jedna od obveza jugoslavenske strane 
bila je da dodjela pomoći dobije i zasluženi publicitet u javnosti. Nakon 
što je u srpnju 1951. Tito primio britanskog ambasadora u Beogradu, 
Charlesa Peaka. potom i komandanta britanske flote na Sredozemlju ad- 
mirala Johna H. Edelsteina. u rujnu je u posjetu FNRJ stigao britanski 
ministar vanjskih poslova Anthony Eden (1897-1977). kao prvi zapadni 
dužnosnik takva ranga nakon Drugoga svjetskog rata. Tih je dana Tito 
primio i jednog visokog francuskog dužnosnika, potom i jednog visokog 
dužnosnika UN-a i skupinu norveških novinara. U međuvremenu je šef 
Generalštaba Koča Popović u Washingtonu sa šefom Generalštaba SAD-a 
generalom Omarom Bradleyem i drugim američkim dužnosnicima do- 
govarao sklapanje regionalnog obrambenog saveza te isporuku ame- 
ričkoga oružja. Posljedica svih tih kontakta, bila je da je Tita 1952. go- 
dine prvi put službeno posjetio jednu zapadnu zemlju — Veliku B iju, 
te se sastao s premijerom Winstonom Churchillom. Bio je to ujedno i 
prvi Titov odlazak u inozemstvo nakon 1948. godine. Jugoslavenski je 
predsjednik bio u Londonu izvrsno tretiran — na dvoru ga je primila 
mlada kraljica. a ubrzo potom bio je pozvan na njenu krunidbu. 
Kulminaciju procesa približavanja zapadnim zemljama predstavljao 
je niz dogovora jugoslavenske vlade s Ttrskem._i-Grčkom ,/ članicama 
NATO-a. Počelo je u veljači 1953. godine, kada je u Ankari | (tzv. Ankarski 
sporazum) potpisan ugovoNo_ prijateljstvu i suradnji. Potkraj godine je 
potpisan novi. prošireni sporazum. da bi u ljeto sljedeće (1954) godine 
potpisan ugovor o savezu. palitičkoj suradnji i uzajamnoj pomoći, čime 
su tri zemlje sklopile pakt (Balkanski pakt). Tito je tada posjetio Grčku. 
zemlju čiju je vladu samo koju godinu ranije želio srušiti. Doduše. i ta je 
suradnja bila ograničena opšega: vojna suradnja nije postavljena na 
operativnu osnovu, već je ostala — samo i isključivo. u načelnim okviri- 
ma. Sljedeće je godine čak potpisan sporazum ® Balkanskoj savjetodav- 
noj skupštini koji je predviđao konstituiranje tijela sastavljenog od po 
20 poslanika nacionalnih parlamenata. Zbog promijenjenih međuna- 
rodnih okolnosti ove posljednje odredbe nikada nisu zaživjele. ali je i 
tim događanjima postajalo jasno da je Zapadu osobito stalo da Jugosla- 
viju održi izvan neposredna domašaja Istoka i da u tome uspijeva. 
Zaključivanje Balkanskog pakta bilo je trijumf Titovih pregovaračkih 
_sposobnosti"; istovremeno su bili zajamčeni i povoljni krediti i druga 
financijska pomoć sa Zapada.“*' Posjeti zapadnim zemljama tih su godi- 
na učestali, pa je tako u svibnju 1956. godine Tito bio u petodnevnom 
posjetu Francuskoj. U razgovorima s francuskim predsjednikom Re- 
nćom Cotyjem (1882-1962) i premijerom Guyem Moletom potvrđeno je 
da treba „učvrstiti veze koje tradicionalno spajaju dvije zemlje“. Čini se 

posve logičnim zaključiti kako je otprilike od 1953. godine Tito počeo 
izgrađivati vanjskopolitičku poziciju 1 koju je priželjkivao od 1949. godine 
- onu koja bi osiguravala nezavisnost, odnosno ekvidistancu prema blo- 
kovima. Naime, prihvaćanje vojne i druge pomoći značilo je otvaranje 
„strateškog dijaloga" koji Jugoslavija nije mogla izbjeći. Otprilike 1953. 
Tito je. prema svemu sudeći, sa zapadnim silama uspio izgraditi prešutan 
dogovor. koji je. naravno. bio izraz obostranog interesa, prema kojem će 
Zapad nastaviti s pružanjem ekonomske i vojne pomoći Jugoslaviji u 
zamjenu za očuvanje .neutralne"“ pozicije. što se u biti svodilo na ne- 
pristupanje Jugoslavije u vojno-političke strukture sovjetskog bloka. 
Taj je aranžman bio vrlo jasan i obje su ga se strane. usprkos svim 
iskušenjima i oscilacijama. držale praktično do Titove smrti, pa i nakon 
nje. S druge su strane ostala daleko složenija i neizvjesnija pitanja od- 
nosa sa SSSR-om i Istočnim blokom." 

Pedesetih su godina regulirani i odnosi s Austrijom. Tek je 1951. jugo- 
slavenska skupština okončala ratno stanje s tom zemljom. Nova faza 
jugoslavensko-austrijskih odnosa nastupila je potpisivanjem austrij- 
skog Državnog ugovora 1955. godine, koji su potpisale četiri velike sile, 
a pristupila mu je i vlada FNRJ-a. Tim je ugovorom priznata neovisnost 
Austrije, zabranjena unija Austrije i Njemačke, itd. Za hrvatsku je povi- 
jest važna odredba (čl. 7) kojom su hrvatskoj manjini u Gradišću (i slo- 
venskoj u Koruškoj) zajamčena sva manjinska prava, što uključuje pra- 
vo na uporabu svoga jezika. na vlastite organizacije i drugo.?* 

Jugoslavenska je službena politika nastojala smanjiti pritisak Istoč- 
noga bloka organiziranjem različitih inicijativa. Tako je u Zagrebu uje- 
sen 1951. održan Skup za mir i međunarodnu suradnju na kojem se 
sakupilo 150 delegata (od toga. 118 iz inozemstva) iz 17 zemalja Euro- 
pe. Sjeverne i Južne Amerike, Afrike i Azije - .razmatrana su različita 
politička. kulturna i ekonomska pitanja i dignut glas protiv rata i agre- 
sije“. Za predsjednika Skupa izabran je stručnjak svjetskoga glasa, ta- 
dašnji predsjednik JAZU-a Andrija Štampar (1888-1958). ali su do- 
mašaji takvih konferencija bili krajnje skromni. 

Usprkos tome što su početkom pedesetih jugoslavensko-talijanski 
odnosi zbog STT-a nekoliko puta bili krajnje zaoštreni. to općenito nije 
moglo nauditi ukupnim jugoslavenskim odnosima sa Zapadom. Na duži 
rok i odnosi s Istokom postajali su bolji: iako je već tijekom 1952. bilo 
izvjesnih signala i nagovještaja da bi moglo doći do poboljšanja, pa čak 
i normalizacije odnosa između Moskve i Beograda, tek su se poslije Sta- 
ljinove smrti u ožujku 1953. godine počele stvarati pretpostavke za nor- 
malizaciju odnosa Jugoslavije i istočnih zemalja. Ubrzo su razmijenjeni 
veleposlanici, obnavljaju se i gospodarske, kulturne i sportske veze. No, 
to je, što se Beograda tiče, imalo ograničene domašaje — do crte koja ne 

Josip Broz Tito, Nikita Hruščov i Većeslav Holjevac na Zagrebačkom velesajmu 1955. godine. 


bi ugrozila nezavisnost zemlje i dostignutu razinu odnosa sa Zapadom 
(Tito je u govoru u Pazinu u lipnju 1953. Zapad nazvao .dosadašnjim 
saveznicima“)."“ Uslijedio je proces poboljšanja i normalizacije koji je 
forsirala Moskva. jer se bojala da ulaskom Jugoslavije u Balkanski pakt 
ne izgubi svaki utjecaj u regiji. Novi sovjetski vođa. sekretar KPSS-a. 
Nikita Hruščov (1894- 1971) već se u lipnju 1954. godine obraća pismom 
jugoslavenskom vodstvu. Krupan korak u toj normalizaciji dogodio se 
u svibnju/lipnju 1955. godine. kada se u Beogradu sastaju Tito i Hruščov. 

koji se tada de facto prilikom dolaska, na beogradskom aerodromu, 
ispričao za sve što se događalo za Rezolucije Informbiroa i kasnije: „Mi 
smo temeljito proučili materijale na kojima su se zasnivale teške optužbe 
i uvrede koje su u ono vrijeme bile uperene protiv rukovodilaca Jugosla- 
vije. Cinjenice govore da su ove materijale isfabricirali neprijatelji naro- 
da, prezreni agenti imperijalizma koji su se na prijevaru uvukli u redove 
naše Partije." Na kraju posjeta, predstavnici dviju vlada potpisali su do- 
kument poznat kao Beogradska deklaracija. U njoj su istaknuta načela 
na kojima će se zasnivati odnosi između dviju zemalja: poštovanje suve- 
renosti. neovisnosti, integriteta i ravnopravnosti u uzajamnim odnosima 
i odnosima s drugim državama. Obje su se strane obvezale da će se 
pridržavatifprincipa nemiješanja u unutarnje stvari druge zemlje, jer su 
pitanje unutarnjeg uređenja, društvenog sistema i razvitka socijalizma 
isključivo stvar svakog naroda. Osim što je postavila temelj međusobnih 
odnosa u sljedećih 35 godina, što je bio strateški interes jugoslavenske 
politike, Beogradska je deklaracija definirala i posve nov odnos između 
dvije socijalističke države. Hruščov je boravio i u Zagrebu. gdje je zajed- 
no s Titom posjetio Zagrebački velesajam .?? 

Tito je posjetio Moskvu u lipnju sljedeće, 1956. godine. Tom je prili- 
kom 1 potpisan Deklaracija € o odnosima između SKJ i KPSS-a (.Moskov- 
ska izjava“). Njome se praktički normaliziraju odnosi Jugoslavije i ko-. 
munističkoga bloka sa SSSR-om na čelu. Sovjeti priznaju .postojanje * 
različitih putova u izgradnji socijalizma" te načelo da se suradnja među 
komunističkim partijama treba zasnivati .na dobrovoljnosti i ravno- 
pravnosti, na prijateljskoj kritici i na drugarskoj razmjeni rmišljenja".* 
Međutim, i nakon tih pozitivnih pomaka u odnosima sa SSSR-om i 
Istočnim blokom bilo je jasno da će Jugoslavija ostati negdje na pola 
puta: zazor od sovjetske hegemonije bio je prejak da bi samosvjesni Jo- 
sip Broz dopustio ponovno preveliko približavanje Istočnom bloku, a 
ideološki je naboj bio prevelik da bi se uspostavili iole srdačniji odnosi 
sa Zapadom." Stoga je logična posljedica bilo približavanje zemljama 
„trećeg svijeta“, u početku Egiptu i Indiji. Još od 1950. u Indiju su slani 
najsposobniji i najistaknutiji jugoslavenski diplomati (Josip Đerđa, 
Jože Vilfan, Gojko Nikoliš).* Iz takvih je ukupnih odnosa proizašla ne- 
svrstana politika u šezdesetima i sedamdesetima 20. stoljeća. 

58. Slučaj Đilas, Titov kult ličnosti 


Tito se ponašao tipično za vješte diktatore — nakon perioda relativne li- 
beralizacije. došao bi period ,stezanja". Tako je održavao ravnotežu iz- 
među raznih ideoloških struja u vodstvu i međurepubličkih sučeljavanja, 
a istodobno i jačao vlastiti položaj. Jedan od najvećih poleta, a odmah 
zatim i zastoja u liberalizaciji dogodio se kada je jedan od najbližih nje- 
govih suradnika, Milovan Đilas, počeo radikalno kritizirati postojeće 
stanje u društvu i sam režim. 

Đilasova evolucija od dogmatskog marksista prema demokratu za- 
paža se pomalo već 1950. godine (publikacija „Savremene teme”). a do 
punijeg izražaja dolazi tijekom 1952. godine, kada Đilas izjavljuje da je 
„naša zemlja odlučno i nepokolebljivo pošla putem razvitka socijalističkih 
društvenih odnosa, putem stvarne demokracije... A izgleda da nije baš 
tako daleko vrijeme, kad će se i reakcionarni kritičari sa zapada, koji 
nam zamjeraju nedostatak političke demokracije, naći u ćorsokaku 
zbog demokratskih oblika koji će se razviti, a koji se već razvijaju kod 
nas, i koji samo po sebi se razumije, nužno moraju uključivati u sebi 
baš političku demokraciju".#* Đilas je godinu dana kasnije, od listopada 
do prosinca 1953. godine (u vrijeme kada je i sam Tito izjavljivao da 
vlada klima „euforije demokratizacije“),** u središnjem jugoslavenskom 
dnevniku Borbi objavio seriju od 18 članaka o potrebi za radikalnom 
demokratizacijom i promjenom u Svijest uopće: -Okamenjeni mozgovi”, 
profesionalni revolucionari i .birokratizovani glavari", uz Partiju. koja 
se bavila svim i svačim, od „morala do filatelije“. bili su. prema Đilasu, 
glavna kočnica društvenog razvoja. Isticao je dotad posve heretične teze 
da su novi oblici javne diskusije mjera slobode, da nema gotovih teorij- 
skih formula u kreiranju života, da je birokratizam veći neprijatelj od 
kapitalizma. U članku „Ima li cilja?“, koji se poslije. u procesu vođenom 
protiv njega najviše citirao, Đilas je eksplicitno odricao socijalističkom 
sustavu teleologičnost, a borbu za demokraciju naziva jedinim pravim 
ciljem.5 Sukladno tome, Đilas je zapravo zagovarao stav da bi KP trebao 
odustati od monopola vlasti i sa stanovitim ograničenjima inicirati po- 
stupan prijelaz na višestranački sustav. U obrazovanim slojevima sta- 

novništva te su ideje pobudile val oduševljenja i nade, osobito u Hrvat- 
skoj. Službeno glasilo SKH, tjednik Naprijed, otvoreno je i vrlo odlučno 
propagirao Đilasove ideje. a slično je u nekoliko navrata postupio i 
najtiražniji jugoslavenski tjednik, zagrebački Vjesnik u srijedu. 

Nakon tri mjeseca takvih Đilasovih radikalnih istupa, u siječnju 1954. 
godine. Tito i Politbiro prekinuli su Đilasovu kampanju. Sazvana je spek- 
takularna sjednica Centralnoga komiteta, koja je izravno prenošena na 
radiju. Plenum je zaključio kako su Đilasovi stavovi revizionistički, da oni 
znače napuštanje .naučnog socijalizma, gubitak vjere u istorijsku ulogu 
radničke klase i njeno stvaralaštvo", da takvi stavovi „vode potpunoj likvi- 
daciji rukovodeće uloge SK i zavođenju višepartijskog sistema“. Promatrači 
su tvrdili kako je plenum .razobličio pravi smisao Đilasovih napisa anali- 
zom suštine malograđansko-anarhističkih tendencija". Sam Tito je ustvr- 
dio kako Đilasove ideje vode u .anarhiju" i ,strahovitu neizvjesnost" te na 
temelju njih .reakcija diže glavu".* Zaključak plenuma bio je da se Đilas 
isključuje iz CK-a, udaljuje sa svih drugih funkcija u SKJ i partijski 
kažnjava posljednjom opomenom pred isključenje, ali je Đilas ipak nasta- 
vio disidentsku aktivnost objavljivanjem knjiga i intervjua u inozemstvu. 
Zbog toga je od 1956. do 1966. proveo u zatvoru, ukupno devet godina, i 
postao prvi jugoslavenski disident i u to vrijeme najpoznatiji disident iz 
komunističkih zemalja.*“ Njegovi istaknutiji pristaše u Hrvatskoj, koji se 
nisu htjeli javno pokajati, smijenjeni su sa svojih funkcija i isključeni iz 
KP neki i uhapšeni. Takva je sudbina zadesila (osim što nije uhapšen) 
direktora tjednika Naprijed Dušana Diminića, predratnog pravnika, po- 
tom istaknutog partizanskog borca borca, poslijeratnog istarskog rukovodioca i 
jugoslavenskog ambasadora u Tirani, jer je, između ostaloga, u članku u 
Naprijedu, govoreći o daljnjoj izgradnje socijalističke demokracije u Ju- 
goslaviji. iznio. za ono vrijeme. heretičku misao o isticanju dvojice ili više 
kandidata na izbornim listama: „Umjesto formalnog jedinstva, a potajnog 
i zakulisnog nejedinstva imat ćemo otvorenu i iskrenu javnu diskusiju, 
široku inicijativu i puni zamah društvenog zbivanja usmjerenog na iz- 
gradnju socijalizma. I ne treba da nam to izgleda čudnovato: upravo slo- 
bodna. iskrena i javna borba mišljenja ujedinjuje naše redove u osnovnoj 
težnji izgradnje socijalizma." 

Osim Diminića, u prilog Đilasu pisali su i Ljubo Bavcon i Živko Vnuk. 
U zagrebačkom Narodnom listu takve je tekstove objavljivao direktor 
lista Milan Despot. Naprijed je. s argumentacijom da je nastupao s 
-antisocijalističkih pozicija i đilasovštine", bio kolektivno kažnjen - ured- 
ništvo je raspušteno i list je prestao izlaziti." Milan Despot je tiho uklo- 
njen s čelnog mjesta u Narodnom listu. Guste Šprljan, član CK SKH, 
predratni član KP i robijaš, do 1953. direktor Više partijske škole KP u 
Zagrebu, pisao je oduševljeno o Đilasovim idejama i demokratizaciji. 

Nakon rata u Jugoslaviji se 
sustavno stvarao kult Titove 
ličnosti, naročito među mladima. 
Titov je rođendan (25. svibnja) 
proglašen Danom mladosti 
i obilježavan svake godine 
nošenjem štafete ! velikom 
središnjom proslavom (sletom) 
na stadionu nogometnog kluba SEE de JERE 
Partizan" u Beogradu. ho: RN 


Kada je. po Đilasovu padu. bio napadnut na plenumu CK SKH-a. istoga 
je poslijepodneva kod kuće počinio samoubojstvo.?" Najutjecajniji i naj- 
dosljedniji Đilasov sljedbenik u Hrvatskoj bio je Marijan Stilinović 
(1904-1959). predratni član KP i robijaš. poslije rata jugoslavenski am- 
basador u Čehoslovačkoj i Argentini, zatim u CK KPH zadužen za Agit- 
prop. Javno je podržao Đilasa i nije ga se odrekao kada je pao. te je bio 
isključen iz SK-a i umirovljen. 

S druge strane. Zvonko Brkić (1912-1977), tadašnji organizacioni 
sekretar KPH i glavni operativac. zastupao je tvrdu liniju i otvoreno se 
suprotstavljao prevelikoj liberalizaciji. 

Kako su prolazile godine na vlasti, i drug Tito se iz poštivanog vojsko- 
vođe počeo pretvarati u .ljubičicu bijelu", .ljubičicu plavu" i u nedodirljivu 
ikonu. Proces njegove karizmatizacije traje praktički od uspostave komu- 
nističke vlasti: u školama. u povodu njegova rođendana, održavaju se 
predavanja učenicima već u svibnju 1946. godine. ali se tada istovremeno 
drže i predavanja povodom rođendana Vladimira Nazora.” No. već sljede- 
će, 1947. godine, proslava Titova rođendana organizira se, primjerice, u 
kinermnatografu .Udarnik" (današnje kazalište .Kerempuh" u Ilici). na nje- 
mu se čitaju referati, izvode zborske pjesme.” Titov rođendan postaje 
državni praznik - Dan mladosti (25. svibnja) te se već 1946. godine orga- 
nizira tzv. Štafeta mladosti koja mu nosi „čestitke jugoslavenske omladine 
i pionira" (što je bilo imitiranje kraljeve rođendanske štafete prije Drugo- 
ga svjetskog rata), dok se u Beogradu na sam rođendan održava grandio- 
zan slet. U svakom gradu glavna ulica ili trg nose ime maršala Tita. a u 
svakoj republici i pokrajini jedan je grad prozvan njegovim imenom (u 
Hrvatskoj Titova Korenica). Izdaju se marke s Titovim likom.” 

Vrlo brzo ga se odlikuje raznim dru- 
štvenim pozicijama, pa tako 1947. go- 
dine postaje prvi počasni član Jugo- 
slavenske akademije znanosti i umjet- 
nosti.” 

Tito je vrlo pažljivo gradio svoju ka- 
rizmu - često je dolazio na posljednji 
dan različitih javnih manifestacija i 
držao govore koji su morali dati osnov- 
ni ton čitavom skupu. Bio je ugodne 
vanjštine, a u javnosti se uglavnom po- 
javljivao nasmijan, ali ukoliko su to 
prilike nalagale, bio je zabrinut, pa čak 
i ljut. Na brojnim putovanjima pratila 
ga je supruga Jovanka, čime je doka- 
zivao da je obiteljski čovjek, iako se 
njegovi sinovi nikada nisu s njim pokazivali u javnosti. Ipak je volio da 
ga na svakom mjestu dočekuju pioniri. čime je želio iskazati brigu za 
najmlađe. 

Tijekom pedesetih i šezdesetih godina za predsjednika Tita grade se 
ili se namjenjuju isključivo za njegov boravak brojne rezidencije diljem 
Jugoslavije (najviše u Hrvatskoj - ljetna na otočju Brijuni, vila „Zagorje“ 
u Zagrebu, vila Dalmacija" u Splitu itd). U očima stanovitog dijela hr- 
vatske/jugoslavenske javnosti, u doba kada je politička kultura bila na 
niskoj razini, čak ni njegova raskoš nije bilo nešto što bi se zamjeralo. 
Međutim, bezazlene birtijaške opaske o samome Titu znale su, pogotovo 
u pedesetima, biti razlog za osudu na višegodišnju robiju.” 

Titovo rodno mjesto, zagorski Kumrovec, razvilo se u svojevrsno ho- 
dočastilište, u koje dolaze turisti i đačke ekskurzije iz svih dijelova Ju- 
goslavije. pa i iz inozemstva. Njegova rodna kuća pretvorena je u muzej, 
a otvorena je tu, u Kumrovcu, i Politička škola. U tom impresivnom zda- 
nju od sedamdesetih se organiziraju šestomjesečni tečajevi marksističke 
i društveno-političke izobrazbe za mlade komunističke kadrove. U Usta- 
vu iz 1963. godine u članku 220. utvrđeno je da „za izbor na položaj 
Predsjednika Republike nema ograničenja za Josipa Broza Tita", čime 
je on postao ustavna kategorija. - 

Titov kult u Jugoslaviji i svijetu desetljećima je u Hrvatskoj budio 
osjećaje u rasponu od ponosa do prezira. Samo koju godinu nakon Ti- 
tove smrti, istaknuti ekonomist Branko Horvat (1928-2003) ironično je 
zaključio kako „crkva mora imati svojeg vrhovnog svećenika. Tu ulogu 
ispunjava vođa partije, koga zovu predsjednik ili generalni sekretar. Kao 
i papa, predsjednik je nepogrešiv".? 

59. Sedmi kongres SKJ i novi polet 


Sedmi kongres SKJ održan je u travnju 1958, godine u Ljubljani. Već je 
i samo mjesto održavanja kongresa, pošto je prethodni kongres organi- 
ziran u Zagrebu, pokazivalo namjere organizatora da se takva događanja 
ravnomjerno rasporede po republičkim centrima. Nakon Ljubljanskoga 
kongresa svi su ostali održavani u Beogradu. što govori o ponovnim 
pokušajima centralizacije partijskog života u jednom središtu. 

Na Kongresu je donesen novi Program.SK.. treći nakon kongresa iz 
1920. godine. Radi se o važnom dokumentu koji je bio važan korak u 
liberalizaciji jugoslavenskog društva: na njemu je posebna komisija ra- 
dila duže od godinu dana. Iako teoretski dokument. u Programu su 
naznačeni konkretni zadaci koje bi trebao provoditi SKJ: Savez komu- 
nista se ističe kao društvena snaga koja treba provoditi demokratizaciju 
u svim oblastima života: gospodarstvu, socijalnoj i kulturnoj politici. U 
to vrijeme za partijske aktiviste važno je bilo da je program naglašavao 
kako „temelj i suštinu socijalističke demokracije čini radničko i dru- 
štveno samoupravljanje“, pa je razvoj samoupravljanja“ postao jedan 
od prioriteta partijskog i općedruštvenog života u sljedećim godinama i 
desetljećima u Jugoslaviji. Međutim. trajnija vrijednost teksta Programa 
jest da je on pisan antidogmatski te da zahtijeva samokritičnost svih 
članova SKJ. Član SKJ treba biti vjeran _revolucionarnom stvaralačkom 
duhu marksizma". a ključna je. očigledno. posljednja rečenica: .ništa 
što je stvoreno ne smije za nas biti toliko sveto da ne bi moglo biti pre- 
vaziđeno i da ne bi ustupilo mjesto onome što je još naprednije. još 
slobodnije. još ljudskije“. U SSSR-u i drugim istočnim zemljama Pro- 
gram je ocijenjen revizionističkim. Tito je potkraj 1959. godine. govoreći 
na svečanoj sjednici zagrebačkog gradskog komiteta SKH. izjavio kako 
je .nama krivo što nas nazivaju revizionistima kad mi to nismo. Ja neću 
reći da smo mi bolji marksisti od njih. ali neka dozvole. u nekim stvari- 
ma smo mi bolji praktičari”. 

Potkraj pedesetih već se u poduzećima stvara sloj menadžera. jer 
početkom 1958. godine Izvršni komitet CK SKJ šalje partijskim ruko- 
vodstvima i članstvu pismo o deformacijama koje su uzele maha“. Upo- 

zoravalo se na rasipanje društvenih sredstava, kršenje radnoga morala. 
Tjeranje luksuza očitovalo se, prema riječima partijskog rukovodstva, u 
zloupotrebi službenih kola, ,banketomaniji“, učestalost raznih proslava. 
Kritika koja je dolazila iz partijskoga vrha nije mogla dati rezultata jer je 
upravo sam taj vrh ili razvijao takvo ponašanje ili je neizravno poticao 
stvaranje atmosfere u kojoj je ono moguće. 

Liberalizacija u pedesetima otvara i u Hrvatskoj stanovite mogućnosti, 
iako još uvelike ograničene, da se iskaže samostalnija politika i neki 
individualni stavovi. Studentskim demonstracijama u Zagrebu u svib- 
nju 1959. godine, samo je povod bio loša hrana u menzi, a dublji uzroci 
u socijalnom i nacionalnom nezadovoljstvu. Demonstranti su istakli pa- 
role .Gladni smo" i „Komunisti - najgora klasa", ali i „Mi smo Titovi, Tito 
je naš". Uhapšeno je bilo nekoliko (čini se jedanaest) studenata, ali neke 
oštrije mjere nisu poduzete. Izgleda da su ih spriječili sami studenti, jer 
se njih oko 150 okupilo ispred Rektorata na Trgu maršala Tita i prote- 
stiralo protiv postupka milicije. Tri dana kasnije, 14. svibnja. i studenti 
Više pomorske škole u Rijeci objavili su štrajk, izazvan promjenom ne- 
kih zakonskih propisa o pomorcima, pa je i njima udovoljeno.77 

No, bilo je to doba rasta i optimizma, otvaranja perspektiva. Djelo- 
mično i zbog prekida suradnje s Istokom, od sredine pedesetih teška je 
industrija prestala biti prioritet. Ubrzano se razvija laka industrija, od- 
nosno proizvodi se roba široke potrošnje. što pak znači da povećanje 
životnog standarda počinje osjećati sve veći broj ljudi. Prve zapadne 
kompanije daju licence za proizvodnju i prodaju svojih roba na jugosla- 
venskom, pa i istočnom tržištu. Od 1955. godine obnavljaju se veze sa 
zemljama sovjetskoga bloka koje postaju kupac novih jugoslavenskih 
proizvoda široke potrošnje. Stoga se planiranje i početak ostvarivanja 
drugog petogodišnjeg plana (1957-1961) postavilo bitno drugačije nego 
onoga prvoga - točno deset godina ranije: privreda je postala samostal- 
nija u odnosu na saveznu administraciju, sve je značajnija bila uloga 
republičkih vlasti, a proizvodnja robe široke potrošnje izbija u prvi plan 
(-jačanje materijalnog položaja društva i radnog čovjeka"). Doduše, pla- 
niralo se da se proizvodnja električne energije poveća za 55%, ali su se 
planirala i velika ulaganja u inače zanemarenu poljoprivredu, izgradnju 
55.000 stanova te razvoj trgovine, turizma i obriništva. 

Privredni je rast najvažnija karakteristika toga perioda. Između 
1952. i 1960. godine društveni proizvod u Hrvatskoj narastao je za 
106%, a u narednom desetljeću, od 1961. do 1970. godine, za daljnjih 
76%. Prosječni godišnji rast proizvodnje između 1953. i 1963. godine 
bio je 9.5%, a rast osobne potrošnje točno 10%. Tadašnji gospodarski 
rast, potpomognut zapadnom financijskom pomoći, bio je među naj- 
višima u svijetu. Između 1953. i 1964. godine otvoreno je u čitavoj Ju- 

goslaviji oko dva milijuna novih radnih mjesta.7% Jakov Blažević, ta- 
dašnji predsjednik Izvršnog vijeća Sabora, početkom 1961. godine pro- 
cijenio je da je „narodni dohodak" između 1945. i 1960. godine .pora- 
stao dva i pol puta”. Pa ipak, neka svjedočenja iz onih vremena pokazu- 
ju koliko je hrvatsko društvo u pedesetima još bilo siromašno i koliko 
je život bio težak.7? 

Međutim, u 1961. i 1962. godini došlo je do usporavanja gospodar- 
skog rasta (sa 17,6% godine 1959. na svega 4,1% dvije godine kasnije), 
ali je Za T963. godinu Sabor predviđao i dalje veliki porast industrijske 
proizvodnje za 9%. No, u 1964. godini opet je, barem prema službenim 
statistikama, došlo do velikoga rasta, jednoga od najvećih - industrijska 
je proizvodnja povećana za 13,3%, proizvodnost rada za 6,6%, a realna 
plaća u društvenom sektoru porasla je za 13,8%. Ekonomisti su kasni- 
je izračunali da je društveni proizvod između 1952. i 1965. godine ra- 
stao po godišnjoj stopi od 9,77%.?! 

Na valu optimističkih procjena o daljnjim visokim stopama rasta i 
snažnom razvoju samoupravljanja. pokrenuta je početkom 1961. refor- 
ma čija je osnovna ideja bila veća samostalnost poduzeća, prvenstveno 
u samostalnom određivanju akumulacije. potrošnje i plaća. To je pota- 
klo snažan rast plaća. Međutim, upravo je u tim mjesecima pala proi- 
zvodnja. uglavnom zbog pomanjkanja sirovina, prevelike zaduženosti i 
prevelikog investiranja, pa su se plaće u dobrom dijelu poduzeća dijelile 
mimo produktivnosti i realne zarade. Tada je došlo i do većeg otpuštanja 
radnika. prvi put nakon rata i prvi put u socijalizmu. Suprotno očeki- 
vanjima onih koji su reformu zamislili tako da će prevladati disciplina i 
socijalistička odgovornost, pokazalo se da je to bio nerealni idealizam i 
da su prevladale ljudske slabosti i želja za brzim povećanjem standarda. 
Vidjelo se i da hrvatska/jugoslavenska poduzeća nisu spremna izdržati 
inozemnu konkurenciju. Na taj je način. početkom šezdesetih, mit o 
jugoslavenskom privrednom čudu dobio prilično jak udarac. ali to nije 
zaustavilo, već samo usporilo ekonomski i društveni razvoj. 

Od 1952. do 1963. godine zagrebački je gradonačelnik (.predsjednik 
Gradskog Narodnog odbora Zagreba") bio Većeslav-Veco Holjevac. legen- 
darni partizanski komesar s Korduna. Holjevac se, za razliku od većine 
komunističkih kadrova, nije zadovoljio da bude puka transmisija volje 
viših foruma. Omiljen kod građana, djelovao je samostalno i energično. 
u Zagrebu provodio smjele urbanističke zahvate. Potkraj pedesetih Za- 
greb se počeo širiti južno od Save, 1959. izgrađen je Most slobode. a 
istovremeno i novi aerodrom „Pleso” kod Velike Gorice. Dotada su podi- 
gnute i mnoge hale na poziciji novoga prostranoga Zagrebačkog velesaj- 
ma u Novom Zagrebu i dr. Holjevac se suprotstavio pretjeranoj centrali- 
zaciji raznih institucija u Beogradu. Bio je ključna ličnost u poticanju 

gospodarskog, znanstvenog i kulturnog razvoja (televizija, ubrzano šire- 
nje Sveučilišta, otvaranje velikih industrijskih pogona), čime Zagreb po- 
činje dobivati konture velegrada. No, Holjevac je previše iskakao iz no- 
menklature i bio odveć slobodouman, što jugoslavenskom političkom 
vrhu nije bilo po volji, a i hrvatsko komunističko vodstvo, s Bakarićem 
na čelu, zbog popularnosti ga je doživljavalo kao veliku konkurenciju. 
Od 1963, kada je uklonjen s položaja gradonačelnika, dobiva manje 
važne funkcije koje praktički označavaju njegovu marginalizaciju, da bi 
1967. godine, nakon objavljivanja Deklaracije, bio podvrgnut partijskoj 
istrazi i prisiljen na povlačenje iz političkog života. 

Početkom šezdesetih, kao rezultat ubrzanog društvenog i ekonom- 
skog razvoja, nastaju novi problemi i nove napetosti. Nerazvijeno društvo 
se prenapregnulo u nastojanju da izađe iz zaostalosti: ušlo se u investi- 
cijski ciklus koji se nije mogao završiti, a i osobna i društvena potrošnja 
bile su iznad stvarnih mogućnosti (primjerice, još je početkom 1955. 
godine Izvršno vijeće Sabora konstatiralo kako se trebaju ograničiti in- 
vesticije te završiti ponajprije izgradnja započetih elektrana). Čini se da 
je baš početkom šezdesetih privredni razvoj dosegnuo u tadašnjim orga- 
nizacijskim okvirima svoj prvi maksimum: naime, podržavljena i plani- 
rana industrijska i poljoprivredna proizvodnja je potkraj četrdesetih i 
tijekom pedesetih, nakon početnih uspjeha i relativno kratkotrajnog i 
brzog rasta društvenog proizvoda, iskazala svu limitiranost svojih dose- 
ga. Nemogućnost da se izađe iz ideoloških zadatosti dovest će to kronične 
krize ekonomskog sustava koja će vremenom uzrokovati i krizu cjelo- 
kupnog sustava. 

Bilo je to vrijeme kada su se u državnim i partijskim strukturama 
sukobile dvije struje - jedna, koja se može nazvati .konzervativno-biro- 
kratske snage", vidjelaje€ u razmahu raznih inicijativa samo zastranjiva- 
nja, opasna za .socijalistički poredak", i druga, tzv. .nosioci samouprav- 
nog kursa" — koja je smatrala da je preobražaj društva na samouprav- 
nim osnovama spor i nedosljedan.* U ožujku 1962. sastao se Izvršni 
komitet CK te je u obavijesti za javnost samo najavljeno da će se .anali- 
zirati aktualna politička i ekonomska pitanja". Iza krinke partijskog me- 
tajezika krile su se vrlo žestoke diskusije; javna retorika je bila jedno, a 
stvarni život i otpočeti procesi nešto posve drugo. Sukob između „kon- 
zervativno-birokratskih snaga" i snaga koje su optirale za demokratiza- 
ciju bio je u socijalističkoj Jugoslaviji trajan. Dijelom je, potkraj osam- 
desetih, to bio i uzrok konačnog raspada države. 

Sjednicu Izvršnog komiteta Tito je otvorio riječima: .Posrijedi je ne- 
disciplina, nejedinstvo misli i akcije komunista... u prvom redu rukovo- 
dećih i na najvišim mjestima o raznim pitanjima društvenog razvitka." 
Tito je očigledno toliko zdvojan i ljut da „se pita — pa dobro, je li naša 

zemlja zbilja kadra da se još održi. da se ne raspadnemo? (...) postavlja 
se pitanje da li je ta zajednica zrela za život ili nije? Ima separatističkih 
pojava.... izjava zbog kojih čovjeku pamet stane kada ih čuje. Rukovodeći 
ljudi padaju pod utjecaj sitnoburžoaske stihije, pod utjecaj naciona- 
lističkih i šovinističkih krugova". 

Jedan od najbližih Titovih suradnika, Aleksandar Ranković ustvrdio 
je u diskusiji da .svatko gleda samo svoje interese. svoj sektor. svoju 
republiku i od odluka saveznih političkih i državnih foruma provodi 
uglavnom ono što osigurava interese." 

Nasuprot tome. Miha Marinko. predsjednik SK Slovenije, Boris 
Kraigher. predsjednik slovenske vlade te Jakov_Blažević. predsjednik 
Izvršnog vijeća Sabora Hrvatske krivicu za stanje u Jugoslaviji prebacu- 
ju na Beograd. Blažević je tvrdio kako savezna administracija grčevito i 
bezobzirno izvlači novac iz cijele zemlje u svoje fondove, a potom ga sa- 
movoljno investira. stvarajući pritom i mit o svojoj nepogrešivosti, 
optužujući, usto. za sve probleme republike. komune i poduzeća, a sa 
ciljem osiguranja vlasti nad svima i privilegija koje uz to idu: .Zabluda 
je da se na ovakav način može usmjeravati privreda.“ 

Svetislav Stefanović. savezni ministar unutarnjih poslova i čelnik Od- 
jeljenja za zaštitu naroda (potom Udbe) od njegova osnivanja 1944. go- 
dine. u diskusiji je istakao kako u Saveznom izvršnom vijeću sjede „stari 
predratni komunisti. robijaši. aktivni sudionici i rukovoditelji u NOB-u", 
ali da se oni „sada na sjednicama vlade ne mogu prepoznati”. I iz ovih se 
riječi (ako se razumije partijski metajezik) dade iščitati Stefanovićeva 
bliskost Rankovićevim stavovima (uostalom, 1966. Stefanović je pao za- 
jedno s Rankovićem). ši 
> Edvard Kardelj. koji je u prethodnim diskusijama bio neizravno 
optužen kao glavni krivac krize i poticatelj promjena u društvenom su- 
stavu, u svojoj je diskusiji izrazio lojalnost Titu te istakao kako je .Tito 
upotrijebio veoma teške riječi, riječi pune uznemirenja”, ali su one pri- 
mjerene „stanju stvari, stanju duhova". Kardelj se ipak .ne plaši ni za 
socijalizam ni za jedinstvo zemlje nego da generacija koja je izvela revo- 
luciju, zatim 1948. i uvela samoupravljanje kao da više nije sposobna da 
svoje djelo dovede do kraja". 

Tada je Tito izgubio strpljenje i ponovno uzeo riječ: .Ja. drugovi. ne 
vidim nikakve perspektive iz ovoga sastanka. Razočaran sam kako stva- 
ri idu (...) htio sam da mi sebe organiziramo. jer mi smo u krizi. Subjek- 
tivno - kriza je-evdje. kriza nas samih. U tome je stvar. I to pokazuje ova 
diskusija.“ No, Tito je vjerojatno bio svjestan da u .krizi". odnosno u 
dvojbama nije bio samo uzak krug njegovih suradnika nego prvenstveno 
on sam. Na kraju ove uistinu dramatične sjednice. Tito se našao između 
dva politička bloka. između onih koji su se izjašnjavali protiv samou- 

pravljanja i onih koji nisu mogli ni zamisliti napuštanje ideje samou- 
pravljanja. između onih koji su zagovarali centraliziranu podržavljenu 
privredu i onih koji su se zalagali za mehanizam tržišta, između onih 
koji su se možda nadali da bi Jugoslavija mogla vratiti u Istočni blok i 
onih koji su. u suštini. zastupali antisovjetske pozicije. Te se dvojbe. 
drugim riječima proturječja. očituju i u Titovim zaključnim riječima — s 
jedne strane on tvrdi kako .možda neki drugovi misle da sada treba ići 
natrag. misle o nekom komandiranju (...) kao što je to nekada bilo. Ne", 
naizgled posve rezolutno kaže Tito. .ja sam protiv toga." S druge strane. 
napao je .egoizam, nacionalizam i republička zatvaranja". 

Od svih ovih diskusija i prijepora u javnost je otišla samo formulaci- 
ja kako je CK zaključio da valja .poduzeti potrebne mjere za uklanjanje 
nedostataka u političkom i organizacionom radu”. I takvo obavještavanje 
javnosti dovoljno govori o teškim problemima u sustavu. Ubrzo nakon 
sjednice Boris Kraigher (1914-1967), predsjednik slovenske vlade. po- 
vučen je u Beograd. gdje je postao potpredsjednik savezne vlade. Nakon 
Borisa Kidriča. Kraigher je morao biti novi reformator iz Slovenije. Nje- 
govo postavljanje je trebalo intenzivirali procese demokratizacije. ali do 
većih pomaka nije došlo. jer se ni sam Tito nije mogao odlučiti - kako 
dalje. Svakako je reformska politika doživjela težak udarac kada je 
Kraigher poginuo u prometnoj nesreći. Značajan reformator bio je i Mi- 
jalko Todorović (1913-1999). Todorović je za vrijeme rata bio politički 
komesar Prve proleterske brigade. pa Prve proleterske divizije. pa 
politički komesar Prve armije. Od 1963. do 1967. bio je predsjednik 
Saveznog vijeća. a zatim sekretar CK SKJ. Poticao je privrednu i dru- 
štvenu reformu, ali ga je Tito 1969. potisnuo u drugi plan. kada je pre- 
više oštro kritizirao sovjetsku intervenciju u Čehoslovačkoj i gušenje 
Praškog proljeća. 

Tito je u svibnju 1962, dva mjeseca nakon opisane sjednice Izvršnog 
komiteta CK, i u javnosti, na velikom mitingu u Splitu prigodom puštanja 
u rad Hidroelektrane .Split", zapravo nastavio lavirati između dviju 
struja - s jedne strane. govorio je protiv „štetnih pojava kao što su loka- 
lizam i šovinizam. do kojih dolazi iz materijalnih razloga i zbog nebud- 
nosti komunista" te da „nijedna naša republika, sama za sebe, ne bi bila 
ništa, da nismo svi zajedno", ali je. s druge strane, oštro kritizirao .sla- 
bosti u SKJ zbog birokratsko-unitarističkih koncepcija u njegovu ruko- 
vodstvu“. Splitski je govor, po ocjeni Aleksandra Rankovića, bio .partij- 
ski sastanak s narodom" i Tito je u njemu uglavnom govorio ono što je 
narod želio čuti - nastupio je i s protuliberalnih i egalitarističkih shva- 
ćanja, napadajući, primjerice, bogaćenje i direktore kao tehnomenadžere. 
No, u sljedeće dvije godine u javnim je nastupima vješto balansirao 
između žestoke kritike novih pojava i poticanja reformskih mjera.% 

Zagovornici reforme i decentralizacije nastupali su s vrlo razložnim, 
racionalnim argumentima. Primjerice, Jakov Blažević, predsjednik 
Izvršnog vijeća Sabora, tvrdio je 1962. kako je u investicijama u indu- 
striji Savezni investicijski fond 1959. sudjelovao sa 65%, 1960. godine 
sa 76%, a 1961. čak sa 79%. Tada je i Boris Kraigher, predsjednik slo- 
venske vlade, isticao kako „Jugoslavija vodi ekonomsku politiku koja je 
autarkičnija čak i od nekih istočnih zemalja, jer izvozi ispod 10% BDP-a, 
a pri takvoj politici nema ni zdrave ekonomije, ni stabilnosti, ni samou- 
pravljanja, ni zdrave raspodjele, jer svaka proizvodnja nađe kupca u 
zemlji".?7 


496 


60. Savezni ustav 1963. 
i privredna reforma 1965. godine 


Dvojbe - robovati starim shemama ili pokrenuti privredni i društveni 
razvoj neovisno o njima - nisu u potpunosti razriješene ni novim jugo- 
slavenskim i hrvatskim ustavima donesenim u razmaku od dva dana u 
travnju 1963. godine.. | 

Jugoslavenski ustav je bio proglašen ,poveljom samoupravljanja". 
Njime je i država promijenila ime - umjesto Federativna Narodna Repu- 
blika Jugoslavija (FNRJ) postala je Socijalistička Federativna Republika 
Jugoslavija (SFRJ). Istodobno su i republike, umjesto epiteta .narodna 
republika" (NR) dobile pridjevak „Socijalistička republika“ (SR). Tako je 
Hrvatska postala Socijalistička Republika Hrvatska. 

Ustavom SR Hrvatske društveno upravljanje (samoupravljanje) po- 
staje osnovica sustava upravljanja, „neotuđivo pravo proizvođača i svih 
građana". U općinama su građani neposredno i preko organa društvenog 
samoupravljanja ostvarivali .osnovne funkcije društvene zajednice", od- 
nosno prvi se put spominje i mjesna zajednica kao samoupravna zajed- 
nica građana seoskih i gradskih naselja. Normativne odrednice, kako 
god bile optimistički postavljene, nisu mogle automatski mijenjati stvar- 
nost - namjerno ili ne, previđao se odnos snaga u društvu i otpor samo- 
upravljanju kao progresivnom konceptu (u odnosu na etatistički kon- 
cept). Pa ipak, donošenje ovakvog teksta jugoslavenskog i republičkih 
ustava bio je događaj koji je dugoročno slabio konzervativnu struju pred- 
vođenu drugim čovjekom tadašnje Jugoslavije, Aleksandrom Rankovi- 
ćem, koja je zagovarala centralizam u državnim poslovima, dirigirano 
gospodarstvo i vodeći položaj SK-a u društvu. Hrvatsko rukovodstvo tada 
je uglavnom bilo na strani snaga koje su zagovarale daljnju demokrati- 
zaciju, a kao dogmati, odnosno oni koji su prema ideološkim stavovima 
bili bliski Rankoviću, slovili su Ivan Gošnjak i Ivan Krajačić Stevo. 

Glavni predstavnik snaga koje su zagovarale daljnji .razvoj samou- 
pravljanja" te zapravo decentralizaciju u odnosu na Beograd bio je Ed- 
vard Kardelj. U tim događajima Tito se prvi put nije najbolje snalazio — 
prestajao je biti rezolutni vođa koji se upravlja razvijenim instinktom, 
već je gubio sigurnost. 

I tada. i kasnijih godina, tendencije za proširivanjem samoupravnih 
prava različitih subjekata sukobljavat će se s intervencijama raznih 
državnih organa u privredu. Samo su se neke cijene slobodno formirale 
na tržištu. Sustav određivanja i kontrole cijena. osobita hrane. bio je 
pod državnom kontrolom. Državni su organi selektivno subvencionirali 
određena poduzeća. kanalizirali investicijsku izgradnju. To je vodilo eks- 
tenzivnom privređivanju, pogrešnim odlukama i, logično, nemogućnosti 
da dobar dio privrede izdrži međunarodnu konkurenciju. 

Naposljetku, samoupravljanje će se kao sustav upravljanja pokazati 
tek za nijansu efikasnijim od klasičnog sovjetskog sistema. Bilo je biro- 
kratizirano i sporo. nekonkurentno zapadnim privredama. Kako se 
mnoga dobra (stanovi. primjerice) dobivaju besplatno ili ispod cijene, 
stvara se svijest, prisutna i u drugim socijalističkim zemljama, da se 
mnogo što može steći bez rada. Sve će to otežati bilo kakvo uspostavlja- 
nje čistih računa u osamdesetima i u postsocijalističko doba. 

Rasprave u državnom i partijskom vodstvu bile su samo dio širih 
razmišljanja. pa čak i javnih rasprava o jugoslavenskoj prošlosti, sadaš- 
njosti i budućnosti. Iako na prvi pogled to nije bilo toliko vidljivo. te su 
rasprave nužno uključivale objašnjavanje geneze nacionalnih elita i speci- 
fičnost njihova položaja tijekom Drugoga svjetskog rata, što je onda im- 
pliciralo raspravu o poziciji pojedine nacije s jedne, i njihove integracije, 
s druge strane. Drugim riječima, u širem zahvatu, morat će se u sljedećim 
godinama raspravljati o odnosu republika i jugoslavenske cjeline. 

Novi pomaci prema daljnjoj decentralizaciji uslijedili su u sljedećim 
godinama: na Osmom kongresu SKJ u Beogradu 1964. zaključeno je da 
se ubrza proces deetatizacije društveno-ekonomskih odnosa i i promiče 
tralističke akumulacije“. U međuvremenu je niz mjera “otvorio put slo- 
bodnijem djelovanju tržišnih zakona i potiskivanju administrativne in- 
tervencije u privredi. Istovremeno se snažnije potiče federalizacija sa- 
moga SK. odnosno samostalnost republičkih organizacija. jer je, primje- 
rice, odlučeno da se kongresi republičkih organizacija održavaju prije 
Kongresa SK Jugoslavije. 

Godine 1 1965. počela je privredna reforma kojom s se nastojala pre 


podarski s sustav bilo lakše i še i bezbolnije: : jugoslavenski ki dinar nar je di rje devalviran 
66% u odnosu n na američki dolar. smanjena su opterećenja poduzeća. 
ograničen je carinski protekcionizam.. m..Cilj je bio „tržišni socijalizam“. 


= ‘i a a 


Uvodio se kapitalistički način poslovanja, ali bez privatnog vlasništva. 
Otvorena je mogućnost privatne inicijative u obrtu i i gostioničarstvu . po- 
duzetnicima je dozvoljeno da zapošljavaju do tri, a obrtnicima do pet 


radnika. 

Ciljevi reforme u sljedećim godinama samo su djelomično dosegnuti, 
jer se nije moglo dirati u samu bit funkcioniranja privrede, odnosno u 
kontrolu državnog aparata nad privrednim, Međutim, i tako limitirane 
promjene u sljedećim su godinama temeljito potresle privredni sustav. 
Otpori reformi bili su veliki —- proizlazili su koliko iz dogmatizma toliko 
i iz straha da će otvorenije suočavanje s konkurencijom u zemlji i ino- 
zemstvu dovesti do propasti poduzeća. Uz to, prisutan je bio i mentalitet 
mirenja s egalitarizmom (jednakost u siromaštvu"). traženje sigurnosti 
radnoga mjesta. ravnodušnost prema visokoj cijeni proizvodnje i prema 
neradu (.Nikada me ne mogu toliko slabo platiti koliko ja mogu malo 
raditi."). Reforme su povećale i društvene i republičke/regionalne razli- 
ke. jer su se razvijenije sredine zbog mnogih razloga lakše prilagođavale 
novonastaloj situaciji. Neki radnici. pogotovo bivši sudionici NOB-a. 
doživljavali su najavu promjena kao svojevrsno oduzimanje prava rad- 
ničkoj klasi koja je ona, tobože, stekla u revoluciji. Monolitizam u siro- 
maštvu. besperspektivnosti i neambicioznosti transformirao se u mno- 
go slojevitije društvo vrlo različitih interesa.” 

Promjene su dovele i do neželjenih. ali i očekivanih posljedica: da bi 
se što bolje prilagodile nesmiljenim zakonima tržišta, u Hrvatskoj. ali i 
u čitavoj Jugoslaviji, došlo je do otpuštanja viška radnika. Na taj je način 
u Hrvatskoj između 1964. i 1967. godine broj zaposlenih smanjen za 
4%. Kako je u tom razdoblju društveni proizvod povećan za 13,8%, nje- 
govo je realno povećanje po zaposlenom bilo čak 18%. U istom je postot- 
ku u Hrvatskoj rasla i industrijska proizvodnja. 

Privredni se sustav mijenjao i u narednim godinama i te su promjene 
bile nezaustavljive. No. one su u drugoj polovini šezdesetih i početkom 
sedamdesetih bile tema oko koje su se počeli sukobljavati promotori 
različitih koncepcija društvenoga razvoja. 

Naime. to nije bio samo sukob. pogotovo to nije bio samo sukob po- 
jedinih ličnosti, već se radilo o dvojbama o tome kojim putem krenuti 
dalje. koje sam državno-partijski vrh, pa. kao što je već rečeno. ni sam 
Tito nije znao razriješiti. Primjerice. kada je 1968. godine Tito govorio 
na konferenciji zagrebačke organizacije SK-a. istakao je potrebu .pri- 
vredne i društvene reforme". Poput nekog .tehnokrata" na koje se povre- 
meno znao obrušavati, Tito je zdravorazumskom ekonomskom logikom 
zaključivao kako bi gorespomenuta .reforma" trebala „stimulirati uvo- 
đenje suvremene tehnologije. bolje organizacije rada. stručnog upravlja- 
nja i rentabilnijeg financiranja". Samo nekoliko mjeseci ranije. potkraj 
1967. godine. kada je u Topuskom razgovarao s predstavnicima Kordu- 
na i Banije. naglasio je da postoje mišljenja .da je privredna reforma 
najviše pogodila one koji su imali nisku produktivnost rada. koji su uvi- 
jek čekali da im se sredstva odnekud prebiju, koji su trošili više nego što 

su privređivali". Očigledno mu je bilo jasno da treba podržati one koji 
više i bolje privređuju, ali su mu stari komunistički porivi prema egali- 
tarizmu i solidarnosti u siromaštvu govorili da ne može zanemariti ni 
suprotne stavove. Uostalom, egalitarizam i solidarnost bile su kategorije 
koje su bile vrlo prisutne u javnosti - primjerice. sindikati su kao jedan 
od prioriteta svojih aktivnosti isticali .zalaganje za poboljšanje položaja 
radnika s nižim primanjima". 

U to doba promotori promjena nisu se ipak izolirali republičkim gra- 
nicama. Primjerice. ujesen 1967. godine, u danima dok je Tito boravio 
u Topuskom. privredne komore Beograda, Zagreba i Sarajeva predlaga- 
le su da reformira devizni i vanjskotrgovinski režim, odnosno da se 
izvoz više stimulira. Tražili su da _uloga privrede prevagne nad ulogom 
administracije. što u dosadašnjem režimu nije bio slučaj". U travnju slje- 
deće. 1968. godine, na Dvanaestoj plenarnoj sjednici CK SKH središnje 
je pitanje bilo zapošljavanje. Da bi se zaposlili novi ljudi, zaključeno je, 
valja .dinamizirati privredu u duhu reforme", što je bila posve dezideo- 
logizirana formula za rješenje problema. Drugi je problem što je od 
načelnih stavova do njihove provedbe trebalo ukloniti niz zabluda i pred- 
rasuda. za što tadašnji SK nije imao snage. 

Na prethodnoj, Jedanaestoj plenarnoj sjednici CK SKH. početkom 
1968. godine. samo rukovodeće tijelo istaklo je da bi se _SK trebao izra- 
ziti kao politička i društvena snaga koja će unutar samoupravnog siste- 
ma svojom akcijom i političkim djelovanjem osigurati odlučan utjecaj 
radničke klase na sva bitna kretanja u našem društveno-ekonomskom i 
političkom životu". No. baš kao i u slučaju .dinamiziranja privrede”, SK 
ni na jugoslavenskoj ni na hrvatskoj razini nije želio prepustiti _odlučan 
utjecaj radničkoj klasi", a samoga sebe gurnuti u drugi plan. 

Na Osmom kongresu SKJ u prosincu 1964. godine. prvi se put pri- 
znalo da u Jugoslaviji postoji nacionalno pitanje. Godinama je partijska 
nomenklatura tvrdila kako je revolucija riješila nacionalno pitanje", jer 
je. navodno, riješivši klasno pitanje. riješila i nacionalno. Bio je tu sva- 
kako prisutan i zazor da se raspravlja o temama koje bi mogle voditi 
obnavljanju uspomena na tragične međunacionalne obračune iz ratnih 
vremena. Na Kongresu, kritizirajući _pritajene birokratsko-centralističke 
snage“ u SKJ. kao _unitaristička" shvaćanja. Tito je definirao ona koja 
tvrde da su nacije” u Jugoslaviji preživjele i da im, samim tim, predstoji 
odumiranje. Kongresna rezolucija odbacila je mišljenja da treba stvarati 
jedinstvenu jugoslavensku naciju. ocjenjujući ih kao .izraz birokratskog 
čentralizma i unitarizma” (ali se. istovremeno. da bi se postigla svo- 
jevrsna ravnoteža, tražilo da se odlučno suzbijaju pokušaji zatvaranja u 
svoje“ republičke granice). Na Kongresu je izabran i novi izvršni komi- 
tet u koji su, osim Tita, kao generalnog sekretara, ušli i stari članovi iz 

Hrvatske - Vladimir Bakarić i Ivan Gošnjak, a umjesto preminulog Đure 
Salaja izabran je Mika Špiljak. 
Jugoslavenska varijanta socijalizma, „samoupravni socijalizam” ili 
„Socijalizam s ljudskim likom” već je od kraja pedesetih počeo buditi 
interes u inozemstvu. Usprkos nedemokratskom okruženju i informa- 
tivnoj blokadi, mnogi su u zemljama Istočnoga bloka znali da se u Jugo- 
slaviji živi slobodnije i bogatije. 

61. Vanjskopolitički položaj 1955-1961. godine 


Poboljšanje jugoslavensko-sovjetskih odnosa, bitnih za ukupni međuna- 
rodni položaj Jugoslavije i za njezinu unutarnju stabilnost, koje se dogo- 
dilo sredinom pedesetih godina, bilo je tek kratkotrajno. Ako je 1955. 
godine bilo u jugoslavenskom vodstvu iluzija da je Moskva napustila ri- 
gidni stav o postojanju ,centra" u komunističkom pokretu, ubrzo se poka- 
zalo da nije tako. Staljinova smrt i nestanak Informbiroa nisu mogli izmi- 
riti dijametralno različite koncepcije SKJ s jedne te KPSS-a s druge stra- 
ne. Događaji u Mađarskoj i Poljskoj 1956. godine poticali su prostaljini- 
stičke snage u SSSR-u da inzistiraju na obnovi monolitnosti u međuna- 
rodnom komunističkom pokretu. Te snage, predvođene Molotovom. Gre- 
gorijem Maljenkovim (1902-1988) i Lazarom Kaganovičem (1893-1991). 
iako su doživjele poraz 1957. godine. i dalje su bile vrlo snažne. 

Odnosi Jugoslavije i SSSR-a dovedeni su do usijanja u listopadu/stu- 
denom 1956. godine, tijekom nemira u Mađarskoj, kada su jugoslaven- 
ske vlasti u zgradi jugoslavenske ambasade u Budimpešti dale azil bivšem 
predsjedniku mađarske vlade Imreu Nagyju i njegovim suradnicima. Mo- 
skva je žestoko napala jugoslavenske vlasti, tvrdeći da one potiču nemire 
u Mađarskoj. Tito i Jugoslavija u svim tim dramatičnim događanjima u 
Mađarskoj bili su nesigurni i kolebljivi - najprije su podržali Nagyja i re- 
forme. potom su podržali sovjetsku intervenciju, pa su to ubrzo požalili. 
Nagy i suradnici boravili su u jugoslavenskoj ambasadi gotovo mjesec 
dana. Izašli su iz zgrade ambasade, jer im je novopostavljena vlada Jano- 
sa Kádára jamčila osobnu sigurnost. Čini se da je i Tito mogao pretposta- 
viti što će se dogoditi: usprkos jamstvima, Nagy je uhapšen te kasnije 
suđen i pogubljen, ali je Tito kasnije bio ogorčen jer su Sovjeti prekršili 

“dogovor. Usprkos tome. Tito je išao Sovjetima na ruku i kada je nešto kas- 
nije izjavio kako Jugoslavija mora pomoći Kadarovoj vladi. s tim da se 
sovjetske jedinice povuku čim se stanje u zemlji stabilizira. Bili su to Ti- 
tovi ustupci koje sovjetska strana nije kompenzirala.?! 

Deklaracije sa savjetovanja komunističkih i radničkih partija u Moskvi 
1957. i 1960. godine proglašavale su stavove SKJ ,revizionističkima". S 
konferencije 1960. godine, na kojoj je sudjelovala 81 partija. osude su bile 

osobito teške. Rukovodioci SKJ optuženi su da promoviraju .antilenjini- 

“ stički revizionistički program, suprotstavljaju SKJ cijelom međunarodnom 
komunističkom pokretu“, da su učinili zemlju ,ovisnom o američkim i dru- 
gim imperijalistima“. Bilo je to doba kada su se pogoršali i odnosi između 
SSSR-a s jedne i Kine i Albanije s druge strane. Raskol u dotad naizgled 
monolitnom međunarodnom komunističkom pokretu bio je svakome vid- 
ljiv te se njegova monolitnost nije mogla obnoviti žrtvovanjem Jugoslavije. 

Najžešće kritičare Jugoslavija je od toga doba imala u Albaniji pod 
vodstvom Envera Hodže. Rigidni komunistički režim posve je izolirao 
Albaniju od svijeta, a narod odveo još dublje u siromaštvo. „Krajnje za- 
oštravanje" i ,nemiroljubivost" albanskih vlasti, kako je albansko pona- 
šanje okarakterizirala jugoslavenska vlada 1961. godine, bilo je u funk- 
ciji manipuliranja vlastitom javnošću. 

Napeti su bili i bugarsko-jugoslavenski odnosi: u kampanji protiv 
Jugoslavije, koju valja razumjeti u kontekstu općeg pritiska s Istoka, 
bugarske su vlasti poricale makedonsku nacionalnu invidualnost. 

No. kada se Jugoslavija otvorila prema Zapadu i prema zemljama Tre- 
ćega svijeta, bilo je jasno da je kampanja s ciljem izolacije Jugoslavije pre- 
trpjela neuspjeh. Osim toga, ni u socijalističkim zemljama nije se više, 
usprkos žilavim otporima, mogao zaustaviti proces oslobađanja od najgru- 
bljih oblika staljinističke represije. Tako je već potkraj 1962. došlo do no- 
vog susreta Tito - Hruščov, a potom do još jednog sljedeće, 1963. godine. 

Ekonomski i općedruštveno mnogo je važnija bila suradnja koju je 
Jugoslavija izgrađivala sa Zapadom. Iako su odnosi između Grčke i Tur- 
ske sredinom pedesetih zapali u krizu, odnosi između Jugoslavije i te 
dvije zemlje normalno su se razvijali. Suradnja jedne komunističke ze- 
mlje sa članicama NATO pakta bila je solidna osnova za normalizaciju 
odnosa s drugim, ključnim državama za razvoj i stabilnost Jugoslavije, 
a napose Hrvatske. Suradnja Jugoslavije s Italijom zbog svih navedenih 
razloga bila je u uzlaznoj putanji, usprkos povremenim nesporazumima 
zbog položaja nacionalnih manjina, neriješenih graničnih pitanja, spo- 
rova zbog različitih ocjena nekih epizoda Drugoga svjetskog rata i 
različite pozicije u međunarodnoj zajednici. I s Austrijom se razvijala 
vrlo plodna suradnja, iako je i ona bila remećena stalnim sporovima o 
položaju slovenske manjine u Koruškoj. Hrvatska je osobito profitirala 
zbog te suradnje jer su austrijski i talijanski turisti već u šezdesetima 
bili među najbrojnijima na jadranskoj obali. 

Odnosi su se razvijali i s drugim zapadnoeuropskim državama. Save- 
zna Republika Njemačka (SRNJ) vrlo je brzo, već tijekom pedesetih godi- 
na, zauzela jedno od vodećih mjesta u jugoslavenskoj inozemnoj trgovin- 
skoj razmjeni. No, kada je jugoslavenska vlada, sukladno svojoj politici 
ekvidistance, 1957. godine priznala i prosovjetsku Demokratsku Repu- 

bliku Njemačku (Njemačke DR). SR Njemačke je, prvi i jedini put postu- 
pila sukladno tzv. |Hallsteinovoj doktrini (prema kojoj je SR Njemačke 
prijetila kako će prekinuti diplomatske odnose sa svim državama koje 
priznaju postojanje DR Njemačke) te je prekinula diplomatske odnose s 
Beogradom. Ipak. nakon prekida diplomatskih odnosa nije došlo do po- 
znatog i uobičajenog daljnjeg zaoštravanja, kako to često biva. Naprotiv. 
međudržavni odnosi se i dalje svestrano i dobro razvijaju. Zbog mnogih 
vanjskopolitičkih i unutarpolitičkih razloga obje su države nastojale da 
posljedice prekida diplomatskih odnosa budu što manje. Uostalom, vla- 
sti DR Njemačke su zbog ideoloških razloga 1958. godine zahladile odno- _. 
se s Jugoslavijom. Tako već od početka šezdesetih SR Njemačka postaje 
opet ključni jugoslavenski vanjskotrgovinski partner. a samo koju godinu 
kasnije. kada su prema mnogim njemačkim gradovima krenule tisuće 
jugoslavenskih (u relativnom omjeru najviše iz Hrvatske) gastarbajtera, 
SR Njemačka dobiva još više na važnosti. Diplomatski odnosi između 
Beograda i Bonna obnovljeni su tek 1968. godine, kada je na vlast u SR 
Njemačkoj došla Socijaldemokratska stranka (SPD). ' 
Odnosi s Francuskom i Velikom Britanijom također su bili remećeni 
povremenim nesuglasicama. Dogodilo se to 1956. godine, kada su te 
dvije zemlje zajedno s Izraelom intervenirale na Sueskom kanalu. Mno- 
go je ozbiljniji bio spor s Francuskom zbog razlika u stavu prema usta- 
nicima u Alžiru - naime. Jugoslavija je pomagala alžirskoj strani koju je 
francuska vlada smatrala pobunjeničkom. Puba = 
-Najvažniji su ipak bili odnosi sa SAD-om. Susret Josipa Broza Tita i 
predsjednika Dwighta Eisenhowera 1960. godine trebao je označiti novi 
poticaj razvoju odnosa. Međutim. kada su se u proljeće 1961. antiko- 
munističke kubanske izbjeglice u organizaciji SAD-a iskrcale u Zaljevu 
svinja. pa doživjele katastrofu, reakcije u hrvatskoj/jugoslavenskoj jav- 
nosti bile su krajnje nepovoljne. Ton je dala Titova izjava da je „agresija 
na Kubu ataka na mir u svijetu",% a novinski komentari su bili još oštriji: 
-Rat na Kubi uvjerljivo govori da po posljedicama najčešće nema bitnih 
razlika između direktnog učešća u agresiji i onoga koji je kao put izabra- 
la američka vlada.“ Bilo je to doba koje se može nazvati „donjom to- 
čkom'" jugoslavensko-američkih odnosa.* Američko-jugoslavenski od- 
nosi bili su još jedanput. ujesen 1962. godine. na teškoj kušnji. Tada je 
izbila kubanska kriza, pošto je SAD proveo pomorsku blokadu Kube jer 
je SSSR na otoku instalirao rakete koje su mogle pogoditi ciljeve u SAD-u 
Jugoslavenski brodovi na plovidbi za Kubu, kao i jugoslavenska roba. 
bojkotirani su u američkim lukama. Jugoslaviji su bile ograničene 
mogućnosti dobivanja američkih kredita. Ipak, bili su to trenuci u kojima 
se naslućivao novi uspon, jednim dijelom i zbog simpati 
gajio prema predsjedniku Kennedyju. Tito je u listopadu 1963. godine 

bio jedan od posljednjih svjetskih državnika s kojim je Kennedy razgo- 
varao i posljednji koji ga je posjetio u Bijeloj kući. 

Kada je mjesec dana kasnije Kennedy ubijen. hrvatsko/jugoslavensko 
društvo spontano je reagiralo. a u tisku se o atentatu iznimno mnogo pi- 
salo. sukladno golemom interesu javnosti. Spontanost koja je izbila na 
vidjelo pokazatelj je demokratizacije društva početkom šezdesetih godina 
i očigledno da takav interes za ubojstvo američkoga predsjednika daje 
dodatan poticaj demokratizaciji i širenju masovne kulture. Vrhunac tih 
događanja bila je inicijativa. u zagrebačkoj javnosti spontano pokrenuta. 
da se neka ulica ili trg prozove po Kennedyju. Prijedlog je vrlo brzo dobio 
službenu formu, a u obrazloženju se isticalo kako se „cijene napori pokoj- 
nog predsjednika Kennedyja uloženi za očuvanje mira u svijetu".* Partij- 
ska je nomenklatura zahvalno uskočila u inicijativu koju su u poslijerat- 
noj hrvatskoj politici prvi put. čini se. promaknule - modernim rječnikom 
rečeno - građanske/civilne inicijative. Bez obzira na povremene nespora- 
zume (prvenstveno zbog različitih stavova o Vijetnamskom ratu). jugosla- 
vensko- američki odnosi bili su i dalje vrlo dobri. Kulminirali su 1970. 
godine kada je predsjednik Richard Nixon (1913-1994) posjetio Jugosla- 
viju. Osim u Beogradu, bio je i u Zagrebu i u Kumrovcu. 

Kako se tijekom pedesetih godina jugoslavenska vanjska politika 
značajno mijenjala. c osobito u pogledu simpatija i antipatija prema Isto- 
Ku i Zapadu. logična. je e posljedica | bilo traženje prijatelja i saveznika na 
drugim stranama. Nositelj takve politike bio je osobno Josip Broz Tito 
koji je za posjeta Indiji i Burmi potkraj 1954. i početkom 1955. godine 
s domaćinima počeo oblikovati bir rtijeve politike aktivne miroljubive 
koegzistencije. odnosno nesvrstavanja. Neki su zapadni istraživači s 
mnogo ironije tvrdili da je Tito na _politiku nesvrstavanja slučajno na- 
trapao"“. odnosno da mu je. pošto je bio izbačen iz Kominforma te po- 
stao uvelike ovisan o zapadnim kreditima. pomoći i diplomatskoj pot- 
pori. -bila potrebna ideologija zbog koje će se činiti da je on hotimice 
upao u taj nezgodni položaj. a ujedno mu omogućiti da drži na distanci 
neugodno uslužne zapadne demokracije“.?“ Iako je Tito uistinu bio maj- 
stor da nedoumice, zablude i poraze pretvara u pobjede. svoditi njegov 
instinkt da valja držati ekvidistancu prema blokovima na _natrapava- 
nje“. uistinu bi bilo pretjerano. Naime. pojam .nesvrstanost'“ prvi je put 
spomenut 1950. godine kada se Jugoslavija i Indija u UN-u, u povodu 
rata u Koreji. nisu svrstale ni uz jedan blok. Tito jeu UN-u 1951. govorio 
kako se on nikada neće složiti s idejom gla samo. velike sile određuju 
Sudbinu svijeta. Time e je. zapravo. odbacio kominternovsku ideju o po- 
djeli svijeta i nužnosti sukoba kapitalizma i socijalizma.* 

Tih je godina Jugoslavija postala stjecište državnika koji utemeljuju 
politiku nesvrstavanja. Osim Kine i Indije. bili su tu Etiopija. Egipat. 

Odlazak Josipa Broza Tita na jedno od krstarenja brodom „Galeb“ iz splitske luke. 


Indonezija, Kambodža. Na prvom ,multilateralnom susretu državnika ne- 
svrstanih", održanom na Brijunima u ljeto 1956. godine, Tito, indijski 
predsjednik Javarharlal Nehru i egipatski predsjednik Gamal Abdel Na- 
ser usvojili su deklaraciju (Brionska deklaracija) koja je osudila podjelu 
svijela na blokove i politiku dominacije, podržala razoružavanje i isko- 
rištavanje atomske energije u miroljubive svrhe. Zatražili su i da se putem 
organizacije UN-a pomaže ekonomski razvoj nerazvijenih zemalja, uklone 
prepreke i smetnje za razvoj međunarodne trgovine. Jugoslavenska vanj- 
ska politika počela je tada trošiti golemu energiju na uspostavu odnosa sa 
zemljama Trećega svijeta - Tito je putovao u zemlje Afrike i Azije, jugosla- 
venska misija dobre volje bila je u desetak zemalja Latinske Amerike. 

Vrhunac lih napora bila je organizacija Prve konferencije nesvrstanih 
zemalja (s 25 sudionica) u Beogradu 1961, godine. Iako se vremenom, 
pogolovo u sedamdesetima, pokazala kao strateški promašaj i dugoročno 
štetna, politika nesvrstanosti je u svojim počecima jugoslavenskoj vanj- 
skoj politici i Jugoslaviji u cjelini omogućavala nezavisniju poziciju i 
izvlačenje iz zone sovjetske dominacije. 

62. Pad Aleksandra Rankovića — poticaj 
daljnjim reformama i demokratizaciji 


Utjecaj Aleksandra Rankovića u državi bio je toliki da su u prvoj polovi- 
ci šezdesetih mnogi govorili o njemu kao o sigurnu Titovu nasljedniku. 
Jedan od formalnih koraka u tom smislu dogodio se 1963. godine, kada 
je Ranković postavljen : za potpredsjednika SKJ, na dužnost koju nitko 
prije njega nije obnašao. Služba državne sigurnosti, koja je trajno bila 
pod njegovim patronatom, već je poduzimala i neke potajne praktične 
korake da bi mu osigurala nasljedstvo (navodno su prislušni uređaji 
postavljeni čak i u Titovoj rezidenciji). Titovoj je strpljivosti došao kraj, 

pa su koncepcijski sukobi o budućnosti zemlje prerasli u sukobe ličnosti 
koji se više nisu mogli održati u tajnosti unutar državno- -partijskog vod- 
stva. Izvršni komitet CK SKJ obrazovao je u lipnju 1966. godine komi- 
siju koja je trebala ispitati rad\Službe državne sigurnosti (SDS ili SDB 
— Služba državne bezbednostij,'* da bi ubrzo zatim na Brionima bila 
sazvana sjednica Centralnoga komiteta (Četvrti plenum CK SKJ ili Bri- 
onski plenum) na kojoj je podnijet izvještaj: u njemu se SDS-u odaje 
priznanje da je .rodivši se u revolucionarnom periodu" pridonio, boreći 
se .protiv klasnog neprijatelja", odlučujućoj konsolidaciji novog poretka 
i obrani nezavisnosti zemlje, osobito od ..Staljinova nasrtaja" 1948. go- 
dine. Bile su to .neprolazne zasluge Službe". S druge strane, komisija je 
utvrdila da se Služba željela „postaviti iznad društva". „Konzervativni 
otpor pojedinih funkcionera" doveo je do toga da je SDS „zaostala za 
razvitkom društva” te da je Služba željela „postati jedan od odlučujućih 
faktora u formiranju društvene politike“. U diskusiji su sudjelovali mno- 
gi i nitko nije podržao Rankovića. Petar Stambolić je tvrdio da je Ranko- 
vić „bio oslonac srpskom šovinizmu", a Milentije Popović da je Udba 
-birokratsko-zavjerenički centar". CK je jednoglasno osudio ,deformaci- 
je u radu organa sigurnosti i istakao odgovornost njenih najviših ruko- 
vodilaca, naglasivši da nijedna služba ne može biti iznad društvene kon- 
trole”. Uzalud je Ranković isticao kako je to što se događa „samo po sebi 
toliko teško, mračno, da se drugačije ne može tretirati nego kao nepri- 
jateljski akt" te se branio da ,nema veze s tim suludim postupkom". 
Kako je iz svega navedenog proizlazilo da je SDS postao monopol poje- 

dinaca, Ranković i njegov najbliži suradnik Svetislav Stefanović morali 
su prihvatiti posljedice. Stefanović je isključen iz CK-a, a Ranković je 
podnio ostavku na članstvu u SK-u te na funkciju potpredsjednika Re: 
publike. Pobjedu je odnijela opcija koja je zagovarala dalju demokrati- 
zaciju. te koju je u tom trenutku podržao i Tito. Obavještajnu pripremu 
Rankovićeve detronizacije izvela su trojica Hrvata (Ivan Krajačić, mini- 
star unutrašnjih poslova Milan Mišković te njegov brat Ivan Mišković, 
tada načelnik Kontraobavještajne službe /KOS-a/). Radi se o slučajnosti, 
ali je u Hrvatskoj pad Rankovića doživljavan kao nacionalna pobjeda 
nad srpskim hegemonizmom, dočim je .u Srbiji, ali i u celom srpskom 
korpusu” taj događaj .doživljen kao udarac državnom jedinstvu, odno- 
sno kao slabljenje njegovog glavnog stožera - Srbije". Sam je Ranković u 
osamdesetima, u vrijeme buđenja srpskog nacionalizma, postao simbol 
navodnog nepriličnog odnosa komunističke vlasti prema Srbima u cjeli- 
ni. Mnogi su se povodili za mišljenjem Dobrice Ćosića da su komunisti 
nakon dva desetljeća vladavine napustili „partizansko jugoslovenstvo“, 
krenuli u svjesnu razgradnju jugoslavenske države te uklonili posljed- 
nju prepreku u liku Aleksandra Rankovića.!"! 

Nakon pada Rankovića Udba je organizacijski bila podijeljena po re- 
Publikama. pa su se čak neke republičke službe djelomično i osamosta- 
ljivale. Izgleda da su se hrvatske službe oglušile na zahtjev Beograda da 
pošalju informaciju o stavovima hrvatskog rukovodstva o nacionalnom 
pitanju.!9 

Tito. koji je stalno imao potrebu da balansira između krajnosti, tada 
je isticao kako poraz vrha .,dogmatsko-birokratskih snaga" ne smije za- 
sjeniti opasnost koja se nad SK navodno opasno nadvijala - opasnost od 
liberalizma. Tito je osjećao da su se padom Rankovića mnogi oslobodili 
straha i da se raznorodne zapretane inicijative sada počinju javljati. Sto- 
ga je u listopadu optimistički i s elanom izjavljivao kako .možda nikada 
do sada u našoj Partiji jedna sjednica ili neke odluke nisu izazvale tako 
široki zamah kao što je bio slučaj sa IV. sjednicom. Odluke te sjednice 
su prihvaćene ne samo od svih članova SK nego i od ogromne većine 
naših naroda". Ivan Supek (1915-2007) potvrđuje Titove riječi: .Osjetili 
smo se slobodni kao nikada prije... iza leđa publicista, umjetnika i 
znanstvenika nestajahu strašila cenzura". Supek, nadalje, smatra da je 
„od 1966. do 1971. zabilježen najintenzivniji kulturni život u povijesti 
Jugoslavije“.'* 

S druge strane, Tito se suprotstavljao navodnim tendencijama da se 
od SK-a napravi stranka socijaldemokratskog tipa te se vrlo brzo i jasno 
pokazalo da demokratizacija ima granice. Tito je te granice gotovo in- 
stinktivno znao odrediti. Naime, u Zadru je to ljeto, u kolovozu 196 


o adih intelektualaca TMarijan Batinić, Nikola Čolak, Te- 

glas. „kao samostalan demokratski i socijalistički časopis". Napisali su 


i Deklaraciju (čiji je autor uglavnom bio Ivin) koju su objavile samo ino- 
zemne novine.!” Citav su slučaj vlasti vrlo ozbiljno shvatile, te je sam 
Tito nadležnost oko njegova rješavanja prepustio Vladimiru Bakariću. 
Većina je pohapšena te odvedena u istražni zatvor, ali je kaznu zatvora 
odslužio samo najpoznatiji među njima, Mihajlo Mihajlov. jer mu je ak- 
tivirana uvjetna kazna na godinu i pol dana zatvora dosuđena godinu 
dana ranije zbog objavljivanja dnevničkih zapisa iz Moskve u kojima je 
podupirao ideje sovjetskih disidenata. 

No, bilo je jasno da je šezdesetih, pogotovo u drugoj polovici toga 
desetljeća, SK izgubio karakter monolitnog političkog organizma i u po- 
jedinim republikama. a pogotovo ako se promatra kao cjelina. na save- 
znoj razini. U procesu demokratizacije postao je okvir za djelovanje vrlo 
ičitih ideoloških i političkih struja te su se unutar njega promovirali 
vrlo različiti interesi. Titova upozorenja da SK mora sačuvati .idejno- 
političko i akciono jedinstvo" nisu bila puko parolašenje, ali nisu ni 
mogla spriječiti proces dezintegracije nekoć jedinstvenog SK-a. 

_Pod utjecajem privredne reforme i pada Rankovića, šezdesete su 
doba najsnažnijeg privrednog rasta poratne Hrvatske i Jugoslavije. Iz- 
među 1962. i 1970. godine prosječna realna plaća (ne uzimajući u obzir 
visoku stopu rasta zaposlenosti) narasla je za 90%. U nekim je godina- 
ma narasla za čak 14%, a nijedne godine nije rast bio manji od 4%.!%5 U 
to doba stvara se u Hrvatskoj i sloj menadžera, ljudi koji razvijaju 
poduzetnički duh i koji, u okviru socijalističkog privrednog i društvenog 
sustava, promoviraju zapadnjačke obrasce ponašanja. 

Liberalizacija se najočiglednija iskazivala u gotovo potpunoj slobodi 
putovanja iz zemlje i u zemlju, sa znatno ublaženim graničnim kontro- 
Iama: iako je granica prema Austriji za građane otvorena 1953, a prema 
Italiji dvije godine kasnije, tek se sredinom šezdesetih. odnosno po padu 
Rankovića, broj prelazaka granice naglo povećava. Godine 1964. na 
području grada Zagreba izdano je 47.479 putovnica, a već 1966. i 1967. 
godine ukupno 307.163, što samo u dvije godine predstavlja prosječno 
godišnje povećanje od 323%.!% 

Kako je privredna reforma ostavila mnoge bez posla, velik broj Hrva- 
ta iz Hrvatske i BiH (razmjerno znatno više nego bilo koje druge jugosla- 
venske nacije) krenuo je na „privremeni rad” u inozemstvo. Do 1971. 
ponajviše ih je u SR Njemačkoj (70%), potom u Australiji (6.3%), Austri- 
ji (5.6%), Švicarskoj (3,6%). U kasnijim godinama odlazi se sve više i u 
Francusku, zemlje Beneluxa i Skandinaviju. Hrvati 1971. čine 22.1% 

Skupina hrvatskih gastarbajtera u Stuttgartu sedamdesetih godina. 


stanovništva Jugoslavije. a u ukupnom broju migranata - 763.000 - za- 
stupljeni su s 39%: u BiH Hrvati tada čine 20.6% stanovništva. a njihov 
je udio među radnicima iz te republike zaposlenima u inozemstvu više 
nego dvostruk - 42.4%. Mnogi od tih .radnika na privremenom radu u 
inozemstvu“. odnosno gastarbajtera. svoj su privremeni boravak pretva- 
rali u stalni. ali su održavali vezu s domovinom i donosili Hrvatskoj 
znatan novac. jer su po novodonesenim propisima mogli inozemne za- 
rade legalno doznačivati u domaće banke. Procjenjuje se da su potkraj 
šezdesetih radnici iz inozemstva godišnje doznačivali u Jugoslaviju oko 
500 milijuna dolara. od toga u Hrvatsku 300 milijuna. Transferi gastar- 
bajterskih deviza činili su 1967. godine 1.2% nacionalnog dohotka. a 
sedam godina kasnije već 7,4%.197 

Gastarbaiteri su gradili kuće, donosili i druga materijalna dobra 
(automobili. kućanski aparati). te je mnoge nerazvijene krajeve između 
ra ih stanovnika u inozemstvu. Do kraja šezdesetih potpuno je 
legalizirana i devizna štednja za sve građane, bez dokazivanja podrije- 
tla deviza. Tako stvorene devizne rezerve bili su jedan od pokretača 
razvoja. >> 

Maslenički most, sagrađen 1958. na glavnome pravcu povezivanja Dalmacije sa sjevernijim 
dijelovima zemlje, srušen je u prosincu ratne 1991. te obnovljen 2005. godine. 


Još su 1958. godine omladinske radne brigade i građevinska podu- 
zeća izgradile cestu Ljubljana - Zagreb. čime su Zagreb i dobar dio Hr- 
vatske dobili kvalitetnu vezu sa zapadnim zemljama što osobito dobiva 
na važnosti od šezdesetih, kada se intenzivira promet te na Jadran 


očinje stizati sve više turista. 
“Do 1059. sagrađena Je m temeljito rekonstruirana Jadranska magi- 
strala od Rijeke do Zadra (sa strateški važnim Masleničkim mostom. 
izgrađenim 1958). a potom. u sljedeće četiri godine (do 1963). nekoliko 
odsječaka u Dalmaciji (Zadar - Vodice, Rogoznica - Omiš te Makarska 
— Podgora). Tijekom 1964. i 1965. uz financijsko sudjelovanje Svjetske 
banke dovršena je čitava trasa od Vodica do hrvatsko-crnogorske grani- 
ce. Jedan od posljednjih izgrađenih objekata bio je Šibenski most. Time 
je završena cesta koja je povezala hrvatsku obalu od slovenske (zapravo 
i talijanske) granice do Dubrovnika (od Rijeke do Dubrovnika bila je 
duga 638 km). Bila je to daleko najdulja hrvatska cesta koja je Hrvatsku 
povezala s europskom cestovnom mrežu te presudno utjecala na visoku 
stopu turističkog rasta u naredna dva desetljeća. Boljitak zbog izgradnje 
ceste osjećao se postupno, jer su se neki objekti tako i gradili - na nekim 
točkama neko vrijeme prometovali su trajekti (primjerice. kod Šiben- 

skog mosta do njegove izgradnje) ili se moralo putovati obilazno (od 
Maslenice do Obrovca, i potom u Zadar). 

Gradile su se ceste i u unutrašnjosti: još 1958. godine otvorena je cesta 
Osijek - Vrpolje čime je osječki kraj spojen sa cestom Zagreb - Beograd, 
da bi do sredine šezdesetih Osijek bio cestom spojen s Vukovarom te na 
zapad, sve do Valpova, čime je završena Podravska magistrala. Godine 
1962. otvorena je prva dionica Zagorske magistrale — cesta Zagreb — Ku- 
mrovec. Bila je to cesta koja je samo do Zaboka imala šire značenje, a 
potom se produžavala u kraj bez veće gospodarske važnosti, ali s kraj- 
njom točkom u Kumrovcu, Titovu rodnom mjestu. Nakon dvije godine 
cesta je produžena do Krapine, a kasnije je napravljena i spojnica do Ptu- 
ja. čime je Hrvatska izgradila važan paneuropski koridor. Na taj je način 
Hrvatska modernim (za ono doba), asfaltiranim cestama povezala najveće 
gradove i ključne regije te počela funkcionirati kao prometna cjelina. 


prometu: godine 1964. prošao je prugom Zagreb - Rijeka prvi električni 
vlak; što je omogućilo veću brzinu i protočnost pruge, sagrađene još u 
19. stoljeću. Godine. 1 966. puštena je u promet pruga normalnog kolo- 
sijeka Sarajevo £ Ploče koja je bila također važna za turizam, ali još više 
za razvoj pločanske luke koja u sljedećih dvadesetak godina, po ostva- 
renom prometu postaje druga hrvatska luka (iza riječke). Godine 1967. 
otvorena je i pruga Knin — Zadar kojom je dotad prometno zabačeni 
Zadar dobio spojnicu na hrvatsku i jugoslavensku željezničku mrežu. 
Otada se u Hrvatskoj pruge više nisu gradile. Željeznički sustav je zapa- 
dao u krizu (kao uostalom i drugdje u Europi) suočen, s jedne strane, s 
potrebom modernizacije i visokih ulaganja, a s druge, postajući sve ma- 
nje konkurentan u odnosu na cestovni i zračni promet. 

Šezdesetih su otvoreni i aerodromi u Dubrovniku i Splitu (1966), 
tom u Puli (1967) i u Zadru (1969), što je značajno podiglo turističku 
ponudu cijele hrvatske obale, osobito do tada vrlo slabo prometno pove- 
zanih njezinih južnijih dijelova (splitski ,aerodrom postaje centar zrače- 
nja najpozitivnijih utjecaja na cjelokupni privredni razvoj Splita i mai 
Dalmacije", tvrdilo se na otvorenju).'% U tom se desetljeć 
zam najbrže razvijao: 1938. zabilježeno je 2,800.000 noćenja, a 1958. 
godine 8,100.000. Tijekom pedesetih, godišnja stopa rasta bila je u 
noćenjima 21,1%, a u noćenjima stranaca čak 31, 4%. Tijekom. šezdesetih 
i sedamdesetih motiv turističkog razvoja i 
kompleksi: primjerice, početkom šezdesetih osnivaju se u Istri tri velike i 
kasnije renomirane ugostiteljsko-turističke organizacije: ,Rabac" u Rap- 
cu (1962) te ita" u Vrsaru i ,Istraturist' u Um 1963\.'% 

Potkraj šezdesetih j i j 


28,000.000 noćenja. Pritom je posebno važan porast broja stranih go- 

Turisti u Brelima sredinom pedesetih. Na širem području Makarske rivijere pola stoljeća kasnije 
jetovalo je već više od 2 milijuna gostiju. 


stiju: oni su 1958. godine ostvarili jedva 1,8 milijuna noćenja i u odnosu 
na domaće bilo ih je gotovo četiri puta manje. no 1969. godine stranci 
ostvaruju već gotovo deset puta više noćenja - gotovo 17,5 milijuna, i 
ima ih ukupno više od 60% (do sredine šezdesetih domaćih je gostiju 
bilo više od stranih). Promatrano po regijama, rast je još izrazitiji — 
1963. i 1964. godine Dalmacija je ostvarila 57, potom 39,2% više stra- 
nih noćenja negoli prethodnih godina (1962. i 1963), a devizni priliv se 
od 1964. do 1967. povećao za više od 100% (procjenjuje se na 23 mili- 
juna dolara godine 1964. i na 50,5 milijuna dolara tri godine kasnije).!'!? 
I potkraj pedesetih i u sljedećim desetljećima otprilike trećina stranih 
turista stizala je iz SR Njemačke, potom iz Austrije (1958. godine 27%, 
1969. godine samo 17%). U šezdesetima su i Česi i Slovaci bili vrlo broj- 
ni, ali je njihov veći dolazak blokiran nakon sovjetske intervencije 1968. 
godine. I Talijani su bili tradicionalno dobri gosti - sačinjavali su uvijek 
gotovo 10% stranih turista. 

Odnosi Crkve i države bili su dugo vremena opterećeni ideologizira- 
nom slikom religije kao ,opijuma za narod", proisteklom iz komunističke 
ideologije. Stoga nije čudo da se u zagrebačkom tisku 1958. godine po- 
javljuje tvrdnja da je „borba protiv religije sastavni dio opće borbe za 

čovjeka upravo stoga, što religiozni odnos prema svijetu u sebi samome 
predstavlja jednu od najdubljih degradacija čovjeka".!!! s 

U šezdesetima se donekle poboljšavaju i odnosi Sv. Stolice i ERA 
vije, djelomično pod utjecajem liberalizacije u Jugoslaviji, djelomično 
pod utjecajem Drugoga vatikanskoga koncila. Osim toga, kada je 1960. 
godine umro kardinal Alojzije Stepinac, kojega je jugoslavenski režim 
smatrao glavnom preprekom za sređivanje odnosa s Katoličkom cr- 
kvom, u javnosti je Stepinčev nasljednik Franjo Šeper prikazan kao oso- 
ba radikalno drugačijih stavova, dakle, kao onaj tko je spreman na dija- 
log s vlastima. Odnosi između Crkve i države uistinu su se poboljšali, i 
ne samo zahvaljujući Šeperu, ali on zasigurno nije podilazio državnim 
vlastima. U međuvremenu, 1968. godine, Franjo Šeper je imenovan za 
prefekta Kongregacije za nauk vjere, što je i ostao do pred smrt. Kao 
jedna od najutjecajnijih osoba u hijerarhiji Sv. Stolice bio je i jedan od 
najznačajnijih prelata Katoličke crkve u Hrvatskoj tijekom povijesti. 

Pregovori Sv. Stolice i Jugoslavije počeli su 1964. godine, a 1966. 
potpisan je protokol prema kojem su se jugoslavenske vlasti obvezale 
da će jamčiti položaj vjerskih zajednica sukladno Ustavu, a Sv. Stolica 
da će katolički kler djelovati u vjerskim okvirima i da Crkva osuđuje 
svaki akt nasilja. No, tada su dvije strane tek razmijenile izaslanika, a 
diplomatski su odnosi obnovljeni 1970. godine.!!? 


U međuvremenu, vidljiva su poboljšanja u položaju Crkve. Od 1962. 
i Glas Koncila, u početku kao dvotjednik, potom tjednik. Sljedećih 


godina Glas Koncila postaje najvažnije crkveno glasilo, a obnovljen je ili 
osnovan niz vjerskih časopisa i zbo a 


Već od 1966. j inama ploče s božićnim pje- 
.smama. što je dotad hila nezamislivo. Državno i partijsko vodstvo dava- 
lo je tih godina interne upute da se ne pravi problem onim radnicima 
koji za Božić ne dođu na posao. Vlasti su tada dozvolile Crkvi da počne 
izgradnju prve crkve u Zagrebu poslije rata (u novozagrebačkom Sige- 
tu), što je izazvalo veliko nezadovoljstvo u partijskim strukturama.!!> 

U Zagrebu je 1968. godine objavljen prvi cjelovit prijevod Biblije na 
hrvatski, djelo mnogih jezičnih i literarnih stručnjaka, teologa i bibličara, 
crkvenih ljudi I Taika. Iste je godine osnovana KTS jost, 
centar za koncilska istraživ ij ji j 


x z 


razvio bogatu izdavačk O dašnjosti okupi 


ote ža oke S sas oli GC 
se_krug liberalnih ekumenskih teologa, što je sve pridonosilo novom 
duhu tolerancije. 


U sedamdesetima, odnosi ulaze u novu, stabilniju fazu, pogotovo pošto 

_su se 1971. u Vatikanu susreli predsjednik Tito i papa Pavao VI; Prijepor- 
ni su događaji tada uglavnom gurnuti u stranu te se razgovaralo o tema- 
ma koje su zbližavale — o borbi za mir, a protiv blokovske podjele svijeta. 

U lipnju 1967. godine, kada je izbio treći Arapsko-izraelski rat, 
predsjednik Tito rezolutno je stao na stranu arapskih zemalja. Odmah 
je osudio .izraelsku agresiju" te otputovao u Moskvu, gdje je prisustvo- 
vao sastanku rukovodilaca komunističkih i radničkih partija i vlada 
socijalističkih zemalja. U sljedeća dva mjeseca isti se skup ponovio u 
Budimpešti, potom u Beogradu. Ti su sastanci imali multilateralni zna- 
čaj, ali i posebnu važnost za sovjetsko-jugoslavenske odnose, kao .izraz 
podrške arapskim zemljama". Tražilo se navodno „pravedno političko 
rješenje“ izazvano .izraelskom agresijom". Jugoslavenska je vlada pre- 
kinula diplomatske odnose s Izraelom, a u želji da ipak iskaže odmak 
od radikalnih arapskih stavova, Tito je često isticao kako je svojim 
arapskim kolegama (prvenstveno Naseru), s kojima ga je vezivala i ide- 
ja nesvrstanosti, jasno govorio kako je nemoguće „Izrael gurnuti u 
more”. 

Približavanje SSSR-u i Istočnom bloku vrlo je brzo završilo. Golemi 
dio javnosti bez ostatka je podržavao Praško proljeće. Takav su stav 
 izražavale i državno-partijske strukture — primjerice, u ožujku 1968. go- 
dine iz CK SKJ bila je distribuirana „povjerljiva informacija" o program- 
skoj orijentaciji čehoslovačkih reformatora; tvrdilo se kako „treba oče- 
kivati da će dogmatsko-birokratske snage nastojati da se suprotstave ova- 
kvom planu." U zaključku se, pokazalo se poslije, preoptimistički tvrdilo 
kako su „progresivne snage u stalnoj ofanzivi“.''* U kolovozu 1968. godi- 
ne Praško proljeće je ugušeno brutalnom intervencijom vojski SSSR-a i 
zemalja Varšavskog ugovora (osim Rumunjske) u skladu s Brežnjevljevom 
doktrinom ograničenog suvereniteta socijalističkih zemalja U sovjetskom 
su vrhu u tom trenutku neki čak predlagali da bi se trebalo napasti i za- 
posjesti i Jugoslaviju, pa na taj način skršiti i posljednji „bastion revizio- 
nizma” u socijalističkom svijetu. Iako takve ideje nisu ozbiljnije razmatra- 
ne, jugoslavensko se vodstvo, svjesno takvih prijetnji. prepalo. Naime, 
vojska je bila nespremna za rat, imala je artiljerijskih granata za samo tri 
dana rata, a sve važnije vojne jedinice bile su orijentirane prema zapadu, 
pa je Bakarić „nekoliko puta pred mnogima" izjavio (a kad su o tome 
nešto dočuli strani novinari, smjesta demantirao) da bi sovjetske trupe - 
u slučaju napada - za 48 sati izbile do Rijeke. Zbog straha od sovjetskog 
napada, CK SKH je na Plitvicama postavio rezervni centar s radiostani- 
com i TV odašiljačem, no nakon petnaestak dana, kad se stanje stabilizi- 
ralo, oprema je vraćena u Zagreb.!!5 

Okupacija Čehoslovačke u kolovozu 1968. bio je vanjskopolitički 
događaj koji je u Hrvatskoj i Jugoslaviji, i u državnopartijskim struktu- 
rama i u javnosti ostavio dubokoga traga i teško ga je usporediti s bilo 
kojim u to vrijeme, Najviši jugoslavenski državni i partijski organi osu- 
dili su intervenciju. Samo nekoliko sati nakon ulaska sovjetskih tenko- 

va u Čehoslovačku učinio je to CK SKJ. a potom su slijedili mnogi drugi. 
Sam Tito je izjavio da je intervencijom .narušen i pogažen suverenitet 
jedne socijalističke zemlje i zadat težak udarac socijalističkim i progre- 
sivnim snagama u svijetu". Neki forumi. poput Savez socijalističkog rad- 
nog naroda. izražavali su .solidarnost s borbom češkog i slovačkog na- 
roda i izrazili duboko ogorčenje zbog agresije zemalja Varšavskog pak- 
ta”. U nekim gradovima izbile su spontane demonstracije u znak podrške 
Česima i Slovacima - u Sarajevu se okupilo 140.000 građana, podrža- 
vajući .integritet te socijalističke zemlje", a govorio je Cvijetin Mijatović, 
predsjednik Centralnog komiteta SK BiH. Studentski dom u Rijeci uzeo 
je ime Jan Palach;.prema imenu praškog studenta koji se spalio u znak 
prosvjeda protiv intervencije. Čehoslovački turisti koji su se zatekli u 
Jugoslaviji. zapravo u Hrvatskoj. bili su izuzetno toplo primljeni. U Hr- 
vatskoj su tada kao turisti boravili i ministri Oto Šik. Jiři Hajek i drugi, 
a supruga Aleksandra Dubčeka ljetovala je na Krku. Stoga je Tito zadužio 
Savku Dabčević-Kučar i Miku Tripala da ju osobno posjete i obavijeste 
o situaciji.''* Pošto se stanje u njihovoj domovini smirilo, neki su se 
čehoslovački turisti vratili kući. neki otišli na Zapad. a bilo ih je i koji su 
ostali u Hrvatskoj. Praško proljeće u Hrvatskoj je shvaćeno kao mogući 
model demokratizacije. Nema sumnje da je i razvoj demokratskih obra- 
zaca u Čehoslovačkoj pozitivno utjecao na daljnju demokratizaciju u 
Hrvatskoj i Jugoslaviji.''' Demokratski su trendovi dodatno osnaženi 
spontanim prosvjednim protiv gušenja Praškog proljeća. 

Jugoslavensko-sovjetski odnosi tada su se ozbiljno pogoršali. Čak se 
sa sovjetske strane prijetilo intervencijom i uklanjanjem i posljednjega 
-bastiona revizionizma”. što je u zemlji potaklo još odlučnije odmicanje 
od sovjetskoga društvenog modela. 

U prvoj polovici šezdesetih, profesori filozofije sa zagrebačkog Filo- 
zofskog fakulteta (Gajo Petrović. Predrag Vranicki, Danko Grlić, Milan 
Kangrga i drugi) pokreću ljetnu filozofsku školu na otoku Korčuli (od 
1963) i časopis Praxis (od 1964). Njihova razmišljanja i dalje se kreću 
unutar marksizma i socijalizma, ali reformističke ideje i oštra teoretska 
kritika aktualnoga stanja presedan su u socijalističkim zemljama. Škola 
postaje poznata kao .praxis filozofija" i znatno pridonosi općoj demo- 
kratizaciji. Ortodoksni komunisti u Hrvatskoj i Jugoslaviji. kao i u svim 
komunističkim partijama Europe, praksisovce smatraju herezom i često 
ih javno kritiziraju. Negativno se o njima izražavaju i Bakarić i Tito. ali 
Praxis stječe veliku podršku i suradnju reformističkih marksista među 
filozofima. sociolozima i politolozima u cijelom svijetu (Ernst Bloch. 
Erich Fromm. Jürgen Habermas. Herbert Marcuse, Lucien Goldmann). 
Zahvaljujući međunarodnom ugledu i podršci. časopis i Korčulanska 
ljetna škola uspijevaju se održati punih deset godina, iako stalno imaju 

„Naše malo misto“ serija 

TV Zagreb (1970). u 

režiji Danijela Marušića, 

po scenariju Miljenka 

Smo:e, pored Golikovin 
.Gruntovčana" najpopularnija 
serija koja posvjedoćuje 
umjetnički 1 tehnički napredak 
televizije (na slici: Asja Kisic 

i Karlo Bulić, ostale uloge: 
Bor:s Dvornik, Zdravka 
Krstulović ı Mirko Vojković). 


problema s vlastima. Posljednji broj časopisa Praxis objavljen je 1975. 
godine. kada je sisačkoj tiskari naređeno da ga prestane tiskati.!''“ 
> Qd polovine šezdesetih. intenzifikacijom odnosa sa Zapadom i otvara- 

njem granica. u medije i javnost sve više počinju prodirati zapadni obrasci 

ponašanja koji prerastaju u specifičnu subkulturu - traperice i duga kosa 

kod mladića i mini suknja kod dievoiaka, te rock-glazba. postaju simboli 

nove generacije. Iako je isprva bilo velikih otpora. polako se prihvaćalo da 
to nije rezultat djelovanja antikomunista. već moda.!''“ Tih godina pojavlju- 

ju se. osim već etabliranog Vjesnika i drugi tjednici koji pokazu- 
ju da se interes čitalačke publike šir. odnosno da postoje društveni sloje- 
vi koje takve tiskovine interesiraju. Plavi vjesnik upravo šezdesetih 
doživljava zlatna vremena. Mjesečnik Izbor pojavljuje su u izdanju Novin- 
sko-izdavačko-štamparskog poduzeća Vjesnik 1964. godine te sustavno 
donosi izabrane prijevode iz inozemne publicistike i tiska. oko 80-90% sa 
Zapada. Iste godine kada i Izbor. počinje izlaziti i Studio, prva jugoslaven- 
ska ilustrirana revija za televiziju. glazbu. radio. film i kazalište. Studio 
ima. između ostaloga. najdetaljniji TV-program. što j t broj 
televizijskih gledatelja. Vikend. revija za vikend-područje. koja izlazi od 
1968, donosi mnoge informacije i reportaže o zanimljivim turističkim de- 


stinacijama u zemlji i inozemstvu (podučava o postavljanju šatora. o kul- 
turi putovanja vlakom. o putovanjima u Italiju i Švicarsku): to svjedoči o 


Širenju interesa javnosti. ali i o sve većim financijskim mogućnostima da 
se putuje.'** Polumjesećna revija Start s duplericom. .namijenjena muškar- 
cima izlazi od 1969. godine_Iste je godine objavljen prvi broj polumjesečnika 
Pop express. express. specijaliziranog za suvremenu pop i rock-glazbu u izdanju 
Centra za kul za kulturnu dielatnost omladine Zagreba, de facto državne ustano- 

ve. Sve su to dokazi kako je hrvatsko štvo do kraja šezdesetih umno- 
gome prihvatilo nove zapadne trendove. 

Istovremeno. bilo je to i doba kulturn: na: sredinom esetih 

osnovana je Zagrebačka škola crtanog filma čiji autori narednih ina i 


U ovom je razdeblju i e život dobio snažan poticaj — godine 
1950. organizirana je glumačka kuća Komedija“ koja od osnivania izvo- 
di bogat repertoar vedrih kazališnih diela, opereta. te suvremenih do- 
macih i stranih mjuzi o ie Dramsko kazali- 
šte u Frankopanskoj ulici kao samostalna ustanova (danas nosi ime 
svoga osnivača Branka Gavelle) u kojem se izvode djela svjetskih klasi- 
ka (Becket. Ionesco. Anouilh i drugi). 

jiže 


djela: Vladan 
Desnica (1905-1967) 1950. kao već zreo pisac. objavljuje roman Zim- 
sko ljetovanje. a sedam godina kasnije Proljeća Ivana Galeba. Mirko 
Božić (1919-1995) u pedesetima objavljuje prve dvije knjige .kurlanske" 
trilogije (Kurlani. 1952: Neisplakani. 1955: mnogo kasnije Tijela i du- 
hovi. 1981) koje prikazuju ljude Dalmatinske zagore u borbi podjedna- 
ko s društvom i prirodnim silama, otkrivajući podjednako i psihologiju 
zajednice i osobne nedaće pojedinaca. Vjekoslav Kaleb (1905-1996) ti- 
ska 1954. godine roman Divota prašine u kojem tematizira lutanje dvo- 
jice mladih partizana nakon raspada brigade. Ranko Marinković (1913- 
2001) objavljuje 1953. Ruke. jednu od klasičnih knjiga hrvatske noveli- 
stike. dvije godine kasnije dramski mirakul Gloriju, a 1965. roman Ki- 
klop. nedvojbeno jedan od ključnih romana hrvatskoga 20. stoljeća. 

Slobodan Novak (1924) objavljuje 1968. roman Mirisi, zlato i tamjan, 
koji svjedoči o „izgubljenim iluzijama” te o .velikim (ali izjalovljenim) 
očekivanjima". Naposljetku, taj luk književnih djela koja snažno utječu 
na ukupnu društvenu klimu zaokružuje Predstava Hamleta u selu 
Mrduša Donja (1971) Ive Brešana (1936), komedija u kojoj se, uz 
snažnu kritiku totalitarizma, uspoređuje Shakespeareov Hamlet sa zbi- 
ljom jednoga sela u Dalmatinskoj zagori.!?! 

Kulturni polet, izazvan dijelom liberalizacijom i demokratizacijom 
pedesetih i šezdesetih godina, donio je u hrvatsku kulturu i javnost nove 
ideje i nove orijentacije. One će se, prirodno, tih godina očitovati i u hr- 
vatskoj politici i društvu općenito. 

63. Između ekstenzivna razvoja gradova 
i uništavanja sela 


Snažan razvoj u šezdesetima imao je i naličje, koje će se u Hrvatskoj u 
desetljećima koja slijede iskazati na dramatičan način: ubrzana indu- 
strijalizacija dobrim dijelom nije bila zasnovana na tržišnim kriterijima 
nego je prioritet imalo ekstenzivno zapošljavanje novopridošla stanov- 
ništva u gradove, dok je produktivnost tih novih radnih mjesta često 
bila vrlo niska. 

Napuštanje kolektivizacijskog koncepta u poljoprivredi nije značilo 
da će ova ključna proizvodna grana doživjeti i renesansu. Naime. 1953. 
godine, novim zakonom o agrarnoj reformi (Zakon o poljoprivrednom 
zemljišnom fondu općenarodne imovine i dodjeljivanju zemlje poljopri- 
vrednim radnim organizacijama) zemljišni maksimum za jedno poljo- 
privredno domaćinstvo ograničen je na 10 hektara, osim u krajevima 
gdje je obrada bila ekstenzivna ili je zemlja bila slabije kvalitete (na tim 
područjima iznosila je15 hektara).'** Prema tadašnjem shvaćanju, veći 
zemljišni posjedi nužno bi morali iznajmljivati radnu snagu, što bi. na- 
vodno bilo u suprotnosti načelima privređivanja u socijalizmu. Osim 
toga, počela su se stvarati velika poljoprivredna dobra („poljoprivredni 
kombinati”) koja su kasnije dobivala status privrednih subjekata. Sva 
ova rješenja pokazala su se promašenima na duži rok i bila jedan od 
generatora krize jugoslavenske (i hrvatske) privrede u sedamdesetima i 
osamdesetima. Poljoprivreda je bila ne samo marginalizirana nego, vre- 
menom, i dovedena u kolaps. Socijalistički je režim tvrdoglavo ustraja- 
vao na zakonskim rješenjima iz pedesetih, iako je već u šezdesetima 
svima bilo jasno da se suvremenim agrotehničkim mjerama i uporabom 
mehanizacije može obraditi mnogo više od 10 hektara. Zapravo, kako 
se radilo o jednom sakrosanktnom ideološkom obrascu, a istovremeno 
se u javnosti poljoprivredi i nije posvećivala osobita pažnja, odredba o 
zemljišnom maksimumu nikada u jugoslavenskoj javnosti nije bila do- 
vedena u pitanje. Način na koji su u pedesetima ustrojene zadruge nije 
im omogućavao proboj na tržište. Pored toga je i seljak, strogo ograniče- 
na posjeda, a bez pomoći države i banaka, bio preslab za tržišnu utak- 
micu. 

Pa ipak, do djelomičnih je poboljšanja došlo već 1955. godine, kada 
se uznastojalo individualna seoska gazdinstva uključiti u razne oblike 
društvenog privređivanja, ponajprije kooperacijom sa zemljoradničkim 
zadrugama i državnim poljoprivrednim dobrima. Sve se to odvijalo po 
logici racionalnog poslovanja, a ne po diktatu ideoloških načela. Tim i 
drugim mjerama poljoprivredna je proizvodnja između 1957. i 1963. go- 
dine porasla za preko 40% (prosječno povećanje od preko 5% godišnje), 
ali nije. neovisno o ostvarenim uspjesima, uspijevala podmiriti potrebe 
ni hrvatskoga tržišta, a kamoli se sustavnije probiti na inozemno. 

Vlasti nisu shvaćale problem sela, odnosno, smatrale su da je rješenje 
forsiranje proizvodnje u velikim poljoprivrednim kombinatima i to prije 
svega u proizvodnji žitarica. U primorskim dijelovima Hrvatske stanje je 
bilo lošije nego u unutrašnjosti, dobrim dijelom į zbog stihijna i ne uvi- 
jek osmišljena okretanja turizmu kao ,brzoj i lakoj zaradi“. Uostalom, u 
primorskim krajevima uglavnom nema uvjeta za podizanje velikih po- 
ljoprivrednih kombinata (osim u Ravnim kotarima i dolini Neretve). 
Stoga se u Hrvatskom primorju i Dalmaciji poljoprivredna proizvodnja 
tijekom tih desetljeća stalno smanjuje, a terase i kameni zidovi građeni 
i održavani stoljećima ubrzano propadaju. Stare kulture oput proi- 
zvodnje vin ite potrebe ili kao 
dopunsko zanimanje. Proizvodnja maslina, koja je dvije tisuće godina 
karakterizirala poljoprivredu jadranskih dijelova Hrvatske, praktično je 
zamrla. U osamdesetima se događalo da neki otoci, na kojima se turi- 


TL RaT TČ >. . 
zam osobito razvio, proizvo - 10% svojih potreba za voćem i 
povrćem iako su se stoljećima sami prehranjivali. 


Bilanca takva odnosa prema poljoprivredi jest da je proizvodnja u 
tom sektoru u Hrvatskoj između 1955. i 1984. godine narasla za 107%, 
ali to je bila najniža stopa rasta među svim jugoslavenskim republika- 
ma. U Crnoj Gori, koja se može uspoređivati s nekim planinskim dijelo- 
vima Hrvatske, poljoprivredna je proizvodnja narasla za čak 383%, a u 
Vojvodini, koja se po klimatskim i geomorfološkim karakteristikama 
može uspoređivati sa Slavonijom, ipak za mnogo većih 195%.!:22 

U čitavom poslijeratnom razdoblju dotad prenaseljena sela se prazne i 
to na najgori mogući način: iz njih odlazi gospodarski i demografski naj- 
produktivnije stanovništvo, a u gradovima se ne stvara dugoročna osno- 
vica zdrava gospodarskog i društvenog razvoja: bujaju stihijna prigradska 
naselja bez potrebne komunalne infrastrukture. a dobar dio novostvore- 
nih bi da bi izdrž j j i 


Priliv seoskog stanovništva u gradove bio je najintenzivniji odmah 
poslije Drugoga svjetskog rata, te u pedesetima i šezdesetima. u dob: 


slije D svjetskog rata Š oba 
brze industrijalizacije. Lako je izračunati da je od 1948. do 1961. s hr- 
vatskoga sela, godišnje, u gradove selilo nešto preko 50.000 osoba. Taj 

se trend počeo usporavati već u šezdesetima, a još više u sedamdesetim 
godinama 20. stoljeća. Seljaci 1910. čine 78,6%, a 1931. godine i dalje 
vrlo visokih 69,6% stanovništva Hrvatske. Tek 1961. udio seoskog 
stanovništva pao je ispod 50%. Još su nepovoljnije statistike uzme li se 
u obzir stanovništvo ovisno o poljoprivredi. Ono se smanjilo sa 62,4% u 
1948. na samo 15,2% u 1981. godini.!24 

Doduše, i početkom osamdesetih godina 20. stoljeća još je, osim ovih 
15,2%, preko 20% stanovništva djelomično živjelo od zemlje ili na selu. 
No, to su bila mješovita kućanstva u kojima je poljoprivreda bila dopun- 
ski izvor prihoda, što dugoročno ne donosi boljitak ni samom doma- 
ćinstvu, ali ni široj zajednici. Naime, vlasnik zemlje ne radi punim angaž- 
manom na svom radnom mjestu, a u poljoprivredi obrađuje malu par- 
celu što je u makroekonomskom smislu neproduktivno i neisplativo. 
Sva dramatičnost procesa depopulacije sela proizlazi iz podatka da je, 
prema popisu stanovništva iz 1971, čak oko 80% radnika na privreme- 
nom radu u inozemstvu bilo sa sela.!25 


Pedesetih i prema kraju šezdesetih, sela se uglavnom elektrificiraju i 
na seoskim područjima počinje se postupno stvarati mreža zdravstve- 
FIA Ustanova. Do tili krajevi postupno stežu asiine ceste. Pa nak sve 
je to bilo nedovoljno i zakašnjelo, jer je iseljavanj , Pojedini 
su zaseoci posve opustjeli, osobito u planinskim krajevima i na otocima. 
Tek će se u narednim desetljećima početi izgrađivati vodovodna mreža i 
na seoskim područjima, bez koje nema uvjeta za intenzivniju poljopri- 
vredu, uostalom ni za sam život. Međutim, razlike u životnom standar- 
du između seoskih i gradskih područja nisu se smanjivale, već samo 
povećavale. Isključivo bavljenje poljoprivredom postalo je sinonim za 
siromaštvo. Tako su 1965. godine u Hrvatskoj bile najslabije razvijene 
upravo one općine u kojima je udio poljoprivredne proizvodnje bio 
među najvećima (Slunj, Ozalj, Vrginmost i Vojnić imale su između 34,9 
i 40,1% prosječnog hrvatskog dohotka).!?s 

Bez obzira na sve negativnosti takva razvoja, opći društveni pomaci bili 
su golemi. Generacije seljaka rođene uglavnom u međuratnom razdoblju, 
kao mladi ljudi dolaze u gradove i transformiraju se u industrijske radni- 
ke. Osposobljavaju se za rukovanje sa strojevima. Neki od njih tek se 
opismenjuju, drugi polaze škole i fakultete, stječu znanja u organizaciji i 
upravljanju proizvodnjom. Kako bi se to uopće moglo ostvariti, osnivane 
su i škole za opće obrazovanje radnika (prva u Zagrebu 1947. godine) u 
kojima bi ,udarnici i novatori” stjecali srednjoškolsku naobrazbu. 

Migranti su svoj novi ekonomski status doživljali i kao socijalni, kao 
stvar prestiža. Ivo Babić smatra da je negativan efekt proizašao i iz činje- 
nice da se ,industrijalizacija odvija na kulturnom supstratu niske razine“, 
da „ubrzani rast prividno ili privremeno preskače desetljeća", i da ga ,pri- 

tom slijedi njegova sjena: bujne i brze kulturne metamorfoze koje izmiču 
planskom usmjeravanju".!'?7 Još je dugo vremena individualni i društveni 
standard bio vrlo nizak — sustanarstvo, odnosno život više obitelji u jed- 
nom stanu, u kojem svaka ima jednu ili rijetko dvije sobe, bilo je vrlo 
često. I plaće su bile niske, odnosno male kupovne moći. Jedino je utješno 
bilo da je i ponuda roba na tržištu bila krajnje siromašna, pa se ni za 
eventualno veći novac nije moglo mnogo toga kupiti. 

Unatoč tim ograničenjima, na krilima „ekonomskog čuda" realizira 
se duboka preobrazba potreba i navika prosječnog stanovnika Hrvat- 
ske. Do kraja šezdesetih ubrzano raste broj kupljenih televizora, pa te- 
jevizila postaje sredstvo A O oa kanao jezičnog uješmjenja 
zemlje (isprva Jugoslavije, a potom, kako se TV Zagreb sve više osamo- 
staljuje i jača. i Hrvatske). Kućanski aparati poput 
rublja, usisavača te (kasnije, u sedamd j 
ulaze u mnoge domove i omogućuju ženama da imaju više slobodnoga 
vremena i da to vrijeme iskoriste kako bi nastavile školovanje ili se 
uključile u neku produktivnu aktivnost izvan obitelji. To počinje mije- 
njati uloge i odnose između muškaraca i žena, majki i djece. Upotreba 
telefona značajno se proširuje, i pretvara se, iz poslovnog pomagala koje 
se štedljivo koristi, u svakodnevno sredstvo komunikacije među obite- 
ljima i mladima. U šezdesetima raste broj izgrađenih stanova, koje sred- 
nji sloj dobiva u tzv. stanarsko pravo, a na temelju lista u državnim in- 
stitucijama i poduzećima (jer su sva poduzeća i institucije zakonom bile 
obvezane na visoka izdvajanja za stanogradnju). Došlo je i do značajnog 
mora. 

“Tako je i dalje postojao veliki manjak roba, pa se i za relativno niske 
plaće moglo kupiti još manje, od sredine pedesetih je bila prisutna svi- 
jest da se može očekivati kako će se svake godine živjeti sve bolje, Stiho- 
vi pjesme „Moja mala djevojčica" koju su 1958. godine pjevali mlada, 

16-godišnja Zdenka Vučković (1942) i tada već europski afirmirani Ivo 
Robić (1923-2000) karakteristične su za to vrijeme: Zdenka želi da joj 


„tata kupi auto", ali već u sljedećem stihu otkriva da bi bila zadovoljna i 
s biciklom", ali i s „dvije naranče", .bombonima", ,kolačima", kao i s 
-kolicima" tada vrlo propulzivne splitske tvornice ,Jugovinil". 

Bilo je to doba u kojem se događaju i druge dramatične transforma- 
cije u načinu života. Tijekom šezdesetih, šestodnevni radni tjedan tran- 
S a taj se način 
omogućava mnogima, koji žive u unutrašnjosti, da preko vikenda dođu 
na more. Pjesma koju pjeva Ivo Robić — „požuri, jer autobus već trubi, 

t svaki vikend n : 
ticaj da ljudi uopće počnu putovati bio je osnivanje Ferijalnog saveza 

Hrvatske, kada su uz postojeće prihvatne centre u Zagrebu, Rijeci, Spli- 
tu. Dubrovniku i na Plitvicama. otvorena i tri nova na jadranskoj obali 
- u Savudriji. u Orebiću i u Zadru, čime se počinju valorizirati i dotad 
za turizam posve zanemarena područja. 125 

Ubrzano raste broj automobila: godine 1960. jedan je privatni auto- 
mobil u Hrvatskoj dolazio na čak 275 stanovnika, da bi već 1973. godi- 
ne jedan automobil dolazio na svega 16 stanovnika. No, sva je ta roba i 
dalje bila vrlo skupa. 

Nekontrolirani rast gradskog stanovništva proizvodi komunalne i 
prometne probleme. preveliko zagađenje, itd., što rezultira relativno ni- 
skom kvalitetom života. Sve su to izazovi koje će većina hrvatskih gra- 
dova. i hrvatsko društvo u cjelini, s mnogo napora rješavati u sljedećim 
desetljećima. 

Čitavo je društvo zahvaćeno procesom deagrarizacije, neposredno 
poslije rata forsiranom. a potom u godinama koje slijede i spontanom.!?? 
U takvom burnom procesu polako nestaje i tradicionalni mentalitet u 
kojem je zemlja imala ključnu ulogu u stvaranju egzistencije. 

Država je posebno poticala „školovanje uz rad", au tu je svrhu, primje- 
rice. u Zagrebu otvoreno i Radničko sveučilište .Moša Pijade". Izgrađeno 
je na jednom od elitnih mjesta u novijim dijelovima grada, u Ulici prole- 
terskih brigada (danas Ulica grada Vukovara). Svečano ga je 1961. godi- 
ne otvorio sam predsjednik Tito. Znakovito je da je projekt zgrade dobio 
više nagrada. 

Četiri najveća hrvatska grada ( eb, Split. Rijeka. Osijek) u tom su 
se razdoblju (1948-1981) više nego udvostručila — najmanje Zagreb. koji 
raste za 106.4% (od 314.669 na 649.586 stanovnika). a najviše Split. 
koji se povećao za 163.5% (od 64.262 na 169.322 stanovnika). Podaci o 
nešto kraćim razdobljima za pojedine gradove pokazuju svu brzinu ra- 
sta i dramatičnost promjena: Rijeka je od 1953. do 1961. narasla za 
34,1%, a potom do 1971. za daljnjih 30,9%.'% Zadar. koji je u među- 
ratnom razdoblju stagnirao. između 1953. i 1971. godine, dakle. u samo 
18 godina, narastao je za 167% (sa 16.146 na 43.087 stanovnika). 

Rast gradova, iako usporen, nastavljen je sve da 1991. godine (nakon 
te godine značajan broj gradova doživio je pad broja stanovnika). I šire 
gradsko područje Zagreba doživjelo je znatan porast stanovništva — od 
448.444 godine 1948. na 855.568 u 1981. i 933.914 u godini 1991 (u 
razdoblju 1948-1991. porast je bio 108.3%). 

Izgrađivali su se, povećavali stanovništvom i gospodarski jačali i dru- 
gi. manji gradovi zbog proširenja postojećih pogona ili otvaranja novih u 
gradu ili njegovoj okolici. U Sisku su podignute željezara i rafinerija, u 
Zagrebu koncern .Končar“. metalska industrija .Prvomajska" i .Tvor- 
nica parnih kotlova", elektroindustrija Tesla", farmaceutski div „Pliva“ 

i mnogi drugi, u Varaždinu tekstilna industrija .Varteks" (predratni 
Tivar"), u Koprivnici prehrambena industrija Podravka", u Šibeniku 
aluminijska industrija, u Slavonskom Brodu metalska industrija .Đuro 
Đaković", u Vukovaru tvornica gume i obuće .Borovo" (23.000 zaposle- 
nih), u Petrinji mesna industrija ,Gavrilović" (6.000), u Kutini tvornica 
umjetnih gnojiva, u Solinu/Splitu proizvodnja plastičnih masa .Jugo- 
vinil". 


Qsobito je značajan bio razvoj velikih brodogradilišta, koja su bila 
nosilac razvoja Rijeke. Pule, Kraljevice, Trogira i Splita (ona su tijekom 


devedesetih preživjela ratne teškoće i opasnosti privatizacije, pa su i 
početkom 21. stoljeća ostala najvitalniji dio hrvatske industrije). Najveće 
je brodogradilište .Uljanik" u Puli koje ima tradiciju još od 1856. godi- 
ne, pa je vremenom izraslo u najveće ratno brodogradilište Austro-Ugar- 
ske Monarhije. Do 1947. godine .Uljanik" su držale angloameričke jedi- 
nice, a otada brodogradilište postupno raste i jača. Potkraj sedamdese- 
tih zapošljava čak 6.500 radnika te gradi brodove do 400.000 tona no- 
sivosti, najveće ikad izgrađene u hrvatskim brodogradilištima. 

No, bilo je mnogo ekstenzivnog zapošljavanja, dakle, u sektorima koji 
su zapošljavali uglavnom slabije kvalificiranu radnu snagu - primjerice, 
tekstilna i kožarska industrija. Velike tekstilne tvornice, uz najveću - 
varaždinski .Varteks", gradile su se i u manjim mjestima - primjerice, 
-Dalmatinka" u Sinju. „Međimurska trikotaža Čakovec" (MTČ) u Čakov- 
cu.!"! itd. 

Rast gradova poticao je rast specifičnih industrija - primjerice, pera- 
darske. koja je jeftinom piletinom i jajima opskrbljivala nove stanovni- 
ke. Šezdesetih godina razvija se varaždinska .Koka", potom zagrebačka 
-Agrokoka", koprivnička .Podravka" i druge. 

Velike brodarske prijevozničke tvrtke postoje i jačaju u Rijeci, Zadru. 
Splitu, Dubrovniku. Jača 1 građevinska industrija. osobito u Zagrebu 
(primjerice, zagrebačka .Industrogradnja" sedamdesetih ili osamdese- 
tih zapošljavala je oko 10.000 radnika). 

Kako mnogi od tih pogona nisu bili konkurentni na inozemnom 
tržištu (a dobrim su dijelom predviđeni za izvoz). tako su plaće bile sla- 
be te prihodi domaćinstava nisu mogli zadovoljavati sve veće potrebe 
potrošačkoga društva. Zbog toga se stvara relativno brojan sloj prigrad- 
skog stanovništva koji se uz primarni angažman u industriji bavi i eks- 
tenzivnom poljoprivrednom proizvodnjom ili nekim drugim aktivnosti- 
ma. Time se, doduše, povećavao životni standard, ali je to donosilo 
dugoročne štete, jer je slabio radni angažman. 

zi zaposlenost je od 1955. do 1984. godine narasla 150%. ali i nezapo- 
slenost, i to gotovo šest puta (jer je 1955. godine gotovo nije bilo — u 


Jugoslaviji je iznosila 0,64%, a u Hrvatskoj 0,75%).'*? Najzorniji poka- 

Preokret na hrvatskoj 
olazbenoj sceni početkom 
80-ih označila je pojava 
.NOVOg vala“ i grupa kao 
što su Fim, Azra, Haustor, 
Pravo «aralište í druge. 


zatelj klizanja u gospodarsku katastrofu u osamdesetima i početkom 
devedesetih bila je upravo nezaposlenost. koja se od 1984. do 1992. 
opet udvostručila. I bila je očigledno različita od republike do republike. 
U Sloveniji tada (1984) praktički nije postojala (1.3%). u Hrvatskoj bila 
već osjetnih 5.2%. sve do Kosova gdje je bila golemih 27.3%. Godine 
1990. u Sloveniji je nezaposlenost narasla na 4.8. a na Kosovu na čak 
38. za 

se posliieratna Hrvatska mo- 


je bilo 340.000 nepismenih. dvije i pol dini kasnije skoro upola ma- 
nje - 178.000. Prema popisu stanovništva provedenom 1948. godine u 
Hrvatskoj je bilo nepismeno oko 15.6% osoba starijih od 10 godina. U 
popisu stanovništva 1953. godine promijenila se definicija nepismeno- 
sti: prije su se pismenima proglašavale osobe koje su znale samo čitati. 
dok je novi popis zahtijevao da znaju i pisati. Stoga je te godine bilo po- 
pisano čak 522.112 nepismenih osoba starijih od 10 godina ili 16.3% 
stanovništva. pri čemu je nepismenost u žena (22.3%) bila više nego 
dvostruko češća nego u muškaraca (9.1%). U općini Obrovac nepisme- 
nih je bilo čak 42%. Na manji broj nepismenih muškaraca donekle je 
utjecala JNA. u kojoj su regruti obvezno svladavali osnove pismenosti. 

Međutim, te i druge inicijative mogle su tek djelomično poboljšati 
stanje, jer zbog opće situacije čak i 1948. godine niže razrede osnovnih 
škola nije polazilo oko 10%, a više razrede i do 25% školskih obveznika. 
I 1950. godine gotovo 400 škola nije radilo — dijelom zbog toga što još 
školske zgrade nisu bile obnovljene, dijelom stoga što nije bilo dovoljno 
učiteljskog kadra. Razlozi neodlaska u školu bili su različiti i često ot- 
krivaju krajnje siromaštvo: u krapinskom kotaru 1948. čak 60% djece 
nije imalo nikakvu obuću, a zbog toga ih u školu nije išlo čak 35%. Prvih 
godina nakon rata na jednog je učitelja dolazilo 70 učenika, a na selu 
prosječno 200 učenika. U nekim krajevima situacija je bila još gora — 
primjerice, u Slunju se jedan učitelj brinuo za 300 učenika.!?“ 


Stoga je početkom 1949. godine Centralni komitet Narodne omladine 
Hrvatske donio Odluku o provedki suzbijanja neplsineROsti među m janja nepismenosti među mla- 
dima Hrvatske. Bilo je planirano da se opismeni oko 68.000 osoba (go- 
tovo 2% stanovništva), od toga 10.711 omladinaca i omladinki. No. kako 
je tečajeve tijekom njihova trajanja napustilo oko trećine polaznika, opi- 
smenjeno je oko 45.000 osoba.!35 

Godine . uvedeno je obavezno sedmogodišnje školovanje (dotad 
obavezno četverogodišnje), što je 1951, produženo za još godinu dana, 
dakle na osam godina. Zahvaljujući svim tim naporima, a dijelom i sve 
boljim obuhvatom školske djece osnovnim obrazovanjem (početkom 
šezdesetih je osmogodišnjim obaveznim školovanjem bilo obuhvaćeno 
98% djece), nepismenost se u Hrvatskoj smanjila od 16.3% iz 1953. na 
9% u 1971. godini, te na 5,6% u 1981. godini (1981. Kosovo je imalo 
17,6%, a Slovenija 0,8% nepismenih). 

O općem društvenom napretku u tom razdoblju svjedoče i drugi po- 
daci: smanjila i smrtnost novorođenčadi — s 91,8 promila iz 1954. na 
15,8 promila u 1984. godini. Očekivani životni vijek produžio se između 
1953. i 1981. s 59 na 67 godina za muškarce, odnosno sa 63 na 75 go- 
dina za žene. 


Na tada jedinom hrvatskom sveučilištu, onom u Zagrebu, u prvim 
oslijeratnim godinama ubrzano raste broj studenata. Dok ih je pred 
rat bilo 7143 a 1945- FOTovo isti broj (7465). u školskoj godini 
1953/1954. već ih je 13.149, što je bilo povećanje od 75%. U istom raz- 
doblju broj nastavnika je narastao sa 479 na 933, što je povećanje od 
95%. Do 1968. više je nego udvostručen broj studenata i nastavnika 
(broj studenata bio je veći od 30.000). U međuvremenu su nastajali 
brojni fakulteti - jedinstveni Tehnički fakultet se u desetak godina raz- 
vih fakulteta; osnovani su i prvi fakulteti izvan Za- 
greba (Filozofski u Zadru i Medicinski u Rijeci).!3€ 

rzan razvoj društva donosio je nove probleme. Iako se u načelu ra- 
zvijalo društvo ravnopra . nisu svi imali iste šanse. Socijalne razlike 

Otvaranje robne kuće NA-MA u Zagrebu. 


između republika ili diielov. jedinih republika uglavn e, ili 
se čak povećale. Isto tako su i socijalna pokretljivost i prohodnost ostali 
vrlo mali. Prema podacima s kraja šezdesetih godina (a stanje se u kasni- 
jim razdobljima sporo popravljalo, tako da i 2008. studiraju uglavnom 
djeca bogatijih). u Jugoslaviji je studiralo svako treće službeničko dijete. 
svako 24. radničko i svako 40. dijete zemljoradnika.!>Z Mnoga su se elitna 
i unosna zanimanja (liječnička, odvjetnička, naprimjer) prenosila s rodi- 
telja na djecu, što je dokaz društvene okoštalosti. 

Brzi rast broja automobila pratile su i neke sretne okolnosti. U Mosla- 
vini, na naftnom polju Stružec, pronađene su veće zalihe nafte. Od početka 
šezdesetih s njega se počelo crpsti i milijun tona nafte godišnje, što je 
značilo početak brzog razvoje hrvatske naftne industrije. Istovremeno je 
izgrađen i 17 kilometara dugi naftovod Stružec — Sisak.!'** Zatim je počela 
eksploatacije nafte i plina sa susjednog polja Žutica”, tako da je područje 
oko Ivanić-Grada postalo značajan i trajan opskrbljivač Hrvatske naftom. 
Sredinom šezdesetih (točnije. 1965) puštena je u rad rafinerija nafte u 
Šoićima kod Rijeke s kapacitetom od 1,300.000 tona. U međuvremenu. 
1963. godine. osnov je j A). nastala integracijom više 
poduzeća koja su se bavila proizvodnjom, preradom i trgovinom naftom 

Poplava u Zagrebu u studenome 1964. godine (pogled na Trnje, snimljeno s nedovršenog 
Vjesnikova” nebodera). 


i naftnim derivatima. Ubrzo je INA postala najjače hrvatsko poduzeće. 
proširila je aktivnosti na druge jugoslavenske republike i intenzivirala 
kontakte s inozemstvom, pored ostaloga i s nekima od vodećih svjetskih 
kompanija. Iste godine kada je osnovana INA, na zagrebačkom Žitnjaku 
(jugoistočno predgrađe) puštena je u pokusnu proizvodnju tvornica OKI 
(organsko-kemijska industrija). Tvornica je na hrvatskom (i jugoslaven- 
skom) tržištu nudila niz proizvoda (polietilen, polistirol, stirol, fenol, ace- 
ti, a imali su široku primjenu u nizu industrijskih grana. 

Usprkos svim pomacima, energetski manjkovi bili su konstantni, jer 
je rast potrošnje, kako u privredi zbog privrednog rasta, tako i u doma- 
ćinstvima zbog sve većeg broja aparata, bio veći od porasta proizvodnje. 
Tako su, kada je 1964. godine proradila električna vuča na pruzi između 
Zagreba i Rijeke. mediji kao najvažniju donosili vijest da će se time 
uštedjeti oko 140.000 tona ugljena godišnje i na taj način ,ublažiti 
nestašica ugljena u drugim privrednim granama" (početkom 21. stoljeća 
zasigurno bi se naglašavala ekološka vrijednost toga posla). 
eba osobito je važna bila izgradnja Termo- 


elektrane-toplane na zagrebačkoj Savici 1 . godine. Naime, šezdese- 

tih godina manjak električne energije nije bio tako izražen kao u pret- 
hodnom desetljeću, pa je manje važno da je nova Toplana imala postro- 
jenja za proizvodnju električne energije. Mnogo je važnije da je imala 
dodatne uređaje za proizvodnju toplinske energije koja se posebnim cje- 
vovodima distribuirala u razne gradske četvrti i služila za zagrijavanje 
stanova i poslovnih prostora. Tada su, ponajprije u relativno novim 
zgradama u novijim dijelovima grada, kalijeve peći na drva i ugljen za- 
mjenjivane radijatorima. Zagreb je bio prvi grad u Hrvatskoj, pa i u 
Jugoslaviji, koji je izgradio takav sustav grijanja, a u sljedećim godina- 
ma i desetljećima slijedili su ga i drugi gradovi, ponajprije u kontinen- 
talnoj Hrvatskoj. Kada je u sljedećih desetak godina veći broj stanova 
priključen na toplinsku mrežu (a u međuvremenu je sagrađena i topla- 
na na Trešnjevci), u Zagrebu se zagađenost zraka značajno smanjila. 

Iako se standard građana osjetno povećao, sindikati su 1964. procje- 
njivali da troškovi prehrane i dalje odnose između 30 i 60% kućnih 
prihoda, a u obiteljima s najnižim primanjima troškovi prehrane prela- 
ze i 60% ukupnih prihoda. 

Oni koji su imali više novca, nisu ga imali gdje utrošiti, budući da je 
ponuda roba na tržištu bila slaba. Još je manja bila mogućnost investi- 
ranja zarađenog novca, jer su mogućnosti privatne inicijative bile kraj- 
nje ograničene. Ni stanovi se nisu kupovali nego je postojao vrlo raširen 
sustav po kojem su poduzeća i ustanove dodjeljivali besplatno ,,stanar- 
sko pravo". Partijska je podobnost u takvim poslovima bila važna, ali ne 
i presudna. Oko 10% odraslog stanovništva bili su članovi SKH, a sta- 
narsko pravo dodjeljivano je mnogo široj populaciji. 

Nema sumnje da je Peti kongres SKH, održan u travnju 1965. godine, 
imao argumenata da samozadovoljno konstatira kako su od 1959. do 
1964. godine u SR Hrvatskoj zabilježeni „značajni uspjesi: snažno 
jačanje društvenog, privrednog sektora, osobito industrije, porast zapo- 
slenosti i društvenog standarda, ostvareno je povećanje izvoza kao i 
značajni rezultati u oblasti stambene politike, odgoja i obrazovanja i u 
razvitku radio i TV-mreže". I u prvih osam mjeseci 1966. godine rast je 
bio konstantan - industrijska se proizvodnja povećala za 9,7%, produk- 
tivnost rada za 12,2%, a izvoz za 14,1% u odnosu na isto razdoblje pret- 
hodne godine. 

U doba privrednog rasta i društvenog poleta događale su se i nesreće 
koje su se urezivale u sjećanje tadašnjim generacijama: primjerice, 
početkom 1962. snažan je potres pogodio Makarsko primorje, Ston i 
Ploče, te Čapljinu i hercegovačko selo Vitinu koje je najviše stradalo. 
Ujesen 1964. godine sam je Zagreb stradao u katastrofalnoj poplavi ri- 
jeke Save. Tada grad nije imao kvalitetne protupoplavne nasipe i odvod- 
ne kanale, pa je nakon učestalih kiša, voda probila nasipe i poplavila 

Trešnjevku, Trnje i Peščenicu na 
užem gradskom području (Novi 
Zagreb. odnosno područja južno 
od Save, nisu bila poplavljena). 
Nadiruću vodu zaustavili su tek 
nasipi željezničke pruge u visini 
Glavnog kolodvora. Kako je do 
izlijevanja vode došlo tijekom 
noći, voda je ušla u mnoge po- 
drumske, suterenske i prizemne 
stanove, a da vlasnici ni na koji 
način nisu bili upozoreni. Zbog 
toga je u vodenoj bujici 14 osoba 
(prema drugim podacima 17) iz- 
gubilo živote. Ukupno je bilo po- 
plavljeno oko 6100 ha gradskog 
područja na kojem je tada sta- 
novalo preko 180.000 građana 
te se računa da je 45.000 stano- 
va u Zagrebu. dakle, svaki treći, Poslovni toranj ,Zagrepčanka", jedan od 

bio poplavljen. Od toga broja najviših nebodera u Hrvatskoj. Izgrađen 1976. 
10.000 stanova voda je potpuno godine, uspješno je obilježio prodor modernijih 
uništila. Voda je poplavila i mno- arhitektonskih koncepcija u Hrvatsku. 

ga poduzeća, uništila strojeve. 

Na nekoliko dana sav život u 

gradu je stao - škole nisu radile, 

mnogi su tek u čamcima dolazili kući ili išli na posao. Nema sumnje da 
je Zagreb, kako je izjavio Vladimir Bakarić, zadesila .najveća elementar- 
na katastrofa u pogledu materijalne štete" u povijesti.'*? Komisije za pro- 
cjenu štete u sljedećim su mjesecima obilazile grad i stavljale crvene 
križeve na kuće koje treba rušiti, a njihovi vlasnici su trebali dobiti be- 
splatne zamjenske stanove. Zbog nedostatka novca taj projekt je realizi- 
ran u minimalnom opsegu. 

Povećanje standarda tijekom šezdesetih snažno je pridonosilo stvara- 
od marksističkog, pa su zapadni koncepti života i osobito potrošački 
mentalitet bili sve prisutniji. Stoga su partijski pravovjernici već od kra- 
ja šezdesetih upozoravali da se marksizam ,osporava" i da se proglašava 
„zastarjelim“, da se marksistička ideologija smatra ,demodiranom'. 
Tvrdili su kako oživljavaju razni ideološki pravci oprečni marksizmu i 
da njihovi protivnici teže ,dezideologizaciji" i .konvergenciji" društvenih 
sustava. 

64. Od Deklaracije 1967. do sloma Hrvatskoga proljeća 


Političke i privredne promjene u Jugoslaviji sredinom šezdesetih stvara- 
ju novu atmosferu u kojoj se počinju postavljati dotad zabranjena pita- 
nja. Međunacionalni odnosi bili su svakako jedno od njih, a rasprave o 
njima prelamale su se - ili politički kodirale — isticanjem pitanja jezika. 
Hrvatski i srpski jezični standard nedvojbeno su vrlo slični, ali razlika 
ima. Od 1918. godine postoji jedinstvena državna administracija, a u 
tom smislu je posebno važna vojska. I kulturni su kontakti bili vrlo in- 
tenzivni, svakako intenzivniji negoli prije Prvoga svjetskog rata. Na taj 
su se način, dakle, i prirodnim putem, ali i neizravnom, a katkad i izrav- 
nom prisilom, smanjivale razlike između dva jezična standarda. Takve 
su se tendencije očitovale i tijekom pedesetih godina 20. stoljeća. Hrvati 
su pak tradicionalno osjetljivi na identitet i posebnost svoga jezika: on 
je desetljećima, a pogotovo u 19. stoljeću, bio jedan od ključnih eleme- 
nata borbe za očuvanje i jačanje nacionalnog identiteta spram mađar- 
skoga, talijanskoga i njemačkoga (austrijskoga) pritiska. Kod Srba nije 
bilo tako, jer je već u 19. stoljeću postojala Kraljevina Srbija. Iako se u 
hrvatskoj javnosti i u svakodnevnoj uporabi desetljećima koristio ter- 


min „hrvatski jezik“, u novoj, socijalističkoj Jugoslaviji siužbeni je naziv 
jezika bio hrvatskosrpski ili srpskohrvatski (ponekad i hrvatski ili srp- 
ski, odnosno srpski ili hrvatski). 

Kao izraz dominantne političke volje u Novom Sadu 1955. godine 


istaknuti su hrvatski, srpski i crnogorski jezikoslovci i književnici pot- 
pisali Novosadski dogovor kojim je utvrđeno da je književni jezik Srba i 


Hrvata ,jedinstven", s dva ravnopravna izgovora (ijekavski u Hrvatskoj i 
ekavski u Srbiji) i dva pisma (latinica i ćirilica). Potpisnici su se obveza- 


li i da ,odlučno stanu na put postavljanju umjetnih prepreka prirodnom 
i normalnom razvitku hrvatskosrpskog književnog jezika".'“* Bio je to 
posljednji pokušaj stvaranja dogovora na unitarnoj osnovi, jer će se 
početkom šezdesetih u Srbiji, potom i u Hrvatskoj pojaviti tendencije za 
promišljanjem samostalnije kulturne i jezične politike. 

Nakon pada Aleksandra Rankovića razvila se javna rasprava o amand- 
manima na Ustav, jer se držalo da su decentralizacija i federalizacija 

nužne. Kao prilog, pojavio se u ožujku 1967. godine u zagrebačkom 
književnom tjedniku Telegram dokument naslovljen Deklaracja o Tta- 
zivu i položaju hrvatskog književnog jezika, s potpisom 18 znanstve- 
nih i kulturnih ustanova u Hrvatskoj. U Deklaraciji se traži ravnoprav- 
u saveznim ustanovama te dosljedna primjena hrvatskoga književnoga 


(standardnog) jezika u Hrvatskoj. Značenje je toga istupa bilo šire od 


filološkog, jer se radilo zapravo ionalnu 


neravnopravnost, napose potisnutost i hrvatskog jezika.'“! Na 
konstatirano je da je Deklaracija ,akt uperen 


protiv bratstva i jedinstva naroda i narodnosti SFRJ", da je ,tendencio- 
zna i politički štetna". Sabor je. pak, tvrdio da su ,potpisnici svojim za- 
htjevima napali na osnovnu tekovinu NOB-a - bratstvo i jedinstvo". Čla- 
novi SK-a koji su Deklaraciju potpisali kvalificirani su kao ,politički 
nezreli”. Sa svih je državnih i partijskih foruma stizala birokratska i u 
biti prijetvorna ocjena da su .u jugoslavenskoj zajednici stvoreni uvjeti 
da se međunacionalni odnosi - pa i pitanje jezika, rješavaju na drugi 


način". Kao žarišta ideja iznesenih u Deklaracije optužene su neke od 


ajvažnijih nacionalnih institucija, prije svega Matica hrvatska, Društvo 
književnika i Katedra za hrvatski jezik na Filozofs om koe a 
grebu, Matica iseljenika, Ins za historiju radničkog pokreta.!*? 

= Od 70 članova SK-a koji su potpisali Deklaraciju, 34 je kažnjeno na 
razne načine, a desetorica su isključeni iz članstva SK-a. Neposredni 
autori Deklaracije bili su podvr ičkim pritiscima i privremeno 


ili dijelom potisnuti iz javnog života. Primjerice, Franjo Tuđman, iako je 


izgubio mjesto direktora Instituta za historiju radničkog pokreta te bio 
isključen iz SKH-a, ostao je saborski zastupnik. Matica hrvatska je na- 
stavila svoju izdavačku djelatnost - čak i u širem obimu. Većeslav Holje- 
vac ostao je predsjednik Matice iseljenika do kraja mandata u proljeće 
1968. godine. Ostali su se već 1969. godine vratili u politički život (pro- 
fesori Filozofskog fakulteta Ivo Frangeš, Ljudevit Jonke, Miroslav Brandt 
i drugi). E 

U isto vrijeme dok je u Hrvatskoj trajala kampanja protiv Deklaracije, 
na nekim se saveznim forumima, osim o Deklaraciji, diskutiralo i o 
„Prijedlogu za razmišljanje grupe članova Udruženja književnika Srbije”. 
Oba su teksta navodno izazivali „ogorčene proteste cjelokupne jugosla- 
venske javnosti”. 

Iako su zbivanja oko Deklaracije završila neuspješno po hrvatske in- 
terese, neki od zahtjeva vrlo su brzo usvojeni: primjerice, potkraj 1967. 
Savezno izvršno vijeće je odlučilo da se od Nove, 1968. godine sve savezne 
uredbe objavljuju na jezicima svih naroda.!'® Deklaracija i događanja oko 
nje bila su uvod u sveopći emancipacijski pokret sljedećih godina. 

Pad Aleksandra Rankovića otvorio je prostor za mnogostruku demo- 
kratizaciju — otvaranje granica što znači sve više putovanja na Zapad, a` 
sve intenzivniji utjecaji Koji stižu sa Zapada, decentralizacija, postaju 

“ja i Makedonija tražile dosljedniju uporabu slovenskoga i makedonsko- 
ga jezika kako u saveznim organima, tako i od strane pripadnika JNA, 
carinika, policajaca i drugih na službi u tim republikama.!'“ Na dnevni 
red, i unutar SK i u društvu općenito traži se da se počne realno ra- 
spravljati o razvoju samoupravljanja, poslovanju banaka, međurepubli- 
čkim odnosima. 

Izvršno vijeće Sabora već je 1967. i 1968. godine pokušavalo na save- 
znoj razini - dakle, u vrijeme kada se radilo na ustavnim amandmanima 
— potaknuti promjene kojim bi se decentralizirali savezni investicijski 
fondovi. Ta je inicijativa polučila tek djelomičan uspjeh, jer je ustavnim 
amandmanima u travnju 1967. godine ograničeno pravo sudjelovanja 
Federacije u financiranju investicija (osim prema posebnom zakonu za 
svaku novu investiciju). Zbog toga će cjelovito rješenje toga pitanja, 
ponešto promijenjeno, postati jedan od glavnih zahtjeva tijekom Hrvat- 
skog proljeća. 

Studentski pokret u Jugoslaviji 1968. godine bio je potaknut sličnim 

i uskoj i Njemačkoj, ali i u SAD-u 

(demonstracije protiv Vijetnamskog rata), Međutim, on je bio i rezultat 

demokratičnije atmosfere koja je u Jugoslaviji vladala nakon 1966. go- 
dine i pada Aleksandra Rankovića. Štrajk se najjače manifestirao u Be- 
ogradu, gdje je u nemirima ozlijeđeno stotinjak studenata i nekolicina 
policajaca. Čini se da je presudnu ulogu na smirivanje stanja imao Titov 
govor na televiziji, što je do tada bilo posve neuobičajeno. Nemiri su sti- 
gli i do Zagreba, gdje je organiziran samo djelomičan štrajk. Politizacija 
većega broja studenata bila je vrlo izražena i političko vodstvo u tvo u Hrvat- 
skoj bilo je sve zabrinutije. Politički stavovi studenata međusobno se 
prilično razlikovali. Svi su naglašavali socijalni aspekt (.dolje crvena 
buržoazija“). Beogradski su se studenti zalagali za ,energične mjere pro- 
tiv svih pokušaja dezintegracije društvenoga vlasništva ili njegova dena- 
turiranja u akcionarsko vlasništvo". U Zagrebu se prosvjedni zborovi 


održavaju u Studentskom centru u Savskoj ulici te na nekim fakultetima, 
najviše na Filozofskom, a grupe nezadovoljnika su se okupljale po stu- 
 dentskim domovima. Za razliku od beogradskih studenata, zagrebački 
nisu izašli na ulice (iako je jedan dio studenata želio da se to > učini). 
Gradski komitet SKH s Perom Pirkerom (1927-1972) na čelu odigrao j je 
ključnu ulogu u pacifikaciji studenata. Studenti su sastavili Proglas re- 
volucionarnih studenata socijalističkog g Sveučilišta „Sedam “sekretara 


"SKOJ-a". Oni tim dokumentom reagiraju na očigledne deformacije" u 

društvu, na socijalnu polarizaciju, na nejednakost. Ističe se i zahtjev za 
većom demokratizacijom društvenog života. Traži se ukidanje „ideološkog 
monopolizma... uspostavljanje pune slobode štampe, zbora, dogovora, 
manifestacija i demonstracija". Osim toga, traži se i „otklanjanje svih za- 
preka uspostavljanju međunacionalnih odnosa na principima pune rav- 
nopravnosti“.!“5 Prema svemu sudeći, Proglas se nije odlikovao naročitom 
idejnom i akcionom homogenošću; doduše, najvažniji su u pokretu bili 
lijevi intelektualci, ali bilo je i drugih, pa se i to manifestiralo prilikom 
pisanja Proglasa. Ako je ijedna ideja u Proglasu i naglašenija od drugih 
to je bila mutna predodžba o tome da bi sve probleme trebalo rješavati 
intervencijom države, a da bi krajnji cilj trebao biti egalitarizam. 

Bio je to prvi javni pokazatelj da unutarnji razvoj u Jugoslaviji pati od 
dubljih nelogičnosti — pobunila : se, naime, u komunizmu odgojena gene- 
racija. Ona je očito bila zasićena razlikom između retorike i realnosti, a 
“u sebi je otkrila potrebu za svakovrsnim slobodama. Državu više nije 
promatrala kao vrijednost u sebi, nego samo kao više ili manje prikla- 
dan okvir za ostvarenje drukčije postavljenih interesa. Budući sudionici 
Hrvatskog proljeća uglavnom su nepovoljno ocijenili postojeća zbivanja, 
procjenjujući da ona idu na ruku unitaristima i dogmatima, što uspora- 
va reforme. Vlatko Pavletić je zaključio kako su se sudionici tadašnjih 
studentskih gibanja posve zaokupili „problemima dalekih zemalja i na- 
roda" otupljujući osjetljivost „za presudne događaje u vlastitom domu, u 
zavičaju i domovini". !46 lako su studentski buntovi 1968. i 1971. uistinu — 
osve različitog ideološkog opredjeljenja, ipak oni imaj 

elemenata - potvrđuju buntovnički potencijal koji je postojao u tadašnjem 
društvu, osobito u studentskoj populaciji. 


Novi zamah liberalno-demokratskim strujama dalo je praćenje Pra- 
škog proljeća, a na a prkosu, gotovo mržnji prema intervencionistima u.. 
Čehoslovačkoj u ljeto 1968. godine, izrastao je stav da je jugoslavenski 
sustav posve različit od sovjetskoga i da njegove specifične slobodarske 
osobitosti valja čuvati. !47 

Godine 1969. došlo je do prvih posve javnih razmimoilaženja između 
republika i i saveznih organa zbog prioriteta u gradnji autocesta. Savezna 
je vlada zagovarala ravnomjernu gradnju u svim dijelovima Jugoslavije, 
a Slovenija je smatrala da prednost valja dati gradnji na njezinu terito- 
riju, jer je promet njezinim cestama bio najgušći, a valjalo je i spojiti se 
na austrijske i talijanske autoceste. Bio je to početak ,cestne afere/krize", 
“odnosno prvi slučaj da se jedna republika javno suprotstavila odluci sa- 
veznih organa. Odluku Saveznog izvršnog vijeća Ljubljana je ocijenila 
-kao jednostranu i ekonomski kratkovidnu" te je zahtijevala njezinu iz- 
mjenu. Izvršni biro SKJ odmah je reagirao i ocijenio da su ,oblici i me- 
tode rješavanja toga pitanja koji su korišteni u Sloveniji neprihvatljivi" 

te se založio za ,metodu dogovaranja i usklađivanja". Međutim, tada se 
ništa posebno nije dogodilo, i problem je ostao. Na kraju ,cestne afere", 
1972. godine, kada su, u raznim okolnostima, i u drugim republikama 
morali otići neki političari, ostavku je morao podnijeti i Stane Kavčič 
(1919-1987), predsjednik Izvršnog vijeća Skupštine SR Slovenije. 4 

Ta, ali i druge rasprave bile su vrlo intenzivne, a javnost ih je mogla 
pratiti na mnogo neposredniji način nego prije. Vodile su se vrlo žestoko 
i oko ,naslijeđa" Federacije (novac, prava, obveze), te oko strategije 
pomoći nerazvijenim republikama (BiH, Crnoj Gori, Makedoniji) i Auto- 
nomnoj pokrajini Kosovo. 

Bio je to vrlo jasan pokazatelj da će s valom demokratizacije biti 
teško očuvati nedodirljivom temeljnu dogmu o ,bratstvu i jedinstvu". 
"Sporno je bilo da li interese pojedinih republika treba pretpostaviti ima- 
glnarnom ,zajedničkom" interesu. Nema sumnje da su nosioci saveznih 
funkcija bili na teškim mukama, pogotovo ako su iskreno željeli biti 
pravedni i nepristrani u odnosu prema svim republikama i pokrajina- 
ma. Pa ipak, oni su prirodom svoga položaja morali težiti prema unifi- 
kaciji i ,netalasanju", a takav je stav objektivno pogodovao najvećoj na- 
ciji - Srbima, odnosno Srbiji. U najbogatijim republikama — - Sloveniji i 
Hrvatskoj —a pogotovo u Hrvatskoj i među Hrvatima, kao brojčano dru- 
goj naciji, to je uglavnom moralo izazivati nepovoljne osjećaje. 

Te, 1969. godine, održava se “Deveti kongres SKJ. Prvi put kongres na 
saveznoj razini održava se nakon kongresa republičkih SK (prije je redo- 

slijed bio obrnut). Prvi su put središnji organi Saveza komunista (u pr- 
vom redu Predsjedništvo SKJ, formirano 1966. godine) sastavljeni na te- 
melju pariretne zastupljenosti republičkih organizacija. Vrh Partije i dalje 
odlučuje u maniri nekadašnjeg Politbiroa, ali jačaju i osamostaljuju se sve 
više i republički savezi komunista. U rezolucijama je zapisano da 
„društveni položaj radnog čovjeka" ne može dobiti „socijalističku sadržinu” 
bez ,ostvarivanja slobode, suvereniteta nacija". 

Jačanje republičkih partija definitivno nagriza svemoć beogradskog 

partijskog centra, ali to ne znači da je bio pokrenut istinski demokratski 
proces. Mladen Čaldarović (1916), sveučilišni profesor, filozof i 
ajnik Matice hrv. redlagao je još 1967. j ine demo- 
kratski centralizam € je u uvjetima samou janja zastario. 
Taj je prijedlog bio posve nerealan, jer se komunistička elita nije željela 
odreći vlasti i moći,!#? 

Koji mjesec po održavanju Devetog kongresa izglasan je Zakon o na- 
rodnoj obrani kojim se nastavlja već u pedesetima skromno započeta 
decentralizacija poslova obrane. Prvi se put izglasavaju i republički za- 
koni o obrani, a ustrojavaju se i, pored regularne Jugoslavenske narod- 
ne armije kao savezne oružane sile, i jedinice Teritorijalne obrane na 
području svake republike, kojima zapovijedaju republički štabovi. >? 

Savka Dabčević-Kučar, Miko Tripalo, Pero Pirker, nosioci reformističkih tendencija u SKH, s Josipom 
Brozom Titom na večeri u Brezovici 1968. godine. 


U Hrvatskoj tih godina vlast postupno preuzima reformistički i nacio- 
nalno orijentirano vodstvo sa Savkom Dabčević-Kučar (1923) na čelu. 
Savkina karijera (jer su je široki slojevi zvali samo imenom) bila je u dru- 
goj polovici šezdesetih u brzom usponu. Godine 1966. postala je jedan od 
sekretara Izvršnog komiteta CK SKH. sljedeće godine predsjednik izvršnog 
vijeća Sabora, da bi 1968. bila izabrana za predsjednicu CK SKH. S. 
Dabčević-Kučar bila je odličan govornik, mogla je pokrenuti i pridobiti 
ljude. U tom krugu ljudi bio je Miko Tripalo (1926-1995), koji 1962. po- 
staje. sekretar Gradskog komiteta SKH Zagreba, a 1966. predsjednik 
Izvršnog komiteta ČK SKH-a tkasnije će Tripalo postati član Predsjedništva 
SFRJ-a). Tripalo je bio dinamičan, komunikativan, uz to ga je i Tito cije- 
nio i volio.'"! Osim njih dvoje ističu se i Ivan Šibl (1917-1989), potom 
Pero Pirker. od 1963. zagrebački gradonačelnik te od 1969. sekretar 
Izvršnog komiteta SKH. Dragutin Haramija (1923) bio je riječki grado- 
načelnik, a od 1969. predsjednik Izvršnog vijeća Sabora SRH. Srećko 
Bijelić (1930-2004) bio je od 1969. predsjednik Gradskog komiteta SKH 

Zagreba, potom i član Predsjedništva SKJ. Taj krug ljudi imao je, uz ma- 
nje (nebitne) razlike jedinstven stav - zauzimao se za radikalan preobražaj 
gospodarskog sustava i demokratizaciju političkog života. 

Do kraja 1971, kada je pokret, po uzoru na Praško, nazvan Hrvat- 
skim proljećem, nasilno ugušen, u njega se bio spontano uključio velik 
dio hrvatskog naroda i hrvatskih građana te ga javno i masovno podrža: 
vao. Iako su u tom događajima bogatu i relativno kratku vremenu do 
izražaja dolazile različite ideološke, nacionalne i socijalne težnje, među 
kojima se mnoge i nisu mogle eksplicirati zbog ograničene demokratiza- 
cije društva, u pokretu su dominirale dvije osnovne ideje -nacionalna i 
liberalno-demokratska. U nekih sudionika tu mekim prilikama isticala 
se više jedna nego druga, ali su se najčešće javljale pomiješane, uglav- 
nom s dominacijom nacionalne. !5? 

Ni te dvije osnovne ideje nikad nisu bile jasno definirane i analizira- 
ne, a zbog straha mnogi nisu ni mogli iznositi sve što su mislili. Prema 
svemu sudeći, među članstvo i oje 

ilo rašire erenje da je a da su 
hrvatski komunisti izvršili nacionalnu izdaju. Drugim riječima, za 
Matičare se u partijskom rječniku tada moglo reći da su rhrvatski sepa- 
ratisti i i antikomunisti", Istodobno u nekim se napisima i istupima mo- 
gla između redaka pročitati ambicija potpunog osamostaljivanja Hrvat- 
ske, iako su u javnosti dominirala mišljenja da je cilj procesa što samo- 
stalnija Hrvatska, ali u Jugoslaviji. Oni koji su željeli izdvajanje iz Jugo- 
slavije nisu se to usuđivali jasno izreći u javnosti ili otvoreno napisati. 

Liberalno-demokratska struja željela je reformirati komunističku 
J ugoslaviju u pravcu daljnje federalizacije stvarajući ići prostor većim slo- 
bodama u političkoj, društvenoj i kulturnoj sferi. lako su te želje u jav“ 
nosti predstavljene isključivo kao reforma unutar socijalističkog susta- 
Va, bila je očigledna i prisutnost onih koji su držali kako treba ići prema 
razvoju pluralističke liberalne demokracije.'"* Istovremeno, često pri- 
sutna žestina i intenzivnost kojima se diskutiralo o nekim pitanjima 
onemogućilo je otvaranje ili pridavanje važnosti drugim pitanjima, od 
kojih neka nisu bila manje važna za daljnji razvoj zemlje (npr., ljudska 
prava, razmah privatne inicijative, itd.). 

Kasniji događaji, ponajprije oni nakon 1990. godine, kada su isti po- 
jedinci ili grupe mogli posve slobodno govoriti i djelovati, daju naslutiti 
da su, u stvari, pritom postojale dvije vizije hrvatske države: jedna de- 
mokratska, koja bi preuzela antifašistički i demokratski identitet, i dru- 
ga, koja bi se zasnivala na nacionalnom ekskluzivizmu i u nekim aspek- 
tima, uključivši teritorijalne, nastavljala tradiciju NDH. 


U javnoj upotrebi, pogotovo u oni ili protiv njega, za Hrvat- 


sko proljece: k koristio se i izraz e pokret, posve osve sukladno lenji- 


a A 


538 


Ograničena liberalizacija i napredak (1950-1971) 


nističkom terminu ,masovoe dviženie". Kasnije se često koristila i krati- 
ca MaspoK sa željom da se oma razrješuje kao „masovni nacionalistički 
pokret"-U pokret, prema kojemu je većma bila sumnjičava. aktivno bilo 
uključeno vrlo malo Srba. Na proslavi Dana ustanka u srpnju 1971. u 
Srbu, predstavnici srbijanske vlasti i JNA dočekani su ovacijama, a hr- 
vatsko rukovodstvo tek mlakim pljeskom, čime je Savka Dabčević-Kučar 
bila neugodno iznenađena.!'"“ U nekim selima Srbi su se čak naoružavali 
i držali straže. Dijelom je takvo držanje zacijelo bilo spontano, zasnova- 
no na još relativno svježim traumama iz vremena NDH. No mnogi su 
Srbi na selu bili i manipulirani iz Beograda po istom modelu koji će se 
"ponoviti 1989-1991. godine: među njih su dolazili umirovljeni generali i 
nacionalistički intelektualci, te ih uvjeravali kako se to „budi ustaška 
avet". Realno, za takav njihov strah nije bilo razloga. Doduše, bilo je i 
neprimjerenih protusrpskih istupa i postupaka, ali antisrpstvo se u Hr- 
vatskom proljeću javljalo samo sporadično i na marginama. Osim toga, 
nasilnički postupci bili su rijetki i zapravo marginalni - na zagrebačkom 
Sveučilištu skupina radikalnih studenata vojničkim je remenima pre- 
mlatila dvojicu drugih studenata, a jedan student, inače pristaša Praxi- 
sa, razbio je kamenjem prozore na zgradi Sveučilišta. '55 
v Usvibnju 1968. održano je u CK SKH u Zagrebu savjetovanje općinskih 
sekretara na kojem je vodstvo SKH pokrenulo mobilizaciju javnog mnije- 
nja. tražeći podršku za svoje političke i ekonomske zahtjeve. Smatrali su 
da se pojedine jugoslavenske sredine neravnomjerno razvijaju, da se za- 
rada među republikama prelijeva. Mika Tripalo je postavio pitanje ,čistih 
računa". Raspravljalo se i o ulozi države u gospodarstvu i problemima 
funkcioniranja tržišta. Postavljen je i zahtjev da se ukinu savezni investi- 
cijski fondovi i da se federacija gospodarski razvlasti. Ubrzo je održana 
sjednica Predsjedništva SKJ na kojoj su se stavovi sukobili. Hrvatsko 
vodstvo, na čiju su stranu stali i Vladimir Bakarić i Jakov Blažević, tvrdi- 
li su da su ti prijedlozi usklađeni sa zahtjevima za već dogovorenu refor- 
mu. Tito je tada pristao uz hrvatske stavove, smatrajući da unitarizam 
_potkopava nacionalnu ravrropravnost,.a time i temelje Jugoslavije. '?* 
Pitanje nacionalne ravnopravnosti smatralo se jednom od najvažnijih 


tema Hrvatskog proljeća. Prema mišljenju mnogih, Hrvati i Hrvatska ka bili 


čemu će poslije biti više riječi v str. 679: i dJ te, primjerice, u saveznim 


institucijama — iako je Hrvata tada bilo 22% u državi, na rukovodećim polo- 
žajima u saveznim administrativnim tijelima Bilo ih je 19,1%, a ukupno, 
među zaposlenima samo 8,9%. Istovremeno je Crnogoraca u stanovništvu 
bilo 2,5%, a rukovodilaca u saveznim administrativnim tijelima bilo je 
15,1%. Udio Srba u stanovništvu bio je 39,7%, a među zaposlenima u 


saveznim administrativnim tijelima 66,6%. Položaj bosanskohercegova- 

čkih Hrvata bio je još nepovoljniji: u višem rukovodnom kadru MUP-a BiH 
između 1945. i 1966. godine bilo je čak 87,1% Srba, a samo 9,9% Musli- 
mana i 2,7% Hrvata. U Službi državne sigurnosti u toj republici bilo je u 
čitavom socijalističkom razdoblju zaposleno 66,6% Srba, a samo 23.6% 
Muslimana i 9,3% Hrvata (Hrvata je u BiH prema popisu stanovništva 
1948. godine bilo 23,9%, a 1981. godine 18,4%).!57 

Neravnopravnost Hrvatske osobito se očitovala, tvrdili su sudionici Hr- 
vatskoga proljeća, 1 u ekonomskoj sferi. Već na spomenutom savjetovanju u 
CK SKH u svibñjuųu 1968: raspravljalo se o nekima od tih teza. Sljedećih 
mjeseci i godina u hrvatskoj se javnosti uglavnom afirmiralo mišljenje da 
je. primjerice, nepravedna odredba po kojoj izvoznici, a oni su pretežno 
imali sjedište u sjeverozapadnim republikama, u Narodnoj banci Jugosla- 
vije moraju deponirati visok postotak utrženih deviza te da to obeshrabru- 
je izvoz. Tvrdilo se i da je nepravedno što od deviza koje hrvatski radnici na 
privremenom radu u inozemstvu šalju kućama veći dio odlazi u Beograd 
(izračunato je da od približno milijardu dolara koje su 1969. radnici posla- 
li kući, u Hrvatsku stigla tek petina, a ostatak je stizao u dinarima). Mnoga 
su glasila diljem Hrvatske tražila da ,iz naše sredine nestane nepravedne 
podjele dobara, unutar koje najmanje ima onaj tko ta dobra i stvara".!5 

Unatoč velikom doprinosu u turizmu i deviznim doznakama, Hrvat- 
ska se nije mogla koristiti svojim rezultatima, već je pokrivala slabosti 
drugih. Nije dvojbeno da je Hrvatska zbog slanja deviza u Beograd, ot- 
kuda su stizali dinari, bila na šteti.!5° Stoga se tražila promjena deviznog 
režima (pa su i zbog toga studenti 1971. krenuli u štrajk): 

“ Isticalo se i da je autoindustrija, kao propulzivna industrijska grana, 
ete: u Srbiju (Kragujevac), da se vrlo malo ili nimalo ulagalo u ra- 
zvoj jadranskih luka, da je za JNA radilo vrlo malo hrvatskih poduzeća. 

Ekonomist Marko Veselica (1936) tvrdio je da je u razdoblju od 1960. 
do 1970. Hrvatska u novim investicijama sudjelovala s 11%, a u stvara- 
nju jugoslavenskog bruto nacionalnog proizvoda s oko 27%. Istodobno 
je Srbija, prema Veselici, sudjelovala u stvaranju BNP-a sa 33%, a u no- 
vim investicijama sa više od 60%. Jedan od najžešćih pobornika teze o 
iskorištavanju Hrvatske bio je Šime Đodan (1927-2007) koji je dokazi- 
vao da centralizam i navodna solidarnost idu na korist Srbije. Osim njih 
dvojice, o tim su temama pisali i ekonomski Vladimir Veselica (1938) i 
Hrvoje Šošić (1928). Za racionalne promatrače svoje su analize doveli u 
sumnju tvrdnjama da i bi samostalna Hrvatska za 10 do 15 godina mogla 
dostići razinu Švicarske i Švedske.!# 

“Nema sumnje da je želju za uspostavom „čistih računa" bilo vrlo teško 
realizirati. O tome je još 1964. godine u jednom užem krugu govorio 
Vladimir Bakarić, tvrdeći da se sada u Jugoslaviji sukobi vode oko toga 
„tko koga pljačka, tko kome daje rezultate svoga rada", pa zaključuje da 

je „vrlo teško reći tko je u pravu": „Srbi, koji kažu Hrvatima i Slovenci- 
ma: 'Vi imate visoku akumulaciju jer jedete našu jeftinu hranu pa ste 
mogli više akumulirati, zbog čega smo mi oštećeni, i tu odštetu treba na 
neki način platiti većim udjelom u investicijama! - ili Hrvati i Slovenci, 
koji Srbima uzvraćaju: 'Mi radimo, a rezultati našeg rada idu k vama u 
vidu investicija. koje vi neracionalno ulažete!” Bakarić je zaključio kako 
.istine ima i u jednom i u drugom te kad bih išao na to tko je koga pre- 
vario, doista je to teško reći“.!s! 

Sociolog i političar Stipe Šuvar je-poslije propasti Hrvatskog proljeća 
dokazivao kako teze o iskorištavanju Hrvatske nisu bile točne. Odbacio je 
ocjene, jasno prisutne u prethodnim godtnama;da je savezna država fa- 
vorizirala Srbiju i nerazvijene republike. Tvrdio je da ekonomske analize 
pokazuju kako su se sve republike približno podjednako razvijale ako se 
govori o cjelokupnom razvoju, ali, ako së užimu Kraća razdoblja u obzir, 
čriđa su ñëké republike prolazile bolje, druge lošije. Štoviše. neke analize 
govore da su se razvijeniji razvijali nešto brže (imao je pravo, jer je. pri- 
mjerice, Hrvatska 1953. bila 14% razvijenija od jugoslavenskog prosjeka. 
a 1979. već 30%).'% Prelijevanje u korist razvijenih, tržište provodi zbog 
razlika u cijeni između gotovih proizvoda i sirovina, a prelijevanje u korist 
nerazvijenih provodi se dotiranjem opće potrošnje i izdvajanjem sredsta- 
va za dodatne investicije. Šuvar je dozvoljavao da je administracija 
griješila, štoviše, da se čak i ponašala navijački sukladno prevladavajućoj 
nacionalnoj strukturi. Međutim, uzroke gospodarskih problema vidio je 
u u održanju centralizma, u različitoj razvijenosti pojedinih republika. kao 

“Dušan Bilandžić smatrao jeu devedesetima da je do sredine šezdese- 
tih saveznih investicija bilo više u sjeverozapadnim republikama, a da je 
potom došlo do znatne preraspodjele kapitala. Upozorava da su podaci 
za razdoblje do 1966. godine relativni, jer je Srbija zbog visokog natali- 
teta na Kosovu imala manje saveznih investicija po stanovniku. Nešto 
sporiji gospodarski rast Hrvatske i Slovenije u odnosu na druge republi- 
ke bio je rezultat pokušaja u drugoj polovini šezdesetih da se nerazvije- 
nost pojedinih regija rješava njihovim relativno bržim rastom. Bilandžić 
zaključuje da rezultat općeg društvenog razvoja svih područja Jugosla- 
vije nije trebao biti izvor političkih konfrontacija.!# 

Naposljetku, generalni konzul Velike Britanije u Zagrebu u doba Hrvat- 
skog proljeća, Dobbs, ocjenjivao je da su teze o tome da savezna admini- 
stracija izrabljuje Hrvatsku neuvjerljive te da su potkrijepljene .uglavnom 
selektivnom statistikom, a mnogo više emotivnom galamom".!#+ 

U suženom medijskom prostoru za promociju ideja Hrvatskoga 


roljeća osobito su bili važni listovi. U travnju 1968. godine objavljen je 
<. broj Hrvatskog književnog lista kao „neovisnog mjesečnika za g05- 


541 


Hrvatska 1918-2008. 


U pro- 

gramatskom tekstu prvoga broja istaknuto je pne i 
koj publici. odnosno kulturnom i političkom obrazovanju hrvatskoga 
naroda i da će se kretati .od nacionalnoga k internacionalnom" - a n 
obrnuto, kao druge tiskovine. Nešto kasnije se tvrdi da mi „kao književni 
radnici živimo s našim narodom. jedemo s njim zajednički kruh i dijelimo 
sol, osluškujemo sve glasove i prihvaćamo svako progresivno kretanje. mi 
smo s političkim životom zemlje povezani neraskidivim krvotokom. a 
taj se život mora nužno reflektirati u našim djelima”.! Tek mnogo kasni- 
je. u travnju 1971, pojavit će se mnogo poznatiji Hrvatski tjednik. 

Izvršni komitet CK SKH je 26. svibnja 1969. godine. potaknut teksto- 
vima hrvatskog kadra Miloša Žanka (1915-1993). potpredsjednika Sa- 
vezne skupštine. raspravljao .o nekim karakteristikama i idejnim stru- 
janjima u književnim časopisima“. Temeljem Žankovih teza, ocijenjeno 
je da je .idejno-politička orijentacija Hrvatskog književnog lista potpu- 
no neprihvatljiva. a diskutiralo se i o nekim tekstovima u raznim dru- 
gim časopisima — Kolu. Kritici, Telegramu, Dometima i Dubrovniku. 
U centru pažnje bio je tekst tadašnjeg predsjednika Društva književnika 
Hrvatske Petra Segedina (1909-1998) Jezik i zbilja. 1909-1998) Jezik i zbilja. kao i više navodno 
gospodarstvenih (a zapravo političkih) napisa Sime Đodana u Kolu. Do- 
metima i Dubrovniku. Đodan je bio najglasniji među onima koji su upo- 
zoravali na veliko i neracionalno investiranje u nerazvijene dijelove Ju- 
goslavije. prije svega zbog njihove slabe produktivnosti i lošeg korištenja 
industrijskih kapaciteta. U člancima (koji iz perspektive početka 21. 
stoljeća izgledaju posve benigno) tvrdio je, i imao je pravo, da je jugosla- 
venski .gospodarski razvoj podređen političkim kriterijima", potom da 
-razvijene republike gube" (što se pokazalo da nije točno). itd.'*“ Stoga 
se Đodan zalagao za radikalnu reformu te za stvaranje nacionalne hrvat- 
ske države koja bi tek tada odlučivala o udruživanju s ostalima. Izvršni 
je komitet zaključio kako na „ovakve ekstremne nacionalističke istupe 
treba odmah reagirati“ te da je .grupa ekstremnih nacionalista malo- 
brojna. ali vrlo agresivna i zato se ne može ne reagirati na njihove istu- 
pe”. No. jedini neposredni zaključak sjednice bio je u načelu krajnje 
mlak - dogovoreno je da se „organiziraju razgovori s komunistima iz 
redakcija književnih listova". Šegedinovi i Đodanovi tekstovi su za 
okoštalu partijsku nomenklaturu mogli biti blasfemični, ali oni zapravo 
na vrlo umjeren način, ali jasno ističu stavove koji prevladavaju u hrvat- 
skoj javnosti i na dnevni red stavljaju određene teme. Reakcija partijske 
nomeklature pokazuje da je ona navikla na sterilne javne diskusije i da 
se u otvorenoj borbi mišljenja zapravo ne snalazi. Do kraja godine obu- 
stavljeno je izlaženje Hrvatskog književnog lista. čija je naklada u 
međuvremenu s 12 narasla na 35 tisuća primjeraka.!* 

Uvijek oprezni Vladimir Bakarić opovrgavao je još potkraj 1969. go- 
dine tvrdnje da je u SKH prevladao nacionalizam. Ubrzo potom, u 
“siječnju 1970. godine. Centralni komitet SKH. na četverodnevnoj Dese- 
toj sjednici. odbacio je tvrdnje Miloša Žanka, koji je u nizu članaka u 
Borbi žaključio kako 'hrvatski nacionalizam raste te kako nacionalisti 
slobodi djeluju jer ih novo rukovodstvo SK ne samo tolerira nego i 
podupire. Wa temelju već spomenutoga Bakarićeva izlaganja i uvodnog 
izlaganja Savke Dabčević-Kučar, na toj je sjednici praktički oblikovana 
cjelovita politička platforma. Naime, u zaključcima s te, Desete sjednice, 
najvažnija je bila ocjena da je za razvoj samoupravljanja i stabilnost 


kao praksa. Tražila sei rasprava o problemu državno i evi- 


znom sustšvu, sudjelovanja proizvođača u raspodjeli nacionalnog do- 


otka, povlaštenom položaju nekih banaka i izvoznika itd. Prevedeno sa 
suhoparna birokratskog jezika (hrvatski su komunisti izišli u javnost sa 
samostalnom vizijom razvoja Hrvatske u Jugoslaviji, što je u vodstvima 
drugih republika, kao i u saveznom vodstvu, primljeno s nepovjerenjem. 
Bila je to a je to prva partijska sjednica u povijesti koju je u cijelosti prenosila 
televizija. Žanko je opozvan s mjesta hrvatskoga stalnog delegata u Kon- 
ferenciji SKJ, a kasnije i s drugih političkih funkcija.!#? 

Tito, koji je imao gotovo 80 godina, ali je i dalje o svemu odlučivao. 
neko je vrijeme bio neodlučan i dosta popustljiv prema hrvatskom vod- 
stvu (štoviše, čak je i podržao zaključke Desete sjednice).!7" Na sastanku 
sa zagrebačkim komunistima u rujnu 1970. godine najavio je „bitnu 
reorganizaciju federacije“, ponajprije tako da 'republike postanu same 
odgovorne za svoj razvoj, ali i za razvoj čitave države. Nema dvojbe da se 
Tito se u svim tim procesima i dvojbama sve slabije snalazio. Njegov 
način rada bio je primjeren jednom posve drugačijem vremenu, a ne 
trenutku kada je trebalo imati jasna načela i tome odgovarajuća brza 
rješenja. Njegova duga izlaganja opterećena partijskim metajezikom i 
pozivanjem na svijest .radnih ljudi i građana" i, posebice. komunista 
bila su potpuno promašena. Štoviše, u svojim je javnim istupima zapa- 
dao u očigledna proturječja - s jedne strane, zalagao se za decentraliza- 
ciju (kako pokazuje već spomenuti istup pred zagrebačkim komunisti- 
ma), odnosno pozdravljao je nestajanje „saveznog etatizma", što je bilo 
određeno i ustavnim promjenama. Istovremeno se protivio ,policen- 
tričnom etatizmu" te je smatrao štetnim potencijalne tenzije između Fe- 
deracije i pojedinih republika, jer bi one, prema njegovim riječima, tre- 
bale biti .dvije neodvojive strane našeg samoupravnog organizma". Tito je 
smatrao da prenošenje nadležnosti na republike jest „dio procesa jačanja 
samoupravnosti koji mora da se nastavi, da ide do komuna i organiza- 
cije udruženog rada (dakle, najmanje jedinice u poduzeću - op. I. G.)". 

No, takve vizije razvoja samoupravljanja, koje je Titu predočavao ponaj- 
prije Edvard Kardelj, bilo je nemoguće realizirati. 

, Tih se mjeseci i godina intenzivirala izrada opsežnih amandmana na 
savezni ustav, koji su izglasani u lipnju 1971. godine. Po njima, uz pred- 
sjednika Jugoslavije Josipa Broza Tita, ustanovljeno je i Predsjedništvo 
SFRJ s 24 člana. Za neke je poslove određeno obvezno usuglašavanje 
među republičkim vlastima. Općenito su republike dobile znatno veće 
nadležnosti - uvedeno je načelo da se suverena prava ostvaruju u repu- 
blikama (ili pokrajinama), a u federaciji samo koja se izričito utvrde 
Ustavom ili uz suglasnost svih konstitutivnih federalnih elemenata.!7! 
Takav ishod smatrao se uspjehom hrvatskoga vodstva. 

“Uspostava Predsjedništva, _što je preuzeto i u Ustavu iz , 1974 . godine, i 
značila je da je Tito prestao tražiti nasljednika - Đilas i Ranković su ot- 
pali, Marka Nikezića i druge srpske liberale, kao ni Miku Tripala, nije 
htio, te je smislio ustanovu kolektivnog rukovođenja. Tito je već prije 
počeo taj princip uvoditi u SK /Na Devetom kongresu SKJ 1969. godine 
donesene su odluke kojima je osnovan Izvršni komitet Predsjedništva, 
sa 14 članova po načelu_ No dva člana iz svake republike i jeđan 
ljena je tek 1978. godine.!7? NO. već su se tada pojavljivale i i tendencije 
recentralizacije, jer je partijska organizacija u JNA dobila poseban sta- 
tus. Osim toga, članovi Izvršnog komiteta nisu mogli istodobno obnašati 
čelne pozicije u republikama, pa je u nekim sredinama, prije svega u 
Hrvatskoj, ali i u BiH i u Makedoniji, došla na vlast posve nova garnitura. 

Hrvatski nacionalni pokret ubrzano je tijekom 1970. dobivao na za- 
mahu. Potkraj 1970. za Studenta prorektora /izabran je Ivan Zvonimir 
Čičak (1947), koji je. prema britanskim obavještajnim izvorima, bio 

Jizrazitr nacionalist, nije bio član SK i nije krio svoje katoličanstvo".!'7? U 
travnju 1971. izabrano je u Savezu studenata Zagreba novo, nacionalno 
opredijeljeno vodstva s Draženom Budišom (I948) na četu, a ubrzoje i 
Ante Paradžik (1943-1991) izabran za predsjednika Saveza studenata 
Hrvatske. Izborom trojice karizmatskih vođa studentski pokret je dobio 
jasan ideološko-politički profil. U odnosu na druge dijelove društva, 
studenti su tada bili najviše nacionalno osviješteni, !7* 4 
koji postaje javna tribina intelektualne i nekomunistič ; 
skog proljeća. List se bavio različitim aspektima razvoja demokracije i 

atskim nacionalnim temama, posebno naglašavajući nedjeljiv suve- 
renitet hrvatskoga naroda u Hrvatskoj (nasuprot stavu da u tom suvere- 
nitetu participiraju i Srbi kao narod, kolektivitet)."”5 Istodobno, tvrdilo 
se, drugim narodima (ponajprije Srbima) bila bi zajamčena prava na 
slobodno i ravnopravno izražavanje svih vidova nacionalnih osobitosti. 

List je imao tiskanu tiražu od oko 100.000 primjeraka te je u hrvatskoj 
javnosti zadobio utjecaj koji više nitko nije mogao zanemarivati. 

Matica hrvatska je u prosincu 1970. gadine prihvatila program pre- 
ma kojem se obvezala na brigu i o ekonomskim 10 političkim pitanjima 
(osim izvorno kulturno-obrazovnih). Organizacija se sada otvoreno ori- 
jentirala, po riječima tadašnjih rukovodilaca, prema buđenju nacional- 
ne svijesti i drugom hrvatskom preporodu. U vrlo kratkom razdoblju, 
do kraja 1971. godine, povećala je članstvo na oko 50.000. Primjerice, 
dubrovački ogranak je od 112 članova iz 1968. narastao nakon tri godi- 
ne na 858 članova.!'7 

Na valu prispjele ili osvojene slobode u Zagrebu i drugim hrvatskim 
gradovima bujale su različite aktivnosti koje hrvatsko komunističko 
vodstvo nije više moglo kontrolirati. Neki su napisi (zahtjev da se, poput 
Ukrajine i Bjelorusije. kao federalnih jedinica SSSR-a, i Hrvatska primi 
u UN; traženje razloga za loše poslovanje nekih poduzeća u relativno 
visoku postotku rukovodilaca Srba u njima itd.) i ispadi (pjevanje pje- 
sama poput „Rodila je Hrvatska dvojicu bandita / Pavelića Antu i maršala 

' Tita”) bili takvi da su izazivali nepovjerljivost nekih krugova u Hrvatskoj 
i drugim republikama. Stoga je rastao pritisak na Tita da nešto na- 
pravi. 

Tito je potkraj travnja sazvao na Brijunima Sedamnaestu sjednicu 
Predsjedništva SKJ u proširenom sastavu. Zaključci sa sastanka bili su 
vrlo općeniti. Trebalo se „zalagati za prevladavanje krize u partijskom 
rukovodstvu, obnovu jedinstva, akciju protiv opozicionih snaga i pri- 
mjenu ustavnih amandmana u cilju ostvarivanja ravnopravnosti naroda 
i narodnosti i razvoja radničkog samoupravljanja". Dakle, Tito je opće- 
nitim stavovima pokazivao da još nije odlučio što napraviti, ali je već 
tada na pripremnim sastancima prijetio vojskom i smjenjivanjima re- 
publičkih vodstava i hapšenjima ekstremnih nacionalista u svakoj repu- 
blici.!77 

U međuvremenu je, 7. svibnja, povodom 26. godišnjice oslobođenja 
Zagreba i 30. obljetnice ustanka u Hrvatskoj na Trgu Republike u Za- 
grebu govorila Savka Dabčević-Kučar pred oko 200.000 građana. Istica- 
la je punu podršku koju Tito daje njezinoj političkoj opciji. Bio je to 
najveći skup tijekom Hrvatskog proljeća. Masa koja je Savku slušala 
imala je vrlo različite ciljeve - sudeći po transparentima u prvim redovi- 
ma, podrška Savki, Titu i Savezu komunista je prevladavala, ali je bilo i 
onih koji su naglašavali privrženost drugačijim ciljevima Hrvatskog 
proljeća. 

Koji tjedan kasnije, početkom lipnja, na sastanku s hrvatskim 
političkim rukovodstvom o kojem javnost tada nije saznala ništa, Tito je 


ocijenio da je „Hrvatska postala ključni problem u zemlji u pogledu div- 

Savka Dabčević-Kučar govori na Trgu Republike u Zagrebu u svibnju 1971. godine. 


ljanja nacionalizma". kojega inače ima u svim republikama. .ali sada je 
najgore kod vas”. Kritizirao je članove SK koji su navodno bacili „koplje 
u trnje“ (dakle. više se ne .bore protiv nacionalizma“). a ocijenio je da se 
u masovnom pokretu u Hrvatskoj .pod okriljem nacionalnih interesa 
okuplja sav đavo. nacionalizam. sva suprotna mišljenja. do kontrarevo- 
lucije“.'“* Tito je zatražio najodlučniju akciju: tko se nije mogao odlučiti 
za nju. trebao je. prema njegovu mišljenju. napustiti partijske funkcije. 

U srpnju se Tito opet sastao s vodstvom hrvatskih komunista i otvo- 
reno zahtijevao da se uhapse neki od najistaknutijih opozicionara. Vla- 
dimir Bakarić se počeo distancirati od Hrvatskog proljeća. neki su počeli 
javno govoriti o .nacionalističkim i separatističkim tendencijama u jav- 
nom životu”. I Savka Dabčević-Kučar je jasno rekla da više ne želi trpje- 
ti šovinističke ispade. Ubrzo potom na sjednici Predsjedništva Gradskog 
komiteta SKH u Zagrebu zaključeno je da se iz SK-a. a kasnije i iz javnog 
života isključe ekonomisti Šime Đodan i Marko Veselica, najdosljedniji 
zagovornici teze o neravnopravnu gospodarskom položaju Hrvatske u 
Jugoslaviji. No. tijekom ljetnih mjeseci stanje se zaoštravalo: osim što 
su se mišljenja o pojedinim problemima sve više udaljavala. i s jedne i s 
druge strane skupljalo se sve više emocija.!"? 

Posljednje upozorenje očito su biti veliki manevri JNA .Sloboda 71" 
u listopadu 1971. godine. na Kordunu, koji su, čini se; fmgirali neke 

mogućnosti oružane intervencije. Uostalom, Tito je već prije upozoravao 
da „JNA nema samo zadatak da brani teritorijalni integritet naše zemlje. 
Zadatak naše armije je da štiti naš socijalizam, ako vidimo da je u opa- 
snosti i ako ga nije moguće zaštititi drugim sredstvima“.!'* Vojni vrh koji 
je bio apsolutno lojalan Titu jasno je pokazao da je spreman ispuniti 
njegova očekivanja i intervenirati ukoliko bi tako bilo naređeno. Tito je 
na kraju vježbe, nazočivši defileu jedinica koje su sudjelovale u vježbama, 
održao govor kojim je želio istaknuti kako se jugoslavensko društvo de- 
centralizira, da .sada republike imaju mnoge kompetencije koje prije 
nisu imale". Pridodao je i da je .jako osjetljiva stvar kako u jugoslaven- 
skom društvu urediti unutrašnje odnose. Takvo društvo ne može se 
držati na okupu nekim centralističkim kursom, niti se na taj način može 
stvarati duh jedinstva". Stoga Tito traži da se stvori atmosfera u kojoj se 
„Svatko osjeća ravnopravnim, da nitko ne osjeća pritisak većeg. jačeg. 
itd., nego da je svatko svoj potpuni gospodar". Nasuprot ovim smirujućim 
riječima, aktivnosti u sljedećim tjednima poprimile su posve drugačiji 
karakter. 

U međuvremenu su zagrebački studenti radikalizirali stanje - 29. li- 
stopada održali uy veliki zbor na kojem je Hrvoje Šošić predlagao pri- 
jem Hrvatske u UN,'Dražen Budiša ga je podržao. odbacujući ustavne 
amandmane jer da ih hrvatski narod ne želi. Ivan Zvonimir Čičak napao 
je Sabor zbog navodne nesposobnosti. Stvarala se atmosfera kao da je 
osamostaljivanje lako dostižan cilj, pa su mnogi u studentskom vod- 
stvu, prema ANA Budišinu svjedočenju, počeli u to i vjerovati.'”! 
Iako su studenti shvaćali da Dabčević-Kučar i Tripalo te njihova politička 
opcija nemaju snage da se izbore za te ciljeve, ipak su odlučili stupiti u 
"štrajk. Štrajk je počeo 22. studenoga. Studenti su u zahtjevima sinteti- 
zirali i neposredne i strategijske ciljeve Hrvatskog proljeća: tražili su 
konstituiranje Hrvatske kao suverene države hrvatskoga naroda. Po- 
držali su i i t Fukovedstvu-5R—-Hrvaitske (Savku 
Dabčević-Kučar, Miku Tripala, Ivana Šibla i Peru Pirkera), jer su se oni 
sjedinili s „masovnim nacionalnom pokretom". Iskazali su podršku i 
predsjedniku Titu! Istovremeno su tražili smjenu protivnika reformnih 
kretanja. Poricali su da predstavljaju .nacional-šovinističke i separati- 
stičke snage" i _zahtijevali korjenite promjene političko-gospodarskog 
“sustava, odnosno promjene u vanjskotrgovinskom i deviznom sustavu 
Kako bi devize „ostajale onima koji ih privređuju". Tvrdili su, naime. da 
devize koje zarade hrvatski turizam i napredna hrvatska privreda završe 
u saveznoj blagajni, iz koje se potom dijele krajnje nepravedno. Tražili 
su i reforme u vojsci, koja je, prema njima, pretežno ..srpska“ " (traže 
upotrebi hrvatskogajezika u i vojsci, služenje vojnog roka u svojoj repu- 
blici itd.). iu f 

Skup podrške vodećim ljudima Hrvatskog proljeća u Slavonskom Brodu u svibnju 1971. godine. 
Masovni skupovi sličnog karaktera održavali su se te godine u mnogim hrvatskim gradovima | 
manjim mjestima. Transparenti svjedoče o ideološkoj raznolikosti sudionita pokreta. 


Štrajk je obuhvatio većinu zagrebačkih srudenata i studente nekih 
fakulteta Izvari Zagreba (Split. Zadar). te je ionako napetu situaciju u 
Hrvatskoj i Jugoslaviji učinio još napetijom. Neki zagrebački stuđenti_ 
očito potaknuti sugestijama članova SK-a. izjasnili su se protiv štrajka, 
ali su ostali u manjini. Na riječkim fakultetima studentsko je rukovod- 
stvo objavilo štrajk, ali je on propao jer ga većina studenata nije podržala 
(na referendumu na Višoj pomorskoj školi na tajnom glasanju 162 ili 
59.3% studenata je bilo za održavanje nastave. a 111 za štrajk). Protiv 
štrajka izjasnilo se i vodstvo Matice hrvatske.'® I neki studentski vođe 
upozoravali su da se ne smije krenuti na ulicu. . Vodstvu Hrvatskog pro- 
ljeća studenti su. s jedne strane, bili saveznici. S druge. partijski funkcio- 
heri su se bojali studentske radikalizacije jer su bili svjesni da je štrajk 
izvrstan argument onima koji Hrvatskom proljeću žele stati nakraj. Stu- 
denti su se nastojali povezati s drugim sredinama u Jugoslaviji, ali nitko 
nije reagirao. osim blijedih odjeka u Ljubljani. Potom je studentsko vad- 
stvo odlučilo prekinuti štrajk kako bi se „izbjegli ekscesi i izrazilo povje-_ 
Tenjewrukovodstvo SKH i SKI na čelu sa Savkom Dabčević-Kučar i 


- 


548 


Ograničena liberalizacija i napredak (1950-1971) 


Titom", ali sve je bilo kasno. Dražen Budiša je smatrao da će, kada on 
sam, Budiša, „ode, doći drugi, još radikalniji". 19 

Bakarić je ocijenio da mu događaji izmiču iz ruku. On je bio iskreni 
protivnik centralizma i unitarizma, ali je i smatrao da ,bolje ruski soci- 
jalizam, bolje Brežnjevljev socijalizam, bolje i Rankovićev socijalizam, 
nego da socijalizam propadne“.'* Ne treba smetnuti s uma da su Savka 
Dabčević-Kučar i Mika Tripalo te njihovi najbliži suradnici bili prilično 
mladi za pozicije koje su dosegnuli (iz vodstva proljećara jedino je Šibl 
navršio 50, i Popularnost koju su stekli izazivala je ljubomoru 
starijih, asobito Tita, koji je smatrao da njegov autoritet mora ostati 
neupitan. Dijelom i u tome valja tražiti razloge zbog kojih je Tito, kada 
su ga u studenome Vladimir Bakarić i Dušan Dragosavac upozorili da 
događaji izmiču kontroli, odlučio slomiti hrvatski pokret, a studentski 
štrajk tih dana dodatno ga je učvrstio u tom stavu. 

Tito je pozvao hrvatsko vodstvot19 osoba) na sastanak u Karađorđevo 
(predsjednička rezidencija u blizini Novog Sada). Sastanak je bio dugi 
Zamoran, trajao je dva dana (30. studenoga i 1. prosinca), Ispostavilo se 
da je i na tom sastanku čak njih 11 podržalo hrvatsko vodstvo, a osam 
da je bilo na Titovoj strani. Tako je sastanak završio bez zaključka. I u 
Centralnom komitetu SKH, barem prema svjedočenju Jure Bilića, Sav- 
ka Dabčević-Kučar i Tripalo imali su većinu: od 65 naprama 25 člano- 
va.!#5 Međutim, Tito je za 2. prosinca sazvao Predsjedništvo SKJ na 
istom mjestu. Sjednica je bila ranije zakazana, ali je sada dnevni red 
promijenjen: raspravljalo se gotovo isključivo o situaciji u Hrvatskoj. 
Tito je izložio sadržaj svojih razgovora s hrvatskim rukovodstvom te 
demagoški zatražio da se rasprava o situaciji u Hrvatskoj proširi na ci- 
jelu Jugoslaviju, jer u svim republikama, .negdje više, negdje manje, 
ima identičnih problema". Zajedno s nacionalizmom u svome je izlaganju 
osudio i unitarizam. No, onda je objasnio da je u Hrvatskoj formiran na- 
"cionalni pokret. .Nacionalisti i šovinisti imaju široku bazu i oni to 
iskorištavaju". Hrvatsko rukovodstvo, tvrdio je Tito, nije pružilo otpor 
kontrarevolucionarnim grupama koje su stajale iza njega - odnosno 
nisu se oduprli „jačanju nacionalizma, šovinizma i klasnog neprijatelja". 
U nastalom rascjepu većina je, ustvrdio je, ostala na pozicijama borbe 
protiv nacionalizma, dok manjina nije postupala u skladu s utvrđenim 
programom djelovanja. Tito je studentski štrajk ocijenio kao dugo i po- 
mno pripremanu .kontrarevolucionarnu akciju" koju su potakli ,odre- 
đeni inozemni krugovi". Između ostaloga su i glasila Matice hrvatske, 
Vjesnik i drugi listovi označeni kao vrela protuustavnih izjava. Su i- 
ci iz drugih republika sti rdevo s pripremljenim govorima 
u kojima su podržali osudu hrvatskoga vodstva, tako da je jasno kako 
je sve već bilo dogovoreno mnogo ranije. Međutim, ni ishod sastanka 

Predsjedništva SKJ nije neposredno rezultirao smjenjivanjem Savke, 
Tripala i njihovih sumišljenika. Čak je Gradski Komitet SKH Zagreba 
dao, 5. prosinca, podršku hrvatskom vodstvu, ali je tada naglo došlo do 
raspleta. Sutradan, 6. prosinca, 67 starih komunista, koji su ranije bili 
na visokim dužnostima u Republici, poslalo je pismo podrške Titu, 
zahtijevajući smjenjivanje odgovornih zbog „nacionalističkih i ostalih 
antisocijalističkih tendencija". Dva dana kasnije (8. prosinca) Tito je, 
.postajući nestrpljiv", na sastanku Izvršnog biroa CK SKJ zatražio ostav- 
ku S. Dabčević-Kučar i Pere Pirkera, dok ju je Tripalo dao sam.!** Na toj 
sjednici CK SKH za novog predsjednika izabrana je Milka Planinci. 

Zbog Titove odluke studenti su planirali demonstracije u znak 
podrške S. Dabčević-Kučar i M. Tripalu za vrijeme održavanje sjednice 
Centralnog komiteta SKH, zakazanoj za 12. prosinca. JNA je bila u pri- 
premi da intervenira, ali je za gušenje demostracija bila dovoljna i poli- 
cija. U sljedećih nekoliko dana pohapšeno je 866 studenata, od kojih je 
475 prekršajno kažnjeno zatvorom ili novčano. Protiv 35 osoba podne- 
sene su kaznene prijave.!*7 Uslijedili su i brojni partijski sastanci diljem 
Hrvatske na kojima je više od 400 osoba moralo podnijeti ostavku ili je 
bilo smijenjeno (do travnja 1972. iz SK isključen je 741 član, podneseno 
je 280 ostavki na funkcije, a 131 član je smijenjen s funkcije).'* Novo 
vodstvo SK Hrvatske isticalo je da „pozitivnim programom treba poka- 
zati što je nacionalno hrvatstvo" te da se tih dana „ne vodi borba protiv 
ljudi nego protiv grešaka i politike te da u tom smislu ne treba dozvoliti 

nikakav oblik revanšizma". No, bile su to prijetvorne fraze, jer je tih 
dana policijska represija diljem Hrvatske uzela maha: više tisuća osoba 
je pritvoreno; na različite načine proganjano, šikanirano ili marginirali- 
zirano iz društvenog i javnog života. Vodeći ljudi Hrvatskog proljeća - 
Tripalo, Dabčević-Kučar, Pirker, Haramija i njihovi bliži suradnici - uklo- 
njeni su sa svih funkcija, prisilno umirovljeni i onemogućeni u svakom 
javnom djelovanju (konačni obračun s njima završen je tek u svibnju 
1972. godine, kada su isključeni iz SK-a). Ove je događaje Ivan Supek 
nazvao „trećom boljševizacijom" u Hrvatskoj.'?? 

Početkom siječnja zaredali su pretresi po stanovima, poduzećima i 
ustanovama. Tada je uhapšeno gotovo 200 osoba, a u pritvoru ih je 
zadržano 138. Istaknutim kulturnim radnicima Matice hrvatske, ured- 
nicima Hrvatskog tjednika i studentskim vođama priređeni su monti- 
rani sudski si, na kojima je većina bila osuđivana na dvij 
četiri godine zatvora (pisac i urednik Hrvatskog tjednika Vlado Goto-__ 
vac, D. Budiša, I. Z. Čičak, Š. Đodan, M. Veselica i drugi). Samu narav 
procesa i njihov konačan ishod prejudicirao je sam Tito na sjednici u 
Karađorđevu 2. prosinca, kada je zaključio da se suci ne trebaju držati 
zakona „kao pijani plota", a Vlado Gotovac se ironično pitao — „Kakve 

dokaze traže sudovi o krivnji ljudi, koje je Partija već osudila?"'*"* Oni 
koji u pravosudnom sustavu nisu htjeli raditi po diktatu, poput Vladi- 
mira Primorca (1935-2000) ili Slobodana Budaka (1930), bili su ot- 
pušteni. 

Priličan broj ljudi pobjegao je iz zemlje. Hrvatska je zapala u političku 
apatiju iz koje se nije izvukla gotovo dva desetljeća. Novi CK SKH 
početkom siječnja 1972. izdao je priopćenje u kojem je „pozitivno ocije- 
njena aktivnost SKH usmjerena na otkrivanje i suzbijanje nosilaca 
nacionalističkih i kontrarevolucionarnih djelovanja". 

U zaključku svoga izlaganja u Karađorđevu Tito je istakao da bi 

„mnogi iz drugih republika trebali da izvuku izvjesne pouke iz svega o 
čemu smo govorili. Jer toga ima i drugdje" (a ne samo u Hrvatskoj — op. 
I. G.). Tito je nastavio: „Ja ne bih htio da još negdje doživimo ovako 
nešto, već da odmah liječimo i i sprečavamo te stvari." Stoga je bilo logično 
da će se čistke odvijati ; i u drugim republikama - dijelom kako se ne bi 
stekao dojam da se okomio isključivo na Hrvatsku, dijelom i stoga kako 
bi se obračunao s .antisocijalističkim i antisamoupravnim snagama" 
koje su, Kako je vjerovao, dovodile u pitanje i same temelje socijalističke 
Jugoslavije. No, ni u jednoj od jugoslavenskih Tepablika obračun s tim 
snagama nije bio tako brutalan kao u Hrvatskoj, Nekoliko mjeseci ka- 
snije, u kolovozu 1972. godine, Tito je u govoru u Rijeci definirao naci- 
onalizam kao klasnog protivnika, neprijatelja socijalizma [...] on ne želi 
ono što mi danas imamo, ovaj naš socijalistički sistem". 

U SK Srbije također se formirala drugačija vrsta mišljenja od one, 
dominantne u SKJ. Pod vodstvom predsjednika Marka Nikezića (1921 - 
1991) te sekretara Izvršnog komiteta Latinke Perović (1932) zalagali su 
se za daljnju demokratizaciju, kako na političkom, tako i na ekonom- 
skom planu, što bi otvaralo perspektivu izgradnji „moderne Srbije”. 
Istovremeno su zagovarali emancipaciju Srbije od tutorstva saveznog 
centra te su na svaki način željeli opovrgnuti tvrdnje kako Srbija domi- 
nira nad ostalim republikama. Ta se politika u javnosti ni izbliza nije 
toliko uočavala koliko Hrvatsko proljeće u Hrvatskoj, nije bilo javnih 
manifestacija, kao ni javnih sporenja. No, ujesen 1972. godine, sam Tito 
te vodstvo SKJ i SK Srbije ocijenili su da se radi o politici koja ima ..an- 
tisamoupravne ciljeve, jer snažno podržava liberalizam i tehnokrati- 
zam”, da promotori te politike rade „protiv našeg jedinstva, protiv inte- 
resa socijalističke Jugoslavije“. Marko Nikezić i Latinka Perović, kao i 
neki drugi partijski funkcioneri u Beogradu i Vojvodini, morali su pod- 
nijeti ostavke. Smijenjen je i niz direktora u privredi i u medijima. °! 

Neslaganja s Titovom politikom bilo je i drugim republikama - bili su 
to neki visoki partijski funkcioneri reformističke, „liberalne orijentaci- 
je". Tako su u Makedoniji „oslobođen dužnosti" Krste Crvenkovski 

(1921-2001), a smijenjen je i Slavko Milosavlevski. U Sloveniji je sličnu 
sudbinu doživio Stane Kavčič, u BiH Avdo Humo (1914-1983) i neki 
drugi.'?* Nema sumnje da je u tim čistkama Hrvatska, barem po broju 
smijenjenih, pretrpjela daleko najveću štetu. 

Početkom sedamdesetih intenzivirana je i propagandna kampanja 
protiv tzv. tehnomenedžera kojom se nastojalo oslabiti samostalnost di- 
rektora u privrednim poduzećima, ojačati utjecaj partijskih foruma i 
stvoriti atrnosferu u kojoj su se na različite načine suzbijale liberalističke 
tendencije. 

Na događanja u Hrvatskoj odnosno Jugoslaviji početkom sedamde- 
setih svijet nije reagirao. I jednom i drugom bloku bilo je stalo da prilike 
u Jugoslaviji ostanu stabilne, odnosno da ne dođe u pitanje jugoslaven- 
ska neutralna pozicija. Na Zapadu se čak nije javila ni intelektualna 
javnost, tradicionalna osjetljiva na ugrožavanje ljudskih prava. Tome je 
svakako pridonio imidž koji su Hrvatskom proljeću donijeli ekstremni 
zagovaratelji u zemlji i posebice u inozemstvu. Pokret je stoga često (a s 
nepravom) poistovjećivan s nazadnjaštvom, šovinizmom, pa čak i s 
ustaštvom.!3 hu... sac 

Nakon završetka Drugoga svjetskog rata velik broj Hrvata pobjegao je ili 
je morao otići iz Hrvatske. Neki su bježali jer su znali da će biti suđeni, 
zasigurno na smrt (Pavelić, Artuković, Dido Kvaternik i drugi), drugi 
stoga što bi bili progonjeni (Maček i drugi), treći stoga što nisu željeli 
živjeti u komunističkom društvu.!*% 

Ranih pedesetih prilike se za emigrante stabiliziraju, pa se u to vrije- 
me u tim krugovima, razasutima po mnogim europskim i izvaneurop- 
skim zemljama, pokreću i prve kulturne inicijative, javljaju prvi pisci. 
Želja da komunistički sustav nestane i manje-više neprikrivena nada u 
povratak u domovinu bit će osnovna odlika svih tih napora. U tom smi- 
slu ističe se Hrvatska revija koju u Buenos Airesu 1951. pokreću Vinko 
Nikolić (1912-1997) i Antun Bonifačić (1901-1986). Iako potire ideju 
jugoslavenstva te se nastoji nametnuti kao žestoki i iskreni nositelj hr- 
vatske državotvorne svijesti, uredništvo se postupno emancipira od ri- 
gidnog ustaštva!” i nastoji okupiti širi krug suradnika te kasnije prese- 
ljava izdavanje časopisa u Barcelonu. Izdavane su i knjige, prije svega 
memoari o ratnom vremenu. 

Ustaška je emigracija bila razbijena na mnoge male i često međusobno 
suprotstavljene grupe. Tako se Vjekoslav Maks Luburić (1914-1969), 
jedan od najistaknutijih provoditelja ustaškog terora, kasnih četrdesetih 
smješta u Španjolsku te osniva obitelj. Godine 1955. otkazuje poslušnost 
Paveliću, potom biva isključen iz ustaškog pokreta, osniva Društvo pri- 
jatelja Drine, potom i Hrvatski narodni otpor.!'™® U gradiću pokraj Va- 
lencije otvara tiskaru, izdaje listove, piše. Posljednjih godina života, pri- 
je negoli ga je ubio pripadnik jugoslavenske službe sigurnosti, zalagao 
se za .ideju pomirenja", odnosno za pomirenje ustaša i partizana s ci- 
ljem da se zajednički bore za uspostavu samostalne hrvatske države. 

Sam Pavelić je po završetku rata preko Austrije i Italije otišao u Ar- 
gentinu. U jednom se trenutku približio i Milanu Stojadinoviću (njih su 
dvojica 1954. objavili izjave o mogućem zajedničkom djelovanju na 
rušenju komunizma u Jugoslaviji i stvaranju neovisnih država Srbije i 
Hrvatske, što je poznato pod nazivom Sporazum Pavelić-Stojadinović). 

Kasnije je Pavelić osnovao Hrvatski oslobodilački pokret (HOP), a nakon 
neuspješnog atentata 1957. godine, bježi iz Argentine u Španjolsku. gdje 
je i umro. 

Šezdesetih je godina najznačajnija emigrantska organizacija u 
Njemačkoj i u nizu europskih zemalja bio Hrvatski narodni odbor sa 
sjedištem u Zapadnom Berlinu. Na čelu mu je bio liječnik i nekadašnji 
vođa pravaške omladine, dr. Branimir Jelić.!” U nekim je trenucima ta 
grupa, čini se uz sovjetsku pomoć, zagovarala uspostavu samostalne 
Hrvatske koja bi se priklonila socijalističkom lageru. 

Godine 1963. grupa jugoslavenskih emigranata (Srbi, Hrvati i Slo- 
venci), predvođena poslovnim čovjekom Vanom Ivanovićem, osnovala je 
u Velikoj Britaniji Demokratsku alternativu, koja se zalagala za demo- 
kratsku Jugoslaviju zasnovanu na koncepciji pluralističke i policentrične 
zajednice. 

Bez obzira na bitne ideološke razlike, komunističke su vlasti bez 
imalo sluha anatemizirale sve inicijative i prikazivale ih jednako ekstrem- 
nim i neprihvatljivim. Domaća je javnost za njihovo postojanje saznava- 
la samo iz ideologiziranih medijskih komentara. 

U ljeto 1972. godine, devetnaest dobro naoružanih članova Hrvat- 
skog revolucionarnog bratstva sa sjedištem u Salzburgu, ilegalno je ušlo 
iz Austrije u Jugoslaviju. Većina je bila podrijetlom iz BiH i, došavši u 
srednju Bosnu, na planinu Radušu kod Bugojna. namjeravali su podići 
ustanak na temelju pogrešne procjene da su tamošnji Hrvati (i Muslima- 
ni) toliko nezadovoljni da će im se masovno pridružiti. Nikoga nisu pre- 
dobili, a u potjeri koju je JNA vodila po bosanskohercegovačkim plani- 
nama i Dalmatinskoj zagori sudjelovalo je oko 18.000 vojnika i polica- 
jaca. Svi članovi grupe su ubijeni ili pohvatani te osuđeni na smrt i stri- 
jeljani osim jednog — Ludviga Pavlovića, koji je zbog mladosti dobio 20 
godina zatvora. 

U jeku Hrvatskog proljeća, u travnju 1971. godine, dvojica hrvatskih 
emigranata - Miro Barešić (1950-1991) i Anđelko Brajković - ubijaju u 


Švedskoj jugoslavenskog s ambasadora Vladimira Roloviča is službenicu 
Miru Štempihar. Sljedeće godine podr podmetnuta je bomba u avionu Jugo- 
slavenskog aerotranspor a za) na letu iz Stočkholma za Beograd. 

Nakon eksplozije iznad Čehoslovačke poginulo je 28 ljudi. Godine 1976. 

grupa hrvatskih emigranata otela je u SAD-u avion kompanije TWA i 
zatražila da se u vodećim američkim novinama objave njihovi podaci o 
represiji jugoslavenskog režima nad hrvatskim narodom. U eksploziji 
istodobno postavljene bombe na newyorškom aerodromu poginuo je je- 
dan policajac. a više ih je ranjeno. Jedan od počinitelja, Zvonko Bušić. 
osuđen je na doživotni zatvor (pušten je 2008). Između 1971. i 1981. 
izvedeno je više desetaka terorističkih akcija koje su navodno trebale 

Zvonko i Julienne Bušić, pripadnici skupine koja je 1976. godine otela američki zrakoplov i postavila 
bombu u New Yorku prilikom čije demontaže je smrtno stradao policajac Brian Murray. 


svijetu predstaviti hrvatsku borbu za slobodu, a zapravo su bitno otežale 
iznošenje razumnih i logičnih hrvatskih zahtjeva za liberalizacijom i 
gospodarskom reformom, kao i ambicija da se demokratskim sredstvi- 
ma sruši socijalistička Jugoslavija. Štoviše, u percepciji velikog dijela 
zapadne javnosti cijeli je pokret poistovjećen s terorizmom. Ugledni 
američki Time je u lipnju 1972. zaključio kako „na europskom konti- 
nentu nema eksplozivnije i problematičnije manjine nego što su to Hrva- 
ti u Jugoslaviji". Snažna podrška Zapada Titovoj politici i cjelovitosti 
Jugoslavije bila je dijelom rezultat i toga ekstremizma. Nasuprot tome, 
očigledno je da su neke hrvatske desničarske organizacije u sedamdese- 
tima uživale podršku Moskve. 

Počinitelji terorističkih akcija uglavnom su bili članovi emigrantskih 
organizacija koje su, kao bliži ili dalji cilj, zagovarale bezuvjetno stvara- 
nje samostalne Hrvatske, razlikujući se uglavnom samo u pitanju jesu li 
i u kojoj mjeri pritom potrebna nasilna sredstva. Organizacije desne 
orijentacije bile su najglasnije, ali bilo je i drugih: tako je 1960. u Lon- 
donu Jakša Kušan (1931) pokrenuo mjesečnik Nova Hrvatska, nestra- 
načko glasilo demokratske, umjerenjačke orijentacije. To su do raspada 

Jugoslavije bile najraširenije novine u hrvatskoj dijaspori te su izražavale 
stavove bliske ponajprije građanskom sloju emigracije, kojem je glavni 
cilj demokratska i gospodarska reforma u Hrvatskoj; o neovisnosti 
uredništvo praktički nije ni razmišljalo, držeći ga nerealnim. Postojala 
je i Poruka slobodne Hrvatske u Zirichu koju su uređivali Tihomil Rađa 
i Vlado Pavlinić. 

Bruno Bušić (1939-1978) objavljivao je 1969. prve tekstove o pre- 
uveličavanju i manipulaciju brojem žrtava Drugoga svjetskog rata. U vri- 
jeme Hrvatskog proljeća bio je novinar Hrvatskog tjednika te je zbog 
toga osuđen na dvije godine zatvora. Godine 1975. odlazi u inozemstvo, 
gdje ubrzo. zahvaljujući svom aktivizmu. okuplja razdvojene i posvađa- 
ne emigrantske skupine. U Parizu su ga smaknule jugoslavenske tajne 
službe, ali sve okolnosti toga događaja nisu rasvijetljene. 

Od 1945. do 1990. godine u emigraciji je. ponajviše u Londonu pod 
vodstvom Jurja Krnjevića, djelovao HSS. Poticao je demokratske proce- 
se u Jugoslaviji i ukazivao na neravnopravan položaj Hrvatske unutar 
državne cjeline. 

Hrvatska emigracija u cjelini bila je daleko najsnažnija i najbolje or- 
ganizirana emigracija s područja tadašnje Jugoslavije. Po organizirano- 
sti je za njom daleko zaostajala čak i srpska. Primjerice. hrvatska je 
emigracija potkraj 1978. godine imala čak 140 glasila, a srpska 75. dok 
su ostale emigracije imale još 56 glasila. Time je hrvatska emigracija 
izdavala više od polovice svih emigrantskih listova (51.6%).'% 

Godine 1980. u Londonu je organiziran Hrvatski demokratski zbor 
na kojem je, „uz prisustvo svih političkih stranaka u emigraciji. jedno- 
glasno prihvaćena odluka da se zahtijeva uspostava demokratske hrvat- 
ske države".!'? Iako se radi o ipak marginalnim događanjima, koja nisu 
značajnije utjecala na politička zbivanja u zemlji i inozemstvu. valja ih 
spomenuti. 

Uglavnom postrani od događaja u hrvatskoj emigraciji živi stara hr- 
vatska dijaspora u susjednim zemljama. Ona dijeli sudbinu većinskog 
naroda i tijekom 20. stoljeća u pravilu se ubrzano integrira u svoju širu 
okolinu. Od njih najznačajniji su i u javnosti najprisutniji Gradišćanski 
Hrvati. Oni se raseljavaju iz matičnog Gradišća, većinom prema Beču i 
asimiliraju. Dok je hrvatski kao materinji jezik 1923. godine deklariralo 
42.011 stanovnika Gradišća, 2001. ih je to učinilo samo 17.330. odno- 
sno tek 41% broja osamdesetak godina ranije. Janjevci,- višestoljetna 
hrvatska zajednica na Kosovu, uglavnom se, pošto je bila pritisnuta mje- 
rama represije i živjela u siromaštvu, tijekom devedesetih iselila u Hr- 
vatsku.?% 

VIII. 
1971-1980 


DOBA POLITIČKE APATIJE 
I GOSPODARSKOG RAZVOJA 


66. Ustav 1974. godine i daljnji razvoj 
samoupravljanja 


Slomom Hrvatskog proljeća Hrvatskom je zavladala apatija. Velik dio 
javnosti je shvatio da je volja državno-partijskog aparata ta koja odlučuje 
i da većinska volja naroda ne znači mnogo. Tu je apatiju tek donekle 
smanjivala i dalje relativno visoka stopa rasta društvenog proizvoda 
koja je između 1965. i 1979. godine i dalje iznosila 6,51% (ipak manja 
u odnosu na razdoblje 1952-1965, kada je bila 9.77%).! 

U apatičnoj atmosferi u sedamdesetima javnost je tražila načine da 
izrazi nezadovoljstvo. Ono je najviše došlo do izražaja u kritici tzv. refor- 
me školstva, zamišljene na jugoslavenskoj razini, ali pripremane (od 
1972) i provođene (od 1974) u rigidnom obliku samo u Hrvatskoj (nešto 
kasnije i u BiH). Osnovna ideja bila je ujednačiti obrazovnu razinu iz- 
među navodno elitnih gimnazija i drugih srednjih škola koje pripremaju 
polaznike za radnička zanimanja. Bijes javnosti usmjerio se na mladog 
i ambicioznog ministra prosvjete i kulture Stipu Šuvara (1936-2004). 

Usprkos tome što je slomilo hrvatski pokret koji je. među ostalim. 
težio za decentralizacijom. jugoslavensko vodstvo nije moglo zatvarati 
oči pred činjenicom da centralizirana savezna država i privreda vrlo 
teško funkcioniraju i da je decentralizacija nužna. Stoga su neke pro- 
mjene u tom smjeru provedene već u ustavnim amandmanima 1972. 
godine. Tako je, primjerice, zakonom iz te godine određeno da poduzeća 
mogu zadržati 20% svojih deviza, a ona koja se bave turizmom čak 45% 
(proljećari su se bunili jer je dotadašnji zakon omogućavao zadržavanje 
samo 7% zarađenih deviza). 

Novi zamah decentralizaciji dao je ustav iz 1974. godine. Na razini 
cijele države određena su tri područja od zajedničkog interesa - vanjska 
politika, obrana i jedinstven društveni sustav. Nema sumnje kako stoji 
ocjena da su se u mnogim pitanjima ostvarile težnje Hrvatskog proljeća 
- stoga Savka Dabčević-Kučar s pravom kaže da je .Ustav 1974. bio dje- 
lomice 'naše dijete'".? 

U ustavnom je tekstu decentralizacija bila posebno naglašena. Ustav 
je afirmirao državnost republika i pokrajina na je 1 uveo neku vrstu 

SFRJ je definiran kao savezna država ,dobrovoljno ujedinjenih naroda 
i njihovih socijalističkih r epublika"). Poslije će se, slijedom odredbi sa- 
veznoga ustava, i u ustavima svih republika, pa tako i u hrvatskome, 
afirmirati ideja državnosti. U mnogim aspektima republike uistinu po- 
staju države. Zaista se može reći kako su u tekst Ustava SFRJ ugrađene 
«sve implikacije dovršenog historijskog procesa stvaranja modernih na- 
cija u Jugoslaviji".> 

Osim Predsjedništva SFRJ, čiji je broj članova smanjen na osam, po 
jednog iz svake republike i autonomne pokrajine (Kosovo, Vojvodina), i 
savezna vlada konstituira se po načelima jednake zastupljenosti repu- 
i pokrajina. 

Uglavnom prema idejama Edvarda Kardelja, a uz blagoslov samoga 
Tita, razrađuje se i sustav samoupravljanja, pri čemu se decentralizacija 
odlučivanja u nekim slučajevima dovodila do apsurda. Nema dvojbe da 
je Ustav .sa svojih deset temeljnih načela, 406 članova i krajnje bizar- 
nim jezikom vjerojatno bio najkompliciranija ustavna tvorevina na svi- 
jetu"“.* Ustavnim tekstom se donekle promijenila procedura odlučivanja 
(dakle, svojevrsna pravila igre), ali se bit sistema nije reformirala — i 
dalje se pretpostavljao partijski monopol i idejna monolitnost. 

Po donošenju ustava, u svibnju 1974. godine, Skupština Jugoslavije 
izabrala je Tita za doživotnog predsjednika. Kao član Predsjedništva 
SFRJ iz Hrvatske imenovan je Vladimir Bakarić. 

U tih gotovo pola stoljeća razvoja samoupravljanja stvoren je „samo- 
upravni jezik", metajezik koji se koristio u političkoj praksi. Sam po 
sebi bio je teško razumljiv, ali i umnogome sličan jeziku komunističke 
nomenklature u zemljama Istočnoga bloka.? 

Kao odraz potrebe da se zadovoljava forma održavali su se, između 
ostaloga, „kongresi samoupravljača". Primjerice, na Drugom kongresu 
samoupravljača u Sarajevu 1971. bilo je preko 2200 delegata, a događaj 
je trajao četiri dana. Kasnije su se druženja .samoupravljača“ počela 
nazivati ,Crveni barjak“, ali i dalje su jednako bili bez pravog i društveno 
korisnog sadržaja. 

Kardelj i Tito, ideolozi koje je pregazilo vrijeme, u sedamdesetima 
više nisu bili sposobni ni realno procijeniti stanje u jugoslavenskom 
društvu. Iz nerealnih spoznaja o sadašnjosti bilo je apsolutno nemoguće 
izgraditi i suvislo planirati ciljeve i djelovanje u budućnosti. Tih se godi- 
na često ponavljao podatak da je u članstvu SKJ godine 1971. bilo svega 
28,8% radnika, pa se smatralo ,imperativnim zadatkom" da se postotak 
radnika u članstvu poveća. Naravno da su ideološki razlozi za ovakvu 
akciju bili presudni, ali se pri tome posve zanemarivala činjenica da je 
SK u čitavoj Jugoslaviji već davno prestao biti radnička i da je postao 

tipična kadrovska partija. Isto tako za daljnji društveni razvoj bilo je 
posve nevažno koliki je postotak radnika u SK. 

Tražila su se rješenja za „novu koncepciju samoupravljanja koja bi 
osigurala skladniji i dinamičniji razvoj društveno-ekonomskih odnosa, 
zaštićujući interese radničke klase od antisamoupravnih snaga" što je 
bila samo još jedna teško razumljiva, a zapravo besmislena formula.“ 

Sve te inicijative trebale su se realizirati u novom ustavu - cilj autora 
ustavnoga teksta bio je da se konačno dogotovi izgradnja socijalističkog 
društvenog uređenja „zasnovanog na vlasti radničke klase i svih radnih 
ljudi i na odnosima medu ljudima kao slobodnim i ravnopravnim pro- 
izvođačima i stvaraocima”. Samoupravljanje je trebalo prerasti iz odno- 
sa između ljudi u proizvodnom procesu u cjelovit sustav društvenih od- 
nosa. Takav samoupravni sustav se smatrao etapom na putu od kapita- 
lizma, preko početne socijalističke faze do Marxove „asocijacije slobod- 
nih proizvođača", tj. do komunizma. Drugim riječima, Edvard Kardelj. 
koji je bio glavni ideolog i realizator ove koncepcije, i dalje je. bez obzira 
na sve pozitivne pomake tijekom desetljeća, nastavio vjerovati u svoje 
mladalačke ideale — naime, da će ostvarivanje samoupravljanja kao po- 
vijesnoga procesa u svakom slučaju dovesti do ,odumiranja države", što 

je i bio san svakog marksista.  *# 

——N9; Bile su to lijepe ideološke konstrukcije koje se nikako nisu mogle 

u zbilji i realizirati: s jedne strane, zahtijevale su se potpune slobode za 
„radnoga čovjeka" (temeljni odnosi u društvu počivaju na .društveno- 
ekonomskom položaju radnog čovjeka koji mu osigurava da odlučujući 
neposredno i ravnopravno s drugim radnim ljudima u udruženom radu 
o svim poslovima (...) ostvaruje svoj osobni materijalni i moralni interes 
i pravo da se koristi rezultatima svog tekućeg i minulog rada"), a s dru- 
ge, odbacivala_se teza da tržište rješava sve probleme, što je posve kon- 
tradiktorno. U Platformi za pripremu stavova i odluka Desetog kongresa 
SKJ (objavljena je u lipnju 1973. godine), autori se izjašnjavaju za slo- 
bodu tržišta, ali ,tržišta koje mora odražavati društvene odnose u proi- 
zvodnji", a ne omogućavati .nekritičko prenošenje kategorija kapitalisti- 
čkog društva u naše uvjete". 

Ustav SFRJ je proglašen u veljači 1974. godine, kao i ustav SR Hrvat- 
ske. Tijekom sljedećih desetak dana i ostale republike i autonomne po- 
krajine izglasale su svoj ustav. 

Odmah potom počele su priprema za organiziranje kongresa republi- 
čkih i pokrajinskih organizacija SK-a, koji su se odvijali u travnju, da bi 
sinteza svih tih aktivnosti bio svibanjski kongres SKJ u Beogradu. Da u 
provedbi ustavnih načela ne ide sve kako je planirano, odnosno da je u 
svim tim naporima mnogo lakirovke, izvještačenog i posve nepotrebnog, 
svjedoči i rezolucija Desetog kongresa SKJ, donesena svega tri mjeseca 

nakon proglašenja ustava. U njoj se partijsko članstvo, organizacije i ru- 
kovodstva obvezuju da „se dosljedno i odlučno bore za razvijanje socija- 
lističkih samoupravnih proizvodnih, političkih i drugih društvenih od- 
nosa u kojima će se ukidati klasno društvo i svi oblici potčinjavanja i 
otuđenosti čovjeka i uspostavljati društvo slobodne asocijacije proizvo- 
đača, društvo oslobođenog rada". Ako su takvi odnosi bili određeni 
ustavnim odredbama, ako su oni tako poželjni, zašto je potrebno da se 
za njihovu provedbu komunisti doslovce moraju ,boriti"? 

Razvoj „samoupravnog sustava" u smjeru birokratizacije u gospodar- 
stvu još je više došao do izražaja | 1976. . godine, kada je izglasan Zakon 
o udruženom radu. Tada se tvrdilo da su ,instituti i odnosi u udruženog 
rada" ovim zakonom „normativno konkretizirani". Trebao je to biti je- 
dan u nizu, ali i najvažniji od „sistemskih zakona" kojim su „socijalističke 
snage zajedno sa SKJ" stvarale.-,institucionalne preduvjete za uspostav- 
ljanje osnovnog produkcionog odnosa na kojem se temelji jugoslavenski 
sistem socijalističkog samoupravljanja". Temeljem toga zakona, čija je 
popularna kratica bila ZUR, trebale su se stvarati ,osnovne organizacije 
udruženog rada" (popularno zvani OOUR:-i) kao osnovne jedinice udru- 
ženog rada i osnovni čimbenici samoupravnog socijalističkog društva. 
Uz njih su i mjesne zajednice kao. temeljne ćelije teritorijalno udruženih 
građana. OOUR-i i mjesne zajednice postaju izborna tijela prigodom bi- 
ranja delegata u vijeća udruženog rada (VUR) skupština općina, republi- 
ka i federacije. Sva volja radnika u OOUR-ima i građana u mjesnim za- 
jednicama artikulira se preko delegata, čime se dokinuo klasični sustav_ 
neposrednog biranja, a uveo posredni, Tako je većina građana imala 
pasivno i aktivno biračko pravo samo u prvom izbornom krugu, a u 
drugom i trećem krugu to su pravo preuzeli njihovi delegati. Stoga se i 
čitav sustav nazvao delegatskim. Na taj je način u okviru delegacija 
„udruženog rada", mjesnih zajednica i .društveno-političkih zajednica“ 
bilo u Hrvatskoj 169.787 članova, kako je ponosno izneseno na savjeto- 
vanju CK SKH u siječnju 1977. godine.” 

U tijelima koja su na taj način trebala biti izabrana ,radnici i građani" 
trebali s su gbe sve društvene odnose, zapravo utemeljiti t treći put 
ključnu na dA (oli EEL Istoku. kao i ulogu tržišta, presudnu na Za- 
padu. Pokrenuta je razrada Ustava i ZUR-a na saveznoj, republičkoj i 
općinskoj razini. Prihvaćeno je oko 8000 saveznih uredbi. Svako podu- 
zeće je moralo imati svoj statut i niz samoupravnih akata. 

Bio je to samo još jedan od neuspjelih pokušaja eksperimentiranja u 
društvu i posebice u privredi. Naime, nakon pokušaja u pedesetima i 
šezdesetima da se stvaraju veliki privredni sustavi, odnosno da se po- 
stojeći ujedinjavaju, sada se,.kako bi delegatski sustav zaživio iz baze, 

inzistiralo na formiranju OOUR-a, pa su se velika poduzeća svjesno dez- 
integrirala. Da stvari ne idu kako treba vidjelo se ubrzo po donošenju 
ZUR-a: Kardelj, koji je svoj projekt nazivao „samoupravnom demokra- 
_cijom". ubrzo je shvatio da je njegova realizacija suočena s velikim pro- 
blemima, pa je obranaški tvrdio da ga ugrožava „konzervativizam svije- 
sti” te da društvene snage još uvijek nisu „dovoljno na strani socijalističkog 
samoupravljanja". Kardelj je smatrao da realizaciji „samoupravne demo- 
kracije" ne idu na ruku ni opće prilike u svijetu, jer je on „krcat grčevima 
smjene jedne historijske epohe" od kojega se Jugoslavija ne može izoli- 
rati. Usprkos jasnoj slici da zakonska rješenja nisu idealna. pritisak 
partijskih foruma da se do kraja 1976. godine moraju u svim poduzećima 
konstituirati OOUR-i bio je iznimno velik („komunisti su politički odgo- 
vorni” da se to provede), pa je taj posao i obavljen. Početkom 1977. go- 
dine u Hrvatskoj je bilo čak 10.813 OOUR-a i radnih zajednica. 

Da bi se negativne posljedice ,oourizacije" na neki način neutralizira- 
le, nova zakonska rješenja omogućavala su stvaranje „složenih organiza- 
cija udruženog rada" (tzv. SOUR-i), zapravo, ujedinjavanje više OOUR-a. 

"No. i u takvim ujedinjavanjima bilo je i dobrih i loših primjera: SOUR 

-Adriagradnja" okupio je 17 građevinskih i drvnih poduzeća uglavnom 
iz Hrvatske, ali i iz Slovenije (..Pionir", Novo Mesto), ali nikada nije za- 
živio na pravi način. U Splitu 1977. godine osnovani SOUR „Marjan“, 
koji je udružio 11 poduzeća s područja poljoprivrede, prehrambene in- 
dustrije i prometa (uključujući i dva znanstvena instituta), vrlo je brzo 
bio rastrojen. U Zagrebu, pak, kemijski kombinat .Chromos", konstitui- 
ran kao SOUR, postizao je i sedamdesetih i osamdesetih vrlo dobre 
poslovne rezultate, a dijelom je uspio preživjeti i izazove rata i privatiza- 
cije u devedesetima. 

Zakon o udruženom radu nalagao je potpisivanje „samoupravnih 
sporazuma" koji su trebali predstavljati čaroban štapić za rješavanje 
svih privrednih problema, a često nisu bili ništa drugo do li zadovolja- 
vanje puke zakonske forme. U tim je dokumentima stajalo da treba us- 
postaviti institut .društvenog pravobranioca samoupravljanja", a njihov 
je broj u Hrvatskoj početkom 1976. godine narastao na osamdesetak. 
Stvarala se nova ..sammoupravna" terminologija, a istovremeno su njihovi 
sadržaji bili svedeni na puku formu. 

Postojale su i „samoupravne interesne zajednice“ (tzv. SIZ-ovi); ukup- 
no ih je početkom 1977. godine bilo, u Hrvatskoj, 2177.* Sve je to dove- 
lo do bujanja administracije_te.se. broj neproduktivnih radnih mjesta 
strahovito. povećao — prema nekim proračunima birokratski je aparat 
bio osam do jedanaest puta veći od onih u zapadnim državama slične 
veličine.* Do besmisla se povećalo i administriranje, jer je bila potrebna 
komplicirana procedura da se donese bilo kakva odluka. No, to je, pre- 

ma shvaćanju ideologa koji su zamislili sustav, prvenstveno Edvarda 
Kardelja, trebalo omogućiti neposrednu demokraciju, ali, naravno, i da- 
lje pod strogim nadzoronr SK-a. 

Iz tih temeljnih odnosa koncipirana je čitava struktura odnosa u dru- 
štvu. Država koja proklamira razvoj samoupravnog društva kao svoj 
konačan cilj trebala je redefinirati i položaj drugih .političkih organiza- 
cija". Primjerice, moto Druge konferencije Saveza sindikata Hrvatske 
1973. godine bila je „zaštita radničkog standarda - temeljna briga sindi- 
kata", ali se iz referata predsjednika Milutina Baltića i drugih diskutana- 
ta iskristaliziralo da je zapravo njihov glavni zadatak „borba za ostvari- 
vanje ustavnih amandmana i razvijanje udruženog rada", čime sindikat 
postaje prirepak drugih organizacija, ponajprije SK-a. Osim toga. ..bor- 
ba za ostvarivanje ustavnih amandmana" bila bi posve nepotrebna u 
društvu koje funkcionira kao pravna država, u kojem se zakon, a poseb- 
no ustav poštuju.'* Glavno pitanje, koje se zapravo nikada nije istinski 
stavilo na dnevni red bilo je - propitivanje vodeće uloge SK-a. 

Na sjednici CK SKH održanoj u travnju 1976. godine u Zagrebu, 
zaključeno je kako .unutrašnja reorganizacija poduzeća i stvaranje 
OOUR-a, radnih i složenih organizacija jest jedinstven, istovremen i za- 
visan proces, u koji treba uključiti sve subjektivne snage". Predviđalo se 
da bi trebalo doći do „bitnih promjena u mijenjanju težišta društvene 
moći i utjecaja radničke klase", naime, radnici bi trebali „u procesu 
društvene reprodukcije postati osnovni nosioci reprodukcije, ostvariva- 
nja i cirkulacije dohotka koji ostvaruju". Ovi navodi dobar su primjer 
svojevrsnog metajezika kojeg je koristila tadašnja nomenklatura, a koji 
je vrlo jednostavne stvari morao izricati na vrlo specifičan način. 

Sve su to bile tek ideologizirane fraze koje ništa nisu značile, ali su 
svojom beživotnošću ukazivale na bit problema — već od polovice šezde - 
setih, a pogotovo tijekom sedamdesetih, samoupravljanje polako posta- 
je puka poza i forma, svojevrstan ideološko-politički okvir koji sa stvar- 
nim potrebama društva nema nikakve veze. Jedan od najlucidnijih ana- 
stvarnog i realno mogućeg", odnosno da neka „normativna vizija jugo- 
slavenskog društva posve previđa realan život” te da između tih dvaju 
pogleda „postoji ne baš tako mala i bezazlena provalija”. 

Konačno, tako „preinstitucionaliziran” sustav nije mogao biti niti ra- 
cionalan, ni ekonomski efikasan, baš kao ni demokratski - iako su baš 
.demokratizaciju", ako ni zbog čega drugoga onda barem kao propagan- 
dnu floskulu, autori samoupravne koncepcije stalno spominjali. Naime, 
da bi sustav bio demokratski, onima koji su odlučivali moralo se omo- 
gućiti da kontroliraju provedbu svojih odluka, a naročito njihovih po- 
sljedica, što ovdje nije bio slučaj. 

Još je dugoročno pogubnija bila činjenica da je vladajuća hijerarhija 
stalno tvrdila kako je .izvor naših nedaća raskorak između koncepcije i 
prakse". što bi, zapravo, značilo da je .koncepcija, sama po sebi, valja- 
na. a praksa loša”. Iz toga je, nadalje. proizlazio zaključak da se kreato- 
ri koncepcije i njihovo djelo automatski izuzimaju iz bilo kakve kritičke 
analize. U konačnici se može shvatiti kako je .grublja sadržina ove teze 
- ako dođe do nesloge između vlade i naroda - da treba menjati na- 
rod!"'? Na taj je način vladajuća hijerarhija blokirala bilo kakvu slobod- 
niju diskusiju. a pogotovo promjenu. 

-Političko-etatistička struktura pokazala se potpuno nesposobnom 
da identifikuje rastuće prave probleme jugoslovenskog društva, a još 
manje da ih rešava — ona se na ta dva područja i misaono i akciono 
ispraznila”. Unutar struktura SKJ nije bilo ni mogućnosti ni volje da se 
diskutira o istinskim problemima, a istovremeno je svaki pokušaj dis- 
kusije o tim problemima izvan struktura SK-a. s manjim nijansama. 
kvalificiran kao ,antipartijska djelatnost", što je značilo da će ljudi koji 
su pokušavali slobodno diskutirati pretrpjeti neugodne posljedice. > 

Potkraj sedamdesetih pokrenute su dvije nove inicijative za .demo- 
kratizaciju političkog sustava" koje su definirali Edvard Kardelj i sam 
Josip Broz Tito. Riječ je o Kardeljevoj studiji .Pravci razvoja političkog 
sistema socijalističkog samoupravljanja", objavljenoj 1978. godine. koju 

je CK SKJ prihvatio kao platformu za pripremu Jedanaestog kongresa 
SKJ. Kardelj je nastojao „obrazložiti i ideologijski racionalizirati postojeći 
oblik društvene organizacije". a istovremeno i svojevrsni treći put, izme- 
đu klasičnog zapadnog višestranačja i jednopartijskog socijalističkog 
sustava.!+ 

U Kardeljevim analizama i zaključcima iz toga vremena ima brojnih 
zastranjenja, ali i dobrih ideja. Tako je u lipnju 1977. na sjednici Pred- 
sjedništva CK SKJ, u uvodnom, izlaganju. izrekao nekoliko misli trajne 
vrijednosti. Naime, da .sreću ne može čovjeku donijeti ni država. ni si- 
stem, ni politička partija". Time je komunistička nomenklatura u Jugo- 
slaviji, za razliku od drugih, odustala od cilja da stvara društvo sretnih. 
a odustala je i od toga da svojim građanima nameće što to znači biti sre- 
tan. Kardelj je drugačije formulirao ciljeve .avangardnih snaga socijaliz- 

ma i socijalističkog društva": one moraju „prema mogućnostima, koje 
daje povijesni trenutak, stvarati uvjete u kojima će čovjek biti što slo- 
bodniji u takvom ličnom izražavanju i stvaranju. to jest da može - na 
osnovi društvene svojine nad sredstvima za proizvodnju - slobodno ra- 
diti. odnosno stvarati za svoju sreću. To je samoupravljanje..."!'? 

Kardelj je težio nekoj fiktivnoj .demokratizaciji". njegove ideje uistinu 
su bile slobodarske, pa su „dogmatske sredine u SK zlurado i podruglji- 
vo 'šaputale' o novoj đilasovštini u Kardeljevoj studiji".'* Međutim, kada 


573 


Hrvatska 1918-2008. 


se to poveže s tvrdnjom da se takva .sloboda" može dosegnuti „na osno- 
vi društvene svojine nad sredstvima za proizvodnju", onda se vidi da 
svijetla načela u takvoj praksi jednostavno ne mogu zaživjeti. 

Kardeljeve su konstrukcije bile bez pravog utemeljenja u stvarnom 
životu te su stvarale _preinstitucionalizirano društvo" — „sve novi i novi 
propisi stvaraju ne samo privrednu već i normativnu neefikasnost”. 
Štoviše. ti propisi postaju čak i .prepreka funkcioniranju same privre- 
de". Tvrdilo se da je Jugoslavija „europski rekorder po broju postojećih 
normativnih akata", a Neca Jovanov je izračunao da bi u „Jugoslaviji 
trebalo imati dva i pol miliona samoupravnih opštih akata i oko dva 
miliona samoupravnih sporazuma i društvenih dogovora". Klasična 
država nije. doduše .jačala“ neposredno, ali jest posredno, „putem pos- 
redničkih institucija" - SIZ-ova i sličnih." [Tisuće delegacija s milijuni- 
ma delegata. desecima tisuća zakona i propisa o samoupravljanju sa 
stotinama paragrafa... sve to ne po mjeri radnika odnosno ljudi”. Župa- 
nov je zaključio kako je rezultat da se .heteronomno samoupravljanje 
pretvorilo u svoju suprotnost. Radnici su, naime, pod pritiskom državnih 
sankcija morali tuđe odluke ne samo prihvatiti nego ih izglasati kao 
svoje vlastite odluke“.!> 

Na taj se način početkom osamdesetih, prema nekim istraživanjima, 
80% odluka što se tiče investicija i cijena vlastitih proizvoda donosilo 
izvan „organizacija udruženog rada",'* a u Kardeljevim je tezama bilo 
predviđeno upravo suprotno. 

Samoupravni koncept kako se dalje razrađivao u delegatskom susta- 
vu želio je biti alternativa na Zapadu razvijenom liberalnodemokrat- 
skom uređenju. Međutim. dogodilo se daje delegatski sustav, zahvaljujući 
neznanju, nekritičnosti i nedostatku-realizma-svojih-autora postao vrlo 


sličan korporativističkom sustavu razvijenom u okrilju talijanskog 
fašizma.?“ 


Sâm Tito je, pak, potkraj 1978. godine definitivno oblikovao ideju o 
novim metodama rukovođenja. odnosno o kolektivnom rukovodstvu. 
Prema Titovu mišljenju, trebalo je na svim razinama političkog odlu- 
čivanja uvesti kolektivno rukovođenje. Određenim upravnim tijekom 
trebao je rukovoditi. predsjedavajući.*! Time je Tito htio suzbiti moguće 
liderske ambicije, ali je ujedno blokirao i bilo kakav trajniji rad. Naime, 
za kratko vrijeme od godinu dana, koliko je predsjedavajući na tom 
položaju, jedva se mogao uvesti u posao i bilo je vrlo teško pokrenuti a 
praktički nemoguće realizirati bilo kakvu inicijativu. Osim toga. kako su 
o sudbini članova nižih foruma barem neizravno odlučivali članovi viših 
foruma, čitav je sustav političkih odnosa bio okrenut naopako: umjesto 
da odgovorno rješava probleme koje nameće život, funkcioner je bio 
odgovoran .prema gore", dakle, bio je poslušan. Odatle je i dolazila u 

mnogim tadašnjim diskusijama utvrđena i .neodgovornost političkih 
struktura". .Kako je poslušnost glavni kriterij. ona je najbolje zajamčena 
kad su niži funkcioneri manje inteligentni, manje sposobni itd. od viših, 
to je u sistem ugrađena negativna selekcija. Odatle općenito konstatira- 
na erozija intelektualne razine političkih struktura u odnosu na stanje 
za vrijeme revolucije i u prvim decenijama poslije revolucije.7?? 

Osmi kongres SKH (otprilike u isto vrijeme kada i drugi republički i 
pokrajinski kongresi) odnosno Jedanaesti kongres SKJ, održani 1978. 
godine u Zagrebu odnosno u Beogradu. bili su kongresi kontinuiteta. Po- 
kazalo se da ni unutar SKH, baš kao ni u SKJ, nema snage ni za kakvu 
modifikaciju temeljnih ideološko-političkih ciljeva, a da se o nekoj alter- 
nativnoj koncepciji ni ne govori. Za predsjednicu CK SKH opet je izabra- 
na Milka Planinc. U tadašnje Predsjedništvo SKJ bili su iz Hrvatske iza- 
brani Vladimir Bakarić, Dušan Dragosavac (1919) i Milka Planinc. 

Ekonomski stručnjaci upozoravali su da je čitav sustav krivo postav- 
ljen - da je sve u njemu „okrenuto industrijalizaciji", da država .svojim 
monopolom stalno potcjenjuje cijene poljoprivrednih proizvoda, a pre- 
cjenjuje industrijske proizvode“. Posve različito od političara, koji su 
naglašavali kako u društvu postoje slobode. analitičari su naglašavali 
kako .društveni sistem djeluje tako da ne dopušta veću autonomiju eko- 
nomskim subjektima".** 

Potrošački mentalitet koji je zapljusnuo Hrvatsku potakao je da se 
novac troši na krajnje neracionalan.način - na shopping u susjednim 
državama, prije svega u Italiji (Trst) i Austriji (Graz). Velik dio obitelj- 
skoga kapitala u takvim se uvjetima neproduktivno troši i na gradnju 
tzv. vikendica. koje najveći dio godine stoje prazne i dodatno povećavaju 
urbanistički kaos i uzurpacije na jadranskoj obali. Taj je novac na Zapa- 
du u dobroj mjeri usmjeren u uobičajene cikluse investiranja. a mogao 
je biti u drugoj polovici sedamdesetih i tijekom osamdesetih snažan po- 
ticaj posustaloj privredi. Ekonomisti su s tugom isticali paradokse — s 
jedne strane, nezaposlenost, osobito mladih ljudi, a s ironijom. .kako će 
se gastarbajteri i dalje vozati luksuznim automobilima s prirodnom 
željom da time impresioniraju zavičajne ljude. kad to već ne mogu ula- 
ganjem novca u nove poslove”.” 

S druge strane, Korošić je, misleći pri tome prvenstveno na poljopri- 
vredu i monetarnu politiku, zaključivao kako se .s nekih područja 
država prerano povukla i za sobom ostavila pustoš i stihiju".2* Naime. 
što se tiče monetarne politike. banke nisu poslovale prema tržišnim 
principima: poduzećima su davale kredite ako su to tražili centri 
političke moći, bez obzira na to što su ta poduzeća bila nerentabilna. 
Osim toga, pojedinci su za vikendice i druge namjene dobivali vrlo jeftine 
(praktički beskamatne) kredite. Kako se često događalo da je kamatna 

stopa bila niža od stope inflacije, zajmoprimci su dodatno bili na do- 
bitku. 

Dušan Bilandžić je već tada, sredinom osamdesetih, dćbro uočio 
kako „decentralizacija političke vlasti koja ne dira u monopol politike 
nad ekonomijom vodi zatvaranju, bez obzira je li u pitanju višenacionalna 
ili unitarna država".?7 

Kako nisu uspostavljeni tržišni odnosi, tako je u mnogim sferama 
ekonomskog i društvenog života došlo do uspostave .nejednakosti", od- 
nosno, nisu stvoreni čisti računi. Dobro se predviđalo, potkraj osamde- 
setih, da se sve te ,nejednakosti" više ne mogu kontrolirati te da one 
imaju „samostalan hod i.vode u kaos". Tvrdilo se i da je porezni sustav 
.katastrofalan".?2% Sve neracionalnosti razvoja očituju se i u podatku da 
je u sedamdesetima, u Hrvatskoj, bilo dvostruko više automobila negoli 
telefona, jer su se automobili financirali iz osobnoga, a razvoj-telefonske 
mreže velikim dijelom iz društvenog standarda. 

67. Vanjskopolitički položaj Jugoslavije u šezdesetim 
i sedamdesetima 


Razvoj samoupravnog sustava u unutarnjoj politici imao je pandan u 
jugoslavenskoj vanjskoj politici - u promicanju nesvrstane politike. 
Smisao politike nesvrstavanja Tito i suradnici vidjeli su u povezivanju 
zalaganja za političku i ekonomsku neovisnost Jugoslavije i drugih ze- 
malja s borbom za socijalističko društveno uređenje. Tijekom šezdese- 
tih i sedamdesetih, broj članica pokreta nesvrstanih ubrzano je rastao. 
jer su bivše afričke-i-azijske kolonije uglavnom pristupale pokretu. 
Međutim--bile-je ih mnogo koje su bile opterećene unutarnjim i vanjsko- 
političkim problemima, njegovale bliske odnose i s Istokom i Zapadom, 
pa je sve to slabilo pokret i činilo ga praktički nevažnim čimbenikom u 
svjetskim. odnosima. Usprkos tome, jugoslavenska vanjska politika _is- 
crpljivala se u izgradnji pokreta i organizaciji trogodišnjih konferencija 
(1970. godine u Zambiji, 1973. u Alžiru, 1976. na Šri Lanki). Istovyreme- 
no se nastojalo intenzivirati trgovinsku razmjenu sa članicama nesvrsta- 
nih te je i u to trošena energija -a bez pravog rezultata. jer to objektivno 
nije bilo moguće s uglavnom nerazvijenim privredama. Pri tome su, na- 
ravno, u takvim propagandističkim: nastojanjima prirodne i potrebne 
veze s razvijenim svijetom bivale gurnute u drugi plan. Doduše. postoja- 
la je mogućnost da se i ekonomska politika okrene prema zemljama 
Afrike i Azije, ali to je značilo da bi Jugoslavija prethodno morala napu- 
stiti koncept autarkične ekonomije i početi razvijati otvoreno, izvozno 
orijentirano gospodarstvo, koje će plasmanom industrijske robe. a uvo- 
zom potrebnih sirovina iz tih dijelova svijeta, ostvariti znatno bolje efek- 
te od onih koje bi polučivala u trgovini sa Zapadom. Zato nije čudno što 
se u šezdesetim i sedamdesetim godinama, kada se govorilo o odnosima 
Jugoslavije i neke nesvrstane zemlje. „uvijek morala koristiti jedna te 
ista floskula — gospodarski odnosi zaostaju za vrlo dobrim političkim 
odnosima!" 

Inače, potkraj šezdesetih i tijekom sedamdesetih vanjskopolitički 
položaj Jugoslavije se stabilizirao. Nakon agresije pet država Varšavskog 
ugovora (SSSR-a i saveznica) na Čehoslovačku 1968. godine, Jugoslavi- 
jaje í osudila a vojnu intervenciju smatrajući da je time prekršeno načelo 

nemiješanja u unutarnji poredak svih demokratskih zemalja. Odnosi 
Jugoslavije s Istočnim blokom privremeno su se pogoršali, ali već na- 
kon godinu-dvije stanje se gotovo normaliziralo. Tito i Leonid Brežnjev, 
generalni sekretar KPSS-a, sretali su se tijekom sedamdesetih čak pet 
puta. Intenzivni su bili odnosi i sa SAD-om - Tito je posjetio SAD, a po- 
tom su predsjednici Richard Nixon 1970. godine, pa Gerald Ford (1913- 
2006) 1975. godine, bili u uzvratnom posjetu. U zajedničkom saopćenju 
sa sastanka Nixon — Tito iz 1970. zaključeno je da je „pregovaranje, a ne 
konfrontacija, neophodno za miroljubivo i pravedno rješavanje među- 
narodnih problema" te da je ,ravnopravna suradnja među nezavisnim i 
suverenim državama jedina osnova na kojoj se mogu zasnivati odnosi i 
napredak u današnjem svijetu". Bila je to jasna poruka SSSR-u, svega 
dvije godine nakon intervencije u Čehoslovačkoj, dakle, u vrijeme kada 
su sovjetsko-jugoslavenski odnosi još bili zategnuti. Nixon je 1970. po- 
sjetio i Zagreb (a ne samo glavni grad, kako se u takvim posjetima 
običavalo), pa je tom prigodom viknuo ,Živjela Hrvatska" i ,Živjela Ju- 
goslavija".?" 

Konferencija o europskoj sigurnosti i suradnji u Helsinkiju 1975. go- 
dine donijela je završni dokument koji je Europu, prethodnih desetljeća 
jedno od žarišta Hladnoga rata, polako pretvarao u zonu mira i jedno od 
najstabilnijih područja u svijetu. Naime, predsjednici ili premijeri koji 
su u ime svojih država potpisali spomenutu Deklaraciju obvezuju se da 
se u međusobnim odnosima pridržavaju principa poštovanja suverene 
jednakosti, uvažavanja prava na a suverenitet, uzdržavanja. od prijetnje 
integriteta, mirnog. rješavanja sporova, nemiješanja u unutarnje poslove 
drugih, poštovanja ljudskih prava i osobnih sloboda, itd. Predsjednik 
Tito je Helsinšku konferenciju ocijenio kao ,početak jednog procesa", 
procesa oslobađanja Europe od naslijeđa prošlosti i njena okretanja 
budućnosti. Tom je Deklaracijom uistinu Europa ušla u novu fazu svoje 
povijesti, a Jugoslavija je definitivno utvrdila vlastiti međunarodni neza- 
visni položaj. Tito se prevario samo u jednom - petnaestak godina posli- 
je njegova će vlastita zemlja, jedina u Europi, zaglibiti u niz ratova. Veli- 
ko priznanje jugoslavenskoj politici bilo je 1977. godine domaćinstvo 
prvog sastanka predstavnika europskih država u okviru trajnog rada 
Konferencije o europskoj sigurnosti i suradnji. 

Općoj atmosferi napretka pridonosili su i vanjskopolitički događaji: 
potkraj 1975. godine u Osimu kod Ancone talijanska i jugoslavenska 
vlada potpisale su Ugovor o definitivnom rješenju graničnih i drugih 
pitanja između Italije i Jugoslavije. Ti sporazumi (Osimski sporazumi) 
trebali su konačno riješiti polustoljetne talijansko-jugoslavenske (hrvat- 
ske i slovenske) nesporazume i sporove. Njime je konačno utvrđena 

Radna zajednica Alpe-Adria 


Freistaat, Land, Republika, Broj stanovnika Površina 


Glavni grad 
Megye, Regione 


1. A Been 10,959.203 70.546 München 

2. B Eugenian 269.771 3.965 Eisenstadt 

3. [__] Friuli-Venezia Giulia 1,233.984 7.845 Trieste 

4. Gyor-Sopron 421.742 4012 Gyor 

5. E Hs 4.581.370 56.538 Zagreb 

6. B re 536.179. 9.533 Klagenfurt 

7. L] Lombardia 8.891.652 23.856 Milano 

8. B Otećsterech  1,269.540 11.980 Linz 

9. B soze 442.301 7.514 Salzburg 

10. [A siovenija 1,891.896 20.255 Ljubljana 

11. [777 somogy 349.437 6.035 Kaposvar 

12. [A sieemen 1186.525 16.387 Graz 

13. [__] Trentino-Alto 873.413 13.613 Trento 
Adige/SudTirol 

14. Vas 280.465 3.337 Szombathely 

15. C] veneto 4,345.047 18.368 Venezia 

16. Zala 314.884 3.784 Zalaegerszeg 


37,847.409 277.208 

granica, što je bilo dugoročno mnogo važnije za Sloveniju, ali se reguli- 
raju i pitanja državljanstava, imovine i socijalnog osiguranja te prava 
manjina. 

Za Hrvatsku je osobito. važna bila 1978. godina, kada je osnovana 
Radna zajednica Alpe-Jadran (ili Alpe-Adria). U konačnici u nju su 
uključene republike Slovenija i Hrvatska, pet istočnih austrijskih po- 
krajina (Koruška, Štajerska, Gornja Austrija, Gradišće i Salzburg). nje- 
Lombardija, Trentino-Alto Adige i i Veneto) t te četiri jugozapadne mađarske 
županije (Györ-Sopron, Somogy, Vas i Zala). U zajednici se razvijaju kul- 
turne, znanstvene, prometne i gospodarske veze te je ona u tim godina- 
ma za Hrvatsku (i Sloveniju) dragocjen prozor na Zapad, sredstvo za 
premošćivanje tada teško premostivih ideoloških podjela i način da se 
veze sa zapadnim zemljama ipak njeguju. 

68. Unatoč apatiji - privredni i društveni razvoj 


Tijekom sedamdesetih je Hrvatskom. pa dijelom i J vladala 
iti . Ona je donekle bila rezultat općeg uvjerenja da „razvoj 
samoupravnog društvenog sistema“ zapravo vodi u slijepu ulicu. U Hr- 
vatskoj je apatija bila potencirana brutalnim kršenjem Hrvatskog 
proljeća. Tito je osjećao što se događa, pa je u travnju 1972, boravio u 
Zagrebu i okolici punih pet dana, mnogo duže nego ranije. Odlikovao je 
Miroslava Krležu i njegov Leksikografski zavod, posjetio Kumrovec i 
druga zagorska mjesta, gdje se mogao nadati da će ga ljudi srdačnije 
dočekati negoli u drugim dijelovima Hrvatske. No, takvim se posjetima 
stanje nije moglo ništa značajnije popraviti. Tih je dana Tito Ordenom 
bratstva i jedinstva odlikovao i Fudbalski klub .Velež" iz Mostara. Zgod- 
no se podudario .Veležov" 50. rođendan s činjenicom da su mnogi 
Veležovi" navijači s velikim simpatijama gledali na Hrvatsko proljeće. 
Apatična se atmosfera ponešto mogla ublažavati činjenicom da su te 
gođine bile ipak doba ekonomskog napretka, dobrim dijelom zbog pre- 


komjerna uzimanja kredita i velikog uvoza koji izvoz nije mogao pokriti. 


Zivjelo se s inflacijom, kupovalo devize kako bi se sačuvala vrijednost 
novca. Uzimali su se i krediti koji nisu imali valutnu klauzulu, tako da 
je realno banci vraćano manje novca negoli je u kreditnoj liniji od nje 
dobiveno. No, za Jugoslaviju i Hrvatsku to ostaje. razdoblje najvišeg 

da. Čini se da je takvoj, kratkoročno i dugoročno samo- 
ubilačkoj politici pridonio i ostarjeli Tito koji se odupirao bilo kakvim 
restriktivnim ekonomskim mjerama. 


Godine 1971. otvoren je prvi odsječak autoceste u Hrvatskoj: 11 km 
od Orehovice (iznad Rijeke) do Kikovice (iznad Grobničkog polja). kao 
sta Zagreh — Karlovac (38_km) kao dio putnog pravca Zagreb - Rijeka i 
Zagreb - Split (gotovo istodobno otvorena je i prva autocesta u Sloveniji 
- od Vrhnike do Postojne). No, putni pravci prema moru, napose onaj 
od Karlovca prema Splitu, što ih je planiralo proljećarsko vodstvo, 
proglašeni su .nacionalističkima", pa je gradnja zaustavljena. Na valu 
konjunkture u sedamdesetima, nastavila se graditi samo autocesta oko 

Zagreba ( nica") te nastavak prema Beogradu (do kra- 
ja osamdesetih sagrađeno više od 200 km), koja je bila i najfrekventniji 
pravac. Osim toga, ta je transverzala bila ideološki podobnija, jer se 
smatralo da podržava jedinstvo jugoslavenskog prostora. U sedamdese- 
tima je ipak dovršeno mnogo cesta, ponajprije od Zagreba prema Dal- 
maciji. Prvo je izgrađena Lička magistrala (Zagreb - Plitvice - Gračac), 
pa potom cesta preko prijevoja Prezid do Obrovca i dalje prema Zadru 
odnosno preko Benkovca i Stankovaca do Šibenika. Završeni su i neki 
drugi kapitalni prometni objekti - tunel kroz Učku (1978) omogućio je 
bolju povezanost Istre s drugim dijelovima Hrvatske, jer se s istarske 
strane na tunel nadovezivali brza cesta prema Pazinu, kao prva faza iz- 
gradnje tzv. istarskog ipsilona. Tih su godina pušteni u promet i mosto- 
Vi: kopno - Krk te kopno - Pag, čime su ova dva otoka, pogotovo Krk (jer 
je Pag mostom povezan samo sa jugoistokom, dakle sa zadarskom regi- 
jom. ali ne i sa podvelebitskim krajem), na mnogo brži i jednostavniji 
način integrirali u širi prometni i gospodarski sustav. Do mnogih 
zabačenih krajeva i sela tih su godina izgrađene asfaltirane ceste. 
Željeznički je promet uglavnom bio u krizi. neke su se pruge zatvara-. 
le ili bile pred zatvaranjem (primjerice, u Zagorju ili od Križevaca prema 
Bjelovaru), dočim se od modernizacije nekih pruga uglavnom odustaja- 
lo. Primjerice. nikada u ozbiljnija razmatranja nije ušao projekt ravni- 
čarske pruge Zagreb - Rijeka dolinom Kupe s dugim tunelom, jer je 
procijenjeno da je skup i neisplativ. Jedina realizirana investicija bila je 
izgradnja ranžirnog kolodvora u Novom Zagrebu (1978), čime je oterećen 
zagrebački prometni čvor. 


Spe Uae (Okučani - Banjaluka - Bugojno - 
Mostar, Bugojno — Livno, Livno — Bihać), čime je umnogome dokinuta 
izolacija južnijih dijelova hrvatske obale i pospješen njihov turistički ra- 
zvitak. Na taj se način s Hrvatskom prometno povezao i važan dio hrvat- 
skoga nacionalnoga korpusa u središnjoj Bosni i zapadnoj Hercegovini. 

Pod utjecajem svih ovih čimbenika, pa i nekih drugih, potkraj šezde- 
setih i u sedamdesetima turizam dobiva nov polet, Desetljeće od 1965. 
do 1975. s pravom se može nazvati „zlatnim dobom” hrvatskog turiz- 
ma"! U sedamdesetima broj noćenja i dalje raste, iako više ne po tako 
visokim stopama kao u pedesetim i šezdesetim. Pa ipak, taj se broj u 
deset godina praktički udvostručio: s 28,5 milijuna godine 1970. nara- 
stao je 1975. na već 42,5 a 1978. godine na 49,5 milijuna noćenja. Uz 
manja odstupanja, povećanje ukupnog turističkog prometa svake se go- 
dine približavalo brojci od 10%. Od 1970. godine grade se veliki i luksu- 
zni kompleksi hotela (,Croatia" u Cavtatu, „Babin kuk” u Dubrovniku, 
«Uvala Scott" kod Kraljevice, ,Haludovo“ u Malinskoj i drugi). Bili su to, 
uz gradnju cesta prema moru, neki od presudnih faktora u brzom 
povećavanju turističkog prometa. 

U prvoj polovini sedam sveučilišta — osim sta- 

a. Čč ili j Split (1974) i 
Osijek (1975). lako su neki fakulteti u tim gradovima (kao i u Zadru) 
osnovani još u pedesetima, a neki tek u osamdesetima, nova sveučilišta 
bila su važan doprinos uravnoteženijem regionalnom razvoju u Hrvatskoj 
i decentralizaciji. 

Od 1974. godine uveden je novi teritorijalni ustroj. Naime, na više od 
stotinu općina pridodano je i devet zajednica općina, što je bio logičan 
korak. Nakon brojnih reorganizacija u Zagrebu, 1986. općine užeg 
zagrebačkog gradskog područja osnovale su Gradsku zajednicu općina, 
koje su 1990. spojene u jedinstvenu općinu Grad Zagreb. 

U to se doba neki dijelovi hrvatske privrede uspijevaju afirmirati u 
inozemstvu, prije svega građevinari koji grade u arapskim i istočno- 
europskim zemljama, a u manjoj mjeri u Zapadnoj Europi. I u brodo- 
građevnoj. naftnoj, farmaceutskoj. kemijskoj i metalskoj industriji po- 
stignuti su značajni rezultati. Godine 1976. započeta je, a dvije godine 
kasnije i završena izgradnja velikih pretovarnih kapaciteta u Omišlju na 
Krku, odakle je kretao naftovod kroz Hrvatsku, prema rafineriji u Sisku 
i dalje, prema rafinerijama u Lendavi, Bosanskom Brodu i Pančevu. 
lako naftovod nikada nije dosegao iskorištenost kakva se predviđala. 
naime. da ga intenzivno koriste i druge srednjoeuropske zemlje.“ bila je 
to jedna od najisplativijih investicija toga vremena, de facto preduvjet 
bilo kakva jačanja hrvatske naftne industrije i industrije uopće. 

U sedamdesetima i dalje su se gradili značajni industrijski pogoni. 
poput Tvornice aluminija .Boris Kidrič” u Šibeniku (1976). Dvije godine 
kasnije (1978) otvorena je Tvornica glinice .Jadral“ u Obrovcu. Ubrzo 
se pokazalo da, unatoč suvremenoj tehnologiji, tvornica nema perspek- 
tivu. Posve su krivo bile procijenjene zalihe glinice u obrovačkoj okolini. 
a uvoz glinice cijelu je proizvodnju činio neisplativom. Tvornica je ubrzo 
bila zatvorena, a obrovačka investicija postala je simbol promašene in- 
vesticije u Hrvatskoj i simbol neracionalnog investiranja uopće. Kako je 
izgrađena u pretežno srpskom kraju. bilo je i mišljenja da je izgradnja 
-Jadrala" bila ustupak .utjecajnim" srpskim političarima koji navodno 
-drmaju" Hrvatskom. U Bakarskom zaljevu izgrađena je 1978. koksara 
koja se pokazala neisplativom. ali ponajprije kao strašan zagađivač 
okoliša (uništila je ekosustav zaljeva). Stoga je 1994. bila zatvorena. da 
bi postupno bila i razmontirana (posljednji dio, 250 m visoki dimnjak. 
uklonjen je 2005. godine). 

Jedina velika energetska investicija bila je nuklearna centrala .Krško". 
izgrađena na slovenskom teritoriju i zajedničkom (50:50) investicijom 
Slovenije i Hrvatske. Planiranje je započelo još sredinom šezdesetih. iz- 
gradnja potkraj 1974. godine, da bi 1981. nuklearka poslala prve kilo- 

vatsate u električnu mrežu. Budući da je proizvodila oko 25% hrvatskih 
potreba za električnom energijom, njezinim ulaskom u puni pogon 
sljedeće godine prestale su redukcije električne energije, koje su teško 
opterećivale svakodnevni život prethodnih godina. 

Sedamdesetih su se zaredali i brojni sportski uspjesi: pošto su jugo- 
slavenski vaterpolisti, među kojima su većinu činili igrači iz Hrvatske, i 
splitska plivačica Đurđica Bjedov na Olimpijskim igrama u Ciudad Mexi- 
cu 1968. osvojili zlatne medalje, dvije godine poslije su jugoslavenski ko-. 
šarkaši postali svjetski prvaci, a prvu petorku činili su listom igrači iz 
Hrvatske: Krešimir Ćosić, Petar Skansi, Damir Šolman, Nikola Plećaš i 
Rato Tvrdić. U sedamdesetima je-zablistaa i boksač Mate Parlov (1948- 
2008) - u amaterskom boksu nije imao dostojna protivnika (pobijedio je 
i na Olimpijskim igrama), a kasnije je postao i profesionalni europski i 
svjetski prvak. Kada je Parlov otišao u profesionalce, krenula je široka 
medijska kampanja kojom ga se iz raznih struktura optuživalo za nedo- 
statak patriotizma, a iz raznih sredina najavljivalo se da će se njegovi na- 
stupi bojkotirati. No, ubrzo je Parlov novim uspjesima povratio simpatije 
i stekao sveopću podršku - prvi put je u socijalističkom društvu u potpu- 
nosti afirmiran status profesionalca u sportu. Sve u svemu, sportski 
uspjesi tijekom sedamdesetih jačali su društvenu samosvijest i bili Svoje- 
.vrstan odušak, odnosno nadomjestak za nepostojanje političkih sloboda. 

Tijekom sedamdesetih nije nedostajalo poziva na (duhovnu) mobili- 
zaciju, ali su se takvi pozivi, koliko god na prvi pogled privlačni, obijali 
o zid krute realnosti. Na partijsko-dogmatskoj razini bila je to pjesma 
„Druže Tito mi Ti se kunemo, da sa Tvoga puta ne skrenemo/skrećemo“, 
koja je trebala pokazati spremnost članova SK-a, ali i drugih građana, 
da i slijede neki ,Titov put", ali nitko više nije znao, osim na razini naj- 
općenitijih parola. kakav bi to put zapravo bio. Bila je to samo jedna u 
nizu uobičajenih socrealističkih pjesama. Činilo se da bi posve drugačija 
mogla biti sudbina pjesme Računajte na nas srpskog kantautora Đorđa 
Balaševića (1953), objavljena 1978. godine. Ona ubrzo biva promovira- 
na u generacijsku himnu koja se trošila u svakoj pogodnoj prilici. 


U ime svih nas iz pedeset i neke 
za zakletvu Titu ja spevao sam stih. 
Ne spominjem prošlost ni bitke daleke, 
jer rođen sam tek posle njih. 
ALU život pred nama još bitaka skriva 
i preti nam, preti, k'o duboki vir. 
Ja znam da nas čeka još sto ofanziva, 
jer moramo čuvati mir. 


Računajte na nas. 

Sumnjaju neki da nosi nas pogrešan tok, 
jer slušamo ploče i sviramo rok. 

Al negde u nama je bitaka plam, 
i kažem vam, šta dobro znam: 
računajte na nas. 


Međutim, ni Računajte na nas nije izmakla sudbini svih tih mobili- 
zatorskih pjesama skladanih u suton jugoslavenskog socijalizma. Ona 
je ubrzo postala tek dokument vremena u kojem se pjevala, a mladalački 
entuzijazam generacije iz .pedeset i neke", ako je ikada i postojao u smi- 
slu u kojem ga je opjevao Balašević, izgubio se tijekom osamdesetih u 
srazu s novim izazovima. 

zano su se smanjivale. Istovremeno bio je obasut svim m mogućim i častima 
i nagradama - počelo je izdavanje njegovih obimnih sabranih djela, go- 
dine 1972. pompozno se proslavio njegov 80. rođendan. Te godine slav- 
ljena je i 35. godišnjica njegova dolaska na čelo SKJ. Tada je po drugi 
puta proglašen za narodnog heroja. Titov se kult na neki način petrifici- 
ra: osnovan je (1973) i Titov fond kao .općejugoslavenski fond za stipen- 
diranje mladih radnika i radničke djece". U Kumrovcu je 1975. godine 
izgrađen Spomen-dom boraca i omladine u kojem je smještena politička 
škola SKJ „Josip Broz Tito". U njoj je više desetina (u prvoj generaciji 
70) članova SK-a pohađalo desetomjesečni tečaj. Jedan od vrhunaca 
toga slavljenja bilo je proglašavanje Tita doživotnim predsjednikom 
SFRJ-a, što je bila odredba Ustava iz 1974. godine. 

Novi val proslava vezanih uz Tita, pompoznijih od svih prethodnih, 
događao se tijekom 1977. godine kada je slavljen Titov 85. rođendan te 
40. godišnjica njegova dolaska na čelo KPJ-SKJ. Stoga su mnoge mani- 
festacije (skupovi, radne akcije) i svakovrsna postignuća (primjerice, 
pojedini brojevi časopisa itd.) bili posvećenim tim dvjema obljetnicama. 
Da bi stvar bila dovedena do apsurda, njega samoga proslave su ostav- 
ljale gotovo ravnodušnim. jer više godina nije ni dolazio na veliki slet 
koji se povodom njegova rođendana organizirao na Stadionu JNA u Be- 
ogradu. Još je apsurdnija bila inicijativa da se Tito po treći puta progla- 
si za narodnog heroja, čemu se nitko nije usudio usprotiviti, pa je to i 
realizirano. U prigodničarskim naporima vrhunac je trebao biti znan- 
stveni skup .Tito i revolucija" koji je u prosincu održan u Kumrovcu, a 
na kojem je sudjelovalo oko 100 referenata o djelu „predsjednika Repu- 
blike i SKJ, o njegovu doprinosu razvoju marksističke teorije, komu- 
nističkog pokreta i socijalističke revolucije".** 

Titovi posjeti Zagrebu i Hrvatskoj (izuzev odlazaka na Brijune), kako 
su sedamdesete prolazile, bili su sve rjeđi, a u pravilu prigodničarski. U 
ožujku 1977. godine došao je kako bi, nazočeći sjednici Gradske konfe- 
rencije SK-a Zagreba, poslušao hvalospjeve iznesene u referatu „Pedeset 

godina od dolaska Tita u Mjesni komitet KPJ za Zagreb", a potom dobio 
prigodnu Povelju zagrebačkih komunista. Potom je u Kumrovcu pola- 
znicima Političke škole SKJ koja nosi njegovo ime održao predavanje o 
povijesti KPJ/SKJ.* Iste je jeseni došao i na svečanu sjednicu CK SKH 
povodom obilježavanja 40. godišnjice Osnivačkog kongresa KP Hrvat- 
ske. Na svečanosti su mu uručene Zlatna značka i „posebno priznanje” 
-Plaketa CK SKH. Nije više govorio na javnim skupovima, ali je. očigledno 
s radošću, za vrijeme toga boravka u Zagrebu primio delegaciju metal- 
skih radnika Hrvatske. 

Tijekom sedamdesetih Tita su sve manje zanimale unutrašnjopolitičke 
teme te se jedino bavio vanjskom politikom, odnosno politikom nesvr- 
stavanja. Posljednji istup, a za međunarodnu politiku i vrlo značajan, 
imao je na Konferenciji nesvrstanih zemalja.u Havani ujesen 1979. godi- 
ne. Njegov mladalački hod prilikom izlaska na govornicu, karizma koja 
ga je krasila i snaga argumenata koje je izložio nedvojbeno su bili ključni 
u_tome_da tadašnje kubansko vodstvo i vodstva drugih zemalja nisu 
uspjeli da pokret nesvrstanih približe, kako su govorili, „prirodnom sa- 
vezniku", odnosno SSSR-u i socijalističkom bloku. Deklaracije na kraju 
konferencije-odražavaju načelo ekvidistance prema i tada antagonizira- 
nim blokovima. 

Ubrzo nakon havanskog istupa, Tito se. teško razbolio te se njegovo 
stanje u sljedećim mjesecima pogoršavalo. Cijela je zemlja s napregnu- 
tom pozornošću pratila liječenje. U mnogim su poduzećima i ustanova- 
ma organizirana cjelonoćna dežurstva, kao da će Titovim odlaskom doći 
do nekakvog prevrata ili revolucije. lako su katastrofične najave bile bez 
osnova, svi.su posve opravdano tih mjeseci shvaćali da neumitno dolazi 
neko novo doba, .doba bez Tita". Za one koji su bili bliži partijskom 
načinu razmišljanja, ono što je postignuto do 1980. godine poticalo je 
na „osjećanje ponosa Jugoslavijom kao faktorom stabilnosti na Balka- 
nu". Oni liberalnije orijentirani bili su relativno zadovoljni dostignutim 
stupnjem otvorenosti društva, ponajprije ako ga se usporedi sa stanjem 
u Istočnom bloku. Svi su bili svjesni da je ključna osoba u svim tim 

dostignućima, ali i blokadama u razvoju, bio Tito. 

Tito je, nakon višemjesečnog bolovanja, u besvjesnom stanju, umro 
u Ljubljani 4. svibnja 1980. godine, 20 dana prije 88. rođendana. Vlak 
s lijesom dočekan je u Zagrebu s velikom ceremonijom, a uz prugu u 
Hrvatskoj, na putu do Beograda, gdje će biti pokopan, spontano ga je 
dočekivao velik broj stanovnika okolnih naselja. 

Na Titoy sprovod u Beogradu došla su četiri kralja, 31 predsjednik 
države, šest prinčeva, 22 premijera i 47 ministara vanjskih poslova, iz 
oba hladnoratovska bloka i iz zemalja Trećega svijeta. Tvrdi se kako se 
Dikada dotad na jednom sprovodu nije okupilo toliko državnika. Bio je 

to pokazatelj kako je svijet svjestan da Titovom smrću odlazi posljednji 
od velikih ratnih vojskovođa, kao i zaslužnih poslijeratnih državnika. 
Činjenica da se radi o prijelomnom trenutku još je više vrijedila za Ju- 
goslaviju (i Hrvatsku). 

Titova osobna hrabrost nije upitna, ne samo u ratu kada je počeo 
stvarati partizanski pokret praktički ni iz čega. Hrabro se pouzdao u 
procjenu da će uspjeti okupiti dovoljno pristaša i ljudi spremnih na bor- 
bu u trenutku kada su njihove nacije već duboko zaglibile u međuetničko 
nasilje i rat. Ratnim zaslugama uspio je nadrasti ulogu sovjetskoga piju- 
na, koja mu je bila u ratu, a i u bilo kakvom poslijeratnom razvoju na- 
mijenjena. To mu je dalo oslonac da se u odsudnom trenutku suprotsta- 
vi sovjetima, opet se hrabro pouzdajući procjenu da će uspjeti okupiti 
dovoljno pristaša i ljudi spremnih da gaspodrže u otvorenom sukobu, 
sve do moguće oružane borbe protiv tada&fje komunističke supersile. 
Hrabro je, početkom pedesetih, krenuo u reformu sustava, pragmatično 
odustavši od tjeranja seljaka u zadruge i stvarajući osnove za više slobo- 
de u poduzećima. 

No, kako je vrijeme protjecalo, pragmatizam je kopnio, starost je od 
njega stvarala kompromisera s jedne, a zatočenika mladalačkih ideala i 
zabluda s druge strane. Titove osobne kvalitete i mane, njegovi ispravni 
instinkti i zablude, dobra rješenja i teške greške, umnogome su određi- 
vali tijek hrvatske povijesti u većem dijelu 20. stoljeća, više negoli u 
slučaju bilo koje povijesne ličnosti u Hrvatskoj. 

Nema sumnje da se radi o jedinstvenom čovjeku, ne samo u njegovo 
vrijeme, nego u svim vremenima - bez obzira kako ocjenjivali njegovo 
djelovanje i ulogu — u pozitivnijim ili negativnijim tonovima. 

Nipošto nisu bez osnova teze da je zahvaljujući ponajprije Titu — ako 
ne zaustavljeno, a ono barem znatno ublaženo međuetničko krvoproliće 
na prostorima Jugoslavije/Hrvatske u Drugom svjetskom ratu. Međutim, 
ostaje otvoreno pitanje da li je nakon rata među jugoslavenskim narodi- 
ma uspostavljen veći stupanj povjerenja i koliko je to povjerenje bilo 
otporno na nova iskušenja. Uza sve dobre namjere i proklamacije o na- 
cionalnoj ravnopravnosti i slozi te uz jasan odmak od ideologije i prakse 
monarhističke Jugoslavije (govorio je: „Ono što je bilo od 1918. do 1941. 
bila je strahovita škola i strahovita pouka ne samo za Srbe nego i za sve 
nas... i to treba da se skine s dnevnog reda."),* očigledno je da Tito nije 
našao trajno rješenje za problem Jugoslavije, iako su i temeljni ideolo- 
gem i propagandni moto desetljećima bili da je u toj državi riješena 
glavna unutarnja proturječnost - nacienalne- pitanje. Naprotiv, čini se.da 
su baš Titova rješenja dijelom nosila klicu sukoba u devedesetima; više - 
nacionalna zajednica može zdravo funkcionirati samo posjeduje li istin- 
ski demokratske institucije. što Titova Jugoslavija nije imala. Doduše. 

Josip Broz Tito umro je 4. svibnja 1980. godine, nakon duže bolesti. Na njegov su sprovod u Beograd 
došla 4 kralja, 31 predsjednik države, 6 prinčeva, 22 premijera i 47 ministara vanjskih poslova, iz oba 
hladnoratovska bloka i iz zemalja Trećega svijeta. 


mnogo se toga radilo s najboljim namjerama i s osjećajem da se uistinu 
radi „pravedno“, ali je često i najbolja arbitraža „odozgo“ lošija od otvo- 
rene rasprave i od demokratski slobodnog usklađivanja mišljenja o naj- 
bolnijim problemima. U Titovu je sustavu oduzeta demokratska moguć- 
nost slobodnog izražavanja pluralnih ideja i interesa. Takvo uskraćivanje 
pokazalo se kobnim ponajviše u slučaju nacionalnih osjećaja jer je nji- 
hovo potiranje vodilo razvoju ekstremnih nacionalizama. S druge stra- 
ne. Tito se vrlo rijetko u javnosti izjašnjavao o temama izvan uske eko- 
nomsko-političke sfere (kultura, sport itd.) te se u načelu time i nije ba- 
vio. To je tim djelatnostima ostavljalo dovoljno prostora za samostalan i 
o centrima političke moći relativno neovisan rad. 

Usprkos čestim reformama i povremenim parcijalnim poboljšanjima, 
nema sumnje da je gospodarski sustav Titove Jugoslavije doživio neu- 
spjeh. To se najočitije iskazalo u produženoj krizi u osamdesetima, koja 
je ostavila za sobom, ako ne siromašne, onda razočarane ljude, što uvi- 
jek otvara mogućnosti za demagoške manipulacije. Drugim riječima, 
pokretači sloma istočnoeuropskog komunizma nisu bili samo „socijalna 
bijeda i gospodarska neracionalnost", već i „probuđeni nacionalizam i 
glad za obnavljanjem identiteta".*? U ratu stečen Titov autoritet i njegova 

ponekad uspješna praktična rješenja osiguravala su mu za života ničim 
ograničavanu vlast (primjerice, Savka Dabčević-Kučar svjedoči kako je 
„nakon dugotrajna rada raznih biranih partijskih povjerenstava i 
razrađenih ponuđenih prijedloga neka odluka bila manje-više pripre- 
mljena, no, ako se Tito pojavio s nekim potpuno novim ili suprotnim 
prijedlogom - taj je bez riječi prihvaćan"),“ ali su navijestila da će pravi 
problemi nastupiti nakon njegove smrti. Tito je još za vrijeme rata za 
suradnike birao uglavnom dvadesetak godina mlađe od sebe, tako da 
mu nijedan nije mogao biti prava konkurencija u borbi za vlast. Kada bi 
postojala mogućnost da netko samo pokuša osporiti njegov autoritet, 
bio bi - poput Andrije Hebranga još 1948. godine, potom Milovana Đila- 
sa pedesetih godina ili Aleksandra Rankovića 1966. godine, pa hrvat- 
skih proljećara 1971. i srbijanskih liberala sljedeće godine, kao i nekih 
reformista u drugim republikama, na ovaj ili onaj način eliminiran. Iako 
je svaki taj obračun, kako je vrijeme protjecalo, bio sve manje okrutan, 
ipak su svi oni obavljeni po vrlo jednostavnim, staljinističkim obrasci- 
ma. Iza sebe su ostavljali pravu kadrovsku pustoš u kojoj već potkraj 
Titova života i, osobito, poslije.njegove smrti više nije bilo kompetentne 
ekipe koja bi bila kadra preuzeti odgovornost i povesti državu konstruk- 
tivnim putem u prevladavanju sve teže krize. Tijekom osamdesetih, 
političku je krizu u SFRJ stvarao prije svega sam vladajući sustav. Kri- 
za, u kojoj su se potkraj desetljeća najbolje snalazili Milošević i njegovi 
suradnici, bila je, zapravo, generirana iz bića tog sustava.” 

Titova smrt na svaki je način bila prekretnica koja je pokazala da su- 
stav koji ovisi o jednom čovjeku ne može biti dobar. Iako se Tito od sredi- 
ne sedamdesetih vrlo malo neposredno upletao u unutrašnje prilike (ko- 
liko su mu psihičke i fizičke sposobnosti dopuštale, bavio se. kako smo 
već kazali, uglavnom pokretom nesvrstanih), bio je faktor kohezije i 
ličnost oko koje se koncentrirala sva moć u Jugoslaviji. Pravog nasljedni- 
ka nije imao, jer je po njegovoj smrti vrhovna vlast prešla na Predsjedništvo 
u kojem je sjedilo osam vrlo prosječnih političara bez većih ambicija, ali i 
bez sposobnosti da pokrenu nužne političke i društvene reforme. 

Tijekom Titova života, vrh partije s njim na čelu donosio je najvažnije 
odluke neovisno o Ustavu i zakonima. Nakon smrti Tita nestao je vrhov- 
ni autoritet i ključna osoba partijske države što je u osamdesetima do- 
velo, umnogome, do osamostaljivanja republičkih partija čime je Jugo- 
slavija, prema nekim autorima, na određen način postala labava federa- 
cija partijskih država? (ali su te partijske elite i dalje osiguravale cjelo- 
vitost Jugoslavije). 

Višedesetljetna otvorenost Jugoslavije prema svijetu bio je čimbenik, 
koji ju je, na teoretskoj i praktičnoj razini, činio najpripremljenijom od 
svih socijalističkih/komunističkih zemalja za uključivanje-u procese eu- 

ropskih integriranja.“* Međutim, partijska nomenklatura to nije znala 
na pravi način iskoristiti. Čitav politički i ekonomski sustav bio je tako 
organiziran da je odlučivanje pod firmom samoupravljanja bilo straho- 
vito birokratizirano. Nužne promjene u sistemu nisu se mogle provesti, 
jer su zahtijevale krajnje kompliciranu proceduru i republički konsen- 
zus, za što vladajuća birokracija nije imala ni sloge ni volje. Tito je osta- 
vio paraliziran sustav, kojemu je najveća slabost bila u tome što sam 
sebe nije mogao popravljati, U.odnosu na druge republike, Hrvatska je_ 
bila u još težem položaju, jer je Krleža umro 1981, a Bakarić je dugo 
bolovao, pa umro 1983. godine. Tako je nestalo i ličnosti s autoritetom 
koje su desetljećima dominirale hrvatskim kulturnim, odnosno politi- 
čkim ž životom. Sustav kolektivnog rukovođenja, odnosno obaveznih ro- 
lektivnih tijela smjenjivali svaku godinu ili dvije, dodatno je otežavao da 
se u vodstvima pojavi neka jača ličnost, ako ih je uopće i bilo. Osobe na 
vodećim položajima ostajale bi prekratko da uzmognu provesti iole 
značajniju inicijativu ili dugoročniji plan. Takva kadrovska politika nije 
bila slučajna - „na čelo SKJ po pravilu su birani ljudi u koje nije bilo 
sumnje da će sačuvati status quo", prema načelu „ako se ništa ne mije- 
nja, Jugoslavija će se sačuvati, u protivnom će se raspasti", tvrdio je 
desetak godina poslije Branko Mamula. 


Bilješke 


' Sirotković, Hrvatsko gospodarstvo: privredna kretanja i ekonomska politika. 13-16. 
? Bilandžić, Hrvatska moderna povijest, 543, 549, 597; Radelić, Hrvatska u Jugoslavi- 
Ji 1945.-1991.. 414: Dabčević-Kučar, '7] hrvatski snovi i stvarnost, 1028. 

"Bilandžić, Jugoslavija poslije Tita. 12-13; vidi i Dimitrijević, Sukobi oko Ustava iz 
1974, 32. 

* Džaja, Politička realnost jugoslavenstva, 143. 

5 Radelić, Hrvatska u Jugoslaviji 1945.-1991.. 12-13; Dabčević-Kučar. '71 hrvatski sno- 
vi i stvarnost, 79,81. 

*Petranović, Istorija Jugoslavije, 596-597. 

"Hronologija radničkog pokreta i SKJ. t. II. 402. 

° Hronologija radničkog pokreta i SKJ. t. II. 402. 

*Radelić, Hrvatska u Jugoslaviji 1945.-1991.. 480; Bilandžić, Hrvatska moderna povi- 
jest. 608. 679. 

""Radelić, Hrvatska u Jugoslaviji 1945.-1991., 481. 

1! Jovanov, Dijagnoza samoupravljanja, 12, 17. 

'* Jovanov, Dijagnoza samoupravljanja. 13. 

'* Jovanov. Dijagnoza samoupravljanja. 14, 19. 

"Bilandžić, Jugoslavija poslije Tita, 28. 

'" Vjesnik, Zagreb, 14. VI. 1977. 

'ê Bilandžić, Jugoslavija poslije Tita, 29. 

"7 Jovanov, Dijagnoza samoupravljanja, 12. 17; Korošić, Jugoslavenska kriza, 331, 333. 


591 


Hrvatska 1918-2008. 


18 Županov. Marginalije o društvenoj krizi. 

'" Bilandžić, Jugoslavija poslije Tita, 44. 

2 Radi se o teoriji i praksi koja promiče prevladavanje društvenih sukoba. osobito između 
rada i kapitala. putem izmiriteljske ili odlučujuće uloge države kao sveopće korporaci- 
je. odnosno o ekonomsko-socijalnoj teoriji i praktičnoj politici koja počiva na sustavu 
državnih i paradržavnih ustanova, korporacija — izgrađenih i povezanih na načelu hije- 
rarhije u okviru organa korporacija, i podložnih vrhovnom državnom autoritetu. vidi, 
Hrvatski opći teksikon. 493. 

2! Bilandžić. Jugoslavija poslije Tita. 29-30. 

2 Horvat. Dvadeset sedam teza. 285-290. 

23 Korošić. Jugoslavenska kriza. 325. 

n Jerovšek. Mobilizacija ili deblokada. 20. 

3 Korošić, Jugoslavenska kriza, 326. 

26 Korošić, Jugoslavenska kriza. 331. 333. 

?7 Bilandžić. Jugoslavija poslije Tita. 139. 

*š Korošić, Jugoslavenska kriza. 333. 

2 Bekić, Jugoslavija u hladnom ratu. 411-415. 

% Vjesnik. Zagreb. 1. X. 1970; Jakovina, Što je značio Nixonov usklik „Živjela Hrvatska"?. 

3t Vukonić, Povijest hrvatskog turizma. 153-166. 

* Hrvatske županije kroz stoljeća. 130. 

3U doba gradnje optimistički se najavljivalo da bi završetkom treće etape 1990. godine 
naftovod mogao imati kapacitet od 34 milijuna tona (Enciklopedija hrvatske povijesti 
i kulture. 63). Do 1990. godišnji promet naftovoda iznosio je oko 6 milijuna tona. Po- 
rastao je na 8.6 milijuna tona 1990, jer su ga tada počele koristiti Mađarska i Češko- 
Slovačka. Za 1991. bio je planiran promet veći od 10 milijuna tona. ali je onda došao 
rat i naftovod je bio blokiran. 

“Vjesnik. Zagreb. 14-16. XII. 1977. 

3 Vjesnik. Zagreb. 24-26. III. 1977. 

% Vjesnik. Zagreb. 28. IX — 1. X. 1977. 

37 Borozan. Srbi i Hrvati u socijalističkoj Jugoslaviji. 177. 

3 Bilandžić. Hrvatska moderna povijest. 228. 

3 Nobilo. Hrvatski feniks. Diplomatski procesi iza zatvorenih vrata. 18. 

+ Dabčević-Kučar. '7] hrvatski snovi i stvarnost. II. 833. 

“ Perić. Hrvatska uoči i nakon osamostaljenja. 475. 

“2 Vidi, Bilandžić. Hrvatska moderna povijest. 672-674. 

* Dimitrijević. Sukobi oko Ustava iz 1974. 11.-36. 

“Perović, Kako su se izražavali različiti politički interesi u Jugoslaviji?. 189. 

+$ Mamula, Slučaj Jugoslavija. 162. 


592 


IX. 
1980-1990 i 


DOBA KRIZE 


70. Ekonomske nevolje 


Tijekom osamdesetih, ekonomska se i politička kriza produbljivala, 
apatija rasla, a socijalistička je ideologija posve izgubila na uvjerljivosti. 
ŠK je gubio na ugledu, a čitav se državni i društveni ustroj polako ali 
sigurno rastrojavao. U takvim okolnostima polemike i sukobi između 
republika bile su sve žešće. Savezni ustav iz 1974. nalagao je da se sve 
važne odluke na saveznoj razini donose konsenzusom republičkih dele- 
gacija, a one su se, kako su tekle osamdesete, mogle dogovoriti o sve 
manje stvari iako su, paradoksalno ili ne. svi sudionici u procesu odlu- 
čivanja pripadali jednoj partiji. Najčešće se događalo da u manjini osta- 
ne slovenska delegacija (7:1) ili delegacije Slovenije i Hrvatske (6:2). 
Jugoslavenska gospodarska bilanca nakon Titove smrti bila je pora- 
zna: za razliku od visoke stope rasta društvenog proizvoda od 1950. pa 
sve do 1980. godine (doduše, s tendencijom usporavanja prema kraju 
toga razdoblja), tijekom osamdesetih ona pada na gotovo stagnantnu 
razinu (od 1979. do 1988. na gotovo zanemarivih 0,81%). Krajnje neefi- 
kasno privređivanje očitovalo se u niskoj isplativosti investicija, niskoj 
produktivnosti kao i politici zapošljavanja i razvojnoj politici temeljenoj 
na skupim investicijama i jeftinoj radnoj snazi. Iz takva začaranog kruga 
Jugoslavija se nikada nije izvukla. „Teško je”, zaključio je Jakov Sirot- 
ković, „u svjetskim razmjerima naći lošiji primjer".' Socijalni mir u 
državi koja se našla na rubu gospodarske katastrofe održavao se za- 
hvaljujući svojevrsnoj koaliciji vlasti i radnika, jer je država osiguravala 
radnicima i službenicima velika socijalna prava, odnosno pravno stanje 
u kojem praktički nisu mogli izgubiti posao te im omogućavala da se za 
radnog vremena ili poslije njega bave nekim drugim poslom koji je 
omogućavao dodatnu zaradu. Stalno se ponavljala poznata maksima - 
-Ne mogu me tako malo platiti koliko ja mogu malo i loše raditi". 
Ubrzo po Titovoj smrti savezna se vlada suočila s činjenicom da je 
nemoguće otplaćivati vanjski dug od gotovo 20 milijardi dolara. Teški 
pregovori s međunarodnim bankarskim institucijama vukli su se godi- 
nama, zbog političkih razloga. Zapad je ipak želio održati i takvu Jugo- 
slaviju, demokratičniju i različitu od drugih zemalja Istoka i ujedno kao 

svojevrsnu sivu zonu ili tampon između dvaju blokova. Zbog toga su i 
dobivane djelomične odgode plaćanja, ali je jugoslavensko gospodar- 
stvo, slično prilikama u ostalim istočnoeuropskim zemljama i zemljama 
u razvoju, svejedno u osamdesetima bilo pod teškim teretom tzv. 
dužničke krize. Činjenica da je većinu zajmova bila uzela savezna vlada 
i da je bilo vrlo teško ustanoviti kako su potrošeni, odnosno kojoj sredi- 
ni (ili republici) su najviše koristili, u sljedećim će godinama dodatno 
opterećivati međurepubličke i međunacionalne odnose. 

Istodobno je vanjskotrgovinski deficit bio na godišnjoj razini preko 
sedam milijardi dolara. Bolest jugoslavenskog gospodarstva imala je 
dublje uzroke, o čemu svjedoči i podatak da je početkom sedamdesetih 
inflacijska stopa iznosila oko 26%, da bi do početka osamdesetih doseg- 
nula godišnju razinu od oko 45%. Godine 1984. već je bila 60%, sljedeće 
godine 70%, a prema kraju osamdesetih dosegnula je trocifrene brojke 
— 1987. bila je 167%, a 1988. godine 250%.? Zbog nedostatka deviza nije 
bio moguć uvoz nafte u dostatnim količinama, pa je već 1980. godine 
uzmanjkalo benzina i drugih naftnih derivata, kao i električne energije. 
Mjere štednje nisu mogle biti trajnije rješenje (naizmjenična vožnja au- 
tomobila po sistemu par-nepar, racionirana potrošnja benzina, višesatno 
isključivanje iz elektroenergetske mreže), a donosile su i velike štete. 
Potom je u trgovinama uzmanjkalo namirnica koje su se u potpunosti ili 
djelomično uvozile (kava, čokolada, deterdženti). Takve nestašice poti- 
cale su shopping u inozemstvu, ponajprije u Austriji i Italiji, i uzrokova- 
le dalji odljev konvertibilnih valuta kojih je ionako manjkalo. 

Hrvatska se privreda suočila s dodatnim teškoćama zahvaljujući svo- 
joj specifičnoj strukturi: građevinarstvo, jedna od osnovnih grana, bilo je 
prvo pogođeno gospodarskom krizom i nestašicom novca. Novi veliki po- 
slovi su izostali, a novca što su ga poduzeća izdvajala za, naprimjer, sta- 
nogradnju, bilo je sve manje. Metalska industrija i strojogradnja gubile su 
dotad sigurna tržišta u SSSR-u i drugim istočnoeuropskim zemljama, 
zbog tamošnje krize, kao i u nekim bliskoistočnim zemljama zbog Iračko- 
-iranskoga rata (1980-1988). I hrvatska brodograđevna industrija, u se- 
damdesetima treća po snazi u svijetu, padala je u krizu, kao i cijela 
prerađivačka industrija, jer je bio otežan uvoz repromaterijala. 

Ne može se reći da vlast ništa nije poduzimala, ali sve je bilo 
neodgovarajuće ili zakašnjelo. Primjerice, na Dvanaestom kongresu SKJ 
1982. isticalo se da su glavni društveni problemi ,galopirajuća inflacija 
i visoka nezaposlenost", ali takva dijagnoza nije proizvela nikakav efekt. 
U osamdesetima se više nije spominjala parola o „bratstvu i jedinstvu", 
jer se vidjelo da je potrošena te je zamijenjena terminora zajedništvo , 
ali se u osnovi ni time ništa nije promijenilo. In čnj i ne- 
zavisnih intelektualaca, koje su dolazile izvan vladajućeg _partijskoga 

a, dočekivane su uglavnom sa sumnjičavošću, ako ne i neprijatelj- 
stvom. Španjolski dobrovoljci su sa skupštine svoga društva u Sarajevu 
1984. godine, poslali pismo Predsjedništvu CK SKJ u kojem su neobično 
oštrim tonom progovorili o društvenoj. gospodarskoj i moralnoj krizi, 
zahtijevajući izvanredni kongres SKJ. Društveno kontrolirani tisak po- 
veo je hajku na potpisnike pisma, a da pismo nije ni objavio. I CK SKJ 
osnovao je neku komisiju koja se krajnje nepovoljno i neumjesno izra- 
zila o inicijativi. Ako su ostarjeli .španjolci", kao neprijeporna moralna 
snaga i autoritet tadašnjega jugoslavenskoga društva doživjeli takvu 
sudbinu, jasno je bilo kako bi prošle druge grupe. Sve je to pojačavalo 
društvenu apatiju i inerciju. 

Glavna inicijativa za poboljšanje gospodarskog stanja, potaknuta iz 
središnjih državnih i partijskih institucija, javlja se potkraj 1981. godine, 
kad je osnovana i Komisija : za ekonomsku emo kojoj je na čelu bio 
koji su u lipnju 1983. godine Savezno izvršno EE potom i druge save- 
zne institucije prihvatile. Tekst je nazvan Dugoročni program ekonomske 
stabilizacije (DPES). U strateškom pogledu, program je ostao vjeran kon- 
ceptu samoupravljanja te je izražavao stav da je ono najbolji način 
rješavanja nacionalnog i socijalnog pitanja. Doduše, odbačena je bilo ka- 
kva mogućnost ponovne centralizacije na državnoj razini. jer bi se time. 
prema mišljenju predlagatelja, ugrozila i nacionalna jednakost i prava 
radnika. Prema njihovu mišljenju, za očigledno nefunkcioniranje sustava 


rep E peta a nikako sam sustav čime je 


u strane, određeni | ae u tom dokumentu išli su za afirmacijom 
nekih tržišnih osnova gospodarskog sustava. Kako bi i te, limitirane pro- 
mjene u okoštalom društvenom i gospodarskom okruženju značile i veli- 
ke, često bolne rezove u gospodarstvu, DPES je izazvao snažne otpore, 
najviše u partijskim komitetima, pa je sve ostalo bez ikakva praktična 
rezultata. No, da se kojim slučajem i željelo DPES dosljedno provoditi, to 
bi bilo teško izvedivo. Naime, tekst je u sebi bio proturječan - tražio je, s 
jedne strane, radikalne strukturalne promjene, ali je i dalje predviđao 
tutorstvo SK-a nad svim zbivanjima u društvu. Na taj se način od inicija- 
tive = Kraigherove komisije ništa nije ostvarilo, pa je država tonula u sve 
veću krizu. Ne treba zanemariti ni činjenicu da su se pobornici radikalni- 
jih promjena suočili i s otporom dobrog dijela društva koji je strahovao 
od posljedica promjena i gubitka kakve-takve sigurnosti. 

Da bi se smanjila stalna inflacija, povećao izvoz i zaustavio pad stan- 
darda, u osamdesetima su se provodile i administrativne mjere (zamr- 
zavanje cijena i slično). Na taj se način, iako su na riječima svi bili za 
ekonomske kriterije i zakonitosti, činilo upravo suprotno. > 


597 


Hrvatska 1918-2008. 


Jugoslavija (a s njome i Hrvatska, u svakom slučaju više od drugih 
republika, osim Slovenije) razvila je od početka šezdesetih do kraja osam- 
desetih decentralizirani sustav nacionalne ekonomije, koji je za razliku od 
centralnoplanskih sistema drugih socijalističkih zemalja davao poduze- 
ćima visoki stupanj autonomije u vođenju razvojne i poslovne politike. 
Najvažnije je bilo da su poduzeća samostalno odlučivala o tome što, kako 
i za koga proizvoditi. Nadalje, uspjeh poduzeća je ovisio ne samo o položaju 
u privrednom i financijskom sustavu nego i o uspjehu na tržištu roba i 
rada, koje je ipak autonomno funkcioniralo. Poduzeća su mogla autonom- 
no raspolagati s većim ili manjim dijelom dobiti. Međutim, za razliku od 
sustava s razvijenom tržišnom i privatnovlasničkom privredom, nije bilo 
razvijenog tržišta kapitala, niti privatnovlasničkih odnosa i transakcija. 
što je onemogućavalo mobilnost kapitala i racionalnije korištenje resursa. 
Može se ustvrditi kako su hrvatska (i jugoslavenska) poduzeća djelovala u 
sistemu ne .komandne"“, nego .polukomandne ekonomije“. 

Zahvaljujući procesu samoupravnog odlučivanja u poduzećima, zapo- 
sleni su imali ne samo autonomiju u poslovanju, nego su osjećali da uspjeh 
na tržištu neposredno ovisi o njihovu angažmanu. Stoga se stvarao i rela- 
tivno visoki stupanj identificiranja s poduzećem. Sve je to jugoslavensku 
(pa i hrvatsku) privredu umnogome činilo različitom od socijalističkog 
centralnoplanskog sustava i državnog vlasništva. 

Nema sumnje da je motiviranost za efikasniji rad bila prisutna u mno- 
go većoj mjeri negoli u bilo kojoj drugoj socijalističkoj privredi. Pri tome 
valja uzeti u obzir da je postojao i visoki stupanj institucionalizirane soli- 
darnosti (zajedničko izdvajanje za stambenu izgradnju, velika sigurnost 
radnoga mjesta, kasa uzajamne pomoći, itd.). 

Kako su poduzeća imala relativno visoki stupanj poslovne samostalno- 
sti i u ekonomskim odnosima s inozemstvom, granice su bile otvorene za 
mobilnost ne samo roba, nego informacija i posebno rada, zaposlenih i 
drugih građana. Sve je to bitno utjecalo na prihvaćanje međunarodnih 
standarda poslovanja u značajnom dijelu privrede, na obrazovnu razinu 
menadžerskih kadrova i na kvalitetu poslovanja - naravno, sve u odnosu 
na druge socijalističke zemlje. Od sedamdesetih godina 20. stoljeća. hrvat- 
sko je gospodarstvo umnogome bilo internacionalizirano, izvozno orijen- 
tirano i tržišno usmjereno. U takvim općoj situaciji zamah je dobio i razvoj 
marketinških aktivnosti, od istraživanja tržišta. poslovnih komunikacija. 
sve do pokretanja i organiziranja niza marketinških aktivnosti. gotovo 
posve u skladu s njihovim razvojem u zemljama razvijene tržišne ekono- 
mije. * 

Međutim, te .komparativne“ prednosti koje je hrvatska (i jugoslaven- 
ska) privreda imala tijekom sedamdesetih, vremenom su se gubile. jer je 
svaki sustav trebalo mijenjati u skladu s unutarnjim i vanjskopolitičkim 

okolnostima. Ugledni ekonomist Marijan Korošić (1929-1989) tražio je 
u drugoj polovini osamdesetih da se ekonomsko i političko stanje u 
zemlji promatra „u kontekstu svjetskih promjena kojima se i mi moramo 
prilagoditi“. Upozoravao je i da ideologija. .ako je zastarjela, neće trans- 
formirati, već konzervirati društvo“. Kao recept za izlazak iz krize nudio 
je „poštivanje zakonitosti i obaveza". Činjenica jest da se o osjetljivim 
pitanjima u javnosti nije htjelo — a kako su to bile i tabu-teme - dijelom 
nije ni moglo raspravljati te je bilo nužno omogućiti „politički dijalog o 
svim relevantnim pitanjima" a ne ih .zataškavati“. I posljednje - trebalo 
je .liberalizirati tržište". No, svi su ti prijedlozi ostali dobrim dijelom 
mrtvo slovo na papiru, jer nije bilo nikakve volje da se raspravlja, a ka- 
moli odlučuje „čak i o tehničkim pitanjima, a kamoli strategijskim'".? 
Nema sumnje da bi sustav koji bi bio „ekonomski efikasan" morao izaći 
iz dogmatskih okova u koje ga je stavila socijalistička politika. Trebalo 
je napustiti snove o .ideološkoj čistoći“ sustava i prikloniti se kineskoj 
maksimi - „nije važno koje je boje mačka, glavno je da lovi miševe“. Neca 
Jovanov je, nadalje, smatrao da je potrebna .radikalna demokratizaci- 
ja", Korošić da treba uvoditi akcionarsko samoupravljanje. odnosno da 
bi poduzeća trebala emitirati vrijednosne papire. a smatrao je da su 
nužne i druge, „radikalne reforme", kako bi privreda uopće preživjela.* 

Dugogodišnji privrednik i direktor Slavko Goldstein (1928) objavio 
je Prijedlog 85, knjigu u kojoj na osnovi svojih saznanja i iskustava u 
radu u privredi piše statut zamišljenog poduzeća ,Gutenberg". U tom 
tekstu nudi drugačije organizacijske oblike i procedure odlučivanja od 
okoštalih samoupravnih." Dvije godine_kasnije su Goldstein i Korošić 
objavili Deset točaka za otvorenu privredu, u kojima su bile sintetizira- 
ne teze iz njihovih prethodnih tekstova. 

No, za takve pomake vodstvo jugoslavenske države nije, tijekom osam- 
desetih, imalo ni snage, a ni hrabrosti. EE avi: i hrabrih re- 


ravao, pogotovo nije politički diskvalificirao, kako : se to činilo tijekom 
prethodnih desetljeća, ali ih nije ni pokušavao uobličiti u neku političku 
inicijativu koja bi imala šansu da bude realizirana. 

Na jugoslavenskoj političkoj sceni stanje se, kako su osamdesete pro- 
lazile. konstantno pogoršavalo. Milka Planinc je 1982. izabrana za pre- 
mijera (službeno, predsjednicu Saveznog izvršnog vijeća - SIV-a). Refor- 
me koje je pokrenula bile su tek dijelom na tragu onoga što je nalagao 
Dugoročni program ekonomske stabilizacije. Naime, Planinc je potakla 
štednju, zapravo „stezanje remena", ali nije uspjela pokrenuti _novi 
poduzetnički polet. U sve težoj gospodarskoj situaciji Planinc je optuži- 
vana da liberalizacijom cijena ide na ruku najrazvijenijim republikama, 
odnosno da se dohodak prelijeva iz gospodarstava nerazvijenih u gospo- 

darstva najrazvijenijih. Zbog toga se, na isteku četverogodišnjeg manda- 
ta 1986. zahvalila na dužnosti. Zamijenio ju je Branko Mikulić (1928- 
1994). Hrvat podrijetlom iz bugojanskog kraja, koji je dotad bio na 
najvišim dužnostima u BiH te član Predsjedništva SFRJ iz BiH. Budući 
da je. kao i njegovi prethodnici. bio prisiljen na razne kompromise koji 
ničemu nisu vodili. njegov projekt programirane stabilizacije nije uspio. 
Mikulić je liberalizirao cijene. ali se suočio sa žestokim napadima iz 
manje razvijenih sredina. U ožujku 1989. godine Mikulićeva je vlada 
podnijela kolektivnu ostavku. kao prva u povijesti socijalističke Jugo- 
slavije. Mikulića je zamijenio Ante Marković (1924). 

U takvoj situaciji posebno je osjetljivo bilo pitanje ekonomskih odnosa 
među republikama. Tijekom osamdesetih sve su češće i žešće bivale javne 
polemike o načinu potpomaganja nerazvijenih republika (Makedonija. 
BiH. Crna Gora) i Autonomne pokrajine Kosova. Izlaz iz krize nerazvijene 
republike vidjele su u solidarnosti i preraspodjeli. dakle. u administrativ- 
nom usklađivanju cijena te u davanju novca u Fond za nerazvijene. Me- 
đutim. umjesto da se na taj način problem rješava. jaz se između razvije- 
nih i nerazvijenih jugoslavenskih krajeva povećavad. Kako s su Hrvatska i 
Slovenija davale oko 60% novca u spomenuti fond, a rezultata nije bilo, 
smatrale su da je jedino rješenje poštivanje tržišnih zakona i slobodno 
formiranje cijena. Savka Dabčević-Kučar je u memoarima problem finan- 
ciranja nerazvijenih opisala kao .vreću bez dna".* Te rasprave o temi .tko 
koga eksploatira“ zapravo su u globalu bile ponavljanje sličnih rasprava iz 
prethodnih dvadesetak godina. Svi su se osjećali izrabljivani i pokradeni 
od drugih — osim Slovenaca i Hrvata. koji su smatrali da daju previše u 
savezne fondove (godine 1987. Hrvatska je u Fond za nerazvijene uplatila 
173.24 milijarde. a Slovenija 134.6 milijardi dinara).'*? Bosanci da drugi 
jeftino eksploatiraju njihove sirovine i jeftinu radnu snagu. Srbi da njihova 
republika predstavlja veliko tržište za skupe proizvode zapadnih republi- 
ka. Makedonci da su cijene njihovih poljoprivrednih proizvoda nerealno 
niske. a Albanci da ih se neprestano. svjesno i sustavno blokira u razvoju. 

Trezvene analize pokazuju da se na to pitanje nije moglo doći do 
konačnog odgovora. Istaknuti srpski ekonomist Ljubomir Madžar zaklju- 
čio je kako su prednosti i hendikepi jugoslavenskog gospodarskog susta- 
va bili gotovo ravnomjerno raspoređeni. Razvijeni su imali prednost zbog 
disparitetnih cijena. a nerazvijeni stoga što je uzdržavanje golemog biro- 
kratskog aparata bilo dobrim dijelom prevaljeno na njih. Jesu li učinci 
zajedništva prevagnuli nad učincima različitih oblika prelijevanja. ostaje 
praktički bez odgovora.!! Ni Slovenija. koja je proporcionalno najviše iz- 
dvajala za Federaciju i njezine potrebe. vjerojatno nije bila na gubitku, jer 
je na taj način održavala tržište na kojem su njezini industrijski proizvodi 
(-Gorenje". Iskra" i drugi) praktički imali monopol. 

Međutim. s takvim razlikama u gospodarskoj razvijenosti i društvenim 
interesima između pojedinih republika i pokrajina, s institucionalnom 
blokadom i međunacionalnim sukobima koji su se naslućivali, ubrzano 
se produbljivala kriza jugoslavenske državne zajednice. 

Tako je prema nekim statistikama 1981. društveni proizvod po stanov- 
niku Slovenije bio 78% veći od jugoslavenskoga prosjeka, a kosovski tek 
32% jugoslavenskog prosjeka. Dakle. slovenski društveni proizvod bio je 
prema stoj statistici 5.5 puta veći od kosovskoga. Prema statistici iz 1984. 
godine. slovenski je društveni proizvod čak 97% veći od jugoslavenskoga 
prosjeka, a kosovski predstavlja samo 28% toga prosjeka. To bi značilo da 
je slovenski proizvod bio više od 6 puta ili čak 6.5 veći od kosovskoga 
(dakle. odnos između Kosova i Slovenije je jedan naprama sedam). Godine 
1953. odnos razvijenosti Slovenije i Kosova bio je 3.9 naprama jedan. Ta- 
kvo zaostajanje Kosova rezultat je i velikog prirodnog prirasta stanovništva, 
što znači i mnogo mladih te posljedično golemi pritisak na obrazovni su- 
stav i na otvaranje novih radnih mjesta. čega ni približno nije bilo dovoljno. 

Kada se uspoređuju republike. proizlazi da su se razlike u razvijeno- 
sti povećavale — Hrvatska, Slovenija, Vojvodina. uža Srbija i Makedonija 
bilježile su veću stopu rasta, BiH. Crna Gora i Kosovo nižu stopu rasta. 

Prema svim statistikama. hrvatski društveni proizvod bio je potkraj 
sedamdesetih i početkom osamdesetih oko 25% do 30% veći od jugosla- 
venskoga prosjeka. Najrazvijeniji dijelovi Hrvatske (Zagreb s okolicom 
te dijelovi obale) tek su malo zaostajali za Slovenijom ili su je čak 
nadmašivali - Zagreb je imao 111% veći društveni proizvod od jugosla- 
venskoga prosjeka, Rijeka 105%, Poreč 92%. Krk 71% itd. 


Razina zaposlenosti i društveni proizvod (1955-1984) 


Radnika Radnika ` DP po i DP po 
na 1000 st. na 1000 st. stanovniku stanovniku 


VOSS: 1984. 1955. 1984. 


BiH pom 
Crna Gora o n3 | 248 | 7 | 7 


' Hrvatska | 150 j] 327 122 | 1235 


Makedonija ĐĐ 9 | 25 | 68 | 6 


| Slovenija 


Srbija 


| Bez SAP | amn = | 276 91 99 


[Kosovo | 82 | 120 | 28 
| Vojvodina 124 | 295 | 94 120 
Jugoslavija | 126 | 277 | 10 | 100 


Izvor: Veliki geografski atlas Jugoslavije. 60. 

Bruto društveni proizvod 


Crna Gora 


Kosovo 
Vojvodina 
Jugoslavija 


Izvor: Lydall. Yugoslav Socialism, 188; Radelić, Hrvatska u Jugoslaviji 1945.-1991., 514. 


Bruto društveni proizvod 
1952. | 1960. l 


955 | 759 | 
Hrvatska 121,4 119,3 125,6 


69,9 


Slovenija 181.8 


1818 | 
Srbija | 925 | 
[Kosovo | 465 | 
Vojvodina | 89 | 
Jugoslavija | 100 | 100 | 


Izvor: Petak. Ekonomska pozadina raspada socijalističke Jugoslavije. 67. 


Bruto društveni proizvod 


Slovenija 


Izvor: Statistički godišnjak SFRJ; Jakir, Worker's Self-Management in Tito's Yugoslavia Re- 
visited, 149. 

Usporedni statistički podaci o razvoju između 1955. i 1984. godine. 
citirani iz različitih, međusobno neovisnih izvora, pokazuju da je politika 
poticanja ravnomjernog razvoja, a pogotovo strategija pomaganja nerazvi- 
jenih krajeva. doživjela neuspjeh. Razvijenije republike 1955. godine — 
Slovenija. Hrvatska i Srbija (ali bez Kosova) postale su do osamdesetih 
godina još razvijenije. dok su nerazvijene republike ostale nerazvijene. Od 
razvijenih najveći su skok napravili Vojvodina i Slovenija. nešto manji 
Srbija. a najmanji Hrvatska. Disparitet u BDP između različitih dijelova 
Jugoslavije bio je dva puta veći nego talijanski (koji je u svijetu bio poznat. 
gotovo paradigma razvojnog dispariteta) i tri puta veći nego španjolski.!? 

No. i na razini Hrvatske su se događale slične napetosti. iako mnogo 
manje prisutne u javnosti, jer je i sama Hrvatska bila zapravo rascije- 
pljena na najmanje dvije regije. Na sjeverozapadnu Hrvatsku, Slavoniju 
i dijelove jadranske obale, koji su imali stope rasta slične slovenskim i 
vojvođanskima, te na ostatak zemlje (Lika. dijelovi Dalmatinske zagore 
i drugi planinski krajevi) koji se. preživljavajući demografsku dekadan- 
su. i nije mogao značajnije ekonomski razvijati. I u Hrvatskoj su posto- 
jali fondovi koji su morali pomoći razvoju nerazvijenih područja unutar 
republike. Novac koji je u njih izdvajan rastao je po višim stopama od 
rasta društvenog proizvoda, ali ni to nije pomagalo. U tim se krajevima 
proces depopulacije nastavljao, a nerazvijenost nije prevladana. Bio je 
to rezultat općeg trenda propadanja sela. urbanizacije i industrijalizaci- 
je i time povezanih socioekonomskih prilika.!? 


u postocima trend rasta u odnosu na prethodna desetljeća usporava: 
broj noćenja dosegnuo je 1980. godine brojku od 53.5 milijuna, a rekor- 
dna je bila 1986. s preko 68 milijuna.'* Zbog opće krize u zemlji. 
nezadovoljavajuće ponude i drugih faktora. broj noćenja pada 1990. go- 
dine na 52,5 milijuna. Tako se udio Hrvatske u svjetskom turističkom 
prometu po broju noćenja smanjio s 1.9% u 1975. godini na 1.2% u 
1988. godini, a udio ukupnog prihoda u istom razdoblju s 1.4 na 0,7%. 
Potkraj sedamdesetih gradnja velikih hotela gotovo u potpunosti zami- 
re. ali zato privatnici preuzimaju inicijativu — dograđuju obiteljske kuće, 
grade apartmane, otvaraju kafeterije i restorane, čime se ukupna 
turistička ponuda znatno obogaćuje. U sumornoj privrednoj slici osam- 
desetih jedna od rijetkih svijetlih točaka bio je prihod privatnih osoba. 
uglavnom izvan mogućnosti državne kontrole. Taj privatni nekontrolira- 
ni prihod vjerojatno je bio najvažniji faktor u gospodarskom razvoju 
čitave hrvatske obale, pa i Hrvatske u cjelini. 

Podaci o ukupnu prihodu od turizma vrlo su različiti, ovisno o meto- 
di izračunavanja, ali se čini da je čitava Jugoslavija sredinom osamdese- 


603 


Hrvatska 1918-2008. 


Zagrebačka periferija uoči Univerzijade 1987. godine. 


tih prihodovala oko 3 milijarde dolara od turizma na godinu, a hrvatski 
udio u tome bio je oko 80%. Logično je da su strani turisti, pogotovo iz 
Zapadne Europe. donosili više novca negoli domaći. U Hrvatskoj se tih 
godina odmaralo 84% Nijemaca te čak 91% Austrijanaca i 91% Talijana 
od turista koji su dolazili u Jugoslaviju. 

Hrvatska je u osamdesetima, i u odnosu na susjedne srednjoeuropske 
zemlje i u odnosu na druge dijelove Jugoslavije, vrlo dobro iskoristila 
položaj na međunarodnim koridorima. Na Hrvatsku 1985. godine otpada 
42% redovitog, 74% izvanrednog i 76% tranzitnog zračnog prometa u Ju- 
goslaviji. Sredinom osamdesetih, oko 70% jugoslavenskog pomorskog i 
riječnog prometa odvija se preko hrvatskih luka. U riječkoj luci, zahvaljujući 
višedesetljetnim ulaganjima i intenzivnom izgradnjom specijaliziranih ter- 
minala u Kvarnerskom zaljevu - podizanjem nove rafinerije u Urinju 1965. 
godine (proširene 1977. godine), dovršetkom Jadranskog naftovoda i naft- 
nog terminala u Omišlju na Krku (početak naftovoda), izgradnjom koksa- 
re, silosa za žitarice, modernog terminala za rasute terete (u Bakru) te iz- 
gradnjom kontejnerskog terminala na Sušaku - stvaraju se uvjeti da pro- 
met te luke od 420.000 tona tereta 1946. naraste na 20,437.000 tona 
1980. godine.'* Takav promet više ni približno nije bio dosegnut sve do 
dana današnjega, ni u osamdesetima, kao ni u renesansi riječkog promet- 
nog pravca početkom 21. stoljeća (nakon kolapsa u devedesetima). 

Nema sumnje da demografsko stanje značajno pridonosi ukupnoj slici 
hrvatskoga društva u drugoj polovici 20. i na početku 21. stoljeća. 
Drastično smanjivanje nataliteta počinje ugrožavati i prostu reprodukci- 
ju stanovništva, jer je prirodni priraštaj pao s 12,1 promila iz 1954. 
godine, na 2.3 promila 1984. godine. te je 1991. dosegnuo negativnu 
tendenciju. Negativna tendencija početkom devedesetih rezultat je rat- 
nih stradanja, ali od kasnih devedesetih ona je isključivo rezultat niskog 
nataliteta. 

U apsolutnim brojkama, to znači da je broj živorođenih 1949. bio 
96.382, da bi već 1963. pao ispod 70.000, do 1984. broj pada ispod 
65.000, 1987. ispod 60.000, 1990. godine na 55.000, a 1992. na nešto 
više od 45.000. Istovremeno, broj umrlih stalno ostaje isti - između 50 
i 55.000.!'* Na prijelazu u 21. stoljeće rađa se četrdesetak tisuća djece na 
godinu, manje negoli ikad u posljednjih 200 godina. 

Još je sedamdesetih i osamdesetih godina, u okviru Jugoslavije, Hr- 
vatska bila republika s najnižim prirodnim prirastom. U popisima 
stanovništva 1981. bilo je 98.000 Hrvata manje negoli deset godina ra- 
nije. No, takve brojke rezultat su ne samo malog prirodnog prirasta i 
značajne emigracije, već i velikog brojčanog rasta onih koji su se izjasni- 
li kao Jugoslaveni (273.000 godine 1971, a 1,219.000 deset godina ka- 
snije). I Srba je na području čitave Jugoslavije 1981. bilo manje negoli 
deset godina ranije - doduše, samo za 3000. Na taj se način udio Hrvata 
u ukupnom jugoslavenskom stanovništvu smanjio sa 22.1 na 19.8% (a 
Srba sa 39.7 na 36,3%). 

Neke je hrvatske krajeve, pogotovo planinske (Lika i dijelom Dalma- 
tinska zagora) i otoke, zahvatila snažna depopulacija - bijela smrt. Dije- 
lom je to rezultat i rata 1991-1995. godine. Na nekim otocima već je u 
osamdesetima prosječna dob stanovnika bila 60 godina. Pad broja sta- 
novnika bio je katastrofalan, pa je na nekim otocima ostalo jedva 10% 
stanovništva u usporedbi s najboljim vremenima. Na primjer, Silba je 
1857. godine imala 1559 stanovnika, a 1981. samo 198 (1991. ipak 
nešto više - 221, a 2001. čak 256). Vis je 1910. godine imao 9830, 1981. 

tek 4121, a 1991. još manje - 3964 stanovnika. Zbog razvoja industrije 
i turizma i drugih pratećih grana na nekim je otocima od sedamdesetih 
pad broja stanovnika zaustavljen, negdje se stanovništvo i povećava, ali 
još nigdje nisu dosegnute najviše brojke s kraja 19. ili iz prve polovice 
20. stoljeća (primjerice, Krk i Lošinj). Opća slika tek je nešto bolja na 
četiri najnaseljenija otoka — na Korčuli, Krku, Braču i Hvaru na kojima 
je početkom 20. stoljeća živjelo više od 86.000 stanovnika, a 1981. tek 
nešto više od 52.000, dakle, jedva 60% nekadašnjega broja. Do 1991. 
broj stanovnika je porastao na 58.000, ali to je slika koja zavarava, jer 
na svim drugim (manjim) otocima broj stanovnika i dalje pada. Jedina 
je iznimka Rab na kojem u posljednjih stoljeće i pol, odnosno od 1857. 
godine, otkad se provode suvremeni popisi stanovništva, broj stanovni- 
ka trajno raste. 

Smanjivanje prirodnog prirasta u osamdesetima ne bi bilo toliko po- 
gubno da se istovremeno nije nastavio odlazak u inozemstvo. Ako su u 
šezdesetima u inozemstvo odlazili ponajviše fizički radnici i obrtnici, u 
osamdesetima odlaze u znatno većem postotku stručnjaci kojima se 
nude bolji standard i veće mogućnosti znanstvenog i stručnog napredo- 
vanja. Radi se ponajviše o mladim ljudima bez djece ili s malom djecom, 
čime se demografska slika još više pogoršava. Smanjivanje broja sta- 
novnika i „odljev mozgova" bolne su hrvatske teme i na prijelazu u 21. 
stoljeće. 

Posebna su demografska tema migracije i brojčani odnosi Hrvata i 
Srba: raznovrsna, često laička, zasnivana na pukim dojmovima i pred- 
rasudama, a i zlonamjerna tumačenja umnogome su pridonosila raspi- 
rivanju nesuglasica. Srba je još u 19. stoljeću bilo 16% u Banskoj Hrvat- 
skoj, a 20% u Dalmaciji (s Bokom Kotorskom). Popisi stanovništva po- 
slije Drugoga svjetskog rata pokazuju da se broj Srba u Hrvatskoj 
povećavao - od 543.000 godine 1948. na 627.000 dvadeset i tri godine 
kasnije (1971). Međutim, zbog bržeg porasta ukupnoga broja stanovni- 
ka u postotku se udio srpskog stanovništva u Hrvatskoj postupno sma- 
njivao: s 15,0% u godinama 1953. i 1961, pao je na 14,2% godine 1971. 
i 11,6% godine 1981. Pad broja Srba 1981. objašnjava se njihovim 
izjašnjavanjem kao Jugoslavena (tako se izjasnilo čak 8,2% stanovnika 
Hrvatske; dobar dio njih bio je iz mješovitih brakova). 

U popisu stanovništva 1991. Srba je u Hrvatskoj bilo 12,2%, dakle, 
nešto više nego deset godina ranije. Porast broja Srba 1991. rezultat je 
smanjena broja Jugoslavena (kojih je tada bilo samo 2,2%). Građani 
su se kao Jugoslaveni izjašnjavali i zbog političkog uvjerenja, dijelom i 
zbog profesionalnog probitka, jer se smatralo da „jugoslavenstvo“ 
omogućuje brže napredovanje u državnim službama, ponajprije JNA i 
miliciji. 

Brza urbanizacija donosila je i brze promjene u razdiobi stanovništva. 
U analizi tih migracijskih procesa valja uzeti u obzir čitav jugoslavenski 
prostor ili barem prostor na kojem pretežno žive Srbi i Hrvati (republi- 
ke Srbija. BiH i Hrvatska). Općenito govoreći, Srbi su se selili prema 
Srbiji. a Hrvati prema Hrvatskoj. O tome na specifičan način svjedoče 
podaci iz bihaćkoga kraja: u tamošnjim bošnjačkim selima između 
1948. i 1961. broj stanovnika je porastao za 26.9% (s 11.640 na 14.774 
stanovnika), u srpskima za 12,7% (sa 5451 na 6143 stanovnika), a u 
hrvatskima se smanjio za 26.9% (sa 2183 na 1596 stanovnika) zbog 
iseljavanja, mahom u nedaleku Hrvatsku.'“ 


Općine 1962-1992. Zajednice općina 1974-1990. 


Udio Hrvata - popis 1991 

Na republičkoj i regionalnoj razini bilo je i specifičnosti: u Hrvatskoj 
su se Hrvati selili prema većim gradovima, dočim su Srbi, osim u velike 
gradove, sa sela stizali i u neke manje gradove u kojima je srpsko 
stanovništvo već bilo ili je postajalo većinsko. Tako su Knin (1880. godi- 
ne 48% Hrvata, a 34% Srba, ali 1953. godine već 57% Srba naprama 
36% Hrvata, a 1981. čak 80% Srba naprama 13% Hrvata), potom Obro- 
vac, Petrinja i Benkovac od malih mjesta s većinskim ili barem znatnim 
postotkom hrvatskoga stanovništva, postali su relativno veći gradovi sa 
srpskom većinom. Dakle, i u rastu tih gradova očituje se tendencija 
»Svak' svome“.!? 

Broj Hrvata u drugim jugoslavenskim republikama o tome rječito 
govori: usprkos tome što su i bosanskohercegovački Hrvati imali visok 
prirodni prirast (između 1948. i 1981. njihov je broj porastao sa 614.000 
na 758.000, uz stalnu i jaku emigraciju) njihov se postotak u ukupnom 
stanovništvu BiH smanjivao s 23,9% godine 1948. na 17,3% godine 
1991, što je prije svega rezultat visokog prirodnog prirasta bosansko- 
hercegovačkih Muslimana koji se nisu u znatnijem broju selili u druge 
jugoslavenske republike, a brojčano su jačali i doseljavanjem Muslima- 
na iz Sandžaka. U Autonomnoj Pokrajini Vojvodini Hrvata je 1971. bilo 
145.000 ili 7,8%, a 1981. tek 110.000 ili 5,4%. Dijelom je to smanjenje 
prouzročeno negativnim prirodnim prirastom i asimilacijom, ali ponaj- 
više migracijom u Hrvatsku. 

Zahvaljujući povremenim i djelomičnim liberalizacijama, zla staljinisti- 
čkog totalitarizma bila su u Jugoslaviji i u Hrvatskoj ublažena. Živjelo 
se. gospodarski i kulturno, pogotovo u sedamdesetima i osamdeseti- 
ma. osjetno bolje negoli u zemljama pod sovjetskom kontrolom. U to 
vrijeme postojao je čitav niz društvenih područja sa sve većim stupnjem 
autonomije, gdje su kriteriji stručnosti u značajnoj mjeri potisnuli 
načelo .moralno-političke podobnosti",'* primjerice u zdravstvu. zna- 
nosti, dobrim dijelom i na sveučilištima. Medicinska znanost početkom 
sedamdesetih sve manje zaostaje za svjetskim standardima. te je već 
1971. u Rijeci pod vodstvom Vinka Frančiškovića i Šime Vlahovića izve- 
dena prva transplantacija bubrega. 1983. godine u Zagrebu je pod vod- 
stvom Predraga Drobnjaka porođeno prvo dijete nakon izvantjelesne 
oplodnje (prva .beba iz epruvete“), te 1988. godine. pod vodstvom Jo- 
sipa Sokolića obavljena prva transplantacija srca. Liječenje je u čita- 
vom poratnom razdoblju bilo besplatno, a .zdravstveno osiguranje 
uplaćivano_ je kroz porezni sustav, tako da je obuhvaćalo cjelokupno 
stanovništvo (iako su poljoprivrednici bili znatno diskriminirani u tim 
pravima). 

I hrvatsko civilno društvo u osamdesetima dobiva nove kvalitete. 
Prva alternativna radiostanica, zagrebački Omladinski radio (poslije 
Radio 101), počela je s emitiranjem u proljeće 1984. godine. U kasni- 
jim godinama, svojim je neformalnim pristupom razbijao prečesto 
učmali i petrificirani medijski prostor. Na radiju su se mogli čuti prvi 
džinglovi, miksanje raznih melodija i dr. Istovremeno je .stojedinica“ 
promicala liberalno-demokratske trendove te čestom uporabom engle- 
skoga približavala slušateljstvo globalnim trendovima (primjerice, 
džingl radio ,one-0-one"). Novine. prije svega zagrebački tjednik Danas 
(od 1982) i dvotjednik Start (od 1972. namijenjen modernom grad- 
skom, školovanom čitatelju) te splitski tjednik Nedjeljna Dalmacija 
(od 1971, od 1984. objavljuje prilog Feral Tribune) koje partijske struk- 
ture nisu držale pod neposrednom kontrolom, dosežu zavidnu profesi- 
onalnu razinu. Osamdesetih godina, vrlo popularna zagrebačka grupa 

Azra pod vodstvom Branimira 
Johnyja Štulića (1953) zanimlji- 
vim tekstovima često izražava cini- 
zam, ironiju i prijezir prema uspo- 
stavljenim vrijednostima, izražava- 
jući tako dominantne stavove urba- 
ne mlađe generacije (.Užas je moja 
furka", „Poljska u mom srcu").?% 

U nacionalnoj apatiji u sedam- 
desetima Katolička crkva ostaje je- 
dini čuvar hrvatstva i alternativ- 
ne društvene mernorije. S razgrad- 
njom komunističkog morala i opće- 
nito revolucionarnog sustava i krš- 
ćanski moral doživljava renesansu. 
Od sedamdesetih, zbog mnogih 


Magazin Start izlazio je u razdoblju od unutrašnjih i vanjskih okolnosti, 
1969. do 1991. godine. Bio je poznat po režim nije više mogao ograničavati 
slobodnijem tretmanu spolnosti i analitičkoj crkvene aktivnosti. Godine 1976. 


obradi socijalnih i političkih tema po uzoru na hrvatski su biskupi objavili posla- 
Zapadne magsane nicu Trinaest stoljeća kršćanstva 
u Hrvata te iste godine priredili u 
Solinu središnju crkvenu proslavu 
u povodu tisućite obljetnice smrti kraljice Jelene i spomena prve pozna- 
te crkve u Hrvata posvećene Bogorodici — solinske Gospe od Otoka. Tri 
godine kasnije u Ninu je obilježena 879. godina, odnosno 1100. obljet- 
nica ninske biskupije (nazvana „Branimirova godina"). Za razliku od 
praktično nezapaženih proslava koje organiziraju vlasti. crkvene su ma- 
nifestacije masovne i svjedoče o aggiornamentu (postkoncilsko prila- 
gođavanje Katoličke crkve potrebama vremena) crkve u Hrvatskoj.“ 
Vrhunac se zbio 1984. godine, kada je organiziran Nacionalni euhari- 
stijski kongres Crkve u Hrvata u Zagrebu i Mariji Bistrici. Završna 
svečanost jubileja Trinaest stoljeća kršćanstva u Hrvata u Mariji Bistrici 
okupila je 400.000 vjernika, 1100 svećenika, 35 nadbiskupa i biskupa 
te pet kardinala. Svetu misu predvodili su kardinal Franjo Kuharić, nad- 
biskup zagrebački i osobni izaslanik pape Ivana Pavla II, kardinal Franz 
Konig. nadbiskup bečki. 

Bilo je to doba kada su se počele ponovno graditi i crkve — primjerice, 
prva u Zagrebu bila je crkva sv. Križa u novozagrebačkom Sigetu (građena 
od 1971. do 1983. godine). Vjerojatno i zbog političke korektnosti. 1987. 
u Zagrebu se gradi džamija, a u to vrijeme se prave i planovi za izgrad- 
nju drugih crkava. 

Vjernici na Nacionalnom euharistijskom kongresu u Mariji Bistrici 1984. godine. 


Beograd je još 1980. godine uputio službeni poziv papi Ivanu Pavlu II. 
da posjeti Jugoslaviju. što za trajanja jugoslavenske države nikada nije 
realizirano. Načelno, savezna je administracija željela da papa dode. ali 
je zapravo prijetvorno nastojala .dekuražirati“ papu u tom nastojanju 
(iako je poziv Predsjedništva SFRJ i dalje na snazi"), očigledno kako se 
ne bi i time poticalo jačanje utjecaja Crkve u društvu.ž* 

Jedan od bitnih događaja u tom procesu bilo je i ukazanje Gospe u 
Međugorju 1981. godine, u zapadnoj Hercegovini (kod Čitluka). Među- 
gorje je ubrzo postalo mjesto masovnog hodočašća iako su o (ne)au- 
tentičnosti ukazanja izbile političke i unutarcrkvene polemike. Kako je 
međugorski kraj i samo mjesto navodnog ukazanja uistinu zračilo 
neobičnom duhovnošću, broj se hodočasnika povećavao iz dana u dan. 
Međugorje je postalo najprofitabilnije turističko odredište u BiH, ali i na 


611 


Hrvatska 1918-2008. 


prostorima naseljenima Hrvatima: procjenjuje se da je potkraj osamde- 
setih godišnji prihod bio oko 80 milijuna USA dolara, a sve bez značajnijih 
ulaganja — osim u hotelski smještaj. 

Postupna i stidljiva demokratizacija osamdesetih godina osjetila se i 
u životu Crkve, posebice Katoličke. Iako je vlast i tijekom osamdesetih 
održavala dogmatski odnos prema njoj, on se s vremenom pokazuje kao 
sve slabiji i marginalniji. No, odnos između Crkve i države i dalje je bio 
daleko od onoga koji Crkva uživa u liberalno-demokratskim društvima. 
Primjerice, dozvole za izgradnju crkava izdavale su se vrlo teško, laički 
su mediji tek izuzetno pratili crkvene aktivnosti, itd. Istodobno, tijekom 
osamdesetih počinje polagan, ali nedvojben povratak širih slojeva Kato- 
ličkoj crkvi, pogotovo u gradovima (jer na selu je Crkva bila i ostala 
tradicionalno jaka). 

Modernizacijski se trendovi očituju i u nadijevanju imena djeci; od 
sredine pedesetih sve su češća ,laička" imena — Gordan/Gordana, Dra- 
žen, Marijan/Mario, Zlatko, Marina, Sanja, Suzana, Robert. Dotad su 
implicite bila podobna tzv. neutralna imena (poput Goran, Zoran, De- 
jan) koja su neki doživljavali kao ,jugoslavenska". Stanje se počelo mi- 
jenjati tijekom sedamdesetih i osamdesetih, kada se u sve većem postot- 
ku vraćaju narodna imena koja se percipiraju kao ,hrvatskija" (poput 
Mislav. Zvonimir, Krešimir, Domagoj, Tomislav, Hrvoje) ili biblijska 
(svetačka) imena (Marko, Matija, Luka, Ivan). Raste i broj krštene djece, 
a veći je i broj crkvenih vjenčanja.” Već su sedamdesetih uglavnom pale 
nepisane zabrane da član SK-ne može ući u crkvu prigodom velikih 
događanja (rođenje, vjenčanje, smrt), a u drugoj polovini osamdesetih 
nestaje isto tako nepisana zabrana da se članovi SK-a ne smiju vjenčati 
u crkvi niti krstiti dijete.?* 

Sukladno svim tim trendovima postupno je rasla i odbojnost prema 
Savezu komunista. Mladih u Hrvatskoj koji nisu željeli biti članovi SK-a 
1974. bilo je 13%, da bi 1986. taj broj porastao na 70%, a 1989. na čak 
75%. Iako je Hrvatska u prosjeku bila .manje komunistička" od drugih 
jugoslavenskih republika. takav stav mladih prema SK-u bio je sukla- 
dan općejugoslavenskim kretanjima, gdje su te brojke 1974. iznosile 
9%. 1986. godine 50%, i naposljetku 1989. godine 51%. 

Usprkos svim relativnim pogodnostima, komunistička je Jugoslavija 
ipak bila totalitarna država. Monopol SK održavao se i u osamdeseti- 
ma, ali se sve više ograničavao na policiju, vojsku, zakonodavstvo i 
državni budžet. Osjećalo se postupno popuštanje ideoloških stega. jer 
državno-partijske strukture više nisu imale ni ugleda ni snage da se na- 
metnu i samo su još djelomično uspijevale kontrolirati medije. Jalovost 
režima najbolje se očitovala u prikrivanju pravih problema, pa su mno- 
ga neriješena pitanja ostala izvan javnosti. Sve do 1987-1988. godine 

nastojali su se zataškavati i međunacionalni problemi, pa je upravo ta- 
kvo njihovo potiskivanje postalo jednim od bitnih-razloga što su snažno 
buknuli potkraj osamdesetih i početkom devedesetih godina 20. stoljeća 
i doveli do raspada Jugoslavije u katastrofalnom ratu. 

U takvom sustavu logično su na istaknuta mjesta dolazile osobe koje 
nisu imale prevelike ambicije, ni veće organizatorske sposobnosti. Nji- 
hove aktivnosti svodile su se, uglavnom, na ,forumski" rad. Među njima 
izdvajala se Milka Planinc (1924) koja je na mjesto predsjednice CK 
SKH-a izabrana potkraj 1971. godine. po slomu Hrvatskog proljeća. S 
tog je mjesta 1982. otišla za predsjednicu Saveznog izvršnog vijeća, da- 
kle, na premijerski položaj koji je obavljala sljedeće četiri godine. 

U tim godinama najistaknutiji hrvatski političari, osim Milke Planinc, 
bili su Jure Bilić (1922-2006, predsjednik Predsjedništva CK SKH 
1982-1983, član Predsjedništva CK SKJ 1983-1986), Dušan Dragosa- 
vac (od 1978-1982. član i 1981-1982. predsjednik Predsjedništva CK 
SKJ), Jakov Blažević (1912-1996, član Predsjedništva SKJ 1962-1972. 
i predsjednik Predsjedništva SRH-a 1974-1982). Milutin Baltić (1912) i 
drugi. U doba dok su oni bili na vlasti načelno se zadovoljavao zahtjev 
da nitko ne bude predugo na jednoj funkciji. ali je, zapravo, na djelu bila 
svojevrsna „rotacija kadrova". Najodgovorniji su dužnosnici prelazili s 
državnih na partijske funkcije i obratno, i prema istom principu, s 
republičkih na savezne i obratno. 

Po dinamičnosti i ekspeditivnosti u drugoj polovici osamdesetih iz- 
dvojio se Ante Marković, koji je. za razliku od drugih, imao radno isku- 
stvo u privredi (bio je od 1961. do 1986. generalni direktor privrednog 
diva ,Rade Končar“). Postao je 1986. godine predsjednik Predsjedništva 
SR Hrvatske (do 1988), potom i jugoslavenski premijer. No, bilo je to 
već u doba kada su i Hrvatskoj i Jugoslaviji bile potrebne radikalne 
društvene promjene, a ne samo ljudi koji su aktivniji i sposobniji od 
svojih prethodnika. 

Garnitura na vlasti u Hrvatskoj tijekom osamdesetih „borbu protiv 
nacionalizma" shvatila je kao jedan od glavnih zadataka. Bila je rigidnija 
od komunista koji su do 1987. godine bili na vlasti u Srbiji, a pogotovo 
od onih u Sloveniji. Zapravo, početkom osamdesetih hrvatsko je vod- 
stvo slovilo za jedno od ideološki najrigidnijih u čitavoj Jugoslaviji. 
Suđenja su bila rijetka. ali su ipak Vlado Gotovac? i Franjo Tuđman bili 
osuđeni na po dvije godine zatvora zbog intervjua koji su dali švedskoj 
televiziji. U tom su intervjuu, prema mišljenju suda, na nepriličan način 
govorili o stanju u Hrvatskoj. Osuđen je opet bio i Marko Veselica. 

Jedna od karakteristika takve rigidne politike bila je ambicija da se 
ostvari gotovo neposredan partijski nadzor nad historiografijom, 
značajno snažniji negoli u prethodnim godinama. Godine 1980. izašla je 

obimna Enciklopedija hrvatske povijesti i kulture čiji je glavni urednik 
bio Igor Karaman (1927-1995). Iako se u Enciklopediji na više mjesta 
pisalo o tom kako su ustaše „svakodnevno provodile najmonstruozniji 
teror i genocid", iako je ona pisana izrazito antifašistički i ,partijno", 
partijske su se strukture naljutile zbog formulacije da su kroz Jaseno- 
vac „prošli deseci tisuća ljudi, od kojih je većina pogubljena u mnogim 
pokoljima što su ondje provođeni" autora Ivana Jelića (1933-1992). 
Tvrdilo se da takvom formulacijom negira službeni broj žrtava od 
700.000. Organizirana je javna rasprava - rezultirala je povlačenjem 
knjige. a Jelić je partijski kažnjen.” Napadan je i fizičar i akademik, 
bivši rektor zagrebačkog sveučilišta Ivan Supek zbog knjiga Krivovjer- 
nik na ljevici i Krunski svjedok u Hebrangovom slučaju što ih je 1980. 
i 1983. godine objavio u inozemstvu.“ Uto su se vrijeme organizirale 
različite rasprave, poput općejugoslavenske „Historiografija, memoar- 
sko-publicistička i feljtonistička produkcija" (ujesen 1983) kojoj je cilj 
bio obračunati se s „ideološkim šundom” u .tobožnjoj historiografiji". 
Uslijedile je rasprava o prvom svesku Hrvatskog biografskog leksiko- 
na. Zbog objavljivanja .nepoćudnih" biografija (uključujući neke sveće- 
nike i ustaše) uredništvo je optuženo da je objavilo ,reakcionarnu publi- 
kaciju". Tek koji mjesec kasnije raspravljalo se i o posmrtno objavljenim 
memoarima Josipa Horvata Živjeti u Hrvatskoj (Horvat je umro 1968. i 
uvijek je pisao s jasnih antifašističkih pozicija) i Ive Škrabala Između 
politike i države: Povijest hrvatske historiografije 1896-1980.?* Najpo- 
znatiji obračun - a svi su se događali po već gotovo zaboravljenoj stalji- 
nističkoj proceduri, dogodio se u ožujku 1984. godine, kada je Centar 
CK SKH-a za informiranje i propagandu izradio tekst O nekim idejnim 
i političkim tendencijama u umjetničkom stvaralaštvu, književnoj, 
kazališnoj i filmskoj kritici te u javnim istupima jednog broja stvara- 
laca u kojima su sadržane politički neprihvatljive poruke. S njim je 
javnost upoznata po savjetovanju u CK SKH u svibnju iste godine. Oko 
200 kulturnih radnika iz čitave Jugoslavije prikazano je u negativnom 
političkom kontekstu, s citatima iz djela, intervjua, izjava, aforizama 
koje su negdje objavili. Napravivši kazalo nepodobnih, hrvatski su ka- 
munisti u tom trenutku ponijeli ideološki stijeg dogmatizma u čitavoj 
Jugoslaviji. Odjeci, ma kako bili stišavani, uglavnom su bili negativni, 
jer se već osjećalo da je takva politika bez ikakve perspektive. Dokaz su 
tome sve širi prezir prema komunistima i činjenica da, osim velike buke 
koju su digli, huškači nisu imali snage nijednoga od navedenih u „Bijeloj 
knjizi" društveno marginalizirati, a kamoli optužiti ili osuditi.* 

Jedan od posljednjih ispada dogmatskih snaga dogodio se 1987- 
1988. godine kada je filmski scenarij Ivana Aralice Život sa stricem 
napadnut kao antikomunistički, jer tematizira represiju u prvim godi- 

nama komunizma. No, film je ipak 1988. godine snimio Krsto Papić 
(1933) i film se pojavio u redovnoj distribuciji. Činjenica da je iste godi- 
ne režiser Branko Schmidt (1957) prema već igranom kazališnom 
predlošku Fabijana Šovagovića snimio film Sokol ga nije volio, obradivši 
prvi putu hrvatskom filmu sudbinu pripadnika vojske NDH na Križnom 
putu 1945. godine, pokazuje da je utjecaj dogmata ubrzano slabio. Isto- 
vremeno se demokratizacija očitovala i u uvozu filmova: prvi put je te, 
1988. godine, u Zagrebu i potom u drugim gradovima prikazan prvi 
-hard core" porno film u normalnoj distribuciji.“ 

Mnogi javni istupi Josipa Broza Tita, bez obzira što ih se može prven- 
stveno doživljavati kao puko parolašenje (primjerice, „čuvajte bratstvo i 
jedinstvo kao zjenicu oka svoga" ili ,mi smo more krvi prolili za bratstvo 
i jedinstvo naših naroda i nećemo nikom dozvoliti da nam ga dira ili da 
nam ga iznutra ruši"), daju zaključiti kako je Tito cijelo vrijeme svoje 
vladavine bio svjestan ozbiljnosti međunacionalnih problema u Jugosla- 
viji (doduše, ponekad ih je znao minimizirati, primjerice, 1966. godine: 
.Međunacionalni problemi su čisto prolazna stvar uzrokovana raznim 
anomalijama i devijacijana. Kada te uzroke otklonimo, nestaće i 
međunacionalnih problema... prema tome, ne treba tu stvar dramatizo- 
vati", ali je, ipak, o njima javno progovarao).?' Bez obzira na to je li Tito 
prenaglašavao ili minimizirao međunacionalne probleme, nema sumnje 
da ih nije znao razrješavati demokratskim putem nego ih je na tipično 
komunistički način nastojao prigušiti - plitke propagandne parole kom- 
binirao je sa zabranama, ekskomunikacijama i kaznama. Komunistička 
Jugoslavija bila je izgrađena lukavošću Josipa Broza Tita i njegovim 
osjećajem za ravnotežu snaga te sposobnošću da svakoj grupi (naciji, 
društvenom sloju, itd.) odmjerava, po vlastitoj procjeni, podjednaku 
količinu sloboda i represije. 

U Srbiji je vladalo latentno nezadovoljstvo ustavnim rješenjima iz 
1974. godine već od trenutka njihova donošenja — „oko neprihvatanja 
Ustava u Srbiji je postojao prećutni konsenzus". To „nezadovoljstvo 
poslužilo je kao detonator krize jugoslovenske države, a zatim i njenog 
dramatičnog raspada - utoliko pre, što je postojalo i unutar SK Srbi- 
je".*? Pogotovo se to odnosilo na navodno prevelike ovlasti autonomnih 
pokrajina koje su bile od 1974. praktički izdvojene iz ingerencija Repu- 
blike Srbije. Tvrdilo se da su time Kosovo i Vojvodina postale države sa 
svim atributima. Nakon Titove smrti prividan mir i ravnoteža snaga 
narušeni su u proljeće 1981. godine na Kosovu, kada je većinsko alban- 
sko stanovništvo u demonstracijama tražilo više autonomije unutar re- 
publike Srbije, odnosno punopravnu republiku u SFRJ (s najčešće 
korištenom parolom „Kosovo republika"). Bio je to početak dugotrajna i 

raznovrsna bunta i otpora kosovskih Albanaca protiv srbijanskih vlasti 
što se može smatrati „kosovskom fazom” raspada Jugoslavije (koja tra- 
_je do 1989. godine). Nakon kosovskih demonstracija teza o neza- 
dovoljavajućim položaju SR Srbije u SFRJ stekla je pravo građanstva. 
Prvi se put pojavila na sjednici CK SK Srbije potkraj iste. 1981. godine, 
i otad će se ponavljati sve češće i otvorenije. Na toj se sjednici izravno 
zahtijevalo ograničenje autonomije pokrajina s ciljem da Srbija postane 
„celovita država“. U studenome 1984. godine CK SK Srbije opet traži 
jaču cjelovitost Srbije i njen povoljniji položaj u federaciji. Ocijenjeno je 
da je u SFRJ uvelike na djelu dezintegracija i prvi je put razrađena ..plat- 
aciji". Iako se u javnosti izravno još ne dovodi u pitanje 
bit Ustava iz 1974. godine. očigledno je bilo bujanje srpskih nacionalno 
obojenih zahtjeva koje će ubrzo iznjedriti na površinu i takvu disku- 
siju. 

No, istovremeno je CK SK Srbije predložio da se republičkim partija- 
ma oduzme pravo biranja svojih predstavnika u CK SKJ. Odmah je rea- 
grao | ) SK < Slovenije koji je ocijenio neprihvatljivim da se pod izlikom 
traženja i izlaza iz gospodarske krize promoviraju centralističko- 
unitarističke ideje.” 

Stalna napetost i povremeno izbijanje nasilja na Kosovu tumačili su 
se već od sredine osamdesetih, pa, kako je vrijeme protjecalo, sve češće 
oprečnim ocjenama: „genocid nad Srbima” - tvrdila je većina Srba, „pri- 
rodne migracije Srba” - smatrali su Slovenci, „razvlašćivanje Albanaca i 
teror“ — bunili su se Albanci. Rasprava među oprečnim stavovima još je 
više zaoštravala odnose unutar Jugoslavije. Propagandne interpretacije 
sa srpske strane prerastale su u neposredan pritisak na druge jugosla- 
venske narode i republike da se izjasne protiv Albanaca.** Nema sumnje 
da je u percipiranju kosovskog problema bilo mnogo iracionalnog i da 
su promiloševićevski mediji tu iracionalnost dodatno raspirivali — baš 
kao što se tada pisalo: „Svaki narod ima ljubav koja mu grije srce. Za 
Srbiju je to Kosovo. "** 


Mit o genocidnosti 


Jedan od glavnih argumenata u prilog tezi da je položaj SR Srbije, 
odnosno Srba u Jugoslaviji nezadovoljavajući morala je biti nanovo na- 
pisana povijest, drugačija od vladajuće dogme. Radilo se o velikoj misti- 
fikaciji, o kultu žrtvovanja i opsjednutosti prošlošću. Ona se temeljila na 
općoj koncepciji koju je još u kasnima šezdesetima počeo postavljati i 
izgrađivati književnik Dobrica Ćosić (1921): .Srpski narod je u da- 
našnjem svetu, valjda, znan najviše po velikim žrtvama i patnjama za 
slobodu, koja tvori idejnu bit srpske kolektivne duhovnosti i morala".37 

Ako je Milošević potkraj osamdesetih postao „politički vođa", Dobri- 
ca Ćosić bio je i ostao .otac nacije". On je 1984. osnovao Odbor za od- 
branu slobode misli i govora koji je ustajao u zaštitu raznih protivnika 
socijalističke Jugoslavije. No, kako su u njemu dominirali poznati veli- 
kosrpski nacionalisti, djelatnost Odbora ubrzo evoluirala- prema srp- 
skom nacionalizmu (tada su iz njega istupili mnogi ugledni članovi).?? 
Ćosić je osamdesetih postao središnja ličnost u „obnovi srpske ideologi- 
je” koja je „potiskivana i kroćena u monopartijskom sistemu, ali delom 
i ostvarena kroz ograničeni jugoslavenski federalizam". Ta je ideologija 
tijekom osamdesetih ,izronila iz istorijskih dubina. I postala sveprisut- 
na. U književnosti i istoriografiji, u slikarstvu i muzici. U naučnim, kul- 
turnim, verskim i vojnim institucijama. I, dakako, u medijima".*? U Sr- 
biji i među Srbima budio se tada interes i za druge, dotad zabranjene 
teme. 

Niz je knjiga, objavljivanih još od početka osamdesetih, pripremao 
javnost za žestoku kampanju u drugoj polovici toga desetljeća. Reinter- 
pretaciju komunističkog razdoblja i razbijanje mitova o nepogrešivosti 
revolucije i Tita pokrenuo je 1981. Titov biograf Vladimir Dedijer [1914- 
1990) knjigom Novi prilozi za biografiju Josipa Broza Tita. Knjigu su 
napali brojni komunisti, režimski intelektualci i boračke organizacije. 
Tijekom osamdesetih ta je knjiga znatno utjecala na val historijskog re- 
vizionizma u Srbiji.“ 

Početkom 1982. Antonije Isaković objavljuje roman Tren 2 u kojem 
tematizira Goli otok, što je bio uvod u prijeko potrebnu raspravu o tom 
traumatičnom dijelu jugoslavenske povijesti. Pravnici Kosta Čavoški i 
Vojislav Koštunica u svojoj knjizi iz 1983. Stranački pluralizam ili mo- 
nizam pozabavili su se načinom na koji su komunisti preuzeli vlast 
nakon rata. Autori su javno napadnuti s optužbom da zastupaju 
buržoaski višepartijski sustav i da zlonamjerno iskrivljuju rezultate re- 
volucije.*! 

No, osim nužnih rasprava o tamnim stranama povijesti komunističke 
Jugoslavije, reinterpretacija povijesti u Srbiji dobivala je i nove dimen- 
zije. Godine 1982. izlazi roman Nož Vuka Draškovića (1946). U njemu 
se autor vraća na početak 1942. godine u istočnu Hercegovinu. gdje 
ustaše ubijaju čitavu srpsku obitelj, ali pošteđuju tek rođenu bebu koju 
potom odgajaju kao Muslimana Aliju (radnja se potom zapliće, govori 
se, između ostaloga, i o jednom četničkom pokolju). Kada odraste, Alija 
Osmanović, nekad Ilija, saznaje strašnu istinu o svom porijeklu, čime se 
njegova osobna tragedija zaokružuje. U knjizi nema lažnog bratstva i 
jedinstva, jer ga, uostalom, u tim krajevima tijekom povijesti i nije bilo 
previše. Draškovićevi se stavovi između redaka mogu okarakterizirati i 
kao pročetnički, iako to izrijekom nije rečeno. Knjiga je odmah bila za- 


618 


Doba krize (1980-1990) 


branjena -zbog širenja nacionalne i vjerske mržnje i podrivanja bratstva 
i jedinstva naših naroda i narodnosti“. Time je zadobila aureolu zabra- 
njenog voća, a Vuk Drašković je postao svojevrsni junak srpskog nacio- 
nalizma koji se tih godina postupno budio. Iste._1982. godine. kada i 
Drašković. i Vojislav Lubarda objavljuje autobiografsko djelo Anatema 
u kojem je detaljno i slikovito opisao ustaški pokolj u istočnoj Bosni. 
Jovan Radulović u drami Golubnjača iz 1983. opisuje srpsku zajednicu 
u Hrvatskoj šezdesetih godina opterećenu ratnim masakrom koji sim- 
bolizira jama u koju su Hrvati iz obližnjeg sela pobacali brojne njihove 
sumještane. Radulović je želio prikazati slabost ideje .bratstva i jedin- 
stva" u saniranju trauma iz prošlosti. a prisutnom zaostalošću i podje- 
lom u sadašnjosti naglasiti beznadnu komunističku budućnost.“ 

Za stvaranje takve. specifične atmosfere u Srbiji važna je bila i knjiga 
Hazarski rečnik Milorada Pavića (1929). objavljena 1984. godine. tekst 
svakako suptilnijih poruka od Draškovićevih. Pavić paralelno prezenti- 
ra židovske. muslimanske i kršćanske verzije istih događaja te implicit- 
no pokazuje kako je narodima koji kreću s različitih polazišta nemoguće 
sporazumjeti se. pa čak ni postići međusobno razumijevanje. Čini se 
kako je i sam Pavić želio poručiti čitatelju da svaki pokušaj spoznavanja 
istine može završiti samo nesretno. 

Slijedeće. 1985. godine. uslijedilo je objavljivanje Knjige o Milutinu 
Danka Popovića. Milutin je šumadijski ratar i solunski ratnik. svojevr- 
sni „kolektivni heroj", .glas srpskoga naroda", koji svjedoči o greškama 
i žrtvama srpskog naroda od 1914. i ispraznosti koncepta o jedinstvenoj 
jugoslavenskoj državi. Knjiga je naširoko prihvaćena kao paradigma 
srpskog stradanja i uništavanja, odnosno kao tekst iz kojeg progovara 
-srpska istina" te je bio najtiražniji roman poslijeratne srpske 
književnosti. U sljedećih dvije godine knjiga je tiskana u 20. do 2006. u 
ukupno 37 izdanja. 

Već od sredine osamdesetih u brojnim analizama i člancima u Srbiji 
preispitivani su razni aspekti komunističke vladavine. od utjecaja Ko- 
minterne. neravnopravnog nacionalnog položaja Srba. boljševičkog 
naslijeđa komunista, pa do pitanja unutrašnjih granica Jugoslavije. 
Odbačena je komunistička interpretacija povijesti međuratnog razdo- 
blja. naime, da je u to vrijeme postojala .velikosrpska hegemonija". 

Jedna od dotad .zabranjenih", potisnutih tema bilo je i četništvo: 
željelo se revidirati općenito negativan stav komunističke historiografije 
prema četnicima,_te četničku politiku i konkretne akcije objašnjavati 
kao logičan pokušaj obrane egzistencije Srba i interesa srpskog naroda. 
Najradikalniju ocjenu događaja iz Drugoga svjetskog rata dao je Veselin 
Đuretić u knjizi Saveznici i jugoslavenska ratna drama objavljenoj 
1985. godine. U njoj obnavlja tezu da su četnici bili borci protiv okupa- 

tora koji su zbog straha od njemačke odmazde nad srpskim civilima 
prihvatili pragmatičniju poziciju. Knjiga prikazuje Srbe_kao najveće 
žrtve rata i nastoji razbiti simetriju krivnje za ratne zločine Hrvata i 
Srba kao dio komunističke propagande.#? 

U rujnu 1986. godine, beogradski dnevnik Večernje novosti objavio je 
još nedovršeni tekst-Memoranduma koji je napisalo šesnaest članova 
Srpske akademije nauka i umetnosti. Reakcije državnih srpskih vlasti 
bile su uglavnom nepovoljne, ali autoritet pisaca teksta i nacionalni naboj 
Memoranduma bili su znatno jači od tađašnje mlake službene kritike. 

U tekstu Memoranduma se, nakon tendenciozne analize krize. za- 
pravo iznosi velikosrpski nacionalni program. Otvoreno sé optužuje Tito 
da je namjerno slabio Srbiju, pri čemu se aludira da drugi jugoslavenski 
narodi (ponajprije se to odnosilo na Albance, Makedonce i Muslimane, 
ali i na Hrvate) uz blagoslov „odozgo“ razvijaju svoje nacionalne identite- 
te, što se srpskome narodu onemogućuje. Svima koji podupiru ili tole- 
riraju proteste Albanaca na Kosovu imputira se .antisrpstvo". Slovenija 
i Hrvatska direktno su optužene da su „utemeljile političku i ekonom- 
sku dominaciju u kojoj ostvaruju svoje nacionalne programe i ekonom- 
ske aspiracije", da .zadovoljavaju svoje interese na račun Srbije". da su 
Srbiju stavile u „podređen položaj” odnosno da je Srbija „dosledno dis- 
kriminovana“. Dvije sjeverozapadne republike optužene su i da podrža- 
vaju „fizički, politički, pravni i kulturni genocid nad srpskim. stanov- 
ništvom Kosova i Metohije". Što se Hrvatske tiče, tvrdi se da je u njoj na 
djelu program asimilacije, odnosno pohrvaćivanja Srba: .Izuzimajući 
period postojanja NDH, Srbi u Hrvatskoj nikada nisu bili toliko ugroženi 
koliko su danas". Nakon takve krajnje dvojbene tvrdnje logično je zaklju- 
čiti kako se .rešenje njihovog nacionalnog položaja nameće kao prvora- 
zredno političko pitanje", da bi se potom dometnula i zloguka prognoza 
— da ako se takvo rješenje ne nađe — „posledice mogu biti višestruko 
štetne, ne samo po odnose u Hrvatskoj, već po čitavu Jugoslaviju". 

Osnovna je misao Memoranduma da je srpski narod u Jugoslaviji 
neka vrsta primarnog entiteta koji ima jedinstveni niz prava što nadilaze 
sve obične političke i zemljopisne podjele. „Pitanje celovitosti srpskog 
naroda i njegove kulture u čitavoj Jugoslaviji postavlja se kao suštinsko 
pitanje za opstanak i razvoj tog naroda.” 

Iz perspektive devedesetih godina težnja za .celovitošću“ i najava .više- 
struko štetnih posledica po Hrvatsku i Jugoslaviju“ mogu se i drugačije 
tumačiti - kao težnja za temeljitom rekonstrukcijom tada postojeće Ju- 
goslavije, i posljedično, za stvaranjem srpske države na područjima gdje 
žive Srbi.** 

Nije slučajno daje tih dana objavljen tekst historičara Vasilija Krestića. 
člana Srpske akademije nauka i umetnosti i sveučilišnog profesora, pod 

naslovom O genezi genocida nad Srbima u NDH.* U njemu se prvi put 
cjelovito formulira teza o genocidnosti Hrvata: „Sasvim sigurno da gene- 
zu genocidnih radnji nad Srbima u Hrvatskoj treba tražiti (...) u 16. i 17. 
veku, kada su Srbi počeli da naseljavaju hrvatske zemlje.” Potom se na- 
vodi čitav niz primjera hrvatsko-srpskih sporova u Hrvatskoj u drugoj 
polovici 19. i početkom 20. stoljeća, a krivicu autor u pravilu prebacuje 
na hrvatsku stranu, imputirajući joj želju za uništenjem Srba. 

Srpski publicisti i novinari koji su slijedili ovakve obrasce razmišljanja 
smatrali su da je zbog velikoga broja Srba koje su ustaše pobili u razdo- 
blju od 1941. do 1945. godine hrvatski narod dobio stigmu kolektivne 
krivice i da po svom karakteru jest genocidan. 

U naporima da se dokaže .genocidnost Hrvata" svakako je središnja 
tema bio logor u Jasenovcu. Godine 1946. tvrdilo se da je u Jasenovcu 
stradalo 46.000 ljudi. no u sljedećim desetljećima procjene o broju žrta- 
va su rasle. pa su čak i službeno iznosile od 600 do 700 tisuća. U izuzet- 
no opsežnu istraživanju s početka šezdesetih godina o žrtvama Jasenov- 
ca i Stare Gradiške nije se uspjelo skupiti više od 59.000 imena. Ako se 
tome pribroje i žrtve čija se imena nisu mogla pronaći, to se istraživanje 
ipak približava utvrđivanju konačnog broja stradalih. Međutim, rezulta- 
ti tih istraživanja ostali su nedostupni javnosti jer nisu bili u skladu s 
općeprihvaćenim mišljenjem. Skrupulozne demografsko-povijesne ana- 
lize obavljene tijekom osamdesetih pokazuju da je broj jasenovačkih 
žrtava između 83 i 100 tisuća, što u sljedećih dvadesetak godina nitko 
nije ni uvjerljivo ni argumentirano osporio, nego su objavljivanjem popi- 
sa žrtava 2007. godine dodatno potvrđene.“ Međutim. neki historičari i 
kvazihistoričari bavili su se, osamdesetih godina, srpskim stradanjima 
u Drugom svjetskom ratu i posebno logorom Jasenovac. Oni su i dalje 
preuveličavali ionako preuveličane brojke, pa je partizanski general Ve- 
limir Terzić 1983. godine za beogradski Intervju izjavio da je .samo u 
Jasenovcu ubijeno milion Srba, ne računajući pripadnike drugih naro- 
da”. Potom je antropolog Srboljub Živanović tvrdio da je „najmanje 
700.000 žrtava sahranjeno na području Jasenovca i Gradine".*" Vuk 
Drašković, koji je u međuvremenu postao vođa Srpskog pokreta obnove 
(SPO), izjavio je u veljači 1990. godine da je „Jasenovac 40 puta veći od 
Mauthausena".* Konačno je stanoviti Radomir Bulatović 1990. godine 
samouvjereno napisao „da je u Jasenovcu stradalo preko 1,110.929 lju- 
di, žena i djece, teško će ko moći oboriti".* Tvrdilo se i da se točan broj 
žrtava .nikada neće moći ustanoviti". 

Huškačkih napisa u srpskom tisku bilo je sve više kako se bližio kraj 
osamdesetih. Na općim tezama Memoranduma razni su publicisti 
dograđivali .analize" kojima su na temelju istrgnutih, predimenzionira- 
nih, iskrivljenih, pa i krivotvorenih podataka dokazivali da su Srbi .pre- 

vareni”, .zakinuti", ubijani", „uništavani i poslije genocida" i, konačno, 
da su vječiti pobjednici u ratu, a i gubitnici u miru, što je fraza koju je 


teorije o zavjeri svih protiv Srba. Bit povijesnih prezentacija više nije bio 
u .klasnom" elementu, karakterističnom za socijalističko razdoblje, već 
u „obnovljenoj naciji".?? 

Takva ,novokomponirana historija" mogla je biti samo osebujan 
kulturološki fenomen da se s vremenom, pogotovo od dolaska Sloboda- 
na Miloševića (1941-2006) na vlast 1987. godine, nije počelo pokazivati 
u kojoj su mjeri te znanstvene" ocjene imale huškačko-politički smisao. 
Uskoro su postale idejno opravdanje za osvajačke ratove u koje su Srbi- 
ja. Crna Gora, JNA i dio Srba u Hrvatskoj i BiH krenuli 1991-1995. 
godine. 

Slobodan Milošević je PO preuzimanju vlasti u državi i partiji rehabi- 
litirao Memorandum SANU (, .koja se to razumna država stidi svoje aka- 
demije nauka", govorio je).*' Osim toga, beogradsku Politiku, desetljećima 
jedan od najuglednijih jugoslavenskih listova, potkraj osamdesetih pre- 
uzeli su Miloševićevi poslušnici te je postala jedan od centara milo- 
ševićevske propagande. Početkom 1991. godine, u jeku priprema _-za rat 
u Hrvatskoj, Politika je tvrdila da je Vatikan dodijelio Hrvatskoj četiri 
milijarde dolara kredita kako bi se uništila Jugoslavija.** U takvu poslu 
osobito se isticala rubrika Odjeci i reagovanja koja je objavljivana od 
srpnja 1988. do ožujka 1991. godine. U njoj je tiskano više od 4000 
tekstova od kojih se više od 500 odnosi na Hrvatsku, a od toga veći broj 
na Srbe u Hrvatskoj." 

Ponavljanje teza, poput gore navedenih, proizvodilo je pogubne efek- 
te: Srbi su tobože najzaslužniji za Jugoslaviju, a Jugoslavija je nepra- 
vedna prema njima; Srbi su oslobodili sve druge jugoslavenske narode, 
a oni su Srbima uzvratili eksploatacijom, genocidom i razbijanjem Srbi- 
je i/ili Jugoslavije. Stvaralo se uvjerenje kako je svaka akcija da se ,vrati 
istom merom” opravdana; budio se. osvetnički gnjev za 1941. godinu, 
„Koja nikad nije naplaćena”. „Milošević je od nacionalnog osećaja napra- 
vio gorivo za tenkove, a od Srbije sinonim za rušenje i ubijanje“, ustvr- 
dio je Nenad Čanak (1959), predsjednik vojvođanske Skupštine (2000- 
2004) i istaknuti opozicionar tijekom devedesetih." 

U travnju 1987. godine, Savezni sekretarijat za unutrašnje poslove 
distribuirao je nekim saveznim organima informaciju da je emitiranjem 
lažnih teleks-naloga poduzeće Agrokomerc iz Velike Kladuše ostvarilo 
veliku protupravnu imovinsku korist. Bio je to početak tzv. afere Agro- 
komerc u kojoj je središnja figura bio osnivač i direktor tog poduzeća 
Fikret Abdić-Babo (1939). Abdić je u Cazinskoj krajini, u nerazvijenom 
zapadnobosanskom kraju stvorio vrlo prosperitetno poduzeće sposobno 

da izađe na europsko tržište i da zaposli 13.000 ljudi iz svoga kraja. 
Abdiću su njegovi zemljaci bili slijepo odani, a imao je i zaštitnike u 
bosanskohercegovačkom i saveznom rukovodstvu, prvenstveno braću 
Pozderac (Hamdiju i Hakiju), ali i druge. Hamdija je bio potpredsjednik 
Predsjedništva SFRJ, a te je godine morao postati i predsjednik. Osim 
toga. predsjedavao je i ustavnoj komisiji koja je pripremala reviziju us- 
tava. za koju se u Beogradu vjerovalo da će donijeti .antisrpske“ izmje- 
ne. Vrhunac afere bio je u rujnu iste godine. kada je Hamdija Pozderac, 
ponajviše pod pritiskom pisanja beogradskih novina, podnio ostavku 
na funkciju člana Predsjedništva SFRJ, a ubrzo je potom i umro. Sve se 
događalo u predvečerje dolaska Slobodana Miloševića na čelo srbi- 
janskih komunista. Kako na suđenju Fikretu Abdiću navodi iz optužnice 
“uplavnom nisu dokazani. čini se da je Agrokomerc bio samo ekstreman 
slučaj jugoslavenske privredne prakse koja je. dodatno iskomplicirana 
nejasnim samoupravnim odnosima, znala češće nego u drugim zemlja- 
ma biti na granici kriminala. Naime. Abdić je poslovao mjenicama bez 
pokrića. Na mjenici je trebalo imati aval banke, a to banke nisu baš ola- 
ko davale. Abdić je to dobivao zahvaljujući političkoj moći. Bosansko- 
hercegovačka javnost, pogotovo ona muslimanska, bila je u uvjerena da 
je suđenje Abdiću politički motivirano, da je velika medijska buka koja 
se digla oko afere imala za prvenstveni cilj da se prilike u BiH destabili- 
ziraju, odnosno da se ukloni jedna od struja u bosanskohercegovačkoj 
politici, kako bi se ova republika što lakše priklonila novim političkim 
trendovima u Jugoslaviji.” I nestanak Hamdije Pozderca pridonio je de- 
stabilizaciji prilika u BiH, pa čak nagovijestio i ratni užas. 

Godine 1987. u srpskoj se politici sve više u prvi plan počinje probi- 
jati Slobođan Milošević. Milošević je bio silno ambiciozan (naprimjer. 
engleski je vrlo dobro naučio tek oko 40. godine života) i sposoban ban- 
karski direktor i komunist od karijere. Mlađi od drugih političara, izu- 
zetno prodoran, odmah se profilira kao izraziti populist. I dok je način 
rada tadašnjih političara bio izrazito forumski, jer podršku naroda nisu 
ni trebali, a blijedim nastupom je nisu ni mogli pridobiti, vrlo brzo širi 
slojevi Srba u Srhiji. a ubrzo i u drugim republikama shvaćaju da je 
Milošević drugačiji. On je govorio jasno, govorio je ono što .narod želi 
čuti”. Velikim dijelom pod Miloševićevim utjecajem u Srbiji tada „mrtva 
_soci cijalistička terminologija ustupa mjesto jeziku demagogije i nepro- 
“mišljene iracionalnosti”.5? 

Milošević je vrlo dobro uočio ekonomske i druge teškoće s kojima se 
suočava .mali čovjek", ali je ponajprije vješto manipulirao položajem 
Srba na Kosovu: za koje se često tvrdilo da ih albanska većina navodno 
i fizički ugrožava. Nakon jednog od čestih nekontroliranih ispada srp- 
skih ekstremista na Kosovu u proljeće 1987. godine, intervenirala je 

tamošnja policija, a Milošević je, došavši na mjesto incidenta, izjavio da 

»Niko ne sme da bije ovaj narod".* Tu su rečenicu dirigirani mediji učas 
pretvorili u moćan simbol, pa je Milošević promoviran u zaštitnika Srba 
na Kosovu, a protiv Albanaca, što mu je odmah priskrbilo golemu popu- 
larnost. Potom je na njegovu službenom autu pri velikoj brzini pukla 
guma, što su njegove sve brojnije pristalice tumačile kao pokušaj aten- 
tata. Iako je među ekstremnim Srbima shvaćen kao zaštitnik njihovih 
interesa, činjenica jest da je u prvoj fazi svoje karijere Milošević simpa- 
tizere stjecao i među nekim nesrbima u Jugoslaviji, pa ina međunarod- 
nom planu. U Jugoslaviji su ga uglavnom podržavali, ili se dugo vreme- 
na nisu s njime konfrontirali, rigidni komunistički krugovi u kojima je 
bilo prisutno mišljenje da je Miloševićeva „čvrsta ruka" pravi izlaz iz 
jugoslavenske situacije koja je, ponajprije zbog velikih gospodarskih 
teškoća, sve više klizila u anarhiju. Međutim, ubrzo je dio tih rigidnih 
kadrova ili bio zbrisan u prevratima i ,događanjima naroda" 1988. go- 
dine na Kosovu, u Vojvodini i Crnoj Gori ili je počeo zazirati od Milo- 
ševićevih populističkih metoda i buđenja srpskog nacionalizma koji je 
na taj način potican. Međunarodni su faktori imali drugačiju, ali opet 
posve krivu računicu: nekima se u inozemstvu činilo da je Milošević 
ga čak uspoređivali s Gorbačovim), te nesposobnu-staru gardu zamije- 
niti novim ljudima. 

Još je u siječnju 1986. godine Milošević izabran za predsjednika CK. 
SK Srbije, a u rujnu 1987. na sjednici CK SK Srbije (Osma sjednica) 
uspio je Dragišu Pavlovića (1943-1996) razriješiti dužnosti člana 
Predsjedništva CK SK Srbije zbog ocjene da su njegova (tj. Miloševićeva) 
stajališta o brzom rješenju kosovske krize „olako dana obećanja" (Pavlo- 
vić je rekao i da ,kritičke reči srpskom nacionalizmu danas moramo da 
upućujemo svakodnevno, između ostalog i zato što se srpski nacionalis- 
ti nameću kao izbavitelji srpske stvari na Kosovu". Tvrdio je i da se .u 
miru nacionalizam može pobediti jedino iznutra u sopstvenoj naciji" te 
da se ,nikada i nigde jedan nacionalizam nije pobedio tuđom rukom. 
spolja, osim možda u ratu"). Način na koji su se Milošević i suradnici 
obračunali s Pavlovićem pokazuje kako su u srbijanskom partijskom 
rukovodstvu jačale autokratske tendencije, a Milošević je bio njihov 
glavni nositelj. Radilo se zapravo o tipičnom unutarpartijskom puču 
neoboljševičke frakcije unutar SK Srbije. 

Ishod Osme sjednice katapultirao je Miloševića u vrh srbijanske po- 
litike i stvorio posve novu atmosferu. Borisav Jović je s pravom zaključio 
da je ta sjednica „najznačajniji događaj u razdoblju od Titove smrti do 
raspada Jugoslavije". Jović, nadalje, tvrdi da je posljedica te sjednice 
„pre svega ujedinjenje Srbije... mnogi nisu svesni koliko je to utjecalo na 

politička ponašanja izvan Srbije i na ubrzanje procesa do kojih je došlo 
u narednom periodu".*% Na taj način, od jeseni 1987, Milošević postaje 
nedvojbeno najjača politička ličnost u Srbiji. Svoju poziciju učvršćuje u 
proljeće 1988, kada uspijeva ishoditi smjenjivanje svog dotadašnjeg 
zaštitnika Ivana Stambolića (1936-2000) s položaja predsjednika 
Predsjedništva SR Srbije, a kojeg je. 12 godina kasnije, po svemu sudeći, 
dao i ubiti. Zavladao je čvrstom rukom te je vješto kombinirao metode 
komunističkog sustava i diktature s nacionalističkim parolama i dema- 
gogijom. —————— 

U tom se trenutku činilo da je Miloševićev cilj .revizija ustavnih 
rešenja o položaju Srbije", ali nije bilo jasno koliko će daleko u tome ići. 
Uz pomoć militantnih grupa Srba iz Kosova Polja i drugih kosovskih 
mjesta Milošević je od srpnja 1988. godine počeo organizirati .mitinge 
istine" (prvi u Novom Sadu. potom u svim većim srpskim gradovima). 
Službeno, na tim je događanjima trebalo promicati .istinu“ o položaju 
srpskoga naroda na Kosovu. au 1 stvarnosti, na njima su pučističkim 
ionako slabih i popustljivih Miloševićevih političkih protivnika u. auto- 
nomnim pokrajinama Vojvodini i Kosovu. te u republici Crnoj Gori. 
Budući da je zgrada pokrajinske skupštine u Novom Sadu bila zasuta 
jogurtom, pokret je kolokvijalno nazvan .jogurt-revolucijom", dok su 
sami njegovi vođe i promiloševićevski mediji promicali termine .antibi- 
rokratska revolucija” i, nešto kasnije, .događanje naroda" (nacionalistički 
intelektualci sve su češće govorili i o .trećem srpskom ustanku"). Radilo 
se zapravo o legaliziranom izvaninstitucionalnom nasilju kroz .čistke" 
nepoćudnih funkcionara, .foteljaša“i „nacionalnih izdajnika"... Događanja 
naroda" postala su jedini pravi izvor legitimacije novog režima, a 
Miloševićeva autoritarna vlast proizlazila je iz plebiscitarne podrške na- 
roda na mitinzima.*! 

Latinka Perović s pravom tvrdi kako .tehnički, antibirokratska revo- 
lucija veoma liči na boljševički udar. Organizovana manjina unutar 
vladajuće Komunističke partije Jugoslavije preuzima udarom vlast, da 
bi sprečila neophodne reforme društva u Jugoslaviji. To se događa u 
trenutku kraja komunističke utopije, iscrpljenosti modela državnog so- 
cijalizma i kraja hladnog rata". Latinka Perović uočava i da su protago- 
nisti .jogurt-revolucije" možda i nesvjesno postali oruđe komunističkih 
konzervativaca — .na ovom istorijskom raskršću, u monističkom siste- 
mu Jugoslavije, došlo je do razlika u pitanju izbora pravca razvitka 
društva. U višenacionalnoj Jugoslaviji te su se razlike objektivno mani- 
festovale i kao različiti nacionalni interesi”. Azem Vllasi smatrao je 
1990. da bi .sumrak socijalizma mogao biti, u režiji ljudi poput Slobo- 
dana Miloševića veliki staljinistički trik". Vllasi dodaje da su se Milošević 

i ljudi njegove vrste ,prikrili iza uglavnom izrežiranih potresa i nacio- 
nalizma".$#3 

»Antibirokratska revolucija bila je dirigirana iz institucionalnih cen- 
tara moći, dok se u javnosti stvarao privid spontaniteta."*“ Ta „događanja 
naroda" ujedno su i označila prenošenje srpskog nacionalizma iz knjiga 
i kazališta na ulice, odnosno pretvaranje u službenu politiku, a također 
i pravo buđenje „ugrožene srpske nacije., u Jugoslaviji. 

Ubrzo po postavljanju sebi sklonog vodstva na Kosovu i u Vojvodini, 
Milošević i njegovi pristaše su po kratkom postupku početkom 1989. 
proveli ustavne promjene kojima je autonomija pokrajina praktično 
ukinuta. Da u svemu tome nije bilo principijelnosti, već puke želje za 
stjecanjem moći, svjedoči i činjenica da su, sukladno tim rješenjima 
kosovski i vojvođanski predstavnik ostali u saveznim tijelima, od kojih 
je najvažnije Predsjedništvo SFRJ, kako bi Miloševićev pokret u njima 
imao veći broj glasova (što će se 1991. realizirati na dramatičan način). 
Crna Gora je tada zapravo postala Miloševićeva „politička kolonija".*7 

Većina. Srba ubrzo je prihvatila Slobodana Miloševića kao zaštitnika 
njihovih interesa u Srbiji. Proteklo je tek nekoliko mjeseci, najviše godi- 
na-dvije, dok Milošević nije zadobio simpatije i znatnoga broja Srba u 
drugim jugoslavenskim republikama, pa tako i u Hrvatskoj. 


»Ni oružane bitke nisu isključene" 


Po uspješnom podvrgavanju autonomnih pokrajina i Crne Gore, pos- 
tajalo je sve očiglednije da će Milošević ići dalje: njegove demagoške pa- 
role mogle su se tumačiti na različite načine, ali kako je vrlo često spo- 
minjao svoju ,borbu za Jugoslaviju", bilo je jasno da ubrzo treba 
očekivati neposredan pritisak Srbije na savezno i vodstva drugih repu- 
blika. Miloševićeva izjava iz 1988. godine vrlo je dobro najavila događaje: 
„Rešenje u Jugoslaviji će doneti politika za koju se opredelila većina 
naroda ove zemlje, institucionalno i vaninstitucionalno, statutarno i nes- 
tatutarno, na ulici i u zatvorenom, populistički i elitistički, argumento- 
vano i neargumentovano." Dakle, jasno je objavio kako će, da bi realizi- 
rao cilj, iskoristiti sva sredstva, ali je to vješto zamotao u demagoški 
celofan, pa to formulirao na sljedeći način: „U svakom slučaju jasno je 
da se radi o politici za Jugoslaviju, u kojoj će se živeti jedinstveno, rav- 
nopravno, bogatije i kulturnije."* Posljednji američki veleposlanik u Be- 
ogradu, Warren Zimmerman, naknadno je procijenio ove događaje: upe- 
rio je prstom na Miloševića kao ,glavnog pokretača rušenja Jugoslavije" 

“te zaključio kako je „njegov prvi cilj bio uspostaviti srpsku vlast u cijeloj 
državi. Kada su se Slovenija i Hrvatska oduprle ovom cilju, odlučivši da 
se izdvoje, srpski se vođa priklonio alternativnoj strategiji. Dovest će sve 

jugoslavenske Srbe, koji su živjeli u pet od šest republika, pod srpsku 
upravu, tj. pod svoju vlast".* 

Slobodan Milošević i nacionalistički orijentirani intelektualci nisu 
bili jedini koji su raspaljivali strasti. Činila je to i Srpska pravoslavna 
crkva koja je punu godinu prije obilježavanja šestogodišnjice Kosovske 
bitke (1389-1989) organizirala prenošenje moštiju cara Lazara.. Gdje- 
god bi se zaustavili, Srbi bi uzvikivali: „Ovdje je Srbija", dok bi pravo- 
slavni popovi blagoslivljali grobove žrtava ustaškog genocida, potičući 
tako mržnju i pozivajući na osvetu.7? 

Kako bi pojačao pritisak i na druge jugoslavenske sredine, u listopa- 
du 1988. godine protumiloševićevski blok u SKJ ishodio je glasanje o 
povjerenju najužem vodstvu (Predsjedništvu SKJ). Povjerenje nije dobio 
jedino Dušan Čkrebić, eksponent srbijanske politike. Bio je to privre- 
meni poraz Miloševićeve politike, ali je on uspio izigrati rezultate glasa- 
nja i Čkrebića vratiti na položaj. Međutim, glasanje je bilo najjasniji 
pokazatelj kako su druge jugoslavenske sredine doživljavale Miloševićevu 
politiku. 

Početkom 1989. godine, većinskom albanskom stanovništvu na Ko- 
sovu nametnuti su politički rukovodioci, a potom su izigrani rudari- 
-štrajkaši u rudniku Trepča. Došlo je do nemira u kojima je, prema 
službenim izvorima, poginulo skoro stotinu Albanaca. Milošević je us- 
pio uvjeriti jugoslavensko vodstvo da se na Kosovu događa ,kontrarevo- 
lucija", pa su uvedene izvanredne mjere radi „zaštite ustavnog poret- 
ka".Z! Tome se javno usprotivila jedino slovenska javnost, prosvjedujući 
protiv intervencije i upozoravajući na nacionalistički Miloševićev pokret, 
a želeći obraniti ljudska prava pobunjenih Albanaca. Milan Kučan, tada 
predsjednik SK Slovenije, izjavio je da kosovski rudari ,brane Jugosla- 
viju“. 

Tada je reagirala srbijanska javnost, u kojoj je Miloševićeva propa- 
ganda inzistirala na tvrdnji da je „Slovenija protiv Srbije". „Zar tako, 
braćo Slovenci?" pitale su se Večernje novosti. najagresivniji dio Milo- 
ševićeva propagandnog stroja, a poznati glazbenik Bora Đorđević (1952), 
frontmen sastava „Riblja čorba" (poznat i kao Bora Čorba, od 2004. za- 
mjenik ministra kulture u Srbiji), koji se i tada isticao nacionalističkim 
i pročetničkim stavovima, Slovence je posprdno u jednoj pjesmi nazivao 
„carskim konjušarima" (aludirajući očigledno na njihovo tobožnje slu- 
ganstvo prema Beču i Zapadu općenito).”? Zbivanja kulminiraju na veli- 
kom protestnom mitingu u Beogradu 28. veljače na kojem, u prisutnosti 
više stotina tisuća ljudi, Milošević najavljuje nova hapšenja i suđenja. 
Naime, na zahtjev mase: ,Uhapsite Vllasija", Milošević je izgovorio: „Ne 
čujem dobro, ali moram da Vam kažem da će se neka hapšenja ubrzo 
dogoditi", odnosno, .oni koji su manipulisali ljudima biće kažnjeni i 

uhapšeni. Ja Vam to garantujem u ime rukovodstva SR Srbije".7* Te su 
riječi postale još jedan simbol populističke politike. Kosovski rukovodi- 

_lac Azem Vllasi sutradan je uistinu zatvoren te je kasnije, zajedno s pet- 
naestak suradnika (između ostalih. i Aziz Abrashi i Burhan Kavaja) iz- 
veden pred sud. U pritvoru je proboravio četrnaest mjeseci, ali je napo- 
sljetku oslobođen.™ Čini se da je tada Miloševićev pokret bio na jednom 
od vrhunaca — relativno je lako nakon dvadesetak dana u srbijanskoj 
Skupštini dokinuta autonomija Vojvodine i Kosova, pa se činilo da je 
sam projekt doveden do kraja. I sam je Milošević u svibnju postao pred- 
sjednik Srbije. pa je nekima izgledalo-da bi i njegove esobne ambicije 
time mogle biti ispunjene.“ 

Međutim. tih su mjeseci i Milošević i njegovi najbliži suradnici već 
vrlo otvoreno najavljivali kako ustavna reorganizacija u Srbiji nije kraj; 
već se kreće u obračun s drugim nepokornim jugoslavenskim. republi- 
kama. pa i po cijenu nasilnoga nametanja svog koncepta. 

Bilo je to na tragu govora što ga je srpski književnik Dobrica Ćosić, a 
zapravo i vodeći ideolog Miloševićeva pokreta u ljeto 1987. godine održao 
u Društvu književnika Srbije i potom objavio u Književnim novinama. 

Govor je imao sve osobine mani- 

festa i u njemu je središnja misao 

` bila: „Sve što se u poslednjim de- 

| cenijama zbivalo sa srpskim na- 

rodom na Kosovu (...) u blažim i 

drukčijim vidovima zbiva se na 

prostoru čitave srpske dijaspo- 
I&. 

U lipnju 1989. gadine proslava 
600. godišnjice Kosovske bitke na 
Gazimestanu (28. lipnja) bila je 
vrhunac „događanja naroda”. 
Tada se Milošević, govoreći o pou- 
kama Kosovske bitke za „savre- 
mene bitke koje Srbi vode”. za- 
ložio da Srbi iskažu hrabrost. 
odlučnost i požrtvovnost, ističući 
da pri tome „ni oružane bitke nisu 
isključene” („šest vekova kasnije. 
danas, opet smo u bitkama i pred 
bitkama. One nisu oružane mada 


Slobodan Milošević na Gazimestanu, i takve još nisu isključene“). U 
28. lipnja 1989. godine: ...ni oružane bitke nisu kasnijoj fazi sukoba i ratova u Hr- 
isključene“. vatskoj i BiH ova se potonja 

Miloševićeva izjava tumačila kao otvorena najava rata. Čini se da 
Milošević ipak u tom trenutku nije imao neki razrađeniji plan ratnih 
djetovanja - prije će biti da je htio impresionirati one koji su ga slušali 
te zaplašiti tadašnje i buduće protivnike. No, kako je tada već kontroli- 
rao Vojvodinu. Kosovo i Crnu Goru, ove njegove riječi jasno pokazuju 
kako je nakanio ,antibirokratsku revoluciju" „izvesti u druge jugosla- 
venske republike. što se nastojalo realizirati u sljedećim mjesecima. 
Međutim, Milošević je morao znati da će to raspiriti strasti i dovesti do 
usijanja u kojemu, uistinu, „ni oružane bitke nisu isključene“. Stoga te 
Miloševićeve riječi valja shvaćati kao jedan od ključnih događaja u stva- 
ranju uvjeta za izbijanje rata. Hrvatsko novinstvo tih dana izvještava o 
Miloševićevim .prijetnjama" te shvaća težinu njegovih riječi — no, tek u 
općim tvrdnjama - da je „narušena ravnopravnost“ u Jugoslaviji u 
izražavanju nacionalnog identiteta i nacionalnih i vjerskih interesa.” 
Izgleda kako Milošević tada nije vjerovao da je rat nužan, već je 
predviđao da će se protivnici (prvenstveno u Sloveniji i Hrvatskoj) 
uplašiti srpskog nacionalističkog pokreta i njegovih nasilničkih postu- 
paka te pristati na sramne ustupke, odnosno kapitulaciju. S ratnom je 
opcijom Milošević vjerojatno uvijek računao, možda ju je čak podsvje- 
sno i želio, vjerojatno smatrajući da je tek u tom slučaju njegova pobjeda 
zajamčena. No, njegovu izjavu o .oružanim bitkama koje nisu isključene" 
valja razumjeti u konkretnoj situaciji: kako smo već kazali. ona je 
izrečena pred stotinama tisuća ljudi, od kojih su mnogi bili uspaljeni 
nacionalisti, nošeni srpskim nacionalizmom i fanatizmom, u okviru ko- 
jegaje i -pozivanje na rat bilo normalno, štoviše, poželjno. Događalo se 
. potaknutog naizgled uspješno skršenim otpo- 
rom Albanaca na Kosovu. Kako god se tumačila Miloševićeva izjava o 
-oružanim bitkama", nema dvojbe da je njome počela nova faza u raspa- 
du Jugoslavije - ona se može zvati “sjeverozapadnom fazom!" jer je tada 
počeo pritisak prema Sloveniji i Hrvatskoj." 
“U Srbiji se od početka osamdesetih vodila propagandna kampanja 
protiv Albanaca. Od dolaska Miloševića na vlast 1987. godine ona se 
intenzivirala. Kako ječvrijeme prolazilo. padale su sve ograde koje bi 
nametala politička korektnost u iznošenju protualbanskih optužbi. Na 
taj način su se neki čudni i nerazjašnjeni događaji uzimali kao nepobi- 
tan dokaz o kolektivnoj krivnji jednog naroda. Na primjer, Duško Mar- 
tinović iz Kosovske Mitrovice pronađen je teško ozlijeđena rektuma u 
polju nedaleko grada. Počinitelj/počinitelji nikada nisu pronađeni, a taj. 
težak slučaj ranjavanja (samoranjavanja?) poslužio je kao vrhunski do- 
kaz albanske želje da najpodmuklije naškode kosovskim Srbima. I 
slučaj peterostrukog ubojstva u paraćinskoj vojarni u rujnu 1987. godi- 
ne što ga je navodno počinio Albanac Aziz Keljmendi (iste noći ubijen, 

rečeno je. pri pokušaju bijega). a žrtve su bile različitih nacionalnosti, 

trebao je pokazati kako Albanci podrivaju jugoslavensko bratstva i je-. 
dinstvo i rade protiv čitave J ugoslavije. Mnoge indicije govore da je uboj- 
stvo .bito namješteno". a .nasuprot očiglednim činjenicama zločin je 
ocijenjen političkim". Tako se pogreb jedinog-stradalog srpskog vojnika 
pretvorio na beogradskom groblju u protualbansku demonstraciju.“ S 
istim je ciljem stvorena i medijska histerija zbog navodnih silovanja koja 
su od 1981. do 1988. godine Albanci počinili na Kosovu nad Srpkinja- 
ma ili Crnogorkama. Neka od tih silovanja nisu se ni dogodila. pa se 
stvarni broj svodi na 12 (osim toga, statistički gledano, na Kosovu je u 
tih osam godina bilo ukupno manje silovanja nego u Sloveniji u godini 
dana). Usprkos svim argumentima, priča o silovanjima hila je predstav- 
ljena kao početak albansko-srpskog rata za Kosovo.?' Nema sumnje da 
je takva huškačka propaganda izazivala osvetnički gnjev. u kojem je, 
neki pijani. nezaposleni tehničar u Kragujevcu. u danima kada je 
nacionalistička histerija kulminirala. ubio vlasnike jedne slastičarnice, 
majku i sina. koje je percipirao kao Albance. a bili su zapravo po nacio- 
nalnosti Turci." 

Kada je potkraj osamdesetih u čitavoj Europi komunizam propadao. 
srpski su se komunisti preobražavali u nacionaliste. Savez komunista 
Srbije preimenovao se u Socijalističku partiju Srbije. .Po izborima 1990. 
godine. SPS ostaje na vlasti te ili tolerira ili pak potiče razvoj fašistoidnih 
ideja ili čak i neki od njezinih članova sudjeluju u njihovu promoviranju. _ 
Za srbijansku politiku Miloševićeva vremena karakteristična je policij- 
ska represija i medijski monopol vlasti na unutarnjem planu. Milošević 
postaje karizmatska ličnost. svojevrsni vožd. Vođu podržava skupina 
intelektualaca — demagoga. i fanatizirane mase. 

U srbijanskoj je javnosti bila snažno prisutna mržnja prema drugima 
s vrlo jasnom Blut und Boden (u slobodnom prijevodu. Zemlja i krv) 
ideologijom (.Srbija je donde dokle postoje srpski grobovi"). Na mitinzi- 
ma 1988. godine masa je vikala .Hoćemo oružje!". upravo onako kako 
je Hitler u programatskom spisu Moja borba (Mein Kampf) tražio da se 
Njemačka ponovo naoruža (.Wir wollen Waffen."). Naposljetku. Milo- 
ševićev slogan upravo u doba kada je kršio autonomiju Kosova i Vojvo- 
dine. bio je „Srbija će biti država ili je neće hiti", što frapantno podsjeća 
na jednu od Hitlerovih teza (.Deutschland wird entweder Weltmacht. 
oder überhaupt nicht sein." - .Njemačka će biti svjetska sila, ili je uopće 
neće biti."). Na mitinzima su se isticali i slogani i pjesme koji su imali ili 
huškački ili prijeteći ton (pjesma „Ko ne sluša pesmu. slušaće oluju").? 
Skupine koje su na tim mitinzima nosile četnička obilježja i izvikivale 
najradikalnije parole vrlo su slične skvadristima iz doba fašističke Itali- 
je ili SA odredima u nacističkoj Njemačkoj. Naposljetku. ideologija koja 

je stajala iza tih pjesama je ,etnički nacionalizam, drugim riječima rasi- 
zam". a sredstvo kojim se može stabilizirati državni ustroj stvoren na 
tim temeljima bit će „etničko čišćenje“.? 

Jedan od razloga transformacije Miloševića iz komunista od karijere 
u loše prikrivenog fašistoida jest svakako-održanje na vlasti, ali još više 
uvjerenje da će upravo on biti taj koji će stvoriti Veliku Srbiju. U 
Miloševićevo doba na djelu je bio proces „koji je Srbiju spuštao na naj- 
nižu tačku u njenoj modernoj istoriji". Latinka Perović je prenijela izjavu 
češkog predsjednika Vaclava Havela koji je zaključio kako se radi „o 
prirodi društva koju historija ne poznaje: "mafija koja nosi nacionalističku 
zastavu“. Havel i Perovićeva aludirali su na korumpirani Miloševićev 
režim čije su veze s mafijaškim podzemljem bile svakome očigledne. 
Moguće jest da Milošević nije imao politički program ni viziju budućnosti, 
već je pokazivao izuzetnu sposobnost iskorištavanja svega što mu se 
pružalo; njegov oportunizam, koji ni najmanja trunka savjesti neće po- 
kolebati, poslužit će mu umjesto strategije”. Dugogodišnja Miloševićeva 
vladavina stvorila je od Srbije .disfunkcionalnu državu" (dysfunctional 
state), nesposobnu da se na mnoge načine nosi s izazovima potkraj 20. 
i na početku 21. stoljeća.?7 

Sredinom osamdesetih u Hrvatskoj dolazi do stanovite liberalizacije, 
dijelom i zbog toga što je SK gubio legimitet da se postavlja kao vrhovni 
arbitar. Liberalizacija se očitovala u sve otvorenijoj kritici društvene zbi- 
lje. u raspravama o civilnom društvu, reformi i pluralizmu. Vodstvo 
SKH je smatralo da će liberalizacija u Hrvatskoj ublažiti kritike i neza- 
dovoljstvo, a da će je komunisti moći kontrolirati i zadržati u okvirima 
dotadašnjih društvenih odnosa. Istovremeno SK dopušta određeni raz- 


mah privatne inicijative. postupno nestaju neka ograničenja u razvoju 
privatnog sektora, jako je rigidni-i restriktivni ZUR-i dalje na snazi. No. 
sve se to događa u vrijeme (potkraj osamdesetih), kada je u vodstvu 
SKH prisutan strah da su takvi postupci rizični, odnosno da postoji 
opasnost od protuudara dogmatskih snaga unutar SK i Jugoslavije. Di- 
jelom je i zbog toga kritika srpskog nacionalizma prepuštena liberalizi- 
ranom javnom životu, medijima, sindikatima, Crkvi i poslije novim 
političkim strankama.%* No, ta neodlučnost i oklijevanje vodstva SKH 
bit će jedan od ključnih uzroka njihova neuspjeha na izborima u proljeće 
1990. godine. 

U takvim okolnostima, a i kao posljedica sličnih procesa u drugim 
komunističkim zemljama, javljaju se potkraj 1988. i početkom 1989. 
godine u Sloveniji i Hrvatskoj inicijative za osnivanje opozicijskih 
društava i stranaka. Prvi se sastanci održavaju pod prijetnjom policij- 
ske intervencije, ali je ritam demokratizacije i promjena bio relativno 
brz i nezaustavljiv. U Hrvatskoj je središte svih inicijativa bio Zagreb. 

Novostvorenu opoziciju zaokupila su dva problema: uspostava 
višestranačke liberalne demokracije i rješavanje nacionalnog pitanja. 
Već prva opozicijska udruženja i stranke iskazuju dvojnost prioriteta: 
Udruženje za jugoslavensku demokratsku inicijativu (UJDI) tražilo je. 
kako mu i ime kazuje, demokratsku preobrazbu u čitavoj zemlji koja-bi 
samim time riješila i nacionalno pitanje. Svoju je osnivačku skupštinu 
održalo na Filozofskom fakultetu u Zagrebu u veljači 1989. godine. a za 
prvog predsjednika Savjeta izabran je ugledni ekonomist i lijevo orijen- 
tirani intelektualac Branko Horvat. Osnivane su podružnice i u drugim 

jugoslavenskim republikama, ali se UJDI nije želio transformirati u 
stranku te je članstvo kasnije prešlo uglavnom u lijeve stranke građan- 
ske orijentacije. Početkom rata 1991. godine. UJDI je prestao djelo- 
vati u Hrvatskoj, a još je neko vrijeme aktivan u Srbiji, u Beogradu, da 
bi potom njegovo članstvo uglavnom prešlo u Građanski forum i Beo- 
gradski krug. u umjerene građanske opcije koje su.se protivile ratu u 
Hrvatskoj. 

Hrvatski socijalnoliberalni savez (HSLS) (nakon legalizacije početkom 

1990. godine iz „saveza“ je preimenovan u „stranku”, pa je postao Hrvat- 
ska socijalnoliberalna stranka) zauzimao se za stvaranje liberalnodemo- 
kratskoga društva u Hrvatskoj i čitavoj Jugoslaviji, držeći da će se tako 
najbolje izraziti istinski interesi građana Hrvatske i Hrvata uopće, što bi 
bio temelj uređenja i hrvatskoga nacionalnog pitanja. Osnovna je ideja 
bila da se uspostavljanjem pune liberalne demokracije rješava i nacio- 
nalno pitanje. dok rješavanje nacionalnog pitanja bez demokracije nije 
poželjno, a možda čak ni moguće. Osnivačka skupština HSLS-a održana 
je. nakon mnogo problema da se pronađe prostor, u zagrebačkom Na- 
rodnom sveučilištu „Moša Pijade” 20. svibnja 1989. godine. U Program- 
skoj deklaraciji stoji kako HSLS „polazi od načela da je slobodna samo 
zajednica u kojoj je slobodan i socijalno siguran svaki pojedinac”, te 
smatra „da se nacionalno pitanje u Jugoslaviji može riješiti samo fede- 


đen nje do otcjepljenja“. 89 Prvi i predsjednik Savjeta stranke (de facto pred- 
sjednik) bio je publicist i 1 izdavač Slavko Goldstein (1928), istovremeno 
i predsjednik zagrebačke Židovske općine. Za predsjednika Izvršnog 
odbora izabran je profesor Fakulteta političkih znanosti Zvonko Lerotić 
(1938). Liberalima je već tada pristupio niz istaknutih javnih i kulturnih 
radnika, od kojih su neki ubrzo zauzeli i mjesta u rukovodstvu stranke. 
Književnik Vlado Gotovac (zajedno s Goldsteinom i osnivač stranke), 
kasnije predsjednik stranke. bit će tijekom devedesetih jedan od naj- 
istaknutijih opozicionara. U proljeće 1990. godine, neposredno prije iz- 
bora, Goldstein je najavio da se na godišnjoj konvenciji stranke više 
neće kandidirati za mjesto predsjednika, te ga je na tom mjestu zamije- 
nio studentski vođa (iz 1971) Dražen Budiša. HSLS se već tijekom 1989. 
godine profilirao kao ugledna i uvijek odmjerena stranka. Nakon relativ- 
nog neuspjeha na.izborima 1990. godine (kada je stranka bila najjača u 
Koaliciji narodnog sporazuma), u sljedećih pet. šest godina socijalni li- 
herali su u Hrvatskoj druga stranka po snazi. 

U vrijeme dok je bio predsjednik HSLS-a Goldstein je smatrao da. 
ukoliko se. komunisti ne mogu dogovoriti oko sudbine Jugoslavije (jer je 


moraju onda učiniti nekomuništi. Čini se da je slutio kako njegove lijepe 

ideje i riječi zapravo neće biti realizirane. U svibnju 1989. godine, na 
osnivačku skupštinu HSLS-a u Zagrebu, stigli su pozdravi Milovana 
Đilasa (telegramom) i Dobrice Ćosića (telefonom). Prethodne je godine, 
u listopadu, o Miloševićevoj politici Goldstein razgovarao.u Beogradu s 
vodećim srpskim intelektualcima starije generacije - Milovanom Đila- 
som, Mihajlom Markovićem, Dobricom Ćosićem, Ljubomirom Tadićem 
(ocem današnjeg srbijanskog predsjednika Borisa Tadića) i Kostom 
Čavoškim o mogućnostima mirnog sređivanja unutarnjih jugoslaven- 
skih problema te, povezano s time, i smirivanja hrvatsko-srpskih tenzi- 
ja. Rezultat sastanka bio je da se Goldstein vratio u Zagreb uvjeren da 
će i s tom grupom utjecajnih ličnosti sporazum biti teško postići, odno- 
sno da svi oni. iako se distanciraju od nedemokratskih Miloševićevih 
metoda, ipak načelno, izuzev Đilasa; podržavaju osnovnu strategiju nje- 
gove politike.” 

Nasuprot tome,- Hrvatska. demokratska zajednica (HDZ), ne zane- 
marujući u Po dokumentima spominjati demokraciju, inzi- 
osnove, ma E u veljači 1989. godine, općenito se tvrdi da „izlaz iz 
ponora sveopće krize (...) moguć je jedino na pretpostavkama poštivanja 
sveopćih civilizacijsko-demokratskih stečevina ljudskoga društva”, a 
potom se detaljno govori o hrvatskoj dijaspori i ekonomskim teškoćama 
Hrvatske u Jugoslaviji, s jasnim naglaskom na nacionalno: „Hrvatska 
nacionalna svijest izgrađena je, pa treba i dalje da se temelji na pozitiv- 
nim - preporodnim slobodarskim - tradicijama starčevićanskoga hrvat- 
skog povijesnog državnog prava, radićevskoga općečovječanskog demo- 
kratskog republikanizma, te na vizijama ali i iskustvima hrvatske ljevi- 
ce, marksista i komunista.” O budućnosti jugoslavenske zajednice stoji: 
„SFRJ, uspostavljena kao samoupravna i savezna državna zajednica, 
može se održati samo ako osigurava slobodu i suverena prava svakog 
pojedinog naroda..." Neki članovi Inicijativnog kruga ocjenjivali su da 
u ovim tvrdnjama, koje je uglavnom napisao Franjo Tuđman (1922- 
1999), ima „komunističkih, avnojevskih i titovskih natruha".?? 

Kao i liberali, HDZ se bojao zabrane osnivačke skupštine. Nakon 
mnogo nevolja, čak i prijetnji zabranom, osnivačka skupština HDZ-a 
održana je 17. lipnja 1989. godine u prostorijama ! NK .Borac" u Staglišću 
u Zagrebu. Za predsjednika je izabran Franjo Tuđman pošto je drugi 
kandidat, dotad mnogo poznatiji Marko Veselica, bio potisnut u drugi 
plan. Tuđman je sudjelovao u NOB-u, a potom je, do kasnih pedesetih 
godina, živio u Beogradu i napravio značajnu vojnu karijeru (za generala 
je imenovan u 38. godini). Potom se vratio u Zagreb i 1961. godine bio 
postavljen za direktora novoosnovanog Instituta za historiju radničkog 
pokreta (IHRP). Ambiciozan i marljiv, u historiografskim je tekstovima 

prije svega ostajao političar koji priču o povijesti želi prilagoditi vlasti- 
tim političkim ciljevima. Kada je Aleksandar Ranković 1965. zahtijevao 
da ga se smijeni s direktorskog položaja, Edvard Kardelj je u Titovoj 
nazočnosti rekao hrvatskom vodstvu da puste Tuđmana na miru, jer da 
on jedini na historiografskom području pruža odlučan otpor unitari- 
stičko-hegemonističkim tendencijama.” Pošto je 1967. godine, nakon 
objavljivanja Deklaracije o nazivu i položaju hrvatskog književnog je- 
žika, smijenjen s položaja direktora IHRP-a, Tuđman se nastavio baviti 
historiografijom kojom je razrađivao svojevrstan hrvatski nacionalni 
program. Već je od kraja šezdesetih bio fasciniran Banovinom Hrvat- 
skom iz 1939. godine. koju je držao uzornim (teritorijalnim) modelom 
u nekom budućem rješenju hrvatskog pitanja. odnosno preustroju Ju- 
goslavije.” 

-Tuđman je bio znatno više iracionalan nego što bi to političar, osobi- 
to državnik. smio biti ... znao je za taj svoj duboko ukorijenjeni iracio- 
nalizam i htio ga je, došavši na vlast. maksimalno obuzdati. Racionalna 
strana njegove osobnosti opominjala je onu iracionalnu neka se smiri i 
ne radi gluposti. A onda bi iracionalna strana na mahove izbijala na 
površinu i od one racionalne radila budalu. Tuđman je u osnovi bio po- 
dijeljena ličnost_I.to ekstremno podijeljena. Bio je vrlo neobičan spoj 
svih svojih, nerijetko dramatičnih, suprotnosti i kontroverzija“. Hudelist 
s pravom tvrdi kako je do početka 1992. godine Tuđman „kao državnik 
bio čak odgovorniji, promišljeniji i pragmatičniji od mnogih političara iz 
svog neposrednog okruženja", a posebno naglašava kako je Tuđman 
-pokazivao, nerijetko. crte vrsnoga političkog taktičara..."** 

Razlike između HSLS-a i HDZ-a najočiglednije su se iskazale u listo- 
padu 1989. godine, kada je HSLS na središnjem zagrebačkom trgu po- 
krenue-akciju za ponovno postavljanje spomenika banu Josipu Jelačiću. 
koji su komunističke vlasti zbog Jelačićeve .nepodobnosti“ uklonile 
1947. godine. Proglas socijalnih liberala glasio je: .Mi-potpisani građani, 
smatramo potrebnim da se na Trgu Republike na mjestu na kojem se 
nalazio ponovno postavi spomenik Josipu Jelačiću", dok su članovi 
HDZ-a u neposrednoj blizini dijelili proglas s porukom: „Sudbina spo- 
menika nesretnom banu u socijalističkoj Hrvatskoj postala je simbol 
zatiranja hrvatskih nacionalnih osjećaja, simbol politike bezdušne 
mržnje prema vlastitom narodu, njegovoj povijesti, kulturi, baštini..."?“ 
Nema sumnje da je u Hrvatskoj, baš kao i u Slovačkoj i u nekim drugim 
istočnoeuropskim zemljama, došlo do sučeljavanja .europejaca"i ,nacio- 
nalista".*? 

Peticiju liberala po kišnom je prijepodnevu potpisalo oko 70.000 
građana, što je bio najzorniji pokazatelj prevladavajućega građanskog 
mišljenja uoči raspisa izbora 1990. godine i, čini se, ključan trenutak u 

razbijanju općeg straha od djelovanja unutar opozicijskih stranaka. 
Broj ogranaka i članova HSLS-a otada raste. Međutim, neusporedivo 
brže raste broj članova i snaga HDZ-a. 

Mogućnosti za registraciju stranaka po važećim zakonima praktički 
nije bilo. ali je u jednom trenutku pronađena kompromisna formula po 
kojoj bi stranke djelovale unutar Socijalističkog saveza. No, prilike u 
Hrvatskoj i cijeloj Jugoslaviji ubrzano se mijenjaju: .tiha opozicija“ ko- 
munistima iznutra (pri čemu je ključno, čini se. bilo već spomenuto 
potpisivanje peticije za postavljanje uklonjenog spomenika banu Jela- 
čiću. ali i peticija za raspisivanje slobodnih izbora 10. prosinca) te priti- 
sak Miloševićeve politike izvana (koji je kulminirao najavom mitingaša 
da kreću na Ljubljanu) prisiljavali su SK da poduzme radikalnije kora- 
ke. Stoga se SKH. prilično neočekivano i vrlo brzo na Jedanaestom kon- 
gresu u Zagrebu. održanom od 11. do 13. prosinca 1989. godine. .zau- 
zeo za demokratske političke odnose uključujući slobodu političkog 
udruživanja građana u sklopu višestranačkog sustava". Tada je na čelo 
CK SKH došao Ivica Račan (1944-2007). predvodnik reformske struje 
unutar hrvatske partije.” 

Time su zapravo u Hrvatskoj najavljeni slobodni izbori (gotovo se 
istodobno to dogodilo i u Sloveniji). Prvi preduvjet da bi se organizirali 
višestranački izbori bio je ispunjen početkom 1990. godine — tada su. 
naime. sve stranke. bez iznimke. bile legalizirane. U veljači je Sabor 
usvojio neophodne ustavne promjene i izglasao izborne zakone. što je 
bio završni korak u stvaranju uvjeta za organizaciju izbora. 

X. 

SAMOSTALNOST, RAT 
| PORATNE TEŠKOĆE 


75. Prema rastakanju Jugoslavije 


U ljeto 1989. godine, nakon što je Milošević posve pokorio Srbiju i Crnu 
Goru, postajalo je sve jasnije da se radi tek o prvoj fazi konačnog 
razrješenja „jugoslovenske krize". Uostalom, nije nimalo slučajno da je 
upravo tada izašla Miloševićeva knjiga članaka pod naslovom Godina 
raspleta. Ujesen 1989. godine srpska propaganda pojačava kampanju 
protiv drugih republika, ponajprije protiv Slovenije. Srpski populistički 
pokret negativno je odjekivao u svim jugoslavenskim sredinama, ali se 
protivljenje najranije manifestiralo u slovenskoj javnosti, koja je sedam- 
desetih i osamdesetih imala relativno najliberalniju političku i gospo- 
darsku politiku. Osamdesetih se u njoj razvijaju institucije civilnoga 
društva - ponajprije sve veća sloboda tiska. Slovenska javnost bila je 
krajnje osjetljiva na populističku harangu iz Srbije i praktički Jedinstve- 
na u otporu Miloševiću, Sredinom osamdesetih Sloveniju je zahvatio val 
liberalizacije do tada vrlo rijedak u komunističkim zemljama, a svakako 
neviđen u smislu da je vlast prihvaćala, pa čak i podržavala takvu libe- 
ralizaciju. Razvila se jaka alternativna scena koja je obuhvaćala širok 
spektar djelovanja — od zaštite okoliša do rušenja jugoslavenskih tabua. 
Oko tjednika Mladine, u izdanju Slovenske omladinske organizacije, 
okupljala se opozicija koja je promovirala demokratski koncept civilnog 
društva, dok se oko političko-književnog dvomjesečnika Nove revije 
okupljao intelektualni krug s idejom zaštite slovenskih nacionalnih inte- 
resa. Dolaskom Milana Kučana na čelo slovenskih komunista 1986. li- 
beralizacija je bila dodatno ohrabrena.!' 

Kako je Miloševićev pokret jačao, tako u slovenskim intelektualnim 
krugovima, ali i u slovenskoj javnosti, sve više sazrijeva svijest da se 
Slovenija treba što je moguće više odmaknuti od sumorne jugoslavenske 
stvarnosti. Upravo su to bile osnovne ideje napisa objavljenih u časopi- 
su Nova revija (u siječnju 1987, kao reakcija na Memorandum SANU), 
promoviranih potom na skupu u Cankarjevu domu.? Tekstovi u Novoj 
reviji bili su prvi otvoreni prosvjed protiv jačanja agresivnog nacionaliz- 
ma u Srbiji te prvi pokušaj stvaranja alternativne političke opcije, libe- 
ralno-demokratske, koja bi više uvažavala slovenske interese u Jugosla- 

viji. To je izazvalo veliku propagandnu kampanju u Srbiji, pa nije čudo 
da se Miloševićev pokret u realizaciji svoje koncepcije ustroja Jugoslavi- 
je prvo. okomio na Sloveniju) Pritisci srbijanskog vodstva sljedećih mje- 
seci bili su raznovrsni: Socijalistički savez je pokrenuo akciju bojkoti-. 
ranja slovenskih proizvoda. mediji su histerično spominjali staro srp- 
sko-slovensko prijateljstvo još iz Drugoga svjetskog rata kada su u Srbi- 
ji udomljeni prognani Slovenci, a to gostoprimstvo Slovenija navodno na 
podmukao način sada iznevjerava (.Srbi neće prihvatiti da ih ponižava 
Slovenija u kojoj su slobode i ljudska prava ukinuti“).3 No, sve su to bile 
maske iza kojih je stajala središnja optužba za „separatizam“, za .razbi- 
janje SFRJ“, pogotovo pošto je 27. rujna 1989. godine skupština SR 
Slovenije usvojila amandmane na republički ustav. kako bi ojačali re-_ 
publički suverenitet, ljudska prava i tržišni odnosi u gospodarstvu. Pro- 
tuslovenske su aktivnosti kontinuirano u srpskoj i jugoslavenskoj jav- 
nosti bile prisutne sve do rata u lipnju 1991. godine.* 

Usprkos svim tenzijama. međunacionalni odnosi u Hrvatskoj, pot- 
kraj 1989. godine, mogu se smatrati relativno stabilnima; tada je, nai- 
me. prema provedenim anketama, velika većina i Hrvata (65,8%) i Srba 
(72.1%) smatrala međunacionalne odnose uglavnom dobrim ili veoma 
dobrim. dok je samo 8.7% Hrvata i 4.5% Srba te odnose smatralo uglav- 
nom lošim ili veoma lošim.? Jesu li to realni rezultati ili je na djelu bilo 
svojevrsno samozaravanje ili pak strah da se iskreno iskažu stavovi? 

Upravo ujesen 1989. godine jača pritisak Miloševićeva pokreta i na 
Hrvatsku. Širenje višestranačja i jačanje opozicijskih stranaka srpski me- 
diji ocjenjuju kao „buđenje retrogradnih ideja“. što je. navodno. ora 
opasno u Hrvatskoj s obzirom na strašne reminiscencije na Drugi svjetski 
rat. Tvrdilo se da je na djelu i „buđenje ustaštva“. Tadašnja vladajuća 
komunistička garnitura u Hrvatskoj nije imala ni podrške ni ugleda u 
narodu. a ni snage da bi se znala suprotstaviti Miloševićevoj politici: kada 
je reagirala. bilo je to mlako i sa zakašnjenjem, pa ju je javnost optužila 
za „hrvatsku šutnju". Ponajprije se to odnosilo na CK SKH kojim je pred- 
sjedao Stanko Stojčević (1929). nedvojbeno nedorastao takvim izazovi- 
ma. Osim toga. hrvatski predstavnik u Predsjedništvu SFRJ. Stipe Šuvar, 
najavljivao je da će reći .popu pop. a bobu bob". naime otvoreno raskrin- 
kati Miloševićevu politiku. ali do tog otvorena sukobljavanja mišljenja. 
kamoli obračuna. nikada nije došlo. Sam je Šuvar kasnije tvrdio da na- 
vodno nije dobio podršku u Predsjedništvu CK SKJ za iznošenje takvih 
stavova. S druge strane, admiral Mamula tvrdi kako je armijski vrh. na- 
vodno u dobroj namjeri. upozorio Šuvara da se „ne igra sudbinom ze- 
mlje“.* Nema dvojbe da hrvatska šutnja" nije bila generirana samo ka- 
drovskim. već i drugim, objektivnim razlozima - strah hrvatskoga ruko- 
vodstva od .dolijevanja ulja na vatru” u već ionako napetoj situaciji bio je 

najvažniji. No, takvom se politikom jednostavno nije moglo parirati 
političkom nasilju koje je stizalo iz Beograda te je politika .hrvatske šut- 
nje" rezultirala svojevrsnom entropijom političkog sustava u Hrvatskoj i 
time Hrvatsku, tako nejaku, zapravo učinila još ranjivijom.” Doduše, „hr- 
vatska šutnja” je, objektivno, značila da se sotto voce podržavaju sloven- 
ske težnje.? ali to hrvatsko-slovenskoj strani nije mnogo pomagalo. 

“ Pritisak srpskoga populističkog pokreta prvi put kulminira potkraj 
studenoga 1989. godine, kada su kosovski Srbi u dogovoru sa srbijan- 
skim vlastima najavili da će 1. prosinca organizirati „miting istine" u 
Ljubljani kako bi, tobože, upoznali slovensku javnost s ,istinom o Koso- 
vu", a u prolasku se zaustaviti u Zagrebu, gdje su također željeli navod- 
no demonstrirati, a zapravo praviti nered. Iako su im slovenske vlasti 
zabranile dolazak, ocjenjujući da se radi o ,pokušaju državnog udara", 
demonstranti su do posljednjeg trenutka najavljivali polazak (i dolazak 
u Zagreb) i odustali tek kada su se hrvatske vlasti — prvi put — ohrabrile 
i najavile da će se, poput slovenskih, suprotstaviti policijom. 

Velikim dijelom pod neposrednim dojmom te situacije, u SKH je sa- 
zrijelo mišljenje da se neće moći dugo izdržati pritisak Miloševića, pa su 
se desetak dana kasnije na kongresu zauzeli za uspostavu višestranačje, 
odnosno, SKH je iskazao spremnost da stranka izađe na višestranačke 
izbore i prihvati demokratska načela političke utakmice. Put u više- 
stranačje za Hrvatsku bio je otvoren. 


Ante Marković: plivanje usuprot struji 


Ante Marković, hrvatski kadar, inače podrijetlom iz bosanskohercego- 
vačkog Konjica, imenovan je za premijera u ožujku 1989. godine. pošto 
je Branko Mikulić podnio ostavku. U sjeni sve većih prijetnji, u Skupštini 
SFRJ je u prosincu iste godine Marković iznio program gospodarske 
reforme s osnovnim ciljem - obaranje hiperinflacije. Naime, tada je, pot- 
kraj 1989. godine, inflacija dosegnula nevjerojatnih 2679% godišnje.? 
Činilo se da bi Marković mogao biti spasitelj koji će zemlju povući iz 
nacionalističkoga ponora prema razvijenom gospodarstvu zapadnoeu- 
ropskog tipa. Sukladno Markovićevu programu, odnos dinara i njemačke 
marke bio je zaleđen. predviđeni su konvertibilnost dinara, stabilizacija 
državnoga budžeta i potrošnje, te restriktivna monetarna politika (koja 
bi. između ostaloga, lišila banke mogućnosti davanja „selektivnih kredi- 
ta" politički favoriziranim poduzećima). Trebao je to biti tek početak 
ambicioznih gospodarskih reformi, nazvanih „novim socijalizmom" koje 
je Marković inaugurirao u lipnju 1990. godine.!* 

Markoviću je svakako išla u prilog činjenica da je razina ekonomske 
integriranosti Jugoslavije (suprotno tada, ali i poslije, vrlo često spomi- 

njanim tvrdnjama) bila prilično velika, odnosno da je ,udio ekonomskih 
aktivnosti izvan područja matične republike bio razmjerno velik i veoma 
značajan za ekonomsku situaciju u svim republikama".!! Hrvatski bren- 
dovi, poput ,Kraša" ili Vegete", ili slovenski (,Gorenje", ,Elan", ,Ljubljan- 
ska banka" i drugi), ali i makedonske paprike i lubenice, bili su vrlo ci- 
jenjeni u drugim republikama. 

Zapadne banke obećale su financijsku podršku Markoviću, ako bi se 
njegov koncept provodio, ali se on naposljetku pokazao nerealnim: Mar- 
ković je želio obećanjima o gospodarskom preporodu zadobiti povjere- 
nje svih ili barem većine građana Jugoslavije (i postupno uvoditi demo- 
kraciju ,odozgo", sa savezne razine), ali građani više nisu vjerovali ni u 
kakvu Jugoslaviju (naime, višestranačje je krenulo ,odozdo", iz republi- 
ka). Marković je smatrao da su ,ekstremizmi u nas prolazna pojava. 
Ukoliko se čvrsto opredijelimo za reformu i angažiramo u njenoj reali- 
zaciji, svaki daljnji korak u njenoj promociji sve više će okretati ljude ka 
životu i budućnosti, dok će zastave, parole, i simbole prošlosti, kao i 
njihove nosioce smještati tamo gdje oni i pripadaju".'? Posve je jasno da 
je Marković podcijenio iracionalne elemente u narodu koji su dominira- 
li barem od 1987-1989. godine, držeći da glasače može predobiti ponu- 
dom racionalnoga gospodarskog programa.'* Markovićev je_program 
doživio slom - njegovi potencijalni koalicijski partneri u Hrvatskoj (bivši 
komunisti) poraženi su na izborima, a Savez reformskih snaga, koji je 
Marković osnovao u srpnju 1990, bio je poražen na izborima u BiH, 
Makedoniji te u Srbiji i Crnoj Gori. Njegov je program bio nerealan i 
zbog toga što savezna vlada nije kontrolirala ni gospodarske funkcije: 
Miloševićevom manipulacijom, Srbija je početkom 1991. godine povu- 
kla oko dvije milijarde dolara iz primarne emisije Narodne banke Jugo- 
slavije. Istodobno je u Srbiji rekvirirana imovina većine hrvatskih i slo- 
venskih poduzeća. 

Marković je u početku imao uspjeha (savezne devizne rezerve narasle 
su do 3,6 milijardi dolara, suzbijeni su inflacija i siva emisija novca), ali 
je nailazio na otpore na različitim stranama: ne samo u pojedinim 
republičkim rukovodstvima, već i u Saveznoj skupštini, zbog nastojanja 
uspostave realnijeg tečaja klirinškog dolara, smanjenja saveznog 
budžeta, realnijih cijena, načina interveniranja iz robnih rezervi, itd. 
Naposljetku se dogodilo da ga „u Ljubljani i Zagrebu nisu voljeli, a u 
Beogradu su ga mrzili i prezirali".'* 

Konačan rascjep unutar jugoslavenske federacije dogodio se početkom 
1990. godine na Četrnaestom kongresu SKJ koji je sazvan „sa zadat- 
kom pronalaženja rješenja za duboku općedruštvenu krizu", odnosno 
da bi se izgladile sve nepomirljivije razlike među republikama. Milošević 
je, kako to svjedoči njegov tadašnji bliski suradnik Borisav Jović (neko 

vrijeme srpski član i predsjednik Predsjedništva SFRJ), planirao da izo- 
lira slovensku delegaciju (.cilj je da Slovenci ostanu sami. da im se ne- 
priključi Hrvatska i Makedonija") ili da se. jednostavno, Slovenci počnu 
-izgurivati“ iz Jugoslavije.'* Kako su sve odluke morale biti izglasane 
konsenzusom republičkih delegacija. bilo je jasno da Milošević neće 
moći nametnuti koncepciju o centralizaciji na razini čitave SFRJ s do- 
minacijom Srbije. Slovenski i hrvatski komunisti pripremali su se za 
višestranačke izbore. a koncepcija o suverenosti republika i uvođenju 
tržišnoga gospodarstva bila je već prihvaćena. Nakon četiri dana 
bezuspješnih i mučnih natezanja, kongres_su napustile slovenska i hr- 
vatska delegacija, a BiH i Makedonija nisu pristale na zahtjev srbijanske 
i crnogorske delegacije da Kongres jednostavno ustanovi novi kvorum i 
nastavi raditi.'* 

- Miloševića i njegove pristaše iznenadilo je ponašanje hrvatske delega- 
cije jer je u njoj bio značajan broj Srba te stav BiH i Makedonije. Vjero- 
jatno je najneugodnije za njih bilo bpredjeljenje delegacije JNA. pred- 
vođene generalom Petrom Šimićem (1932-1989), inače ebosanskohercego- 
vačkim Hrvatom rodom iz Bihaća, koja je podržala prijedlog o prekidu 
kongresa: Ishod kongresa predstavljao je poraz za Miloševića i njegovu 
politiku, ali se čini, iz povijesne perspektive, da je i taj poraz Milošević 
znao iskoristiti: naime. SKJ se raspao i jedina preostala poluga vlasti 
koja je nastavila funkcionirati na čitavom jugoslavenskom teritoriju bila 
je JNA, a ona je. protokom vremena, sve više postajala ubojito Miloše- 
vićevo oružje iako nikad nije prestajala govoriti o Jugoslaviji. čak ni 
onda kada joj je zadavala smrtonosne udarce." 

Čini se da se tih mjeseci u Miloševićevoj politici sve intenzivnije raz- 
matra rezervna varijanta: postajalo je sve jasnije da se vlast u Jugoslavi- 
ji više nije mogla preuzeti kontrolom nad legalnim strukturama (Pred- 
sjedništvo SFRJ ostalo je bez efektivne vlasti. jer se politika stvarala u 
republikama), te da se Miloševićeva ambicija da postane novi Tito ne 
može realizirati. Istodobno se približavao travanj. za kada su bili zaka- 
zani višestranačkih izbora u Sloveniji i Hrvatskoj. Po svemu se_ moglo 
zaključiti da će u obje republike na vlast doći nekomunističke stranke. 
što će ubrzati podjelu zemlje. Stoga Milošević u tim mjesecima počinje 
graditi temelje Velike Srbije. uključivši sve vrste pritisaka, pa i prijetnju 
oružjem. Zato se srhijansko vodstvo počinje intenzivno zbližavati s vrho: 
vima JNA, kao i s najuglednijim srbijanskim intelektualcima. Početkom 
1990. godine više su se puta sastali Slobodan Milošević i Dobrica Ćosić 
te se složili da Jugoslavija u svom sadašnjem obliku ne odgovara više 
težnji srpskoga naroda da živi u jednoj jedinstvenoj državi. Složili su se 
i u neprihvaćanju bilo kakvog novog konfederalnog ugovora, na način 
kako su ih predlagali neki krugovi u Hrvatskoj i Sloveniji. 

U prvim mjesecima 1990. godine istinsko se višestranačje počelo iz Zagre- 
ba širiti i u druge hrvatske gradove: najbrži su bili stranački simpatizeri 
u široj zagrebačkoj okolici i velikim hrvatskim gradovima - u pravilu prvo 
u Splitu. potom Rijeci i Osijeku. Relativno kasno, zapravo gotovo u pravi- 
lu najkasnije. stranački su ogranci osnivani u sredinama gdje su Srbi i 
Hrvati živjeli izmiješano. No, u svemu tome bilo je i mnogo iznimaka ~ na 
primjer, prvi ogranak HSLS-a izvan Zagreba osnovan je u Petrinji. 

Pritisak Miloševićeve politike na Hrvatsku i druge republike, te pot- 
pun izostanak primjerena hrvatskoga odgovora stvarali su i pojačavali 
osjećaj nemoći i bijesa u hrvatskom biračkom tijelu. Kada su početkom 
1990. godine raspisani slobodni izbori, moglo se pretpostaviti da će po- 
bijediti onaj tko birače uvjeri da će najžešće braniti ugroženi suverenitet 
Hrvatske i obračunati se s omrznutim komunistima. Valja imati na umu 
da je u tome trenutku većina hrvatskih građana (50,7%),barem prema 
istraživanjima, željela dase stvori, konfederacija samostalnih republičkih 
država", dočim je tek 10,5% smatralo da se se .Hrvatska treba otcijepiti i 
postati samostalna država"“.!? 

U tom natjecanju za .najvećeg Hrvata" Franjo Tuđman i njegov HDZ 
bili su jasni favoriti. Dodatno im je pomogao tobožnji atentat na Tuđmana 
koji je pokušao neki Srbin za predizbornog skupa HDZ-a u Benkovcu, 

Deseteročlana Koalicija narodnog sporazuma (KNS) bila je politički 
centar; najjači u njoj bio je HSLS, pa obnovljeni HSS. Na čelu Koalicije 
bili su ugledni vođe iz 1971. godine Savka Dabčević-Kučar i Miko Tripa- 
lo, pa su joj neki i zbog toga davali velike šanse čak i za izbornu pobjedu 
(šef izbornog štaba bio je Slavko Goldstein. koji je nedugo prije prestao 
biti predsjednik HSLS-a). No, Koalicija je teško poražena - doživjela je 

.posvemašnji debakl", jer je unatoč 15,3% osvojenih glasova dobila za- 
nemariv broj saborskih zastupnika (tek trojicu), pa je zadobila .rubno 
značenje u parlamentu i političkom životu općenito“.?“ Iako je formalno 
postojao u parlamentu, KNS se zapravo raspao prije drugoga izbornoga 

kruga 1990. godine, kada su manje stranke i pojedinci uvidjeli da gube 

te su, naslutivši izborne pobjednike, brzo prelazili u pobjednički tabor. 
U manihejskoj slici koju je dobar dio birača stvorio o stranačkim 
političkim programima, HDZ je bio .ono dobro", sposobno da se 
uspješno bori protiv prijeteće Miloševićeve Srbije i komunizma. Drugi 
po snazi bili su bivši komunisti, o kojima je mišljenje u javnosti bilo 
snažno podijeljeno. Mjesta za treću stranku naprosto nije bilo, pogotovo 
jer Koalicija nije tako jasno kao HDZ definirala opredjeljenje za samo- 
stalnu i suverenu Hrvatsku. 

No, razlozi poraza KNS-a su dublji: odabrano je nesretno i za većinu 
birača tada nerazumljivo ime (koalicija), a i u kampanji je bilo premalo 
agresivnosti. lako se govorilo o pet velikih stranaka u Koaliciji (HSLS, 
HDS. HSS, HKDS, SDSH), tijekom kampanje se ispostavilo da je 
praktično samo HSLS imao razvijeniju stranačku mrežu i poznatije 
ličnosti na listama (pored Marka Veselice iz HDS-a). 

Ni vodstvo Koalicije nije zapravo znalo jasno odrediti da li predvode 
-razmjerno čvrstu i homogenu koaliciju s HSLS-om kao centrom” ili 
-mnogo širu i sveobuhvatniju lepezu” stranaka u kojoj bi, barem u 
načelu. trebalo biti mjesta i za HDZ.?' Osim toga. „nismo znali kako or- 
ganizirati političku kampanju, bili smo pravi amateri", .nismo imali ni 
novaca”, a .nismo bili ni populisti koji bi se prilagodili tadašnjem tre- 
nutku”.? Naposljetku, Savka Dapčević-Kučar i Mika Tripalo, izborni 
aduti Koalicije, nisu se željeli snažnije angažirati u predizbornoj kampa- 
nji, odnosno, to su učinili tek pri njezinu kraju, kada je većina birača 
već odlučila. Osim toga, tijekom kampanje proširila se fama da su i 
Dapčević-Kučar i Tripalo predodređeni gubitnici, zapravo u duši i dalje 
komunisti. itd., što je također pridonijelo osipanju birača. 

Savez komunista pod vodstvom Ivice Račana istupio je s posve novim 
tezama -— otpor Miloševićevoj politici, a za višestranački sustav i za parla- 
mentarriu demokraciju. Zbog toga su se i preimenovali u Savez komuni- 
sta Hrvatske - Stranku demokratskih promjena (SKH-SDP), da bi nakon 
izbora ostali samo SDP ali kao Sgcijaldemokratska partija Na izborima 

su nastupili u koaliciji sa Socijalističkom strankom Hrvatske (bivšim 
Socijalističkim savezom radnoga naroda Hrvatske) koja joj se kasnije 
priključila. Uglavnom su dobili glasove onih koji su se zbog raznih razloga 
(kasnije se vidjelo i prilično opravdanih) bojali promjena, glasove znatno- 
ga dijela Srba i ljudi iz državnog aparata - ukupno 35% glasova i priličan 
broj saborskih zastupnika (20 u Društveno-političkom vijeću). 

Izborni sustav je bio organiziran po većinskom principu, u dva kru- 
ga. Drugim riječima, ukoliko nitko od kandidata u prvom krugu ne bi 
osvojio više od 50% glasova, glasanje se trebalo ponoviti u drugom kru- 
.gu..14 dana kasnije. Limit za ulazak u drugi krug bio je 8% glasova. 
Inicijatori takva rješenja, bliski Savezu komunista, smatrali su da će na 

taj način Savez komunista postići naj- 
bolji rezultat. jer su držali da se nijed- 
na od novoformiranih opozicijskih 
stranaka neće afirmirati u biračkom 
tijelu u tolikoj mjeri da bi mogla dobi- 
ti značajniji broj glasova. Računali su 
da Saveza komunista ima stabilno 
biračko tijelo. odnosno da bi mogao 
dobiti četvrtinu ili čak trećinu glaso- 
va. Na republičkoj razini glasalo se za 
ui saborska doma — za Društveno- 
-političko vijeće (ukupno 80 izbornih 
jedinica). za Vijeće općina (ukupno 

116 izbornih jedinica - koliko je bilo i 

općina). te za Vijeće udruženog rada 

(ukupno 160 jedinica). Prvi izborni 
W krug održan je 22. i 23. travnja. a dru- 

Pregizborni plakat HDZ-a, koji je dizajnirao 81 6. i 7. svibnja 1990. godine. 

Mirosa\ Šutej. No. suprotno očekivanju izbornih 
dizajnera. bliskih SDP-u. tijekom pre- 
dizborne kampanje HDZ je pridobio 

veliku podršku biračkog tijela - neposredno prije izbora ankete su po- 
kazivale da je pobjedu HDZ-a očekivao 31.9% ispitanika. a SKH-SDP-a 
njih svega 12.8%.“ Kao i u drugim tranzicijskim zemljama. izlazak 
birača na prve višestranačke izbore bio je vrlo visok (čak 83.7%)."* Na 
samim je izborima HDZ osvojio 41.9% glasova. To je značilo da će u 
Saboru imati još i više. dakle. 205 od ukupno 356 mjesta. odnosno 
57.6%. U najvažnijem od tri saborska doma. Zastupničkom. HDZ je čak 
imao dvotrećinsku većinu (67.5%). 

Hrvatski komunisti priznali su izborni poraz. te je smjena vlasti obav- 
ljena bez potresa. Novi Sabor i nova vlast. prva slobodno izabrana u 
Hrvatskoj nakon 50 godina. kpnstinuirani su 30. svibnja 1990. godine. 
S apsolutnom većinom u Saboru HDZ je zavladao jednostranački: u 
novoimenovanoj vladi bili su isključivo članovi HDZ-a i njihovi bliski 
izvanstranački simpatizeri. tako isto i na svim odgovornijim funkcijama 
u Saboru. Za predsjednika Predsjedništva Republike Hrvatske. faktičnog 
šefa Hrvatske. izabran je Franjo Tuđman. 

Višestranački izbori u proljeće 1990. godine bili su ključan element 
pretvaranja totalitarnog u demokratski politički poredak. bez obzira što 
je jugoslavenski socijalizam bio daleko od staljinističkog totalitarizma. 
a sustav koji je HDZ uspostavio daleko od zrele liberalne demokracije. 
Osim toga. ti izbori nisu samo delegitimirali stari politički poredak. već 

da većina-hrvatskih građana ne želi više tako ustrojenu Jugoslaviju ili je 
uopće ne želi.?> 

Dobar dio članova HDZ-a koji su preuzimali državne funkcije bili su 
„bivši članovi SK koji su u doba sloma Hrvatskog proljeća ili kasnije otpa- 

li od komunizma zbog svoje nacionalističke orijentacije. Oni nisu imali 
bilo kakva iskustva ili ideja o demokratskom upravljanju državom. Sto- 
ga su zavladali po obrascima koje su naučili u svojoj bivšoj partiji. Umno- 
gome je zanemaren demokratski princip trodiobe vlasti ina zakonodav- 
"nu, izvršnu i sudsku. Posvuda su na vodeća mjesta ubrzo postavljeni 
članovi HDZ-a ili njihovi bliski suradnici, pa_se_nije mogla uspostaviti 
nezavisnost institucija, nužna za funkcioniranje demokracije. Tome je 
mnogo pridonio i autoritarni nastup i način vladanja samoga Franje 
Tuđmana; apsolutnu podršku i autoritet u svojoj stranci on je prenio i na 
svoje nove državničke funkcije. HDZ je i nakon izbora ostao nacionalni 
pokret stvarajući etnički ideološki obrazac koji je alternativu svojoj poli- 
tici doživljavao kao ugrožavanje državnog opstanka. i. Takvu interpretaciju 
prešutno je prihvatila opozicija, smatrajući da je oportunizam nužan 
.zbog pritiska Miloševićeve politike. a poslije i zbog rata te da se ne treba 
baviti navodnim efemerilijama kada je ugrožen sam opstanak države. 
Zbog toga nedemokratske tendencije nisu nailazile gotovo ni na kakvu 
kritiku što je olakšalo učvršćivanje autoritarnih elemenata režima.?* 

Kako SKH-SDP više nije bio vladajuća stranka, napuštali su ga i mno- 
gi karijeristi koji su uglavnom prelazili u HDZ; tada je smišljen i termin 
-jurlinizam" po Bernardu Jurlini, sindikalnom čelniku u socijalističko 
do 

Velika većina Hrvata s radošću i s jakim nacionalnim nabojem doče- 
kala je pad komunizma i uspostavu vlasti. U Zagrebu i posvuda u Hrvat- 
skoj održavani su mitinzi i priređivana razna slavlja. Ulice koje su nosi- 
le imena značajnih komunista, socijalista, boraca NOB-a, Srba ili grado- 
va u Srbiji ili socijalističkih simbola ubrzo su preimenovane i dobile 
hrvatska simbolična nazivlja. Ponegdje je samo vraćen stari naziv, čime 
je uklonjen radikalizam socijalističkih vlasti (primjerice, u Zagrebu je 
Ulica socijalističke revolucije ponovo postala Zvonimirova, a Lenjinov 
trg Krešimirov). Najviše je bure izazvalo preimenovanje zagrebačkog 
Trga žrtava fašizma, koji je postao Trg hrvatskih velikana: bio je to po- 
seban slučaj, indikativan za kasnije interpretacije povijesti iz razdoblja 
NDH. 

Želja za revanšom predstavnicima dotadašnje vlasti za stvarna i 
tobožnja nedjela koja su počinili komunisti tijekom višedesetljetne vla- 
davine postao je vrlo prisutan u javnosti: saborski zastupnik iz Rijeke 
Josip Buršić, član SKH-SDF tvrdio je u lipnju 1990. godine u saborskoj 


i jugoslavensku državnu zajednicu. Izborni rezultati jasno su pokazivali 

raspravi da ,njegovoj obitelji u Rijeci svakodnevno stižu telefonske pri- 
jetnje". Tih je dana u sjedište Općinskog komiteta SKH-SDP-a i zgradu 
Skupštine općine u Makarskoj upao izvjesni Stipe Tolić i, među ostalim, 
uzviknuo: „Marš van, svi vi komunisti plivat ćete do Bologne (Bologna je 
tradicionalno jako uporište talijanskih komunista — op. I. G.), tamo je 
vaše mjesto." No, nije se radilo samo o revanšizmu prema komunistima, 
jer se tada javio i Vlado Gotovac, koji je u komunističkom zatvoru pro- 
boravio šest godina, s izjavom da mu prijetnje stižu telefonom i poštom 
— njegov je jedini grijeh bio da je bio kandidat za Sabor na listi umje- 
renjačke Koalicije narodnog sporazuma.#“ Sve govori da su neki ljudi u 
novoj vlasti ili bliski novim vlastima smatrali kako dolazi vrijeme kada 
oni trebaju preuzeti svu vlast, potiskujući, suprotno demokratskim 
načelima, sve druge političke opcije, a ne samo komunističku. 

Stvarajući atmosferu poslijeizborne euforije i agresivnog revanšizma 
te najavljujući samostalnost Hrvatske, mnogi su u vlasti zanemarili ili 
podcijenili činjenicu da je Hrvatska državnopravno još u Jugoslaviji i da 
u njoj živi više od pola milijuna Srba koji su se oslanjali na Jugoslaviju 
a sve više bili manipulirani iz Srbije. od 

Hrvatsko-srpski problem u Jugoslaviji, a posebice u Hrvatskoj, korijene 
vuče još iz-19. stoljeća.-intenzivirao se za Kraljevine Jugoslavije, a 
tragične posljedice imao u ratovima 1941-1945. i 1991-1995. godine. 

Odnos Hrvata i Srba valja promatrati kao odnos većine i manjine. U 
nedemokratskim društvima ona društvena skupina koja je na vlasti. po 
logici političkog sustava, koristi nedemokratska sredstva i time navlači 
odij onih koji su bili žrtve represije. U Austriji/Austro-Ugarskoj simpati- 
je i podršku bečkoga i budimpeštanskoga središta dobivale su tijekom 
vremena različite političke i društvene opcije, dočim je od 1918. Beo- 
grad podržavao one skupine koje su slično mislile o njegovu centra- 
lističkim i unitarističkim idejama i praksi, a to su bili u svakom slučaju 
više hrvatski Srbi negoli li Hrvati ili neka druga nacionalna skupina u 
Hrvatskoj. 

Hrvatski antifašistički pokret tražio je rješenje i srpskog nacionalnog 
pitanja u Hrvatskoj. Doduše, Josip Broz Tito odbio je 1942. prijedlog 
Moše Pijade da se uspostavi srpska autonomija u Hrvatskoj, ali je taj 
problem nastojao riješiti osnivanjem Srpskog kluba vijećnika ZAVNOH-a 
potkraj 1943. godine. 

U rezoluciji Drugog zasjedanja ZAVNOH-a iz listopada 1943. godine, 
između ostalog se zaključuje: .Srbi u Hrvatskoj dali su u dosadašnjim 
borbama neviđene žrtve i dokaze o svojoj velikoj ljubavi prema zajed- 
ničkoj domovini, pa kao što su se zajedno s Hrvatima borili protiv 
zajedničkog neprijatelja, tako će zajedno uživati i plodove pobjede i slo- 
bode. Nema, ne smije i neće biti Hrvatske, u kojoj Srbima ne bi bila 
zajamčena puna ravnopravnost i jednakost."?? 

Potkraj 1944. utemeljeno je i nacionalno prosvjetno-kulturno društvo 
-Prosvjeta" koje je baštinilo djelatnost kulturnih društava „Srpsko kolo" 
i .Seljačko kolo".* Novi korak u organiziranju srpskog nacionalnog kor- 
pusa u Hrvatskoj bio je utemeljenje Glavnog odbora na Prvom kongresu 
Srba u Hrvatskoj u rujnu 1945. u nazočnosti desetaka tisuća sudionika, 
bolje reći simpatizera. Nova je vlast željela pokazati da komunisti nisu 
anacionalni ili protusrpski. No, kako se koncept nacionalnog organizi- 

ranja (i u slučaju Hrvata) u sljedećim godinama napuštao, tako je i 1947. 
prestao s radom Glavni odbor Srba, a nacionalno usmjerenje .Prosvje- 
te" bilo je sve manje uočljivo. 

U dijelu srpskoga nacionalnoga korpusa u Hrvatskoj još duboko u 
20. stoljeću se izjašnjavanje po vjeri pretpostavljalo nacionalnom izjaš- 
njavanju. No, genocidna ustaška politika i komunistički ateizam (zapra- 
vo antiteizam) te kao posljedica „socijalistička dekristijanizacija"“, prido- 
nijeli su .konačnoj integraciji prečanskih pravoslavaca u nacionalne 
Srbe".?! 

Srba je u Hrvatskoj. po popisu 1981. godine, bilo 11.6%, a po popisu 
iz 1991. godine, njihov je udio porastao na 12,2%. Tom broju valja pri- 
a i dio onih koji su se zbog raznih razloga izjasnili kao „Jugoslave- 

i”, pa se može tvrditi da je Srba bilo i nešto više od te brojke. Imali su 
a oi većinu u 11 od ukupno 114 hrvatskih općina. Već tijekom 
rata 1941-1945. godine, pa onda i u godinama nakon njega, u relativnim 
je omjerima bilo mnogo više članova KPH srpske nacionalnosti negoli 
hrvatske. pogotovo u nacionalno mješovitim krajevima - u Lici, na Kor- 
dunu, Baniji, Gorskom kotaru. Tako su u Lici početkom 1945. Srbi 
činili 86,6% članstva KPH, a na Baniji Banovini čak 89.4%, iako su na 
oba područja Hrvati i Srbi živjeli u otprilike podjednakom broju. U kas- 
nijim godinama i na tim područjima i u Hrvatskoj u cjelini, taj se nes- 
razmjer tek djelomice smanjivao. Od 1945. godine, kada ih je 30.7% u 
članstvu SKH, postotak Srba se smanjuje da bi ih sredinom sedamdese- 
tih bilo 24,7%, ali to je i dalje bilo dvostruko više nego što iznosi postot- 
na zastupljenost u stanovništvu. Slično je bilo i sa zastupljenošću na 
kongresima SKH 1959. i 1965. godine, gdje je delegata Srba bilo 28,4% 
i 22.8%. Među predsjednicima općinskih konferencija bilo je, sredinom 
sedamdesetih. Srba 14,4%. a među sekretarima općinskih komiteta 
20,3% Srba. Dakle. i na tim (važnim) pozicijama bilo ih je više negoli u 
ukupnom stanovništvu, ali i manje negoli u partijskom članstvu (uosta- 
lom, u svim jugoslavenskim republikama manjina je-uvijek bila -više 
zastupljena među političkim dužnosnicima negoli većinski narod),* 
“ Nadzastupljenost Srba među članstvom SK bio je jedan od razloga 
zbog kojega su u cijelom poratnom razdoblju u Hrvatskoj Srbi bili izra- 
zito nadzastupljeni u miliciji (prema nekim tvrdnjama čak 67%, iako se 
ne radi o službenim statistikama), državnom aparatu (u republičkoj 
upravi oko 24%), pa i na upravljačkim poslovima u privredi. Izrazitija 
usmjerenost Srba na državne službe (upravnu, vojnu) ima realne socio- 
kulturne korijene još u prošlim stoljećima: Srbi su, životno ugroženi 
ustaškim terorom. natprosječno sudjelovali i u hrvatskom partizan- 
skom pokretu u Drugom svjetskom ratu, no povijesnoj tradiciji valja 
dodati i nove uzroke." Međutim, različiti sociodemografski faktori 

pokazivali su potkraj osamdesetih da, osim nadzastupljenosti u držav- 
nim i partijskim strukturama, zapravo i nema značajnijih razlika među 
Hrvatima i Srbima ni na selu ni u gradu. Istraživanje iz 1984. godine 
pokazalo je da Srbi čine 17.7% političkih rukovoditelja, 12.5% privred- 
nih. 11.5% sistemske inteligencije. 7.5% stručnjaka, 13.7% VKV i KV 
radnika. 11.2% seljaka i 5.8% obrtnika.** 

Neki događaji u kojima su se Srbi na vlasti neprilično ponašali prema 
Hrvatima mogli su pobuditi osjećaje međunacionalog nepovjerenja, za- 
zora. pa čak i mržnje. Tako je 1950. godine. javni tužilac kotara Đakovo. 
Jovo Preradović, prilikom otkupa žitarica šamarao dva seljaka - Antuna 
Mikleuševića i Božu Kedačića. Te godine i član Politbiroa. Srbin Krsto 
Popivoda, tvrdi da je .bilo maženja Srba i popuštanja Srbima. a na tome 
se nije moglo stvoriti bratstvo. Mačekovci i kler vješto su iskoristili sla- 
bosti". 

S druge strane, i Srbi su imali razloga za nezadovoljstvo. ponajprije 
zbog politike prisilnog otkupa i tjeranja u zadruge, pa su se mnogi tih 
godina odmetali. Politbiro je 1950. godine konstatirao kako su .sve 
odmetničke grupe organizirane na velikosrpskoj osnovi". Seljačke po- 
bune te godine u Hrvatskoj organizirali su gotovo u pravilu Srbi: Hrvati 
su bili u manjini.” 

Kao manjina. dio se srpskog stanovništva osjećao ugroženim. Teško 
je ocijeniti je li ugroženost | realno postojala - vjerojatno nije. ali u nede- 
manjina n ne osjeća lagodno i stvara samozaštitne mehanizme, često pre- 
ma nedemokratskim receptima (nepotizam i sl.). Stoga su neki Srbi 
smatrali da će biti sigurniji steknu li položaje u državnom aparatu. a 
kako je on u jednopartijskoj diktaturi nužno represivan, Srbe su ostali. 
ponajprije Hrvati, često stvarajući neprimjerene stereotipe. percipirali 
kao režimske ljude sklone privilegijama i nedemokratskoj vlasti. To je 
stvaralo novo nepovjerenje i dodatno produbljivalo antagonizme. S dru- 
ge strane, Beograd je kod hrvatskih Srba. u obje Jugoslavije, pothranji- 
yao stav da su „čuvari Jugoslavije" od raznih separatizama. 

Ti su stavovi proizlazili iz dubokih, tradicionalnih stereotipa. Istra- 
živanje iz 1971. pokazalo je da Hrvati sebe doživljavaju kao prozapadne 
mirotvorce, sklone razvoju kulture, a Srbe kao arogantne ekspanzioni- 
ste. Srbi su sebe vidjeli kao hrabre čuvare Jugoslavije. a Hrvate kao 
kukavice spremne na izdaju. Kako je vrijeme protjecalo. tako su ti ste- 
reotipi bili sve prisutniji u javnosti. pa 1986. katoličko glasilo Mi tvrdi 
kako već u 7. stoljeću Hrvati .nisu bili nikakav čopor razbijača i ubojica. 
i da su, iako nisu bili kršćani, posjedovali općeljudske osobine... Hrvat- 
ska je već tada bila suverena država i Hrvati kao slobodan, samostalan 
narod ne bi se ni po koju cijenu pomirili s bilo kojim oblikom nasilja“. 

pojavljivali su se članci u kojima si su Srbi opisani kao -narod otimača i 
kradljivaca” koji uzurpira „tuđu baštinu i slavu”, a koji je, usto, i „pso- 
vački i nekulturan".?7 

Reakcije Srba u Hrvatskoj na opozicijska gibanja i pojavu prvih 
nekomunističkih stranaka na prijelazu iz osamdesetih u devedesete bile 
su vrlo raznolike. U velikim gradovima, pogotovo intelektualci, mnogo 
su bolje osjećali težnje hrvatske većine negoli oni koji su živjeli na selu i 
u gradićima sa srpskom većinom. Neki Srbi iz gradova angažirali su se 
u opozicijskim strankama, neki su na njih gledali sa simpatijama, no 
većina gradskih Srba ipak je sa zebnjom i mnogim rezervama pratila 
razvoj događaja. 

U Splitu je, po popisu iz 1991. godine, Srba bilo 4,5%, u Zagrebu 
6,3%, u Rijeci 11,2%, u Osijeku 15,3%. U 10 najvećih hrvatskih gradova 
živjelo je tada 140.000 Srba ili gotovo svaki četvrti (od ukupno 581.000). 
U nešto manjim gradovima — primjerice, u Vukovaru, od 45.000 stanov- 
nika Srba je bilo gotovo 15.000 (32,5%), u Šibeniku od 41.000 stanov- 
nika gotovo 4.000 (9,5%) te u relativno maloj Petrinji od 18.700 stanov- 
nika gotovo polovica (8.500 ili 45,1%). 

Uostalom, suvremene migracije. prije svega potreba za radnom sna- 
gom, ali i eksteritorijalni princip službovanja u JNA, učinili su svoje. U 
gotovo svakoj općini, čak i u onima u kojima je Hrvata bilo praktično 
100%, bilo je i Srba. 

Različita empirijska istraživanja iz vremena neposredno prije izbija- 
nja rata pokazuju da su Srbi u Hrvatskoj iskazivali najviši stupanj 
etničke tolerancije od svih grupa na prostoru Jugoslavije. Hrvatska je u 
tom istraživanju bila među jugoslavenskim republikama i pokrajinama 
ukupno na trećem mjestu (iza BiH i Vojvodine, ali čak i ispred Slovenije 
te daleko ispred Kosova). U njoj je razina etničke tolerancije/netoleran- 
cije tijekom osamdesetih u „osnovi bila stabilna".* To je i logično, jer je 
veliki dio srpskog nacionalnog korpusa živio izmiješan s Hrvatima, broj 
mješovitih brakova bio je vrlo visok, itd. Tih mjeseci hrvatski Srbi, čla- 
novi SK, u velikoj većini nisu bili skloni Miloševićevoj politici. Svakako 
ih je više podržavalo hrvatsko-slovensku opciju.?? 

No, Srbi u Hrvatskoj vidjeli su u socijalističkoj Jugoslaviji zalog svoje 
osobne i kolektivne sigurnosti, a neki i ekonomskog prosperiteta. Kada 
su vidjeli da Jugoslavija nestaje, pobojali su se da bi mogli biti diskrimi- 
nirani, dok su istodobno s Miloševićevim usponom doživjeli obnovu na- 
cionalnog osjećaja. Kako je Jugoslavija potkraj osamdesetih nestajala, 
tako se priličan broj Srba, pogotovo u ruralnim i nerazvijenim pod- 
"ručjima, sve više oslanjao na Miloševićevu Srbiju i na jedinu još postojeću 
jugoslavensku instituciju — JNA, videći u njima svoje zaštitnike. Razloge 


656 


Samostalnost. rat i poratne teškoće (1990-1999) 


takva ponašanja valja ponajprije tražiti u „masovnoj autoritarnosti" od- 
nosno vrlo slaboj političkoj kulturi koja se temelji na gregarizmu.* Na- 
ime, u određenoj društvenoj situaciji, a po volji ili .nalogu društvene 
hijerarhije, jedna prevladavajuća vrijednosna orijentacija (u ovom slu- 
čaju međuetnička tolerancija) veoma se brzo preobražava u suprotnu 
orijentaciju (etnonacionalizam).""' Takav se proces počeo događati u 
srpskom nacionalnom korpusu u Hrvatskoj između 1989. i 1991. godi- 
de a porajelno i i u BiH (BiH je tih godina po istom sociološkom obrascu 
doživjela dramatičan pad iz najtolerantnije jugoslavenske republike u 
šovinizam koji je rezultirao i najkrvavijim ratom na prostoru bivše Ju- 
goslavije). 42 Jedan od važnih događaja u tom procesu dogodio se nedugo 
po izborima 1990 1990. godine. Tada se, suočen s nefunkcioniranjem federa- 
cije. SKH-SDP DP odrekao čuvanja postojećeg jugoslavenskog ustavnog 
uređenja, što je bila glavna točka njegova predizbornog programa. Time 
je izgubio povjerenje velike većine Srba u Hrvatskoj. koji su ionako tih 
mjeseci već bili pod utjecajem Miloševićeve politike i pod pritiskom 
HDZ-a. 

Mitingaški pokret, koji je Srbiju zapljusnuo 1988. godine. stigao je 
potkraj veljače. 1989. godine u Knin. Nekoliko tisuća osoba sudjelovalo 
jeu Fogađ: anju naroda P rosvjedujući protiv podrške hrvatskih institu- 
cija štrajku alhanskih rudara (kasnije se tražila i ostavka čelnika repu- 


bličkog sindikata koji su se o tome javno očitovali). Zagrebačke su novi- 
ne nastojale smiriti stanje. tvrdeći da je .atmosfera na mitingu bila dosta 
mirna. Poslije svakog govora sudionici su klicali jedinstvu Jugoslavije i 
bratstvu i jedinstvu svih naših naroda", ali je u masi bilo i drugačijih 
poruka - uzvikivalo se: „Živio Slobodan Milošević, živjela Srbija!". dok 
su oni najradikalniji pozivali na stvaranje srpske nacionalne države 
(Ovo je Srbija!"). Predvodili su ih Jovan Opačić (1945), član SK-a te 
Simo Dubajić (1923), bivši partizan koji je evoluirao u zadrtog naciona- 
lista (sam je izjavljivao da je .srpski nacionalist. ne nekakav rodoljub"). 
Prizori koje je prenosila Hrvatska televizija izazvali su diljem Hrvatske 
opće negodovanje i nedoumicu, jer su mnogi dotad (naivno) vjerovali 
kako Miloševićeva politika u Hrvatskoj neće naći pristaše. Drugim 
riječima, značajan dio hrvatske javnosti smatrao je da su Srbi u Hrvat- 
skoj čvrsto integrirani u širu društvenu zajednicu te da su zadovoljni u 
tolikoj mjeri da se neće buniti. Stoga se na sastancima lokalnih društveno- 
-političkih organizacija samouvjereno tvrdilo .da i malo dijete zna da se 
stanje u Kninskoj krajini ne može usporediti s Kosovom, da ovdje nitko 
pa ni Srbi nisu ugroženi". Međutim, .požar koji je dolazio iz Srbije širio 
se brže no što je Zagreb želio priznati".+ 

Beogradski su mediji već tada pokrenuli žestoku propagandnu kam- 
panju u kojoj se željelo dokazati da su Srbi u Hrvatskoj .diskriminira- 

ni", štoviše, da su ,ugroženi", da, primjerice, Talijani u Istri imaju pravo 

na a svoje novitie i elektronske medije, a Srbi nemaju, da se ćirilica zane- 
maruje, da je Prosvjeta" ukinuta po principu simetrije (jer je ukinuta 
Matica hrvatska, što je, uostalom bilo i točno — op. I. G.), itd.“ 

Početkom srpnja 1989. godine, desetak dana nakon velikog obilježa- 
vanja godišnjice Kosovske bitke na Gazimestanu, održana je službena 
komemoracija u Kninu, koja se pretvorila u novi velikosrpski miting. 
Policija je prekinula ceremoniju i uhapsila 24 osobe, među kojima i Jo- 
vana Opačića. Opačić je nakon prekida demonstracija dao nekoliko izja- 
va koje su, paradoksalno ili ne, prvenstveno bile antikomunističke (a ne 
antihrvatske). Naime, ustvrdio je kako njegovi sunarodnjaci „ne žele biti 
tek vjerni psi svojih crvenih gospodara", potom i da li „takvi ljudi poslije 
svih tragičnih i stravičnih iskustava ikada više smiju odlučivati o sudbi- 
ni srpskog naroda".* Qpačić je optužen te mu je suđeno zbog .na- 
cionalističkog djelovanja s ciljem razbijanja jedinstva među narodima u 
Hrvatskoj“. Naposljetku je dobio tri mjeseca zatvora. U Beogradu su se 
tada opet uzbudili duhovi, obnovljena je tradicija protestnih večeri u 
Udruženju književnika Srbije. Šudionike tih diskusija nije više brinula 
sudbina kosovskih Srba, kao koju godinu prije, sada su na red došli 
hrvatski Srbi. Opačić je proglašen mučenikom, a pisac i član SANU-a 
Matija Bečković (1939) isticao je kako su hrvatski Srbi „preživeli potom- 
ci zaklanog naroda". Nevjerojatne teze o „genocidnom i ustaškom karak- 
teru hrvatskog naroda", o ,vatikansko-kominternovskoj uroti" protiv 
Srbije u srbijanskoj javnosti tih tjedana sve su se više eksploatirale. Već 
su se tada u tim beogradskim krugovima crtale granice „teritorijalne 
autonomije Srba u Hrvatskoj".* U rujnu tjednik Danas piše o zahlađenju 
odnosa između Srbije i Hrvatske i navodi „kao da se dogodilo ono čega 
su se svi bojali, kao da je objavljen srpsko-hrvatski rat".*7 

U to vrijeme na vlasti su u Hrvatskoj i dalje bili komunisti - štoviše, 
na čelu SK Hrvatske bio je Srbin Stanko Stojčević, osoba koja nipošto 
nije pripadala liberalnijem dijelu komunističkog vodstva. Međutim, 
pošto su se pojavile prve nekomunističke stranke, demokratizacija je 
snažno uzela maha te su se otvarale i teme koje su dotad bile tabu, a 
istovremeno i povezane s povijesnom memorijom Srba u Hrvatskoj. 

U dijelovima Hrvatske gdje su bili većina, Srbi su uglavnom sa zazo- 
rom i nepovjerenjem gledali na razvoj višestranačja - već u ožujku 1989, 
samo koji dan nakon sastanka inicijativnog odbora HDZ-a u Zagrebu, 
na zborovima radnika u Benkovcu ,osuđuje se osnivanje opozicijskih 
stranaka u Sloveniji i Hrvatskoj“.*“* Kasnijih mjeseci, kako se razvoj 
višestranačja intenzivirao, kod nekih su se pojavili strahovi da će se po- 
noviti 1941. godina, pa su se počeli .samoorganizirati", uz ključnu 
pomoć Beograda. Već 1989. i 1990. godine pojedincima, pa i čitavim 

grupama. dijeli se oružje. a u poduzećima i političkim strukturama odre- 
đuju se zadaci u slučaju izvanrednih situacija. 

Nespremni na demokratski dijalog. s povijesno formiranim kultom 
ratnog herojstva i vojne službe. a sve vrijeme snažno podržavani od JNA, 
priličan je broj Srba. pogotovo u gradićima i regijama u kojima su činili 
većinu, reagirao mahinalno. Zbog vjere u komuniste i Jugoslaviju. dugo 
im je trebalo da uopće formiraju neku srpsku stranku. Srpska demo- 
kratska stranka (SDS) osnovana je u veljači 1990. godine u:Kninu pod. 
vodstvom šibenskog psihijatra Jovana Raškovića (1928-1993). U pro- 
gramskim dokumentima SDS-a tvrdilo se da je .regionalna podjela u 
Hrvatskoj zastarjela", te da .ne odgovara istorijskim interesima srpskog 


naroda". Tražila se noya upravna podjela. što je bila najava zahtjeva za 
uno autonomijom ili, kasnije. odcjepljenjem. Zbog 


prekratka vremena SDS je uspio postaviti svoje kandidate za izbore 
samo u Kninu i neposrednoj okolici. gdje je stranka i uvjerljivo pobije- 
dila; tako je osvojila pet zastupničkih mjesta u novom saborskom sazi- 
vu. 

U drugim dijelovima Hrvatske za predizborne su kampanje organizi- 
rani skupovi koji su trebali dovesti u pitanje demokratske stečevine 
uopće u Hrvatskoj i Jugoslaviji. Tako su u veljači u četiri srpska sela u 
okolici Vukovara pokušali organizirati .miting istine". poput onih u dru- 
gim dijelovima Jugoslavije. ali je to spriječio lokalni SKH-SDP s obrazlo- 
ženjem da bi .jednonacionalna okupljanja samo pogoršala relativno sta- 
bilnu situaciju". 

U ožujku 1990. tijekom predizborne kampanje, na Petrovoj gori na 
Kordunu. odmah do znamenitog partizanskog spomenika. organiziran 


je skup nekoliko desetaka tisuća Srba iz okolnih mjesta, te iz BiH i Sr- 


bije. Na njemu su govornici izrazili neslaganje s programima praktično 
svih stranaka hrvatske političke scene, iskazivale su se velikosrpske 
aspiracije (neke su grupe skandirale .Ovo je Srbija!", neki su govornici 
tako govorili), ali se čini da je „općoj volji" većine nazočnih najbliži bio 
veliki komad papira s nacrtanom jugoslavenskom granicom, a unutar 
nje — bijelom prazninom! Dakle, unitarna Jugoslavija bez republika i 
republičkih granica. Euforično je dočekivan svaki spomen Jugoslavije. 
JNA, Srbije. Na mitingu nijednom nije bio spomenut Tito niti je bilo 
ijedne njegove slike; čini se da je s Titom već bilo raskršteno, iako je 
raskid morao biti bolan. No. bilo je i prijetnji. Izvjesni Jandre Bjelivuk 
je na skupu pročitao poruku upućenu jugoslavenskoj javnosti u kojoj 
stoji: „Odbacujemo snove pojedinaca o konfederaciji i ovo je posljednja 
opomena svima onima koji žele razbiti Jugoslaviju". Glasna manjina 
izviždala je prijedlog istaknutog partizanskog borca general-potpukov- 
nika Rade Bulata (1920) da probleme u Hrvatskoj valja rješavati dogo- 

vorom. Miting na Petrovoj gori dao je, od svih pojedinačnih događaja, 
prema nekim ispitivanjima javnog mišljenja (objavljenima u tjedniku 
Danas), najveći zamah HDZ-u i bitno pridonio njegovoj uvjerljivoj izbor- 
noj pobjedi. 

Nakon izborne pobjede HDZ-a i uspostave nove vlasti, dodatno su se 
radikalizirali stavovi Srba u sredinama gdje su činili većinu ili znatan 
postotak stanovništva. SDS, koji je sve snažnije iskazivao svoj nacio- 
nalistički, pa i ekstremistički karakter, naglo je širio utjecaj na račun 
komunista, preimenovanih u socijaldemokrate, koji su u samo nekoliko 
mjeseci gotovo potpuno izgubili raniji oslonac u pretežno srpskim sre- 
dinama. U takvoj naelektriziranoj situaciji nova hrvatska vlast nije 
stišavala hrvatsku nacionalnu euforiju. Štoviše, činilo se da je podržava, 
a dijelom i raspiruje. 

Među Srbima u Hrvatskoj još je više naraslo nepovjerenje: uvođenje 
tradicionalne hrvatske zastave i grba, bez komunističkih obilježja, tuma- 
čili su kao povratak ustaškoj zastavi i grbu iako je sporni" štit sa srebr- 
no-crvenim poljima bio uključen i u grb socijalističke Hrvatske, kao, 
uostalom, i Kraljevine Jugoslavije. Međutim, nema sumnje da je kod 
velikog broja Srba snažno bio prisutan i osjećaj straha. Tadašnji sudac 
u Glini Radovan Jović (1951) potkraj 1993. na skupu „Srbi i Hrvati" u 
zagrebačkom muzeju .Mimara" to je ovako objašnjavao: „Nosim najdu- 
blji strah za sudbinu onog dijela srpskog naroda kojem pripadam (Srbi 
u Hrvatskoj - op. I. G.). jer je njegova rezervna varijanta gubitkom Ju- 
goslavije postala najproblematičnija. Kao i najveći dio tih Srba, još uvi- 
jek ne mogu vjerovati da Jugoslavije više nema. Jugoslavija je naša naj- 
dublja politička pozicija, naš životni ekvilibrij. za nju smo ginuli. ona je 
bila garant našeg opstanka, njenim rušenjem izgubili smo krov nad gla- 
vom: naši strahovi su automatski recidivirali, naš povratak u istoriju 
naših asimilacija i našeg genocida bio je trenutan." Za razliku od velike 
većine pobunjenih Srba tada, a i kasnije, Jović je otvoreno priznao da .u 
tome, pored ostalog, treba tražiti i odgovore zašto smo na putu zaštite 
naših života i naših prava palili i ubijali, zašto smo činili djela nedostoj- 
na čovjeka. Jugoslavija je bila civilizacijsko i istorijsko dostignuće...". 
Na jednom lokalnom savjetovanju (u tadašnjoj Krajini) 1992. godine. 
Jović je izjavio da se „srpski narod mora poslije rata izviniti Hrvatima 
zbog do sada im učinjenih nedjela"."' 

Kadaje uspostavljena nova HDZ-ovska vlast, mnogi državni službenici, 
ponajprije milicionari srpske nacionalnosti, pod raznim su pritiscima 
bili prisiljavani napustiti službu. Neki su bili umirovljeni, neki su našli 
drugi posao, a dio je jednostavno završio na ulici. Za takve su postupke 
razlozi (ili izlike) pronalaženi u nastojanju da se postotak pripadnika 
neke etničke skupine u državnoj službi izjednači s njezinim udjelom u 

stanovništvu, o čemu su nove vlasti donijele i posebnu uredbu. Najviše 
je pozornosti javnosti bilo usmjereno prema miliciji (koja se tih mjeseci 
preimenovala u policiju). Za popunu tih ispražnjenih jedinica prvi su se 
javljali Hrvati, pa se to moglo protumačiti i kao stvaranje .etnički čistih" 
policijskih jedinica, što je kod Srba rađalo još veće nepovjerenje i ani- 
mozitete. Medijske slobode omogućile su da se piše i govori i o temama 
koje su dotad bile tabu, pa su se tako pojavili i pokušaji rehabilitacije 
NDH ili barem ublažavanja njezine povijesne slike. Jedan dio Srba in- 
formirao se isključivo iz beogradskih medija, a nije sporno da su mnogi 
od njih (ponajprije visokotiražni dnevnici Politika i Večernje novosti, 
kao i TV-Beograd/Srbije) bili huškački nastrojeni: temeljna je teza bila 
da je nova vlast ustaška i da sprema genocid nad Srbima. 
— Hrvatska vlast očigledno nije na pravi način vodila računa o mentali- 
tetu Srba, posebno onih na Kordunu, Baniji, u Lici i u Dalmatinskoj za- 
gori, generacijama odgajanih na mitu o srpskom junaštvu. Osim toga. 
vlasti u Zagrebu smatrale su da se sukob, ako i dođe do njega. nikako 
ne može biti većih razmjera ni dužega trajanja. Naivno se vjerovalo da će 
u slučaju rata europske demokratske zemlje odmah odrješito stati na 
stranu „hrvatske demokracije" nasuprot „srpskom komunizmu i impe- 
rijalizmu". Sam Tuđman držao je daje njegova povijesna misija stvara- 
nje samostalne hrvatske države i na tom putu nije birao sredstva te se vrlo 
teško odlučivao na kompromise. Na vijesti o uznemirenosti i sve težoj 
situaciji u većinski srpskim krajevima, umjesto da odu ondje i nastoje 
smiriti situaciju, što se u nekim područjima tada još vjerojatno moglo 
bez obzira na upletanje Beograda, najviši predstavnici nove vlasti odma- 
hivali su rukom, ili, namjerno ili nenamjerno, dolijevali ulje na vatru. 
_ Desnom krilu unutar hrvatskih vlasti, kojega se dio netom bio vratio 
iz inozemstva, odgovarala je huškačka srpska politika, jer su u raspiri- 
vanju sukoba vidjeli šansu da Hrvatska iziđe iz Jugoslavije (znatan dio 


—_ — 


hrvatske Javnosti bio je, naime, u tom trenutku još sklon zadovoljiti. 
jačanjem konfederalnih elemenata). Tako su se od proljeća 1990. godi- 
ne javno konfrontirale dvije radikalne politike, hrvatska i srpska, od 
kojih nijedna nije bila u mogućnosti popustiti, jer bi time izgubila smi- 
sao postojanja. Kada su hrvatske vlasti počele nekoliko mjeseci kasnije 
pozivati lokalne Srbe na suradnju i mirno rješavanje sporova, bilo je već 
prekasno i zapravo uzalud. 
Mirotvorci jednostavno nisu imali pravu šansu. U svibnju 1990. godi- 
ne, na prvenstvenu nogometnu utakmicu ,Dinama" i „Crvene zvezde“ u 
Zagrebu doputovala je velika skupina beogradskih navijača, te bez pra- 
vog razloga počela uništavati stolice i tući malobrojne .Dinamove" 
navijače na svom dijelu tribina. Policija. u kojoj je bilo još podosta ko- 
.munističkih kadrova, nije intervenirala. No, kada su .Dinamovi" navijači 

krenuli preko terena u obračun sa ,,Zvezdinim", došlo je do teškog su- 
koba s policijom i utakmica je prekinuta, a opće stanje dodatno je 
pogoršano. 

Neizbježno je pitanje je li hrvatska vlast promišljenijom politikom 
možda mogla izbjeći pobunu Srba i rat.5? Vjerojatno nije - kako je već 
literatura ustanovila, hrvatsko-srpsku nagodbu bilo je tada praktično 
nemoguće postići, prvenstveno zbog toga što srpska (a dijelom i u ma- 
njoj mjeri) i hrvatska strana nisu pristajali na status quo ante." Slijed 
događaja. objavljeni dokumenti i neki memoari, prije svega Miloševićeva 
najbližeg suradnika Borisava Jovića i jugoslavenskog ministra obrane 
general-pukovnika Veljka Kadijevića (1925), nedvojbeno pokazuju da je 


agresivna Miloševićeva politika jasno smjerala na ratno pokoravanje Hr- 
vatske uz pomoć JNA ili bare itori- 


ja."* Važan dio te politike bila je manipulacija Sr ji po- 
canje njihove oružane pobune. Kompromisi s hrvatskim vlastima nisu_ 
dolazili u obzir nego samo totalno pokoravanje Hrvatske unutar centra- 
lizirane Jugoslavije pod Miloševićevom, odnosno velikosrpskom domi- 
nacijom. Takvu kapitulaciju Hrvatske bilo je nemoguće očekivati s obzi- 
rom na raspoloženje i izraženu izbornu volju velike većine hrvatskih 
građana. Čak i da je na vlast došla neka stranka umjerenija od HDZ-a 
koja bi promicala, na primjer, program veće hrvatske samostalnosti 
unutar konfederalne Jugoslavije, ne treba previše sumnjati da bi se po- 
buna Srba i tada dogodila. Međutim, da je hrvatska politika bila pro- 
mišljenija manje bi hrvatskih Srba otišlo na suprotnu stranu i zlo bi bilo 
manje. Uvjerljiv su primjer Srbi u Gorskom kotaru, kojima su hrvatski 
predstavnici navrijeme pristupili s razumnim prijedlozima, pa ondje 
nije izbila pobuna. Indikativno je da se ni velika većina istaknutijih srp- 
skih intelektualaca u gradovima nije priključila ekstremistima nego su 
uglavnom ostali pasivni (ili su, poput Olge Carević, pozivali na međusobno 
uvažavanje i suživot). Da su vlasti pokazale malo inicijativnosti, mogle 
su ih predobiti da umirujuće utječu na sunarodnjake u ruralnim 
područjima." Uostalom, u hrvatskom vrhu bilo je onih koji „rat nisu 
htjeli“,5% ali i ekstremista koji su po svaku cijenu željeli sukob kako bi 
raskid s Jugoslavijom bio definitivan i potpun. 

Predstavnici SDS-a stalno su govorili da traže „autonomiju“ za srpski 
narod, ali ostalo je potpuno nejasno što su zapravo željeli. Nikad o tome 
hrvatskoj javnosti nije predočen detaljniji dokument niti je srpska stra- 
na u Hrvatskoj posegnula za ikojim parlamentarnim ili nenasilnim 
izvanparlamentarnim sredstvom prosvjeda ili otpora uobičajenim u ra- 
zvijenim državama. 

Istupi srpskih zastupnika u novom sazivu Sabora od svibnja 1990. 
bili su nepripremljeni i prigodni, bez osmišljene strategije; na masov- 

nim protestima i demonstracijama koje su hrvatski Srbi organizirali od 
ljeta 1990. do izbijanja rata, nastojalo se još više nahuškati narod. Sve 
“se svodilo na puko propagiranje stvaranja ili ! 'unitarne Jugoslavije ili 
Velike Srbije. Istovremeno, nitko i nije mogao sumnjati da će se do tih 
ciljeva stići samo nasiljem. Tako je zastupnik u srbijanskoj Skupštini i 
predsjednik Srpske radikalne stranke, inače nekadašnji komunistički 
disident i zatočenik te samozvani četnički vojvoda Vojislav Šešelj (1954), 
14. travnja 1991. na mitingu u Borovu Selu kod Vukovara izjavio: .Obra- 
nite se akọ napadnu. Srbija to neće gledati skrštenih ruku, jer Srbija je 
uz vas. Kada prođu ove proceduralne radnje, a to je možda sedam-osam 
dana, najviše mesec, vi ćete biti u Srbiji. Toliko još izdržite."?“ Njegov 
kolega iz skupštinskih klupa, Milan Paroški, je nešto kasnije (21. trav- 
nja) na mitingu u baranjskom selu Jagodnjaku ustvrdio da „treba da 
ubijete k'o kera kod tarabe svakoga onoga koji kaže da ovo nije srpska 
zemlja". U crtanju granica nove države Sešelj je tih mjeseci (točnije, u 
ožujku 1991), pišući Programsku deklaraciju Srpske radikalne stran- 
ke, bio više nego jasan: .Obnavljanje slobodne, nezavisne i demokratske 
srpske države na Balkanu koja će obuhvatiti celokupno srpstvo. .sve 
srpske zemlje. što znači da će u svojim granicama imati, pored sadašnje 
oktroisane srbijanske federalne jedinice, srpsku Makedoniju. srpsku 
Crnu Goru, srpsku Bosnu, srpsku Hercegovinu, srpski Dubrovnik, srp- 
sku Dalmaciju, srpsku Liku. srpski Kordun, srpsku Baniju, srpsku Sla- 
voniju i srpsku Baranju." 
Jedino što su predstavnici hrvatskih Srba iznijeli, a što bi se moglo 
nazvati nekakvim programskim elementom jest izjava Jovana Raškovića: 
-Na svaki korak Tuđmanove vlasti prema odvajanju iz Jugoslavije. mi 
činimo korak prema odvajanju iz Hrvatske." I to je i dosljedno bilo pro- 
vođeno: zapravo, čini se da je to bila smišljena strategija i da se željelo 
da izgleda kako se „Srbi samo brane, kao i uvijek": naime, na svaki po- 
tez hrvatskih vlasti koji je vodio nezavisnosti Hrvatske, Srbi su odgova- 
rali kontrapotezima, inzistirajući na svom pravu na samoopredjeljenje. 
Tek je potkraj 1993. godine glinski sudac Radovan Jović ponudio 
hrvatskoj javnosti malo detaljnije obrazloženje: tvrdeći da su neki kru- 
govi .u Hrvatskoj [...] zaključili da Srbi u Hrvatskoj više nisu narod nego 
nacionalna manjina" te da su time .srušili vjekovne tekovine srpskoga 
naroda. Pitam koji bi narod na svijetu pristao da dobrovoljno prihvati 
niži status od onog koji je imao? Nijedan! [...) Hrvati i Srbi nikada [...] 
nisu bili u poziciji nadređenosti jednih u odnosu na druge. Imali smo 
samo zajedničku državu, bilo pod tuđim zastavama, bilo pod našim 
zajedničkim..."** Godine 1995, glinski ekonomist Đorde Lazić u doku- 
mentu kojim je želio pokazati da izv. Srpska Republika Krajina ima 
mogućnosti i za samostalan gospodarski razvoj, tvrdi da se u .na- 

rodnooslobodilački rat" 1991.godine krenulo kako bi se sačuvali životi 
Srba u nekim hrvatskim regijama, potom da je to gibanje preraslo u 
„državotvorni pokret"." Ova objašnjenja žele na neki način naknadno 
opravdati srpsku stranu, čemu Lazić pridodaje želju za stvaranjem 
države, što nije baš uvjerljivo. 

Čini se da je vodstvo SDS-a svjesno išlo u zaoštravanje do krajnosti. 
U svibnju 1991. godine nepoznati su počinioci navodno pokušali ubiti 
predsjednika benkovačkog SDS-a Miroslava Mlinara, nanijevši mu no- 
žem po vratu tobože teške ozljede. Kasnije se ispostavilo, po javnom 
priznanju sudionika, da su aferu režirali sami srpski pobunjenici.“ 
Kako bilo da bilo, Rašković je imao razloga proglasiti da prekida sve 
odnose sa Saborom, pravdajući to ,ugroženošću". Uslijedile su huškačke 
izjave koje su na temelju novih poluistina i neistina dovele Srbe u ma- 
sovnu psihozu skorog izbijanja rata i ustanka. 

Kada su tijekom 1990. godine u predizbornoj kampanji mnoge stran- 
ke, a ujesen 1990. i nove vlasti u Sloveniji i Hrvatskoj objavile prijedlog 
konfederalnog preustroja Jugoslavije, Milošević je uzvratio da se u tom 
slučaju otvara pitanje republičkih granica. Tako je jasno stavljeno na 
znanje da, ne uspiju li preurediti Jugoslaviju po svojoj mjeri, Milošević 
i njegovi ljudi kane stvoriti Veliku Srbiju koja bi obuhvatila i velike dije- 
love Hrvatske (i BiH), čak i one gdje su Srbi manjina, sve pod krinkom 
njihove zaštite. Nasilno rješenje bilo je unaprijed predviđeno kao realna 
mogućnost. Uostalom, sama narav Miloševićeve politike sebi nije mogla 
dopustiti bilo kakav kompromis. 

novi novi grb i zastava, uvedena funkcija predsjednika Republike (umjesto 
predsjednika Predsjedništva) i ministara (umjesto republičkih sekreta- 
ra). Sukladno najavama srpskih predstavnika da će na svaku mjeru 
hrvatskih vlasti odgovoriti jednakom mjerom; istoga dana u Srbu u Lici 
(gdje je 1941. godine organizirana jedna od najranijih ustaničkih akcija, 
što je bilo važno na simboličkoj razini) osnovano je Srpsko nacionalno 
vijeće.® Novoosnovana institucija ne priznaje ustavne promjene u Hrvat- 
skoj, „nego donosi Deklaraciju o suverenosti i autonomiji Srba u Hrvat- 
skoj te raspisuje plebiscit o srpskoj autonomiji u Hrvatskoj. Na velikom 
zboru, pred više desetaka tisuća ljudi (neki izvori govore o punih 
100.000) Jovan Rašković izjavljuje: „Srpski je narod ustao!". Potom je 
tijekom kolovoza, prema unaprijed pripremljenu planu, opljačkano 
oružje iz policijskih stanica. Sljedeći dani protjecali su u neuspješnim 
pregovorima hrvatskih vlasti s predstavnicima lokalnih Srba kako bi se 
oružje vratilo i stanje primirilo.$# 

Na spomenutom sastanku u Srbu Srpsko nacionalno vijeće je navije- 
stilo održavanje plebiscita o „srpskoj autonomiji".# Da_bi spriječila 
izjašnjavanje.i zaplijenila oružje u policijskim postajama, hrvatska je 
policija intervenirala u Benkovcu i Obrovcu. Nekoliko desetaka policaja- 
ca krenulo je dvama helikopterima u Knin kako bi i tamo obavili taj 
posao, ali ih je pod prijetnjom rušenja JNA vratila u Zagreb zbog navod- 
no .tehničkih nemogućnosti" da odobri prelet. U međuvremenu je sta- 
novništvo Knina i okolice bilo plašeno „dolaskom ustaša", pa su ljudi 
bezrazložno bježali u brda, a kninski gradonačelnik, stomatolog i bivši 
komunist, Milan Babić (1956-2006), proglasio je ratno stanje, iako za 
to, naravno, nije imać nikakvih ovlasti, a još manje razloga. Babić 
osuđuje „terorističku agresiju neofašističke i ustaške vlasti hrvatske 
države protiv srpskog naroda" i poziva na .obranu teritorijalnog integri- 
teta" SAO Krajine. U Kninu je osnovan i tzv. Savjet narodnog otpora. 
Konačno, balvanima i barikadama blokirane su ceste i pruge u sjevernoj 


ske: ispuštena je odrednica. Socijalistička" u nazivu države, potvrđeni 

Dalmaciji, na području Knina, Obrovca i Benkovca, vitalne za Hrvatsku. 
Štoviše. kod tunela Prezid. na cesti Obrovac - Gračac, eksplozivom je 
zarušeno kamenje na više mjesta. 

Posljedice su se brzo osjetile i bile su katastrofalne: nastaju dugačke 
automobilske kolone s turistima koji se vraćaju kućama. Zadarska, 
šibenska i splitska luka doživljavaju strmoglav pad prometa. Već isti 
tjedan računalo se da su izravne i neizravne štete tih terorističkih postu- 
paka veće od 200 milijuna USD. 

lako su hrvatski mediji i političari nastojali događaje prikazati kao 
pobunu grupice pijanih ekstremista koji ne znaju što čine, svjesno su ili 
nesvjesno uljepšavali stanje: radilo se o promišljenoj i organiziranoj 
provokaciji iz Beograda. Sam Borisav Jović opisuje kako se Slobodan 
Milošević pouzdao u Babića koji je trebao biti glavni realizator njegova 
plana u Hrvatskoj: Srbi su trebali ,podržati i ohrabriti politiku Franje 
Tuđmana u korist stvaranja nezavisne Hrvatske" kako bi i .Srbi iz Kra- 
jine mogli, kad na njih dođe red. zatražiti nacionalnu nezavisnost". Tito- 
gradski Dnevnik tih je dana objavio Miloševićevo pismo saveznom 
Predsjedništvu u kojem on lukavo traži da se .hitno usvoji zakon o se- 
cesiji koji će omogućiti narodima koji to žele da mirno napuste Jugosla- 
viju. a da to ne bude nauštrb interesa naroda koji žele da u njoj ostanu". 
Drugim riječima, Milošević je .izgurivao" Hrvatsku i Sloveniju iz Jugo- 
slavije. ali je tražio da se vodi računa i o navodnim interesima hrvatskih 
Srba. koji bi se. prema tom planu. izjasnili o odcjepljenju od Hrvatske. 
Sa svoje strane, Babić je u sljedećih nekoliko mjeseci potisnuo Raškovića 
i druge relativne umjerenjake u drugi plan i otvoreno zagovarao oružanu 
pobunu.?* 

U sljedećih nekoliko mjeseci nije bilo ni oružanih sukoba, ali je bilo 
jasno da se situacija 17. kolovoza .halvan-revolucijom",stubokom izmi- 
jenila, odnosno da se izuzetno zaoštrila. Taj se dan može računati kao 
početak agresije na Hrvatsku.*% 

U međuvremenu je JNA manje ili više otvoreno naoružavala lokalno 
srpsko stanovništvo, što je bita jasna najava njezina držanja u pred- 
stojećim sukobima. 

Plebiscit o autonomiji srpskih općina održavao se od 19. kolovoza do 
2. rujna. Osim dvotjednog roka za glasanje. bilo je još mnogo čudnih 
okolnosti: nije_bilo biračkih popisa, a glasalo se i u Beogradu (oko 
48.000 glasača), u Francuskoj i drugdje. Afirmativan odgovor dalo je 
navodno -praktički--+100%-glasača (od ukupno 567.731 glasača koji su 
tobože glasali u Hrvatskoj samo je 144 bilo protiv, a 46 listića bilo je 
nevažećih). Nema sumnje da su objavljeni rezultati bili „očito proizvolj- 
ni" (jer po popisu iz 1991. Srba u Hrvatskoj je bilo. uključujući maloljet- 
nike i Srbe u velikim gradovima. koji nisu glasali, 581.663).* Bila je to 

osnova daljnjeg zaoštravanja, pa je potkraj rujna samozvano Srpsko 
nacionalno vijeće proglasilo autonomiju općina s većinskim srpskim 
stanovništvom. 

Sljedeći mjeseci prolaze u naizmjeničnim blokadama i deblokadama 
cesta i pruga (u travnju 1991. godine pruga prema Dalmaciji bila je blo- 
kirana punih 26 dana). Bilo je i pokušaja da se tenzije smire. ali nije 
jasno koliko su oni, sa srpske strane. bili iskreni. Tako su se delegacije 
hrvatske vlade i Srpskog nacionalnog vijeća sastale 10. rujna u Donjem 
Lapcu i dogovorile da srpska strana počne vraćati oružje rezervnog sa- 
stava stanice javne sigurnosti u Kninu, ali je već 12. rujna lokalni knin- 
ski radio apelirao na građane da ne vraćaju oružje i da ne vjeruju hrvat- 
skoj vladi (dotad su samo dvojica građana vratila puške). Usprkos broj- 
nosti incidenata. očigledno je u to doba još u mnogih postojao zazor da 
se oružje i upotrijebi. No. i te barijere su se srušile. kada su u studeno- 
me nepoznati napadači (čini se povezani sa Simom Dubajićem) kod tu- 
nela Prezid na cesti Gračac - Obrovac zapucali na jedan kamion s hrvat- 


skim registarskim oznakama koji je prolazio cestom. Dvije su osobe u 
kamionu bile ranjene: tada je prvi put pala krv. Samo koji dan kasnije. 
23. studenoga na cesti Obrovac - Benkovac maskirani napadači presre- 
li su policijsku-patrelu i ubili policajca Gorana Alavanju, drugoga ranili. 
a treći je ostao neozlijeđen. Alavanja je zapravo- prva žrtva rata u Hrvat- 
skoj, Kako su.sva trojica policajca bili srpske nacionalnosti. iz pobu- 
njeničkih ih krugova u Benkovcu javljano je da su to sve učinili .hrvatsko 
vrhovništvo i ustaški fanatici“, što je krajnje nevjerojatno, jer je to 
područje bilo jedno od centara balvan-revolucije. Koji dan kasnije, tzv. 
Savjet narodnog otpora opštine Benkovac izdao je .saopštenje" iz kojeg 
postao jasan motiv tog terorističkog čina - naime, policajci srpske naci- 

onalnosti pozvani su da odbiju izvršavati naredbe „ustaških naredboda- 
vaca", što je navijestilo odmetanje lokalnih policijskih snaga od hrvat- 
skih vlasti.# 

U međuvremenu je. desetak dana nakon početka balvan-revolucije 
saborskom odlukom dotadašnjega hrvatskoga člana Predsjedništva 
SFRJ Stipu Šuvara zamijenio dotadašnji hrvatski premijer Stjepan 
Mesić (1934).% Mesić je automatizmom postao i potpredsjednik Predsjed- 
ništva SFRJ te je poslovničkim redom trebao 15. svibnja 1991. godine 
preuzeti i dužnos j a. 

U listopadu 1990. godin vatsko i slovensko vodstvo iznose prijed- 
skoj konfederaciji — . savezu a republika). Nacrt, za koji 
su autori tvrdili da je nastao na temelju povijesnog iskustva Europske 
zajednice, vidio je Jugoslaviju-kao savez suverenih država povezanih 
konfederalnim ugovorom kao aktom međunarodnog prava koji bi isklju- 

čivao mogućnost obvezivanja država bilo kojim drugim ugovorom ili do- 
kumentom, a koji bi limitirao njihov suverenitet. Države bi bile subjekti 
međunarodnog prava s vlastitom diplomacijom i mogućnošću sklapanja 
samostalnih ugovora. Konfederacija bi bila dobrovoljna, s krajnjim ci- 
ljem omogućavanja ulaska njezinih članica u Europsku zajednicu. Nacrt 
je uređivao odnose među državama na područjima njihovih zajedničkih 
interesa - ekonomskom, obrambenom i sigurnosnom. Predviđao je i 
postojanje carinske i monetarne unije i zajedničkog tržišta, koordinaci- 
ju oko pitanja infrastrukture, slobodno kretanje rada, zaštitu okoliša, 
zajednički vojni kontingent u slučaju neposredne vojne opasnosti i pod 
komandom do koje bi se došlo konsenzusom. Također, obećavao je i 
stvaranje konfederalnih tijela (savjetodavnog parlamenta, vijeća mini- 
stara i drugih tijela), ali ih nije osnažio obvezujućim autoritetom. Milo- 
šević i njegovi sljedbenici taj su prijedlog bez rasprave odbacili, što je 
zapravo druga strana (Hrvati i Slovenci) i očekivala. Stoga objavljivanje 
tog teksta u javnosti valja shvatiti ,samo kao kupovanje vremena do 
učvršćivanja mirno osvojene vlasti, internacionalizacije državotvornog 
pitanja ili, u krajnjem slučaju, međufaza do pune neovisnosti". vrlo ja- 
sno piše Mario Nobilo.” 

Novi Ustav Republike Hrvatske proglašen je 22. prosinca. Njime su 
dovršene u ustavnopravnom smislu liberalnodemokratske reforme — 
ukinuta je smrtna kazna, utvrđeno da su ,poduzetnička i tržišna slobo- 
da temelj gospodarskog ustroja", itd. Sabor je odredbom da „Republika 
Hrvatska ostaje u sastavu SFRJ do novog sporazuma jugoslavenskih 
republika ili dok Sabor RH ne odluči drugačije" jasno pokazao da su to 
dileme s kojima bi se u bliskoj budućnosti mogao suočiti. Osim toga, iz 
(preambule) Ustava izbačena je odredba da su Srbi nosioci suvereniteta 
u Republici Hrvatskoj. Ta je odluka zasigurno bila netaktična, pa čak i 
glupa, a istovremeno i pravno nevažna (jer iz nje ne proizlaze nikakva 
neposredna prava). Kako bilo da bilo, ona je dala nove argumente srp- 
skom nezadovoljstvu i buntu. Dan ranije, e, 21. prosinca, usvojen je Statut 
Srpske autonomne oblasti Krajine (SAOKrajina) kojom se ona definira 
kao „oblik teritorijalne autonomije u sastavu Republike Hrvatske".7ž De- 
setak dana kasnije, 3. siječnja 1991. godine, u Kninu su u novu tvorevi- 
nu ušli predstavnici pet od 11 hrvatskih općina sa srpskom većinom. 

Srpski su mediji tada intenzivno počeli stvarati psihozu da se Hrvat- 
ska sprema za rat (.organizacija terorističkih aktivnosti") i uvozi velike 
količine oružja. To je bila samo djelomična istina, jer Hrvatska još nije 
imala svoju vojsku; ona je samo znatno pojačala policijske snage i 
naoružala ih uvezenim oružjem, jer ga u zemlji, budući da je taj segment 
kontrolirao Beograd, nije mogla nabaviti. Slijedom svih ovih događaja i 
jedinice JNA digle su borbenu spremnost. 

Potkraj siječnja Predsjedništvo SFRJ u nazočnosti hrvatske delegaci- 
je s Tuđmanom na čelu dogovorilo je način da se privremeno smanji 
napetost, tj. da se razoružaju .paravojne formacije", što je svaka strana 
tumačila na svoj način: hrvatska vlast smatrala je da treba razoružati 
pobunjene Srbe, a JNA i Srbi smatrali su da treba razoružati novofor- 
mirane jedinice hrvatske policije, jer su zapravo .stranačka vojska sa- 
stavljena od članova HDZ-a". I dok je svaka strana mislila da je izvukla 
korist iz sporazuma. iste večeri, 25. siječnja. na_televiziji je prikazan 
tendenciozno montiran film Što je istina o naoružavanju HDZ-a u Hr- 
vatskoj. U njemu hrvatski ministar obrane Martin Špegelj (1927) na- 
vodno dvojici muškaraca objašnjava kako će u budućem ratu doći do 
velikog krvoprolića, i kako to valja pažljivo planirati. Međutim, već je na 
prvi pogled film izgledao sumnjivo, jer su se Špegeljeva usta vrlo čudno 
micala. Ubrzo se ispostavilo da se radilo o vještoj montaži njegovih izja- 
va koje su bile izvučene iz konteksta. Film je izrađen po uputama jugo- 
slavenske tajne službe te je trebao poslužiti kao poticaj hapšenju nekih 
osoba, prije svih samog “Špegelja. 73 Potom je JNA trebala uvesti izvan- 
redno stanje. a is a istovremeno bi došlo ido pobune protiv tadašnje hrvat- 
nikakvih reakcija takve prirode nije bilo. već je. očito, podrška javnosti 
Špegelju i hrvatskom vodstvu postala još snažnija.7* Napetost je tih dana 
dosegnula vrhunac. Naveliko se govorilo da će JNA izvršiti državni udar. 
Policijske postrojbe i dragovoljačke skupine po Hrvatskoj bile su u pu- 
noj pripravnosti - samo u Zagrebu brojale su oko 6000 naoružanih 
osoba.” Na područjima gdje je hrvatska vlast kontrolirala policiju, vo- 
jarne JNA su bile u potpunoj blokadi, a zauzete su bile i važne točke po 
gradovima i naseljima. I JNA je također bila u punoj spremnosti - ten- 
kovi i vojna vozila bili su spremni za izlazak iz vojarni. No. ubrzo je 
postignut dogovor o dezangažiranju snaga, pa je napetost splasnula - ali 
samo privremeno. Tim je događajima počela .faza lažnih pregovora: u 
procesu raspada Jugoslavije." 

Ubrzo potom, 21. veljače, Skupština Slovenije izglasava amandman 
na vlastiti ustav (amandman 99) čime čini značajne korake u formal- 
nopravnom odvajanju od jugoslavenskog pravnog sustava; Hrvatska je 
dovedena u situaciju da čini isto. Stoga je Sabor sutradan, 22. veljače. 
izglasao Rezoluciju o razdruživanju sa SFRJ i Rezoluciju o zaštiti 
ustavnog poretka. RH kojom određuje da se na teritoriju: Hrvatske 1 ne 
suverenitet Hrvatske. Nastavljajući oponašati hrvatske odluke, Srbi u 
samozvanoj Krajini te zapadnoj i istočnoj Slavoniji donose Rezoluciju 
o razdruživanju-Republike Hrvatske-i-SAO Krajine te proglašavaju da 
na .njihovu"_teritoriju vrijede samo propisi Krajine i Jugoslavije.” 

Tada je Jovan Rašković izjavio da republičke granice nisu državne 
nego .titoističke“. 

Polako se ulazilo u fazu sukoba u kojoj se incidenti, svaki teži od 
prethodnoga. bilježe iz dana u dan. Početkom ožujka u Pakracu lokalni 
su Srbi razoružali hrvatske policajce što je uzrokovalo intervenciju jedi- 
nica hrvatske specijalne policije, na što se među sukobljene strane prvi 
put postavila JNA i time zapravo zaštitila slabiju, srpsku stranu. To je 
sljedećih mjeseci postao model za slične intervencije JNA, sve dok u 
kasno ljeto 1991. godine JNA nije otvoreno napala Hrvatsku. Kada je 
izbio sukob u Pakracu, u Beogradu je atmosfera dovedena do usijanja: 
novine su izvještavale o 11 ubijenih Srba, o kolonama srpskih izbjegli- 
ca, što je sve bilo izmišljotina. Jovan Rašković je na javnom skupu isti- 
cao kako je .Hrvatska toga dana objavila rat srpskom narodu", a u Beo- 
gradu se više od 30.000 ljudi okupilo pod parolom .Jasenovac se neće 
ponoviti". Neki su demonstranti nosili transparente s parolom .Oko za 
oko. zub za zub“. 

Samo koji dan kasnije. 9. ožujka. u Beogradu su izbile demonstraci- 
je srbijanske opozicije protiv Miloševićeva autoritarizma, osobito zbog 
manipuliranja medijima, Milošević je. nesrazmjerno veličini demonstra- 
cija i opasnosti za sigurnost, naredio agresivnu intervenciju policije u 
kojoj su jedan student i jedan policajac ubijeni. Borisav Jović. predsjed- 
nik Predsjedništva SFRJ, zatražio je intervenciju JNA, jer navodno poli- 
cija nije bila u stanju uvesti red. Naposljetku je dobio pristanak većine 
članova Predsjedništva. pa je vojska izašla na beogradske ulice.“ Time 
se otvarala mogućnost Miloševićevu bloku i JNA da zatraže uvođenje 
izvanrednog stanja u cijeloj zemlji. Borisav Jović je za 12. ožujka sazvao 
sjednicu Predsjedništva, koja nije održana u Palači federacije. već u 
zgradi Generalštaba. .Jesmo li uhapšeni?” pitao je član Predsjedništva 
iz Hrvatske. Stjepan Mesić, kada je vidio generale koji su se držali kao 
da oni predsjedavaju sjednici. Ministar obrane Veljko Kadijević tada je 
istaknuo kako su .u Jugoslaviji na sceni svi mogući neprijatelji socijaliz- 
ma i jedinstvene Jugoslavije — dižu glave ustaški. četnički, balistički. 
belogardejski i svi ostali elementi. Mi smo u situaciji da se borimo protiv 
istog neprijatelja protiv koga smo se borili i 1941. godine".* Govor nije 
impresionirao članove Predsjedništva. barem ne one koje je morao. 
Sjednica se produžila na još dva dana te se u sve napetijoj atmosferi 14. 
ožujka glasalo o uvođenju izvanrednog stanja. Za takav prijedlog bila su 
četvorica predstavnika srpsko-crnogorskog bloka, što se i očekivalo. 
dok su Mesić. makedonski predstavnik Vasil Tupurkovski (1951) te. 
naposljetku i bosanskohercegovački predstavnik Bogić Bogićević glasali 
protiv. Kako slovenskog predstavnika Janeza Drnovšeka (1950-2008) 
nije bilo. prijedlog JNA je bio odbijen.*' Bogićević je kasnije objašnjavao 

kako bi, da je on glasao za uvođenje izvanrednog stanja, „Rat počeo 12. 
marta... tada bi 180.000 uniformisanih oficira i vojnika, plus rezervisti, 
krenulo u akciju. Istog momenta bi bila uvedena vojna uprava - prvo u 
Hrvatskoj. zatim u Sloveniji, a vojno-političkim mjerama bi bilo obore- 
no vodstvo u BiH. Tuđman i slovenski predsjednik Milan Kučan bili bi 
uhapšeni istog trenutka." Prema Bogićevićevim navodima, planiralo se 
da se Saveznoj skupštini onemogući rad tako što bi vojska blokirala 
ulazak delegata u zgradu, a Borisav Jović, kojem bi, po Ustavu, bio 
produžen mandat. zapovijedao bi i dalje oružanim snagama.?? 

Kada je Predsjedništvo SFRJ glasalo suprotno željama srpsko-crno- 
gorskog bloka. četiri člana Predsjedništva iz Srbije i Crne Gore povukli 
su se iz njega. To je trebao biti argument za uvođenje izvanrednog sta- 
nja, jer se tvrdilo da civilna vlast ne funkcionira. No, takvoj se ideji 
usprotivilo vodstvo JNA - „svaki pokušaj autonomnog djelovanja pred- 
stavljao bi neodgovorni avanturizam i svaljivanje odgovornosti za sve 
ogromne promašaje koji su zemlju vodili u propast na JNA, koja je i 
sama žrtva tih promašaja", obranaški je. s naknadnom pameću, 
objašnjavao Kadijević koju godinu kasnije.“ Generali su očigledno bili 
svjesni da sami ne mogu vladati zemljom i da ne bi dobili podršku jav- 
nosti. čak ni Srba. Međutim. po pakračkom ili nekom sličnom obrascu, 
JNA je u sljedećim mjesecima pronalazila načine da se sama angažira u 
pokretanju .tihe intervencije“. 

U međuvremenu je, 16. ožujka, Milošević sam poduzeo radikalne, 
zapravo ključne korake. Naime, u televizijskom obraćanju srbijanskoj 
javnosti ustvrdio je da je .Jugoslavija ušla u završnu fazu svoje agonije" 
te da .Srbija više neće priznavati odluke Predsjedništva Jugoslavije“. 
Zaključio je informacijom da je naredio .mobilizaciju rezervista policije 
Srbije i obrazovanje novih jedinica", a sve s ciljem .zaštite interesa Re- 
publike Srbije", ali i - „srpskog naroda"! Ono što su Milošević i JNA 
predbacivali Hrvatskoj (ali i Sloveniji) - dakle, osnivanje samostalnih 
policijskih jedinica — Milošević je napravio sam. Samo sat vremena na- 
kon obraćanja narodu Milošević se sastao s predsjednicima svih općina 
u Srbiji i „od njih zatražio da se pripreme za rat". Jasno im je rekao da 
su .suštinska državna pitanja (...) pitanja granica. A granice, kao što 
znate, uvek diktiraju jaki, nikada ne diktiraju slabi". Mobilizaciju polici- 
je obrazložio je potrebom obrane .interesa naše republike, a i interesa 
srpskog naroda izvan Srbije”. Zaključio je rečenicom koja je ubrzo po- 
stala legendarna: „Ako treba da se tučemo, bogami ćemo da se tučemo. 
Nadam se da neće biti toliko ludi da se sa nama tuku. Jer, ako ne ume- 
mo dobro da radimo i privređujemo, bar ćemo znati dobro da se 
tučemo.” Ovim je postupcima srbijanski predsjednik izazvao JNA da 
krene u intervenciju, jer je vrlo dobro znao da bez JNA ne može ostvari- 

ti svoju namjeru o -obrani granica i srpskog naroda™.™ S druge strane. 
JNA je definitivno morala izabrati stranu kojoj će se prikloniti. pa je u 
strahu da ne nestane zajedno s državom. vojno vodstvo prihvatilo da 
postane oružana ruka beogradskoga režima. Veljko Kadijević je poslije. 
u memoarima. svjedočio kako je tih dana vojno vodstvo jednoglasno 
prihvatilo preustrojavanje JNA u srpsku vojsku te da se u realizaciju te 
ideje krenulo .u bliskoj suradnji s beogradskim političkim vodstvom”. 
Vojska je tada postavila sebi cilj da _zaštiti i obrani srpski narod van 
Srbije i prikupi JNA u granice buduće Jugoslavije“. 

Neposredni rezultati takvih — dijelom tajnih. dijelom javnih - vojno- 
-političkih aranžmana osjetili su se na terenu već nakon nekoliko dana. 
Jedinice samozvane SAO Krajine svjesno su išle na izazivanje incidenata 
te su zauzele Plitvice. tobože dio .njihova'" teritorija. Hrvatske su vlasti 
bile prisiljene intervenirati kako bi obranile integritet zemlje. Na Plitvice 
su poslane specijalne policijske postrojbe koje su se sukobile s s pobunje- 
nicima 31. ožujka. na sam Uskrs. U tom sukobu poginuo je Josip Jović 
(1969) i jedan srpski borac (Rajko Vukadinović iz Titove Korenice). 
Mnogi tvrde da su to bile prve žrtve u ratu u Hrvatskoj (aka se zaboravi. 
što je vrlo često. spomenuti policajac Garan Alavanja). su 

Intervencija specijalne policije MUP-a RH na Plitvicama. a nakon 
slične intervencije u Pakracu. pokazala je odlučnosthrvatskogvrhovništva 


Piitwice, Uskrs 1991. godine. 

da uspostavi ustavni poredak u pobunjenim područjima. Strateška je 
ideja bila da se uspostavi kontrola nad policijskim ispostavama po ma- 
njim mjestima na pobunjenom području Kninske krajine i dijela Like, 
čime se želio stvoriti preduvjet za postupan ulazak u srce pobune. 

Međutim, nedugo potom područje Plitvica zauzele su jedinice JNA, 
stvarajući tobože tamponsku zonu, a zapravo omogućujući pobunjenim 
Srbima trajniju okupaciju hrvatskih teritorija. Doduše. .JNA se u ne- 
kim slučajevima korektno ponašala, kao u Borovu, ali je u sve više pri- 
lika postupala protiv legalne i demokratski izabrane vlasti u Hrvatskoj“, 
zaključivao je tada Stjepan Mesić.*7 Intervencija JNA na Plitvicima bila 
je dio osmišljene strategije: o tome svjedoči tadašnji predsjednik Pred- 
sjedništva SFRJ Borisav Jović u zabilješci za 5. travnja. Naime, u razgo- 
voru Jovića i Miloševića s generalima Veljkom Kadijevićem i Blagojem 
Adžićem (1932), srpsko rukovodstvo je pitalo „da li će vojska dozvoliti 
da hrvatska policija zauzme Knin i druge srpske gradove, koji su sada 
pod srpskom vlašću? Odgovor je vrlo jasan: neće... Vojska neće nikoga 
napadati, ali će braniti i sebe i srpski narod u Krajini". Iako se iz Jovićeva 
dnevnika to ne može izravno zaključiti, Armija je već tada počela provo- 
diti mjere kojima je svrha bila spriječiti .da hrvatska policija zauzme 
Knin i druge srpske gradove, koji su sada pod srpskom vlašću".** Za- 
pravo, stvaranje tamponskih zona trebaloje pripremiti teritorijalnu po- 
djelu Hrvatske. 

Odluku o slanju JNA na Plitvice Borisav Jović je donio samostalno, 

ne savjetujući se s kolektivnim Predsjedništvom. I sam je bio svjestan 
implikacija svoga čina, pa je rezolutno zaključio: „prešli smo Rubikon 
(...) ni od koga više ne tražimo nikakve odluke, dejstvujemo prema po- 
trebi na zaštiti srpskoga naroda". Kako Predsjedništvo SFRJ tada nije 
funkcioniralo, Jović je samo lapidarno dodao: ,Obaveštavamo ga o doga- 
đajima, pa kome se ne dopada, neka ide kući. I glupo je da sede u ruko- 
vodstvu države sa kojom su zaratili."?? 
x Bio je to početak prve faze agresije na Hrvatsku. Strategija tampon- 
skih zona koja je trajala do sredine rujna 1991. godine imala je dvije 
jasno uočljive faze. Prva faza traje do intervencije JNA u Sloveniji, dakle, 
u vrijeme kada u Hrvatskoj traju sukobi oko Pakraca, Plitvica i Borova 
Sela. Za to je razdoblje karakteristično da nema velikih teritorijalnih 
pomaka. JNA djeluje na_način-_da onemogući hrvatsko djelovanje. i 
omogući održanje srpske pobune.” 

Na taj je način, tijekom proljeća 1991. godine, počela borba srpskih 
pobunjenika za granice Krajine. Počinju sustavni prepadi i ubijanja hr- 
vatskih policajaca unutar teritorija zamišljene Krajine, kako bi se ta 
područja izdvojila iz ingerencija hrvatskih vlasti. U sljedećoj fazi pobu- 
ne, koja se lako uočava u naizgled nepovezanim događanjima u raznim 

dijelovima Hrvatske, nastoji se sada već jasno definirane hrvatske en- 
klave unutar tih zamišljenih granica polako gušiti. U sljedećoj fazi, koja 
nastupa u ljeto, otpor u tim enklavama nastojat će se slomiti, a Hrvati i 
drugo nesrpsko stanovništvo prognati. 

Dakle, od početka travnja srpski pobunjenici nastoje zaokružiti gra- 
nice svoje zamišljene tvorevine. Prvih dana travnja u pomoć srpskim 
selima između Osijeka i Vukovara stigle su paravojne postrojbe iz Srbije 
koje je organizirao četnički vojvoda Vojislav Šešelj, jer pobunjenici na 
tom području nisu, kao u Kninu, imali masovniju podršku lokalne srp- 
ske zajednice. Ubrzo su oko Borova Sela, Trpinje, Vere, Bršadina i dru- 
gih većinski srpskih sela podignute barikade. Beogradske novine su 
veličale patriotizam „dobrovoljaca koji su krenuli braniti ugroženi srp- 
ski narod“.*! 

Desetak kilometara jugoistočno od Knina, na cesti prema Sinju i 
Splitu. kao enklava među srpskim selima, bilo je Kijevo, selo gotovo 
isključivo naseljeno Hrvatima. Pod izgovorom da lokalna nejaka policij- 
ska stanica blokira pristup srpskim selima u pravcu Sinja, kninska je 
policija 29. travnja blokirala Kijevo, ne dozvoljavajući ni dostavu elemen- 
tarnih potrepština. U Splitu su uslijedile velike demonstracije podrške 
Kijevu.” U njima je poginuo jedan pripadnik JNA (inače Makedonac). 
što je bio povod srpskoj propagandi za žestoko pojačanu kampanju koja 
je već zvučala kao prava priprema za rat. Kijevo se, inače. mjesecima 
odupiralo, ali je potkraj kolovoza bilo napadnuto svim sredstvima. u 
zajedničkoj akciji lokalne srpske policije i JNA.* Stanovništvo-je-mora- 
lo izbjeći. a kuće i mjesna crkva su uništeni. 

Međutim, osim Miloševića i njegova kruga, JNA i srpskih pobunjeni- 
ka, . sukob s su raspirivali i neki krugovi u Hrvatskoj koji su po svaku ci- 
jenu željelii izlazak Hrvatske iz Jugoslavije. Dolazak ljudi iz emigracije s 
takvim programom i i njihovo priključivanje HDZ-u, kao i posve slobod- 
no i sve intenzivnije isticanje ustaških znakova i nazivanje svih Srba 
četnicima, dodatno je uvjeravalo armijske krugove da s Hrvatima ne 
može biti dogovora i da su hrvatski prijedlozi o konfederaciji samo ba- 
canje prašine u oči. To nije bio uzrok sukoba. ali je objektivno bio čim- 
benik kojim se dolijevalo ulje na vatru. 

Situacija u istočnoj Slavoniji bila je slična onoj u okolici Knina. s tom 
razlikom što su se ondje barikade ipak uklanjale. U tom posredovanju i 
smirivanju važnu je ulogu igrao načelnik osječke policije Josip Reihl- 
Kir, kojega su kasnije hrvatski ekstremisti ubili kako bi uklonili i po- 
sljednju prepreku raspirivanju sukoba. Ubojica Ante Gudelj bio je 
osuđen 1994. u odsutnosti na 20 godina zatvora, ali u zatvor nije otišao." 
Postoje snažne indicije da su Gudelja štitili tada najodgovorniji ljudi 
hrvatske politike u Slavoniji te da su ga oni potakli na zločin. Potkraj 

Masovni prosvjed pred zgradom Komande Vojno-pomorske oblasti u Splitu 6. svibnja 1991. godine. 


travnja, pošto su srpski ekstremisti više puta izazvali napetost na pri- 
lazima Borovu Selu kod Vukovara, nekolicina ljudi iz hrvatske vlasti 
osobno je stigla do Borova Sela i oko ponoći ispalila na selo tri granate. 
Žrtava nije bilo. šteta je bila minimalna. ali je srpskim ekstremistima 
pružen povod za protuakciju. Iz Srbije su stigli pripadnici specijalnih 
jedinica, te su zarobljena dvojica hrvatskih policajaca. Da bi spasila dvo- 
jicu kolega, hrvatska je policija krenula u intervenciju, ali krajnje nepri- 
premljeno i nespretno. Policajci su upali u zasjedu te su dvanaestorica 
ubijena, a više od 20 ih je ranjeno. Hrvatska je oplakivala mrtve. bojeći 
se još gorega. Predsjednik Tuđman tada prvi put upozorava da smo 
-Svjedoci početka otvorenog rata protiv Hrvatske". S druge strane. Voji- 
slav Šešelj javno je priznao da su njegovi ljudi sudjelovali u pokolju: 
-Obavestili smo Generalštab jugoslovenske armije da ćemo povući sve 
svoje četnike i položiti oružje u slučaju da armija interveniše i razoruža 
Hrvate. Ali ako se ona ne pokrene. krv će teći potocima i srpski narod 
će pobediti...” Beogradska_Borba, tada u žestokoj opoziciji prema 


umiješani i „mnogi politički moćnici", uključujući i člana Predsjedništva 

SFRJ iz Vojvodine - Jugoslava Kostića.” U međuvremenu je JNA došla 
u Borovo Selo, stvorila tamponsku zonu i time taj prostor izuzela iz hr- 
vatske vlasti. Postaje sve jasnije da takve akcije ne pridonose smirivanju 
strasti i uspostavi reda, već pripremanju teritorijalne podjele Hrvatske. 

Stvaranjem tenzija i atmosfere u kojoj dominira strah, hrvatski su 
Srbi gurani u rat. On se približavao u nizu, naoko, izdvojenih oružanih 
sukoba, sve do sredine 1991. godine i završetka rata u Sloveniji. 

Prema popisima iz 1981. i 1991. godine, Srbi ni u jednoj slavonskoj 
općini nisu bili u većini. U zapadnoj Slavoniji njihov je broj varirao od 
16% u općini Virovitica do 46% u općini Pakrac (ukupno u zapadnoj 
Slavoniji 30%), a u istočnoj Slavoniji od 2,5% u općini Županja do 37% 
u općini Vukovar (ukupno 20,5%).* No, baš je istočna Slavonija za beo- 
gradske planere bila posebno zanimljiva jer, za razliku od područja Hr- 
vatske gdje su Srbi ili brojni ili u većini, ali koja su siromašna, brdovita 
i udaljena (dijelovi Korduna, Banije, Like i Dalmatinske zagore), istočna 
Slavonija graniči sa Srbijom te je bila jedna od najbogatijih regija u Hr- 
vatskoj i uopće u Jugoslaviji. 

Petnaestoga svibnja, na dan redovite smjene na čelu Predsjedništva 
SFRJ, predstavnika Srbije Borisava Jovića trebao je po ustavnim odred- 
bama zamijeniti hrvatski predstavnik. Stjepan Mesić. Bila je to dotad 
uvijek rutinska primopredaja dužnosti o kojoj se nikad nije glasalo. Na 
tom se položaju do 1991. izmijenilo trinaest ličnosti iz svih republika i 
autonomnih pokrajina. Međutim, Milošević i suradnici procijenili su da 
bi odlazak Jovića s te dužnosti i dolazak Mesića ugrozio njihov projekt, 
pa je srpsko-crnogorski blok glasao protiv izbora Mesića, dočim su 
predstavnici Slovenije, BiH, Hrvatske i Makedonije | bili za legalnu smje- 
nu. Na taj je način glasanje završilo neriješeno (4:4). Sam je Mesić čak 
čuo načelnika Generalštaba Blagoja Adžića koji je neizbor komentirao 
riječima: „Ovo je lakrdija. Trebalo je po Ustavu...” Neki zapadni novina- 
ri su, tvrdi Mesić, generalovu izjavu protumačili kao „srdžbu na Srbiju, 
jer je ovim postupkom još više oslabila autoritet saveznih organa i same 
Armije”. Mesić je tada, s punim pravom, mogao optužiti Srbiju za „raz- 
bijanje Jugoslavije” te da „zbog toga ona mora snositi svu odgovornost 
pred domaćom i svjetskom javnošću za sve posljedice”.” Nema sumnje 
da je tim pučističkim odbijanjem legalne smjene predsjedatelja Predsjed- 
ništvo bilo paralizirano i da je država ostala bez najviše vlasti. 

Predsjedništvo SFRJ je do tog trenutka, uz Markovićevu vladu, bilo 
jedino tijelo u Jugoslaviji u kojem je još postojala zajedničk ca jugoslaven- 
ska vlast, iako sa sve manjim autoritetom i sve razjedinjenija. Mesić je 
kasnije opisao kako su najviši oficiri JNA o svojim planovima obavještavali 
samo srpske i crnogorske predstavnike u Predsjedništvu i samo se s 
njima konzultirali.? Sve u svemu, približavao se finis Iugoslaviae. 

Susret republičkih predsjednika na Cetinju u travnju 1991. godine. Bio je to peti od ukupno šest 
takvih susreta na kojima su predsjednici jugoslavenskih republika bezuspješno pregovarali o 
daljnjoj sudbini Jugoslavije. Slijeva: Milan Kučan (slovenski predsjednik), Slobodan Milošević (srpski 
predsjednik), Momir Bulatović (crnogorski predsjednik), Alija Izetbegović (bosanskohercegovački 
predsjednik), Franjo Tuđman (hrvatski predsjednik), Kiro Gligorov (makedonski predsjednik). 


Četiri dana kasnije, u nedjelju 19. svibnja, u Hrvatskoj je održan re- 
ferendum na kojem su se građani trebali izjasniti jesu li za samostalnost 
Hrvatske. Na referendum je izišlo 83,6% od ukupno upisanih birača,_a 
pozitivan odgovor dalo ih je 93,2% ili 2,845.521 građanin. Time je odbi- 
jena mogućnost ostanka Hrvatske u Jugoslaviji kao jedinstvenoj save- 
znoj državi, ali je kompromisno ostavljena mogućnost pristupa u savez 
suverenih država s drugim republikama, dakle neke vrste labave konfe- 
deracije."* Kao i obično, i Srbi u Krajini imali su odgovor: tih su dana 
organizirali referendum i na pitanje ,žele li priključenje Krajine Srbiji i 
ostajanje u Jugoslaviji sa narodima koji to žele" navodno je potvrdno 
odgovorilo 99% glasača. `^, 

U međuvremenu, od 28. ožujka sastajali su se redovito predsjednici 
šest jugoslavenskih republika da bi razgovarali o budućnosti Jugoslavi- 
je. Općenito, na tim se sastancima raspravljalo o načinu izlaska iz držav- 
ne krize. Govorilo se, primjerice, i o prijedlogu Slovenije i Hrvatske o 
stvaranju konfederacije suverenih država (predstavljen javnosti u velja- 
či). U Predsjedništvu SFRJ, Stjepan Mesić je tvrdio da je „Jugoslavija 
neodrživa u sadašnjem modelu, a jedino moguće rješenje je savez suve- 
renih država, ako se o tome dogovorimo", a tek „ako se o tome ne dogo- 

vorimo - onda će svatko ići svojim putem'".'* Pozicije su bile nepomirlji- 
ve. Sa svoje se strane Slobodan Milošević u javnosti se vrlo žestoko za- 
lagao za očuvanje centralističke federacije, odnosno, .moderne federaci- 
je“. po principu .jedan građanin, jedan glas". Međutim, imao je i rezer- 
vnu varijantu o kojoj je. prema svemu sudeći, 25. ožujka (dakle.-trrdana 
prije prvoga sastanka jugoslavenskih predsjednika) u Karađorđevu ra- 
spravljao s hrvatskim predsjednikom Franjom Tuđmanom {o čemu će 
kasnije biti više riječi).!“! 

Kriza se internacionalizirala, pa se tijekom lipnja uključila i treća 
strana - predstavnici EZ-a, potom i SAD-a, a kasnije i UN-a_I.oni su 
djelomično odgovorni za tragediju koja se približavala. Isprva je EZ čak 
bio .neprijateljski" nastrojen prema ideji stvaranja novih država. držeći 
da se to protivi Helsinškoj povelji iz 1975. godine o nepromjenjivosti 
granica.!'% Potom su dugo vremena vjerovali da će racionalan zapadno- 
europski pristup zasnovan na ekonomskim interesima i diplomatskim 
obzirima biti svima prihvatljiv. Osim toga, dopuštali su Miloševiću i nje- 
shvatili da se mnogi ljudi na odgovornim funkcijama ponašaju krajnje 
neodgovorno prema vlastitom narodu. svjesno ga gurajući u ratni su- 
kob, bez obzira na žrtve. Sve su reakcije članica Europske zajednice, 
SAD-a ili UN-a bile zakašnjele i posve nedostatne. U tom je pristupu 
posebno bilo štetno što su se predugo izjednačavali žrtva i napadač. te 
da se podržavala fikcija o postojanju Jugoslavije, odnosno teza da valja 
očuvati Jugoslaviju, uz prethodni dogovor zainteresiranih strana - što je 
samo po sebi bilo proturječno. Situacija u Jugoslaviji Zapadu nije bila 
nepoznanica. On je na vrijeme identificirao prijetnju koju je predstavljao 
Miloševićev režim, ali je. istovremeno, imao .malo simpatija za sloven- 
ske i hrvatske separatiste koji su vrlo voljni izazivati rat tako dugo dok 
mu mogu izbjeći“.!'** To su bili razlozi zbog kojih se Zapad dugo vreme- 
na zadovoljavao ulogom promatrača i ograničio svoje sudjelovanje na 
vođenje tzv. .diplomacije dobre volje".'% Bila je to bezizgledna strategija 
za gašenje požara koji se širio Hrvatskom. a za koji mjesec i Bosnom i 
Hercegovinom. 

U katastrofi koja je nailazila za mnoge je najveće razočaranje i šok bila 
uloga JNA. Ona je evoluirala od vojske koju je dobar dio Hrvata 1945. 
smatrao oslobodilačkom preko ideološkog komunističkog čistunca do 
zločinačke velikosrpske organizacije odgovorne za uništavanje gradova 
u BiH i Hrvatskoj i potpomaganje zločinačkih četničkih odreda. 

Nakon 1945. godine JNA je bila najdosljedniji provoditelj Titove 
jugoslavensko-komunističke politike.'* Pazilo se i na ravnomjernu na- 
cionalnu zastupljenost. pa je priličan broj Hrvata (Slovenaca i drugih) 
bio i u Vrhovnoj komandi i na drugim zapovjednim mjestima. Ipak, 
nakon rata proporcionalno je veći broj Srba i Crnogoraca ostao u 
aktivnoj službi. Ta ,srbizacija" bila je zaustavljena 1948. godine. kada 
je u doba Informbiroa više tisuća uglavnom srpskih i crnogorskih 
oficira izbačeno iz vojske zbog simpatija prema Staljinu. No. i 1953. 
Crnogoraca je u starješinskom kadru bilo 10.8%, a generala čak 29,7%, 
iako je udio Crnogoraca u jugoslavenskom stanovništvu bio tek 2,8%. 
U starješinskom kadru Srba je tada bilo 57%, što znači da su i oni bili 
značajno nadzastupljeni u odnosu na ukupni udjel u stanovništvu 
(41.7%).'%7 Među generalima Srba je bilo 38% (dakle, Srba i Crnogo- 
raca bilo je 1953. godine među generalima 67.7%, a u starješinskom 
kadru 67.8%, dočim je Srba i Crnogoraca ukupno u stanovništvu bilo 
44.5%). Branko Mamula je uzroke slabog odaziva Hrvata i Slovenaca 
u vojnu službu vidio prije svega u porastu općeg standarda stanovni- 
štva. zbog čega vojni poziv više nije bio jedini izlaz za siromašnu djecu. 
Povlastice koje su se nudile (dobivanje stanarskog prava, sigurnost 
posla i mirovine) nisu mogle motivirati regrute iz razvijenijih sredi- 
na.'*% Nema sumnje da je tradicionalna sklonost vojnom pozivu i ratova- 
nju u srpskoj i crnogorskoj kolektivnoj memoriji i mitologiji u tom 
opredjeljivanju imala itekako udjela. Istodobno su mnogi Hrvati i Slo- 
venci percipirali vojsku samo kao obvezu koja se mora odraditi i pro- 
fesionalnu karijeru u vojsci smatrali neprivlačnom. Svima je bilo lo- 
gično da je niži oficirski kadar uglavnom sastavljen od Srba i Crno- 
goraca. 

Čistke srpskih i crnogorskih oficira ponovile su se, iako u manjim 
razmjerima. i potkraj pedesetih i opet nakon 1965. godine, što je koin- 
cidiralo s padom Aleksandra Rankovića. ! 

Osoba zadužena za nacionalno i ideološko balansiranje bio je mini- 
star obrane (od 1953) i Titov provjereni čovjek, rođeni Ogulinac, Ivan 
Gošnjak (dok je on potkraj pedesetih bio na vrhuncu moći, visoka mje- 
sta u Personalnoj upravi zauzimao je i Franjo Tuđman). Tada, a i poslije. 
postojala je, čini se, unutar armijskih krugova i dobra volja da se nacio- 
nalna struktura uravnoteži, ali se brojčani odnosi naslijeđeni iz NOB-a 
dugo nisu mogli popraviti. Mnogi su Slovenci, Hrvati, Muslimani i Al- 
banci pohađali u šezdesetima i sedamdesetima srednje i visoke vojne 
škole (očito iz egzistencijalnih razloga), ali potom nisu prihvaćali aktiv- 
nu vojnu službu ili bi brzo iz nje odlazili. Stoga je nacionalnu ravnotežu 
bilo relativno lakše postići prilikom promocije u više činove, ali gotovo 
nikako u nižima. 

Gošnjaka je 1967. godine zamijenio Srbin Nikola Ljubičić (1916) koji 
je protežiranjem svojih ljudi počeo mijenjati i nacionalnu strukturu u 
vojnim vrhovima. Zakonske odredbe koje su nalagale ravnomjerna su- 
djelovanje svih nacija u popuni profesionalnoga kadra u JNA.nisu se 
poštovale, dijelom i zbog nezainteresiranosti pripadnika nekih nacija. 
Brojke o tome smatrale su se vojnom tajnom. Godine 1985. indeks za- 
stupljenosti Crnogoraca u aktivnom podoficirskom i oficirskom kadru 
u odnosu na postotak u stanovništvu Jugoslavije bio je 204 (ili 5.82%, a 
u ukupnom stanovništvu 2.58%), Srba 157, Makedonaca 113. ali zato 
Hrvata 63, Muslimana-Bošnjaka 41, Slovenaca 34 te Albanaca samo 14. 
Dakle, u relativnim je omjerima Crnogoraca u vojsci bilo gotovo 15 puta 
više od Albanaca, ali je ključno bilo da je Srba bilo 150% više u odnosu_ 
na Hrvate. Utemeljene procjene govore da su u proljeće 1991. godine od 
70.000 profesionalaca u JNA njih 50.000 ili oko 70% bili Srbi ili Crno- 
gorci (prema statistici iz 1985. godine bilo ih je 63%). Bilo je zamišljeno 
da umjereni Srbi (pogotovo iz Hrvatske) i Crnogorci, postavljeni na 
ključne položaje, i nakon 1980. godine održavaju „jugoslavensku“ liniju, 
tobože držeći ravnotežu između velikosrpskih pretenzija za unitariz- 
mom i hrvatsko-slovenskih želja za što većom samostalnošću. Njihov je 
najistaknutiji predstavnik bio Ličanin Đoko Jovanić (1917). No. upravo 
dvojica najznačajnijih hrvatskih Srba u JNA u osamdesetima - Branko 
Mamula (1921). ministar obrane (odnosno, „savezni sekretar arod- 
nu obranu”) do 1988. godine, i njegov nasljednik Veljko Kadijević*(koji 
potječe iz mješovitoga braka. ali se smatrao ponajprije Jugoslavenom, 
pa Srbinom), praktično su jugoslavenski prostor gurnuli u rat. U nemir- 
nim godinama pred rat bila su značajna još dva generala relativno umje - 
renih nazora - bosanskohercegovački Hrvat Petar Šimić i Slovenac 

Stane Brovet (1930-2007). No, Šimić je iznenada umro 1989. godine, a 
Brovet bio marginaliziran, pa potom i umirovljen do kraja 1991. godine. 
JNA je uvijek bila vrlo značajan politički faktor, ali ju je Tito nepos- 
rednio+1 vrto djelotvorno kontrolirao. Za oficirski kadar Tito je bio neu- 
“pitni autoritet.!!" 
«4 Do Titove smrti JNA nije bila samostalan politički faktor, te su naju- 
tjecajnije vojne ličnosti, barem u javnim istupima, vjerno slijedile Titovu 
politiku. Pa ipak, problema je bilo mnogo - budući da je tijekom šezde- 
setih godina došlo do značajnije demokratizacije. trebalo je u novostvo- 
, Tenim uvjetima iznova definirati položaj JNA. Stoga su, kada je na Deve- 
tom kongresu SKJ 1969. godine stvoreno Predsjedništvo SKJ. u njega 
delegirani predstavnici osam konstitutivnih jugoslavenskih jedinica te 
deveti - predstavnik JNA. Ovakvim pozicioniranjem partijske organiza- 
cije u JNA u odnosu na cijeli SKJ izlazi na vidjelo da su mnogi oficiri, 
pogotovo oni u vrhu JNA, bili vrlo sumnjičavi prema procesima poput 
-demokratizacije“. .federalizacije". itd., iako ih u javnosti nikada nisu 
dovodili u pitanje. Nema sumnje da je rukovodstvo JNA bilo mnogo 
osjetljivije na bilo kakve .proustaške" ili proalbanske manifestacije nego 
što bi bilo na neke unitarističke" ispade. 

Međutim, potajno su vojni vrhovi još od kraja šezdesetih. a pogoto- 
vo tijekom sedamdesetih, postajali sve nezadovoljniji decentralizaci- 
jom vojnog sustava i države uopće. Događalo se to paralelno s njiho- 
vom spoznajom da se dugogodišnji pokrovitelj i vrhovni zapovjednik 
JNA, Tito, približava neumitnom odlasku. Decentralizacija obrambe- 
nih poslova već je naviještena odredbama saveznog ustava iz 1963. 

_ godine. jer tada „narodna obrana" postaje ustavna kategorija (prvi se 

put spominje u Ustavu), a o njoj, barem teoretski, mogu odlučivati ne 
samo federacija, nego i ,republike, općine i druge društveno-političke 
zajednice". Ustavnim tekstom se određivalo i da pripadnici naroda Ju- 
goslavije imaju pravo nastave na svom jeziku na području druge repu- 
blike, jedino je iznimka bila JNA u kojoj se zapovijedanje, obuka i 
administracija trebala voditi na „srpskohrvatskom jeziku",'!' čime je 
vojsci ostavljena jedna od snažnih unitarističkih poluga. Ustavnim 
amandmanima iz 1971. godine, potom Ustavom iz 1974. godine i Za- 
konom o narodnoj obrani iste godine, te Zakonom o općenarodnoj 
obrani iz 1982. godine nastavljena je decentralizacija poslova obrane 
- ustrojena je jaka Civilna zaštita, potom Teritorijalna obrana s repub- 
ličkim rukovodstvom koja u nekim situacijama .može postati osnovni 
nosilac oružane borbe".!!? 

Početak osamdesetih bio je za JNA doba političkog lutanja, ali se ono 
tada nije zamjećivalo, jer ni pravih izazova nije bilo. Jedini tadašnji 
mogući politički izazov bila je jača nazočnost JNA na Kosovu, ali svrsi- 

shodnost takva njezina angažmana nije se u jugoslavenskoj javnosti uopće 
mogla dovoditi u pitanje. 

U neformalnoj jugoslavenskoj hijerarhiji sedamdesetih se godina na- 
glo izdigao Slovenac Stane Dolanc (1925-1999), tada član Predsjedništva 
CK SKJ. Čak se smatralo da bi Dolanc mogao u nekim ovlastima nasli- 
jediti Tita, ali je on 1978. pao u Titovu nemilost. Na taj je način nefor- 
malni „drugi čovjek" u Jugoslaviji u posljednje dvije godine Titova života 
zapravo postao 'Nikola Ljubičić, Navodno je Tito, u razgovoru u Kara- 
đorđevu 1979. godine, ostavio u ,amanet" vojnom vrhu da čuva jedin- 
stvo zemlje, pa i po cijenu zavođenja vojne uprave.!!* Poslije Titove smr- 
ti JNA počinje samostalno voditi politiku i Predsjedništvu SFRJ za mno- 
ge stvari više ne polaže račune. Branko Mamula otvoreno tvrdi kako 
„nitko od generala nije vjerovao u Predsjedništvo SFRJ".!!4 U vrijeme 
iračko-iranskog rata,u osamdesetima oružje je prodavano objema stra- 
nama, unatoč embargu na izvoz oružja koji je UN proglasio. JNA je u to 
doba imala izvoz čak do tri milijarde USD na godinu, čime su mnogi 
pojedinci, grupe, čitave regije, pa dijelom i savezna administracija, po- 
stale ovisne o vojnoindustrijskom kompleksu, a ovaj je, pak, raspolažući 
s golemim novcem, postajao sve značajniji politički i gospodarski čim- 
benik. JNA je dostavila oružje iračkoj vojsci i neposredno uoči njezina 
napada na Kuvajt 1991. godine. 

JNA se u burnoj drugoj polovini osamdesetih još više osamostalila, 
jer je osjetila, pogotovo nakon .1987. godine i Miloševićeva dolaska na 
vlast, da ubrzano erodiraju svi oblici civilnih vlasti u SFRJ. Kako su 
osamdesete išle kraju, tako su generali sve više bili prisutni u javnosti. 
Najviše su isticali nezadovoljstvo decentralizacijom unutar sustava Oru- 
žanih snaga SFRJ, posebice zbog samostalne Teritorijalne obrane koja 
se, smatrali su, može pojaviti kao potencijalni protivnik (što se konačno 
i obistinilo ratom 1991. godine u Sloveniji). Kako bi odagnali te strahove, 
u svibnju 1987. usvojena je nova Strategija općenarodne obrane i dru- 
štvene samozaštite SFRJ. kojom je prvi put odobreno_da u slučaju 
ugroženog jedinstva SFRJ JNA ima pravo intervenirati. Potkraj sljedeće, 
1988. godine, počinje reorganizacija JNA u skladu s planom „Jedinstvo“, 
što znači da se počinju ocrtavati zamišljene granice ,Velike Srbije".''? I 
uloga TO trebala je biti manje važna, jer je predviđeno da ratna za- 
povjedništva JNA preuzmu nadzor nad TO svake konstitutivne republike. 

Iz situacije potkraj osamdesetih generali su izvlačili naizgled logičan 
zaključak da su Slovenija i Hrvatska kao potencijalni protivnik | najopas- 
nije, jer su bili uvjereni da bi za SFRJ pogubna bilo veće uvažavanje 
nacionalnih i republičkih posebnosti, baš kao i potpuna demokratizaci- 
ja odnosno uvođenje viestranačkog sustava Načelno su se zauzimali 

ma Miloševićevoj populističkoj politici. Naime, nisu bili zadovoljni nje- 
govim stilom prekomjerne prisutnosti u javnosti, instrumentalizacijom 
narodnih zborova i protestnih okupljanja te slabim promišljanjem po- 
sljedica ili mogućih interpretacija tih događanja u drugim sredinama.'!* 
No. dok je hrvatski nacionalizam ocjenjivan kao separatistički, srpski je 
doživljavan kao integralistički, pa se. po logici kojom su se rukovodili 
generali, smatralo da državu ne dovodi u pitanje.!!7 

Vrh JNA se počeo na političkoj pozornici aktivnije angažirati u drugoj 
polovici osamdesetih, u vrijeme kada se u javnosti prvi put javljaju gla- 
“sovi o potrebijkorjenitih reformi kako unutar SFRJ, kao i u JNA. Takve 
su tendencije bile najjače u Sloveniji. S pojedincima koji su propagirali 
te ideje JNA se htjela obračunati u ljeto 1988. godine, kada je u Ljub- 
ljani počelo suđenje Janezu Janši i drugima (I. Borštneru, D. Tasiću i 
F. Zavrlu). optuženima za odavanje vojne tajne. Konačna presuda bila je 
rezultat političkog kompromisa, ali je tijekom afere i suđenja slovenska 
javnost pokazala jasan antagonizam prema JNA.''* Problema s JNA 
imali su i neki u Hrvatskoj: Feral Tribune, tada prilog Nedjeljne Dalma- 
cije. parafrazirao je iznimno popularnu narodnu pjesmu „Ne klepeći 
nanulama” i istakao moto „Ne klepeći mamulama...". Javno je tužilaštvo 
- nakon dobivene direktive Političke uprave JNA -— redakciji Nedjeljne 
Dalmacije uputilo .posljednju opomenu", u kojoj se upozorava da se u 
tekstu .vrijeđa savezni sekretar za narodnu obranu Branko Mamula. 
ismijava stav JNA o civilnom služenju vojnog roka. te ističe da je 'ovoj 
našoj vlasti odzvonilo'". Nakon višemjesečnih priprema i serije privođenja 
Feralovih autora na .informativne razgovore“ u splitskom sjedištu jugo- 
slavenske tajne policije. javno tužilaštvo ih je optužilo za .širenje lažnih 
vijesti iz čl. 197. Krivičnog zakona SRH". Nakon rasprave, održane u 
prosincu 1987. na Općinskom sudu u Splitu, optužnicu kojom je tužitelj 
za feralovce tražio pet godina zatvora sud je odbio.'!? 

U jednoj fazi raspada Jugoslavije, otprilike potkraj 1987. i početkom 
1988. godine, došlo je do konflikta između srbijanskogvrha s Miloševićem 
na čelu te vrha JNA s Kadijevićem na čelu (ne jako dramatičnog, ni mno- 
go poznatog u javnosti). Naime, admiral Branko Mamula je tada procje- 
njivao da .Slovenija i Srbija pokreću mehanizam razbijanja Jugoslavi- 
je.. očigledno ih smatrajući podjednako odgovornima.'* Admiral Ma- 
mula i armijski vrh smatrali su da Milošević nije najpogodnija osoba za 
realizaciju planova JNA o reunitarizaciji zemlje te da i njega treba uklo- 
niti ako se želi sačuvati Jugoslavija. Za njih je u tom trenutku Miloševićeva 
politika bila isuviše prosrpski nastrojena i, kao takva neprihvatljiva za 
Jugoslaviju kao cjelinu. Međutim, zbog vješte Miloševićeve demagogije, 
kao i slijedom drugih okolnosti, JNA je postajala sve više njegova save- 
znica.!?' Jer, tobože principijelna, a zapravo dogmatska i nefleksibilna 

politika JNA, nije mogla ni zamisliti decentraliziranu i demokratiziranu 

Jugoslaviju, kakve su nudile određene snage u Sloveniji i Hrvatskoj 

1990/1991. godine, već im je puno bliži bio čvrstorukaški, a zapravo 

velikosrpski Miloševićev model. Približavanje vrha JNA i Miloševića. 
definitivno se događao tijekom 1988. i 1989. godine. Na Četrnaestom 

kongresu SKJ početkom 1990. godine, Milošević i njegovi pristaše isko- 

ristili su delegate JNA kako bi oni inzistirali na „integritetu SKJ i demo- 

kratskom centralizmu". Miloševićevi bi ljudi samo .podržavali“ takve 

ideje. Uostalom, Borisav Jović tvrdi da je JNA svjesno .prihvatila takvu 

ulogu". 122 

Dolazak na vlast nekomunističkih stranaka u Sloveniji i Hrvatskoj u 
proljeće 1990. godine samo je ubrzao zbližavanje JNA i srpskoga vod- 
stva. Kadijević je tađa tvrdio kako Milošević zapravo „doprinosi stabil- 
nosti Jugoslavije".!'** Pošto se jedinstveni SKJ raspao, potkraj 1990. go- 
dine generali su osnovali Savez komunista — Pokret za Jugoslaviju koji 
je okupio malen broj članova izvan JNA. Iza — u osnovi rigidne ideologi- 
je. krila se i zabrinutost za vlastitu egzistenciju, jer je bilo očigledno da 
je s transformacijom društva nužna i radikalna reforma u JNA, ali JNA 
za to nije bila spremna. Kada su u prosincu 1990. godine održavani iz- 
bori u Srbiji, Veljko Kadijević je u jednom intervjuu podržao Miloševićevu 
Socijalističku partiju Srbije i to zbog tri osnovna razloga: zajedničko im 
je bilo, prvo, protivljenje liberalnim i demokratskim promjenama; dru- 
go, smatrali su da Jugoslaviju čuvaju konzervirajući stari režim te. treće, 
kada su vidjeli da se takav scenarij ne može realizirati, težili su uvođenju 
izvanrednog stanja. Stoga su i „treću (skraćenu - op. I. G.) Jugoslaviju" 
prihvatili kao novu armijsku i srpsku kuću ukoliko se prva varijanta — 
„federativna Jugoslavija" — ne realizira.!?* 

Admiral Branko Mamula je potkraj 1990. godine, kao već bivši mini- 
star obrane (ali i dalje vrlo utjecajan), ustvrdio govoreći pred inozemnom 
publikom: „Ako budemo morali pribjeći represivnim mjerama - uklju- 
čujući vojnu silu, uvjereni smo da će Jugoslavija biti sposobna kontroli- 
rati situaciju u svojim granicama." Rekao je da ni .konfederativni prijed- 
log Slovenije i Hrvatske nije prihvatljiv, jer stvaranje. nacionalnih država ' 
Srba ili Hrvata nije moguće bez krvoprolića, čak ni s njime". 

U vojnom vrhu nije bilo srpskih nacionalista klasičnog tipa, u njemu 
nisu bili opsjednuti populističkom mitomanijom ili romantičarskim 
emocijama, ali su postojali zazor, predrasude, pa čak i mržnja prema 
slovenskom i albanskom .separatizmu", hrvatskom .nacionalizmu' ili 
islamskom ,fundamentalizmu". Prema nacionalnoj pripadnosti vojni se 
vrh odnosio utilitaristički; jest da su uglavnom bili Srbi, ali su se. radije 
predstavljali kao Jugoslaveni. U konkretnim situacijama moglo se gene- 
rale podijeliti u tri struje: umjerenjačku koja se, navodno. slagala s de- 

mokratskim promjenama i smatrala ih neizbježnima (to su već spome- 
nuti admiral Petar Šimić; kontraadmiral Božidar Grubišić /1932. rodom 
Šibenčanin/: Slovenac Konrad Kolšek, Svetozar Višnjić /1927/ i drugi); 
ekstremističku. u kojoj su generali Blagoje Adžić, Stevan Mirković 
/1927/. Petar Gračanin /1923/ te Hrvat Josip Gregorić /1928/ i srednju 
struju kojoj su. navodno, pripadali generali Veljko Kadijević, Hrvat Zor- 
ko Čanadi (1925) i Stane Brovet. No, čini se da takva podjela u strateški 
važnim situacijama nije važila, jer su naredbe poštivali apsolutno svi i u 
tome među generalima i nije moglo biti razlike.'?? 

Da bi se shvatio položaj u kojem se JNA našla u to vrijeme, valja uze- 
ti u obzir da je sama vojska gotovo pola stoljeća stvarala uvjerenje da 
ona sama predstavlja jaku i praktički nepobjedivu vojnu silu (stvarao se 
mit o .trećoj“ odnosno „četvrtoj vojnoj sili u Europi")'2* kao i tradicio- 
nalnu rigidnost političkog razmišljanja u JNA koja je uglavnom otežavala 
nijansiraniji pristup konkretnoj situaciji. Naposljetku, iskazani primiti- 
vizam i nasilnički mentalitet koji je ispoljen tijekom rata početkom de- 
vedesetih. velik dio o dio oficira JNA donio je iz svojih kuća. iz pretežno rural- 
nih sredina. U takvu mentalnom sklopu nema mjesta poštivanju indivi- 
dualnih građanskih prava i uvažavanju tradicija gradskog života. pa se i 
time dade objasniti kasnije beskrupulozno uništavanje gradova. 

Potkraj travnja 1990. godine. između dva izborna kruga, kada se vi- 
djelo da HDZ pobjeđuje i pošto je tadašnji predsjednik SKH-SDP-a Ivica 
Račan odbio ponudu da izvrši prevrat (a zapravo državni udar), JNA je 
oduzela Teritorijalnoj obrani Hrvatske sve naoružanje (za oko 240.000 
vojnika, što znači 200.000 pušaka i automatskog oružja, 1400 minoba- 
cača. 1000 artiljerijskog oruđa, itd.),!?7 a da hrvatska vlast nije uspjela 
ni protestirati. I dok je u Hrvatskoj takva akcija poduzeta u doba 
međuvlašća, postkomunističke vlasti u Sloveniji već su bile tri mjeseca 
konstituirame, pašu barem djelomično spriječile JNA da preotme 
naoružanje njihove Teritorijalne obrane. Na taj su način slovenski teri- 
torijalci u ratu u lipnju/srpnju 1991. godine bili solidno naoružani i bez 
dodatne opskrbe oružjem i pomoći izvana. 

Čini se da rukovodstvo JNA sve do ljeta 1991. godine nije vjerovalo 
da će na jugoslavenskom prostoru doći do sukoba širih razmjera. Pri- 
premali su određene planove za onemogućavanje .antikomunističkih i 
antijugoslavenskih" procesa u državi, ali su bili sigurni da će brzo i efi- 
kasno uvesti red. bez mnogo krvi. Precjenjivali su vlastite snage. te mi- 
slili da u svakom od jugoslavenskih naroda postoji .zdrava jezgra" koja 
će na vrijeme shvatiti .zablude" svojih vodstava i vratiti se rigidnom 
centralističkom konceptu jugoslavenskog ustroja. Zbog toga su potkraj 
1990. i početkom 1991. godine čak planirali otmice, pa suđenje vodećim 
osobama hrvatske vlasti (ministru obrane Špegelju. predsjedniku 

Tudmanu), možda i njihovu likvidaciju. No, prve represivne akcije, npr. 
suđenje šestorici Hrvata optuženih za nelegalan uvoz oružja u ožujku 
1991. godine u Zagrebu, izazvale su burne demonstracije građana pred 
zagrebačkim Vojnim sudom i pokazale da se Hrvatska ne boji nego da 
represija samo pojačava gnjev i prkos. 

Neposredno pred sukob u Sloveniji potkraj lipnja 1991. godine, Ko- 
manda Pete vojne oblasti upoznala je podređene sa stavovima JNA u 
odnosu na trenutno stanje u državi (vrlo je karakteristično da JNA uopće 
ima političke stavove!). Istaknuto je da JNA ostaje jedinstvena oružana 
sila svih jugoslavenskih naroda i narodnosti koja se „neće parcijalno 
opredeljivati niti arbitrirati u međunacionalnim i međurepubličkim su- 
kobima" (kao što nije ni do tada) nego će nastaviti izvršavati zadatke čiji 
je cilj „očuvanje Jugoslavije kao zajedničke domovine i jedinstvene 
države“. Nacionalne vođe i lideri pojedinih političkih stranaka imeno- 
vani su izazivačima nemira i optuženi da ubrzano rade na ustroju 
republičkih, stranačkih i nacionalnih vojski „jer dobro znaju da bez 
oružane sile ne mogu postići svoj cilj". Prigovoreno im je da ne vode 
računa o dvije činjenice: prvo da ,patuljaste države na tlu Jugoslavije 
nemaju budućnost u međunarodnim okvirima, pa bi takve 'suverene' 
državice vrlo brzo postale plen većih i jačih suseda koji se još nisu odre- 
kli pretenzija prema našim teritorijama", i drugo: da bi se oružane sna- 
ge takvih državica .veoma brzo konfrontirale i međusobno sukobile i 
gurnule naše narode u dugotrajan građanski rat".!'?3 

U političkim i vojnim krugovima koji su potakli, organizirali i poveli 
rat u Sloveniji, Hrvatskoj i BiH, prepletao se dvojni odnos prema ko- 
načnom cilju. .Jugoslavenski" koncept, koji je uključivao i Sloveniju, 
isprva je u javnosti dominirao, no kako je vrijeme odmicalo, pogotovo 
kada su pokrenute ratne operacije, postajalo je jasno da se Hrvatska ne 
može slomiti, te daje mnogor realnije stvarati na okupiranim područjima 
Veliku Srbiju. Čini se da je u operacijama JNA sve do rujna-listopada 
1991. godine prevladavala .jugoslavenska" opcija, tada bez Slovenije. 
Međutim, slomom ofenziva JNA u ratu u Hrvatskoj ujesen 1991. ta je 
opcija definitivno odbačena, te se prešlo na varijantu Velike Srbije. JNA 
od tog trenutka naglo postaje srpska vojska. '?? 

General-pukovnik Blagoje Adžić, podrijetlom iz Hercegovine, bio je 
1991. godine načelnik Generalštaba JNA (početkom 1992. zamijenio je 
Kadijevića na mjestu saveznog sekretara za narodnu obranu). Prema 
političkim nazorima mogao se smatrati pristašom radikalnih rješenja. 
odnosno .većim" Srbinom od ostalih. Javno je izjavljivao kako će se pro- 
blem riješiti, odnosno rekonstituirati Jugoslavija u vrlo kratko. dogledno 
vrijeme, na dobrobit mnogih pokoljenja u budućnosti. Predviđao je više 
stotina tisuća žrtava na protivničkoj, hrvatskoj i bosanskohercegovačkoj 

strani, i oko stotinjak tisuća na srpskoj, a reakciju svijeta zanemarivao, 
smatrajući da će se o balkanskoj tragediji govoriti tjedan dana, a potom 
zašutjeti. 

JNA je brzo evoluirala u odnosu prema sukobima između hrvatske 
milicije i pobunjenih Srba. Prvo se uopće nije uplitala, ali se stalno nu- 
dila kao mogući smirivatelj. Potom su počele stizati vijesti o nerazjašnje- 
nim krađama armijskog oružja, o neobičnom kompanjonstvu srpskih 
pobunjeničkih vođa i nekih oficira. Kako su sukobi eskalirali, tako je 
vojska dobila ovlasti da postavlja tamponske zone i sprečava daljnje 
sukobe, ali je ona pri tome svjesno pomagala pobunjenicima. Potom ih 
je počela sustavno i potpuno otvoreno naoružavati lakim naoružanjem, 
teškim mitraljezima i minobacačima. Tako su se Hrvati našli u krajnje 
neravnopravnom položaju. U posljednjoj fazi. od rujna 1991. godine, 
JNA je otvoreno krenula u napad, a domaće pobunjenike i četnike pri- 
došle iz drugih republika bivše Jugoslavije uključila u svoje formacije.” 
Zapravo se svjesno, vješto i krajnje smišljeno odvijao ,rat niskog inten- 
ziteta" (low intensity warfare). Zbog toga dugo vremena, tijekom 1990. 
i 1991, mnogima u Hrvatskoj i u inozemstvu nije bilo jasno što se to za- 
pravo u Hrvatskoj zbiva. 

U međuvremenu, tijekom proljeća i ljeta 1991. godine, odvijala se 
čistka armijskih redova. Intenzivirala se potkraj lipnja, nakon neuspje- 
ha JNA u Sloveniji. Time je ojačalo prosrpsko krilo u Generalštabu, pa 
je srpsko vodstvo s Miloševićem na čelu (na sastanku Miloševića, 
Kadijevića i Jovića) početkom srpnja 1991. slobodno moglo zahtijevati 
od vodstva JNA da .potpuno eliminiše Hrvate i Slovence" iz svojih redo- 
va te da „glavne snage koncentriše na liniji Karlovac — Plitvice na zapadu; 
Baranja, Osijek. Vinkovci — Sava na istoku i Neretva na jugu. Na taj je 
način trebalo pokriti sve teritorije gde žive Srbi, do potpunog raspleta, 
odnosno do konačnog slobodnog opredeljenja naroda na referendu- 
mu”."! Drugim riječima, trebalo je uz pomoć JNA ustanovljavati granice 
_države koja bi zapravo bila Velika Srbija. Kako su operacije s tim cilje- 
“vima pokrenute u sljedećih mjesec-dva, a istovremeno su iz JNA masov- 
no bježali i bivali otpuštani svi oni koji nisu bili srpskog ili crnogorskog 
podrijetla, JNA je postala srpska, odnosno velikosrpska vojska. 

Jugoslavija, i kao kraljevina i kao socijalistička država, bila je krhka 
tvorevina. Ona nije bila sposobna na prikladan način suočiti se s nacio- 
nalnim stremljenjima svojih naroda, pa ih je nastojala eliminirati nasil- 
nim gušenjem, što je neizbježivo proizvodilo samo suprotne učinke. Tito 
je dobro osjećao opasnosti od neriješenih međunacionalnih problema i 
bojao se katastrofalnoga raspleta (i imao je posve pravo). Komunističke 
strukture u svakoj naciji su to isto osjećale, pa su u svojoj rigidnoj ma- 
niri. same arbitrarno odlučivale koliko se nacionalnih aspiracija smije 
ostvariti i koliko se potencijalno opasnoga o međunacionalnim odnosi- 
ma smije iznositi u javnost. Međutim, sustav koji je Tito uspostavio nije 
imao nikakvih .osigurača" od nasilnika koji bi stigli „odozgo“. poput 
Slobodana Miloševića čiji je pokret bio predodređen da Jugoslaviju 
uništi ili je transformira prema Miloševićevu obrascu. Volja da se čuva 
jugoslavensko jedinstvo unutar civilnog sektora s vremenom je kopnila 
i do kraja osamdesetih uglavnom nestala. Godine 1985. održan je po- 
sljednji kongres Saveza književnika Jugoslavije, na kojem su republičke 
delegacije iskazale nepomirljive razlike u stavovima o književnosti i po- 
litici. Sličnu sudbinu doživjela su tih godina i druga strukovna udruženja 
(poput posljednjeg Kongresa historičara Jugoslavije koji je na jedvite 
jade, uz bojkot velikog dijela srbijanskih stručnjaka, 1987. godine orga- 
niziran u Prištini), prestajali su izlaziti stručni časopisi na saveznoj ra- 
zini, a mnoge manifestacije, poput Jugoslavenskog filmskog festivala u 
Puli i natječaja za Pjesmu Eurovizije pretvarale su se u poligon za pre- 
glasavanja po republičkom ključu. Posljednja Štafeta mladosti je, nakon 
velikih polemika, organizirana 1988. godine u bitno promijenjenom 
obliku, a sljedeće : godine više je ni takve nije bilo.'*2 Jugoslavija se, čini- 
lo se. .istrošila". 

Nema dvojbe da se Jugoslavija podijelila i prije svoga formalnog ras- 
pada, između ostaloga. i po ideološko-političkoj Liniji. 

Ključni ideološko-politički poticaj tom procesu svakako je dao Me- 
morandum SANU, napisan 1686. godine. Dolazak Slobodana Miloševića 
na vlast sljedeće godine pokrenuo je procese raspada na formalnoprav- 

noj razini.!'?* Time je počeo rasplet: i dok je potkraj osamdesetih iz Slo- 
venije stigao prijedlog o ekonomskoj i političkoj reformi te reformi Sa- 
veza komunista, u Srbiji se, pod Miloševićevim vodstvom srbijanski 
Savez komunista, dio tada još formalno jedinstvene jugoslavenske komu- 
nističke organizacije (sve do Četrnaestog kongresa početkom 1990. go- 
dine). transformirao u promotora nacionalizma koji je istovremeno 
ostao na pozicijama socijalističkog dogmatizma.!'** Jasno je da zemlja u 
kojoj su u dva njezina dijela (republike) na vlasti s tako različitim kon- 
cepcijama vladavine i vizije budućnosti ne može ostati jedinstvena. Je- 
dan od ključnih pokazatelja koji je otkrio svu dubinu podjela unutar 
jugoslavenskog društva dogodio se u ljeto 1989. godine. kada je komisi- 
ja Predsjedništva SR Srbije predstavila dokument „Glavni stavovi o re- . 
formi političkog sis sistema". Iako na riječima potiče razvoj demokracije, 
tekst obiluje socijalističkom frazeologijom. Najvažniji dio prijedloga jest 
želja da se iz postojećeg sustava uklone elementi koje se smatralo kon- 
fenderativnima; drugim riječima, da se stvori .moderna federacija jed- 
nakih nacija i nacionalnih manjina". Savezna bi država, prema tom pri- 
jedlogu, morala imati „originalni suverenitet i subjektivitet”, što znači da 
bi on trebao biti nedjeljiv i neotuđiv.'** Takvi prijedlozi radikalno su 
odudarali od slovenskih i hrvatskih. pa čak i od bosanskohercegovačkih 
i makedonskih. 

Kada je potkraj osamdesetih (1988-1989) Milošević krenuo u trans- 
formaciju Jugoslavije, razgradnja preostalih jugoslavenskih institucija 
(SK. JNA, Narodna banka Jugoslavije) bila je dio smišljene strategije 
kako bi se izbjegla mogućnost da na tim mjestima dođe do kompromi- 
sa. Istodobno, u srpskom je vodstvu, kao i među generalima JNA, po- 
stojala i snažna tendencija za očuvanjem socijalističke države. Jedno od 
propagandnih sredstava bilo je da se sve druge opcije (albansko auto- 
nomaštvo, slovenska reformatorska politika i svaki otklon od službenih 
stavova i politike u Hrvatskoj) prikažu kao ultranacionalističke. 

Dakle, ako se izuzme očiglednost — da je agresivna Miloševićeva poli- 
tika zadala Jugoslaviji smrtni udarac — dublji razlozi zbog kojih se Ju- 
goslavija raspala mnogo su slojevitiji i teži za razumijevanje. U javnosti 
je od početka devedesetih godina prisutan svojevrsni redukcionizam, 
odnosno svođenje raspada jugoslavenske države na jedan ili dva čimbe- 
nika.'?7 što je ne samo pogrešno. nego pridonosi daljnjim mistifikacija- 
ma. Nema sumnje da produžena politička i ekonomska kriza sedamde- 
setih i osamdesetih godina nije nužno osiromašila ljude, ali je otvorila 
prostor za manipuliranje masama. Kada je Jugoslavija trebala prijeći u 
kvalitativno novu fazu modernizacije. za koju je bila potrebna korjenita 
politička i društvena reforma, za tako nešto elite nisu imale snage. Na 
djelu je bila svojevrsna entropija jugoslavenskih institucija. Stoga, čak i 

da se takva reforma dogodila, to ne znači da se država ne bi raspala. 
Produžena ekonomsko-politička kriza bila je snažan element koji je 
umnogome pridonio raspadu (jer su i u demokratskim federacijama - 
Belgiji, Švicarskoj, Kanadi - nužne stalne reforme kako bi opstale),!'* ali 
raspad nije bio nužna posljedica te krize. 

Razdoblje jugoslavenske države je zbog mnogih unutarnjih i vanjskih 
čimbenika za sve njezine narode bilo i doba njihova najsnažnijeg gospo- 
darskog rasta. Istovremeno su ta društva i kulture sazrijevala i bilo je 
posve prirodno da se osjećaju sapetima u jugoslavenskoj zajednici u 
kojoj je situacija (odnosno ravnoteža snaga) bila takva da su često sma- 
trali kako ona ne izražava njihove želje i stremljenja na najbolji mogući 
način. 

U osnovi, valja biti svjestan dviju činjenica: prvo, da se Jugoslavija 
kao višenacionalna tvorevina zapravo teško mogla održati i drugo, da je 
nereformirani jugoslavenski komunizam, nesposoban da preživi nadola- 
zeću krizu, pao u beznadnu agoniju osamdesetih godina. Svojom pro- 
pašću komunizam je u višenacionalnoj SR Hrvatskoj i SFRJ otvorio put 
jedinoj koncepciji koja je izgledala svima razumljiva i lako prihvatljiva 
— nacionalizmu, sa svim posljedicama koje su iz toga uslijedile. 

Jugoslavija je bolovala od mnogih bolesti, ali je pitanje kada su one 
postale neizlječive - ukoliko to nisu već bile od samoga osnutka države 
1918. godine. Da li je Jugoslavija već tada, 1918. godine, bila osuđena 
na raspad (dakle, da li je raspad bio ,neminovan' ili je bio ,spontan")?!39 
Moguće, ali to nije baš lako dokazati. Prije će biti da je Jugoslavija bila 
nužan okvir u kojem je hrvatsko društvo (ali i druga u Jugoslaviji, ali o 
hrvatskom društvu prvenstveno govorimo), tijekom desetljeća sazrijeva- 
lo da bi se u jednom trenutku, kada su to unutarnje i međunarodne 
okolnosti omogućile, pokrenule društvene snage koje su iznijele kon- 
cept samostalne države. Kada je počeo raspad, teško je reći — da li u 
ožujku 1962. godine kada se sastao Izvršni komitet CK, i u dramatičnim 
tonovima raspravljao o trenutnoj krizi, ili tijekom Hrvatskog proljeća ili, 
pak, početkom osamdesetih: nakon Titove smrti i istovremenog kolapsa 
ekonomije i početka sveobuhvatne krize. 

Sedamdeset tri godine povijesti zajedničke jugoslavenske države 
(1918-1991) jest razdoblje permanentne društvene i državne, odnosno 
ustavne krize — kako piše Latinka Perović: „Česte ustavne promene uka- 
zivale su na to da Jugoslavija još uvek traži formulu", ali ju nije našla. 
Ni u jednom od realiziranih državnih koncepata - bilo građanskom, bilo 
socijalističkom/komunističkom - političke elite se nisu ni znale ni mogle 
dogovoriti o temeljnim pretpostavkama državnog ustroja. Osim toga. 
nema sumnje da .ni u jednoj od svojih realizacija jugoslavenstvo nije 
predstavljalo zdravu alternativu političkim ekstremizmima", prvenstveno 

zbog toga što su se i „realizatori jugoslavenskog projekta ponašali više- 

-manje nasilno kao i njihovi ekstremistički suparnici'".'** Stalne promjene 

onemogućavale su stabilnost sustava i od njega činile svakako „jedan od 

najsloženijih i svakako najoriginalniji politički sustav u svijetu".!*! 

Navedeno je razdoblje u svakom od jugoslavenskih naroda, ali ponaj- 

prije srpskom i hrvatskom, proteklo u traženju formule, s jedne strane, 
za zajedničku/jugoslavensku, a s druge, za vlastitu državu. Prva Jugo- 
slavija je stvorena na kraju jednoga svjetskog rata i nestala je početkom 
drugoga. da bi se na njegovu kraju obnovila u drugačijem obličju. Dva 
su se shvaćanja države sukobljavala tijekom cijele povijesti jugoslaven- 

“ske države( prv. prvajje bila ideja centralizirane i unitarističke države s ma- 
jorizacijom najbrojnijeg naroda, druga, složene države koja ipak nije 
poništavala ideju o zajedničkoj državi. Na drugom je konceptu nastala 

“Druga Jugoslavija, ali je njezin federalizam, pogotovo u prvo vrijeme. 
bio više administrativni i kulturološki negoli ideološki.. 

U okviru toga federalizma zbivao se proces višeslojnog integriranja 
jugoslavenskog prostora. Integrativni faktori bili su i temelj relativne 
stabilnosti jugoslavenskog društva i države. Ta je stabilnost počivala na 
nekoliko čimbenika: na stalnoj indoktrinaciji koju je proizvodio autori- 
tarni režim i duboko usađenoj .ravnoteži straha" od povampirenog na- 
cionalizma, na političkoj i ekonomskoj pomoći Jugoslaviji sa Zapada 
zbog njezina specifičnog položaja i djelomične otvorenosti, na relativno 
visokom životnom standardu, na Titovoj karizmi i njegovoj političkoj 
vještini. kao i na suptilnim, a po potrebi i otvoreno represivnim mjera- 
ma discipliniranja i eliminiranja „državnih neprijatelja"“.'** Unatoč svim 
tim integrativnim faktorima koji su bili prilično jaki (doduše, slabili su 
i jačali ovisno o vremenu i prostoru), i napetosti su trajno bile prisutne. 
Oko 1990. godine raspadale su se imperije. pa i socijalističke federacije. 
Ali. princip slobode, ne samo pojedinca, nego i slobodne volje naroda, 
odlučio je o ishodu jugoslavenske države. 

Istraživači su već konstatirali da se o raspadu Jugoslavije vrlo mnogo 
istraživalo i pisalo, iz mnogih aspekata, dok je i sam proces raspada 
trajao. U odnosu na neke druge sukobe u Europi u 20. stoljeću, takva 
brzina medija i znanosti gotovo je iznimna. U povijesti nema događaja, 
kao što je slučaj s ratovima na prostoru bivše Jugoslavije, u kojima su 
se mnogi od glavnih aktera javili intervjuima ili vlastitim memoarima 
neposredno nakon događaja, praktički in vivo. Istovremeno je medijski 

-interes za događaje stvorio situaciju u kojoj zapravo nijedan politički ili 
vojni događaj ne može ostati tajnom. Dobro ili loše? Odnosno, dobro ili 
loše za historičara ili historijsku znanost? Radi se prvenstveno o činje- 
nici da je kraj 20. stoljeća doba razvijenih komunikacija i razvijenih 
društvenih i humanističkih znanosti. One traže objašnjenja o procesima 

koji se odvijaju upravo pred našim očima. Historičarima bi vjerojatno 
bilo komotnije da, sukladno tradicionalnim konceptima, čekaju više de- 
setljeća da se otvore arhivi, pa da tek onda napišu temeljita historiograf- 
ska djela. 

Raspad Jugoslavije dogodio se vrlo brzo. Usprkos tome što su se 
mnogi istraživači raznih struka (historičari, sociolozi, politolozi i drugi) 
u protekla gotovo dva desetljeća iznimno mnogo bavili tom temom, 
očigledno smo još daleko od toga da taj proces u potpunosti razumije- 
mo i da ga na pravi način interpretiramo. Stoga su i pokušaji objašnjenja 
raspada brojni i vrlo različiti. Neki istraživači, primjerice, ,polaze od 
pretpostavke da je Jugoslavija barem u jednom razdoblju svoje povijesti 
bila normalna (unutarnjo)politička tvorevina".!+#3 

Od razloga raspada najmanje treba uzimati u obzir ,drevnu etničku 
mržnju", jer su sva istraživanja još u doba socijalizma pokazivala kako 
je etnička distanca između dva najveća naroda (Srba i Hrvata), pa i dru- 
gih (s izuzetkom Albanaca), relativno niska (što potvrđuju i mnogi navo- 
di u ovoj knjizi). S druge strane, i teza o tome da je vladalo ,bratstvo i 
jedinstvo", a da su ga tijekom osamdesetih s velikim uspjehom uništavali 
nacionalistički orijentirani pojedinci i grupice, jednostavno ne stoji — 
nema dvojbe da je u pojedinim krajevima, ponajprije na Kosovu, potom 
i tamo gdje su Srbi i Hrvati (pa i Muslimani-Bošnjaci) živjeli izmiješano, 
bilo drevne mržnje i davnih, neraščišćenih računa. U godinama i mjese- 
cima pred raspad osobe iz takvih krajeva u pravilu su bile vrlo utjecajne 
u političkom establišmentu. Osim toga, neki su mediji stvarali sliku o 
društvenim odnosima koja je bila po mjeri ekstremistički nastrojenih 
političkih elita.!** 

Jugoslavija je bila krhka tvorevina i zbog toga što je socijalističko 
društvo bilo totalitarno, što je u njemu došlo „do (prisilnog) srastanja, 
dediferencije svih društvenih sfera. Tako se u socijalizmu politika u 
principu nije mogla odvajati od ekonomije, kulture... i to zbog prirode 
komandnog upravljanja društvom, u sklopu koje je jedinstvena vladajuća 
hijerarhija upravljala celokupnom društvenom produkcijom".'* Zbog 
toga se i moglo dogoditi da su, primjerice, književne, historiografske 
debate (pa čak i sportska sučeljavanja, poput nogometnih utakmica) 
imale tako značajan učinak i na političkoj sceni. Naposljetku je raspad 
jedne stranke (SKJ) početkom 1990. godine mogao tako destabilizirati 
državu da se ona zapravo i više nije mogla oporaviti. 

Hrvatska se počela pripremati za rat praktično od ljeta 1990. godine. 
Općinski sekretarijati za narodnu obranu u suradnji s lokalnim orga- 
nizacijama HDZ-a već od rujna te godine formiraju dragovoljačke 


uspjeli nabaviti i drugo lako naoružanje. Te su skupine organizirane 
po svim vojničkim pravilima i ustroju. Iz mjeseca u mjesec broj drago- 
voljaca se povećavao. U proljeće 1991. godine ti odredi prerastaju u 
jezgre prvih brigada koje su nazvane ZNG (Zbor narodne garde) - is- 
prva ih je bilo četiri - prve dvije u Zagrebu, treća u Osijeku (koja je 
pokrivala Slavoniju), četvrta u Splitu (za područje Dalmacije). Bila je 
to jezgra buduće hrvatske vojske koja je djelovala koordinirano s po- 
sebnim jedinicama MUP-a. Prvi dobrovoljački odredi sastavljeni su 
uglavnom od članova HDZ-a, ali je bilo pojedinaca iz drugih stranaka, 
kao i onih koji nisu bili ni u jednoj stranci.!'** Hrvatska stranka prava 
(HSP) organizirala je u kolovozu i rujnu 1991. Hrvatske obrambene 
snage (HOS) koje su se u prvim mjesecima sukoba samostalno borile. 
U listopadu 1991. godine, oko 2000 pripadnika HOS-a postali su re- 
gularni pripadnici Hrvatske vojske.!#7 Usprkos činjenici da su zagova- 
rali ekstremizam, često nosili ustaške oznake i slike Ante Pavelića, 
Jure Francetića i drugih ustaških zločinaca, ne može im se odreći da 
nisu bili hrabri ratnici, kao ni činjenica da se uz njih ne vezuje nijedan 
ratni zločin.!'+ 

U svibnju 1991. je na stadionu u Kranjčevićevoj ulici u Zagrebu orga- 
nizirana parada koja je traumatiziranoj hrvatskoj javnosti pokazala da 
se stvara hrvatska vojska i time joj pojačala samosvijest. S druge strane, 
parada je pojačala i napetosti, jer je budućim protivnicima prezentirala 
vojsku protiv koje će se boriti. Postajalo je sve jasnije da je rat neizbježan, 
ako ni zbog čega drugoga onda zbog toga što je dvije vojske koje isti te- 
ritorij smatraju svojim teško držati izvan sukoba. No, sama parada nije 
imala veći vojni značaj, jer su tada prodefilirali tek začeci budućih bri- 
gada, naoružani isključivo lakim oružjem. 

Pošto je srpsko vodstvo odrješito odbilo hrvatsko-slovenski prijedlog 
o konfederaciji (ili „o savezu suverenih država“), hrvatsko. je vodstvo s 
Tuđmanom na čelu u proljeće 1991. godine samo još tražilo načina da 
definitivno izađe iz jugoslavenske zajednice. Nema sumnje da su ideje o 
potpunoj samostalnosti Hrvatske tinjale u vrhovima HDZ-a već i prije 
izbora. a pogotovo poslije izborne pobjede. Sve do proljeća 1991. godine 
predsjednik Tuđman bio je spreman i na kompromisna rješenja o većoj 
hrvatskoj samostalnosti unutar Jugoslavije. ali sve snažniji pritisci na 
Hrvatsku i učestale oružane provokacije bile su povod da se proglasi 
puna neovisnost. Stoga je 25. lipnja Sabor donio Ustavnu odluku o su- 
verenosti i samostalnosti Hrvatske te Deklaraciju o proglašenju samo- 
stalne i suverene Republike Hrvatske." Prema Ustavnoj odluci na 
području Hrvatske važe samo zakoni koje je donio Sabor, a oni savezni 
propisi. koji nisu sukladni hrvatskima, stavljeni su izvan snage. Isti je 
dan slično postupila i Skupština Slovenije (-Temeljna ustavna povelja o 
suverenitetu i nezavisnosti republike Slovenije“). 

Hrvatske vlasti su bile prisiljene na taj korak, iako su bile u neuspo- 
redivo delikatnijem položaju od slovenske, jer nisu mogle dozvoliti da 
ostanu izolirane i od Slovenije, na milost i nemilost još uvijek postojećih 
saveznih organa. Stoga hrvatske vlasti nisu poduzele nikakvu konkret- 
nu akciju koja bi zasigurno dodatno opteretila stanje. Osim toga, dojam 
Dimitrija Rupela, tadašnjeg ministra vanjskih poslova na sastancima na 
kojima su hrvatska i slovenska strana usklađivale zajedničku politiku 
bio je da je .slovenska delegacija bila iznenađena činjenicom da hrvat- 
ska vlada nije imala ništa spremno”.!5° 

I dok Hrvatska uistinu nije imala pripremljene stvarne mjere te je 
njezino osamostaljenje imalo više deklaratorni i simbolički _karakter, 
slovenske su vlasti odmah po objavljivanju neovisnosti pokušali iskaza- 
ti svoj suverenitet u najdoslovnijem smislu. Između ostaloga. učile su 
odmah samostalno nadzirati slovensku granicu prema Italiji, Austriji i 
Mađarskoj. Na granici s tim trima zemljama uklonjeni su jugoslavenski 
i postavljeni slovenski znakovi i simboli. Savezna policijska i carinska 
služba zamijenjene su onima slovenske države. 

Dan poslije, 26. lipnja, Savezno izvršno vijeće proglasilo je te odluke 
ništavnima i odlučilo da JNA i savezna policija preuzmu kontrolu gra- 
ničnih prijelaza u Sloveniji, koje je toga dana već bila zaposjela slovenska 
policija (....federalna vlada, sve jugoslavenske institucije uključujući si- 
gurnosne službe i JNA, moraju nastaviti poduzimati korake i mjere za 
zaštitu jugoslavenskih granica"). Takav razvoj događaja. a pogotovo tako 
formulirana odluka Saveznog izvršnog vijeća, bio je za JNA dobar signal 
i izgovor za već duže vremena planiranu intervenciju. Jugoslavenski su 
generali tvrdili da se na taj način čuva „integritet i teritorijalni suverenitet 

SFRJ". Jugoslavenska i srpska strana i JNA optužile su Hrvatsku i Slove- 
niju za secesiju. Smatrali su da su im u postizanju toga cilja dopuštene 
sve metode. uključujući nasilje. No, za Miloševića i njegove pristaše, rat u 
koji su upleli JNA bio je. prema već klasičnoj Clausewitzevoj sintagmi, 

` samo „realizacija političkih ciljeva drugim sredstvima" u trenucima kada 
su mogućnosti za rješenje isključivo političkim sredstvima nestale. 

Kako nikada nije podržavao nasilje. i Ante Marković je stalno inzi- 
stirao na jugoslavenskom integritetu. Formalni okvir za akciju JNA u 
Sloveniji dala je savezna vlada odlukom da se zauzmu granični prijelazi. 
iako prema Ustavu nije bila ovlaštena odlučivati o upotrebi vojske. K 
tome ostaje nejasno koliko je sam Ante Marković bio upoznat s detalji- 
ma planirane upotrebe sile. Slovenske su vlasti .optuživale Markovića 
da je on naredio Armiji da .opameti tenkovima Sloveniju'“. No. Mesić 
tvrdi da „Ante i svi ministri, pa i skupina Slovenaca u Vladi, nisu tražili 
akciju tenkova i ratne tehnike, već se išlo samo na angažiranje graničnih 
jedinica. i to samo na granici“.!?! 

Američki državni sekretar James Baker, posjetivši Beograd u lipnju 
1991. godine. sasvim je otvoreno priopćio srpsko-jugoslavenskoj strani 
da mora poštovati Ustav i sve zakonske propise, ponajprije u vezi s iz- 
borom predsjednika Predsjedništva. S druge strane, jasno je predstav- 
nicima Hrvatske i Slovenije poručio da SAD neće podržavati tendencije 
prema osamostaljivanju tih dviju republika. Bila je to u biti proturječna 
poruka -njezinuje proturječnost vrlo dobro ocrtao načelnik Generalštaba 
Blagoje Adžić: on je kasnije tvrdio kako je Baker podržao jugoslavensku 
stranu, ali da je .preko svog ambasadora poručio da se Jugoslavija ne 
može održati silom". Adžić je lapidarno zaključio kako se „Jugoslavija i 
nije mogla sačuvati drugačije". Nema dvojbe da je Adžić imao pravo, 
odnosno da je Bakerov pristup makar i neizravno i možda nehotice. išao 
u prilog Miloševićevoj strani i jugoslavenskoj vojsci. !5? 

No, Hrvatska i Slovenija jasno su dale na znanje da za njih ostanak u 
Jugoslaviji više nije moguć; njihovi su predstavnici izjavljivali da su ih 
Miloševićeva politika i nasilje JNA potjerali iz Jugoslavije te da se država 

“Zapravo raspala. Već je u proljeće 1991. u međunarodnoj zajednici bilo 
krugova koji su podržavali takav stav. No, trebalo je proći nekoliko mje- 
seci da bi Europska zajednica jednoglasno pristala potvrditi hrvatsko- 
slovenski stav, ali će dotad poginuti tisuće ljudi. 

Akciju u Sloveniji vodstvo JNA je planiralo krajnje nerealno: predviđalo 
se da će se stanovništvo preplašiti pri prvoj demonstraciji sile, a jedinice 
Teritorijalne obrane raspasti. Avioni su bombardirali neke strateški važne 
točke (odašiljače, ceste, itd.), ali to u konačnici nije imalo nikakva značaja. 
Tenkovske kolone koje su s jugoistoka krenule prema granicama, da bi 
zauzele pogranične postaje. bile su loše organizirane i demoralizirane. 

JNA je u Sloveniji doživjela težak poraz: slovenski teritorijalci lako su 
blokirali malobrojne i nemotivirane kopnene snage JNA, većinom nesrp- 
skoga sastava, koje su se masovno predavale, pa je nakon pet dana rata 
sklopljeno primirje. U tom je vremenu poginulo oko šezdeset osoba - 44 
vojnika JNA, 11 Slovenaca te osam stranaca. Čini se da su unutar vodstva 
JNA postojale velike dileme o potrebi i načinu intervencije, pa zato nije ni 
došlo do kompletnijeg angažmana vojske u slovenskoj ratnoj epizodi. Od 
20.000 raspoloživih ljudi na području Slovenije, JNA je angažirala samo 
njih 2000. Stoga i neki istraživači smatraju slovenski rat ..tobožnjim", 
»lažnim" ili ,pravo-lažnim",!'5* a drugi da je „djelovanje Armije u Sloveniji 
ga za buduću intervenciju u Hrvatskoj.'** Nema sumnje da u takvim sta- 
vovima ima mnogo istine.!** Milošević je koji dan kasnije, 5. srpnja, po- 
zvao Borisava Jovića i generala Kadijevića i izložio im plan: ,JNA će se 
povući iz Slovenije. Glavne snage koncentrisaće se na liniji Karlovac — Plit- 
vice na zapadu; Baranja, Osijek, Vinkovci - Sava na istoku i Neretva na 
jugu (u Bosni). Na taj način pokriće se teritorije-gde žive Srbi."!56 

Tako je i hilo. Sredinom srpnja slovenske vlasti i JNA dogovorili su 
se o povlačenju JNA iz Slovenije u roku od tri mjeseca, čime je Jugosla- 
vija, kakva je postojala 46 godina - nestala. 

Nakon rata u Sloveniji autoritet Ante Markovića je na svim stranama 
ubrzano nestajao. Za međunarodne je čimbenike bio sve manje relevan- 
tan sugovornik, a u unutarjugoslavenskoj politici od njega su se distan- 
cirale sve strane. Hrvatska politika i javnost smatrali su da je isuviše 
blizak Miloševiću i JNA, ali to nije bilo istina. Odnosi vlade s jedne stra- 
ne te armijskog vrha i Miloševića s druge, bili su vrlo zategnuti. Napri- 
mjer, Markovićev najbliži suradnik, ministar vanjskih poslova Budimir 
Lončar (1924), rekao je Borisavu Joviću između ostaloga i da je .nezreo 
političar".'*7 Antipatije prema drugoj strani u memoarima ne skriva ni 
Borisav Jović. Štoviše, on tvrdi da je o Markoviću slično mislio i Veljko 
Kadijević. No, sve to više nije bilo od prevelike važnosti. 

Napad na Sloveniju bio je umnogome prijelomni trenutak i za rat u 
Hrvatskoj, jer je jasno pokazao da je JNA spremna upotrijebiti i silu 
kako bi ostvarila svoje ciljeve. Hrvatska je iz slovenskoga rata mogla 
izvući pouke: iskazale su se sve slabosti JNA, pa je Hrvatska mogla vid- 
jeti kako se treba boriti u ratu koji je bio jasno nagoviješten. Osim toga, 
SFRJ je praktički nestala, pa se Hrvatska više i nije morala osjećati spu- 
tavana nekakvim unutarjugoslavenskim obzirima ili dogovaranjem. No, 
to je istovremeno značilo da se rat ubrzano približava. 

Još i prije napada na Sloveniju bilo je velikih dilema u hrvatskom 
vodstvu i podjela u pogledu ocjena o karakteru i pravcima sukoba koji 
se razbuktavao. Neki su, ponajprije ministri Josip Boljkovac (unutarnji 

poslovi) i Martin Špegelj (obrana) tvrdili da predstoji srpski ustanak u 
Hrvatskoj, te da će JNA stati na njihovu stranu. S druge strane je pred- 
sjednik Tuđman bio duboko, pa i euforično, uvjeren da smo „izbjegli 
najgore“. tj. .veliki rat" te je ispijao šampanjac nakon „trijumfa naše po- 
litike”, „konačnih dogovora" na kojima smo ih „konačno slomili". Tuđ- 
man je isprva iskreno vjerovao da će Kadijević uime jugoslavenske ideje 
Tavnopravnosti naroda dosljedno biti protiv upotrebe JNA u hrvatsko- 
srpskom sukobu, ali je ubrzo shvatio da je bio u krivu. 

I nakon izbijanja rata_u Sloveniji bilo je razlika u stavovima oko 
najvažnijih pitanja. Ministar obrane Špegelj. i sam bivši general JNA, 
predlagao je da se Hrvatska. pridruži obrani Slovenije, i to osvajanjem 
vojarni JNA na svom teritoriju ili barem zaprečavanjem onih garnizona 
iz kojih su jedinice JNA kretale na Sloveniju. 5° Političko vodstvo s pred- 
sjednikom Tuđmanom na čelu nije prihvatilo te prijedloge s obrazloženjem 
navodno tada ona bila prokazana kao izazivač sukoba). A bilo je i sum- 
nji i strahova jẹ li hrvatska vojska u tom trenutku, kada je tek nastajala. 
uopće sposobna za takvu akciju koja bi značila totalni rat i u kojoj bi se 
riskirale goleme žrtve. Predsjednik Tuđman je bio uvjeren da je Špege- 
ljev plan svojevrsna klopka i stoga je Špegelja i smijenio.!* 

Nema sumnje da hrvatska i slovenska politika. usprkos gotovo isto- 
vjetnim ciljevima, nisu dovoljno koordinirale aktivnosti. Štoviše. kada je 
JNA pokrenula slovensku akciju, slovenske su vlasti i javnost izražavale 
nezadovoljstvo da im Hrvatska nije pomogla koliko je možda mogla. 
prvenstveno blokadom vojarni u Hrvatskoj iz kojih su krenule neke od 
jedinica JNA. S druge strane, kada je rat u Sloveniji bio gotov. hrvatske 
su vlasti i javnost imali dojam da je Slovenija nezainteresirana za ishod 
rata u Hrvatskoj, kako bi se što prije istrgnula iz jugoslavenskog okvira 
i priključila Europi. Međutim, točno je i da je Slovenija na razne načine 
poslije pomagala u hrvatskim ratnim naporima. Tako je slovenska Vla- 
da 8. kolovoza u javnom priopćenju svjetskoj javnosti ustvrdila kako je 
Hrvatska „izložena agresiji jugoarmije“.!'*' 

_Sramotan poraz JNA u Sloveniji označio je i početak kraja .jugosla- 
venske" struje u vojnom vrhu, prvenstveno Veljka Kadijevića, ali i Staneta 
'Broveta i drugih istomišljenika. I oni sami počeli su prilagođavati svoje 

jugoslavenstvo ciljevima velikosrpske-memorandumske politike Slobo- 
dana Miloševića kojoj se već priklonio i dobar dio njihovih podređenih. 
No, još je važnije bilo da je najveći dio mobiliziranih Srba, kao i dobar dio 
Crnogoraca, prestao vjerovati u Jugoslaviju i prilagodio svoje ciljeve veli- 
“kosrpskima. JNA se, otprilike od srpnja, „otvoreno i nepobitno borila za 
teritorij nastanjen Srbima izvan Srbije". Istovremeno joj je trebalo „hitno 
podići moral nakon neuspjeha u Sloveniji".!#2 

Od trenutka kada su vojne operacije u Sloveniji završile, u cijeloj se 
Hrvatskoj intenziviraju pripreme za nadolazeći rat: formiraju se terito- 
rijalne vojne jedinice i, uz gardijske, i pričuvne pokretne brigade - njih 
osamnaest, od 99. zagrebačke do 116. sa sjedištem u Metkoviću. One 
nisu bile posve popunjene, u početku samo s jednom bojnom, ali je važ- 
no bilo da se brigadnim ustrojem pokrije čitav hrvatski teritorij. U prvo 
vrijeme te su brigade isključivo popunjavane dobrovoljcima (kasnije — 
.dragovoljcima"). Jedinice su uglavnom slabo opremljene, kako smo već 
kazali, samo lovačkim i lakim oružjem, ali je borbeni moral bio vrlo vi- 
sok. 

Tijekom ljeta 1991. godine, Hrvatskom je zavladala jedinstvena želja 
da se obrani, kao nikada ni prije ni poslije. Uobičajena stranačka ,,pre- 
pucavanja" posve su zamrla, baš kao i objavljivanje svakojakih skandala 
u novinama. Stranačke su se elite pretvorile u vođe i organizatore obrane 
zemlje, tako da je sve do izbora 1992. godine u Hrvatskoj praktički pre- 
stao stranački život u pravom smislu riječi. Jedinstvo na političkoj po- 
zornici najočiglednije se iskazalo početkom kolovoza, kada je pod vod- 
stvom premijera Franje Gregurića (1939) formirana|Vlada demokrat- 
skog jedinstva, jedina višestranačka u razdoblju vladavine HDZ-a.!# 

Od kraja “lipnja počinje nova faza. rata u Hrvatskoj, kako su je 
zajednički zamislili JNA i pobunjeni Srbi. Umjesto stvaranja tamponskih 
zona i stacioniranja jedinica u njima, JNA sada prelazi u ofenzivnija 
djelovanja, u pravilu u nacionalno mješovitim područjima Hrvatske. 
Ova faza je počela s napadom na Glinu_27: lipnja i osvajanjem grada te 
protjerivanjem hrvatskih jedinica dalje na sjever, prema Petrinji. Prema 
tom obrascu djelovale su jedinice JNA u sljedeća tri mjeseca.!** 

U srpnju i prvoj polovici kolovoza incidenti postaju sve češći i žešći, 
te prerastaju u lokalne oružane sukobe. Smišljeno se i postupno pobu- 
na širi prema sjeveru, prema Kordunu, Baniji i Slavoniji. Dana 4. kolo- 
voza ubijena su dva policajca kod Budačke Rijeke, na cesti Karlovac — 
Slunj, kako bi se potakao sukob na dotad relativno mirnom Kordunu. 

Tada se javljaju žarišta nestabilnosti i oružanih čarki oko Knina, na 
Baniji oko Gline i Kostajnice, u istočnoj Slavoniji oko Osijeka i Vukova- 
ra, te u zapadnoj Slavoniji, oko Pakraca i Okučana. Parapolicijske i pa- 
ravojne jedinice lokalnih Srba zauzimaju hrvatske policijske stanice, 
ubijaju ili protjeruju hrvatske policajce, a s njima u pose idu i 
hrvatski civili. 

Prvi masovni zločin nad civilima dogodio se &.. srpnja, kada su 
naoružane srpske jedinice spalile nebranjeno selo Ćelije {između Osije- 
ka i Vinkovaca).i protjerale hrvatsko stanovništvo. Lokalne hrvatske je- 
dinice napadaju srpsko selo Palaču, ali tenkovi JNA stižu u obranu 
Srba. Slijedi bijeg, protjerivanja i masovni zločini nad Hrvatima iz Dalja, 

Erduta. Aljmaša i drugih istočnoslavonskih i srijemskih mjesta. Već od 
toga vremena na osvojenim područjima sustavno se pljačka imovina 
izbjeglih i protjeranih — od pšenice i dijelova postrojenja do videorekor- 
dera i namještaja. Kuće su minirane ili paljene, ili se, planski, u njih 
naseljavaju Srbi. 

S druge strane. neke jedinice povezane s pojedincima iz hrvatskih 
vlasti u Osijeku vrše represalije nad srpskim građanima, koji u sve 
većem broju napuštaju grad i odlaze u okolna srpska sela ili u Srbiju. U 
istočnoj Slavoniji rasplamsava se pravi lokalni rat, u kojem JNA sve 
otvorenije podupire srpsku stranu. Milošević i srpska vlada i parlament 
tvrde da Srbija nije u ratu, ali pod pokroviteljstvom policije Republike 
Srbije u istočnu Slavoniju stižu odlično naoružane paravojne jedinice 
dobrovoljaca i plaćenika pod komandom Vojislava Šešelja i kriminalca 
međunarodnog formata Željka Ražnatovića Arkana (1952-2000). koje 
sudjeluju u borbama i čine nasilje i zločine nad hrvatskim stanov- 
ništvom.!# 

Istodobno na Baniju i u Kninsku krajinu iz Srbije stižu naoružane 
grupe pod komandom Dragana Vasiljkovića alias „kapetana Dragana" 
(1955). australskoga državljanina srpskoga porijekla, krajnje mutne bi- 
ografije. Kada su 26. srpnja lokalne srpske jedinice u Kozibrodu na Uni 
masakrirale 10 hrvatskih policajaca i još 17 civila u obližnjim selima 
Struga i Kuljani, bio je to prvi takav skupni masakr nad hrvatskim civi- 
lima i zarobljenim vojnicima. Dalje slijede slična nedjela u nizu slavon- 
skih. banijskih i dalmatinskih sela (Kusonje. Dalj. Tovarnik, Četekovac. 
Kraljevčani, Skela, Voćin, Škabrnja i brojna druga mjesta). U Škabrnji. 
kod Zadra, vatrenim je oružjem iz blizine ili hladnim oružjem ubijeno 
46 mahom starijih osoba, a u Četekovcu (kod Podravske Slatine) masa- 
krirane su 22 osobe. Niz zločina kulminira 19. studenoga u Vukovaru, 
gdje je poslije pada grada ubijeno više stotina civila i vojnika. Najmasov- 
niji zločin dogodio se kada je 260 hrvatskih ranjenika i drugih zaroblje- 
nika iz gradske bolnice odvedeno izravno na Ovčaru, nekoliko kilometa- 
ra jugoistočno od grada, i smaknuto. !6° 

Na hrvatskoj strani prvo skupno smaknuće počinjeno je 13. rujna na 
mostu preko Korane u Karlovcu, kada je hrvatski vojnik ubio 13 srp- 
skih zarobljenika (on je više puta sudski procesuiran, ali uvijek oslo- 
bađan i nikada kažnjen). U listopadu jedna je jedinica u Gospiću, koji je 
bio izvrgnut žestokim napadima jugoslavenske vojske i lokalnih Srba. 
ubijala građane, pretežno srpske nacionalnosti. ali i nepodobne Hrvate, 
vjerojatno njih oko 120. U selu Pakračka Poljana u zapadnoj Slavoniji. 
u kasnu jesen, specijalna hrvatska vojna jedinica poubijala je najmanje 
22 zarobljena vojnika i civila. Pojedinačnih ubijanja srpskih građana 
bilo je i u Sisku, Vukovaru (u kolovozu), Osijeku. Karlovcu i drugdje, pa 

i u Zagrebu, gdje su ubijeni bračni par Zec i njihova 12-godišnja kćer. 
Počinitelji tih zločina na hrvatskoj strani najčešće su bili suspendirani iz 
vojske i stavljeni pod istragu, ali nijedan nije osuđen i svi su nakon ne- 
ili čak vraćeni u vojsku. U Cerni pored Vinkovaca ubijena je 1992. 
četveročlana srpska obitelj Olujić, uključujući i dvoje malodobne djece, 
iz najnižih šovinističkih pobuda (petorica počinitelja osuđena su 2008. 
na ukupno 57 godina zatvora). Na srpskoj strani, međutim, nitko od 
počinitelja nije bio suspendiran ni optužen iako su zločini bili znatno 
brojniji (za zločine na Ovčari u Beogradu je jedna skupina osuđena, ali 
potom i oslobođena, da bi 2008. bio pokrenut ponovni postupak). 

Nastanak posebnih jedinica koje su bile slane na ,specijalne" zadatke 
dijelom je posljedica nepripremljenosti zemlje za organiziranu obranu, 
a njihovo toleriranje prvi znak stvaranja paralelnih zapovjednih linija 
kojima je ekstremni dio HDZ-a, mimo Glavnog stožera Hrvatske vojske, 
pripremao stranačku instrumentalizaciju vojske. Mnoge od tih jedinica 
teško da bi mogle opstati da nisu imale otvorenu ili prešutnu potporu u 
ekstremističkom dijelu vlasti. 

U drugoj polovici kolovoza i u rujnu u Hrvatskoj se već vodi pravi rat. 
Ulogu glavnog napadača. sve otvorenije i više preuzima JNA koja 17. 
kolovoza zaposjeda Okučane u zapadnoj Slavoniji te počinje napade na 
obližnje gradove Pakrac i Novu Gradišku. Četiri dana kasnije, Novosad- 
ski korpus prelazi Dunav i bez otpora zauzima Baranju, u kojoj srpski 
ekstremisti preuzimaju vlast i protjeruju Hrvate i Mađare. Dana 24. ko- 
lovoza JNA praktički opkoljava Vukovar. Istovremeno, lokalne srpske 
jedinice uz obilnu pomoć JNA u Dalmaciji zaposjedaju hrvatske enklave 
Kijevo i Vrliku u blizini Knina i protjeruju Hrvate. Potom prodiru prema 
moru, ugrožavaju Zadar i blokiraju Šibenik. 

Protjerivanje Hrvata ponegdje je bilo i pravno regulirano. Tako je 
Izvršni savet općine Beli Manastir donio ,Odluku o prestanku radnog 
odnosa svim licima koja su otvoreno podržavala srušeni režin RH". U 
njoj se tvrdi kako bi ,njihov ostanak na radnom mestu ometao norma- 
lan proces rada ili bi iritirao ostale radnike, što bi moglo dovesti do 
teških stvarnih i političkih problema".!'*7 Upravo je fascinantna prosto- 
dušnost tih odluka kojima se na kvazilegalistički način želi realizirati 
fašistoidna politika. Naime, u odluci nema nikakva razjašnjenja što 
znači ,otvoreno podržavati režim RH" i koja bi institucija odredila koje 
su to osobe činile. 

Protjerivanje kulminira za vrijeme bitke za Vukovar, kada je, 17. li- 
stopada, iz Iloka i okolice, krajeva koji su ostali posve izolirani na kraj- 

.njem istoku Hrvatske, protjerano oko 10.000 Hrvata_i drugoga nesrp- 
.skog stanovništva. 

Rat u Hrvatskoj i BiH, 1991-1995. 

"U Daytonu su predstavnici Federacije BiH prepustili Srbima područje Šipova i Mrkonjić Grada, a za uzvrat su dobili enklavu Odžak. 
** Područja Daruvara i Pakraca bila su 1992-1995. uključena u UNPA zonu Sjever, iako pod hrvatskom vlašću. 


Uz ratne operacije odvijala se i intenzivna diplomatska aktivnost. Sta- 
njem u Jugoslaviji bavi se uglavnom EZ, tek u kasnijoj fazi i UN. SAD se 
držao postrani i prepustio sr sređivanje poslova EZ-u. Iako je zaraćenim 
stranama bio vrlo važan stav međunarodne zajednice, znale su da će u 
diplomatskim odlukama u konačnici ipak presudno biti stanje na terenu. 

U prvoj fazi sukoha u Hrvatskoj međunarodna javnost i diplomacija 
bile su prilično dezorijentirane proturječnim izvještajima, dijelom i srp- 
skom propagandom da se zapravo ponavljaju zbivanja iz 1941. godine. 
Stoga ni međunarodna diplomacija dosta dugo nije znala reagirati na 
Pravi način: istaknuti predstavnici EZ-a i SAD-a u proljeće i ljeto 1991. 

godine dolaze u Beograd i Zagreb, organiziraju sastanke srpskoga i hr- 
vatskoga vodstva i međunarodne konferencije, pozivaju na razum i smi- 
rivanje sukoba. „Zapad se čudno ponašao... ostavio je Hrvatsku i Slove- 
niju ogoljene pred vojnim pritiskom Beograda", procjenjuje Stjepan Me- 
sić.! No, međunarodna zajednica nije imala jasnu koncepciju rješenja 
krize, jer ju je njezina žestina iznenadila. Tek ujesen 1991. godine, kada 
je strategija pronađena na osnovi priznavanja neovisnosti Hrvatske i 
Slovenije. međunarodna je zajednica pridonijela smirivanju ratnih ope- 
racija u Hrvatskoj. 

U noći od 30. lipnja na 1. srpnja, na direktan pritisak europske di- 
plomacije, Stjepan Mesić je ipak izabran za predsjednika Predsjedništva, 
ali to je bila umnogome zakašnjela akcija. Sukob se u Sloveniji tih dana 
smirivao, ali se u Hrvatskoj počeo razbuktavati. 

Potom, početkom srpnja izaslanstvo EZ-a, sastavljeno od trojice mi- 
nistara vanjskih poslova. nastoji uglaviti trajnije sporazume te, između 
ostalog, obećava ekonomsku pomoć zemlji. No, sve je to bilo bez pravog 
rezultata - jedan od članova delegacije, Nizozemac Hans Van den Broek, 


tvrdio je kako se zaraćene strane „ne mogu složiti ni ni oko minimalnih 
zahtjeva EZ-a", jer da .nema za to političke volje". Iz svoje hladne, racio- 
nalističke perspektive nizozemski ministar nije razumio kako „politička 
uvjerenja, prerasla u mržnju, mogu prevladati nad interesima ljudi". 
Van den Broek je zaključio. „Ako ovdje nema minimuma političke volje, 
što onda mi, u ovim relacijama, autsajderi, možemo učiniti." Potom je, 
vrativši se u Nizozemsku, za blokadu sporazuma, koji je uključivao 
proširenje mandata promatračke misije EZ-a, optužio Srbiju, što su kao 
stav prihvatili i EZ i SAD.'* Promatračka misija EZ-a koja tih dana ipak 
dolazi na krizna područja u Hrvatskoj ne može, naravno, smiriti stanje 
na bojištima, ali temeljitije upoznaje situaciju i dostavlja prilično objek- 
tivne i informativne izvještaje. Europski parlament 10. srpnja .asuđuje 
upotrebu sile”, „inzistira da JNA odmah mora vratiti svoje jedinice u vo- 
jarne” te smatra da konstitutivni dijelovi Jugoslavije „imaju pravo odlu- 
čivati o vlastitoj budućnosti na miran i demokratski način".'“? 

Dana 17. srpnja sastaju se predsjednik Tuđman i savezni ministar 
obrane, general Veljko Kadijević, kako bi pod paskom međunarodne 
zajednice stvorili osnovu-za-smirivanje stanja, ali bez uspjeha. U Den 
Haagu u Nizozemskoj, 7. rujna, pod predsjedanjem britanskoga diplo- 
mata lorda Petera Carringtoria (1919) počinje Mirovna konferencija o 
Jugoslaviji.'7' Deset dana kasnije, opet.se pod Carringtonovim predsje- 
danjem sastaju u crnogorskom ljetovalištu Igalu Tuđman, Kadijević i 
Milošević; 15. listopada, pod pokroviteljstvom Mihaila Gorbačova, sa- 
staju se u Moskvi Tuđman i Milošević. Sve to ne donosi temeljni boljitak. 
Rat se u Hrvatskoj sve više razbuktava. 

Osnovni razlog neuspjeha svih tih pregovora leži u činjenici da su 
ritam pregovaranja uglavnom diktirale JNA i Srbija: u prvo vrijeme, 
pregovori su im bili potrebni kako bi prikrili prave ciljeve ratovanja. a u 
drugoj _ fazi, otprilike od listopada. kađa im se činilo da će ciljevi biti 
ubrzo dostignuti, pregovaranjem su kupovali vrijeme. Međutim, kako je 
udarna snaga JNA i njihovih paravojnih saveznika vremenom bila sve 
manja, pregovorima su željeli učvrstiti novostvoreno stanje. Od ljeta do 
kraja 1991. potpisano je ukupno 16 primirja, od kojih se sve do kraja 
1991. godine nijedno nije održalo više od 24 sata. Kršile su ih obje stra- 
ne. u neustanovljivim omjerima: Srbi i JNA jer žele osvojiti više, Hrvati 
jer žele vratiti izgubljeno. Najbliže će biti istini da je primirje kršila češće 
ona strana koja je-bila-vojne-nadmoćnija, a to su uglavnom bili Srbi. 
Opravdanja za kršenje primirja obično su bila da se samo .odgovara na 
provokacije". Opće nepoštivanje potpisanih sporazuma o prekidu vatre, 
podjednako u Hrvatskoj, kao i kasnije u BiH, navelo je lorda Carringto- 
na da zaključi .kako su potpisnici potpuno nepouzdani ljudi i da se ne 
možete pouzdati ni u jednu riječ koju su rekli. Oni su bili sasvim pri- 
pravni potpisati svaki komad papire koji stavite pred njih bez i najma- 
nje namjere da oko njega išta naprave“.'7? 

Neka od zbivanja na međunarodnoj diplomatskoj sceni kratkoročno 
su mogla ići naruku jednoj ili drugoj strani, ali dugoročno je sve vodilo 
neovisnosti Hrvatske (i Slovenije, a kasnije i BiH). Već početkom srpnja, 
na Brijunima, u zajedničkoj deklaraciji (Brijunska deklaracija) EZ-a. 
Slovenije. Hrvatske i predstavnika saveznih vlasti, ugovoren je tromje- 
sečni moratorij na proglašenje neovisnosti Slovenije i Hrvatske, što je 
značilo da se samo kupuje vrijeme i da će se samostalnost kad-tad 
međunarodno priznati.!7? 

Naredbu predsjednika Predsjedništva SFRJ Stjepana Mesića od 11. 
rujna da se JNA povuče u vojarne u roku od 48 sati, armijsko je vodstvo 
javno odbilo.'"* Kao odgovor na takav neposluh, predsjednik Tuđman je 
12. rujna zapovijedio da se blokiraju vojarne JNA u gradovima koje su 
hrvatske vlasti kontrolirale te je pozvao ljudstvo u njima na predaju.!7 
Blokadu su izveli MUP i pripadnici Zbora narodne garde. 

Već nakon nekoliko dana predale su se vojarne u Gospiću i Perušiću 
u Lici, u Sesvetama kod Zagreba, u luci Ploče, oko Šibenika itd. Nešto 
kasnije i veliki garnizon, zapravo cijeli korpus u Varaždinu prihvaća 
nagodbu da ostavi cjelokupno naoružanje i napusti Hrvatsku. Uglavnom 
se sve to događalo mirnim putem, pregovorima, uz suradnju oficira JNA 
koji su se nalazili u vojarnama. Međutim, događalo se da je bilo i žrtava, 
kao, primjerice, u Bjelovaru, kada je oficir JNA uništio vojno skladište. 
ubivši u eksploziji i sebe. i svoje vojnike i gardiste koji su opkolili 
skladište. Neki od zapovjednika vojarni koje su bile u blizini fronte 

JNA napušta kasarnu u Splitu početkom listopada 1991. godine. 


odlučivali su se za proboj i spajanje s glavninom snaga JNA (Logorište 
kod Karlovca. Osijek), što je rezultiralo velikim (civilnim) žrtvama. Na- 
posljetku. neke se vojarne duže vrijeme nisu predavale, unatoč stalnom 
pritisku snaga koje su ih opsjele. Posebno je osjetljiva bila situacija u 
velikim gradovima (Zagrebu, Splitu, Šibeniku, Zadru, Rijeci), u kojima 
su se hrvatske snage ustezale od općeg napada vojarne, jer su se bojale 
razaranja i velikog broja civilnih žrtava. U studenom je dogovoreno da 
se te vojarne deblokiraju, a jedinice pošalju na teritorij BiH. Za Hrvat- 
sku je to bilo i dobro i loše: dobro je bilo jer je nestala potencijalna 
opasnost unutar gradova, a loše je bilo zato što je JNA dogovor u pravi- 
lu izigravala; primjerice, dogovoreno je da se tehnika iz šibenske vojar- 
ne otputi u Bosansko Grahovo i dalje porazmjesti po Bosni. Međutim, 
kada su je promatrači Europske zajednice, zaduženi za provedbu dogo- 
vora, dopratili do Grahova, kolona vozila se odmah vratila prema Kninu 
i na kninskom području i ostala. 

U to je doba, dakle, u listopadu i studenom 1991. godine, međunarod- 
na zajednica, shvaćajući sve više prave uzroke rata u Hrvatskoj, sve 
snažnije inzistirala da se JNA povuče iz Hrvatske. Hrvatska pregovaračka 

pozicija zasnivala se na sljedećem: iz Hrvatske trebale bi se, prvo, povući 
jedinice JNA koje su na ratištu, a potom i one koje se nalaze u blokira- 
nim vojarnama. I JNA i jugoslavenske vlasti prihvaćale su takvo rješenje 
na riječima, ali su ga u praksi provodile na posve drugačiji način. Tvrdi- 
li su da dio jedinica, naoružanja i opreme JNA oduvijek pripada Srbima 
u sadašnjoj Krajini te da ga oni trebaju zadržati i nakon povlačenja dije- 
la JNA s njihova teritorija. Osim toga, smatrali su i da će krajišnici samo 
formalno osnovati svoju državu, a zapravo će biti pod kontrolom civil- 
nih i vojnih vlasti u Beogradu. Na taj su se način zbivanja odvijala prema 
scenariju JNA: prvo su ispražnjene vojarne na teritorijima pod kontro- 
lom hrvatskih vlasti. a potom se, i to tek djelomično, JNA počela povlačiti 
s teritorija RH. 

Bez obzira na sve komplikacije i tek polovični uspjeh. osvajanjem 
vojarni F Hrvatska vojska je pribavila mnogo oružja, opreme i streljiva: u 
varaždinskoj je vojarni JNA ostavila veliku količinu naoružanja. pose- 
bice tenkova koji su odigrali bitnu ulogu u kasnijem ratovanju u Slavo- 
niji. Preuzimanje vojarni u Gospiću i Otočcu presudno je utjecalo na 
obranu zapadne Like. Ukupno je HV preuzeo ili oteo oko 200 tenkova, 
oko 150 oklopnih transportera i više od 400 topova kalibra većeg od 
100 mm. te obilje lakog naoružanja i municije. Iz tog aspekta osvajanje 
vojarni JNA na teritoriju pod kontrolom hrvatskih vlasti pokazale su se 
vrlo uspješnim: vjerojatno je to bila jedna od najuspješnijih epizoda Do- 
movinskog rata uopće. 

Blokada vojarni od strane Hrvatske vojske bila je za JNA povod da 
prijeđe u opću ofenzivu na Hrvatsku. U drugoj polovini rujna počela je 
nova faza rata u Hrvatskoj, u kojoj su JNA i lokalni Srbi otvoreno kre- 
nuli u otimanje teritorija. Rlaneri JNA predviđali su da bi hrvatski otpor 
EE samo 10 do 20 dana, što su potvrđivale i analize NATO-ovih 
stručnjaka. Cilj je, kao što je već rečeno. bio presjeći Hrvatsku na pet 
dijelova: ofenziva je je krenula u zapadnoj Slavoniji, prema Virovitici, po- 
tom i prema Karlovcu, kako bi se izbilo na mađarsku, odnosno sloven- 
sku ; u granicu. Napadnut je i Gospić s namjerom da se kod Karlobaga iz- 
_bije na more. S istim ciljevima napadnuti su i Zadar i Šibenik, te na jugu 
Dubrovnik s dolinom Neretve kao krajnjim ciljem. 

U neke od tih operacija uključivali su se i brodovi Jugoslavenske rat- 
ne mornarice (JRM). JRM je blokirao sve hrvatske luke, a zrakoplov- 
stvo i topništvo nesmiljeno su napadali hrvatske gradove. Jedinice JNA 
18. rujna zauzimaju Petrinju, potom i čitav prostor na lijevoj obali Kupe 


sve do sve do Karlovca, a početkom listopada prelaze preko mosta na Kupi kod 


Zakratko | zauzimaju punionicu mineralne vode .Jamnica", ali se brzo 
povlače, zadovoljni time što su učvrstili granicu na Kupi. U Zagrebu se 

Osječka je bolnica 
tijekom Domovinskog 
rata bila izložena 
granatiranju i 
razaranju, stoga su 
ranjenici i bolesnici 
boravili u podrumima 
bolnice: 


čuju topnički dvoboji s Kupe. Grad je izložen gotovo svakodnevnim 
zračnim uzbunama te živi u potpunom zamračenju. Stvarni zračni na- 
padi na objekte u gradu nisu bili česti, već su preleti trebali zaplašiti i 
demoralizirati stanovnike. Povremeno su gađani odašiljači, trafostanice 
i drugi strateški objekti u okolici. a jedini stvarni napad bilo je raketira- 
nje predsjedničke rezidencije na Gornjem gradu.! 

Stanje je tada bilo na rubu očaja. No. u to vrijeme već je veći broj ofi- 
cira JNA hrvatske nacionalnosti, te nekolicina Bošnjaka, Albanaca i Slo- 
venaca, čak i Srba. prešla u redove HV-a i stvorila jezgru njezina zapo- 
vjednog sastava. Stvorili su se uvjeti da se osnuje Glavni stožer HV-a s 
generalom Antonom Tusom (1931) na čelu (21. rujna). Uz Tusa valja 
istaknuti i druge časnike koji su uglavnom prešli iz JNA, generala Petra_ 
Stipetića i pukovnika, kasnije generala Imru Agotića i mnoge druge, 
uključujući i Martina Špegelja; pripadaju im velike zasluge za ustrojava- 
nje HV-a. stabiliziranje obrane i, s vremenom, pretkraj godine, prelazak 
u ofenzivu. Glavni stožer je vrlo brzo uspostavio cijelu strukturu terito- 
rijalno raspoređenih lokalnih zapovjedništava koja se organiziraju kao 
operativne zone. Umjesto kriznih štabova organiziranih po općinama i 
zajednicama općina u kojima su uglavnom radili vojni amateri, osnivaju 
se prva zapovjedništva. stvara zapovjedna hijerarhija i zapovjedni susta- 
vi. Formira se i Narodna zaštita koja je okupila više desetaka tisuća 
dobrovoljaca koji su imali veliku ulogu u blokadi vojarni JNA. 77 

S osvojenih teritorija JNA i lokalni Srbi i dalje protjeruju praktički 
cjelokupno hrvatsko stanovništvo, a mnogi bježe iz krajeva koji su izrav- 
no ili neizravno ugroženi neprijateljskim djelovanjem. Na taj se način 

-broj hrvatskih prognanika i izbjeglica do kraja godine penje na gotovo 

500.000. Istodobno, u gradovima, osobito onima blizu bojišta — Sisku. 


čite se načine diskriminiraju srpski građani (uvrede, šikaniranja. otpu- 
štanje s posla. podmetanje bombi pod automobile i kuće), deseci 
muškaraca odvedeni su od kuća i potom ubijeni, pa Srbi u velikom bro- 
ju bježe na drugu stranu: broj srpskih izbjeglica penje se na desetke 
tisuća. 

i Masakri civila i vojnika, te progon koje je provodila srpska strana 
! nisu bitr posljedica rata, nego sama njegova bit: trebalo je osvojiti novi 

životni prostor. za Srbe. formirati na bivšem prostoru Republike Hrvat- 
ske Srpske Krajine i tako stvoriti Veliku Srbiju (istovremeno. sličan je 
plan imao i provodio ekstremistički dio hrvatskih vlasti)_S obzirom na 
žestinu i dosljednost provedbe plana „etničkog čišćenja“ teritorija koje 
su držale obje zaraćene strane. bilo je već ujesen 1991. godine jasno da 
će se. bez obzira na krajnji ishod rata, poratna etnička slika Hrvatske 
radikalno izmijeniti - najviše od vremena osmanlijskih provala i osvaja- 
nja. U gradovima na liniji fronte trebalo je preplašiti stanovništvo i pri- 
siliti ga na povlačenje u sigurnije dijelove Hrvatske u kojima bi vreme- 
nom izbjegličko mnoštvo postalo neizdrživ teret. Takva situacija, zajed- 
no sa stalnim bombardiranjima teritorija u blizini bojišnice koji nisu 
bili uključeni u osvajačke planove, trebala je Hrvatsku baciti na koljena 
iishoditi njezin pristanak na ponižavajuće uvjete pobjednika. Za konačan 
cilj totalne razgradnje Hrvatske umnogome je valjalo koristiti oblik Hr- 
vatske - - potkovu - ranjivu na mnogim dijelovima. Tako razbijena Hr- 
vatska. odnosno potpuno izolirani dijelovi njezina teritorija, potom bi, 
satjerani u vojni, ekonomski i politički kaos, ili lakše pali pod naletom 
agresora ili bili prisiljeni na kapitulaciju. 

Rezervna varijanta koja se, kako je vrijeme protjecalo, sve više uzi- 
mala u obzir, bila je .de facto" velikosrpska i po njoj se predviđalo zau- 
zimanje .memorandumskih" granica koje bi. u maksimalističkoj verziji. 
išla po liniji Virovitica - Karlovac — Gospić - Karlobag. Stanje na ratištu 
u Hrvatskoj, odnosno djelovanje JNA na mjestima sukoba već su u dru- 
goj polovici kolovoza bili toliko jasni da je i novinar sarajevskog lista 
Oslobođenje, inače nesklonog hrvatskoj strani, upitao generala Adžića, 
načelnika Generalštaba oružanih snaga, je li crta sukoba u Hrvatskoj 
Virovitica - Karlovac - Karlobag, kako „se već, ponegde, zove granicom 
krnje Jugoslavije. Srboslavije. ili već velike Srbije nečega što će biti neka 
nova država na ovom prostoru".!'7? Da se taj plan proveo, pri konačnom 
razgraničenju između Hrvatske i .Velike Srbije" oni teritoriji koji bi osta- 
li od te crte na istok. ponajprije neki dijelovi dalmatinskog priobalja i 
zapadna Hercegovina i neka druga područja gdje su Hrvati u velikoj 
većini, a Srba praktički niti nema. bili bi svojevrstan ulog u diplomat- 

skoj igri te bi, nakon hrvatskih ustupaka, pod određenim uvjetima bili 
vraćeni pod hrvatsku vlast. Postojao je i plan da se koncentracijom vrlo 
jakih snaga probije hrvatska obrana kod Siska i Karlovca, kako bi se te 
snage spojile sa snagama nekadašnje Pete zagrebačke vojne oblasti koje 
su bile blokirane u vojarnama u Zagrebu, Dugom Selu, Jastrebarskom 
i Karlovcu, te s blokiranim jedinicama Riječkog korpusa. Čak se kalku- 
liralo da u završnoj ofenzivi u Zagreb pomognu i postrojbe JNA koje su 
još bile stacionirane u Sloveniji, ali u završnoj fazi povlačenja. Da se 
tako planirani proboj do Zagreba uistinu i realizirao, to bi značilo i slom 
hrvatske obrane, pobjedu JNA i slom hrvatske vlasti. No, taj se plan 
gotovo i nije počeo provoditi. Crnogorski član Predsjedništva SFRJ 
Branko Kostić tražio je od vojnog vrha da „Armija udari frontalno, svim 
snagama" te da u ,munjevitom naletu prodre u Zagreb". No, Kadijević je, 
svjestan pravoga stanja, odgovorio: „Branko, nemamo za to snage, nema 
ljudi!"'** O tome da će se JNA „prošetati do Zagreba, kako se onda 
često naklapalo, ostala je tek puka fantazmagorija, baš kao što se ras- 
pršio i mit o njezinoj snazi. 

Opća ofenziva JNA bila je pokrenuta 4. listopada. Toga dana osobito 
je teško stradao Karlovac.!'*! No, osim mnogobrojnih civilnih žrtava i 
velikih razaranja, neki veći pomaci se nisu dogodili. U rujnu i listopadu 
JNA i jedinice lokalnih Srba polako napreduju, ali znatno teže nego što 
je bilo planirano. Njihovo je napredovanje zaustavljeno pred Siskom i 
Karlovcem, pred Gospićem, na Šibenskom mostu, pred samim Zadrom, 
te pred Osijekom i Vinkovcima. Postaje vidljivo da je borbeni moral JNA 
vrlo nizak: vojnici masovno dezertiraju, a mobilizacija u Srbiji uglav- 
nom ne uspijeva (u Beogradu je odziv manji od 15%). Dezorganizacija je 
bila posvemašnja i zbog toga i nije mogla do izražaja doći ni tehnička 
nadmoć JNA. Dok brojčana snaga JNA stagnira ili čak pada,-hrvatska 
oružana snaga sa stečenim naoružanjem i uspješnom mobilizacijom već 
ujesen postaje brojčano premoćna. 

Kako je do sredine listopada postalo jasno da od plana o rušenju 
hrvatskih vlasti neće biti ništa te da hrvatsko civilno stanovništvo stoji u 
potpunosti uz svoju vlast i vojsku, Milošević i njegovi suradnici, a prven- 
stveno JNA, definitivno su odustali od pokušaja da obnove unitarnu 
Jugoslaviju. No, već je i mjesec-dva prije toga zapravo počela realizacija 
rezervne varijante — realizacija plana o stvaranju Velike Srbije) Naime, 
ponašanje Armije do sredine rujna preraslo je u otvoreno otimanje hr- 
vatskog teritorija. To se više nije moglo maskirati neuvjerljivim tvrdnja- 
ma o uspostavljanju tamponskih zona. Tada se, tijekom rujna, bez ika- 
kva maskiranja, kao što smo već rekli, nastojala dosegnuti linija Virovi- 
tica - Karlovac - Gospić — Karlobag kao maksimum, ali se ubrzo, za koji 
tjedan, uvidjelo da ni od dosizanja tih točaka neće biti ništa. Stoga se 

A pristupilo realizaciji druge rezervne varijante - aneksiji osvojenih, .tzv. 
-Srpskih zemalja" u „bivšoj Hrvatskoj", odnosno prostora koji je kasnije 
nazvan Srpska Republika Krajina. U okviru te koncepcije JNA - koja je 
tada još znatno premoćnija u teškom naoružanju, mornarici i zrako- 
plovstvu - nastojala je da zaokruži dotadašnja osvajanja čišćenjem neo- 
svojenih „džepova i nastojanjem da crta razgraničenja bude i buduća, 
lako branjiva granica Velike Srbije. Na ovaj način JNA od vojske s 
općejugoslavenskim ambicijama postaje instrument Miloševićeve veli- 
kosrpske politike i transformira se „de facto” u srpsku vojsku. 

Kako bi se svi ovi ciljevi dosegnuli, glavni udari su od kraja listopada, 
pa u 1 sljedećih | mjesec i pol dana bili usmjereni na krajnji sjeveroistok i 
krajnji jugoistok-Hrvatske— Vukovar i Dubrownik. 

Vrhunac rata u Hrvatskoj u stvarnom i simboličnom smislu odigrao 
se u bici za Vukovar. Srpskim pobunjenicima u Borovu Selu i drugim 
mjestima zapadno i južno od grada (u luku od ma do Mirkova- 
rijalnu cjelovitost. Zato su jedino osvajanjem Vukovara mogi konsolidi- 
rati vlast na tom području. Samo se 1500 lako naoružanih hrvatskih 
vojnika našlo od kolovoza pod udarom višestruko nadmoćnijeg neprija- 
telja. U rujnu, kada je JNA i definitivno opkolila Vukovar, a HV nije imao 
snage razbiti obruč, postajalo je sve jasnije da se Vukovar neće moći 
održati. Osim toga, u organiziranju i slanju pomoći iz drugih dijelova 


Hrvatske | bilo je teških grešaka koji su ionako male šanse za otpor svo- 
dile na minimum. '®? Ustvari, s obzirom na stanje na drugim bojišnicama 
i brojnost i naoružanost JNA, bilo je vrlo teško organizirati djelotvornu 
pomoć gradu, ali je u pokušajima njegove deblokade bilo i .neposluha, 
dezerterstva i nedoraslosti" nekih jedinica.'** Braniteljima_Vukovara 
manjkalo je kvalitetnog zapovjednog kadra (priučeni vojnik, legendarni 
Blago Zadro, koji je poginuo braneći grad, bio je u tome jedna od rijet- 
kih iznimki), logistika im je bila slabo razvijena, a lokalna se politika 
miješala u vojno i bojno djelovanje. Osim toga, zapovjedništva u Osije- 
ku, Vinkovcima i Zagrebu često su naređivala zadatke koje oni objektiv- 
no nisu mogli realizirati. Međutim, usprkos svim otegotnim okolnosti- 
ma branitelji Vukovara pružali su otpor preko svih očekivanja — lako 
pokretljive snage iskorištavale su dobro poznavanje terena, na izvanre- 
dan način upotrebljavale minsko zaprečavanje i protutenkovska oruđa 
čak i kada su u listopadu na grad poslane elitne jedinice (Prva gardijska 
brigada iz Beograda). JNA je koristila golem broj svih vrsta artiljerijskog 
oruđa, a u napade se uključilo i zrakoplovstvo. Tijekom dva mjeseca 
borbi Vukovar je bio potpuno srušen. Na taj su način, nivelirajući teren, 
napadači ipak uspjeli ući u grad. U ta dva mjeseca u podzemnim se 
skloništima skrivalo oko 10.000 ljudi, od toga 2000 djece. 

Vukovar je nakon tromjesečne opsade i teških razaranja pao u ruke JNA i srpskih pobunjenika u 
studenom 1991. godine. Dio zarobljenika, među kojima su bili i ranjenici iz vukovarske bolnice, 
ubijen je i pokopan u masovne grobnice, od kojih je najveća na Ovčari. Drugi, brojniji dio 
zarobljenika, otpremljen je u zatvore i logore u Srbiji. Preživjeli vukovarski civili (na slici) deportirani 
su iz grada u slobodni dio Hrvatske. 


Otpor branitelja slomljen je 19. studenog. Vukovar, grad od 45.000 
stanovnika. potpuno je srušen, ali je poginulo između 5000 i 8000 
napadača. JNA je izgubila i oko 600 tenkova i drugih oklopnih vozila. 
Hrvatski vojni gubici procjenjuju se na 2500 mrtvih, uključivši one koji 
su pokušavali izvana probiti obruč i pomoći Vukovaru u širem području 
operacije. Ubijen je ili je nestao otprilike isti broj civila. Četnici koji su 
19. studenoga ulazili u grad pred kamerom BBC-a otpjevali su: .Slobo- 
dane, šalji nam salate, bit će mesa, bit će mesa, klat ćemo Hrvate" i ja- 
sno najavili što će se događati sljedećih sati i dana. Po predaji grada, 
branitelji i civili koji su po mišljenju pobjednika bili sposobni nositi 
oružje bili su maltretirani, neki su ubijeni, a neki otjerani u logore u 
Srbiju. Drugi su civili — žene, djeca i starci - opljačkani i potjerani u 
duge izbjegličke kolone koje su, nakon što su snimljene, obišle svijet i 
postale simbol patnje u ratu u Hrvatskoj. Vukovar je postao .sablasni 
grad“. Za one u Srbiji, pak, koji su podržali agresiju na grad, Vukovar je 
tada bio oslobođen", odnosno „oslobođen najcrnjeg neofašizma i usta- 
ške ideologije".!'"* 

lako je osvojila Vukovar, što joj je više mjeseci bila žarka želja, udar- 
na moć srpske. vojske. ondje je slomljena i ona više nije bila sposobna 
krenuti na Vinkovce, Osijek i Đakovo. Simbolički, Vukovar je u poslije- 
ratnoj Hrvatskoj izrastao u pojam patnje i otpora — s mnogim znanim i 
neznanim herojima od kojih su se ipak izdvojili već spomenuti general 
Blago Zadro i novinar Siniša Glavašević (1960-1991), ubijen nakon 
pada Vukovara. Glavašević je kao novinar vukovarskog radija, slao 
dramatične izvještaje iz grada („Grad — to ste vi“).'# 

Osim u strategijskoj potrebi da prostrano zaleđe buduće Velike Srbi- 
je dobije pogodnu luku, napad na Dubrovnik imao je korijene i u dugo- 
trajnoj indoktrinaciji srpske javnosti da bogata renesansna i barokna 
baština toga grada pripada srpskoj kulturi. Tijekom 1991. godine stiza- 
le su do Dubrovnika izjave s velikosrpskih mitinga (Radovan Karadžić, 
Novak Kilibarda i drugi) održanih u neposrednom hercegovačkom i cr- 
nogorskom zaleđu grada da „Dubrovčani nikad nisu bili Hrvati, već 
pokatoličeni Srbi" te da „ako Dubrovnik bude optirao za Hrvatsku (što 
se već dogodilo uvjerljivom izbornom pobjedom hrvatskih opozicionih 
stranaka i uspjelim referendumom o neovisnosti Hrvatske — op. I. G.), 
to će biti najava rata". Željelo se odsjeći Dubrovnik od Hrvatske i prisi- 
liti ga da se prikloni Jugoslaviji. '** 

Novu je granicu na širem dubrovačkom prostoru trebalo usposta- 
viti. u minimalističkoj varijanti, kod Stona i na lijevoj obali Neretve, a 
u maksimalističkoj, zauzeti cijeli Pelješac i neke od otoka (Elafite te 
Mljet. ako ne i Korčulu i neke druge). Srpsko-crnogorska propagan- 
da pokušala je napad na Dubrovnik opravdati ugroženošću tamošnje 
srpske manjine, no takve su teze u inozemstvu naišle na zanemarivo 
slab odjek. Naprotiv, fapad na Dubrovnik i okolicu, koji je započeo 
1. listopada, pokazao je svu brutalnost i besmislenost srpsko-crnogor- 
ske agresije i umnogome pridonio međunarodnom pritisku da se ko- 
načno priznaju-Hrvatska i Slovenija. U prvim danima agresije malo- 
brojne i slabo naoružane hrvatske jedinice na dubrovačkom području 
pružale su kakav-takav otpor, a onda su crnogorske jedinice prodrle u 
Konavle. Istovremeno su jedinice Teritorijalne obrane iz Hercegovine 
na više mjesta prodrle do mora u zapadnom dijelu dubrovačke rivije- 
re. Obrana je bila slomljena u nekoliko dana, a grad je bio potpuno 
opkoljen, i s kopna i s mora. Slobodni prostor prostirao se u dužini 
7 do 8 km; na zapadu završavao na ulasku u Rijeku Dubrovačku, na 
istoku podno Bosanke. Sve je dominantne položaje na uzvisinama, 
osim same utvrde na Srđu, kontrolirala JNA. Ispred grada patrolirala 
je mornarica JNA i praktički ga blokirala. Tek su manji gliseri, noću, 
s velikim rizikom, uspijevali ući u grušku luku i na taj način probijati 
blokadu. 

Osvajanja su popraćena masovnom pljačkom i paležom gotovo cjelo- 
kupne dubrovačke okolice. Posebice su teško stradali Slano i neka ko- 
navoska mjesta, primjerice, Ćilipi ili Zvekovica nadomak Cavtata. Kri- 
minal je čak podignut na razinu državnog ponašanja. Televizija Crne 
Gore prenijela je u prvim danima agresije u vijestima kako crnogorski 
đački domovi traže da im se dostavi nekoliko stotina pari tenisica s 
dubrovačkog područja! +: 

Dubrovačka tiskara na Dupcu (u okupiranom dijelu grada) koja se 
nedugo pred rat modernizirala bila je potpuno demontirana i odvezena 
u Crnu Goru. Međutim, kako su dijelovi postrojenja otišli na tri različite 
adrese, a predstavljali su tehnološku cjelinu, pljačkaši ga konačno nisu 
mogli koristiti. 

Čini se da je agresorova namjera bila ,ugušiti" Dubrovnik (takva će se 
taktika poslije koristiti i u ratu u BiH — u slučaju Sarajeva i drugih 
zaštićenih zona): držati ga što je moguće duže u okruženju i prisiliti na 
vojnu predaju te na nekakav politički aranžman koji bi nijekao granice 
bivših jugoslavenskih republika. Postojao je i plan da se ponovno uspos- 
tavi Dubrovačka Republika, pa je s tim ciljem u okupiranom Cavtatu 
osnovana i ,opština Cavtat", kao jezgra zamišljene nove-stare tvorevine 
i kao dio Jugoslavije. No, ti su se fantastični planovi izjalovili, dijelom 
jer su takve tvorevine prihvatili tek malobrojni lokalni stanovnici te zbog 
neuspjeha JNA na Južnom bojištu, odnosno jer je HV uspio obraniti 
sam Dubrovnik. 57 

U najžešćem i ujedno posljednjem izravnom napadu na Dubrovnik, 
6. prosinca, poginule su 22 osobe. Na sam Stari grad palo je više stotina 
granata. Desetak kuća unutar zidina je izgorjelo, a zbog specifičnog 
načina gradnje prije više stotina godina (izgrađene bez pravih temelja, 
stabilnost su zasnivale na naslanjanju jedne na drugu), praktički nije 
bilo neoštećenih kuća. Luksuzni hoteli u neposrednoj okolici stare grad- 
ske jezgre potpuno su uništeni, no branitelji su uspjeli održati grad. 
Ukupno je u opsadi poginulo oko 200 Dubrovčana, pretežno civila. 


narodnu javnost da konačno odlučnije stane na stranu Hrvatske - po- 
stalo je jasno tko je napadač, a tko napadnuti. Prema kraju godine, 
američka Šesta flota prijeteći se približila ratnom poprištu. Nema sum- 
nje da je brutalnost agresije ubrzala donošenje odluke o međunarodnom 
priznanju Hrvatske (i Slovenije).!88 

Osim oko Vukovara i Dubrovnika, ujesen 1991. operacije su se vodi- 
le i u istočnoj i zapadnoj Slavoniji, na Kordunu, na Baniji/Banovini, u 
istočnim dijelovima Like, u dijelovima Dalmatinske zagore. Linije koje 
su JNA i jedinice lokalnih Srba dosegnule za njih su u sljedećih gotovo 
četiri godine trebale predstavljati i granice Srpske Republike Krajine. 


712 


Samostalnost, rat i poratne teškoće (1990-1999) 


Artiljerijski napad na 
dubrovačku gradsku jezgru 
6. prosinca 1991. godine. 
Ove su slike prikazane na 
TV-programima mnogih 
zemalja i bitno su utjecale 
na raspoloženje svjetske 

g javnosti u prilog napadnute 
Hrvatske. 


Planirano je da se u tim granicama nađu sva srpska sela u Hrvatskoj ili 
barem golema većina njih, ali su, kada se u operacije uključila JNA. 
granice određivane opsegom i uspješnošću pobune Srba u Hrvatskoj. 
kao i mogućnošću da ih u tim ciljevima podrži JNA. S vojnog stajališta, 
srpski pobunjenici i planeri JNA nastojali su zaposjesti teritorij koji bi 
imao lako branjive granice i relativno samostalan život. Međutim, u tom 
nisu ustvari uspjeli nigdje. Vjerojatno je ujesen 1991. najznačajniji do- 
bitak predstavljalo osvajanje Slunja (16. studenoga). jer su time najlo- 
gičnijom komunikacijom spojeni zauzeti teritoriji u Lici i Dalmaciji s 
onima na Kordunu i Baniji. 

Po pobunjene Srbe najgore je stanje bilo u zapadnoj Slavoniji, gdje ne 
samo da nisu dosegnuti Virovitica i mađarska granica, nego je ojačali 
HV već potkraj studenoga na tom prostoru koncentrirao značajne snage 
te iz četiri pravca - od Bjelovara, od Virovitice, od Podravske Slatine i od 
Požege - počeo potiskivati srpske snage.'"* Za dvadesetak dana oslo- 
bođeni su dijelovi općina Grubišno Polje, Virovitica, Daruvar, Podravska 
Slatina te Požega. U globalu gledano, HV je napredovao praktički od 
porječja Drave, pa gotovo do Save. Stanovništvo tamošnjih srpskih sela 
masovno je bježalo preko Save, u Bosnu, pred nailazećim jedinicama 
HV-a koje su palile njihove kuće, baš kao što su koji mjesec ranije Srbi 
protjerivali Hrvate i palili hrvatske kuće._Da se jedinice HV-a nisu zau- 
stavile sjeverno od Okučana jer je međunarodna zajednica izvršila priti- 
sas na vlasti u Zagrebu kako ne bi propala mogućnost uglavljivanja 
primirja u Sarajevu, čitava zapadna Slavonija došla bi pod hrvatsku 
Kontrolu vec prvih dana 1992. godine. No, i ovako, srpski teritoriji u 
zapadnoj Slavoniji bili su vrlo čudna oblika — oni su uključivali predgrađa 
Pakraca i Lipika, južne prilaze cesti Pakrac — Požega i oko 25 km široki 

prostor oko Okučana kojim se ovaj prostor preko savskog mosta između 
Stare i Bosanske Gradiške povezivao s Banjalukom. 

Lokalni Srbi i JNA nisu zadovoljili ambicije ni u istočnoj Slavoniji, 
gdje su obuhvaćena sva srpska sela, uključivši i Šodolovce, Tenju i Mir- 
kovce koji su bili gotovo na samoj liniji razgraničenja. Nisu osvojili ni 
istočni dio Osijeka, kako su se nadali. 

Slično je bilo i na Kordunu i na Baniji/Banovini: krajinska je tvorevi- 
na obuhvatila sva srpska sela i uspostavila .prirodne" granice na Mrež- 
nici, Korani, Kupi i Savi, ali bez željenih Karlovca i Siska. U Gorskom 
kotaru nije došlo do pobune, pa su tamošnja srpska sela ostala pod 
kontrolom hrvatskih vlasti. Većina ličkih sela sa srpskom većinom đo- 
spjela su unutar .krajinskih'" granica, ali nisu osvojeni Gospić i Otočac, 
još manje Josipdol i Ogulin. Pobunjenici su izašli na more na nekoliko 
točaka — na Maslenici, na Karinskom i Novigradskom moru i na dijelu 
Prokljanskog jezera. ali ti su prostori duboko uvučeni u kopno i do otvo- 
renog mora nisu stigli. iako su to pokušavali na širokom potezu od od Ma- 
slenice do Šibenika. Pa ipak, integrirali su sva većinski srpska sela u 
luku od zadarskog Smokovića, skradinskih Pavasovića, drniškog Žit- 
nića i sinjskog Otišića. Na tom području najveći uspjeh pobunjenika bio 
je da su stigli nadomak Zadra te da su kod Maslenice blokirali Jadran- 
sku magistralu. Na taj je način bila prekinuta kopnena veza Dalmacije i 
ostalih dijelova Hrvatske, pa je jedini preostali put bio trajektom iz 
podvelebitske Prizne do paškog Žigljena i potom preko Paga dalje pre- 
ma jugu. I do opkoljenog Dubrovnika skoro godinu dana moglo se 
isključivo brodom. U istočnoj Slavoniji Srbi su držali poljoprivredno 
najbogatiji dio Hrvatske. u središnjim dijelovima blokirali su ceste od 
Zagreba prema Dalmaciji. zauzeli tri aerodroma (udbinski, zadarski i 
bihaćki - posljednji samo dijelom, na hrvatskom teritoriju). blokirali 
svaki riječni promet Savom i Dunavom. Od trideset najvećih hrvatskih 
gradova, Srbi su držali tri (Vukovar. Petrinja i Knin). a čak je jedanaest 
bilo u dometu njihove artiljerije (Osijek. Zadar, Slavonski Brod. Karlo- 
vac, Vinkovci, Sisak, Šibenik i drugi). Pa ipak, usprkos golemim teško- 
ćama, Hrvatska nije doživjela prometni i gospodarski kolaps. 

S druge strane, ni Srbi nisu mogli biti zadovoljni. Štoviše, točke koje 
su dosegnuli vojnom silom (osim onih u istočnoj Slavoniji), ako bi se 
transformirale u granice, bile bi neodržive. Njihove stečevine u središnjoj 
Hrvatskoj i Dalmaciji bile su 500 km udaljene od Beograda, a njihova 
međusobna povezanost bila je očajna. Srbima je bio blokiran svaki izla- 
zak na more, od kojeg su ponegdje bili udaljeni svega koji kilometar. 
Tako blokirani, čak i da nije bilo vojničke prijetnje s hrvatske strane. 
Srbi su se neizbježno suočavali sa siromaštvom, iseljavanjem i besper- 
spektivnošću. Stoga se može reći da je srpska strana pobjedu ostvarila 

samo prema vanjskom, površnom dojmu; u ratu 1991. godine zapravo 
pobjednika nije bilo. 

Odnosi snaga i inicijativa u ratu, kako je vrijeme protjecalo, relativno 
su brzo prelazili na hrvatsku stranu. Isprva, tijekom ljeta i u rujnu i li- 
stopadu 19%K, kada su bile uspješne, hrvatske su snage uglavnom uspi- 
jevale tek vješto parirati nadmoćnijem neprijatelju. Do kraja godine ta 
nadmoć poprima drugačiji karakter - hrvatske snage postaju brojnije u 
ljudstvu i snažnije po nekim vrstama oružja. Već u listopadu organizira- 
ne su mobilne - manevarske brigade Zbora narodne garde. Kao i profe- 
sionalne brigade, vremenom su se sve bolje naoružavale, u njihov su 
sastav ulazili tenkovi, transporteri, topnička oruđa, sustavi veza. Moguć 
je bio i manevar s jednog bojišta na drugo. Rezultat takva snaženja bio 
je da od listopada (i pada Drniša) pa do kraja rata (s iznimkom Slunja i 
Vukovara) jugoslavensko-srpska strana nije polučila nijedan značajniji 
teritorijalni dobitak. Potkraj godine HV je imao pod oružjem više od 
200.000 ljudi svrstanih u 64 brigade. što uključuje mornaricu, zrako- 
plovstvo i protuzračnu obranu, te oko 35.000 pripadnika MUP-a koji su 
se isto tako angažirali na borbenim zadacima. 

I bez jakog pritiska s hrvatske strane, s približavanjem zime 1991/2. 
godine srpska se strana i sama suočavala s ozbiljnim teškoćama: za 
realizaciju konačnih ratnih ciljeva nedostajao je jedan od osnovnih fak- 
tora — običan vojnik. Mobilizacija je polučivala sve slabije rezultate. a 
iscrpljenost ratom, bojazan od socijalnih nemira, kao i činjenica da je 
ipak zauzeto oko 30% hrvatskog teritorija, i da je na njemu organizirana 
ni od koga priznata tzv.;Srpska Republika Krajina - sve je to utjecalo da 
jugoslavensko-srpska strana počne ozbiljno razgovarati o primirju koje 
je dugo vremena ili izbjegavala ili dogovorena primirja kršila. Na takav 
stav ponajviše ih je nagnala činjenica da su u zapadnoj Slavoniji doživjeli 
težak poraz. Bilo je to posljednjih dana 1991. godine, pa su Srbi i JNA 
bili sada prvi put spremni na primirje, a pod pritiskom međunarodne 
zajednice na to je pristala i Hrvatska. Primirje je potpisano u Sarajevu 
3. siječnja 1992. godine i održalo se. uz manja ili veća kršenja, tri i pol 
godine. Sklopljeno je točno po zatečenim linijama fronte. Dogovoreno je 
da se općine s većinskim srpskim stanovništvom, tj. većina okupiranih 


područja stavi pod zaštitu snaga UN-a i demilitarizira, a rubni dio teri- 
torija pod srpskom kontrolom nazvan je ružičastim zonama" i u njih se 
odmah trebala vratiti hrvatska vlast, ali ta odredba dogovora nikad nije 
realizirana..O budućnosti UNPA zona ništa konkretno nije rečeno, te se 
hrvatska diplomacija u sljedećim mjesecima i godinama uz prilične 


teškoće izborila da se ti teritoriji priznaju kao integralan dio Hrvatske. 

82. Međunarodno priznanje 


Pošto je u rujnu 1991. godine u Ženevi počela Mirovna konferencija o 
Jugoslaviji, ustanovljena su načela da je nedopustivo nasilno mijenjati 
republičke granice te da se trebaju zaštititi prava svih naroda i nacional- 
nih manjina. Ubrzo je Vijeće sigurnosti UN-a prihvatilo prvu rezoluciju 
(Rezolucija 713) o prilikama na području SFRJ u kojoj se traži prekid 
sukoba i nastavak pregovora pod okriljem EZ-a. Potkraj rujna uvodi se 
i opći i potpun lembargo na uvoz oružja i vojne opreme koji će vrijediti 
sve do studenoga 1995. godine.!'* Embargo je pogodovao srpsko-jugo- 
slavenskoj strani, jer je JNA mogla ratovati mjesčćima, a da ne bude 
ovisna o uvozu. Nasuprot tome, strane koje su se u tim ratovima brani- 
le, hrvatska, a u kasnijim godinama i bosanskohercegovačka, oskudije- 
vale su u oružju i streljivu, pa su ga morale nabavljati krijumčarskim 
kanalima. višestruko skuplje. 

U vrijeme kada je Hrvatska trpjela najsnažnije napade jugoslavenske 
vojske, Stjepan Mesić, formalno i dalje predsjednik Predsjedništva 
SFRJ, boravio je u Zagrebu i sklanjao se od napada zrakoplovstva ko- 
jem je i dalje, barem teoretski, bio vrhovni zapovjednik! Mesić nije išao 
u Beograd od kraja kolovoza, ali je formalnu ostavku dao tek 15. prosin- 
ca 1991. godine, s retroaktivnim važenjem od 8. listopada, iz formalno- 
-pravnih razloga.!'?' Naime, toga dana, 8. listopada, u jednoj podrumskoj 
dvorani u Zagrebu, Sabor je na isteku tromjesečne odgode Ustavne 
odluke od 25. lipnja kojom je bila proglašena neovisnost zemlje (mora- 
torij teče od Brijunske deklaracije 7. srpnja), raskinuo _sve državno- 
-pravne veze sa SFRJ i tijelima bivše zajedničke države oduzeo legitimi- 
tet i legalitet, te svim drugim republikama priznao samostalnost i suve- 
renost. Bio je to Konačan raskid sa SFRJ i i Hrvatska je u njezin | okvir 
mogla biti vraćena samo totalnim porazom u ratu. Nade su sada bile 
usmjerene na to da će međunarodna zajednica, prije ili kasnije. prizna- 
ti novu državu. ` 

Već početkom studenoga na međunarodnoj konferenciji u Ženevi po- 
dastrta je četvrta verzija tzv. Konvencije kojom je EZ predložio da se 
kriza riješi prihvaćanjem republičkih granica kao granica novih država. 

te da se poštuju prava manjina. Kako su Srbija i (naknadno) Crna Gora 
odbile prijedlog, osnovana je arbitražna komisija pod vodstvom francu- 
skoga pravnika Roberta Badintera (tzv. Badinterova komisija). Ona je 
potkraj studenoga ustanovila da se Jugoslavija .nalazi u procesu raspa- 
da”.'? dakle. da se raspala (a ne, kako je tvrdila srpsko-crnogorska 
strana. da su se neke republike odcijepile). Ministarsko vijeće EZ-a na- 
javilo je međunarodno priznanje za mjesec dana, ako se ispune određeni 
_uvjeti. 

Za Hrvatsku, to je značilo da treba zaštititi prava srpske manjine. 
Stoga je Sabor izglasao Ustavni zakon o ljudskim pravima i slobodama 
etničkih i nacionalnih zajednica ili manjina u Hrvatskoj koji je Badinte- 
rova komisija ocijenila pozitivno. Uvjet priznanja bilo je i prihvaćanje 
Vanceova plana. !? 

Kako se početkom prosinca Stjepan Mesić definitivno povukao iz 
Predsjedništva SFRJ, dva tjedna nakon njega učinio je to i Ante Marko- 
vić. Prethodno je, 17. prosinca, izjavio da .jugoslavenska vlada neće 
postati suučesnik ratnih zvjerstava, zločina i uništavanja pred kojima se 
zgražavaju civilizirani ljudi ovdje i 
u inozemstvu", ali je podnio ostav- 
ku tri dana kasnije s ciničnim 
obrazloženjem - nije prihvaćen 
njegov prijedlog budžeta za 1992. 
godinu!!%+ 

U pozadini priznanja Hrvatske i 
Slovenije unutar EZ-a bilo je mno- 
go različitih interesa i diplomat- 
skih sporenja. Neke su zemlje za- 
stupale i drugačija mišljenja, ali je 
konačno prevladalo njemačko za- 
uzimanje za priznanje (njemački 
Alleingang - tj. .samostalna kon- 
cepcija", „samostalna inicijativa“),'? 
koje je najdosljednije i najvještije 
promicao ministar vanjskih poslo- 
va Hans-Dietrich Genscher (1927). 
Na taj su način Hrvatsku 15. siječ- 


Tija 1992. godine priznale zemlje 


— = 


EZ-a (dan _ranije_Sv. Stolica! i a7 se 
{sand}, a sljedećih dana praktično 
i sve ostale europske i mnoge izva- Postavljanje hrvatske zastave na jarbol pred 

neuropske zemlje. Potom su to u zgradom Ujedinjenih naroda u New Yorku 22. 


travnju učinile i SAD, Rusija i Kina; X") 1992. godine. 

Hrvatska je tih mjeseci primljena u UN i neke druge međunarodne in- 
stitucije.!?7 

Kasnijih godina u međunarodnoj se javnosti prilično često ponavljala 
teza — kao kakva mantra - da su Slovenija i Hrvatska bile prerano pri- 
znate, štoviše, da se radilo o jednoj od najvećih pogrešaka međunarodne 
zajednice u vezi s jugoslavenskim sukobom. To su govorili ponajviše oni 
koji su bavili s BiH, smatrajući da bi im njihova pregovaračka pozicija 
valjda bila jednostavnija da je i dalje postojala Jugoslavija.!'*%* Glavni ra- 
zlog za takvo viđenje događaja bila je činjenica da su i najutjecajniji 
mediji i zapadni promatrači isprva konflikt tumačili kao sukob 
secesionističkih republika s matičnom državnom zajednicom, koja se 
pak poistovjećivala s Miloševićevim režimom u Beogradu. Najčešće se 
pritom zaboravljalo da Milošević zapravo i nije imao nikakvo opravda- 
nje govoriti u ime savezne države te da su njegovi motivi najčešće ili 
pogrešno tumačeni ili se na njih nitko nije obazirao. No, kriviti Sloveni- 
ju i Hrvatsku za raspad Jugoslavije, u kojem je onda najteže stradala 
BiH (kasnije i Kosovo) posve je krivo i ne nalazi nikakvo opravdanje u 
činjenicama. Odcjepljenje Hrvatske i Slovenije zapravo je posljedica, a 
ne uzrok raspada Jugoslavije. Međunarodni su čimbenici takav stav sve 
više prihvaćali kako je rat u Hrvatskoj 1991. odmicao, shvaćajući da se 
ni oni ne mogu dogovoriti s Miloševićem, pa je bilo, u najmanju ruku, 
prijetvorno takvu odgovornost predbacivati malim i nejakim republika- 
ma (Sloveniji i Hrvatskoj). 

Međunarodnim priznanjem u prvim danima i mjesecima 1992. godi- 
ne Hrvatskoj je put u međunarodnu zajednicu bio otvoren, ali su ga 
sljedećih godina otežale i usporile teške greške u vanjskoj i unutrašnjoj 
politici, ponajprije nepriličan angažman u Bosni i Hercegovini. 

83. Rat u Bosni i Hercegovini: uloga Hrvata i Hrvatske, 
utjecaj na Hrvate i Hrvatsku 


.Bosna i Hercegovina je... šav između Srbije i Hrvatske. S takvim 
položajem (linchpin) BiH je mogla na poseban način vrijediti kao test 
kako za srpsko-hrvatske odnose tako i za opstanak Jugoslavije."'** Tim 
riječima Srećka Džaje valja dodati još neke neporecive činjenice. Hrvat- 
ska je geopolitički naslonjena na BiH. Stoga, kada je u proljeće 1992. 
godine počeo rat u BiH, nikako nije mogla biti ni nezainteresirana ni 
indiferentna. Osim toga, taj je rat u velikosrpskoj strategiji bio samo 
nastavak rata koji je vođen u Hrvatskoj. I hrvatsko stanovništvo u BiH 
velika je žrtva toga rata. 

Na prvim slobodnim izborima u BiH, u studenom i prosincu 1990. 
godine, pobijedile su stranke utemeljene na etnonacionalnim osnova- 
_ma: muslimansko-bošnjačka Stranka demokratske akcije (SDA); pod 
vodstvom Alije Izetbegovića (1925-2003), Srpska demokratska stranka 
(SDS) pod vodstvom Radovana Karadžića (1945)/i li HDZ na čijem su se 
čelu brzo mijenjali predsjednici - prvi je bio sarajevski liječnik Davor 
Perinović (1954), potom sarajevski novinar Stjepan Kljuić (1939), pa 
sveučilišni profesor pedagogije Milenko Brkić (1944), dok nije došao 
ekonomist Mate Boban (1940-1997). Nakon izbora, tri stranke stvaraju 
koaliciju, koja nikad nije zaživjela u pravom smislu. Za predsjednika 
Predsjedništva BiH izabran je Izetbegović. 

Koncepcijske razlike, ponajprije između Muslimana-Bošnjaka, koji 
su zagovarali jedinstvenu BiH, i Srba, koji su otvoreno težili njezinoj 
podjeli i pripajanju najvećega dijela Srbiji, bile su goleme. HDZ je u 
početku vodio promjenjivu politiku, koja je bila odraz različita Političkog 


raspoloženja i teritorijalnog rasporeda među Hrvatima u BiH. U javnosti 
se mogao čuti stav da se „podržava cjelovita BiH dok je drugi ne počnu 
dijeliti”. Međutim, Hrvati u zapadnoj Hercegovini, pa i u nekim dijelovi- 


ma srednje Bosne “Koji su živjeli na nacionalno relativno homogenim 


pripoje Hrvatskoj (.oni Te no nisu naučili da žive s drugima i da 
za druge imaju razumijevanje. Uz to, ništa ne znaju o Muslimanima” ).” 
U tome su se još od kraja 1991. godine oslanjali na podršku predsjed- 

nika Tuđmana i nekih njegovih najbližih suradnika u novom političkom 
vodstvu Hrvatske, koji su također težili proširiti Hrvatsku na dijelove 
BiH, iako iz taktičkih razloga to nisu javno isticali. Kao argument su 
navodili da ne žele biti manjina u državi koju su karakterizirali kao mu- 
 slimansku. S druge strane, Hrvati u Sarajevu, Tuzli, Banjaluci i u većini 
ostalih gradova i ruralnih područja BiH, te u Posavini, gdje su tradicio- 
nalno navikli na multietničke zajednice, bili su protiv podjele i zastupa- 
li su cjelovitu i neovisnu BiH. 

Potkraj 1991. i početkom 1992. godine, postajalo je sve jasnije da se 
sprema srpska agresija na BiH. Ratne operacije u Hrvatskoj su minule, 
a srpske postrojbe iz Hrvatske su uglavnom prešle u BiH. Tih su dana 
srpske jedinice srušile nekoliko savskih mostova duž granice BiH s Hr- 
vatskom, očigledno stoga da bi u budućem sukobu otežale komunikaci- 
ju između Hrvatske i bosanskohercegovačkih snaga privrženih ideji 
očuvanja BiH. Usprkos tome, tih se dana iz Zagreba vodstvu HDZ-a BiH 
s Kljuićem na čelu sve intenzivnije počinje nametati praktična provedba 
politike o podjeli. Kljuić se suprotstavio, jer je zagovarao politiku surad- 
nje s Muslimanima-Bošnjacima i ideju cjelovite BiH. Stoga je, po diktatu 
iz Zagreba, 2. veljače 1992. godine unutarpartijskim pučem na čelo 
HDZ-a BiH došao Hercegovac Mate Boban, koji je bio za podjelu. Na 
tome je uporno i radio, u početku iz taktičkih razloga zakulisno, a kas- 
nije i otvoreno i javno, usklađeno s istaknutim dužnosnicima hrvatske 
vlasti (strategijske je odluke odobravao sam predsjednik Tuđman). 

Kako ni SDA ni SDS nisu mogli podrškom bilo samo muslimansko- 
-bošnjačkoga, bilo samo srpskoga naroda dobiti natpolovičnu većinu, 
tako su HDZ i Hrvati u BiH u devedesetima bili faktor prevage. 

Rat u Hrvatskoj itekako se osjetio i u BiH. Kada je u svibnju 1991. 
godine JNA pokrenula tenkovske jedinice iz BiH da bi intervenirale u 
Hrvatskoj, nekoliko tisuća Hrvata zaustavilo ih je kod Širokog Brijega, 
ne vjerujući službenom objašnjenju da idu na rutinsku vježbu na obližnji 
poligon. Prvi incident u kojem su stradali Hrvati dogodio se početkom 
listopada 1991. godine, u vrijeme kada su jedinice JNA napadale Du- 
brovnik. Naime, istovremeno su napale hrvatsko selo Ravno u istočnoj 
Hercegovini, na samoj granici s Hrvatskom pri čemu su ubile 24 civila. 
Kako je JNA mobilizirala bosanskohercegovačke građane za rat u Hrvat- 
skoj, napetosti su se povećavale: Srbi su se donekle odazivali, Muslima- 
ni-Bošnjaci mnogo manje, a Hrvati su na svaki način nastojali izmaknu- 
ti. Predsjednik Predsjedništva Alija Izetbegović, reagirajući na mobiliza- 
ciju, izjavio je da ,ovo nije naš rat", što je svatko tumačio kako mu je 
odgovaralo: Srbi su ga optuživali da se solidarizira s hrvatskim „sece- 
sionistima", a Hrvati da želi ostati neutralan u ratu u kojem bi morao 
stati na stranu napadnutoga. 

Vodstvo bosanskohercegovačkih Srba, zajedno sa Srbijom i Crnom 
Gorom te JNA, dugo je planiralo rat u Bosni, još od prvih naznaka da bi 
SFRJ i socijalizam mogli propasti. Neka srpska sela u BiH naoružavana, 
su. baš kao i u Hrvatskoj, još 1990. godine. Dzrenski četnički odred, 
koji je baštinio tradicije četništva Drugoga svjetskog rata, osnovan je u 
rujnu-listopadu 1991. godine na planini Ozren. Kako je jugoslavenska 
koncepcija za rata u Hrvatskoj definitivno propala, velikosrpski je agre- 
sor mogao u pripremama za rat u BiH nastupiti mnogo otvorenije i efi- 
kasnije negoli u Hrvatskoj. Pod krinkom demagoških izjava da treba 
.poštovati volju srpskog naroda" u potpunosti je napušten jugoslavenski 
Koncept i zamijenjen velikosrpskim. SDS sve otvorenije zastupa secesi- 
ju i zaposjedanje velikoga dijela BiH. 

Radovan Karadžić i njegovi suradnici tvrdili su da bosanskoherce- 
govačkim Hrvatima pripadaju neki teritoriji na kojima predstavljaju re- 
lativnu ili apsolutnu većinu te da ih na tim područjima ne bi trebalo di- 

rati. Međutim, za Muslimane-Bošnjake na njihovoj karti Velike Srbije 
nema mjesta. Muslimani-Bošnjaci su, prema njihovu mišljenju, zapravo 
Srbi islamske vjere] bez obzira da li oni to hoće ili neće biti. Takvi stavo- 
vi bili su i temelj na kojem se gradio dogovor s Hrvatima o podjeli BiH. 
Neke naznake da se taj dogovor, ili barem neki njegovi dijelovi, počeo 
ostvarivati, ukazivale su se tijekom 1992. i 1993. godine, te posebice 
mirovnim dogovorom Tuđman - Milošević potpisanim u Ženevi početkom 
1994. godine. Međutim, Washingtonski je sporazum iz ožujka 1994. go- 
dine: o uspostavi bošnjačko-hrvatske federacije umnogome onemogućio 
hrvatsko- -srpski sporazum .?"! 

U predvečerje rata SDS je pučističkim metodama preuzeo vlast u 
nekim općinama sa srpskom relativnom i apsolutnom većinom, iako je 
tamo pobijedio Savez reformskih snaga. Zatim je počelo raspoređivanje 
snaga JNA na važnim kotama i uz ključne komunikacije. Posebno je to 
bilo dobro planirano u slučaju Sarajeva. Čini se da su namjerno izaziva- 
ni incidenti kako bi se stanje dovelo do usijanja (poput onoga sa srp- 
skim svatovima u Sarajevu), a srpsko se stanovništvo potaknulo na 
adekvatan odgovor. 

Presudan trenutak dogodio se 29. veljače — 1. ožujka 1992. godine, 
kada je organiziran referendum o neovisnosti BiH. HDZ BiH i njegovo 
faktično vodstvo u Zagrebu našli su se u velikoj dilemi: podržati ili ne 
podržati neovisnost, što je ujedno značilo - podržati cjelovitu BiH ili 
njezinu podjelu. Novo Bobanovo vodstvo htjelo je već tada otkriti sve 
karte i otvoreno ustati protiv neovisnosti i samim time krenuti u raz- 
gradnju zemlje, ali se zbog krajnje osjetljiva položaja same Hrvatske još 
trebalo suzdržavati. Konačno je odlučno bilo zalaganje Katoličke crkve i 
interesi Hrvata u. središnjoj i sjevernoj Bosni, kao i sugestije vodstvu 

HDZ-a iz Zagreba. Hrvati su izišli na referendum, masovno glasali za 
neovisnost i time presudili: na birališta je izišlo 63,7% ukupno upisanih 
u biračke popise, od čega je 99,4% glasalo za neovisnost; na područjima 
pod vlašću SDS-a referendum je bojkotiran i zapravo nije ni proveden. 
Na taj način su Hrvati s dvadesetak posto biračkog tijela, zajedno s Mu- 
slimanima-Bošnjacima, učinili da BiH postane neovisna država, a i usko- 
.ro će upravo hrvatska politika dovesti u pitanje tu neovisnost i držav- 
nost. 

Vodstvo SDS-a nije prihvatilo rezultate referenduma nego ih je sma- 
tralo definitivnim razlogom za izdvajanje „srpskih krajeva" iz BiH i pri- 
pajanje Velikoj Srbiji. Odmah se pokreću vojne akcije kako bi se zapo- 
sjelo što više teritorija, pri čemu srpski paravojni odredi uživaju otvore- 
nu podršku JNA. 

Zakulisno, svi se konci i taj put vuku iz ureda Slobodana Miloševića 
u Beogradu, što nedvojbeno potvrđuju naknadno objavljeni memoari i 
dokumenti. Srpska televizija i svi drugi mediji pod kontrolom vlasti 
huškačkom propagandom protiv Muslimana-Bošnjaka i Hrvata podja- 
ruju i ohrabruju bosanskohercegovačke Srbe. Već u ožujku iz Srbije u 
Bosnu stižu paravojne jedinice Šešeljevih četnika i Arkanovih plaćenika 
i dobrovoljaca, ,iskušanih ratnika" koji su koji mjesec ranije masakrira- 
li po Vukovaru i istočnoj Slavoniji. Uvode teror, bacaju bombe i izazivaju 
incidente u Banjaluci, Bosanskom Brodu, Bijeljini i drugim bosanskim 
mjestima, dok 30. ožujka savezni sekretar za narodnu obranu Blagoje 
Adžić, hercegovački Srbin, u Beogradu prijetvorno izjavljuje da je njego- 
va vojska ,spremna zaštititi Srbe od otvorene agresije". pe 

Dva dana kasnije, Arkanove jedinice počinju trodnevni masakr u-Bi- 

jeljini u kojem je navodno ubijeno gotovo 1000 Muslimana-Bošnjaka. U 
rajeva 5. travnja organiziraju masovni antiratni miting, a srpski snajpe- 
risti pucaju u mnoštvo pri čemu pogiba jedna mlada djevojka. Gradom 
su zavladali konsternacija i strah. Time Time počinje srpska opsada Saraje- 
va, a će uz nekoliko kraćih primirja mirja trajati više od tri godine. ar 


u IBH. Počinje opći rat. 

Predviđajući srpsku akciju u BiH, Hrvatska je već 1991. i početkom 
1992. godine naoružavala Hrvate, ponajviše hercegovačke. Kada je op- 
sadom Sarajeva počeo rat, naoružani hrvatski odredi organiziraju se u. 
Hrvatsko vijeće obrane (HVO) kao „jedini institucionalni oblik obrane" 
Hrvata u BiH. Ubrzo je došlo do prvih jačih sukoba HVO-a i srpskih 
snaga. Budući da su se Muslimani počeli vojno organizirati s velikim 
zakašnjenjem, u HVO stupa i znatan broj Muslimana; oni su tada u ve- 

«Snajperistička aleja“-u Sarajevu 1992. godine. Jedna od glavnih gradskih cesta bila je tijekom 
opsade izložena vatri srpskih snaga i upravo je ovdje velik broj građana izgubio život. 


likom broju stupali i u HOS (Hrvatske obrambene snage) kojem su or- 
ganizatori bili pristaše pravaške politike u Hercegovini. uz pomoć 
„pravaša iz Hrvatske. Iako je bio radikalno nacionalistička organizacija. 
HOS se zalagao za teritorijalni integritet BiH mnogo dosljednije i iskre- 
nije negoli HVO. 

HVO i HOS. uz pomoć u ljudstvu i naoružanju iz Hrvatske. donekle 
su se uspjeli suprotstaviti srpskoj vojsci, ali samo u Hercegovini i poneg- 
dje u središnjoj Bosni. Zbog nepripremljenosti Muslimana-Bošnjaka, te. 
blago rečeno, nekih čudnih, očito politički motiviranih odluka iz Zagre- 
ba, srpska je vojska u „ratu niskog intenziteta" tijekom 1992. i 1993. 
godine bez velikog rizika, s relativno malim žrtvama i premještanjem 
udarnih snaga s bojišta na bojište. uspjela osvojiti oko 70% teritorija 
BiH, odnosno gradove - Kupres. Jajce, Derventu, Modriču, Bosanski 
Brod i druge. Osobito je bilo čudno i bolno iznenadno izvlačenje dobro 
opremljenih i motiviranih brigada HVO-a te postrojbi HV-a koje su im 
bile došle u pomoć iz Bosanske Posavine u listopadu 1992. godine. Te 
su snage onemogućavale srpske snage da uspostave nesmetanu komu- 
nikaciju strateški važnim koridorom između sjeveroistočne Bosne i 
banjalučkog kraja i unatoč velikim gubicima dotad su vrlo uspješno 

branile taj prostor. Što se tiče povlačenja, radilo se, prema riječima ge- 
nerala Petra Stipetića, o ,otvorenoj izdaji i sabotaži". Za subverzivno 
djelovanje Stipetić je poimence optužio civilno vodstvo u Slavonskom 
Brodu te hrvatskog ministra obrane Gojka Šuška (1945-1998) i genera- 
la Slobodana Praljka.2% 

I sama je Hrvatska u ratu protiv bosanskohercegovačkih Srba trpjela 
velike žrtve. Primjerice, na području Brodsko-posavske županije tije- 
kom 1992. godine bilo je 389 poginulih, od toga preko stotinu civila (od 
kojih je većina stradala u djelovanju bosanskih Srba koji su artiljerijom 
sa sjevernobosanske Motajice napadali Slavonski Brod i okolicu). Kako 
je tijekom 1991. godine ta županija imala 223 stradalih, proizlazi da je 
rat protiv bosanskohercegovačkih Srba odnio čak 75% više žrtava nego- 
li rat 1991. godine protiv pobunjenika u zapadnoj Slavoniji.2% 

Obrana BiH na početku rata praktički nije postojala i vrlo se sporo 
stvarala. Primjerice, u nekim dijelovima BiH u kojima su Muslimani bili 
većinsko stanovništvo bilo je bataljuna sa po 600 ljudi u kojima niti je- 
dan vojnik nije imao uniformu, a tek je svaki treći ili četvrti imao pušku. 
Težeg naoružanja uopće nije bilo. Stanje se vrlo sporo mijenjalo nabolje, 
poglavito stavljanjem u pogon kapaciteta nekadašnje jugoslavenske na- 
mjenske industrije koji su ostali na području pod kontrolom Armije BiH 
i HVO-a, a proizvodnja vojne opreme organizirana je i u tvornicama koje 
su se ranije bavile nekim drugim poslovima. Pri tome je bilo dosta 
poteškoća, od nepostojanja tehničke dokumentacije i odgovarajućeg ka- 
dra, do nedostatka potrebnog materijala, pa je ponegdje dolazilo i do 
katastrofa, osobito pri ispitivanju granata i drugih eksplozivnih sredsta- 
va. Ipak, zahvaljujući toj proizvodnji, uspjele su se održati neke linije 
obrane koje bez nje ne bi imale nikakva izgleda. 

Na područjima koja su već bila pod srpskom kontrolom, sustavno je 
provođeno „etničko čišćenje". U tim akcijama nije bilo spontanosti, niti 
su one bile rezultat akcija pojedinaca koji se nisu mogli kontrolirati. 
Naime, sve je bilo, nema sumnje, pomno razrađeno: najstrašniji progoni 
i masovna ubojstva dogodili su se u dvije, odnosno tri regije — prvo na 
području Prijedora, potom na području Brčkoga te u najistočnijim dije- 
lovima BiH u širokom potezu od Bijeljine na sjeveru do Foče i Čajniča te 
Trebinja na krajnjem jugu. Bile su to točke na kojima se gubin. ili je 
postojala opasnost da se izgubi ćjelovitost naseljenosti srpskoga korpu- 
sa. Da bi Srbi očuvali većinu na tim prostorima, dio lokalnih Muslima- 
na-Bošnjaka i (u manjem broju) Hrvata trebalo je ubiti da bi se preosta- 
li preplašili i pobjegli. 

Osvajanja su redovito bila praćena masovnim masakrima (Zvornik, 
Foča, Prijedor i drugdje) i izgonom nesrpskog stanovništva; najviše su 
stradavali Bošnjaci, ali i Hrvati. Više desetaka tisuća Bošnjaka i Hrvata 

U srpskom logoru Omarska (nedaleko od Prijedora, BiH) zatočenici — Bošnjaci i Hrvati — izgladnjivani 
su, mučeni i ubijani. 


bilo je zatočeno u koncentracijske logore (Manjača kod Banjaluke, Kera- 
term i Omarska kod Prijedora i drugi), a stotine tisuće pod prijetnjom 
smrti ili u strahu napuštaju svoje domove i odlaze u izbjeglištvo. Orga- 
nizirana pljačka muslimanske i hrvatske imovine, kao i masovno silova- 
nje uglavnom bošnjačkih žena, bili su sastavni dijelovi koncepcije .etni- 
čkog čišćenja" teritorija pod kontrolom bosanskohercegovačkih Srba. 
Najveći dio prognanih Hrvata i velik broj Muslimana-Bošnjaka bježi i 
ostaje u Hrvatskoj, koja poharana tek prekinutim ratom, teško podnosi 
nove ekonomske i psihološke terete. 

Iako uzajamno uvijek nepovjerljivi, Izetbegović i Tuđman - suočeni sa 
zajedničkim neprijateljem - početkom srpnja 1992. godine potpisuju 
Sporazum o prijateljstvu i suradnji, koji je osnova i za vojnu suradnju. 
Ta suradnja često nije funkcionirala najbolje, često je uopće nije bilo, ali 
ipak donosi postupnu stabilizaciju obrane ostatka BiH. Usprkos embar- 
gu UN-a na uvoz oružja, preko Hrvatske u BiH s raznih strana stiže 
oružje za dominantno bošnjačku Armiju BiH, koja uspijeva održati Sa- 
rajevo. Bihać, Tuzlu, Zenicu i najveći dio središnje Bosne. Pod pritiskom 


725 


Hrvatska 1918-2008. 


međunarodnih sankcija (prve sankcije protiv SRJ uvedene su u svibnju 
1992. a dopunjavane su i pooštravane još osam puta, posljednji put u 
svibnju 1995. godine) Srbija smanjuje, povremeno i sasvim sasvim obustavlja, 
pomoć. bosanskohercegovačKim Srbima, koji pomalo gube početnu pre- 
moć.? Međutim, potkraj 1992. godine, kada su već držali 70% teritori- 
ja BiH, bosanskohercegovački Srbi toliko su sigurni u konačnu pobjedu 
da objavljuju ujedinjenje Republike Srpske Krajine (u ı Hrvatskoj) i i Re- 
publike Srpske (u BiH). 

Rat u BiH prouzročio je znatno veća ukupna stradanja negoli rat u 
Hrvatskoj. Procjene o broju žrtava u prvim su poslijeratnim godinama 
očigledno bile previsoke, pa se iznosila brojka od oko 215.000 strada- 
lih. Skrupuloznim istraživanjima Istraživačko-dokumentacionog centra 
u Sarajevu do ljeta 2008. registrirano je ukupno 96.749 poginulih, od 
toga 63.717 Muslimana-Bošnjaka (3,3% ukupnoga broja iz 1991), 
24.797 Srba (1,8%) te 7762 Hrvata (1% broja iz 1991). Ove brojke 
nisu konačne, ali se, po svemu sudeći, približavaju konačnima. 

Hrvatska je državna politika upravo na bosanskohercegovačkom pita- 
nju iskazala svoju najveću slabost: neprincipijelnost, odnosno dvoličnost. 
lako je Hrvatska priznala BiH kao suverenu državu početkom travnja 
1992. >. godine, iako su u srpnju iste godine vlade Hrvatske i BiH osnova- 
le Zajednički odbor za obranu. nema dvojbe da se .ispod stola" radilo o 
pokušaju da se stvari .Velika Hrvatska". Takva tajna politika jest „istočni 
grijeh" Hrvatske u devedesetima.?7 Još 1991. godine, 25. ožujka u 
Karađorđevu te 15. travnja u Tikvešu, predsjednici Tuđman i Milošević 
održali su sastanke o kojima nikad nije izdano službeno priopćenje. 
Poluslužbeno. dogovarano je kako izbjeći rat u Hrvatskoj i na čitavu 
prostoru bivše Jugoslavije, ali se i u hrvatskoj i u međunarodnoj javno- 
sti tijekom proteklih petnaestak godina često tvrdilo da je glavna tema 
bila teritorijalna podjela BiH. Mnoge druge informacije neizravno 
svjedoče da je bilo tako, a demanti hrvatske službene politike nikad 
nisu bili uvjerljivi.?% 

Na suđenju pred Međunarodnim sudom za ratne zločine u Haagu 
2002. godine Slobodan Milošević je odbacio tvrdnje da je htio podijeliti 
"BiH: „Ne kažem đa nije bilo takvih ideja, ali ne s moje strane." Predsjed- 
nik Tuđman u više je navrata davao izjave koje potvrđuju tezu da je ta- 
kav sporazum postignut. Vjerojatno to nikada nije bilo u pisanom obli- 
ku, već je formulirano tijekom brojnih, često nevezanih razgovora. No. 
nema nikakve sumnje da je Franjo Tuđman uporno i dosljedno izražavao 
želju da se Hrvatskoj pripoje dijelovi BiH, i to još u sedamdesetim godi- 
nama 20. stoljeća.” Takvi stavovi proizlazi su iz njegova uvjerenja kako 
se BiH ne može održati kao jedinstveni entitet; baš kao, smatrao je, ni 
Jugos slavija. Tuđmanova politika prema BiH temeljni je dio njegova 
etnocentrističkoga koncepta stvaranja države. 

Tijekom predizborne kampanje 1990. godine, dok je predstavljao 
program HDZ-a na Hrvatskoj televiziji, Tuđman je zaključio kako je hr- 
vatski „kifl” neprirodna oblika. Nešto kasnije, u vrijeme kada se mogao 
naslućivati ratni rasplet u BiH, uslijedile su izjave poput ove: „Ako netko 
okupira i anektira dio BiH, i Hrvatska će tražiti svoj dio." oma 

me Oooo iili 
Prvi sastanak Franje Tuđmana | Slobodana Miloševića, Beograd, travanj 1991. godine. Jedan od 
54 susreta Tuđman — Milošević. 


Novinar i potom glavni urednik (1992-2001) Večernjeg lista Branko 
Tuđen (1950) svjedoči da je u svibnju 1991. Tuđman za susreta u Rimu 
pred iznenađenim talijanskim premijerom Bettinom Craxijem _izvadio 
zemljopisnu kartu i počeo objašnjavati granice Banovine Hrvatske koje 
da su najpovoljnije za Republiku Hrvatsku". Tuđen. koji je bio Tuđmanov 
-dvorski novinar“. pridodaje kako se .tada o neovisnoj hrvatskoj državi 
u međunarodnoj komunikaciji nije govorilo. a Tuđman već mijenja gra- 
nice. Banovina Hrvatska bila je njegova opsesija" .?!* 

I visokopozicionirani hrvatski diplomat Mario Nobilo svjedoči kako 
je Tuđman. -dajući pravo na samoodređenje (jugoslavenskim - op. I. G.) 
narodima i njihovim republikama. a ne manjinama. naglašavao da to ne 
vrijedi za BiH. koja nikada nije bila država jednog temeljnog naroda. 
Često se vraćao i omiljenoj temi o normalizaciji odnosa Hrvatske i Srbi- 
je kao ključu mira na Balkanu. što u sebi implicira podjelu Bosne i 
Hercegovine na osnovi zemljovida Banovine Hrvatske..." Nobilo dodaje i 
da Tuđman .nije prestao vjerovati u nagodbu s Miloševićem oko podjele 
Bosne. koja će onda Miloševića odvratiti od komadanja Hrvatske". Sve 
u svemu, teško je ne složiti se s Nobilom u zaključku da hrvatsko vod- 
stvo nije bilo ni -krajnje naivno”. ali ni .taktički mudro“.?'! 

Na sjednici Vrhovnog državnog vijeća Republike Hrvatske u lipnju 
1991. godine. dakle. u danima kada se zahuktavaju ratna zbivanja u 


728 


Samostalnost. rat i poratne teškoće (1990-1999) 


Hrvatskoj. predsjednik Tuđman tvrdi da ,.s našega gledišta. ne manje, 
nego li sa srpskog postoji problem da se pitanje (misli se na .hrvatsko- 
-srpsko razgraničenje" — op. I. G.) riješi u svojoj biti, jer je uspostavlja- 
nje Bosne, granica BiH poslije Drugoga svjetskog rata povijesni apsurd 
vraćanja jedne kolonijalne tvorbe nastale od 15. do 18. stoljeća".?'* Na 

“sjednici istoga tijela, 27. prosinca 1991, u danima kada su ratne opera- 
cije u Hrvatskoj završile, a čeka se potpisivanje primirja i međunarodno 
priznanje Hrvatske, zaključuje kako „smo iskoristili ovaj povijesni tre- 
nutak da stvorimo međunarodno priznatu samostalnu Hrvatsku". kako 
je .mislim vrijeme da okupimo hrvatsko nacionalno biće u maksimalno 
mogućim granicama“. Smatra da je od „manje važnosti (...) da li bi to 
bilo baš i 30 općina, ili 28" od tadašnjih bosanskohercegovačkih oku- 
pljenih u samozvanu Hrvatsku zajednicu Herceg-Bosnu. Potom je bio 
još jasniji što se tiče granica: .Ovakva Hrvatska država nema uvjeta za 
život. ali Hrvatska država čak sa granicama banovine ima. a osobito sa 
poboljšanim granicama."*'* Da te ideje ne bi čuo samo ograničeni broj 
njegovih suradnika, predsjednik Tuđman dao je tih dana intervju Slo- 
bodnoj Dalmaciji: ustvrdio je da bi se hrvatsko-srpski odnosi mogli 
trajno riješiti tako ,da se nacionalni ciljevi Srbije ostvare (dakle. da ona 
dobije dio BiH - op. I. G.) i da ona više nema razloga za ekspanziju, a 
ujedno bi se Hrvatskoj priključilo njezine krajeve. jer je sadašnji hrvat- 
ski perec neprirodan“. Hrvatski predsjednik procjenjivao je tada da je .u 
hrvatskom interesu da se taj problem riješi na naravan način", a taj .na- 
ravan način“ jest - „način kako je bila riješena Banovina (Hrvatska — op. 
I. G.)". Nakon takvih preinaka granica. mogao bi ostati .dio 'zemljice 
Bosne gdje bi Muslimani imali većinu i ta bi država Bosna mogla biti 

_tampon između Hrvatske i Srbije". .Time bi", zaključio je predsjednik 
Tuđman, „ujedno nestala i kolonijalna tvorevina BiH”.2" 

Predsjednik Franjo Tuđman je predstavnicima Vanjskopolitičkog ko- 
miteta Bundestaga, prema svjedočenju Hrvoja Šarinića, u srpnju 1991. 
godine. dakle, kada je tek počinjao rat u Hrvatskoj, tvrdio kako je BiH 
geopolitički apsurd i da su ge stvorili komunisti, a koja je ostatak tur- 
ske | kolonije“. Da ne bi bilo nikakve dvojbe o imperijalnim planovima 
dometnuo je: .Zato imamo neprirodne granice Hrvatske, a u BiH imamo 
cijeli dio sa čistim hrvatskim življem."*'* U lipnju 1992. godine, kada je 
već počeo rat u BiH. tvrdio je da se prije izbijanja rata, u razgovoru s 

Miloševićem i Izetbegovićem. zalagao za mirno rješavanje sukoba. Isti- 
cao je kako smatra da je probleme bolje riješiti .razgraničenjima“, pa i 
-dobrovoljnim preseljenjima", nego .istrebljenjima i barbarskim uništa- 
vanjima”.?'6 Želju da se podijeli BiH predsjednik Tuđman iskazivao jei 
u završnim godinama rata: potkraj 1993. na sastanku državnog vrha, 
tvrdio je da se u ova vremena ,određuju granice buduće hrvatske države. 

One će vjerojatno biti veće nego što je ijedan hrvatski vladar ili kralj 
imao pod svojom kontrolom u povijesti... Hrvatska Republika Herceg 
Bosna pripojit će se Hrvatskoj. Hrvatska će biti snažnija i moćnija".?!7 
Početkom 1994. godine, na izmaku hrvatsko-bošnjačkoga rata, za 
javnost tvrdi da „ako se Jugoslavija nije mogla održati, onda se nije ni 
Bosna [...] nego na konfederalnim osnovama".?!3 

Naposljetku, u srpnju 1995, kada je već bio potpisan Washingtonski 
sporazum s bošnjačkom stranom, Tuđman je, točno predvidjevši brzu 
pobjedu Hrvatske vojske nad Srbima u dijelu Hrvatske koje su oni još 
kontrolirali, izjavio da nakon toga .krojimo granice Hrvatske u Bosni". 
Dakle, ni tada ga nije napuštala ambicija, razvijena u njega praktički do 
opsesivnosti, da mijenja državne granice.?'? Sve te izjave sakupljene na 
jednom mjestu uvjeravaju nas da je Franjo Tuđman iskreno vjerovao da 
je podjela BiH najbolje rješenje. Kako je, posve krivo, mislio da bi takvo 
rješenje moglo i spriječiti rat, na razne ga je načine pokušao provesti.??? 
Oni koji su tada i sljedećih godina branili Tuđmanove argumente i po- 
stupke ostali su u manjini, a i njihovi su argumenti krajnje neuvjerljivi.??! 

Prema svemu sudeći, Milošević je želio dobiti Tuđmanov pristanak 
da smije prigrabiti što je moguće više u BiH (a mimo pristanka i u Hr- 
vatskoj), a Tuđmanov stav bio je da granica (uglavnom) treba slijediti 
razgraničenje prema sporazumu Cvetković - Maček iz 1939. godine. 
Neki autori tvrde kako je Milošević tražio kompanjona u „kriminalnom 
djelu cijepanja Bosne i Hercegovine" te ga je pronašao u Franji Tuđ- 
manu.??? Milošević je smatrao da je osnivanjem „Republike Srpske (u 
BiH) rešio srpsko nacionalno pitanje", a sam je prijetvorno zaključivao 
kako je .Franjo Tuđman sa Herceg-Bosnom rešio hrvatsko nacionalno 
pitanje”.? Tuđman je, čini se, bio voljan Srbima prepustiti i ,koridor" 
kroz Bosansku Posavinu koji bi vezivao istočne dijelove BiH i Srbiju sa 
zapadnim dijelovima srpskih stečevina u BiH (sa centrom u Banjaluci). 
General Petar Stipetić tvrdi, kao što smo već rekli, da „nikad nije done- 
sena politička odluka da se koridor presiječe", a kada je on sam dva 
puta pokušao to učiniti „bio je spriječen i sabotiran".?* 

Planovi o podjeli BiH i s hrvatske i sa srpske strane u načelu su bili 
identični. U aktivnoj provedbi politike jedina je, izgleda, među njima 
razlika bila u tome da su srpski potezi javniji i otvoreniji, a hrvatski 
tajnovitiji i oprezniji. Medutim, dok su za podjelu BiH Miloševiću srpsko 
javno mnijenje i srpske opozicijske stranke davale veliku podršku, s 
malim izuzecima, dotle je popularnost predsjednika Tuđmana i HDZ-a 
_1993/4. godine upravo zbog politike u BiH pala na najnižu točku, a sve 
su opozicijske stranke bile za očuvanje jedinstvene i suverene BiH. 
Uzimajući Franji Tuđmanu kao pozitivno da je bio „osnivač moderne 
hrvatske države i ratni zapovjednik", Davor Butković napominje da su 

to .jedina dva komplimenta u valorizaciji njegove političke ostavštine" te 
da je on „učinio iznimno mnogo da se ova (misli se hrvatska - op. I. G.) 
država kompromitira, da se u njoj izazove potpuni kaos i dugi osjećaj 
beznađa i frustracije te da se bitno uspori njezin međunarodni razvoj“. 
Istovremeno svjedoči kako je pred Denisom Kuljišem i njim samim, te 
pred još dvadesetak uzvanika na božićnoj večeri priređenoj za novinare 
na Pantovčaku, predsjednik Tuđman na salveti počeo crtati budući 
izgled Bosne i Hercegovine. Tuđman je tada navodno rekao: „Cazinska 
krajina i zapadna Hercegovina pripast će nama. Za srednju Bosnu ćemo 
vidjeti. Svi dijelovi uz Drinu, kao i dijelovi Sarajeva, pripast će Srbima. 
A Aliji (Aliji Izetbegoviću — op. I. G.) će ostati mala zemljica Bosna, tro- 
kut između Zenice, Tuzle i Sarajeva. "??? 

U studenom 1991. godine, u hercegovačkim Grudama osnovana je 
Hrvatska zajednica Herceg-Bosna \(HZH-B) kao „politička, kulturna, 
gospodarska i područna cjelina" Hrvata u BiH s Mostarom kao sredi- 
štem. Za predsjednika je izabran Mate Boban. Iako granice Herceg-Bo- 
sne nisu nikada bile točno utvrđene, još manje usklađene s nekim 
političkim partnerom, smatralo se da uključuje općine s hrvatskom 
većinom ili one gdje su Hrvati bili značajno zastupljeni, kao i one u ko- 
jima je potkraj 1990. godine HDZ dobio izbore (zapadna Hercegovina, 
dijelovi središnje Bosne i Bosanska Posavina), ali i neke mimo tih krite- 
rija (primjerice, Kakanj, gdje je prema popisu stanovništva iz 1981. go- 
dine Hrvata bilo 30,7%, a Muslimana-Bošnjaka 52,6%).? Na području 
Hrvatske zajednice Herceg-Bosne živjela je tek otprilike polovica ukup- 
nog hrvatskoga stanovništva u BiH. E 

Politika države Hrvatske prema BiH u sljedećih nekoliko godina 
prilagođavala se stremljenjima Hrvatske zajednice Herceg-Bosne, a ne 
interesima Hrvata u BiH i interesima Hrvatske kao države. Naposljetku, 
u kolovozu 1993. (opet) u Grudama proglašena je Hrvatska Republika 
Herceg- -Bosna kao .država" Hrvata u BiH s Mostarom kao glavnim gra- 
dom. Međutim, ubrzo nakon toga, pod pritiskom vojnih poraza i među- 
narodne diplomacije, napuštena je politika otvorenog separatizma. a. 

Hrvatska zajednica Herceg-Bosna svojom općom politikom od 
početka jasno pokazuje da se smatra krajnje autonomnim dijelom BiH, 
koji više gravitira Hrvatskoj nego BiH. Platežno sredstvo je službeni no- 
vac Republike Hrvatske, telefonski promet uključen je u hrvatski, platni 
promet također itd. Hrvatsko državno vodstvo politički, ekonomski i 
vojno podupire upravo takve separatističke tendencije hercegovačkih 
Hrvata, dok istovremeno potpisuje ugovore i deklaracije u prilog cjelovi- 
te BiH, što stvara sve veće nepovjerenje i konfrontacije unutar hrvatsko- 
-bošnjačkog ratnog savezništva. Izaziva i diferencijaciju na bošnjačkoj 
strani: dok dio njihove javnosti i politike i nadalje drži da su Bošnjaci i 

Hrvati prirodni saveznici protiv srpskih napadača, ostali zagovaraju 
ekvidistancu, tj. jednake rezerve i prema Srbima i prema Hrvatima. 
Teza o ekvidistanci vuče korijene još od komunizma, kada je bio raširen 
stav da je sve i u BiH i u Jugoslaviji dobro, ali da pomutnju stvaraju 
poneke ,.nacionalističke" grupe. Takvu su se načinu razmišljanja prikla- 
njali mnogi, pogotovo u većim gradovima, ali je to bilo i nerealno i sva- 
kako romantičarski. Dugo su vremena neki, poput sarajevskog Oslo- 
bođenja 1989. godine, tvrdili da valja braniti „naše najsvetije bratstvo i 
jedinstvo" te se tražilo ,da se bratoubilaštvo ne ponovi, i da vozovi bratst- 
va ne budu oklopni! Zato hoću miting — za Jugoslaviju!"??7 Koliko je 
isticanje takve teze išlo do besmisla, potvrđuju i riječi govornika na mi- 
tingu 5. travnja 1992. godine u Sarajevu, u trenucima kada su srpske 
snage počinjale napad na Sarajevo: „Neka svi srpski šovinisti odu u Sr- 
biju. a hrvatski u Hrvatsku! Mi želimo ovdje ostati zajedno. Mi želimo 
očuvati Bosnu kao cjelinu." Iz nekog straha u prvim danima rata mediji 
u Sarajevu nisu željeli imenovati agresora — „prikrivati ubojice, ne ime- 
novati ih, u ovoj situaciji, znači biti na njihovoj strani", logično je 
zaključivao Ivo Komšić.** Kako su se hrvatsko-bošnjački odnosi po- 
goršavali, Hrvatima se činilo da se potpuno zaboravljaju njihove zasluge 
za obranu BiH i spašavanje mnogih Bošnjaka u prvoj fazi rata. 
Međutim, neki su postupci pojedinaca Hrvata i nekih hrvatskih gru- 
pa dodatno podgrijavali tezu u bošnjačkoj javnosti o potrebi da se na 
jednak način tretiraju i Hrvati i Srbi: zazor prema- hrvatskim vlastima 
rastao je od 1990. godine, kada sutz teksta Uštava RH Izostavljeni Mu- 
slimani kao nacija.” Drugi razlozi za zazor Bošnjaka počeli su se odvi- 
jati u proljeće 1992. godine, kada je snajperskim metkom u blizini 
Ljubuškoga ubijen Ludvig Pavlović, jedini preživjeli član: bugojanske 
skupine iz 1972. godine, koji je 1991. godine pušten iz zatvora. U Her- 


cegovini je imao status mučenika za hrvatsku stvar i stoga velik utjecaj, , 


a zagovarao je savez s Bošnjacima-Muslimanima i ideju cjelovite BiH. 
Službeno je objašnjenje bilo da su ga ubili pripađnici srpskih jedimica. 
U kolovozu 1992. godine, u Kruševu nedaleko Mostara, dobro pripre- 
mljena zasjeda vojne policije HVO-a ubija generala Blaža Kraljevića, 
vođu HOS-a, i njegove pratioce. Kraljević, povratnik iz emigracije, 
također je bio zagovornik cjelovite BiH i saveza s Muslimanima. 
Tijekom 1992. godine, Muslimani-Bošnjaci iz HVO-a prelaze u pre- 
težno muslimansku Armiju BiH/i tako nastaju dvije vojske s odvojenim 
vodstvom. Umjesto bliske suradnje na terenu, sve su češći nesporazumi 
i sasvim suprotne taktike. Nakon ubojstva Kraljevića, jedinice HOS-a 
ubrzano se raspuštaju ili raspadaju i HVO ostaje jedina vojska herce- 
govačkih Hrvata. Mate Boban je tada bio i predsjednik HDZ-a BiH, i 
predsjednik HZH-B i zapovjednik HVO-a, čime je objedinio odjednom 

sve tri najodgovornije funkcije - političku, vojnu i upravnu. Svoju je po- 
litiku usklađivao s predsjednikom Tuđmanom, još više s ministrom 
Gojkom Šuškom, porijeklom iz zapadne Hercegovine. te se sve agresiv- 
nije konfrontirao sa Sarajevom. 
» < Hrvatsko-muslimanski odnosi dodatno su se zaoštrili kada su musli- 
mansko-bošnjačke izbjeglice iz istočne Bosne. bježeći pred Srbima. ma- 
sovno naseljavane u krajeve s većinskim ili znatnim hrvatskim stanov- 
ništvom. ponajprije u središnju Bosnu. Hercegovački Hrvati optuživali su 
Bošnjake i njihovo vodstvo daf(nastoje promijeniti etničku sliku, a žele 
homogenu ili dominantno muslimansko-bošnjačku Bosnu, da su funda- 
mentalisti. da stvaraju islamsku državu u Europi (što se potkrepljivalo 
dokazima o dolasku mudžahedinskih vojnika s Bliskog i Srednjeg isto- 
ka). Bošnjaci su. pak. optuživali bosanskohercegovačke Hrvate da razbi- 
jaju zajedničku frontu. da se potajno dogovaraju sa Srbima. da su bez 
borbe Srbima prepustili neka područja u sjevernoj Bosni (ponajprije ko- 
_ridor kroz Bosansku Posavinu) i da ne pomažu deblokirati Sarajevo.?*? 
» U početku 1993. godine sve napetija situacija rezultira prvim sukobi- 
ma na mjestima dodira HVO-a i Armije BiH. Za Bošnjake je počeo rat za 
jedinstvenu BiH. a za Hrvate za što veću samostalnost ili odcjepljenje. 
Sredinom travnja dogodio se prvi masovni zločin: jedinice HVO-a u 
Ahmićima pored Viteza u središnjoj Bosni ubile su 117 Bošnjaka.-spa- 
ljeno je 140 kuća i srušene su dvije džamije te škola. Akcija je bila 
osmišljena i organizirana izvana, kao način da se na miješanu području 
izazove totalan sukob. Qd tog trenutka počinje intenzivan hrvatsko- 
-bošnjački rat u središnjoj Bosni, a vojne akcije prate i obostrana nasilja 
nad civilima: Bošnjaci su izvršili masakr u Varešu, u Križančevu Selu 
kod Viteza, u Bugojnu. u Maljinama i Gučoj Gori kod Travnika. u Dolja- 
nima kod Jablanice. na više mjesta u dolini Neretve (Neretvica, Grabo- 
vica. Drežnica; Uzdol): tvrdi se da jeu 21 općini - od Maglaja na sjeveru 
do Čapljine na jugu - ubijeno fi147 Hrvata?" 

Nakon početnih uspjeha hrvatske strane. od travnja 1993. inicijativa 
prelazi na bošnjačku stranu i HVO je prisiljen s većinom hrvatskoga 
stanovništva povući se iz nekih srednjobosanskih gradova, poput Trav- 
nika, Bugojna i Fojnice.?*2-Đa bi se izazvalo povlačenje iz Vareša, u ko- 
jem je dotad bilo mirno, hrvatske su jedinice masakrirale desetak boš- 
njačkih civila u nedalekom selu Stupni Dol, kako bi hrvatsko-bošnjački 
suživot u tom kraju postao nemoguć. U središnjoj Bosni ostaju pod hr- 
vatskom kontrolom samo izolirane enklave koje se na duži rok. ako bi 
ratne operacije potrajale. nisu mogle održati (Kiseljak, Busovača, Vitez. 
Novi Travnik. Žepče).?% 

Bošnjačko- -hrvatski rat donio je olakšanje Srbima. jer je pritisak na 

: - Karadžić i suradnici posebno su paktirali s 


733 


Hrvatska 1918-2008. 


= 
hercegovačkim Hrvatima, pa su se tako već 6. svibnja 1992. godine 
tajno sastali Karadžić i član Predsjedništva. BiH (iz redova hrvatskog 
naroda) Franjo Boras u(Grazu. Potpisali su sporazum o razgraničenju 
teritorija svojih -paradržavnih tvorevina, pa su njima i Službeno 
međusobno priznale Srpsku BiH i Herceg-Bosnu.?** Kako se za taj sa- 
stanak, organiziran samo mjesec dana nakon početka rata, ubrzo sa- 
znalo. bio je on težak teret u hrvatsko-bošnjačkim odnosima. Osim 
toga, Ivo Komšić ima pravo kada zaključuje kako je „Boras, odnosno 
HDZ. amnestirao SDS od svih zlodjela i sveg terorizma koji je počinjen 
s njihove strane u BiH, time je, logično, i hrvatski narod izjednačen s 
njima. HDZ je kao 'jedini' i 'pravi predstavnik Hrvata u BiH postao 
suučesnik, ne samo u zločinima koji su izvršeni nad Muslimanima već 
i nad Hrvatima".? 

Za vrijeme hrvatsko-bošnjačkog rata Srbi su na razne načine poma- 
gali sad jednu, sad drugu stranu, ovisno o stanju na ratištu, i iz toga 
izvlačili koristi za sebe. Još od lipnja 1992. ,rukovodstvo HDZ-a i aktiv- 
no surađuje. s četnicima iz Rakovice, Blažuja, Ilidže i Hadžića“. Komšić 
tvrdi da je „dobio informacije da im svakodnevno šalju izvještaje o polo- 
žajima snaga Teritorijalne odbrane", dakle, bošnjačko-hrvatskih obram- 
benih snaga oko Sarajeva.” Stvorena je paradoksalna situacija - nai- 
me, obje su zaraćene strane, inače dojučerašnji saveznici, smatrale da 
su im Srbi bliži negoli druga strana. Postoje informacije da su Srbi u 
nekim slučajevima opskrbljivali Bošnjake-Muslimane oružjem i munici- 
jom te drugim potrepštinama. S druge strane, vrlo su blisko surađivali 
s Hrvatima u okolici Kiseljaka, potom sjeverno i zapadno od Livna. Kada 
je hrvatska strana dospjela u središnjoj Bosni u praktično bezizlazno 
stanje, srpsko je topništvo s Vlašića djelovalo po Muslimanima-Bošnja- 
cima koji su napredovali u dolini Lašve te pokušavali zauzeti Vitez i 
bližu okolicu. Opće je poznato da su se, pošto je Armija BiH u potpuno- 
sti preuzela kontrolu nad Varešom, Bugojnom i Travnikom, jedinice 
HVO-a, zajedno s civilnim stanovništvom, izvlačile preko područja pod 
srpskom kontrolom. = 

U hrvatsko-bošnjačkom ratu 1993-1994. godine izgubljeno je više 
tisuća hrvatskih života? i, po svemu sudeći, znatno više bošnjačkih. 
Čini se da je većina od 4002 hrvatske žrtve tijekom 1993. i 1994. godine 
stradala u ratu protiv Bošnjaka.” Prema nekim procjenama (iako vje- 
rojatno preuveličanima), samo u borbama za Uskoplje/Gornji Vakuf, 
koji je i po primirju ostao na liniji razdvajanja, poginulo je preko 2500 
ljudi - oko 800 Hrvata te više nego dvostruko Bošnjaka. 

Vrhunac hrvatsko-bošnjačkog rata u simboličnom i stvarnom smi- 
slu dogodio se u Mostaru. Bilo je planirano da taj grad. u kojem je, 
prema popisu iz 1981. godine, prije rata živio podjednak broj Hrvata 

Čuveni stari most u Mostaru srušile su 1993. godine snage bosanskohercegovačkih Hrvata tijekom 
hrvatsko-bošnjačkih borbi za grad. 


(33,5%) i Bošnjaka (31%), ali i značajan broj Srba (18,4%). pa čak i 
Jugoslavena (15%).2% u slučaju hrvatske pobjede postane glavni grad 
hrvatskoga dijela BiH. Stoga je HVO uz sudjelovanje jedinica Hrvatske 
vojske 8. svibnja 1993. godine izvršio napad na istočni dio grada koji 
je kontrolirala Armija BiH. Potom se sukob rasplamsava: HVO sustav- 
no koristi tešku artiljeriju. pa čak njome napada i objekte u staroj 
gradskoj jezgri. Sukobljene strane protjeruju civile, zatočuju i ubijaju: 
HVO ih zatvara u koncentracijske logore Gabela. Dretelj. Rodoč-Heli- 
drom kod Mostara.?”® Na vrhuncu sukoba, u studenom 1993. godine, 

O.ruši Stari most, remek-djelo osmanskoga graditeljstva (u gradnji 
kojega su, da paradoks bude veći, 1566. godine sudjelovali dubrovački 
i korčulanski klesari). 

Neke radikalne islamske grupe iz inozemstva, uglavnom s Bliskog i 
Srednjega istoka, požurile su u BiH, u pomoć ugroženim Bošnjacima. 
ali su često nastupale s jasnim fundamentalističkim programom reisla- 
mizacije već umnogome laiciziranih muslimana. Islamski plaćenici i fa- 
natici borili su se na strani Armije BiH i njihovo sudjelovanje u zločinima 
protiv Hrvata nije zanemarivo.?*! 

Bosanskohercegovački Hrvati bili su velike žrtve hrvatsko-bošnjačkog 
sukoba u kojem su, po receptima onih koji su zagovarali podjelu BiH. 
trebali imati ulogu .predziđa nacije": u ratnim operacijama i u masov- 
nim zločinima smrtno ih je stradalo oko 30.000, što je oko 4% nacional- 

nog korpusa. Do kraja 1993. godine već ih je gotovo polovica izbjegla ili 
bila protjerana iz svojih domova, a novi su progoni uslijedili sljedeće 
godine. Hrvatsko-bošnjački sukob prouzročio je goleme materijalne 
štete, a središnja Bosna i Mostar, gdje su borbe bile najžešće, uništeni 
su ne samo u gospodarskom, nego još više u civilizacijskom pogledu. 
Mogućnosti za suživot različitih nacija i vjera bitno su otežane. Pa ipak, 
usprkos neprijateljstvima i ratu u nekim je sredinama hrvatsko- 
bošnjački savez ostao sačuvan: Armija BiH i HVO u Bihaću, Tuzli i 
obranjenim enklavama u Posavini nastavili su se koordinirano boriti 
protiv Srba, a u opkoljenom Sarajevu još je trajala solidarnost Bošnjaka, 
Hrvata i oko 30.000 Srba koji nisu željeli prijeći na suprotnu stranu. 
Sve je to održavalo nadu da BiH može opstati. 

Osim ljudskih žrtava, izbjeglica i razaranja, hrvatsko-bošnjački sukob 
nanio je Hrvatskoj još jednu veliku, teško mjerljivu štetu. Naime, kako se 
rat protiv Bošnjaka intenzivirao, međunarodna javnost i diplomacija prvi 
put gotovo jednoglasno osuđuju Hrvatsku, prvenstveno zbog sudjelovanja 
Hrvatske vojske u tim operacijama. Hrvatska se našla u izuzetno teškom 
položaju — čak su joj prijetile međunarodne. sankcije, kakve su već bile 
uvedene protiv Jugoslavije.” Istovremeno, ostala je bez podrške među- 
narodnih sila za reintegraciju vlastitih teritorija pod šrpskom okupaci- 
jom. Tako su ratom protiv. Bošnjaka i protiv teritorijalnog integriteta BiH 
Hrvati i Hrvatska izgubili aureolu žrtve koju su dotad imali.5 

Tada je (u ljeto 1993) u Hrvatskoj nestalo i konsensuza o bitnim na- 
cionalnim pitanjima, kakav je postojao 1991. godine. Većina opozicij- 
skih stranaka i dobar dio Katoličke crkve protivili su se službenoj poli- 
tici prema BiH. Taj pritisak urodio je velikim padom popularnosti HDZ-a 
i predsjednika Tuđmana u javnosti. Već u rujnu 1993. godine došlo je i 
do prvih javnih zahtjeva predsjedniku Tuđmanu da povuče konzekvence 
i odstupi.?+3 

Sam je predsjednik Tuđman tvrdio da je u pogledu BiH vodio .jedino 
moguću politiku", te da su ,naši ljudi u Herceg-Bosni, i Boban i svi dru- 
gi, provodili tu politiku". Konačno, posve neuobičajeno za njega, ustvr- 
dio je kako su „uzroci ratnog sukoba 70% na strani Muslimana", a onda 
samokritički — „a 30% na hrvatskoj strani".?** 

U drugoj polovini 1993. i početkom 1994. godine hrvatska vanjska i 
unutrašnja politika bila je na najnižoj mogućoj točki - zaglavljena u ratu 
protiv Bošnjaka, a istovremeno i bez prave koncepcije i realnih nada da 
se može reintegrirati hrvatski teritorij pod kontrolom krajinskih Srba. 

Politikom koja se iz Zagreba vodila u BiH najnezadovoljniji su bili oni 
koji su od toga najviše trpjeli: Hrvati u Sarajevu i dijelovima BiH pod 
bošnjačkom dominacijom. U siječnju 1994. godine osnovali su u Sara- 
jevul Hrvatsko narodi vijeće (HNV)7 potom u veljači na Saboru Hrvata 

Bosne i Hercegovine ponudili prvi razrađeni plan za nagodbu i pomirbu 
"Hrvata i Bošnjaka, uz uravnoteženu decentralizaciju zemlje u kojoj bi 
“etnički bio samo jedan od kriterija, nipošto presudan (prethodno je na 
stolu bio tzv. Vance-Owenov plan iz 1993. godine koji je predviđao for- 
miranje Hesetak kantona prema/etničkom principu, a zapravo podjelu 
_zemlje).?** Američka diplomacija brzo je prihvatila inicijativu Vijeća i 
organizirala pripremni sastanak predstavnika obiju strana u Beču, a 
odmah i konferenciju najodgovornijih ljudi Hrvatske i BiH u Washingto- 
nu. Pošto se sa svih rukovodećih položaja povukao Mate Boban. u veljači 
1994. godine HVO i Armija BiH sporazumjeli su se o primirju, a potom 
je u Washingtonu sklopljen okvirni sporazum o uspostavi hrvatsko- 
-bošnjačke federacije u BiH, te o konfederaciji toga dijela BiH i Hrvatske 
(Washingtonski sporazum).*** Bivši neprijatelji koji su sada stupili ne u 
brak iz ljubavi nego u brak iz računa, mogli su se okrenuti zajedničkom 
neprijatelju; uslijedila je postupna, vrlo ograničena normalizacija odno- 
sa, ali se u sljedećim mjesecima i godinama izbjeglice gotovo nimalo 
nisu vraćale, zajedničke institucije Federacije teško su se ili se nikako 
nisu formirale. Ipak, komunikacije su bile relativno brzo deblokirane, 
Armija BiH je slobodnije dobivala oružje i ostalu logistiku. a srpska 
strana, koja se za vrijeme hrvatsko-bošnjačkog rata praktički odmarala, 
ubrzo-se morala-suočiti s teškirn-iskušenjima. 


Slučaj Fikreta Abdića 


* Fikret Abdić, karizmatski vođa stanovnika Bosanske krajine (kojem 
su pristaše nadjenule nadimak Babo) dobio je kao kandidat na izborima 
za Predsjedništvo BiH 1990. godine, kao predstavnik Bošnjaka, više gla- 
sova od Alije Izetbegovića. ali mu je prepustio mjesto predsjednika 
Predsjedništva BiH. -Nisu jasni razlozi tog postupka. Kao vječni kalku- 
lant, čovjek koji živi na granici između raznih silnica, bio je prisiljen 
raditi kompromise i često čudne ustupke. Abdić je u hrvatskom i bosan- 
skohercegovačkom sukobu doživio zajedno s narodom koji mu je bio 
neograničeno odan, vrlo osebujnu, potom i tragičnu sudbinu. Područje 
Cazinske krajine ostalo je nakon rata u Hrvatskoj 1991. godine blokira- 
no sa zapađa i sjevera, a početkom rata u BiH 1992. godine u potpunom 
okruženju srpskih .krajina". Isprva je srpska politika usmjerila svoje 
snage na osvajanje drugih dijelova BiH, smatrajući da će tzv. „bihaćki 
džep" i Abdić s njime, biti prisiljeni na ustupke i konačno kapitulaciju. 
Kada je 1992. godine došlo do izbjegličkog vala iz drugih dijelova zapad- 
ne Bosne (Bosanska Krupa, Bosanski Petrovac, Prijedor, Sanski Most), 
na bihaćko je područje počela preko sada već relativno mirnih UNPA 
zona u Hrvatskoj pristizati značajna humanitarna pomoć. Hranu su do- 

bivale izbjeglice, ali su velike koristi imali i hrvatski Srbi. Čak je i 
-Agrokomerc" ponovno proizvodio te prodavao po Hrvatskoj, a radnici 
na privremenom radu u inozemstvu uspijevali su doći u Kladušu i vra- 
titi se svojim poslovima. Svojom kompromiserskom politikom koju je 
opravdavao time da ne želi uvući svoj narod u bilo kakav sukob, Abdić 
je samo dodatno poticao tinjajući sukob sa središnjom vlašću u Saraje- 
vu i Alijom Izetbegovićem osobno«Sve otvorenije su ga podržavali Srbi, 
a od 2 1993. ma i Hrvati, kada je počeo e eta hrvatski rat u 


izbjeći, udarilo svom žestinom; već su se u listopadu mje njego- 
vim vodstvom sukobili s jedinicama Armije BiH stacioniranima u Bihaću 
i Cazinu. U malim pomicanjima fronte protekli su sljedeći mjeseci u 
kojima Abdić sve otvorenije surađuje s hrvatskim Srbima, da bi u kolo- 
vozu 1994. godine Armija BiH uspjela potisnuti Abdićeve pristaše iz 
Velike Kladuše. Oko 20.000 izbjeglica prebjeglo je na hrvatski teritorij, 
ponajviše u karlovačko predgrađe Turanj. Kada su hrvatski i bosansko- 
hercegovački Srbi poduzeli nov, združeni napad na bihaćko područje u 
siječnju 1995. godine, nejakim odredima Abdićevih pristaša dali su 
oružje i omogućili im da ponovno uđu u Kladušu. A nakon nove ofenzive 
hrvatskih i bosanskohercegovačkih Srba i Abdićevih snaga na Bihać. 
potkraj srpnja 1995. godine, Abdić je sa suradnicima proglasio Republi- 
ku Zapadnu Bosnu. Od svih paradržavnih tvorevina na prostoru bivše 
Jugoslavije, Abdićev je .baboland" živio najkraće — jedva tjedan dana, 
jer su tijekom akcije Oluja mnogi abdićevci prešli na stranu Petog kor- 
pusa Armije BiH, a dio rukovodilaca, uključujući i samog Abdića, aboli- 
ranjei smjestio se u Zagrebu. 

Bošnjačke izbjeglice, njih oko 25.000, naselili su okolicu Vojnića i iz 
straha od osvete dugo se nisu željeli vratiti u BiH. Abdićevo vojno-po- 
litičko vrludanje, pa onda i cjelokupna politika nose na sebi grijeh unu- 
tarbošnjačkog sukoba i paktiranja s najvećim neprijateljima BiH. Stoga 
mu je bilo nemoguće sprati sa sebe odgovornost, pozivajući se na geostra- 
teške razloge svojih postupaka. Naposljetku je, na temelju zahtjeva iz 
Sarajeva, uhapšen u Hrvatskoj i 2002. godine osuđen. zbog ratnih zlo- 
čina, na 20 godina zatvora. 

lako je primirje početkom 1992. godine Hrvatska dočekala s olakšanjem, 
stanje je bilo daleko od normalnog. [Rezolucijom UN 743 iz veljače 1992. 
godine osnovane su Zaštitne snage UN-a (UNPROFOR) te četiri zone 
-pod zaštitom" UN-a (UN Protected Areas - UNPA): Istok (istočna Slavo- 
nija, Vukovar i Baranja), Zapad (zapadna Slavonija). Sjever (Kordun i 
Banija) te Jug (Lika i Dalmatinska zagora). Međunarodna je zajednica 
praktički jednoglasno tvrdila da su UNPA integralan dio Hrvatske, ali je 
tražila da se svi problemi rješavaju dogovorom. Srpska je strana ustra- 
javala na .državnosti" Krajine i minirala svaki napredak. Primjerice. 
sporazumima je bilo uglavljeno da se dio hrvatskoga teritorija koje su 
Srbi držali. tzv. ružičaste zone, bezuvjetno vrati pod hrvatsku kontrolu, 
ali to nikad nije provedeno.?# 

Iako se unutrašnjepolitički život Republike Srpske Krajine tobože za- 
snivao na demokratskim načelima i višestranačju. zapravo je bio opte- 
rećen borbama interesnih skupina za vlast i snažnim utjecajem Beogra- 
da. Početkom 1992. godine smijenjen je .predsjednik" RSK Milan Ba- 
bić, a zaslugom srbijanske tajne policije na njegovo je mjesto došao 
Goran Hadžić, bivši vukovarski skladištar. Za razliku od Babića, koji je 
odbio potpisati Vanceov mirovni plan (uključivao je razmještanje mirov- 
nih snaga UN-a), Hadžić ga je, prema Miloševićevu nalogu, smjesta pot- 
pisao.?1? 

.Pobunjeni su Srbi proglasili paradržavnu Republiku Srpsku Krajinu 
te, uz manje-više otvorenu podršku bosanskih Srba i SR Jugoslavije, te 
novoproglašenog saveza Srbije i Crne Gore, ustrajavali u zahtjevu da im 
se prizna odcjepljenje od Hrvatske, jer — tvrdili su - ako je priznato od- 
cjepljenje Hrvatske od SFR Jugoslavije. i Krajina se može odvojiti od 
Hrvatske. Međutim, nije ih priznala ni SR Jugoslavija. Da bi ojačali svo- 
ju poziciju, bosanskohercegovački i hrvatski Srbi već su početkom 1992. 
godine željeli ujediniti svoje tvorevine, kao prvi korak u stvaranju Velike 
Srbije, ali ih je Slobodan Milošević u tome spriječio, očigledno se bojeći 
reakcije međunarodne zajednice. Uvjeravao je hrvatsko vodstvo da ,uje- 
dinjavanje dve Krajine nije naš cilj, i do toga neće da dođe. Bila bi to 

velika greška".*“ Stoga je Skupština RSK u svibnju 1992. godine izgla- 
sala Deklaraciju o političkim ciljevima" kojom su definirali ciljeve srp- 
ske marionetske države; navodno su izglasali još jednu točku, koja nije 
otišla u javnost, u kojoj je predviđeno da se RSK zadrži u okviru Hrvat- 
ske, ako „okolnosti ne bi dozvolile njeno pripajanje Srbiji".?5! 

Međutim. Miloševićeve naredbe (ili sugestije?) srpski secesionisti 
nisu željeli baš uvijek slušati (ili ih nisu ni trebali slušati, jer u prešutnu 
podršku Beograda i nisu trebali sumnjati). Nekoliko mjeseci kasnije 
sklopljen je „Protokol o suradnji između Vlade Republike Srpske (u BiH 
- op. I. G.) i Vlade Republike Srpske Krajine" koji predviđa .neophod- 
nost oslonca jedne republike na drugu" u raznim aspektima, da bi u li- 
stopadu 1992. godine na „istorijskom skupu” u Prijedoru ujedinjenje 
bilo i formalno proglašeno.??? 

Poseban teret, i moralni i materijalni, objema su stranama bili izbjeg- 
lice. Hrvatskih prognanika i izbjeglica bilo je, u jednom trenutku, potkraj 
1991. godine. oko pola milijuna. Samo se manji dio useljavao u kuće i 
stanove koje su Srbi napustili, dok je većina, barem u prvo vrijeme, bo- 
ravila u hotelima i turističkim apartmanima. Svaka politička rasprava 
tih je godina počinjala i završavala pitanjem kada će se, i hoće li se 
uopće, prognanici vratiti kući. Značajan dio od tih pola milijuna vratio 
se u svoje kuće i stanove prestankom ratnih operacija, početkom 1992. 
godine. ali su mnogi ostali u progonstvu, jer su im kuće bile srušene ili 
su bile na okupiranom, teritoriju. 

I Srbi su masovno bježali. Oni koji su odlazili s područja podalje od 
ratnih sukoba nastojali su zamijeniti imovinu s Hrvatima u BiH ili SR 
Jugoslaviji, ali je velik broj Srba, ponajprije onih iz zapadne Slavonije, 
ulazio u napuštene kuće Hrvata u istočnoj Slavoniji i Baranji. Bilo je 
mnogo beskućnika koji su otišli ili bili prognani 1991, pa su se naselja- 
vali u BiH i SR Jugoslaviji, posebno u Vojvodini i Beogradu. 

Nakon operacije Oluja 1995. godine, broj srpskih izbjeglica višestruko 
se povećao. Oni koji su tada izbjegli postali su akteri nove epizode u 
ratnoj i izbjegličkoj tragediji: stigavši u krajeve oko Banjaluke. protjera- 
li su odande oko 20.000 preostalih Bošnjaka i Hrvata i uselili se u nji- 
hove kuće. Bosanski Hrvati prešli su u Hrvatsku i nastanili se u napuštene 
srpske kuće. Istovremeno su se s Kosova u više valova po Hrvatskoj 
(ponajviše u zapadnu Slavoniju te u Kistanje) naseljavali Hrvati-Janjevci 
te je ta hrvatska zajednica, do početka 21. stoljeća, praktički cijela na- 
pustila višestoljetno mjesto prebivanja. 

Velikom broju prognanika i izbjeglica pridonosio je i stav vlasti da 
treba obaviti .razmjenu stanovništva“. odnosno da Srbi i Hrvati ne mogu 
živjeti zajedno te da oni koji žive s .pogrešne" strane granice moraju 
seliti. Te su ideje bile uklopljene i u diplomatske akcije. Na inicijativu 

predstavnika međunarodne zajednice Davida Owena i Cyrusa Vancea u 
rujnu 1992. predstavnici Hrvatske (predsjednik Tuđman) i SR Jugosla- 
kojom m se potiče normalizacija odnosa između dviju država, zasnovana 
na načelu nepovredivosti granica. lako se u sporazumu spominjalo na- 
čelo nepovredivosti granica, -SR Jugoslavija zapravo nije odustala od 
podrške krajinskim Srbima i njihovoj separatističkoj politici. Postavlja- 
lo se samo pitanje gdje će te granice biti. Naposljetku, sporazum je poti- 
cao i .humano preseljenje". Bilo je to posve u skladu s tvrdnjama pred- 
sjednika Tuđmana da je „etničko čišćenje i etnička homogenizacija 
užas", ali je, također, smatrao da ,u tom zlu koje se događa ima nešto 
dobro u sebi jer stvara uvjete za dugotrajniju norrinalizaciju".?5* 

Nakon Bljeska i Oluje u hrvatskoj je vlasti bilo snažno prisutno 
mišljenje kako je došao trenutak da se konačno potvrdi razmjena sta- 
novništva: novim naseljenicima obećavano je trajno vlasništvo nad 
nekadašnjim srpskim nekretninama, a povratak srpskih izbjeglica bio 
je na mnoge načine usporavan ili sprečavan.“> I bošnjačke. a pogotovo 
srpske vlasti, u dijelovima BiH pod svojom kontrolom, sprečavale su 
povratak izbjeglica drugih nacionalnosti. U drugoj polovini devedesetih 
i početkom 21. stoljeća izbjeglice su se vrlo sporo i postupno vraćale i u 
Hrvatsku i u Federaciju BiH, ali ponajmanje u Republiku Srpsku. Većina 
izbjeglica (ako se računaju i oni iz Hrvatske i oni iz BiH) nije se vratila 
sve do 2008. godine niti će se. po svemu sudeći, vratiti. Nema sumnje da 
su ratovi s početka devedesetih stubokom i najvjerojatnije u doglednoj 
budućnosti nepovratno promijenili etničku sliku mnogih područja u 
Hrvatskoj i u Bosni i Hercegovini. 

Hrvatska taktika i strategija — od kraja ratnih operacija u siječnju 
1992. godine, uvijek je bila dvostrana: pregovori. a ako ne ide. postoje i 
druga sredstva. Hrvatska je u prvo vrijeme smatrala da se manjim voj- 
nim udarima može postići iznenađenje i relativno brz uspjeh. To se i 
moglo dog dogoditi već u prvoj takvoj akciji u proljeće 1992. godine, kada je 
jedna brigada HV-a prodrla u Baranju, ali je dalje napredovanje zaustav- 
ljeno s najvišega mjesta, što je opet budilo sumnje u postojanje tajnih 
nagodbi s Beogradom, jer da je. navodno, prema prethodnom sporazu- 
mu taj teritorij trebao pripasti Srbiji. Kako bilo da bilo, hrvatske su se 
snage morale povući na početni položaj. Iste je godine uspješnom zaobi- 
laznom operacijom preko istočnohercegovačkoga krša oslobođen za- 
padni dio dubrovačke općine, pa je dokinuta blokada Dubrovnika. Zau- 
zeti su i neki strateški položaji s kojih su Srbi dominirali nad Zadrom i 
okolicom, potom i Miljevci, visoravan između Šibenika i Knina. 

U siječnju 1993. godine Hrvatska je vojska pokrenula akciju Masleni- 
ca (koja se naziva i operacija Gusar), pa je oslobođen manji, ali vrlo 

važan dio zadarskog zaleđa: Masleničko ždrilo, gdje je nekoć bio strateški 
važan most na Jadranskoj magistrali (srušen u prosincu 1991. godine), 
potom i zadarski aerodrom. Ujedno je otklonjena i neposredna opa- 
snost od grada Zadra. Oslobođena je i hidrocentrala _Peruča koju su 
Srbi prethodno minirali. Kako se time elektroenergetski sustav Dalma- 
cije raspao, to se područje sljedećih mjeseci suočilo s teškim redukcija- 
ma struje. 

U rujnu, 1993. godine iz Gospića je izvršen brz napad prema srp- 
manje područje (,, Medački džep").%7 No, pokazalo se da-se-na-taj.način, 
lokalnim vojnim prepadima, više neće moći mnogo napraviti. Pogotovo 
Zato što je tijekom akcije i nakon pje bilo _paleža i pljačke po srpskim 
nezamislive morbidnosti, poput nabijanja 1 na kolac). , posve izvan nepo- 
srednih vojnih djelovanja. Bilo je i masovnih ubojstava. Hrvatska je na- 
vukla i bijes međunarodne diplomacije, koja je tražila da se svi sporovi 
rješavaju isključivo „mirnim putem". Zbog toga UN naređuje da se 
područje Medačkog džepa koje su hrvatske jedinice oslobodile demilita- 
rizira, pa se na vojnom planu stanje gotovo vratilo na ono prije operaci- 
je. Bilo je očito da bi nakon neke nove, slične vojne akcije Hrvatska bila 
drastično kažnjena. Da stvar bude gora, pobunjeni Srbi nisu se smirili 
nego su i dalje povremeno granatirali hrvatske gradove. Međunarodni je 
položaj Hrvatske bio dodatno poljuljan i otežan, jer se uisto vrijeme 
vodi hrvatsko-bošnjački rat u Bosni. 

Primirje i sporazumijevanje između Hrvata i Bošnjaka u BiH strate- 
gijski su promijenili situaciju: vojna nadmoć Srba je kopnila, a među- 
narodni pritisak na njih rastao. Budući da je rat na bosanskohercegova- 
čkom i hrvatskom prostoru trajno destabilizirao širu regiju, međunarod- 
na zajednica, ponajprije SAD, željela ga je završiti tako da agresor ipak 
bude kažnjen. Srbi su stoga postajali nervozni i tražili brza rješenja, 
prije svega zaokruženje svojih stečevina. Grad Bihać i okolica, uklinjeni 
između zauzetih područja u središnjoj Hrvatskoj i zapadnim dijelovima 
Bosne, bili su u potpunom srpskom okruženju više od dvije godine 
(.bihaćki džep"). Postojanje bihaćke enklave blokiralo je prugu Bosan- 
ski Novi — Knin i druge komunikacije, pa su bosanskohercegovački i 
hrvatski Srbi krenuli zimi 1994/5. godine, uz pomoć ,abdićevaca", u 
osvajanje Bihaća. Kako se to zbivalo neposredno uz hrvatsku granicu i 
neposredno ugrožavalo Hrvatsku, iz Zagreba je jasno stavljeno do zna- 
nja da će Hrvatska vojska intervenirati; najava je bila objavljena u sugla- 
snosti s međunarodnom zajednicom, ponajprije vladom SAD-a. Nije 
došlo do masovnog pokreta jedinica HV-a, ali se helikopterima i diver- 
zantskim grupama slala pomoć braniteljima dok su HV i HVO manjim 

akcijama postupno oslobađali teritorij u jugozapadnoj Bosni oko Livna 
i Grahova. uz hrvatsko-bosanskohercegovačku granicu. Ovim se opera- 
cijama neizravno pomagalo Bihaću, ali i pripremalo teren za konačno 
oslobađanje Knina, oko kojega se polako ali sigurno stezao obruč. 


Bljesak i Oluja 


ke SE. Krajine “e je u proljeće 1994. godine došlo do Zdredćna 
pomaka. Tada je u ruskoj ambasadi u Zagrebu potpisan sporazum 
(Zagrebački sporazum ili Sporazum u ruskoj ambasadi). Dogovoreno je 
da se mirovni proces pretvori u proces stvaranja povjerenja između 
-dviju strana" (eufemizam koji je bio usklađen sa zahtjevima srpske 
strane) u tri faze: u prvoj bi se uspostavio stabilan mir, u drugoj. uglavi- 
la gospodarska pitanja, a tek bi se u završnoj fazi raspravljalo o političkim 
pitanjima. odnosno o političkom rješenju što bi ga jamčila međunarodna 
zajednica (do pregovora o političkim pitanjima nikada nije došlo. jer je 
to odbila krajinska strana). 

Kako bi se provela prva faza sporazuma. dogovoreno je da se stvori 
dva kilometra široka tamponska zona i teško oružje odmakne 20 km od 
crte dodira. Pozitivna je strana sporazuma bila što je on Hrvatskoj donio 
razdoblje relativna mira, pogotovo srednjoj Dalmaciji. i omogućio done- 
kle dobru turističku sezonu 1994. godine (ali niti 30% prosječne pre- 
dratne).?** S druge strane. na neki je način promaknuo pobunjene Srbe 
u relevantan, štoviše. ravnopravan faktor u pregovorima. Osim toga, u 
tekstu sporazuma uopće nisu spomenute tzv. ružičaste zone u kojima 
se. prema sporazumima iz 1992. godine odmah morala uspostaviti hr- 
vatska vlast. Na taj su način one de facto prepuštene pobunjenim Srbi- 
ña. Naposljetku. u sporazumu nisu određeni rokovi do kojih su se tre- 
bali dogovoriti i provesti sljedeće faze sporazuma. što je Srbima 
omogućilo novo odugovlačenje. No. faktor vremena. ako im je u pret- 
hodnim godinama često išao na ruku, sada više nije. U međuvremenu je 
otvoreno 27 km autoceste Zagreb - istočna Slavonija (i dalje za Beograd) 
koja je išla kroz UNPA zonu Zapad. Promet se ubrzano povećavao. a 
većih incidenata nije bilo. 

Početkom 1995. godine otvoren je i naftovod kroz UNPA zonu Sjever. 
što je za Hrvatsku bio važan gospodarski dobitak (ukupni godišnji prihod 
iznosio je prije rata do 100 milijuna USD). Ustupci srpske strane bili su 
plaćani ustupcima s hrvatske strane — tako su, primjerice, u područja 
pod kontrolom krajinskih Srba dostavljani dotad deficitarni naftni deri- 
vati, civilima iz UNPA zone Zapad dopušteno je da kupuju u okolnim 
hrvatskim mjestima, što je izazvalo pravu potrošačku navalu. 

Ove pomake isposlovala je skupina oko tzv. premijera _Borislava_Mike- 
lića koji je bio blizak Slobodanu Miloševiću. Radikalna skupina čiji je 
predvodnik bio Milan Martić (1954) zastupala je nepomirljiv stav prema 
Hrvatima i povezala se sa srpskim ekstremistima u BiH. Njihoy je prven- 
stveni cilj bio ujedinjavanje područja u BiH i Hrvatskoj pod srpskom oku- 
pacijom te, u sljedećoj fazi, njihovo pripajanje SR Jugoslaviji. Mikelić je 
ubrzo smijenjen, pa su Martić i suradnici nastavili neometano voditi eks- 
tremističku, a zapravo sljepačku politiku. Iako im je trebalo biti jasno da 
se odnos snaga mijenja i da (prema svim procjenama) manje od 150.000 
stanovnika Krajine neće moći trajno odolijevati pritisku zemlje od preko 
4 milijuna stanovnika, tvrdoglavo su ustrajavali u tezi o državnosti Kraji- 
ne. Nisu se obazirali ni na to da im, pritisnuti međunarodnim sankcijama 
i teškom ekonomskom krizom, ni bosanskohercegovački Srbi, a još ma- 
nje Beograd. ne mogu pomoći. Nevjerojatnom lakoćom odbili su početkom 
1995. godine plan Z-4, koji su njima i hrvatskoj vladi u ime_svojih vlada 
ponudili američki, britanski. njemački i.ruski ambasadori u Zagrebu. 
Sporazum je predviđao široku srpsku autonomiju unutar Hrvatske. uklju- 
čujući i vlastitu valutu. Hrvatska je strana, uz velike rezerve, plan načelno 
prihvatila kao osnovu za pregovore. jer je znala da tu ponudu ne smije 
odbiti. Međutim, iz naknadnih je izjava visokih dužnosnika i ponajviše 
samog predsjednika Tuđmana bilo jasno da je to bio u osnovi nerealan. 
nelogičan i po Hrvatsku štetan plan koji oni iskreno nikada ne bi prihva- 
tili, a u datoj situaciji učinili su to samo kao privremeni diplomatski ma- 
nevar. Međutim, samozvani krajiški predsjednik Milan Martić olakšao je 
hrvatskoj strani situaciju, jer nije želio ni primiti tekst koji mu je u Knin 
osobno donio američki ambasador Peter Galbraith. Martić je smatrao da 
ne treba prihvatiti-nijedan plan koji ne uvažava „državnost” Krajine i ne 
tretira hrvatsku i-krajinsku stranu ravnopravno. 

Potkraj travnja 1995. godine došlo je do dva incidenta uz autocestu 
kod Okučana. Prvo j je ubijen jedan srpski civil. a potom su srpski tero- 
risti za osvetu izašli na autocestu i ubili tri, a ranili više civila. Bio je to 
povod hrvatskoj vojsci i policiji da u akciji Bljesak, započetoj 1. . svibnja 
u samo dan i pol oslobode dio zapadne Slavonije pod krajiškom kontro- 
lom (oko 510 km?). Velik dio tamošnjih Srba nije želio dočekati hrvat- 
ske snage. pa ih je 18.000 pobjeglo. uglavnom u Bosnu. a jedan dio 
stradava na cesti, tijekom bijega, u artiljerijskim napadima Hrvatske 
vojske; manje od 2000 ostalo je kod svojih kuća i prihvatilo hrvatsku 
vlast. Dan kasnije, 2. svibnja, pobunjenici za odmazdu vrlo nepreciznim 
raketama tuku Zagreb (i druge hrvatske gradove), pri čemu samo u Za- 
grebu, u samom centru grada. ubijaju sedam civila. 

Silovita hrvatska pobjeda u akciji Bljesak bila je posljedica bitno iz- 
mijenjenog odnosa snaga: srpska strana u BiH i posebice Hrvatskoj. 

bila je iznurena nedostatkom ljudstva i ekonomskom krizom te je sve 
teže pokrivala izduženu crtu bojišnice. S druge strane, Hrvatska vojska 
je sve jača, a ni HVO niti Armija BiH više nisu sastavljeni od skupina na 
brzinu okupljenih dragovoljaca, nego su postale čimbenik s kojim je 
protivnik ozbiljno morao računati. 

Taj se odnos snaga na hrvatskom ratištu dogodio, može se reći, već 
potkraj 1991. godine, a svakako od Medačke operacije početkom 1993. 
godine. Nije lako odrediti trenutak kada se to dogodilo u bosanskoherce - 
govačkom ratu, ali se kao ozbiljan pokazatelj može uzeti srpski neuspjeh 
početkom 1995. godine u ofenzivi usmjerenoj na zauzimanje Bihaća ili 
makar dijela teritorija pod kontrolom Petog korpusa Armije BiH. Tijekom 
1994. godine, naime. Armija BiH i HVO nisu još postigle ravnotežu snaga, 
jer su Srbi, iako im težak problem zadaje nedostatak ljudstva, u ratnoj 
tehnici nadmoćni, u tenkovima i topovima čak višestruko negoli njihovi 
protivnici zajedno. Iako su HVO i Armija BiH imali samo jedan značajniji 
prostorni dobitak — Kuprešku visoravan i grad Kupres, što je ujedno i je- 
dini grad koji je oslobođen - Srbi u ovoj fazi ratovanja više nisu bili sigur- 
ni kada će ih i gdje napasti HVO ili Armija BiH. U 1994. i 1995. godini 
Bošnjaci i Hrvati ostvarili su određene teritorijalne dobitke na Majevici, 
na Ozrenu, Vlašiću, oko Tešnja i Zenice, na planinama Treskavici, Prenju. 
Veležu. U proljeće 1995. godine HVO je uz pomoć HV-a oslobodio cijelo 
(dotad podijeljeno) Livanjsko polje. osvojio vrhove na planinama Dinari i 
Šatoru te se primakao Kninu, Bosanskom Grahovu i Glamoču. 

HV i HVO, kao i Armija BiH stekli su vrlo dobre položaje za daljnje 
napredovanje prema Kninu, ali i prema Bihaću, kako bi se deblokirao 
„bihaćki džep", te prema Mrkonjić Gradu i Jajcu. Osim toga, zauzima- 
njem ovoga prostora Srbima je praktički blokirana cesta Knin - Bosan- 
sko Grahovo, pa se Knin dovodi u poluokruženje. a već ionako duge 
srpske linije opskrbe postaju još duže. 

Ne shvaćajući da se strateška situacija. u bosanskohercegovačkom 
ratu bitno izmijenila, bosanskohercegovački su Srbi nastavili iskušavati 
strpljenje međunarodne zajednice, kao što su to činili i proteklih mjese- 
ci i godina. 

U srpnju 1995. godine osvajaju zaštićenu istočnobosansku zonu Sre- 
brenicu, zarobljavaju te potom ubijaju oko 8000 bošnjačkih civila i ma- 
uji broj vojnika.?% Bio je to najveći masovni zločin u ratovima na prosto- 
ru bivše Jugoslavije i uopće u Europi nakon Drugoga svjetskog rata. 
Potom su u kolovozu okupirali i drugu, nedaleku zaštićenu istočnobosan- 
sku zonu - Žepu. Istodobno su njihovi odredi i dalje pritiskali Bihać. a 
u opasnosti je bilo i Goražde, treća zaštićena istočnobosanska zona. 
Međunarodna je zajednica tada jasno priprijetila Srbima da će, napad- 
nu li Goražde, biti izloženi zračnim napadima. 

Situacije u BiH i u Hrvatskoj u tom su trenutku bile povezanije vjero- 
jatno više negoli ikada ranije. I dok bosanskohercegovački Srbi prkose 
svima, u međunarodnoj zajednici, pogotovo u SAD-u, ubrzano sazrijeva 
stav da se toj puzajućoj tragediji treba stati na kraj. 

U drugoj polovini srpnja 1995. godine, bosanskohercegovački i hrvat- 
ski Srbi zajedno s tzv. abdićevcima krenuli--su u osvajanje zaštićene 
bihaćke zone. Hrvatska je jasno stavila do znanja da će intervenirati u 
slučaju da sam Bihać bude ugrožen. Desetak dana napetosti zbog ubrza- 
ne mobilizacije bilo je popraćeno i intenzivnim diplomatskim naporima. 

Kako Armija BiH i HVO nisu u kratkom roku mogle preokrenuti sta- 
nje na ratištu, sazrijevala je prilika da se aktivira HV. U međuvremenu 
HV i HVO osvajaju još nekoliko strategijskih točaka u planinama iznad 
Knina, a između 25. i 30. srpnja provedena je i akcija Ljeto '95 u kojoj 
su zauzeti Bosansko Grahovo i Glamoč, čime je pritisak na sam Knin 
postao gotovo neizdrživ.**! 

Tada su i srpski pobunjenici u Hrvatskoj shvatili da se sprema napad 
na teritorij koji su kontrolirali, tim više što su se jedinice HV-a masovno 
razmještale duž linije razgraničenja. Borbeni moral HV-a, dijelom i n i zbog 
velike pobjede u Bljesku, bio je vrlo visok. Na sastanku predstavnika 
hrvatskih vlasti i lokalnih Srba 2. kolovoza u Ženevi, hrvatska je strana 
izišla s prijedlozima koji bi, da ih je srpska strana prihvatila, praktično 
značili njihovu kapitulaciju. Srbi su najednom pokazali određenu po- 
Pustljivost,alije bilo prekasno; odlukaje već bila donesena. Međunarodna 
zajednica i dalje je zagovarala rješavanje svih sukoba mirnim putem i 
načelno nije odobravala bilo kakvu hrvatsku akciju. Međutim, čini se da 
je zeleno svjetla hrvatskim vlastima stiglo iz SAD-a.?* 

Rano ujutro, 4. kolovoza, oko 150.000 hrvatskih vojnika napalo je 
630 km široku frontu koju je branilo oko 40.000 srpskih vojnika. Na 
glavnim pravcima već su prvoga dana na trideset mjesta probijene prve 
srpske linije u dubinu od 5 do 15 km. Drugi dan ujutro pripadnici Četvr- 
te i Sedme gardijske brigade ušli su u Knin i istakli hrvatsku zastavu na 
kninskoj tvrđavi, čime je i simbolično i stvarno nestala Republika Srp- 

.ska Krajina. Kako je istodobno pao i Gračac, zaposjedanje Dalmatinske 
zagore bilo je vrlo izvjesno, jer su u sljedeća dva dana oslobođeni i Drniš, 
Benkovac i Obrovac, a srpska je vojska zajedno s tisućama civila izbje- 
gla preko naselja Srb u BiH. Jači su otpor pružile srpske jedinice na 
Baniji, Kordunu i u sjevernoj Lici. Prvoga je dana oslobođena Hrvatska 
Dubica, a sljedećega dana, probijajući koridor preko Primišlja i Rakovi- 
ce, hrvatske su se snage spojile kod sela Tržačka Raštela sa snagama 
Petog korpusa Armije BiH čime je nakon 1201 dana deblokiran Bihać i 
ispunjen jedan od ciljeva akcije. Trećega je dana oslobođena Petrinja te 
Plitvička jezera i Slunj. Četvrtoga dana su, prodorom do Dvora na Uni. 

kaš ud. 


Predsjednik Tuđman na kninskoj tvrđavi nakon akcije Oluja, 7. kolovoza 1995. godine. 


opkoljena dva korpusa srpske vojske - banijski i kordunski koji su se 
nakon pregovora predali. Na taj je način 8. kolovoza završila operacija 
Oluja. tzv. Srpska Republika Krajina prestala je postojati, a Hrvatska je 
vratila 10.500 km? svoga teritorija. Pod srpskom je kontrolom ostalo još 
oko 2500 km’ u istočnoj Slavoniji i Baranji. 

Kada je pokrenuta Oluja, predsjednik Tuđman je pozivao Srbe da ne 
bježe pred hrvatskim snagama, već da ostanu u Hrvatskoj. Taj se poziv 
emitirao svakih 15 minuta na državnom radiju. Slično su činili i drugi 
predstavnici hrvatske vlasti.?® 

No. kasnije se (2007. godine) definitivno pokazalo da je taj Tuđmanov 
poziv bio neiskren. Naime, predsjednik države je na sastanku na Briju- 
nima 31. srpnja. dakle, pet dana prije početka Oluje rekao da će tijekom 
buduće akcije upućivati pozive Srbima da ostanu u svojim kućama. ali 
je uz smijeh dodao „u kojima Vam tobože (spacionirano - I. G.) jamčimo 
građanska prava". Ugledni pravnik Vladimir Primorac (1935-2000) tvr- 
dio je 2000. da se pozivom Srbima da ostanu u svojim kućama pred- 
sjednik Tuđman „svakako šalio".?5 

Nema sumnje da je Tuđman iskreno želio da se u Hrvatskoj smanji 
broj Srba, jer ih je smatrao ,remetilačkim" faktorom/elementom, a po- 

Srpske izbjeglice 
nakon Oluje. 


gotovo se to odnosilo na tzv. krajinske Srbe. Stoga je želio da ti krajinski 
Srbi odu. Takve stavove predsjednik Tuđman zapravo i nije krio. Štoviše, 
u javnosti ih je, ponavljao i prije i poslije Oluje. Primjerice, u intervjuu 
Slobodnoj Dalmaciji u 1992. godini tvrdio je da će, nakon uspostave 
hrvatske vlasti na svim dijelovima hrvatskog teritorija .broj Srba biti 
osjetno manji", a da će Knin „doživjeti demografsku obnovu". Godine 
1998. godine, slavodobitno izjavljivao: ,Srpsko smo pitanje. dakle, 
riješili, neće više biti 12% Srba ili 9% Jugoslavena, kao što ih je bilo. A 
hoće li ih biti 3 ili 5%, to ne znači ugrožavanje hrvatske države."?# 

U takvim se okolnostima, sukladno i Tuđmanovim željama, u općoj 
panici i rasulu, zajedno s vojskom Krajine povukao i najveći broj civila 
— procjenjuje se oko 100.000, pored više desetaka tisuća koji su već 
prije bili otišli. Ostalo je nekih 5000 do 6000, uglavnom staraca (u UNPA 
zoni Jug oko 2200, u UNPA zoni Sjever nešto više). 

Razlozi odlaska Srba s područja koja su do kolovoza 1995. godine 
kontrolirali, slojeviti su: neki su morali ići, jer ih je na to prisiljavala 
njihova vojska, drugi su se bojali osvete HV-a ili prognanih Hrvata, bivših 
susjeda, čiji su domovi bili opljačkani i većinom spaljeni ili srušeni. Vrlo 
brzo, u nekoliko dana po njihovu bijegu, pokazalo se da su ti strahovi 
bili itekako opravdani. Snažno je utjecala i srpska propaganda koja je 
tvrdila da se ponavlja 1941. godina te da će Srbi ponovo stradati od 
ustaškog noža, odnosno da su bilo kakva suradnja ili suživot s Hrvatima 
nemogući. Tako, primjerice, Slobodan Jarčević, savjetnik predsjednika 
RSK Milana Martića početkom svibnja 1995. izjavljuje da se Srbi mora- 
ju odvojiti ,kineskim zidom" od Hrvatske te da su ,Srbi i ovoga puta 
spremni da oproste Hrvatima sve zločine pod uslovom da se od njih 
odvoje za sva vremena".?%# Prihvativši načelo stvaranja krajiške države 

po kojem pripadnici nesrpskih naroda u njoj ne mogu živjeti, krajiški 
su Srbi to načelo primijenili na sebe, smatrajući da u hrvatskoj državi 
za njih nema mjesta. Takvu stavu umnogome je pridonijela Srpska pra- 
voslavna crkva (i sama jedan od bitnih centara moći koji propagira veli- 
kosrpski nacionalni program), čiji su se svećenici povlačili iz krajeva 
koje su kontrolirali Hrvati ili Bošnjaci, pravdajući to ugroženošću. Tako 
je u dijelovima Hrvatske pod kontrolom Zagreba od 1991. godine ostao 
minimalan broj pravoslavnih svećenika, a u BiH, pod kontrolom Armije 
BiH i HVO-a, bila su 1995. godine samo dvojica.?#7 

Pošto je HV ušao u oslobođeno područje, uslijedila su ubojstva više 
stotina srpskih civila (prema neovisnim izvorima, odnosno Hrvatskom 
helsinškom odboru, više od šest stotina) i pljačka i palež napuštene srp- 
ske imovine. Djelomično su to bile pojedinačne osvete, a djelomično i 
smišljene akcije kako bi se onemogućio povratak onim srpskim izbjegli- 
cama koji bi se eventualno željeli vratiti svojim kućama. Hrvatske su 
vlasti prema tim akcijama bile nedopustivo tolerantne, čak i kada su 
počinitelji bili poznati ili čak uhvaćeni, pravosudni se postupak pretva- 
rao u farsu. Hrvatska se opet našla pod teškim kritikama međunarodne 
zajednice. Velika ratna pobjeda zagađena je bespotrebnom osvetom. 
Mnogi su se pitali — „u čemu smo mi to pobijedili. ako smo se moralno 
izjednačili sa svojim krvnikom", odnosno - „ne zavaravajmo se veličinom 
pobjede dok u pobjedničkom maršu koračaju i ubojice i razbojnici“.?# 


Završetak operacija i mirovni sporazum 


Unatoč slomu njihovih sunarodnjaka u Hrvatskoj, bosanskoherce- 
govački Srbi nastavili su izazivati međunarodnu zajednicu: zbog nepo- 
štovanja zone isključenja teškog oružja oko Sarajeva (u minobacačkom 
napadu potkraj kolovoza 1995. godine — „slučaj Markale 2" — ubili su 
37, a ranili 90 ljudi), NATO je u rujnu 1995. godine počeo opsežne 
zračne akcije na srpsku protuzračnu obranu, odašiljače, skladišta i ko- 
munikacije; istodobno je trajala zajednička ofenziva hrvatskih i boš- 
njačkih jedinica u zapadnoj i sjevernoj Bosni u akciji Maestral. Srbi su 
bili demoralizirani i dezorganizirani, pa su ili brzo gubili teritorij ili se 
čak u panici povlačili. Jedinice HVO-a i Armije BiH došli su nadomak 
Banjaluke koju je uspaničeno stanovništvo masovno počelo napuštati. 
Na taj su način HVO i HV te Armija BiH stekle kontrolu nad otprilike 
51% teritorija BiH. Međunarodna je zajednica zaključila kako bi se ula- 
skom postrojbi HVO-a, HV-a i Armije BiH u Banjaluku broj srpskih 
izbjeglica dramatično povećao, a stanje dodatno zakompliciralo, te je 
nametnula primirje. Uostalom, postotak bosanskohercegovačkog terito- 
rija koji su kontrolirale dvije strane odgovarao je otprilike prijedlogu 

Potpisivanje mirovnog sporazuma u Parizu, studeni 1995. godine. 


međunarodne zajednice. po kojem bi se zemlja iznutra podijelila 
51%:49% u korist hrvatsko-bošnjačke Federacije. 

U bezizlaznoj vojno-političkoj situaciji bosanskohercegovački Srbi bili 
su prisiljeni prihvatiti pregovore ozbiljno. Sve se to događalo u suglasju s 
velikim silama, ali uglavnom pod patronatom SAD-a. pa su u studenome 
počeli pregovori u Daytonu, u državi Ohio. Nakon dvadesetak dana, za 
kojih su se američki posrednici služili svim mogućim diplomatskim me- 
todama (glavnom američkom pregovaraču Richardu Holbrookeu pripisu- 
je se rečenica No history lectures, no bullshit - Bez priča o povijesti. bez 
gluposti). došlo se do dogovora. Mirovni sporazum je potpisan u Parizu 
20. studenog 1995. godine (hrvatsku, bosanskohercegovačku i srpsku 
delegaciju vodili su F Tuđman, A. Izetbegović i S. Milošević): potvrđen je 
suverenitet države Bosne i Hercegovine s glavnim gradom Sarajevom. te- 
ritorij je razgraničen po načelu 51% Federaciji BiH, a 49% srpskom enti- 
tetu (Republici Srpskoj). potvrđeno je pravo svih izbjeglica da se vrate u 
svoje domove, a za nadgledanje primirja međunarodna se zajednica obve- 
zala poslati snage (The Implementation Force — IFOR) za provedbu spo- 
razuma koje su brojile 60.000 vojnika.?ž*#% Obećana je i znatna financijska 
i druga pomoć svima koji budu lojalno surađivali u mirovnom procesu. 

Potpisima triju predsjednika na taj dokument okončan je rat u BiH, ali su 
mnogi problemi ostali. Dosljednu provedbu sporazuma u kasnijim su mje- 
secima i godinama onemogućavala različita tumačenja dokumenta, ali i 
puko blokiranje svakoga dogovora, u čemu je prednjačila srpska strana. 

U isto vrijeme, dok su tekli pregovori u Daytonu, SAD je želio istovre- 
meno stabilizirati i mir u Hrvatskoj, pa su se vodili pregovori i o bu- 
dućnosti istočne Slavonije i Baranje, posljednjeg područja pod srpskom 
kontrolom. Tzv. Erdutskim sporazumom utanačeno je prijelazno raz- 
doblje od jedne ili dvije godine za vrijeme kojega će vlast u području 
obnašati međunarodna zajednica (UN Transitional Administration in 
Eastern Slavonia - UNTAES), a potom bi je u potpunosti preuzela hrvat- 
ska država.?7? 

Time je završio rat u Hrvatskoj i BiH. Iako je teško ustanoviti posve 
precizne brojke. čini se da se općenito može utvrditi kako su u ratu 
ukupno poginule 22.283 osobe. Od toga je na hrvatskoj strani stradalo 
8147 vojnika i 6605 civila. Na srpskoj strani bila su 6222 poginula, od 
toga gotovo dvije trećine vojnici, a nešto više od trećine (35,8%) civili. 
Ovim brojkama valja pridodati i nestale. Tijekom 2007/2008. utvrđene 
su brojke nestalih iz 1991. i nestalih iz 1995. godine. tako da je u kolo- 
vozu 2008. godine broj prvih bio 1067, a drugih 851. Posljednjih se 
godina broj nestalih vrlo sporo smanjuje (ujesen 2006. bilo ih je - iz rata 
1991. godine, 1131, dakle, u gotovo dvije godine pronađeni su posmrtni 
ostaci tek 64 osobe), što potiče bojazan kako se posmrtni ostaci većine 
nestalih nikada neće pronaći. Dakle, u Hrvatskoj se ujesen 2008. i dalje 
traga za 1918 osoba. Tijekom rata bilo je i 37.180 ranjenih.?"' 

Rat je, očito po želji samoga predsjednika Tuđmana, dobio ime Do- 
movinski; time je Tuđman, svjesno ili nesvjesno imitirao Staljina, koji je 
rat protiv nacističke Njemačke tako nazvao, želeći da se nacija ujedini, 
nakon razdoblja velikih čistki u drugoj polovici tridesetih. 

Hrvatska je ušla u novo razdoblje - rat je napokon okončan, projekt 
izgradnje države bio je dogotovljen. Trebalo je pokrenuti reforme koje je 
rat zaustavio ili spriječio. No, sustav koji su ustrojili Franjo Tuđman i 
HDZ nije bio sposoban usredotočiti se na razvoj demokratskih institu- 
cija i vrijednosti — „umjesto toga, dogodila se institucionalizacija ratne 
politike i ratnog načina funkcioniranja institucija", drugim riječima - 
„lažno buđenje demokratizacije". HDZ je postao „smetnja reformi i pre- 
preka demokratizaciji". Prema često citiranom Freedom House Indexu, 
Hrvatska je sve do 2000. godine bila „djelomično slobodna" te prije te 
godine „nije razvila zadovoljavajuće demokratske standarde".272 Da su u 
drugoj polovici devedesetih upravo Franjo Tuđman i HDZ bili kočničari 
reformi dokaz je i to da je nakon njihova odlaska s vlasti Hrvatska ušla 
u razdoblje ubrzanih pozitivnih promjena. 

Politički sustav koji je stvaran u Hrvatskoj u devedesetima patio je od 
ozbiljnih aberacija od liberalnodemokratskih načela. Možda bi mu naj- 
bolje odgovarao epitet ,autoritarnog režima", jer se pod tim pojmom 
podrazumijeva režim koji ne samo da onemogućava razvitak i konsoli- 
daciju demokratskih odnosa, nego i bitno narušava ionako krhka pravi- 
la demokratske igre.” Drugi su politolozi (poput J. Rupnika), pak, “ 
ustvrdili kako se u Hrvatskoj radilo o »odgođenoj modernizaciji" ili o 
„tranziciji koja je iskliznula (iz tračnica i sl.)". Takvu „tranziciju koja je 
iskliznula" određuje stvaranje nacionalne države kao apsolutnog priori- 
teta, po svaku cijenu, a nauštrb demokratskih promjena. Hrvatska je, 
prema Rupnikovoj klasifikaciji, izdvojena iz „nove srednje Europe" (koju 
čine Češka, Slovačka, Mađarska, Poljska, Slovenija i baltičke zemlje) te 
stavljena u skupinu „balkanskih zemalja"?7* koje su karakteristične i po 
„teškom nasljeđu komunizma" i „privrednoj zaostalosti". Ove dvije po- 
sljednje značajke nisu baš karakteristične za Hrvatsku, ali je ona po 
nepostojanju dubinskih demokratskih promjena tijekom devedesetih, 
prema sudu velike većine istraživača, klasificirana u „balkanske zemlje": 
Nema sumnje da je rat usporio proces demokratizacije u Hrvatskoj. da 
su devedesete obilježene .etničkom polarizacijom, ratom, propadanjem 
društva, teškim poremećajima u gospodarstvu i represivnom režimskom 
politikom".275 

Franjo Tuđman je na specifičan način sublimirao i hrvatsku varijantu 
modernističke antiliberalne ideologije.?7* Naime, dok je načelno inzisti- 
rao na brzom priključenju Hrvatske Europi, odnosno euroatlantskim 
integracijama, tvrdeći kako je „Hrvatska oduvijek bila Europa", pa nema, 
eto, ništa logičnije nego da se ,dijete vrati materi", dotle je u mnogim 
javnim istupima isticao kako se Hrvatska u 20. stoljeću, pa i u suvreme- 
nosti, zapravo nalazila i postala samostalna u „općim okolnostima koje 
nam nisu bile sklone". Predsjednik Tuđman nije shvaćao kako Europa 
nije „nikakva statična kategorija"?7". Nacionalne i državne mitologeme 
koje je Tuđman promovirao, pa dijelom i stvarao, liberalnodemokratska 
Europa je već davno apsolvirala. Tražio za Hrvatsku mjesto u Europi 

uopće ne shvaćajući kakve to vrijednosti Europa promovira i njeguje 
potkraj 20. stoljeća. Kada su njegovi mitologemi došli u sraz s Euro- 
pom. on se s njom sukobio. Iz toga je sukoba izvirao i svojevrsni Tuđ- 
manov antieuropeizām. Takva antieuropska uvjerenja svakako su proi- 
zlazila iz shvaćanja historičara Tuđmana (što je elaborirano i u njegovim 
knjigama) o odgovornosti Francuske i Velike Britanije za stanje u među- 
ratnoj Jugoslaviji te o naravi okupacijskih režima što su ih tijekom Dru- 
goga svjetskog rata izrodile nacifašističke vlasti Njemačke i italije na 
hrvatskom prostoru. _ 

I ~ Idruge zemlje Srednje i Istočne Europe imale su mnogo problema pri 
prolasku kroz pojedine faze postkomunističke tranzicije, ali je u_njima 
postojao vrh vlasti koji je te reforme poticao (u Češkoj predsjednik Vac- 
lav Havel. naprimjer). U Hrvatskoj je tijekom devedesetih upravo državni 
vrh bio kočničar nekih ključnih društvenih reformi. 

Hrvatska je. uz Sloveniju, u vrijeme proglašenja neovisnosti bila naj- 
bolje pripremljena postkomunistička zemlja za ekonomsku i društvenu 
tranziciju. Međutim, nema sumnje da ključni protagonisti hrvatskog 
političkog života nisu imali jasnu viziju o tome kako obaviti tranzicijski 
proces, odnosno kako reformirati institucije. Neke od njih su reformira- 
li sukladno svojim arbitrarnim prosudbama, druge su uglavnom očuvale 
kontinuitet sa starim sustavom i samo se donekle prilagodile novim 
ideološko-političkim obrascima, dočim su u ustrojavanju trećih jedno- 
stavno .kopirani" obrasci zapadnih zemalja.” Dogodilo se. slijedom 
mnogih vanjskih i unutarnjopolitičkih okolnosti, da se vjerovalo kako će 
rješavanje državotvornih pitanja uspješno riješiti tranzicijske probleme. 
umjesto da se shvati kako je rješavanje državotvornih pitanja tek nužan 
preduvjet za odvijanje tranzicijskih procesa. Osim toga. karakter hrvat- 
skoga državotvornog pokreta predvođenog HDZ-om bio je takav da se 
državotvornim pitanjima. Autoritarne tendencije u režimu. kao i rat u 
prvoj polovici devedesetih. doveli su do toga da je tranzicija tijekom de- 
vedesetih bila umnogome zaustavljena.?7? 

Tako je, potkraj 20. i početkom 21. stoljeća stanje bitno drugačije: 
Hrvatska je u raznim aspektima zaostala za mnogim postkomunističkim 
zemljama koje su desetak i više godina ranije bili po mnogo čemu iza 
nje. 

Početkom 2000. godine, kada je na vlast došla koalicija predvođena 
SDP-om, Hrvatska je u ritmu približavanja euroatlantskim integracija- 
ma u nekim aspektima bila čak i iza Albanije i Makedonije. zin koje 
garska i Rumunjska, zemlje koje su također stoljećima po svemu zao- 
stajale za Hrvatskom, početkom 2007. godine postale su punopravne 

članice EU. U isto vrijeme Hrvatska je bila tek u prvoj fazi pregovora o 
članstvu. Sve to pokazuje da je Hrvatska čak i 2008. godine zaostatak iz 
devedesetih samo djelomično nadoknadila. 

Nema sumnje da su stvaranje države i potom nametnuti rat od 1991. 
do 1995. godine potisnuli tranzicijske procese u pozadinu državnih na- 
pora i javnih interesa te ih učinili drugorazrednima. Rat nije samo po 
važnosti i interesu nadvisio tranzicijske procese, nego ih je umnogome 
učinio ,neprozirnima".?# Postavlja se i pitanje - koliko je uopće moguće 
istovremeno ratovati i razvijati liberalno-demokratsko društvo. Odgovo- 
ri na to pitanje mogu biti različiti za razdoblje do 1995. godine, ali su 
predsjednik Tuđman i HDZ bili na vlasti još četiri pune. godine (do kraja 
1999), kada nije bilo rata, a pomaci u razvoju liberalne demokracije bili 
su u tom razdoblju vrlo skromni i obično rezultat unutarnjeg ili vanjsko- 
-političkog pritiska. Štoviše, upravo je u tom razdoblju došlo do nekoli- 
ko najtežih udara na razvoj demokracije (opstrukcija izbora u Zagrebu, 
gušenje medijskih sloboda, pljačka imovine, udari na neovisno sudstvo, 
ubijanja i pljačka na teritorijima koji su do 1995. bili okupirani). 

Vladajuća stranka u Hrvatskoj tijekom devedesetih - HDZ, bila je 
stranka desne orijentacije koja je u sv im službenim aktima prihvaćala 
liberalnodemokratska pravila političke utakmice. U Ustavu Republike 
Hrvatske bili su utvrđeni temeljni principi parlamentarne demokracije, 
proklamirana su bila sva ljudska i građanska prava te načela slobodno- 
ga tržišta, ali je pitanje koliko su ona poštivana u praksi. 

Ustavnim tekstom i njegovim zakonskim razradama predsjednik 
države zadobio je velike ovlasti. Štoviše, čak i na teoretskom planu, neke 
su odredbe razrađivane suprotno običajima u uređenim demokracijama. 
Stoga se u javnosti devedesetih govorilo o ,polupredsjedničkom" su- 
stavu, iako se zapravo radilo o svojevrsnom ,superpredsjedničkom" su- 
stavu. Predsjednik Tuđman je koristio svoje goleme ustavne ovlasti, ali i 
mnogo više od toga. Praktički je u mnogim situacijama imao neograničenu 
vlast, posve nepriličnu liberalnodemokratskom političkom konceptu. 

Potrebna ravnoteža među glavnim političkim institucijama bila je 
narušena. Primjerice, Ustav nije utvrdio niti je implicirao pravo Sabora 
da predsjedničke akte podvrgne: reviziji niti da odbaci predsjednički 
veto, itd. Nadalje, predsjednik Tuđman je ostao predsjednik HDZ-a, usu- 
prot tradicijama u velikoj većini liberalnodemokratskih. društava koje 
predsjedniku države izričito zabranjuju članstvo u nekoj od političkih 
stranaka.?" U Uredu predsjednika Republike stvoren je brojan, politički 
utjecajan i u svome djelovanju za javnost netransparentan aparat savjet- 
nika, koji su bili odgovorni isključivo njemu osobno. Kao i u slučaju 
samog predsjednika Tuđmana, i funkcije nekih njegovih savjetnika (pr- 
venstveno potkraj devedesetih Ivića Pašalića) ispreplitale su se sa strana- 

čkim funkcijama unutar HDZ-a. Na taj su način i neki savjetnici akumu- 
lirali moć, koja, za razliku od položaja saborskih ili Vladinih dužnosnika. 
nije podlijegala nikakvoj institucionalnoj kontroli.??? 

Konačno. predsjednik Tuđman je i direktno kršio Ustav. Najbolji pri- 
mjer takva ponašanja jest mijenjanje teksta prisege, kada ju je polagao 
prilikom preuzimanja drugoga mandata 1997. godine. Na riječi predsjed- 
nika Vrhovnog suda, koje je trebao ponavljati, Tuđman je samoinicijativ- 
no sebe imenovao .hrvatskim državnim poglavarom" te izgovorio .tako mi 
Bog pomogao" (očito po uzoru na zakletvu predsjednika SAD-a). Tadašnji 
je establišment. da bi umanjio očiglednu štetu, pokrenuo proceduru 
donošenja Zakona o izmjenama i dopunama Zakona o izboru predsjed- 
nika Republike Hrvatske kojim su te riječi unese u tekst prisege.** 

U takvom je režimu pluralizam ograničen - nijedni se izbori nakon 
1990. godine ne mogu smatrati poštenima. jer je opozicija na više načina 
bila krajnje neravnopravno tretirana.?** I strani promatrači i domaći 
opozicionari tvrdili su kako su izbori bili legalni i legitimni. ali ne i po- 
šteni. Kasnijih godina izlazile su u javnost informacije o lažiranju rezul- 
tata na pojedinim izbornim mjestima ili čak u čitavim izbornim jedini- 
cama. Izlazilo je na vidjelo da su neke osobe prijavljivane u Hrvatskoj 
samo da bi stekle glasačko pravo - primjerice. na jednoj adresi u Novom 
Zagrebu tobože je boravilo preko dvije tisuće osoba, itd. I javnost je hila 
svjesna nepravilnosti. U anketi prije izbora 1995. godine na pitanje 
-hoće li izbori biti pošteni“ samo je 14,5% ispitanika odgovorilo sa ..da", 
sa .uglavnom da" je odgovorilo njih 37.6%, a s .ne"njih 16.2%. Najzanim- 
ljivije je da čak 31,7% ispitanika .nije znalo" hoće li izbori biti 
pošteni.” 

U takvim je okolnostima predsjednik Tuđman 1992. i 1997. godine 
osvojio dv: ojio dva p petogodišnja predsjednička mandata već u prvom krugu gla- 
sanja, dobivajući nešto više od 55% glasova. Osim toga. HDZ i predsjed- 
nik Tuđman su birali i vrijeme izbora, pa su tako izbori 1995. godine 
održani potkraj listopada, gotovo godinu dana prije zakonskoga roka, 
ali jedva dva i pol mjeseca nakon pobjedničke Oluje. 

Vlada Republike Hrvatske bila je marginalizirana - radilo se o svoje- 
vrsnom egzekutivnom .servisu" predsjednika države. Na Vladi su se 
samo razrađivale i provodile strateške odluke koje su donosili predsjed- 
nik i neka neformalna tijela ili usporedne organizacije. Među njima se 
ističu posebna predsjednikova savjetnička tijela, poput Vijeća obrane i 
nacionalne sigurnosti te Vijeća za strateške odluke koja su de facto vla- 
dala zemljom. Vijeće obrane i nacionalne sigurnosti po potrebi se sasta- 
jalo „u užem sastavu" i „u širem sastavu", iako to ni Ustavu ni u zakoni- 
ma nigdje nije regulirano. U njegovu su sastavu bile osobe predsjednikova 
povjerenja, isključivo članovi HDZ-a. 

Ni potkraj vladavine predsjednik Tuđman nije odustajao od već usta- 
novljenih, nedemokratskih obrazaca ponašanja. Na njegovu osobnu ini- 
cijativu, u proljeće 1999. godine, u vrijeme kada je već bio teško bole- 
stan, stvoreno je Predsjedničko vijeće i cijeli sustav odbora toga tijela za 
pojedina područja državne politike kao neka vrsta -preventivne protu- 
vlade" potencijalnoj vladi parlamentarne većine.?% Čak su i donesene 
odluke da se .svim sredstvima" pokuša utjecati na rezultate izbora, od- 
nosno da se spriječi pobjeda opozicije. No. kako se u sljedećim mjeseci- 
ma zdravstveno stanje predsjednika Tuđmana ubrzano pogoršavalo, 

pokazalo se da to nije moguće realizirati. 

Tijekom devedesetih Sabor je sve više poprimao obilježja .monarhi- 
stičkog parlamenia" u kojemu većina, HDZ, bespogovorno provodi pred- 
sjednikove odluke. Slično Vladi, koja je bila egzekutivni .servis", Sabor 
je bio svojevrsni legislativni .servis" predsjednika države. Tako se mogło 
dogoditi da je predsjednik Tuđman otkupio čitavu vilu u Nazorovoj ulici 
u Zagrebu (u kojoj je do 1990. godine posjedovao stanarsko pravo nad 
samo jednim od stanova) samo dan prije negoli je Sabor donio zakon o 
denacionalizaciji. 

Sudbina državnih službenika, pa čak i premijera, često je ovisila o 
-osobnoj odanosti predsjedniku. Stoga je logično đa je najuspješniji hr- 
vatski premijer devedesetih godina Nikica Valentić (rođen 1950, premi- 
jer od travnja 1993. do studenoga 1995. godine) koji se u odnosu na 
predsjednika Tuđmana uspio izboriti za najviše ovlasti, u svibnju 1995. 
godine izjavio da ostaje na mjestu premijera samo zato što je to obećao 
predsjedniku i zato što je to predsjednik od njega tražio. 

HDZ je pobijedio na izborima 1990. godine kao svehrvatska stranka 
koja želi njegovati neke postulate tradicionalističkih društava, stvoriti 
samostalnu državu i sl., ali se nikada nije transformirao u političku 
stranku koja bi transparentno zastupala interese određene društvene 
grupe. Dijelom se to nije dogodilo zbog toga što je predsjednik Tuđman 
želio ostvariti što širu izbornu podršku, dijelom i stoga što i nije imao 
neku jasnu viziju kako bi ta država trebala izgledati, osim jasnog poriva 
za autoritarnom vladavinom. 

Pokazalo se da HDZ u devedesetima nije imao razrađenu program- 
sku strategiju razvoja zemlje, niti u gospodarskom smislu, niti u smislu 
jačanja demokracije. Smišljen je slogan „zna se" koji je sugerirao kako 
se zna da je HDZ .prava" stranka, odnosno ona koja se bori za interese 
Hrvata i Hrvatske mnogo bolje negoli druge. Bio je to jednostavan i jasan 
slogan koji je vjerojatno značajno pomogao HDZ-u da dobije izbore. 
Međutim, iz povijesne distance očigledno je da je slogan .prikrivao činje- 
nicu da se zapravo ništa ne zna, tj. da nije razvidna veza između intere- 
sa većine birača i politike stranke".2%7 Predsjednik Tuđman je tvrdio da 

je HDZ „najširi svehrvatski pokret koji je ujedinio sve državotvorne hr- 
vatske tradicije od starčevićanstva, preko radićevštine do hrvatske lje- 
vice“. Opozicijski političari su tijekom devedesetih tvrdili da je HDZ tek 
-pokret". te bi bilo dobro da se transformira u .stranku". Istraživači su 
HDZ naknadno definirali .više kao (etno)nacionalni pokret nego kao 
običnu a političku stranku", “odnosno kao .organizacijski oblik mnogo 
šireg pokreta okupljenog oko pitanja hrvatske nacije i državnosti".2%# 

Osmišljavajući i pišući program HDZ-a, Tuđman se nije oslanjao na 
suvremene ideologije ili političke pravce (konzervativizam. demokršćan- 
stvo i sl.), već mu je hrvatska povijest poslužila za .promišljanja" te je iz 
nje izvlačio pouke za buduće djelovanje. U Tuđmanovoj interpretaciji 
hrvatske povijesti dominantna je značajka razjedinjenosti sukobljava- 
nje je različitih društvenih snaga u Hrvatskoj. što je. prema njegovu miš- 
ljenju, bio jedan od dva glavna razloga zbog kojih Hrvati 900 godina nisu 
imali samostalnu i suverenu državu. Drugi je razlog .geopolitički položaj 
Hrvatske, odnosno međunarodne silnice koje su takvo ujedinjavanje 
sprečavale".? 

Te je elemente u konkretnim okolnostima varirao i prilagođavao svo- 
jim interesima, pa je u citiranom govoru, analizirajući .međunarodne 
okolnosti" uočio „dvije vladajuće idejne potke svega zbivanja - jednu li- 
beralno-građansku [...] drugu katoličko-univerzalističku..."“ Bilo je to 
početkom 1994. godine. za vrijeme hrvatsko-bošnjačkog rata, u trenuci- 
ma kada se hrvatski državni vrh našao pod snažnim međunarodnim 
pritiskom da se dogovori s bosanskohercegovačkim rukovodstvom. a 
istovremeno je vrh Katoličke crkve u Hrvatskoj jasno tražio da se poštuje 
cjelovitost BiH. 

HDZ se predstavljao kao hrvatska stranka .vrednija od drugih”, od- 
nosno kao .jedina prava“ hrvatska stranka. Takvim se izjavama i na taj 
način vlast legitimirala „pomoću mentaliteta".2* dakle. kao ona koja 
predstavlja ,prave" Hrvate ili koja predstavlja samo Hrvate (a ne sve 
hrvatske građane, kako bi nalagala liberalnodemokratska tradicija). 
Stranka se stoga vrlo često poistovjećivala s državom (npr. stranački su 
se sastanci bez ikakve naknade održavali u državnim prostorijama). Sli- 
jedom takve logike stvarala se atmosfera da je svatko izvan HDZ-a po- 
tencijalni ili stvarni ,izdajica" i .tuđinski sluga". 

Prezentacija HDZ-a kao svehrvatskog pokreta, a koji to zapravo i nije 
bio (jer nikada nije dobio natpolovičnu potporu biračkog tijela). urodio 
je -nizom negativnih posljedica za hrvatsku tranzžiciju".?! 

Budući da je. između ostalog. temeljem zakonskih rješenja predsjed- 
nik Republike potvrđivao župane i gradonačelnike, kontrola nad svim 
poslovima kako na državnoj, tako i na regionalnoj i lokalnoj razini bila 
je zajamčena. Kako se približavao kraj devedesetih, u javnosti je sve 

očiglednija postajala nakaradnost takve prakse - primjerice, kada je na 
lokalnim izborima u Zagrebu potkraj 1995. godine većinu dobila opozi- 
cija predvođena HSLS-om (33 od ukupno 50 mandata), Gradska skup- 
ština je za gradonačelnika i župana izabrala Gorana Granića (1950), ali 
ga je predsjednik Tuđman odbio. potvrditi. Predsjednik je odbio i nove 
prijedloge Skupštine - Jozu Radoša (1956), Ivu Škrabala (1934), potom 
i Dražena Budišu. Naposljetku je imenovao svoga kandidata, ali je nje- 
mu Skupština izglasala nepovjerenje. Iako su predsjednikovi postupci 
imali formalno, zakonsko pokriće, oni su bili u suprotnosti s verificira- 
nim izbornim rezultatima. Upravo nepotvrđivanje rezultata zagrebačkih 
lokalnih izbora najbolji je dokaz autoritarnosti sustava tijekom devede- 
setih, .najskandalozniji" ili ,najdramatičniji primjer kršenja demokrat- 
skih prava građana" odnosno „najsnažnija autoritarna regresija u povi- 
jesti postkomunističke Hrvatske".*?* Nešto kasnije, u veljači 1996. godi- 
ne, Franjo Tuđman je komentirao zagrebačke izbore i pokazao koliko 
drži do demokratskih načela: ,Što znači da oporba u Zagrebu ima 60% 
glasova?... Da li je to praščad ili guščad? Da li su to kokoši ili guske? Da 
li je to stoka krupnog ili sitnog zuba? Svaki razborit seljak i čovjek znat 
će da nasuprot takvom jatu jedan, a pogotovo jedan par rasnih konja ili 
rasnih krava, više vrijedi negoli čitavo takvo jato." Sintagma o opozicij- 
skim strankama kao o „stoci sitnog zuba", što bi valjda, trebalo dočaravati 
njihovu snagu, često se koristila u sljedećim godinama kao najbolji do- 
kaz nedemokratičnosti predsjednika Tuđmana. 

Pored toga, izborni su se sustavi od izbora do izbora radikalno mije- 
njali, uglavnom prema obrascu na temelju kojega je HDZ smatrao da će 
osvojiti najviše zastupničkih mjesta. Nakon izbora po većinskom mode- 
lu 1990. godine (doduše, bila je to odluka SKH, ne HDZ-a!), dvije godine 
kasnije uveden je kombinirani — većinsko-razmjerni model, a na izbori- 
ma 2000. godine razmjerni model. Nije bilo nijedne nove demokracije u 
Srednjoj i Istočnoj Europi u kojoj su, tijekom devedesetih bile. tako 
česte i korjenite promjene izbornih sustava.??? 

U tom, svojevrsnom ,izbornom inženjeringu", mijenjala su se i pod- 
ručja izbornih jedinica, već kako se stranci na vlasti činilo da bi mogla 
dobiti više zastupničkih mjesta. U pravilu, u devedesetima, miješala su 
se urbana i ruralna područja, pa je tako na izborima 2000. godine grad 
Zagreb bio podijeljen u četiri izborne jedinice, od kojih je jednu dijelio s 
Koprivničko-križevačkom i Bjelovarsko-bilogorskom županijom. a dru- 
gu s još tri županije, uključujući čak i Primorsko-goransku.** 

Ustavom iz 1990. godine, predsjednik države dobio je pravo da u 
Županijski dom arbitrarno imenuje pet zastupnika, tzv. virilista. Takva 
praksa nepoznata je u suvremenoj europskoj demokraciji i postoji tek u 
nekim latinskoameričkim državama (od kojih je najpoznatija Trinidad i 

Tobago). ali tamo viriliste predsjednik bira tek na prijedlog premijera ili 
vođe parlamentarne opozicije.?"* Predsjednik Tuđman je na taj način 
1993. izabrao petoricu zastupnika. Umjesto da to budu uglednici iz jav- 
nog života, radilo se odreda o članovima ili pristašama HDZ-a. Primjeri- 
ce. Hrvoje Šošić javnu je afirmaciju zadobio tek kao autor goleme bio- 
grafije Franje Tuđmana, zapravo svojevrsnog panegirika, a biografija 
Vinka Nikolića, bez obzira što je Nikolić u emigraciji bio zaslužan izda- 
vač. obilježena je radom u propagandnom aparatu NDH, o kojoj se nika- 
da nije jasno odredio. Takvim odabirom virilista samo je ojačana apso- 
lutna vlast HDZ-a u drugom saborskom domu. 

Potkraj 1992. godine izglasan je zakon o novom teritorijalno-uprav- 
nom ustroju: zemlja je podijeljena na dvadeset županija i Grad Zagreb. 


Hrvatske županije 


za Samoupravni (autonomni) kotari 
ni (ukinuti 1997) 

koji ima status županije, a na nižoj razini ustrojeno je 70 gradova te 
419 općina. Broj općina tijekom sljedećih godina je rastao, jer je mno- 
go manjih naselja željelo postati općinsko središte. Tako je do 2000. 
godine broj gradova narastao na 122, a općina ima 423.2% Zbog izbor- 
nih probitaka, stranke na vlasti obično blagonaklono gledaju na te ini- 
cijative. 

Stari sustav općina, koji je postojao od 1962. godine, na taj je način 
nestao. Reorganizacija je, prema riječima predlagača (Vlade) provedena 
da bi se, navodno, odlučivanje što je moguće više debirokratiziralo i 
približilo građanima. No, ta su rješenja samo povećala i znatno posku- 
pjela birokratski aparat jer se umnožio broj državnih službenika na 
svim razinama. Neka konkretna rješenja bila su apsurdna: bilo je novo- 
stvorenih općina u kojima nije jea nikakvih privredne aktivnosti, pa je 
osnovne obveze. Baš kao i ka reza općina, i novo županijsko: ustroj- 
stvo na duži se rok pokazalo promašenim - male i uglavnom privredno 
i na svaki drugi način nejake županije rijetko mogu same iznijeti-neke 
inicijative, pa su se morale obraćati-vlasti u Zagrebu. 

Sve je to logično vodilo i posvemašnjoj centralizaciji državnih funkci- 
ja u Zagrebu, što je u drugim dijelovima Hrvatske, koji su se, uglavnom 
s razlogom, smatrali zapostavljenima, stvaralo animozitete prema glav- 
nom gradu. Takva je politika dala dodatan poticaj. razvoju regionalnih 

. stranaka. 

Na izborima 1990. godine pojavio se Istarski demokratski sabor 
UDS), ali tada nije imao većeg uspjeha. Na sljedećim izborima, 1992. 
godine, pojavile su se, prvi put, Dalmatinska akcija (DA) i Riječki demo- 
kratski sabor (RiDS). U Sabor su uspjele ući DA i RiDS, a IDS je odnio 
premoćnu pobjedu u Istri. Zbog specifičnog izbornog zakona regionalne 
su stranke ulazile u veće ili manje koalicije, pa podršku koju su uživale 
u biračkom tijelu nije moguće precizno odrediti. No, nema sumnje da je 
na duži rok stabilnu podršku birača sačuvao samo IDS. Stranka je go- 
tovo 20 godina vladajuća u Istarskoj županiji. Dalmatinska akcija je u 
međuvremenu nestala. Utjecaj je dijelom donekle zadržao i Primorsko- 
goranski savez (bivši Riječki demokratski sabor), ali ponajprije 
zahvaljujući koaliciji sa SDP-om. 

Trodioba vlasti (na sudsku, izvršnu i zakonodavnu) bila je određena 
Ustavom, ali se nije poštovala. Najviši državni službenici bili su zaštićeni 
posebnim zakonima, pa je javni tužitelj često sudski progonio i tražio 
velike svote za naknadu „duševne boli" od nezavisnih medija i novinara 
ako se najvišim državnim dužnosnicima ne bi svidjela javna kritika i 
satira. Medijski je prostor u znatnoj mjeri bio pod kontrolom vladajuće 
stranke. Primjerice, Informativni program HRT-a, daleko najutjecajnijeg 

i najmoćnijeg medija, pogotovo u predizborno vrijeme, bio je prilično 
nevješto kamuflirano stranačko glasilo HDZ-a. 

Etnička nesnošljivost i povrede prava etničkih manjina postali su go- 
tovo društveno dopustivo ponašanje. Početkom devedesetih Srbi su bili 
masovno smjenjivani s rukovodećih mjesta, a jedan dio bio je i otpuštan. 
Srbin je imao vrlo malo šanse biti imenovan ili ostati na nekom 
rukovodećem mjestu u državnim poduzećima ili upravi." Takvoj je 
atmosferi nedvojbeno znatno pridonio sam predsjednik Tuđman koji je 
u predizbornoj kampanji 1990. godine javno objavio kako .neki tvrde 
da je moja žena Srpkinja. a ja sam sretan da ona nije ni Srpkinja ni 
Židovka": ili: „U Hrvatskoj su svi ravnopravni, ali se treba znati tko je 
domaćin, a tko gost." U sljedećih nekoliko godina opet je vrijeđao Žido- 
ve (tvrdnjom u Bespućima povijesne zbiljnosti da su zapravo Židovi 
neizravno ili čak izravno pridonijeli jasenovačkim strahotama).?% 

U glasačkom tijelu bez razvijenih demokratskih tradicija samo su malo- 
brojni kritizirali Tuđmana, dok je većina smatrala da je upravo takav bučni 
i radikalni nacionalizam pravi odgovor na izazove s druge (srpske) strane. 
Na Prvom općem Saboru HDZ-a u veljači 1990. godine .Lijepa naša pjeva- 
na je sa suzama u očima, a kad je u dvorani zalepršao hrvatski stijeg. pro- 
lomile su se ovacije koje su daleko odjeknule".?? Birači koji su odlučili dati 
povjerenje Franji Tuđmanu i njegovoj stranci reagirali su impulzivno i u 
lošem smislu romantično, opredjeljujući se za politiku koja je obećavala 
rješenje otvorenih pitanja zaostalih iz predgrađanske epohe. Otuda i fraza 
predsjednika Tuđmana, u javnim obraćanjima: „Hrvatice i Hrvati". Nju je 
tek povremeno, uglavnom u kasnijim godinama vladavine, dopunjavao s 
„građani Hrvatske", dakle: „Hrvatice i Hrvati, građani Hrvatske". 

Politika devedesetih umnogome je bila zatočena tobožnjim nacional- 
nim interesima, pa_tom logikom sve postaje događaj od nacionalne 
važnosti: od toga kako će hrvatski predstavnici proći na natjecanju za 
-Pjesmu Eurovizije” i hrvatska Miss na natjecanju za. Miss svijeta , do 


sima Hrvatske (često se ponavlja prilično besmislena tvrdnja da su 
„Sportaši najbolji hrvatski ambasadori”). 

U biti je autoritarnog režima da on generira društvene odnose 
obilježene korupcijom, nepotizmom i klijentelizrmmom. Dugoročno najteže 
je posljedice takva narav vlasti ostavila u privrednoj sferi te u sudstvu, 
gdje su na najviša mjesta birane osobe po političkoj podobnosti. 

Kadrovskom politikom koja je promovirala podobne osobe, pravosuđe 
i policija dobrim su dijelom podvrgnuti volji političkih moćnika. Uz 
ubojstva srpskih civila podalje od bojišnice, te izbacivanje Srba ili čla- 
nova njihovih obitelji iz stanova u nekadašnjem vlasništvu JNA, hrvat- 
sku je javnost opterećivao i niz .čudnih" ubojstava članova Hrvatske 

stranke prava. Primjerice, jedan od vođa stranke Ante Paradžik (1943- 
1991) i jedan od vođa studentskog štrajka 1971. godine, ubijen je u 
nerazjašnjenim okolnostima u rujnu 1991. godine u Sesvetama kod Za- 
greba. Policajci na tamošnjoj nadzornoj točki dobili su navodno dojavu 
da se u autu nalaze ,martićevci" (tj. pobunjeni Srbi — op. I. G.), pa da ih 
treba na svaki način zaustaviti. Pravosudni sustav uglavnom ništa nije 
činio da kazni ubojice, koji su u nekim slučajevima bili i poznati, što je 
samo značilo da se takvi postupci ohrabruju. 

Događali su se i napadi na sindikalne čelnike (osobito željezničarskih 
sindikata) koji su kulminirali potkraj 1992. ubojstvom Milana Krivokuće, 
jednog od osnivača Sindikata strojnog osoblja. Krivokuća, Srbin po naci- 
onalnosti, ubijen je na kućnom pragu. Napadač nikada nije pronađen. 

Ratne godine pogodovale su jačanju i širenju utjecaja mafijaških gru- 
pa koje su čak i zagrebačke ulice koristile za krvave obračune. Bilo je 
mnogo indicija da su članovi mafije imali vrlo dobre veze u vlasti, prije 
svega u policiji i vojsci. 

U Gospiću je 2000. godine ubijen Milan Levar (1957), hrvatski voj- 
nik, koji je od 1992. hrabro govorio o krivcima za zločine nad srpskim 
civilima na gospićkom području.*! 

Vlasti su u svemu tome bile vrlo pasivne: ili su prešućivale ta zbiva- 
nja, ili su istrage o nedjelima bile na čudan način prekidane. Često se i 
tada u javnosti govorilo da je za takvo držanje. vlasti_najodgovorniji 
dugogodišnji ministar obrane RH Gojko Šušak, povratnik iz Kanade 
1990. godine. Tijekom ratnih godina postao je po utjecaju i moći drugi 
čovjek u državi. Bio je rodom s hercegovačkog Širokog Brijega. Uzu njega 
šireg zavičaja, što je bilo neodvojivo od hrvatske državne ie u BiH. 
Šušak nije pretjerano žudio za nazočnošću u javnosti; čini se da je više 
volio djelovati iz drugoga plana. Bio je zagovornik radikalne naciona- 
lističke politike, hrvatskoga separatizma u BiH i i simpatija za ustašku 
NDH. Iako mu je to bila neposredna obveza, nije intervenirao "da se pri- 
vedu pravdi počinitelji poznatih zločina protiv Srba i Bošnjaka u Hrvat- 
skoj i BiH. Za njegova mandata u Ministarstvu obrane događale su se 
velike zloupotrebe, a njegovi su prijatelji ili štićenici bili upleteni u mut- 
ne privatizacijske poslove i druge e financijske skandale. Bio je jedina 
osoba prema kojoj je predsjednik Tuđman bio popustljiv i kojem se u 
nekim prilikama nije htio, nije znao ili nije mogao suprotstaviti. Prema 
svjedočenju Ankice Tuđman, njezin suprug Franjo je tvrdio kako je .Goj- 
ko naučio razmišljati na američko-kanadski način, a sačuvao je i svoj 
hrvatski mentalitet. On dobro razumije međunarodne čimbenike jer je 
živio u demokraciji i zna kako se u njoj treba ponašati da bi se ostvario 
cilj. Između mene i njega postoji povjerenje, što mnogima smeta."*? 

U drugoj polovici devedesetih, pogotovo pošto je Šušak teško obolio i 
umro. na javnoj se sceni. kao jedan od najbližih Tuđmanovih suradnika, 
u javnim ispitivanjima redovito bio jedan od najneomiljenijih hrvatskih 
političara. Zbog takvih događanja i takvih osoba u hrvatskoj su se javno- 
sti stvarali nepravedni i negativni stereotipi o Hercegovcima. .bjeločara- 
pašima". ljudima koji se .znaju snaći“, itd. Malo je tko uzimao u obzir da se 
radi tek o malobrojnoj vrhuški, izoliranoj od većeg dijela stanovništva. 

Hrvatska vojska bila je tijekom devedesetih svojevrsna stranačka vojska 
HDZ-a. U predizbornim kampanjama bilo je uobičajeno da visoki časnici 
HV-a budu kandidati na listama HDZ-a te da se angažiraju u njezinim pred- 
izbornim aktivnostima. U kampanji za predsjedničke izbore 1997. pripad- 
nik elitnih gardijskih postrojbi napao je za vrijeme skupa u Puli pred- 
sjedničkoga kandidata HSLS-a Vladu Gotovca i ozlijedio ga. Napadač je 
prošao bez sankcija, a vladajući establišment jedva da je reagirao." 

Postojale su i velike klijentelističke skupine koje su bile sigurno gla- 
sačko tijelo HDZ-a. a po potrebi su djelovale i u javnosti. Činili su ih broj- 

Franjo Tuđman postavlja vijenac na Oltar domovine na Medvedgradu u nazočnosti hrvatskog 
državnog vrha i predstavnika diplomatskog zbora. Spomenik je postavljen 1994. godine usprkos 
protivljenju brojnih konzervatora, arheologa i povjesničara. (Fotografija: Hrvoje Polan.) 

ni borci i invalidi Domovinskog rata, obitelji ratnih stradalnika, bivši 
politički zatvorenici iz razdoblja komunističkog režima, bivši politički 
emigranti-povratnici u zemlju, prognani ili izbjegli Hrvati iz BiH, Vojvodi- 
ne i s Kosova. Te su se skupine organizirale u brojne i utjecajne interesne 
saveze (veteranske, dragovoljačke, invalidske, roditeljske, udovičke, prog- 
naničke, izbjegličke, povratničke, useljeničke, zatvoreničke i druge). Drža- 
Va, pa i sam predsjednik Tuđman, osobito su brinuli o njihovu djelovanju, 
koje je bilo obilato dotirano iz državnog proračuna. Tako su, primjerice, 
1998. godine tri najveće udruge: veterana, invalida i dragovoljaca Domo- 
vinskog rata dobile iz državnog proračuna oko 8,4 milijuna DEM, dočim 
je Savez antifašističkih boraca Drugoga svjetskog rata dobio oko 25.000 
DEM, a Savez invalida rada oko 20.000 DEM. Pripadnici klijentelističkih 
skupina relativno su lakše dolazili i do-posla_u državnim i javnim 
službama, tvrtke u njihovu vlasništvu imale su prednost u dobivanju po- 
slova s državom ili javnim poduzećima. Također su dobivali dionice jav- 
nih poduzeća u procesu privatizacije, dodjeljivano im je državno zemljište 
`i stanovi. Bivši politički zatvorenici dobili su naknadu za vrijeme provede- 
no u zatvoru.?%* 

Posebnu klijentelističku skupinu činili su bosanskohercegovački Hr- 
vati. S jedne strane, njih je HDZ od 1990. godine učinio ovisnima o svo- 
joj politici, a s druge, oni su bili i najveće žrtve ratova s početka deve- 
desetih u odnosu na druge dijelove hrvatskoga nacionalnog korpusa. 
Svršetkom ratova 1995. oni su ostali politički i financijski ovisni o hr- 
vatskoj državnoj vlasti. Iz hrvatskog je državnog proračuna financiran 
HVO, odnosno kasnije, „hrvatska komponenta" u oružanim snagama 
Federacije BiH, administracija u općinama i kantonima s hrvatskom 
većinom, školstvo, zdravstvo, mirovinski sustav. Zauzvrat su bosansko- 
hercegovački Hrvati na izborima na kojima su mogli glasati kao hrvat- 
ska ,dijaspora" praktički sve svoje glasove davali HDZ-u. 

Na međunarodnom planu, svakako je najveće štete Hrvatskoj, kako 
smo već kazali, nanijela politika prema BiH. Na riječima, HDZ se uglav- 
nom zauzimao za cjelovitu BiH, a u praksi radio posve suprotno. Osim 
toga, vanjska politika bila je puna improvizacija, zabluda i nesnalaženja; 
1993. godine odbijena je ponuda srednjoeuropskih zemalja (Češka, 
Mađarska, Poljska i Slovačka, kasnije i Slovenija, Rumunjska i Bugar- 
ska) da se Hrvatska pridruži članstvu Srednjoeuropskog udruženja za 
slobodnu trgovinu (CEFTA). Vrh hrvatske vlasti je tada, što naivno, što 
bahato, mislio da Hrvatska u i europske nero može ući izravno, a 


razvoju demokracije, a posebno neispunjavanje preuzetih obveza prema 
manjinama i neprincipijelna politika prema BiH vodili su zahlađivanju 
odnosa s nekoć bliskim saveznicima (Njemačka, SAD). -Obećanja o ula- 

sku u program NATO-a Partnerstvo za mir i u Svjetsku trgovinsku orga- 
nizaciju (WTO), sklapanje sporazuma o pridruženom članstvu EU, sve je 
to stoga ostalo neispunjeno do kraja HDZ-ove vlasti iako su se ti ciljevi 
domaćoj javnosti tijekom devedesetih najavljivali kao lako dohvatljivi. 
Vanjskopolitičkoj blokadi pridonosio je i antieuropski stav u nekim 
klijentelističkim krugovima. Ti krugovi radije su poticali za izolaciju 
zemlje. jer su znali da bi u suprotnom svoje standarde mišljenja i 
ponašanja morali usklađivati s europskima. 

Istovremeno je predsjednik Tuđman bio u posebnim odnosima s 
predsjednikom Miloševićem. U nekoj se mjeri može reći da je Tuđman 
njime bio fasciniran. Ministar vanjskih poslova Mate Granić se tijekom 
pregovora u Daytonu 1995. godine najviše bojao da predsjednik Tuđman 
u jutarnjim satima ne popije nešto, jer bi ga .ta čašica promijenila i po- 
stao bi raspoložen. U toj atmosferi, Milošević je Tuđmana navlačio na 
razgovore, pogotovo o Bosni".?% 

Sve veće političke i gospodarske teškoće prouzročile su tijekom godi- 
na postupan, ali siguran pad popularnosti HDZ-a i predsjednika Tud- 
mana osobno. HDZ je vrlo teško osiguravao izborne pobjede, odnosno 
vladajuću većinu. Doduše, HDZ je na parlamentarnim izborima 1992. i 
1995. godine dobivao u postotku čak i više glasova (44,7%, pa i 45,2%) 
negoli 1990. godine (kada je dobio 41.9%). No, apsolutni broj glasova je 
konstantno padao - s preko 1,200.000 godine 1990. na 1,176.000 dvije 
godine kasnije i do ispod 1.100.000 godine 1995, iako su izbori održani 
u trijumfalističkoj atmosferi nakon Oluje. Na lokalnim izborima tijekom 
devedesetih HDZ je ponegdje dobivao i manje od 30% glasova. HDZ je 
veću podršku imao u manjim mjestima i na selu, te u krajevima izravno 
pogođenima ratom. U nekim velikim gradovima ili regijama HDZ vlast 
nikad nije ni osvojio (Rijeka, Osijek, Istra), a u nekim gradovima ju je 
povremeno gubio (Zagreb, Split i drugi). Tome treba dodati da je 1990. 
glasao i priličan broj Srba, koji na sljedećim izborima nisu glasali (jer su 
živjeli na području izvan kontrole hrvatske vlasti ili su izbjegli iz zemlje). 
Od 1990. godine, osim toga, HDZ dobiva i priličan broj glasova onih koji 
zbog tradicionalnoga konformizma glasaju za stranku na vlasti. 

I svi ti, za HDZ povoljni čimbenici, nisu pridonijeli tome da HDZ 
dobije više glasova. Dapače, na izborima za Županijski dom u veljači 
1993. godine, zbog naraslog nezadovoljstva politikom HDZ-a i zajed- 
ničkog nastupa dijela opozicijskih stranaka okupljenih oko HSLS-a, 
HDZ je osvojio 46%, a opozicija ukupno 48% glasova (HSP je bojkoti- 
rao izbore). Tako je HDZ zadobio većinu u tom saborskom domu samo 
zahvaljujući specifičnom izbornom sustavu koji je išao u prilog najjačoj 
stranci. Slično je bilo i na izborima za Županijski dom 1997. godine 
kada HDZ samo uz koalicijsku pomoć HSP-a ostvaruje tijesnu prevlast 

nad opozicijom (43% nasuprot opozicijskih 42%). Prevlast HDZ-a u 
Saboru dovedena je- u -pitanje i stranačkim raskolom 1994. godine. 
kada se skupina saborskih zastupnika pod vodstvom Stj jepana Mesića 
i nekadašnjeg bliskog Tuđmanova suradnika i hrvatskoga premijera 
Josipa Manolića (1921) odvojila od stranke i osnovala Hrvatske: neza- 
visne demokrate.?% 

Također su se sustavno nastojale destabilizirati opozicijske stranke 
u koje se nastojalo unijeti neslogu, u javnosti ih prikazati nesposobnima 
i nesložnima, kako bi glasače odvratili od glasanja za njih. Uistinu su 
razjedinjenost, taština i nesposobnost pojedinih vodećih ljudi često one- 
mogućavale opoziciju da postigne mnogo bolje izborne rezultate. Opozi- 
cija je tijesno izgubila na izborima za Županijski dom 1997. godine, ali 
je zbograzjedinjenosti osvojila tek trećinu zastupničkih mjesta. Događalo 
se i da su opozicijski predstavnici na raznim razinama vlasti predobiva- 
ni materijalnim i drugim probicima kako bi prešli u HDZ. 

Nasuprot takvom ustroju i djelovanju vladajuće stranke. opozicijske 
su stranke bile slabe. Rat i specifična ,državotvorna“ HDZ-ovska retori- 
ka poticali su nacionalnu homogenizaciju i posljedično onemogućavali 
žešću kritiku. Prvaci opozicijskih.stranaka stalno su bili-u strahu da ne 
bi bili proglašeni ,antidržavnim elementima". To je dodatno slabilo utje- 
caj opozicije i mogućnost njihove kontrole vladajuće stranke. a HDZ-u je 
stvaralo dodatni prostor za samovoljne postupke svake vrste. Socijalde- 
mokratska partija (SDP) doživjela je .imploziju" na izborima 1992. go- 
dine. takvu kakvu nije zabilježila nijedna istovrsna lijeva stranka u sred- 
njoeuropskoj zemlji - od 1,001.967 glasova na izborima 1990. godine 
(doduše, u koaliciji s kasnije samoukinutom Socijalističkom strankom 
Hrvatske) SDP je pao 1992. godine na 145.419 glasova, dakle. osvojio je 
svega 14,5% glasova s prethodnih izbora. Na tim je izborima. dobivši 
5.5% glasova. stranka jedva prešla izborni prag (prag je bio 5%). Otad je 
stranka bila u stalnom usponu, pozicionirala se kao umjerenolijeva. so- 
cijaldemokratska stranka. da bi 2000. godine s koalicijskim partnerima 
zadobila vlast. 

Hrvatska socijalnoliberalna stranka (HSLS), nakon neuspjeha na izbo- 
rima 1990. godine, uspjela je očuvati stranačku bazu i na izborima 1992. 
sa 17,7% glasova bila je uvjerljivo najjača opozicijska stranka. U teškom 
okruženju za opoziciju HSLS se relativno vješto snalazio. ali vremenom 
su ga počeli napuštati birači, jer se nije znao suočiti ni s jednim izazovom 
u maniri prave liberalnodemokratske stranke. Već je na parlamentarnim 
izborima 1995. godine polučio znatno slabije rezultate. Kretanje prema 
desnom centru-izazvale je 1997. godine dio članstva da se izdvoji i s ka- 
rizmatičnim Vladom Gotovcem na čelu osnuje alternativnu. Liberalnu 
stranku (LS) koja se dosljednije od HSLS-a zalagala za promicanje i 


766 


Samostalnost, rat i poratne teškoće (1990-1999) 


poštivanje liberalnodemokratskih vrijednosti. Pad HSLS-a privremeno je 
zaustavljen izbornom pobjedom zajedno s koalicijskim partnerima na 
izborima 2000. godine, ali je ubrzo došlo do novog raskola. kada dio član- 
stva istupa i osniva novu stranku — Liberalni demokrati (Libra). 

Hrvatska seljačka stranka, obnovljena 1990. godine. u sljedećih goto- 
vo dva desetljeća ni izbliza nije uspjela obuhvatiti politički prostor koji 
jeimala u Hrvatskoj prije 1941.godine. Uostalom, nju je kao najznačajniju 
od .obnoviteljskih" stranaka s predratnim HSS-om povezivalo stranačko 
imei tek uvjetno programska orijentacija.” Profilirala se kao navodni 
zaštitnik_interesa seljaka. ali i kao tradicionalističko-konzervativna 
stranka (što se za HSS do 1941. a pogotovo za Radićeva života. nikako 
ne može reći). Kako se tijekom devedesetih dosljedno suprotstavljala 
vladajućem autoritarizmu, postala je jedna od ključnih stranaka koali- 
cijske vlade nakon izbora 2000. godine. 

Hrvatska stranka prava obnovljena je 1990. godine te se pozicionira- 
la na desnom krilu političkog spektra, tradicionalno kao najjača stran- 
ka desno od HDZ-a. Iako se pozivala na baštinu Ante Starčevića. sve do 
prvih godina 21. stoljeća otvoreno je koketirala s ustaštvom. Njezin 
predsjednik Ante Đapić (1958) je potkraj devedesetih podizao desnicu 
na ustaški (.rimski") pozdrav. a nakon prosvjeda javnosti ustvrdio je: 
-Tko će meni u Hrvatskoj diktirati kako smijem dizati ruku i naređivati 
što ću s rukama raditi? Imam pravo rukom pokazivati koliki će kuku- 
ruz u Slavoniji rasti kada HSP dođe na vlast!” Radilo se. nema sumnje. 
što se HSP-a tiče, o .obilnoj i bogatoj proustaškoj prtljazi”.”™® Tek će 
početkom 21. stoljeća stranka promijeniti retoriku, pa dijelom i pro- 
gramsku orijentaciju. 

U devedesetima je stranački sustav bio tek u fazi konsolidacije. Bilo 
je mnogo ideološko-političkih lutanja pojedinaca, skupina, pa i čitavih 
stranaka. Uostalom, polupredsjednički sustav uspostavljen tijekom de- 
vedesetih, stalna izmjena pravila izbornog natjecanja te rat, nisu pogo- 
dovali razvoju stranačkog života. Mnoge su se stranke osnivale. a neke 
su i posve gasile svoje aktivnosti. Od 56 stranaka koje su izašle na izbo- 
re 2000. godine samo je njih 18 tri puta izlazilo na izbore za Zastupnički 
dom. Praktički, sve su stranke doživjele izdvajanje svojih dijelova iz ma- 
tice, ali su frakcijska osamostaljenja u pravilu nanosila kratkoročnu 
štetu matici, a dugoročno gotovo nijedna od novih stranaka nije uspjela 
znatnije utjecati na stranački život i u relativno kratkom vremenu se 
gasila ili postajala posve beznačajna. Pa ipak. višestranačje se u Hrvat- 
skoj i u deyedesetima razvilo i zaživjelo na relativno zadovoljavajućoj 
razini - s manjim iznimkama nije bilo predizbornog nasilja, stranke su 
se mirno smjenjivale na vlasti, a većina je stanovništva prihvatila parla- 
mentarna pravila igre.” 

Stvaranje kulta ličnosti 


Autokratski stil vladavine predsjednika Tuđmana ostavio je pečat na 
čitavoj državi. Predsjednik je koncentrirao vlast u svojim rukama. Nema 
dvojbe da je na izborima 1990. i tijekom ratnih godina hrvatsko biračko 
tijelo tražilo vođu kao siguran oslonac. vođu koji vodi naciju u teškim i 
nesigurnim vremenima. Takvo su stanje Franjo Tuđman i njegovi surad- 
nici vješto iskorištavali i produžili i nakon 1995. godine. kada je ratna 
opasnost uistinu minula. manipulirajući i dalje tobožnjom ugroženošću 
i kvazipatriotskim osjećajima. 

Zbog takvih općih okolnosti. tijekom devedesetih oko predsjednika 
Tuđmana postupno se stvara kult ličnosti. dobro poznat iz europskih 
autoritarnih i totalitarnih sustava 20: stoljeća. Mnoge sličnosti između 
Titova kulta ličnosti i ponašanja Franje Tuđmana i njegove okoline nisu 
nimalo slučajne. Već u monografiji Franjo Tuđman." objavljenoj 1991. 
stvara se takva slika o hrvatskom predsjedniku (primjerice. kada. po- 
put Tita. bere mandarine na Brijunima). Karizmatizaciji Tuđmanove lič- 
nosti pridonosila je njegova sklonost grandomaniji i luksuzu — preuzeo 
je Titovu rezidenciju na Brijunima. izgradio Oltar domovine na Medved- 
gradu. nadjenuo svojoj rezidenciji na zagrebačkom Pantovčaku ime 
Predsjednički dvori (što podsjeća na Bele dvore u Beogradu). Nabavljen 
je i poseban avion za predsjednika (.predsjednički avion"). Sam se pred- 
sjednik Tuđman volio pokazivati u izvrsnim. besprijekorno sašivenim 
odijelima. itd. Organizirani su veliki odbori za ispraćaj i doček na zagre- 
bačkom aerodromu čak i kada je predsjednik put putovao u nedaleki Ljubl- 
janu. a u drugim mjestima dočeci u kojima su djeca davala predsjed- 
niku cvijeće. Sve je to dio rituala koji je sjećao na Tita. ali ima kori- 
jene u anakronu shvaćanju .univerzalnih" predsjedničkih ovlasti i nedo- 
dirljivosti političke funkcije. naslijeđenome iz iz prethodnih nedemokrai- 
skih sustava. 

Franjo Tuđman bio je čovjek silne energije i želio je nadgledati što je 
moguće više poslova u državi. Tako je. a da se to od javnosti zapravo i 
nije krilo. mijenjao po svojoj volji predsjednike Hrvatskog nogometnog 
saveza?" ili trenere NK Dinama”. Sam_klub je. nasuprot volji velike 
većine navijača i nezadovoljstvu 1 ljudi u klupskoj okolini. preimenovao 
1991. godine u  HAŠK-Građanski. potom u ,Croatiju". Posve neprilično 
se u javnosti izjašnjavao kao navijač .Croatije". što je izazivalo neza- 
dovoljstvo navijača drugih klubova. pa i čitavih regija (osobito Dalmaci- 
je). U javnosti je bilo snažno prisutno mišljenje da čitav nogometni 
establišment. pogotovo suci. idu na ruku .Croatiji“ te da kumuju njezi- 
nim uspjesima. Takvo je uvjerenje kulminiralo u proljeće 1999. godine 
kada su namjerne ili nenamjerne sudačke greške spriječile NK Rijeku 
da postane prvak, pa je prvo mjesto pripalo .Croatiji". 

Na predsjednikov izričit zahtjev Ministarstvo kulture uvelo je 1994. 
godine | porez na promet satiričkom tjedniku Feral Tribune kao da se 
radi o pornografskom časopisu, a sve zbog viceva na njegov račun. 
Ustavni je sud smogao sljedeće godine snage da odluku o poreznom na- 
metu ukine. 

Predsjednik Tuđman imao je i herostratskih izjava: zaključio je kako 
je -HDZ na čijem sam čelu. izvojevao takvu pobjedu stoga što stranka i 
ja osobno uživamo veliki ugled u narodu",*'* potom i da su se sva .hr- 
vatska čuda", osobito tobožnji procvat hrvatskog gospodarstva u prvoj 
polovini devedesetih godina (.gospodarsko čudo"). dogodila zbog politi- 
čkog vodstva .koje je znalo što hoće".?!? 

Često se tvrdilo da je Franjo Tuđman „otac nove Hrvatske".?'* U široj 
javnosti stvarala se tijekom devedesetih. njegova slika kao oca nacije. 
osobe koja se u teškim vremenima poput oca brine za sudbinu domovi- 
ne. Takav je dojam o svojoj misiji isticao i sam predsjednik. običavajući 
isticati kako je „za Hrvatsku spreman ići u pakao” ili .sve za Hrvatsku. 
Hrvatsku ni za šta“.?'* Jure Radić, tijekom devedesetih bliski Tuđmanov 
suradnik, tvrdio je da hrvatskog predsjednika krasi .iskrena ljubav pre- 
ma Hrvatskoj. izniman radni elan. polet, nevjerojatna radna sposobnost 
te odlučnost da ne odustane od važnih odluka bez obzira na bilo čije 
pritiske..." Radić je kritički dodao nešto i o Tuđmanovim manama: .Ne- 
dovoljna obrazovanost, prevelika povodljivost u praćenju izvještaja taj- 
nih službi i nedovoljno poznavanje ekonomskih tema".?'* 

Od otprilike 1993-1994. godine, sve je rjeđe Franjo Tuđman u jav- 
nim nastupima za sebe govorio da je .predsjednik“, a sve češće upot- 
rebljavao sintagmu .državni poglavar", titulu koja se nigdje ni u ustavu 
ni u drugim dokumentima nije spominjala. Takvu je promjenu s vreme- 
nom usvojila i predsjednikova najbliža okolina. Zakonom o oružanim 
snagama 1995. godine potvrđen je kao vrhovni zapovjednik oružanih 
snaga, ali s novom titulom - .vrhovnik". Kako se prilikom proslave 
Dana državnosti 30. svibnja 1995. godine. prvi put u javnosti pojavio 
u_novoj. .vrhovničkoj“ uniformi. koja je frapantno podsjećala na 
maršalske uniforme Josipa Broza Tita, očigledno se radilo o još jed- 
nom n pokušaju -Sinteze". Naime, titula .vrhovnik" i (državni) poglavar“ 
semantički se sintetiziraju u tituli .poglavnik", pa se čini kao da je 
predsjednik Tuđman simbolički spojio Tita i Pavelića u jednoj osobi. O 
slici hrvatske demokracije svjedoči i Tuđmanovo nošenje vojne odore. 
posve neuobičajeno za predsjednike u zemljama razvijene demokrat- 
ske kulture. 

Dobar dio javnosti, ponajprije onaj kojem su demokratske tradicije 
bile nepoznate i strane. tolerirao je takve Tuđmanove postupke. sma- 
trajući ga izuzetnom ličnošću čije zasluge umnogome nadmašuju bilo 

kakve prijestupe. Uostalom, budući da su ti krugovi proglasili Tuđmana 
svojevrsnim .stvoriteljem nove Hrvatske" smatrali su i da je on kao 
ličnost posve imun na bilo kakvu kritiku. Tuđmanove suse zasluge-za 
Hrvatsku često posve nekritički mistificirale. Tako je. primjerice, u svib- 
nju 1995. godine književnik Ivan Ivan Aralica govorio o „providnosti” koja je 
poslala tadašnjega hrvatskog g predsjednika. Tih 1 je < dana, kada je pred- 
devet odlikovanja, Franjo Gregurić, tada već bivši hrvatski premijer 
(1991-1992) objašnjavao da dobivena odlikovanja „dolaze u ruke čovje- 
ka kojem je hrvatski narod dao povjerenje", a čije_se zasluge .kao 
državnika. nacionalnog borca, političara i znanstvenika-povjesničara ne 
mogu [...] mjeriti s dostignućima bilo kojeg pojedinca .u suvremenoj hr- 
vatskoj povijesti“.?!7 

Razmjeri kulta ličnosti nametanog u Hrvatskoj u drugoj polovini deve- 
desetih tragikomičan su vrhunac dosegnuli prilikom svečane proslave 
Tuđmanova 75, rođendana u svibnju 1997. godine.?'* U programu pro- 
slave središnje je mjesto dobila predstava, temeljena na kompilaciji 
različitih poetskih i dramskih tekstova, održana u HNK-u u Zagrebu pod 
naslovom Seh križnih putev konec i kraj, što sugerira da je Tuđman onaj 
koji je hrvatsku borbu za samostalnost t uspio privesti kraju, i na taj način 
poništio dotadašnje patnje hrvatskoga naroda. Njega se nastojalo prika- 
zati kao Oca domovine. najuspješnijeg i najvažnijeg u nacionalnom troj- 


stvu Starčević — Radić — Tuđman. Čitava hrvatska povijest je u tom 


kazališnom projektu svedena na pokušaje da se ostvari nacionalna država, 
što je u njegovoj osobi dobila najpotpuniji izraz. Pritom nijedan povijesni 
primjer nije smio zasjeniti Tuđmanove uspjehe, već je eventualno mogao 
poslužiti kao potvrda veličine trenutnog vlastodršca, koji je unatoč nepo- 
voljnim okolnostima prevladao sve poteškoće pred kojima su drugi prije 
njega pokleknuli, i uspio uspostaviti samostalnu Hrvatsku.*!? 

Time je fetišizacija države dovedena do kulminacije, a potorn potkri- 
jepljena religijskom simbolikom i prenijeta na ličnost patrijarhalnog, 
autoritarnog vlastodršca kao njezina najzaslužnijeg i najvrednijeg člana. 
Sam Franjo Tuđman je potkraj života pokušavao oslabiti dotadašnju 
antititoističku retoriku, prikazujući Josipa Broza Tita kao svog zaštitnika 
i autora rečenice „Tuđmanu ne pakovati" (izrečene navodno u vrijeme 
dok mu se 1972. godine pripremalo suđenje). Time je Tuđman Tita po- 
srednim putem kooptirao u hrvatski nacionalni predtuđmanovski pan- 
teon, sve na tragu ideje o „pomirenju svih Hrvata".??* 

Kult Tuđmanove ličnosti zapravo je jedan od najočiglednijih pokaza- 
telja manjkavosti hrvatskoga političkog sustava u devedesetima. No. 
istovremeno, kako se približavao kraj devedesetih, sve su više na vidjelo 
izlazile činjenice koje su pokazivale da se hrvatski predsjednik ne ponaša 

sukladno visokim moralnim standardima koje je sam proklamirao. Bili 
su to elementi koji su značajno intenzivirali proces Tuđmanove dekariz- 
matizacije. 

Slobodni mediji u tome su poslu odradili ključan posao. Pokazivali 
su kako se neki članovi predsjednikove najuže obitelji bogate na vrlo 
dvojben način; primjerice, kćer Nevenka i njezina tvrtka .Netel" izvrsno 
su poslovali tijekom devedesetih, ali su propali čim je predsjednik Tuđ- 
man umro. Nevenki Tuđman bilo je dokazano na sudu 2007. da je .ne- 
zakonito posredovala“ pri zapošljavanju osobe u jedno od ministarsta- 
va. ali je za to djelo, prema sudskoj odluci, nastupila zastara. Sin Stje- 
pan. vlasnik poduzeća „Domovina d. d.", dobivao je unosne poslove bez 
javnog natječaja. Supruga Ankica bila je predsjednica Humanitarne za- 
klade za djecu Hrvatske koja je brinula za djecu stradalnika Domovin- 
skog rata i onih iz siromašnih mnogočlanih obitelji. Kako su mediji bili 
puni kritike na rad tih poduzeća i zaklada. sama Ankica Tuđman medi- 
jima je poručila da bi o .Zakladi i njezinim akcijama trebali pisati istini- 
to i objektivno“.??! 

Pa ipak, čini se da je na moralnu detronizaciju obitelji Tuđman 
najviše djelovalo otkriće iznosa na deviznom računu predsjednikove 
žene Ankice što ga je javnosti otkrila službenica Zagrebačke banke 
Ankica Lepej u rujnu 1998. godine. Bračni par Tuđman tvrdio je da je 
taj novac (210.000 DEM) predsjednik stekao objavljujući knjige u ino- 
zemstvu tijekom osamdesetih, a da je .Ankica Lepej bila oruđe u 
nečijim rukama". Iz Tuđmanu sklonih krugova stizao je teško prihvat- 
ljivi argument da „novac nije imovina", pa da se o bankovnoj ušteđevini 
ne treba ni raspravljati.**? Dodatno je javnost bila pogođena činjeni- 
com da je Ankica Lepej dobila otkaz, pa čak da joj je prijetilo suđenje 
i zatvor.?23 


Kult nacije i države, ideja pomirbe 


Prema idejama Franje Tuđmana i njegovih suradnika, stvaranje sa- 
mostalne države trebao je istovremeno biti i vrhunac i kraj hrvatske 
povijesti - sam je Tuđman izjavljivao da se radi .o ostvarenju najvišeg 
ideala hrvatskog naroda.”?* Stoga nakon 1991. godine u javnim prezen- 
tacijama hrvatske povijesti i sadašnjosti taj događaj postaje svojevrsni 
fetiš. Radi se o apoteozi države, dakle o obogotvorenju državne ideje. Na 
taj se način svaki događaj tijekom devedesetih prosuđivao kroz često 
nejasnu, imaginarnu „korist hrvatske države", a o tome što on podrazu- 
mijeva, procjenjivalo se krajnje arbitrarno. 

Kako u takvim projekcijama cijela nacija postaje sretna, nužno se 
nametala potreba o stvaranju svijesti o beskonfliktnosti unutar nacije; 

da bi to postigao, Franjo Tuđman je još u predizbornoj kampanji 1990. 
godine govorio o potrebi jedinstva svih Hrvata, da bi 1992. godine iznio 
u javnost .ideju o pomirenju" (ili o .svehrvatskoj pomirbi“), posebno 
naglašavajući potrebu pomirenja ustaša i hrvatskih partizana kako bi 
zajednički radili na dobrobit domovine. Ta je ideja trebala biti okosnica 
u hrvatskom suočavanju s prošlošću, odnosno temelj novog hrvatskoga 
identiteta, različitog od onog u doba socijalizma koji se zasnivao na 
antifašizmu i .bratstvu i jedinstvu". Tuđman je osnovnu tezu u koncep- 
ciji pomirbe preuzeo od Vjekoslava Maksa Luburića koji je ovaj pro- 
movirao tijekom šezdesetih. dakle. posljednjih godina života. Kako je 
živio u Španjolskoj. Luburić je tu ideju očigledno preuzeo od generala 
Franca koji je idejom pomirbe s republikancima želio prevladati straho- 
te Španjolskog građanskog rata. 

Iz takve ideološke konstrukcije logično proizlazi i zaključak: zajednički 
napori ustaša i partizana, koje su oni poduzimali tijekom povijesti, 
početkom devedesetih su u konačnici bili ostvareni stvaranjem samo- 
stalne hrvatske države. Taj je događaj trebao označiti i ulazak u idealno, 
beskonfliktno stanje (valja uzeti u obzir da je Tuđmanova komunistička 
generacija uistinu vjerovala u mogućnost stvaranja komunističkog - ide- 
alnog i beskonfliktnog društva u nekoj budućnosti). 

Svojevrsna mitologizacija politike i političke stvarnosti kroz hrvatsku 
povijest odvijala se već od uspostave nove vlasti. 30. svibnja 1990. godi- 
ne. Tada su od Gornjega grada do Jelačićeva trga kolonu nove vlasti 
pratili konjanici odjeveni u kostime koji su podsjećali na one iz četrde- 
setih godina 19. stoljeća. Nije to bila jedina .operetna igrarija“. jer je 
ceremonija završila .egzemplarnom kičerskom predstavom koja je ima- 
la dalekosežne posljedice“. Tada je .s puno jeftine patetike“ dr. Tuđman 
u starinsku drvenu zipku .stavio dukat i pogaču obraćajući se sim- 
boličkom čedu: Hrvatskoj kao novorođenoj državi“. No, takav .trivijalan 
ukus (...) konotirao je nešto mnogo pogubnije od čisto estetičkih načela 
- on je upozoravao na vremensku i prostornu dezorijentaciju“.*" 

Izgradnja Oltara domovine na Medvedgradu bio je jedan od središnjih 
motiva u toj mitologizaciji. Naime, 1992. godine predsjednik Tuđman je 

zaustavio skrupuloznu, ali i polaganu obnovu kompleksa .na Medved- 
gradu, započetu još 1973. godine te je naložio da se na toj lokaciji podi- 
gne spomenik koji je kasnije nazvan Oltar domovine. kao ao glavno mjesto 
državnog protokola. Promicala se posve neargumentirana tvrdnja da je 
Medvedgrad bio kraljevski grad, kako bi se realizirala ideja predsjedni- 
ka Tuđmana o Medvedgradu kao .kraljevskom gradu državno-protoko- 
larnog značenja".** Ideja je bila besmislena i na mnoge načine štetna, pa 
je golema većina stručnjaka. usprkos golemom pritisku establišmenta. 
u javnosti vrlo kritički ocjenjivala projekt. smatrajući ga. primjerice. 

.devastacijom vrhunskog spomenika hrvatske kulture“ te ga posprdno 
nazivala .sprdnjom od slobode".**" Usprkos svemu, medvedgradska je 
utvrda u brzom ritmu rekonstruirana dijelom po elementima koji su 
sačuvani, dijelom na način kako bi se stvorila reprezentativna lokacija. 
Posve bez argumenata, u pronađenim ostacima izgrađena je na sjevero- 
zapadnom rubu medvedgradskog brežuljka branič-kula i u njezinu pod- 
nožju izgrađen je Oltar domovine. Taj spomenik u simboličkom smislu 
podsjeća na Oltar domovine u Rimu koji predstavlja „svetište talijansko- 
ga nacionalnog jedinstva i domoljubnog ratovanja" (gdje na grobu nepo- 
znatog vojnika gori vječna vatra) ili na spomenik Neznanom junaku na 
Avali kod Beograda. Kameni blokovi skulpture izgrađeni su od kamena 
iz svih hrvatskih županija, a vječna vatra ne gasi se ni pod orkanskim 
vjetrom. kišom ili snijegom. Službeno, Oltar domovine spomenik je svim 
palim Hrvatima u Domovinskom ratu, ali je predsjednik Tuđman njego- 
vo značenje proširio - isticao je da je podignut „u čast svih onih koji su 
živjeli i umirali za uspostavu slobodne i nezavisne, suverene i demokrat- 
ske države Hrvatske".*# Svojevrsna je simbolika da se predsjednik 
Tuđman, tada već vidljivo teško bolestan, posljednji put pojavio u javno- 
sti u studenom 1999. godine upravo s delegacijom na Oltaru domovine 
na Medvedgradu. Nakon smrti predsjednika Tuđmana Oltar domovine 
se više ne koristi u protokolarne svrhe, ali je spomenik ostao. Dvojbe o 
njegovoj funkciji i simboličkoj važnosti vuku se sve do 2008. godine. bez 
naznake da bi mogle biti razriješene. 


Hrvatska dijaspora (. jedinstvo domovinske 
i iseljene Hrvatske"?) 


Odnos komunističkih vlasti prema hrvatskim i jugoslavenskim 
građanima koji su živjeli u inozemstvu bio je dvojak: generacija koja je 
otišla u inozemstvo u drugoj polovici šezdesetih i u sedamdesetim godi- 
nama, ponajviše u zapadnoeuropske zemlje, nazivala se eufemistički 
-radnici na privremenom radu u inozemstvu", a njihove su doznake (no- 
vac koji su redovito ili povremeno slali kućama) rasle i bile važan dio 
ukupnog nacionalnog dohotka. Dugo je trebalo da se shvati (ili prizna) 
kako se veći dio tih ljudi neće vratiti u domovinu. ,Iseljenici" su bili dru- 
ga kategorija, s prebivalištem pretežno u prekomorskim zemljama, a 
termin .emigracija", .emigranti" obično je upotrebljavan u negativnom 
kontekstu. .Emigranti" su uglavnom bili oni iseljenici koji su politički 
mislili i djelovali „s neprihvatljivih pozicija“ te su zapravo bili demonizi- 
rani. Većini .emigranata" bio je zabranjen povratak ili samo posjet do- 
movini, a eventualne njihove kontakte s hrvatskim gradanima tajne su 
službe nadgledale i bilježile. Kao .emigrantske" bile su okarakterizirane 

vrlo različite skupine i pojedinci u inozemstvu, od onih koje su i dalje 
bile vrlo bliske ustaškoj ideologiji (HOP), preko grupa oko dr. Branimira 
Jelića koja se, želeći samostalnu Hrvatsku, približila SSSR-u i govorila 
o sovjetskoj" Hrvatskoj, sve do krugova koji su promicali liberalnode- 
mokratske vrijednosti (primjerice, Jakša Kušan i njegova Nova Hrvat- 
ska). 

Franjo Tuđman i drugi predstavnici HDZ-a uporno su, već i prije iz- 
bora 1990. godine, tvrdili da su ostvarili „jedinstvo domovinske i iselje- 
ne Hrvatske". Sam politički slogan po svojoj nejasnoći ne odudara 
previše od drugih slogana HDZ-a. No, očigledno se mislilo ponajprije da 
sada i u hrvatskom društvu i među iseljenicima prevladava jednak stav 
- da se treba osnivati samostalna država. 

Već je Prvi sabor HDZ-a u veljači 1990. godine pokazao nov odnos 
prema iseljeništvu, jer su mnogi prvi put nakon mnogo godina ili čak 
više desetljeća, posjetili Hrvatsku. Tada se isticalo kako će se ,iseljena 
Hrvatska" masovno vratiti. u domovinu, odnosno da će, u najmanju 
ruku, vrlo obilato pomoći Hrvatskoj, dijelom i kroz investicije. 

No, nakon izborne pobjede došlo je do suočavanja s realnošću: od 
gromoglasnih i najava koje su političari, uglavnom predstavnici HDZ-a, 
davali o količini novca što bi ih dijaspora uložila u Hrvatskoj (licitacije o 
iznosu u predizbornoj kampanji 1990. godine bile su potpuno besmis- 
lene, Šime Đodan je govorio čak o nevjerojatnih 150 milijardi USD!) nije 
bilo ništa, kao ni od masovnog povratka. Štoviše, proces iseljavanja iz 
Hrvatske u prvoj polovini devedesetih godina čak se i intenzivirao: 
računa se da je u tom razdoblju iz dijelova Hrvatske pod kontrolom hr- 
vatskih vlasti (pri čemu se ne računaju teritoriji pod kontrolom srpskih 
pobunjenika) emigriralo privremeno ili trajno najmanje 100.000 hrvat- 
skih građana, a da se u isto vrijeme vratilo iz inozemstva u Hrvatsku 
najviše 5000 osoba. 

Uglavnom, od pompozno najavljivana povratka .iseljene Hrvatske" u 
domovinu malo što se ostvarilo. Rijetki su se vratili, a samo je manjina 
donijela sposobnost, novac, iskustvo i znanje, ono što je vlast najavljiva- 
la da će stići s povratnicima. Čini se da je bilo više povratnika koji su se 
vratili sa starim opsesijama i nesnošljivostima koje su gajili još od vre- 
mena odlaska iz Hrvatske. š 

Na taj se način pokazalo da je slogan o „jedinstvu domovinske i ise- 
ljene Hrvatske" bio samo jedan od mnogih kojima se u devedesetima 
pridobivalo glasače, a da zapravo nije polučio prave efekte. 

Ustavom iz 1990. godine uvedeno je pravo svih državljana Republike 
Hrvatske, neovisno o stalnom prebivalištu, da sudjeluju u predsjedničkim 
i parlamentarnim izborima. Iz te odredbe nije proizlazila u međunarod- 
nom pravu uobičajeno pravo da glasaju oni hrvatski državljani koji 

kraće ili duže žive izvan hrvatskih granica. već su pravo glasanja stekli 
svi hrvatski državljani.*2? 

Tako su pravo glasa na hrvatskim izborima stekli i bosanskohercega- 
vački Hrvati, jer su oni od početka devedesetih vrlo lako stjecali hrvat- 
sko državljanstvo. Iako su stručnjaci i opozicija dokazivali da bosansko- 
hercegovački Hrvati nisu i. ne mogu biti .dijaspora", jer su. autohtono 
bosanskohercregovačko stanovništvo već stoljećima, kao i konstitutivni 
narod u svojoj matičnoj državi, sve je bilo uzalud - presudila je sabor- 
ska većina. To je učinila usprkos očiglednoj nelogičnosti da se istovre- 
meno u raspravama BiH i u inozemstvu žestoko napadalo svakoga tko 
je uistinu ili navodno doveo u pitanje konstitutivnu poziciju bosansko- 
hercegovačkih Hrvata. 

Na izborima 1995. godine .dijaspora" je bila fiksni broj od 12 zastu- 
pnika u posebnoj izbornoj jedinici i na posebnim izbornim listama. Broj 
od 12 zastupnika, koji je činio desetinu redovitog sastava Zastupničkog 
doma. izveden je iz tvrdnje da veličina izbornog tijela „dijaspore“ čini 
desetinu izbornog tijela u Hrvatskoj. Pokazalo se da se radi o fiktivnim 
biračima, jer je na izborima glasalo tek njih 27%, i to uglavnom u BiH. 
Kako su bosanskohercegovački Hrvati zbog mnogo razloga u golemoj 
većini glasali za HDZ. na taj je način HDZ 1995. godine dobio svih 12 
zastupničkih mjesta. Zbog malog broja birača za svakog od 12 zastupni- 
ka .dijaspore" u prosjeku je glasalo nešto manje od 9000 birača. dočim 
je za zastupnike iz .domovinske“ Hrvatske glasalo u prosjeku preko 
30.000 birača.™? Zakonom iz 1999. godine način izbora predstavnika 
-dijaspore" u Sabor donekle je izmijenjen. jer više nije bilo ,fiksne“ kvo- 
te zastupnika. Na izborima 2000. godine svih šest mandata s te posebne 
liste osvojio je HDZ, unatoč tome što je u Hrvatskoj doživio „katastrofa- 
lan poraz". Diskrepancija između, s jedne strane, mitologiziranja značaja 
dijaspore, a s druge, njezina stvarna važnost, ogolila je do kraja propa- 
gandističke floskule kojima se koristio HDZ. Golemom dijelu javnosti 
postalo je jasno da se dijaspora koristi kako bi HDZ na državnoj razini 
zadržao vlast.™®! Odredbe o glasanju dijaspore ostale su, zahvaljujući i 
čudnim parlamentarnim kompromisima, i u izbornom zakonodavstvu 
početkom 21. stoljeća. 


Povijest i historija u službi politike 


Kada je sredinom osamdesetih godina krenula iz Beograda politička 
kampanja prevrednovanja povijesti. pravog odgovora na taj izazov iz 
Hrvatske nije bilo. S jedne strane, nitko od tadašnjih hrvatskih političara 
nije bio dovoljno sposoban ni dovoljno hrabar da se suprotstavi takvoj 
agresivnoj politici, koja se ubrzo utjelovila u osobi Slobodana Miloševića. 

Pogotovo se to nije moglo činiti oružjem napadača, dakle, da hrvatski 
komunisti iz povijesti izvlače neke argumente - jedini njihovi argumenti, 
zapravo, parole o „bratstvu i jedinstvu" (ili ,zajedništvu") već su bile pot- 
puno istrošene. 

Hrvatska historiografija, pa s njome i hrvatska povijest,” bili su u 
20. stoljeću u specifičnom položaju, pod posebnom paskom politike. 
Razloge tome treba tražiti u-činjenici da svih pet režima (Austro-Ugar- 
ska, monarhistička Jugoslavija, NDH.. socijalistička Jugoslavija, vlasti 
devedesetih) koji su vladali u Hrvatskoj tijekom 20. stoljeća historijsku 
znanost i povijest nisu doživljavali kao kulturnu vrijednost i polje znan- 
stvenih promišljanja, već mogućim poljem političke manipulacije.” 

U doba socijalizma/komunizma prevladajući odnos prema povijesti 
najbolje se može definirati kao .partijnost": taj fenomen označava 
način mišljenja i u konačnici tekst koji je .prožet" ili kome je .namet- 
nut" način mišljenja koji je bio dominantan u redovima Komunističke 
partije/Saveza komunista. To je značilo da je kriterij da se neka povije- 
sna činjenica ili historiografski tekst objavi ili prezentira, zapravo 
odlučujući interes partije.” Hrvatska historiografija poslijeratnog raz- 
doblja ipak je sačuvala mnoge elemente znanstvenosti, pogotovo u raz- 
matranju starijih povijesnih razdoblja, prvenstveno zahvaljujući prof. 
Jaroslavu Šidaku (1903-1986) i mnogim njegovim mlađim suradnici- 
ma i učenicima. 

Etablirana hrvatska historiografija nije se žurila s pisanjem .nove 
povijesti” — činila je to vrlo polako, djelomično otvarajući nove teme i 
pod nesnosnim pritiskom srpske i jugoslavenske historiografije. To je, 
primjerice, činio Ljubo Boban (1933-1994), raspravljajući o onim tema- 
ma koje je nametala beogradska publicistika. 35 Kada je potkraj osam- 
na | historiografije ija nije iskoristila tu priliku: 1 na skrupulozan i ‘znanstven 
način o nekima od dotad najzanimljivijih tabu-tema progovorila su dva 
čovjeka koji nisu profesionalni historičari - Zvonko Ivanković-Vonta s 
knjigom Hebrang (1988) i Vladimir Žerjavić s Gubicima stanovništva 
Jugoslavije u Drugom svjetskom ratu (1989). 

No, tada se, otprilike 1990. godine, pojavio revizionizam. Revizioni- 
zam u Hrvatskoj jest historiografska retardacija i društveno-politička 
anomalija. Za razliku od zapadnih zemalja, u Hrvatskoj ga je od 1990. 
godine nova politička vlast tolerirala i ohrabrivala, a dijelom i uključila 
u svoj politički program. Opće mu je obilježje i osnovno polazište — feti- 
šizam države i fetišizacija hrvatske državotvorne ideje.** Sve što je u 
povijesti djelovalo u pravcu hrvatske državne samostalnosti ocjenjivalo 
se najpozitivnije i nekritički se prenaglašavalo, a slabosti su se ili kriv- 
nje ekskulpirale ili barem minimalizirale. Suprotne povijesne tendencije 

načelno su se ocjenjivale negativno, a njihove su se slabosti ili krivnje 
nekritički predimenzionirale. 

Snažan poticaj takvu načinu razmišljanja dala je rečenica Franje 
Tuđmana koji je, kako je postajalo sve očitije da se Jugoslavija neumit- 
no raspada, sve češće izjavljivao kako „hrvatski narod 900 godina žudi 
za državnom neovisnošću", očito aludirajući na događaje iz 1102. godi- 
ne. kojima je navodno ta neovisnost izgubljena.?7 Slijedom takve osnov- 
ne ideje nacionalna se povijest prikazuje shematizirano, jednostrano. 
Hrvatska povijest postaje jedan dobro usmjereni brod koji plovi prema 
svom jedinom cilju: uspostavi nacionalne države koji se, eto, ostvario u 
1991/2. godini. 

U takvom kontekstu ustaška NDH se odjednom pojavljuje u relativno 
pozitivnom svjetlu: afirmaciji toga stava opet je umnogome pridonio 
Franjo Tuđman koji je još na Prvom saboru HDZ-a, početkom 1990. 
godine. ustvrdio kako „NDH nije bila samo puka kvislinška tvorba i faši- 
stički zločin, već i izraz povijesnih težnji hrvatskog naroda za svojom 
samostalnom državom".** Iako se Tuđman kasnije ograđivao od te izja- 
ve. shvaćajući sve opasnosti ti koje iz nje proizlaze, drugi su je počeli ko- 
ristiti kako bi u potpunosti rehabilitirati NDH i ustaški režim. Učestala 
su pojavljivanja bivših ustaša u medijima (Danijel Crljen, Ivo Korsky, 
Vinko Nikolić, te bračni par Pšeničnik — suprug Srećko i njegova supru- 
ga Mirjana, kći poglavnika Ante Pavelića, ustaški stožernik u Dubrov- 
niku Ivo Rojnica)*?* koji ne samo da nisu krili svoja opredjeljenja, nego 
su o mnogim događajima bezočno lagali: tako je Mirjana Pavelić Pše- 
ničnik, ustvrdila da „mi (misli na ustaški režim - op. I. G.) nismo proga- 
njali Židove. Proganjali smo komuniste, a koliko ja znam, u Jasenovcu 
su bili internirani komunisti. Ako je među njima bilo Židova, to je spo- 
redna stvar".**“* Jedan dio javnosti je njihovo pojavljivanje dočekao sa 
simpatijama, kao da se, eto, radi o potrebi demokratske rasprave o 
nekim dosad nedovoljno razjašnjenim povijesnim dvojbama. Osim toga, 
kako su još bili živi i neposredni sudionici događanja, suprotstavljeni su 
se stavovi prenosili u javnost, često su se uključivala i njihova djeca, a 
sve je to bilo nabijeno snažnim emocijama i obično završavalo uzajam- 
nim diskvalifikacijama. Takvi su se stavovi prenosili u širu javnost: fra- 
tar Vjekoslav Lasić izjavljivao je: „Da nije bilo 10. travnja 1941, ne bi 

bilo ni 30. svibnja 1990. To je sveta istina i zato će ime Poglavnika biti 
upisano zlatnim slovima u hrvatsku povijest."3+! Stoga su i tinejdžeri s 
ponosom nosili majice s geografskim prikazima NDH do Zemuna.*#? 

-Akobi bilo točno da je NDH zaista bila „izraz stoljetnih težnji hrvat- 
skog naroda", kako su to i predsjednik Tuđman i brojni njegovi sljedbe- 
nici izjavljivali, onda bi to druge narode, prije svih Srbe, Rome i Židove 
nad kojima je ta država počinila genocidne zločine, dovelo u konfronta- 

ciju s hrvatskom povijesnom memorijom i hrvatskim narodom općenito. 
Predsjednik Tuđman često se, kako smo naglasili, ograđivao od naciz- 
da se identitet aktualne hrvatske države dizajnira upravo u y u duhu te nje- 
gove izjave. Imenom državne monete (kuna), dijelom vojnog nazivlja, ter- 
minologijom u državnim aktima, preimenovanjima državnih institucija. 
pa i samoga Hrvatskoga sabora (u Hrvatski državni sabor), ukazivalo se 
na kontinuitet s NDH. Srušena su, oskvrnuta, oštećena ili uklonjena 2964 
spomenika i ispomen-obilježja poginulim borcima NOB-i žrtvama ustaškog 
i nacifašističkog terora. I dio javnosti i vlasti prema takvim je ispadima 
bio često nedopustivo tolerantan; u nekim slučajevima čak se može reći 
da ih je podržavao. 

Polemika o. karakteru NDH (a zapravo_ustašonostalgija).stvorila je 
zazor kod mnogih u zemlji i inozemstvu prema Hrvatskoj i kod njih ili 
pobudila simpatije za srpsku stranu, ili stvorila dvojbe o stvarnim uzro- 
cima rata u Hrvatskoj. Ustašonostalgija koja je početkom devedesetih 
opteretila hrvatsku javnost umnogome je zamagljivala prave odnose u 
ratu u Hrvatskoj. Velikim dijelom zbog ustašonostalgije hrvatska je stra- 
na morala potrošiti mnogo više dragocjenog vremena i mnogo više ener- 
gije da bi dokazala očiglednosti: naime. tko je u tom ratu agresor, a tko 
žrtva. Posebice su bile štetne paralele koje su se povlačile između situa- 
cije 1941. i 1991. godine, jer su, tobože, oba puta srpski buntovnici na- 
pali demokratsku hrvatsku vlast. To je prilično točna ocjena za zbivanja 
1991. godine, ali je krajnje neumjesno i kontraproduktivno tako ocjenji- 
vati događaje 1941. godine. Stoga su takve paralele samo išle na ruku 
srpskoj propagandi koja je stalno dokazivala kako između ustaških 
zločina 1941. godine i stanja početkom devedesetih zapravo i nema 
razlike. 

Nasuprot relativno pozitivnom svjetlu u kojem predstavljaju NDH, 
revizionisti slabosti i krivnje obiju jugoslavenskih država, a osobito 
zločine počinjene u njihovo ime, apsolutiziraju i generaliziraju do te 
mjere, da bi postali argumenti rigidnoj nacionalističkoj politici. te po 
mogućnosti opravdanje ustaškim zločinima ili-bar njihovoj relativiza- 
ciji. 

U proljeće 1990. godine u medijima se pojavila priča o masovnoj 
grobnici u jami Jazovka na Žumberku u koju su u proljeće 1945. godine 
bacane žrtve. Prve procjene su govorile da u jami leže kosti 40.000 nevi- 
nih osoba - Hrvata koje su pobili komunisti. Nakon nekog vremena, 
kada su se strasti smirile, procijenjeno je da je u jamu bačeno oko 400 
žrtava te da se vjerojatno radi o pripadnicima kvislinških postrojbi — 
Čerkeza i drugih — koji su dočekali partizanske jedinice na liječenju u 
zagrebačkim bolnicama. Postrojbe kojima su ti ranjenici pripadali pot- 

kraj rata nemilosrdno su ubijale domaće stanovništvo. bez obzira na 
nacionalnost (što. naravno, ne umanjuje krivnju jazovačkih krvnika). 

Među prevrednovateljima povijesti (iako se nije posebno bavio Jazov- 
kom) po političkoj se snazi i ugledu, ali i po historiografskom znanju i 
nekim širim pogledima na prošlost, nedvojbeno isticao Franjo Tuđman. 
Ubrzo je u javnosti tako odskočio u ovom prevrednovanju povijesti od 
ostalih. da je zapravo u sagledavanju tog problema on i jedini vrijedan 
pozornosti. Tuđmanova uloga pri stvaranju HDZ-a dovela je do toga da 
je interes te stranke za prošlost bio osjetno veći negoli u drugih. odnos- 
no. kako je vrijeme protjecalo, a moć HDZ-a rasla tako su i takvi tren- 
dovi u hrvatskom društvu bili sve jači. A neki Tuđmanovi postupci 1990. 
godine vrlo su dobar indikator onoga što će se događati tijekom devede- 
setih. 

Odnos prema tragičnom kraju Andrije Hebranga postala je. pojavom 
višestranačja, jedna od najeksploatiranijih tema u hrvatskoj javnosti. 
Središnji odbor HDZ-a osnovao je „Komitet istine o Andriji Hebran- 
gu".*“* Osnivanje Komiteta nije pozdravila niti jedna od opozicijskih stra- 
naka. a pogotovo su odbile pristupiti mu, jer .niti jedna ne želi obnoviti 
dugogodišnju pogubnu praksu kojom su političke organizacije izricale 
historiografske presude..."** Na glasove o potrebi rehabilitacije Hebran- 
ga. Danijel Ivin (1932), inače tada član Velikog vijeća HSLS-a, ustvrdio 
je da .Hebrang nije počinio nikakav grijeh. pa mu zato ne treba ni poka- 
janje. ni oprost od grijeha". Dražen Budiša je kao novoizabrani pred- 
sjednik HSLS-a koji mjesec poslije tražio da se .slučajem Hebrang" bave 
-one ustanove koje su za to kvalificirane", te da se .Andrija Hebrang 
pusti povijesnoj znanosti, a ne da ga se razvlači po partijskim komiteti- 
ma za istinu!"*#* Vremenom su aktivnosti Komiteta zamrle, ali je želja 
vrha HDZ-a da se bavi poviješću ostala. 

Novo poglavlje upletanja političkih faktora u povijesna objašnjenja 
jest televizijsko emitiranje dokumentarnih filmova o Bruni Bušiću pot- 
kraj 1992. te film Franjo Tuđman - Imamo Hrvatsku u siječnju 1993. 
godine. U filmu o Bušiću, glavnom junaku i još nekim osobama (pretežno 
iz garniture na vlasti početkom devedesetih), pridana je važnost koju oni 
u događajima šezdesetih i sedamdesetih godina zasigurno nisu imali, 
dočim se o onima iz opozicije insinuiralo (primjerice, o Ivanu Cesaru 
/1936-1993/, predsjedniku Hrvatske kršćanskodemokratske stranke, 
koji je ubrzo potom umro), pa čak i iskazivala mržnja. U filmu o Franji 
Tuđmanu otišlo se korak dalje: on je upotrijebljen ne samo za nekritičku 
prezentaciju ličnosti i djela glavnog junaka, nego i za ocjenjivanje nekih 
povijesnih ličnosti i živih osoba bez uvažavanja konkretnih okolnosti u 
kojima su one djelovale. Savka Dabčević-Kučar prikazana je samo kao 
kritičar Deklaracije iz 1967. godine.*” Iako se u javnosti želio stvoriti 

takav dojam, ni sam Franjo Tuđman ne bi mogao dokazati političku 
dosljednost i pravovjernost kada bi se ona morala očitovati u beskom- 
promisnom hrvatstvu.” Čini se da je toga bio i svjestan, pa je izjavio u 
jednom intervjuu: „Ljudi i uvjerenja koji nemaju sposobnost mijenjanja 
nisu vrijedni postojanja... čovjek, nekmoli znanstvenik i političar, koji 
ne mijenja svoja uvjerenja... nije vrijedan poštovanja“. 

Predsjednik Tuđman sebe je doživljavao kao izuzetnog historičara, 
ponajprije u smislu da se u političkim razmišljanjima povodi za primje- 
rima iz povijesti. Kasnije se pokazalo da su analogije koje je predsjednik 
izvodio bile krajnje dvojbene vrijednosti: naime, političke prognoze izve- 
dene na taj način uvijek su negdje na putu između instrumentalizacije 
znanosti i kazivanja samozvanih proroka. Franjo Tuđman je hrvatsku 
povijest promatrao kao napredovanje u svijesti o potrebi stvaranja na- 
cionalne države odnosno beskoniliktnoga društva u kojem će HDZ biti 
predvodnik. To mu je bio apsolut od kojega je polazila svaka ocjena dje- 
lovanja određene osobe ili pokreta. Tvrdio je da je HDZ sintetizirao „sve 
državotvorne hrvatske tradicije" - od Ante Starčevića preko Stjepana 
Radića do hrvatskih komunista, ali je potom razvrstao velike ličnosti 
hrvatske povijesti na ,podobne“, „manje podobne" i ,nepodobne". Vođen 
tom logikom, Tuđman je Starčeviću prigovarao zbog steklištva, Radiću 
zbog mirotvorstva gandijevskog tipa, Mačeku da je tijekom Drugoga 
svjetskog rata prepustio. inicijativu drugima, Paveliću da NDH nije pre- 


trina prevagnula nad hrvatstvom. Stoga je > logično: da je procjenjivao 
kako su za njegova predsjednikovanja „postignuti najveći rezultati hr- 
vatske politike u svojoj povijesti“. 

Tuđmanova ambicija da istovremeno bude i veliki historičar i veliki 
političar pokazala se neostvarivom. Međutim, kada kao historičar piše 
Bespuća povijesne zbiljnosti njegovi ekskursi u političke vode vrlo su 
česti, primjerice: „Kad neki pokret ili narod, država ili njihov savez, re- 
ligija ili ideologija, ima pred sobom protivnika kojeg drži pogibeljnim za 
svoj opstanak, ili glavnom zaprekom za svoju prevlast. učinit će sve 
moguće. ili upotrijebiti sva dostupna sredstva, da ga savlada pa i uništi. 
ako ga na drugi način ne može podvrći svojoj volji". Osim toga, tvrdi da 

„nasilne, pa i genocidne promjene", osim što rezultiraju. i nekim negativ- 
nim učincima, „dovode do etničke homogenizacije pojedinih naroda, do 
većeg sklada nacionalnog sastava pučanstva i državnih granica pojedi- 
nih zemalja, pa to može imati pozitivne učinke na kretanja u budućnosti 
u smislu smanjivanja razloga za nova nasilja i povoda za nove sukobe i 
međunarodne potrese”. Ove su misli propagiranje svojevrsnog maki- 
javelizma, ali se mogu tumačiti i kao odobravanje nasilnih metoda u 
politici, pa čak i traženje nekih pozitivnih rezultata genocida. Nema 

sumnje da se radi o krajnje neopreznim tvrdnjama. Kada bi se one pri- 
mijenile na stanje u Hrvatskoj tijekom devedesetih, lako bi se moglo 
zaključiti kako je za razne devijacije u Hrvatskoj odgovoran Tuđman 
osobno. Međutim, radi se o nepotrebnom izletu historičara u politiku 
koji niti znanosti, a ni politici nije donio ništa dobra. Franjo Tuđman 
nije bio historičar u pravom smislu riječi, jer je za razliku od njih, svako 
istraživanje počinjao s već unaprijed iskonstruiranim zaključkom (koji 
je obično imao određenu političku težinu ili čak politički cilj), kojem je 
onda trebalo prilagođavati činjenice. Mijenjao je svoja tumačenja odre- 
đenih događaja sukladno potrebama, pa čak i tako osjetljive činjenice, 
poput smrti svojih roditelja.“"! ,Prezirao je 'hladne', akademske, previše 
kritički nastrojene profesionalne povjesničare, koji su se u svom radu 
oslanjali isključivo na činjenice i provjerene povijesne izvore." Tuđman 
je zagovarao „posve drugačiji, 'topliji' pristup historiji, koji je uključivao 
mnogo strasti i ‘ljubavi’ prema onome o čemu se piše".??? 

Osim toga, „pisao je teško, hermetički, često nedovoljno razumljivo, 
a opet bez pravog pokrića jer se iza njegovih predugačkih i nezgrapno 
sklopljenih rečenica u većini slučajeva nisu krile neke osobito umne 
misli. I najobičnije je banalnosti ili posve prizemna politička stajališta 
volio prezentirati kao visokointelektualne produkte u koje se trebalo 
dobrano udubiti da bi se shvatilo što je pisac zapravo htio reći". Hude- 
list je smatrao „osobito odbojnima... svu silu citata", drugim riječima 
bila je .to tradicionalna boljka svih Tuđmanovih knjiških uradaka". Te 
citate mu je pripremala ,tajnica", zapravo supruga Ankica, a bez njezine 
„kartoteke, kao nadomjestka za ozbiljan istraživački rad, Tuđman na- 
prosto nije bio u stanju napisati ijednu suvislu knjigu”. 

Povijesnim manipulacijama u 20. stoljeću Hrvatska je bila talac hi- 
storiografskih koncepcija koje su se gradile na klimavim temeljima, na 
selektivnom odabiru činjenica, na zastarjeloj ideji da se na neposrednim 
iskustvima iz prošlosti može formulirati i ostvarivati suvremena politi- 
ka. Nove garniture na vlasti, počev od one koja je došla nakon izbora 
2000. godine, prestale su se baviti poviješću te su na taj način i prestale 
manipulirati povijesnim činjenicama. Pokazalo da je to za cijelu Hrvat- 
sku bio i početak njezina stvarna oporavka. 


Nova umjetnost? 


Vlasti su tijekom devedesetih hrvatskoj javnosti nastojale nametnuti 
i specifičan odnos prema umjetnosti. Bilo je to povezano s promicanjem 
neokonzervativnih kulturnih i općedruštvenih koncepata. 

Neke od značajki toga odnosa mogu se pratiti već u grafičkom obli- 
kovanju plakata HDZ-a tijekom predizborne kampanje 1990. godine. 

Nasuprot soficistiranom dizajnu i neizravnoj poruci koja se odašiljala, 
primjerice, s plakata Koalicije narodnog sporazuma, HDZ-ovski su pla- 
kati podilazili jednostavnom pučkom ukusu. Često je | korišten ,hrvat- 
ski pleter", za kojega se tvrdilo da je autohtona hrvatska dekoracija, a 
radi se o vrlo čestom.kasnoantičkora- + ranosrednjovjekovirom umjet- 
ničkom motivu koji se može naći u mnogim europskim zemljama (oso- 
bito Italiji). Država je značajno podupirala već ionako svjetski poznatu 
hrvatsku naivnu umjetnost kao ,izraz hrvatskoga duha", a zanemari- 
vala druge važne i vrijedne umjetničke smjerove. Na prijelazu iz 1996. 
u 1997. godinu, na zagrebačkom Trgu bana Jelačića otvoren je Svjet- 
ski centar Čudo hrvatske naive — kao ,kvazikinstlerski pajzl". Tada je 
predsjednik Tuđman ustvrdio kako je „čudo hrvatske naive jedno od 
onih čuda koja smo uspostavom slobodne i suverene Hrvatske napo- 
kon mogli iznijeti pred lice svijeta", kao da hlebinska škola nije bila 
poznata u mnogim svjetskim umjetničkim središtima već od šezdese- 
tih godina 20. stoljeća (Hrvatski muzej naivne umjetnosti, prvi te vrste 
u svijetu, osnovan je u Zagrebu 1952. godine, čime se stvaraju temelji 
za propagiranje hrvatske naivne umjetnosti i u Hrvatskoj, odnosno Ju- 
goslaviji, i u svijetu).??* 

Osim toga, velik publicitet dobivaju i umjetnici ili nadriumjetnici koji 
rade po ukusu HDZ-ovskih stranačkih dužnosnika, osobito samog pred- 
sjednika Tuđmana. „Zapravo uopće nema razlike između pijanog srbo- 
vanja tamo nekog Milića od Mačve i novokomponiranih pletera ili her- 
cig-štimunga... hrvatskih nazovi artista." A ,galerijskom su se politikom 
nastojali zatrti još do jučer vitalni korijeni suvremene hrvatske urnjetno- 
sti".55 

U kulturi je tijekom devedesetih došlo do izvjesne degradacije koja je 
dijelom prouzročena i slabo prikrivenom tendencijom vlasti da stvori 
državnu umjetnost. Iako je u Hrvatskoj tijekom devedesetih godina 20. 
stoljeća objavljeno vrlo malo kvalitetnih književnih djela, zasigurno ma- 
nje negoli u prethodnim desetljećima, neki su upravo u to vrijeme pisali 
svoje najbolje romane (Ivo Brešan, Nedjeljko Fabrio), Miro Gavran se 
afirmira kao dramski pisac međunarodne vrijednosti, pojavljuju se Sla- 
venka Drakulić, Dubravka Ugrešić i Dubravka Oraić-Tolić. Filmska pro- 

dukcija, već i prije rata vrlo slaba, dodatno se smanjila, a pritom je 
obezvrijeđena skromnom kvalitetom filmova među kojima su izuzeci 
bili malobrojni (primjerice, Kako je počeo rat na mom otoku iz 1996. 
godine Vinka Brešana /1964/). Film Gospa (1994) Jakova Sedlara. pre- 
ma scenariju Ivana Aralice, jedan krajnje pojednostavljeni prikaz uka- 
zanja Gospe u Međugorju, dobio je velik državni novac, značajno viši od 
bilo kojega drugoga u to doba. Radilo se o visokoprodukcijskom projek- 
tu u kojem su nastupili i istaknuti američki-glumci Martin Sheen (1940) 

i Michael York (1942), što je filmu trebalo omogućiti prodor na-inoze- 
mno tržište. Autori su bili odlikovani, ali je film u inozemstvu, logično, 
doživio debakl. U Hrvatskoj je dobrovoljna posjeta bila minimalna, ali 
škola išli kolektivno gledati film. Hrvatski filmovi koji su svoju kvalitetu 
potvrdili značajnijim odaživom publike i međunarodnim priznanjima 
pojavili su se nakon 2000. godine. Slično se dogodilo i u književnosti — 
naime, i na tom planu 2000. je predstavljala preokret, odnosno, pomak 
nabolje. 

87. „Vraćanje iskonskim duhovnim 
i društvenim vrednotama hrvatskoga naroda" 
ili moralni rasap? 


Hrvatska je tijekom 20. stoljeća u nekoliko navrata bila puna entuzijazma, 
željna da novo vrijeme i nove vlasti s novim idejama riješe nagomilane 
društvene, gospodarske i nacionalne probleme, ali su se ta očekivanja vrlo 
brzo i rasplinula. Godine 1941. entuzijazam zbog nestanka Jugoslavije 
kod većine je Hrvata nestao ubrzo čim su shvatili da zločinačka NDH nije 
ono što su željeli. Poslijeratni je entuzijazam nestajao s jačanjem 
staljinističkog pritiska, sa zatiranjem sloboda i sa zaboravljanjem prokla- 
miranih ideala socijalne pravde, itd. Novostvoreni entuzijazam šezdesetih 
godina, potaknut demokratizacijom, višim standardom, pretvara se u apa- 
tiju rušenjem Hrvatskog proljeća 1971. godine. Političku katastrofu i apa- 
tiju koja je uslijedila amortizirao je donekle gospodarski razvoj sedamde- 
setih godina. No, on je trajao do otprilike 1980. godine. Novi val optimizma 
zapljusnuo je Hrvatsku 1989. i 1990. godine, ali se on s ratom 1991. i 
svakovrsnom krizom koja se zahuktala 1992. godine ubrzo izgubio. 
Kada je 1991. godine izbio rat, Hrvatskoj se dogodio rastroj civilnog 
društva i rasap mnogih društvenih vrijednosti koje su se njegovale 
desetljećima. Jedan od suptilnih pokazatelja toga pada, odnosno stra- 
hota nadolazećeg ratnoga stanja, bio je odnos prema poginulima i pre- 
ma smrti općenito. Prvi poginuli Hrvat pri intervenciji policije na 
Plitvičkim jezerima na Uskrs 1991. godine bio je Imoćanin Josip Jović 
(1968). Istovremeno je na protivničkoj strani poginuo i jedan srpski 
pobunjenik Koreničanin, otac dvoje djece. ali o njemu u hrvatskim me- 
dijima nitko nije vodio računa. S Jovićeva su sprovoda mediji opširno 
izvještavali, pisalo se o njegovoj obitelji, škola u njegovu rodnom Aržanu 
dobila je po njemu ime, itd. Mediji su početkom svibnja izvještavali i o 
pogibiji policajca Franka Lisice (1968) nedaleko Zadra. Sljedeće žrtve. 
dvanaestorica policajaca iz Vinkovaca i okolice, poginula u napadu na 
pobunjenike u Borovu Selu, spominju se i dalje imenom i prezimenom. 
ali bez takvih biografskih detalja. Kako se do ljeta žrtve umnažaju. njiho- 
va se imena više ne navode, već samo njihov broj. Ujesen 1991. godine. 
kada su počele velike operacije. izbjegava se uopće spomenuti broj pogi- 
nulih i ranjenih, ili se njihov broj sustavno umanjuje. Hrvatsku je obu- 

zeo svojevrsni fatalizam, pa se gubitak ljudskih života počeo smatrati 
uobičajenom viješću (odnos karakterističan za predindustrijska dru- 
štva). U prvoj fazi rata smrt na bojištu imala je određenu uzvišenost, 
shvaćala se kao žrtvovanje za domovinu; poslije, s potpunim rastrojem 
mnogih društvenih vrijednosti, i ta je vrijednost izgubila na kvaliteti. 

Kada su u proljeće i ljeto 1991. godine učestala protjerivanja Hrvata 
iz Dalmatinske zagore i s Banije/Banovine, potom i ubojstva, stvarala se 
u društvu ne samo mržnja prema počiniteljima tih zločina, nego i prema 
Srbima općenito. Zbog učestalosti zločina u ratu 1991. godine kumuli- 
rala se negativna energija u kojoj su sve veća kršenja ljudskih prava s 
hrvatske strane bila moguća. Javnost bi ih prešućivala, razumijevala, pa 
čak i opravdavala. Stvaranje takvog, svojevrsnog etničkog kriterija do- 
datno je kompliciralo i otežalo stanje u Hrvatskoj i umnogome onemo- 
gućilo prijeko potrebne društvene pomake u poratnim godinama. 

Mržnja prema Srbima očitovala se u veličanju NDH, odnosno u ustašo- 
nostalgiji. Ta se ustašonostalgija prenijela na razne načirie u svakodnev- 
ni život - kafići i barovi nosili su ustaške nazive, „dajući time do znanja 
da ljubav prema Hrvatskoj, barem za neke Hrvate, znači i veličanje onih 
koji su pobili velik broj Srba”. Mnogi su pjevali pjesme notornim 
zločincima Juri Francetiću i Rafaelu Bobanu („Juri i Bobanu“).*?7 Tije- 
kom devedesetih razvijao se specifičan oblik javne komunikacije, svoje- 
vrsna kulture mržnje — bilo je dopustivo generalno iskazivati mržnju 
prema Srbima, isticati njihovu povezanost sa zločinom. Smatralo se da 
će se time motivirati vojnici u ratu. Neko je vrijeme u Vinkovcima i Za- 
dru (od 1990. do zasigurno 1997. godine) izlazio otvoreno šovinistički i 
proustaški Hrvatski vjesnik s nadnaslovom (tek od 1993. godine) 
-Politički srbi — prokleti da ste, ma gdje bili" (Srbi su namjerno napisani 
s malim .s"). Urednik-savjetnik bio je Tomislav Merčep. inače zapovjed- 
nik skupine koja je ubila zagrebačku obitelj Zec te obavljala likvidacije 
u Pakračkoj poljani. U listu su se iz broja u broj objavljivale najdegutan- 
tnije uvrede, psovke i prijetnje na račun Židova i posebice Srba te osta- 
lih nehrvata. Primjerice. u broju od 10. travnja .svim poštenim Židovi- 
ma kojima je Hrvatska Država iskreno Domovina... čestita [...) 10. tra- 
vanj, dan našeg zajedničkog vjekovnog sna..." Pojavljivali su se i kvaživi- 
cevi poput: „Znate li u čemu je razlika između kamiona punog pijeska i 
kamiona punog Srba? Pijesak ne možete izbaciti vilama." ili natpisi: 
-Domaće životinje — vol, kljuse, Srbin".?** Državna vlast protiv toga lista 
nikada nije poduzela nikakve kaznene mjere. Mnoga su poduzeća (i 
kafići i sl.), čak i ona u državnom vlasništvu, u listu objavljivala reklame 
i tako mu posredno omogućavala da izlazi. 

I neki su drugi novinari pisali otvoreno šovinističke tekstove, poput 
Maje Freundlich u Slobodnoj Hrvatskoj: .Srbi su, jednostavno rečeno, 

nesposobni. Kao zajednica. Nesposobni su u miru za rad, nesposobni 
su u ratu za vojevanje... Ta gomila razmaženih divljaka ne zna čak ni 
ubijati ako joj žrtve nisu djeca, starci i bolesnici.”359 

U međuvremenu se na službenoj političkoj razini društvu nametao kon- 
cept novoga konzervativizma: još 1992. godine pompozno je najavljena širo- 
ko zamišljena , «duhovna obnova” kao povratak tradicionalnim kršćanskim, 
vrednotama. Vraćanje iskonskim duhovnim i društvenim vrednotama hr- 
"vatskoga naroda” je, prema najavama propagatora te akcije, trebalo uključiti 
„stvaranje kulta obitelji s više djece, postavljanje majke kao središnje osobe 
oko koje se obitelj okuplja, zabranu pobačaja, kontrolu omladine što bi se, 
očitovalo u limitiranju izlaska i točenja pića, itd. Konačan je cilj bio djelomična 
ili potpuna retradicionalizacija društva, odnosno povratak stanju kakvo je u 
Hrvatskoj bilo prije više desetljeća, što je, naravno, bilo posve nerealno. 

Naime, velik dio javnosti je potrebu za „duhovnom obnovom” prihvaćao 
tek na deklarativnoj razini, a prema nekim anketama, većini građana ta 
tema nikada nije bila ni među deset najznačajnijih društvenih problema. 
„Populacijski rast” te je iste ispitanike interesirao još manje.** Dapače, 
trendovi su u društvu bili upravo suprotni. Natalitet je tijekom devedese- 
tih bio u dramatičnom padu, a potpuna zabrana pobačaja u političkim 
krugovima nikada i nije ozbiljnije razmatrana (iako su neke medicinske 
ustanove devedesetih nastojale smanjiti broj izvedenih pobačaja ili ih čak 
prestati izvoditi). Naime, takvoj bi se zabrani usprotivio golem dio biračkog 
tijela. osobito žena (prema anketi provedenoj pred izbore 1992. godine 
čak 78,8% građana smatralo je da žena ,treba imati pravo na slobodnu 
odluku zakonski osiguranu", a 1995. i dalje visokih 73,4%).%' I u samom 
HDZ-u prevladalo je mišljenje da bi ukidanje prava na pobačaj bilo kon- 
traproduktivno. Pri tome je uzeto u obzir i mišljenje uglednih liječnika u 
stranci (Andrija Hebrang) da bi medicinski rizici takve akcije bili veliki 
(jer bi se zasigurno povećao broj ilegalnih zahvata). 

Odnos vlasti prema ,duhovnoj obnovi" bio je ambivalentan. Inicijati- 

vu su pokrenule nevladine institucije, prvenstveno Hrvatski populacij- 


u pokret pod vodstvom don Ante Bakovića te njihovo. glasilo Narod. 


kao i dostatnu financijsku potporu državnih institucija, pa je očigledno 
da je i državni vrh misli isto ili vrlo slično. Uostalom, neke od takvih 
inicijativa bile su pretočene u akcije državnih vlasti. neke od njih podržao 
je i sam predsjednik Tuđman. U više je navrata, u obraćanjima Saboru 
1994. i 1995. godine posebno inzistirao na .demografskoj obnovi“. Osim 
toga, vrlo je često, gotovo u pravilu, kumovao rođenju djeteta u velikim 
obiteljima koje su imale osmero ili više djece. 

Moralni obrasci, kakvi su vladali u socijalizmu, tijekom devedesetih 
uglavnom su nestali, a rat i neprimjereni postupci vlasti umnogome su 

pridonijeli da se u društvu nisu počele razvijati nove moralne i etičke 
vrijednosti. Vlast HDZ-a je već od trenutka dolaska na vlast, a osobito 
od 1992. godine, shvaćala da je društvu potreban pozitivan psihološki 
pomak. Jedan od vrhunaca akcije nazvana ,duhovna obnova" trebao je 
biti simpozij održan u lipnju 1992. godine, te nedugo potom izašli zbor- 
nik radova. Iako zbornik sadrži pojedinačno vrijednih i politički korekt- 
nih priloga (ukupno ima 70 tekstova), ipak su najindikativnije završne 
riječi urednika Ante Bakovića: „Koga uzeti za uzor i nadahnuće [...] zar 
Europu i Zapad!? Što će nam to, imamo nešto bolje! Zar Ameriku?! — 
Još lošije rješenje..." Radi se o tezama tipičnima za hrvatsku varijan- 
tu izolacionizma, kakav se formirao tijekom devedesetih i početkom 
21. stoljeća. Potom se Baković poziva na tradicionalne vrijednosti: krš- 
ćanski moral, na deset Božjih zapovjedi, itd. 

Tijekom devedesetih stanje je u hrvatskom društvu postajalo sve apa- 
tičnije. Do 1995. očekivalo se da će oslobođenje donijeti razrješenje niza 
problema, ali se to nije dogodilo. Od 1995. i kasnijih godina Hrvatsku je 
zahvatila „poslijeratna malodušnost", jer se nije ostvario poslijeratni bo- 
ljitak koji se očekivao i koji su vlasti najavljivale.?#? 

Zemlja je bila rastrojena pogubnom privatizacijom te padom imovin- 
skeiosobne sigurnosti. Nada u bolje sutra mnoge je napustila, a značajan 
dio mlade generacije. na pragu radnog vijeka, masovno je nastojao otići 
u inozemstvo. Općoj apatiji pridonosilo je i neispunjavanje barem dijela 
(potpuno nerealnih) predizbornih obećanja koja su se ranih devedesetih 
izbacivala kao iz rukava: počev od često spominjanih 150 milijardi do- 
lara koje samo čekaju da budu investirane u domovini do najava brzog 
gospodarskog oporavka (.s pobjedom u blagostanje“). 

Kraj borbe za samostalnost odnio je mitove, snove, utopije, iluzije koji 
su na tisuće muškaraca i žena vodili u borbi i žrtvi, a bez kojih bi krajnja 
pobjeda bila nezamisliva. Prijelaz u novu stvarnost razočarao je i otrije- 
znio mnoge. Te je osjećaje vjerojatno najbolje izrazila tada iznimno popu- 
larna pjesma „Ruža hrvatska" zagrebačke grupe „Prljavo kazalište“: 


Ima dana kada ne znam 
što ću sa sobom... 

Lupi petama 

i reci: evo, sve za Hrvatsku, 
poljubi zastavu 

i pusti suzu neku iskrenu. 
O Bože, čuvaj mi 

naše golubove i sirotinju, 
jer bogati se ionako 

za sebe pobrinu. 

88. Odnos Crkve i države u devedesetima 


Godine 1990. Crkva je načelno pozdravljala pobjedu demokracije i slo- 
bodne izbore. Međutim, Glas Koncila je tada slabo prikrivao favoriziranje 
HDZ-a, a sam Franjo Tuđman je tijekom kampanje izjavljivao kako nje- 
gova stranka uživa podršku Crkve. Naposljetku, niži kler uglavnom je 
otvoreno bio uz HDZ, a ta je stranka imala izravnu ili neizravnu potporu 
crkvene hijerarhije i u sljedećim godinama.** Stav Crkve prema HDZ-u 
proizlazio je dijelom i iz tradicionalne politike Crkve prema kojoj ona 
mora usko surađivati s vlastima na dobrobit pastve. U široj se javnosti 
propadanjem komunističke vladavine sve snažnije afirmirao stav da je 
hrvatstvo istovjetno katoličanstvu, odnosno da se Katolička crkva može 
poistovjećivati s državom, a država s njome. Ugledni publicist i grkokato- 
lički svećenik Živko Kustić smatrao je da se time katolička vjera i Kato- 
lička crkva stavljaju na pijedestal svojevrsne „plemenske majke" te je 
oštro kritizirao takvo stanje.*** Kustić i njegovi istomišljenici, kojih je u 
Crkvi bilo, tvrdili su kako je pogrešno misliti da je neka osoba katolik 
samo zato što pripada hrvatskom narodu te da valja razumjeti kako se 
radi o tradicionalno nacionalnom, a ne o religioznom izjašnjavanju. No, 
Kustić s takvom kritikom nije doveo u pitanje dominantan stav u društvu 
— da je Katolička crkva većinska crkva u državi, da ovu državu smatra 
svojom, da država također Crkvu smatra svojom Crkvom. Iz toga su se, 
nadalje, tijekom devedesetih izvodile sve neprimjerene i vrlo česte mani- 
festacije povezivanja Crkve i države koje su išle sve do blagoslivljanja 
raznih novopodignutih objekata, čak i telefonskih centrala. 

Dogodilo se da je spletom mnogih društvenih okolnosti, ali dijelom i 
kao rezultat unutarcrkvenog razvoja, Crkva ušla u politički i društveni 
vakuum koji je ostao nakon destrukcije komunističkih struktura, a nije 
ga uspjelo ispuniti i izgraditi građansko društvo. Postala je politički čim- 
benik par excellence, iako su mnogi crkveni visokodostojnici tvrdili da 
to Crkva nije i ne može biti. Kratkoročno, Crkva je imala koristi, jer je 
povećala utjecaj i moć, ali je pitanje da li i dugoročno. Pokazalo se da je 
to opasan prostor - činjenicom da je Crkva postala politički čimbenik 
obvezala se i da iskazuje mišljenje, štoviše. da odlučuje o pitanjima na 

Papa Ivan Pavao II susreće se s predsjednikom Tuđmanom tijekom svog drugog posjeta Hrvatskoj u 
listopadu 1998. godine. 


koja ne može dati pravi.odgovor. Naposljetku. pokazalo se da je takva 
pozicija Crkve štetna i za društvo u cjelini, jer je, tako pozicionirana 
Crkva do potkraj devedesetih vrlo blago osudđivala društvene anomalije. 
Jedino se snažnije usprotivila pokušajima hrvatske politike da podijeli 
Bosnu i Hercegovinu. 

Osim jasne opreke komunizmu, Crkva je izražavala nepovjerenje i 
zazor i prema drugim građanskim ideologijama, primjerice, prema libe- 
ralima, jer ih se smatralo nastavljačima klasičnog liberalizma 19. stolje- 
ća koji je bio antiklerikalno orijentiran. Slijedom te ideje vodilje u 
sljedećim se godinama jedan dio Crkve u javnosti isticao tradicionali- 
stičkim/konzervativnim stavovima koji su umnogome bili istovjetni pro- 
jektu .duhovne obnove“. 

Kada je u rujnu 1994. godine u Zagreb stigao papa Ivan Pavao II, prvi 
papa koji je nakon više stoljeća stupio na tlo Hrvatske, doček je bio ma- 
sovan, a oduševljenje spontano. Sastao se s državnim vrhom, a na 
svečanoj euharistiji na zagrebačkom Hipodromu govorio je u duhu eku- 
menizma i praštanja, što neki koji su ga slušali radije bi da to nisu mo- 
rali čuti. 

S narastajućom društvenom krizom rasla je i kritičnost Crkve prema 
društvenim zbivanjima. Činilo se da je imenovanje. mladog Josipa 
Bozanića (1949) za zagrebačkoga nadbiskupa potkraj-1997. godine tre- 
balo označiti zaokret Katoličke crkve prema politici u-kojoj.će dominira- 
ti ekumenski i socijalni, a ne nacionalni elementi. Bozanić je kasnijih 
mjeseci govorio o „grijehu struktura", očigledno aludirajući na_korupci- 

ju, privredni kriminal i slično. Zbog toga su se mnogi ljudi ponadali da 

se stanje može popraviti, neki su bili i oduševljeni tom izjavom. Iako 
nadbiskup u takvoj kritici u narednim godinama nije ustrajao, nema 
sumnje da je sintagma o . grijehu struktura" najpregnantnije i najautori- 
tativnije iskazala sve grijehe koje je HDZ-ovska vlast tijekom devedese- 
tih učinila prema hrvatskim građanima.?&# 

Papa Ivan Pavao II još je jedanput, ujesen 1998. godine, posjetio Hr- 
vatsku i u Mariji Bistrici proglasio nadbiskupa Alojzija Stepinca blaže- 
nim. Osim postupka beatifikacije, papina je posjeta bila višežnačna: 
želio je pokazati kako mu je stalo do snaženja tolerancije i do stabiliza- 
cije Hrvatske i regije u cjelini, osobito stoga jer je iste poruke promicao 
i tijekom posjeta Sarajevu u travnju 1997. godine. 

89. Hrvatsko gospodarstvo u devedesetima 


S narastanjem sveobuhvatne jugoslavenske krize potkraj osamdesetih 
golem dio hrvatske javnosti postajao je uvjeren da su demokratsko 
društvo i gospodarski napredak mogući jedino izvan jugoslavenske za- 
jednice. No, kada je ta samostalnost konačno dosegnuta, na putu prema 
općem boljitku pojavile su se nove prepreke. U prvoj polovici devedese- 
tih glavna prepreka je bilo dugotrajno ratno stanje; štete koje je rat uzro- 
kovao u gospodarstvu na nepokretnoj i pokretnoj imovini pojedinaca i 
države bile su goleme (oko 500 spomenika kulture uništeno je ili ozbilj- 
no oštećeno, najčešće katoličke crkve, a stradavale su i bolnice. škole, 
dječji vrtići). 

Izravna i neizravna ratna šteta procijenjena je na 37 milijardi USD 
(po cijenama iz 1990. godine).** Utvrđeno je tada da samo za ponovnu 
izgradnju razorenoga treba potrošiti oko 20 milijardi USD. Hrvatski 
bruto nacionalni proizvod se u jednom trenutku tijekom rata gotovo 


pis. Crkva sv. Franje 
Ksaverskog u Viduševcu 
na Baniji sagrađena je 
1827. Razorena je tijekom 
Domovinskog rata, 1991. 
godine. 

prepolovio, odnosno pao je sa 16 u posljednoj predratnoj godini na oko 
8 milijardi USD (jer je 1991. bio manji 21,1% nego prethodne godine, 
potom sljedeće godine 11,7% negoli prethodne godine, itd.). 

Neizravnim štetama valja smatrati činjenicu da su gotovo pet godina 
.bile blokirane bitne ceste i pruge u zemlji, a pet godina bilo je pod oku- 
.pacijom oko 25% teritorija s relativno velikim gospodarskim potencija- 
lima - bogata poljoprivredna područja istočne Slavonije i Baranje, indu- 
strijski pogoni u Vukovaru, Petrinji, Drnišu, turizam na Plitvičkim jeze- 
rima. Zbog nesigurnosti, hrvatski je turizam u 1992. i kasnijim godina- 
ma praktički propao. Strani su turisti tijekom 1988. godine ostvarili 
59.370.000 noćenja, a 1992. godine svega 7,555.000 (uglavnom u Istri), 
što je pad od 87.3%. Tako se hrvatski turizam vratio na brojke koje je 
ostvarivao 1961. godine.?#7 

Prestanak rata pridonio je i da turističke sezone 1997. i 1998. godi- 
ne, s nešto više od 30 milijuna noćenja, budu daleko uspješnije od prijaš- 
njih (ali i dalje manje od polovice najbolje prijeratne). No, čak i te 
skromne brojke značile su da je turizam činio 13% tada ukupnoga bru- 
to nacionalnoga dohotka, što je Hrvatsku stavljalo na drugo mjesto u 
Europi (poslije Belgije). 

Vrlo su se sporo obnavljale srušene pruge i mostovi, kao i prijeratne 
autobusne. željezničke i avionske linije. Tek je potkraj 1997. godine za 
putnički i robni promet otvorena pruga Zagreb — Beograd. Bila je to pri- 
je rata najprofitabilnija pruga u Hrvatskoj (i tadašnjoj Jugoslaviji), kao 
i u široj regiji. od koje je dobrim dijelom živio golemi vinkovački pro- 
metni čvor. Dočim se promet autocestom od Zagreba do Beograda rela- 
tivno brzo povećavao. željeznički promet, osobito putnički, ni u desetak 
sljedećih godina nije ni približno dosegnuo prijeratne brojke. 

Luke Split. Zadar i Šibenik bile su od 1991. do 1995. svedene na bez- 
načajan lokalni promet, jer je kninsko željezničko čvorište bilo u ruka- 
ma pobunjenika. Nakon 1995. promet se povećava, ali je i dalje malen. 
Zbog blokade naftovoda i gubitka srednjoeuropskog tržišta i promet 
riječke luke (suhog i tekućeg tereta zajedno) dramatično je pao: s više od 
20 milijuna tona u najboljoj godini (1980) na ispod 7 milijuna tona 
1996. godine. Do kraja devedesetih došlo je do blaga poboljšanja, ali je 
u to vrijeme hrvatska privreda teško trpjela zbog zatvaranja tržišta dru- 
gih bivših jugoslavenskih republika, kao i zbog krize u drugim bivšim 
socijalističkim državama. Istovremeno je trpjela zbog odlaska robe pre- 
ma drugim lukama - u Trst i naročito u Kopar. koji je tijekom devedese- 
tih udvostručio promet.?# 

Na taj je način dugo godina, najmanje do kraja devedesetih. Hrvatska 
snosila trošak propuštene ekonomske aktivnosti. ponajprije u turizmu 
i prometu.? 


792 


Samostalnost, rat i poratne teškoće (1990-1999) 


Od gospodarskih još su teže, nenadoknadive ljudske štete — tisuće 
mrtvih. nekoliko tisuća invalida, stotine tisuća prognanika, razorene obi- 
telji. Pogubna atmosferaratazatrovalaje društvene odnose - međuljudske 
i međunacionalne. 

Međutim, kako su godine prolazile, pogotovo nakon 1995. godine, 
postajalo je sve jasnije da za ekonomski pad koji se dogodio u Hrvatskoj 
nakon 1990. godine nije kriv samo rat, nego i katastrofalna ekonomska 
politika i njezina praktična provedba. Istaknuti ekonomist Dražen Kalo- 
gjera (1929) ustvrdio je da je .provedeni model privatizacije počinio to- 
liku štetu hrvatskom gospodarstvu, koja se može mjeriti s ratnim šteta- 
ma koje nam je počinio četnički agresor (naravno. ako se isključe ljud- 
ske žrtve koje su neprocjenjive). Devastirana je ekonomska struktura 
koja je bila neusporedivo bolja negoli u bilo kojoj drugoj socijalističkoj 
zemlji“.37" Dapače, tvrdi se da je kao uzrok gubitaka bruto domaćeg 
proizvoda u razdoblju od 1990. do 2005. godine rat sudjelovao sa samo 
14.6% (37 od ukupno 254 milijardi dolara po cijenama iz 1990. godi- 
ne).37! 

Nema sumnje da je nestankom socijalizma trebalo naći vlasnika za 
golemo društveno bogatstvo, kako za stanove. tako i za poduzeća. I dok 
su stanovi u društvenom vlasništvu nad kojim je postojalo stanarsko 
pravo relativno brzo i bez veći potresa uglavnom otkupljeni (s iznimkom 
stanova u vlasništvu bivše JNA), vlasništvo nad poduzećima bio je mno- 

go teži problem. U javnosti su se zagovarale različite koncepcije — 
podržavljenje čitave privrede i potom polagana prodaja onih poduzeća 
koja su dosegnula zadovoljavajuću cijenu. potom model prodaje zapos- 
lenicima, dakle koncepcija u kojoj bi se stvorio u čitavoj zemlji sloj ma- 
lih dioničara. Bilo je i varijacija tih ideja, ali su naposljetku doneseni 
zakoni (Zakon o pretvorbi društvenih poduzeća iz travnja 1991. godine 
i Zakon o privatizaciji iz 1996. godine) koji su omogućili da stranački 
podobni ljudi s malo svježeg novca, ili uopće bez njega, postanu vlasnici 
tih poduzeća. Tako se dogodilo da je samo manjina vlasnika ..pretvore- 
nih" poduzeća kupovala pogone u društvenom vlasništvu da bi ih .oz- 
dravila" i zaradila na novoj proizvodnji. Ostali su imali druge nakane - 
uglavnom da rasprodaju nekretnine i pokretnine kojih su se dočepali na 
lak način. i vrlo je lo jeftino. Zbog nestručnosti novih vlasnika i često njihove 


velikim su_ su dijelom propala. Takav koncept se vrlo brzo pokazao kao 
neuspješan, zapravo katastrofalan, jer je ubrzo postalo očigledno da se 
stvara uzak sloj bogataša koji su to postali bez ulaganja i bez ikakvih 
zasluga, a da istovremeno najveći dio stanovništva osiromašuje i ostaje 
bez ikakvih sredstava. Od 1991. godine oko 2500 poduzeća je ušlo u 
pretvorbu s tada procijenjenom vrijednošću od 25 milijardi njemačkih 

maraka, što je bilo oko 50% tadašnje vrijednosti hrvatskoga gospodarst- 
va. U tom procesu bilo je puno promašaja, političkog voluntarizma. ko- 
rupcije i drugoga kriminala.*7? Kao posljedica svih ovih procesa od 1989. 
do 1994. godine industrijska se proizvodnja više nego prepolovila (od- 
nosno, 1994. pala je za 49,6% u odnosu na razdoblje otprije pet godina). 
a dramatično je do 1994. pao i broj zaposlenih u industriji (za 35,1% u 
navedenom razdoblju). s tendencijom daljnjega pada u sljedećim godi- 
nama.??> 

Doduše. i u takvoj je pretvorbi bilo onih koji ne samo da nisu opljačkali 
kupljena ili dobivena poduzeća. već su ih razvili, sačuvali i otvorili nova 
radna mjesta. redovno plaćali svoj radnike i obveze, posebno prema 
državi. internacionalizirali i dokapitaližiralo posao i sl., ali takvi su pred- 
stavljali manjinu. 

Posljedica ovakve pretvorbe i privatizacije jesu i stvaranje golemih 
socijalnih razlika. Na taj je način hrvatsko društvo, nakon desetljeća 
relativnog egalitarizma. poprimilo bitno drugačiji karakter — umjesto da 
se ustrojavanjem nekih elemenata kapitalističke privrede kreće prema 
društvu pravednosti nalik na skandinavska. za što je bilo potencijala, 
stvara se društvena slika koja tendira onoj južnoameričkoj. U Hrvatskoj 
je 2001. godine 20% najbogatijih raspolagalo s 39.6% BNP-a, dočim je 
20% najsiromašnijih raspolagalo sa svega 8.3%. što je i dalje uravno- 
teženije negoli u SAD-u. V. Britaniji i Poljskoj. ali lošije nego u Mađarskoj. 
Češkoj i Sloveniji.37* 

Dugoročno je ovakav koncept pretvorbe i privatizacije bio još pogub- 
niji. jer nije potakao novi ciklus proizvodnje. Stoga su svi problemi koji 
su mučili socijalističku privredu do 1990. pritiskali i privatizirano gos- 
podarstvo tijekom devedesetih - slaba produktivnost, nelikvidnost, 
unutrašnji dugovi. nedostatak investicija. 

Teški su problemi u devedesetima opterećivali i tržište kapitala: _sve . 
do 1997/1998. godine banke nisu bile ni sanirane ni privatizirane. Osim 
toga. one su i dalje novac svojih štediša i komitenata dobrim dijelom 
ulagale po nalogu političkih ı moćnika. Umjesto da se investira u poslove 
u kojima bi njihov novac mogao biti oplođen, banke su ga usmjeravale 
u saniranje propalih ili besperspektivnih poduzeća. Većinu banaka mo- 
rala je. da ne bi propale. sanirati država. Nakon golemih budžetskih iz- 
dataka — oko 6 6 milijardi dolara — na prijelazu u 21. stoljeće banke su 
privatizirane. 

"Burze (tržište vrijednosnica) osnovane su u Zagrebu (1991) i Va- 
raždinu (1993). ali im je trebalo nekoliko godina da uopće zažive. odno- 
sno da dobiju na važnosti. 

I investicijski je ciklus tijekom devedesetih bio razbijen, jer je 1995. 
godine razina investiranja pala na 14% u odnosu na 1990. godinu. koja 

je već bila krizna. U 1996. i 1997. godini investicije su počele rasti, ali u 
odnosu na 1990. godinu, investicijska stopa ni 1997. godine nije još 
dosegnula 50%. Pošto je 1998. godine umalo propala Dubrovačka ban- 
ka, jer je u njoj otkriven djelomično uspješan pokušaj privatizacijske 
pljačke, nova je gospodarska kriza zahvatila zemlju. Da bi se tada slije- 
dio razvojni ritam brzorastućeg srednjoeuropskog okruženja (Slovenije, 
Mađarske, Češke, Poljske), stopa gospodarskog rasta trebala je biti viša 
od 10%, a ona se potkraj devedesetih jedva kretala oko 3 do 4% 
godišnje. 

Pad standarda tijekom devedesetih nije se toliko očitovao u padu 
prosječnih plaća. Naime, i tijekom osamdesetih, u vrijeme intenzivnije 
inflacije, plaće su u prosjeku bile relativno niske. Međutim. tijekom de- 
vedesetih drastično je pala zaposlenost - u Hrvatskoj je prije rata radilo 
oko 1.500.000 osoba, a 1995. godine jedva nešto više od 1.000.000 te 
jedva 950.000 deset godina kasnije. Broj nezaposlenih udvostručio se u 
odnosu na kraj osamdesetih i približavao se, čak u nekim trenucima i 
prelazio 20%, pa je u Hrvatskoj početkom 21. stoljeća nezaposleno bilo 
preko 400.000 osoba. Istovremeno je u sivoj Sono radilo na deset- 
ke, možda stotine tisuća ljudi. SE 

i i broj graiovjenika. jer su mnogi koji su 
ostajali bez posla na svaki način nastojali dobiti mirovinu. Zbrinjavanje 
ljudi slanjem u mirovinu (a ne na zavod za zapošljavanje) bila je i spe- 
cifična državna politika, kako bi se ublažio socijalni udar, ali je to značilo 
da umjesto sve većeg broja nezaposlenih, raste broj umirovljenika koji- 
ma se realna vrijednost mirovina smanjuje. Naposljetku, i mnogi su de- 
mobilizirani branitelji, pogotovo oni kojima je dijagnosticirani posttrau- 
matski stresni poremećaj (PTSP), stjecali pravo na mirovinu. 

I zdravstvena je zaštita postala sve slabija. dijelom i zbog velikog bro- 
ja ranjenih za vrijeme rata, dijelom i zbog neizdvajanja ili sve manjeg 
izdvajanja države za sve skuplju zdravstvenu opremu. 

U doba socijalizma, iz bruto plaća se izdvajala značajna suma (i do 
10%) za stambenu izgradnju, čime se financirala izgradnja tisuća i tisuća 
stanova nad kojima su stanari dobivali stanarsko pravo. To je izdvajanje 
promjenom vlasti 1990. godine ukinuto, a da nije nađen nikakav za- 
mjenski model financiranja stanogradnje. 

Građevinska industrija je početkom devedesetih doživjela kolaps. di- 
jelom stoga velika socijalistička građevinska poduzeća nisu mogla op- 
stati u novim okolnostima, dijelom i zbog strmoglavog pada investicija u 
građevinarstvo, osobito u gradnju kuća i stanova. 

Da bi država uopće mogla funkcionirati, bilo je potrebno povećavati 
proračun; od 1994. do 1999. godine, u razdoblju kada je inflacija bila 
minimalna, državna potrošnja (.javna potrošnja konsolidirane središnje 

države") je porasla za 98,9% (od 35,35 na 70,34 milijardi kuna).?75 I u 
sljedećim godinama, daleko u 21. stoljeće, Hrvatska je ostala zemlja 
previsoke javne potrošnje - to je boljka koja će očigledno dugoročno ti- 
štiti ekonomske planere, kao-i-državu-u cjelini. ai 

Da bi se uveo red u gospodarske tokove, Vlada je od 1. siječnja 1998. 
godine uvela porez na dodanu vrijednost — PDV, u visini od 22%, i to se 
.pokazalo uspješnom mjerom. Završetkom rata i turizam se potkraj de- 
vedesetih počeo oporavljati, jer se vremenom u inozemstvu Hrvatska sve 
manje doživljavala kao nesigurno.područje. 

Usprkos tim poboljšanjima, potkraj devedesetih politička i ekonom- 
ska situacija postaju sve dramatičnije. Financijske afere, ponajprije < ona 
oko Dubrovačke banke i-afera Lepej, postaju i simboli tih procesa, Oni 
istovremeno otkrivaju i korumpiranost i nemoralnost režima. Radnički 
protesti i štrajkovi završavali su čak i sukobima s policijom u centru 
Zagreba. Da bi stišala rastuće nezadovoljstvo, vladaj ije ubrzano ano posuđivala 
i kredite koje su hrvatska poduzeća : dobivala uz državna jamstva, za 
punih 9 milijardi USD. 

Ekonomskom katastrofom koja ju je zadesila devedesetih, Hrvatska 
se iz relativno razvijene industrijske zemlje pretvorila u dezindustrijali- 
ziranu. U njezinoj privredi otada dominiraju trgovina i usluge | i ti se 
pokazatelji nisu mogli značajnije promijeniti ni tijekom relativno 
uspješnog početka 21. stoljeća. Djelomično valja to zahvaliti i svjetskim 
trendovima po kojima se industrija izmješta iz razvijenih zemalja prema 
Trećem svijetu, prvenstveno Kini. 

236 Komšić, Preživljena zemlja. Tko je. kada i gdje dijelio BiH. 95. 

37 Hrvatski predsjednik Franjo Tuđman procijenio je početkom 1996. da je u ratu pogi- 
nulo 9909 te ranjeno 20.649 bosanskohercegovačkih Hrvata, što je očigledno pretjera- 
no. Moguće je da su u tu statistiku ušli i bosanskohercegovački Hrvati stradali u ratu 
protiv Srba u BiH. kao i u Domovinskom ratu u Hrvatskoj. Vidi. .Poslanica predsjed- 
nika Franje Tuđmana Saboru", 15. I. 1996. prema Novi list. Rijeka. 16.1. 1996. 

** Ubijeni i nestali Hrvati Bosne i Hercegovine. 6. 

239 Veliki geografski atlas Jugoslavije. 228-229. 

20 Banac. Raspad Jugoslavije. 145. 

21O tome piše i Nobilo, Hrvatski feniks. Diplomatski procesi iza zatvorenih vrata. 
555-561. 

22 O tome. Nobilo. Hrvatski feniks. Diplomatski procesi iza zatvorenih vrata. 562. i d. 

*43 Otvoreno pismo u kojem se traži ostavka predsjednika Tuđmana zbog rata u BiH na- 
pisali su Ivo Banac, Chris Cviić. Slavko Goldstein, Vlado Gotovac. Vesna Pusić i Ozren 
Žunec. vidi Erazmus 3. Zagreb 1993; žestoko osporavanje pisma, Aralica, Što sam 
rekao o Bosni. 128. 

24 Glasnik HDZ-a. 28. I. 1994: Slobodna Dalmacija i Vjesnik. 29. I. 1994. 

235 Silber — Little. Smrt Jugoslavije. 381: Komšić, Sarajevska inicijativa: najopširnije. 
Komšić. Preživljena zemlja. Tko je. kada i gdje dijelio BiH. 188-341. 

“4 Lukic. LAgonie yougoslave (1986-2003). 243. i d.: Granić. Vanjski poslovi. 85. i d.. 93- 
97: opširno, Komšić, Preživljena zemlja. Tko je. kada i gdje dijelio BiH. 345-383. 

247 Predsjednik Franjo Tuđman tvrdio je u razgovoru sa samim Abdićem da bi zapadna 
Bosna mogla u nekim raspletima -automatski pripasti Hrvatskoj", odnosno „bit će 
uključena u Hrvatsku kao pokrajina“ - Jutarnji list. Zagreb. 3. XI. 2007. 

238 O UNPROFOR-u, opširno, Nobilo, Hrvatski feniks. Diplomatski procesi iza zatvore- 
nih vrata. 399-460. 

24% Hartmann. Milošević, dijagonala luđaka. 215: Barić. Srpska pobuna u Hrvatskoj. 
150-169. 

250 Šarinić. Svi moji tajni pregovori sa Slobodanom Miloševićem. 320. 

25 Radulović, Sudbina Krajine. 55; Hartmann, Milošević, dijagonala luđaka. 215: u 
tiskanim dokumentima, u: Uspon i pad .Republike Srpske Krajine". 189-191. toga 
članka nema. 

252 Uspon i pad .Republike Srpske Krajine", 192-194. 

255 Antonijević, Stanovništvo hrvatske nacionalnosti na Kosovu - Janjevci. 

24 Jutarnji list, Zagreb. 3. XI. 2007. 

55 Opširno, Srbi u Hrvatskoj, jučer, danas, sutra, 101-144. 

256 Radelić - Marijan - Barić - Bing - Živić, Stvaranje hrvatske države i Domovinski rat, 
159-162. 

257 Radelić - Marijan - Barić - Bing - Živić, Stvaranje hrvatske države i Domovinski rat, 
162-165. 

25 Vukonić. Povijest hrvatskog turizma, 183. 

2% Barić, Srpska pobuna u Hrvatskoj, 474-479. 

2 Vidi. Srebrenica: od poricanja do priznanja: Chollet. Tajna povijest Daytona. 48. id. 

æ! Chollet. Tajna povijest Daytona, 72-75. 

%? Lukic, LAgonie yougoslave (1986-2003). 249-251. 

æ Snimka sastanka državnog vodstva na Brijunima 31. srpnja 1995. emitiran 24. VI. 
2007. na HTV-u. 

% Primorac, Pravorijek. 269; Feral Tribune, 29. IV. 2000. 

2 Slobodna Dalmacija. Split. 10. VI. 1992; Večernji list. Zagreb. 15. XII. 1998: vidi i 
Hudelist. Tuđman: biografija. 674: Barić, Srpska pobuna u Hrvatskoj. 561. 

28 Barić. Srpska pobuna u Hrvatskoj. 537. 

%70 ulozi Srpske pravoslavne crkve: Ramet. The Politics of the Serbian Orthodox 
Church. 

2 Maković, Pisma Bertoltu Brechtu. 137; informacija o tome: Livada. Etničko čišćenje 
- ozakonjeni zločin stoljeća. 

2 Komšić. Preživljena zemlja. Tko je. kada i gdje dijelio BiH. 387-417: Granić. Vanjski 
poslovi. 131-134: Radelić - Marijan — Barić - Bing - Živić. Stvaranje hrvatske države 
i Domovinski rat. 403-406: opširno. Chollet. Tajna povijest Daytona. 288. i d. 

20 Opširno. Nobilo. Hrvatski feniks. Diplomatski procesi iza zatvorenih vrata. 496-522. 

271 Radelić - Marijan - Barić - Bing - Živić. Stvaranje hrvatske države i Domovinski rat. 
458-470. 

272 Søberg, Hrvatska nakon 1989. godine: HDZ ií politika tranzicije. 37-38. 

7 Analitičari nude i druge termine - -semidemokratski režim". .fragjina (tj. krhka - op. 
I. G.) demokracija", vidi. Kasapović, Demokratska konsolidacija. 17: Čular, Vrste stra- 
načke kompeticije. 139: Søberg, Hrvatska nakon 1989. godine: HDZ i politika tran- 
zicije. 39. 

271 Leinert Novosel, Politika Sabora prema .ženskom pitanju“. 199: Rupnik. The Postco- 
nununist Divide. 57-58. Rupnik koristi termin -derailed transition". a slične karakte- 
ristike .balkanskim zemljama“ Rupnik nalazi za zemlje bivšeg SSSR-a. 

"7 Ramet. Građanske vrijednosti u demokratskoj tranziciji. 12: Søberg, Hrvatska na- 
kon 1989. godine: HDZ i politika tranzicije. 35. 

77% lako se često u liberalnodemokratskoj javnosti u Hrvatskoj tvrdilo kako Tuđmanova 
ideologija pripada 19. stoljeću. Ivo Banac s pravom tvrdi kako _to nije točno". već da 
je .tuđmanizam sinteza našeg 20. stoljeća". Njegov je -režim ujedinio sve sastavnice 
hrvatskog protuliberalizma... on je protuliberalni modernizam u svom bitku" - Banac. 
Zašto liberalna Hrvatska kasni, str. LXV. 

27 Maković. Pisma Bertoltu Brechtu. 191. 

77? Deželan - Lajh. Inclusiveness of Suffrage in Post-Yugoslav Region. 157-158. 

7? Pauković. New Ideologies and Transition Opening in Croatia and Serbia. 189. 212. 

2 Kasapović. Demokratska konsolidacija. 22. 

281 Takvoj je situaciji prilagođavan i ustavni tekst, pa je člankom 96 (Ustava iz 1990) 
određeno da predsjednik ne smije obavljati nikakvu drugu javnu ili profesionalnu 
dužnost, „osim stranačke". 

282 Zakošek, Politički sustav Hrvatske, 113. 

"s www.poslovniforum.hr/zakoni/zakon_0_izboru_predsjednika.asp: Vjesnik, Zagreb, 6. 
VIII. 1997. 

%4 Primorac, Pravorijek, 116-119; Feral Tribune, 5. IV. 1999. 

285 Čular - Blanuša, Prilozi, 294. 

288 Kasapović, Demokratska konsolidacija, 22. 

287 Kasapović, Demokratska konsolidacija, 22. 

288 Čular. Vrste stranačke kompeticije, 126; Søberg, Hrvatska nakon 1989. godine: HDZ 
i politika tranzicije, 40. 

289 Govor predsjednika Tuđmana 25. I. 1994. godine na zajedničkoj sjednici Predsjedništva 
HDZ-a i Kluba zastupnika HDZ-a - Glasnik HDZ-a, Zagreb, 28. I. 1994. 

29 Kasapović, Demokratska konsolidacija, 17. 

291 Søberg. Hrvatska nakon 1989. godine: HDZ i politika tranzicije. 41. 

292 Zakošek, Politički sustav Hrvatske, 113-114; Granić, Vanjski poslovi, 137-138; Kasa- 
pović. Zagrebačka politička kriza; Ramet, Građanske vrijednosti u demokratskoj 
tranziciji, 12. 

2933 Kasapović, Demokratska konsolidacija, 27. 

291 Cvrtila, Izborna geografija. 57-59. 

?%5 Kasapović, Demokratska konsolidacija, 30. 

2% NN 90/1992; NN 129/2000. 

297 Pusić, Vladaoci i upravljači. 144; o položaju Srba, detaljno, Srbi u Hrvatskoj. jučer, 
danas, sutra, na raznim mj. 

28 U prvom izdanju te knjige (Zagreb, 1989, 316-320) Franjo Tuđman se jednostranim 
izborom izvora oslanja isključivo na iskaze trojice logoraša koji su pušteni iz Jasenov- 
ca 1942; tvrdili su da su Židovi u logoru općenito imali privilegirani položaj. da su 
„logorsku upravu držali Židovi (i) bili unutarnja vlast u logoru", da je postojala .pove- 
zanost logorske i ustaške uprave", pa su židovski logorski dužnosnici .sudjelovali u 
ubijanju" i „u njihovim je rukama uvelike bilo 'odabiranje'. tj. izdvajanje zatočenika za 
‘likvidaciju’, a dijelom čak i sama njena provedba“. Tako su Židovi u Jasenovcu navo- 
dno sudjelovali u likvidaciji Roma, pa je .uprava likvidacije (Cigana) u Gradini također 
bila povjerena jednoj židovskoj grupi”. I „Srbi, pored toga što stradavaju od ustaša, 
stradaju i od Židova“, koji „stalno i vešto intrigiraju protiv Srba". Ove tvrdnje triju 
navodnih svjedočenja Tuđman uvodno komentira da „sadrže prilično vjernu sliku". 
Zatim citira i ružnu generalizaciju koju pripisuje Vojislavu Prnjatoviću, jednom od 
otpuštenih iz logora, po Tuđmanu glavnome svjedoku: „Židov ostaje Židov. pa i u logo- 
ru Jasenovac. Oni su u logoru zadržali sve svoje mane no s tim da su one sada vidnije. 
Sebičnost, lukavstvo, nesolidnost, tvrdičluk, podmuklost i konfidentstvo njihove su 
glavne odlike.“ Jedino na ovome mjestu, i nigdje drugdje na sve četiri stranice pune 
takvih citata, Tuđman se donekle ograđuje jednom jedinom rečenicom, koja sama po 
sebi nije lišena dvosmislenosti: „Ovaj Prnjatovićev sud odiše pretjeranošću. mogli bi- 
smo reći antisemitskim raspoloženjem, ali slično govore i neki drugi svjedoci." Detalj- 
nije o tome, vidi, Goldstein. Holokaust, 600-609; vidi i Tuđman. Usudbene povjestice. 
688-695. 

299 Mesić, Kako je srušena Jugoslavija, VII. 

30% Klijentelizam su svi oblici korupcije koji nisu izraženi u novcu nego u raznim usluga- 
ma, pogodovanjima, itd., vidi Anić - Goldstein, Rječnik stranih riječi, 681. 

31 Primorac, Pravorijek, 316-317: Feral Tribune. 2. IX. 2000: vidi i Nacional. Zagreb, 7. 
IX. 2000. 

302 Tuđman, Moj život s Francekom, 510, 650-651. 

39 Zakošek., Politički sustav Hrvatske, 55. 

3 Kasapović, Demokratska konsolidacija, 22-23. 

345 Milošević je znao Tuđmana .i nasmijati... sjećam se kako je opisivao svoju zabrinutost 
što Hrvoje Šarinić nije prošao na parlamentarnim izborima. Milošević je bio teatralan: 
"Franjo, kako ste mogli poslati Hrvoja na izbore u Rijeku... on je fini čovek. Nama je 
svima bilo žao kada je Hrvoje izgubio izbore'", Granić, Vanjski poslovi, 130. 

3% Zakošek, Struktura biračkog tijela i političke promjene. 101-102; Zakošek., Politički 
sustav Hrvatske. 41-45; negativna percepcija tih poteza. u: Aralica. Što sam rekao o 
Bosni. 202. i d. 

37 Čular. Vrste stranačke kompeticije. 125. 

3% Đapić je imao još nekoliko sličnih izjava, poput: „Dan antifašističke borbe može biti 
samo dan nacionalne izdaje i sramote, kada se grupa kriminalaca odmetnula protiv 
svoje države“. .I jedan Srbin u Saboru je previše" - vidi Nacional. Zagreb. 26. VI. 
2007. str. 115: Gruden. Perači crnih košulja. 197: Feral Tribune, Split. 14. IV. 1998. 

3% Kasapović, Zagrebačka politička kriza. 120; Čular, Vrste stranačke kompeticije. 127. 

310 Krušelj, Franjo Tuđman. 

"Od 1994. do 1998. godine na predsjedničkom se položaju u tom savezu izmijenilo 
sedam osoba — Mladen Vedriš. Damir Matovinović, Đuro Brodarac, Nadan Vidošević, 
Josip Šoić. Branko Mikša te Vlatko Marković. Matovinović je bio istaknut sudac, a 
samo Marković istaknuti nogometaš i trener — ostali uglavnom dužnosnici HDZ-a. 
manje ili više bez pravih znanja i sposobnosti da bi mogli taj posao uspješno obavljati. 
O Tuđmanovu odlučivanju vidi, A. Novalić. Canjuga. Vitez i Ćiro natjerali su me da 
popustim pred Tuđmanom". u: Jutarnji list. Zagreb, 28. IV. 2007. str. 98-99. 

"Vjesnik, Zagreb, 26. VI. 1991. 

313 Slobodna Dalmacija. Split. 28. V. 1995. 

"4 Kako stoji u vijesti o predsjedniku Tuđmanu kao autoru predgovora u knjizi Čudo 
hrvatske naive - vidi http:/\www.cudo-hrvatske-naive.hr/o_nama.php 

315 Ova posljednja parola slična je sloganu talijanskih fašista — Sve za državu. ništa protiv 
države, ništa mimo države". No, ta sličnost, po svemu sudeći. nije namjerna. već 
odražava fetišiziranje države i u jednom i u drugom slučaju. 

%6 Večernji list, Zagreb, 26. IV. 2008. prilog Obzor, str. 8. 

?" Vjesnik. Zagreb. 31. V. 1995. 

318 Jedan od rijetkih trijeznih komentara suvremenih tom događaju vidi u: Lovrenović. 
Poslije kraja, 26-30. 

319 Goldstein - Hutinec, Neki aspekti revizionizma. 

%2 Goldstein - Hutinec. Neki aspekti revizionizma: Vjesnik. Zagreb. 11. XII. 1999. str. 8. 

%1 Jutarnji list. Zagreb. 6. III. 1999; Vjesnik. Zagreb. 9. II. 2007. 

12 Radi se o apsolutno nemogućim iznosima, jer se nikada za knjige takva, historiograf- 
skoga karaktera nisu mogli dobiti tako visoki honorari: Tuđman. Moj život s France- 
kom, 623-627. 

3 Primorac. Pravorijek. 72-74; Feral Tribune. 2. XI. 1998. 

“A Vjesnik, Zagreb. 31. V. 1999; kada se u devedesetima isticalo da je Hrvatska 1991/2. 
godine dosegnula samostalnost. često se zaboravljala notorna činjenica da je u vrijeme 
kada je nastala Hrvatska. rođeno i priznato još četrnaest država u Europi. 

33 Maković. Pisma Bertoltu Brechtu, 190. 

3% O povijesti Medvedgrada, Klaić. Medvedgrad i njegovi gospodari: Miletić, O obnovi Med- 
vedgrada (1979.-1999.) - kronika s komentarom: vidi i Vjesnik, Zagreb. 1. IV. 2005: vidi 
il. Goldstein. .Medvedgrad je bio srpski". u: Feral Tribune. Split. 6. VI. 1994. 

*27 Maković, Pisma Bertoltu Brechtu. 68. 

** Vjesnik. Zagreb. 31. V. 1999. 

2 Kasapović. Demokratska konsolidacija, 28: u nekim europskim državama - primjeri- 
ce. u Italiji i Portugalu - pravo glasa na parlamentarnim izborima ima i dijaspora”, ali 

njihovi predstavnici nemaju pravo glasa u parlamentu, dakle, njihovo predstavništvo 
nema .supstancijalne", već .simbolične“ posljedice. 

30 Kasapović, Izborni rezultati. 

831 Zakošek. Politički sustav Hrvatske, 59. 

%2 Povijest" i „historija u smislu .res gesta” i „historia rerum gestarum”, kako to 
objašnjava Gross, Suvremena historiografija. 17-18: vidi i Goldstein. Miroslav Krleža 
o hrvatskoj. historiografiji i hrvatskoj povijesti. 

33 Postoje tri osnovna tipa odnosa prema prošlosti: pacifikacija prošlosti. odnosno mire- 
nje s grijesima prošlih vremena. upotreba povijesti u dnevnopolitičke svrhe ili 
suočavanje s njom „kroz moralnu refleksiju”, tj. shvaćanje da novi odnosi u društvu 
nisu mogući bez radikalnog prekida sa zbivanjima iz prošlosti, Perović. Između anar- 
hije i autokratije, 28-29. 

340 tome opširnije, Goldstein, Od partijnosti u doba socijalizma do revizionizma de- 
vedesetih. 

3 Vidi. primjerice, Boban. Kontroverze iz povijesti Jugoslavije. I-III. 

% Zbog toga se u tim idejama sklonim krugovima i medijima nije naravno upotrebljavao 
termin .revizionizam' i .revizionisti", jer on ima negativnu konotaciju. već se govorilo 
o .državotvorcima", .državotvornom'" načinu razmišljanja. itd. .Državotvorstvo“ je širi 
pojam od revizionizma i ne mora uvijek biti negativan. Dapače. neki od .državotvornih“ 
projekata bili su posve logični i opravdani. 

37 Neovisnost nije posve izgubljena 1102, jer su određeni državnopravni elementi nasta- 
vili živjeti i nakon toga datuma (na čemu su sudionici hrvatskog političkog života 
stoljećima inzistirali). Radi se o mitologemu koji su do krajnje konzekvence doveli 
apologeti uspostave NDH 1941. godine (vidi. primjerice Pavelićev govor prilikom os- 
nivanja prve vlade - Ustaša, Dokumenti. 143.). vidi. Goldstein, Hrvatski rani srednji 
vijek. 448-454. 

3% Ne bi se bilo teško složiti s tom tvrdnjom. da je Tuđman pridodao još jednu rečenicu 
koja bi glasila otprilike ovako: .Međutim. većina je Hrvata ubrzo shvatila da to nije 
država koju su željeli.“ No. Franjo Tuđman tu rečenicu nije dometnuo. 

33% Primorac, Pravorijek. 27-29; Feral Tribune, 25. V. 1998. 

34% Gruden, Perači crnih košulja. 27; Slobodna Dalmacija. Split. 23. V. 1991. 

#1 Primorac, Pravorijek. 91: Feral Tribune. 18.1. 1999. 

342 Šentija. Ako Hrvatske bude. 200. 

343 Nema sumnje da se i mnogi drugi europski narodi bore s vlastitom poviješću u Drugom 
svjetskom ratu, M. Gross. u: Jutarnji list. Zagreb. 29. III. 2007. 

% Vjesnik. Zagreb. 4. II. 1990. 

#5 Ivin. Kakva rehabilitacija Hebranga? 

% Vjesnik. Zagreb. 8. XI. 1990. 

347 Na taj način moguće je bilo prigovoriti bilo kome za bilo što, jer su se o .Deklaraciji". 
primjerice. početkom devedesetih nepovoljno izjašnjavali i neki visoki dužnosnici 
HDZ-a. vidi, Vjesnik. Zagreb. 31. III. 1967. 

us Ideološka pozadina Tuđmanove knjige Rat protiv rata mogla bi se prema tim kriteri- 
jima dovesti u pitanje. jer ona služi da bi se podržala koncepcija općenarodne obrane 
odnosno koncept .naoružanog naroda“. o čemu su se u vrijeme Tuđmanova rada na 
njoj u jugoslavenskom vojnom vrhu vodile rasprave. Primjerice. Tuđman govori i o 
„čitavom jugoslavenskom narodu“ i o .narodu Jugoslavije“, a upotrebljava i riječi koje 
se od šezdesetih ne upotrebljavaju u hrvatskom jezičnom standardu. već smatraju 
srbizmima: imena mjeseci januar — decembar. .postepen". .volšeban'. _hiljada“. 
ostrvo“. itd. sve do podnaslova .vođenje partizanskog rata saobrazno uslovima“ (nav. 
cit. nalaze se na str. 313. i 315). 

4% Vjesnik. Zagreb. 1. III. 1991: vidi i Hudelist, Tuđman: biografija. 169-182. 

350 Tuđman. Bespuća povijesne zbiljnosti. 161. 164. 

31 Hudelist. Tuđman: biografija, 169-181. 

352 Hudelist. Tuđman: biografija. 513. 

353 Hudelist. Tuđman: biografija. 554. 

34 Maković, Pisma Bertoltu Brechtu, 173-179. 

355 Maković, Pisma Bertoltu Brechtu, 132, 191. 

36 Ramet, Građanske vrijednosti u demokratskoj tranziciji. 12. 

557 Primorac, Pravorijek, 7-9; Feral Tribune, 30. IIl. 1998. 

355 Leksikon povijesti novinarstva i publicistike. 293: Hrvatski vjesnik 27-28, Vinkovci, 
7. XI. 1933: Hrvatski vjesnik 32-34, Vinkovci, 10. IV. 1994: M. Čulić, u: Feral Tribune. 
Split. 11.1. 2007. 

359 Slobodna Hrvatska, Zagreb. 1. X. 1991, str. 7; više primjera vidi u: Hudelist. Novina- 
ri pod šljemom. 129. 

3% Perko Šeparović. Politika Sabora u zaštiti okoliša. 182: Čular - Blanuša, Prilozi, 301. 

%1 Čular - Blanuša. Prilozi. 283. 307. 

38 Banac. Raspad Jugoslavije, 120. 

33 Søberg. Hrvatska nakon 1989. godine: HDZ i politika tranzicije. 43-44; Perica, The 
Catholic Church and Crotian Statehood, 59. 

s Živko Kustić, u: Globus, Zagreb, 30. VI. 1995. 

35 D. Butković, .Zatvorena crkva", u: Jutarnji list. Zagreb, 5-6. I. 2007. 

3% Domazet. Hrvatska: ekonomika u ekonomiji 1990-2005. 109. i d. 

%7 Vukonić. Povijest hrvatskog turizma. 183. 

36 Primjerice, 1999. u Rijeci je pretovarena samo 5848 kontejnera, u Kopru 78.204. a u 
Trstu 185 tisuća. U Rijeci je te godine pretovareno 3890 vozila, a u Kopru 297.504 (76 
puta više), Riječka luka. povijest, izgradnja, promet, 61, 285. 

3 Praljak, Procjena ratnih šteta, 26. 

37 Globus, Zagreb, 11. XII. 1998. 

37! Domazet. Hrvatska: ekonomika u ekonomiji 1990-2005. 109. i d. 

32 D. Kalogjera. u: Republika, Zagreb. 6. I. 2001. 

73 Stipetić. Laissez-faire kao ekonomska politika Hrvatske?, 22. 

374 Vidović, Welfare State in Post-Socialist Countries. 134. 

75 Petak, Proračunska politika Sabora, 152-153. 


809 


XI. 


2000-2008 


PREMA EUROATLANTSKIM 
INTEGRACIJAMA 


x 
90. U novo tisućljeće s novim nadama 


Međunarodni pritisak i stabilizacija mirnodopskog stanja prisilili su na 
prijelazu iz 1995. u 1996. godinu hrvatsku vlast da omekša odnos pre- 
ma povratku srpskih izbjeglica. Bilo je to povezano s provedbom misije 
UNTAES-a u istočnoj Slavoniji i Baranji koja je predviđala povratak svih 
izbjeglica kućama: kako prognanih i izbjeglih Hrvata, tako i Srba nase- 
ljenih u te krajeve i u druge dijelove Hrvatske. 

Tako su se stvarali uvjeti za pozitivne pomake: u travnju_1996. go- 
dine Parlamentarna skupština Vijeća Europe primila je Hrvatsku za 
svoga 40. člana, nakon više od tri godine čekanja i tek pošto su se hr- 
vatski predstavnici obvezali da će ispuniti 21 zahtjev u vezi s ljudskim 
i manjinskim pravima, što je bio presedan pri primanju novih članova. 
Usprkos svim teškoćama da se uđe u članstvo Vijeća Europe, bio je to 
prvi i nezaobilazan korak prema članstvu u drugim euroatlantskim 
organizacijama. U kolovozu 1996. godine hrvatski ministar vanjskih 
poslova Mate Granić (1947) potpisao je s jugoslavenskim kolegom Mi- 
lanom Milutinovićem sporazum o normalizaciji odnosa dviju zemalja, 
čime je okončano petogodišnje (doduše, nikad objavljeno) ratno sta- 


Misija UNTAES-a završila je vrlo uspješno u siječnju 1998. godine: 
Vukovar i okolica reintegrirani su u Hrvatsku. Time je Hrvatska defini- 
tivno ovladala svojim međunarodno priznatim teritorijem i rat je ko- 
načno ostao iza nje. Međutim, ratne rane i dalje se vidaju i polako zacje- 
ljuju. Relativno stabilan mir u BiH, koji nedvojbeno ima izravan utjecaj 
na situaciju u Hrvatskoj, ipak se održavao. 

Potkraj devedesetih postajalo je očiglednije da je autoritarni Tuđmanov 
režim glavna zapreka bržem integriranju Hrvatske u euroatlantske inte- 
gracije. 

Predsjednik Tuđman teško je obolio potkraj 1996. godine.' Nakon 
liječenja u SAD-u, suprotno prognozama vrhunskih liječnika, vrlo se 
dobro oporavio i gotovo potpuno obnovio radnu sposobnost.? Uz povre- 
mene terapije i pogoršanja, protjecao je njegov drugi predsjednički man- 
dat. Tijekom tih godina psihičke i fizičke snage predsjednika Tuđmana 

-su kopnile. Sve se manje bavio realpo- 
_litikom, sve su ga više zaokupljale 
teme koje su se samo njemu činile 
važnima. Primjerice, javnosti je godi- 
nama nametao tezu kako bi se moglo 
desiti da Hrvatsku opet uguraju u ,ne- 
kakve jugoslavenske asocijacije" te je 
tijekom 1997. godine od Sabora iznu- 
dio i dopunu članka 135. Ustava uko- 
joj se propisuje ustavna_zabrana. po- 
kretanja postupka udruživanja Hrvat.. 
ske u saveze s drugim državama koji 
bi doveli, ili mogli dovesti, do obnav- 
_ljanja jugoslavenskog državnog zajed- 
JESMO LI SE _ništva, odnosno do balkanske državne 

sveze u bilo kojem obliku. Mnogi su 
GA T0 BORILI? upozoravali kako je Tuđmanov strah 


sajaa sa trauma 41 od takvih inicijativa, pa slijedom toga 
i promjena ustavnog teksta, zapravo 
Karakteristična satirička fotomontaža na „apsurdna, upravno groteskna".* Na- 


naslovnoj stranici splitskog tjednika Feral dalje, sam je predsjednik Tuđman u 

hegas E“ sie ao govoru pred polaznicima Ratne škole 

izjavio kako je 1998. godine, zbog 

razgraničenja Hrvatske i BiH bio spre- 

man poslati vojsku u obranu državnog 

teritorijalnog integriteta, tj. bio je spreman ući u sukob sa snagama 

SFOR-a, a sve zbog toga što je želio kontrolirati komadić posve nebitnog 

bosanskohercegovačkoga (a ne hrvatskoga) teritorija kod Martin-Broda. 

I tadašnji ministar vanjskih poslova Mate Granić izjavio je u Saboru da 

je zrakoplovstvu NATO-a odobreno prelijetanje prilikom bombardiranja 

SRJ 1999. godine, kako bi preduhitrio eventualno Tuđmanovo suprot- 
stavljanje preletima.“* 

Koliko je predsjednik Tuđman bio daleko od realnosti, svjedoči i 
sljedeći primjer: američki pregovarač Richard Holbrooke tvrdi da je 
američka strana pitala hrvatskoga predsjednika što želi kao protuuslu- 
gu za uspješno okončanje pregovora u Daytonu, misleći da će zatražiti 
primanje Hrvatske u Partnerstvo za mir ili neku drugu međunarodnu 
integraciju, no, on je „sa suzama u očima zamolio da se Zvonka Bušića 
(osuđenog u SAD za otmicu putničkog aviona i postavljanje bombe u 
čijoj je eksploziji poginuo policajac, puštenog iz zatvora 2008. godine 
- op. 1. G.) izruči Hrvatskoj na daljnje izdržavanje kazne. Amerikanci su 
ga začuđeno gledali”. Da je predsjednik Tuđman bolje razumio američku 

Sani) 


SE Keđo Zlo E? sÈ 


Jedan od najvećih prosvjeda u vrijeme Tuđmanova režima dogodio se u studenome 1996, kada su 
tadašnje vlasti pokušale zatvoriti popularni zagrebački Radio 101. Oko 100.000 ljudi okupilo se 
21. studenoga 1996. na Trgu bana Jelačića i tako spriječilo zatvaranje jednog od rijetkih 
elektroničkih medija koji je u prvoj polovici devedesetih uspio zadržati neovisnu poziciju. 


politiku. shvatio bi da puštanje Bušića, već i zbog autonomnosti sudbe- 
ne vlasti, jednostavno ne može doći u obzir. 

Kako se bližio kraj devedesetih, javnost je bila sve kritičnija prema 
režimu. Bitnu ulogu u tome su, dobrim dijelom. odigrali mediji. Kako su 
relevantni tjednici iz socijalističkog doba tijekom devedesetih prestali 
izlaziti (primjerice. 1992. Danas, nakon duže agonije), na tržištu su se 
pojavili novi tjednici, neopterećeni vlasničkim odnosima iz prethodnih 
vremena: Globus (1990), Feral Tribune (1993-2008) te Nacional (1995). 
Među dnevnicima je tijekom devedesetih jedini riječki Novi list uspio 
očuvati neovisnost. dočim je splitska Slobodna Dalmacija, nakon vrlo 
uspješnog razdoblja pod vodstvom Joška Kulušića (1938-1998), kada je 
realistično pisala o ratnoj svakodnevici, 1993. godine manipulacijom 
podvrgnuta kontroli vlasti. Značajan je bio i početak izlaženja Jutarnjeg 
lista 1998. godine, prvoga novog dnevnika nakon više desetljeća u Hrvat- 
skoj, koji je ubrzo dosegnuo, uz Večernji list, najvišu prodanu nakladu u 
zemlji. Jutarnji list je, pod uredništvom Tomislava Wrussa (1961), bio 
dosljedan u svojoj kritici vladajuće politike. Narastanju kritičkog odnosa 
prema HDZ-u snažno je pridonio i zagrebački Radio 101. 

U nedemokratskim društvima ili društvu limitirane demokracije (ka- 
kvo je bilo hrvatsko tijekom devedesetih) opozicijska se gibanja obično 
začinju u uskim intelektualnim krugovima. Oni su naoko isuviše slabi i 
malobrojni, ali ako nailaze na plodno tlo — ako u društvu vlada nezado- 
voljstvo, opozicione ideje brzo će fermentirati, poprimati jasnije oblike. 
ponekad zadobivati i elemente populizma, čime postaju opasnost za 
vlast. koju nagrizaju i u konačnici ju i ruše. Tako je bilo i u Hrvatskoj pot- 
kraj devedesetih godina. Osim medija, za pad HDZ-ovske vlasti važan je 
bio i časopis Erazmus (1993-1997) kojeg je uređivao Slavko Goldstein, 
pogotovo prva hrvatsko- -srpska konferencija koju je Erazmus organizi- 
rao 1993. u Zagrebu, a na kojoj je 35 hrvatskih i srpskih intelektualaca 
razgovaralo o uzrocima rata i načinima rješavanja hrvatsko-srpskog su- 
koba.“ Važna financijska podrška tim institucijama i inicijativama bio je 
Institut otvoreno društvo Hrvatska (Open Society Institute) pod pokro- 
viteljstvom američkog multimilijardera Georga Sorosa (inače Židova, 
podrijetlom iz Mađarske), čiji je zagrebački ured osnovan potkraj 1992. 
godine. Posebno je Otvoreno društvo bilo na-meti-napada, jer je tobože 
financiralo projekte i institucije koje rade „protiv hrvatskih skih (državnih) 
interesa". Naposljetku, rušenju tuđmanizma pridonijele su i su i opozicijske 
stranke, prvenstveno SDP i HSLS. kao.i HNS i druge (IDS, HSS iLS). ali 
je njihova uloga bila manja od potrebne i očekivane u društvima razvije- 
ne demokracije, jer su uvijek osjećale potrebu da njihova kritika ne 
bude shvaćena kao-,pretudržavna“. 

Napetosti unutar hrvatskoga društva. kako se približavao kraj devede- 
setih. postajale su sve jače. a i sve očiglednije. Kako više nije bilo vanjsko- 
ga neprijatelja. one su logikom društvenih događanja virulentnom sna- 
gom izbijale na površinu. Prvenstveno se radilo o tome da je javnost shva- 
tila kako se mora uhvatiti ukoštac s temeljnim socioekonomskim proble- 
mima — mnogi su ostajali bez plaće i bez posla, dočim su se malobrojni 
bogatili. To je nalagalo nužne reforme. koje, pak, nisu bile moguće bez 
dosljednog odgovora na osnovna pitanja o pravoj naravi vladajućeg 
režima, prvenstveno u smislu poštivanja liberalnodemokratskog koncep- 
ta. U tim godinama konfrontirali su se etnocentrizam. odnosno agresivni 
nacionalizam nasuprot nacionalne snošljivosti, tradicijske ruralne nasu- 
prot modernim urbanim vrijednostima. kao i euroskepticizam i ksenofo- 
bija nasuprot proeuropskom usmjerenju i toleranciji.? Polariziranost iza- 
zvana tim pitanjima osjećala se pred izbore 1990. godine i opet je izbila 
na površinu potkraj devedesetih te će se na izborima 2000. konfrontirati 
nacionalistički, tradicionalističko-religiozni s jedne, i kozmopolitski, 
modernističko-sekularni blok. s druge strane. ? 

Sve je to značilo da će se polako uspostavljati liberalnodemokratski 
odnosi u društvu u kojem više neće biti političkih „neprijatelja“ (kako se 

govorilo u vrijeme komunizma i 
kako je tvrdio sam predsjednik 
Tuđman). već samo politički 
-protivnici“.!? 

Zdravstveno stanje predsjed- 
nika Tuđmana tijekom 1999. 
godine postajalo je naočigled 
sve lošije. U početku stude- 
noga 1999. godine posjetio je 
Oltar domovine. već vidljivo 
teško bolestan, a potom je. jer 
mu je tada pozlilo. prebačen u 
bolnicu. Sljedećeg mjeseca je 
umro.'! 

U međuvremenu, raspisani 
su parlamentarni izbori za 3. 
siječnja 2000. godine. Opozicija 
je dugi niz godina bila razjedi- 
njena i poprilično dezorijentira- 
na. ali su je logika političkog 
života i zahtjevi javnosti potakli 
na ujedinjavanje. Šest stranaka 
(SDP HSLS. HSS, HNS, LS i 
IDS i neke manje stranke) stvo- Policijski kordon dočekuje sindikalne prosvjednike 
rilo je dva velika predizborna u centru Zagreba, veljača 1998. godine. 
bloka (u prvom su bili SDP i 
HSLS. u drugom svi ostali) koji 
su nakon izbora zajednički for- 
mirali vladu. 

Na ruku im je išlo i to što je predsjednik Tuđman umro niti mjesec 
dana prije izbora. Kako se HDZ punih deset godina umnogome u prido- 
bivanju birača oslanjao na emocionalnu vezanost birača za .tvorca hr- 
vatske države“ Franju Tuđmana, njegovim fizičkim odlaskom logično su 
i mnogi potencijalni glasači HDZ-a glasali za druge stranke ili uopće 
nisu izašli na izbore. Osim toga. izjavom nadbiskupa Bozanića o .grije- 
hu struktura" i Crkva je progovorila jasnije negoli ikada protiv HDZ-ov- 
ske politike. Čini se da na tim izborima prvi put HDZ nije imao podršku 
dobrog dijela Crkve. Biračko tijelo HDZ-a, najstabilnije od svih stranaka 
tijekom devedesetih, na ovim se izborima umnogome rasulo. Prema an- 
ketama organiziranima prije izbora, o HDZ-u je 29,9% ispitanika imalo 
-izrazito negativan" stav. a 23,4% _uglavnom negativan“ (nasuprot 14.3 i 
7.9% za SDP).'? Takvi rezultati jasno su najavljivali ishod izbora. 

Plakat SDP-a i HSLS-a 
uoči izbora za 
Zastupnički dom Sabora 
3. siječnja 2000. Na 
plakatu su likovi Ivice 
peon proj 


predsi jednika , HSLS-a, 
kojih je savezništvo 
bilo ključno za izbornu 
pobjedu šesteročlane 
koalicije. Koalicija dviju 
stranaka raspala se 
2002; HSLS je prešao u 


sd zajednička ista "SDP HSLS 


Na izborima je šesteročlana koalicija dobila ukupno 53.4% glasova. a 
HDZ 24.5%. HDZ je dobio 676.000 glasova. svega 56.3% od broja posti- 
gnutog deset godina ranije. Nema sumnje da je .HDZ dobio podršku 
naglašeno nacionalističkih birača. dok su manje nacionalistički birači 
okrenuli leđa toj stranci".'? Na ovim izborima su _europejci" pobijedili 
-nacionaliste“. upravo suprotno onome što se događalo tijekom devede- 
seth. 14 

Temeljem tih rezultata šesteročlana koalicija osvojila je 96 zastup- 
ničkih mjesta te stekla i dvotrećinsku većinu u Saboru. Stranke su se 
dogovorile o formiranju vlade kojoj je predsjednik postao Ivica Račan. 
kao vođa najjače koalicijske stranke SDP-a. Uz SDP i HSLS. u Vladu su 
ušli. s manjim brojem ministara i drugih dužnosnika. i HSS. potom 
HNS. LS i IDS. 

Gotovo u isto vrijeme raspisani su i predsjednički izbori. Isprva je 
izgledalo da među devetoricom kandidata Dražen Budiša. predsjednik 
HSLS-a i glavni Račanov koalicijski par partner. nema pravog suparnika. 
Najviše šansi da mu se uopće suprotstavi u drugom krugu davalo se 
Mati Graniću. bivšem ministru vanjskih poslova i kandidatu netom 
poraženog HDZ-a. Posve neočekivano. kako je tekla predizborna kam- 
panja. u prvi je plan počeo izbijati Stjepan Mesić. Mesić je 1994. godine 
zajedno s Josipom Manolićem izašao iz HDZ-a. ponajprije zbog politike 
prema BiH i pljačkaške privatizacije te osnovao novu stranku — Hrvat- 
ske nezavisne demokrate (HND). koja nije uspjela zadobiti veću popu- 
larnost. Tako se činilo da je Mesićeva politička karijera na zalasku. Isto- 
vremeno je bio dosljedan. kritičar tadašnjeg Tudmanova režima. o 

Mesićevu je predsjedničku kandidaturu 2000. godine podržala tek nje- 
gova stranka i u prvim je anketama javnog mišljenja dobivao tek 2% 
glasova. No. svojim neformalnim nastupom te jasnim stavovima koji su 
se radikalno razlikovali od Tuđmanovih, pa i od Budišinih. svakim je 
danom pridobivao nove i nove glasače. Na taj je način u prvom krugu 


na sretan su način razriješene spomenute dvojbe. ali izborni gubitnici iz 
2000. godine i u sljedećim će godinama zauzimati značajan prostor na 
hrvatskoj političkoj sceni. Događat će se to i zbog toga što je hrvatsko 
društvo u deset godina vladavine HDZ-a na razne načine nazadovalo. Da 
je to tako svjedoče neke provedene ankete koje potvrđuju da je u hrvat- 
skom društvu .postmodernistička“ orijentacija. koja predstavlja dio 
političkih ciljeva kozmopolitskoga. modernističko-sekularnog bloka. 
2000. godine umnogome oslabila u odnosu na stanje deset godina 
ranije.!* 

Na mnoge su načine demokratske promjene 2000. godine označile 
početak dekonstrukcije autoritarnog političkog sustava uspostavljenog 
u Hrvatskoj tijekom devedesetih. Promjenom izvršne vlasti i gotovo isto- 
dobnim dolaskom na vlast predsjednika Stjepana Mesića pred Hrvat- 
skom su se najednom otvorile posve nove demokratske perspektive.!“ 

Nova je vlast najviše postigla u vanjskoj politici. Što HDZ-u nije uspi- 
jevalo godinama njoj je uspjelo u samo nekoliko mjeseci. Hrvatska je 
primljena u Partnerstvo za mir i Svjetsku trgovinsku organizaciju, po- 
tom i u CEFTA-u. Već je u ljeto 2000. EU objavio da su sve balkanske 
države potencijalni kandidati za članstvo u EU, da bi u studenom iste 
godine bio održan-Zagrebački summit. jedini skup u povijesti EU održan 
u zemlji koja nije članica. Premijer Račan i predsjednik Europske komi- 
sije Romano Prodi otvorili su tada pregovore EU i Hrvatske o Sporazu- 
mu o stabilizaciji i pridruživanju koji je i potpisan sljedeće godine. 

Euforija koja je tada bila prisutna u javnosti ubrzo se stišala. Podrška 
koju je proces priključivanja euroatlantskim integracijama imao u hr- 
vatskoj javnosti nakon 2000. godine u sljedećih je pet-šest godina 
značajno opala. 

Boljem međunarodnom statusu Hrvatske mnogo je pridonio predsjed- 
nik Stjepan Mesić. Dosljedan u svojoj predizbornoj devizi „bit ću predsjed- 
nik svih građana Hrvatske, i bit ću građanin predsjednik" raskinuo je s 
nacionalističkom ekskluzivnošću, političkom netolerancijom i autokrat- 
skim stilom koji je zračio iz predsjedničke palače dok je u njoj bio pred- 
sjednik Tuđman. Svojim neformalnim nastupom (.sušta suprotnost 

Tuđmanu: jednostavniji. vrckaviji“. .mješavina duhovitosti i otvorenosti". 
-jednostavan čovjek“)'* i jasnim iskazivanjem stavova o mnogim. često 
gorućim problemima. stekao je povjerenje građana te je godinama. prema 
svim anketama. bio najpopularniji hrvatski političar. Često ga se. čak i u 
poluslužbenim prilikama. oslovljava jednostavno sa .Stipe". Pokazao je i 
odlučnost. ponajviše u rujnu 2000. godine, kada je dvanaest generala. čla- 
nova HDZ-a. napisalo otvoreno pismo .kako bi izrazilo negodovanje zbog 
negativizacije Domovinskoga rata. rušenja ugleda hrvatskih časnika i niza 
poteza nove vlasti koji su doveli do sužavanja hrvatskog nacionalnog pono- 
sa“. Mesić je to shvatio kao uplitanje vojske u politiku s jasno iskazanim 
pučističkim namjerama te ih je bez oklijevanja sve umirovio. 19 Bio je to 
jedan od najvažnijih. ako ne i najvažniji događaj u razvoju hrvatske demo- 
kracije početkom 21. stoljeća. Nedvosmislenim opredjeljenjem za anti- 
fašizam Mesić je bio ključna osoba i pokazatelj da se Republika Hrvatska 
od 2000. počela odlučno udaljavati od fašistoidnih reciđiva ustaštva i 
NDH.?“ ša 

Činilo se da je nova vlast na najboljem putu da već u prvom nared- 
nom proširivanju EU uvede Hrvatsku u krugu novoprimljenih zemalja i 
time ostvari glavni strateški cilj na međunarodnom planu - ali to se nije 
dogodilo. 


Predsjednička prisega Stjepana Mesića, veljača 2000. Ispunjavajući predizborni program pobjedničke 
koalicije i svnj, Mesić je več u prvoj godini svoga mandata potvrdio ustavne promjene po kojima su 
ovlasti predsjednika Republike znatno smanjene, a ovlasti Vlade i Sabora uvećane. Mesićev slogan 
„Ait Cu predsjednik svih građana Hrvatske, i bit ću građanin predsjednik" najbolje sažima promjenu 
koja se dogodila kada je na mjestu predsjednika zamjenio dr. Franju Tuđmana. 

Koalicijska vlada na čelu s premijerom Račanom ubrzo je ispoljila i 
neke unutrašnje | slabosti: pretjerano taktiziranje povezano s krajnjom 
sporošću u donošenju odluka i polovičnošću u njihovoj provedbi. Tre- 
balo je konsolidirati politički sustav, što je i učinjeno ustavnom refor- 
mom ujesen 2000. godine. Tada je polupredsjednički ustav bio transfor- 
miran u parlamentarni. Nakon dugih i zamornih rasprava predsjedniku 
države ostale su značajne ovlasti u vanjskim poslovima i vojsci. 

Koaliciju je karakterizirala i unutrašnja nestabilnost, izazvana razno- 
rodnim stranačkim opredjeljenjima i interesima s međusobnim usko- 
stranačkim pogađanjima unutar koalicije i nastojanjima da se dobre 
ideje i uspjesi pripišu sebi, a neuspjesi drugima. Koaliciju je već 2001. 
godine napustio IDS, a godinu dana kasnije i HSLS, koji se tom prili- 
kom po drugi put raspao na dvije stranke. Tako je okrnjenoj koaliciji 
drugi partner po snazi postao HSS, stranka koja je među svim koalicij- 
skim partnerima prema političkim idejama i orijentaciji članstva naj- 
dalja vodećem SDP-u, pa je efikasnost koalicije time bila dodatno uma- 
njena, odnosno proces odlučivanja bio je gotovo paraliziran. Osim toga. 
Račanova je vlada više puta podlegla pritiscima ekstremne desnice koja 

je širila famu da je sud u Haagu .protuhrvatski", da _,izjednačuje -agre- 
sora i žrtvu u Domovinskom ratu", da su generali, koje je tužiteljstvo u 
Haagu optužilo za ratne zločine, samo branili svoju zemlju te da a priori 
ne mogu biti niti krivi ni odgovorni. 

Neodlučnošću i oklijevanjem u ispunjavanju obaveza prema Međuna- 
rodnom sudu za ratne zločine počinjene u ratovima na prostoru bivše 
Jugoslavije u Den Haagu najeklatantnije su demonstrirane slabosti ko- 
alicijske vlade na međunarodnom planu, što je imalo nepovoljan učinak 
i na domaće prilike. Jednoga optuženog vlasti su izbjegle uhititi i omo- 
gućile mu bijeg (general Ante Gotovina), za drugoga je (general Janko 
Bobetko) premijer Račan pred Saborom izjavio da ga neće izručiti, iako 
u tom trenutku sadržaj optužnice još nije bio ni poznat. Svojim postu- 
panjem u krizi oko Bobetka hrvatska je vlada flagrantno prekršila svoje 
međunarodne obaveze i vlastiti Ustavni zakon. Dužnosnici ili pojedina 
tijela članica EU i drugih zapadnih država (ponajprije SAD-a) nedvosmis- 
leno i jednoglasno su osudili taj postupak. Time je približavanje Hrvat- 
ske euroatlantskim integracijama bilo značajno usporeno. 

Krizu oko Bobetka iskoristile su desno orijentirane skupine zapri- 
jetivši čak i državnim udarom. Povratak primitivnog desničarenja, oso- 
bito iskazano na mitinzima (u Splitu i drugdje) i koncertima od 2001. 
godine, jedan je od najtežih manifestacija društvene krize. Na mitingu u 
Sinju javno se sudilo .Jovici i Stevici" (dakle premijeru Račanu i pred- 
sjedniku Mesiću), pjevalo se „Oj Ivica i Stipane, pojest će vas crne vrane” 
te su premijer i predsjednik nazivani .Ciganima, veleizdajnicima i oku- 

Prosvjedni skup „Svi 
smo mi Mirko Norac" 
Split, veljača 2001. 
godine. Hrvatska 
ekstremna desnica 
organizirala je 2001. i 
2002. takve masovne 
skupove, najuspješnije 
u Splitu, manje 
uspješno u Zagrebu, 
sa zahtjevima da se 
ne sudi generalima 
Hrvatske vojske 
optuženima za ratne 
zločine. 


patorima".*' Na Splitskoj rivi, dva dana kasnije, broj nazočnih bio je 
mnogo veći. govornika je bilo mnogo i optužbe su se uglavnom ponovile. 
Ugledni komentator Inoslav Bešker pisao je o .morlakizmu... koji obras- 
ce pravne države suprotstavlja mitske obrasce izdaje i viteštva uz 
korištenje narodne pjesme”.?? U ta su se događanja uključile i razne 
udruge koje su tijekom devedesetih bile u povlaštenu položaju, uglav- 
nom pod krinkom borbe za zaštitu „digniteta Domovinskog rata".# Sta- 
nje je dodatno bilo otežano time što su te inicijative podržali, pa onda i 
rigidne nacionalističke koncepte zagovarali, i neki istaknuti intelektual- 
ci, dijelovi uglednih institucija te neki od visokih dužnosnika Katoličke 
crkve. No. već opisana, odlučna akcija predsjednika Mesića (umirovlje- 
nje skupine generala) dijelom je smirila takve aktivnosti i pokazala da 
su njihove prijetnje uglavnom bile puko junačenje bez pokrića. 

Svi ti krugovi. ugroženi rezultatima parlamentarnih i predsjedničkih 
izbora 2000. godine. nastupili su tada kao svojevrsna zajednička poli- 
tička sila. Nastojali su mobilizirati javnost u pobuni protiv vlasti — naj- 
manje u iznuđivanju zadržavanja svoga „statusa quo ante" (dakle, prije 
izbora 2000), a. ako je moguće, i u rušenju vlasti koalicijskih stranaka. 
Pobuna nije uspjela, jer je velik dio javnosti prepoznao da se ponajprije 
radi o borbi za očuvanje nepravedno stečenih prava i povlastica. 

Reforma sudstva, dugoročno najslabije karike u trodiobi vlasti, jedva 
da se počela provoditi tijekom koalicijske vlasti. Osobito je kompromi- 
tantno bilo da su procesi vođeni protiv hrvatskih vojnika i policajaca 
pred nekim domaćim sudovima završili oslobađajućom presudom, iako 
je nedvojbeno ustanovljeno da su ratni zločini počinjeni (primjerice. u 
slučaju suđenja za ubojstvo 13 srpskih zarobljenika na koranskom mo- 
stu u Karlovcu ujesen 1991. godine). 


822 


Prema euroatlantskim integracijama (2000-2008) 


U prvim godinama 21. stoljeća primitivno antisrpstvo i dalje je 
opterećivalo javno mnijenje, iako u mnogo manjoj mjeri negoli do 2000. 
godine. Pokatkad izbiju na vidjelo drastični primjeri, poput presude 
koju je 2003. donio na Županijskom sudu u Gospiću sudac Branko 
Milanović protiv Svetozara Karana, za kazneno djelo ratnog zločina 
protiv ratnih zarobljenika (Karan je osuđen na 13 godina zatvora). 
U obrazloženju se, između ostaloga, kao otegotna okolnost ističe da su 
Karanovi preci nositelji genocida nad Hrvatima u razdoblju dužem od 
500 godina.“ 

Takvoj atmosferi i presudama pridonosio je i stav koji se često mogao 
čuti, a pregnantno ga je izrekao Milan Vuković (1933), predsjednik Vr- 
hovnog suda u dva mandata (1992-1995 i 1997-1999). Ustvrdio je kako 
Hrvati, budući da su vodili obrambeni rat, nisu mogli počiniti ratni 
zločin.” 

Zbog svega toga koalicijska je vlada kasnila u ispunjavanju svojih pre- 
dizbornih obećanja i preuzetih međunarodnih obveza. Nikako se nije us- 
pijevao cjelovito zakonski riješiti ni status nacionalnih manjina (uključu- 
jući i njihova izborna prava), previše je bilo sporosti u provedbi planova o 
povratku srpskih izbjeglica, što je hio jedan od preduvjeta za napredak u 
procesu pridružavanja EU. Umjesto da javni medij budu s najvećim utje- 
cajem na stvaranje demokratske atmosfere u zemlji, javna televizija (HTV) 
vrlo se sporo oslobađala programskih i organizacijskih slabosti. 

Garnitura koja je došla na vlast 2000. godine nije uspjela uspostaviti 
jasan alternativni sustav vrijednosti u odnosu na devedesete, odnosno 

nije imala snage nametnuti liberalnodemokratski koncept razmišljanja 
kao društveno poželjan oblik razmišljanja i ponašanja. Zbog toga je i 
dalje u hrvatskom društvu jako prisutan konformizam; otuda kompro- 
miserstvo, odnosno tolerancija prema kriminalu, dvojbe oko pretvorbe 
i privatizacije, socijalna neosjetljivost. Hrvatsko društvo na početku 21. 
stoljeća jest i dalje traumatizirano društvo koje sporo liječi rane što ih 
je zadobilo u vrijeme raznih totalitarizama i ratova. 

Najpogubnije za moralni rastroj društva bilo je relativiziranje zločina: 
takvi pokušaji i nakon 2000. godine teško opterućuju hrvatsko društvo. 
Hrvatska država nije mogla napraviti ni u kojem smislu bitan korak na- 
prijed dok su se isticali samo zločini koje su počinili neki Srbi, a zanema- 
ruje se ili čak zataškava one koje su počinili neki Hrvati. Slavljen je bio 
(iako na društvenim marginama) i Miro Barešić koji je. bez obzira na 
moguće zasluge drugoga karaktera, bio osuđen za ubojstvo.** Kao borac 
za Hrvatsku predstavljao je Zvonko Bušić koji je u terorističkoj akciji oteo 
avion i podmetnuo bombu od koje je smrtno stradao policajac. 

Usprkos svemu tome, polako, ali sigurno u zemlji je jačala građanska 
kultura-— sve su prisutniji različiti pokreti za ljudska prava (prava žena 

Alternativne građanske inicijative potkraj devedesetih dobivaju sve veći publicitet (pokreti za ljudska 
prava, ekolozi, kampanje za doniranje medicinskih pemagala itd.): svojim prvim mimohodom u 
lipnju 2002. godine u Zagrebu, hrvatski homoseksualci započeli su javnu kampanju za svoja prava. U 
hrvatskoj javnosti manifestacija je naišla na podijeljeni odjek. 


i sl.), rasla je osjetljivost za ekološke teme, za medicinsku skrb. Dok je, 
primjerice, .osiguravanje ljudskih prava i sloboda" 1990. jednim od 
.najznačajnijih problema s kojima se Hrvatska suočava" smatralo tek 
23,3% ispitanika, 2003. godine to iznosi čak 82,3%. U istom istraživanju 
.osiguranje socijalne pravde i sigurnosti“ 2003. važnim drži čak 88,3% 
ispitanika, a 1990. tek 42,5%.?7 Kultura se, umjesto začahurenosti deve- 
desetih, otvara užem i širem okruženju, počinje disati slobodno, jer 
stvaraoci uživaju stvaralačku i osobnu slobodu nedostižnu za prošle 
generacije. U takvoj novoj atmosferi javlja se i nova generacija kulturnih 
radnika i posebice pisaca: neopterećena prošlošću, suprotstavlja se sva- 
kom totalitarnom konceptu, bliska je suvremenim svjetskim kretanji- 
ma. Pojavljuju se i dobri filmovi, oslobođeni državotvornog koncepta, 
koji im je nametan tijekom devedesetih. 

Pozitivni pomaci očitovali su se u raznim aspektima društvenog živo- 
ta: naprimjer dok je 1993. godine u saborskim klupama sjedilo 5.4% 
žena, nakon izbora 2000. godine bilo ih je više od 20%. Dobar pokaza- 
telj demokratizacije hrvatskog medijskog prostora dogodio se 2005. go- 
dine, kada je pripadnik romske zajednice Hamdija Seferović glasovima 
gledalaca izabran za pobjednika diljem svijeta poznatog reality-showa 
Big Brother. Inače, prema svim anketama socijalna distanca romske 

zajednice prema većinskoj hrvatskoj zajednici je daleko najveća u odno- 
su na sve druge nacionalne i vjerske zajednice. 

Nova je vlast naslijedila teške gospodarske i političke probleme te je 
u prve dvije godine njezina mandata nezaposlenost s 320.000 porasla 
na više. od 400.000. Stanje se u ekonomiji nije moglo mijenjati preko 
noći. Ipak, zaustavljeni su neki negativni trendovi: ažurnijim podmiriva- 
stavljena je. masovna privatizacija po iskl ljučivo stranačko- političkim 
kriterijima, prestala je protekcionaška sprega privatnog biznisa i Mini- 
starstva obrane, odnosno HV-a. I državni je proračun postao realniji od 
dotadašnjih, s tendencijom smanjivanja državne potrošnje. Obustavlje- 
no je direktno uplitanje u unutrašnje prilike BiH koje se za vrijeme 
HDZ-ovske vlasti vršilo političkim i financijskim potpomaganjem 
separatističkih težnji nekih hrvatskih krugova u toj zemlji. 

Prvi veći ekonomski uspjeh bila je uspješna turistička sezona 2000. 
godine. Postupno se smanjuju kamatne stope. povećava štednja, potkraj 
2002. godine i nezaposlenost je počela padati. Nakon krize posljednjih 
godina HDZ-ovske vlasti, godišnje stope ekonomskog rasta stabilizirale 
su se. No, sve je to bilo relativno malo, u svakom slučaju manje od mo- 
gućih pozitivnih domašaja: postojeći model privređivanja, stvoren još u 
devedesetima, nije transformiran u model koji se zasniva na razvitku 
proizvodnje i ekspanziji poduzeća. Zbog toga se i dalje povećava vanjska 
zaduženost, a žarko željene i očekivane strane investicije uglavnom izo- 
staju. Gromoglasno najavljivana revizija pretvorbe i privatizacije uopće 
se nije dogodila: već i zakonska rješenja (Zakon o reviziji pretvorbe i 
privatizacije iz 2001) bila su napisana bez jasnih kriterija što podliježe 

reviziji, bez jasnih i operativno lako primjenljivih pravila postupka i 
procesuiranja, posebno prioriteta (što je osnovica legalnosti i brana 
zloupotrebama), bez ikakve naznake o mogućim sankcijama. Sve se to 
događalo, a da nitko u državnom aparatu nije napravio detaljnu analizu 
stanja i simulirao mogući budući razvoj — primjerice. procijenio broj 
poduzeća koja mogu biti obuhvaćena revizijom, njihovim značenjem za 
nacionalnu ekonomiju po zaposlenom i kapitalu. njihovu izvoznom po- 
tencijalu, itd. 

Prema Zakonu o reviziji pretvorbe i privatizacije do jeseni 2004. go- 
dine Državni ured za reviziju obavio je reviziju pretvorbe i privatizacije 
u preko 1500 poduzeća te ustanovio da je ciljeve razvojnog programa 
ostvarilo 15,5% poduzeća (.društava"), 20,5% poduzeća ostvarilo je 
neke od ciljeva, a 64% poduzeća nije ostvarilo ciljeve razvojnog progra- 
ma. Brojke su, dakle, više nego porazne, s time da valja uzeti u obzir 
kako su neka poduzeća imala u programu otpuštanje viška radnika, pa 
se i to u navedenoj statistici moglo računati kao „ostvarivanje ciljeva".?? 


825 


Hrvatska 1918-2008. 


Policijski i pravosudni sustav pokazali su se nespremnima da proce- 
suiraju aktere privrednog i drugoga kriminala u devedesetima. Zbog 
zastoja u reformama i sporoga rješavanja ili nerješavanja nagomilanih 
društvenih problema, socijalne su napetosti tijekom prvih godina 21. 
stoljeća vrlo izražene. 

Nema sumnje da Hrvatska od 2000. godine ekonomski napreduje, ali 
da je taj razvoj neravnomjerno raspoređen, kako regionalno, tako i u 
tome da u napretku sudjeluju samo neki dijelovi društva. Od napretka 
su uglavnom profitirali Zagreb i neki dijelovi sjeverozapadne Hrvatske 
(Međimurje, Varaždin i okolica) te prijadranska područja (dobrim dije- 
lom zbog rasta turističke privrede). Nakon otvaranja autoceste Zagreb 
- Split 2004. godine značajni su se privredni i turistički pomaci nabolje 
dogodili u Dalmaciji. kao i u Lici, koja je prestala biti najnerazvijenija i 
najsiromašnija hrvatska regija. Od društvenih slojeva uglavnom profiti- 
raju oni obrazovaniji i ekonomski potentniji koji imaju znanja i sposob- 
nosti da iskoriste nove privredne i društvene okolnosti. 

Tržište zahtijeva sve obrazovaniju radnu snagu, prilagodljivu brzim 
globalnim promjenama. Stariji i slabije obrazovani radnici i radnice 
teško se u tome snalaze. Notorno je da u Hrvatskoj jednostavno ima 
premalo pojedinaca i organizacija, obrazovanih i sposobnih, koji bi se 
uspješno nosili s izazovima globalizacije. 

U Hrvatskoj se polako gase industrije tekstila, kože i obuće te metal- 
ska industrija, pa mnogi u ionako nerazvijenim i siromašnim sredina- 
ma ostaju bez posla. Samo između 1990. do 1997. broj zaposlenih u 
industriji kože i obuće pao je za 63,2% (sa 34.653 na 12.751). a u drv- 
noj industriji čak za 72,2% (s 38.224 na 10.643). Takvi se trendovi u 
tim granama nesmiljenom brzinom nastavljaju i nakon 2000. godine, 
jer je u industriji kože i obuće potkraj 2006. godine bilo zaposleno samo 
10% ukupnog broja zaposlenih iz 1990. godine. 

No, neke druge djelatnosti su u ekspanziji te postaju motori razvoja: 

Primjerice, početkom 21. stoljeća vraća se i promet u hrvatske luke. 
Djelomičnim oporavkom privrede u BiH (pokretanje dijela proizvodnje 
u zeničkoj željezari) intenzivira se promet u luci Ploče. Promet se vraća 
i na riječki prometni pravac, da bi 2005. godine dosegnuo gotovo 12 mi- 
lijuna tona. Tijekom 2007. samo je u riječkoj luci (u užem smislu) pre- 
krcano oko 13 milijuna tona tereta (povećanje 21% u odnosu na pret- 
hodnu godinu), što je najbolji rezultat uopće. 

Međutim, tradicionalno, turizam je i dalje daleko najpropulzivnija 
privredna grana u Hrvatskoj. Broj turističkih dolazaka i broj noćenja i 
tijekom prvih godina 21. stoljeća konstantno raste — broj turista je 2006. 
prvi put prešao brojku od 10 milijuna. Godine 2005. zabilježeno je 
51.420.948 noćenja, da bi u 2007. bila premašena brojka od 56 miliju- 

na (valja se prisjetiti da je. nakon kolapsa turističke privrede za vrijeme 
rata. tek 1997/1998. broj noćenja prešao brojku od 30 milijuna). To, po 
različitim osnovama, predstavlja konstantno godišnje povećanje od 5% 
do 8%. Financijski pokazatelji svake su godine još i bolji. jer se mnogo 
novca ulaže u smještajne kapacitete koji dobivaju višu kategoriju i, su- 
kladno tome. povisuju cijene (samo u hotele i restorane između 2000. i 
2006. investirano je preko 133 milijarde kuna ili preko 18 milijardi 
eura. što je. samo po sebi. jak generator privrednog rasta). 

Prema službenim statistikama prihod od turizma u 2007. godine bio 
je 6.739.800.000 eura, što predstavlja gotovo 18% BNP dohotka RH. To 
je i povećanje od 7.1% u odnosu na prethodnu. 2006. godinu.** 

No, i ovi, vrlo dobri (ili izvrsni) rezultati imaju svoje naličje. Kao prvo. 
radi se o djelatnosti koja je izrazito sezonska (prihodi se uglavnom 
ostvaruju u srpnju i kolovozu). nedostaje visokorangiranih smještajnih 
kapaciteta, kronično nedostaje kulturne ponude i u mnogim gradovima 
i turističkim-naseljima vlada urbanistički kaos. 

Prosječna iskorištenost kapaciteta u 2007. godini"' svjedoči da je 
ovakav način privređivanja u turizmu dosegnuo svoj maksimum. Na- 
ime, praktički 60% kapaciteta (točnije, 59,8% ili 564.834 od ukupno 
944.076 kreveta) nalazi se u .kućanstvima" i sličnim smještajnim kapa- 
citetima koji ostvaruju jedva 40 dana popunjenosti u godini. Kako je 
smještavanje tih gostiju uglavnom dopunski izvor prihoda, a domaćini 
to rade na amaterskoj ili tek poluprofesionalnoj razini, jasno je da to ne 
jamči dugoročno dobre perspektive hrvatskog turizma. Naposljetku, ri- 
skantno je zasnivati dugoročni razvoj zemlje na samo jednoj privrednoj 
grani, pogotovo onoj koja ovisi o mnogim vanjskim čimbenicima (pri- 
mjerice, opasnosti od terorizma i sl.). 

Pokazatelj povećanja osobnog standarda građana očituje se i u pro- 
daji automobila: u Hrvatskoj je 2007. prodano 82.600 automobila, što 
je povećanje od 4,9% u odnosu na 2006 (prodano 78.775 auta), koja je 
i sama bila izvrsna jer je tada prodano 11,5% više automobila nego 
2005. godine (kada je prodan 70.541 automobil). 

Vrlo pouzdan dokaz tvrdnje o ekspanziji hrvatske privrede jest po- 
slovanje Zagrebačke burze. Burza je u 1996. godini imala 1,230,000.000 
kuna prometa, da bi već sljedeće godine promet bio 70% viši i dosegnuo 
brojku od preko 2 milijarde kuna. Stope rasta bile su manje-više kon- 
stantne, pa je promet dionicama u 2004. godini porastao za 70% u od- 
nosu na prethodnu godinu, a potom je u 2005. bio veći za 44% negoli 
tijekom 2004. godine te je dosegnuo 34 milijarde kuna, što znači da je 
gotovo tridesetak puta veći nego jedva devet godina ranije. U 2006. godi- 
ni prosječna cijena dionica je narasla za čak 60%, u 2007. godine ipak 
nešto manje, ali i dalje golemih 35,5%. Tijekom 2007. ukupni promet 

na burzi dosegnuo je brojku od 66,5 milijardi kuna. Trgovanje u jed- 
nom danu te godine dosegnulo je cifru od preko 1,200,000.000 kuna, za 
što je desetak godina ranije trebala čitava godina. Godine 2005/2006. 
Zagrebačka burza je po ukupnom prometu prvi put dostigla 1] i prestigla 
jednu vrlo dobro uređenu i prosperitetnu srednjoeuropsku burzu - onu 
u Ljubljani. No, kriza na zagrebačkoj burzi u prvim mjesecima 2008. 
pokazuje da je taj rast zapravo vrlo krhak, što ukazuje na mnoge struk- 
turne slabosti hrvatske privrede i društva. 

Početkom 21. stoljeća prisutne su i druge teškoće: popisom stanov- 
ništva iz 2001. godine ustanovljeno je da je.broj stanovnika u odnosu na 
1991. godinu pao za gotovo 350.000 ili za 7,8% (sa 4,784.265 na 
4.437.460). Dijelom je to_rezultat promijenjene popisne metodologije 
(jer se u popise više ne uvrštavaju hrvatski građani koji duže vremena 
borave u inozemstvu), ali ponajprije ratnih stradanja, dijelom daljnjeg 
pogoršanja već ionako loše demografske situacije (usp. str. 605-608), 
dijelom masovnog odlaska Srba, a dijelom i novog vala iseljavanja hrvat- 
skih građana u Zapadnu Europu i prekomorske zemlje. Najcrnje demo- 
grafske prognoze govore da bi Hrvatska 2050. godine mogla imati tek 
oko 3.700.000 stanovnika. 

Najveći su pad broja stanovnika doživjele regije zahvaćene ratom 
1991-1995. godine: prvenstveno Lika, potom dijelovi Dalmatinske zago- 
re. Kordun i Banija. 

Brojčani pad stanovništva prvi put nisu zabilježile samo ruralne regi- 
je. već i neki gradovi. Zbog promjene metodologije teško su usporedivi 
rezultati popisa iz 2001. u odnosu na onaj iz 1991. godine (v. tabelu str. 
830-831). ali je sigurno broj stanovnika pao u Vukovaru, Dubrovniku, 
Petrinji. vjerojatno i u Karlovcu. Zbog propadanja velikih poduzeća i 
industrije općenito, ni drugi hrvatski gradovi, osim nekolicine (ponaj- 
prije Zagreba) više nisu privlačno mjesto naseljavanja. 

Osim toga, još se dodatno intenziviraju neravnoteže u distribuciji sta- 
novništva. S novom centralizacijom svih državnih i privrednih aktivnosti u 
Zagrebu, te s relativno dobrostojećom privredom u zapadnijim dijelovima 
Hrvatske (na potezu od Međimurja do Istre) izbjeglice i prognanici iz devede- 
setih te drugi migranti naseljavaju gradove u tom pojasu, osobito Zagreb. 

Broj onih koji su se nacionalno opredijelili kao Hrvati između dvaju 
popisa stanovništva (1991-2001) porastao je za 240.000 ili za 6.4%. No, 
kako je tijekom rata u Hrvatsku stigao velik broj Hrvata iz BiH, potom 
iz Vojvodine i s Kosova, po svemu sudeći je broj starosjedilaca u padu. 
Naime, onih koji su privremeno ili trajno napustili Hrvatsku svakako je 
više negoli imigranata. 

U odnosu na prijeratni broj, Srbi u Hrvatskoj svedeni su na jedva 
nešto više od trećine (34,7%); prema popisu stanovništva iz 1991. bilo 

ih je 581.663 (ili 12.1% od ukupnog stanovništva). a prema popisu iz 
2001. tek 201.631 (ili 4,54%). Rezultat je to iseljavanja i masovnog od- 
laska, ali vjerojatno i zazora da se u popisu stanovništva 2001. iskaže 
srpska nacionalnost. Građanska i manjinska prava Srba u Hrvatskoj 
ostaju i dalje test hrvatske demokratičnosti. 

Pa ipak. neke brojke ukazuju na poboljšanja: očekivano trajanje 
života 2005. godine bilo je 74,6 godina, odnosno za žene 78.1. a za 
muškarce 71 godina. To je za godinu i pol dulje nego u 2000. godini i 
dulje negoli ikada. Pogotovo je to razlika u odnosu na 1995. godinu 
kada je očekivano trajanje života bilo 70.3 godina za žene i 67 za 
muškarce. Sve to znači da se, usprkos velikim zamjerkama efikasnosti 
zdravstvenog sustava. prevencija bolesti ipak unaprijedila te da se sma- 
njio stres nakon ratnih godina. Perinatalna smrtnost je značajno sma- 
njena i približava se brojkama u razvijenim zemljama. Velik broj zara- 
znih bolesti, zahvaljujući ponajprije cijepljenju i drugim oblicima pre- 
ventive, ili je iskorijenjen ili je reduciran na praktički zanemarive broj- 
ke. Većina hrvatskih građana umire od kardiovaskularnih bolesti (u 
2001. godini 53.6%) ili od različitih oblika tumora (23.6%): takvoj si- 
tuaciji umnogome pridonose stanja prouzročena načinom života - stres. 
pretilost, pušenje. alkoholizam. 

Kako postaje očigledno da se Hrvatska u dogledno vrijeme više neće 
suočiti s prijetnjom konvencionalnog rata, zemlja se definitivno okrenu- 
la mirnodopskom razvoju: značajno se smanjilo financiranje vojske — 
dok je 1995. godine izdvojeno 9.91 milijardi kuna (čak 34,8% državnog 
proračuna), pet godina kasnije (2000) za vojsku je potrošeno više nego- 
li upola manje - 4,78 milijardi (ili točno 10% državnog proračuna).? 
Sljedećih godina smanjivanje se nastavlja; godine 2003. potrošeno je 
3.9 milijardi. Istovremeno se smanjuje i broj zaposlenih u vojsci: u ko- 
lovozu 1995. godine bilo je plaćano 190.000 ljudi, 2000. godine bilo je 
42.000 zaposlenih. Početkom 2003. godine njihov se broj smanjio na 
36.800, a potkraj 2005. godine na 25.154. od toga 22.442 u Oružanim 
snagama, a 2693 u Ministarstvu obrane. Ciljana brojčana veličina dje- 
latnog sastava Oružanih snaga po preustroju bilo bi 16.000 djelatnih 
vojnih osoba i 2000 civilnih djelatnika, što je već praktički postignuto 
2007/8. godine.“ Smanjivanje broja zaposlenih povezano je i s prilago- 
đavanjem standardima NATO-a. Vojni je rok ukinut 2007. što je i rea- 
lizirano 2008. godine. 

U Ministarstvu unutarnjih poslova odvijaju se slični procesi: u 1997. 
godini, od gotovo 33.000 zaposlenih na početku 2003. godine jedva ih je 
26.000. Smjernice razvoja predviđaju daljnje smanjenje broja zaposle- 
nih (do otprilike 21-22.000), što bi bilo sukladno europskim standar- 
dima.* 

GRADOVI U HRVATSKOJ (1991. više od 10.000 stanovnika) 


| 1857. | 1880. | 1900. | 1910. | 1921. | 1931. | 
| rasti | 100 | 1532 | 2899 | 3664 | 4816 | 7949 | 
_2.Spit | 16745 | 22.245 | 28.837 | 32.917 | 37.559 
61.157 
_4. Osijek | 16. 
_6. Pula | 3.628 | 25562 | 36.417 | 59.610 | 38591 | 44.568 | 
17.448 
12.309 
_ 15.320 _| 


din 

13. Šibenik | 6611 | 7716 | 10974 | 13659 | 15.708 | 16996] 
14. Vinkovci | 3632 | 6117 | 8684 | 10455 | 11421 | 14724 | 
isee | 2s | ass | 409 | s16 | n7 

16. V. Gorica 
17. Bjelovar 
18. Koprivnica | 3224 | 4627 | 5710 | 8018 | 8115 | 7934 
19. Požega 
Đakovo 
21. Petrinja 4478 | 5379 


9. Dubrovnik | 7.738 | 9418 | 11584 | 2.683 | 11529 | 15.320 
10. Sisak 
11. Vukovar 


3 . 7 
4. Osijek 36.779 
Virovitica 


1312 | 1558 | 2.074 | 3.000 
— a60 | 2396 | 3.289 


ZWO < 
HAAL : 
SIEIS ° K 

At 

E a | 


. Gradiška | 1.852. | 3.000 | 3592 | 4275 | 4279 | 4.905 | 

DL 97. | 123 | 550 | | 3289 | 

i | 1.039 | 1271 | 1302 | 1270 | 1600 | 1614 | 

28. Metković | 999 | 1200 | 1537 | 1804 | 2308 | 2888 | 
29. Županja 
30. Makarska | 1564 | 1715 | 1805 | 1963 | 19638 | 2.177 | 
31. Pod. Slatina 
(32. Sinj | 1563 | 1915 | 2384 | 2708 | 2.875 | 3720 | 
(33. Križevci | 2.144 | 2933 | 3581 | 4897 | 4698 | 4264 | 
|34. Ogulin | 3.766 | 4829 | 5801 | 5.889 | 5858 | 6.041 | 
3.129 


36.B. Manastir | 1399 | 1475 | 1700 | 2447 | 2892 | 3093 | 
2,181.499 | 2,506.228 | 3,161.456 | 3,460.584 | 3,443.375 | 3, 785.455 
Rast (%) | 100 | 1449 | 1586 | 1578 | 1735 | 


* Razlozi smanjenja broja stanovnika većine gradova u popisu 2001. u odnosu na 1991. su više- 
struki: ratna stanja (npr. Vukovar), negativni prirodni prirast, iseljavanje prouzročeno visokom 

1981. | 1991. | 2001. | 

_11506 | 12828 | 1575.2 | 2.070,3 
[64262 | 75695 | 99.614 | 152.905 | 169.322 | 180.388 | 174.629 | 
| 13.954 | 16.146 | 25.243 | 43.087 | 60.371 | 76.343 | 69.378 | 
[ 21065 | 28512 | 37.403 | 47498 | 56.153 | 62.378 | 58.808 | 
| 26.690 | 31.842 | 40.180 | 47543 | 55.031 | 59999 | 48712 | 
[18605 | 21858 | 28.810 | 38.705 | 47.583 | 55.683 | 58.673 | 
[16.785 | 19172 | 23.059 | 31.182 | 43.990 | 49.728 | 30.462 | 
| 14.140 | 19.238 | 26.647 | 38.458 | 43.494 
| 17.223 | 18705 | 23.740 | 30.222 | 33.649 
17314 [| 19341 | 26.460 | 34312 | 39.545 | 41846 | 41446 | 
15.353 | 17933 | 24800 | 30.066 | 36952 | 41012 | 37.108 | 
[17219 | 19.179 | 28192 | 29.106 | 33.004 | 35.347 | 33.101 | 
817 | 1us | 2358 | 9280 | 17.975 | 35.337 | 44.120 | 
| 4050 | 4as4 | 5.271 | 8007 | 24.834 | 31.614 | 33.110 | 
12.867 | 13.569 | 15.761 | 20.998 | 25.203 | 26.926 | 27429 | 
| 8.663 | 9902 | 11842 | 16.483 | 20.812 | 24.238 | 24.914 | 
8544 | 10.052 [| 13.251 | 18.184 | 19.867 | 21.046 | 20.297 | 
8.890 | 9573 | 12077 | 15.987 | 18.105 | 20.317 | 21150 

13.488 
9951 | 11.684 | 14.117 | 16.378 | 18.330 | 16.167 | 15.768 


15.697 
4631 | 5222 | 7103 | 10.997 | 13.209 | 14.992 | 14.781 
18.442 

| 2.455 | 7205 | 11880 | 12.575 | 15.674 
11.456 


| 3043 | 3606 | 4514 | 7117 | 9.881 | 12.026 | 13.521 
4695 | 5381 | 7024 | 8865 | 10.263 | 11.947 | 13.669 
| 2194 | | 3.634 | 6700 | 8107 | 11.743 | 13119 
4891 | 5.616 | 6226 | 8030 | 9923 | 11416 | 11.022 
3316 _ | 4134 | 4707 | 8711 | 11378 | 
L_ 5591 | 6642 | 8356 | 9900 | 11.236 | 
| 9.109 | 9923 | 10174 | 10.857 | 8.700 
4403 | 4348 | 5008 | 6177 | 8588 | 10.266 | 10768 
5.004 | 7467 | 9118 | 10.146 | 9.049 
3.779.858 | 3,936.022 | 4,159.696 | 4,426.211 | 4,601.469 | 4,784.265 | 
| 2193 | 


265 | 4,437.460 
190.7_| 2029 | 2109 | | 2034 | 
nezaposlenošću te ponešto promijenjene metode izračunavanja. pa su podaci 1991-2001. teško 
usporedivi. 

Nuklearnu elektranu u Krškom zajedno su izgradile Slovenija i Hrvatska. Puštena je u pogon 1981. 
Pitanje zbrinjavanja nuklearnog otpada i raspodjele električne energije proizvedene u elektrani bili 
su jedan je od kamena spoticanja u odnosima između dvije zemlje sve do 2003. godine. 


Po . uspostavi samostalnosti Hrvatska je imala precizno definiranu 
ostale - prema Sloveniji. BiH i Jugoslaviji (Srbiji i Crnoj Gori) — bile su 
u manjem ili većem dijelu sporne. Utvrđivanje granice s BiH (kod Ko- 
stajnice. kod Bihaća te kod Martin-Broda) zaključeno je bez većih pro- 
blema. Sporazum o Prevlaci, hrvatskom teritoriju na granici s Crnom 
Gorom. nakon dugogodišnjeg boravka misije UN-a i mnogih pregovora, 
konačno je potpisan te se počeo provoditi potkraj 2002. godine. Granica 
na Dunavu također je sporna. Rezultat je to ratnih operacija 1991. u 
kojima je oko 130 km? uglavnom nenaseljenog hrvatskoga teritorija lije- 
vo od glavnog toka (Šarengradska Ada i drugi) ostalo. pod. kontrolom 
srpskih jedinica, a oko sedam puta manji srpski teritorij na desnoj oba- 
li pod hrvatskom kontrolom. Pregovori ni do ljeta 2008. godine nisu 
zapravo ni započeli. 

Poseban je problem granična crta sa Slovenijom; pošto su uspješno 
riješeni problemi u Međimurju te na Žumberku (Sv. Gera),_ostao je 
najteži problem: razgraničenje u Piranskom zaljevu (Savudrijskoj vali) 
gdje slovenska strana traži znatno više od polovine zaljeva te koridor 
slovenskoga teritorijalnog mora do izlaza na otvoreno more. Hrvatska 

strana. pak, želi razgraničenje po crti sredine te nudi slovenskoj slobo- 
dan izlaz na otvoreno more kroz hrvatsko teritorijalno more. Do kom- 
promisa nije došlo, unatoč velikim naporima (naime, sporazum premi- 
jera Račana i Drnovšeka iz 2001. nije ni ratificiran u Saboru, parafirali 
su ga samo službčnici Ministarstva vanjskih poslova). Dogovor umnogo- 
me sputava prevladavajući stav u javnosti obiju zemalja koji se protivi 
ustupcima, pa razgraničenje vrlo često postaje tema pomoću koje stran- 
ke misle da mogu dobiti glasove birača. 

~ Slovensko- co-hrvatske odnose opterećivali su i odnosi u nuklearnoj 
elektrani Krško”, koja je izgrađena kao zajednički projekt. Nakon dugo- 
godišnjih sporova (neisporuka struje, uskraćivanja vlasništva itd.) pro- 
blem je djelomično riješen u veljači 2003. pošto ga je. nakon Sabora, 
ratfficirao i slovenski parlament; no, time nisu riješeni svi problemi oko 
nuklearke. Konačno, radi se i a problemu štediša Ljubljanske banke 
koji su u njoj 1990. godine imali uloženih oko 600 milijuna tadašnjih 
njemačkih maraka (oko 300 milijuna eura). Pošto se. banka povukla iz 
Hrvatske, i preimenovala u Novu ljubljansku banku, zaključila je kako 
se potraživanja štediša moraju namiriti iz sredstava dobivenih pregovo- 
rima o sukcesiji zemalja bivše Jugoslavije, a ne iz rezervi novostvorene 
banke. Teškoće oko rješavanja svih tih pitanja postoje, ali postoje i nade 
da će se riješiti, jer su zajednički slovensko-hrvatski gospodarski. poli- 
tički i drugi interesi realno mnogo veći od vrijednosti u predočenim spo- 
rovima. 

Želja da se Dalmacija na adekvatan način poveže sa sjeverom zemlje. 
dakle autocestom, datira još od druge polovice šezdesetih godina 20. 
stoljeća. Tada je dovršavana lička magistrala (cesta Karlovac - Plitvice 
- Gračac - Obrovac), ali je izgradnja autoceste od Zagreba prema Splitu 
za dugi niz godina završila u Karlovcu, kada je 1972. godine do njega 
stigla autocesta iz Zagreba. Daljnja izgradnja zaustavljena je jer je pro- 
jekt autocesta Zagreb - Split preko Ličke Kaldrme pripisan ishitrenim 
-proljećarskim" ambicijama i proglašen „nacionalističkim“, pa se novac 
investirao u izgradnju autoceste od Zagreba prema Beogradu, što je 
inače bio i najfrekventniji pravac. Tijekom sedamdesetih i do kraja 
osamdesetih postupno su izgrađivane ceste koje su bolje povezivale Dal- 
maciju sa zaleđem: prvenstveno se radi o cesti Gračac - Knin - Sinj 
(izgrađenoj, doduše, tek 1989) te Obrovac - Stankovci - Šibenik i drugi- 
ma. 

Međutim, ambicija da se gradi autocesta i dalje je postojala. Njezina 
izgradnja je u ranim devedesetima bila pompozno najavljivana. Izrađivani 
su i planovi izgradnje. No, ništa se značajnijeg nije moglo graditi, jer je 
glavnina trase bila okupirana. Tek je nakon akcije Maslenica početkom 
1993. počeo proboj tunela Sv. Rok kroz Velebit s južne strane, iako više 

Hrvatska cestovna mreža početkom 21. stoljeća 

iz propagandnih razloga, jer je sjeverni izlaz i dalje bio pod kontrolom 
pobunjenika. Počela je i gradnja novog masleničkog mosta, sa četiri tra- 
ke, kao početak nove autoceste (koji nakon puštanja u promet 1997. 
izaziva polemike, jer je zbog naleta bure često zatvoren). Nakon akcije 
Oluja pojavili su se novi prijedlozi o trasi autoceste Zagreb — Split. Po- 
stojao je čak i prijedlog o koridoru preko Bihaća, Bosanskog Petrovca, 
Livna do Splita, što je navodilo na sumnju da hrvatska vlast pretendira 
na teritorij BiH kojim je trebala prolaziti autocesta. 

U međuvremenu, 1996. godine nakon izgradnje koja je trajala šest 
godina, dovršena je zimska dionica poluautoceste Zagreb --Rijeka od 
Oštrovice do Delnica (20 km), a ubrzo je dograđeno još 6 km do Kupja- 
ka. Gradile su se i ceste od Zagreba prema Krapini i Macelju-(završena 

2007). prema Varaždinu i mađarskoj granici (otvorena 2003). te u prav- 
cu Beograda (završena 2006). Bile su to prve autoceste koje su izgrađene 
do hrvatskih međudržavnih granica. U devedesetima je počela gradnja 
autoceste od Zagreba prema Bregani i slovenskoj granici. što je dogotov- 
ljeno tek 2001. godine. Iste je godine završena i dugo građena karlovačka 
obilaznica (duga 18 km) koja je bitno skratila put prema Rijeci te ga 
značajno ubrzala. Međutim. taj doseg bio je tek malen dio onoga što je 
trebalo napraviti do završetka autoceste prema Rijeci i Splitu. 

Shvativši da se takvim tempom izgradnje ništa bitno neće napraviti 
godinama. pa čak ni desetljećima. vlada je 2001. godine pokrenula pro- 
jekt ubrzane gradnje autocesta. Istaknuto je da su najvažniji ciljevi 
dovršetak autoceste Zagreb - Split do ljeta 2005. godine te autoceste 
(i dijelom poluautoceste) Zagreb - Rijeka do ljeta 2004. godine. Zakon- 
ski je regulirano obavezno izdvajanje u izgradnju autocesta. a zahvaljujući 
boljem kreditnom rejtingu zemlje osigurani su i povoljniji krediti. Pošto 
je definitivno odbačena snažno zagovarana izgradnja brze ceste Zagreb 
- Split po postojećoj trasi. odlučeno je da se autocesta Zagreb - Split 
gradi koridorom Bosiljevo — tunel Mala Kapela - Žuta Lokva - tunel Sv. 
Rok. Odabirom te trase značajni dijelovi autoceste Zagreb - Split već su 
izgrađeni na trasi autoceste Zagreb — Rijeka, odnosno bit će dijelovi 
buduće jadransko-jonske autoceste (autocesta Trst — Atena). Projekt je 
realiziran u zadanim rokovima i to je bio svakako najvažniji uspjeh 
Račanove vlade, iako je cesta otvorena kada je već godinu i pol dana na 
vlasti bila vlada Ive Sanadera. Financijski i organizacijski temelj za taj 
projekt osmislio je i dobrim dijelom i realizirao ministar javnih radova, 
sjednik i predsjednik HNS-a. Čačić je osmislio i počeo provoditi i pro- 
jekt društveno poticane stanogradnje — POS. kojim se značajno ubrzala 
i pojeftinila izgradnja stanova u državi. 

Završetak izgradnje autocesta prema Splitu i Rijeci dao je snažan 
impuls t turizmu i općoj privrednoj aktivnosti područja kroz kojih je ona 
prošla (kako čitave Dalmacije, tako i Hrvatskog primorja, Gorskog ko- 
tara i Like). Golema prometna i općedruštvena važnost izgradnje tih 
dviju autocesta, pa i onih od Zagreba prema sjeveru, zapadu i istoku 
izgrađenih u tom razdoblju dolazi do izražaja kroz povećanu privrednu 
aktivnost, rast cijena nekretnina itd., te će se moći u potpunosti vredno- 
vati tek u narednim godinama i desetljećima. 

Početak 21. stoljeća obilježen je u Hrvatskoj, baš kao i u čitavom svi- 
jetu, velikom ekspanzijom telekomunikacijske opreme, osobito mobite- 
la. Po korištenju tih tehnoloških novina Hrvatska se svrstala na visoka 
mjesta, čak. i-u odnosu na najrazvijenije zemlje. To znači da je njihovo 
uvođenje izazvalo još veće pomake u svakodnevnom životu u Hrvatskoj 

nego što bi to proizlazilo iz opće razine tehnološkog i društvenog razvo- 
ja zemlje. Godine 2007. u Hrvatskoj je radilo preko 4 milijuna mobitela 
— u prosjeku je svaki građanin, bez obzira na dob, imao vlastiti mobitel. 
Osobnim se kompjuterima koristi sve više hrvatskih građana, kako na 
poslu, tako i za razonodu. Možda je paradoksalno (ali i indikativno) da 
se vjerojatno najveći porast korištenja interneta dogodio u svibnju/lip- 
nju 2004. godine, kada su tisuće surfera u Hrvatskoj (ali i u inozemstvu) 
nastojale s mreže skinuti pornofilm poznate pjevačice Severine Vučković 


stoljeća, snimljen s njezinim partnerom. 

Godine 2004. primljeno je u članstvo EU deset država (Slovenija, 
Mađarska, Češka, Slovačka, Poljska,-Litva. Letonija, Estonija, Malta i 
Cipar). O još tri države (Rumunjska, Bugarska i Turska) raspravljalo se 
kao o kandidatima za x naredni krug primanja (prve dvije su postale čla- 
ske. Hrvatska je tako ostala jedina europska većinski katolička ili pro- 
testantska zemlja koja je, barem u tom trenutku, ostala izvan EU {osim 
Švicarske i Norveške koje su - pogotovo ova druga - svojim unutarnjim 
ustrojem, međudržavnim sporazumima i vanjskom politikom de facto 
članice EU. osim što nemaju predstavnike u Bruxellesu). 

U prvim godinama koalicijske vlade sustavno se počelo raditi na 


u proceduru donošenja upućena je većina zakona i drugih akata koje 
treba posjedovati kako bi hrvatsko zakonodavstvo bilo usklađeno s 
onim u EU. No, i dalje je zaostajanje Hrvatske u odnosu na druge tran- 
zicijske zemlje posebno očito u brzini neophodnih društvenih reformi. 
Osobito je bila očigledna neefikasnost pravosuđa i državne uprave. 

Zaostajanje je vidljivo i u ekonomiji: pokrivenost izvoza uvozom pot- 
kraj devedesetih i početkom 21. stoljeća jedva da je bilo 50% (najmanje 
među zemljama u tranziciji, osim Srbije i Crne Gore), a izvoz se godina- 
ma zadržava na razini od 1000 US dolara po glavi stanovnika (slovenski 
je izvoz veći od 5000 US dolara po glavi stanovnika, a mađarski veći od 
3000 US dolara). Pa ipak, Hrvatska je i dalje imala određene, čak 
značajne prednosti u odnosu na neke zemlje koje su 2004. godine ušle 
u EU, a pogotovo u odnosu na Rumunjsku i Bugarsku te na bilo koju 
drugu zemlju, potencijalnu kandidatkinju. Hrvatski bruto nacionalni 
proizvod bio je 2002. godine šesti u konkurenciji 14 europskih tranži- 
cijskih zemalja (uključujući baltičke, ali bez zemalja bivšeg SSSR-a koje 
sve daleko zaostaju za Hrvatskom), ali je i dalje bio na razini od samo 
39% u odnosu na europsku petnaestoricu. 

Potkraj devedesetih godina 20. stoljeća i početkom 21. stoljeća jedan 
Qd najosjetljivijih problema hrvatske unutarnje i vanjske politike bio je 

Jugoslaviji, Bosni i Hercegovini i Hrvatskoj, Međunarodni tribunal u Den Haagu definitivno je ukazao 
na agresora u ratovima na prostoru bivše Jugoslavije. 


odnos prema Međunarodnom kaznenom sudu za bivšu Jugoslaviju (po- 
pularno zvan Haaški tribunal). Taj je sud osnovan u Den Haagu 1993. 
godine. Republika Hrvatska predlagala je njegovo osnivanje i glasala da 
se on osnuje. Time je prihvatila kompetencije Tribunala. Godine 1996. 
donijela je i Ustavni zakon o suradnji s Tribunalom. Otkad su njemačke 
vlasti 1995. izručile bosanskog Srbina Duška Tadića, prvoga koji je bio 
optužen za ratne zločine tijekom rata u BiH, Tribunal je do veljače 2003. 
podigao ukupno 126 javnih optužnica, od toga protiv 91 osobe za zločine 
počinjene sa srpske strane (protiv 74 Srbina i jednog Hrvata iz BiH. 14 
Srba iz Jugoslavije, od toga 4 za agresiju na Dubrovnik te dva Srbina iz 
Hrvatske), protiv 23 osobe za zločine s hrvatske strane (od toga protiv 
20 Hrvata iz BiH, dvojice iz Hrvatske i jednog Albanca), protiv osam 
osoba za zločine s bošnjačke strane te protiv četvorice za zločine s al- 
banske strane (na Kosovu i u Makedoniji). 

Na Haaškom sudu sudilo se Slobodanu Miloševiću, ali je on tijekom 
suđenja 2006. godine iznenada umro. I druga dvojica najistaknutijih 
srpskih političara iz ratnoga razdoblja (V. Šešelj, B. Jović) optuženici su 

toga suda. Bivši jugoslavenski predsjednik Milan Milutinović (1942) 


čeka suđenje. Ratni vođa bosanskohercegovačkih _ Srba -Radovan 
naći - mediji su posve krivo nagađali gdje se skriva (po zabačenim ma- 
nastirima u regiji i sl.), a on je pronađen, skriven iza duge bijele brade, 
kao liječnik alternativne medicine pod imenom Dragan David Dabić u 
ljeto 2008. usred Beograda. Uhapšen je i prebačen u Haag, gdje čeka 
suđenje za genocid. Karadžićevi najbliži suradnici već su dočekali sud- 
ski pravorijek. Momčilo Krajišnik (1945) osuđen je na 27 godina zatvo- 
ra, a Biljana Plavšić (1930) na 11 godina zatvora, nakon nagodbe sa 
Sudom, uz priznanje krivnje i svjedočenje. Nikola Koljević (1936-1997) 
počinio je samoubojstvo, a još je sudu nedostupan vođa vojske bo- 
sanskohercegovačkih Srba Ratko Mladić koji je u ljeto 2008. i dalje bio 
u bijegu. Osim njega, od Haaškog se suda skriva jedino još čelnik kra- 
jinskih Srba Goran Hadžić. na 

Nekadašnji predsjednik Republike_Srpske-Krajine Milan Babić pri- 
znao je krivnju za progon hrvatskih civila 1991/92. godine, nagodio se 
sa Sudom te dobio 13 godina zatvora. Izrazio je i žaljenje zbog počinjenog 
djela, ispričao se Hrvatima te ih zamolio za oprost. Na pitanje suda koja 
strana je odgovornija za rat Babić je izjavio da je „prema mojim sazna- 
njima srpska strana prva počela sa upotrebom sile". Niti mjesec dana 
nakon tog svjedočenja Babić je iznenada umro. 

Generali Pavle Strugar (1933) te Miodrag Jokić dobili su 8 odnosno 
7 godina zatvora zbog ratnih zločina počinjenih tijekom. napada na Du- 
brovnik. Kao odgovorne za zločine u Vukovaru osuđeni su Veselin 
Šljivančanin (1953) na pet godina, a Mile Mrkšić (1947) na 20 godina 
zatvora. Ratni vukovarski gradonačelnik ,-Slavko Dokmanović, ubio se u 
.haaškom pritvoru. itvoru. Ratni vođa krajiških Srba, Milan Martić, osuđen j enje u 
lipnju 2007. na 35 godina zatvora. Četničkom vojvodi Vojislavu Šešelju, 
optuženom za zločine u Vukovaru i protjerivanje Hrvata iz Vojvodine, 
Jovici Stanišiću i Franku Simatoviću, optuženima za zločine u Baćinu, 
Saborskom, Škabrnji i istočnoj Slavoniji te Momčilu Perišiću, optuženom 
za granatiranje Zagreba (1995), početkom 2008. ili se sudi ili čekaju 
suđenje. Vladimir Kovačević zbog duševne bolesti izbjegao je suđenje za 
zločine u Dubrovniku. Haaško je tužiteljstvo objavilo da je pripremalo 
optužnicu protiv Željka Ražnatovića Arkana koji je ubijen u Beogradu 
2000. godine.?7 Brojem i sadržajem optužnica te službenim funkcijama 
optuženih, Tribunal je pred pravdom, a dijelom i pred poviješću, jasno 
definirao tko je bio glavni krivac za sve ratove kojima se Tribunal bavi 
te koja je strana odgovorna za najviše počinjenih zločina. Podrazumijeva 
se da je istovremeno Tribunal utvrdio i objektivnu istinu da su i sa stra- 
ne napadnutih počinjeni ratni zločini. U pojedinim je slučajevima u 

optužnicama i presudama bilo i promašaja. General HVO-a Tihomir 
Blaškić (1960) optužen za ratne zločine 1995. godine dobrovoljno je 
otišao u Haag. Godine 2000. osuđen je na 45 godina zatvora za zločine 
počinjene u Lašvanskoj dolini tijekom rata u BiH, od kojih je najteži bio 
zločin u Ahmićima, kad je 16. travnja 1993. ubijeno više od stotinu civi- 
la Muslimana. Četiri godine kasnije kazna je smanjena na devet godina 
zatvora; proglašen je krivim za zločin počinjen okrutnim postupanjem 
prema zatočenicima, što je uključilo i njihovo upućivanje na kopanje 
rovova i korištenje kao živi štit. Tada je i pušten iz zatvora, jer je već 
odležao veći dio kazne (osam godina i četiri mjeseca).?? 

Međutim, sve to ne mijenja utvrđene osnovne činjenice o glavnome 
krivcu i najvećoj krivnji. Stvoreni su objektivni preduvjeti za više razu- 
mijevanja povijesne istine među narodima na prostoru bivše Jugoslavi- 
je. To je bio jedan od ključnih elemenata da se nastavi proces normali- 
zacije odnosa i da se konačno na nekadašnjem jugoslavenskom prosto- 
ru uspostavi mnogo viši stupanj međusobnog povjerenja i uvažavanja 
nakon što je zbog trauma još iz 1941. i 1945. godine (nikad javno posve 


vas 2 


ske strane 1993. i 1995. godine, posijana | nova mržnja. 

mjeri podređen njegovoj ličnosti. To mrem pa. se 
HDZ nije uspio institucionalizirati kao_suvremena politička. stranka. 


Tuđmanovom smrću i gubitkom izbora 2000. godine nestale su osnove 
karizmatsko-klijentelističkog modela unutar kojega je stranka funkcioni- 
rala.” Stranci je bila potrebna temeljita reorganizacija. Na Petom općem 
saboru HDZ-a u travnju 2000. godine, nakon dramatičnog glasanja, tije- 
sno pobijedivši kandidata desnog krila stranke Ivića Pašalića, za _za novog 
predsjednika stranke izabran je dr. Ivo Sanader (1953) koji je dotad 
obnašao različite dužnosti (ministar znanosti i tehnologije, zamjenik mi- 
nistra vanjskih poslova, predstojnik Ureda predsjednika Republike i glav- 
ni tajnik Vijeća obrane i nacionalne sigurnosti). Za razliku od Tuđmanova 
ao os i izolacionističkih tendencija. Sanaderova politička filo- 
setih ; živio u inozemstvu (u Austriji) teje tamo. upoznao drugačije obrasce 
ponašanja, pa ih je nastojao prenijeti u hrvatski politički život. Njegov stil 
rada je sličan austrijskim (i njemačkim) kancelarima, a politika konzer- 
vativno-demokršćanskih obilježja. Sanader želi biti taj koji predlaže i 
promiče inicijative, koji pokušava ići ususret događajima. Nameće se 
izvrsnim znanjem stranih jezika (osobito njemačkoga), želi da javnost 
stekne dojam kako vrlo operativno rješava probleme (što i nije neistina). 

Izbori u studenome 2003. godine donijeli su najneizvjesnije nadme- 
tanje i u konačnici, najtješnje izborne rezultate u povijesti izbora u Hr- 
vatskoj. HDZ, predvođen Sanaderom, osvojio je u Zastupničkom domu 
Sabora 63 zastupnička mjesta. Teoretski, iako je SDP dobio samo 30 
mandata, postojala je mogućnost da mandatar bude i dotadašnji premi- 
jer Račan, jer je mogao računati na koaliciju s HNS-om (11), HSS-om 
(9), IDS-om (4), kao i HSLS-om, HSU-om te SDSS-om (po 3 mandata) 
te nekim manjim strankama i nezavisnim zastupnicima. No, Račan je 
odustao od pokušaja da formira vladu. Stoga je ubrzo predsjednik Mesić 
imenovao Sanadera za mandatara. Vlada je potvrđena u Saboru nepo- 
sredno prije Božića 2003. godine. 

Sanaderova je vlada povukla više poteza koja nije najavljivala u pred- 
izbornim vremenima, ali koji su bili politička, štoviše, civilizacijska 
nužnost. Oni su jako unaprijedili Hrvatsku, prvenstveno u smislu sva- 
kovrsnog hvatanja koraka s Europom i njenim standardima. Vlada je 
besprijekorno surađivala s Haaškim sudom. Suradnja sa susjedima, 
opterećena i nedavnim ratom, postaje primjerna. & Upravo u tom poslu 
Sanaderova je vlada najaktivnija i sama nameće pitanja koja valja 
rješavati. Jedan od glavnih domašaja te vlade jest uspostava koalicije s 
predstavnicima manjina, ponajprije sa srpskom, koju je Tuđmanova 
vlast svjesno antagonizirala, a Račanova vlada donekle marginalizirala. 
Ekonomski rast Hrvatske početkom 21. stoljeća dobrim se dijelom za- 
sniva na stabilizaciji regije i širenju hrvatskih poslovnih inicijativa na 
susjedne zemlje. 

Hrvatska je uz suglasnost većine članica EU u veljači 2003. godine 
podnijela molbu za punopravno članstvo u EU. U travnju sljedeće godi- 
ne Europska komisija donijela je pozitivno mišljenje (avis) o hrvatskom 
zahtjevu, pa je u lipnju 2004. godine Hrvatska dobila status kandidata 
za članstvo u EU. Do kraja 2004. godine izrađena je pretpristupna stra- 
tegija koja je, kao jedan od temeljnih preduvjeta za početak pregovora, 
tražila od Hrvatske punu suradnju s Haaškim sudom. Kako je optuženi 
Janko Bobetko u međuvremenu umro, sporan je ostao jedino slučaj 
Ante Gotovine, koji je bio u bijegu. Novine u Hrvatskoj i u inozemstvu tih 
su mjeseci gotovo svakodnevno javljale o tome da je Gotovina viđen u 
Hrvatskoj ili da se, pak, krije u nekom udaljenom kutku na zemaljskoj 
kugli. Polemike između glavne haaške tužiteljice Carle del Ponte i hrvat- 
ske vlade o tome da li neke hrvatske institucije pomažu Gotovini u bije- 
gu bila je mjesecima top-t€ma u hrvatskom medijskom prostoru. U 
ožujku 2005. godine EU je odgodila otvaranje pregovora s Hrvatskom 
upravo zbog nepotpune suradnje s Haaškim sudom, da bi u rujnu iste 
godine. uz pomoć hrvatskih obavještajnih službi, ustanovljeno da se Go- 
tovina krije na kanarskom otoku Tenerife. Nedugo potom, u listopadu, 
otvoreni su pristupni pregovori između Hrvatske i EU. Tada je počelo 
analiziranje i ocjenjivanje usklađenosti hrvatskoga zakonodavstva s 
pravnom stečevinom EU (screening). U prosincu te godine Gotovina je 
uhićen te sproveden u Haag, čime se pokazalo da Hrvatska u među- 
narodnim poslovima postaje vjerodostojan partner. 

Predsjednik Mesić je, uz veliku pomoć premijera Sanadera i njegove 
vlade, pridonio da se umnogome stiša ideološko-domoljubna retorika 
koja je u devedesetima prečesto prelazila granice dopuštenoga. U koali- 
ciju na vlasti s HDZ-om na čelu, oformljenu 2003. godine, ušli su i pred- 
stavnici manjina. Sanaderov odlazak na čestitanje pravoslavnog Božića 
i posjeta povratničkom domaćinstvu u zadarskom zaleđu početkom 

2004. bio je posve nov događaj u političkom životu zemlje i označio do- 
sizanje nekih standarda koji se više ne mogu dovoditi u pitanje. Novi je 
premijer proširio i prostor tolerancije. Godine 2006, kada se intenzivi- 
rala diskusija o pravopisnim pitanjima, jasno je izjavio da će uvijek pi- 
sati „neću“ a ne odvojeno „ne ću", kako to, bez pravih argumenata, traže 
oni koji smatraju da će time pravopisanje u Hrvatskoj učiniti .hrvatski- 
jim". Kao član PEN-a, stao je u obranu književnika i književnog povjes- 
ničara Predraga Matvejevića (1929) koji je bio osuđen zbog navodnog 
klevetničkog pisanja protiv jednog nacionalistički orijentiranog spisate- 
lja. Naposljetku, njegova bitna zasluga jest da je reformirao HDZ, koji se 
od stranke sklone nedemokratskom ponašanju, netoleranciji, autoritar- 
nosti, transformirao u stranku koja poštuje sva pravila jedne uređene 
liberalne demokracije. Doduše, i nekima iz stranačkog vrha, a pogotovo 
iz lokalnih sredina. omaknu se izjave i postupci u maniri devedesetih, 
ali to općenito ne mijenja sliku: HDZ je postao u Hrvatskoj prva relevan- 
tna (umjereno) desna politička snaga koja poštuje, štoviše, i nameće 
demokratska pravila ponašanja te postaje pozitivan čimbenik u razvoju 
demokracije. Hrvatska je. i za Račanove i za Sanaderove vlade, počela 
relativno brzo učiti da demokracija nije samo „mirna smjena vlasti na 
osnovi redovitih slobodnih izbora". već i način života u društvu i cijeloga 
društva. 

Desni radikalizam početkom 21. stoljeća u Hrvatskoj sve više_posta- 
je, za razliku od stanja tijekom devedesetih, tipično europski : fenomen: 
ti krugovi povremeno uspijevaju napraviti veliku medijsku halabuku i 
tako stvoriti dojam o svojoj snazi. No, ta snaga nikako da se potvrdi na 
izborima. Razlog tome leži i u činjenici da te društvene snage još nisu 
uspjele izložiti cjeloviti sustav vrijednosti“, suprotan onome koji bi bio 
europska baština. Još je važnije da se na o E sceni o 
tu političku ideju i njezinu praktičnu | prezentaciju. niti kao aS 
političar, koji bi prikupio znatniji broj glasova (samo djelomično je tu 
poziciju zauzeo Ante Đapić, predsjednik HSP-a). Glas toga dijela hrvat- 
ske javnosti početkom 21. stoljeća prvi je zapravo artikulirao Marko 
Perković-Thompson (1966) koji se kao pjevač i kantautor afirmirao 
1992. godine, kada je za vrijeme rata napisao prvu pjesmu Bojna Cavo- 
glave u kojoj poručuje srpskim četnicima da neće uspjeti ući u njegove 
rodne Čavoglave (kod Drniša), u čemu i nisu uspjeli. Nadimak Thomp- 
son stekao je po pušci koju je nosio. Liberalni dio javnosti smatra kako 
je Thompson .možda seoski fašist", ali istovremeno i nositelj „vruće. 
uvredljive kontrakulture koja je mogla zapeći” promotore liberalnode- 
mokratskih vrijednosti.*' Nema sumnje da je sam Thompson propaga- 
tor ustaštva. Osim već notornog poziva „Za dom spremni“ na početku 

pjesme Bojna Čavoglave o takvoj Thompsonovoj orijentaciji svjedoče 
stihovi i drugih njegovih pjesama: jedna od njegovih pjesama nosi na- 
slov Ljutu travu na ljutu ranu što je bila Pavelićeva dosjetka kojom je 
najavio genocid nad Srbima 1941. godine. U toj se pjesmi kaže: „Onu 
istu našu košulju pripremi/na tavan je stavi, za mene je spremi/Bit će 
ona opet i sinu po mjeri/kao što je bila mom djedu i meni.” U pjesmi 
„Moj Ivane" govori se o .kupreškom junaku/kupreškim junacima", a to 
ne može biti nitko drugi negoli Crna legija, čiji su pripadnici, doduše. 
1942. obranili Kupres od partizanske ofenzive, ali istodobno počinili niz 
zločina nad srpskim civilima. Potom se u pjesmi „Anice Kninska Kralji- 
ce" direktno poziva na nasilje: „Zbog Anice i pokala vina/ zapalit ću Kra- 
jinu do Knina/ Zapalit ću dva, tri srpska štaba. da ja nisam dolazio 
džaba” (znakovito je da je dotična pjesma objavljena prije Oluje). Napo- 
sljetku. u pjesmi Lijepa li si otvoreno se podilazi secesionističkim tež- 
njama hercegovačkih Hrvata stihom „Herceg-Bosno, srce ponosno”. 

Na Thompsonovim se koncertima u nazočnosti čak i više desetaka 
tisuća gledatelja navodno slavi hrvatstvo, a zapravo koketira s ustaštvom 
(na nekim koncertima Thompson pozdravlja „za dom”, da bi mu dio 
publike odgovorio sa .spremni"). Ti su koncerti medijski najjača pro- 
mocija desnih ideja u Hrvatskoj 21. stoljeća. Drugi aspekt javne prezen- 
tacije desnih snaga jest da one i dalje rade najednom drugom i drugačijem 
povijesnom pamćenju: prikazivanju režima sile, ponajprije onom NDH, 
bezazlenijim nego što je to bio ili ga otvoreno veličaju. | 
ma. ` ponajprije u elektronskima: ne samo zbog sve većeg utjecaja javno- 
sti, već i zbog sve manjeg neizravnog utjecaja politike na HTV. Osim toga. 
na medijskoj su se sceni od 2003. godine pojavile dvije snažne nezavi- 
sne televizije - RTL i Nova TV, pa su one stvorile opasnu konkurenciju 
HTV-u. kakvu on do tada nije imao. Pa ipak, i 2007/2008. HTV je sačuvao 
primat u gledanosti. 

Sazrijevanje društva očituje se i u prihvatljivosti institucija civilnog 
društva: dok 2000. godine tek 20% građana pozitivno ocjenjuje djelat- 
nost raznih građanskih udruga, poslije pet godina njihovu pozitivnu ulo- 
gu prihvaća njih čak 70%. 

Početkom 21. stoljeća, a pogotovo u doba Sanaderove Vlade, hrvat- 
ska se politička scena umnogome promijenila u odnosu na devedesete: 
javnim životom više ne dominiraju ratne teme, pa čak se i sud u Haagu 
s godinama koje prolaze sve manje spominje. Govori se o nezaposleno- 
sti, mirovinama. poljoprivredi, o zaštiti ljudskih prava, o privrednim 
temama, posebice o turizmu i brodogradnji. 

Godine 2008. godine hrvatska je ekonomija i dalje. kao i tijekom 
proteklih desetljeća i pol, opterećena prvenstveno visokom nezapo- 

slenošću (15.5%), vanjskotrgovinskim deficitom . korupcijom i visokom 
razinom vanjskoga duga. Nezaposlenost se i početkom 2008. godine 
održavala na razini od približno 264.000 nezaposlenih osoba. Premda 
je to značilo znatno poboljšanje (jer je u jednom trenutku 2000. godine 
bilo gotovo 400.000 nezaposlenih!), činjenica jest da hrvatsko gospo- 
darstvo još uvijek ne otvara ni izdaleka dovoljno novih radnih mjesta. 
Analiza Bečkog instituta za komparativna ekonomska istraživanja objav- 
ljena 2006. godine pokazala je da Hrvatska u usporedbi s novim člani- 
cama EU predstavlja zemlju s relativno visokom stopom nezaposleno- 
sti. posebice dugotrajne nezaposlenosti, te nezaposlenosti starijih oso- 
ba. žena i mladih, kod kojih se stopa nezaposlenosti kreće i do 30%. 

Težak problem je i sve veći vanjskotrgovinski deficit, odnosno deficit 
tekućeg računa platne bilance. Deficit u robnoj razmjeni Hrvatske s ino- 
zemstvom, primjerice u prvih deset mjeseci 2006. godine povećan je za 
12.1% u odnosu na isto razdoblje prethodne godine, premašivši iznos 
od 9,3 milijardi dolara. Vanjski dug je tijekom 2007. godine premašio 
31 milijardu eura, što je već teško podnošljivih blizu 90% procijenjenog 
BDP-a. U slučaju daljnjeg pogoršanja ovih trendova, mogući su i teški 
šokovi za hrvatsko gospodarstvo. 

Osnovni razlog ovih problema jest činjenica da većina hrvatskih tvrt- 
ki još uvijek nije spremna za međunarodnu tržišnu utakmicu te da naj- 
veće hrvatske kompanije na domaćem tržištu još uvijek posluju u uvje- 
tima monopola i oligopola. Ekonomisti obično tvrde da se radi o .pro- 
blemima strukturne naravi". drugim riječima, da njihovo rješavanje 
zahtijeva opsežnije mjere. koje su u pravilu dugotrajne. nepopularne i 
bolne. One podrazumijevaju strukturne reforme u državnoj upravi, 
pravosuđu. poreznom sustavu, sustavu državnih potpora i tržišta T a rada 
ina mnogim drugim područjima. Političko vodstvo ovakve bolne rezove 
uopće ne provodi ili provodi s mnogo oklijevanja i kompromisa. Pored 
svega toga, veliki uteg za cjelokupnu hrvatsku privredu jest da ona ima 
zemljišni potencijal za veliku i jeftinu poljoprivrednu proizvodnju. ali 
krajnje nekonkurentan i usitnjeni poljoprivredni sektor. Od suficita u 
izvozu poljoprivrednih proizvoda 1993. godine, došlo se do toga da je 
uvoz hrane 2003. prvi put premašio milijardu dolara, a 2007. hio veći 
od dvije milijarde dolara. Doduše, u istom se razdoblju povećao i izvoz 
poljoprivrednih proizvoda (s prosječno 314 milijuna dolara 1988-1990. 
godine na 710 milijuna dolara). ali to i nije neko povećanje. ako se uzme 
u obzir pad vrijednosti dolara, pogotovo ako se usporedi saldo izvoz — 
uvoz: 1988-1990. godine deficit u vanjskotrgovinskoj razmjeni poljopri- 
vrednih proizvoda bio je 157. a 2004. čak 655 milijuna dolara.** Među- 
tim. od svih pokazatelja o poljoprivrednoj proizvodnji najvažnije jest da 
ona u globalu pada. U odnosu na razdoblje 1980-1984, proizvodnja u 

razdoblju 2000-2003. godine povećala se samo u sektoru uljarica (po- 
većanje za 104%), dočim je u osam preostalih promatranih sektora 
(žitarice, šećerna repa, duhan, jabuke, vino, mlijeko, jaja, stoka) pala 
između 16,1% (proizvodnja jaja) i čak 39,4% (proizvodnja duhana). U 
strateškim proizvodnjama - vina, šećerne repe, stoke i mlijeka pad je 
također bio velik, zapravo katastrofalan (28,1%, 30,4%, 33,3% i 
37,5%).* 

Usprkos često najavljivanim mjerama (.Vladin akcijski plan za borbu 
protiv korupcije" iz 2006. godine, usklađen s najavama predsjednika 
Republike), kao i velikoj medijskoj pozornosti, korupcija i nesankcioni- 
ranje kriminala ostaju veliki hrvatski problemi. Do početka 2008. u pri- 
manju mita uhvaćeno je tek nekoliko .sitnih riba", a hapšenja i suđenja 
navodnim mafijašima i kriminalcima tek se trebaju potvrditi pravo- 
moćnim presudama. I u domaćoj i u međunarodnoj javnosti, Hrvatska 
se i dalje smatra visoko korumpiranom zemljom, od koje se očekuje ne 
samo politička volja, već i konkretni rezultati u obračunu s korupcijom 
na višim razinama. Takve teze potvrđuje godišnje izvješće međunarodne 
organizacije za borbu protiv korupcije, Transparency International. pre- 
ma kojem je indeks percepcije korupcije u 2006. ostao nepromijenjen u 
odnosu na godinu prije. Najveće-etkriće korupcije dogodilo se u lipnju 
2007. godine, kada su uhićena trojica potpredsjednika Fonda za priva- 
tizaciju zbog primanja milijunskih iznosa, koji su navodno na razne 
načine pogodovali kupcima privatiziranih tvrtki. Vlasti su tada, a i ka- 
snije, najavljivale otkrivanje novih slučajeva korupcije na visokim razi- 
nama i sudski progon počinitelja, što bi bio jasan pokazatelj da se Hr- 
vatska izvlači iz gliba korupcije. No, od tih gromoglasnih najava nije se 
u sljedećih godinu dana puno ostvarilo. 

Vrlo dobar pokazatelj hrvatskih teškoća u procesu tranzicije iskazuje 
se u analizi ekonomskog rasta. Tek 2006. godine Hrvatska je dostigla 
razinu bruto društvenog proizvoda iz 1990. godine (po drugim podaci- 
ma 2004. je već imala 4% viši BDP nego 1990),*“ dočim je 2002. bila na 
92,9%. Istovremeno je Slovenija već tada dosegnula 127,4% razvijenosti 
u odnosu na 1990. godinu, a Poljska je dosegnula najvišu stopu - 152% 
u petnaestogodišnjem razdoblju. Hrvatska je posljednja srednjoeurop- 
ska zemlja koja je tek između 2004. i 2006. ostvarila predratnu/pred- 
tranzicijsku razinu razvoja.+ 

S druge strane, BiH je 2004. bila na 35%, Srbija i Crna Gora na 52%, 
a Makedonija na 92,9% razine BDP-a u odnosu na 1990. godinu.“ Kada 
se ta statistika poveže s onom predratnom, pokazuje da su se trendovi, 
prema kojima se (u Jugoslaviji) razvijeniji razvijaju brže, a nerazvijeni 
sporije ili se uopće ne razvijaju, dodatno ubrzali nakon raspada 
države. 

Katastrofalno ekonomsko stanje u Srbiji, gdje uopće nije bilo rata 
(ako se izuzme bombardiranje NATO-a 1999. godine), dodatno potvrđuje 
tezu da su za ekonomsko stanje u Hrvatskoj ponajviše zaslužne vlastite 
slabosti i greške, a ne nametnuti rat (kako se to često znalo govoriti tije- 
kom devedesetih).*“ Sve je to prouzročilo da porast hrvatskog BDP-a u 
razdoblju od 1980. do 2004. bude samo 1% (za usporedbu, Slovenija je 
imala porast od 32%, Poljska od 45%, Spanjolska 184%, a Irska čak 
310%).* Hrvatska je 1980. imala 41,3% BDP-a SAD-a i 58.1% BDP-a 
Zapadne Europe, a 2004. samo 26,2% BDP-a SAD-a i samo 38,4% BDP-a 
Zapadne Europe.*? 


Bruto društveni proizvod - prostor bivše Jugoslavije 


U NN RKO 
Uža Srbija 102 | 
Kosovo | 465 | 


Izvor: prve dvije kolone - Petak. Ekonomska pozadina raspada socijalističke Jugoslavije. 67. 
74; posljednja - MMF World Economic Outlook. travanj 2008. 


Neučinkovitost državne administracije i pravosudnog sustava još je 
jedna boljka hrvatskoga društva na početku 21. stoljeća, ali i koja ima 
dugu povijest. Da bi se hrvatsko društvo stabilno razvijalo u svim viđg- 
vima, temeljite promjene na tom su planu bezuvjetne. 

Usprkos svim tim, zasigurno ključnim ekonomskim problemima. a 
koji su daleko od toga da budu makar i djelomično riješeni. nema sum- 
nje da su hrvatske vlade na početku 21. stoljeća. i Račanova i Sanadero- 
va, napravile značajne pomake u stabilizaciji i napretku gospodarstva. 
Te su uspjehe prepoznale i međunarodne institucije. pa je tako MMF na 
isteku stand-by aranžmana dao izrazito pozitivne ocjene Vladine eko- 
nomske politike. a Europska komisija 2006. godine ne dvoji da Hrvat- 
ska zadovoljava ekonomske kriterije za pristup EU. Tijekom iste godine 
Hrvatska je, zahvaljujući uspjesima Vladine ekonomske politike. popra- 
vila svoj položaj na ljestvicama kojima se mjeri konkurentnost i kvalite- 
ta uvjeta poslovanja. Tako je, prema izvještaju Svjetskog ekonomskog 

foruma (WEF), Hrvatska u 2006. godini imala najkonkurentnije gospo- 
darstvo među zemljama kandidatkinjama za EU i potencijalnim članica- 
ma (uključujući i Bugarsku i Rumunjsku koje su početkom 2007. godi- 
ne postale članice). Zahvaljujući pozitivnim gospodarskim trendovima, 
u 2005. godini vodeće svjetske kreditne agencije podigle su Hrvatskoj 
kreditni rejting svrstavajući je u grupu zemalja s blagim rizikom za 
ulagače. 

Od početka 21. stoljeća ubrzava se gospodarski rast, koji je u 2007. 
godini dosegnuo stopu od 4,6%. Inflacija je niska i održava se pod kon- 
trolom. Smanjen je i proračunski deficit. Nema sumnje da se, dobrim 
dijelom i pod pritiskom medija, javnosti i političke opozicije, sve trans- 
parentnije troše budžetska sredstva. Jedan od velikih uspjeha Vlade 
jest početak vraćanja dijela duga umirovljenicima koji je stvoren tije- 
kom devedesetih. 

Među najznačajnijim kapitalnim projektima Vlade, koji se odvija 
tijekom prvog desetljeća 21. stoljeća, jest plinofikacija Hrvatske. Ovaj 
projekt vrijedan je 450 milijuna dolara i po svom značaju može se mje- 
riti s gradnjom autocesta. Već izgradnjom prve faze, tijekom koje je 
plinovod spojen od platforme na sjevernom Jadranu do terminala Pula 
i dalje u unutrašnjost, osigurana je nesmetana opskrba plinom konti- 
nentalne Hrvatske. Najavljena je i izgradnja ravničarske pruge Zagreb 
- Rijeka. što će pomoći intenzifikaciji prometa na tom strateški važnom 
pravcu. 

Koncept privatizacije je do 2007. godine, u odnosu na devedesete, 
temeljito izmijenjen: umjesto da bude polje na kojem se odvija legalizi- 
rana pljačka, novi model je postao jedan od velikih generatora privred- 
noga rasta. Definitivno je napušten model netransparentnih prodaja 
državnih tvrtki te je svim zainteresiranima omogućen pristup tržištu 
kapitala. U 2006. godini američkom farmaceutskom divu Barr prodana 
je farmaceutska tvrtka Pliva. jedno od najprosperitetnijih hrvatskih 
poduzeća, što je potaklo veliki rast cijena dionica na burzama. Prodaja 
dionica Ine putem burze svim građanima (potkraj 2006) potvrdila je 
konstruktivnu politiku Vlade u privatizaciji i razvoju financijskog tržišta, 
a nezapamćeni interes za kupnju dionica Hrvatskih telekomunikacija 
(T-HT-a) ujesen 2007. godine (dionice kupilo preko 358.000 građana) 
pokazao je da su hrvatski građani stekli puno povjerenje u hrvatski eko- 
nomski i financijski sustav. 

U ispitivanjima javnog mnijenja stalno su pri vrhu ekonomska pita- 
nja i to je najočitiji pokazatelj koliko je hrvatsko društvo još uvijek 
siromašno, odnosno kako hrvatski građani i dalje smatraju vlastiti ma- 
terijalni položaj nezadovoljavajućim. Dok je, primjerice, „smanjenje za- 
poslenosti" 1990. smatralo jednim od „najznačajnijih problema s koji- 

Hrvatski vojnici upućeni su u Afganistan u sklopu misije ISAF u veljači 2003. godine. U početku se 
hrvatski kontingent sastojao od 50 vojnika, a do 2008. godine povećan je na 300 vojnika. 


ma se Hrvatska suočava" tek 39.7% ispitanika. 2003. godine taj posto- 
tak iznosi čak 97.7%. 

Ključan razlog koji pobuđuje optimizam. jest da, unatoč brojnim pro- 
blemima. među poduzetnicima prevladavaju (dugoročno) pozitivna 
očekivanja. Ta pozitivna očekivanja. bez obzira što spadaju više u 
psihološke. a manje u realne ekonomske čimbenike. nisu manje važna. 
U anketi Privrednog vjesnika potkraj 2006. godine dvjestotinjak hrvat- 
skih poduzetnika ocijenilo je Vladinu ekonomsku politiku prosječnom 
ocjenom 3.32. a gotovo istovremeno istraživanje Hrvatske gospodarske 
komore pokazuje izrazit rast optimizma poduzetnika u pogledu poslov- 
nih očekivanja, lagan porast optimizma u pogledu investicija. optimi- 
zam što se tiče rasta ukupnih prihoda. Jedino je nešto manje optimizma 
u pogledu povećanja zaposlenosti. 

Hrvatska je 2006. godine započela pristupne pregovore za članstvo u 
EU. odnosno otvorena su prva od ukupno 35 poglavlja (o 33 se pregova- 
ra). Do srpnja 2008. otvoreno je ukupno dvadeset i jedno poglavlje (od 
kojih su tri privremeno zatvorena). manje nego što se očekivalo kada su 
pregovori počinjali. i 

Američki predsjednik George Bush posjetio je Hrvatsku 4. i 5. travnja 2008. godine. 


Ujesen 2007. godine Hrvatska je izabrana za nestalnu članicu Vijeća 
sigurnosti za dvogodišnje razdoblje (2008-2009) što predstavlja konačnu 
afirmaciju i učvršćenje međunarodnog položaja zemlje. 

U studenom 2007. održani su parlamentarni izbori. Sve su predizbor- 
ne ankete naviještale još neizvjesnije izbore od onih 2003. godine (koji su 
dotada bili najneizvjesniji), što se i ostvarilo. HDZ je osvojio 34,9% glaso- 
va (u Hrvatskoj) i 66 zastupnika u Saboru (što uključuje i pet zastupnika 
iz dijaspore), a SDP predvođenim novim i poletnim vođom Zoranom 
Milanovićem (1966) 32,5% glasova i 56 zastupnika. Daleko za njima zao- 
stali su HNS sa 7,1% glasova (7 mandata) i koalicija HSLS-a i HSS-a sa 
6.77% glasova i 8 mandata. Pošto je osvojio 3,5% glasova i samo jedan 
mandat, HSP je nakon niza godina u kojima je igrao važnu ulogu u hrvat- 
skom političkom životu, potisnut na njegove margine. 

U Hrvatskom saboru su tako dvije najjače stranke osvojile gotovo 
80% mjesta (122 od 153 ili točno 79.7%). više nego ikada prije. Tako je 
hrvatski politički život, s jedne strane, postao izrazito bipolaran, a s 
druge, čini da dvije vodeće stranke nikada na izbore nisu izašle sa 
sličnijim programima. Pa ipak, stanovita je ideološka razlika ipak ostala 

— SDP je najavljivao strukturne reforme s naglaskom na razvoj industri- 
je i izvoznog sektora, dočim je HDZ obećavao nastavak fiskalne konso- 
lidacije, dakle smanjenja javne potrošnje, i veće oslanjanje na privatni 
sektor. Čini se da se za duže vrijeme SDP konstituirao kao stranka a lije- 
vog centra, koja se umnogome poziva na egalitarističke ideje što u hrvat: 
skom društvu žive još iz vremena HSS-a i KPH, na antifašističke tradi- 
cije, dočim je HDZ formiran kao stranka desnog centra, demokršćanskih 
obilježja, neizravno blizak Katoličkoj crkvi te obilježen klijentelizmom | i 
promicanjem vrijednosti liberalnog kapitalizma. 

Iako je HDZ osvojio najviše glasova, pa time bio i relativni pobjednik 
izbora, apsolutni se pobjednik nije znao više od mjesec dana. Naime, i 
HDZ i SDP imali su šanse okupiti koaliciju koja bi imala saborsku 
većinu (od 77 mandata). Naposljetku je to uspjelo HDZ-u, čija je vlada 
na čelu s dotadašnjim premijerom Ivom Sanaderom, uz podršku HSS-a, 
HSLS-a, osam zastupnika manjina i jednog zastupnika Hrvatske stran- 
ke umirovljenika, u siječnju 2008. dobila-u Saboru četverogodišnji r man- 
dat. 


standardima NATO- -a ı (koje s se e dijelom realiziralo putem programa Part- 
nerstvo za mir”, u koji je Hrvatska ušla 2000. godine) i pregovora s tom 
organizacijom, primljena u članstvo te organizacije. Tijekom 2008. pred- 
stoje postupak ratifikacije ugovora u zemljama članicama,-što bi značilo 
da bi u punopravno članstvo Hrvatska-biti primljena tijekom sljedeće, 
2009. godine. 

U danima pred izbore u studenom 2007. prvi je put povjerenik za 
proširenje pri Europskoj komisiji Olli Rehn preciznije najavio mogući 
završetak pregovora Hrvatske i EU. Ustvrdio je da bi se to moglo dogo- 
diti sredinom 2009. godine, ako Hrvatska ubrza reforme. Do ožujka/ 
travnja 2008. i drugi predstavnici Europske komisije u javnosti su više 
puta objavili kako se završetak pregovora može očekivati ujesen 2009. 
godine, ako Hrvatska bude u međuvremenu ispunjavala sve kriterije 
koji su pred nju postavljeni. Tada bi još preostalo da se sporazum s 
Hrvatskom ratificira u parlamentima članica EU i odredi datum pristu- 
panja. Tada se procjenjivalo da bi to sve moglo biti gotovo tijekom 2010. 
godine, kada bi Hrvatska mogla postati i punopravna članica. 


Pristupanje EU trebalo bi konačno i na sretan način Hrvatsku izvući 
iz ,prokletstva maloga broja”, kako je to istakao akademik Eugen Pusić. 
Naime, Hrvatska je tijekom 20. stoljeća bila, posve prirodno, uključena 
u strateške planove velikih, a da nije mogla ni o čemu u tim planovima 
odlučivati, Pusić smatra da smo pri tome „mogli imati katkada više, a 

katkada manje sreće". Prethodni su režimi pokušavali to „prokletstvo 
maloga broja" riješiti priključivanjem „Jugoslaviji, Zelenoj internaciona- 
li (Stjepan Radić), svim lijevim internacionalama, antifašističkoj 
međunarodnoj zajedničkoj fronti, pokretu nesvrstanih“. Izlasku iz toga 
«prokletstva", zaključuje Pusić, „trebalo bi poslužiti i priključenje EU, 
koji uostalom prvi put otvara mogućnost da se oslobodimo prokletstva 
malog broja, a da ne moramo žrtvovati vlastiti identitet"."! Treba se 
riješiti tradicionalnog kompleksa manje vrijednosti i bezrazložnih stra- 
hova da će netko Hrvatskoj i Hrvatima oduzeti identitet i suverenitet, a 
to znači da će se na otvoren način suočiti s nemalim izazovima koji pred 
naciju postavlja članstvo u EU. 

Opći napredak Hrvatske u predstojećim mjesecima i godinama. ali i 
na mnogo duži rok, umnogome ovisi i o tome koliko će joj još vremena 
trebati da-se pokrenu i realiziraju nužne reforme, odnosno da se završe 
pregovori i ispune svi uvjeti kako bi postala punopravna članica Europ- 
ske unije. 

Cvetković, Marijan 279 

Cvetnić, Slavko 178 

Cviić, Chris 804 

Cvijić, Đuro 166 

Cvitan, Gabrijel 404 

Cvrtila, Vlatko 806 


Čabar 59, 109, 136, 237 

Čačak 284, 334 

Čačić, Radimir 835 

Čajniče 238, 724 

Čakovec 240, 525, 830 

Čaldarović, Mladen 536 

Čanadi, Zorko 685 

Čanak, Nenad 622 

Čapljina 116, 530, 733 

Čavić, Marijan 286 

Čavoglave 842 

Čavoški, Kosta 618, 634 

Čazma 261, 310, 376, 474 

Čehoslovačka 42, 103, 194, 350, 383. 
431, 445, 488. 495, 515, 516, 535. 
554, 577, 578, 639, 800 

Čelan. Ivo 229 

Čelić, Ivan 302, 397 

Čepič. Zdenko 560 

Čerević 198 

Čerkezi 344, 778 

Česi 513. 516 

Češka 6, 9, 71, 79, 80. 194. 207. 752, 
753, 764. 794, 795, 836 

Češko-Slovačka 592 

Četekovac 699 

Čičak, Ivan Zvonimir 544, 547, 550 

Čimić. Ernesto 54, 95 

Čitluk 611 

Čižinski, Josip. v. Gorkić, Milan 

Čkrebić, Dušan 627 

Čolak. Nikola 508 

Črna na Koroškem 360 

Črnomelj 109. 136 

Črnja, Žvane 404 

Čubrilović, Boško 797 

Čubrilović, Branko 252 

Čučerje 48, 129 

Čular, Goran 797, 805-807, 809, 851, 
853 

Čulić, Marinko 809 

Čulinović, Ferdo 20, 21, 93-95, 97, 
98, 126, 175, 176, 178. 179, 181- 
-183. 199, 200, 385, 386, 396 

Čupović, Dušan 393 

Čutura, Dinko 21 


Ćelije 698 

Ćilipi 712 

Ćirković, Sima 97, 178 

Ćosić, Dobrica 508, 617, 618, 622, 
628, 634, 637, 647, 741 

Ćosić, Krešimir 584 

Ćurčin, Milan 35, 93, 104, 154 


Dabac, Tošo 122, 123 

Dabčević-Kučar, Savka 516, 537, 538, 
543, 545, 546, 547, 548, 549, 550, 
561-563, 567, 590-592, 600, 636, 
648. 649, 779 

Dabić, Dragan David, v. Karadžić, Ra- 
dovan 

Dalmacija 6, 12, 13, 16, 18. 27, 32- 
-34, 36, 39. 40. 43, 44, 47, 50, 52, 
54, 56, 76. 79, 85, 115, 116, 124, 
127, 134, 143, 157. 169, 180, 196, 
197. 199, 237, 239, 240, 249, 275, 
280, 282, 283, 286, 292-294, 303, 
306, 309, 313, 318, 320, 323, 324, 
333, 337, 346, 347, 384, 391,511, 
560, 713 

Dalmatinci 28 

Dalmatinska zagora 18, 78, 117. 238. 
265, 271, 280. 283, 285. 289, 
290, 295, 314, 518, 519. 554, 
603, 605. 661, 676, 712, 739. 
746, 785. 828 


Dalj 698, 699 

D'Annunzio, Gabriele 37, 40, 66 

Danska 178, 391 

Dapčević, Peko 369 

Daruvar 701. 713 

Darwin, Charles 162 

Davidović, Ljubomir 90, 155 

Dayton 701, 750, 751, 765. 814 

Deakin, William 333 

Debeljak, Josip 176, 177 

Debeuc, Franjo 179 

Dedijer, Vladimir 20, 97, 176, 178, 
558, 618 

Degan, Vladimir Đuro 802 

Del Ponte, Carla 841 

Delić, Svetozar 62 

Delnice 63, 237, 435, 834 

Delorko, Olinko 378. 404 

Delta 41 

Demetrović, Juraj 176 

Demokratska Republika Njemačka 
(Njemačka DR) 503, 504 

Den Haag 702, 821, 837 

Denegri, Jaša 558 

Derventa 189, 723 

Desnica, Vladan 518 

Despot, Milan 487 

Detoni, Marijan 169 

Devrnja, Mile 465, 466 

Deželan, Tomaž 805 

Deželić, Đuro 404 

Dežman, Mihovil 104, 172 

Diklo 134 

Dimić, Ljuba 94, 96, 178, 459, 558 

Diminić,. Dušan 426, 457, 487, 559 

Dimitrijević, Bojan 800 

Dimitrijević, Sergije 177, 178 

Dimitrijević, Vojin 591, 592 

Dimitrov, Georgi 444 

Dinara 745 

Dinaridi 383, 432 

Divača 458 

Dizdar, Zdravko 389, 397, 398 

Dizdarević, Raif 636 

Dobbs, konzul 541 

Doboj 347 

Dobra 284 

Dokmanović, Slavko 838 

Dolanc, Stane 682 

Dolič 355 

Doljani 733 

Domazet, Tihomir 809 

Donja Kaštela 85 

Donja Stubica 219, 269, 271 
Donje Bare 307 

Donji Lapac 197. 266. 281, 293 
Donji Vakuf 305 

Dragalić 305 

Draganići 295 

Dragosavac, Dušan 549, 575, 613 
Dragović-Soso, Jasna 638 
Drakulić, Slavenka 782 
Drapčinski, Branko 388 
Drašković, Milorad 63 
Drašković. Vuk 618. 619, 621 


Drava 340. 347, 349. 353. 355, 357. 


360. 713 


Dravograd 352, 354, 355, 357, 359, 


360. 363. 366 
Dresden 112 
Dretelj 735 
Drežnica 294, 733 
Drežnik 466 


Drina 4. 146. 147, 234, 238, 239, 262, 


306, 331, 731 
Drinković. Mate 57, 176 
Drljević. Sekula 56 


Drniš 36, 244, 303. 451, 715. 746, 


792, 842 
Drnovšek, Janez 670, 833 
Drnovšek, Marjan 96 
Drobnjak, Predrag 609 
Drvar 281, 298. 335-337, 402 
Dubajić, Simo 400, 657, 667 
Dubček, Aleksandar 516 


Dubrovnik 17. 68. 109, 122, 189, 237, 
339, 346, 377, 412. 430, 510. 512, 
524, 663. 705, 709, 711.712.714. 


720, 741. 828, 830, 837, 838 
Duda. Igor 560, 561. 637 
Dugandžija. Nikola 796 
Dugi otok 304 
Dugi Rat 559 
Dugo Selo 708 
Dugopolje 304 
Duić, Stjepan/Stevo 143, 148 


904 


Dujšin, Uroš 394 

Dukić, Ivan 560 

Dukovski, Darko 179, 404, 406, 459 

Dulić, Tomislav 389 

Dunav 59, 63. 198, 207. 208, 340, 
452, 700, 714, 832 

Duvno 127 

Dvor na Uni 189, 392, 475, 746 

Dvornik, Boris 517 


Džaja, Srećko 92, 93, 95, 96, 176. 
178, 182, 389, 405, 557, 560, 561, 
563, 591, 638, 719, 801. 803 


Đaković, Đuro 112, 113. 166 

Đakovo 183. 243, 349. 433, 475, 655, 
711.830 

Đapić, Ante 767, 842, 807 

Đekić, Radomir Đeda 292 

Đelekovac 230 

Đerđa, Josip 280, 485 

Đilas, Milovan 166, 306, 327. 345. 
346. 364, 371. 397. 402, 406. 412. 
442, 444. 446, 450, 454, 458, 459. 
467, 474, 486-488, 544, 590. 634 

Đodan, Šime 540, 542. 546. 550. 562, 
774 

Đorđević, Bora 627 

Đorđević, D. 399 

Đujić, Momčilo 373 

Đukić, Slavoljub 639 

Đurašković. Đuro 183 

Đurđevac 416 

Đuretić, Veselin 619 

Đurić, Veljko 396 

Đurmanec 268. 352 


Eberhard, Walter 426 
Edelstein. John H. 482 
Eden, Anthony 206, 225. 338 
Egejsko more 5, 207, 208 
Egipat 485. 505 
Eisenhower, Dwight 504 
Ekmečić. Milorad 97.178 
Ekvador 481 

El Alamein 333 

Elafiti 711 

Elegović, Ivo 140 


Kazalo imena i geografskih pojmova 


El-Qatadba 325 
El-Shatt 324-326 
Engels, Friedrich 463 
Engleska 195, 340 
Englezi 352 

Erdeljac, Petar 332 
Erdut 699 

Eremija, Milan 800 
Erić, Milivoje 93 
Esih, Bruna 402 
Estonija 42, 836 
Etiopija 193, 386. 505 


Europa 20, 28, 82, 84. 115. 150. 161, 
168. 187. 205, 212. 217. 224, 245, 
270. 308, 328. 330, 336, 358, 360, 
371. 373. 385. 483, 512. 516, 534, 
578. 630, 685, 691, 697, 733. 745, 


752. 753. 787, 792. 800, 841 
Europa, Istočna 442, 443, 758 
Europa. Jugoistočna 443 
Europa, Srednja 758 
Europa, Zapadna 583, 604, 828, 846 
Evans, Arthur 11 


Fabrio, Nedjeljko 782 
Fallmerayer, Jacob Filip 92 
Farkašić 174 

Felicinović, don Jose 394 
Ferenc, Mitja 401 

Fick, Ernst 336 

Filipović, Filip 95, 166 
Filipović, Stjepan-Steva 282 


Filipović-Majstorović, Miroslav 231, 


372 
Finska 42, 391 
Fisher, Sharon 639, 797, 851 
Fišter, Milan 201 
Foča 290, 307. 724 
Fojnica 189. 733 
Ford, Gerald 578 


Francetić, Jure 214, 226, 271, 693. 


785 
Franco, Francisco 162, 188. 772 


Francuska 7, 9, 25, 37, 42, 63, 93, 
103, 124, 144. 148. 152, 153, 156. 
191, 195. 205, 247, 280, 354, 434, 
440, 443, 481. 482. 504, 509. 534, 


666, 753 


Francuzi 154, 168, 344 
Frančišković, Vinko 609 
Franekić, Martin 188, 199 
Frangeš. Ivo 177, 533, 560 
Frangeš, Oton 105 
Franičević, Marin 451 
Frank, Ivica 144 

Frank, Josip 144 
Frankapan, Fran Krsto 40 
Frankolovo 354 

Franjetić, Zorko 378 
Freundlich, Maja 785 
Fricke, Gert 388 
Friuli-Venezia Giulia 580 
Frković, Ivica 213 

Frol, Frane 299, 396 
Fromm. Erich 516 

Furjan 465. 466 

Furlanija 319 


Gabela 735 

Gabrič, Aleš 557 

Gacka dolina 375 

Gacko 281. 282. 311 

Gaćeša. Nikola 93 

Gaćeša. Vasilj 281 

Gaertner, Emil Robert 385 

Gagliardi, Manko 180 

Galbraith. Peter 744 

Galdovo 48, 49 

Galić, Lovro 21 

Galjer. Vilim 279 

Ganza Aras. Tereza 507, 508 

Garić 321 

Gašparič, Jure 180 

Gašparović, Dragutin 388 

Gašparović, Zlatko 404 

Gata 304, 559 

Gavella, Branko 139. 518 

Gavran, Miro 782 

Gavrilović, Darko 91 

Gazimestan 628, 658 

Gaži, Franjo 188 

Geiger. Vladimir 92, 200, 390, 403- 
-406. 456 

Gelo, Jakov 637 

Generalić, Ivan 169 

Genova 38, 96 

Genscher, Hans-Dietrich 717 

Germani 148 

Germogen, Grigorij Ivanovič Maksi- 
mov 372 

Gibianski, Leonid 398, 459, 559 

Giron, Antun 391, 395, 397, 399, 
404 

Glaise von Horstenau, Edmund 216, 
218, 227, 228, 238, 251, 274, 293, 
300, 306, 391 

Glamoč 298, 745, 746 

Glavašević, Siniša 711, 802 

Glavičić, Ante 398 

Gligorijević, Branislav 95, 97 

Gligorov, Kiro 677 

Gliha, Oton 169 

Glina 197, 213, 232, 236, 264, 265, 
271, 281, 290, 470, 471, 660, 698 

Globan, Lovro Juraj 401 

Gojlo 296 

Gola 145 

Goldhagen, Daniel Jonah 182 

Goldmann, Lucien 516 

Goldstein, Slavko 180, 350, 387, 393, 
395-398, 401-403, 405, 456, 557, 
559, 561, 599, 633, 634, 636-639, 
648, 797, 798, 800, 804, 806-808, 
816, 853 

Goli otok 452, 453, 459, 618 

Golik, Krešo 517, 518 

Gomirje 292 

Gompert, David 800 

Gonars 303 

Gonzales-Arnao, Vicente 294, 296 

Goražde 745% 

Gorbačov, Mihail 624, 702 

Gorenjska 353 

Gorica 41, 132, 347, 438 

Goring, Hermann 194 

Gorkić, Milan (Josip Čižinski) 164, 
166 

Gornje Bare 307 

Gornje Jelenje 435 

Gornje Jesenje 268 

Gornje Primorje 303 

Gornji Dolič 357, 358 

Gornji Primošten 458 

Gornji Sjeničak 465 


906 


Gornji Vakuf 297, 305, 734 

Gorski kotar 237, 238, 280, 284, 285, 
298, 303, 304, 311, 317, 432, 654, 
662, 714, 835 

Gortan, Vladimir 132 

Gorupić, Dragutin 224 

Gospić 85, 91, 155, 199, 244, 257, 
262, 264-267, 269, 270, 290, 302, 
376, 377, 699, 703, 705, 707, 708, 
714, 742, 762, 823, 852 

Gošnjak, Ivan 306, 473, 497, 680 

Goti 181 

Gotovac, Vlado 537, 613, 633, 637, 
652, 763, 766, 804 

Gotovina, Ante 821, 841 

Grabovica 733 

Gračac 244, 264-266, 292, 582, 666, 
667, 746, 833 

Gračanin, Drago 393 

Gračanin, Petar 685, 800 

Gradačac 189, 311 

Gradina 806 

Gradišćanski Hrvati 556 

Gradišće 41, 483, 556, 580 

Gradiška 41 

Grahek, Martina 400-402 

Grahovo 743 

Granđa, Ivan 87 

Granić, Goran 758 

Granić, Mate 765, 802-807, 813, 814, 
818, 851 

Graovac, Igor 405, 638 

Graz 91, 92, 208, 575, 734 

Grba, Milovan 54 

Grci 207 

Grčka 37, 192, 205, 206, 207, 211, 
251, 339, 346, 350, 444, 482, 503 

Gregorić, Josip 685 

Gregorić, Pavle-Pajo 280, 410, 411 

Gregurić, Franjo 698, 770, 802 

Grgin, Josip 68 

Grisogono, Prvislav 91, 98 

Grlić, Danko 516 

Grobinšćina 304 

Grobničko polje 581 

Grol, Milan 414, 415 

Gross, Mirjana 808 

Grubišić, Božidar 685 

Grubišno Polje 263. 264, 393, 713 
Grude 731 

Gruden. Živko 807, 808 
Gruenjfelder, Anna Maria 390, 391 
Guča Gora 733 

Gudelj, Ante 674, 799 

Gudovac 264, 271 

Guštanje (Ravna na Koroškem) 358 
Gutić. Viktor 231, 236, 389 
Guzina, Dejan 638 

Gvozd 301 

Gyč&r-Sopron 580 


Haag 727. 838. 839. 841. 843 

Haber, Ignjat 387 

Habermas, Jiirgen 516 

Habsburgovci 30, 39, 61 

Habsburška Monarhija 91 

Habsburški, Franjo Ferdinand 7 

Habsburški, Karlo. car 15 

Habsburško Carstvo 192 

Hadžić, Goran 734, 739, 838 

Hadžić, Hakija 234 

Hadžijahić, Muhamed 389 

Haefiner, Artur 227 

Hajek, Jifi 516 

Hamović, Rade 354 

Haramija. Dragutin 537, 550 

Hartmann, Florence 637-639, 796, 
798-802, 804, 805 

Hasanbegović, Zlatko 96, 403 

Havaji 250 

Havana 587 

Havel, Vaclav 631, 753 

Hebrang, Andrija, ministar, sin Andri- 
je st. 786 

Hebrang. Andrija, stariji 112, 279, 
287, 326, 327. 345, 373, 403, 410, 
430, 447, 452, 454, 455, 590, 776, 
779 

Hebrang. Olga 345 

Hećimović, Nikola 113 

Hefer, Stjepan 243 

Hegedušić, Krsto 169 

Helsinki 578 

Henderson, Neville 192 

Herceg. Rudolf 229 

Herceg-Bosna 734, 736, 843 


Hercegovci 763 

Hercegovina 18, 50, 51, 109, 115-117, 
124, 189, 226, 232, 238, 239, 265, 
275, 280, 281, 287-289, 291, 306, 
311, 389, 719 

Hercigonja, N. 396 

Herenčić, Ivo 214, 354, 361 

Herman-Kaurić, Vljoleta 21 

Himmler, Heinrich 263, 336, 373 

Hinković, Hinko 11, 12, 21 

Hitler, Adolf 150, 162, 164, 187, 191, 
192, 195, 198, 205, 207. 208. 210, 
211, 238, 239, 242. 260. 261, 289, 
300, 306, 319, 350, 362. 385, 630 

Hlebine 169 

Hobsbaum, Eric 456 

Hodža, Enver 503 

Holbrooke, Richard 750. 814, 803 

Holmec 359 

Holjevac, Većeslav-Veco 280, 286, 480, 
484, 492, 493, 533 

Hood, Robin 20 

Hoptner, Jacob B.. 200 

Horthy. Miklós 239 

Horvat, Branko 489, 559, 592, 632 

Horvat, Franjo 405 

Horvat, Hrvoje 637 

Horvat, Josip 21, 156, 176, 180, 182, 
315, 378. 397, 404. 457. 614 

Horvat, Joža 451, 478 

Horvat, Rudolf 93, 320 

Horvati 324 

Hory. Ladislaus 180, 385. 387, 389- 
-391, 396 

Hrelja, Kemal 97 

Hruščov, Nikita 445, 447, 484, 485. 
503 

Hrvatska Dubica 746 

Hrvatski Blagaj 264 

Hrvatsko primorje 27, 44, 115, 116. 
293, 347 

Hrvatsko zagorje 59, 116, 121, 139, 
167, 177, 224, 229. 280, 284. 432 

Hudelist, Darko 561, 562, 635, 639, 
781. 797, 803, 805, 808. 809. 851 

Hum 265 

Hum na Sutli 156 

Humo, Avdo 552 

Hurem, Rasim 396 

Husino 283 

Hutinec, Goran 22, 389-391, 404, 807 
Hvar (otok) 16, 197. 237, 311, 606 
Hvar. grad 85 


Ibler, Drago 169 > 

Igalo 702 

Ilići 289 

Ilidža 734 

Ilok 18, 189. 198. 346, 412. 700 

Ilovik 27 

Imoćani 165. 784 

Imotska krajina 50, 117,128 

Imotski 66, 305, 377 

Indija 481, 485, 505 

Indonezija 506 

Inić, Slobodan 637 

Ionesco, Eugene 518 

Irska 846 

Isaković, Antonije 618 

Island 717 

Istra 6, 9, 12, 13, 27. 28, 33, 36, 39- 
-41, 131-134, 180, 295, 318-320, 
347, 384. 413. 430, 437, 438, 440, 
828 

Istrani 68, 102, 132, 319 

Išek, Tomislav 176, 200 

Italija 10, 22, 27, 32, 34, 37. 39-41, 
68. 85, 93, 110, 112, 131. 133, 
134, 143-145, 148, 149, 156, 160, 

. 165. 167. 173. 178, 180, 188, 

, 193, 195, 205, 211, 212, 220, 

, 237-240, 244, 249-251. 274, 
285, 303, 307, 312, 318, 319, 330, 
333, 384, 386. 389, 434, 439-441, 
443, 480. 503, 517, 553, 575, 578, 
596, 630, 694, 753, 832 

Ivan Pavao II, papa 610, 611, 789, 
790 

Ivanec 167. 352 

Ivanić-Grad 376, 528 

Ivanišević, Radovan 292 

Ivanković-Vonta, Zvonko 398, 459, 
776 

Ivanovac 243 

Ivanović, Vane 554 

Iveković, Mladen 179, 183, 395, 426 

Ivetić, Velimir 396 

Ivičević, Jozo 388, 399 

Ivin, Danijel 509, 558, 779, 808 

Izetbegović, Alija 677, 719, 720, 725, 
729, 731, 737. 738, 750 

Izrael 504, 515 

Iž 296 


Jablanica 733 

Jadovno 199, 257, 265, 269, 270, 
271, 302 

Jadran 93, 129, 207, 237, 320 

Jagodnjak 663 

Jajce 333, 416, 723, 745 

Jakir, Aleksandar 92, 96-98, 178, 557, 
602 

Jakovina, Tvrtko 558, 559, 592. 801 

Jakovljević, Ilija 248, 290, 302, 391, 
394, 396, 397 

Jančiković, Tomo 229, 380 

Jandrić, Berislav 456, 457, 459, 557, 
562, 563, 797 

Janković, Blažo 357 

Janković, Dragoslav 21, 22 

Janša, Janez 683 

Janjatović, Bosiljka 92, 95, 98, 175, 
177. 180-182, 393 

Janjevci 556, 563, 740 

Janjić, Vladimir Capo 279 

Japan 391 

Jarčević, Slobodan 748 

Jareb, Jere 180, 386, 400 

Jareb, Mario 175, 176, 180-182, 385, 
388, 399, 563 

Jasenak 286 

Jasenovac 178, 197, 230,. 231, 248. 
258, 264, 268, 270, 271. 274. 297. 
301, 356, 378, 388, 392, 394, 401. 
404, 614, 621, 670, 777. 806 

Jastrebarsko 270, 297, 708 

Jazovka 778. 779 

Jelačić, Josip. ban 78, 423, 635 

Jelaska-Marijan, Zdravka 178 

Jelčić, Dubravko 387 

Jelena, kraljica 610 

Jelić, Branimir 107, 222, 554, 774 

Jelić, Ivan 183. 200, 385, 395, 396, 
398, 456, 614 

Jelić. Roman 179 

Jelić-Butić, Fikreta 180-182, 201, 
385, 387-391, 396-399 

Jergović, Miljenko 88, 98 

Jerovšek, Janez 592 

Jevtić. Bogoljub 138, 155. 156. 171. 
192 

Jokić. Miodrag 838 

Jonke, Ljudevit 533 

Jonsko more 13 

Josipdol 714 

Josipovac 297 

Josipović, Ivo 402, 403 

Jovanić, Đoko 680 

Jovanov, Neca 572, 574, 591. 599. 636 

Jovanovac, v. Ivanovac 

Jovanović, Jovan 56 

Jovanović, Nebojša 802 

Jovanović, Platon 264 

Jovanović, Slobodan 155, 252 

Jovanović, Živko 95 

Jović, Borisav 624, 638, 646, 662, 
666, 670, 671, 673, 676, 684, 687, 
696, 797-801, 837 

Jović, Dejan 636, 800 

Jović, Dragiša 94, 95, 177 

Jović, Josip 672, 784, 799 

Jović, Radovan 660, 663, 798 

Judt, Tony 403, 406 

Julijska krajina 131, 348, 438 

Jurčević, Josip 402, 638 

Juretić, Augustin 268 

Juričev, Dionizije 231 

Jurić, Marija Zagorka 404 

Jurić-Šimunčić, Anica 403, 404 

Jurišić, Blaž 404 

Jurkovac 303 

Jurković, Ivan 200, 406, 456 

Jurlina, Bernardo 651 


Kaclerović, Triša 166 

Kadar, Janos 502 

Kadijević, Veljko 662, 670-673, 680. 
683-687, 696. 697, 702, 708. 798- 
-800, 802 

Kaganovič, Lazar 502 

Kairo 325, 332 

Kajmakčalan 4 


Kakanj 311, 731 

Kaleb, Vjekoslav 169, 518 

Kalnik 284, 310 

Kalogjera, Dražen 636, 793, 809, 
852, 853 

Kalšan, Vladimir 93, 95, 97, 389 

Kamberović. Husnija 406, 456, 458, 
557, 561 

Kambodža 506 

Kampor 303 

Kampuš, Ivan 97 

Kanada 83, 394, 690, 762 

Kangrga, Milan 516 

Karabegović, Ibrahim 557 

Karadžić, Radovan (alias Dragan Da- 
vid Dabić) 711, 719. 721. 733, 
838 

Karađorđević, Aleksandar, regent i 
kralj 26. 32, 33, 40, 60, 61. 63, 70. 
73. 101-105. 107, 110, 135, 138. 
141, 148-150, 152-154, 159, 161, 
171. 189. 375 

Karađorđević, Pavle, knez 107, 153- 
-155., 159, 171. 175. 187. 188, 
192, 193, 205 

Karađorđević, Petar 153 

Karađorđević, Petar I, kralj 32 

Karađorđević, Petar II, kralj 153, 175. 
206, 208, 235, 326. 331, 338, 342, 
343, 416 

Karađorđevići, dinastija 3, 14, 30, 76, 
175 

Karađorđevo 549-551. 678, 682, 727 

Karakaš-Obradov, Marica 398 

Karaman. Igor 97, 614 

Karan, Svetozar 823 

Karapandzic, Borivoje 403-405 

Karaula. Željko 96. 393 

Karavanke 354, 355 

Kardelj, Edvard 166. 327, 345, 379, 
403. 415, 423, 431, 444, 454, 455, 
457. 464, 470, 481, 494, 497, 544, 
557, 568, 569, 571.572, 573, 574, 
635 

Kardov, Kruno 802 

Kardum, Livija 21 

Karin 199 

Karinsko more 714 

Karlobag 290, 705, 707, 708 
Karlovac 59, 81, 206, 226, 227, 238. 
` 258. 264. 271. 279. 286. 290, 293, 

295. 298, 300. 344, 349, 386, 397, 
418. 436. 477. 562, 581. 687. 696. 
698. 699. 704. 705. 707. 708. 714, 
822. 828, 830, 833 

Kasapović, Mirjana 639, 797, 805-808 

Kasche. Siegfried 251, 272. 351. 373, 
391 

Kastav 36. 39 

Kašić, Biljana 399, 456. 459. 557-560 

Kašina (kod Zagreba) 31 

Kaštela 17. 68 

Kaštelan. Jure 169 

Kavaja. Burhan 628 

Kavčič, Stane 536, 552 

Kavran, Božidar 451 

Kazimirović, Vasa 392 

Kedačić. Božo 655 

Keitel. Wilhelm von 210 

Keljmendi, Aziz 629 

Kemfelja, Đuro 229 

Kennedy, John 504, 505, 559 

Keraterm 725 

Kerenji. Emil 638 

Kerestinec 157, 267 

Kerin. Veličko Georgijev 152 

Kesterčanek, Nada 404 

Kevo. Mario 394. 404. 558. 803 

Kidrič., Boris 403, 430, 433. 467. 468. 
495 

Kijevo 674. 700 

Kikovica 581 

Kilibarda, Novak 711 

Kina 503. 505. 717. 796 

Kiseljak 733. 734 

Kisić, Asja 517 

Kisić-Kolanović, Nada 180. 181, 385- 
-387. 389-391. 395, 396, 398, 403- 
-405. 456. 459 

Kistanje 740 

Kladovo 208 

Kladuša 738 

Klagenfurt, v. Celovec 

Klanac 155 

Klanjec 377 

Klasić, Hrvoje 561 

Klek 412 

Klerk, major 339 

Kljaković, Vojmir 387, 391. 396 

Kljuić, Stjepan 719, 720 

Knezović, Oton 400 

Knezovljani 365 

Knin 17, 36, 85, 197. 249, 262, 265, 
285, 289, 291, 292, 346, 428, 435, 
512, 608, 637, 657, 658, 659, 665- 
-668. 673, 674. 698. 700, 704, 
714, 741-746, 748. 830, 833, 843 

Kninska krajina 290, 291. 657. 673. 
699 

Kočevski rog 364. 371, 403 

Kolar. Bogdan 96 

Kolar, Slavko 169 

Kolar-Dimitrijević, Mira 93, 97, 177, 
179, 397 

Kolarić Kišur, Zlata 404 

Kolšek, Konrad 685 

Kolumbo, Josip 176, 177 

Koljević, Nikola 838 

Komar, Slavko 236, 466 

Komarica, Zvonimir 395 

Kombol, Mihovil 404 

Komiža 197 

Komšić, Ivo 732, 796. 797, 803-805 

Konavle 412. 711 

Končar, Boško 397 

Končar, Rade 279, 280, 285 

Konig, Franz 610 

Konjević. Mile 177 

Kopar 440. 792, 809 

Koprivica-Oštrić, Stanislava 22 

Koprivnica 59. 81, 145. 230. 263. 
324, 525. 830 

Korana 699, 714 

Koranski Lug 465 

Korčula. grad 160. 169 

Korčula. otok 16. 17, 54. 56. 80. 85. 
105, 109, 137. 153. 238. 402. 516, 
606. 711 

Korčulani 54. 66. 265. 267. 271. 280. 
281, 285. 291, 293, 294, 311. 317. 
376, 409, 432, 433. 492. 499. 546. 
654, 659, 661. 663. 676, 698, 712- 
-714. 739, 746. 828 

Kordunski Ljeskovac 465 

Koreja 505 
Korenčić, Mirko 179, 406 


Korenica 266, 293. 297. 298. 309, 


311.314 
Koreničani 784 
Korita 281 


Korošec. Anton 50. 51, 55, 56, 61. 


105. 107. 135 


Korošić, Marijan 575, 591. 592, 599, 


636 
Korsky. Ivo 777 


Koruška 348. 351. 354, 362, 363. 


438. 483. 503, 580 
Kos. Vinko 404 


Kosanović, Sava 78. 140, 157. 252, 


330, 338, 411 
Kosier. Ljubomir 92 
Kosinj 139 


Kosovo 13. 54, 55, 58, 79, 132. 180, 
289, 376. 563, 601, 602. 740. 764, 


828, 837. 846 
Kosovo i Metohija 620 
Kosovo Polje 625 
Kosovska Mitrovica 629 
Kostajnica 365, 392, 452, 698, 832 
Kostić, Branko 708 
Kostić, Jugoslav 676 
Kostrena 36 
Kostrenčić, Marko 176 
Košak, Vladimir 213, 372 
Koštunica, Vojislav 618 
Košute 283 


Košutić, August 107. 228, 229, 322. 


340 
Košutić, Mira 379 
Košutić. Sida 404 
Kotle 359 
Kovač, Miro 20, 21, 93 
Kovačević, Božo 183, 393, 394 
Kovačević, Karlo/Karla 105, 138, 268 
Kovačević, Mirko 280 
Kovačević, Sava 307 
Kovačević, Veljko 280 
Kovačević, Vladimir 838 
Kovačić. Ivan Efenka 361, 362 
Kovačić, Ante 130 
Kovačić, Ivan Goran 169, 297. 328 
Kovačić, Ivo 96, 394, 397 


Kovačić, K. 400. 401 

Kovačić, Zvonko 228 

Kozara 297, 301 

Kozibrod 699 

Kožul, Marko 171 

Kragujevac 206, 282, 540. 630 

Kraigher. Boris 494-496 

Kraigher. Sergej 597 

Krajačić, Ivan Stevo 379, 384. 415. 
497. 508 

Krajišnik. Momčilo 838 

Kraljevčani 699 

Kraljevica 41, 525, 582 

Kraljević, Blaž 732 

Kraljević. Iva 558 

Kraljević, Marko 9 

Kramer, Albert 55 

Kranj 353 

Krapina 377, 386. 512, 834 

Krapje 270 

Kraš. Josip 167 

Krbava 265 

Krbavica 332 

Krbek, Ivo 154 

Krek, Miha 188 

Krestić, Vasilije 620 

Krf 13 

Krišto. Jure 94, 388, 457, 558 

Krivodol 269 

Krivokuća, Milan 762 

Krizman. Bogdan 22, 92, 97, 176. 
180. 181. 385-387, 390-394, 398- 
-400, 403, 563 

Krizman, Hinko 140 

Križ 416 

Križančevo Selo 733 

Križevci 59, 254, 261. 582, 830 

Krk. grad 39, 66, 601 

Krk. otok 37, 66, 116. 347, 516, 582, 
583, 604, 606 

Krklec, Gustav 107 

Krleža. Miroslav 8, 27, 29, 49. 63. 89, 
169. 170. 218. 297. 384. 396, 406, 
472, 473. 478, 557. 558, 581, 591 

Krmpote 310 

Krndija 310 

Krnić, Zdravko 390 

Krnjajić, Petar 290 

Krnjeuša 281 

Krnjević, Juraj 107, 225, 252, 268, 
303, 556 

Krstić, Đorđo 177, 181 

Krstulović, Vicko 413 

Krstulović, Zdravka 517 

Kršinić, Fran 169 

Krško 832, 833 

Krupanj 284 

Krušelj. Željko 807 

Kruševac 282 

Kruševo 732 

Kruškovača 465 

Kržišnik-Bukić, Vera 96, 557 

Kuba 504 

Kučan, Milan 627, 643, 671, 677 

Kuharić, Franjo 610 

Kulenović, Džafer (Džafer-beg) 188, 
207, 213, 234 

Kulenović, Osman 213, 234, 372 

Kulundžić, Zvonimir 94, 98 

Kulušić, Joško 815 

Kuljani 699 

Kuljiš, Denis 731 

Kumrovec 165, 489, 505, 512, 581, 
586, 587 

Kundid, Jozo 394 

Kunjašić, Joakim 54 

Kupa 12, 59, 284, 297, 301, 436, 582, 
705, 706, 714 

Kupinec 157, 229 

Kupjak 834 

Kupres 297, 301, 432, 723, 745, 843 

Kuprešaci 432 

Kupreška visoravan 745 

Kupreško polje 335 

Kurilovec 324 

Kusonje 699 

Kustić, Živko 788, 809 

Kušan, Jakša 555, 774 

Kutina 296, 525, 830 

Kutjevo 177 

Kuvajt 682, 800 

Kvarnerski zaljev 604 

Kvasica 295 

Kvaternik, Eugen Dido 152, 213, 218, 
227. 228. 235, 236, 263, 264, 281, 
286, 301, 302, 373, 394, 397, 553 

Kvaternik, Ljubomir 265 

Kvaternik, Milutin Petar 150, 289 

Kvaternik, Slavko 36, 148, 150, 208- 
-210, 213, 219, 222, 228, 234, 
240, 242, 289, 372, 388 


Labin 131 

Labot (Lawamiind) 355 

Lach, Josip 425 

Lador, Željko 96 

Lađevac 466 

LaFarge, John 182 

Laginja, Matko 32, 51 

Lajh, Damjan 805 

Lamarque, Jean 162 

Lampe, John 457, 558, 637 

Lang, S. L. 558, 561 

Lasić, Stanko 183, 396, 400 

Lasić, Vjekoslav 777 

Lasinja 705 

Lastovo, otok 16, 17, 27, 39, 41, 66, 
131, 134, 319, 321, 336, 413 

Lašva 734 

Lašvanska dolina 839 

Latas, Branko 396 

Latinska Amerika 506 

Laxa, Vladimir 265 

Laz 269 

Lazar, car 627 

Lazić, Đorđe 663, 664 

Lazić, Mladen 797, 798, 801 

Leček, Suzana 177, 178, 182 

Leinert-Novosel, Smiljana 805, 852 

Leingreith 351 

Lekenik 154, 324 

Leković, Mišo 397 

Lenard, Zvonimir 388 

Lendava 583 

Lengel-Krizman, Narcisa 392 

Lenjin, Vladimir Iljič 463, 464 

Leontić, Ljubo 66 

Lepej, Ankica 771, 796 

Lepoglava 112, 262, 310, 399, 479 

Lerotić, Zvonko 633 

Leskošek, Franc 167 

Letonija 42, 836 

Levar, Milan 762 

Libija 132 

Ličani 265. 680 
Lička Kaldrma 833 
Lika 44. 53, 78, 115. 139, 238, 264- 
-267, 271.275, 280, 281. 286. 290- 
-294, 309, 311,317, 332, 347, 372. 
376. 377, 409, 429. 432. 433, 603, 
605, 654, 661, 663, 665, 673, 676, 
703, 705, 712, 713, 739, 746, 826, 
828, 835 
Lim 239 
Lipari (Liparski otoci) 144-146, 375 
Lipik 713 
Lisak, Erih 214, 380, 381, 405 
Lisica, Franko 784 
Liszt. Franz 311 
Little, Alan 796. 799-802, 804 
Litva 42, 836 
Livada, Svetozar 805 
Livanjsko polje 745 
Livno 117. 295. 297, 298, 305, 582, 
734. 743, 834 
Livnjaci 165 
Logorište 704 
Löhr, Alexander 351, 353 
Loker, Cvi 96 
Lolić, Branko 396 
Lombardija 580 
Lončar. Budimir 696 
London 209, 225. 251. 268, 288, 326. 
330. 332, 333. 414, 440, 482. 555. 
556. 560 
Lorković, Mladen 199, 209. 213, 217. 
222. 236. 254, 350. 369. 386, 399, 
402 
Lošinj, otok 27, 39, 134. 319. 347, 606 
Lovas 800 
Lovran 303 
Lovrenović, Ivan 403, 807 
Lubarda, Vojislav 619 
Luburić, Vjekoslav Maks 214, 229, 
231. 236, 263, 265, 266, 287. 351. 
354, 363, 396, 402, 553. 772 
Ludbreg 139 
Lukas, Filip 150, 404 
Lukic, Renćo 637, 639, 796. 799, 
801-805 
Liters, Rudolf 312, 397 
Lydall, Harold 602 


Ljerkić, Ante 401 

Ljig 334 

Ljotić, Dimitrije 110. 150, 151 

Ljubičić. Krsto 157 

Ljubičić, Nikola 680, 682 

Ljubljana 43. 70, 85. 206. 237, 294. 
353. 371. 478. 490, 510, 548, 587. 
636, 645, 646, 683, 828 

Ljubuški 116. 732 

Ljut 269 


Maastricht 800 

Macan. Trpimir 175 

Macelj 834 

Maclean, Fitzroy 333, 337 

Macolina jama 264 

Maček, Andrej 229, 388 

Maček, Vladko 47, 88, 101, 103, 104, 
107, 110, 140, 141, 149. 155-157, 
162, 171-173. 175. 176, 183, 187. 
189-191. 196-201. 206. 207. 209, 
210, 221. 225. 228. 229, 244. 252. 
256. 351. 379, 380. 385, 386. 388. 
390, 553. 730. 780 

Madžar, Ljubomir 600, 636 

Mađari 19. 20, 33. 36, 41. 43. 69. 
109, 195, 239, 240, 375. 700 

Mađarska 28, 30, 36. 41, 62, 71, 79. 
80, 82. 124, 143. 144. 195, 205, 
210, 226. 239. 240. 251. 272. 290. 
300. 340, 354. 363. 383. 391, 451, 
452, 502, 592. 694. 752. 764, 794, 
795. 816. 832. 836 

Magdić, Pero 15 

Maglaj 733 

Magovac, Božidar 311, 380, 405, 409 

Majer. Ljubo 224 

Majer. Vjekoslav 404 

Majetić. Franjo 518 

Majevica 745 

Majski, Josip 394 

Makanec, Đuro 404 

Makarska 237, 377, 510. 513. 652, 
830 

Makarsko primorje 530 

Makedonci 68, 141, 143, 208. 620 

Makedonija 13, 53-55, 69, 71, 79, 
107.112, 124, 169, 242, 365. 405, 
601. 602, 753, 837, 846 

Makljen 305 

Maković, Zvonko 805, 807. 809, 851 

Mala Kapela. planina 332 

Mala Kapela, tunel 835 

Malcolm. Noel 399. 403. 560, 637, 
639 

Mali Iž 296 

Malinska 582 

Mališić, Jovan 166 

Malovan 85 

Malta 836 

Maljenkov. Gregorij 502 

Maljine 733 

Mamula, Branko 591, 592, 644, 679, 
680. 682-684, 800, 802 

Mandić. Ante 343 

Mandić, Dominik 232 

Mandić, Nikola 235, 372 

Mandić, Oleg 20, 21, 91 

Mandžukuo 391 

Manolić, Josip 766, 818 

Manjača 725 

Marcuse. Herbert 516 

Marganović, Pajo 176 

Maribor 112. 351, 363, 364, 371, 
480 

Marija Bistrica 610. 611, 790 

Marija, kraljica 106 

Marijan. Davor 396. 400, 799-803. 
805 

Marinko, Miha 167. 494 

Marinković. Ivo 280 

Marinković, Ranko 169. 518 

Marinković. Vojislav 138 

Marišević, Božidar 271 

Marjan 296, 321 

Marjanović, Branko 478 

Markov trg 412 

Marković, Ante 600, 613, 645, 646, 
676. 695. 696, 717 

Marković. Mihajlo 634 

Marković, Predrag 559, 801 

Marković. Sima 95, 111, 166 

Marković. Vlatko 807 

Marks. Karl. v. Marx. Karl 

Marseille 138, 148. 152. 153. 434, 443 

Martić, Milan 744, 748. 838. 852 

Martin-Brod 814, 832 

Martinci 375, 346 

Martinović, Duško 629 

Marušić, Danijel 517 

Marušić, Drago 338. 411 

Marx. Karl 162. 424, 463, 473, 569 

Maslenica 512. 701. 714. 833, 741 

Maslenički most 510 

Masleničko ždrilo 742 

Mašička Šagovina 452 

Mašvina 465 

Matasović. Josip 404 

Mataušić. Nataša 394 

Matica, Pavao 176 

Maticka. Marijan 93, 177-179. 199. 
390, 403, 456-458. 557, 560 

Matijević. Magdalena 797 

Matijević, Zlatko 21. 94, 96, 182 

Matković. Hrvoje 21. 22, 91-98, 175. 
176. 179-183, 200, 385, 389, 391. 
398. 399, 402. 405, 557 

Matković, Marijan 169 

Matković. Stjepan 91 

Matovinović, Damir 807 

Matvejević, Predrag 842 

Mauthausen 621 

Mažuranić, Vladimir 96 

Mažuranić, Želimir-Željko 105. 154, 
269 

Medački džep 701, 742 

Medak 292, 742, 745. 

Medaković, Bogdan 15 

Medić. Justin 231 

Medvedgrad 763. 768. 772. 773. 807 

Medvednica 121 

Međimurci 36 

Međimurje 33. 36. 41. 59,.69, 79. 97. 
116. 136. 239-241. 272. 280. 295, 
340. 375, 826, 828. 832 

Međugorje 611. 782 

Međumurje, v. Međimurje 

Merčep, Tomislav 785 

Mesić. Stjepan XI, 639. 667. 670. 673. 
676. 677. 695. 702. 703. 716. 717, 
766. 799, 801. 802, 806. 818-822. 
840. 841. 851. 852 

Mešić. Ademaga 234 

Meštrović, Ivan 10. 11. 28. 47. 88. 92- 
-94, 98. 104, 105, 154. 175 

Metajna 257. 269 

Metković 116. 698, 830 

Metlika 136, 295 

Mezulić, Hrvoje 179 

Meža 359, 360 

Mićunović, Veljko 558 

Mihailović, Dragoljub Draža 191. 282, 
288-292. 330, 331, 333, 334, 381 

Mihajlov, Ivan Vanča 143 

Mihajlov, Mihajlo 509 

Mihalović (Mihalovich), Antun 16, 32, 
157 

Miholjac, Donji 254 

Mihovilović, Ivo 477 

Mijatović, Anđelko 399, 402 

Mijatović, Cvijetin 516 

Mikelić, Borislav 744 

Mikleušević, Antun 655 

Mikolić, Mario 398 

Mikša, Branko 807 

Mikulić, Branko 600. 645 

Milanović. Božo 426, 427. 457 

Milanović, Branko 823 

Milanović, Zoran 849 

Milardović, Anđelko 638, 797 

Miletić. Antun 180, 394 

Miletić. Drago 807 

Milić od Mačve 782 

Milosavlevski, Slavko 552 

Milosavljević. Olivera 560, 638 

Miloš. Ljubo 145, 180, 451 

Milošević, Slobodan 590, 616. 618, 
622-631. 634, 636, 638, 639, 643- 
-649. 651. 656, 657, 662, 664, 666, 
668, 670, 671. 673-678, 682-684, 
687-689, 695-697, 699. 702, 708, 
709, 718. 721. 722, 727-730. 739. 
740, 744, 750, 765, 775, 796. 798. 
800, 807, 837. 852 

Milošević, Slobodan D. 389, 390, 392, 
393 

Milušić, Anto 558, 561 

Milutinović, Milan 813, 838 

Milje 441 

Miljevački plato 701 

Miljevci 741 

Mimica, Aljoša 638 

Minić, Mihajlo 401 


Mirkovci 709. 714 

Mirković, Jovan 394 

Mirković, Mijo 92 

Mirković, Stevan 685 

Mirošević, Franko 22, 94, 97. 98. 177 

Mislinja, rijeka 355, 357, 358 

Mišić, fra Alojzije 232 

Mišić, Janko 113. 176 

Miškina, Mihovil Pavlek 188, 229. 268 

Mišković, Ivan 508 

Mišković. Milan 508 

Miškulin, Ivica 95. 97 

Mitrovica 275 

Mitrović, Andrej 638 

Mitrović, Momčilo 559 

Mladić, Ratko 838 

Mlaka 297 

Mlinar, Miroslav 664 

Mljet 16. 17. 109, 160. 711 

Modriča 723 

Mohač 41 

Molat 303 

Mollet, Guy 482 

Molotov, Vjačeslav 418, 445. 446. 502 

Moljević, Stevan 288, 290 

Monarhija. v. Austro-Ugarska Monar- 
hija 

Monfalcone 348 

Monigo 303 

Montgomery. Bernard 333. 339 

Morača, Pero 387 

Moravska 9, 194 

Mortigjija. Tias 375, 403, 404 

Moskva 111. 112. 165. 176. 330, 332. 
340. 444. 445. 447. 448, 450, 454, 
463. 483-485. 502. 509, 515. 555, 
558, 702 

Moslavačka gora 321 

Moslavina 284, 296, 328, 528 

Mostar 116, 117, 189. 240. 244, 246. 
275. 282, 289, 581, 582, 731. 732, 
734-736, 804 

Moškov, Ante 180. 214, 287, 355 

Motajica 724 

Motika, Ivan 426 

Mrakovčić Andračić, Antun 93 

Mratinović, Jozo 228 

Mraz. Franjo 169 

Mrazović, Karlo Gašpar 280, 377 

Mrežnica 714 

Mrkonjić Grad 701, 745 

Mrkšić, Mile 838 

Muć 36 

Muttić, Ismet 372 

München 191 

Murray, Brian 555 

Murtić, Edo 328, 477 

Murvica 134 

Muslimani/Muslimani-Bošnjaci, v. i 
Bošnjaci 55, 61, 70, 75, 141,172, 
173, 209, 213, 233-236, 239, 249, 
270, 275, 281, 282, 288-290, 312, 
321-323, 331, 334, 367, 382, 389, 
540, 554, 608, 618, 620, 680, 692, 
719-726, 729, 731-736. 839 

Mussolini, Benito 68, 143, 146, 181, 
198. 210, 211, 230, 237 


Nagy. Imre 502 

Nagykanizsa 144, 208 

Napulj 338 

Naser, Gamal Abdel 506, 515 

Našice 30, 243 

Navratil, Miroslav 372 

Nazor. Vladimir 236, 297, 309, 378, 
396, 404, 410, 418, 447, 459, 488 

Nećak, Dušan 559 

Nejašmić. Ivo 406, 560 

Neretva 244, 296. 305-309, 317. 330, 
397. 521. 687, 696, 705, 711. 733. 
804 

Neretvica 733 

Neubacher, Herman 259. 392 

Neudorfer/Najdorfer. Mirko 145, 176 

Neum 412 

New York 555, 717 

Nijemci 19, 20, 33, 43, 69, 109, 168, 
206. 208-211. 224, 230, 238. 239, 
242-245, 247, 248. 256, 257. 259, 
260, 269, 272, 273, 276, 289, 292, 
300, 306-308. 320, 321, 329, 330, 
335, 336, 344, 346, 347, 382, 383. 
388. 399, 405, 604 

Nikezić, Marko 544, 551 

Nikić, Nikola 138 

Nikolić, Kosta 95, 177 

Nikolić, Vinko 217, 218, 386, 387, 
404, 553, 563, 759, 777 

Nikoliš, Gojko 485, 797 

Nikšić, Ante 216, 386, 397 

Nikšić, Ivan 267 

Nin 610 

Niš 188 

Nixon, Richard 505, 578 

Nizozemci 344, 702 

Nizozemska 144, 194, 344, 434, 481, 
702 

Nobilo, Mario 592, 668, 728, 796, 
798-805 

Nola, D. 398 

Norveška 37, 481, 836 

Nova Gradiška 19, 254, 271, 452, 
700, 830 

Novak, Grga 68 

Novak, Slobodan 519 

Novalić, Antun 807 

Novi Dvori 352 

Novi Marof 228 

Novi Sad 69, 109, 241, 532, 549, 625 

Novi Travnik 733 

Novi Vinodolski 435 

Novigradsko more 714 

Novo Mesto 295, 349, 571 

Novska 270. 382 


Njegić, Radovan 95 

Njemačka 7, 30, 37, 42, 93, 96, 110. 
144, 156, 161, 162, 164, 167. 173, 
178, 188, 192-195. 205, 207. 211. 
222, 236, 243-248, 250, 274. 278- 
-280, 383, 385, 390, 444, 481. 
483, 534, 554, 630, 751. 753, 764 


Obad, Stijepo 93 

Oberknežević, Miloš 396 

Obradović, Dragomir 87 

Obradović. Marija 797 

Obrež 177 

Obrovac 512. 526, 582, 583, 608. 
665-667, 746, 833 

Odić, Slavko 391 

Odra 324 

Odžak 701 

Ogorec, Marinko 800 

Ogrizović, Bogdan 324 
Ogrizović, S. 397 

Ogulin 112, 167, 294, 714, 830 
Ogulinac, Franjo Seljo 285, 336 
Ogulinci 680 

Ohio 750 

Okić 377 

Okučani 305, 582, 698, 700, 713, 744 
Olujić, obitelj 700 

Omarska 725 

Omiš 237, 510, 559 

Omišalj 583, 604 

Omiška zagora 304 

Opačić, Jovan 657, 658 
Opačić, Stanko Canica 455 
Opanci 54 

Opatija 85 

Opatovac 561 

Oplenac 152 

Oprtalj 384 

Opuzen 282 

Oraić-Tolić, Dubravka 782 
Orebić 524 

Orehovica 581 

Oremović, Mia 518 

Oreški, Mijo 113. 176 
Orešković, Marko 278, 280, 285 
Oriolik 346 

Orlando, Luigi 93 

Oroslavlje 139 

Oršanić, Ivan 214, 216 


Osijek 7, 20. 30, 52, 68, 71. 81, 94, 
127, 145, 241. 243, 246, 256, 349, 
364, 389, 418, 512, 524, 583. 648, 
656, 674, 687, 693, 696, 698, 699, 
704, 707-709, 711, 714, 765, 799, 


830 
Osimo 578 
Osmanlije 66, 852 
Osmansko Carstvo 412 
Osredak 266 
Oštarije 458 
Oštrovica 834 
Otišić 714 
Otočac 266, 309, 311, 705, 714 
Otok (kod Sinja) 269 
Otok (kod Vinkovaca) 346 
Ovčara 699, 700, 710 


Owen, David 741, 803 
Ozalj 522 
Ozren 721, 745 


Pag, grad 401 

Pag, otok 16, 116, 237, 257, 264-267, 
269-271, 302, 582, 714 

Pajić, Željko 637 

Paka 355, 357 

Pakrac 255, 262, 290, 670, 672, 673, 
676, 698, 700, 701, 713 

Pakračka Poljana 262, 699, 785 

Palach, Jan 516 

Palača 698 

Palaček, Ivan 176 

Palagruža 27, 39, 413 

Paleček, Ivan 32, 176 

Palestina 163, 251 

Pančevo 583 

Pap. Pavle Šiljo 280 

Papić, Krsto 615 

Papuk 295, 310, 311, 324, 354, 363 

Paradžik, Ante 544, 762 

Paragvaj 373 

Pariz 28, 129, 166. 167, 178, 438, 
440, 556, 750 

Parlov, Mate 584 

Parma 144 

Paroški, Milan 663 

Parovel, Paolo 179 

Parović, Blagoje 164 

Partizanska Drežnica 286 

Parun. Vesna 451 

Paspa. Maksimilijan 130 

Passelecq, Georges 182 

Pašalić, Ivić 754, 763, 840 

Pašić. Nikola 12-14, 25, 32, 34, 37. 
53, 56, 90 

Patafta. Danijel 93, 179 

Pauković, Davor 638, 639, 797, 798, 
805 

Pavao VI, papa 514 

Pavasovići 714 

Pavelić. Ante 29, 77. 92, 107, 138, 
143-149, 152, 173, 180, 198. 209- 
-211, 213, 214, 216, 217, 220-222, 
225-227, 231-233, 235, 237-239, 
250, 253, 259-261, 263-265, 267. 

269, 271. 282, 287, 300-302, 304, 
312, 320, 336, 241-243, 345, 350, 
351, 355, 372, 373, 386, 389, 393, 
396, 399, 405, 545, 553, 554, 693, 
769, 777, 780, 808, 843 

Pavelić, Ante (zubar) 21, 26, 53, 91 

Pavelić, Pavao 332 

Pavelić Pšeničnik, Mirjana 777 

Paver, Josipa 95, 176 

Pavičić, Jurica 853 

Pavić, Milorad 619 l 

Pavlaković, Vjeran 97, 177, 200, 639 

Pavletić, Vlatko 478, 535, 556, 558 

Pavlović, Dragiša 624, 638 

Pavlović, Ludvig 554, 732 

Pavoković, Sonja 268 

Pazin 37, 132, 426, 439, 484, 582 

Peak, Charles 482 

Pearl Harbour 250 

Peca, Danilo 271 

Pecs, v. Pečuh 

Pečarić, Josip 404 

Pečnikar, Vilko 214 

Pečuh/Pecs 41 

Peć 180 

Pećanac, Kosta 69, 289 

Pekić, Petar 388 

Pelikan, Egon 179 

Pelješac 54, 109, 711 

Perčec, Gustav 107, 144, 149 

Perčević, Ivan 143, 148, 180, 373 

Perica, Vjekoslav 809 

Peričić, Šime 93 

Perić, Ivo 22, 91, 93, 96-98, 176, 181, 
200, 387, 393, 394, 400, 592 

Perić, Ninko 87 

Perinović, Davor 719 

Perišić, Branko Badža 282 

Perišić, Momčilo 838 

Perko-Šeparović, Inge 809, 851 

Perković 458 

Perković, Marko Thompson 638, 842, 
843 

Pernar, Ivan 87, 107, 140 

Perović, Ivo 154 

Perović, Latinka 181, 403, 551, 559, 
560, 592, 625, 631, 637-639, 690, 
801, 808 

Peršen, Mirko 176, 199, 392-394, 397 

Peršić, Ivan 47, 48 

Peruča 701, 742 

Perušić 261, 266, 703 

Perušina, Ilija 400 

Pešić, Vesna 800 

Petak, Zdravko 561, 602, 796, 809, 
846, 852 

Petković, Boško 402 

Petranović, Božidar 92, 93, 95, 96, 
175, 176, 181, 182, 200, 391, 398, 
456, 557-559, 561, 562, 591, 800 

Petričevac 231 

Petrić, Hrvoje 637 

Petrinović, Ivo 21, 91-94, 97, 98, 179, 
180, 386, 391 

Petrinja 59, 68, 127, 281, 525, 608, 
648, 656, 698, 705, 714, 746, 792, 
828, 830 

Petrova gora 281, 285, 294, 301, 648, 
659, 660 

Petrovaradin 241 

Petrovič, Konstantin Pobjedonoscev 259 

Petrović, A. 401 

Petrović, Gajo 516 

Petrović, Mirko 182 

Pettaco, Arrigo 457 

Piave 9 

Pibićević, Rade 411 

Pijade, Moša 95, 473, 653 

Pilar, Ivo 29, 92 

Pilsudski, Józef 103 

Pio XI, papa 230, 231 

Pio XII, papa 230 

Piranski zaljev 832 

Pirjevec, Jože 398, 457, 558, 559, 
561, 796 

Pirker, Pero 534, 537, 547, 550 

Piščanec, Anton 426 

Piškorevci 243 

Planić, Stjepan 169 

Planinc, Milka 550, 575, 599, 613 

Plaški 322 

Plavšić, Biljana 838 

Plećaš, Nikola 584 

Plitvice/Plitvička jezera 265, 309, 515. 
524, 582, 671, 673, 687, 696, 746, 
784, 792, 833 

Ploče 512, 530, 703, 826 
Ploče. rt 10 

Plješivica Lička 314 

Podgora 510 

Podhorsky. Rikard 169 
Podhum 304 

Podi 269 

Podravina 33, 121, 364 
Podravska Slatina 699, 713, 830 
Podsused 157, 324 
Podunavlje 33 

Podvežica 41 

Pogorelec, Jelka 149 
Pohorje 357 

Pojić. Milan 391 

Pokuplje 298, 311, 319, 409 
Pokupsko 336 

Polača 134 

Polić, Artur 156 

Polić, Branko 156, 181. 182 
Polić. Zvonimir 271 

Politeo, Ivo 104, 107, 126, 139. 154 
Polzela 353 

Poljana 359, 360, 366 


Poljska 42, 82. 103, 194. 257. 260, 
350. 383. 445. 502, 610, 752, 764, 


794, 795, 836. 845. 846 
Ponori 309 
Ponoš. Tihomir 559, 561, 562 
Pop Dukljanin 181 
Popivoda. Krsto 655 
Popov. Jelena 458. 557 
Popov, Nebojša 638 
Popović, Danko 619 
Popović, Jovo 396 
Popović, Koča 306, 369, 482 
Popović, Laza 104 
Popović, Milentije 507 
Popović, Pero Aga 176, 177 
Popović, Veljo 156 
Popović, 
287, 296 
Popp. Philipp 372 
Poreč 601 
Posavina 51, 189, 364. 720 
Posavski Bregi 129 
Postojna 347, 581 
Posušje 117, 297, 305 


Vladimir Vlado 279, 280, 


Potsdam 438 

Pozderac, Hakija 623 

Pozderac, Hamdija 623 

Pozderac, Nurija 299 

Požar, Petar 396 

Požega/Slavonska Požega 177, 262, 
303, 349, 713, 830 

Požeška kotlina 305, 314 

Prag 80, 167 

Praljak. Slobodan 724, 809 

Prašek, Vlado 224, 225, 387 

Precca/Preka, Nikola 176 

Predavec, Josip 139, 140 

Pregrada 224 

Prekmurje 41 

Prekopa 290 

Prelog 44, 45. 127, 240 

Prenj 745 

Preradović, Jovo 655 

Prevalja 359 

Prevlaka 832 

Prezid, prijevoj 582 

Prezid, tunel 666, 667 

Pribićević, Adam 196 

Pribićević, Svetozar 26, 33, 34, 53, 
55. 56, 68, 72, 77, 78, 87. 89, 91. 
101. 104, 107, 137, 140, 154. 176, 
179, 196. 394 

Prica, Ognjen 169 

Prica. Zlatko 328 

Prijedor 724, 725, 737, 740 

Primišlje 466, 746 

Primorac, Rudolf 451 

Primorac, Vladimir 551, 747, 805- 
-809, 853 

Primorje 249, 298, 318 

Primošten 155, 480 

Princip. Gavrilo 7 

Priština 688 

Prizna 714 

Prnjatović. Vojislav 806 

Prodanović, Jaša 56 

Prokljansko jezero 714 

Protić, Stojan 32, 53, 57 

Prozor 127, 238, 297, 305 

Prvić 283 

Psunj 295 

Pšeničnik, Mirjana, v. Pavelić Pšenič- 
nik, Mirjana 

Pšeničnik, Srećko 777 

Ptuj 512 

Puk, Mirko 213. 236, 254, 311, 402 

Pula 37. 83, 131. 133. 237. 318, 319. 
384. 438, 439, 458. 512. 525. 688, 
763. 847. 830 

Puljani 458 i 

Punat (Aleksandrovo) 66 

Pupačić, Duje 559 

Pupačić. Mladen 559 

Pusić. Eugen 850. 851. 853 

Pusić, Vesna 804, 806 


Qosja, Redxep 637 


Rab. otok 85, 303, 347, 453, 606 

Rabac 512 

Račan. Ivica XI, 636, 649, 685, 818. 
819. 821. 833, 835, 840-842, 846 

Račić, Puniša 67, 87, 90, 375 

Rački, Franjo 4 

Radauš, Vanja 169 

Radelić, Zdenko 388, 396, 399, 401, 
406, 456-459, 557-563, 591, 602, 
637, 639, 797, 798, 803, 805 

Radetić, Ernest 178 

Radić, Antun 198 

Radić, Jure 767, 769, 770 

Radić, Marija 379 

Radić, Pavle 76, 87, 179 

Radić, Radmila 457, 560 

Radić, Stjepan 26, 29, 44-49, 56, 64, 
65, 67, 73, 76-78, 87-91, 101, 103, 
104, 107, 112. 152, 198, 199, 271. 
379, 424. 780, 851 

Radojević. Mira 563 

Radonić-Vranjković, Paulina 94, 95 

Radoš. Jozo 758 

Radulović, Jovan 619 

Radulović, Srđan 805 

Raduša. planina 305, 554 

Rađa. Tihomil 556 

Raguž. Jakša 802 

Rajčević, Vojo 182 

Rakitje 157 

Rákosi., Mátyás 445 

Rakovica 335, 466, 734, 746 

Rama 244, 305, 306 

Ramet, Sabrina 796, 797, 800. 805, 
806, 809 

Ranković, Aleksandar 166, 446, 454, 
455. 494, 495. 497, 507-509, 532, 
534, 544, 549, 590, 635, 680 

Rapallo 38 

Raša 437 

Rašković, Jovan 659, 663-666. 670. 
798 

Ravna gora 288, 334 

Ravne na Koroškem 359, 360 

Ravni kotari 521 

Ravno 720 

Ražnatović, Željko Arkan 699, 722, 
801. 838 

Reberski, Josip 229 

Rebić 167 

Redžić, Enver 388, 389, 398. 399, 
405 

Regan, Krešimir 200 

Rehn, Olli 850 

Reich/Treći Reich 124, 144, 161. 168, 
194, 205. 208-210. 220, 239. 242. 
244-251, 256, 263, 277, 313. 316. 
317, 329, 344, 348, 350, 362, 383 
v. i Njemačka 

Reihl-Kir, Josip 674 

Rendulic, Lothar von 211 

Rendulić, Zlatko 800 

Repe, Božo 557 

Republika Njemačka (SRNJ) 503. 
504 

Režek, Mateja 558 

Ribar. Đuro 387 

Ribar. Ivan 53, 54, 156, 167. 171, 
182, 183. 299, 409 

Ribar. Ivo Lola 167, 318 

Ribbentrop, Joachim von 207. 211. 
244, 382 

Richtmann, Zvonimir 169 

Ridley. Jasper 558 

Rieger. Vilko 276 

Rihtman-Auguštin, Dunja 457. 797 

Rijeka 7. 16-18. 28. 33. 36. 40. 41. 
68. 83. 93. 119. 127. 131. 133, 
134. 180. 226, 237. 285. 286. 294. 
300, 304. 319. 347, 348. 384. 385. 
399, 413. 418. 429. 435. 438, 440. 

458. 471.491.510, 512, 515, 524, 
525, 527-529, 551, 581-583, 601, 
609. 648. 651. 652, 656, 704, 765. 
807. 809. 830, 834, 835. 847 

Rijeka Dubrovačka 480. 711 

Rim 11. 14, 37. 193, 230, 237. 389, 
728. 773 

Ristić, Marko 369 

Ristić, Predrag 509 

Ristović, Milan 386, 390, 391, 558 

Rittig. Svetozar 50, 105, 154, 425 

Rječina 41 

Robić. Ivo 523 

Rodoč-Helidrom 735 

Rogaška Slatina 351, 352 

Rogatec 352 

Rogatica 209, 286 

Rogoznica 510 

Rojc, Milan 90, 92, 98, 177 

Rojnica, Ivo 400, 777 

Roknić, Andrea 562 

Roko 122 

Roksandić, Drago 459, 637, 797, 798 

Rokvić. Mane 304 

Rolf. Tomislav 355 

Rolović, Vladimir 554 

Romi 70. 92. 253, 256-258, 261. 270, 
777. 806 

Rommel, Erwin 320 

Rončević, Lazar 393 

Roosevelt, Franklin 207, 333 

Roša. Marko 249, 260 

Rovinj 384, 458. 480 

Rože 269 

Rožić, Rudolf 67 

Rubčić, Nikola 188 

Rubić. Ivo 178 

Rubinić, Stjepan 302, 394 

Ručnov, Marko 394 

Ruda 269 

Rudolf. Davorin 638, 797-803 

Rujevac 311 

Rukavina, Ivan 285, 287, 306 

Rukavina, Juco (Juraj) 199, 214. 372 

Rumunji 37, 42, 43, 69, 192, 194. 
205, 245, 251, 277, 290, 445, 451. 
515, 753, 764, 836, 847 

Rumunjska 391 


Rupel. Dimitrij 694 

Rupnik, Jacques 752, 805 

Rupnik, Leo 381 

Rusi 69, 96, 338, 344 

Rusija 7. 9, 10. 18, 42, 57, 62, 63, 82, 
195, 198, 199, 259, 717, 803 

Rusinow, Denis 557, 558, 560, 563 

Rutić, Joža 296 


Saborsko 838 

SAD. v. Sjedinjene Američke Države 

Salaj. Đuro 467, 473, 501, 557 

Salis-Seewis, Franjo 425 

Salzburg 261. 554, 580 

Samardžija, Marko 387 

Samobor 113, 165, 166. 336, 352, 
364 

San Francisco 481 

Sanader, Ivo XI, 835, 840-843, 846, 
850 

Sandžak 55, 79, 107, 147, 180. 239, 
284. 290, 306, 608 

Sanski Most 737 

Sarajevo 7, 57, 68, 96, 246, 275, 300, 
311. 346, 347, 349, 430, 434-436, 
500, 568. 597. 713, 715, 720-723. 
725, 731-733, 736, 738, 749. 750, 
790. 803 

Sarkotić. Stjepan 143, 148 

Sava 59, 63, 116, 117, 122. 208. 234. 
241. 258. 270. 274, 295. 296, 310, 
347. 353, 492. 530, 531, 687, 696. 
713. 714 

Savinja 352 

Savudrija 524 

Savudrijska vala 832 

Scherer, Anton 200 

Schmidt, Branko 615 

Schneefuss, Walter 385 

Schubert, Danijel 242 

Schulhof, Dragutin Stjepan 420 

Scott, Patrick 361 

Seaton-Watson, Robert William 11, 
21.141 

Sedlar, Jakov 782 

Seferović, Hamdija 824 

Sekelj, Laslo 801 

Selnica 155 

Senj 139, 157, 198, 237, 246, 387 

Sernec, Dušan 343 

Servatzy, Vjekoslav 152, 214, 361 

Sesvete 703, 762, 830 

Sever, Frane 358 

Shakespeare, William 519 

Sheen, Martin 782 

Shirer, William Lawrence 388 

Shrader, Charles 804 

Sibinj 156 

Sicilija 318, 331 

Silba 605 

Silber. Laura 796, 799-802, 804 

Silone. Ignazio 181 

Simatović, Franko 838 

Simić, Aleksander 332 

Simić, Stanoje 330 

Simović, Dušan 206, 207, 252 

Singer, Vladimir 148, 149 

Sinovčić, Marko 181, 200, 244, 390 

Sinj 36, 197, 283, 285, 377,525, 674, 
821, 830. 833 

Sip 208 

Sirotanović, Alija 436 

Sirotković. Hodimir 22, 397-399, 456, 
558. 561 

Sirotković, Jakov 559, 591, 595, 636 

Sisak 48, 49. 174, 208. 262, 279. 
286. 297. 524, 528, 561. 583, 699, 
707. 708, 714, 830 

Sivela de la Viesca y Casadó, Alvaro 
269 

Siverić 36 

Sjedinjene Američke Države (SAD) 
11. 16, 37, 46. 83, 93, 115, 121, 
124, 144, 197, 230, 250-252, 325, 
330-332, 373, 440, 442, 444. 477, 
481. 482. 504, 534, 559, 578, 678, 
695, 701. 702, 717, 742, 746, 750, 
751, 755, 764, 794, 813, 814,821. 
846 

Skandinavija 344, 509 

Skansi, Petar 584 

Skela 699 

Skoko, Zvonimir 400 

Skopje 68, 636 

Skrigin, Žorž 296, 396 

Slabinje 392 

Sladović, Eugen 221, 386, 387 

Slana 257, 269, 270 

Slano 712 

Slaveni 20, 147 

Slavetić 302 

Slavonija 12, 13, 16-18, 20, 32, 33, 
41, 44, 50. 52, 53, 56, 69, 76, 79, 
81, 109, 121, 127, 142, 262, 280, 
291, 295, 300, 309, 322, 324, 339, 
376, 377, 383, 663, 698, 713, 751 

Slavonski Brod (Brod na Savi) 52, 53, 
81, 112, 119, 122, 128, 129, 156, 
177,178, 194, 206, 234, 273, 329, 
349, 394, 428, 430, 525, 548, 714, 
724, 830 

Slime 559 

Slovaci 513, 516 

Slovačka 228, 250, 251, 301, 391, 
635, 752, 764, 836 

Slovenci 12, 13, 20, 25-29, 32, 34, 37, 
40, 50, 68. 70, 76, 91, 109, 111. 
112, 131, 132. 141, 167, 173. 175, 
188, 259-263, 318, 323, 334, 375. 
403, 597, 706 

Slovenija 3, 11, 13, 15, 16, 40, 53, 54, 
65, 69, 73, 79, 109, 112,113, 124, 
132, 180, 239, 300, 319, 331, 343, 
353, 356, 357, 359, 362, 371, 376, 
381, 571. 601, 602, 752, 753, 764, 
794, 795, 832, 836, 846 

Slovenjgradec 357 

Slunj 18, 264, 267, 294, 297. 298. 
335, 465, 522, 527, 698. 713. 715. 
746 

Smodlaka, Josip 26, 28, 32, 37, 409. 
410 

Smoje, Miljenko 517 

Smoković 134, 714 

Smokvica 105, 153 

Smolčić, Josip 219. 387 

Smoljan, Bariša 44, 189, 207. 229 

Snoj, Franc 188 

Søberg, Marius 803, 805, 806. 809. 
853 

Sobolevski, Mihael 396, 397 

Soča 9, 347, 348, 354. 438, 439 

Sočo, Jure 68 

Sofija 7. 143, 216 

Sokol, Smiljan 388 

Sokolić, Josip 609 

Solčava 355 

Solin 17, 129, 468, 469. 525. 610, 
830 

Solun 206 

Sombor 412 

Somogy 580 

Sopnica 324 

Soros. George 816 

Sotin 346 

Sovjeti 331. 332, 339 

Spaho, Mehmed 55. 56, 141. 188 

Spehnjak, Katarina 399, 456-458, 
557-561 

Sperber, Mančs 169 

Spinčić, Vjekoslav 40 

Splićani 324 

Split 14, 17. 18, 21, 22, 29, 36, 38, 
47. 63. 65. 80, 81, 83, 85. 94, 96, 
109. 115. 119, 120, 122, 127, 133, 
134, 139, 152, 206, 237, 238, 278, 
279, 283, 285. 286, 296, 300, 304, 
311. 318, 320, 321, 346, 375, 404, 
411, 418, 435, 458, 463, 489, 495. 
512. 524, 525, 548, 559, 560, 571. 
581. 583. 648, 656, 674. 675, 683. 
693. 704, 765. 792, 802. 821,822, 
826. 830. 833-835 

Srb 271. 281, 286. 293, 538, 665 

Srbi 91. 92, 195 

Srbija 91 

Srbija, Južna 58, 68 

Srđ 711 

Srebrnjak 326 

Srednji istok 733, 735 

Sredozemlje 324, 341. 482 

Sremec, Zlatan 411. 480 

Srijem 18, 59, 69, 109, 141. 147,180, 
189, 239, 241, 282, 295, 347. 377, 
412. 413, 432, 803 

Srijemska Mitrovica 107, 136 

Srijemski Karlovci 412 

Srima 283 

Srkulj. Stjepan 268. 393 

Srškić, Milan 138 


SSSR 42, 96, 168, 205, 207, 247, 
250, 278, 279, 330, 346, 368, 383, 


416, 418. 419, 421. 422, 434, 436, 
440. 442. 443, 445-448, 451, 454, 
463. 464, 468, 479, 481, 483, 485, 
490, 502, 503, 504, 515, 545, 577, 
578, 587, 596, 800, 836 

Stadler, Josip 13 

Stahanov, Aleksej 436 

(1990-1992), predstojnik Zavoda za hrvatsku povijest Filozofskog fa- 
kulteta (1991-1996), urednik većeg broja izdanja i časopisa Zavoda za 
hrvatsku povijest, Židovske općine Zagreb i Novoga Libera. Od 2006. 
predsjednik je Židovske vjerske zajednice Bet Israel u Zagrebu. 


Dobitnik je Nagrade grada Zagreba 2005. godine za ukupni znanstve- 
no-istraživački doprinos te posebno za knjigu Židovi u Zagrebu 1918- 
1941. Odlikovan je 2007. godine Redom Danice hrvatske s likom Ruđera 
Boškovića za ukupni znanstveni doprinos. 

„U razumijevanju hrvatske povijesti 20. stoljeća 
događaji iz ove bliže prošlosti ne ocjenjuju po mjeri 
ili probitaka, jer ih se objektivno može protumačiti 
uvjetima njihova razvoja. U ocjenama hrvatske pov 
jednosne se kategorije današnjeg vremena suviše 
vremena, pa se tadašnjim akterima zamjera što ov 
uzimajući u obzir što se, realno gledajući, u konkre 
nije moglo učiniti. Bitne činjenice i procese u hrvatsk 
nastojao sam, zato, objašnjavati u skrupuloznoj maniri, sukladno dominantnim 
metodološkim konceptima na početku 21. stoljeća. ... U središtu interesa bila je 
politička i vojna povijest, ali je logika opisanih događaja i potreba njihove eksplika- 
cije često nalagala i podrobnije ekskurse u šira društvena kretanja." 

